
PRATARMĖ 


Tai pasakojimas apie ištakas, „šaknis“ ir apie „maršrutus“, apie 
tuos kelius, kuriais mes atėjome ten, kur esame dabar. Skeptikas gali 
perskaityti šį pasakojimą su nostalgija, mintimis nueidamas kelią, at- 
vedusį jį prie susvetimėjimo. Tikintysis gali viltis, kad šiame pasako- 
jime suras tam tikras gaires ateičiai. „Praeitis man atvėrė tai, kaip 
kuriama ateitis", — rašė Teilhard'as de Chardinas. 

Mano motyvai šiek tiek desperatiškesni. Pasakojama, kad prieš skęs- 
tančiojo akis lyg tvyksnis šmėsteli visas jo gyvenimas. Gali būti, kad 
tai yra jo nesąmoninga pastanga savo [gyvenimo] patyrime surasti 
būdą, kaip išvengti artėjančios pražūties. Taip ir man teko apžvelgti 
Vakarų teisės ir teisėtumo, tvarkos ir teisingumo tradiciją nuo pat jos 
ištakų kaip labai tolimą istorinę perspektyvą, kad surasčiau išeitį iš 
keblios mūsų dabartinės būklės. 

Moksliškai niekaip negalima įrodyti, kad mes esame tam tikros eros 
pabaigoje. Tai jaučiama arba ne. Tik intuityviai apčiuopiama, kad seni 
atvaizdai, kaip Archibaldas MacLeishas sako savo Metaforoje, jau pra- 
rado savo prasmę. 

Pasaulis baigias, kai miršta jo metafora. 

Amžius keičia amžių, o kartu su juo ir visa kita, 
O jausmingi poetai išdidžiai kuria 

Emblemas, kad nuramintų sielą. 

Jos byloja prasmes, kurių žmonės niekada nesupras, 
Bet žmogaus sukurti atvaizdai gali parodyti: 
Viskas žūva, kai tie atvaizdai, nors dar regimi, 
Nebeturi prasmes. 

[A world ends when its metaphor has died. 
An age becomes an age, all else beside, 

When sensuous poets in their pride invent 
Emblems for the soul's consent 

That speak the meaninęs men will never know 
But man-imagined images can show: 

It perishes when those images, though seen, 
No longer mean.) 


Kadangi epocha baigiasi, dabar mes galime įžvelgti jos pradžią. 
Eros viduryje, kai nematyti jos pabaigos, pradžia irgi neregima. Tada 
istorija, kaip sako Maitlandas, iš tikrųjų atrodo kaip vientisas voratin- 
klis. Tačiau dabar, kai visa mūsų civilizacija driekiasi prieš mus, mes 
galime atverti jos ištakas, nes žinome, kokių ištakų ieškome. 

Be to, kaip tik todėl, kad dabar mes išeiname iš revoliucijų laikotar- 
pio, mums lengviau atpažinti praeities revoliucines epochas. Pažan- 
gios, „sklandžios“ istorijos vaizdas buvo būdingas darvinizmo epo- 
chos istoriniams veikalams. Katastrofiškas istorijos, kurioje vyrauja 
socialinis konfliktas, vaizdas buvo būdingas XX a. pradžios ir vidurio 
istoriniams veikalams. Šiuo metu mes pradedame matyti ne vien tik 
evoliuciją ir ne vien tik revoliuciją, bet ir jų sąveiką kaip vyraujančią 
Vakarų istorijos temą. 

Neįmanoma nepastebėti to socialinio irimo, to bendruomenių žlugi- 
mo, kuris įvyko dvidešimtajame amžiuje Europoje, Šiaurės Amerikoje 
ir kitose Vakarų civilizacijos dalyse. Rasės, religijos, žemės, šeimos, 
klasės, kaimynystės ir darbo bendruomenės saitai vis labiau nyko ir 
virto abstrakčiais bei paviršutiniškais nacionalizmais. Šis vyksmas glau- 
džiai susijęs su tuo, kad vieningumą ir bendrą tikslą prarado Vakarų 
civilizacija kaip visuma. Tačiau esama ir tam tikrų augimo požymių. 
Gal pati viltingiausia perspektyva yra ekonominiai, moksliniai ir kul- 
tūriniai tarpusavio ryšiai, apimantys tiek regionus, tiek visą pasaulį. 

O kaip tai siejasi su teise? Labai glaudžiai. Juk tradiciniai Vakarų 
buvo religinės ir teisinės. Bet XX a. religija pirmąkart tapo iš esmes 
privačiu reikalu, o teisė — visų pirma praktinio tikslingumo problema. 
Ryšys tarp religinės metaforos ir teisės metaforos buvo nutrauktas. 
Nei viena, nei kita nebeišreiškia bendruomenės turimos savosios atei- 

ties ir savosios praeities vizijos; nei vienai, nei kitai bendruomenė ne- 
bėra aistringai atsidavusi. 

Neverta apraudoti šių permainų. Galbūt jos tik į gera. Be jokios 
abejonės, jos neišvengiamos. Šiaip ar taip, jos ženklina epochos pabai- 
gą; 0 kadangi sugrįžti atgal neįmanoma, lieka tik vienas klausimas: 
„Kaip eisime pirmyn?“ Ar mūsų praeities patyrimo kolektyvinėje at- 
mintyje mes galime surasti tokių resursų, kurie mums padėtų įveikti 
kliūtis, užkertančias kelią į ateitį? 

Kokios tai kliūtys, galima netiesiogiai sužinoti iš istorijos, papasa- 
kotos šioje knygoje. Viena iš jų — minties ir veiksmo atsiskyrimas jų 
santykyje su pačia teise. Mums būtina įveikti teisės susiaurinimą iki 
techninių įgūdžių, reikalingų atlikti kokiam nors darbui, rinkinio; bū- 
tina įveikti teisės atskyrimą nuo istorijos; būtina įveikti visos mūsų 
teisės tapatinimą su nacionaline teise ir visos mūsų teisės istorijos 
tapatinimą su nacionaline teisės istorija; būtina įveikti išskirtinai po- 
litinės ir analitinės („pozityvizmo“) arba išskirtinai filosofinės ir mo- 
ralinės („prigimtinės teisės teorijų“), arba išskirtinai istoristinės ir 
socialinės-ekonominės („istorinės mokyklos“, „socialinės teisės teori- 
jos“) jurisprudencijos klaidas. Mums reikalinga jurisprudencija, ap- 
imanti visas šias tris tradicines mokyklas ir išeinanti už jų ribų. Tokia 
vientisa jurisprudencija pabrėžtų, kad įstatymu turi būti tikima, kitaip 
jis nebus veiksmingas; toks santykis su įstatymu apima ne Hk protą, 
bet ir jausmus, intuiciją bei tikėjimą; jis apima pilnatvišką socialinį 
įsipareigojimą. 

Krizės laikotarpiais mums reikalingas platesnis regėjimo laukas. 
Oliveris Wendellas Holmesas jaunesnysis kartą pasakė studentų teisi- 
ninkų klasei štai ką: „Jūsų kaip teisininkų užduotis — matyti ryšį tarp 
jums duoto konkretaus fakto ir visos visatos sandaros“. Už šio teiginio 
slypi tragiška Holmeso gyvenimo vizija, sukelta Pilietinio karo. Jis 
žinojo, kad be visuotinio konteksto atskiri faktai yra visiškai nepatiki- 
mi. Mūsų teisės koncepcijų siaurumas mums neleidžia aiškiai matyti 
ne tik teisės, bet ir istorijos. Šiuo metu teise žmonės visų pirma trak- 
tuoja kaip kokioje nors šalyje veikiančių įstatymų leidybos, administ- 
racinių ir teisminių normų, procedūrų ir techninių įgūdžių masę. Isto- 
rijos vizija, susijusi su tokiu požiūriu į teisę, yra ribota ir tvirtai susieta 
su daugiau ar mažiau nutolusia praeitimi ir su atskira nacija. Tiesą 

sakant, tai gali būti net ne istorijos, o tik einamosios politikos ir vy- 
raujančių vertybių vaizdas. Kontrasto dėlei pamąstykime apie tų teisės 
koncepcijų, kurios vyravo praeityje, pvuz., XVIII a. Anglijoje, ir buvo 
išdėstytos, tarkime, Blackstone'o knygoje Anglijos įstatymų komen- 
tarai (Commentaries on the Laws of England), parašytoje ne tik 
teisės žinovams, bet ir — ir visų pirma — visiems išsilavinusiems Žmo- 
nėms, istorinę prasmę. Pasak Blackstone'o, Anglijoje vyravo tokios tei- 
sės rūšys: prigimtinė teisė, dieviškoji teisė, tautų teisė, anglų bendroji 
teisė, vietinė papročių teisė, romėnų teisė, bažnytinė teisė, prekybos 
teisė, statutinė (įstahymo nustatyta) teisė ir teisingumo teisė. Šis sąra- 
šas besąlygiškai atspindi požiūrį į istoriją, nesusietą su viena tauta 
arba netolima praeitimi; ne, tai viena su kita susipynusių istorijų — 
krikščionybės ir judaizmo istorijos, Graikijos istorijos, Romos istori- 
jos, bažnyčios istorijos, vietinės istorijos, nacionalinės istorijos, tarp- 
tautinės istorijos ir t.t. — vaizdas. Toks požiūris, Blackstone o skaity- 
tojus susiedamas su įvairiomis praeities epochomis, išlaisvindavo juos 
nuo kokios nors vienintelės praeities epochos — bet kartu ir nuo praei- 
ties kaip visumos tam tikra abstrakčia kantiška prasme — grandinių. 
Kartu toks požiūris skaitytojams duodavo galimybę nujausti ne kokią 
nors vieną vienintelę ateitį ar kažkokią abstrakčią ateitį apskritai, bet - 
pabrėžkime dar sykį — įvairius ateities laikus. Pats Blackstone'as buvo 
labai „angliškas“ ir daugeliu požiūrių labai konservatyvus, bet, pripa- 
žindamas Anglijos teisės tradicijos daugiaformiškumą, jis pripažino ir 
pačios istorijos daugiaformiškumą. 

Kartais būdavo pastebima, kad pernelyg siauras požiūris į teisę 
atima galimybę ją vaisingai studijuoti kitų specialybių mokslininkams — 
istorikams, politologams, sociologams, filosofams. Jeigu teisė traktuo- 
jama tik kaip vyraujančios normos, procedūros ir formalumai, ji visai 
nedomina visuomenę tiriančių mokslininkų arba humanitarų. Be to, 
reikia pažymėti, kad šitokiu atveju daug praranda ne tik teisininkai, 
bet ir visuomenę tiriantys mokslininkai bei humanitarai, kurie dėl to 
netenka vieno turtingiausių šaltinių, įgalinančių giliau įsismelkti į sa- 
vąsias disciplinas. Jei mūsų visuomenės mokslai ir humanistika tapo 
pernelyg bihevioristiški ir fragmentiški ir jei istoriografija, skyrium 
imant, tapo pernelyg nacionalistinė ir pernelyg prisirišusi prie palyginti 
neilgų laikotarpių, tai viso to priežastis iš dalies yra ta, kad tokia pat 

tapo ir mūsų teisės teorija, dėl to išnykusi iš profesionalaus mokslinin- 
ko, o kartu ir iš išsilavinusių žmonių bendrojo akiračio. 

Žinoma, kur kas lengviau dejuoti dėl žinijos specializacijos negu 
imtis ko nors konstruktyvaus, kad tai įveiktum. Bet kokia pastanga 
suprasti praeities epochas veikiausiai bus aiškinama ir vertinama vy- 
raujančių kategorijų ir sąvokų kontekste. Teisės istoriją Vakaruose pa- 
teikti kaip mūsų epochos metaforą reiškia pernelyg daug tikėtis iš skai- 
tytojų, kurie išauklėti visiškai kitokių istorijos, teisės ir Vakarų 
vaizdinių. Tačiau nesupratus praeities neįmanoma nei grįžti mūsų nu- 
eitu keliu, nei surasti gairių ateičiai. 


ĮVADAS 


Štai kokia istorija pasakojama šioje knygoje. Gyvavo kartą to- 
kia civilizacija, vadinama „Vakarų“ civilizacija; ji sukūrė savitus 
„teisės“ institutus, vertybes ir sąvokas; šitie Vakarų teisės institu- 
tai, vertybės ir sąvokos buvo sąmoningai per amžius perduoda- 
mos iš kartos į kartą, ir šitaip iš jų susiklostė „tradicija“; Vakarų 
teisės tradicija kilo iš revoliucijos, po to daugelį šimtmečių buvo 
pertraukinėjama ir keičiama kitų revoliucijų; o XX amžiuje Vaka- 
rų teisės tradicija yra patekusi į revoliucinę krizę, gilesnę už bet 
kurią kitą per visą jos istoriją, ir ši krizė yra tokia, kad - kaip kai 
kas mano - faktiškai ji tą tradiciją sunaikino. 

Ne visi panorės išklausyti šią istoriją. Daugeliui bus nepriimti- 
nas jos siužetas; jie pamanys, kad jis yra fantastinis. Kai kurie 
pasakys, kad Vakarų teisės tradicijos niekada ir nebuvo. Kiti pa- 
sakys, kad Vakarų teisės tradicija XX a. pabaigoje tebegyvuoja ir 
tebėra stipri. 

Ir netgi tų, kurie pripažins, kad ši istorija yra tikra ir kad ji turi 
būti traktuojama rimtai, nuomonės apie tai, kokia yra žodžių „Va- 
karai“, „teisė“, „tradicija“ ir „revoliucija“ prasmė, bus labai skir- 
tingos. Vienas iš šios istorijos pasakojimo tikslų — atskleisti šių 
žodžių prasmę naratyviniame kontekste, t.y. jų laiko matmenyje. 
Šiuo požiūriu pastanga apibrėžti juos iš anksto būtų pasmerkta 
nesėkmei. Kaip kartą pasakė Friedrichas Nietzsche, nieko, kas turi 
istoriją, apibrėžti neįmanoma. Nepaisant to, autoriui, rašančiam 
ne romaną, dera iškart atskleisti kai kuriuos savo prietarus. Kartu 
gali būti naudinga preliminariai pabandyti pašalinti kai kuriuos 

nesusipratimus - tokius, kokius juos matau aš, - klaidinančius 
tuos, kurie gali tarti, kad ši istorija yra atmestina. 

Tai, kas šioje knygoje vadinama „Vakarais“, yra ypatinga isto- 
rinė kultūra ar civilizacija, kurią galima apibūdinti labai įvairiai, 
nelygu kokie to apibūdinimo tikslai. Anksčiau Vakarai buvo vadi- 
nami „Okcidentu“, ir šis žodis apėmė visas tas kultūras, kurioms 
pavyko perimti senovės Graikijos ir Romos paveldą; šios kultūros 
buvo priešpriešinamos „Orientui“, kuris visų pirma apėmė isla- 
mą, Indiją ir „Tolimuosius Rytus“. Po Antrojo pasaulinio karo žo- 
džiai „Rytai“ ir „Vakarai“ dažnai buvo vartojami pažymėti skir- 
tumui tarp komunistinių ir nekomunistinių šalių: „prekyboje tarp 
Rytų ir Vakarų“ prekių siunta iš Prahos į Tokiją — tai siunta iš 
Rytų į Vakarus. 

Esama ir kito skirtumo tarp Rytų ir Vakarų, šiuo metu mažiau 
žinomo: tai skirtumas tarp rytinės ir vakarinės krikščionių bažny- 
čios dalių, kuris pirmaisiais krikščioniškosios eros amžiais atitiko 
skirtumą tarp rytinės ir vakarinės Romos imperijos dalių. Nors 
skirtumai tarp Rytų bažnyčios ir Vakarų bažnyčios egzistavo nuo 
pat ankstyviausių laikų, tačiau tik 1054 metais jos galutinai atsi- 
skyrė. Šis skilimas sutapo su vakarietišku sąjūdžiu, kurio tikslas 
buvo Romos vyskupą padaryti vienintele bažnyčios galva, dvasi- 
ninkiją išlaisvinti nuo imperatoriaus, karalių bei feodalų kontro- 
lės ir bažnyčią, kaip politinį bei teisinį esinį, griežtai atriboti nuo 
pasaulietinių politijų (polities). Šis judėjimas, kurio kulminacija 
buvo vadinamoji Grigaliaus reformacija ir kova dėl investitūros 
(1075-1122)', davė postūmį formuotis pirmajai moderniai Vaka- 
rų teisės sistemai, Romos katalikų bažnyčios „naujajai kanonų tei- 
sei“ (jus novum), o vėliau ir naujoms pasaulietinės teisės siste- 
moms - karališkajai, miestų teisei ir kitoms. Terminas „Vakarai“ 
frazėje „Vakarų teisės tradicija“ nurodo tas tautas, kurių teisės 
tradicija kilusi iš šių įvykių. XI ir XII a. tai buvo Vakarų Europos 
tautos nuo Anglijos iki Vengrijos ir nuo Danijos iki Sicilijos; tokios 
šalys kaip Rusija ir Graikija, pasilikusios Rytų ortodoksų bažny- 
čioje, taip pat didelės Ispanijos sritys, kurios buvo musulmoniš- 
kos, tuo metu nedalyvavo šiame procese. Vėliau buvo suvakarie- 
tintos ne tik Rusija ir Graikija, ir visa Ispanija, bet ir Šiaurės bei 
Pietų Amerika, taip pat kitos įvairios pasaulio dalys. 

Taigi Vakarų negalima surasti vadovaujantis kompasu. Geog- 
rafinės ribos padeda juos surasti, tačiau ilgainiui jos keičiasi. „Va- 
karai“ yra veikiau kultūrinis terminas, tačiau jis turi labai ryškų 
diachroninį matmenį. Tačiau Vakarai nėra tik idėja; tai yra ben- 
druomenė. Vakarai apima ir istorinę struktūrą, ir struktūrą turin- 
čią istoriją. Daugelį amžių juos buvo galima identifikuoti labai 
paprastai — kaip Vakarų krikščioniškajam pasauliui priklausan- 
čias tautas. Iš tikrųjų nuo XI iki XV šimtmečio tų tautų bendrumas 
pasireiškė jų bendru atsidavimu vienintelei dvasinei valdžiai — 
Romos bažnyčiai. 

Kaip istorinė kultūra, kaip civilizacija, Vakarai turi būti skiria- 
mi ne tik nuo Rytų, bet ir nuo „ikivakarietiškų“ kultūrų, prie ku- 
rių Vakarai „grįždavo“ įvairių „renesansų“ laikotarpiais. Tokie 
sugrįžimai ir atgimimai būdingi Vakarams. Jų nedera painioti su 
tais modeliais, kurių jie griebdavosi, siekdami įkvėpimo. „Izrae- 
lis“, „Graikija“ ir „Roma“ Vakarų dvasiniais protėviais tapo ne 
todėl, kad Vakarai iš jų kilo ar tapo jų įpėdiniais, bet visų pirma 
todėl, kad jie padarė juos įtėviais; Vakarai priėmė juos kaip pro- 
tėvius. Negana to, jie juos priėmė pasirinkdami — skirtingu laiku 
skirtingas dalis. Cottonas Matheris nebuvo joks hebrajas. Erazmas 
nebuvo joks graikas. Bolonijos universiteto romėnų teisės specia- 
listai nebuvo jokie romėnai. 

Žinoma, tam tikra romėnų teisės dalis išliko germanų liaudies 
teisėje ir, kas dar svarbiau, bažnytinėje teisėje; išliko ir šiek tiek 
graikų filosofijos, irgi bažnyčioje; hebrajų Biblija, žinoma, išliko 
kaip Senasis Testamentas. Bet tokios liekanos beveik nepaaiškina 
jų įtakos Vakarų teisei, Vakarų filosofijai ir Vakarų teologijai. Šią 
įtaką veikiau paaiškina tai, kad senovės tekstai buvo iš naujo at- 
rasti, iš naujo perskaityti ir naujai suprasti. Netgi turint galvoje 
tai, kad senovės Žžinija, galima sakyti, mus pasiekė be pertrūkio, ji 
neišvengiamai buvo transformuota. Šis momentas yra ypač svar- 
bus, kad suprastume, kaip buvo iš naujo atrasta ir atgaivinta ro- 
mėnų teisė: juk, tarkime, XII a. laisvojo miesto Pizos teisės siste- 
mos, perėmusios daugelį romėnų teisės normų, buvusių iš naujo 
atrastuose Bizantijos imperatoriaus Justiniano tekstuose, joks 
fantazijos polėkis negali sutapatinti su tos imperijos, kurią valdė 

Justinianas, teisės sistema. Tose pačiose formuluotėse glūdėjo la- 
bai skirtingos prasmės. 

Šiuo požiūriu Vakarai yra ne Graikija, ne Roma ir ne Izraelis, 
bet Vakarų Europos gyventojai, įkvėpimo ieškoję graikų, romėnų 
ir hebrajų tekstuose ir pakeitę tuos tekstus taip, kad tai būtų ap- 
stulbinę jų autorius. Ir, žinoma, islamas jokiu būdu nėra Vakarų 
dalis, nors ir būta didelės arabų įtakos Vakarų filosofijai ir moks- 
lui — tačiau ne Vakarų teisės institutams, — ypač tuo laikotarpiu, 
kuris aptariamas šioje studijoje. 

Iš tikrųjų kiekviena iš Vakarų kultūros sudedamųjų dalių, per- 
imtų iš senovės, buvo pakeista dėl to, kad susimaišė su kitomis 
sudedamosiomis dalimis. Stulbina tai, kad tokius prieštaringus ele- 
mentus apskritai galima susieti į vientisą pasaulėžiūrą. Hebrajų 
kultūra nepakęstų nei graikų filosofijos, nei romėnų teisės; graikų 
kultūra nepakęstų nei romėnų teisės, nei hebrajų teologijos, romė- 
nų kultūra nepakęstų hebrajų teologijos, be to, ji priešinosi dauge- 
liui graikų filosofijos idėjų. Ir nepaisant to, Vakarai XI a. pabaigoje 
ir XII a. pradžioje sujungė visus tris elementus ir šitaip pakeitė 
kiekvieną iš jų. 

Labiau ginčytinas yra klausimas dėl skirtumo tarp Vakarų ir 
germanų bei kitų genčių, gyvenusių Europoje iki XI a., kultūros. 
Jei „Vakarai“ būtų tik geografinis terminas, tada šią ankstesnę 
kultūrą reikėtų juo apimti; iš tikrųjų reikėtų pradėti — kaip įprasta 
daugumoje Europos istorijos studijų - nuo Cezario karų su galais, 
nuo germanų įsiveržimo į Romos imperiją, nuo Frankų monarchi- 
jos atsiradimo, Karolio Didžiojo ir Alfredo Didžiojo ir tik po to 
pereiti prie Grigaliaus reformacijos, kovos dėl investitūros ir prie 
to, ką įprasta vadinti vėlyvaisiais viduramžiais arba XII a. rene- 
sansu (nors iš tikrųjų jis prasidėjo antrojoje XI a. pusėje). Kai kam 
gali keistai nuskambėti žodžiai, kad Europos germanai esą „ikiva- 
kariečiai'“. Tačiau būta radikalaus pertrūkio tarp Europos iki 1050- 
1150 m. laikotarpio ir Europos po 1050-1150 m. 

Galiausiai dėl žodžio „vakarietiškas“ prasmės reikia pasakyti, 
kad bent jau turint tikslą tyrinėti ir aiškinti teisės institutus nede- 
ra griežtai skirti žodžių „vakarietiškas“ ir „modernus“. Be to, Žo- 
dis „modernus“ turi būti skiriamas nuo žodžio „šiuolaikinis“: Žo- 
dis „modernus“ apima laikotarpį iki dviejų pasaulinių karų, o žodis 


18 


ĮVADAS 


„Šiuolaikinis“ — laikotarpį po 1945 m. Vienas iš šios studijos tikslų — 
parodyti, kad Vakaruose modernioji epocha — ne tik modernieji 
teisės institutai ir moderniosios teisės vertybės, bet ir modernioji 
valstybė, modernioji bažnyčia, modernioji filosofija, modernusis 
universitetas, modernioji literatūra ir daug kas kita, kas yra mo- 
dernu, - prasideda 1050-1150 m. laikotarpiu, bet ne anksčiau. 

Terminas „teisinis“, kaip ir terminas „vakarietiškas“, turi isto- 
riją. „Teisė“ šiuo metu paprastai apibrėžiama kaip „normų 
visuma“. Savo ruožtu paprastai tariama, kad normos kyla iš sta- 
tutų ir — ten, kur pripažįstama teisminė teisės kūryba - iš teismo 
sprendimų. Tačiau šiuo požiūriu negali egzistuoti toks dalykas 
kaip „vakarietiška teisė“, nes nesama vakarietiškos įstatymų lei- 
džiamosios valdžios ar vakarietiško teismo. (Lygiai taip pat nega- 
li egzistuoti toks dalykas kaip „amerikietiška teisė“; esama tik fe- 
deralinės Jungtinių Valstijų teisės ir kiekvienos iš penkiasdešimties 
valstijų teisės). Toks teisės apibrėžimas neabejotinai pernelyg siau- 
ras tyrinėjimui, kuris apima visų Vakarų šalių ir daugelio Vakarų 
istorijos laikotarpių teisės sistemas ir smelkiasi ne tik į knygose 
užrašytą, bet ir į veikiančiąją teisę. Veikiančioji teisė apima teisės 
institutus ir procedūras, teisės vertybes, teisės sąvokas ir mąsty- 
mo stilius, taip pat teisės normas. Ji apima tai, kas kartais vadina- 
ma „teisės procesu“, arba tai, kas vokiškai vadinama Rechtsver- 
wirklichung, teisės „realizacija“. 

Lonas L. Fulleris teisę apibrėžė kaip „veikseną, kuria Žmogaus 
elgesys pajungiamas normų valdžiai“?. Šiuo apibrėžimu teisingai 
pabrėžiamas teisinės veiklos pirmumas prieš teisės normas. Ta- 
čiau aš žengčiau dar toliau ir pridurčiau, kad šios veiksenos tiks- 
las - ne tik normų kūrimas ir taikymas, bet ir kiti valdymo būdai, 
pvz., balsavimas, įsakymų išleidimas, pareigūnų skyrimas ir 
teisminių sprendimų priėmimas. Teisė turi ir kitų tikslų, o ne tik 
valdymą įprasta šio žodžio prasme; teisė — tai veiksena, savano- 
riškus susitarimus palengvinanti derybomis dėl sandorių, tai do- 
kumentų (pvz., kredito arba nuosavybės teisę patvirtinančių do- 
kumentų) įforminimas ir kitų teisinės prigimties veiksmų atlikimas. 
Veikiančioji teisė apima žmones, leidžiančius įstatymus, priiman- 
čius teisminius sprendimus, administruojančius, dalyvaujančius 

derybose ir vykdančius kitokio pobūdžio teisinę veiklą. Teisė yra 
gyvas procesas, kuriuo paskirstomos teisės ir pareigos ir šitaip 
išsprendžiami konfliktai ir sukuriami bendradarbiavimo ryšiai. 

Tokia plati teisės sąvoka reikalinga tam, kad vieningame kon- 
tekste galėtume palyginti daugybę savitų teisės sistemų, kurios 
egzistavo Vakaruose per daugelį amžių. Be to, jos reikia tam, kad 
ištirtume šių sistemų ryšius su kitais politiniais ir visuomeniniais 
institutais, vertybėmis ir sąvokomis. 

Aš leidau sau apibrėžti teisę bendrais terminais, nepaisydamas 
tų savitų teisinių institutų, vertybių ir sąvokų, kurios būdingos 
Vakarų teisės tradicijai. Taip elgdamasis aš ketinau atsakyti tiems, 
kurie, teisę apibrėždami pernelyg siaurai, būtent kaip normų vi- 
sumą, užkerta kelią pastangoms suprasti, kaip atsirado Vakarų 
teisės tradicija, kaip ją veikė didžiosios Vakarų istorijos revoliuci- 
jos ir kodėl šiuo metu ji pateko į keblią padėtį. Teisės kaip savito 
tipo veiksenos, kur normos atlieka tik tam tikrą vaidmenį, sąvoka 
tampa prasminga tik tam tikros kultūros gyvosios teisės realios 
istorinės raidos kontekste. 

Kalbėti apie teisės „tradiciją“ Vakaruose reiškia atkreipti dė- 
mesį į du svarbiausius istorinius faktus. Pirma: pradedant XI a. 
pabaiga ir XII a., išskyrus tam tikrus revoliucinių permainų laiko- 
tarpius, teisės institutai Vakaruose vystėsi tolydžiai amžių bėgyje 
ir iš kartos į kartą, ir kiekviena karta sąmoningai tęsė ankstesnių 
kartų darbą; antra: šis sąmoningas tolydinės raidos procesas su- 
vokiamas (arba kadaise buvo suvokiamas) ne tik kaip permainų, 
bet ir kaip organiško augimo procesas. Net praeityje vykusios di- 
džiosios nacionalinės revoliucijos - 1917 m. revoliucija Rusijoje, 
Didžioji Prancūzijos revoliucija ir revoliucijos Amerikoje 1789 m. 
ir 1776 m., 1640 m. revoliucija Anglijoje, 1517 m. Reformacija Vo- 
kietijoje — galiausiai susitaikė su ta teisės tradicija, kurią jos ar kai 
kurie jų vadai ketino sunaikinti. 

Sąmoningos organiškos raidos koncepcija XI ir XII a. buvo tai- 
koma institutams. Šiame kontekste terminas „institutai“ reiškia 
struktūriškai apibrėžtus darinius (structured arrangements), ku- 
rių tikslas — įgyvendinti tam tikras socialines užduotis. Pavyz- 

džiui, universitetai yra institutai, kurių užduotis — teikti aukštąjį 
išsilavinimą ir rengti specialistus; vyriausybės finansų ir teismų 
departamentai yra institutai, kurių užduotis — administruoti ap- 
mokestinimą ir teisingumą; teisės sistema yra struktūriškai api- 
brėžta darinių sistema, kurios vienas svarbiausių tikslų — įvai- 
riems vyriausybės poskyriams, taip pat Žmonėms apskritai būti 
vadovu, nurodančiu, kas leistina ir kas draudžiama. Vakaruose 
XI ir XII a. kaip besivystantys institutai buvo traktuojami ne tik 
neseniai įsteigti universitetai, valstybių iždai, teismai ir teisės sis- 
temos, bet netgi bažnyčia, taip pat tokios pasaulietinės struktūros 
kaip miestų ir karaliaus valdžia. Šie įvairūs institutai buvo suvo- 
kiami kaip turintys tęstinį (ongoing) pobūdį; buvo tikimasi, kad jie 
palaipsniui prisitaikys prie naujų situacijų, reformuosis ir augs 
per ilgus laikotarpius. Toks augimas iš dalies buvo suplanuotas: 
pvz., daugelį katedrų buvo planuojama statyti iš kartos į kartą, 
šimtmečius; jų statybos sąmatos buvo apskaičiuotos tūkstantme- 
čiui tiesiogine šio žodžio prasme. Iš dalies toks augimas buvo ne 
tiek suplanuotas, kiek nulemtas paties darbo proceso: administra- 
toriai ir įstatymų leidėjai peržiūrėdavo savo pirmtakų darbą, mo- 
kiniai siekė patobulinti savo mokytojų kūrinius, įkandin „glo- 
satorių“ ėjo „komentatoriai“. Iš dalies augimas buvo ne tiek 
suplanuotas ar paskatintas paties darbo proceso, kiek paprasčiau- 
siai nulemtas atsitiktinių aplinkybių: pvz., architektai romanų sti- 
lių sujungė su normanų stiliumi, ir iš to „atsirado“ ankstyvoji go- 
tika, kuri „išsivystė“ į vėlyvąją gotiką ir t.t. 

Pasak Roberto Nisbeto, niekas nemato, kaip visuomenė „auga“ 
ar „vystosi“, „žlunga“ ar „miršta“?. Visa tai - metaforos. Vis dėlto 
tam tikru metu egzistuojančioje visuomenėje gyvenančių Žmonių 
įsitikinimas, kad toji visuomenė iš tikrųjų auga ir vystosi ar žlun- 
ga ir miršta, yra visai realus dalykas. Senas Augustino įsitikini- 
mas, kad visuomenė, „žemiškoji valstybė“, nuolat pūva, Vakarų 
teisės tradicijos formavimosi epochoje buvo išstumtas naujo įsiti- 
kinimo, kad visuomenės institutai gali gimti, augti ir daugintis. 
Negana to, buvo manoma, kad tai yra toks procesas, kuriame są- 
moningai ir aktyviai dalyvauja viena kitą keičiančios. kartos. Pa- 
sak Goethe's, tradicija negali būti paveldėta — ją reikia užsitar- 
nauti. 

Didis anglų istorikas F. W. Maitlandas, aprašydamas permai- 
nas, įvykusias anglų teisėje, susijusioje su ieškinio formomis, XII a. 
ir vėliau, pasinaudojo biologine augimo metafora. Jis rašė: 


„Mūsiškės ieškinio formos nėra nei vien rubrikos, nei negyvos ka- 
tegorijos; jos nėra klasifikacijos proceso, kuris buvo pritaikytas iš anks- 
to duotai medžiagai, rezultatas. Jos yra teisės institutai; jos yra - mes 
tai sakome nedvejodami — gyvos būtybės. Kiekviena iš jų gyvena savo 
gyvenimą, patiria savo nuotykius, išgyvena ilgesnį ar trumpesnį galios, 
naudingumo ir populiarumo tarpsnį, o vėliau galbūt nugrimzta į bejė- 
gę ir vienišą senatvę. Kai kurios iš šių formų jau gimsta negyvos, kai 
kurios yra bergždžios, kitos sulaukia tos akimirkos, kai jų vaikai ir 
vaikų vaikai užima aukštą padėtį. Tarp jų vyksta Žiauri kova už būvį, 
ir išgyvena tik geriausiai prisitaikiusios formos.“* 


Šitaip ieškinys dėl žalos padarymo (trespass), kurį Maitlandas 
pavadino „vaisingąja ieškinių motina“, kaip teigiama, „pagimdė“ 
arba „sukėlė“, arba „pradėjo“ - iš dalies priklausomai nuo jūsų 
skonio metaforoms, o iš dalies priklausomai nuo jums priimtinos 
organinio tęstinumo sampratos - ieškinį dėl įžeidimo veiksmu ir 
smurto, ieškinį dėl teisės į kilnojamojo turto valdymą pažeidimo, 
ieškinį dėl teisės į nekilnojamojo turto valdymą pažeidimo ir dau- 
gelį kitų tipų ieškinių dėl žalos padarymo. Be to, ieškinys dėl žalos 
padarymo buvo deliktinio ieškinio pagal konkrečias bylos aplin- 
kybes „šaltinis“, nors šiuo atveju palikuonis labai esmingai skyrė- 
si nuo savo pirmtako?*. Mokslininkai netgi nupiešė medį, vaizduo- 
jantį ieškinio formas, medį su kamienu, šakomis ir datomis, panašų 
į genealoginį medį. Ar tai tik pedagoginė priemonė? O gal tai 
animizmo forma? 

Būtų naudinga parodyti analogiją tarp šitaip traktuojamos tei- 
sės raidės ir muzikos raidos. Pradedant XI ir XII amžiais, mono- 
foninė muzika, visų pirma atstovaujama grigališkojo choralo, bu- 
vo pamažu išstumta polifoninės muzikos. Atsirado dvibalsė, 
tribalsė ir galiausiai keturbalsė muzika. Kontrapunktinis stilius, 
XIII amžiuje atstovaujamas moteto, XIV amžiuje išsivystė į har- 
moninį stilių ars nova, atstovaujamą baladės. Galiausiai kontra- 
punktas ir harmonija buvo sujungti. XVI amžius tapo vokiečių 
protestantų didžiųjų choralų atsiradimo liudininku, o tie choralai 

kartu su itališkaisiais ir angliškaisiais madrigalais bei kitomis for- 
momis tapo operos pagrindu; opera pirmiausiai atsirado Italijoje 
XVI amžiaus pabaigoje - XVII amžiaus pradžioje. Galiausiai Re- 
nesanso muzika atvėrė kelią baroko muzikai, ši - klasicizmo mu- 
zikai ir t.t. Joks geras šiuolaikinis muzikantas, kad ir koks avan- 
gardiškas jis būtų, negali sau leisti nežinoti šios istorijos. Ir visai 
dar netolimas tas metas, kai iš gero teisininko panašiai buvo rei- 
kalaujama žinoti teisės institutų raidos istoriją. 

Žinoma, ne kiekviena permaina traktuotina kaip augimas. Kai 
kurios permainos, galima sakyti, nukerta ūglius. Pavyzdžiui, ne- 
galima sakyti, kad iš teismo proceso, paremto ordalijomis, ir iš 
teismo proceso, paremto dvikova, kilo prisiekusiųjų teismas ar kad 
civilinis ieškinys dėl nekilnojamojo turto valdymo teisės pažeidi- 
mo išaugo iš apeliacijos dėl felonijos. Ordalijos, dvikova ir apelia- 
cija dėl felonijos savo prigimtimi buvo gentiniai ir feodaliniai ins- 
titutai; prisiekusiųjų teismas ir ieškinys dėl žalos atlyginimo buvo 
karališkieji institutai. Be to, pirmieji išnyko netrukus po to, kai 
buvo įsteigti antrieji, tuo tarpu organiško augimo sąvoka supo- 
nuoja tai, kad gimdytojas toliau gyvena šalia savo palikuonio. Ši 
sąvoka skiriasi nuo priežastingumo sąvokos. Ne ordalijos, o ordalijų 
panaikinimas lėmė prisiekusiųjų teismo atsiradimą spręsti krimi- 
nalinėms byloms. 

Kartu sąmoningas augimas nebūtinai traktuotinas kaip apgal- 
votas tam tikrų idealių tikslų siekimas. Tai kažkas menkesnio už 
moralinę pažangą, nors daugiau nei paprasta permaina, ar kau- 
pimas. Be abejonės, teisės reforma buvo nuolat pasikartojantis Va- 
karų teisės tradicijos bruožas nuo pat šios tradicijos formavimosi 
epochos. Tačiau pati reforma traktuojama kaip dalis to, ką aš pa- 
vadinau tęstiniu šios tradicijos pobūdžiu, t.y. kaip jos sąmoningo 
nenutrūkstamumo laike dalis. 

Pagrindiniai Vakarų teisės tradicijos bruožai preliminariai gali 
būti apibendrinti taip. 

1. Nubrėžiama palyginti griežta skiriamoji riba tarp teisės ins- 
titutų (apimančių teisinius procesus, tokius kaip įstatymų leidyba 
ir teisminių sprendimų priėmimas (adjudication), taip pat teisės 
normas bei sąvokas, sukuriamas šių procesų) ir kitų tipų institutų. 

Nors teisei daro didelę įtaką religija, politika, moralė ir papročiai, 
vis dėlto ją galima nuo jų analitiškai atskirti. Pavyzdžiui, papro- 
tys kaip įprastas elgesio modelis skiriasi nuo paprotinės teisės kaip 
tokių paprotinių elgesio normų, kurios traktuojamos kaip juridiš- 
kai įpareigojančios. Panašiai ir politika bei moralė gali sąlygoti 
įstatymą, tačiau jos netraktuojamos kaip pats įstatymas, — o kaip 
tik taip jos suprantamos kai kuriose kitose kultūrose. Vakaruose — 
nors, žinoma, ne tik Vakaruose — vyrauja įsitikinimas, kad teisė 
yra savitas reiškinys, kad ji pasižymi tam tikra santykine autono- 
mija. 

2. Su tokios perskyros griežtumu susijęs tas faktas, kad Vakarų 
teisės tradicijoje teisinių institutų administravimas patikėtas spe- 
cialiam korpusui tokių Žmonių, kurie užsiima teisine veikla pro- 
fesionaliai, kaip daugiau ar mažiau pagrindiniu savo darbu. 

3. Šituos teisės profesionalus, ar jie vadintųsi advokatais, kaip 
Anglijoje ir Amerikoje, ar teisininkais, kaip daugumoje kitų Vaka- 
rų šalių, specialiai rengia atskiras aukštojo mokslo padalinys, va- 
dinamas teisiniu mokymu, turintis savą profesinę literatūrą ir sa- 
vas profesines mokyklas ar kitokias mokymo vietas. 

4. Tas teisinių Žinių masyvas, kurį gauna teisės specialistai, 
sudėtingais, dialektiniais ryšiais susijęs su teisės institutais, ka- 
dangi, viena vertus, teisinė literatūra aprašo šiuos institutus, bet, 
kita vertus, patys tie institutai, kurie kitaip būtų išsibarstę ir ne- 
sutvarkyti, dabar konceptualizuojami ir susisteminami, ir šitaip 
transformuojami orientuojantis į tai, kas apie juos kalbama moks- 
liniuose traktatuose, straipsniuose ir auditorijose. Kitaip tariant, 
teisė apima ne tik teisinius institutus, teisinius reikalavimus, tei- 
sinius sprendimus ir pan., bet ir tai, ką apie šiuos teisinius insti- 
tutus, reikalavimus -ir sprendimus sako teisės mokslininkai (neiš- 
skiriant ir įstatymų leidėjų, teisėjų ir kitų pareigūnų, progai 
pasitaikius pasireiškiančių - kalbančių ar rašančių - kaip teisės 
mokslininkai). Teisė apima teisės mokslą, metateisę, kurios dėka ji 
gali būti analizuojama ir įvertinama. 

Keturi pirmieji Vakarų teisės tradicijos bruožai būdingi ir ro- 
mėnų teisės tradicijai, kuri susiklostė Romos respublikoje ir Ro- 

mos imperijoje II a. pr. Kr. — VIII a. po Kr. ir vėliau. Tačiau šie 
bruožai nebūdingi daugeliui dabartinių nevakarietiškų kultūrų; 
be to, jų nebūta toje teisėtvarkoje, kuri vyravo Vakarų Europos 
germanų gentyse iki XI amžiaus. Germanų teisė buvo įsišaknijusi 
į politinį ir religinį gyvenimą, į papročius ir moralę, panašiai kaip 
ir šiuo metu yra daugelyje neformalių bendruomenių - mokykloje, 
miesto kvartale, gamykloje, kaime. Nei Frankų imperijoje, nei an- 
glosaksų Anglijoje, nei dar kur nors Europoje tuo metu nebuvo 
ryškaus skirtumo tarp teisės normų bei procedūrų ir religinių, mo- 
ralinių, ekonominių, politinių ar kitokių normų bei praktikos. Ži- 
noma, būta įstatymų ir net įstatymų rinkinių, kuriuos išleisdavo 
karaliai; tačiau nebūta profesionalių teisininkų ar teisėjų, nebūta 
profesionalių teisės mokslo specialistų, teisės mokyklų, teisės kny- 
gų ar teisės mokslo. Tą patį galima pasakyti ir apie bažnyčią: ka- 
nonų teisė buvo susiliejusi su teologija, ir išskyrus keletą labai pri- 
mityviai sudarytų kanonų rinkinių bei knygų vienuoliams, kuriose 
buvo surašytos bausmės už nuodėmes, nebūta nieko, ką galėtume 
pavadinti bažnytinės teisės literatūra. 

5. Vakarų teisės tradicijoje teisė suvokiama kaip rišli visuma, 
kaip vieninga sistema, kaip „kūnas“, ir manoma, kad šis kūnas 
vystosi laike, iš kartos į kartą, per amžius. Galima manyti, kad 
teisės kaip corpus juris sąvoka implicitiškai glūdi kiekvienoje tei- 
sės tradicijoje, kur teisė traktuojama kaip skirtinga nuo moralės ir 
papročių; ir dažnai tariama, kad šitokia teisės sąvoka ne tik impli- 
citiškai glūdėjo, bet buvo ir eksplicitiškai išskleista Justiniano ro- 
mėnų teisėje. Tačiau frazė corpus juris Romani buvo vartojama ne 
romėnų, o XII ir XIII a. Europos kanonų ir romėnų teisės žinovų, 
šią sąvoką perėmusių iš mokslininkų, kurie prieš vieną ar du šimt- 
mečius atrado senus Justiniano epochos tekstus ir dėstė juos Eu- 
ropos universitetuose, darbų. Kaip tik XII a. scholastų technika, 
leidusi sutaikyti prieštaravimus ir bendrąsias sąvokas išvesti iš 
taisyklių bei kazusų, įgalino pirmąkart sutvarkyti ir padaryti vien- 
tisą Justiniano romėnų teisę“. 

6. Teisės visumos arba sistemos sąvokos gyvybingumas pri- 
klausė nuo įsitikinimo, kad teisė turi tęstinį pobūdį, kad ji gali 
augti iš kartos į kartą ir bėgant amžiams, — toks įsitikinimas bū- 

dingas tik Vakarams. Teisės visuma išlieka gyva tik todėl, kad joje 
slypi organinių pokyčių mechanizmas. 

7. Tariama, kad teisės augimas turi vidinę logiką; pokyčiai yra 
ne tik seno pritaikymas prie naujo, bet ir viso pokyčių modelio 
dalis. Šitoks raidos procesas pavaldus tam tikriems dėsningumams 
ir, bent jau Žvelgiant į praeitį, atspindi tam tikrą vidinę būtinybę. 
Vakarų teisės tradicijoje tariama, kad pokyčiai vyksta ne atsitik- 
tinai, bet atsiranda naujai interpretuojant praeitį, kad būtų atsilie- 
piama į dabarties ir ateities reikmes. Teisė ne tik tęstinė; ji turi 
istoriją. Ji pasakoja istoriją. 

8. Teisės istoriškumas susijęs su jos viršenybės politinių val- 
džių atžvilgiu sąvoka. Besivystanti teisės visuma tiek bet kuriuo 
momentu, tiek ilgoje perspektyvoje kai kurių - nors ir ne visų, ir 
net nebūtinai daugumos — žmonių suvokiama kaip realybė, sais- 
tanti pačią valstybę. Nors žodžio „konstitucionalizmas“ kilmė sie- 
jama su Amerikos revoliucija, tačiau nuo XII a. visose Vakarų 
šalyse, net valdomose absoliutinių monarchų, buvo dažnai teigia- 
ma ir laikomasi įsitikinimo, kad tam tikrais svarbiais požiūriais 
teisė peržengia politikos ribas. Buvo teigiama, kad monarchas gali 
kurti teisę, tačiau jis negali jos kurti savavališkai, ir kol jis teisės 
nepertvarkė — irgi teisėtai, — jis yra teisės saistomas. 

9. Galbūt būdingiausias Vakarų teisės tradicijos bruožas —- tai 
skirtingų jurisdikcijų ir skirtingų teisės sistemų sambūvis ir kon- 
kurencija toje pačioje bendruomenėje. Kaip tik šitoks jurisdikcijų 
ir teisės sistemų pliuralizmas nulemia teisės viršenybės būtinumą 
ir galimumą. 

Teisinis pliuralizmas kilo iš bažnytinės valdžios atskyrimo nuo 
pasaulietinių valdžių. Bažnyčia paskelbė, kad ji yra laisva nuo 
pasaulietinės kontrolės, kad kai kuriais klausimais ji turi savo iš- 
imtinę jurisdikciją, o kitais klausimais — bendrą jurisdikciją. Pa- 
sauliečiai, nors apskritai valdomi pasaulietinio įstatymo, buvo pa- 
valdūs bažnytiniam įstatymui ir bažnytinių teismų jurisdikcijai 
santuokos, šeimos, paveldėjimo, dvasinių nusikaltimų, sutartinių 
santykių, pagrįstų prisiektiniu įsipareigojimu, bylose ir kitose sri- 
tyse. Ir atvirkščiai, dvasininkija, nors apskritai valdoma kanonų 
teisės, tam tikrų nusikaltimų, tam tikrų turtinių ginčų ir t.t. srityse 

buvo pavaldi pasaulietiniam įstatymui. Pati pasaulietinė teisė bu- 
vo padalyta į įvairius besivaržančius teisės tipus, tokius kaip ka- 
rališkoji teisė, feodalinė teisė, dvaro teisė, miestų teisė ir prekybos 
teisė. To paties asmens vieną bylą galėjo nagrinėti bažnytinis teis- 
mas, kitą —- karaliaus teismas, trečią — senjoro teismas, ketvirtą — 
dvaro teismas, penktą — miesto teismas, šeštą — pirklių teismas. 

Pats bendros teisinės tvarkos, apimančios skirtingas teisines 
sistemas, sudėtingumas lėmė teisinį rafinuotumą. Kokio teismo ju- 
risdikcijai pavaldus konkretus atvejis? Koks įstatymas taikytinas? 
Kaip galima sutaikyti teisinius prieštaravimus? Už šių techninių 
klausimų glūdėjo svarbūs politiniai ir ekonominiai motyvai: baž- 
nyčia prieš karūną, karūna prieš miestą, miestas prieš senjorą, 
senjoras prieš pirklį ir t.t. Teisė buvo tas būdas, kuriuo buvo spren- 
džiami šie politiniai ir ekonominiai konfliktai. Bet teisė galėjo ir 
įžiebti šiuos konfliktus. 

Šis Vakarų teisės pliuralizmas, atspindėjęs, o kartu ir skatinęs 
Vakarų politinio ir ekonominio gyvenimo pliuralizmą, buvo - ar 
kadaise buvo - teisinio, taip pat politinio bei ekonominio augimo 
ir vystymosi šaltinis. Be to, jis buvo — ar kadaise buvo - laisvės 
šaltinis. Servas galėjo kreiptis į miesto teismą, kad būtų apgintas 
nuo savo šeimininko. Vasalas galėjo kreiptis į karaliaus teismą, 
kad būtų apgintas nuo savo senjoro. Dvasininkas galėjo kreiptis į 
bažnytinį teismą, kad būtų apgintas nuo karaliaus. 

10. Vakarų teisės tradicijoje esama įtampos tarp idealo ir tikrovės, 
tarp dinaminių savybių ir pastovumo, tarp transcendentiškumo 
ir imanentiškumo. Ši įtampa periodiškai sukeldavo revoliucijas, 
prievarta nušluodavusias teisės sistemas. Nežiūrint to, pati teisės 
tradicija, kuri yra kažkas daugiau negu bet kuri joje glūdinti teisės 
sistema, pergyveno tokias revoliucijas ir netgi buvo jų atnaujinta. 


Teise ir istorija 


Apžvelgti Vakarų teisės tradicijos istoriją ir ją suprasti reiškia 
įsimąstyti į tas teisės ir istorijos implicitines teorijas, kurios nebėra 
plačiai pripažįstamos, bent jau universitetuose. O tos teorijos, ku- 
rios vyrauja, yra rimtos kliūtys, trukdančios įvertinti šią istoriją. 

Įprastinė teisės kaip normų visumos, kilusios iš statutų ir teis- 
mo sprendimų, samprata, atspindinti teoriją, pagal kurią pirminis 
teisės šaltinis yra įstatymų leidėjo („valstybės“) valia, visiškai ne- 
tinka kaip transnacionalinės teisinės kultūros tyrimo pagrindas. 
Kalbėti apie Vakarų teisės tradiciją reiškia postuluoti teisės ne kaip 
normų visumos, o kaip proceso, kaip veiksenos, kur normos turi 
prasmę tik institutų ir procedūrų, vertybių ir mąstymo būdų kon- 
tekste, sampratą. Šitokiu platesniu požiūriu teisės šaltiniai apima 
ne tik įstatymų leidėjo valią, bet ir bendruomenės protą bei sąži- 
nę, jos papročius ir įpročius. Toks požiūris į teisę nėra vyraujantis. 
Tačiau jo niekaip nepavadinsi neortodoksiniu: ne taip seniai buvo 
sakoma, kad esama keturių teisės šaltinių — tai įstatymai, prece- 
dentas, teisingumas ir paprotys“. Vakarų teisės tradicijos formavi- 
mosi epochoje toli gražu nebuvo tiek daug įstatymų ar tiek daug 
precedentų kaip vėlesniais amžiais. Didžioji teisės dalis buvo ki- 
lusi iš papročių, kurie buvo traktuojami teisingumo teisės (O ji 
buvo apibrėžiama kaip protas ir sąžinė) kontekste. Jei mes apskri- 
tai norime apžvelgti ir suprasti Vakarų teisės tradiciją, turime 
pripažinti, kad paprotys ir teisingumas yra teisė tokiu pat mastu, 
kaip ir statutai bei sprendimai. 

Be to, reikia pripažinti, kad teisė Vakaruose suformuota į vien- 
tisas teisines sistemas, kiekvienoje iš jų įvairūs tą sistemą suda- 
rantys elementai įgyja prasmę kaip visos sistemos dalis. Toliau, 
kiekviena sistema suvokiama kaip besivystanti; vadinasi, kiekvie- 
no sudedamojo elemento prasmę nulemia ne tik tai, kokia ta sis- 
tema buvo praeityje, bet ir tai, kokia ji bus ateityje. Tai irgi nėra 
trivialios tiesos, pripažįstamos vyraujančios „analitinės juris- 
prudencijos“, postuluojančios tam tikrą suvereną, kurio įsakymai 
pasirodo normų pavidalu ir kuris imasi sankcijų, jei normų nesi- 
laikoma taip, kaip ;jis nori“, kad jų būtų laikomasi, — visa tai 
Maxas Weberis vadino Vakarų teisės „formaliuoju racionalumu“ 
arba „loginiu formalizmu“. Kad tokia samprata yra teisinga, tiki 
ir dauguma formalizmo priešininkų, ir dauguma jo šalininkų. We- 
beris manė, kad toks požiūris paaiškina teisės naudą kapitalizmo 
raidai. Tokia teisės samprata yra grėsminga kliūtis, trukdanti su- 
prasti Vakarų teisės tradicijos, atsiradusios tuo metu, kuris pa- 

prastai laikomas feodalizmo epocha, ir kildinamos iš bažnyčios 
bei pasaulietinės tvarkos perskyros, istoriją. Tas faktas, kad nau- 
joji kanonų teisės sistema, sukurta XI a. pabaigoje ir XII a., buvo 
pirmoji moderni Vakarų teisės sistema, paprastai nebuvo pastebi- 
mas, ir veikiausiai tik todėl, kad jis niekaip netiko vyraujančioms 
teisės prigimties teorijoms. 

Jeigu analitinė jurisprudencija, arba, kaip šiuo metu sakoma daž- 
niau, teisinis pozityvizmas, nėra tinkamas teorinis pagrindas, įga- 
linantis suprasti Vakarų teisės institutų raidos faktus, tai kokia te- 
orija ar teorijos gali duoti geresnį pagrindą? Vakarų teisės filosofija 
siūlo dvi pagrindines alternatyvas: „prigimtinės teisės teoriją“ ir 
„Istorinę jurisprudenciją“. Neseniai jas papildė ir pirmoje vietoje 
atsidūrė nauja mokykla, kuri vadinama „sociologinės jurispruden- 
cijos“ mokykla. Žinoma, esama daugelio šių mokyklų variantų. Ir 
vis dėlto kiekviena teorija, imama skyrium, pabrėžia tik vieną tie- 
sos aspektą. Nė viena iš šių teorijų pati savaime neduoda pagrin- 
do, kuriuo remiantis būtų galima suprasti Vakarų teisės istoriją. 
Pati ši istorija iš dalies yra šių įvairių teisės filosofijos mokyklų at- 
siradimo ir konflikto istorija. Šios mokyklos nepaaiškina istorijos; 
priešingai, istorija paaiškina jas pačias — kodėl jos atsirado ir ko- 
dėl skirtingos mokyklos vyravo skirtingose vietose ir skirtingu metu. 

Vakarų teisės tradicijos formavimosi epochoje vyravo prigim- 
tinės teisės teorija. Buvo visuotinai tikima, kad galiausiai Žmogiš- 
kasis įstatymas kilo iš proto ir sąžinės ir todėl galiausiai gali būti 
patikrintas tik remiantis protu ir sąžine. Ne tik pagal to meto 
teisės filosofiją, bet ir pagal pačią veikiančiąją teisę, bet kokia vei- 
kiančioji teisė, tiek priimtas įstatymas, tiek paprotys, turi atitikti 
prigimtinę teisę, nes kitaip ji stokotų teisinės galios ir jos būtų 
galima nepaisyti. Šios teorijos pagrindas buvo ir krikščioniškoji 
teologija, ir Aristotelio filosofija. Bet jos pagrindas buvo ir kovos 
tarp bažnytinės bei pasaulietinės valdžios istorija, ir pliuralistinė 
politika. Ją galima palyginti su teorija, susijusia su Jungtinių Vals- 
tijų teise, pagal kurią bet koks veikiantis įstatymas turi atitikti 
„tinkamos procedūros“, „lygios gynybos“, „laisvės“, „privataus 
gyvenimo slaptumo“ ir panašius konstitucinius reikalavimus ar- 
ba netekti savo galios. „Tinkama teisinė procedūra“ faktiškai yra 

XIV a. angliška frazė, žyminti prigimtinę teisę. Taip prigimtinės 
teisės teorija yra įrašyta į Jungtinių Valstijų veikiančiąją teisę. Ta- 
čiau tai netrukdo ją aiškinti politiškai („pozityvistiškai“). Visai 
nesunku parodyti, kad valstybė, arba valdantieji, arba viešpatau- 
jančioji klasė, iš tinkamos procedūros paragrafo turi naudos ir 
„nori“, kad jis egzistuotų. 

Panašiai ir istorinė jurisprudencija — t.y. teorija, teigianti, kad 
savo prasmę ir autoritetą teisė gauna iš istorijos tos tautos, kuriai 
ta teisė priklauso, iš tautos papročių, iš jos institutų dvasios, iš jos 
istorinių vertybių, iš precedentų, — buvo įterpta į angliškąją teisės 
sistemą nuo XVII a. Anglijos revoliucijos laikų; tačiau anglų teisės 
filosofija nuolat blaškėsi tarp pozityvizmo ir prigimtinės teisės te- 
orijos, o istorinė jurisprudencija turėjo palyginti nedaug šalininkų, 
bent jau XX a. Istorinės jurisprudencijos tėvyne tapo Vokietija, 
kuri, skirtingai nuo Anglijos, XIX a. sukūrė savą nacionalinę teisę, 
ir ją sukūrė remdamasi ne tiek savais istoriniais teisės institutais, 
kiek perimta „svetima“ romėnų teise. Istorinės jurisprudencijos 
vardu didžiausi vokiečių teisininkai šlovino vokiškąją teisę kaip 
vokiečių tautos dvasios atspindį. 

Taigi Vakarų teisės istorija maitino įvairiausias teisės filosofi- 
jos mokyklas, iš kurių vienos vyravo vienur ir vienu metu, kitos — 
kitur ir kitu metu, ir dažnai vyravo dėl paradoksalių priežasčių, 
tarsi kokia ideologinė reakcija prieš egzistuojančią teisinę realybę. 
Todėl Vakarų teisės istorijos tyrinėtojai turi vengti kiekvienos in- 
dividualios mokyklos ribotumų. Būtų geriau ir „vakarietiškiau“ 
visomis jomis naudotis kaip ekranais ir paeiliui projektuoti į jas 
istorinį patyrimą, užuot bandžius naudotis istorija kaip kurios nors 
iš šių teorijų ramsčiu. 

Jei net įvairios teisės teorijos mokyklos trukdo suprasti ar pri- 
imti Vakarų teisės tradicijos istoriją, tai dar labiau trukdo įvairios 
istorijos teorijos, įskaitant ir teisės istoriją. Šios teorijos nagrinėja 
tokius klausimus: ar istorija turi prasmę ar kryptį; ar pateisina- 
mas istorijos periodizavimas, o jei taip, tai kokiu pagrindu; ar ga- 
lima kalbėti apie „istorijos dėsnius“, arba apie istorinį priežastin- 
gumą bet kuria prasme (pvz., apie ekonominę bazę ir ideologinį 
antstatą arba apie jėgos pirmenybę); šiek tiek žemesniame apiben- 
drinimo lygmenyje šios teorijos nagrinėja tokius klausimus: koks 

ryšys tarp pavienės nacijos istorijos ir Vakarų kaip visumos isto- 
rijos; koks didžiųjų revoliucijų vaidmuo Vakarų istorijoje; kokia 
tokių sąvokų, kaip „viduramžiškas“ ir „modernus“, „feodalizmas“ 
ir „kapitalizmas“, prasmė. 

Nors Vakarų teisės tradicijos atsiradimo ir jos ankstyvojo raidos 
tarpsnio istoriją galima papasakoti ir nesistengiant išspręsti šių 
didelių istoriografinių problemų, vis dėlto būtina glaustai aptarti 
kai kuriuos istorijos apskritai ir Vakarų istorijos teorinius klausi- 
mus; to reikia, kad išsklaidytume labai paplitusius prietarus, susi- 
jusius su šiais klausimais. Negana to, pati istorija nuostabiai 
iliustruoja kai kuriuos iš minėtų teorinių klausimų. 

Istorijos prasmės ir krypties klausimai ir su jais susiję periodi- 
zavimo klausimai neišvengiamai kyla iš tų dramatiškų aplinky- 
bių, kuriomis atsirado Vakarų teisės tradicija. Šios dramos akto- 
riai nė kiek neabejojo, kad jie įgyvendina istorinę paskirtį. Žinoma, 
toks jų įsitikinimas pats savaime nepaneigia šiuo metu daugeliui 
[Žmonių] būdingo požiūrio, kad istorija neturi jokios prasmės, kad 
istorinės permainos yra atsitiktinės, kad bet koks periodizavimas 
yra savavališkas. Tačiau tie, kurie eina taip toli, kad paneigia bet 
kokią istorijos prasmę, bet kokią kryptį ir bet kokį periodiškumą, 
neturėtų prieštarauti šioje knygoje pasakojamai istorijai labiau, nei 
jie prieštarautų įprastesniems pasakojimams, kur tiems patiems 
įvykiams ir faktams paprasčiausiai teikiama mažiau prasmės, ma- 
žiau kryptingumo ir mažiau griežto periodiškumo. Jei bet koks 
periodizavimas yra savavališkas, tai „modernių“ teisinių ir poli- 
tinių institutų atsiradimo „XI a. pabaigoje“ analizė ne savavališ- 
kesnė nei įprastinė analizė, atkakliai teigianti, kad visa, kas vyko 
iki „XVI a.“, yra „viduramžiška“ ir kad tarpsnyje nuo 1050 m. iki 
1150 m. ar 1200 m. nebūta jokio radikalaus pertrūkio. Taigi žmo- 
nių, tikinčių, kad Vakarų institutų istorinės raidos negalima 
apibendrinti jokiais modeliais, neturėtų gluminti mūsų pasakoji- 
mas, parodantis iš kartos į kartą ir iš šimtmečio į šimtmetį perei- 
nančią revoliucijos ir evoliucijos sąveiką; šis pasakojimas jų netu- 
rėtų gluminti labiau nei tie pasakojimai, kuriuose regime tik 
revoliuciją arba tik evoliuciją. 

Mūsų pasakojamą istoriją sunkiausiai priims tie, kurie niekada 
tiesiogiai nesusidūrė su prasmės, krypties ir periodiškumo proble- 
momis, tačiau nekritiškai priima įprastinę istoriografiją, visur dės- 
tomą nuo XVI a. Šis įprastinis požiūris grindžiamas paprasčiausia 
prielaida, kad Vakarų istorija skirstoma į tris tarpsnius: senovės, 
viduramžių ir modernųjį. Senovės istorija - tai Graikijos ir Romos 
istorija. Romos žlugimas, kurį nulėmė barbarų antplūdžiai, atve- 
dė į viduramžius, gyvavusius apytikriai nuo V a. iki XV a. Po to 
prasidėjo modernieji amžiai: vieni mano, kad jie prasidėjo nuo 
Renesanso, kiti - kad nuo Reformacijos, treti - kad nuo abiejų. Tie, 
kurie mano, kad naujieji amžiai prasidėjo nuo Reformacijos, gali 
papasakoti šiek tiek kitokią istoriją. Senovės pasaulio paveiksle 
atsiras senovės Izraelis. Viduramžiai bus apibūdinti kaip epocha 
tarp ankstyvosios krikščionių bažnyčios ir Lutherio maišto prieš 
Romą. Tačiau protestantai pritars humanistams, sakydami, kad 
Vakarų meno ir mąstymo ištakos glūdi senovės Graikijoje, o Va- 
karų politikos ir teisės ištakos — Romoje. Galiausiai dėl Švietimo 
epochos įtakos visi sutiks, kad nors Graikija ir Roma, o gal ir se- 
novės Izraelis sudaro Vakarų civilizacijos istorinį pagrindą, iš tik- 
rųjų svarbi istorija yra atskirų valstybių, ypač Jungtinių Amerikos 
Valstijų, Anglijos, Prancūzijos ir Vokietijos, istorija. 

Šitokia praeities samprata suponuoja gilų prasmingumą, aiš- 
kią kryptį ir griežtą periodiškumą. Tačiau ji visiškai nesuderina- 
ma su geriausiais pastarųjų penkių dešimtmečių istoriniais tyri- 
nėjimais. Šie tyrinėjimai „tamsiuosius amžius“ perkėlė iš epochos 
iki 1450-1500 m. į epochą iki 1050-1100 m. Net patys konserva- 
tyviausi istorikai šiuo metu brėžia aiškią ribą tarp ankstyvųjų vi- 
duramžių ir brandžiųjų viduramžių. Be to, anksčiau postuluota 
mintis, kad ankstyvųjų viduramžių germanų tautų istorija yra Ro- 
mos imperijos ir apskritai Romos bei Graikijos istorijos tęsinys, iš 
esmės atmesta. Platus senovės graikų filosofijos ir romėnų teisės 
atgaivinimas XI a. pabaigoje, XII a. ir XIII a., kaip parodė tyrinė- 
tojai, buvo kritinio posūkio taško Vakarų bažnyčios ir Europos 
tautų istorijoje dalis; jis buvo susijęs ir su Europos miestų atsira- 
dimu, ir su kitais pamatiniais socialiniais bei ekonominiais poky- 
čiais. 

Kad ir ką įrodinėtumėte, šioje vietoje daugelį skaitytojų apniks 
abejonės ir nusivylimas. Galimas daiktas, jie pasakys sau: „Mode- 
liai ir dėsningumai istorijoje galbūt ir reikalingi — nors jie atitrūks- 
ta nuo faktų, - nes be jų nebūtų istorijos. Bet radikalūs pertrūkiai 
nebūtini ir netgi nenatūralūs. „Gamtoje nėra šuolių“. Net jeigu 
Vakarų istorijoje kartais ir būta šuolių, tokių kaip Rusijos revoliu- 
cija, Didžioji Prancūzijos revoliucija, protestantiškoji Reformacija, 
tarti, kad radikalaus pertrūkio būta pačiame „viduramžių“ vidu- 
ryje, ne tik nenatūralu, bet ir neįprasta. Atsižvelgiant į tai, ko mus 
mokė apie Tikėjimo amžių, tai atrodo kaip keistenybė. Kodėl mums 
ir toliau nebūti įsitikinusiems, kad skirtumai tarp 1500 m. Euro- 
pos visuomenės ir 500 m. Europos visuomenės atsirado dėl nežy- 
mių tolydinių pokyčių kaupimosi, kad būta keleto greitesnės rai- 
dos tarpsnių, tačiau nebūta jokių dramatiškų pokyčių vienos kartos 
ar vieno šimtmečio tarpsnyje? Kodėl ir toliau nebūti įsitikinusiems, 
kad miestai buvo statomi (ar atstatomi) pamažu, per dešimt, per 
penkis ar bent jau per tris šimtmečius, o ne staiga, per aštuonias- 
dešimt ar devyniasdešimt metų; kad popiežius tapo aukščiausiuoju 
bažnytiniu teisėju ir įstatymų leidėju palaipsniui, per dešimt am- 
žių, o ne staiga, per tris kartas; kad imperatorius ir Europos kara- 
liai savo sakralinių funkcijų ir stebukladario savybių neteko pa- 
laipsniui, ne dėl atviro politinio ir religinio konflikto, o dėl nežymių 
pasaulėžiūros poslinkių?“ 

Vakarų teisės tradicijos ištakų tyrinėjimas turi pašalinti šį ide- 
ologinį nuokrypį laipsniškų nežymių pokyčių [koncepcijos] labui. 
Kadangi teisė keičiasi lėčiau negu dauguma kitų politinių institu- 
tų, paprastai negalima tikėtis greitų ir dramatiškų teisės sistemos 
pokyčių. Ir vis dėlto, tyrinėdami bet kurią Europos teisės sistemą 
ir pradėdami 1000-1050 m. tarpsniu, o po to pereidami prie 1150- 
1200 m. tarpsnio, pastebime milžinišką permainą. Visų pirma tai 
akivaizdu bažnytinės teisės atžvilgiu. 

Žinoma, kalbėti apie revoliucinę permainą Romos bažnyčioje 
reiškia mesti iššūkį ortodoksinei (nors ne Rytų ortodoksinei) nuo- 
statai, pagal kurią Romos katalikų bažnyčios struktūra yra tų ele- 
mentų, kurie joje buvo nuo pat ankstyviausių laikų, laipsniškos 
raidos padarinys. Toks ir buvo oficialus XI a. pabaigos ir XII a. 

pradžios katalikų reformatorių požiūris: mes tik sugrįžtame prie 
ankstesnės tradicijos, kurią išdavė mūsų tiesioginiai pirmtakai, — 
sakė jie. Sugrįžimo į ankstesnius laikus mitas iš tikrųjų yra visų 
Europos revoliucijų žymė. Juk ir Lutheris ragino sugrįžti prie anks- 
tyvosios krikščionybės, kurią išdavė popiežiai. Anglų puritonai, 
vadovaujami Cromwellio, ragino atkurti „senąsias anglų laisves“, 
prieš pusantro šimtmečio pamintas Tudorų despotizmo. Didžioji 
Prancūzijos revoliucija atsigręžė į klasikinę senovę ir prigimtinę 
būklę, kad susikautų su feodalizmu ir aristokratų privilegijomis. 
Rusų bolševikai ragino sugrįžti į primityvioms gentims būdingą 
beklasę visuomenę, kai dar nebuvo išaušusi nuosavybės epocha. 

Tačiau radikalus teisės sistemos pasikeitimas yra paradoksalus 
dalykas, nes vienas fundamentaliausių teisės tikslų - užtikrinti pa- 
stovumą ir tęstinumą. Negana to, teisė — visose visuomenėse - sa- 
vo autoritetą gauna iš kažko, kas yra už jos, ir jeigu teisės sistemą 
ištinka greitas pokytis, neišvengiamai iškyla jos autoriteto šaltinių 
teisėtumo klausimas. Didelio masto staigus pokytis — revoliucinis 
pokytis — teisės srityje iš tikrųjų „nenatūralus“. Kai šitaip atsitin- 
ka, reikia ką nors daryti, kad tai vėl neatsitiktų. Naujoji teisė turi 
būti patikimai įtvirtinta; ji turi būti apsaugota nuo kito pertrūkio 
pavojaus. Reikia, kad tolesni teisės pokyčiai būtų nežymūs. 

Toks buvo teisės raidos Vakaruose pobūdis bent jau periodiš- 
kai ją užliedavusių didelio masto revoliucinių pasikeitimų, pirmą 
kartą prasiveržusių XI a. pabaigoje ir XII a. pradžioje, kilvateryje. 
Naujai teisės sistemai, sukurtai revoliucijos, buvo suteiktas istori- 
nis matmuo. Pirma, manoma, kad šios naujos teisės sistemos isto- 
rinės šaknys yra tie įvykiai, kurie ją sukūrė. Antra, manoma, kad 
teisės sistema pasikeitė ne tik prisitaikydama prie naujų aplinky- 
bių, bet ir pagal tam tikrą istorinį modelį. Manoma, kad teisė yra 
istorinis reiškinys; manoma, kad jai būdinga tai, ką galima pava- 
dinti istoriškumu. Ji ne tik negali neevoliucionuoti, - reikia maty- 
ti, kaip ji evoliucionuoja. 

Ir vis dėlto Vakarų teisės istoriškumas negalėjo užkirsti kelio 
periodiškiems prievartinių revoliucijų proveržiams, kurie, teisy- 
bė, galiausiai įsiliedavo į istorinę teisės tradiciją, bet kartu ją pa- 
keisdavo ir stumtelėdavo naujomis kryptimis. 

Vakarų teisės istoriškumo nedera painioti su istorizmu, kurio 
esmė - mintis apie priklausomybę nuo praeities kaip „aklos jėgos“ 
(Nietzsche's frazė). Ne tik teisės filosofijos istorinės mokyklos šali- 
ninkas, bet ir pozityvistas, ir prigimtinės teisės teoretikas arba, jei 
jums patinka, cinikas, įsitikinęs, kad teisė yra paprasčiausia stipriojo 
valia, — visi jie mato teisės institutus ir procedūras, teisines verty- 
bes, teisės sąvokas ir normas, kurios iš tikrųjų turi istorinį matme- 
nį. Visų šių dalykų prasmę iš dalies jie kildina iš jų istorijos. Ap- 
žvelgiant bet kurią Vakarų teisės sistemą, niekada nepakanka teisės 
normą (arba sąvoką, arba vertybę, arba institutą) bandyti inter- 
pretuoti ar aiškinti remiantis vien tik logika, politika ar teisingu- 
mu; ji turi būti interpretuojama ir aiškinama remiantis ir tomis ap- 
linkybėmis, kurios davė postūmį jai atsirasti, ir ta įvykių eiga, kuri 
ją veikė tam tikrą laiką. Dogmatinį metodą, politinį metodą ir teisin- 
gumo prielaida paremtą metodą visada reikia papildyti istoriniu 
interpretacijos metodu. Taigi teisės šaltinių daugeriopumas ap- 
saugo istoriškumą, o kartu padeda apsisaugoti nuo aklo istorizmo. 

Aklas istorizmas sužlugdomas ir viena su kita susipinančių 
istorijų, iš kurių susideda Vakarų civilizacija, daugeriopumo. Isto- 
rinis teisės matmuo susidaro ne tiek iš „praeities“ tam tikro mo- 
nolito prasme, kiek iš įvairių bendruomenių, kuriose gyvena kiek- 
vienas asmuo, ir iš įvairių teisės sistemų, kurias tos bendruomenės 
sukūrė, praeities. Tik tada, kai visų tų bendruomenių —- vietinių, 
regioninių, nacionalinių, etninių, profesinių, politinių, intelektua- 
linių, dvasinių ir kitokių — skirtingi teisiniai režimai praryjami 
nacionalinės valstybės teisės, „istorija“ tampa tironu. 

Iš tikrųjų tuo ir pasireiškia didžiausias pavojus, glūdintis šiuo- 
laikiniame nacionalizme. Europos tautos, kurios Vakarų krikščioniš- 
kojo pasaulio kontekste atsirado sąveikaudamos tarpusavyje, XIX a. 
vis labiau tolo viena nuo kitos. Pirmasis pasaulinis karas prievar- 
ta jas atplėšė vieną nuo kitos ir nutraukė tuos bendrus saitus, 
kurie jas anksčiau siejo, tegul ir silpnai. O XX a. pabaigoje mus vis 
dar kamuoja nacionalistinė istoriografija, atsiradusi XIX a. ir pri- 
sidėjusi prie bendro Vakarų teisinio paveldo vienovės suardymo. 

Vadinamojo istorijos mokslo, kitaip tariant, sistemingo ir 
kruopštaus faktų tyrinėjimo, kurio tikslas - parodyti, kaip byloja 

garsioji Ranke's frazė, wie es eigentlich gewesen ist (kaip tai buvo 
iš tikrųjų), atsiradimas XIX a. sutapo su paties aršiausio iš visų 
Europos kada nors patirtų nacionalizmo atsiradimu. Buvo papras- 
čiausiai tarta, kad istorija reiškia nacionalinę istoriją. Istorija turė- 
jo būti objektyvi, bet kartu ji turėjo būti konkrečios tautos istorija. 
XX a. šiuo požiūriu įvyko šiokių tokių pokyčių. Socialinio ir eko- 
nominio gyvenimo istorikai vieni pirmųjų sulaužė nacionalinius 
barjerus ir pradėjo rašyti apie Vakarus kaip apie visumą. Po Pirmo- 
jo pasaulinio karo kai kurie tyrinėtojai šį požiūrį perkėlė į politinę 
istoriją. Net Europos teisės istorija buvo pradėta traktuoti trans- 
nacionaliniu požiūriu, nors anglų ir amerikiečių teisės istorija liko 
keistai izoliuota. 

Lieka tik apgailestauti, kad beveik nebuvo bandyta Anglijos ir 
Amerikos teisės istorijos įterpti į Vakarų teisės sistemų panoramą. 
Tai padaryti buvo nepaprastai sunku, nes anglų ir amerikiečių 
teisės istorikai labai užsisklendę. Be to, savo disciplinų turinį jie 
išskaidė taip, kad kuo labiau suglumintų prašalaitį, kuris priešin- 
gu atveju įsigeistų kištis. Net tos epochos, kai visos Vakarų tautos, 
neišskiriant ir Anglijos, buvo aprėptos Romos katalikų bažnyčios 
ir buvo ne tik pavaldžios tai pačiai bažnytinės teisės sistemai, bet 
buvo viena su kita surištos tvirčiausiais intelektualiniais, kultūri- 
niais ir politiniais saitais, anglų teisę daugelis teisės istorikų trak- 
tuoja taip, tarsi ji egzistuotų už Europos istorijos. Šie istorikai 
įstengia išsaugoti savo nacionalistinę orientaciją, visą dėmesį nu- 
kreipdami į vadinamąją bendrąją teisę, t.y. į teisę, taikytą karališ- 
kuosiuose bendrųjų civilinių bylų ir Karaliaus suolo teismuose, ir 
ignoruodami kitas teisės rūšis ir kitas jurisdikcijas, tuo pačiu metu 
egzistavusias Anglijoje. Tačiau netgi anglų bendroji teisė šia siau- 
ra prasme daugeliu požiūrių buvo panaši į Sicilijos, Prancūzijos, 
Vokietijos kunigaikštysčių ir kitų Europos šalių karališkąją ar 
kunigaikštiškąją (ducal) teisę. 

Edmundas Burke'as kadaise pasakė: „Visų Europos tautų įstaty- 
mai kilę iš tų pačių šaltinių“. Jam Anglija buvo Europos dalis. 
Tačiau tuo metu, kai teisės istorija tapo mokslinio tyrinėjimo objektu, 
Anglijos istoriniai saitai su kontinentu buvo nutraukti. Tai paska- 
tino ypač pabrėžti tuos teisės institutus, vertybes, sąvokas ir normas, 

kurios anglų teisę skiria nuo kitų Vakarų teisės sistemų. Dabar, 
kai Anglija prisijungė prie Europos ekonominės bendrijos, gali bū- 
ti peržiūrėta anglų teisės istorija akcentuojant tuos teisės institu- 
tus, procedūras, vertybes, sąvokas ir normas, kurios anglų teisę 
sieja su kitomis Vakarų teisės sistemomis. 

1988 m. savo, kaip Kembridžo universiteto ordinarinio profeso- 
riaus, inauguracinėje paskaitoje Maitlandas iškėlė klausimą: „Kodėl 
neparašyta anglų teisės istorija?“ Jo atsakymas buvo toks: pirma, 
„dėl anglų teisės tyrinėjimų tradicinės izoliacijos nuo bet kokių kitų 
tyrinėjimų“, ir, antra, dėl to, kad „istorija reikalauja lyginimo, o 
anglų teisininkas, nieko nežinantis ir nenorintis žinoti apie jokią 
sistemą, išskyrus savąją, vargu ar galėjo priartėti prie teisės istorijos 
idėjos“. Jis pridūrė: „Viena iš priežasčių, kodėl buvo taip mažai 
padaryta mūsų viduramžių teisės srityje, esu įsitikinęs, yra mūsų 
visiškas ir tradicijos pašventintas prancūzų ir vokiečių teisės 
neišmanymas. Per pastaruosius šešis šimtmečius anglų teisininkai 
perdėdavo mūsų teisės istorijos unikalumą... Aš Žinau pakanka- 
mai, kad nedvejodamas galėčiau pasakyti štai ką: esama didžiulių 
viduramžių teisės masyvų, labai panašių į mūsiškę teisę.“? 


Teisė ir revoliucija 


Vakarų teisės tradiciją per jos istoriją pakeitė šešios didžiosios 
revoliucijos. Tris iš jų — Rusijos, Prancūzijos ir Amerikos - revoliu- 
cijomis vadino jų dalyviai, nors žodžio „revoliucija“ prasmė kiek- 
vienu atveju buvo skirtinga. Ketvirtoji, Anglijos revoliucija, pir- 
mąkart buvo pavadinta revoliucija (šlovingąja revoliucija) tik tada, 
kai ji artėjo prie pabaigos, 1688-1689 m.; pradiniame tarpsnyje 
(1640-1660) priešų ji buvo vadinama didžiuoju maištu, o draugų — 
laisvės atkūrimu; antrasis tarpsnis (1660-1685) tuo metu buvo va- 
dinamas restauracija, nors kai kurie to meto autoriai ją irgi vadino 
revoliucija. Tai buvo pirmas atvejis, kai žodis revoliucija buvo pa- 
vartotas dabartine prasme, t.y. pažymėti didelio masto politiniam 
perversmui; tačiau turėtas galvoje istorijos rato pasukimas atgal, 
prie ankstesnės valdymo sistemos. Taigi tai, ką dauguma istorikų 
šiuo metu vadina Anglijos revoliucija, susidėjo iš trijų viena po 
kitos išsiskleidusių „restauracijų“!“. 

Penktoji didžioji revoliucija - jei judėsime laike į praeitį - buvo 
protestantų Reformacija, Vokietijoje pasireiškusi kaip nacionalinė 
revoliucija. Ji prasidėjo Lutherio išpuoliais prieš popiežius 1517 m. 
ir baigėsi 1555 m., kai protestantų sąjunga įveikė imperatorių ir 
buvo paskelbta religinė taika tarp Vokietijos kunigaikštysčių. Šeš- 
toji, Popiežių revoliucija (įvykusi 1075-1122 m.), kuri yra šios stu- 
dijos objektas, anuo metu irgi buvo vadinama reformacija, popie- 
žiaus Grigaliaus VII Reformatio. Šis žodis į šiuolaikines kalbas 
paprastai verčiamas „Grigaliaus reforma“, ir šitaip toliau slepia- 
mas šios reformos revoliucinis pobūdis. 

Galima prieštarauti tiems, kurie vokiečių Reformaciją vadina 
revoliucija, nors dažnai ją šitaip vadina revoliucijų istorikai, įskai- 
tant daugelį istorikų nemarksistų. Dar labiau galima prieštarauti 
pastangai Grigaliaus reformaciją vadinti revoliucija (o galbūt net 
ir reformacija). Todėl reikia paaiškinti, kokia prasme čia vartoja- 
mas žodis „revoliucija“. 

Vakarų istorija paženklinta pasikartojančiais prievartinio per- 
versmo tarpsniais, kai anksčiau egzistavusi politinių, teisinių, eko- 
nominių, religinių, kultūrinių ir kitokių visuomeninių santykių, 
institutų, tikėjimų, vertybių ir tikslų sistema nuverčiama ir pakei- 
čiama nauja sistema. Šiuose didžių istorinių permainų tarpsniuo- 
se jokiu būdu nesama tobulos simetrijos; tačiau esama tam tikrų 
modelių arba pasikartojimų. Kiekvieną tokį perversmą ženklina 
pamatinės permainos, greitos permainos, prievartinės permainos, 
tvarios permainos, būdingos visuomeninei sistemai kaip visumai. 

Kiekvienas iš šių perversmų siekė teisėtumo pagrindiniame įsta- 
tyme, tolimoje praeityje, apokaliptinėje ateityje. Kiekvienam pri- 
reikė daugiau nei vienos kartos, kad įsitvirtintų. Kiekvienas ga- 
liausiai sukūrė naują teisės sistemą, kuri įkūnijo tam tikrus 
svarbiausius revoliucijos tikslus ir pakeitė Vakarų teisės tradiciją, 
tačiau galiausiai liko šios tradicijos rėmuose. 

Šitie perversmai, viena vertus, nebuvo valstybiniai perversmai 
(coups d ėtat) ar maištai, o kita vertus, jie nebuvo ir ilgos nežymių, 
anksčiau egzistavusios sistemos toleruojamų pokyčių serijos. Tai 
buvo pamatiniai pakeitimai, įgyvendinti pakankamai greitai, ar- 
šioje kovoje ir aistringai. 

Tokiems epochiniams tarpsniams apibūdinti žodis „revoliucija“ 
labai tinka, nesvarbu, kad juo buvo visaip piktnaudžiaujama; ypač 
jis tinka dėl to, kad atspindi ir patvirtina tą prievartą, kuri siejama 
su dviejų paskutinių šimtmečių revoliucijomis, ypač Rusijos, Pran- 
cūzijos ir Amerikos. Šiuo atveju „prievarta“ traktuojama ne kaip 
legali jėga, naudojama teisėtų valdžių pasitelkus policiją ar armi- 
ją, o kaip neteisėta jėga, individų ir grupių nukreipiama prieš tei- 
sėtą valdžią. Vakarų teisės istorijos požiūriu ypač svarbu pripa- 
žinti, jog Vakarų istorijoje tokia neteisėta jėga periodiškai buvo 
naudojama tam, kad būtų nuversta nusistovėjusi santvarka, ir ga- 
liausiai tie Žmonės, kurie po tokio perversmo ateidavo į valdžią, 
sukurdavo naujas tvarias valdžios ir teisės sistemas. Kiekvienos 
Vakarų tautos valdžios ir teisės sistema yra kilusi iš tokios revo- 
liucijos. 

Terminas „revoliucija“ vartojamas ne tik kaip nuoroda į pra- 
dinius prievartos veiksmus, kuriais įvedama nauja sistema, bet ir 
kaip nuoroda į visą tarpsnį, reikalingą tam, kad toji sistema įsi- 
tvirtintų. Kaip pabrėžė Eugenas Rosenstockas-Huessy, kad įvyktų 
tikra revoliucija, reikalingos daugiau nei vienos kartos pastan- 
gos“. 

Minėtos šešios revoliucijos buvo „totalinės“ revoliucijos ta pras- 
me, kad jos sukūrė ne tik naujas valdymo formas, bet ir naujas 
visuomeninių ir ekonominių santykių struktūras, naujas santykių 
tarp bažnyčios ir valstybės struktūras, naujas teisės struktūras, o 
be to — naujas bendruomenės sampratas, naujus požiūrius į isto- 
riją ir naujas universalių vertybių bei įsitikinimų sistemas“. „Pa- 
saulio pertvarkymas“, paskelbtas Popiežių revoliucijos, turėjo be- 
veik tokį pat atitikmenį kiekvienoje iš kitų revoliucijų. Žinoma, 
daug kas iš senojo pasaulio išlikdavo, o po tam tikro laiko būdavo 
restauruojamas netgi didesnis senojo pasaulio masyvas, bet visu- 
ma — paradigma —- kiekvienoje revoliucijoje būdavo nauja. 

Taigi kiekviena iš tų šešių revoliucijų sukurdavo naują ar labai 
atnaujintą teisės sistemą, egzistuojančią tokiame kontekste, kuris 
buvo suvokiamas kaip visiškas visuomenės pakeitimas. Iš tiesų 
tas mastas, kuriuo šis tikslas galiausiai būdavo įkūnijamas naujoje 
teisėje, yra revoliucijos sėkmės rodiklis. 

Kiekviena revoliucija parodo senosios teisės sistemos, kurią ji 
išstūmė arba radikaliai pakeitė, bankrotą. Šios sistemos patyrė 
bankrotą jau vien ta prasme, kad faktiškai jos buvo išstumtos arba 
radikaliai pakeistos. Vienas iš pirmųjų bolševikų valdžios dekretų 
1917 m. skelbė, kad visa ikirevoliucinė teisės sistema yra panaiki- 
nama. Todėl taikyti derėjo tik naujosios valdžios dekretus, o spragas 
reikėjo užpildyti „revoliucine teisine sąmone“. Prancūzijos revo- 
liucija pirmiausia irgi atmetė ancien rėgime nustatytą įstatymų 
leidybos, administracinių aktų ir teismo sprendimų sistemą. Ame- 
rikoje po to, kai buvo iškovota nepriklausomybė, demokratai ko- 
vojo prieš tai, kad federaliniai ir valstijų teismai perimtų ir taikytų 
anglų teisę. Anglijoje Ilgasis parlamentas (1640-1641) panaikino 
Žvaigždžių rūmų teismą, Aukščiausiosios komisijos teismą ir ki- 
tus karališkuosius „prerogatyvinius teismus“, 0 šis įstatymas bu- 
vo iš naujo patvirtintas Karolio II parlamento 1660 m.; gerokai 
pertvarkyta bendroji teisė kartu su parlamento viršenybe tapo ne- 
rašyta Anglijos konstitucija. Lutheris degino kanonų teisės kny- 
gas. Popiežius Grigalius VII paskelbė negaliojančiais imperatoriaus 
ir karaliaus įstatymus, kuriems buvo pavaldi bažnyčia, — įstaty- 
mus, leidusius pasaulietinėms valdžioms skirti vyskupus ir kuni- 
gus, leidusius pirkti ir parduoti bažnytines pareigas ir tuoktis dva- 
sininkams. 

Senoji teisė bankrutuodavo ir kita prasme: ji nebegalėdavo lai- 
ku atsiliepti į permainas, vykusias visuomenėje. Jeigu caro val- 
džia būtų įvedusi veiksmingą konstitucinę monarchiją ir perskirs- 
čiusi žemę, jeigu Bourbonai būtų atskyrę bažnyčią nuo valstybės, 
panaikinę feodalizmo liekanas ir leidę kurti demokratines institu- 
cijas, jeigu karalius Jurgis III Amerikos kolonistams būtų suteikęs 
visas savo valdinių Anglijoje teises ir būtų leidęs jiems įdiegti de- 
mokratines institucijas, jeigu pirmieji Stuartų karaliai būtų pripa- 
žinę parlamento viršenybę, jeigu kanonų teisė XV a. būtų sutikusi 
su konciliarizmu ir pripažinusi kitų reformų būtinybę, jeigu XI a. 
imperatoriai ir karaliai būtų laiku atsisakę savo viršenybės baž- 
nyčios atžvilgiu, - žodžiu, jeigu laiku būtų buvę numatyta tai, kas 
neišvengiama, ir egzistavusioje teisėtvarkoje būtų buvusios pada- 
rytos būtinos pamatinės pataisos, tada galbūt būtų buvę galima 
išvengti revoliucijų. Pasikeisti laiku — štai koks yra bet kokios tei- 

sės sistemos, patiriančios neįveikiamą permainų poreikio spaudi- 
mą, gyvybingumo raktas. Revoliucija istorine šio termino prasme 
yra greita, šuoliška, prievartinė permaina, išsprogdinanti teisės 
sistemą. 

Galimas daiktas, kad nesugebėjimas numatyti pamatinius po- 
kyčius ir laiku į juos reaguoti nulemtas vidinio prieštaravimo, glū- 
dinčio Vakarų teisės tradicijos prigimtyje, kurios vienas tikslas — 
apsaugoti tvarką, o kitas — įgyvendinti teisingumą. Pati tvarka 
suvokiama kaip tai, kas apima vidinę įtampą tarp poreikio keistis 
ir poreikio išsaugoti pastovumą. Teisingumas irgi traktuojamas 
dialektiškai; jis apima įtampą tarp individo teisių ir visuomenės 
gerovės. Teisingumo įgyvendinimas buvo skelbiamas kaip pačios 
teisės mesianistinis idealas; iš pradžių (Popiežių revoliucijoje) tei- 
sė buvo siejama su Paskutiniu teismu ir Dievo karalyste, po to 
(Vokietijos revoliucijoje) - su krikščioniška sąžine, vėliau (Angli- 
jos revoliucijoje) — su visuomenine dvasia, teisingumu ir praeities 
tradicijomis, dar vėliau (Prancūzijos ir Amerikos revoliucijose) — 
su viešąja nuomone, protu ir Žmogaus teisėmis, 0 visai neseniai 
(Rusijos revoliucijoje) — su kolektyvizmu, planine ekonomika ir 
socialine lygybe. Kaip tik šio mesianistinio teisingumo idealo iš- 
raiška visų pirma ir buvo tos didžiosios revoliucijos. Anksčiau 
egzistavusios teisės kaip tvarkos nuvertimas buvo pateisinamas fun- 
damentalesnės teisės kaip teisingumo atgaivinimu. Būtent įsitikini- 
mas, kad teisė išdavė savo aukščiausią tikslą bei misiją.atvesdavo 
prie kiekvienos iš didžiųjų revoliucijų. 

Didžiąsias mokslo revoliucijas, tokias kaip Koperniko, Newto- 
no ir Einsteino, Thomasas Kuhnas aiškino kaip padarinius tokių 
krizių, kurios periodiškai prasideda tada, kai reiškiniams, nebepa- 
aiškinamiems nusistovėjusio mokslo pamatiniais postulatais ir to- 
dėl traktuojamiems kaip anomalijos, paaiškinti prireikia naujų 
pamatinių postulatų. Kaip parodo Kuhnas, nauji pamatiniai pos- 
tulatai, turintys paaiškinti kaip „natūralų“ reiškinį tai, kas anks- 
čiau buvo laikoma tik „anomalija“, tampa naujos mokslo „para- 
digmos“ šerdimi'*. Revoliucijos ir evoliucijos sąveika Vakarų teisėje 
yra įspūdinga revoliucijos ir evoliucijos sąveikos Vakarų moksle 
paralelė. Vakarų teisėje, kaip ir Vakarų moksle, tariama, kad kei- 
sis duomenys - „duotys“, sąlygos — ir kad šiuos pokyčius asimi- 

liuos egzistuojanti sistema ar paradigma, kad jei jie nebus asimi- 
liuojami, tai bus traktuojami kaip anomalijos, bet jeigu pasirodys, 
kad pernelyg daug šių pokyčių nepasiduoda asimiliacijai, tada tam 
tikru momentu pati sistema pareikalaus drastiško pakeitimo. Moks- 
le gali būti taip, kad senoji tiesa turi užleisti vietą naujajai. Teisėje 
gali būti taip, kad senasis teisingumas turi užleisti vietą naujajam. 

Taigi didžiosios revoliucijos Vakarų politinėje, ekonominėje ir 
socialinėje istorijoje yra tarsi kokie sprogimai, įvykę tada, kai pa- 
sirodė, jog; teisės sistema pernelyg sustabarėjusi ir nebepajėgia asi- 
miliuoti naujų sąlygų. Kai kurie autoriai šitokius istorinius spro- 
gimus traktavo kaip savotišką „vėžį“, vis iš naujo atsirandantį 
Vakarų visuomenėje, kaip „karštligę“, kuria reikia persirgti". Ta- 
čiau tai tik viena istorijos pusė, ir ne pati svarbiausia. Tokie spro- 
gimai atpalaiduodavo daug energijos, kuri, savaime suprantama, 
nugriaudavo didelį praeities masyvą, bet kartu kurdavo naują at- 
eitį. Kiekvieną didžiąją revoliuciją galiausiai galima traktuoti ne 
tiek kaip naikinimą, kiek kaip pertvarką. Kiekviena turėjo surasti 
kompromisą su praeitimi, bet kartu kiekvienai pavyko sukurti nau- 
jo tipo teisę, įkūnijusią daugelį didžių tikslų, už kuriuos šioje revo- 
liucijoje buvo kaunamasi. 

Tai, kad pabrėžiamas didžiųjų revoliucijų teisinis matmuo - 
t.y. tai, kad jos pašalindavo anksčiau egzistavusią teisėtvarką ir 
galiausiai sukurdavo naujo tipo teisę, - ne sumažina, bet, priešin- 
gai, iškelia toms revoliucijoms būdingų politinių, ekonominių, re- 
liginių, kultūrinių ir kitų socialinių matmenų svarbą. Pamatiniai 
pokyčiai teisės srityje neišvengiamai susipindavo su pamatiniais 
kitų socialinio gyvenimo struktūrinių elementų pokyčiais. Štai XI a. 
pabaigos ir XII a. pradžios Popiežių revoliucijoje teisės reforma 
buvo glaudžiai susijusi su visa „labai gilių ir labai plačių permai- 
nų“ (tariant didžiojo visuomenės ir ekonomikos istoriko Marco 
Blocho žodžiais), vykusių tuo metu, skale; šios permainos „pavei- 
kė visas socialinės veiklos sritis“'*. Negana to, jei šis visuotinis 
pasikeitimas vadinamas Popiežių revoliucija, tai nereiškia, kad jo 
mastas įspraudžiamas į tokių dalykų, kaip popiežių kova už baž- 
nyčios kontrolę ir už popiežiui pavaldžios bažnyčios laisvę nuo 
pasaulietinės valdžios, ribas; ne, priešingai, ši revoliucija apima 
visus tuo metu įvykusius ir tarpusavyje susijusius pokyčius. Nau- 

ja popiežiška bažnyčios samprata, pasak Josepho R. Strayerio, „be- 
veik reikalavo išrasti valstybės sampratą“". Revoliucija teisės sri- 
tyje buvo glaudžiai susijusi su revoliucija bažnyčioje ir bažnyčios 
revoliucija, 0 šios revoliucijos savo ruožtu buvo glaudžiai susiju- 
sios su revoliucija žemės ūkyje ir prekyboje, su miestų ir karalys- 
čių kaip autonomiškų teritorinių politijų atsiradimu, su universi- 
tetų ir scholastinio mąstymo atsiradimu ir su kitokiomis svarbiomis 
permainomis, kurios lydėjo Vakarų - tokių, kokius jie save matė 
savo mintyse ir kokius juos įsivaizdavo kiti — gimimą per vėles- 
nius aštuonis šimtmečius ir dar vėliau. Pavadinimo „popiežių re- 
voliucija“ nedera suprasti pernelyg siaurai; kaip ir pavadinimas 
„puritonų revoliucija“, taikomas Anglijos istorijai nuo 1640 iki 
1660 m., jis peržengia savo ribas. 

Popiežių revoliucijos laikotarpis neapribotas palyginti trumpu 
kelerių metų laiko rėžiu, kai ši revoliucija, jei taip galima sakyti, 
pasiekė apogėjų, t.y. popiežiaus Grigaliaus VII pontifikatu, kaip ir 
Rusijos revoliucijos laikotarpis nėra tik tie keleri metai, kai Leni- 
nas atvedė bolševikus į valdžią ir palaužė savo priešus. Galima 
tarti, kad Popiežių revoliucijos pradžia yra 1075 m., kai Grigalius 
paskelbė popiežiaus aukščiausiąją valdžią visai bažnyčiai, bažny- 
čios nepriklausomybę nuo pasaulietinės valdžios ir bažnyčios vir- 
šenybę tos valdžios atžvilgiu, o šios revoliucijos pabaiga yra 
1122 m., kai tarp popiežiaus ir imperatoriaus valdžios buvo pa- 
siektas galutinis kompromisas. Tačiau jos įtaka nesiliovė net tada; 
jėgos, išjudintos šių įvykių, ir toliau darė poveikį keletą šimtmečių. 

Daugelis istorikų vengia apibendrinimų, apimančių tokius il- 
gus laikotarpius. Esamas sąlygas jie mieliau aiškina priežastimis, 
kurios egzistuoja vienu metu su tomis sąlygomis arba šiek tiek 
anksčiau už jas. Bet jeigu klausimas keliamas radikaliai, nelengva 
neigti, kad esamas sąlygas Žymiu mastu dažnai lemia net kelių 
šimtmečių senumo įvykiai. Pavyzdžiui, jeigu bandytume paaiš- 
kinti rasių santykių krizę XX a. antroje pusėje Jungtinėse Valstijo- 
se, nebūtų įmanoma išleisti iš akių 1776 m. Nepriklausomybės 
deklaracijos, vergovės problemos sprendimo 1789 m. Jungtinių 
Valstijų konstitucijoje ir 1861-1864 m. pilietinio karo. Akivaizdu, 
kad kaip tik Amerikos revoliucija išjudino tas jėgas, kurių veiklos 
rezultatas buvo vergų išlaisvinimas, o galiausiai ir kova už pilie- 
tines teises. 

Kaip ir protestantų Reformacija Vokietijoje, Anglijos revoliuci- 
ja, Amerikos revoliucija, Prancūzijos revoliucija ir Rusijos revoliu- 
cija, be abejonės, buvo tautinės revoliucijos. Priešingai, Popiežių 
revoliucija turėjo anttautinį pobūdį; ji apėmė visą Europą, vyko 
popiežiaus vadovaujamos dvasininkijos naudai ir buvo nukreipta 
prieš imperatoriaus, karalių ir feodalų viešpatavimą. Akivaizdu, 
kad Popiežių revoliuciją galima pavadinti vakarietiška arba euro- 
pietiška, tačiau ar pagrįsta lygiai taip pat apibūdinti tautines re- 
voliucijas? Šiuo klausimu reikia pasakyti du dalykus, tiesiogiai 
susijusius su Popiežių revoliucijos supratimu. 

Pirma, visos tautinės revoliucijos nuo XVI a., išskyrus Ameri- 
kos revoliuciją, iš dalies buvo nukreiptos prieš Romos katalikų 
(Rusijoje - prieš stačiatikių) bažnyčią, ir visos jos didelius kanonų 
teisės masyvus perkėlė iš bažnyčios į tautinę valstybę, šitaip juos 
sekuliarizuodamos. Todėl tyrinėjant teisės sistemas, tiek bažnyti- 
nes, tiek pasaulietines, sukurtas XI a. pabaigoje - XIII a. dėl Popie- 
žių revoliucijos įtakos, reikia turėti galvoje, kad labai daug šitų 
sistemų elementų galiausiai perėjo į visų Europos tautų pasaulie- 
tinę teisę, ir tai atsitiko dėl tautinių revoliucijų įtakos. Šiuo požiū- 
riu tautinės revoliucijos turi tarptautinį pobūdį. 

Antra, visos Vakarų didžiosios tautinės revoliucijos pačia savo 
prigimtimi kartu buvoir vakarietiškos revoliucijos. Kiekviena jų bu- 
vo rengiama keliose šalyse. Protestantų Reformaciją parengė Wyc- 
lifas Anglijoje ir Husas Bohemijoje, o kartu ir aktyvūs reformato- 
rių sąjūdžiai visose Europos šalyse, ir tik po to ji įvyko Vokietijoje. 

Puritonų sąjūdis Anglijoje ne tik buvo grindžiamas anksčiau 
atsiradusiu prancūzų ir šveicarų reformatoriaus Johno Calvino 
mokymu, bet buvo glaudžiai susijęs ir su kitais kalvinistų sąjū- 
džiais Olandijoje ir kitose kontinento šalyse. XVIII a. Šviečiamasis 
sąjūdis buvo visus Vakarus apėmęs reiškinys, sukūręs ne tik Ame- 
rikos ir Prancūzijos revoliucijų ideologinius pagrindus, bet ir agi- 
tacijos už radikalias permainas Anglijoje bei kitose šalyse ideolo- 
ginį pagrindą. Rusijos revoliucija užsimezgė tarptautiniame 
komunistų sąjūdyje, įsteigtame dviejų vokiečių; jos šaknys glūdi 
1870 m. Paryžiaus komunoje. 

Kita vertus, šios tautinės revoliucijos tik prasidėjusios iškart 
sukeldavo didžiulį atgarsį visuose Vakaruose. Tiesioginė reakcija 
į jas paprastai būdavo kitų šalių baimė ir priešiškumas - revoliu- 
cinio užkrato plitimo baimė ir priešiškumas tautai, kuri buvo šio 
užkrato nešiotoja. Galiausiai po dvidešimties ar trisdešimties me- 
tų, kai revoliucija nurimdavo savo tėvynėje, kitos šalys perimda- 
vo švelnią jos versiją. Antai, kai nurimo liuteronų revoliucija Vo- 
kietijoje, Anglijoje, Prancūzijoje ir kitose šalyse iškilo absoliutinės 
monarchijos su stipria valstybine tarnyba; po to, kai puritonų re- 
voliucija nurimo Anglijoje, XVII a. pabaigoje —- XVIII a. pradžioje 
Europos kontinente atsirado konstitucinės monarchijos ir kvazi- 
parlamentinės institucijos; kai nurimo Prancūzijos ir Amerikos re- 
voliucijos, anglai 1832 m. išplėtė elektoratą ir įjungė į jį vidurinią- 
sias klases; po to, kai nuslūgo Rusijos revoliucija, Vakarų Europoje 
ir Jungtinėse Valstijose ketvirtajame dešimtmetyje atsirado „so- 
cialistų“ arba „naujojo kurso“ vyriausybės. 

Dar svarbiau tai, kad įvairių Europos tautų teisiniai institutai, 
nors nuo XVI a. jie tapo tautiškesni ir vis mažiau europietiški, vis 
dėlto išsaugojo savo vakarietišką pobūdį. Tai buvo tiesa, nepaisant 
to, kad pasaulietiniai teismai ir pasaulietinė teisė vis labiau siau- 
rino bažnytinių teismų ir kanonų teisės jurisdikcijos rėmus, o be 
to, net Romos katalikų bažnyčia darėsi vis tautiškesnė. 

Vis dėlto būta daugelio bendrų bruožų, siejusių įvairias tauti- 
nės teisės sistemas. Visoms šioms sistemoms bendri tam tikri ka- 
tegorijų taikymo būdai. Pavyzdžiui, visos jos nustato pusiausvyrą 
tarp įstatymų leidybos ir teismo sprendimų, o teismo sprendimuo- 
se - tarp kodifikuotos teisės ir precedentų teisės (code law and 
case law). Jos nubrėžia griežtą ribą tarp baudžiamosios teisės ir 
civilinės teisės. Visose šiose sistemose nusikaltimai analizuojami 
(kaip pirmą kartą juos analizavo Abėlard'as XII a. pradžioje) vei- 
kos, tyčios ar neatsargumo, priežasties, pareigos ir panašių sąvo- 
kų pagrindu. Apskritai civilinės prievolės tiesiogiai ar netiesiogiai 
skirstomos į sutartį, deliktą (civilinį teisės pažeidimą) ir nepagrįstą 
praturtėjimą (tariamąją sutartį). UŽ šių ir daugelio kitų bendrų 
analitinių kategorijų glūdi bendra politika ir bendros vertybės. Pa- 
vyzdžiui, kai ketvirtajame dešimtmetyje nacionalsocialistinėje Vo- 
kietijoje buvo priimtas įstatyminis aktas, pagal kurį baustinu nusi- 

kaltimu buvo laikomas bet koks veiksmas, kuris „nusipelno baus- 
mės pagal sveiką liaudies jausmą (gesundes Volksgefiihl)', kitose 
šalyse tai buvo traktuojama kaip tradicinės vakarietiškos teisingu- 
mo sampratos pažeidimas, ir Nuolatinis tarptautinio teisingumo 
teismas panaikino panašų laisvojo Dancigo miesto įstatymą, grin- 
džiamą vokišku statutu, kaip prieštaraujantį teisinei valstybei 
(Rechtsstant) ir teisės viršenybei. 


Vejantis tūkstantmetį 


Svarbus kiekvienos iš didžiųjų Vakarų istorijos revoliucijų ele- 
mentas buvo apokaliptinė ateities vizija. Kiekviena buvo kažkas 
daugiau negu politinė programa ir net kažkas daugiau negu aist- 
ringa kova už pasaulio pertvarką. Kiekviena iš jų buvo ir tikėji- 
mas eschatologija, ir įsipareigojimas eschatologijai - mesianistinis 
laikų pabaigos regėjimas, įsitikinimas, kad istorija slenka prie ga- 
lutinio dėnouement. Romos katalikų, liuteronų ir puritonų revo- 
liucijose eschatologija buvo išreikšta Biblijos kalba. Revoliucionie- 
riai krikščionys numatė „naują dangų ir naują žemę“. Jie buvo 
įsitikinę, kad išsipildys pranašystė apie tūkstantmetę taiką Žemėje 
tarp Antrojo atėjimo ir Paskutinio teismo. „Ir išvydau šventąjį 
miestą - naująją Jeruzalę, nužengiančią iš dangaus nuo Dievo;... 
nes kas buvo pirmiau, tas praėjo. O Sėdintysis soste tarė: „Štai aš 
visa darau nauja!“ (Apr 21, 1-5). Amerikos, Prancūzijos ir Rusijos 
revoliucijų eschatologija buvo pasaulietinė — tai nauja, baigiamoji 
laisvės ir lygybės era, ilgos Žmogaus priespaudos istorijos pabai- 
ga, teisingos visuomenės aušra. 

Savo knygoje Vejantis tūkstantmetį (The Pursuit of the Millenium) 
Normanas Cohnas aprašė kitokį reiškinį, kurį jis pavadino „revoliu- 
ciniu milenarizmu““. Jis domėjosi gausybe chiliastinių sąjūdžių, vy- 
kusių Europoje „bešaknių skurdžių“ terpėje nuo XI iki XVI a. Šie 
sąjūdžiai apėmė liaudies kryžiaus žygius, flagelantų sąjūdžius, 
Laisvosios dvasios ereziją, kai kuriuos valstiečių sukilimus, tabo- 
ritų sąjūdį. Beveik visi šie sąjūdžiai buvo menkai organizuoti, spon- 
taniški ir arba anarchistiniai, arba komunistiniai, arba ir vienokie, 
ir kitokie. Cohnas rašo: „Šitokiam sąjūdžiui būdinga tai, kad jo 
tikslai ir prielaidos neturi ribų. Socialinę kovą [dalyviai] traktuoja 

ne kaip kovą už tam tikrus, apibrėžtus tikslus, o kaip... katakliz- 
mą, iš kurio pasaulis turi pakilti visiškai pasikeitęs ir išganytas.“!* 
Skirtumas tarp Cohno aprašyto reiškinio ir didžiųjų revoliuci- 
jų - didžiųjų sėkmingų revoliucijų — apokaliptiškumo Vakarų istori- 
joje yra tas, kad pastarųjų tikslai ir prielaidos buvo kartu ir beribės, 
ir ribotos; jų keliami uždaviniai buvo ne tik universalūs ir neriboti, 
bet kartu konkretūs ir apibrėžti. Tai buvo milenarinės revoliucijos, 
bet kartu jos buvo gerai organizuotos ir rafinuotos politiniu požiūriu. 
Cohno pateiktas gyvas ir ryškus tų savotiškų milenarinių sąjūdžių 
aprašymas jį ir kitus tyrinėtojus pastūmėjo šiuos sąjūdžius palygin- 
ti su moderniaisiais revoliuciniais sąjūdžiais, tiek kairiaisiais, tiek 
dešiniaisiais". Tačiau bent jau kai kurių iš šių moderniųjų sąjūdžių, 
ypač XIX ir XX a. komunistinio „milenarizmo“, istorinių šaknų rei- 
kia ieškoti ne Cohno aprašytuose „laukiniuose“ sąjūdžiuose, o sėk- 
mingose revoliucijose, kurių pakraščiuose reiškėsi anie sąjūdžiai. 
Sėkmingų revoliucijų pagrindas irgi buvo krikščioniškoji es- 
chatologija, kurios pagrindas savo ruožtu buvo judaistinė istorijos 
vizija, pagal kurią istorija juda prie paskutiniojo dėnouement, prie 
kulminacijos. Skirtingai nuo kitų indoeuropiečių, neišskiriant grai- 
kų, tikėjusių, kad laikas juda amžinai pasikartojančiais ciklais, heb- 
rajai laiką suvokė kaip nenutrūkstamą, negrįžtamą ir istorišką 
[vyksmą], nukreiptą į pabaigoje įvykstantį išsigelbėjimą. Tačiau 
kartu jie buvo įsitikinę, kad laike esama tarpsnių. Laikas nėra cik- 
liškas, bet gali būti pertrauktas ar pagreitintas. Jis vystosi. Senasis 
Testamentas yra pasakojimas ne tik apie permainas, bet ir apie 
vystymąsi, apie augimą, apie judėjimą mesianistinės eros link; Ži- 
noma, šis judėjimas yra labai netolydus, jame daug atkryčių, ta- 
čiau vis dėlto tai yra judėjimas pirmyn. O krikščionybė judaistinę 
laiko sampratą papildė svarbiu elementu: tai seno virtimas nauju. 
Hebrajų Biblija virto Senuoju Testamentu, jos prasmė išsipildžius 
jos pranašystėms Naujajame Testamente pasikeitė. Pasakojimas 
apie prisikėlimą mirtį paverčia naująja pradžia. Laikai buvo ne 
tik pagreitinti, bet ir atnaujinti. Dėl to atsirado nauja istorijos struk- 
tūra, kur viena epocha iš pamatų pasikeičia ir virsta kita epocha. 
Buvo tikima, kad tokia permaina gali būti tik vienkartinė: Kris- 
taus gyvenimas, mirtis ir prisikėlimas buvo traktuojami kaip vie- 

nintelis žymus linijinio laiko, praėjusio nuo pasaulio sukūrimo iki 
jo pabaigos, pertrūkis. 

Taigi krikščioniškoji atnaujinimo samprata pagrįsta įsitikini- 
mu, kad pasaulis turi pabaigą. Kartu ji pagrįsta įsitikinimu, kad 
toji pabaiga neišvengiama; ji „čia pat“. „Krikščioniškas istorijos 
jutimas, - rašo Normanas O. Brownas, - yra jutimas, kad gyveni 
paskutiniąsias dienas. Vaikai, atėjo paskutinė valanda. Visa krikš- 
čioniškoji era yra šitos paskutiniosios dienos... Krikščionis mel- 
džiasi už pasaulio pabaigą: kad ji ištiktų kuo greičiau. Tikslas - šį 
pasaulį pastūmėti prie pabaigos; vienintelis klausimas — kaip tai 
padaryti. Juk už klaidą gali tekti brangiai sumokėti.“ 

Rosenstockas-Huessy parodė, kaip tikėjimas laikų pabaiga, pa- 
saulio pabaiga paveikė didžiąsias Vakarų istorijos revoliucijas. 
Kiekviena iš šių revoliucijų mirties ir atgimimo patirtį perkėlė į 
kitokią tautos ir bažnyčios sampratą“. Kai švietėjai ir liberalioji 
teologija XVIII-XIX a. atmetė krikščioniškąją eschatologiją, pasta- 
rosios vietą užėmė pasaulietinė eschatologija. „Jokia liaudis, — ra- 
šo Rosenstockas-Huessy, - negali gyventi netikėdama galutine per- 
gale prieš kažką. Todėl, kai teologija miegojo, pasauliečiai griebėsi 
kitų Paskutiniųjų dalykų šaltinių“ — tai buvo, viena vertus, Karlo 
Marxo, o kita vertus, Friedricho Nietzsche's eschatologija“?. 

Iki didžiojo reformatorių sąjūdžio XI a. tiek Rytuose, tiek Va- 
karuose bažnyčia mokė, kad laikų pabaiga stoja ne šiame pasau- 
lyje, materialiajame pasaulyje, o dvasios pasaulyje, ne istoriniame 
laike, o amžinybėje. Šv. Augustino filosofijoje tai yra vienas svar- 
biausių momentų, nulemiančių prieštarą tarp Žemiškosios valsty- 
bės ir Dievo valstybės. Žemiškoji valstybė nuolat genda. Tie, kurie 
gyvena laikų pabaigoje, jau nebepriklauso šiam pasauliui. Augus- 
tinui tas pats žodis saeculum reiškė ir „pasaulį“, ir „laiką“. Saeculum 
negalėjo tikėtis išganymo; jo buvo galima tik išsižadėti dvasios 
karalystės labui. Ir šv. Augustinas, ir bažnyčia apskritai pirmuo- 
sius dešimt amžių buvo nusiteikę prieš Cohno aprašyto tipo revo- 
liucinius milenarinius sąjūdžius, kurių tikslas buvo čia ir dabar 
egzistuojančią politinę ir ekonominę tikrovę pertvarkyti į dangiš- 
kąją dvasios karalystę. Buvo tariama, kad tiek atskiro tikinčiojo 
krikščionio atgimimas, tiek žmonijos atsinaujinimas palyti tik ne- 

mirtingą sielą, atgimstančią ir atsinaujinančią tik tada, kai ji „mirš- 
ta šiam pasauliui“ ir visų pirma — vienuoliško gyvenimo dėka. 

Panašiai atsitiko ir tada, kai krikščionybė pirmąkart pasiekė 
Vakarų Europos germanų gentis: ji reiškėsi kaip tikėjimas anuo 
pasauliu, susijęs su šventenybe ir šventumu ir palyginti nedaug 
ką bylojęs apie esamą karinio, politinio ir ekonominio gyvenimo 
valdžios struktūrą ir tik nuvertinęs ją. 

XI a. pabaigoje - XII a. pradžioje pirmąkart paaiškėjo, kad atgi- 
mimą galima pritaikyti ir pasaulietinei visuomenei. Reformatoriai 
įsitaisė naujo pasaulietinio laiko pradžioje ir pabaigoje: jie projek- 
tavo atgal, į praeitį, kad galėtų projektuoti pirmyn, į ateitį. Jie ta- 
rėsi esą istorijos posūkio taške, naujos eros pradžioje, o ši era, kaip 
jie manė, yra paskutinioji prieš Paskutinį teismą. Tai naujas lūžis 
krikščioniškoje eroje; graikų ciklinio sugrįžimo idėją jis susiejo su 
hebrajų linijinio judėjimo prie iš anksto nulemtos pabaigos idėja ir 
ankstyvąja krikščioniškąja dvasinio gimimo ar atgimimo idėja. 

Kiekviena didžioji revoliucija, pradedant 1075 m. Popiežių re- 
voliucija, nubrėždavo aiškią ribą tarp to, kas buvo iki jos, tarp 
„seno“, ir to, kas atėjo kartu su ja ir po jos, „naujo“. Be to, kiekvie- 
na revoliucija „senąją“ ir „naująją“ istoriją įsprausdavo į pradinio 
kūrimo, ar prigimtinės būklės, ir paskutinės pabaigos, galutinės 
pergalės, rėmus. Be tikėjimo tuo, kad šis pasaulis, šie laikai, šios 
žmonių visuomenės pasaulietinės institucijos gali būti atgaivintos 
ir kad toks atgimimas atves prie aukščiausiosios žmogaus lemties 
išsipildymo, didžiųjų Vakarų istorijos revoliucijų nebūtų galėję būti. 

Tiksliau sakant, tikėjimas tuo, jog Žmogus sugeba atjauninti 
pasaulį ir jam būtina tai padaryti, kad išpildytų savo aukščiau- 
siąją lemtį, sukūrė pagrindą sąmoningam antpuoliui prieš esamą 
santvarką ir sąmoningai naujos santvarkos steigčiai. Šventumas 
buvo traktuojamas kaip pasaulietinės santvarkos matas. Štai XI a. 
reformatoriai pradėjo teisti imperatorius, karalius ir feodalus, rem- 
damiesi principais, kilusiais iš dieviškosios ir prigimtinės teisės. 
Popiežiaus partija pasmerkė imperatorių už tai, kad jis išdavė baž- 
nyčios valdovo pareigas, ir apkaltino jį tuo, kad jis neturėjęs teisės 

rui: „Mene, mene, teke! ir parsin“. „tekel“ — tu buvai pasver- 

tas svarstyklėmis ir buvai rastas lengvas“ (Dan 5, 25-27). „Bažny- 
čios laisvė“ — Popiežių revoliucijos lozungas - buvo pateisinta 
Dievo valia. Ir visuose vėlesniuose didžiuosiuose Vakarų istorijos 
revoliuciniuose tarpsniuose prieš esamą valdžios struktūrą buvo 
nukreipiami transcendentiniai matai. Tardamas (cituodamas 
Proudhoną), kad „nuosavybė yra vagystė“, Karlas Marxas bylojo 
Vakarų milenarinės tradicijos kalba: visa ekonominė ir politinė 
sistema buvo pasverta laikų pabaigos, eschaton, svarstyklėmis ir 
buvo nustatyta, kad ji per lengva. 


Revoliucinė teisė 


Revoliucinis tikėjimas laikų pabaiga, paskutiniuoju tūkstant- 
mečiu, padeda suprasti ne tik tai, kodėl nuverčiama senoji teisė, 
bet ir tai, kodėl revoliucija įsikūnija naujoje teisės sistemoje. Tai 
negali įvykti iškart. Nė vienai didžiajai revoliucijai nepavyko iki- 
revoliucinę teisę pašalinti pirmąją dieną, o antrąją dieną įsteigti 
naują tvarią revoliucinės teisės sistemą. Pavyzdžiui, bolševikai 
1917 m. paskelbė, kad jie panaikina paveldėjimą, tačiau tuo pat 
metu jie išleido dekretą, skelbusį, kad turtas, neviršijantis dešim- 
ties tūkstančių aukso rublių, ir toliau bus paveldimas įpėdinių 
pagal senas taisykles, kol nebus sukurta mažesnio turto valdymo 
sistema. Tačiau pasirodė, kad neįmanoma sukurti tokios sistemos, 
pagal kurią valstybė galėtų efektyviai paveldėti karvę, baldus, me- 
no dirbinius ir net pinigus. Vėliau buvo bandyta įvesti labai didelį 
paveldėjimo mokestį; tačiau ši priemonė galiausiai prieštaravo pa- 
stangoms išsaugoti šeimos stabilumą, be to, jos buvo galima ne- 
sunkiai išvengti padovanojant turtą prieš mirtį. 

Kiekvienoje didžiojoje revoliucijoje būta laikotarpio, kai nauji 
įstatymai, dekretai, instrukcijos ir potvarkiai būdavo sparčiai 
priiminėjami ir taip pat sparčiai taisomi, panaikinami arba kei- 
čiami. Tačiau galiausiai kiekviena didžioji revoliucija susitaikyda- 
vo su ikirevoliucine teise ir restauruodavo daugelį jos elementų, 
juos įjungdama į naują sistemą, atspindėjusią svarbiausius tikslus, 
vertybes ir įsitikinimus, už kuriuos toje revoliucijoje buvo kovoja- 

ma. Todėl naujos teisės sistemos, sukurtos didžiųjų revoliucijų, 
keisdamos teisės tradiciją kartu likdavo jos rėmuose. 

Liuteronų Reformacija ir ją įkūnijusi Vokietijos kunigaikštysčių 
revoliucija Romos katalikiškąjį bažnytinės ir pasaulietinės teisės 
dualizmą sulaužė, iš bažnyčios atimdama teisines prerogatyvas. 
Ten, kur liuteronizmas įsigalėjo, bažnyčia buvo pradėta traktuoti 
kaip nematoma, nepolitinė ir neteisinė institucija; vieninteliu su- 
verenu, vieninteliu įstatymo (politine prasme) šaltiniu tapo pa- 
saulietinės karaliaus arba kunigaikščio institucijos. Juk kaip tik 
prieš pat šią epochą Machiavelli žodį „valstybė“ pavartojo nau- 
jai, juo pažymėdamas grynai pasaulietinę visuomenės santvarką. 
Reformatoriai liuteronai vienu požiūriu buvo makiavelininkai: jie 
skeptiškai vertino Žmogaus sugebėjimą sukurti žmogiškąjį įstaty- 
mą, kuris galėtų atspindėti amžinąjį įstatymą, ir aiškiai neigė tai, 
kad bažnyčios užduotis yra žmogiškojo įstatymo steigtis. Šitoks 
liuteronų skepticizmas įgalino atsirasti teisės teoriją — teisinį po- 
zityvizmą, kuris valstybės įstatymą traktuoja kaip moraliai neut- 
ralų, kaip priemonę, o ne kaip tikslą, kaip būdą, kuriuo suverenas 
skelbia savo valią ir užtikrina paklusnumą tai valiai. Bet teisės 
sekuliarizavimas ir pozityvistinės teisės teorijos atsiradimas yra 
tik viena liuteronų Reformacijos įnašo į Vakarų teisės tradiciją 
istorijos pusė. Tokia pat svarbi yra ir kita pusė: teisę išlaisvinusi 
nuo teologinės doktrinos ir tiesioginės bažnyčios įtakos, Reforma- 
cija sudarė sąlygas naujam ir ryškiam teisės atgimimui. Pasak di- 
džiojo vokiečių juristo ir istoriko Rudolfo Sohmo, „Lutherio Refor- 
macija buvo ne vien tikėjimo, bet ir pasaulio atnaujinimas: buvo 
atnaujintas ir dvasinio gyvenimo, ir teisės pasaulis“. 

Vakarų teisės atnaujinimo raktu nuo XVI a. tapo liuteroniškoji 
koncepcija, pagal kurią individas turi galią iš Dievo malonės keis- 
ti gamtą ir kurti naujus socialinius santykius savo valios pastan- 
gomis. Liuteroniškoji individualios valios koncepcija tapo lemiamu 
veiksniu, paskatinusiu moderniosios nuosavybės teisės ir sutarčių 
teisės vystymąsi. Žinoma, išvystyta ir rafinuota nuosavybės ir su- 
tarčių teisė jau keletą šimtmečių egzistavo ir prekybinėse, ir baž- 
nytinėse bendruomenėse, tačiau liuteronizmas pakeitė jos svorio 
centrą. Senos taisyklės buvo sudėstytos į naują rinkinį. Gamta ta- 

po nuosavybe. Ekonominiai santykiai tapo sutartimi. Sąžinė tapo 
valia ir ketinimu. Testamentas, kuris ankstesnėje katalikiškoje tra- 
dicijoje visų pirma buvo sielos išganymo labdaringomis dovano- 
mis priemonė, dabar tapo pirmiausia socialinių ir ekonominių san- 
tykių kontrolės priemone. Atvirai išreikšdami savo valią, savo 
ketinimą, testatoriai galėjo disponuoti savo nuosavybe ir po mir- 
ties, o verslininkai galėjo tvarkyti savo verslo reikalus sutartimi. 
Šitaip sutvarkytos nuosavybės ir sutarčių teisės buvo laikomos 
šventomis ir nepažeidžiamomis, jei tik jos neprieštaravo sąžinei. 
Sąžinė jas pašventindavo. Taigi valstybės sekuliarizacija siaura 
jos išlaisvinimo nuo bažnyčios kontrolės prasme buvo susijusi su 
nuosavybės bei sutarties įdvasinimu ir net pašventinimu. 

Todėl neteisinga teigti, kad liuteronizmas neapribojo tų abso- 
liutinių monarchų, kurie viešpatavo XVI a. Europoje, politinės ga- 
lios. Buvo remiamasi įsitikinimu, kad veikiančiosios teisės kūri- 
mas visiškai priklauso valdovui, bet kartu buvo tariama, kad 
valdovas, įgyvendindamas savo valią, gerbs individualias savo 
valdinių sąžines, o tai reiškė, kad jis kartu gerbs jų nuosavybės ir 
jų sutarčių teises. Ši prielaida rėmėsi — žinoma, nepatikimai - ke- 
turiais istorijos amžiais, kai bažnyčia sugebėjo labai sukrikščio- 
ninti teisę, ypač jei turėsime galvoje germanų genčių kultūros pra- 
dinį lygį. Taigi liuteroniškas pozityvizmas, teisę atskiriantis nuo 
moralės, neigiantis bažnyčios vaidmenį kuriant teisę ir galutine 
teisės sankcija laikantis politinę prievartą, vis dėlto taria, kad žmo- 
nėse ir krikščionių valdovų valdomose valstybėse esama krikščio- 
niškos sąžinės. 

Šiek tiek vėlesnė protestantizmo forma - kalvinizmas — irgi 
padarė didžiulę įtaką Vakarų teisės raidai, ypač Anglijoje ir Ame- 
rikoje. Puritonai perėmė liuteroniškąją individualios sąžinės šven- 
tumo ir - teisėje — individualios valios, kurią atspindi nuosavybės 
ir sutarčių teisės, šventumo koncepciją. Bet jie pabrėžė du elemen- 
tus, kurie liuteronizme buvo antriniai: pirma, įsitikinimą, kad ne 
tik krikščioniškieji valdovai, bet ir visi krikščionys turi pertvarkyti 
pasaulį“; antra, įsitikinimą, kad vietinė kongregacija, vadovauja- 
ma jos išrinkto ganytojo ir seniūnų, kaip tiesos centras, kaip „ak- 
tyvių tikinčiųjų brolija“ yra aukštesnė už bet kokią politinę val- 


52 


ĮVADAS 


džią“. Aktyvios puritonų kongregacijos, linkusios pertvarkyti pa- 
saulį, buvo pasirengusios mesti iššūkį pačioms aukščiausioms baž- 
nyčios ir valstybės valdžioms, gindamos savo tikėjimą; ir jos tai 
darė apeliuodamos į individualią sąžinę, vadinasi, ir į dieviškąją 
teisę, į Mozės įstatymą iš Senojo Testamento, ir į prigimtinės teisės 
sampratas, įkūnytas viduramžių teisės tradicijoje. Kaip pirmieji 
krikščionių kankiniai įsteigė bažnyčią, nepaklusdami Romos teisei, 
taip XVI a. puritonai, kuriems priklausė tokie žmonės kaip Johnas 
Hampdenas, Johnas Lilburne'as, Walteris Udallas ir Williamas 
Pennas, atvirai nepaklusdami anglų teisei, padėjo pamatus, ant 
kurių išaugo anglų ir amerikiečių pilietinių teisių ir pilietinių lais- 
vių teisė, išreikšta abiejų šalių konstitucijose: tai žodžio ir spaudos 
laisvė, religinių įsitikinimų laisvė, privilegija atsisakyti pateikti 
nenaudingus sau parodymus, prisiekusiųjų nepriklausomybė nuo 
teisėjo įsakymų, teisė nebūti įkalintam be priežasties ir daugelis 
kitų teisių bei laisvių“. Be to, kalvinistinis kongregacionalizmas 
padėjo religinį pagrindą modernioms visuomenės sutarties ir val- 
džios, grindžiamos valdinių sutikimu, sąvokoms“. 

Puritonizmas Anglijoje ir Amerikoje ir jo antrininkas Europos 
kontinente pietizmas buvo paskutiniai didieji sąjūdžiai instituci- 
nės bažnyčios rėmuose, padarę esmingą įtaką Vakarų teisės rai- 
dai. Žinoma, XVIII-XIX a. ir katalikų bažnyčia, ir įvairios liutero- 
nų sektos ir toliau veikė teisės raidą įvairiomis kryptimis. Be 
abejonės, pranašų krikščionybė ir toliau vaidino nepaprastai svar- 
bų vaidmenį įgyvendinant teisės reformą, pavyzdžiui, panaiki- 
nant vergovę, ginant darbą ir apskritai skatinant socialinių 
įstatymų leidybą (welfare legislation). O kita vertus, neabejotina, 
kad institucinė religija ir toliau rėmė status guo, kad ir kokia ji 
būtų. Tačiau labai svarbus veiksnys - XIX a. ir dar labiau XX a. — 
šiuo požiūriu buvo tai, kad tradicinė religija palaipsniui virto as- 
meniniu, privačiu dalyku, jau nebedarančiu jokios visuomeninės 
įtakos teisės raidai, tuo tarpu kitos įsitikinimų sistemos — naujos 
pasaulietinės religijos (ideologijos, „izmai“) - pakilo į aistringo ti- 
kėjimo lygmenį; skatinami šio tikėjimo, žmonės buvo pasiryžę ne 
tik kolektyvinei mirčiai, bet ir naujam gyvenimui. 

Būtent Amerikos ir Prancūzijos revoliucijos parengė dirvą nau- 
joms pasaulietinėms religijoms, t.y. tam, kad į pasaulietinius poli- 
tinius ir visuomeninius sąjūdžius įsilietų religinė psichologija ir 
daug religinių idėjų, kurios anksčiau buvo išreikštos įvairiomis 
katalikybės ir protestantizmo formomis. Iš pradžių tam tikra re- 
liginė ortodoksija buvo išsaugota remiantis deistine filosofija, ku- 
rioje, beje, buvo nedaug tos psichologijos, kuri yra religinio tikėji- 
mo šerdis. Tai, kas didžiuosiuose XVIII a. pabaigos - XIX a. 
pradžios revoliuciniuose protuose — tai tokie žmonės kaip Rousse- 
au ir Jeffersonas — turėjo išties religinį pobūdį, buvo kaip tik ne jų 
tikėjimas Dievu, o jų tikėjimas Žmogumi, pavieniu Žmogumi, jo 
prigimtimi, jo protu, jo teisėmis. Politinės ir socialinės filosofijos, 
kilusios iš Švietimo, buvo religijos, nes aukščiausią prasmę ir šven- 
tumą jos priskyrė individualiam protui ir, tuojau pat reikia pri- 
durti, tautai. Individualizmo ir racionalizmo epocha kartu buvo 
nacionalizmo epocha: individas buvo pilietis, ir viešoji nuomonė 
pasirodė esanti ne Žmonijos nuomonė, bet prancūzų nuomonė, 
vokiečių nuomonė, amerikiečių nuomonė. 

Individualizmas, racionalizmas, nacionalizmas - šita triasmenė 
Demokratijos dievybė - buvo juridiškai išreikšti išaukštinant įsta- 
tymų leidžiamosios valdžios vaidmenį ir atitinkamai sumažinant 
teismų vaidmenį (išskyrus Jungtines Valstijas) kuriant teisę; indi- 
vido veiksmus išlaisvinant nuo viešosios kontrolės, ypač ekono- 
mikos srityje; reikalaujant kodifikuoti baudžiamąją ir civilinę tei- 
sę; dedant pastangas padaryti nuspėjamus individualių veiksmų 
teisinius padarinius (vėl visų pirma ekonomikos srityje). Šitie „tei- 
siniai postulatai“ (kaip juos pavadintų Roscoe Poundas)* buvo 
laikomi ne tik naudingais, bet ir teisingais, ir ne tik teisingais, bet 
ir sudarančiais dalį natūralios visatos tvarkos. Buvo manoma, kad 
pačiam gyvenimui prasmę ir tikslą suteikia tokie ir panašūs teisi- 
nio racionalumo principai, kurių istoriniai šaltiniai — prigimtinės 
teisės bei Žmogaus proto teologinės doktrinos — yra akivaizdūs. 

Liberalioji demokratija buvo pirmoji didi pasaulietinė religija 
Vakarų istorijoje - pirmoji ideologija, kuri buvo atskirta nuo tra- 
dicinės krikščionybės ir kartu iš tradicinės krikščionybės perėmė 
ir jai būdingą sakralumo jausmą, ir keletą jos didžiausių vertybių. 

Bet tapdama pasaulietine religija liberalioji demokratija labai greitai 
susidūrė su varžovu - revoliuciniu socializmu. O kai po šimtme- 
čio revoliucinio aktyvumo Europoje komunizmas galiausiai už- 
grobė valdžią Rusijoje 1917 m., jo doktrinos įgijo autoritarinio ap- 
reiškimo šventumą, o jo vadai — vyriausiųjų dvasininkų charizmą. 
Negana to, komunistų partijai buvo būdingas ir vienuolių ordino 
sutelktumas, ir jo griežtumas. Neatsitiktinai tuo metu, po Antrojo 
pasaulinio karo, kai vyko valymai, ištikimi komunistai Europoje 
sakydavo: „Nėra išsigelbėjimo be partijos“. 

Nors socializmo teisiniai postulatai daugeliu požiūrių skiriasi 
nuo liberaliosios demokratijos postulatų, jų bendras protėvis yra 
krikščionybė. Pavyzdžiui, tarybinis „Komunizmo statytojo mora- 
linis kodeksas“, kurį tarybiniai mokiniai turi išmokti atmintinai ir 
kuris yra traktuojamas kaip tarybinės teisinės politikos pagrindas, 
apima tokius principus kaip „sąmoningas darbas visuomenės la- 
bui — kas nedirba, tas nevalgo“; „kiekvieno rūpinimasis visuome- 
ninio turto saugojimu ir gausinimu“; „kolektyvizmas ir draugiška 
abipusė parama - visi už vieną, vienas už visus“; „sąžiningumas 
ir teisingumas, moralinis tyrumas, kuklumas ir nereiklumas vi- 
suomeniniame ir asmeniniame gyvenime“; „nepakantus požiūris 
į neteisingumą, parazitizmą, nedorumą, karjerizmą, gobšumą'; 
„nepakantus požiūris į komunizmo priešus“; „broliškas solidaru- 
mas su visų šalių darbo žmonėmis ir su visomis tautomis“?. Ta- 
rybiniai įstatymai stulbinamai panašūs į Masačusetso kolonijos 
puritonų kodeksą „Laisvių sąvadas“ (1641 m.) tuo, kad pagal juos 
baudžiami ideologiniai nukrypimai, tinginiavimas ir asmens amo- 
ralumas*. Be to, tarybinė sistema labai pabrėžia auklėjamąjį teisės 
vaidmenį ir liaudies dalyvavimą teisinėse procedūrose bei įgy- 
vendinant įstatymus - per draugiškuosius teismus, liaudies drau- 
goves ir atiduodant asmenis gamyklos ar gyvenamojo kvartalo 
kolektyvo globai. Negana to, visa tai daroma vardan tokios escha- 
tologijos, kuri numato galutinį prievartos ir pačios teisės išnyki- 
mą, kai bus sukurta komunistinė visuomenė, kurioje kiekvienas 
žmogus žiūrės į kitą žmogų — vėl tariant „Komunizmo statytojo 
moralinio kodekso“ žodžiais - kaip į „draugą, bičiulį ir brolį“. Tai, 

kad įgyvendinti šiai utopinei vizijai naudojamos griežtos prievar- 
tos ir formalios teisės priemonės, nė kiek jai neprieštarauja. 


Vakarų teisės tradicijos krizė 


Kad Vakarų teisės tradiciją, kaip ir visą Vakarų civilizaciją, 
XX a. ištiko krizė, didžiausia iš visų kada nors buvusių, neįmano- 
ma įrodyti moksliškai. Tai toks dalykas, kuris galiausiai suvokia- 
mas intuityviai. Aš tik galiu paliudyti, taip sakant, savo nuojautą, 
kad mes esame pavyzdžio neturinčios teisinių vertybių ir teisinės 
minties krizės centre, kai abejojama visa mūsų teisės tradicija - ne 
tik vadinamosiomis liberaliomis kelių paskutinių šimtmečių kon- 
cepcijomis, bet ir pačia Vakarų teisėtvarkos struktūra, kuri užsi- 
mezgė XI-XII a. 

Ši krizė užsimezgė ir vakarietiško patyrimo terpėje, ir dėl išori- 
nių veiksnių. Negirdėto masto visuomeninės, ekonominės ir poli- 
tinės permainos iš vidaus sukėlė milžinišką įtampą, grėsmingą 
faktiškai visų Vakarų šalių tradiciniams teisės institutams, teisi- 
nėms vertybėms ir teisinėms sąvokoms. Tačiau praeityje būta re- 
voliucinių perversmų tarpsnių, kai irgi iškildavo pamatinių Va- 
karų teisės tradicijos elementų sunaikinimo grėsmė, o tradicija vis 
dėlto išlikdavo. Nauja šiandien tai, kad iškyla pavojus teisės tra- 
dicijai kaip visumai, o ne tik atskiriems jos elementams ar aspek- 
tams; ir visa tai pirmiausia pasireiškia priešprieša su nevakarie- 
tiškomis civilizacijomis ir nevakarietiškomis filosofijomis. Praeityje 
Vakarų žmogus tvirtai nešėsi savo teisę per visą pasaulį. Tačiau 
šiuo metu pasaulis įtariai - įtariau nei kada nors anksčiau - žiūri 
į vakarietišką „legalizmą“. Rytų ir Pietų Žmogus siūlo kitas alter- 
natyvas. Patys Vakarai suabejojo tuo, kad jų tradicinis požiūris į 
teisę yra universaliai pritaikomas, ypač nevakarietiškose kultūro- 
se. Teisė, anksčiau atrodžiusi esanti „prigimtinė“, pasirodo esanti 
tik „vakarietiška“. O daug kas sako, kad ji paseno net Vakarams. 

Kartais ši krizė traktuojama ne taip apokaliptiškai; tariama, 
kad abejojama ne pamatiniais teisėtumo principais, vyravusiais 
Vakaruose paskutinius devynis šimtmečius, o veikiau tuo, kaip šie 
principai taikomi naujomis aplinkybėmis XX a., ir tik kraštutiniu 


56 


ĮVADAS 


atveju — tam tikrais „liberaliojo“ ar „buržuazinio“ teisėtumo va- 
riantais, vyravusiais nuo XVIII a. ar, galimas daiktas, nuo XVII ar 
net nuo XVI a. Sakoma, kad visose Vakarų šalyse teisė išsižada 
individualistinių prielaidų, susijusių su perėjimu nuo „viduramžių“ 
prie „modernios“ politinės, ekonominės ir visuomeninės santvar- 
kos, ir orientuojasi į vieno ar kito tipo kolektyvizmą. Šiuo požiū- 
riu teisės krizė XX a. savo mastu lygintina su ankstesnėmis Vaka- 
rų teisės tradicijos krizėmis, ištikusiomis po 1789 m. Prancūzijos 
revoliucijos ar po 1640 m. Anglijos revoliucijos, ar po 1517 m. 
Vokietijos revoliucijos. Kaip šios revoliucijos, kaip sakoma, pradėjo 
naują erą, kurioje buržuazinė ar „kapitalistinė“ teisė pakeitė „fe- 
odalinę“ teisę, taip 1917 m. Rusijos revoliucija pradėjo naują erą, 
kurioje „socialistinė“ teisė pakeitė buržuazinę ar kapitalistinę teisę. 

Neabejotina, kad XX a. faktiškai visos Vakarų tautos patyrė 
permainą, kurios esmė — visa apimantis valstybės kišimasis į svar- 
biausias ekonominio gyvenimo sritis ir jų kontrolė. Daugelyje ša- 
lių buvo nacionalizuota pramonė ir įvestas vieningas valstybinis 
ekonomikos planavimas. Kitose šalyse buvo įvestas koks nors vals- 
tybinis kapitalizmas, kai už gamybą, paskirstymą ir kapitalo in- 
vestavimą tiesiogiai atsako didelės korporacijos, tačiau jas tiesio- 
giai ar netiesiogiai kontroliuoja valstybinės institucijos. Lenino 
žodžiai, 1921 m. pasakyti apie tarybinę ekonomiką, vis labiau tin- 
ka ir kitų šalių ekonomikai: „Visa, kas siejasi su ekonomika, mums 
yra viešosios, 0 ne privatinės teisės dalykas“. Pavyzdžiui, Jungti- 
nėse Valstijose šiuo metu vyrauja tos administracinės teisės sritys, 
kurių beveik nebuvo iki Didžiosios depresijos, ištikusios ketvirtojo 
dešimtmečio pradžioje: apmokestinimas, darbininkų ir darbdavių 
santykiai, vertybinių popierių reguliavimas, valstybinis butų 
fondas, socialinė apsauga, aplinkos apsauga ir daug kitų. 

Be to, tai, kas anksčiau buvo laikoma privatine teise, XX a. irgi 
buvo transformuota radikalios ekonominio gyvenimo centraliza- 
cijos ir biurokratizacijos, kurių aspektas ar padarinys yra vienoks 
ar kitoks socializmas (neišskiriant ir valstybės kontroliuojamo ka- 
pitalizmo). Pavyzdžiui, sutarčių teisę, kuri visose Vakarų teisės 
sistemose tradiciškai buvo traktuojama kaip rinkinys normų, lei- 

džiančių sudaryti savanoriškus susitarimus, pagrįstus šalių keti- 
nimais, liberalios viešosios politikos nustatytose ribose, XX a. bu- 
vo visaip stengiamasi pritaikyti prie visiškai naujos ekonominės 
situacijos, kai svarbiausių tipų sutarčių detalės specialiai nustato- 
mos įstatymu arba pateikiamos standartinėmis formomis, kurias 
siūlo didelės kompanijos ir dėl kurių pakeitimo negali būti dera- 
masi (on take-it-or-leave-it basis). Panašiai ir nuosavybės teisėje 
valstybės ir didelių korporacijų interesai iš daugelio privačių sa- 
vininkų atėmė labai didelę dalį jų turėjimo, naudojimo ir dispona- 
vimo teisių, t.y. tų teisių, kurios anksčiau būtų traktuojamos kaip 
nuosavybės teisės, ir kartu nustatė jiems tokias prievoles, kurios 
paaiškinamos ne civilinės teisės, o administracinės teisės termi- 
nais. Vakaruose korporacijų, komercinė ir pramonės nuosavybė, 
neišskiriant ir butų fondo, vis labiau reguliuojama administraci- 
nės teisės, o individualus savininkas be valdžios leidimo nedrįsta 
pasodinti medžio ar sumūryti virtuvės priestato. 

Panašiai ir deliktų teise, kuri tradiciškai buvo traktuojama visų 
pirma kaip normų rinkinys, reguliuojantis žalos, padarytos tyči- 
niais arba neatsargiais neteisėtais poelgiais, atlyginimą, pasikeitė 
dėl to, kad sparčiai paplito atsakomybės draudimas nuo žalos, 
padarytos netyčiniais veiksmais, susijusiais su įvairiomis ekono- 
minės veiklos formomis, - vadinamoji absoliuti atsakomybė, ku- 
rios pagrindai, o todėl ir ribos lieka toli gražu neaiškios. Vieni 
teigia, kad „bendroji sutarčių teisė“, t.y. pamatinių sąvokų ir dok- 
trinų sąvadas, XIX a. priimtas kaip „sutarčių teisė“, taikoma bet 
kokioms (ir visų rūšių) sutartinėms operacijoms, dabar jau mirusi 
ir kad atsakomybės už sutarties pažeidimą principų vis dažniau 
reikia ieškoti deliktų teisėje*!; kiti teigia, kad bendroji deliktų teisė, 
taip pat atsiradusi XIX a., irgi mirė maždaug tuo pačiu metu kaip 
ir bendroji sutarčių teisė. Visos teisės padalijimas į viešąją ir pri- 
vatinę teisę ir tolesnis jos skirstymas į savarankiškas sritis, tokias 
kaip civilinė teisė, baudžiamoji teisė, administracinė teisė ir pan., 
buvo XVIII a. Švietimo teisinės minties padarinys ir buvo įvestas 
Prancūzijos revoliucijos. Jis paplito Europoje ir galiausiai pasiekė 
Jungtines Valstijas. Jis negalėjo pergyventi socializmo atsiradimo 
XX a., nesvarbu, ar tai buvo visiškai reguliuojama socialistinė ko- 

munistinių šalių ekonomika, ar ne tokios visa apimančios, tik „so- 
cialistinės“ valstybinės kontrolės formos, taikomos nekomunisti- 
nėse Vakarų šalyse. 

Pamatiniai pasikeitimai visuose Vakaruose įvyko ne tik tose sri- 
tyse, kurios buvo vadinamos viešąja teise ir privatine teise, bet ir 
toje srityje, kuri gali būti vadinama socialine teise, apimančia šei- 
mos teisę, taip pat įstatymus, reguliuojančius rasių santykius, kla- 
sių santykius, lyčių ir kartų santykius. Santuoka ir skyrybos vis la- 
biau tapo sutartiniu dalyku, o tėvų valdžia vaikams esmingai 
susilpnėjo. Šeima vis labiau buvo paliekama pačiai sau, tuo tarpu 
rasių, klasių ir lyčių socialiniai santykiai buvo vis labiau pajungiami 
įstatymo nustatytiems apribojimams, siekiant užkirsti kelią eksplo- 
atacijai. Šios permainos iš dalies irgi buvo susijusios su socialistiniu 
sąjūdžiu, nors jos tik netiesiogiai siejasi su valstybine ekonomikos 
kontrole. Šiaip ar taip, jos irgi laikytinos tokiais teisės pakitimais, 
kurie nėra lengvai suderinami su tradicinės teisės kategorijomis. 

Ir baudžiamoji teisė faktiškai visose Vakarų šalyse patyrė dras- 
tiškas permainas dėl ekonomikos integracijos ir kolektyvizacijos, 
dėl urbanizacijos, masinės gamybos, industrializacijos ir su visu 
tuo susijusių reiškinių. Atsirado naujų tipų nusikaltimai: didelio 
masto bendros nuosavybės, priklausančios arba valstybei, arba 
stambioms korporacinėms įmonėms, grobstymai; „baltųjų apykak- 
lių“ nusikaltimai, apimantys mokestinį sukčiavimą, išeikvojimą, 
antitrestinių įstatymų pažeidimą; prekyba narkotikais ir su ja su- 
siję nusikaltimai miesto gatvėse; o kitame spektro gale - politiniai 
bei ideologiniai nusikaltimai, kurie pradėjo vyrauti tokių „tradici- 
nių“ nusikaltimų kaip žmogžudystė, išžaginimas, įsilaužimas, api- 
plėšimas, padegimas atžvilgiu. Nusikaltimų prigimties ir paplitimo 
esminiai pokyčiai buvo lydimi tokių pat svarbių permainų nusi- 
kaltimo ir bausmės teorijose ir įstatymo taikymo praktikoje. 

Šiuos ir kitus Vakarų šalių teisės sistemos pokyčius galima va- 
dinti revoliuciniais ne tik ta prasme, kad tai yra pamatiniai pokyčiai, 
ištikę per palyginti trumpą laiką, bet ir ta prasme, kad jie yra atsa- 
kymas į revoliucinį politinį, ekonominį ir socialinį perversmą. Ru- 
sijoje ir kai kuriose kitose šalyse šis perversmas įgijo klasikinės re- 
voliucijos formą, kai viena politinė-ekonominė-socialinė santvarka 

ir viena įsitikinimų sistema buvo prievarta pakeistos kitomis. Ki- 
tose šalyse šios permainos pasireiškė švelnesne forma; tai buvo 
nacionalinio gyvenimo integracija, kurios pagrindas - technologi- 
ja ir komunikacijos, stiprėjantis vienijimasis į didesnius junginius 
ir besiplečianti valstybinė kontrolė. Tačiau visur tai buvo kai kas 
daug daugiau nei tik technologinė revoliucija; kartu tai buvo po- 
litinė ir ideologinė revoliucija. 

Vakarų teisės istorija dabar priėjo posūkį, tokį pat radikalų ir 
tokį pat lemtingą kaip ir tas posūkis, kurį ženklina 1789 m. Pran- 
cūzijos revoliucija, 1640 m. Anglijos revoliucija ir 1517 m. Vokieti- 
jos revoliucija. Jau dvi kartos po Rusijos revoliucijos matė — ne tik 
Tarybų Sąjungoje, bet ir Vakaruose, - kaip esmingai išsižadama 
tradicinės teisės individualizmo, jai būdingo privačios nuosavybės 
ir sutarčių laisvės akcentavimo, atsakomybės už žalą, padarytą dėl 
verslo veiklos, ribojimo, atsisakoma griežto moralinio požiūrio į nu- 
sikaltimą ir daugelio kitų tradicinės teisės pamatinių postulatų. Ir 
priešingai, jos matė, kaip pasukama į kolektyvizmą teisėje, kaip ak- 
centuojama valstybinė ir visuomeninė nuosavybė, kaip pabrėžia- 
mas sutarčių laisvės reguliavimas visuomenės labui, kaip plečiama 
atsakomybė už žalą, padarytą veiksmais, susijusiais su verslu, kaip 
stiprėja ne moralinis, o veikiau utilitarinis požiūris į nusikaltimą, 
kaip atsiranda daug naujų pamatinių postulatų. 

Šie radikalūs pokyčiai yra rūstus iššūkis tradiciniams Vakarų 
teisės institutams, procedūroms, vertybėms, sąvokoms, normoms 
ir mąstymo būdams. Jie kelia grėsmę teisės objektyvumui, nes dau- 
gumos teisinių procedūrų tarp individų ir korporacijų nematomu 
partneriu padaro valstybę —- tą pačią valstybę, kuri priėmė šiuo 
atveju taikomą įstatymą ir paskyrė teismą. Šis nematomas spau- 
dimas padidėjo komunistinėse šalyse dėl stiprios centralizuotos 
kontrolės, apimančios ne tik ekonominį, bet ir politinį, kultūrinį ir 
ideologinį gyvenimą; bet ir nekomunistinėse šalyse tokia centrali- 
zuota neekonominės srities kontrolė irgi sustiprėjo, nors čia šią 
kontrolę įgyvendina ne tiek valstybė, kiek didelės biurokratinės 
organizacijos. 

Kadangi dabartinė krizė sulyginama su revoliucinėmis krizė- 
mis, sukrėsdavusiomis Vakarų teisės tradiciją praeityje, tai jai įveik- 

ti galima pasitelkti visos tradicijos resursus, kaip tie resursai bū- 
davo panaudojami tada, kai reikėdavo įveikti ankstesnes revoliu- 
cines krizes. Tačiau dabartinė krizė daug gilesnė. Tai ne tik indi- 
vidualizmo - tokio, koks jis susiformavo nuo XVIII a., ar 
liberalizmo — tokio, koks jis susiformavo nuo XVII a., ar sekulia- 
rizmo — tokio, koks jis susiformavo nuo XVI a., krizė. Tai ir visos 
tradicijos — tokios, kokia ji buvo nuo XI a. pabaigos — krizė. 

Tik keturi — pirmieji keturi — iš dešimties pagrindinių skiria- 
mųjų Vakarų teisės tradicijos bruožų dar būdingi Vakarų teisei. 

1. Teisė vis dar palyginti autonomiška ta prasme, kad ji vis dar 
atskirta nuo politikos ir religijos, o kartu ir nuo kitokių visuome- 
ninių institutų bei kitų mokslinių disciplinų. 

2. Kaip ir anksčiau, kultivuoti teisę patikima profesionaliems 
teisės specialistams, įstatymų leidėjams, teisėjams, advokatams ir 
teisės mokslininkams. 

3. Vis dar klesti teisės mokymo centrai, kuriuose teisiniai ins- 
titutai konceptualizuojami ir tam tikru mastu susisteminami. 

4. Toks teisės mokymas vis dar kuria metateisę, kuria remian- 
tis vertinami ir aiškinami teisiniai institutai ir normos. 

Svarbu pabrėžti tai, kad išliko kaip tik tie keturi teisės bruožai; 
juk Rusijoje pirmaisiais revoliucijos metais ir ketvirtojo dešimtme- 
čio pradžioje buvo labai puolama - kaip ir ankstesnėse didžiosio- 
se revoliucijose - teisės autonomija, jos profesionalumas ir moksliš- 
kumas bei būtinumas jos mokytis. Kitose Vakarų šalyse trečiajame 
ir ketvirtajame šio amžiaus dešimtmetyje kartais, iš dalies dėl 
marksizmo-leninizmo įtakos, irgi buvo siūloma pašalinti teisę ir 
teisininkus ar bent jau labai apriboti jų įtaką, kadangi jie, girdi, ne- 
būtini ir net kenksmingi visuomenei. Septintajame dešimtmetyje ir 
aštuntojo dešimtmečio pradžioje Kinijos revoliucija labai rimtai 
įgyvendino šį lozungą: buvo uždarytos visos teisės mokyklos ir iš- 
nyko beveik visi teisininkai. Ir tik ketvirtojo dešimtmečio pabaigo- 
je Tarybų Sąjungoje bei aštuntojo dešimtmečio pabaigoje Kinijos 
Liaudies Respublikoje „teisinis nihilizmas“ buvo pasmerktas. 

Tuo tarpu kiti šeši bruožai, priskiriami Vakarų teisės tradicijai, 
XX a. antroje pusėje buvo drastiškai susilpninti, ypač Jungtinėse 
Valstijose. 

5. XX a. teisė ir teorijoje, ir praktikoje vis mažiau traktuojama 
kaip rišli visuma, kaip organizmas, kaip corpus juris, ir vis la- 
biau - kaip kratinys, kaip fragmentiška sprendimų ad hoc ir prieš- 
taraujančių viena kitai normų, susietų tik bendros „technikos“, 
masė. Senoji metateisė buvo sunaikinta ir pakeista savotišku ci- 
nizmu. XIX a. sukurta teisės kategorizacija pagal skirtingas teisės 
sritis vis labiau traktuojama kaip pasenusi. Dar senesni teisės struk- 
tūriniai elementai — tokie kaip teisminio ieškinio formos Anglijoje 
ir Amerikoje, kuriomis kadaise buvo susaistyta bendroji teisė ir 
apie kurias Maitlandas 1906 m. pasakė, kad „jos vis dar valdo 
mus iš kapo“, - beveik visai užmiršti. XVI a. įgyvendintas visos 
teisės suskirstymas į viešąją ir privatinę teisę buvo pašalintas to 
reiškinio, kurį Roscoe Poundas ketvirtojo dešimtmečio viduryje 
pavadino „naujuoju feodalizmu“. Tačiau šis feodalizmas stokoja 
vieno esminio bruožo - teisės šaltinių hierarchijos, kurios dėka 
galima suderinti įvairias jurisdikcijas ir harmoningai susieti viena 
kitai prieštaraujančias teisės normas. Kadangi nesama naujų te- 
orijų, kurios įstengtų sutvarkyti ir padaryti rišlią teisės struktūrą, 
siekiant pateisinti pavienes normas ir individualius sprendimus 
griebiamasi primityvaus pragmatizmo. 

6. Įsitikinimas, kad teisė auga iš kartos į kartą ir per šimtme- 
čius, kad ji turi tęstinį pobūdį, irgi esmingai susilpnėjo. Plačiai 
paplitusi nuomonė, kad akivaizdus teisės vystymasis — jos aki- 
vaizdus augimas, paremtas praeities reinterpretacija, nesvarbu, 
ar praeičiai atstovauja precedentas, ar kodeksas — yra tik ideolo- 
ginė iliuzija. Vyrauja įsitikinimas, kad teisė neturi savarankiškos 
istorijos, O toji istorija, kurią teisė tariasi turinti, geriausiu atveju 
traktuojama kaip chronologija, o blogiausiu — tik kaip iliuzija. 

7. Tie teisės pokyčiai, kurie vyko praeityje, kaip ir tie, kurie 
vyksta šiuo metu, traktuojami ne kaip atsakymas į vidinę teisės 
augimo logiką ir ne kaip prieštaravimų tarp teisės mokslo ir tei- 
sinės praktikos įveika, o kaip išorinių jėgų spaudimo rezultatas. 

8. Požiūris, kad teisė yra virš politikos - kad bet kuriuo konkre- 
čiu momentu ar bent jau istoriškai vystydamasi teisė nesutampa 
su valstybe, — atrodo, vis labiau išstumiamas požiūrio, kad teisė 

visais laikais iš esmės buvo valstybės įrankis, t.y. priemonė įgy- 
vendinti valiai tų, kurie savo rankose turi politinę valdžią. 

9. Teisės viršenybės šaltiniui, pasireiškiančiam teisinių juris- 
dikcijų bei teisinių sistemų įvairove tos pačios teisėtvarkos rė- 
muose, XX a. iškilo grėsmė dėl to, kad kiekvienoje šalyje atsirado 
tendencija visą jurisdikcijų ir teisinių sistemų įvairovę pakeisti 
vienintele centrine įstatymų leidybos ir administracinio reguliavi- 
mo programa. Bažnyčios jau seniai nebėra veiksmingas teisinis 
pasaulietinių valdžių atsvaras. Prekybinių arba kitokių autono- 
minių bendruomenių ar profesijų, egzistuojančių ekonominės ir 
visuomeninės santvarkos viduje, paprotį nuslopino įstatymų lei- 
džiamosios ir vykdomosios valdžios kontrolė. Tarptautinė teisė 
teoriškai išplėtė savo pretenzijas paminti nacionalinę teisę, bet 
praktiškai nacionalinė teisė arba specialiai inkorporuoja tarptau- 
tinę teisę, arba palieka ją neprieinamą veiksmingai naudotis pa- 
vieniams piliečiams. Federalinėse sistemose, tokiose kaip Jungti- 
nių Valstijų, galimybė atsisakyti vieno teismo ir kreiptis į kitą labai 
sumažėjo. Dviejų šimtmečių senumo Blackstone'o koncepcija, kad 
mes gyvename, būdami pavaldūs daugeliui skirtingų teisės siste- 
mų, vargu ar turi atitikmenį šiuolaikinėse teisės teorijose. 

10. Įsitikinimą, kad Vakarų teisės tradicija transcendentiška 
revoliucijos atžvilgiu, kad ji parengia didžiuosius totalinius per- 
versmus, periodiškai užgriūvančius Vakarų tautas, ir juos pergy- 
vena, išstumia priešingas įsitikinimas, kad teisė visiškai pavaldi 
revoliucijai. Vieno politinių institutų rinkinio sunaikinimas ir jo 
pakeitimas kitu rinkiniu lemia tai, kad atsiranda visiškai nauja 
teisė. Net jei išsaugomos senosios formos, sakoma, kad jos 
pripildomos naujo turinio, kad jos tarnauja naujiems tikslams ir 
todėl negali būti tapatinamos su praeitimi. 

Vakarų teisės tradicijos krizė nėra tik teisės filosofijos krizė; ne, 
tai yra ir pačios teisės krizė. Teisės filosofai visada ginčijosi ir, 
matyt, visada ginčysis, ar teisė pagrįsta protu bei morale, ar ji yra 
tik politinio valdovo valia. Nebūtina išspręsti šį ginčą, kad prieitum 
tokią išvadą: istorinis faktas yra tas, kad visų tautų, priklausančių 
Vakarų teisės tradicijai, teisės sistemos įsišaknijusios tam tikruose 
įsitikinimuose ar postulatuose, t.y. tos sistemos pačios suponavo 

tokių įsitikinimų galiojimą. Šiandien tokie įsitikinimai ar postu- 
latai, pavyzdžiui, įsitikinimas struktūriniu teisės vientisumu, jos 
tęstinumu, jos religinėmis šaknimis, jos transcendentinėmis savy- 
bėmis, sparčiai nyksta ne tik filosofų, ne tik įstatymų leidėjų, tei- 
sėjų, advokatų, teisės mokslininkų, dėstytojų ir kitų teisės profe- 
sionalų protuose, bet ir didžiosios daugumos piliečių ir net liaudies 
kaip visumos sąmonėje; negana to, jie nyksta net pačioje teisėje. 
Teisė tampa vis fragmentiškesnė, vis subjektyvesnė; ji vis labiau 
orientuojama ne į moralę, o į naudą, vis labiau nukreipta į kon- 
krečius padarinius, o ne į nuoseklumą ar tęstinumą. Taip XX a. 
nuplaunamas Vakarų teisės tradicijos istorinis dirvožemis ir pa- 
čiai tradicijai gresia Žlugimas. 

Vakarų teisės tradicijos žlugimą tik iš dalies nulėmė socialis- 
tinės revoliucijos, kurių pradžia — 1917 m. spalio revoliucija Ru- 
sijoje ir kurios palaipsniui apėmė visus Vakarus (ir kitas pasaulio 
dalis), nors dažnai vyko palyginti švelniai. Šį žlugimą tik iš dalies 
lemia masyvus valstybės įsiveržimas į tautos ekonomiką („visuo- 
tinės gerovės valstybė“) ir tik iš dalies — masyvi visuomeninio ir 
ekonominio gyvenimo biurokratizacija, paremta milžiniškais cen- 
tralizuotais dariniais („korporacinė valstybė“). Žymiai labiau šį 
žlugimą sąlygoja pačios Vakarų civilizacijos krizė, prasidėjusi 
1914 m. kartu su Pirmuoju pasauliniu karu. Tai buvo kažkas dau- 
giau nei ekonominė ir technologinė revoliucija, net kažkas dau- 
giau negu politinė revoliucija. Jei būtų buvę kitaip, Vakarų visuo- 
menė būtų sugebėjusi savo teisės institutus pritaikyti prie naujų 
reikalavimų, kaip ji elgėsi praeities revoliucinėse situacijose. Va- 
karų visuomenė būtų įstengusi socializmą - kad ir koks jis būtų - 
įterpti į savo teisinę tradiciją. Tačiau prisitaikyti prie pačių šios 
tradicijos pamatų byrėjimo neįmanoma; ir pats didžiausias 
išbandymas šiems pamatiniams principams yra tas, kad patys Va- 
karai masiškai prarado pasitikėjimą - Vakarai kaip civilizacija, 
kaip bendruomenė ir kaip tam tikra teisės tradicija, kuri devynis 
šimtmečius padėjo išsaugoti šią civilizaciją ir šią bendruomenę. 

Beveik visoms Vakarų tautoms šiuo metu yra iškilusi teisinio 
cinizmo grėsmė, kurios galimas padarinys - visų gyventojų klasių 
panieka įstatymui. Miestai tampa vis nesaugesni. Socialinės gerovės 

sistema beveik sugriuvo dėl gausybės biurokratinių kliūčių, kurių 
nebeįmanoma įveikti. Ir turtingieji, ir skurdžiai, ir „vidutiniokai“ — 
visi pažeidinėja mokesčių įstatymus. Vargu ar esama bent vienos 
profesijos, kurios atstovai nebandytų apeiti vienokio ar kitokio 
valdžios potvarkio. Bet ir pati valdžia nuo apačios iki viršaus 
įsipainiojusi į neteisėtų veiksmų tinklą. Tačiau ne tai yra svar- 
biausia. Svarbiausia tai, kad vieninteliai žmonės, kuriuos dėl šitų 
dalykų graužia sąžinė, yra tie, kurių nusikaltimai buvo atskleisti. 

Panieką įstatymui ir teisinį cinizmą skatina dabartinis maiš- 
tas prieš tai, kas kartais vadinama teisiniu formalizmu, pabrė- 
žiančiu, kad vienodas bendrųjų normų taikymas yra svarbiausias 
teisinės motyvacijos ir teisingumo idėjos elementas. Pasak Rober- 
to M. Ungerio, atsiradus „visuotinės gerovės“ valstybei ir korpo- 
racinei valstybei, ir teisinio mąstymo, ir teisingumo idėjos srityje 
formalizmą išstumia viešosios politikos reikmės“?. Į politiką orien- 
tuotai teisinei motyvacijai, rašo Ungeris, būdinga tai, kad reika- 
laujama plačių teisingumo ir socialinės atsakomybės matų. Šį po- 
slinkį „postliberaliame“ Vakarų teisiniame mąstyme jis sieja su 
kalbos sampratos ir su ja susijusių įsitikinimų pasikeitimu. „Kal- 
bai jau nebepriskiriama galia fiksuoti kategorijas ir pateikti skaid- 
rų pasaulio paveikslą, o tik šitie dalykai formalizmą padarytų įti- 
kinamą teisinėje argumentacijoje ar teisingumo idėjose“, — rašo 
jis?. Šitaip aprašytas maištas prieš teisinį formalizmą atrodo esąs 
ir neišvengiamas, ir išganingas. Bet jei taip, tai kas sutrukdys savo 
nuožiūrai paliktą teisingumą padaryti represijų įrankiu ir net bar- 
barizmo bei brutalumo parankiniu, kaip atsitiko nacistinėje Vo- 
kietijoje? Ungeris tvirtina, kad tokiems dalykams kelią gali už- 
kirsti stiprus bendruomeniškumo jausmas, atsiradęs įvairiose 
visuomenę sudarančiose grupėse. Tačiau, nelaimei, pats tokio gru- 
pinio pliuralizmo plėtojimasis buvo sužlugdytas dėl tų pačių 
motyvų, kuriais grindžiamas antpuolis prieš teisinį formalizmą. 
Dauguma šiek tiek didesnių bendruomenių vargu ar gali ilgiau 
išlikti (juolab bendrauti tarpusavyje) be detalios normų sistemos, 
nesvarbu, ar tos normos yra paprotinės, ar įdiegtos įstatymo. Ši- 
taip sakydamas aš neneigiu, kad XIX a. pabaigoje ir XX a. pradžio- 
je daugelyje Vakarų šalių buvo perdėtai rūpinamasi loginiu teisės 

nuoseklumu, o kai kur juo rūpinamasi ir dabar. Tačiau reakcija 
prieš tokį nuoseklumą nebepateisinama, jei ji tampa antpuoliu prieš 
normas per se ir prieš Vakarų teisėtumo tradiciją, kuri nustato 
pusiausvyrą tarp normos, precedento, politikos ir teisingumo — 
tarp visų šių keturių dalykų. 

Antpuolis prieš bet kurį iš šių keturių veiksnių silpnina ir kitus 
tris. Antiformalizmo vardan sąvokos „viešoji politika“ prasmė pa- 
vojingai priartėjo prie to taško, kai politika prilyginama valiai tų, 
kurie šiuo metu turi valdžią; „socialinis teisingumas“ ir „tikrasis 
racionalumas“ buvo sutapatinti su pragmatizmu; „teisingumas“ 
prarado savo istorines ir filosofines šaknis ir yra blaškomas kiek- 
vienos madingos doktrinos vėtrų. Teisės kalba traktuojama ne tik 
kaip neišvengiamai sudėtinga, dviprasmiška ir retorinė (tai yra 
tiesa), bet ir kaip visiškai nulemta akimirkos ir savavališka (tai 
yra netiesa). Ir visa tai yra ne tik „postliberaliosios“, bet ir „post- 
vakarietiškos“ epochos ženklai. Teisinio cinizmo ir neteisėtumo 
neįmanoma įveikti išpažįstant vadinamąjį realizmą, neigiantį mū- 
sų teisės tradicijos autonomiją, vientisumą ir tęstinumą. Tariant 
Edmundo Burke'o žodžiais, tie, kurie neatsigrįžta atgal, į protė- 
vius, nežiūrės ir pirmyn, į palikuonis. 

Žinoma, tai nereiškia, kad praeities tyrinėjimas išgelbės visuo- 
menę. Visuomenė neišvengiamai juda ateitin. Tačiau tai ji daro 
tarsi eidama atbula, galima sakyti, įsmeigusi akis į praeitį. Olive- 
ris Cromwellis pasakė: „Niekada Žmogus nepasiekia tokių aukš- 
tumų kaip tada, kai jis nežino, kur eina“. Jis suprato pagarbos 
tradicijai krizės metu revoliucinę svarbą. 


Socialinės teisės teorijos link 


Du žodžiai, kurie suformavo dabarties žmogaus mąstymą apie 
praeitį, apsunkino Vakarų teisės tradicijos prasmės suvokimą. 

Pirmasis žodis yra „viduramžiškas“ (arba „viduramžiai“ ). Šis 
žodis buvo pradėtas vartoti XVI a., ir juo buvo apibūdinamas, 
viena vertus, laikotarpis tarp ankstyvosios krikščionybės ir pro- 
testantų Reformacijos, o kita vertus, laikotarpis tarp klasikinės 

senovės ir „naujojo humanizmo“ (Renesanso, kaip po trijų šimt- 
mečių šį reiškinį pirmasis pavadino Michelet). Žodis „viduram- 
žiškas“ buvo malonus ir katalikų kontrreformacijos šalininkų au- 
siai, nes jis reiškė ne tik tai, kad protestantizmas yra naujovė, bet 
ir tai, kad Romos katalikybė be pertrūkių tęsiasi mažių mažiausiai 
nuo Konstantino laikų. Galiausiai šis žodis pasirodė esąs patogus 
ir XIX a. nacionalistinei istoriografijai, nes jis lyg ir apėmė laiko- 
tarpį nuo Romos imperijos žlugimo iki suverenių tautinių valsty- 
bių atsiradimo. 

Ir kaip mus apstulbina atradimas, kad faktiškai visos šiuolaiki- 
nės Vakarų teisės sistemos prasidėjo kaip tik viduramžių įsčiose! 

Antrasis burtažodis yra „feodalizmas“; ilgainiui juo pradėta 
žymėti viduramžių visuomeninę-ekonominę formaciją. Viduram- 
žių feodalinė epocha buvo priešpriešinama moderniajai kapitaliz- 
mo epochai. Kapitalizmas buvo siejamas su individualizmu ir pro- 
testantizmu, o feodalizmas — su tradicionalizmu ir katalikybe. 

„Feodalizmo“ sąvoka prikimšta paslėptų ideologinių prietarų 
beveik taip pat, kaip ir „viduramžių“ sąvoka. Būdvardis „feodali- 
nis“ yra kilęs iš konkretaus daiktavardžio „feodas“ ir nuo XI a. turi 
techninę, politinę, ekonominę bei teisinę prasmę; tačiau abstraktus 
daiktavardis „feodalizmas“, apimantis visą visuomeninę-ekonomi- 
nę sistemą, buvo išrastas tik XVII a.?* Didžioji Prancūzijos revoliu- 
cija kėlė tikslą panaikinti feodalizmą (fėodalitė) ir feodalinę visuome- 
nę (la sociėtė fėodale). 1789 m. rugpjūčio 11 d. dekretas skelbė: 
„Nacionalinis susirinkimas visiškai panaikina feodalinį režimą“. 
Marcas Blochas pasakė: „Ar dabar įmanoma neigti realumą to- 
kios sistemos, už kurios sunaikinimą teko sumokėti tokią didelę 
kainą?“*? Blocho ironiją pateisina vėlesnis žymaus anglų istoriko 
marksisto Christopherio Hillo teiginys. Kritikuodamas požiūrį, kad 
feodalizmas pasibaigė kartu su baudžiava, XVI amžiuje, Hillas pa- 
žymėjo: „Jei feodalizmas buvo panaikintas kartu su baudžiava, 
tada Prancūzija 1788 metais nebuvo feodalinė valstybė, o tai reiš- 
kia, kad niekada nebūta buržuazinės revoliucijos, t.y. tokios revo- 
liucijos, kuri nuvertė šią feodalinę valstybę“*. Kitaip tariant, feo- 
dalizmas veikiausiai negalėjo pasibaigti prieš du šimtmečius iki 
1789 m.; jeigu taip būtų buvę, Prancūzijos revoliucija būtų be- 

prasmiška ir — 0 tai dar rimtesnis dalykas — marksistinė teorija 
būtų neteisinga. 

Taigi visos XIX a. ideologijos, neišskiriant marksizmo, susimo- 
kė sumenkinti, paneigti arba ignoruoti tai, kad modernieji Vakarų 
institutai ir vertybės turėjo gilias šaknis ikiprotestantiškoje, ikihu- 
manistinėje, ikinacionalistinėje, ikiindividualistinėje ir ikikapita- 
listinėje eroje; ir visos jos susimokė nuslėpti Vakarų istorijos lūžį, 
įvykusį XI a. pabaigoje - XII a. Ši klaidinga Vakarų istorijos perio- 
dizacija lėmė ne tik tai, kad prie tradicinių pažiūrų prisirišę isto- 
rikai padarė daugybę klaidų, vertindami istorijos judėjimą nuo 
viduramžių prie moderniųjų amžių, bet ir tai, kad visuomenės 
teoretikų pastangos surasti gijas, moderniąją visuomenę siejan- 
čias su „naująja“ (socialistine, postliberaliąja, postmoderniąja) vi- 
suomene, buvo bevaisės. 

Įsitikinimas, kad Vakarų visuomenė vystėsi nuo feodalizmo 
prie kapitalizmo epochos, dažnai implikuoja, kad visuomeninės 
santvarkos pamatinė struktūra yra ekonominė struktūra, kad tei- 
sė yra „ideologinio antstato“ dalis, kuria kaip savo politikos įgy- 
vendinimo priemone naudojasi tie, kieno rankose yra ekonominė 
galia. Tačiau Vakarų teisės tradicija negali būti suprantama kaip 
paprasčiausias viešpatavimo, ekonominio ar politinio, įrankis; ji 
turi būti traktuojama ir kaip svarbi Vakarų visuomenės pamati- 
nės struktūros dalis. Teisė yra ir ekonominės bei politinės raidos 
atspindys, ir ją lemiantis veiksnys. Be konstitucinės teisės, korpo- 
racijų teisės, sutarčių teisės, nuosavybės teisės ir kitų teisės sričių, 
susiformavusių Vakarų Europoje XII-XV a., negalėjo įvykti 
ekonominiai ir politiniai XVII-XIX a. pokyčiai, kuriuos šiuolaiki- 
niai visuomenės teoretikai sutapatino su kapitalizmu. 

Negana to, patį žodį „feodalizmas“ galima vartoti taip, kad 
būtų užgožtas faktas, jog Vakarų teisės institutai ir vertybės forma- 
vimosi laikotarpiu dažnai iškildavo kaip iššūkis viešpataujančiai 
politinei ir ekonominei sistemai. Nuolat atsinaujindavo kova tarp 
teisės ir feodalų klasinės priespaudos, tarp teisės ir miesto magna- 
tų galybės, tarp teisės ir bažnyčios interesų, tarp teisės ir karaliaus 
viešpatavimo. Servai, pabėgę į miestą, praėjus metams ir vienai die- 
nai remdamiesi miesto įstatymais reikalavo laisvės. Miestelėnai su- 

kildavo prieš savo valdovus konstitucinių principų, skelbiamų 
miestų chartijose, vardu. Baronai reikalavo iš karalių senovinių tei- 
sių ir privilegijų. Valdovai ir popiežiai kovojo tarpusavyje, ir kiek- 
viena pusė skelbė, kad kitos pusės visuomeninė ir ekonominė galybė 
įgyvendinta pažeidžiant dieviškąsias ir prigimtines įstatymines tei- 
ses ir prieštarauja įstatymų dvasiai ar net jų raidei. Šitokiose ir pa- 
našaus pobūdžio kovose teisė buvo nukreipiama prieš viešpatau- 
jančias materialines sąlygas ir faktus; ji buvo nukreipta prieš tą 
pačią visuomeninę struktūrą, kuri, jei taip galima sakyti, ją pa- 
gimdė. 

Be to, Vakarų istorijoje teisė periodiškai buvo nukreipiama prieš 
vyraujančias visuomenės politines ir moralines vertybes - tas pa- 
čias vertybes, kurios, galima sakyti, pradėjo šią teisę ir kurias, kaip 
tariama, ji turėjo pripažinti. Įstatymo šaukiamasi, kai reikia ginti 
disidentą, eretiką, nors politinė valdžia ir viešoji nuomonė pati 
smerkia maištą ir ereziją. Įstatymas gali ginti kolektyvą nuo vy- 
raujančio individualizmo arba individą nuo vyraujančio kolekty- 
vizmo. Šią įstatymo ištikimybę savo paties vertybėms sunkiai pa- 
aiškina instrumentinė teorija, teisės institutus traktuojanti tik kaip 
viešpataujančios klasės arba politinio elito įrankį. 

Teisė - bent jau Vakarų istorijoje — negali būti visiškai redu- 
kuota tik į materialines tos visuomenės, kuri ją sukūrė, sąlygas ar 
į idėjų bei vertybių sistemą; teisę reikia traktuoti ir kaip savaran- 
kišką veiksnį, kaip vieną iš visuomeninės, ekonominės, politinės, 
intelektualinės, moralinės bei religinės raidos priežasčių, o ne tik 
kaip šios raidos padarinį. 

Šiandien, kai praėjo beveik pusantro šimtmečio po Karlo Mar- 
xo ir beveik šimtmetis po Maxo Weberio, svarbiausias teisės so- 
cialinės teorijos uždavinys - atsisakyti pernelyg paprastų priežas- 
tingumo ir teisės koncepcijų. Kad ir ką filosofai kalbėtų apie 
idealizmą ir materializmą, tas faktas, kad Hegelis klydo tarda- 
mas, jog sąmonė nulemia būtį, istoriniu požiūriu visai nereiškia, 
kad teisus buvo Marxas tardamas, jog būtis nulemia sąmonę. Is- 
torijoje, realiame gyvenime, nė vienas iš šių veiksnių „nenulemia“ 
kito; paprastai jiedu esti kartu, o jei ne, tai kartais lemtingai svarbus 
yra vienas, o kartais kitas. Teisės socialinė teorija, apibrėždama ir 

nagrinėdama teisę, turi pabrėžti dvasios ir materijos, idėjų ir pa- 
tyrimo sąveiką. Ji turi suderinti tris tradicines jurisprudencijos mo- 
kyklas — politinę (pozityvizmas), moralinę (prigimtinės teisės te- 
orija) ir istorinę (istorinė jurisprudencija) — ir sukurti integralinę 
jurisprudenciją. 

Kitas teisės socialinės teorijos uždavinys šiandien — pasirinkti 
tokią istoriografiją, kuri tinka teisės istorijai, užuot pasitenkinus 
tokia istoriografija, kuri iš esmės kilusi iš ekonomikos istorijos, 
filosofijos istorijos ar kitų istorijos rūšių. Teisės socialinė teorija 
turi atsižvelgti į tą faktą, kad Vakaruose teisės sistemos pradėjo 
formuotis XI a. pabaigoje —- XII a. ir kad tam tikri pamatiniai šių 
teisės sistemų bruožai pergyveno didžiąsias XVI-XX a. tautines 
revoliucijas. Dar vienas faktas, kurio negalima nepaisyti, yra tas, 
kad pirmoji moderni Vakarų teisės sistema buvo Romos katalikų 
bažnyčios kanonų teisė ir kad ši teisės sistema turėjo daug bendrų 
bruožų su tuo, ką mūsų dienų visuomenės teoretikai vadina libe- 
ralios kapitalistinės visuomenės pasaulietinėmis, racionaliomis, 
materialistinėmis, individualistinėmis teisės sistemomis. Kaip tik 
bažnytinės ir pasaulietinės jurisdikcijų dualizmas yra skiriamasis 
ir net unikalus Vakarų kultūros bruožas. Savaime suprantama, 
kad teisės socialinė teorija turi pabandyti paaiškinti šį dalyką. Toks 
aiškinimas turėtų apimti ir Vakarams būdingą daugelio korpora- 
cinių grupių egzistavimą pasaulietinės jurisdikcijos rėmuose, kai 
kiekviena grupė turi savo teisę; reikėtų paaiškinti ir šio pliuraliz- 
mo santykį su bažnyčios bei pasaulietinės valdžios dualizmu. Tai 
ne tik sociologinė, bet ir istoriografinė problema, nes ji suponuoja 
didžiųjų Vakarų istorijos revoliucijų interpretaciją; per šias revo- 
liucijas tautinės valstybės prarijo didžiąją bažnytinės jurisdikcijos 
dalį, o galiausiai — ir didžiąją įvairių korporacinių grupių, egzis- 
tavusių pasaulietinės santvarkos rėmuose, jurisdikcijos dalį. 

Tokiaistoriografija pastūmėtų prie bendros socialinės teorijos, kuri 
Vakarų istoriją visų pirma traktuotų ne kaip perėjimą nuo feoda- 
lizmo prie kapitalizmo ir nuo kapitalizmo prie socializmo, o veikiau 
kaip daugelio korporacinių grupių, egzistavusių visa apimančios 
bažnytinės vienovės rėmuose, perėjimus prie nacionalinių valsty- 
bių, egzistuojančių visa apimančios, bet neregimos religinės ir kul- 
tūrinės vienovės rėmuose, 0 po to — prie nacionalinių valstybių, 

egzistuojančių už visa apimančios Vakarų vienovės, ieškant naujų 
vienovės formų viso pasaulio mastu. 

Orientuodamasi į tokią istorinę perspektyvą, socialinė teisės 
teorija turėtų kelti klausimą, kokiu mastu Vakarų teisės tradicija 
visada, net nacionalinės valstybės suklestėjimo metu, priklausė 
nuo tikėjimo teisės „kūno“, nesutampančio su aukščiausios politi- 
nės valdžios teise, egzistavimu. Šitokia [aukštesnioji] teisė kadaise 
buvo vadinama dieviškąja teise, vėliau — prigimtine teise, 0 šiuo 
metu - Žmogaus teisėmis. Be to, socialinė teisės teorija turėtų kelti 
klausimą, kokiu mastu šis tikėjimas savo ruožtu visada buvo pri- 
klausomas nuo autonominių teisinių sistemų, būdingų bendruo- 
menėms, egzistuojančioms nacijos ribose (miestų, regionų, profe- 
sinių sąjungų), taip pat bendruomenėms, peržengiančioms 
nacionalines ribas (tarptautinių prekybinių ir bankų junginių, tarp- 
tautinių organizacijų, bažnyčių), gyvybingumo. 

Be to, šiuolaikinės socialinės teisės teorijos uždavinys yra ištirti 
teisės likimą revoliucinių permainų epochose, ir ne tik tam, kad 
būtų suprasta, kaip ir kodėl senus įstatymus sparčiai pakeičia nauji, 
bet veikiau tam, kad būtų suprasta, kaip ir kodėl padedami arba 
nepadedami pamatai būsimai stabiliai ir teisingai teisėtvarkai, at- 
sirandančiai po to, kai revoliucija nurimsta. 

Galiausiai socialinė teisės teorija turi pereiti nuo Vakarų teisės 
sistemų ir Vakarų teisės tradicijos tyrinėjimo prie nevakarietiškų 
teisės sistemų ir tradicijų tyrinėjimo; ji turi ištirti, kaip susiliečia 
Vakarų teisė ir nevakarietiška teisė ir kaip atsiranda bendra žmo- 
nijos teisinė kalba. Juk tik einant šia kryptimi galima tikėtis įveikti 
krizę, XX a. pabaigoje ištikusią Vakarų teisės tradiciją. 


Pirma dalis 


POPIEŽIŲ REVOLIUCIJA 
IR KANONŲ TEISĖ 


1 


VAKARŲ TEISĖS TRADICIJOS PAGRINDAS: 
LIAUDIES TEISĖ 


Istorikas labai gerai supranta, kaip pavojinga kalbėti apie „iš- 
takas“. Kad ir nuo ko pradėtume smelkdamiesi į praeitį, visada 
esama ankstesnių pradmenų - šis faktas gali patvirtinti visos žmo- 
nių giminės istorijos tolydumą. Tariant žinomais Maitlando žo- 
džiais, kuriais pradedamas vienas Pollocko ir Maitlando Anglų 
teisės istorijos (History of English Law) paragrafas: 


„Visa istorija yra tokia vientisa, jog kiekvienas, pabandęs papasa- 
koti bent nedidelę jos atkarpą, turi jausti, kad jau pirmasis jo sakinys 
sudrasko vientisą voratinklį. Seniausioje mus pasiekusioje anglų teisės 
ištarmėje esama graikiškų žodžių - vyskupas, kunigas ir diakonas (bi- 
shop, priest, deacon). Jei mes ieškome romėnų teisės ištakų, privalome 
tyrinėti Babiloną... Teks nustatyti apribojimų taisykles; tačiau jos bus 
savavališkos. Voratinklį teks perplėšti.“ 


Nepaisydamas šio perspėjimo, aš linkęs tvirtinti, kad siūlių esa- 
ma, kad esama naujų dalykų po saule ir vieta, nuo kurios prade- 
dama, nebūtinai yra savavališko pasirinkimo padarinys. Kalbant 
konkrečiau, pamatinė šios knygos tezė tokia: būta meto, kada to, 
kas dabar vadinama teisės sistema — ypatingos, vientisos, sąmo- 
ningai susistemintos teisės visumos, - Vakarų Europos tautos ne- 
turėjo; tik XI a. pabaigoje — XII a. pradžioje ir vėliau tiek Romos 
katalikų bažnyčioje, tiek įvairiose karalystėse, miestuose bei kitose 
Vakarų pasaulietinėse politijose buvo pirmą kartą sukurtos teisės 
sistemos. 

Terminas „teisės sistema“ čia vartojamas žymėti dalykui, ku- 
ris yra šiek tiek siauresnis ir specifiškesnis už teisę apskritai ar už 

tai, kas gali būti pavadinta „teisėtvarka“. Kiekvienoje Vakarų vi- 
suomenėje ir iki XI-XII a. egzistavo teisėtvarka ta prasme, kad 
būta teisėtai sudarytų valdžių, taikiusių teisę. Iš tikrųjų Vakarų 
Europos tautų istorijoje nebūta tokio meto, kai jos neturėjo teisėt- 
varkos: ankstyviausieji rašytiniai šaltiniai — įstatymų rinkiniai ir 
Tacitas, rašęs pirmajame ir antrajame šimtmetyje prieš Kristų — 
mini germanų susirinkimus, kurie veikė kaip teismai. Ir bažnyčia 
nuo pat ankstyviausių laikų skelbdavo įstatymus ir nustatinėda- 
vo bylų sprendimo procedūras. Tačiau teisės normos ir procedū- 
ros, taikytos įvairiose Vakarų teisėtvarkose iki XI a. pabaigos ir 
XII a. pradžios, dažniausiai būdavo neatsiskyrusios nuo visuome- 
ninių papročių ir nuo politinių bei religinių institutų. Niekas ne- 
bandė viešpataujančią teisę ir teisės institutus susieti į tam tikrą 
struktūrą. Labai maža dalis teisės buvo užrašyta. Nebuvo nei pro- 
fesionalių teismų korporacijos, nei profesionalios teisininkų klasės, 
nei profesinės teisinės literatūros. Teisė nebuvo susisteminta są- 
moningai. Ji dar nebuvo „išimta“ iš visos socialinės matricos, ku- 
rios dalį ji sudarė. Nebūta nepriklausomo, vientiso, besivystančio 
teisinių principų ir procedūrų organizmo, aiškiai atsiskyrusio nuo 
kitų visuomeninės organizacijos procesų ir sąmoningai artikuliuo- 
jamo specialiai šiam reikalui parengtų asmenų korpuso. 

XI a. pabaigoje ir XII a. pradžioje visa tai pasikeitė „stulbi- 
namai greitai“, kaip pasakė Maitlandas. Visose Vakarų šalyse bu- 
vo sukurti profesionalūs teismai, įstatymų leidžiamieji organai, 
atsirado teisininko profesija, teisinė literatūra, „teisės mokslas“. 
Pirmąjį impulsą šiems procesams davė popiežiaus viršenybės vi- 
sai Vakarų bažnyčiai ir bažnyčios nepriklausomybės nuo pasau- 
lietinės valdžios kontrolės įtvirtinimas. Tai buvo revoliucija, 
1075 m. paskelbta popiežiaus Grigaliaus VII; popiežiaus partija ir 
imperatoriaus partija grūmėsi kruvinuose karuose beveik penkias- 
dešimt metų, ir tik beveik po šimtmečio, 1170 m., nukankinto Tho- 
maso Becketo mirtis paženklino galiausiai pasiektą kompromisą 
Anglijoje. 

Vėlesniais amžiais Europos tautų liaudies teisė beveik visai iš- 
nyko. Buvo sukurtos naujos sudėtingos teisės sistemos, iš pradžių 
skirtos bažnyčiai, 0 po to ir pasaulietinei politinei santvarkai — 

kanonų teisė, miestų teisė, karališkoji teisė, prekybos teisė, feoda- 
linė ir dvaro teisė. Laipsniškai, nuo XVI iki XX a., didžiosios revo- 
liucijos — Vokietijos Reformacija, Anglijos revoliucija, Amerikos 
revoliucija, Prancūzijos revoliucija, Rusijos revoliucija - pakeitė 
Vakarų teisės tradiciją, vis tolimesnėje praeityje palikdamos šios 
tradicijos „germaniškąjį“ pagrindą. 

Nepaisant to, Vakarų teisės koncepcijų, o galbūt - kas yra dar 
svarbiau — ir vakarietiško požiūrio į teisę, negalėsime suprasti, jei 
nepažvelgsime į jas bent jau iš dalies atsižvelgdami į tai, iš kur jos 
kilo ir prieš ką jos buvo nukreiptos. Ypač dabar, XX a. pabaigoje, 
kai Vakarai labiau negu bet kada nebetikri savo teisine tradicija, 
svarbu prisiminti, ką išstūmė ši tradicija, kai tik ji atsirado. Juk jei 
ieškoma naujų Vakarų „legalizmo“ įveikos ar papildymo būdų, jie 
turi būti suvokiami germaniškosios alternatyvos kontekste, nes ši 
alternatyva, nors ir buvo kartą atmesta, vis dar išlieka mūsų isto- 
rinės atminties paviršiuje. 

Negana to, nors naujosios eros teisininkai pasmerkė senovės 
papročių „iracionalius“ bruožus ir drastiškai juos keitė, tačiau ger- 
manų teisė nebuvo visiškai atmesta, o tos dalys, kurių buvo atsi- 
sakyta, nebuvo pašalintos visos iškart. Naujoji jurisprudencija ne- 
buvo kūrimas ex nihilo. Tai buvo sąmoninga reakcija prieš praeitį 
(dažnai dar senesnės praeities vardan), bet kartu tai buvo ir anks- 
tesnių institutų bei idėjų atkūrimas. 

Negana to, germanų teisė tapo būtinu ją įveikusios naujos tei- 
sinės tradicijos pagrindu. Galbūt aiškiausią šios paradoksalios tiesos 
įrodymą galima rasti naujuose teisiniuose procesuose, kurie vyko 
bažnyčioje. XI a. pabaigoje ir XII a. pradžioje bažnyčia Vakaruose 
pirmą kartą pasiekė teisinį identitetą ir nebepriklausė nuo impe- 
ratorių, karalių ir feodalų. Tai buvo bažnyčios atsiskyrimas nuo 
pasaulietinių valdžių ir bažnytinės teisės atsiskyrimas nuo kitų 
bažnytinės kontrolės būdų. Buvo nustatyta bažnytinių teismų hie- 
rarchija, kurios viršūnė buvo popiežiaus kurija. Visa tai buvo vi- 
siškai nauja, kaip ir tai, kad bažnyčioje atsirado teisininko profe- 
sija, teisės mokslas, teisiniai traktatai ir įstatymų leidėjų bei teisėjų 
sukurta teisė. Bet visa tai būtų buvę neįmanoma, jeigu anksčiau, 
V-XI a., Europoje nebūtų susiformavusi tam tikra bendruomenė, 

populus christianus. Tuo metu Europą sudarė daugybė gentinių, 
vietinių ir feodalinių junginių (senjorijų), kurie turėjo bendrą reli- 
ginį tikėjimą ir visi pasižymėjo karine ištikimybe imperatoriui, be 
to — ir karaliams. Vyravo įsitikinimas, kad imperatorius ar kara- 
lius yra pašventintas tikėjimo atstovas, kurį pripažino visi jo im- 
perijos ar karalystės žmonės. Jis buvo vadinamas Kristaus vikaru. 
(Popiežius nepretendavo į šį titulą, bet vadino save šv. Petro vi- 
karu.) Ši jau egzistuojanti tikėjimo ir ištikimybės bendruomenė 
buvo ne tik būtina išankstinė sąlyga atsirasti naujam ir atskiram 
popiežiaus vadovaujamos bažnyčios teisiniam institutui; ji buvo 
ir šio teisinio instituto pagrindas, kadangi be šios bendruomenės 
nebūtų buvę pamatinės visuomeninės realybės, kurią reikėtų juri- 
diškai apibrėžti. 

Panašiai ir germanų liaudies teisė, kuri savo esme buvo genti- 
nė, vietinė ir feodalinė (ar protofeodalinė), pagrįsta kraujo kerštu 
ir kompromisiniu susitarimu vietoj kraujo keršto, ordalijomis, prie- 
saikomis ir kitomis procedūromis — visa tai buvo puolama XI a. 
pabaigoje ir XII a. pradžioje, - buvo šią teisę išstūmusių pasaulie- 
tinių teisės sistemų būtinas pagrindas. Ir šiuo atveju būtinas pa- 
grindas buvo bendruomeninis visuomenės pobūdis,. kurį padėjo 
palaikyti senoji liaudies teisė. Priešingai senajai teisei, naujoji teisė 
reikalavo ją išmokti, buvo sudėtinga ir susisteminta; bet ji nebūtų 
atsiradusi ir nebūtų galėjusi toliau egzistuoti, jei jos pagrindą ne- 
būtų sudariusios išsivysčiusios ir vieningos germanų bendruome- 
nės, kurių nariai labai pabrėždavo tarpusavio priklausomybę, 
draugiškus santykius, abipusę atsakomybę ir kitas bendruomenės 
vertybes. 


Gentinė teisė 


Seniausios žinomos teisėtvarkos, paplitusios šiaurės ir vakarų 
Europos tautose, daugiausiai buvo gentinės prigimties. Kiekviena 
gentis arba „šaka“ (Stamm) turėjo savo teisę: frankai, alemanai, 
fryzai, vestgotai, ostgotai, burgundai, langobardai, rytų saksai, van- 
dalai, svevai ir kitos tautos, kurias galiausiai sujungė Frankų im- 
perija, apėmusi didesnę dalį tos teritorijos, kuri vėliau tapo Vokie- 
tija, Prancūzija ir Šiaurės Italija; anglai, vakarų saksai, jutai, keltai, 

britai ir kitos tautos, iš kurių vėliau susidarė Anglija; danai, norve- 
gai ir kiti normanai iš Skandinavijos, vėliau iš Normandijos, Sici- 
lijos ir kitų sričių, ir daugelis kitų, nuo piktų ir škotų iki vengrų ir 
slavų. Nuo VI iki X amžiaus visų šių tautų teisėtvarkos nors be- 
veik nepriklausė viena nuo kitos, bet buvo labai panašios. Viena 
vertus, pamatinis teisinis vienetas gentyje buvo šeimyna, draugų 
ir patikėtinių bendruomenė, iš dalies pagrįsta giminystės ryšiais, 
o iš dalies savitarpio gynybos ir tarnystės priesaika. Jei šeimynos 
ramybę pažeisdavo svetimasis, jam grėsė kraujo kerštas, arba tarp 
šeimynų ar klanų vykdavo derybos, kurių tikslas - užbėgti už 
akių kraujo kerštui arba rasti kokį nors kompromisą. Kita vertus, 
būta teritorinių teisinių vienetų, paprastai sudarytų iš šeimynų, 
sujungtų į kaimus; kaimai buvo jungiami į didesnius vienetus, daž- 
nai vadinamus šimtinėmis arba apygardomis, o šimtinės ir apy- 
gardos jungėsi į labai silpnai organizuotas hercogystes ar karalys- 
tes. Vietinėse teritorinėse bendruomenėse svarbiausias valdžios ir 
teisės įrankis buvo šeimynų seniūnų viešas susirinkimas („moot“, 
„thing“). Be giminystės ryšių ir vietinių teritorinių bendruome- 
nių, būta ir įvairių senjorystės (feodalinių) bendrijų, dažnai suda- 
rytų iš šeimynų, „patikėjusių save“ galingo Žmogaus globai'. 
Gentims, vietinėms ir feodalinėms bendruomenėms vadovavo 
karaliaus ir bažnytinė valdžios. Bėgant laikui didesni teritoriniai 
ir religiniai junginiai, atstovaujami šitų aukščiausių valdžių, tapo 
vis svarbesni. Karaliai ir toliau buvo vadinami tautos karaliais — 
Rex Francorum („Frankų karalius“), Rex Anglorum („Anglų kara- 
lius“) — iki XII a., bet panašūs terminai buvo siejami ir su neaiškiai 
apibrėžtomis politinėmis teritorijomis, tokiomis kaip Francia ir Ang- 
lia. Ir bažnyčia, nors galiausiai ji buvo pavaldi imperatoriams bei 
karaliams jų valdose, buvo pripažįstama kaip platesnė dvasinė 
bendruomenė, kuri — nors ir visai stokojanti organizacinio vienti- 
sumo - peržengdavo visas pasaulietines sienas. Nepaisant to, iki 
XI a. antrosios pusės karaliaus ir bažnytinė valdžios nesistengė iš 
pamatų pakeisti iš esmės gentinio, vietinio ir feodalinio Europos 
teisėtvarkos pobūdžio. Tai neatrodys labai keista, jei suprasime, 
kad beveik visa to meto Europos ekonomika buvo vietinė, ją suda- 
rė daugiausia žemdirbystė ir gyvulininkystė, ir iš dalies medžiok- 

lė; gyventojų buvo nedaug, faktiškai nebūta miestų, turinčių dau- 
giau nei kelis tūkstančius gyventojų: prekybos vaidmuo buvo men- 
kas, 0 ryšių ir susisiekimo buvo tik užuomazgos. Ekonominiu ir 
geopolitiniu požiūriu keistai atrodo ne centrinės karališkosios ir 
bažnytinės teisės silpnumas, o centrinės karaliaus ir bažnyčios 
valdžios stiprumas. 

Kaip tik centrinė karaliaus valdžia, įkvėpta bažnytinių patarė- 
jų, buvo atsakinga už gentinių ir vietinių teisės rašytinių rinkinių 
(„kodeksų“, kaip jie buvo pradėti vadinti vėliau) leidimą; iš šių 
kodeksų šiandien mes daugiausia žinome apie to meto liaudies 
teisę. 

V a. visiškai subyrėjus Vakarų Romos imperijai, didžiosios ro- 
mėnų teisės nuotrupų, likusių germanų karalystėse, dar labiau su- 
mažėjo, o daugelyje vietų jos faktiškai išnyko. Tačiau kitose vieto- 
se, būtent kai kuriose šiaurės Italijos, Ispanijos, pietų Prancūzijos 
tautose, išliko ir prisiminimas apie romėnų teisę, ir kai kas iš jos 
terminologijos bei normų. Žinoma, tai buvo supaprastinta, supo- 
puliarinta ir sugadinta romėnų teisė, kurią šiuolaikiniai moksli- 
ninkai pavadino „vulgariąja romėnų teise“, kad ją atskirtų nuo 
rafinuotesnės ankstyvojo klasikinio ir postklasikinio meto romėnų 
teisės. Vulgarioji romėnų teisė buvo apibūdinta kaip „teisė, ne- 
mėgstanti griežtų sąvokų, nesugebanti ir nelinkusi laikytis klasi- 
kinės jurisprudencijos standartų nei meninio tobulumo, nei logi- 
nės struktūros požiūriu“?. Net pažangiausi to meto „romėniškieji“ 
teisės rinkiniai (pvz., VII a. vestgotų karalių sudarytas rinkinys) 
buvo sudaryti tik iš atskirų nuostatų, neapibrėžtai sugrupuotų pa- 
gal dalyką, bet stokojančių ir konceptualinio vieningumo, ir 
sugebėjimo organiškai evoliucionuoti?. Galimas daiktas, svarbiau- 
sia šių pabirų romėnų teisės likučių istorinė reikšmė yra ta, kad jie 
padėjo išlikti idėjai, jog teisė yra svarbus veiksnys tvarkant poli- 
tinius ir socialinius santykius“. Ir bažnyčia išsaugojo daug romėnų 
teisės, kaip ir biblinės teisės, likučių; todėl priėmęs krikščionybę 
koks nors germanų genties vadas dažnai galėjo paskelbti teisės 
rinkinį, didele dalimi susidedantį iš jo tautos papročių. 

Ankstyviausias iš išlikusių /eges barbarorum („barbarų teisynų“), 
kaip jie vadinami istorikų, kad būtų atskirti nuo /eges Romanae, 

buvo frankų salijų teisynas, Lex Salica, išleistas karaliaus Chlod- 
vigo iš Merovingų dinastijos tuojau pat po to, kai jis priėmė krikš- 
čionybę 496 m.3 Šio rinkinio pradžioje išvardijamos piniginės 
baudos, kurias atsakovas turi sumokėti ieškovui dėl to, kad neat- 
vyko į vietinį teismą, kviestas ieškovo. Be to, išvardijamos pinigi- 
nės baudos, kurias teisės pažeidėjai turi sumokėti nukentėjusiajai 
šaliai už įvairių rūšių pažeidimus, įskaitant žmogžudystę, užpuo- 
limą, vagystę. Tai tipiški primityviosios teisės nuostatai; vienas 
svarbiausių jų tikslų — paskatinti ginčo šalis paklusti vietinio su- 
sirinkimo (šimtinės teismo) sprendimui, užuot šį ginčą išsprendus 
kraujo kerštu, arba surasti pagrindą deryboms tarp aukos ir 
pažeidėjo šeimynų. Tačiau kartais net toks efektas nebūdavo 
pasiekiamas. Nuskriaustoji šalis, pasak vieno anglosaksų įstaty- 
mo, „galėjo atsipirkti nuo ieties arba ją nešioti“. Tai, jog pirmeny- 
bė buvo atiduodama asmeninėms kautynėms, buvo susiję su tuo, 
kad buvo labai sunku kaltinamąjį patraukti į teismą ar priversti 
liudininkus duoti parodymus arba vykdyti teismo sprendimą. 

Ankstyviausia anglosaksų teisinė kompiliacija buvo Etelberto 
teisynas, paskelbtas apytikriai 600 m. Etelbertas, Kento valdovas, 
vedė moterį krikščionę ir pagal tradiciją buvo atverstas į krikščio- 
nybę popiežiaus Grigaliaus emisaro, vienuolio Augustino, 597 m. 
Etelberto įstatymai pasižymi nepaprastai detaliais tarifų, nustaty- 
tų už įvairius sužalojimus, sąrašais: tiek ir tiek už kojos netekimą, 
tiek ir tiek už akį, tiek ir tiek, jei nukentėjusysis yra vergas, tiek — 
jei jis laisvasis, tiek - jei jis dvasininkas. Kiekvienas iš keturių prie- 
kinių dantų buvo įvertintas šešiais šilingais, gretutiniai dantys — 
keturiais šilingais, kiti dantys — vienu šilingų; nevienodai kainavo 
ir pirštai - nykštys, smilius, vidurinysis, bevardis, mažylis ir jų 
nagai; už kiekvieną buvo nustatyta skirtinga kaina, vadinamasis 
bot. Panašūs skirtumai buvo nustatyti ir tarp ausų priklausomai 
nuo to, ar jos neteko klausos, ar buvo nupjautos, perplėštos ar 
pradurtos; tarp kaulų priklausomai nuo to, ar jie buvo apnuoginti, 
sužeisti ar sulaužyti, ar buvo sulaužytas kiaušas, išsuktas petys, 
sulaužytas smakras, sulaužytas raktikaulis, sulaužyta ranka, su- 
laužytas šlaunikaulis ar sulaužytas šonkaulis. Sumušimai buvo 
skirstomi į sumušimus, nepridengtus drabužių, sumušimus po dra- 
bužiais ir sumušimus, kurie nevirsdavo mėlynėmis“. 

Jei atsakovo veiksmai buvo mirties priežastis, tai pinigai, ku- 
riuos reikėjo sumokėti velionio giminaičiams, buvo vadinami wer 
(arba wergeld). Daug vietos germanų (įskaitant frankus ir anglo- 
saksus) įstatymuose buvo skirta nustatyti įvairiems vergeldo dy- 
džiams skirtingoms žmonių klasėms. 

Šiek tiek sudėtingesnis už Etelberto teisyną buvo vadinamasis 
Lombardijos valdovo, arba karaliaus, Rotario ediktas, užrašytas 
643 m., praėjus 75 metams po to, kai langobardai persikėlė iš tų 
sričių, kur dabar yra Vengrija ir Jugoslavija, į dabartinės šiaurės 
Italijos teritoriją. Iš 363 edikto straipsnių beveik 140 buvo skirta 
bausmėms. Už tai, kad laisvasis Žmogus nužudė laisvąjį vyrą ar 
laisvąją moterį, buvo reikalaujama 1200 šilingų (solidi) kompen- 
sacijos, tuo tarpu už namų tarno nužudymą buvo reikalaujama 
tik 50 solidi, o už vergo nužudymą - 20 solidi. (Jei laisvąjį žmogų 
nužudydavo nelaisvasis, žmogžudystė buvo „kompensuojama“ 
mirtimi.) Įvairios kainos buvo nustatytos už tokius nusižengimus 
kaip smūgis į galvą, plaukų nukirpimas, įvairių išvardytų kiaušo 
vietų sulaužymas, akių išdūrimas, nosies nupjovimas ar sulaužy- 
mas, antausis, rankų sulaužymas (skiriant paprastus ir sudėtin- 
gus lūžius), rankų nupjovimas, rankų ir kojų pirštų nupjovimas. 
Laisvojo Žmogaus mažasis pirštelis kainavo 16 solidi, pusiau lais- 
vojo — 4, vergo - tik 27. 

Fiksuotų piniginių baudų, nusikaltėlio giminaičių sumokamų 
nukentėjusiojo giminaičiams, institutas iki XII a. buvo ryškus visų 
Europos tautų teisės bruožas; ir apskritai tai buvo būdinga visų 
indoeuropiečių, pasiekusių tam tikrą išsivystymo pakopą, - Indi- 
jos, Izraelio, Graikijos ir Romos —- teisei. Tai ir dabar yra svarbi 
daugelio mūsų laikų primityviųjų visuomenių teisės dalis“. 

Daugeliu požiūrių tai labai protinga sistema. Sunkios finansi- 
nės naštos grėsmė nusikaltėliui ir jo giminaičiams veikiausiai yra 
efektyvesnis būdas užkirsti kelią nusikaltimui negu mirties baus- 
mės arba kūno sužalojimo (Europoje šios bausmės išstūmė pinigi- 
nes sankcijas XII ir XIII a.) grėsmė, ar bent jau toks pat efektyvus 
kaip šiuolaikinė bausmė įkalinant; ir, be jokios abejonės, tokia baus- 
mė mažiau kainuoja visuomenei. Negana to, baudžiamojo teisingu- 
mo požiūriu, esant tokiai sistemai ne tik nukenčia nusikaltėlis, 

bet - priešingai mūsiškei „civilizuotesnei“ penologijai — šitaip at- 
statomas ir nukentėjusiojo vientisumas. 

Tačiau šios sistemos neįmanoma patenkinamai paaiškinti vien 
tik utilitariškai, bent jau turint galvoje Europos germanų tautas. Ji 
buvo vientisos ideologijos, vientiso pasaulėvaizdžio dalis, ir šis 
pasaulėvaizdis padeda paaiškinti ne tik protingus sistemos bruo- 
žus, bet ir tokius bruožus, kurie galbūt ir nebuvo tokie protingi, 
pavyzdžiui, nustatytą žymų skirtumą tarp užmokesčio už asmenų, 
priklausiusių skirtingoms klasėms, nužudymą, didžiulį užmokes- 
tį, nustatytą daugeliu atvejų, giminaičių atsakomybę už pažeidimą 
nepriklausomai nuo jų kaltės ir fiksuotus tarifus už sužalojimus, 
neatsižvelgiant į tai, kiek tai kainavo nukentėjusiajam. 

Funkciniu požiūriu, piniginių baudų už nusikaltimą, kurias nu- 
sikaltėlio giminaičiai moka nukentėjusiojo giminaičiams, institutą 
visų pirma reikia vertinti ne jo kaip priemonės, užkertančios kelią 
nusikaltimui, kaip bausmės ar kompensacijos už nusikaltimą efek- 
tyvumo požiūriu, o atsižvelgiant į tai, kiek šios baudos galėjo už- 
bėgti už akių kraujo kerštui tarp šeimų, ar, konkrečiau, atsižvel- 
giant į tai, kiek jos galėjo paskatinti derybas tarp priešiškų šeimų 
ir padėti joms susitarti. Tačiau ideologiniu požiūriu ir kraujo kerš- 
to institutas, ir piniginės kompensacijos kaip kraujo keršto pakai- 
talo institutas germanų bendruomenėse aiškintini aukštu garbės 
vertinimu, o garbė buvo suprantama kaip priemonė pasiekti šlovę 
(lof, „garbinimą“) tokiame pasaulyje, kurį valdo kariaujantys die- 
vai ir priešiškas bei nepastovus likimas (wyrd). Išsaugoti garbę 
germanui reiškė „atsiskaityti“: tik atsiskaitydamas su priešu jis 
galėjo nugalėti tamsiąsias jėgas, supusias jo gyvenimą?. Fiksuotas 
mokesčio dydis nustatydavo atpildo matą. 

Lof, garbė, buvo įgyjama, kai žmogus užgrobdavo tai, ką gin- 
davo kiti, ir buvo prarandama, kai kiti užgrobdavo tai, ką jis ar ji 
gindavo. Taigi bot visų pirma buvo baudžiamasis ir tik po to - 
kompensacinis mokestis. Tai buvo bausmė, vienos šeimynos ar 
vienos giminaičių grupės skiriama kitai grupei. Grėsmė, iškilda- 
vusi /of, buvo ypač didelė žmogžudystės atveju, nes mirusieji nie- 
kaip negali susigrąžinti savo prarastos garbės; ši pareiga gulė tik 
ant jų giminaičių pečių, ir pirmas jų noras buvo atkeršyti. Iš pra- 

džių už nusikaltimą buvo reikalaujama paties užpuoliko ar kito jo 
šeimynos nario gyvybės ar kūno dalies (Biblijos žodžiais, „akis už 
akį, dantis už dantį“), o jeigu skriauda buvo padaryta ne Žmo- 
gaus, bet, tarkime, žvėries ar medžio, buvo galima reikalauti, kad 
pats toks pažeidėjas būtų atiduotas (tai vadinamasis atidavimas 
atlyginant žalą (noxal surrender)). Ginčą išspręsti fiksuotu užmo- 
kesčiu buvo ne taip garbinga kaip jį išspręsti prievarta, tačiau tai 
nekeitė pamatinio šios priemonės raison d Žre — tai buvo namų ir 
giminės garbės išgelbėjimas. 

Taigi bot ir wer buvo susiję su mund - visos šeimynos vykdoma 
su šeimyna susijusių asmenų ir grupių gynyba - ir su frifH - namų 
ramybe. Karaliaus mund ir frith buvo tokie pat, kaip ir kokio nors 
kito Žmogaus, tik geresni. Antai Etelberto įstatymai nurodo, kad 
karaliaus mundbyrd, t.y. mokestis už karaliaus mund pažeidimą, turi 
būti penkiasdešimt šilingų; kerlo (paprasto žmogaus) mundbyrd turi 
būti šeši šilingai'?. Pavyzdžiui, mund buvo laikomas pažeistu ir rei- 
kėjo mokėti bot arba wer tada, jei atvykėlis permiegojo su šeimynos 
tarnaite arba ką nors užmušė šeimynos teritorijoje. Su bot ir wer bei 
su mund ir frith glaudžiai susiję kiti trys germanų teisės institutai: 
laidavimas (borh), užstatas (wed) ir įkaitas. Giminaitis galėjo lai- 
duoti už žmogų, kuris sutiko sumokėti wer, bet negalėjo iškart su- 
mokėti visos sumos; arba skolininkas galėjo palikti kaip užstatą ver- 
tingą daiktą; arba jis galėjo pasiųsti įkaitą gyventi ir dirbti į priešo 
šeimyną, kol bus visiškai sumokėta skola. Visos šios teisinės prie- 
monės atspindėjo ir šeimynos solidarumą, ir keršto pakeitimą duok- 
le tuo atveju, kai tarp šeimynų ar klanų vyko kova. 

Be ginčų sprendimo kraujo kerštu arba derybomis tarp šeimynų 
ar klanų, germanų tautos nuo seniausių laikų rinkdavosi į viešus 
susirinkimus (moots), kad išklausytų ir išspręstų ginčus. Tačiau ju- 
risdikcija daugeliu atvejų priklausydavo nuo šalių susitarimo. Net 
jeigu jos sutikdavo pasirodyti susirinkime, tai galėjo nepasilikti iki 
jo pabaigos, ir net jei pasilikdavo, tai m00! paprastai negalėjo pri- 
versti besiginčijančių šalių paklusti jo sprendimui. Taigi, kad tokia 
sistema būtų veiksminga, moot turėjo remtis pakankamu abipusiu 
besiginčijančių šalių pasitikėjimu arba turėjo padėti sukurti tokį 
pasitikėjimą, kaip ir derybų tarp šeimynų ar klanų procedūra, pa- 

grįsta laidavimu, užstatais ir įkaitais, turėjo remtis tam tikro laips- 
nio pasitikėjimu ir padėti jam atsirasti. Tačiau akivaizdu, kad ir 
teismas liaudies susirinkime, ir derybos tarp šeimynų ar klanų 
vyko didelio priešiškumo atmosferoje. „Abi šalys susitiko nusitei- 
kusios labai priešiškai, tvirtai nusprendusios nenusileisti, nieko 
neatleisti ir nieko neužmiršti.“ 

Poliariniai santykiai tarp keršto (kraujo keršto) ir susitaikymo 
(kraujo keršto pakeitimo kompromisiniu susitarimu) germanų liau- 
dies teisėje yra intensyvios nepasitikėjimo ir pasitikėjimo dialekti- 
kos, egzistuojančios daugelyje dabarties gentinių visuomenių, pa- 
vyzdys. Claude'as Lėvi-Straussas rašė, jog „stebėtojus dažnai 
stulbino tas faktas, kad čiabuviai nesugeba nustatyti abipusių neut- 
ralių santykių, tiksliau sakant, jie nesugeba neturėti jokių santy- 
kių. Mes jaučiame —- negana to, šis jausmas yra iliuzinis, - kad tokią 
mūsų sąmonės būseną sukelia tam tikros giminystės stoka. Bet 
prielaida, kad taip gali būti tik primityvaus mąstymo atveju, ne- 
atlaiko kritikos. Bet koks šeimyninis ryšys suponuoja tam tikrą 
teisių ir pareigų rinkinį, tuo tarpu šeimyninio ryšio stoka... suponuo- 
ja priešiškumą.“ Lėvi-Straussas cituoja tokią pastraipą iš Marcelio 
Mausso veikalo: „Ilgą laiką ir daugelyje visuomenių Žmonės susi- 
tikdavo, valdomi keistos sąmonės būsenos —- perdėtos baimės ir to- 
kio pat perdėto didžiadvasiškumo, kurie atrodo esą kvaili tik mums... 
Esama arba visiško pasitikėjimo, arba visiško nepasitikėjimo. Žmo- 
gus padeda ginklus, atsisako magijos ir atiduoda viską, pradedant 
atsitiktiniu vaišingumu, baigiant dukterimi ar nuosavybe.“" 

Germanų gentinėje visuomenėje „pasitikėjimo-nepasitikėjimo“ 
sindromas buvo glaudžiai susijęs su visa apimančiu tikėjimu ne- 
pastoviu likimu, ir šis tikėjimas savo ruožtu visų pirma pasireiškė 
tuo, kad ordalijos buvo laikomos pagrindiniu teisinio įrodymo me- 
todu. Du svarbiausi ordalijų tipai buvo išmėginimas ugnimi ir 
išmėginimas vandeniu: pirmasis —- aukšto rango asmenims, antra- 
sis — paprastiems žmonėms. Iš pradžių tai buvo kreipimasis į ug- 
nies ar vandens dievus. Tie, kurie buvo išmėginami ugnimi, turėjo 
užrištomis akimis ir basi pereiti per iki raudonumo įkaitintą no- 
ragą arba rankomis nešti karštą geležį, ir jei nudegimai gerai už- 
gydavo, jie buvo atleidžiami nuo atsakomybės. Išmėginimas van- 

deniu vykdavo šaltame arba karštame vandenyje. Išmėginant šal- 
tu vandeniu, išmėginamasis buvo pripažįstamas kaltu, jei jo kū- 
nas iškildavo į paviršių priešingai gamtos tvarkai, - tai parodyda- 
vo, kad vanduo jo nepriima. Išmėginant karštu vandeniu, 
išmėginamasis buvo pripažįstamas esąs nekaltas, jei, įmerkus jo 
nuogas rankas ir kojas į verdantį vandenį, jis likdavo sveikas. Vė- 
lesnis, subtilesnis ordalijų būdas, daugiausia taikytas dvasininkų, 
buvo toks: išmėginamasis valgydavo gabalėlį duonos ar sūrio, ir 
tuo metu būdavo tariami tokie žodžiai: „Viešpatie, uždaryk šio 
žmogaus skrandį, kad jis negalėtų praryti nė kąsnelio, jei prisiekė 
neteisingai“. Jei žmogus negalėjo praryti duonos ar sūrio arba su- 
laikyti jų skrandyje, jis buvo laikomas kaltu. Tokie primityvūs me- 
lo detektoriai galėjo veikti visai gerai. Šiaip ar taip, XIII a. ordalijų 
panaikinimui buvo pastebimai priešinamasi. 

Pasak Peterio Browno, ordalijos buvo tipiškas „šventumo ir 
profaniškumo sumaišymo“ pavyzdys, „ribos tarp žmogiškosios pa- 
tirties objektyvumo ir subjektyvumo nutrynimas“. Išmėginimas 
buvo siejamas su šventu ir dramatišku ritualu, kuris turėjo nusta- 
tyti Dievo nuosprendį; ir vis dėlto šis ritualas buvo „mielaširdin- 
gai lėtas“ ir „leisdavo manevruoti ir keistis situacijai“. Ordalijų 
padariniai paprastai buvo interpretuojami remiantis visos ben- 
druomenės susitarimu. Taigi nedidelės grupės, kur visi pažinojo 
vieni kitus, dažniausiai neraštingos, galėjo spręsti prievartos, ap- 
gaulės ir raganavimo problemas tuo būdu, kuris atitiko ir tikėjimą 
antgamtiškumu, ir praktines bendruomenės reikmes“. 

Teismo, pagrįsto ordalijomis, sistema buvo derinama su teis- 
mu, pagrįstu ritualine priesaika („kompurgacija“), o kartais juo 
pakeičiama. Teismas prasidėdavo parengiamosiomis priesaikomis. 
Antai šalis, pretenduojanti į bot už galvijų vagystę, prisiekdavo 
šitaip: „Vardan Dievo, prieš kurį ši relikvija šventa, aš, visiškai 
remdamasis liaudies teise, nesukčiaudamas ir neapgaudinėdamas, 
ir neklastaudamas pareiškiu, kad iš manęs buvo pavogti galvijai 
(buvo nurodoma, kokie), į kuriuos aš turiu teisę ir kuriuos dabar 
turi atsakovas“. 

Po to kita šalis prisiekdama neigė šį kaltinimą. Pavyzdžiui: 
„Dievo vardu prisiekiu, aš nedalyvavau nei sumanant, nei pada- 

rant, nebuvau nei patarėjas, nei vykdytojas, kai buvo neteisėtai 
nuvaryti [ieškovo] galvijai“. Arba: „Kiek turiu galvijų, tai visi jie 
yra mano nuosavybė, ir visi pagal liaudies teisę priklauso man, ir 
aš juos išauginau“". 

Šiomis priesaikomis buvo pradedamas teismo procesas. Moot 
turėdavo nuspręsti, kuriai iš šalių turi būti leista duoti įrodomąją 
priesaiką. Paskirtą dieną abi šalys atvykdavo į teismą, ir šalis, 
kuriai buvo leista duoti priesaiką, prisiekdavo pagal nustatytą 
formulę. Tačiau kad priesaika būtų užbaigta, buvo reikalingi kom- 
purgatoriai, priesaikos padėjėjai, priesaika patvirtindavę prisaik- 
dintojo teiginių teisingumą. Priesaikos padėjėjų skaičius priklau- 
sydavo nuo jų wer ir nuo tiriamo nusikaltimo rūšies. Pavyzdžiui, 
kompurgatoriai galėjo prisiekti taip: „Dievo vardu prisiekiame, 
kad ši priesaika, kurią davė [ieškovas arba atsakovas], švari ir 
nemelaginga“"“. 

Visos išankstinės priesaikos, paneigimai, galutinės priesaikos 
ir sutvirtinančios priesaikos, kad būtų veiksmingos, turėjo būti 
pakartojamos nepriekaištingai, be sukliuvimų. Visos priesaikos bu- 
vo duodamos poetine forma, gausiai vartojant aliteraciją. 
Pavyzdžiui, priesaika, vartojama žemėvaldos teisės bylose, skam- 
bėjo taip: „Aš turiu ją, kaip jis ją [Žemę] turėjo, jis, kuris ją turėjo 
kaip parduodamą, ir aš ją turėsiu ir niekada jos neatiduosiu - nei 
lauko, nei arimo - nei velėnos, nei kalvos — nei vagos, nei pėdos — 
nei ganyklos, nei daržo, nei pievos, nei pelkės — nei dirvono, nei 
laukymės - nei žemumos, nei aukštumos - nei paupio, nei dir- 
vos - nei sausumos, nei vandens“"', 

Įrodymo formalizavimas ir jo dramatinis pobūdis susiję su tuo 
faktu, kad beveik visa teisė buvo sakytinė. „Kol teisė nerašy- 
tinė, - tvirtina Maitlandas, - ją reikia sudramatinti ir vaidinti. 
Teisingumas turi apsivilkti spalvingais rūbais, nes kitaip nebus 
pastebėtas.“ Maitlando pastaba siejasi su XIX a. vokiečių istoriko 
ir lingvisto Jakobo Grimmo žodžiais, kuris kalba apie „juslinį ele- 
mentą“, esantį germanų teisėje, priešingą abstraktesniems ir kon- 
ceptualiniams elementams, būdingiems „brandesnėms“ teisės sis- 
temoms". Teisės normų poetinė vaizdinė išraiška padėdavo joms 
įstrigti Žmogaus atmintyje. Įprastos frazės buvo tokios: „nekvies- 


87 


I. POPIEŽIŲ REVOLIUCIJA IR KANONŲ TEISĖ 


tas, nelauktas, o mačiau savo akimis ir girdėjau savo ausimis“, 
„melas arba apgavystė“, „ūkis ir namai“, „teisus ir doras“, „iš šen 
ar iš ten“. Teisė glūdėjo daugybėje patarlių. Ankstyviausioji airių 
teisė buvo išreikšta poetine forma. 

Dramatiniai ir poetiniai germanų teisės bruožai buvo siejami 
su jos turinio plastiškumu. 


„Žmonės buvo ypač linkę su laiku ir erdve susijusias aplinkybes 
išreikšti taip naiviai ir netiksliai, kad tam tikrais atvejais buvo palieka- 
ma vietos atsitiktinumui. Dažnai skelbiama, kad tai ir tai bus norma 
tol, kol vaikštinėja ar skrenda gaidys, kol šokteli katė, kol lekia meta- 
mas akmuo ar plaktukas, ar kad norma apims tiek, kiek pasiekiama 
pjautuvu. Įstatymas galios tol, kol vėjas gena debesis ir esti pasaulis... 
arba bus gauta Žemės tiek, kiek galima jos apjoti per tam tikrą laiką 


ant žirgo ar ant asilo, suarti plūgu ar uždengti kailiais.“" 


Šitoks „naivus ir netikslus“ išraiškos būdas buvo gerai pritai- 
kytas prie reikmių tokio Žmogaus, kuris dar neperėmęs mokslinio 
požiūrio su jam būdingu subjekto-objekto dualizmu. Germanų eroje 
Europos Žmonių gyvenimas buvo daug mažiau specializuotas ne- 
gu vėliau ir daug labiau reikalavo jam atsiduoti visiškai; todėl 
poetinė ir simbolinė kalba, kuri glaudžiai susijusi su visa Žmogaus 
būtimi ir su jo pasąmone, tiko labiau negu proziška ir knyginė 
kalba, ypač iškilmingomis progomis, susijusiomis su įstatymo pri- 
taikymu. 

Štai keletas simbolinio ir ceremoninio germanų teisės pobū- 
džio pavyzdžių: žemė buvo perleidžiama perduodant šakelę ir 
grumstą arba kepurę ir pirštinę, arba paliečiant altoriaus dangalą 
ar varpo virvę; našlė, norėjusi nusimesti atsakomybę už savo mi- 
rusio vyro skolas, namų raktą padėdavo ant jo karsto; teisiniuose 
sandoriuose (pvz., sudarant sutartį dėl užstato) buvo perduoda- 
ma lazda; įprastas pasitikėjimo ir sutarčių laidas buvo rankos pa- 
spaudimas; perimant žemės nuosavybę ar pareigas buvo atlieka- 
mos įvairios pasodinimo ceremonijos“. 

Germanų teisės dramatiniai ir poetiniai elementai - jos mime- 
tiniai elementai — teisinę kalbą pakylėdavo virš kasdienės kalbos 
ir šitaip teisę atskirdavo nuo kasdienio gyvenimo. Žinoma, visose 

visuomenėse būtina, kad įstatymas būtų atskirtas nuo kasdienės 
rutinos ritualu, ceremonija ir tikėjimu, atsispindinčiu rituale ir ce- 
remonijoje, — tikėjimu, kad tam tikri žodžiai, ištarti tam tikru bū- 
du, turi galią sukelti tam tikrus padarinius, vadinamus „teisiniais“. 
Šitokia magija būtina, jei siekiama, kad teisė veiktų. Ir kiekviena 
epocha turi savo magiją, atspindinčią jai būdingą aukščiausios 
realybės sampratą. Germaniškoji aukščiausios realybės samprata 
postulavo, kad gyvenimą nulemia iš esmės kaprizingas likimas, o 
germanų teisinė magija atspindėjo šitokią sampratą. 

Germanų teismas buvo simbolinis kraujo keršto tęsinys. Užuot 
apsikeitusios smūgiais, šalys apsikeisdavo priesaikomis. Ordalijų 
baigtis, kaip ir pačių kautynių baigtis, buvo nuspręsta likimo, wyrd. 
Pasak Jameso Gordley'o, „nuolatinis konfliktas tarp šeimų, linku- 
sių įgyti lof viena kitos sąskaita, buvo kosmologinis principas, ku- 
riame buvo susitelkusios visos gamtos jėgos““'. Galiausiai viską 
lemdavo kaprizinga wyrd galybė. Štai ką apie tai byloja anglosak- 
sų eilėraštis: 


Gėris prieš blogį; jaunystė prieš senatvę; 
Gyvenimas prieš mirtį; šviesa prieš tamsą; 
Kariuomenė prieš kariuomenę; priešas prieš priešą; 
Priešiškumas visada grumsis su priešiškumu, 
Kausis už žemę ir keršys už skriaudą. 

Išmintingas žmogus turi mąstyti apie šį pasaulio vaidą. 
[Good against evil; youth against age; 

Life against death; light against darkness; 

Army against army; foe against foe; 

Hostile with hostile shall always fight 

Contending for land and avenging wrongs 

A wise man must ponder this world's strife.]* 


Tas pats žodis, dom (doom) - nuosprendis, buvo vartojamas 
pažymėti ir wyrd sprendimui, ir teismo baigčiai. Pasak Beovulfo: 
Dažnai likimas gelbsti 
nepasmerktą žmogų, jei jo narsa yra didelė. 


[Often Fate saves 
an undoomed man, if his courage is good].“ 

Tai buvo herojiškoji germanų teisės pusė: priešas susikibdavo 
su priešu mirtinoje kovoje už garbę, bet kiekvienas buvo pasiren- 
gęs priimti likimo (wyrd) nuosprendį, kad ir koks kartus jis būtų. 

Tačiau buvo ir kita pusė — draugystės ryšiais ir pasitikėjimu 
susaistyta bendruomenė, kurią įkūnijo pati šeimyna. Ir šis ben- 
druomeniškumas apėmė visą gentį ar liaudį. Moot egzistavo kaip 
šeimyna. Jis veikė kaip taika, kaip frith (dabartinėje vokiečių kal- 
boje — Friede). Moot rinkdavosi ne tik tam, kad spręstų ginčus, bet 
ir tam, kad patartų, kad būtų galima pasitarti ir taikingai aptarti 
problemas. Moot buvo susijęs su teisingumo įtvirtinimu (riht; da- 
bartinėje anglų kalboje - right; dabartinėje vokiečių kalboje - Recht). 
Išminčiai, witan („Žinantieji“, „liudininkai“), išsakydavo savo nuo- 
mones, stengdamiesi išsaugoti šeimynų bendrą susirinkimą. Taip 
pat ir gentis, liaudis stengėsi apsiginti, kolektyviai veikdama prieš 
nusikaltėlius: teisminis šūksnis — anglosaksų teisėje vadinamas 
„Tiksmu“ arba „laikyk! gaudyk!“ („lauk! šalin!“) — visiems buvo 
signalas sutartinai persekioti nusikaltėlį. Vienas iš tokios elgsenos 
padarinių pačių rimčiausių nusikaltimų atveju buvo charakterin- 
ga bausmė - išvarymas iš bendruomenės; bent jau teoriškai nie- 
kam nebuvo leidžiama bendrauti su ištremtuoju, ir jis mirdavo iš 
bado ir dėl bejėgiškumo. 

Mund ir frith, t. y. apsaugos ir taikos, simbolika, būdinga šei- 
mynai ir liaudies susirinkimui (folkmoot), kartu buvo laidavimo, 
užstato ir įkaito simbolika; tai buvo priesaikos, dramatiškos rankų 
paspaudimo procedūros ir kitų ceremoningų taikos veiksmų sim- 
bolika. Duodamos priesaiką, suteikdavusią dievų, o vėliau - Die- 
vo apsaugą, šalys pradėdavo pasitikėti viena kita tiek, kiek reikė- 
jo, kad jos galėtų (kai tai buvo daroma) priimti kompurgaciją ir 
ordalijas arba laidavimus, užstatus ir įkaitus už bot ir wer. Jos 
negalėjo sulaužyti priesaikos, nesukeldamos grėsmės patiems sa- 
vo namų ir gentinio gyvenimo pamatams, kurie savo ruožtu buvo 
pagrįsti priesaikomis. 

Šeimynos svarba gentyje neturi užgožti ir augančios feodali- 
nės valdžios bei teritorinės bendruomenės svarbos. Nuo anksty- 
viausių laikų egzistavo paveldimoji diduomenė, ir bėgant laikui 
senjorystė, pagrįsta tarnyba, tapo tokia pat svarbi, kaip ir senjo- 


90 


1. VAKARŲ TEISĖS TRADICIJOS PAGRINDAS: LIAUDIES TEISĖ 


rystė, pagrįsta kraujo ryšiu. „Ištikimybė senjorui buvo nuolatinė 
epinės poezijos tema“, - rašo H. R. Loynas. „Nuo Alfredo (871- 
900) laikų (ir, reikia pridurti, frankų valstybėje bent jau šimtme- 
čiu anksčiau, nuo Karolio Didžiojo laikų. - Aut. past.) ji tapo lem- 
tinga visuomenės formavimosi varomąja jėga. Alfredo įstatymas 
byloja: kovok už savo giminaitį, jei jis puolamas, bet ne prieš savo 
senjorą; šito mes neleidžiame. Alfredo įpėdinių laikais į žmogų be 
senjoro buvo vis dažniau žiūrima kaip į anomaliją. Visuomenės 
vienybė buvo pagrįsta lojalumo ryšiais, pradedant žmogaus 
ištikimybe senjorui ir baigiant senjoro, kuris kartu buvo Hegn (ka- 
raliaus tarnas konkrečioje vietovėje), ištikimybe karaliui.““* Kaip 
senjorystės ryšius vienijo karalius kaip didysis senjoras, taip teri- 
torinės bendruomenės ryšius vienijo karalius kaip visos šalies val- 
dovas. Tačiau, pasak Loyno, „nebūta konflikto tarp giminės 
valdžios ir pasaulietinės senjorijos“?; panašiai nebūta konflikto 
tarp giminės valdžios ir teritorinės bendruomenės. Senjoro šeimy- 
na buvo panaši į gentinės bendruomenės šeimynas, o karaliaus, 
kaip visos šalies valdovo, šeimyna irgi buvo panaši į gentinės ben- 
druomenės šeimynas. Visi buvo susaistyti wyrd ir lof, mund ir frith, 
bot ir wer, borh ir wed paradigmos; visi rėmėsi tarpusavio gynybos 
ir tarnystės priesaikomis. Visi buvo dalis teisėtvarkos, kuri išspręs- 
davo konfliktą „binarinėmis opozicijomis“ (Lėvi-Strausso termi- 
nas) — kraujo kerštu arba kompromisiniu susitarimu, o įrodoma 
buvo ordalijomis arba kompurgacija*“. Kiti charakteringi šios tei- 
sėtvarkos institutai buvo: teisėjo šūksnis, kai buvo atskleidžiamas 
nusikaltimas (lotyniškai — clamor, iš kurio kilęs angliškas teisinis 
terminas claim (ieškinys); anglosaksiškai — hcream, iš kurio kilęs 
turtą, be to, bet kas nebaudžiamas galėjo užmušti nusikaltėlį; ga- 
liausiai atidavimas atlyginant žalą, t.y. objekto ar vergo, padariu- 
sio žalą, atidavimas nukentėjusiajam. 

Šį teisės tipą teisės istorikai pavadino archajiškąja teise. Savo 
svarbiausiais bruožais ji buvo būdinga ne tik germanų tautoms iki 
XI a. pabaigos, bet vienu ar kitu raidos metu ir visoms indoeuro- 
piečių tautoms nuo Kento iki Kašmyro. Žinoma, būta labai daug 

skirtumų, nulemtų vietinių ypatumų, ir žymių pokyčių laike; ne- 
paisant to, egzistavo bendras teisinis stilius“. 


Dinaminiai elementai germanų teisėje: 
krikščionybė ir karaliaus valdžia 


Germanų liaudies susirinkimas, arba moot, priimdavo sprendi- 
mus konkrečiais atvejais, bet kartu skelbdavo bendro pobūdžio 
potvarkius, kurie irgi buvo vadinami sprendimais. Tačiau spren- 
dimai nebuvo traktuojami kaip įstatymų leidyba šiuolaikine pras- 
me; veikiau jie buvo traktuojami kaip dievybės įkvėpti senovinio 
papročio patvirtinimai. Jie išreiškė dievų valią arba, priėmus krikš- 
čionybę, Dievo valią. Jie egzistavo objektyviai. Susirinkime daly- 
vaujantys išminčiai buvo vadinami ne įstatymų leidėjais, o įstaty- 
mų sakytojais (law speakers). Įstatymas, kurį jie išsakydavo, buvo 
saistantis dėl savo senumo; jis buvo senovinis, nes nustatytas die- 
vybės. „Teisingumo“ vaizdinys keitėsi lėtai ir nepastebimai; aki- 
vaizdūs teisėtvarkos pakeitimai reikalavo labai rimto pagrindi- 
mo. „Netgi įstatymo pataisa buvo traktuojama kaip sprendimas, 
kaip anksčiau neatskleisto įstatymo elemento ištarmė, kaip liau- 
dies sprendimas, ištartas jos išminčių (witan).“ 

Tačiau du glaudžiai susiję veiksniai paskatino sąmoningus, aki- 
vaizdžius [įstatymo] pakeitimus: pirmasis — tai krikščionybės įta- 
ka teisinėms sąvokoms; antrasis — karaliaus valdžios, kaip antvie- 
tinės ir antgentinės institucijos, jungiančios dideles teritorijas, 
gyvenamas įvairių genčių, atsiradimas. 

Galima manyti, kad naujoji religija, pamažu plitusi Europoje 
nuo V iki X a., kėlė grėsmę pačiam germanų liaudies teisės egzis- 
tavimui; juk šios teisės pagrindas buvo genčių mitai apie kariau- 
jančius dievus, upių, miškų ir kalnų garbinimas, vaizdiniai apie 
dievišką genčių karalių kilmę, absoliuti ištikimybė giminystės ir 
senjorystės saitams ir gilus tikėjimas likimu. Senuosius mitus krikš- 
čionybė pakeitė Evangelija, dovanota visuotinio kūrėjo, visų žmo- 
nių tėvo, kartą pasirodžiusio žemėje savojo sūnaus Jėzaus Kris- 
taus pavidalu, kurio garbinimas išlaisvina nuo visų žemiškųjų 

saitų, likimo ir net pačios mirties. Germanams šios naujos idėjos 
turėjo atrodyti keistos ir abstrakčios. 

Tačiau krikščionybė skelbė ir praktiškesnę doktriną - jog kal- 
vos, slėniai, miškai, upės, uolos, vėjas, audra, saulė, mėnulis, žvaigž- 
dės, laukiniai žvėrys, gyvatės ir visi kiti gamtos reiškiniai buvo 
sukurti Dievo, kad tarnautų žmogui, ir juose neglūdi (kaip tikėjo 
germanai) priešiškos antgamtinės dievybės, todėl klajojančios, ka- 
riaujančios gentys galėjo be jokios baimės įsikurti bet kokioje že- 
mėje. Taip V, VI, VII ir VIII a. mokė ir taip elgėsi dešimtys tūks- 
tančių vienuolių, kurie patys apsigyvendavo tyrlaukiuose iš 
pradžių kaip atsiskyrėliai, o vėliau susijungdavo į vienuolių ben- 
druomenes, ir kurie prisiviliodavo daug kitų Žmonių, padėdavu- 
sių jiems įdirbti žemę. Tai reiškia, kad krikščioniškoji vienuolystė 
buvo vienas iš veiksnių, paskatinusių atsirasti Europos valstietiją. 
Iš Airijos ir Velso plisdamas į Europą vienuolių sąjūdis kovojo su 
germanų religijose vyravusiais prietarais, gamtai priskyrusiais sak- 
ralumą, ir pagoniškam kalendoriui, pagrįstam gamtiniais reiški- 
niais ir keturiais metų laikais, priešpriešino krikščionišką kalen- 
dorių, pagrįstą bibliniais įvykiais ir šventųjų gyvenimu“. 

Negana to, krikščionybė siūlė germanams savąjį vaizdinį to- 
kios bendruomenės - bažnyčios, - kuri peržengė giminės, genties 
ir teritorijos ribas. Viena vertus, krikščionybė, skirtingai nuo ger- 
manų pagonybės, karalius traktavo ne kaip dievų ainius, o kaip 
žmones, kuriuos, kaip ir visus kitus žmones, Dievas baudžia už jų 
nuodėmes. Kita vertus, germanų valdovai ir toliau pasiliko vy- 
riausiais savųjų genčių religiniais vedliais; jie skirdavo vyskupus 
ir diktuodavo savo valią liturginiuose ir kitokio pobūdžio religi- 
niuose reikaluose. Be to, dabar jie galėjo reikalauti paklusnumo iš 
kitoms giminėms ir gentims priklausančių ir kitose teritorijose gy- 
venančių žmonių, skelbdami, kad siekia tuos žmones atversti į 
tikrąjį tikėjimą arba - jei tie žmonės buvo jau atsivertę - kad sie- 
kia suvienyti juos tikroje bažnyčioje. 

Apskritai krikščioniškoji tikyba ir praktika germanui buvo la- 
bai patraukli. Krikščionybė pirmąkart jam davė pozityvų požiūrį 
į gyvenimą ir mirtį, parodė aukštesnį tikslą, į kurį jis galėjo įterpti 
savo gyvenimo tragedijas ir paslaptis. Krikščionybės fone senieji 

pagoniškieji mitai atrodė esą šiurkštūs ir niaurūs. Nesunku pajusti 
aistrą, glūdinčią karaliaus Alfredo žodžiuose iš garsiojo jo atlikto 
Boecijaus vertimo „Priedo“: „Kaip ir visi krikščionys, aš sakau, 
kad viešpatauja ne likimas, o dieviškoji apvaizda“. Kartu germa- 
nui buvo nelengva suprasti krikščioniškąją kosmologiją ir krikš- 
čioniškąją etiką. Juk jei jos buvo traktuojamos rimtai, jos kėlė grės- 
mę ne tik ankstesnei jo įsitikinimų sistemai, bet ir visai ankstesnei 
socialinei santvarkai. 

Bet jei krikščionybė kėlė grėsmę germanų visuomeniniams ins- 
titutams, kodėl jai pavyko atversti germanų genčių vadus ir vieš- 
pataujančias šeimas? Šio klausimo prielaida neteisinga. Visų pir- 
ma, krikščionybė nekėlė grėsmės germanų visuomeniniams 
institutams. 

Svarbu germanų krikščionybės nepainioti su moderniąja Va- 
karų krikščionybe, tiek katalikiškąja, tiek protestantiškąja. Ano meto 
krikščionybė faktiškai buvo daug artimesnė Rytų stačiatikybei, ir 
tuometinei, ir tokiai, kokia ji kai kuriose šalyse yra šiuo metu. 
Germanų krikščionybei beveik nerūpėjo visuomeninių institucijų 
reforma. Be to, iš pradžių ji nebuvo orientuota į bažnytinę vieny- 
bę ir bažnyčios valdžią. Jos skelbiama Žinia apėmė gyvenimą bū- 
simajame pasaulyje - danguje ir pragare — ir pasirengimą tam gy- 
venimui, pagrįstą malda, asmens nuolankumu ir paklusnumu“. 
Aukščiausius krikščionybės idealus, skelbtus per pirmąjį bažny- 
čios — tiek Rytų, tiek Vakarų - tūkstantmetį, visų pirma simboliza- 
vo šventųjų gyvenimai ir vienuolystė, pabrėžianti dvasinį atsisky- 
rimą nuo šio žemiškojo pasaulio. Tačiau, neskaitant vienuolystės, 
bažnyčia kaip organizacija buvo beveik visiškai susiliejusi su vi- 
suomeniniu, politiniu ir ekonominiu gyvenimu. Bažnyčia nesusi- 
priešino su politine santvarka, o skleidėsi jos viduje. Religija buvo 
susijusi su politika, ekonomika ir teise, O visos šios sritys buvo 
susijusios tarpusavyje. Bažnytinė ir pasaulietinė jurisdikcijos buvo 
susipynusios. 

Bažnyčia mokė šventumo ir rengė šventuosius; tai buvo kaž- 
kas nauja šiaurės ir vakarų Europos žmonėms, kurie iki tol šlovi- 
no tik herojus. Tačiau bažnyčia nebuvo nusiteikusi priešiškai nei 
heroizmo, nei herojų atžvilgiu; ji tik siūlė alternatyvą, aukštesnį 

idealą. Panašiai bažnyčia nebuvo nusiteikusi priešiškai kraujo kerš- 
to ir ordalijų atžvilgiu; ji paprasčiausiai mokė, kad šitie dalykai 
nesuteiks išganymo, kylančio iš tikėjimo bei gerų darbų. Tuo tarpu 
dauguma to meto vyskupų ir dvasininkų buvo pasidavę korupci- 
jai ir prievartai, būdingai anai epochai; tai buvo neišvengiama, 
nes dažniausiai tuos žmones skirdavo galingiausieji politikai, pa- 
rinkdami juos iš savo draugų ir giminaičių. Krikščionybė buvo 
sugermaninta tuo pačiu metu, kai germanai buvo sukrikščionin- 
ti?!. Tiesa, kad vienuolių sąjūdis, ir kaip pavyzdys, ir kaip doktri- 
na, stengėsi įteigti germanams krikščioniškuosius pasiaukojimo, 
tarnystės ir meilės artimui idealus, o kartu gerino žemdirbystės 
techniką. Bet vienuolynai, tarsi grybai po lietaus dygę visoje Eu- 
ropoje nuo VI a. iki X a. ir iš pradžių turėję kiekvienas savo regulą, 
nepasiūlė jokios pasaulietinės teisės reformos programos; vietoj to 
jie propagavo asketišką, darbu ir malda tvarkomą gyvenimą, ku- 
rio tikslas — pasirengti būsimajam gyvenimui aname pasaulyje. 
Šitokia orientacija irgi nuvertino germanų teisinius institutus, nors 
ir neišstūmė jų. 

O iš esmės krikščionybė rėmė germaniškus ordalijų ir kompur- 
gacijos teisinius institutus, stiprindama juos grindžiančią germa- 
nams būdingą dievybės imanentiškumo intuiciją. Ir germanų religi- 
ja, ir ją išstūmusi krikščionybė rėmėsi įsitikinimu, kad antgamtinės 
jėgos glūdi pačioje gamtoje ir kad juslėms prieinamas pasaulis, 
tariant Marco Blocho žodžiais, „yra kaukė, už kurios vyksta visa, 
kas iš tikrųjų svarbu“. Judicium dei samprata buvo pagrįsta tikė- 
jimu tokiomis imanentinėmis, gamtoje glūdinčiomis (indwelling) 
antgamtinėmis jėgomis**. Tik kai bažnyčia svorio centrą perkėlė į 
transcendentinį Dievą, žmogų įkvepiantį stengtis būti panašiam į 
jį, ordalijos, kompurgacija, dvikovos ir teismas išaiškinant nugalė- 
tojus buvo išstumti „racionalios“ procedūros, kai tiesa buvo su- 
randama apklausiant liudytojus. 

Tačiau aš netvirtinu, kad krikščionybė iki XI a. nepadarė jokio 
teigiamo poveikio Europos tautų liaudies teisei. Priešingai, ji sukėlė 
esminius pokyčius. Visų pirma, atsivertimas į krikščionybę paska- 
tino užrašyti gentinius papročius: tai patvirtina Salijų teisynas, pri- 
imtas Chlodvigo, pirmojo frankų karaliaus krikščionio, Etelberto, 

Kento valdovo, kuris buvo pirmasis karalius krikščionis Anglijoje, 
teisynas“, o po keturių šimtmečių - pirmųjų krikščionių Kijevo 
Rusios kunigaikščių Ruskaja pravda*'. Visų pirma svarbu tai, kad 
krikščionybė davė raštą, o raštas įgalino užfiksuoti papročius (ir 
ypač paprotines pinigų sumas), kurie kitaip būtų likę neapibrėžti. 
Tai palengvino derybas dėl ginčų sprendimo, o kartu sustiprino 
atsirandančią viešosios valdžios jurisdikciją baudžiant už rimčiau- 
sius nusikaltimus. Be to, Šventasis Raštas, Biblija, parodė, kaip 
galima naujai pašventinti paprotį — juk pats rašymas jau buvo 
ritualas. Kita vertus, papročių užrašymas įgalino nežymiai - O 
kartais ir Žymiai — pakeisti tuos papročius. Krikščionių dvasinin- 
kams, tapdavusiems karaliaus patarėjais ir mokėjusiems rašyti, 
reikėjo apsaugos. Ir ypač tokios apsaugos reikėjo vienuoliams, nes 
jie tam tikra prasme nebepriklausė gentinei sistemai; iš dalies tai 
buvo begenčiai žmonės. („Pasaulietinė dvasininkija“ — nevienuo- 
liai - dažniausiai buvo vedę.) Neatsitiktinai Etelberto teisynas pra- 
sideda tokiais žodžiais: „Dievo ir Bažnyčios turto vagystė turi bū- 
ti atlyginta dvylika kartų daugiau“. 

Toli gražu ne visi krikščionybės padaryti liaudies teisės pakei- 
timai gali būti priskirti politinių veiksnių įtakai. Per ilgą laiką 
moraliniai veiksniai, galimas daiktas, buvo net svarbesni. Germa- 
nų „kodeksuose“ esama primygtinių raginimų įtvirtinti teisinges- 
nes ir humaniškesnes teisines vertybes. Antai karaliaus Alfredo 
teisynas prasideda Dekalogu ir Mozės įstatymų patvirtinimu, trum- 
pu apaštalų darbų perpasakojimu ir nuorodomis į nuobaudas, tai- 
komas vienuolynuose, bei į kitus bažnyčios įstatymus. Pačiame 
Alfredo teisyne — nors daugiausia tai yra ankstesnių rinkinių per- 
pasakojimas — esama štai kokių stulbinančių įsakų: „Spręsk labai 
lygiai: nepriimk vieno nuosprendžio turtingajam, o kito — vargšui; 
vieno nuosprendžio savo draugui, kito — savo priešui.“* 

Krikščionybė išsklaidė pasaką apie liaudies teisės nekintamu- 
mą. Palaipsniui, nuo VI iki XI a., germanų teisę, persmelktą šališ- 
kumų, susijusių su lytimi, klase, rase ir amžiumi, paveikė krikščio- 
niškoji pamatinės visų asmenų - moters ir vyro, vergo ir laisvojo, 
turtingojo ir vargšo, vaiko ir suaugusiojo — lygybės prieš Dievą 

doktrina. Šie įsitikinimai palengvino moterų ir vergų padėtį ir 
sustiprino skurdžių ir silpnųjų apsaugą. Krikščionybė esmingai 
paveikė ir teisminį įrodymą prisiekiant (judicial proof by oaths), 
kadangi priesaika pradėjo įgauti krikščioniškas formas ir buvo 
grindžiama bažnytinėmis sankcijomis. Buvo prisiekiama dvasinin- 
kams bažnyčiose, prie altorių, relikvijų ir apeliuojant į dievišką- 
sias sankcijas prieš melą; o melaginga priesaika buvo baudžiama 
bažnytinėmis bausmėmis. Negana to, priesaikos, kaip ir ordalijos, 
tapo pagrindine teismo proceso forma. Ordalijos buvo taikomos 
tiems, kurie neturėjo giminaičių, galinčių už juos prisiekti (arba 
tiems, kurie dėl vienos ar kitos priežasties negalėjo surasti reika- 
lingų kompurgatorių), ir tiems, kurių prasta reputacija versdavo 
visiškai nepasitikėti jų priesaikomis; be to, ordalijos buvo taikomos 
tam tikrų nurodytų nusikaltimų atveju. Tačiau sprendžiant kitas 
bylas toks pat plačiai paplitęs įrodymo metodas buvo kompurga- 
cija. Kaip ir anksčiau, kompurgatoriai dažniausiai buvo parenka- 
mi iš giminaičių, ir šitaip buvo išsaugomas stiprus ištikimybės 
momentas, kurį suponuoja pati pagalbos prisiekiant (oath-help- 
ing) sąvoka. Bet bažnyčia pridėdavo dar ir riziką nusikalsti Die- 
vui melagingai liudijant ir pareigą (jei Žmogus melagingai liudy- 
davo) išpažinti šią nuodėmę savo dvasininkui ir gauti bažnytinę 
nuobaudą. Negana to, ne tik melagingas prisiekimas, bet ir kiti 
bandymai trukdyti teisingumui buvo traktuojami kaip nuodėmės, 
už kurias skirtina bažnytinė nuobauda. Antai jei pasiūlius teisin- 
gą atlygį Žmogus ir toliau siekė kraujo keršto, tai buvo traktuoja- 
ma kaip nusižengimas prieš Dievą, kurį reikėjo išpažinti dvasi- 
ninkui ir išpirkti pasninku ir kitokiomis atgailos formomis. 

Be to, krikščionybė sustiprino karaliaus valdžios įtaką liaudies 
teisės raidai iki XI a. ir ypač karaliaus atsakomybę už tai, kad 
gentinis teisingumas būtų sušvelnintas gailestingumo ir kad varg- 
šai bei silpnieji būtų apsaugoti nuo turtingųjų ir stipriųjų. VIII, IX, 
X ir XI a. buvo tariama, kad frankų ir anglosaksų karaliai paties 
Dievo skirti veikti kaip teisėjai sprendžiant ypatingas bylas. Keliau- 
dami per savo karalystes — o jie keliaudavo nuolat, kadangi buvo 
labai nedaug susižinojimo būdų, - gailestingumo labui jie sprendė 

bylas. Tai buvo našlių, našlaičių ar žmonių, neturėjusių juos galin- 
čių apsaugoti šeimų ar senjorų, bylos, taip pat pačių sunkiausių 
nusikaltimų, kurių nebuvo galima išpirkti jokiais pinigais, bylos. 
Šių bylų sprendimas buvo karalių, kaip savo liaudies patriarchų, 
dvasinės jurisdikcijos dalis. 

Ir politiniu požiūriu krikščionybė spyrė valdovą iš genties vado 
(dux) virsti karaliumi (rex). Atsivertęs į krikščionybę, karalius nebe- 
buvo tik savosios genties dievybių atstovas; be to, jis atstovavo vi- 
suotinei dievybei, kurios valdžia apėmė visas gentis ar bent jau 
daug genčių. Iš esmės jis tapo imperijos galva. Krikščionybė buvo 
vienijanti ideologija. Karolis Didysis, valdęs frankus nuo 768 m. 
iki 814 m. ir 800 m. karūnuotas imperatoriumi, po krikščionybės 
vėliava įvairiausias savo imperijos gentis sutelkė į vieningą armi- 
ją karams su arabais, saksais, danais ir slavais. Tuo pat metu ki- 
toje Lamanšo pusėje mersijų karaliai (o po šimtmečio - saksų ka- 
ralius Alfredas Didysis) ginklu pajungė savo hegemonijai įvairias 
Anglijos tautybes ir galiausiai išstūmė įsiveržusius skandinavus. 
Visuotinė imperatoriaus valdžia — bent jau tam tikram laikui — 
įveikė ištikimybę genčiai, vietiniam junginiui ir šeimynai; šitoks 
visuotinumas buvo pagrįstas ne tik karine galybe, bet ir karaliaus 
(arba imperatoriaus), kaip bažnyčios galvos, dvasiniu autoritetu. 
Karolis Didysis šaukė bažnyčios susirinkimus ir leido bažnytinius 
įstatymus dar prieš sutikdamas priimti imperatoriaus karūną iš 
Romos vyskupo rankų. Pasak Christopherio Dawsono, „Karolis 
laikė popiežių savo kapelionu ir aiškiai pasakė Leonui III, kad 
karaliaus reikalas — valdyti ir ginti bažnyčią, o popiežiaus parei- 
ga- užją melstis“. Panašiai ir Alfredas Anglijoje buvo bažnyčios 
galva“. Kaip pasakyta Etelredo teisyne (apie 1000 m. po Kr.), 
„krikščioniškasis karalius yra Kristaus vietininkas tarp krikščio- 
nių, ir jis su didžiausiu uolumu turi keršyti už nusižengimus prieš 
Kristų““". Apskritai, nepaisant tam tikrų nesutarimų tarp popie- 
žių ir imperatorių, dvasininkija rėmė imperatoriaus valdžios, 
įskaitant imperatoriaus valdžią pačiai bažnyčiai, idėją. 

Ir karaliaus, ir bažnytinė valdžia buvo teisės institutų raidos 
dinaminis veiksnys. Ypač nuo VIII a. savo taiką, t.y. savo dvaro 
teisę, karaliai taikydavo ne tik savo šeimai, dvarui, draugams, 

tarnams ir pasiuntiniams. Net VI ir VII a. jie dėjo labai dideles 
pastangas reguliuoti ir apriboti kraujo kerštą; pavyzdžiui, iš pa- 
vienių asmenų ir šeimynų jie imdavo mokestį už tam tikrus 
pažeidimus net tada, kai jų pačių šeimynos ramybė nebuvo pa- 
žeista. Palaipsniui vis daugiau teisės pažeidimų būdavo 
nagrinėjami karaliaus teisme. Išdavystė, tyčinė žmogžudystė ir 
svetimavimas buvo baudžiami mirties bausme. VIII ir IX a. frankų 
imperatoriai, kaip ir anglosaksų karaliai IX ir X a., viešai prisiėmė 
atsakomybę už karališkosios taikos palaikymą jiems priklausan- 
čiose teritorijose. Priesaikoje, arkivyskupo Dunstano Kenterberie- 
čio surašytoje karaliaus Edgaro karūnavimo 973 m. proga, Edga- 
ras prisiekė, kad „tikroji taika“ bus užtikrinta visiems jo karalystės 
„krikščionims“, kad plėšikavimai ir „visi nedori darbai“ bus už- 
drausti, kad visi sprendimai bus pajungti „teisingumui ir gailestin- 
gumui“*. Kadaise panašiai prisiekdavo ir frankų imperatoriai. Ga- 
liausiai buvo surasti būdai sutvirtinti šias priesaikas paskiriant 
karaliaus pareigūnus, turėjusius prižiūrėti vietinius liaudies susi- 
rinkimus, ir kitomis administracinėmis priemonėmis, kurios turė- 
jo palaikyti karaliaus įtaką gentims ir vietinėms bendruomenėms. 
Be to, atsirandantis feodalizmas, kur karalius buvo aukščiausias siu- 
zerenas, irgi padėjo sustiprėti taikdariškam karaliaus vaidmeniui. 

Karaliai ir vyskupai leido naujus įstatymus ir teisė. Karaliaus 
ir bažnytinės biurokratijos reikmės skatino atsirasti naujus teisi- 
nius institutus, sudėtingesnius už gentinės, vietinės kultūros ins- 
titutus. Pavyzdžiui, karaliaus atstovai sušaukdavo prisiekusiųjų 
teismus ir apklausdavo liudytojus. Karaliaus ediktai, bažnyčios 
sprendimai ir įsakai tapo svarbiais teisės šaltiniais. Štai kartu su 
liaudies teise (VolksrechtY* vystėsi tarnybinė teisė (Amtsrecht, kaip 
ją vadino Rudolphas Sohmas). Tarnybinę teisę ir daugelį liaudies 
teisės bruožų įtakojo romėnų teisė, egzistavusi teritorijose, užka- 
riautose germanų. Išliko daugelis romėnų teisės normų: pavyz- 
džiui, nemoralus ar neteisėtas sandoris pripažįstamas negaliojan- 
Čiu, pardavimas ar dovanojimas dėl prievartos ar grasinimo 
traktuojamas kaip negaliojantis, neišgalintis skolininkas turi mo- 
kėti skolos palūkanas. Faktiškai romėnų teisė buvo perimta, o kar- 

tu - suvulgarinta*. Kaip šiuolaikinę analogiją galima pateikti va- 
karietiško tipo teisės recepciją Japonijoje ir Kinijoje XIX a. pabai- 
goje ir XX a. pradžioje. Šitokia vakarietiško tipo teisė reguliavo 
tam tikrus tarnautojų ir aukštesniųjų klasių santykius, bet iš es- 
mės nepaveikė tradicinės visos tautos teisėtvarkos. 

Taigi Europoje iki antrosios XI a. pusės pagrindiniai liaudies 
teisės bruožai liko gentiniai ir vietiniai su feodalinių elementų 
priemaišomis. Giminystės ryšiai ir toliau lėmė asmens teisinės pa- 
dėties pirminį apibrėžimą ir pirminę garantiją“. Karaliai nelabai 
stengėsi kurti liaudies teisę. Faktiškai neegzistavo sutarčių, nuo- 
savybės, žemės savininko ir nuomininko santykių karališkoji tei- 
sė; beveik nebuvo karališkosios baudžiamosios ir deliktų teisės. 
Kai karaliams pavykdavo šiek tiek valdyti vietines bendruomenes 
per karaliaus atstovus, padariniai būdavo dvejopi: arba vietinės 
bendruomenės, kurias tie atstovai turėjo valdyti karaliaus vardu, 
juos prarydavo, arba jie patys tapdavo [nekontroliuojamais] šei- 
mininkais. Rašytinių įstatymų rinkiniai, kuriuos kartkartėmis skelb- 
davo karaliai ir kuriuose būdavo išdėstomi papročiai, kuriuos de- 
rėjo geriau žinoti ar labiau įtvirtinti, nebuvo įstatymų leidyba 
šiuolaikine šio žodžio prasme; veikiau tai buvo raginimai saugoti 
taiką, laikytis teisingumo ir susilaikyti nuo nusikaltimų. Pasak 
Maitlando, karalius turėjo prašyti ir melsti, nes jis negalėjo įsaki- 
nėti ir bausti. Iš tikrųjų germanų teisynuose būta net išlygų, skel- 
busių, kad jei asmuo pasinaudojo visomis savo galimybėmis vie- 
tiniuose teismuose, jis neturi kreiptis dėl žalos atlyginimo į karalių. 

Be abejonės, vienas iš centrinės valdžios silpnumo veiksnių bu- 
vo ekonominis ir technologinis. Nepaisant tam tikro prekybos in- 
tensyvėjimo ir miestų gyventojų skaičiaus augimo VIII, IX, X a. ir 
XI a. pradžioje, nepaisant žemdirbystės technologijos pagerėjimo, 
nepaisant amatų augimo ir bendros meno bei mokslo pažangos, 
beveik visa ekonomika buvo vietinė, o egzistuojanti technologija 
neleido centrui efektyviai bendrauti su periferija. Šie ekonominiai 
ir technologiniai veiksniai buvo susiję su religiniais ir politiniais 
veiksniais: centrinės valdžios teisėtumą grindė krikščionybė, o jos 
pasaulėžiūra labai prieštaravo germanų gentinei pasaulėžiūrai, 


100 


1. VAKARŲ TEISĖS TRADICIJOS PAGRINDAS: LIAUDIES TEISĖ 


pagrįstai tikėjimu garbe ir likimu; kartu centrinė valdžia stokojo 
savarankiško teisės vaidmens koncepcijos, kai teisė suprantama 
kaip priemonė įtvirtinti krikščioniškas sąvokas bei vertybes ir ra- 
cionalizuoti bei kontroliuoti visuomeninius, ekonominius ir poli- 
tinius procesus. Dinaminiai teisės elementai buvo nesusisteminti 
ir silpni; vyravo statiniai elementai. Teisė pirmiausia buvo trak- 
tuojama kaip Žmonių pasąmonės išraiška, kaip jų „kolektyvinės 
sąžinės“ (tariant Fritzo Kerno žodžiais)“ padarinys, o ne kaip 
apgalvota proto ar sąmoningos valios išraiška. Šiuo požiūriu teisė 
buvo prilyginama menui, mitui ir pačiai kalbai. 


Atgailos teisė ir jos ryšys su liaudies teise 


Giliau suprasti teisėtvarką, viešpatavusią Europoje iki pat XI a., 
galima įdėmiau tiriant bausmių už nuodėmes sistemą, įvestą Va- 
karų bažnyčios, arba, tiksliau sakant, bažnyčių, kadangi, nepaisant 
aukšto Romos vyskupo kaip primus inter pares („pirmojo tarp ly- 
giųjų“) prestižo, Vakaruose dar neegzistavo atskira, korporacinė, 
organizuota Romos katalikų bažnyčia. Nebūta vieningo teisinio 
organizmo; veikiau būta neregimos dvasinės individualių vysku- 
pijų, vietinių bažnyčių ir vienuolynų bendruomenės, pavaldžios 
tiek gentiniams, teritoriniams ir feodaliniams junginiams, tiek ka- 
raliams bei imperatoriui. 

Bausmių už nuodėmes sistema atsirado vienuolynuose. Kiek- 
viena vienuolių bendruomenė turėjo savo miniatiūrinę teisėtvar- 
ką, savo darbo ir maldų, valdymo ir disciplinos „taisyklę“. Kiek- 
viena tokia bendruomenė buvo nepriklausoma ir pavaldi tik 
aukščiausiajai vyskupijos vyskupo valdžiai. Nuo VI a. svarbiausių 
vienuolynų abatai rašė taisyklių rinkinius (vadinamąsias „peni- 
tencialijas“), pagal kuriuos už įvairias nuodėmes buvo skiriamos 
konkrečios bausmės**. Iš pradžių už įvairias nederamo elgesio for- 
mas buvo skiriamas nevienodas kirčių ar smūgių skaičius; bėgant 
laikui fizinės bausmės tapo įvairesnės ir prie jų prisidėjo nefizinės 
bausmės. Įprasta bausme tapo pasninkas, skiriamas tam tikram 
laikui; vėliau prie jo prisidėjo labdara, geri darbai ir kompensacija 
nukentėjusiems asmenims. Šitaip krikščioniškoji vienuolystė, neiš- 

sižadėdama senųjų bendruomeninių ginčų sprendimo ir bausmės 
metodų, pateikė savąsias procedūras, kurios buvo labiau orien- 
tuotos į sielų išgelbėjimą negu į keršto pašalinimą. 

Netrukus penitencialijos pradėtos rašyti ne tik vienuoliams, bet 
ir visiems krikščionims. Apie XI a. Vakarų dvasininkijos tarpe jau 
cirkuliavo dešimtys tokių penitencialijų. Kaip ir pats vienuolių 
sąjūdis, iš Airijos, Velso ir Škotijos jos plito anglosaksų ir frankų 
karalystėse, rytinėse Frankų imperijos teritorijose, Ispanijoje, Lom- 
bardijoje, pačioje Romoje ir Skandinavijoje. Tai buvo neoficialūs 
normų rinkiniai, sudaryti atskirų dvasininkų; jie nebuvo privalo- 
mi dvasininkams, o veikiau patarinėjo jiems, kaip jie turi traktuoti 
asmenis, išpažinusius savo nuodėmes. Šie rinkiniai įvairiose vie- 
tose ir skirtingais amžiais buvo labai nevienodi. 

Pats ankstyviausias vakarietiškų penitencialijų šaltinis yra pir- 
mųjų krikščioniškosios eros šimtmečių bažnytinė praktika. Tuo 
metu bažnyčia ir Rytuose, ir Vakaruose už sunkiausias nuodėmes 
reikalavo viešos atgailos. Pirmaisiais krikščionybės amžiais iš at- 
gailautojų buvo reikalaujama tam tikru laiku per metus prisista- 
tyti vyskupui, kuris su didinga ir detalia bažnytine ceremonija skir- 
davo jiems nuobaudą priklausomai nuo jų nuodėmių sunkumo: tai 
buvo įvairūs pasninkavimo terminai arba draudimai priimti sak- 
ramentus. Antai Bazilijaus Didžiojo kanoniniuose laiškuose (IV a.) 
išvardijamos įvairios bausmės už įvairius lytinius ar santuokinius 
pažeidimus, tokius kaip išžaginimas, svetimavimas, antroji santuo- 
ka („digamija“) ir kraujomaiša; už religinius pažeidimus, tokius 
kaip magija, stabmeldystė ir palaikų išniekinimas; ir už tokius 
pažeidimus, kurie daug vėliau bus vadinami pasaulietiniais nusi- 
kaltimais, — tai įvairios žmogžudystės rūšys, vagystė, melagingas 
liudijimas, kūdikio nužudymas. Buvo tariama, kad atgailos sakra- 
mentas užtikrina susitaikymą su Dievu ir artimu visiems laikams. 
Todėl atgaila buvo tik viena, kaip buvo tik vienas krikštas. Todėl 
atgaila paprastai būdavo atidedama gyvenimo pabaigai“. 

Po V a. viešosios atgailos praktika Vakaruose išliko tik kaip epi- 
zodinis dalykas. Dėl keltų įtakos ji buvo beveik visai išstumta asme- 
ninės slaptos atgailos, kurią buvo galima kartoti pagal reikalą. Šiuo 
atveju kiekvienas asmuo atlikdavo slaptą išpažintį dvasininkui, o 

pastarasis tą asmenį slaptai įpareigodavo atlikti atgailos veiksmus. 
Pažeidimų tipai, surašyti vakarietiškose penitencialijose, buvo per- 
imti iš ankstesnių rytietiškų pavyzdžių, bet buvo dar pridėti ir nauji 
pažeidimų tipai. „Pasaulietiniai“ nusikaltimai irgi buvo nuodėmės: 
žodžiai „nusikaltimas“ ir „nuodėmė“ buvo vartojami kaip sinoni- 
mai. Penitencialijose dažnai buvo nustatomi skirtumai tarp didžiųjų 
nuodėmių, kurios buvo vadinamos „pagrindiniais nusikaltimais“ 
(capitalia crimina), ir mažųjų nuodėmių (peccata minora). Sunkiau- 
sieji, arba pagrindiniai, nusikaltimai buvo apibrėžiami ne kaip 
veiksmai, o veikiau kaip nusiteikimai arba ketinimai; paprastai jų 
būta septynių — tai puikybė, pavydas, neskaistumas, pyktis, nevil- 
tis (accidia, kartais vadinama tristitia seculi, „pasaulio sielvartu“), 
rajumas, šykštumas*. Konkretaus veiksmo - tarkime, žmogžudys- 
tės — atveju nuobaudos buvo skirtingos priklausomai nuo pažeidėjo 
veiksmų motyvacijos, taip pat nuo kitų aplinkybių. Konkreti nuo- 
bauda, skiriama dvasininko, buvo paliekama jo paties nuožiūrai, o 
jis pats vadovaudavosi penitencialijomis. 

Penitencialijose nebuvo numatoma jokia teisminė procedūra, 
nors bėgant laikui jose pradėta nurodinėti, kokius klausimus turi 
užduoti dvasininkai. O procedūra buvo tapatinama su išpažinti- 
mi. Nuobaudos buvo taikomos toms nuodėmėms, kurios buvo iš- 
pažintos dvasininkui. Paprastai išpažintis būdavo neformalizuo- 
ta ir slapta, o šventa dvasininko pareiga buvo neatskleisti 
išpažinties turinio. Tačiau kai kuriose penitencialijose (ypač IX ir 
X a. frankų penitencialijose, kurios šiuo požiūriu prieštaravo keltų 
tradicijai) už Žymiausias nuodėmes buvo skiriama vieša atgaila“. 
Tačiau nepriklausomai nuo to, ar atgaila būdavo vieša, ar slapta, 
bažnytinių nuobaudų sistema galiausiai buvo pagrįsta konkretaus 
pažeidėjo sutikimu atlikti išpažintį ir atgailą ir, žinoma, galingu 
bendruomenės, reikalavusios tokio sutikimo, spaudimu. 

Nors penitencialijos už tam tikrą nuodėmę paprastai nustaty- 
davo nuobaudą tam tikro pasninkavimo dienų, mėnesių ar metų 
skaičiaus pavidalu, kartu jos pateikdavo labai didelę skirtingų 
nuodėmių išpirkimo tipų įvairovę. Tai buvo maldos ir vigilijos, 
psalmių skaitymai ir piligrimystės. Be to, buvo siūloma nukentė- 
jusiems atlyginti ir rūpintis jų giminaičiais; štai sumušimo atve- 


103 


I. POPIEŽIŲ REVOLIUCIJA IR KANONŲ TEISĖ 


jais iš pažeidėjo buvo galima reikalauti užmokėti už aukos gydy- 
mą, dirbti už ją arba kompensacijos. Pavogtas, apgaulės būdu įgy- 
tas ar sulaikytas turtas turėjo būti sugrąžintas“. Be to, nuo anks- 
tyviausių laikų susiklostė praktika reikalui esant vieną nuobaudos 
tipą pakeisti kitu. Antai jei asmuo būdavo pernelyg silpnas, kad 
pasninkautų, jam būdavo galima leisti, užuot pasninkavus, per- 
skaityti tam tikrą skaičių psalmių. Galiausiai buvo įvestas nuo- 
baudų sušvelninimas užmokėjus tam tikrą pinigų sumą liaudies 
teisės pavyzdžiu, o išskirtiniais atvejais mokestį galėjo sumokėti 
giminaičiai. Taip radosi įvairios atgailos per įgaliotinį formos, ir, 
pavyzdžiui, už nusidėjėlį galėjo atgailauti dvasininkai, laikydami 
už jį mišias. Ilgo pasninko ir meldimosi nuobaudų sušvelninimas 
kartais įgydavo groteskines formas, pvz., būdavo reikalaujama 
miegoti vandenyje, ant riešutų kevalų, kape su lavonu ar septynis 
kartus perskaityti psalmę, stovint kryžiumi ištiestomis rankomis 
(tai buvo vadinama „nuoširdžia kryžiaus vigilija“). 
Šiuolaikiniai kanonų teisės istorikai pateikė kaltinimą, kad to- 
kie atgailos būdai Viešpaties malonę ir atgailą paversdavo „dirb- 
tiniu formalumu“. Tačiau svarbu suprasti, kad šitokia nuobaudų 
sistema germanų epochoje nebuvo tokia pat svarbi, kaip vėliau. 
Viena vertus, piniginis užmokestis už pažeidimus ir grupinis at- 
lyginimas buvo svarbiausi germanų teisės bruožai. Kita vertus, iki 
pat XI a. pabaigos atgailos būdai dar netapo moksline normų ir 
procedūrų sistema. Dar nebuvo nustatyta absoliuti priedermė prieš 
švenčiausiosios komunijos sakramentą atlikti išpažintį. Sakramen- 
tai apskritai dar nebuvo įteisinti. Bažnytinių nuobaudų sistema 
netrukdė įvairiai taikyti metodą ir net principą įvairiose vyskupi- 
jose, vienuolynuose ir galbūt net parapijose. O svarbiausia tai, kad 
nebuvo manoma, jog dvasininkas turi galią pats atleisti atgailau- 
tojui jo nuodėmę ir nuimti nuo jo padarinių naštą. Daugių dau- 
giausia jis galėjo melsti, kad Dievas, šv. Petras ar kuris kitas šven- 
tasis pažeidėjui atleistų nuodėmes, ir tai būtų jo atgailos rezultatas. 
Tik pasibaigus germanų epochai, t.y. XI a. pabaigoje ir XII a., po 
to, kai bažnyčia įsitvirtino kaip teisinis darinys, po to, kai visiškai 
susiformavo teisinė atstovavimo koncepcija, ir po to, kai buvo 

įteisinti sakramentai, dvasininkui tapo įmanoma tarti: „Ego ab- 
solvo te“. 

Pamatinė penitencialijų mintis buvo ta, kad atgaila yra sielos 
vaistas. Antai Burchardo Vormsiečio (apie 1010 m. po Kr.) peni- 
tencialija prasideda tokiais žodžiais: „Ši knyga vadinasi „Taisyto- 
jas“ ir „Gydytojas“, nes joje esama daug būdų pataisyti kūnams ir 
vaistų sieloms; ir kiekvieną dvasininką, net nemokytą, ji moko, 
kaip jis galėtų padėti kiekvienam Žmogui, įšventintam ar neįšven- 
tintam, vargšui ar turčiui, vaikeliui, jaunuoliui ar subrendusia- 
jam, nukaršėliui, sveikajam ar ligoniui; bet kokio amžiaus Žmogui, 
abiem lytims“*?. Bausmės idėja buvo pajungta sielų išganymo idė- 
jai; o sielų išganymas buvo traktuojamas kaip teisingo santykio su 
Dievu, t.y. su gyvenimo visuma, įskaitant būsimąjį gyvenimą, nu- 
statymas. Rūsčiausia nuobauda buvo ekskomunika, kuri reiškė, 
kad atimama teisė gauti bažnytinius sakramentus (komunijos, san- 
tuokos, paskutinio patepimo sakramentus ir t.t.). Tuo buvo siekia- 
ma - laikinai — nutraukti nusidėjėlio ryšį su Dievu ir bažnyčia, kol 
jis tikėjimu ir darbais pasirengs susitaikymui. Tai buvo kraštutinė 
priemonė, kurios padariniai prilygo paskelbimo už įstatymo ribų 
padariniams, kadangi prakeikimai krisdavo ne tik ant nusižengė- 
lio, bet ir ant to, kuris jam padėdavo, galvos. Dažniausiai nuobau- 
dos būdavo įmantresnės. Būta bendros teorijos, kilusios iš to meto 
medicinos sampratų, kad „priešingybės gydomos priešingybėmis“. 
„Gydytojo pareiga - atšaldyti tai, kas karšta, sušildyti tai, kas šal- 
ta, išdžiovinti tai, kas drėgna, ir sudrėkinti tai, kas sausa.““? Tai 
atsispindėjo, pavyzdžiui, Kolumbano penitencialijoje: „Plepų žmo- 
gų dera nuteisti tylėjimui, ramybės drumstėją — ramybei, rajūną — 
pasninkui, miegalių - būdravimui“?!. Už kraujo praliejimą papras- 
tai būdavo reikalaujama atsisakyti ginklų, už neskaistumą - susi- 
laikyti nuo santuokinių sueičių. 

Tačiau buvo leidžiama variacijų ir pakeitimų įvairovė priklau- 
somai nuo pažeidėjo individualybės. Štai kas sakoma Bedai pri- 
skiriamos penitencialijos pratarmėje: 


„Ne visus dera sverti tomis pačiomis svarstyklėmis, nors jų nusižen- 
gimai ir būtų vienodi, bet reikia paisyti skirtumo tarp vargšo ir tur- 
čiaus; laisvojo ir vergo; kūdikėlio, vaiko, paauglio, jaunuolio ir senio; 

kvailio ir protingojo; pasauliečio, dvasininko ir vienuolio; vyskupo, pres- 
biterio, diakono, subdiakono, skaitovo, įšventintojo ir neįšventintojo; 
susituokusiojo ir nesusituokusiojo; piligrimo, nekaltos mergelės, kanau- 
ninkės ar vienuolių; silpnojo, ligonio, sveikojo. Dera paisyti skirtumo 
tarp nuodėmių ir žmonių būdo — santūrus Žmogus ar nesantūrus, 
apgalvota nuodėmė ar netyčinė, [nusidėta] viešai ar slaptai, su didesne 
ar mažesne sąžinės graužatimi nusidėjėlis atgailauja, verčiamas ar sa- 
vo noru, - nusižengimų vietos ir laiko.“?* 

„Šitaip, - sako vyskupas Mortimeras, - kazuistika ir moralinė 
teologija prasiskynė kelią į kanonų teisę.““? 

Atgailos teisė, kodifikuota penitencialijose, daugeliu požiūrių 
labai prieštaravo liaudies teisei, atsiradusiai ikikrikščioniškais lai- 
kais. Liaudies teisė pirmiausia buvo nukreipta į kraujo keršto kon- 
trolę; bažnytinė atgailos teisė pirmiausia buvo nukreipta į sielų 
gelbėjimą. Savo sankcijas už padarytą žalą liaudies teisė visų pir- 
ma grindė žalos apimtimi; bažnytinė atgailos teisė savo sankcijas 
už padarytą žalą visų pirma grindė pažeidimo pobūdžiu ir mas- 
tu. Liaudies teisės pamatas buvo garbės ir likimo vaizdiniai; baž- 
nytinės atgailos teisės pagrindas buvo atgailos ir atlaidos sąvokos. 
Liaudies teisė pirmiausia buvo nukreipta į prievartinio konflikto 
nuslopinimą arba užbėgimą jam už akių gentinėje, vietinėje ir fe- 
odalinėje bendruomenėje; bažnytinė atgailos teisė pirmiausia bu- 
vo nukreipta į tikinčiųjų bendruomenės dvasinės ramybės apsau- 
gojimą ir sielų parengimą amžinajam gyvenimui. 

Ir vis dėlto, nepaisant šių kontrastų, atgailos teisė ir liaudies 
teisė priklausė tai pačiai kultūrai. Visi didieji „pasaulietiniai“ nu- 
sikaltimai - žmogžudystė, apiplėšimas ir pan. - kartu buvo ir nuo- 
dėmės, kurias reikėjo išpirkti atgaila, o visi didieji „bažnytiniai“ 
pažeidimai - lytinės ir santuokinės nuodėmės, raganavimas ir ma- 
gija, vienuolystės įžadų laužymas ir pan. - kartu buvo ir tokie 
nusikaltimai, kuriuos draudė liaudies teisė ir baudė pasaulietinė 
valdžia. Be to, ir „pasaulietinę“ valdžią, taikiusią baudžiamąją 
teisę, daugiausiai sudarė dvasininkai. Todėl, turint galvoje šią Va- 
karų istorijos epochą, nedera kalbėti apie pasaulietinės ir dvasi- 
nės, pasaulietinės ir bažnytinės teisės atskirtį. Liaudies teisė ir atgai- 

los teisė, galima sakyti, dengė tą pačią žemę. Žinoma, jos dengė ją 
nevienodai. Šios epochos raštuose nuo VI a. iki XI a. pradžios 
viena teisės forma vadinama „pasaulietine teise“ arba „Žmogaus 
teise“, o kita — „Dievo teise“. Tačiau abi institucijos, kurios šian- 
dien vadinamos valstybe ir bažnyčia, vienodai rūpinosi abiejų for- 
mų teise. Gerą šio dalyko iliustraciją galima rasti anglosaksų ka- 
raliaus Etelredo teisyne: „O tas, kuris nuo šiol kaip nors pažeis 
teisingus Dievo ar Žmogaus įstatymus, tegul išperka savo kaltę 
kuo stropiausiai... ir atgailaudamas prieš Dievą, ir tapdamas ge- 
ras pasaulyje““*. Taigi atgailos įstatymai buvo ginami karaliaus, 
kuris skelbė, kad jie taikytini visiems pažeidimams - ir prieš Die- 
vą, ir prieš žmones. Kitą iliustraciją galima rasti vieno iš „valdo- 
vo pasiuntinių“ (Missi Dominici), kurį Karolis Didysis pasiuntė 
patikrinti vietinę administraciją, kreipimesi. „Mes pasiųsti čia, — 
sakoma kreipimosi pradžioje, - mūsų viešpaties, imperatoriaus 
Karolio, jūsų amžinojo išganymo labui, ir mes reikalaujame, kad 
jūs gyventumėte dorai, paklusdami Dievo teisei, ir teisingai, pa- 
klusdami pasaulio teisei.“?? Frankų ir anglosaksų karaliai dažnai 
leisdavo įstatymus, kurie reikalavo, kad bažnytinės nuobaudos bū- 
tų taikomos pasaulietinės teisės pažeidėjams. 

Liaudies teisei, turėjusiai tik menkas prievartos priemones, bu- 
vo reikalinga atgailos teisės parama, kad ji išsaugotų savąjį šven- 
tumą, ir ypač tam, kad liaudies teisė išsaugotų priesaikų, kurios 
buvo jos pagrindas, šventumą. Be to, atgailos teisė stiprino liau- 
dies teisės pagrindą — ginčų reguliavimą derybomis ir labai skati- 
no „pasitikėjimo“ pusę, glūdinčią „pasitikėjimo-nepasitikėjimo“ 
sindrome. Germanišką žodį, žymintį atlygį (anglosaksiškai — bot), 
penitencialijos vartojo kaip žodį, Žymintį atgailą. Bot buvo moka- 
mas už Dievo įžeidimą; anglosaksų penitencialijose ir apskritai 
anglosaksų teisėje šis atlygis buvo vadinamas godbot, o kartais — 
tik bot. Veiksmažodinė forma gebete reiškė atgailauti, išpirkti, gauti 
atleidimą. Bot, skirtas dvasininkų už nuodėmes prieš Dievą, apė- 
mė išpirkimo, atlaidos, taip pat restitucijos elementus. Taigi tinka- 
mo bot pasiūlymas aukai ar jos giminaičiams kartu buvo pasiūly- 
mas susitaikyti, kurį auka ar giminaičiai turėjo gerbti. Tai buvo ir 
pasiūlymas, kurį nusidėjėlis turėjo pateikti, o auka ar giminaičiai 

turėjo priimti — ne pagal liaudies teisę, o pagal dieviškąją teisę. 
Nieko keisto, kad liaudies teisės bot susiliejo su išpirkimo ir susi- 
taikymo sąvokomis, kilusiomis iš penitencinio bot. Jau antrame 
XII a. dešimtmetyje vadove, pavadintame Henriko Pirmojo teisynu 
(Leges Henrici Primi), buvo ne kartą tvirtinama, kad anglų teisė 
draugiškam susitarimui teikia pirmenybę prieš bylinėjimąsi, amor 
arba amicitia teikia pirmenybę prieš judicium. Tai buvo metas, kai 
senajai liaudies teisės sistemai buvo priešpriešinamos naujos tei- 
singumo idėjos. Nežinomas autorius, galimas daiktas, anglų kara- 
liaus dvaro dvasininkas, laikėsi penitencialijų tradicijos, tardamas 
tokius žodžius: „Visas bylas... geriausia spręsti draugišku susitari- 
mu [pax]“. „Jei grafystės teismas pamatys, kad žmonės ginčijasi 
tarpusavyje, jis turi padėti jiems draugiškai susitarti [amor] arba 
priimti sprendimą, kuris išspręs ginčą... Bet jeigu reikalinga susi- 
taikymo priesaika [juramentum pacationis], tai tegul pažeidėjas pri- 
siekia..., kad jeigu kaltintojas būtų tokioje pat padėtyje..., jis pri- 
imtų pasiūlymą kompensuoti žalą arba atsisakytų bet kokių 
pretenzijų... Jeigu kas nors stengiasi išpirkti savo kaltę kitam žmo- 
gui už savo piktadarybę..., o vėliau, kad draugiškai sulygtų [ami- 
citia] su juo, siūlo jam ką nors kartu su susitaikymo [pacis] priesai- 
ka, pagirtina, jei tas, kuriam tai siūloma, atsisakys viso šio reikalo 
ir nebelaikys savęs įžeistu [contumnelie]... Kai vienas iš jų gali pasi- 
rinkti... draugišką susitarimą..., šis susitarimas yra toks pat priva- 
lumas kaip ir pats teisinis sprendimas [judicium]... O dėl ginčų 
tarp kaimynų..., jie turi susitikti teisme, esančiame ant ribos, ski- 
riančios jų žemes, ir kuris pirmas pasiskųs, pirmas gaus teisingu- 
mą. Jei ginčą reikės perkelti kur nors kitur, tegul jie kreipiasi į 
savo senjoro teismą..., ir šiame teisme jie arba draugiškai susitars 
[eos amicitia congreget], arba juos išskirs oficialus sprendimas 
[seguestret judicium]; jei padėtis bus kitokia, jei reikia, tegul jie krei- 
piasi į savo šimtinės teismą... Juk tokia yra įstatymo valdžia, kad 
žmogus, netyčia nusižengęs, turi sąmoningai atlyginti žalą. Ta- 
čiau juo labiau mes suprantame, kad žmonių giminė pasmerkta 
žiaurios fortūnos atšiaurumui, melancholijai ir visų dalykų ap- 
raudojimui, juo labiau pridera mirusiojo giminėms gailėti pažeidėjo 
“156 


ir jį užjausti. 

Daugiau nei prieš šimtmetį iki Leges Henrici Primi pasirodymo 
Etelredo kodeksas nustatė: „Kai tenas gali pasirinkti du dalykus, 
meilę ar teisę“, t.y. susitarimą ar teismą, „ir jis pasirenka meilę, 
tai ji turės tokią pat galią, kaip ir teismas“*". Doris M. Stenton 
rašo, jog šios nuostatos, lotyniškai kartojamos Leges Henrici Primi 
kodekse, svarba pasireiškia tuo, kad teismo nuosprendžiu „viena 
šalis gali likti nepatenkinta ir linkusi vaidytis“. Toliau ji pažymi, 
kad anglosaksų bylų aprašuose X ir XI a. „stebina tai, kaip dažnai 
šalis, kuriai apklausa buvo visiškai sėkminga, galiausiai prieina 
kompromisą, kurio dėka priešinga šalis gauna teisę iki gyvos gal- 
vos valdyti žemę, dėl kurios buvo teisiamasi“*. Tai, ką ledi Sten- 
ton rašo apie anglosaksų teisę, patvirtina ir frankų bei kitų to 
meto Europoje vykusių bylų aprašai. Kaip tvirtina Stephenas Whi- 
te'as, ir Anglijoje, ir kontinente X ir XI a. ginčai dažnai buvo iš- 
sprendžiami kompromisu, kurį simbolizuodavo pasikeitimas do- 
vanomis, 0 jos buvo aiškūs draugiškumo ir abipusio pasitikėjimo 
ženklai; jis priduria, kad tokie formalūs susitarimai dažnai būda- 
vo pasiekiami tarpininkų, kartais vadinamų „draugais ir kaimy- 
nais“, geranoriškos paslaugos dėka““. 

Tačiau nedera perdėti penitencialijų arba bažnytinės atgailos 
teisės įtakos liaudies teisei laikotarpiu nuo VI iki X a. Krikščiony- 
bei būdinga Dievo teisės ir pasaulio teisės perskyra, be abejonės, 
skatino tam tikras švelnesnes pasaulietinėje teisėje pasireiškusias 
tendencijas, ir ypač tai, ką Maxas Gluckmanas, turėdamas galvoje 
ano meto primityvias visuomenes, pavadino „taika, glūdinčia ne- 
santaikoje““'. Tais amžiais krikščionybė nepakeitė germanų liau- 
dies teisės pamatinės struktūros. To ji negalėjo padaryti jau vien 
todėl, kad bažnyčia kaip institucija — anapus vienuolynų - buvo 
visiškai susiliejusi su germanų visuomene. Žiūrint abstrakčiai, kon- 
fliktas tarp krikščioniškosios ir germanų pasaulėžiūros buvo labai 
aštrus: caritas prieš garbę, gailestingumas prieš likimą, taikinga ir 
darni gamtos tvarka prieš gamtos tvarką, kurioje glūdi demoniš- 
kos jėgos, amžinas išganymas prieš šventas žemiškas vertybes, 
susijusias su giminystės ryšiais ir karaliaus valdžia. Tačiau pasau- 
lėžiūrų konfliktas nebuvo perkeltas į socialinę sritį. Visuomeninių 
institutų atžvilgiu krikščionybė tuo metu dažniausiai laikėsi iš es- 

mės pasyviai. Netgi po to, kai Karolio Didžiojo laikais atsirado 
požiūris į karalių kaip į „krikščionių imperijos“ valdovą, pagoniš- 
ki visuomeniniai institutai vis dar vyravo. Kaip rašo Wallace'as- 
Hadrillis, karaliaus valdžia „virto pareigybe, kurios pareigas ir 
teises apibrėžia dvasininkai... Ar karaliaus valdžią dabar dera va- 
dinti krikščioniška, o ne germaniška? Aš manau, kad ji vis dar 
germaniška; Vakarų visuomenėje vis dar vyrauja karas: tai vis 
dar yra ir gyvenimo būdas, ir išlikimo ar ekspansijos priemonė.““' 
Panašiai ir baudžiamojoje teisėje, nuosavybės teisėje ir net šeimos 
teisėje toliau vyrauja giminystės ryšiai, galiausiai palaikomi krau- 
jo kerštu ir susitarimu. Bažnyčia propagavo santuoką, pagrįstą 
sutuoktinių sutikimu, bet daugelis tėvų ir toliau tuokė savo atža- 
las vaikystėje. Bažnyčia nušventino gamtą ir paskelbė, kad magiš- 
koji praktika ar prietarai yra nuodėmė, bet germanas ir toliau 
tikėjo akmenyse ar medžiuose gyvenančiais demonais ar vaiduok- 
liais, ir toliau užsiiminėjo magija bei raganavimu, be to, ir pati 
bažnyčia galiausiai perėmė daugelį pagoniškų prietarų —- ypač tei- 
sės srityje — ir apvilko juos krikščioniškomis formulėmis bei ritu- 
alais. 

Žvelgiant iš 1100 ar 1150 m. perspektyvos, Šiaurės ir Vakarų 
Europos tautų liaudies teisė 1000 m. atrodo labai primityvi. 1000 m. 
nebūta profesionalaus teisės mokslo. Nebūta išsimokslinusių teisi- 
ninkų, kurie dirbtų kaip teisėjai, advokatai arba bažnytinių, kara- 
liškųjų, miesto, dvaro, prekybinių ar kitokių teismų patarėjai. Ne- 
būta teisės kaip principų sąvado, corpus juris, kuriame būtų 
suderinti įvairiausi ir prieštaringi papročiai bei įstatymai, sam- 
pratos. Nebūta teisės vadovėlių ir dėstytojų, galinčių juos aiškinti. 
Nebūta teisės kaip studijų objekto, skirtingo nuo teologijos ir filo- 
sofijos objekto; iš tikrųjų teologija ir filosofija pačios dar nebuvo 
suprantamos kaip skirtingos mokslinės disciplinos. 

Negana to, žvelgiant iš XII a. perspektyvos, įstatymų leidybos 
ir teisminės institucijos Šiaurės ir Vakarų Europos tautose tik pra- 
dėjo atsirasti. Nors karaliai leido įstatymus, tai jie darė tik retais 
atvejais ir dažniausiai tik tam, kad patvirtintų arba pataisytų eg- 
zistuojančius papročius. Popiežių, metropolitų ir vyskupų įstaty- 
mų leidžiamoji valdžia dažniausiai irgi apsiribojo tuo, kad laikas 


110 


1. VAKARŲ TEISĖS TRADICIJOS PAGRINDAS: LIAUDIES TEISĖ 


nuo laiko buvo patvirtinamos normos, nustatytos Šventojo Rašto, 
bažnyčios tėvų ar bažnyčios susirinkimų. Karaliaus ir bažnytinei 
valdžiai nebuvo keliamas uždavinys sistemingai vystyti statuti- 
nės teisės visumą. Vadinamieji kodeksai, nesvarbu, ar tai būtų 
buvę pasaulietinės, ar Dievo teisės sąvadai, buvo nepilni konkre- 
čių papročių, konkrečių normų rinkiniai, turėję elipsinį pobūdį, 
stokoję principų ar sąvokų apibrėžimų. Panašiai buvo ir su tei- 
sena: nebūta profesionalių teismų, t.y. teismų, kuriuose dirbtų pro- 
fesionalūs teisėjai; nebūta net minties, kad bylos turi būti nagrinė- 
jamos remiantis išvystyta bendrųjų principų sistema. Žinoma, būta 
priimtų normų ir procedūrų, kuriomis remiantis buvo baudžiami 
nusikaltimai, atlyginama žala, priverčiama vykdyti susitarimus, 
po mirties padalijamas turtas ir sprendžiamos kitos problemos, 
susijusios su teisingumu. Kiekviena Europos tauta turėjo savąją 
pakankamai sudėtingą teisinę Hvarką. Bet nė viena tauta neturėjo 
teisės sistemos kaip sąmoningai artikuliuotos ir susistemintos tei- 
sės institutų, aiškiai atskirtų nuo kitų visuomeninių institutų ir 
kultivuojamų grupės asmenų, specialiai parengtų šiam reikalui, 
struktūros. 

Ne tik ankstyvosios Europos liaudies teisės stilius, bet ir jos 
turinys pagal Vakarų teisės tradicijos, susiklosčiusios nuo XI-XII a., 
matus atrodo esąs primityvus. Vėlesnių laikų teisininkai šią teisę 
nedviprasmiškai pasmerkė kaip barbarišką. XII a. ir vėliau pasenę 
„Maginiai-mechaniniai“ įrodymo remiantis išmėginimu, kompur- 
gacija ir dvikova metodai pagaliau buvo pasmerkti ir pakeisti. 
Giminės atsakomybė ir įsitvirtinantys vietiniai bei feodaliniai pa- 
pročiai buvo išstumti „racionalesnių“ procesinės ir materialinės 
teisės standartų. Bažnytinė atgailos teisė, tokia, kokia ji pateikta 
VI-X a. penitencialijose, XI ir XII a. kanonistams atrodė esanti 
primityvi, ir jie ėmėsi ją radikaliai keisti. 

Tačiau jeigu Žvelgsime kitaip, plačiau, ir liaudies teisę traktuo- 
sime ne vėliau susiklosčiusios Vakarų teisės tradicijos, o nevaka- 
rietiškų kultūrų teisinių sąvokų ir teisinių institutų požiūriu, tada 
ankstyvosios liaudies teisės neigiamos savybės krenta į akis ne 
taip ryškiai, kaip jos teigiamos savybės. 

Kaip ir daugelyje nevakarietiškų kultūrų, VI-X a. Europos gy- 
ventojų pamatinė liaudies teisė buvo ne iš viršaus primesta nor- 
mų visuma, o veikiau neatskiriama bendruomenės kolektyvinės 
sąmonės, „kolektyvinės sąžinės“ dalis. Patys žmonės savo viešuo- 
se susirinkimuose leido įstatymus ir teisė, ir kai karaliai įtvirtino 
savo valdžią teisei, tai buvo padaryta visų pirma tam, kad būtų 
tvarkomi papročiai ir valdoma žmonių teisinė sąmonė, o ne tam, 
kad teisė būtų pertvarkyta. Giminystės, senjorystės ir teritorinių 
bendruomenių saitai ir buvo toji teisė. Jei tie saitai būdavo pažei- 
džiami, pirmasis impulsas būdavo siekti keršto, tačiau buvo 
manoma, kad kerštas turi nusileisti — ir nusileisdavo — deryboms 
dėl piniginių sankcijų ir dėl susitaikymo. Teismo nuosprendis daž- 
nai buvo susitaikymo proceso pakopa. Šitaip pažeista taika ga- 
liausiai turėjo būti atkurta diplomatijos priemonėmis. Nepriklau- 
somai nuo klausimo, kas teisus, o kas kaltas, iškildavo kariaujančių 
šalių sutaikymo klausimas. Tą patį galima pasakyti apie daugelio 
šiuolaikinių vadinamųjų primityvių Afrikos, Azijos ir Pietų Ame- 
rikos visuomenių teisę ir apie daugelio praeities ir dabarties seno- 
vinių civilizacijų teisę. 

Iki to meto, kai teisė tapo profesionali ir sisteminga, daugiau 
erdvės buvo Žmonių nuomonėms ir įsitikinimams bei jų nesąmo- 
ningoms idėjoms, jų mitinio mąstymo procesams. Iš to kilo teisi- 
nės procedūros, labai priklausiusios nuo ritualo ir simbolio ir šia 
prasme labai formalios, bet kaip tik dėl to paties savarankiška 
teisė buvo plastiška ir dažniausiai neformali. Teisės ir pareigos 
nebuvo pririštos prie įstatymo raidės; jos veikiau buvo bendruo- 
meninių vertybių atspindys, gyvas įstatymas, pasak Fritzo Kerno, 
kilęs iš „kūrybinių pasąmonės šaltinių“. Kernas pripažino, kad 
paprotinė teisė šiuo ankstyvuoju Europos istorijos laikotarpiu daž- 
nai buvo „miglota, paini, nepraktiška, gremėzdiška formaliu po- 
žiūriu“, bet kartu ji buvo „kūrybiška, tauri, pritaikyta Žmogaus 
poreikiams““*. Toks apibūdinimas tinka ir daugeliui šiuolaikinių 
beraščių Afrikos, Azijos ir Pietų Amerikos kultūrų, ir sudėtingoms, 
raštą turinčioms senoms Kinijos, Japonijos ir Indijos civilizacijoms. 

Taigi daug germanų liaudies teisės bruožų, kurie vakariečiui 
dabar atrodo kaip silpnybės, nevakariečiui atrodo kaip pranašu- 
mai. Tai, kad nebūta teisės reformos sąjūdžių, sudėtingos teisinės 
mašinos, stiprios centrinės įstatymų leidžiamosios valdžios, stip- 
rios centralizuotos teisminės valdžios, nuo religinių įsitikinimų ir 
emocijų nepriklausomos teisės visumos, susisteminto teisės moks- 
lo, yra tik viena monetos pusė. Kita pusė — gyvenimo pilnatvės, 
teisės ryšio su kitomis gyvenimo pusėmis jausmas, pojūtis, kad 
teisiniai institutai ir teisinės procedūros, teisės normos ir teisiniai 
sprendimai sudaro neatskiriamą visatos harmonijos dalį. Anksty- 
vajame istorijos tarpsnyje Europos žmonėms teisė - kaip ir menas, 
mitas bei religija — visų pirma buvo ne būdas taikyti normas api- 
brėžti kaltei ir priimti sprendimui, ne priemonė žmones atskirti 
vieną nuo kito remiantis tam tikrų principų rinkiniu, o veikiau 
būdas žmones susieti, būdas juos sutaikyti. Teisė visų pirma buvo 
suvokiama kaip tarpininkavimo procesas, kaip komunikacijos bū- 
das, o ne kaip normų kūrimo ir sprendimų priėmimo procesas. 

Šiuo požiūriu germanų ir kitų europiečių liaudies teisė turėjo 
daug bendrų bruožų su kai kuriomis Rytų teisės filosofijomis. Ar- 
timųjų Rytų sufijų tradicija išsaugojo pasakojimą apie tai, kaip 
mula Nasrudinas pirmąkart atlieka teisėjo vaidmenį. Ieškovas ar- 
gumentuoja taip įtikinamai, kad Nasrudinas sušunka: „Manau, 
kad tu teisus“. Teismo tarnautojas prašo jį neskubėti, nes dar ne- 
išklausytas atsakovas. Klausydamasis atsakovo argumentų, Nas- 
rudinas taip įsiaudrina, kad vėl sušunka: „Manau, kad tu teisus“. 
Teismo tarnautojas negali šito pakęsti. „Jūsų šviesybe, - sako jis, — 
abu jie negali būti teisūs.“ „Manau, kad tu teisus“, - atsako Nas- 
rudinas“. Abu teisūs, tačiau abu negali būti teisūs. Atsakymo ne- 
galima rasti užduodant klausimą „Kas teisus?“. Atsakymas turi 
būti rastas išsaugojant abiejų šalių garbę ir šitaip tarp jų atstatant 
teisingą santykį. 

Azijos tautų, kurių gyvenimą labai veikė budizmas ir konfu- 
cianizmas, tradicijoje visuomenė visų pirma valdoma ne paskirs- 
tant teises ir pareigas pagal bendrąją normų sistemą, o veikiau 
palaikant teisingus santykius tarp šeimos narių, tarp šeimų, pri- 

klausančių senjorijoms, tarp šeimų bei senjorijų, priklausančių vie- 
tinėms bendruomenėms ir valdomų imperatoriaus. Visuomenės 
harmonija svarbesnė negu principas „kiekvienam pagal nuopel- 
nus“. Be to, „kiekvienas“ traktuojamas ne kaip būtybė, atsiskyrusi 
nuo visuomenės - ar visatos, - o veikiau kaip visuomeninių saitų, 
valdomų Dangaus Principo, neatskiriama dalis. Todėl senovinėse 
Azijos civilizacijose buvo pabrėžiamos tradicinės, kolektyvinės ir 
intuityviosios gyvenimo pusės, o intelektualinės, analitinės ir tei- 
sinės pusės buvo susiliejusios su anomis pusėmis ir joms paval- 
džios““. 

Tą patį galima pasakyti ir apie Europos tautas, turint galvoje 
tarpsnį iki didžiojo sprogimo, įvykusio XI a. pabaigoje ir XII a. 
pradžioje. Liaudies mitai, vyravę jų mąstyme prieš įvedant krikš- 
čionybę ir po to, kai ji buvo įvesta, griežtai neatskyrė magijos ir 
logikos, likimo ir baudžiamosios teisės normų. O krikščionybė - 
Rytų religija — griežtai neatskyrė tikėjimo ir proto. 

Bet ar galima sakyti, kad teisė egzistuoja tokioje visuomenėje, 
kurios visuomeninė santvarka atspindi „rytietišką“ visų visuo- 
meninio gyvenimo sričių lydinį ar harmoniją? Ar teisę turi, 
pavyzdžiui, tyvų tautelė, gyvenanti šiaurinėje Nigerijoje, kur vi- 
suomeninės kontrolės sistema pagrįsta ištikimybe klanui ir gimi- 
nei, klaninėmis represalijomis ir ritualinėmis reparacijomis, kurių 
tikslas — išvengti antgamtinių jėgų bausmės, tačiau kur nesama 
savarankiškų valdžios institucijų, teismų ir net žodžio jų kalboje, 
reiškiančio teisę“? Tyvų genties žmonės pripažįsta tam tikras juos 
saistančias normas, tam tikrus autoritarinius sprendimus ir tam 
tikras procedūras, kuriomis remiantis skelbiamos šios normos ir 
vykdomi sprendimai. Ar tai, kad šitų procedūrų, sprendimų ir 
normų jie neskiria nuo religijos, politikos, ekonomikos ir šeimos 
gyvenimo ir jų nevadina „teise“, reiškia, kad mes neturėtume jų 
vadinti teise? Ar negalima pasakyti, kad tyvų tautelėje — ir dau- 
gelyje kitų visuomenių - Hai, ką mes vadiname teise, visiškai susi- 
lieję, visiškai susipynę su religiniais, politiniais, ekonominiais, 
šeimos ir kitokiais visuomeniniais institutais bei procesais? 
A. S. Diamondas, teisę apibrėždamas kaip elgesio normas, kurių 
laužymas reguliariai baudžiamas sankcijomis, skiriamomis ben- 

druomenės sutvarkytų procedūrų pagrindu, kategoriškai tvirtina, 
kad „tyvų tautelė neturi teisės“. Diamondui su jo vakarietiška 
orientacija „teisė pilnatviška šio žodžio prasme“ susideda iš „el- 
gesio normų, kurių priverčia laikytis valstybės institutas“. Šitoks 
apibrėžimas beveik nepripažįsta jokios germanų teisės (kartu an- 
glosaksų ir frankų teisės), apie kurią Diamondas ir sako, kad ji yra 
„tik teisės pradmenys““. 

Tokia socialinės santvarkos paradigma, kai teisė daugiausia 
išsklaidyta, ištirpdyta religiniuose, politiniuose, ekonominiuose, šei- 
mos ir kitokiuose institutuose bei procesuose — ir tezė, kad tokia 
socialinė santvarka istoriškai buvo Vakarų civilizacijos teisinių 
sistemų pirmtakė, — atsirado daugiau nei prieš šimtą metų sero 
Henry'o Maine'o raštuose. Maine'as rašė, kad romėnų, graikų ir 
hindų senoviniai teisės sąvadai tiek Rytuose, tiek Vakaruose „re- 
liginius, civilinius ir paprasčiausius moralinius įsakus sumaišė, 
nepaisydami jų esminių skirtumų“, ir kad „teisės atskyrimas nuo 
moralės ir religijos atskyrimas nuo teisės priskirtinas tik vėlesnėms 
intelektualinės pažangos pakopoms““'. Komentuodamas šiuos tei- 
ginius, Diamondas tvirtina, kad ankstyvieji sąvadai apima labai 
nedaug „religinių dalykų“, kad jie yra „visiškai pasaulietiniai“ ir 
kad juose „nepastebima jokio teisės ir religijos sumaišymo““, ir ši- 
taip išprovokuoja klausimą, kas yra teisė ir kas yra religija“. Fak- 
tiškai Maine'as įrodinėjo, kad tos normos, kurios dabartiniam ty- 
rinėtojui atrodo esančios „visiškai pasaulietinės“ — pavyzdžiui, 
norma, pagal kurią už laisvojo nužudymą reikia užmokėti 100 ši- 
lingų vergeldą, o už didiko nužudymą - 300 šilingų vergeldą, - iš 
tikrųjų visiškai susipynusios su moralinėmis ir religinėmis ano me- 
to visuomenės normomis. Nepakanka pasakyti, jog tokia norma 
nuo dabartinių teisės normų skiriasi tuo, kad anuo metu nebūta 
centralizuotos valdžios ar kitokios specialios „teisinės mašineri- 
jos“, priverčiančios (kaip įrodinėjo Dennisas Lloydas) laikytis šios 
normos, ar kad šios normos taikymo būdas (išmėginimas ar kom- 
purgacija) buvo religinis, o pati norma - pasaulietinė (kaip many- 
tų Diamondas)“. Svarbu tai, kad visa germanų pinigines kompen- 
sacijas už padarytą žalą reguliuojančių normų sistema buvo wyrd 
ir lof, wer ir bot, mund, frith, borh, wed paradigmos dalis, dalis likimo 

ir garbės sistemos, teisę sulydžiusios su religija, politika, ekonomi- 
ka, ištikimybe klanui ir šeimynai. Diamondas prieina iki absurdo, 
tardamas, kad didžioji hebrajų teisės, išdėstytos Senajame Testa- 
mente, dalis irgi yra „pasaulietinis įstatymas“, visiškai skirtingas 
nuo religijos. Hebrajai niekada nepripažino tokio skirtumo ir būtų 
jį pasmerkę; kiekvienas Biblijos žodis jiems buvo šventas. 

Esu įsitikinęs, kad VI-X a. Europos tautų liaudies teisė buvo 
susiliejusi su religija ir morale, bet, nepaisant to, tai buvo teisė, 
teisėtvarka, teisinis visuomeninio gyvenimo matmuo; be to, aš įsi- 
tikinęs, jog bet kokios bendruomenės — net šeimos, kvartalo ar 
mokyklos — bendrą jutimą, kad ji susaistyta abipusių teisių bei 
pareigų, kylančių iš jos pripažinto autoriteto, prasminga traktuoti 
kaip visuomenės gyvenimo teisinį matmenį. Kai tik lygybės, nuo- 
seklumo, pažado arba normos laikymosi principais vaikas prade- 
da remtis, tarkime, įrodinėdamas, kad jis turi teisę į kokį nors 
žaisliuką, nes jo brolis tuo Žaisliuku jau žaidė, o jie visada žaidžia 
paeiliui, ir todėl žaisliukas yra jo, be to, jo tėvas taip pasakė, — 
tada prasminga kalbėti apie kreipimąsi į Teisę ar į Įstatymą. Tokio 
argumento gali nepripažinti kai kurios vaikų auklėjimo sistemos, 
ypač tos, kurias labai paveikė konfucianistinė etika. Tačiau vien 
jau tai, kad tokį argumentą teks paneigti, yra savotiškas įrody- 
mas, kad jis atspindi visuomeninei santvarkai būdingą principą. 

Nėra taip, kad šeima (ar kaimas), valdoma konfucianistinės 
etikos, neturi įstatymų, tačiau jos gyvenimo teisinis matmuo visiš- 
kai pavaldus neteisiniam matmeniui, fa pavaldus I“. Nėra taip, 
kad tyvų tautelė neturi teisės, tačiau jos juridinės teisės ir pareigos 
visiškai susipynusios su religiniais ir kitokio pobūdžio institutais 
bei vertybėmis. O germanus, gyvenusius Europoje, su šia ir kito- 
mis nevakarietiškomis teisėtvarkomis sieja tas faktas, kad liaudies 
teisė buvo sąlygota ištikimybės giminei, senjorui bei karaliui ir 
susipynusi su herojiška kova už garbę pasaulyje, kurį valdo likimas. 

Jeigu šioms įvairioms teisėtvarkoms būdingą bendrą bruožą 
išreikšime viena fraze, galėsime pasakyti taip: tai papročio šven- 
tumas. Šventas yra paprotys ir šventos jo nustatomos normos. 

Tariant Sofoklio žodžiais, tai įstatymas, „kuris ne šiandien ir ne 
vakar mums duotas ir kurio pradžios nežino niekas“ (Antigonė). 
Tokioje teisėtvarkoje įstatymas nėra kažkas, kas padaryta sąmo- 
ningai ir kas pertvarkoma centrinės valdžios; valdžia laikas nuo 
laiko leidžia įstatymus, bet didžiausia dalimi įstatymas yra tai, 
kas išauga iš elgesio stereotipų ir normų, iš liaudies ir bendruome- 
nės įpročių bei papročių. Negana to, tokioje teisėtvarkoje paprotys 
nėra pavaldus sąmoningam, sistemingam, nuolatiniam raciona- 
liam tikrinimui, kurį atlieka teisininkai. Paprotys toks šventas, kad 
jo net nebūtina vadinti šventu; jis paprasčiausiai gerbiamas ne- 
klausinėjant ir neabejojant. 

Vis dėlto germanų liaudies teisė nelabai atitiko paprotinės tei- 
sės modelį ar archetipą, arba net kokį nors kitą modelį ar arche- 
tipą, neišskiriant archajiškosios teisės ir pirmykštės teisės. Krikš- 
čionybės atsiradimas ir jos paplitimas Europoje buvo unikalus 
įvykis, kurio negalima paaiškinti remiantis kokia nors bendra vi- 
suomenės teorija. Prieštaraudama germanų pasaulėžiūrai ir gyve- 
nimą perskirdama į dvi sritis, krikščionybė metė iššūkį aukščiau- 
siam papročio šventumui, taigi kartu ir giminystės, senjorystės bei 
karaliaus valdžios ryšių šventumui. Kartu ji metė iššūkį aukščiau- 
siam gamtos šventumui, pavyzdžiui, vandens, ugnies ir išmėgini- 
mų šventumui. Tačiau, priversdama suabejoti visų tų dalykų 
aukščiausiuoju šventumu, ji nepaneigė jų šventumo apskritai. Baž- 
nyčia rėmė juos ir kartu vertė jais abejoti iškeldama aukštesnę 
alternatyvą — Dievo karalystę, Dievo teisę, gyvenimą būsimajame 
pasaulyje. Kai gyvenimas suskilo į dvi sritis, amžinąją ir laikinąją, 
laikinasis gyvenimas nuvertėjo, tačiau kitais požiūriais tiesiogiai 
liko nepakitęs. Šis skilimas įvyko ne visuomenės gyvenime, o žmo- 
gaus sieloje. Tačiau visuomenės gyvenimas buvo paveiktas 
netiesiogiai, ir buvo paveiktas labai žymiai. Pamatinė liaudies tei- 
sės struktūra liko nepakitusi, bet daugelis jos pavienių bruožų pa- 
tyrė stiprią krikščioniškų įsitikinimų įtaką. 

Jei visus krikščionybės pėdsakus būtų galima išskirti iš germa- 
nų liaudies teisės, šią teisę būtų galima pamatuotai priskirti vie- 
nam ar keletui teisėtvarkos archetipų, pasiūlytų visuomenės te- 
oretikų. Ši teisė beveik sutaptų su archajiškąja teise, be to, ir su 

romėnų teise, egzistavusia Dvylikos lentelių epochoje, su hindų 
teise ir senovine graikų teise. Ne taip gerai ji sutaptų su pirmykšte 
teise. Germanų teisė gali būti traktuojama kaip teisės tipas, būdin- 
gas atsirandančiam feodalizmui. Ji iš tikrųjų galėtų būti traktuo- 
jama kaip paprotinės teisės pavyzdys. Tačiau tokie modeliai kaip 
šis gali būti tik iš dalies taikomi VI-X a. frankų, anglosaksų ir kitų 
europiečių teisiniams institutams. Tokie modeliai neapima nei pe- 
nitencialijų, nei karalių išleistų religinių įstatymų, nei svarbiausio 
dvasininkijos vaidmens visose valdymo fazėse. Bet visų pirma 
krikščionybė priskyrė teisei pozityvią vertę, o toks požiūris visiš- 
kai prieštarauja tiems požiūriams į teisę, kurie būdingi kitų visuo- 
menių religijoms ar filosofijoms, visuomenių, kurių bendra insti- 
tucinė struktūra turi bendrų bruožų su sukrikščionintos Europos 
visuomenių struktūra. 

Tačiau jei bažnyčios situaciją germanų ir frankų viešpatavimo 
Europoje laikotarpiu palyginsime su Mozės dvasininkų padėtimi 
Izraelio istorijos gentiniu laikotarpiu, būsime nustebinti bažny- 
čios požiūrio į teisę dviprasmiškumo ir jo „anapusiškumo““. Juk iš 
tikrųjų to meto krikščionių tikėjimo esminė dalis buvo nusistaty- 
mas neigti bet kokią vertę pastangų, kuriomis siekiama iš pamatų 
reformuoti šio pasaulio teisę. Buvo tikima, kad pasaulio teisė yra 
teisinga ir net šventa. Jos vertė sumenkėdavo tik tada, kai ji būda- 
vo lyginama su Dievo teise, kuri vienintelė galėjo išgelbėti nusidė- 
jėlius nuo pragaro kančių. 

Kaip tik toks požiūris į teisę ir į bažnyčios santykį su pasauliu 
XI a. pabaigoje ir XII a. dramatiškai pasikeitė. Bažnyčia ryžosi 
pertvarkyti ir save, ir pasaulį būtent teise. Ji įsisteigė kaip regi- 
mas, korporacinis, teisinis darinys, nepriklausomas nuo imperi- 
nės, karaliaus, feodalinės ir miesto valdžios. Buvo išskirtos auto- 
nomiškos teisės visumos, iš pradžių bažnytinės politijos rėmuose, 
o vėliau įvairių pasaulietinių politijų rėmuose, iš dalies tam, kad 
būtų išsaugotas kiekvienos politijos vientisumas, iš dalies tam, kad 
būtų reformuota kiekviena politija, iš dalies tam, kad tarp visų 
politijų būtų nustatyta pusiausvyra. Tačiau visi šie nauji reiškiniai 
buvo įmanomi todėl, kad jų pamatai buvo padėti anksčiau. Kaip 
tik tada buvo padėtas pamatas formuotis stabilioms bendruome- 

nėms; tas pamatas buvo vieninga populus christianus, kurioje ne- 
būta nei bažnyčios, atsiskyrusios nuo valstybės, nei teisės, atsisky- 
rusios nuo kitų visuomeninės kontrolės būdų. Sociologiniu ir isto- 
riniu požiūriu, tokios vieningos visuomenės egzistavimas buvo 
būtina išankstinė sąlyga, lėmusi tai, kad vėliau buvo sukurtos įvai- 
rios autonomiškos, besivaržančios bažnytinės ir pasaulietinės tei- 
sės sistemos. Be šio ankstesnio vieningumo naujos teisės sistemos 
būtų buvusios traktuojamos tik kaip mechaninės ir biurokratinės, 
ir jos būtų neįstengusios įgyvendinti savo aukščiausiųjų tikslų — 
nuoseklumo, reformos ir pusiausvyros. 

XX a. pabaigoje Vakarų teisės tradicijos priešistorė tampa ypač 
svarbi. Vakarų visuomenei per pastarųjų dviejų kartų gyvenimo 
laiką vis labiau būdingas pamatinis rasinis, klasinis, lyčių ir kartų 
skaidymasis. Tikėjimo saitai tampa vis silpnesni, o giminystės ar 
žemės saitai išstumiami miglotų ir abstrakčių nacionalizmų. Su- 
byrėjus stabilioms bendruomenėms, Vakarai jau nebetiki teise kaip 
būdu dvasinėms vertybėms apsaugoti nuo korumpuotų visuome- 
ninių, ekonominių ir politinių jėgų. Žinoma, neįmanoma sugrįžti 
į praeitį, ir sunkiausia sugrįžti į tolimas Vakarų civilizacijos ištakas. 
Tačiau labai svarbu skepticizmo laikais, ir visų pirma skeptikams, 
paklausti, kokiais istoriniais keliais Vakarų žmogus priėjo šitokią 
aklavietę, ir pripažinti savo nostalgiją tiems laikams, kai Žmonės 
iš tikrųjų tikėjo, kad „taika nugali teisę, o meilė nugali teisingu- 

Iki XI a. Vakarų Europos tautos neturėjo teisės kaip aiškios 
reguliavimo sistemos ar kaip aiškios minties sistemos. Žinoma, 
kiekviena tauta turėjo savąją teisėtvarką, kuri apėmė pavienius 
įstatyminius aktus, išleistus centrinės valdžios, taip pat daugybę 
nerašytų teisės normų ir institutų, tiek pasaulietinių, tiek bažny- 
tinių. Daug konkrečių teisinių terminų ir normų buvo paveldėta 
iš ankstesnės romėnų teisės, ir jas buvo galima rasti vietinių baž- 
nyčios susirinkimų kanonuose ir potvarkiuose, taip pat pavienių 
vyskupų potvarkiuose, kai kuriuose karalių išleistuose įstatymuo- 
se ir paprotinėje teisėje. Tačiau ir pasaulietinė, ir bažnytinė sritys 
stokojo griežtos teisės atskirties nuo kitų visuomeninės kontrolės 
procesų ir nuo kitų intelektualinės veiklos tipų. Pasaulietinė teisė 
kaip visuma dar nebuvo „išskirta“ iš bendrų gentinių, vietinių ir 
feodalinių papročių ar iš bendrų karaliaus ar imperatoriaus dvaro 
papročių. Panašiai ir bažnytinė teisė daugiausia buvo ištirpdyta 
bažnyčios gyvenime - jos valdžios struktūrose, jos teologijoje, mo- 
raliniuose priesakuose, jos liturgijoje — ir buvo visų pirma vietinė, 
regioninė ir paprotinė, o ne centralizuota ar įtvirtinta įstatymu. 
Nebūta profesionalių teisėjų ar teisininkų. Nebūta teismų hierar- 
chijos. 

Kartu nebūta ir supratimo apie teisę kaip apie aiškiai apibrėž- 
tą normų ir sąvokų „kūną“. Nebūta teisės mokyklų. Nebūta di- 
džiųjų teisinių tekstų, nagrinėjančių pamatines teisės sąvokas, to- 
kias kaip jurisdikcija, procedūra, nusikaltimas, sutartis, nuosavybė, 
ir kitas sąvokas, kurios galiausiai suformavo Vakarų teisės siste- 

mų struktūrinius elementus. Nebūta išvystytų teorijų apie teisės 
šaltinius, apie dieviškosios ir prigimtinės teisės santykį su ŽmMogiš- 
kąja teise, apie bažnytinės teisės santykį su pasaulietine teise, apie 
įstatymu įtvirtintos teisės santykį su paprotine teise arba apie įvai- 
rių pasaulietinės teisės rūšių — feodalinės, karališkosios, miestų — 
tarpusavio santykį. 

Palyginti nesistemingas teisinio reguliavimo pobūdis ir paly- 
ginti neišvystyta teisės mokslo būklė buvo glaudžiai susiję su vy- 
raujančiomis politinėmis, ekonominėmis ir visuomeninėmis sąly- 
gomis. Tai buvo: daugiausia vietinis gentinių, kaimo ir feodalinių 
bendruomenių pobūdis; palyginti didelis jų ekonominio uždaru- 
mo laipsnis; valdžių susiliejimas; palyginti silpna politinė ir ekono- 
minė kontrolė, vykdoma centrinės imperinės ir karaliaus valdžios; 
iš esmės karinis ir religinis pobūdis tos kontrolės, kurią vykdė im- 
perinė ir karaliaus valdžia, ir gana didelė neformalių giminystės, 
žemės ir karines draugoves siejančių bendruomeninių ryšių galia. 

XI a. pabaigoje, XII a. ir XIII a. pradžioje Vakarų Europoje įvy- 
ko pamatinis pokytis, paveikęs pačią teisės prigimtį, teisę ir kaip 
politinį institutą, ir kaip intelektualinę sąvoką. Teisė buvo išskirta 
iš kitų sričių. Politiniu požiūriu, pirmą kartą atsirado stiprios cen- 
trinės valdžios, ir bažnytinės, ir pasaulietinės, kurios per savo ski- 
riamus pareigūnus kontroliavo visuomenę nuo viršaus iki apa- 
čios, nuo centro iki vietinių bendruomenių. Iš dalies tai buvo susiję 
su tuo, kad atsirado profesionalių teisininkų klasė, apimanti pro- 
fesionalius teisėjus ir praktikuojančius advokatus. Intelektualiniu 
požiūriu, Vakarų Europa tuo metu kūrė pirmąsias savo teisės mo- 
kyklas, rašė savo pirmuosius teisinius traktatus, sąmoningai tvar- 
kė didžiulę paveldėtos teisinės medžiagos masę ir vystė teisės kaip 
autonominės, vientisos, besivystančios teisinių principų ir proce- 
dūrų visumos sampratą. 

Šių dviejų, politinio ir intelektualinio, veiksnių derinimas pa- 
dėjo sukurti modernias Vakarų teisės sistemas, pirmoji iš kurių 
buvo Romos katalikų bažnyčios kanonų teisė (tuo metu pirmą 
kartą pavadinta jus canonicum). Tuo pačiu metu kanonų teisė bu- 
vo padalyta į „senąją teisę“ (jus antiguum), susidedančią iš anks- 

tesnių tekstų bei kanonų, ir „naująją teisę (jus novum), susidedan- 
čią iš leidžiamų naujų įstatymų ir ankstesnių tekstų bei kanonų 
tuometinių interpretacijų. Naujosios kanonų teisės kontekste, o daž- 
nai ir konkuruodamos su ja, Europos karalystės ir kitos politijos 
pradėjo kurti savąsias pasaulietinės teisės sistemas. Tuo metu dau- 
gumoje Europos dalių atsirado laisvieji miestai, kiekvienas su sa- 
vomis valdžios ir teisės institucijomis, ir šitaip buvo formuojamas 
naujas miesto teisės tipas. Be to, feodalinės (senjoro-vasalo) ir dva- 
ro (senjoro-valstiečio) teisės buvo susistemintos, o kartu buvo su- 
kurta nauja prekybos teisės sistema, tenkinanti poreikius pirklių, 
kurie vertėsi prekyba tarp miestų, tarp regionų ir tarp šalių. Šių 
feodalinės, dvaro, prekybos ir miestų teisės sistemų atsiradimas 
aiškiai parodo, kad ne tik intelektualiniai, bet ir visuomeniniai bei 
ekonominiai veiksniai lėmė, kad atsirado tai, ką galima pavadinti 
tik revoliucine teisės institutų raida. Kitaip tariant, modernių tei- 
sės sistemų sukūrimas XI a. pabaigoje, XII a. ir XIII a. pradžioje 
buvo ne tik centrinių elitų politikos bei teorijų įgyvendinimas, bet 
kartu ir atsakymas į visuomeninius bei ekonominius pokyčius 
„vietose“. 

Veikė ir religiniai faktoriai. Modernių teisės sistemų sukūrimas 
pirmiausia buvo atsakymas į revoliucines permainas, vykusias baž- 
nyčioje ir bažnyčios santykiuose su pasaulietinėmis valdžiomis. Ir 
šiuo atveju žodis „revoliucinis“ turėjo visas modernias klasių ko- 
vos ir prievartos konotacijas. 1075 m., po 25 metus popiežiaus 
partijos vestos agitacijos ir propagandos, popiežius Grigalius VII 
paskelbė politinę ir teisinę popiežiaus viršenybę visai bažnyčiai ir 
dvasininkijos nepriklausomybę nuo pasaulietinės kontrolės. Be to, 
Grigalius įtvirtino aukščiausią popiežiaus autoritetą pasaulieti- 
niuose dalykuose, įskaitant teisę nušalinti imperatorius ir kara- 
lius. Imperatorius - Henrikas IV Saksas - atsakė karo veiksmais. 
Pilietinis karas tarp popiežiaus ir imperatoriaus partijų Europoje 
su pertrūkiais siautė iki 1122 m., kai buvo pasiektas galutinis kom- 
promisas konkordatu, pasirašytu Vokietijos mieste Vormse. An- 
glijoje ir Normandijoje laikiną ramybę užtikrino Beko konkorda- 
tas 1107 m., bet šis klausimas tada dar nebuvo galutinai išspręstas 
iki pat arkivyskupo Thomaso Becketo kankiniškos mirties 1170 m. 

Didieji pokyčiai Vakarų bažnyčios gyvenime ir santykiuose tarp 
bažnytinės ir pasaulietinės valdžių, įvykę XI a. pabaigoje ir XII a. 
pradžioje, tradiciškai buvo pavadinti Hildebrando reforma, arba 
Grigaliaus reforma po to, kai vienuolis Hildebrandas tapo popie- 
žiaus partijos vadu po 1050 m. ir popiežiumi Grigaliumi VII, val- 
džiusiu nuo 1073 m. iki 1085 m. Tačiau terminas „reforma“ yra 
žymus sušvelninimas, iš dalies atspindintis pačios popiežiaus par- 
tijos — ir vėlesnių Romos katalikų istorikų — siekį užmaskuoti di- 
džiulį pertrūkį, tai, kas buvo anksčiau, atskyrusį nuo to, kas vyko 
po to. Pradinis lotyniškas terminas reformatio gali suponuoti daug 
gilesnį tolydumo pertrūkį, jei priminsime XVI a. protestantų Re- 
formaciją. Kitas terminas, vartojamas pažymėti tai erai, būtent — 
kova dėl investitūros, yra ne tiek menkinantis, kiek miglotas. Nu- 
rodydama popiežių kovą, kurios tikslas buvo atimti iš imperato- 
riaus bei karalių teisę vyskupams „suteikti“ jų valdžios simbolius, 
ši frazė konfliktą tarp popiežiaus ir imperatoriaus (ar karaliaus) 
partijų sujungia su principiniu popiežiaus reformatorių šūkiu: 
„bažnyčios laisvė“. Tačiau net šis dramatiškas šūkis tiksliai ne- 
perduoda tikrųjų mastų to revoliucinio pertvarkymo, kurį daug 
Žymių istorikų traktavo kaip pirmą lemtingą Europos istorijos po- 
sūkio tašką ir kurį kai kurie pripažino kaip moderniojo amžiaus 
pradžią'. Iš tikrųjų tai, kas įvyko, galiausiai buvo, tariant Peterio 
Browno žodžiais, „dviejų sričių, šventumo ir pasaulietinės sričių, 
išsilaisvinimas“, iš kurio kilo energijos ir kūrybiškumo atsipalai- 
davimas, prilygstantis atomo branduolio skilimo reakcijai“. 


Bažnyčia ir imperija: Kliuni reforma 


Iki pat XI a. pabaigos Vakarų krikščioniškojo pasaulio dvasi- 
ninkija — vyskupai, kunigai ir vienuoliai - dažniausiai daug la- 
biau priklausė nuo imperatorių, karalių ir stipriausių senjorų fe- 
odalų valdžios negu nuo popiežių valdžios. Pirmiausia, didžioji 
dalis bažnyčios nuosavybės priklausė patiems imperatoriams, ka- 
raliams ir senjorams feodalams. Kaip savininkai pasauliečiai, jie 
ne tik kontroliavo bažnyčios žemes ir pajamas, bet ir tam tikriems 
asmenims, dažnai parinktiems iš jų artimų giminaičių, skirdavo 

vyskupų ir kitas bažnytines pareigas, kurios buvo jų nuosavybės 
dalis. Šita galia dalyti bažnytines pareigas („beneficijas“) dažnai 
buvo labai pelninga, kadangi tos pareigos paprastai suteikdavo 
privilegiją gauti pajamas ir prievoles iš tų žemių, kurios su tomis 
pareigomis buvo susijusios. Štai vyskupija paprastai būdavo dide- 
lis feodalinis dvaras, kuriame buvo valdytojai, tvarkantys Žemės 
ūkio ekonomiką ir einantys karines pareigas, be to, valstiečiai, at- 
liekantys darbo prievolę. Žemesnės bažnytinės pareigos vyskupi- 
joje — pvz., paprasta kaimo klebonija — irgi galėjo būti pelningos; 
patronui priderėjo gauti savo dalį žemės ūkio produkcijos ir paja- 
mų iš įvairių ekonominių tarnybų. 

Be to, būdama pavaldi politiškai ir ekonomiškai, bažnyčia bu- 
vo pavaldi galingiems pasauliečiams ir savo vidinės struktūros 
požiūriu. Imperatoriai ir karaliai šaukė bažnyčios susirinkimus ir 
sininkai dalyvavo valdžios organuose — vietiniuose, baronų, kara- 
liaus ar imperatoriaus. Dažnai vyskupija buvo svarbiausias civi- 
linės administracijos centras. Vyskupai buvo labai svarbūs 
feodalinės hierarchijos nariai. Tuo metu labai paplitusi dvasinin- 
kų santuoka jiems duodavo galimybę užmegzti svarbius giminys- 
tės ryšius su vietiniais valdovais. Imperatoriai ir karaliai vysku- 
pams suteikdavo ne tik civilinę ir feodalinę valdžią, bet ir 
bažnytinę valdžią. Taigi religijos ir politikos sritys buvo susilie- 
jusios. Ginčas dėl vyskupo jurisdikcijos galėjo baigtis Romoje ar 
apskrities sinode, bet jis galėjo baigtis ir karaliaus ar imperato- 
riaus teisme. 

Ši sistema buvo panaši į tą, kuri vyravo Rytų Romos imperijoje 
ir kuri Vakaruose vėliau buvo pasmerkta kaip cezaropapizmas. 

Tačiau ne visai korektiška apie VI-XI a. Vakarų Europos kara- 
lius ir imperatorius kalbėti kaip apie „pasauliečius“. Taip juos pra- 
dėjo vadinti popiežius po 1075 m., bet anksčiau jie neabejotinai 
atliko ir religines funkcijas. Teisybė, kad jie nebuvo dvasininkai, 
t.y. jie nebuvo įšventinti. Nepaisant to, jie buvo „Kristaus vieti- 
ninkai“, šventos figūros, traktuojamos kaip liaudies religiniai va- 
dai. Dažnai buvo sakoma, kad tie žmonės tapo šventi dėl savo 
pateptumo ir todėl turi gydomųjų galių. Ir ypač imperatorius pre- 

tendavo būti aukščiausiuoju dvasiniu krikščionybės vadu, kurio 
negalėjo teisti joks Žmogus, bet kuris pats teisė visus žmones ir 
bus atsakingas už juos visus Paskutinio teismo dieną“. 

Karolio Didžiojo ar Henriko IV imperijos nedera painioti su 
ankstyvąja Cezario Augusto romėnų imperija ar Konstantino im- 
perija. Nors ir buvo palaikoma tęstinio ryšio su senovės Roma 
iliuzija, Karolingų terminas „imperija“ (imperium) buvo nuoroda 
ne į teritoriją ar tautų federaciją, o veikiau į imperatoriaus val- 
džios, kuri faktiškai labai skyrėsi nuo ankstyvųjų Romos impera- 
torių valdžios, prigimtį. Skirtingai nuo Cezario, Karolis Didysis ir 
jo įpėdiniai savo pavaldinius valdė nesiremdami imperine biuro- 
kratija. Nebuvo net sostinės, palyginamos su Roma ar Konstanti- 
nopoliu. Negana to, priešingai Cezario imperijai, perpildytai mies- 
tų, Karolis Didysis ir jo įpėdiniai miestų beveik neturėjo. Vietoje to 
imperatorius ir jo dvaras keliavo po savo didžiulę karalystę iš 
vienos vietovės į kitą. Jis nuolat judėjo, keliavo po Prancūziją, 
Burgundiją, Italiją, Vengriją, taip pat po savo tėvynę - frankų ir 
germanų žemes. Turint galvoje beveik visiškai vietinę ekonomiką 
ir tokią politinę struktūrą, kuri aukščiausią valdžią atidavė gen- 
ties ir regiono vadams, imperatoriui iškildavo karinis uždavinys — 
palaikyti gentinių armijų, imperiją galinčių apginti nuo išorės prie- 
šų, koaliciją — ir dvasinis uždavinys - palaikyti krikščionišką im- 
perijos tikėjimą ir kovoti prieš atsivertimą į pagonybę. Imperato- 
rius valdė, pirmininkaudamas teismo posėdžiams, bet visų pirma 
jis buvo savo liaudies teisėjas. Kai jis atvykdavo į kokią nors vie- 
tovę, jis išklausydavo skundus ir teisdavo; kartu jis buvo vargšų, 
silpnųjų, našlių ir našlaičių gynėjas. 

Ši imperija nebuvo geografinis junginys; ją vienijo karinė ir 
dvasinė valdžia. Ji nebuvo vadinama Romos imperija iki pat 
1034 m., o Šventąja Romos imperija ji buvo pavadinta 1254 m. 

X a. ir XI a. pradžioje prasidėjo galingas sąjūdis, kėlęs tikslą 
bažnyčią apvalyti nuo feodalinių ir vietinių įtakų ir nuo neišven- 
giamai su šiomis įtakomis susijusios korupcijos. Vyraujantis vaid- 
muo šiame sąjūdyje priklausė Kliuni abatijai, kurios centras buvo 
to paties pavadinimo mieste pietų Prancūzijoje. Kliuni yra ypač 
įdomus teisiniu požiūriu, nes tai buvo pirmas vienuolių ordinas, 

kurio visi vienuolynai, išsibarstę po Europą, buvo pavaldūs vienai 
vadovybei. Prieš įsisteigiant Kliuni 910 m. kiekvienas benediktinų 
vienuolynas buvo nepriklausomas vienetas, valdomas abato, pa- 
prastai priklausė vietinio vyskupo jurisdikcijai ir su kitais bene- 
diktinų vienuolynais buvo susijęs tik silpnais federaciniais ryšiais. 
Kita vertus, kliuniečių vienuolynai, kurių, praėjus šimtmečiui nuo 
ordino įsteigimo, galėjo būti virš tūkstančio, visi buvo valdomi 
priorų, priklausančių Kliuni abato jurisdikcijai. Dėl šios priežas- 
ties Kliuni buvo vadinamas pirmąja antvietine korporacija*, šiuo 
požiūriu galiausiai tapusia Romos katalikų bažnyčios kaip visu- 
mos modeliu. 

Kliuni kaip antvietinio, hierarchinio, korporacinio valdymo mo- 
delio svarba prilygo jo kaip pirmojo Europoje sąjūdžio už taiką 
svarbai. Daugelyje sinodų, įvykusių įvairiose pietų ir centrinės 
Prancūzijos vietose X a. pabaigoje, ne tik dvasininkija, bet ir pa- 
saulietiniai valdovai oficialiai pripažino Dievo Taikos idėją. Tai- 
kos potvarkiai, priimti įvairių sinodų, skyrėsi detalėmis, bet ap- 
skritai visi jie, grasindami ekskomunika, draudė bet kokį karo ar 
keršto veiksmą prieš dvasininkus, piligrimus, pirklius, žydus, mo- 
teris ir valstiečius, taip pat prieš bažnyčias bei kaimo nuosavybę. 
Negana to, kad užtikrintų apsaugą, paprastai jie reikalavo prie- 
saikos, t.y. prašė žmonių kolektyviai prisiekti laikytis taikos. Antai 
Buržė susirinkime 1038 m. buvo paskelbta, kad kiekvienas suau- 
gęs krikščionis arkivyskupijoje privalo duoti tokią priesaiką ir įstoti 
į specialią miliciją, palaikančią taiką. Be to, kad būtų apsaugoti 
taikūs gyventojai, sąjūdis už taiką, paplitęs didesnėje Vakarų Eu- 
ropos dalyje, pradėjo reikalauti drausti karo veiksmus tam tikro- 
mis dienomis. Vadinamosios Dievo Paliaubos, kurių autorius bu- 
vo abatas Odilonas Kliunietis (994-1049), sustabdydavo karo 
veiksmus iš pradžių nuo šeštadienio vidurdienio iki ankstyvo pir- 
madienio ryto, vėliau nuo trečiadienio vakaro iki pirmadienio ry- 
to, be to, per didįjį pasninką, adventą ir įvairių šventųjų dienomis. 

Kliuni abatijos ir bažnyčios sutelktos pastangos tam tikras Žmo- 
nių klases apsaugoti nuo karinės tarnybos ir nuo kėsinimosi į jų 
asmenį ar nuosavybę ir karo veiksmus apriboti tam tikru laiku, X ir 
XI a., prievartos ir anarchijos epochoje, galėjo būti sėkmingos tik 

iš dalies. Tačiau sąjūdžio už taiką svarba ateičiai, ir ypač Vakarų 
teisės tradicijos ateičiai, buvo didžiulė, nes kolektyvinio prisaikdi- 
nimo taikos labui patirtis atliko lemtingą vaidmenį, paskatinusį 
steigtis miestus XI a. pabaigoje ir vėliau, miestuose kurti gildijas, 
o kunigaikščius, karalius bei imperatorius paakinusį leisti įstaty- 
mus remiantis vadinamąja kunigaikštiškąja arba karališkąja taika 
bei „žemės taika“ (pax terrae, Landfriede). 

Svarbiausia, kad kliuniečiai ir kiti reformatoriai siekė pakelti 
religinio gyvenimo lygį, puldami feodalinių ir vietinių valdovų 
bažnytinę valdžią, kuri pasireiškė, pvz., tuo, kad buvo perkamos 
ir parduodamos bažnytinės pareigybės (vadinamoji „simonija“ ) ir 
praktikuojamos dvasininkų santuokos bei dvasininkų konkubina- 
tas (vadinamasis „nikolaizmas“), kurio dėka vyskupai ir kunigai 
įsitraukdavo į vietinę ir klanų politiką. Tačiau kad šios pastangos 
būtų sėkmingos, buvo reikalinga stiprios centrinės valdžios para- 
ma. Popiežiai šiam tikslui įgyvendinti buvo pernelyg silpni; tuo 
metu popiežiai faktiškai buvo pavaldūs Romos miesto kilmingie- 
siems. Kliuniečiai ieškojo imperatorių, Karolio Didžiojo įpėdinių, 
valdžiusių sritį, apimančią tuos kraštus, kur dabar yra vakarų 
Vokietija, rytų Prancūzija, Šveicarija ir šiaurės Italija, paramos ir 
ją gavo. Imperatoriai savo ruožtu buvo patenkinti, gavę Kliuni ir 
kitų reformatoriškųjų sąjūdžių paramą; turėdami tokią paramą, 
laikui bėgant iš Romos didikų jie išplėšė teisę skirti popiežių. 

Priešingai modernioms bažnyčios ir valstybės atskirumo idė- 
joms, pati bažnyčia 1000 m. nebuvo traktuojama kaip regima, kor- 
poracinė, teisinė struktūra, sudaranti priešpriešą politinei valdžiai. 
Ne, bažnyčia, ecclesia, buvo suvokiama kaip krikščionių liaudis, 
populus christianus, valdoma ir pasaulietinių, ir bažnytinių valdo- 
vų (regnum ir sacerdotium). Gerokai prieš tai, kai Karolis Didysis 
sutiko, kad popiežius jį karūnuotų imperatoriumi (800 m.), jo iš- 
tikimas tarnas Alcuinas, anglų mokslininkas ir bažnyčios veikė- 
jas, vadino jį imperium christianum („krikščionių imperijos“) val- 
dovu, o pats Karolis 794 m. Frankfurte sušaukė „visuotinį“ 
bažnyčios susirinkimą, kur paskelbė svarbius teologinės doktrinos 
ir bažnytinės teisės pakeitimus. Kai kurie istorikai tvirtina, kad 
popiežius Leonas III Karolį padarė imperatoriumi; o 813 m. Karo- 

lis Didysis karūnavo imperatoriumi savo sūnų nesišaukdamas dva- 
sininkijos?. Vėlesnieji vokiečių imperatoriai faktiškai reikalavo, kad 
išrinktas popiežius imperatoriui prisiektų savo ištikimybę. Iš dvi- 
dešimt penkių popiežių, užėmusių šias pareigas per šimtą metų 
iki 1059 m. (kai bažnyčios sinodas pirmąkart uždraudė pasaulie- 
tinę investitūrą), dvidešimt vienas popiežius buvo tiesiogiai pa- 
skirtas imperatoriaus, o penki buvo imperatorių nušalinti. Nega- 
na to, savo valdose vyskupus kontroliavo ne tik vokiečių 
imperatoriai. Kiti krikščioniškojo pasaulio valdovai elgėsi taip pat. 
1067 m. Vilhelmas Užkariautojas išleido įžymųjį dekretą, kuriame 
buvo skelbiama, kad karalius įgaliotas spręsti, ar popiežius turi 
būti pripažintas Normandijos ir Anglijos bažnyčios, kad karalius 
leidžia bažnyčios įstatymus jo paties šaukiamuose bažnyčios sino- 
duose ir kad karalius turi veto teisę panaikinti bažnytines baus- 
mes, paskirtas jo baronams ir tarnautojams. 

Bažnyčios kontrolė, vykdoma imperatorių ir karalių, buvo rei- 
kalinga tam, kad ją apsaugotų nuo baronų ir vietinės politikos bei 
ekonomikos korumpuojančios įtakos. Tačiau šio svarbiausio kliu- 
niečių reformos tikslo įgyvendinimas susidūrė su neįveikiama kliū- 
timi: dvasininkai buvo taip įsipainioję į visų lygių politines ir eko- 
nomines struktūras, kad nebuvo įmanoma jų iš ten išplėšti. 
Vadovaujant didiesiems X ir XI a. imperatoriams reformatoriams, 
buvo galima išvalyti vienuolių ordinus ir sustiprinti popiežius, 
bet bažnyčia kaip visuma negalėjo būti radikaliai reformuota, nes 
ji nebuvo nepriklausoma. Simonija ir nikolaizmas liko skaudžiau- 
siomis problemomis. 

Nikolaizmas (dvasininkų santuoka) buvo ne tik moralinė pro- 
blema siaura šio žodžio prasme, bet ir visuomeninė, politinė ir 
ekonominė problema. Santuoka įsprausdavo dvasininkus į klano 
ir feodalinę struktūrą. Be to, ji suponavo tai, kad dvasininkų sū- 
nūs ir kiti giminaičiai paveldėdavo kai kurias bažnytines parei- 
gas. Tai bent jau šiek tiek apribodavo simoniją (bažnytinių bene- 
ficijų pardavinėjimą). Jei nė viena bažnytinė pareigybė neturėjo 
būti paveldima, ar paskyrimą (investitūrą) buvo galima ir toliau 
palikti pasauliečių rankose? Žvelgiant giliau, kildavo toks klausi- 
mas: ar karaliai bei imperatoriai buvo dvasiškai tinkami daugybei 

naujų Žmonių skirti aukštas bažnytines pareigas, kurios neišven- 
giamai atsilaisvins, jei dvasininkai nebegalės tuoktis ir turėti pa- 
likuonių, galėsiančių tas pareigas užimti? O kaip su žemesniosio- 
mis bažnytinėmis pareigomis, kurios turėjo būti užimamos pagal 
feodalų senjorų nurodymą? 

Žinoma, visada būta tam tikros įtampos, susijusios su tuo, kad 
dvasininkija ir ypač popiežiai buvo pavaldūs asmenims, kurie nors 
ir turėjo tituluotą ir net šventą rangą, bet patys nebuvo įšventinti 
į dvasininkus. IV a. pabaigoje šv. Ambraziejus, Milano vyskupas, 
pasakė: „Rūmai priklauso imperatoriui, bažnyčios — dvasininki- 
jai“; jis ekskomunikavo imperatorių Teodosijų ir nuėmė prakeiki- 
mą tik tada, kai imperatorius atliko atgailą. Po šimtmečio popie- 
žius Gelazijus I rašė imperatoriui Anastazijui: „Esama dviejų 
[valdžių] - didingojo imperatoriaus, kuris valdo pirmiausia šį pa- 
saulį, valdžios, šventosios dvasininkijos ir karaliaus valdžios... Jei 
patys vyskupai, pripažindami, kad imperatoriaus titulas buvo Tau 
duotas iš Dievo malonės, paklūsta Tavo įstatymams tiek, kiek tu- 
rima galvoje viešosios tvarkos sritis..., su kokiu uolumu, aš klausiu 
Tavęs, Tu turi paklusti tiems, kurie paskirti tvarkyti šventąsias 
paslaptis [religijos reikaluose]?“* Tai ir buvo pirmoji „dviejų kala- 
vijų“ doktrina: dvasininkija tvarkė šventąsias paslaptis, o impera- 
toriai kūrė įstatymus, įskaitant bažnytinius įstatymus. Frankų 
srityse karaliai ir imperatoriai dažnai priklausydavo nuo popie- 
žių paramos ir pripažindavo ne tik jų, bet ir apskritai vyskupų 
pranašumą tikėjimo reikaluose. Bažnyčios autonomijos idėja turė- 
jo gilias šaknis ir Šventojo Rašto autoritete. Tačiau faktiškai fran- 
kų imperatoriai, o X ir XI a. vokiečių imperatoriai, prancūzų ir 
anglų karaliai, be to, ispanų, normanų, danų, lenkų, Bohemijos 
gyventojų, vengrų ir kitų tautų valdovai diktavo vyskupams net 
religinės doktrinos dalykus, kaip darė Bizantijos imperatoriai. Ne- 
gana to, jie teikdavo dvasininkams jų bažnytinių pareigų insigni- 
jas: frankų imperatoriai ir karaliai vyskupams įteikdavo žiedą ir 
ganytojo lazdą, simbolizavusią jų vyskupystės valdžią, ir ištarda- 
vo tokius žodžius: „Accipe ecclesiam!“ („Priimk bažnyčią!“). Taip 
pasaulietinis kalavijas ir dvasinis kalavijas patekdavo į tą pačią 
ranką. Pateisinama buvo tuo, kad imperatoriai ir karaliai buvo 

pašventinti, šventi valdovai, „Kristaus vietininkai“. Vyskupų bū- 
ta daug, o Romos vyskupas buvo jų primas (pirmas tarp lygiųjų); 
bet imperatorius buvo vienas, o kiekvienoje karalystėje buvo tik 
vienas karalius. 

Romos vyskupas turėjo „šv. Petro vietininko“ titulą. Tik XII a. 
jis gavo „Kristaus vietininko“ titulą. Tik nuo to laiko imperatorius 
buvo priverstas atsisakyti šio titulo. Kaip Kristaus vietininkas, po- 
piežius pretendavo į abu kalavijus — į vieną tiesiogiai, į kitą — 
netiesiogiai. Dabar pasaulietinių valdovų buvo daug, 0 popiežius — 
tik vienas. 

Romos popiežiaus pirmumas prieš kitus bažnyčios vyskupus 
įsitvirtino dar IV a., o galbūt net III a., ir laikas nuo laiko nors jokiu 
būdu ne visada - buvo pripažįstamas kitų galingiausių vyskupų. 
Tačiau pirmumas galėjo reikšti daug skirtingų dalykų. Kol bažny- 
čia Vakaruose liko daugiausia decentralizuota, kontroliuojama vie- 
tinių pasaulietinių valdovų, popiežiaus valdžia neišvengiamai bu- 
vo silpna ir glaudžiai susijusi su imperatoriaus valdžia, kuri irgi 
buvo silpna. Laikas nuo laiko įsižiebdavusi vietinių vyskupų ir 
vietinių bažnyčių kova už nepriklausomybę nuo vietinių valdovų 
šitaip galėjo įgauti apeliacijos į imperatoriaus arba į popiežiaus, 
ar į abiejų autoritetą formą. Tik retais atvejais toks konfliktas iš- 
siplėsdavo kiek Žymiau. Ryškus pavyzdys - didysis IX a. vidurio 
falsifikatas, žinomas kaip Pseudoizidoriana arba Pseudodekreta- 
lijos. Tai buvo didžiulis rinkinys laiškų ir įsakų, melagingai pri- 
skirtų popiežiams ir bažnyčios susirinkimams pradedant IV a.; 
šios dekretalijos buvo nukreiptos prieš Reimso arkivyskupo, re- 
miamo imperatoriaus, pastangas savo dvasininkams užkirsti ke- 
lią kreiptis į Romą, kad ten būtų išspręsti jų ginčai. Tas faktas, kad 
šiuo tikslu autoriui teko sukurpti daugybę dokumentų, šį bei tą 
byloja apie vyskupo autoriteto vaidmenį bažnyčioje ir tuo metu, ir 
anksčiau. Iš tikrųjų Pseudoizidoriaus dekretalijos buvo sudarytos 
ne Romoje, o popiežiai dažniausiai jų nepripažindavo iki to meto, 
kai po dviejų šimtų metų popiežiaus partija pasinaudojo šiais do- 
kumentais, kad pateisintų tikslus, visai skirtingus nuo tų, kurie 
buvo suformuluoti originaliame tekste. IX a. antroje pusėje popie- 
žius Mikalojus I (856-867) vis dėlto įtvirtino popiežiaus valdžią 

ne tik arkivyskupams ir vyskupams, pareikšdamas, kad jie negali 
užimti savo sosto be jo sutikimo, bet ir imperatoriams, paskelbda- 
mas, kad karaliai neturi teisės teisti dvasininkų ir kad dvasininkai 
nepavaldūs karalių jurisdikcijai. Tačiau ir šiuo atveju tokie teigi- 
niai buvo svarbesni ateičiai nei tuometinei dabarčiai. Jie nepakei- 
tė imperatoriaus, karaliaus ir vietinių pasaulietinių senjorų rea- 
lios valdžios bažnyčiai. Tiesą sakant, IX a. pabaigoje, X a. ir XI a. 
pradžioje popiežių prestižas nusmuko iki žemiausio taško, ir kaip 
tik imperatoriai stengėsi jį pakelti. 

Romos vyskupo pirmumas prieš kitus vyskupus vokiečių kara- 
liui duodavo dingstį savo armijas permesti per Alpes kas keleri 
metai, kad kiekvienąsyk patvirtintų savo imperatoriškąją preten- 
ziją būti Romos gynėju nuo Lombardijos, Toskanos ir Romos didikų. 

XI a. dvasinė imperatorių valdžia vis labiau tapo anomalija, 
kadangi simonija bei nikolaizmas tiek suvešėjo, kad imperatorius 
neturėjo jėgų juos įveikti. 1046 m. Romos vyskupų pavaldumas 
imperatoriui tapo ne tik nenormalus, bet ir skandalingas, nes Hen- 
rikas III, į Romą atvykęs švęsti savo karūnavimo, pasistengė, kad 
būtų nuversti trys besivaržantys popiežiai ir išrinktas ketvirtas. 
Jo statytinis numirė po keturių mėnesių, dar kaip popiežius, o 
antras statytinis numirė po keturių savaičių. Buvo kalbama, kad 
abu nunuodijo tos Romos [didikų] grupuotės, kurios priešinosi im- 
peratoriaus kišimuisi į miesto reikalus'. Trečiasis statytinis Leo- 
nas IX (1049-1053), nors ir buvo artimas Henriko III giminaitis ir 
draugas, atmetė popiežiaus kaip imperatoriaus vyskupo koncep- 
ciją ir įtvirtino ne tik savo nepriklausomybę, bet ir savo valdžią 
visiems kitiems vyskupams bei dvasininkams net už imperijos ribų. 

Popiežiaujant Leonui, jo statytinių grupė, vadovaujama Hil- 
debrando, sukūrė partiją, kuri iškėlė ir propagavo popiežiaus vir- 
šenybės bažnyčioje idėją. Vienas iš metodų, naudotų šios partijos, 
buvo plati popiežiaus programos reklama. Galiausiai atsirado gau- 
si poleminė literatūra, apėmusi šimtus pamfletų ir platinama įvai- 
rių partijų šalininkų. Vienas istorikas šį laikotarpį pavadino „pir- 
mąja didžia propagandos epocha pasaulio istorijoje“?. Popiežiaus 
pamfletai ragino krikščionis atsisakyti priimti sakramentus iš dva- 
sininkų, gyvenančių konkubinate arba santuokoje, neigė dvasininkų 

paskyrimo į pareigas už pinigus teisėtumą ir reikalavo „bažny- 
čios laisvės“, t.y. popiežiui pavaldžios dvasininkijos laisvės nuo 
imperatoriaus, karalių ir feodalų senjorų. Galiausiai 1059 m. baž- 
nyčios susirinkimas Romoje, sušauktas popiežiaus Mikalojaus II, 
pirmą kartą paskelbė Romos kardinolų teisę rinkti popiežių. 


Popiežiaus įsakai 


Būtent Hildebrandas 1070 m. kaip popiežius Grigalius VII re- 
formatorišką bažnytinį sąjūdį nukreipė prieš tą pačią imperato- 
riaus valdžią, kuri vadovavo Kliuni reformatoriams X a. ir XI a. 
pradžioje. Grigalius ėjo daug toliau už savo pirmtakus. Jis paskel- 
bė teisinę popiežiaus viršenybę visiems krikščionims ir popiežiui 
pavaldžios dvasininkijos teisinę viršenybę visoms pasaulietinėms 
valdžioms. Jis pareiškė, kad popiežiai gali nušalinti imperatorius, 
ir, šitaip pareiškęs, nušalino imperatorių Henriką IV. Negana to, 
Grigalius paskelbė, kad visus vyskupus turi skirti popiežius ir jie 
turi būti visiškai pavaldūs jam, o ne pasaulietinei valdžiai. 

Grigalius buvo puikiai pasirengęs užimti popiežiaus sostą. Jis 
turėjo didžiulę įtaką popiežių Mikalojaus II (1058-1061) ir Alek- 
sandro II (1061-1073) valdymo metais. Be to, 1073 m., turėdamas 
penkiasdešimt metų, jis buvo pasirengęs pasinaudoti savo nepa- 
prasta valia, išdidumu ir asmeniniu autoritetu, kurie buvo gerai 
žinomi. Petras Damiani (1007-1072), jo šalininkas kovoje už po- 
piežiaus viršenybę nuo 1050 m., kartą pavadino jį „savo šventuo- 
ju Šėtonu“ ir pasakė: „Tavo valia man visada buvo įsakymas - 
piktas, bet teisėtas. Norėčiau tarnauti Dievui ir šventajam Petrui 
taip pat ištikimai, kaip tarnavau Tau“?. Vienas mūsų dienų tyri- 
nėtojas Grigalių apibūdino kaip Žmogų, apsėstą savo pašaukimo, 
siekusį įgyvendinti savo idėjas su „baisinga rūstybe ir herojišku 
atkaklumu..., nepaisiusį pasekmių nei sau, nei kitiems, pasižymė- 
jusį mažių mažiausiai revoliucionieriaus charakteriu“!". 

Tapęs popiežiumi, Grigalius nedvejodamas griebėsi revoliuci- 
nės taktikos, kad įgyvendintų savo tikslus. Pavyzdžiui, 1075 m. 
visiems krikščionims jis įsakė boikotuoti dvasininkus, gyvenan- 
čius konkubinate arba santuokoje, ir atsisakyti jų paslaugų pri- 

imant sakramentus ar kitais tikslais. Todėl dvasininkai buvo pri- 
versti rinktis arba atsakomybę už savo žmonas ir vaikus, arba 
bažnyčiose vyko atviri maištai; tie, kurie priešinosi dvasininkų 
santuokai, buvo mušami ir užmušinėjami akmenimis. Vienas au- 
torius pamflete, pavadintame „Apologija prieš tuos, kurie meta 
iššūkį dvasininkų masėms“, tvirtino, kad krikščionybė buvo „su- 
trempta“. „Apie ką gi kalbama net moterų audimo kambariuose 
ir amatininkų dirbtuvėse, - klausė jis, - jeigu ne apie visų Žmogiš- 
kųjų įstatymų supainiojimą..., apie nežabotą suirutę tarp gyvento- 
jų, apie naujus tarnų klastavimus prieš savo ponus ir ponų nepa- 
sitikėjimą savo tarnais, apie niekingą tikėjimo laužymą tarp draugų 
ir lygiųjų, apie sąmokslus prieš Dievo duotą valdžią?... ir visa tai 
palaikoma autoriteto tų, kurie vadinami krikščionybės vadais.“ " 

Tačiau kaip popiežiai galėjo įgyvendinti savo siekius, neturė- 
dami savo armijos? Kaip buvo galima įveikti armijas tų, kurie 
priešinosi popiežiaus viršenybei? Ir net jei nepaisytume susidūri- 
mo su stipria opozicija problemos, kaip popiežiai galėjo vykdyti 
savo visuotinę jurisdikciją? Kaip buvo įmanoma efektyviai pri- 
mesti savo valią visam Vakarų krikščionių pasauliui, jau nekal- 
bant apie Rytų krikščionybę, kuriai irgi buvo reiškiamos tam tik- 
ros jurisdikcinės pretenzijos? 

Svarbus atsakymų į šiuos klausimus aspektas buvo potencia- 
lus teisės kaip valdžios šaltinio ir kontrolės priemonės vaidmuo. 
Paskutiniaisiais XI a. dešimtmečiais popiežiaus partija bažnyčios 
istorijos kronikose pradėjo ieškoti tokio teisinio autoriteto, kuriuo 
būtų galima paremti popiežiaus viršenybę visai dvasininkijai, be 
to, ir dvasininkų nepriklausomybę nuo visos pasaulietinės gyve- 
nimo pusės, o esant galimybei šią pusę pajungti dvasininkų virše- 
nybei. Popiežiaus partija skatino mokslininkus kurti teisės moks- 
lą, kuris parengtų darbinį pagrindą, duosiantį galimybę įgyvendinti 
šią didingą politiką. Tuo pačiu metu imperatoriaus partija irgi 
pradėjo ieškoti senovinių tekstų, kurie paremtų imperatoriaus rei- 
kalą prieš popiežiaus uzurpaciją. 

Tačiau nebuvo tokio juridinio forumo, į kurį su savo reikalu 
galėtų kreiptis popiežiaus arba imperatoriaus valdžia, išskyrus 

patį popiežių ar imperatorių. Tiesą sakant, tai ir buvo pagrindinis 
revoliucinis susidariusios situacijos elementas. 1075 m. popiežius 
Grigalius VII reagavo į šią situaciją „pažvelgdamas į savo širdį“ 
ir parašydamas dokumentą - Dictatus Papae (Popiežiaus įsakai), - 
susidedantį iš dvidešimt septynių glaustų teiginių, tariamai skirtą 
ne kam nors kitam, o pačiam sau, kur, be kita ko, buvo sakoma: 
„1. Romos bažnyčia įsteigta vien tik Viešpaties Dievo. 
2. Vien tik Romos vyskupas teisėtai vadinamas visuotiniu. 
3. Tik jis vienas turi teisę nušalinti ir grąžinti vyskupus. 
4. Jo legatas, net jei jis žemesnio rango, susirinkime viršesnis už visus 
vyskupus ir gali priimti sprendimą juos nušalinti. 
7. Vien tik jam leidžiama kurti naujus įstatymus atsižvelgiant į tai, 
kas tam tikru metu reikalinga. 
9. Vien tik popiežiui visi kunigaikščiai privalo bučiuoti kojas. 
10. Vien tik jo vardas skelbiamas bažnyčiose. 
11. Tik jis gali nušalinti imperatorius. 
12. Joks sinodas negali būti pavadintas visuotiniu be jo įsakymo. 
17. Jokia pastraipa ar knyga negali būti laikoma kanonine be jo prita- 
rimo. 
18. Joks jo sprendimas negali būti niekieno atšauktas, ir tik jis vienas 
gali atšaukti visų kitų sprendimus. 
21. Svarbiausi kiekvienos bažnyčios reikalai gali būti peržiūrimi Apaš- 
tališkojo Sosto. 
22. Vien tik jis gali atleisti neteisingų žmonių valdinius nuo ištikimybės 

priesaikos. 


Šis dokumentas buvo revoliucinis, nors galiausiai Grigaliui pa- 
vyko kiekvienam savo nutarimui surasti kokį nors teisinį pa- 
grindą". 

1075 m. Grigalius perpasakojo savojo Popiežiaus manifesto — 
kaip galėtume pavadinti dabar — turinį laiške imperatoriui Hen- 
rikui IV, kuriame pareikalavo, kad imperatorius ir imperatoriaus 
vyskupai paklustų Romai. Henrikas ir jo dvidešimt šeši vyskupai 
atsakė laiškais. 1076 sausio 24 d. Henriko laiškas prasideda to- 
kiais žodžiais: „Henrikas, karalius ne uzurpacijos dėka, o iš Dievo 
malonės, Hildebrandui, šiuo metu ne popiežiui, o vienuoliui ap- 

sišaukėliui“. Jis baigiasi tokiais žodžiais: „Todėl Tu, prakeiktas šiuo 
prakeikimu ir visų mūsų vyskupų, ir mūsų pačių sprendimu, nu- 
ženk ir palik apaštališkąjį sostą, kurį Tu uzurpavai. Leisk kitam 
pakilti į šv. Petro sostą. Aš, Henrikas, karalius iš Dievo malonės, 
sakau Tau kartu su savo vyskupais: Nuženk, nuženk [Descende, 
descende] ir būk prakeiktas per amžius.“ Vyskupų laiškas, parašy- 
tas ta pačia dvasia, baigiasi tokiais žodžiais: „O kadangi, kaip Tu 
pats viešai paskelbei, nė vienas iš mūsų iki šiol Tau nebuvo vys- 
kupu, taip ir Tu nuo šiol nebūsi mums popiežiumi“*. 

Atsakydamas Grigalius ekskomunikavo ir nušalino Henriką, 
kuris 1077 m. sausio mėnesį atkeliavo pas popiežių į Kanosą kaip 
nuolankus atgailautojas, kur, kaip byloja tradicija, jis laukė tris 
dienas, kol jam bus leista basam per sniegą prisiartinti prie popie- 
žiaus, išpažinti savo nuodėmes ir atlikti viešą atgailą. Šitaip mal- 
daujamas kaip dvasinis ganytojas, popiežius atleido Henrikui nuo- 
dėmes, panaikino ekskomuniką ir nušalinimą. Tai davė Henrikui 
galimybę vėl įtvirtinti savo bažnytinę ir pasaulietinę valdžią Vo- 
kietijos magnatams, kurie sukilo prieš jį. Tačiau kova su popiežiu- 
mi buvo tik atidėta neilgam laikui. 1078 m. popiežius išleido dek- 
retą, kuriame pareiškė: „Mes įsakome, kad joks dvasininkas neturi 
gauti investitūros vyskupijai, abatijai ar bažnyčiai iš imperato- 
riaus ar karaliaus, ar kokio nors pasauliečio, vyro ar moters, ran- 
kų. Bet jeigu jis taip padarys, tegul aiškiai Žino, kad tokia investi- 
tūra neturi apaštališkojo palaiminimo ir kad jis pats bus slegiamas 
ekskomunikos, kol tai bus tinkamai išpirkta.“" Konfliktas tarp po- 
piežiaus ir imperatoriaus vėl įsiliepsnojo, ir prasidėjo karai dėl 
investitūros. 

Pirmosiomis karų dėl investitūros aukomis tapo Vokietijos te- 
ritorijos, kur imperatoriaus priešai pasinaudojo jo nesutarimais su 
popiežiumi ir išsirinko kitą karalių, kurį Grigalius galiausiai pri- 
pažino. Tačiau Henrikas sumušė savo varžovą 1080 m., pajudėjo 
į pietus per Alpes, apgulė ir užėmė Romą (1084 m.). Grigalius 
kreipėsi pagalbos į savo sąjungininkus, pietų Italijos — Apulijos, 
Kalabrijos, Kapujos ir Sicilijos — valdovus normanus. Normanų 
samdiniai išstūmė iš Romos imperatoriaus kariuomenę, bet po to 
pradėjo plėšti ir niokoti miestą su jiems būdingu ir visiems Žino- 

mu žiaurumu. Henrikas toliau grūmėsi su maištaujančiais Vokieti- 
jos kunigaikščiais; o mirties valandą 1106 m. prieš jį sukilo jo pa- 
ties sūnus. Šis sūnus, kaip imperatorius Henrikas V, užėmė Romą 
ir paėmė į nelaisvę popiežių. 

Tiesioginis politinis karų dėl investitūros klausimas buvo klau- 
simas dėl imperatorių bei karalių įgaliojimų skirti vyskupus bei 
kitokio rango dvasininkus ir suteikti jiems jų rango insignijas, iš- 
tariant žodžius: „Accipe ecclesiam!“ Už šio dalyko glūdėjo dvasi- 
ninkų lojalumo ir disciplinos po išrinkimo ir investitūros klausi- 
mas. Šie klausimai turėjo didžiulę politinę reikšmę. Kadangi 
imperiją ir karalystes daugiausia valdė dvasininkai, šie klausimai 
tiesiogiai lietė ir bažnytinę, ir imperatoriaus ar karaliaus valdžią. 
Tačiau jie apėmė ir šį tą daugiau — kas buvo svarbiau už politi- 
ką, - būtent sielų išgelbėjimą. Anksčiau imperatorius (arba kara- 
lius) buvo vadinamas Kristaus vietininku („vikaru“); kaip tik jis 
turėjo atsakyti už visų Žmonių sielas Paskutiniame teisme. O da- 
bar popiežius, kuris anksčiau vadino save šv. Petro vietininku, 
iškėlė pretenzijas būti vieninteliu Kristaus vietininku, atsakingu 
už visų Žmonių sielas Paskutiniame teisme. Imperatorius Henri- 
kas IV rašė popiežiui Grigaliui VII, kad, pasak bažnyčios tėvų, 
imperatoriaus negali teisti joks Žmogus; jis esąs vienintelis visoje 
žemėje „visų Žmonių teisėjas“; esama tik vieno imperatoriaus, tuo 
tarpu Romos vyskupas esąs tik pirmasis tarp vyskupų. Tiesą sa- 
kant, tokia ir buvo ortodoksinė doktrina, vyravusi daug šimtme- 
čių. Bet Grigalius imperatorių traktavo kaip pirmąjį tarp karalių, 
kaip pasaulietį, kurio išrinkimą imperatoriumi turėjo tvirtinti po- 
piežius ir kurį popiežius galėjo nušalinti už neklusnumą"“. Šis ar- 
gumentas buvo pateiktas tipiška scholastine forma: „karalius yra 
arba pasaulietis, arba dvasininkas“, o kadangi jis neįšventintas, 
tai akivaizdžiai yra pasaulietis ir todėl negali užimti „bažnyti- 
nių“ pareigų. Tokios pretenzijos pašalino imperatorių ir karalių 
teisėtumo pagrindą, kadangi pasaulietinės valstybės, t.y. valsty- 
bės, neturinčios bažnytinių funkcijų, idėja dar nebuvo atsiradusi 
(tiesą sakant, kaip tik tuo metu ji tik pradėjo formuotis). Be to, 
tokios pretenzijos reiškė, kad popiežiai įžūliai savinosi teokratines 


137 


I: POPIEŽIŲ REVOLIUCIJA IR KANONŲ TEISĖ 


galias, nes bažnyčios dvasinių ir žemiškųjų funkcijų perskyros idėja 
tuo metu tik pradėjo megztis. 

Galų gale nei popiežiams, nei imperatoriams nepavyko išsau- 
goti savo pradinių pretenzijų. Pagal 1122 m. Vormso konkordatą 
imperatorius garantavo, kad vyskupai ir abatai bus laisvai renka- 
mi tik bažnyčios, ir atsisakė savo teisės suteikti jiems įgaliojimus 
įteikiant dvasinius simbolius — žiedą ir lazdą, reiškusius galią ga- 
nyti sielas. Popiežius savo ruožtu pripažino imperatoriui teisę da- 
lyvauti rinkimuose, o tada, kai renkant kyla ginčai, teisę įsikišti. 
Negana to, vokiečių prelatai neturėjo būti įšventinti bažnyčios tol, 
kol imperatorius skeptru nesuteikė jiems to, kas buvo pavadinta 
„regalijomis“, t.y. nuosavybės, teisingumo vykdymo ir pasaulieti- 
nės valdžios feodalinių teisių, kas suponavo abipusę vasalinės 
tarnybos ir ištikimybės priesaikos imperatoriui pareigą. (Vasali- 
nės tarnybos ir ištikimybės priesaika apėmė feodalines prievoles 
ir duokles, imamas iš didelių feodalinių dvarų, kurie buvo susieti 
su aukštomis bažnytinėmis pareigomis.) Tačiau Italijos ir Burgun- 
dijos prelatai neturėjo būti įvesdinti į savo pareigas skeptru, pri- 
siekti ištikimybę ir pripažinti savo vasalinę tarnybą imperatoriui, 
kol nepraėjo šeši mėnesiai po to, kai juos įšventino bažnyčia. Tas 
faktas, kad galią skirti bažnytines pareigas teko dalytis - kad po- 
piežius ar imperatorius, tiesą sakant, galėjo pareikšti savąjį ve- 
to, - ceremonijos ir procedūros klausimą padarė esminį. 

Anglijoje ir Normandijoje pagal ankstesnį susitarimą, pasiektą 
Beke 1107 m., karalius Henrikas I irgi sutiko pripažinti laisvus 
rinkimus, tačiau dalyvaujant jam pačiam, ir atsisakė investitūros 
įteikiant žiedą ir lazdą. Taigi, kaip vėliau Vokietijoje, jis irgi turėjo 
priimti ištikimybės ir vasalinės tarnybos priesaiką ne po, o iki 
įšventinimo. | 

Konkordatai suteikė popiežiui nepaprastai didelius įgaliojimus 
dvasininkijos atžvilgiu, o taip pat didelę valdžią pasauliečiams. 
Be jo pritarimo nebuvo galima įšventinti į dvasininkus. Jis nusta- 
tydavo vyskupų, kunigų, diakonų ir kitų bažnyčios pareigūnų funk- 
cijas ir įgaliojimus. Jis galėjo steigti naujas vyskupijas, dalyti ar 
panaikinti senas, perkelti ar nušalinti vyskupus. Reikėjo jo prita- 
rimo steigiant naujus vienuolių ordinus ar keičiant egzistuojančio 


138 


2. VAKARŲ TEISĖS TRADICIJOS IŠTAKOS POPIEŽIŲ REVOLIUCIJOJE 


ordino regulą. Negana to, popiežius buvo vadinamas viso bažny- 
čios turto, traktuojamo kaip „Kristaus palikimas“, „vyriausiuoju 
valdytoju“. Be to, popiežius turėjo aukščiausią valdžią religinio 
tikėjimo ir kulto reikaluose; jis vienas galėjo atleisti tam tikras 
labai sunkias nuodėmes (pvz., dvasininko užpuolimą), kanonizuoti 
šventuosius ir dalyti indulgencijas (atleidimą nuo Dievo bausmės 
po mirties). Nė vieno iš šių įgaliojimų popiežius neturėjo iki 1075 m. 

Pasak Gabrielio Le Bras'o: 

„Popiežius valdė visą bažnyčią. Jis buvo visuotinis įstatymų leidė- 

jas, kurio valdžią ribojo tik prigimtinė ir pozityvinė dieviškoji teisė (t.y. 
dieviškoji teisė, išdėstyta Biblijoje ir panašiuose apreiškimo dokumen- 
tuose). Jis šaukė visuotinius bažnyčios susirinkimus, jiems pirmininkavo, 
ir buvo reikalingas jo patvirtinimas, kad susirinkimų sprendimai įsiga- 
liotų. Jis nutraukdavo diskusijas daugeliu klausimų, išleisdamas dekre- 
talijas; jis buvo įstatymo interpretatorius ir dovanodavo privilegijas bei 
atleidimus. Be to, jis buvo aukščiausias teisėjas ir valdytojas. Svarbiausi 
reikalai - maiores causae, - kurių išsamaus sąrašo niekada nebūta, buvo 
palikti jo nuožiūrai.“" 

Nė vieno iš šių įgaliojimų popiežius neturėjo iki 1075 m. 

Grigalius paskelbė, kad popiežiaus kurija yra „viso krikščio- 
niškojo pasaulio teismas“'*. Nuo to laiko popiežius turėjo aukš- 
čiausią jurisdikciją visoms byloms, jam pateiktoms bet kurio as- 
mens; jis buvo „įprastas visų Žmonių teisėjas“. Tai buvo visiškai 
naujas dalykas. 

Pasauliečius popiežius valdė, tvarkydamas tikėjimo ir moralės 
reikalus, o taip pat įvairius civilinius reikalus, tokius kaip santuo- 
ka ir paveldėjimas. Tam tikrais atžvilgiais jo valdžia tvarkant šiuos 
reikalus buvo absoliuti; kitais atžvilgiais šia valdžia jis dalijosi su 
pasaulietine valdžia. Be to, tvarkant dar kitus reikalus, kurie buvo 
traktuojami kaip priklausantys pasaulietinei jurisdikcijai, dažnai 
buvo šaukiamasi popiežiaus autoriteto. Iki 1075 m. popiežiaus 
jurisdikcija pasauliečių atžvilgiu priklausė nuo imperatoriaus ir 
karaliaus jurisdikcijos ir paprastai nebuvo didesnė už kitų galingų 
vyskupų jurisdikciją. 

Šitoks dvasinės ir pasaulietinės jurisdikcijų atskyrimas, konku- 
rencija ir sąveika buvo pagrindinis Vakarų teisės tradicijos šaltinis. 


Popiežių revoliucijos revoliucinis pobūdis 


Terminas „revoliucija“, kai jis taikomas apibūdinti didžiosioms 
Europos istorijos revoliucijoms, apima keturis pagrindinius bruo- 
žus, kurie visi kartu revoliuciją skiria, viena vertus, nuo reformos 
ar evoliucijos ir, kita vertus, nuo paprastų maištų, coups d ėtat, 
kontrrevoliucijų bei diktatūrų. Štai tie bruožai: 1) revoliucijos 
totalumas, t.y. jai būdinga visa apimanti transformacija, kurioje 
glaudžiai susipina politinės, religinės, ekonominės, teisinės, kultū- 
rinės, lingvistinės, meninės, filosofinės ir kitokio pobūdžio pama- 
tines visuomenines permainas žyminčios kategorijos; 2) jos sparta, 
t.y. tas greitumas ar staigumas, kuris būdingas drastiškiems poky- 
čiams, vykstantiems diena po dienos, metai po metų, dešimtme- 
čiai po dešimtmečių, kol tęsiasi revoliucija; 3) jos prievartinis po- 
būdis, kai revoliucija įgauna ne tik klasių kovos ar pilietinio karo, 
bet ir išorinių grobikiškų karų formą; 4) jos trukmė, apimanti dvi 
ar tris kartas, kai pamatiniai revoliucijos principai įtvirtinami ir 
patvirtinami būtinais kompromisais su jos pradiniu utopizmu, kol 
tėvų, jos pradininkų, anūkai patys pripažįsta ištikimybę savo se- 
nelių reikalui. O po to evoliucija jau gali skleistis jai būdingu tem- 
pu, nesibijodama nei dešiniųjų kontrrevoliucijos, nei naujųjų kai- 
riųjų radikalizmo“. 


Popiežių revoliucijos totalumas 


Pamatinės istorinių pokyčių priežasties ieškojimas ir pats prie- 
žasčių skirstymas į pamatines ir šalutinės gali užgožti tą faktą, 
kad didžiosios revoliucijos nevyksta, jei nesutampa daugybė įvai- 
riausių veiksnių. O jų klasifikacija į politinius, ekonominius, kul- 
tūrinius ir kitokius veiksnius yra tik sutartinis dalykas, padedan- 
tis išdėstyti medžiagą. Tačiau kad būtų teisingas, šitas dėstymas 
turi parodyti būtinus ryšius tarp skirtingų veiksnių. Kitaip bus 
prarastas pats svarbiausias dalykas, būtent, tai, kad tokios revo- 
liucijos išgyvenamos kaip totaliniai įvykiai. 

Štai politiniu požiūriu Popiežių revoliuciją galima traktuoti kaip 
didžiulį valdžios ir autoriteto perslinkį ir pačioje bažnyčioje, ir 
bažnyčios bei pasaulietinių politijų tarpusavio santykiuose. Ši re- 
voliucija buvo lydima lemtingų politinių pokyčių Vakarų Europos 
ir kaimyninių valstybių tarpusavio santykiuose. Be to, Popiežių 
revoliuciją galima traktuoti visuomeniniu-ekonominiu požiūriu — 
kaip nepaprasto gamybos bei prekybos išsiplėtimo ir tūkstančių 
naujų didelių ir mažų miestų atsiradimo padarinį ir paskatą. Kul- 
tūriniu ir intelektualiniu požiūriu Popiežių revoliucija gali būti 
traktuojama kaip jėga, davusi postūmį sukurti pirmuosius Euro- 
pos universitetus, atsirasti teologijai, jurisprudencijai ir filosofijai 
kaip sistemiškoms disciplinoms, sukurti naujus literatūros ir me- 
no stilius ir atsirasti naujai visuomeninei sąmonei. Šitie įvairūs 
politiniai, ekonominiai ir kultūriniai sąjūdžiai gali būti nagrinėja- 
mi atskirai; tačiau kartu reikia parodyti, kad jie buvo susiję tarpu- 
savyje, nes būtent jų ryšys ir sudarė revoliucinį ano meto situaci- 
jos elementą. 


Politinės permainos. Svarbiausi politiniai valdžios ir autoriteto 
perslinkiai pačioje bažnyčioje ir jos santykiuose su pasaulietiniais 
valdovais jau aptarti anksčiau. Tačiau dabar reikia glaustai ap- 
tarti kai kurias politines permainas, tuo pačiu metu įvykusias san- 
tykiuose tarp Vakarų Europos ir kaimyninių valstybių. 

Amžių amžiais į Europą be perstojo veržėsi karingos tautos: iš 
šiaurės ir vakarų puolė normanai, iš pietų — arabai, 0 iš rytų — 
slavai ir vengrai. Visas Vakarų krikščioniškasis pasaulis buvo „ap- 
gulta tvirtovė, išlikusi tik todėl, kad jos didžiausias priešas, isla- 
mas, pasiekė savo susisiekimo kelių ribą, o jos silpnesnieji priešai 
(slavai, vengrai ir vikingai) sugebėjo tik rengti antpuolius ir plė- 
šikauti“*?. Kaip tik imperatoriaus uždavinys buvo mobilizuoti ka- 
rius, ypač riterius, iš įvairių imperijos tautų, kad karine jėga būtų 
pasipriešinta šiam išoriniam spaudimui. Imperatorius turėjo prie- 
šų ir viduje — vakaruose Prancūzijos karaliai ne visada buvo nu- 
siteikę draugiškai, o kitoje Alpių pusėje šiaurės Italijos.kunigaikš- 
čiai buvo atviri jo priešai. Taigi Europa priklausė pati nuo savęs, 
O jos pagrindinė ašis tęsėsi iš šiaurės į pietus. Tačiau XI a. pabaigo- 

je popiežiams, kurie jau ne mažiau kaip du dešimtmečius ragino 
pasaulietinius valdovus Bizantiją išlaisvinti nuo netikėlių, galiau- 
siai pavyko surengti Pirmąjį kryžiaus žygį (1096-1099). Antrasis 
kryžiaus žygis prasidėjo 1147 m., o trečiasis - 1189 m. Šie pirmieji 
kryžiaus Žygiai buvo Popiežių revoliucijos užsienio karai. Jie ne 
tik sustiprino popiežių valdžią bei autoritetą, bet ir nutiesė naują 
ašį - į Rytų pasaulį, Viduržemio jūrą iš natūralaus gynybinio bar- 
jero, saugančio nuo įsiveržimo, paversdami pačios Vakarų Euro- 
pos karinės ir prekybinės ekspansijos keliu“. Kartu su Kryžiaus 
karais XI a. pabaigoje ir XII a. vyko didžiulė gyventojų migracija 
į šiaurines ir rytines Europos teritorijas (Nyderlandus, Skandina- 
viją, Lenkiją, Vengriją ir kitas sritis). Ir šiuo atveju popiežiai atliko 
vadovų vaidmenį, ypač pasiremdami cistersų vienuolių ordinu, 
įkurtu 1098 m. Cistersai, uolūs popiežių politikos šalininkai, gar- 
sėjo žemdirbystės išmanymu, organizaciniais sugebėjimais ir ko- 
lonizavimo aistra. Jie pasiekė ypatingo meistriškumo kurdami įna- 
gius, padedančius kultivuoti tyrlaukius. 


Visuomeninės-ekonominės permainos. Tokio masto politinės per- 
mainos nebūtų galėjusios įvykti be joms prilygstančių permainų 
ekonomikoje ir su ekonomika susijusioje visuomenės struktūroje. 
Tokios permainos iš tikrųjų įvyko, tačiau sunku nustatyti jų ryšį 
su politinėmis permainomis. Kartais atrodo, kad jos buvo priežas- 
tys, kitais atvejais — kad jos buvo sąlygos, o dar kitais — kad jos 
buvo padariniai. 

XI a. pabaiga ir XII a. buvo tas laikotarpis, kai ekonominė rai- 
da Vakarų Europoje labai paspartėjo. Pasak R. W. Southerno, „tas 
pats save skatinantis augimas, kurio ekonomistai taip atkakliai 
ieško silpnai išsivysčiusiose šalyse, Vakarų Europoje prasidėjo XI a. 
pabaigoje“. Nauji techniniai laimėjimai, nauji žemės įdirbimo me- 
todai skatino spartų žemės ūkio produktyvumo augimą ir jo sąly- 
gotą prekybą žemdirbystės produktų pertekliumi kaime“. Savo 
ruožtu šie veiksniai lėmė labai spartų gyventojų skaičiaus augi- 
mą; nors patikimų duomenų nesama, tačiau galima manyti, kad 
Vakarų Europos gyventojų skaičius per šimtmetį nuo 1050 m. iki 
1150 m. apskritai padidėjo pusantro karto ar net padvigubėjo, tuo 

tarpu ankstesniais amžiais, kai žemdirbystės lygis vos užtikrino 
išgyvenimą ir nuolat vyko karai, gyventojų skaičius likdavo fak- 
tiškai nepakitęs, o kartais net sumažėdavo. Gyventojų prieaugis 
įsiliejo į daugybę šimtų ir net tūkstančių miestų, atsiradusių Va- 
karų Europoje pirmąkart po Romos imperijos žlugimo IV-V a. 

Miestų ir miestelių atsiradimas yra galbūt pati įspūdingiausia 
visuomeninė-ekonominė permaina, įvykusi XI a. pabaigoje, XII ir 
XIII a. 1050 m. Vakarų Europoje, atrodo, buvo tik du miestai, ku- 
riuose gyveno per dešimt tūkstančių žmonių - tai Venecija ir Lon- 
donas, - ir, galimas daiktas, dar du tuzinai miestų, kuriuose gyve- 
no daugiau negu du tūkstančiai Žmonių (žr. 1-4 žemėlapį). 
(Palyginimui pasakysime, kad Konstantinopolis turėjo šimtus tūks- 
tančių gyventojų.) Beveik visos gyvenvietės buvo arba kaimai, arba 
įtvirtintos vietos su šalia esančia prekyviete arba be jos. Terminas 
civitas (miestas) buvo taikomas tik toms vietoms, kur buvo vysku- 
pijos centras ir gyveno vyskupas. Sicilijos ir pietų Italijos miestai 
vis dar buvo bizantiški ir arabiški, o ne vakarietiški. Roma buvo 
išimtis — ne tiek dėl jos dydžio, kuris nedaug skyrėsi nuo kitų 
didžiausių vyskupijų centrų dydžio, kiek dėl didelio skaičiaus joje 
gyvenusių kilmingų šeimų. Per du kitus šimtmečius visoje Vakarų 
Europoje išaugo stambūs prekybos ir amatų centrai. Kai kuriuose 
buvo per 100 000 gyventojų, dešimtyse - per 30 000 gyventojų, 
šimtuose — per 10 000 gyventojų. Apie 1250 m. nuo 5 iki 10 
Vakarų Europos gyventojų —- galimas daiktas, trys ar keturi mili- 
jonai žmonių — gyveno miestuose ir miesteliuose (Žr. 3-ią Že- 
mėlapį). 

Pirklių klasė, kurią 1050 m. sudarė palyginti nedidelis skaičius 
keliaujančių prekiautojų, XI ir XII a. labai padidėjo ir visiškai pa- 
sikeitė kokybiniu požiūriu. Tai atsitiko iš pradžių kaime, o vėliau 
miestuose ir miesteliuose. Sausumos ir jūrų prekyba tapo svarbia 
Vakarų Europos ekonominio ir visuomeninio gyvenimo (koks jis 
buvo Viduržemio jūros rytinėje dalyje jau daugiau nei tūkstantį 
metų) dalimi. Mugės ir turgūs tapo svarbiomis ekonominėmis ir 
visuomeninėmis institucijomis. Vystėsi kreditas, bankininkystė ir 
draudimas, ypač prekyboje su tolimomis šalimis. Kartu su prekybos 
augimu augo ir amatai, o šį procesą lydėjo masiškas cechų ir gildijų 

formavimasis. Gildijos dažnai atlikdavo svarbiausią vaidmenį 
miestų ir miestelių valdyme. Prekybos plėtra ir miestų augimas XI 
ir XII a. daugelį XX a. ekonomikos ir visuomenės istorikų, tarp jų 
ir Henri Pirenne'ą, Vakarų kapitalizmo pradmenų skatino ieškoti 
šiame laikotarpyje. Tačiau daugelis tą patį laikotarpį laiko feoda- 
lizmo viršūne. Iš tikrųjų kaip tik tuo metu - ypač XII ir XIII a. — 
Vakarų Europos žemės ūkyje beveik visur paplito dvarų sistema. 
Iki to meto dauguma valstiečių gyveno kaimuose kaip savaran- 
kiški žemės savininkai, dirbantys savo sklypus. Šiuo laikotarpiu 
esmingai pasikeitė ir feodalinis ryšys tarp siuzereno ir vasalo, nes 
buvo imtasi praktikos karines ir kitokias feodalines prievoles pa- 
keisti piniginiais mokesčiais. 


Kultūrinės ir intelektualinės permainos. XI a. pabaigoje ir XII a. 
Vakarų Europa patyrė ne tik politinius ir ekonominius sprogimus, 
bet ir kultūrinį bei intelektualinį sprogimą. Tai buvo metas, kai 
buvo steigiami pirmieji universitetai, kai pirmą kartą atsirado scho- 
lastinis metodas (kaip jis buvo pavadintas vėliau), kai teologija, 
jurisprudencija ir filosofija buvo pirmą kartą griežtai susistemin- 
tos. Šis laikotarpis ženklino modernaus mokslinio mąstymo 
pradžią“. 

Kartu tai buvo laikotarpis, kai buvo pereita iš pradžių prie ro- 
maniškos, po to prie gotikinio stiliaus architektūros; tai buvo epo- 
cha, kai buvo pradėtos statyti didžiosios Europos bažnyčios - Sent 
Deni ir Paryžiaus Dievo Motinos, Kenterberio ir Daramo katedros. 

Tai buvo metas, kai lotynų kalba kaip mokslo kalba buvo su- 
moderninta ir kai šiuolaikinę formą pradėjo įgyti nacionalinės kal- 
bos ir nacionalinė literatūra. Tai buvo didžiosios epinės poezijos 
(Rolando giesmė, karaliaus Artūro epinis ciklas), kurtuazinės lyri- 
kos ir romanų (Bernard'o de Ventadouro kūryba) epocha“. Tai 
buvo metas, kai nepaprastai išaugo pasauliečių raštingumas ir kai 
daugumoje Europos šalių pradėjo vystytis nacionalinės kultūros 
jausmas. 

Ir dar trys pamatiniai visuomeninės sąmonės pokyčiai skatino 
XI a. pabaigos ir XII a. Vakarų Europos žmonių kultūrinio ir inte- 


144 


2. VAKARŲ TEISĖS TRADICIJOS IŠTAKOS POPIEŽIŲ REVOLIUCIJOJE 


lektualinio gyvenimo transformaciją: 1) dvasininkijos korporaci- 
nio tapatumo jausmo augimas, jos kolektyvinės savimonės atsira- 
dimas ir - pirmą kartą — ryški dvasininkų ir pasauliečių priešsta- 
ta; 2) perėjimas prie dinaminės bažnyčios (pirmiausia tapatinamos 
su dvasininkija) sampratos, pagal kurią bažnyčia turi pertvarkyti 
pasaulį, saeculum (pirmiausia tapatinamą su pasauliečiais); 3) naujo 
istorinio laiko vaizdinio atsiradimas; šis vaizdinys apėmė moder- 
numo ir pažangos sąvokas. 


Popiežių revoliucijos sparta ir prievartinis pobūdis 


Stengiantis suvokti visą XI-XII a. įvykusių permainų mastą, 
iškyla grėsmė išleisti iš akių tuos kataklizmų pobūdžio įvykius, 
kurie sudarė Popiežių revoliucijos branduolį. Šiuos įvykius galiau- 
siai įmanoma paaiškinti tik aptariamos transformacijos totalumu, 
tačiau pirmiausia juos reikia traktuoti kaip tiesioginį padarinį pa- 
stangos pasiekti politinį tikslą, būtent tai, ką popiežiaus partija 
vadino „bažnyčios laisve“, t.y. išlaisvinti dvasininkiją nuo impe- 
ratoriaus, karaliaus ir feodalų viešpatavimo ir ją suvienyti pajun- 
giant popiežiaus valdžiai. Jei šį politinį tikslą ir įvykius, tiesiogiai 
kilusius iš pastangų šį tikslą įgyvendinti, įterpsime į šios totalinės 
transformacijos kontekstą, taps aišku, kad ant svarstyklių buvo 
padėta daug daugiau, o ne tik kova dėl valdžios. Tai buvo apoka- 
liptinė kova už naują dalykų tvarką, „už naują dangų ir naują 
žemę“. Tačiau kartu kaip tik šios kovos, kurioje sutapo valdžios 
troškimas ir įsitikinimai, medžiaginiai ir dvasiniai interesai, poli- 
tinės apraiškos buvo tai, kas lėmė tos kovos tempą ir aistringumą. 

Žinoma, sparta yra santykinis dalykas. Gali atrodyti, kad trans- 
formacija, prasidėjusi XI a. viduryje ir neįtvirtinta iki pat XII a. 
antrosios pusės, 0, galimas daiktas, ir iki XIII a. pradžios, turėtų 
būti vadinama laipsniška. Tačiau laiko tarpsnis, reikalingas tam, 
kad įvyktų revoliucija, nebūtinai laikytinas jos greitumo matu. Grei- 
to pokyčio samprata orientuota į tą tempą, kuriuo diena po die- 
nos, metai po metų, dešimtmečiai po dešimtmečių vyksta drastiš- 
kos permainos. Vykstant tokio masto revoliucijai, kokia buvo 
Popiežių revoliucija, gyvenimas pagreitėja, viskas vyksta labai spar- 

čiai, didelės permainos įvyksta per naktį. Iš pradžių, revoliucijai 
tik įsižiebiant — 1075 m. Dictatus Papae, - buvo paskelbta, kad 
ankstesnė politinė ir teisinė santvarka turi būti panaikinta. Impe- 
ratoriai turėjo bučiuoti popiežiui kojas. Popiežius turėjo tapti „vie- 
ninteliu visų Žmonių teisėju“ ir vienintelis turėti teisę „kurti nau- 
jus įstatymus, atitinkančius laikotarpio reikmes“. Tas faktas, kad 
daugelis senosios visuomenės bruožų išliko ir net nesirengė išnyk- 
ti, nekeičia to fakto, kad pastanga tuos bruožus panaikinti buvo 
staigi ir pasireiškė kaip šokas. Be to, nauji institutai (ir nauja po- 
litika) buvo įsteigti beveik taip pat greitai, kaip buvo panaikinti 
senieji institutai. Tas faktas, jog reikėjo daug laiko - kelių kartų, — 
kad revoliucija įtvirtintų savo tikslus, neduoda pagrindo manyti, 
jog procesas buvo laipsniškas. 

Pavyzdžiui, idėja, kad popiežiai turi surengti kryžiaus žygį ap- 
ginti Rytų krikščionims nuo turkų netikėlių, bent jau nuo 1074 m. 
buvo popiežiaus Grigaliaus VII programos dalis. Iki pat savo mir- 
ties 1085 m. šią idėją jis skelbė visai Europai, nors jam pačiam taip 
ir nepavyko gauti tokios paramos, kad ši idėja būtų įgyvendinta. 
Tik 1095 m. jo įpėdinis ir ištikimas pasekėjas popiežius Urbonas II 
sugebėjo surengti Pirmąjį kryžiaus žygį. Todėl galima tarti, jog 
reikėjo daug laiko — apie dvidešimt metų, - kad būtų įgyvendinta 
ši permaina, kuri tiesiogine šio Žodžio prasme apvertė Europą ir 
suvienijo ją bendram kariniam ir misionieriškam žygiui į Rytus. 
Tačiau kita prasme perėjimas nuo Europos iki kryžiaus Žygių epo- 
chos prie Europos po kryžiaus žygių epochos įvyko nepaprastai 
greitai. Nuo to momento, kai popiežius paskelbė kryžiaus žygį, 
prasidėjo persiorientavimas, nuolat skatinęs naujas viltis, naujus 
būgštavimus, naujus planus, naujus ryšius. Kai Pirmasis kryžiaus 
žygis prasidėjo, permainų tempas pagreitėjo. Riterių mobilizavi- 
mas praktiškai iš visų Vakarų krikščioniškojo pasaulio dalių, jų 
kelionės žeme ir jūra ir galiausiai daugybė ginkluotų susidūrimų 
buvo įvykių kamuolys, suspaustas į tokį trumpą laiką, kuris atėjo 
ir praėjo nepaprastai greitai. Negana to, kryžiaus žygiai pasirodė 
esą įvykių eigos pagreitinimas ne tik, pasakykime, apačioje, bet ir 
aukštosios politikos viešpatijoje. Pavyzdžiui, popiežiai bandė pa- 
sinaudoti kryžiaus žygiais kaip būdu Popiežių revoliuciją eks- 

portuoti į Rytų krikščionybės pasaulį. Popiežius paskelbė savo vir- 
šenybę visam krikščionių pasauliui. Rytų ir Vakarų bažnyčių ski- 
limas, pasiekęs kulminaciją 1054 m. garsiajame teologiniame gin- 
če dėl filiogue (priedo prie tikėjimo išpažinimo)“, įgavo prievartos 
ir užkariavimo formą. Be to, 1099 m. Vakarų kryžiuočiai užėmė 
Jeruzalę ir ten įkūrė naują karalystę, Jeruzalės karalystę, bent jau 
teoriškai pavaldžią popiežiams. Iš tikrųjų istorija skleidėsi didžiu- 
liu greičiu! Nors iki Antrojo kryžiaus žygio pradžios praėjo beveik 
penkiasdešimt metų ir dar keturiasdešimt metų nuo Antrojo kry- 
žiaus Žygio pabaigos iki Trečiojo kryžiaus žygio pradžios, šiuos 
laiko tarpsnius irgi reikia traktuoti kaip nuolatinį sužadinimą, su- 
keltą ir kryžiaus žygių laukimo, ir jų prisiminimo. Per visą XII a. 
vyravo jutimas, kad kryžiaus žygis gali prasidėti bet kurią akimirką. 

Tą patį galima pasakyti ir apie svarbiausią revoliucijos tikslą, 
išreikštą šūkiu „bažnyčios laisvė“. Nebuvo įmanoma šito pasiekti 
per vieną dieną (tiesą sakant, giliausia prasme šito neįmanoma 
pasiekti niekada), tačiau pats šios idėjos gilumas, jai būdingas di- 
delio paprastumo ir didelio sudėtingumo derinys garantavo, kad 
kova už ją bus, viena vertus, ilga ir apims dešimtmečius, kartais 
ir šimtmečius, o kita vertus, ši kova taps kataklizmu, kai drastiš- 
kos, o dažnai ir prievartinės permainos dideliu greičiu eis viena 
po kitos. Juk bažnyčios laisvę Žmonės suprato nevienodai. Vie- 
niems ji reiškė teokratinę valstybę. Kitiems ji reiškė, kad bažnyčia 
turi atsisakyti visų savo feodalinių Žemių, viso turto ir visos pa- 
saulietinės valdžios; tai ir pasiūlė popiežius Paskalis II antrojo 
tūkstantmečio antrajame šimtmetyje, bet jo idėja buvo tuojau pat 
atmesta ir Romos kardinolų, ir vokiečių vyskupų, palaikiusių im- 
peratorių. O kai kam ši idėja reiškė tai, kas visai skyrėsi nuo šių 
dviejų kraštutinių alternatyvų. Tas faktas, kad šio lozungo pras- 
mė nuo 1075 m. iki 1122 m. keitėsi, buvo vienas iš to meto revo- 
liucinio pobūdžio ženklų. 

Jau nekalbant apie kryžiaus žygius, Popiežių revoliucijos prie- 
vartinis pobūdis pasireiškė daugeliu karų ir sukilimų. Ir popie- 
žiaus, ir imperatoriaus bei karalių šalininkai rėmėsi samdiniais ir 
feodalinėmis armijomis. O liaudis, ypač miestuose, dažnai sukil- 

davo prieš valdančiuosius — pvz., prieš valdovus vyskupus, ne- 
svarbu, ar jie buvo imperatoriaus, ar popiežiaus statytiniai arba 
rėmėjai. 

Abejotina, kad Popiežių revoliucijos spartą galima atskirti nuo 
jos prievartinio pobūdžio. Aš nenoriu pasakyti, kad jeigu kovoti 
būtų buvę galima be pilietinio karo — tarkime, jei Henriką IV būtų 
buvę galima įtikinti nesipriešinti Grigaliui karine jėga arba Griga- 
lių įtikinti gynybai nesišaukti sąjungininkų normanų, - tai įvykiai 
būtų buvę ne tokie greiti. Nepaisant to, Popiežių revoliucijoje, kaip 
ir vėlesnėse didžiosiose Vakarų istorijos revoliucijose, prievartos 
griebimasis buvo glaudžiai susijęs su ta sparta, kurią lėmė per- 
mainos, taip pat su tų permainų visuotiniu arba pamatiniu pobū- 
džiu. Iš dalies permainų sparta, o iš dalies jų visa apimantis po- 
būdis lėmė tai, kad egzistuojanti santvarka nenorėjo ir negalėjo 
joms pasiduoti. Ir tada, tariant Karlo Marxo žodžiais, jėga tapo 
naujosios eros „būtinąja pribuvėja“. 

Tačiau jėga negalėjo garantuoti galutinės pergalės nei revoliu- 
cinei partijai, nei jos oponentams. Popiežių revoliucija pasibaigė 
kompromisu tarp naujo ir seno. Jėga buvo pribuvėja, o įstatymas 
buvo tas mokytojas, kuris galiausiai kūdikį padarė subrendusiu 
žmogumi. Grigalius VII mirė tremtyje. Henrikas IV buvo nuvers- 
tas. Kompromisas Vokietijoje, Anglijoje, Prancūzijoje ir kitur ga- 
liausiai buvo pasiektas sunkiomis derybomis, kuriose visos šalys 
atsisakė savo radikaliausių reikalavimų. O dėl jėgos galima pasa- 
kyti štai ką: kad abi šalys panorėtų siekti kompromiso, Europai 
teko pergyventi pilietinį karą. Pusiausvyra galiausiai buvo pasiekta 
įstatymu. 


Popiežių revoliucijos trukmė 


Vakarų krikščioniškojo pasaulio transformacijos totalumas XI 
ir XII a., jos sparta ir jos prievartinis pobūdis savaime nepagrįstų 
mūsų teiginio, kad ši epocha apibūdintina kaip pirmoji didžioji 
Vakarų istorijos revoliucija, jei šis revoliucinis sąjūdis nebūtų tę- 
sęsis per keletą kartų. 

Pirmiausia gali pasirodyti, kad revoliucijos trukmė prieštarau- 
ja jos spartai ir prievartiniam pobūdžiui. Tačiau iš tikrųjų iš dalies 
kaip tik todėl, kad tos permainos buvo tokios greitos ir prievarti- 
nės, ir tokios visuotinės, vėlesnės kartos turėjo iš naujo įtvirtinti ir 
patvirtinti jas grindusius principus. Negana to, svarbiausi revo- 
liucijos tikslai turi būti išsaugoti nepaisant neišvengiamų kom- 
promisų su pradiniu jos utopizmu. Kaip transformacijos totalu- 
mas skiria revoliuciją nuo reformos, o sparta ir prievartinis pobūdis 
ją skiria nuo evoliucijos, taip tas faktas, kad didžiosios Vakarų 
istorijos revoliucijos apima keletą kartų, jas skiria nuo paprastų 
sukilimų, coups d'ėtat, nuo kontrrevoliucijų ir karinių diktatūrų. 

Popiežių revoliucija buvo pirmasis sąjūdis Vakarų istorijoje, 
apėmęs keletą kartų ir orientuotas į tam tikrą programą. Popie- 
žiaus partijai prireikė laikotarpio, apimančio beveik ištisą kartą 
(1050-1075 m.), kad paskelbta programa būtų įgyvendinta. Po to 
prireikė kovoti dar keturiasdešimt septynerius metus, kol kitam 
popiežiui pavyko susitarti su kitu imperatoriumi tik vienu klau- 
simu — dėl vyskupų ir abatų investitūros, priklausančios popie- 
žiaus arba imperatoriaus kompetencijai. Dar daugiau laiko prirei- 
kė tam, kad būtų nustatyta baudžiamoji ir civilinė bažnytinės ir 
pasaulietinės valdžios jurisdikcija kiekvienoje didžiausioje Vaka- 
rų Europos karalystėje. Anglijoje tai atsitiko 1170 m., Becketo 
nukankinimo metais, t.y. praėjus 95 metams po to, kai buvo pa- 
skelbti Grigaliaus Įsakai, ir 63 metams po to, kai Henrikas I, anglų 
karalius, nusileido ginče dėl investitūros; tik tada karūna galiau- 
siai atsisakė savo pretenzijų būti aukščiausiuoju anglų dvasinin- 
kijos valdovu. Galų gale buvo pasiekti kompromisai daugeliu klau- 
simų, apėmusių ne tik bažnyčios ir valstybės santykius, bet ir 
pasaulietinių bendruomenių santykius: dvarų sistemą, senjorų ir 
vasalų junginius, pirklių gildijas, laisvuosius miestus ir miestelius, 
teritorines kunigaikštystes ir karalystes, sekuliarizuotą imperiją. 
Revoliucijos vaikai ir anūkai jos pagrindinius principus įkūnijo 
valdžios ir teisės institutuose. Tik po to revoliucija daugiau ar 
mažiau įsitvirtino vėlesniems amžiams. Tiesą sakant, ji niekada 
neįsitvirtino iki galo; ginčai dėl bažnytinės ir pasaulietinės val- 
džios ribų vyko nuolatos. 

Popiežių revoliucijos socialinės-psichologinės priežastys 
ir padariniai 


Buvo paminėti trys naujos visuomeninės sąmonės aspektai, at- 
siradę XI ir XII a. Tai dvasininkijos įgytas naujas korporacinio 
vieningumo jausmas, naujas dvasininkijos atsakomybės už pasau- 
lietinį gyvenimą jausmas ir naujas istorinio laiko jausmas, apiman- 
tis modernumo ir progreso sąvokas. Visi tie trys jausmai labai 
paveikė Vakarų teisės tradicijos raidą. 

Pirmasis aspektas, dvasininkijos korporacinė savimonė (šian- 
dien ji būtų pavadinta klasinė sąmone), buvo neatskiriama revo- 
liucijos dalis ir kaip priežastis, ir kaip padarinys. Žinoma, dvasi- 
ninkija visada turėjo tam tikrą savo kolektyvinio tapatumo pojūtį, 
tačiau geriausiu atveju tai buvo dvasinės vienybės, įsitikinimų ir 
pašaukimo vienybės jausmas, o ne politinės ir teisinės vienybės 
pojūtis. Politiniu ir teisiniu požiūriu dvasininkija iki XI a. buvo 
išsibarsčiusi įvairiose vietovėse ir labai silpnai susijusi su centrine 
bažnyčios valdžia. Net dvasinės vienybės pojūtis buvo užgožtas 
ryškaus skirtumo tarp „normalios“ (regular) ir „pasaulietinės“ dva- 
sininkijos. „Normalūs“ dvasininkai buvo „religiniai“ Žmonės, vie- 
nuoliai ir vienuolės, numirę „šiam pasauliui“ ir gyvenę kaip Am- 
žinojo miesto nariai; pasaulietiniai dvasininkai buvo tie kunigai ir 
vyskupai, kurie buvo beveik visiškai pasinėrę į tų vietovių, kur jie 
gyveno, politinį, ekonominį ir visuomeninį gyvenimą. 

Labiau negu koks kitas pavienis veiksnys, Kliuni reforma pa- 
dėjo pamatus, ant kurių išaugo naujas Vakarų krikščioniškojo pa- 
saulio dvasininkijos korporacinės politinės vienybės jausmas. Re- 
formatorių uolumas lėmė tai, kad tiek normalioji, tiek pasaulietinė 
dvasininkija pradėjo suvokti, kad jos istorinis pašaukimas yra tas 
pats. Be to, Kliuni pateikė modelį, pagal kurį dvasininkija galėjo 
jungtis į vieną antvietinę organizaciją, nes visi kliuniečių vienuo- 
lynai buvo pavaldūs centrinės abatijos jurisdikcijai. 

Pripažinusi svarbiausius Kliuni reformos tikslus, įskaitant ir 
dvasininkų celibatą bei bažnytinių pareigų pirkimo ir pardavimo 
panaikinimą, popiežiaus partija šeštajame ir septintajame XI a. 
dešimtmetyje perėmė šio ankstesnio sąjūdžio moralinį kapitalą, 

įskaitant ir dvasininkijos klasinę sąmonę, kuriai ji padėjo atsirasti. 
Prie šių senesnių tikslų buvo pridėtas naujas šūkis „laisvę bažny- 
čiai“, t.y. bažnyčios laisvės nuo „pasauliečių“ kontrolės reikalavi- 
mas. Šis šūkis buvo nukreiptas į dvasininkų klasinę sąmonę, oO 
kartu ją žadino. Negana to, pats imperatoriaus valdžios bažnyčiai 
fakto pasmerkimas Grigaliui davė galimybę sunaikinti seną Karo- 
lingų idealą. Dvasininkija turėjo rinktis arba politinę vienybę, pa- 
klusdama popiežiaus valdžiai, arba politinį naujų nacionalinių 
bažnyčių susiskaldymą, kuris neišvengiamai būtų atsiradęs įvai- 
riose Europos politijose, jei popiežiai būtų pralaimėję. Kova dėl 
investitūros tai parodė visai aiškiai. Klausimas dėl investitūros 
galiausiai buvo išspręstas separatinėmis derybomis tarp kiekvie- 
no iš galingiausių pasaulietinių valdovų, atstovavusių savo pa- 
saulietinei politijai, ir popiežių, atstovavusių visai Vakarų krikš- 
čioniškojo pasaulio dvasininkijai. Taigi pati Popiežių revoliucija 
padėjo įtvirtinti tą pačią dvasininkijos klasinę sąmonę, kuria ji 
buvo pagrįsta. 

Dvasininkija tapo pirmąja antvietine, antgentine, antfeodali- 
ne, anttautine klase Europoje, pasiekusia politinę ir teisinę vieny- 
bę. Tokia ji tapo parodydama, kad sugeba sukilti prieš vienintelę 
anksčiau egzistavusią visuotinę valdžią - imperatorių - ir ją įveikti. 
Imperatorius neturėjo tokios visuotinės klasės, kuri būtų galėjusi 
jį remti. Nuo XII a. iki XVI a. tik keliems galingiems karaliams 
pavyko suskaldyti Vakarų dvasininkijos hierarchinę vienybę. Net 
Sicilijos karaliai normanai, kuriems XII a. ir XIII a. pavyko neleisti 
įsigalėti popiežiaus valdžiai dvasininkijos atžvilgiu, tik nomina- 
liai priklausiusiai nuo Romos, vis dėlto sutiko, kad popiežius per- 
žiūrėtų visus abejotinus vyskupų rinkimus. 

Terminas „klasė“ dvasininkijos atžvilgiu mano pavartotas iš 
dalies tam, kad būtų pabrėžta, jog Popiežių revoliucija, panašiai 
kaip Vokietijos (protestantų) revoliucija, Anglijos revoliucija, Pran- 
cūzijos ir Amerikos revoliucijos ir Rusijos revoliucija, apima ne tik 
pavienių asmenų ar elitinių grupių, bet ir didelių socialinių gru- 
pių, visuomenėje atlikusių svarbiausias funkcijas, sąveikas. Marxo 
išvados, kad revoliucija apima klasių kovą ir naujos valdančiosios 
klasės iškilimą, teisingumas neturi mūsų pririšti prie siauro 

marksistinio klasės apibrėžimo pagal jos santykį su medžiaginio 
turto gamybos priemonėmis. Vakarų Europos dvasininkija XI a. 
pabaigoje ir XII a. iš tikrųjų atliko svarbų vaidmenį medžiaginio 
turto gamyboje, nes bažnyčia valdė nuo ketvirtadalio iki trečdalio 
visos žemės; vyskupai ir abatai buvo dvarų savininkai, turėję to- 
kius pat ekonominius interesus kaip ir jų nebažnytiniai antrinin- 
kai. Kova prieš pasaulietinę investitūrą iš dalies buvo kova už tai, 
kad ekonominė galybė būtų atimta iš senjorų pasauliečių ir per- 
duota bažnyčiai. Tačiau ne ekonominiai interesai pirmiausia lėmė 
dvasininkijos klasinį pobūdį. Veikiau tai buvo jos kaip dvasinių 
gėrybių gamintojos vaidmuo, dvasininkų kaip nuodėmklausių, kaip 
santuokos ceremonijų vykdytojų, kaip kūdikių krikštytojų, kaip 
laidotuvių ceremonijų vykdytojų, kaip pamokslininkų ir ne tik Va- 
karų visuomenės teologijos, bet ir jos pamatinių politinių bei tei- 
sinių doktrinų propaguotojų vaidmuo. 

Dvasininkijos klasinės sąmonės stiprėjimas buvo susijęs su ant- 
ruoju naujos visuomeninės sąmonės, atsiradusios XI a. ir XII a., 
aspektu — naujo dvasininkijos kaip pasaulietinio gyvenimo refor- 
matorės misijos jausmo atsiradimu. Viena vertus, nauja tendenci- 
ja bažnyčią pirmiausia tapatinti su dvasininkija, su hierarchija 
lėmė tai, kad atsirado griežtas skirtumas tarp dvasininkų ir pa- 
sauliečių. Kita vertus, šis skirtumas implikavo tai, kad dvasinin- 
kai jautėsi esą ne tik aukštesni už pasauliečius, bet ir atsakingi už 
juos. Kitaip tariant, dvasininkijos klasinė sąmonė kartu buvo ir 
socialinė sąmonė moderniąja prasme, atsakomybės už visuome- 
nės ateitį sąmonė. 

Tai atspindėjo labai pasikeitusi žodžio „pasaulietinis“ (secu- 
lar) prasmė. Klasikinėje lotynų kalboje saeculum reiškė „epochą“, 
„laiką“, „kartą“ arba „tam tikros epochos žmones“ (kaip pasaky- 
me „jaunesnioji karta“); be to, šiuo žodžiu buvo pradėtas žymėti 
„šimtmetis“. Bažnyčios tėvai I, II, III ir IV a. žodį „saeculum“ 
vartojo pažymėti žemiškajam pasauliui — „laikinajam“ pasauliui, 
supriešintam su amžinąja Dievo karalyste. (Erdvinis pasaulis, 
mundus, buvo visai kas kita.) Pavyzdžiui, šv. Augustino raštuose, 
kaip parodė Peteris Brownas, saeculum reiškė „egzistenciją“, t.y. 

laikinos Žmogaus egzistencijos visumą, išsiskleidžiančią praeityje, 
dabartyje ir ateityje, nuo Adomo nuopuolio iki Paskutinio teismo. 
Profesorius Brownas rašė: „Šv. Augustinui šitas saeculum yra ne- 
paprastai bloga lemiantis dalykas. Tai gyvenimas kalėjime... jis 
svyruoja aukštyn ir žemyn be jokio ritmo ir prasmės... Dievo valsty- 
bėje nėra istorinio judėjimo veiksnių, nėra jausmo, kad galima ženg- 
ti pirmyn, prie tikslų, kuriuos galima pasiekti istorijoje. Krikščio- 
nys yra tolimos šalies gyventojai... jie yra paženklinti svetimtaučiai, 
kantriai gyvenantys in hoc maligno saeculi.“*? 

Priešingai kartais išsakomai nuomonei, šv. Augustinas Dievo 
valstybės netapatino su krikščionių bažnyčia kaip tokia; be to, Že- 
miškosios valstybės jis netapatino su Romos imperija ar su valsty- 
be apskritai. Ir bažnyčia, ir imperija, jo įsitikinimu, gyveno blogais 
laikais, saeculum. Tačiau krikščionis buvo ypatingas tuo, kad aist- 
ringai ilgėjosi (vėl tariant Browno žodžiais) „šalies, visada esan- 
čios toli ir visada šalia dėl jam būdingos meilės ir vilties“. Todėl 
šv. Augustinui tikras krikščionis, ar tai būtų dvasininkas, ar pa- 
saulietis, gyveno abiejose „valstybėse“, t.y. abiejose - žemės ir dan- 
gaus - visuomenėse“. 

Neigiamas požiūris į saeculum, atsispindėjęs ne tik šv. Augus- 
tino, bet ir daugumos pirmojo bažnyčios istorijos tūkstantmečio 
mąstytojų raštuose, prisidėjo prie to, kad normalioji dvasininkija 
būtų griežtai atskirta nuo pasaulietinės dvasininkijos. Normalieji 
dvasininkai gyveno toliau nuo saeculum ir arčiau Dievo valstybės. 
Galbūt kaip tik todėl XI a. pabaigoje ir XII a. pradžioje popiežiaus 
partija, vadovavusi ir pasaulietinei, ir normaliajai dvasininkijai, 
buvo labiau linkusi kalbėti apie „laikišką“ imperatorių ir karalių 
valdžią ir apie „laikišką“ teisę, o ne apie „pasaulietinę“ valdžią ir 
„pasaulietinę“ teisę, nors abu šie žodžiai reiškė tą patį. „Laikiš- 
kas“ arba „pasaulietinis“ buvo menkinamasis žodis, reiškęs prisi- 
rišimą prie laiko, žmogaus egzistencijos sugedimo padarinį, ypač 
politinės valdžios srityje. O dabar jis buvo pradėtas taikyti vi- 
siems pasauliečiams. Sąvokos „laikiškas“ (ar „pasaulietinis“) an- 
tonimas buvo sąvoka „dvasinis“. Visi dvasininkai dabar buvo va- 
dinami spirituales, „dvasingieji“. Viename iš savo pagarsėjusių 
laiškų Grigalius VII rašė: 

„Kas nežino, kad karaliai ir kunigaikščiai kilo iš žmonių, nepažinu- 
sių Dievo, iškilusių virš savo brolių dėl puikybės, plėšikavimo, išdavys- 
tės, žudymo - trumpai tariant, dėl visokių nusikaltimų, kurstomų šio 
pasaulio kunigaikščio velnio, iš žmonių, apakintų savojo godulio ir 
nedovanotinos savikliovos?... Karaliai ir šios žemės kunigaikščiai, suvi- 
lioti tuščios garbės, savo interesams teikia pirmenybę prieš dvasios da- 
lykus, tuo tarpu pamaldūs pontifikai, niekindami tuštybę, Dievo darbus 
kelia aukščiau kūno darbų... Pirmieji, pernelyg atsidavę pasaulietiniams 
reikalams, nedaug galvoja apie dvasinius dalykus, o antrieji, uoliai 


atsiduodami dangiškiems dalykams, niekina šio pasaulio daiktus. * 


Imperatoriaus valdžia, pasak jo priešų, stokojo dvasinių, t.y. 
šventų ar „dangiškųjų“, bruožų. Vienas iš Grigaliaus propagan- 
distų kreipiasi į imperatorių tokiais žodžiais: „Tu sakai, kad tavo 
valdžia stovi nesvyruodama jau septynis šimtus metų, todėl tu 
turi teisę ją perduoti? Tačiau velnias gali perduoti nuosavybės 
teises į neteisingą valdžią ne labiau, negu vagis —- nuosavybės tei- 
ses į pavogtas gėrybes.“?' 

O štai dar: „Pats mažiausias mažutėlis dvasinio kalavijo kara- 
lystėje yra didesnis už patį Imperatorių, kuris valdo [tik] pasau- 
lietinį kalaviją.“? 

Popiežių revoliucija prasidėjo popiežių pastanga Šventąjį ir 
Krikščioniškiausiąjį Imperatorių, kuris šimtmečiais atliko svarbiau- 
sią vaidmenį bažnyčios gyvenime, nužeminti iki paprasto pasau- 
liečio, žemesnio už žemiausią dvasininką, padėties. Tas, kad im- 
peratoriai ir karaliai, kaip pasauliečiai, savo rankose turėjo tik 
pasaulietinį kalaviją, t.y. buvo atsakingi tik už žemiškuosius rei- 
kalus, šio pasaulio reikalus, lėmė tai, kad jie buvo priklausomoje 
padėtyje palyginti su tais, kurie turėjo savo rankose dvasinį kala- 
viją ir buvo atsakingi už dvasinius reikalus, ir buvo „uoliai atsi- 
davę dangiškiems dalykams“; juk pasauliečiai nusileido dvasinin- 
kijai tikėjimo ir moralės dalykuose, o pasaulietiškumas buvo ne 
toks vertingas kaip dvasiškumas. 

Tačiau Grigalius ir jo šalininkai niekada neabejojo, kad pasau- 
lietinė valdžia, nors pajungta bažnyčiai dvasiniuose ir net — nors 

tik netiesiogiai — pasaulietiniuose dalykuose, turi dieviškąjį auto- 
ritetą, kad pasaulietinio valdovo valdžia kyla iš Dievo ir kad pa- 
saulietinė teisė galiausiai kyla iš proto bei sąžinės, ir jai reikia 
paklusti. Nors ir griežtai smerkdamas pasaulietinius valdovus, Gri- 
galius nuoširdžiai tikėjo pasaulietinės visuomenės ateitimi; tačiau 
šią visuomenę turėjo globoti popiežius. Šiuo klausimu jis ir jo ša- 
lininkai mąstė visai priešingai negu šv. Augustinas. 

Iš tikrųjų pats radikaliausias popiežiaus reikalavimas, būtent 
kad ne tik dvasinis kalavijas, bet ir žemiškasis kalavijas galiausiai 
priklausytų bažnyčiai, kuri perduoda jį pasaulietiniam valdovui, 
yra paradoksalus. Pasak Jono Solsberiečio, karalius yra „dvasininkų 
valdžios vykdytojas, tas, kuris atlieka šventųjų pareigų pusę, ne- 
vertą dvasininkijos rankų“. Nevertą — ir vis dėlto šventą. Pati 
dvasiškumo ir pasaulietiškumo atskirtis, kurią bažnyčia, reikalau- 
dama laisvės, karštai palaikė, bet dažnai pažeisdavo siekdama 
išplėsti savo valdžią, buvo užtvara nuo popiežiaus pastangų įtvir- 
tinti savo jurisdikciją nuodėmingumo, priskiriamo pasaulietiniams 
valdovams, vykdantiems pasaulietinę politiką, atžvilgiu. 

Galų gale kova tarp popiežininkų ir jų oponentų baigėsi kom- 
promisais. Kaip tik iš šios kovos ir šių kompromisų išaugo Vakarų 
politinis mokslas, ir ypač pirmosios moderniosios vakarietiškos 
valstybės ir pasaulietinės teisės teorijos. Kaip rašė K. J. Leyseris, 
„politinės idėjos klasikine prasme XI a. ir XII a. pradžioje vykusio- 
je polemikoje pasirodo tik atsitiktinai, retkarčiais... [Tuo metu] dar 
nebuvo pasaulietinės valstybės teorijos, tačiau kaip didžiosios kri- 
zės padarinys ji turėjo greitai atsirasti“. Iš šios kovos tarp pasau- 
lietinės ir dvasinės valdžios šalininkų atsirado kiekvienos šalies 
siekius atitinkančios naujos pasaulietiškumo sampratos. Tie, kurie 
visiškai neigė popiežių nustatytą pasaulietiškumo ir dvasiškumo 
perskyrą ir reikalavo išsaugoti šventą imperatoriaus ar karaliaus 
valdžios pobūdį, apskritai pralaimėjo. Tačiau tikrosios ribos tarp 
šių dviejų sričių — konkretus funkcijų paskirstymas - buvo nusta- 
tytos besigrumiančių šalių kompromisu ir susitaikymų. Pati šios 
problemos prigimtis lėmė tai, kad šios ribos negalėjo būti apibrėž- 
tos abstrakčiai. 

Su dvasininkijai būdingu korporacinio bendrumo ir jos siekio 
pertvarkyti pasaulį jausmu buvo glaudžiai susijęs trečiasis naujos 
visuomeninės sąmonės, atsiradusios XI ir XII a., aspektas, būtent 
naujas istorinio laiko pojūtis, apimantis modernumo ir pažangos 
vaizdinius. Šis pojūtis irgi buvo ir Popiežių revoliucijos priežastis, 
ir jos padarinys. 

Naujas laiko pojūtis glūdėjo pasikeitusioje žodžio saeculum pras- 
mėje ir naujame pasaulio pertvarkymo misijos pojūtyje. Palyginti 
statišką požiūrį į politinę visuomenę išstūmė dinamiškesnis po- 
žiūris, pradėta rūpintis visuomeninių institutų ateitimi. Bet kartu 
atsirado visiškai naujas istorijos supratimas ir naujas ateities ryšio 
su praeitimi pojūtis. „Senovės“ ir „naujųjų“ laikų perskyra, anks- 
tesniais amžiais pasirodydavusi tik epizodiškai, popiežiaus parti- 
jos literatūroje tapo įprastu dalyku. XII a. Europoje pasirodė pir- 
mieji istorikai, Vakarų istoriją traktavę kaip judėjimą iš praeities 
pakopomis į naują ateitį. Tai buvo tokie žmonės kaip Hugas Sen- 
Viktorietis, Otonas Freizingietis, Anzelmas Havelbergietis, Joaki- 
mas Florietis ir kiti. Šie žmonės aiškino, kad istorija juda pirmyn 
pakopomis, pasiekdama kulminaciją jų pačių epochoje, kurią kai 
kurie iš jų vadino moderniaisiais laikais arba modernybe (moder- 
nitas). Joakimas Florietis ir jo mokiniai buvo įsitikinę, kad nauja 
Šventosios Dvasios era keičia Sūnaus erą, kuri priėjo pabaigą. Ot- 
onas Freizingietis rašė, kad pasaulietinė istorija perėjo į šventąją 
istoriją ir susipynė su ja“. 

Kaip ir XVII a. Anglijos revoliucija, Popiežių revoliucija jos da- 
lyvių buvo suprasta ne kaip revoliucija, o kaip restauracija. Gri- 
galius VII, kaip ir Cromwellis, skelbė, kad jis nesiekiąs nieko nau- 
jo, 0 tik norįs atstatyti senąsias laisves, panaikintas netolimoje 
praeityje. Kaip anglų puritonai ir jų įpėdiniai rasdavo precedentų 
XIII a. ir XIV a. bendrojoje teisėje, dažniausiai nepaisydami dau- 
giau nei šimtmetį trukusio Tudorų ir Stuartų absoliutizmo, taip ir 
Grigaliaus šalininkai reformatoriai rasdavo precedentų pirmųjų 
bažnyčios amžių patristikoje, dažniausiai nepaisydami Karolingų 
ir vėlesnės eros Vakarų istorijoje. Ideologiniai akcentai buvo orien- 
tuoti į tradiciją, tačiau iškelti tradiciją buvo galima tik užmaskuo- 

jant artimiausią praeitį ir grįžtant prie tolimesnės praeities. IX ir 
X a. žymiausių frankų ir germanų kanonistų raštai buvo papras- 
čiausiai ignoruojami. Be to, patristika buvo interpretuojama taip, 
kad atitiktų popiežiaus partijos politinę programą, o jei koks nors 
patristikos tekstas neatitikdavo šios programos, jis būdavo atme- 
tamas. Susidūrę su kokiu nors bjauriu papročiu, Grigaliaus šali- 
ninkai reformatoriai, jo nepaisydami, apeliuodavo į tiesą ir cituo- 
davo Tertuliano bei šv. Kipriano aforizmą: „Kristus pasakė: „Aš 
esmi tiesa“. Jis nepasakė: „Aš esmi paprotys“.“ Grigalius VII pa- 
sinaudojo šia citata, puldamas imperatorių Henriką IV. Becketas 
ją nukreipė prieš karalių Henriką II. Ši citata pasižymėjo ypatinga 
galia tuo metu, kai beveik visa vyraujanti teisė buvo paprotinė 
teisė. 

Didžiųjų Vakarų istorijos revoliucijų, pradedant Popiežių re- 
voliucija, požymis buvo tas, kad visiškai naujo pasaulio vizijas jos 
apvilkdavo tolimos praeities drabužiais. Tokie drabužiai galėjo 
būti senovės teisiniai autoritetai (kaip Popiežių revoliucijoje), se- 
novės religinis tekstas, Biblija (kaip vokiečių Reformacijoje), anti- 
kinė civilizacija, klasikinė Graikija (kaip Prancūzijos revoliucijoje) 
arba priešistorinė beklasė visuomenė (kaip Rusijos revoliucijoje). 
Visuose tuose didžiuosiuose perversmuose restauracijos idėja — 
sugrįžimas prie ankstesnio išeities taško ir šia prasme revoliuci- 
ja - buvo susijusi su dinamiška ateities koncepcija. 

Visai nesunku kritikuoti revoliucijų istoriografiją už tai, kad, 
girdi, ji yra politizuota, šališka ir, tiesą sakant, — grynai ideologi- 
nė. Tačiau tai reikštų, kad revoliucionieriams primetami objekty- 
vumo kriterijai, kuriais remiasi šiuolaikinis istorijos mokslas. Bet 
juk pats tas mokslas yra savosios epochos padarinys ir pasižymi 
jam būdingu šališkumu. Negana to, svarbu pabrėžti, kad revoliu- 
cionieriai gerai suprato, jog perinterpretuoja praeitį ir istorinę at- 
mintį pritaiko prie naujų aplinkybių. Tikrai svarbu yra tai, kad 
lemtingiausiuose Vakarų istorijos posūkio taškuose, be projekcijos 
į tolimą praeitį, atsirasdavo poreikis projektuoti į tolimą ateitį. Į 
kovą su dabarties blogybėmis, jei taip galima sakyti, būdavo šau- 
kiama ir praeitis, ir ateitis. 

Moderniosios valstybės atsiradimas 


Popiežių revoliucija sukūrė moderniąją vakarietišką valstybę, 
kurios pirmasis pavyzdys, kad ir kaip būtų paradoksalu, buvo 
pati bažnyčia. 

Prieš šimtą metų Maitlandas pasakė, kad neįmanoma sufor- 
muluoti priimtino valstybės apibrėžimo, kuris neapimtų viduram- 
žių bažnyčios. Jis turėjo galvoje bažnyčią, atsiradusią po popie- 
žiaus Grigaliaus VII pontifikato, nes iki jo bažnyčia buvo susiliejusi 
su pasaulietine visuomene ir neturėjo suvereniteto bei nepriklau- 
somos įstatymų leidybos sąvokų, kurios turi pamatinę svarbą mo- 
derniajam valstybingumui. Tačiau po Grigaliaus VII pontifikato 
bažnyčioje atsirado dauguma skiriamųjų moderniosios valstybės 
bruožų. Bažnyčia paskelbė, kad ji esanti nepriklausoma, hierar- 
chinė, viešoji valdžia. Jos galva, popiežius, turėjo teisę leisti įsta- 
tymus, 0 popiežiaus Grigaliaus įpėdiniai iš tikrųjų išleido tiesiog 
visą srautą naujų įstatymų, kartais remdamiesi savuoju autorite- 
tu, o kartais padedami jų šaukiamų bažnyčios susirinkimų. Be to, 
bažnyčia vykdydavo savo įstatymus per administracinę hierar- 
chiją, kuria remdamasis popiežius valdė panašiai, kaip modernių- 
jų laikų suverenas valdo, remdamasis savo atstovais. Be to, baž- 
nyčia interpretavo savuosius įstatymus ir taikė juos, remdamasi 
teismine hierarchija, kurios viršūnė buvo popiežiaus kurija Romo- 
je. Tai reiškia, kad bažnyčia įgyvendino moderniosios valstybės 
įstatymų leidžiamąją, vykdomąją ir teisminę valdžią. Be to, ji lai- 
kėsi racionaliosios jurisprudencijos sistemos, kanonų teisės. Ji ap- 
mokestindavo savo valdinius dešimtine ir kitokiomis rinkliavo- 
mis. Registruodama krikšto ir mirties atvejus bažnyčia ėmėsi to, 
kas iš esmės buvo savotiškas civilinis registras. Krikštas suteikda- 
vo savotišką pilietybę, kuri vėliau buvo palaikoma reikalavimo, 
formalizuoto 1215 m., kad kiekvienas krikščionis bent jau vieną 
kartą per metus, per Velykas, atliktų išpažintį ir priimtų Šven- 
čiausiąją Komuniją. Tokios pilietybės iš esmės buvo galima netekti 
dėl ekskomunikos. O laikas nuo laiko bažnyčia net sutelkdavo 
armijas. 

Tačiau paradoksalu bažnyčią prilyginti moderniajai valstybei, 
kadangi svarbiausias bruožas, moderniąją valstybę skiriantis ir 
nuo antikinės valstybės, ir nuo germanų ar frankų valstybės, yra 
jos pasaulietinis pobūdis. Antikinė valstybė ir germanų-frankų 
valstybė buvo religinio tipo valstybės, kur aukščiausias politinis 
valdovas buvo atsakingas ir už tai, kad būtų laikomasi religinių 
dogmų bei religinių ritualų, ir dažnai pats buvo laikomas dieviška 
arba pusiau dieviška figūra. Aukščiausios politinės valdžios reli- 
ginės funkcijos ir religinio autoriteto pašalinimas buvo vienas svar- 
biausių Popiežių revoliucijos tikslų. Jai pasibaigus, tie, kurie išpa- 
žino Romos katalikų doktriną, imperatorių ir karalius traktavo 
kaip pasauliečius ir todėl kaip Žmones, neturinčius jokių įgalioji- 
mų dvasios dalykuose. Pagal popiežiaus teoriją, tik dvasininkija, 
vadovaujama popiežiaus, turėjo įgaliojimus dvasios dalykuose. Ne- 
žiūrint to, dėl kelių priežasčių tai dar nebuvo „bažnyčios atskyri- 
mas nuo valstybės“ moderniąja prasme. 

Pirma, valstybė tikslia, moderniąja, šio žodžio prasme, t.y. pa- 
saulietinė valstybė, egzistuojanti pasaulietinių valstybių sistemo- 
je, tuo metu dar nebuvo atsiradusi, nors kelios šalys (ypač norma- 
nų karalystė Sicilijoje ir normanų Anglija) pradėjo kurti modernius 
politinius ir teisinius institutus. Tuo metu veikiau būta įvairių ti- 
pų pasaulietinių valdžių, apėmusių feodalines senjorijas ir auto- 
nomines municipalines valdžias, o kartu ir atsirandančias tauti- 
nes teritorines valstybes. Jų tarpusavio santykius labai veikė tas 
faktas, kad visi šių valstybių nariai, įskaitant ir valdovus, dauge- 
liu požiūrių buvo pavaldūs ir virš jų iškilusiai bažnytinei valstybei. 

Antra, nors imperatorius, karaliai ir kiti pasaulietiniai valdo- 
vai prarado savo bažnytinę valdžią, jie ir toliau — dėl dvigubos 
investitūros sistemos — atliko svarbų vaidmenį skiriant vyskupus, 
abatus ir kitus dvasininkus ir apskritai darė didelę įtaką bažny- 
čios politikai. Ir atvirkščiai, dvasininkijos atstovai ir toliau atliko 
žymų vaidmenį pasaulietinėje politikoje kaip pasaulietinių valdo- 
vų patarėjai, o dažnai ir kaip aukšti pasaulietiniai pareigūnai. 
Pavyzdžiui, Anglijos lordas kancleris, pagal svarbą antras asmuo 
valstybėje, iki pat XVI a. faktiškai būdavo aukštas bažnytininkas; 
dažniausiai tai buvo Kenterberio ar Jorko arkivyskupas. 

Trečia, bažnyčia išsaugojo svarbius pasaulietinius įgaliojimus. 
Vyskupai ir toliau buvo savųjų feodalinių vasalų ir servų senjorai 
ir savųjų dvarų valdytojai. Be to, popiežiai įtvirtino savo įtaką 
pasaulietinei politikai visose šalyse; juk popiežius paskelbė dvasi- 
nio kalavijo viršenybę prieš pasaulietinį kalaviją, nors žemiškąją 
viršenybę jis pretendavo įgyvendinti netiesiogiai, daugiausia per 
pasaulietinius valdovus“. 

Taigi mūsų teiginys, kad bažnyčia buvo pirma moderni vaka- 
rietiška valstybė, turi būti paaiškintas. Popiežių revoliucija iš tik- 
rųjų padėjo pamatus, ant kurių vėliau galėjo atsirasti moderni 
pasaulietinė valstybė. Tai ji padarė, iš imperatorių ir karalių atim- 
dama jų anksčiau turėtus dvasinius įgaliojimus. Negana to, kai 
pasaulietinė valstybė atsirado, ji buvo panaši į popiežiaus vals- 
tybę, tačiau nebeatliko bažnyčios kaip sielų, besirūpinančių amži- 
nuoju gyvenimu, bendruomenės dvasinės funkcijos. Bažnyčia pasi- 
žymėjo paradoksaliais bažnyčios-valstybės (Kirchenstaat) bruožais: 
tai buvo dvasinė bendruomenė, kartu atlikusi žemiškąsias funkci- 
jas, o jos sąranga savo forma buvo panaši į moderniosios valsty- 
bės sąrangą. Kita vertus, pasaulietinė valstybė pasižymėjo para- 
doksaliais bruožais tokios valstybės, kuri neatlieka bažnytinių 
funkcijų, t.y. pasaulietinės politijos bruožais. Bet kartu jos valdiniai 
sudarė dvasinę bendruomenę, pavaldžią savarankiškai dvasinei 
valdžiai. 

Taigi Popiežių revoliucija kaip paveldą ateičiai perdavė įtam- 
pą tarp pasaulietinių ir dvasinių vertybių bažnyčioje, valstybėje ir 
visuomenėje, kuri nebuvo nei tik bažnyčia, nei tik valstybė. Ta- 
čiau kartu ši revoliucija perdavė ateičiai valdymo ir teisines ins- 
titucijas — ir bažnytines, ir pasaulietines, — pašalinančias šią įtam- 
pą ir palaikančias visos sistemos pusiausvyrą. 


Moderniųjų teisės sistemų atsiradimas 


Popiežių revoliucija sukūrė ne tik moderniąją Vakarų valstybę, 
bet ir moderniąsias Vakarų teisės sistemas — pirmoji iš jų buvo 
kanonų teisės sistema. 

Nuo pat pirmųjų mūsų eros šimtmečių bažnyčia sukaupė dau- 
gybę įstatymų — kanonų (normų) ir bažnyčios susirinkimų bei si- 
nodų įsakų, pavienių vyskupų (įskaitant Romos pontifikus) įsakų 
ir sprendimų ir krikščionių imperatorių bei karalių įstatymų, skir- 
tų bažnyčiai. Be to, Vakarų bažnyčia išleido daug penitencialijų 
(vadovų kunigams), kuriose buvo aprašytos įvairios nuodėmės ir 
bausmės. Buvo tariama, kad visi tie įstatymai pavaldūs Biblijos (ir 
Senojo, ir Naujojo Testamento) bei ankstyvosios bažnyčios tėvų — 
tokių kaip Polikarpas Smirnietis, Tertulianas Kartaginietis, Griga- 
lius Nisietis ir Augustinas Hiponietis — raštų priesakams. 

Šitie autoritariniai raštai, apėmę kanonus, lėmė tai, kad visa- 
me Vakarų krikščioniškajame pasaulyje nuo VI iki X a. palaipsniui 
susiklostė bendra teologinės doktrinos, bendrų pamaldų (lotynų 
kalba), bendro normų, susijusių su didžiosiomis nuodėmėmis (to- 
kiomis kaip nužudymas, priesaikos laužymas, vagystė), rinkinio 
ir bendros bažnytinės disciplinos bei struktūros visuma. Kunigai 
visur klausė išpažinčių ir teikdavo sakramentus savo avelėms; 
vyskupai visur valdė kunigus, pašventindavo bažnyčias ir spręs- 
davo ginčus savo vyskupijose; vyskupai visur buvo atsakingi savo 
primams (provincijų ir apskričių vyskupams metropolitams), ir 
visi vyskupai turėjo būti ištikimi Romos vyskupui, kaip pirmajam 
tarp lygiųjų. Tačiau 1000 m. dar nebūta knygos ar keleto knygų, 
kur būtų bandoma pateikti visą bažnytinių įstatymų visumą ar 
bent jau sistemiškai apibendrinti kokią nors jų dalį. Žinoma, būta 
daug kanonų rinkinių, visų pirma bažnyčios susirinkimų kanonų 
ir aukščiausiųjų vyskupų įsakų rinkinių. Paprastai šitie rinkiniai 
buvo sudaromi pagal chronologinį principą ir apimdavo įvairiau- 
sius šaltinius (susirinkimų kanonus, popiežių laiškus, bažnyčios 
tėvų posakius), tačiau kai kuriuose rinkiniuose medžiaga buvo 
skirstoma pagal temas (pašventinimas, bažnytiniai teismai, litur- 
gija, santuoka, erezija, stabmeldystė). Abejotina, kad bent vienas 
iš šių rinkinių buvo pripažįstamas visur; beveik visi tokie rinki- 
niai turėjo tik vietinę reikšmę. 

Tai, kad iki XI a. pabaigos bažnytinė teisė buvo decentralizuo- 
ta, glaudžiai susiję su bažnyčios politinio gyvenimo decentraliza- 
cija. Paprastai vyskupai labiau priklausė nuo imperatorių, karalių 

ir stambiųjų senjorų negu nuo popiežių valdžios. Netgi spręsda- 
mas tuos dvasinius klausimus, į kuriuos pasaulietinė valdžia ne- 
sikišdavo, vyskupas paprastai turėjo didelę autonomiją savo vys- 
kupijoje“'. Bažnyčios universalumo pagrindas pirmiausia buvo ne 
politinė ar teisinė vienybė, o bendras dvasinis paveldas, bendra 
doktrina ir religinė praktika, bendra liturgija. Tokia politinė ir tei- 
sinė vienybė, kuri jau buvo bažnyčios pasiekta, visų pirma buvo 
susijusi su jos dvasinio universalumo išsaugojimu. Šiuo požiūriu 
Vakarų bažnyčia buvo panaši į Rytų bažnyčią. Jos teisė, labai su- 
sipynusi su teologine doktrina, su liturgija ir sakramentais, tik ne- 
tiesiogiai buvo susijusi su organizacinėmis problemomis ir vysku- 
pų valdžia ir beveik visai nesusijusi su nuosavybės teisės normomis, 
nusikaltimu ir teisės pažeidimu, procedūra, paveldėjimu ir pan. 
Šių antraeilių ir trečiaeilių klausimų požiūriu bažnytinė teisė daž- 
nai buvo visai susiliejusi su pasaulietine teise, o pati pasaulietinė 
teisė daugiausia buvo ištirpusi politiniuose, ekonominiuose ir so- 
cialiniuose papročiuose. 

Ant Popiežių revoliucijos bangos iškilo nauja kanonų teisės sis- 
tema ir naujos pasaulietinės teisės sistemos, o kartu su jomis — 
profesionalių teisininkų bei teisėjų klasė, teismų hierarchija, teisės 
mokyklos, teisiniai traktatai ir teisės kaip autonomiškos, vientisos, 
besivystančios principų ir procedūrų visumos koncepcija. Vakarų 
teisės tradicija susiformavo totalinės revoliucijos, kurios tikslas 
buvo nustatyti „teisingą dalykų tvarką“, arba „teisingą pasaulio 
tvarką“, kontekste“. „Teisinga tvarka“ reiškė naują visuomenės 
padalijimą į savarankiškas ir atsiskyrusias bažnytinę ir pasaulie- 
tinę valdžias, bažnytinės valdžios kaip politinio ir teisinio darinio 
institucionalizavimą bei įsitikinimą, kad bažnytinė valdžia yra 
atsakinga už pasaulietinės visuomenės pertvarką. 

Bažnytinės ir pasaulietinės teisės sistemų dualizmas savo ruož- 
tu atvedė prie bažnytinėje teisėtvarkoje atsiradusių pasaulietinių 
teisės sistemų pliuralizmo ir, konkrečiau, prie kartu veikiančių 
bažnytinių ir pasaulietinių teismų jurisdikcijos. Be to, kad būtų 
palaikoma netvari daugelio besivaržančių teisinių sistemų pusiau- 
svyra, buvo reikalingas teisės susisteminimas ir racionalizavimas. 

I. POPIEŽIŲ REVOLIUCIJA IR KANONŲ TEISĖ 


Galiausiai teisinga dalykų tvarka, įvesta Popiežių revoliucijos, reiš- 
kė tokį teisės susisteminimą ir racionalizavimą, kuris leistų sutai- 
kyti konfliktuojančias valdžias remiantis vienijančiais principais: 
kur tik įmanoma, prieštaravimai turėjo būti sutaikyti nesunaiki- 
nant tų sudedamųjų dalių, kurias jie apėmė. 

Apibendrinant galima pasakyti, kad naujos teisės prasmės ir 
nauji teisės tipai, Vakarų Europoje atsiradę įkandin Popiežių re- 
voliucijos, buvo reikalingi kaip priemonės įgyvendinti tokiems tiks- 
lams: 1) centrinės valdžios kontrolei pajungti labai išsisklaidžiu- 
sius gyventojus, priklausančius įvairiausioms grupėms; 2) palaikyti 
savarankišką korporacinę dvasininkijos vienybę ir jos klasinę są- 
monę papildyti nauju, teisiniu, matmeniu; 3) reguliuoti santykius 
tarp besivaržančių bažnytinių ir pasaulietinių politijų; 4) pasau- 
lietinėms valdžioms duoti galimybę tikslingai ir programiškai įgy- 
vendinti jų skelbiamą tikslą — savo jurisdikcijos rėmuose įgyven- 
dinti taiką ir teisingumą; 5) duoti galimybę bažnyčiai tikslingai ir 
programiškai įgyvendinti jos skelbiamą tikslą — pertvarkyti pa- 
saulį. 

Pats svarbiausias Popiežių revoliucijos padarinys buvo tas, kad 
į Vakarų istoriją ji atnešė patį revoliucijos patyrimą. Priešingai 
senajam požiūriui į pasaulietinę istoriją kaip į irimo procesą, buvo 
pažadintas dinamizmo, pažangos laike jausmas, tikėjimas gali- 
mybe pertvarkyti pasaulį. Jau nebebuvo tariama, kad „Žemiškasis 
gyvenimas“ turi neišvengiamai blogėti iki pat Paskutiniojo teis- 
mo. Priešingai, dabar buvo tariama - pirmą kartą, — kad šiame 
pasaulyje įmanoma pažanga, dėl kurios galima įgyvendinti tam 
tikras sąlygas, lemiančias išgelbėjimą aname pasaulyje. 

Galbūt pati dramatiškiausia naujo laiko ir ateities pojūčio iliust- 
racija — naujoji gotikinė architektūra. Didžiulės katedros su į dan- 
gų smingančiais špiliais, pakibusiais kontraforsais ir ištęstomis ar- 
komis išreiškė dinaminę kilimo aukštyn dvasią, aukščiausių 
vertybių įgyvendinimo ir įkūnijimo jausmą. Verta pažymėti, kad 
dažnai šias katedras buvo planuojama pastatyti per keletą šimt- 
mečių ir kartų. 

Ne toks įspūdingas, bet dar svarbesnis naujojo tikėjimo pažan- 
giu judėjimu išganymo link simbolis — toje pačioje epochoje atsira- 

dę didieji teisės paminklai. Skirtingai ne tik nuo ankstesnės Vaka- 
rų liaudies teisės, bet ir nuo romėnų teisės iki ir po Justiniano, 
Vakaruose XI a. pabaigoje, XII a. ir vėliau teisė buvo traktuojama 
kaip organiškai besivystanti sistema, tęstinė, auganti principų ir 
procedūrų visuma, kaip ir katedros kuriama per amžius ir kartas. 


3 


VAKARŲ TEISĖS MOKSLO IŠTAKOS 
EUROPOS UNIVERSITETUOSE 


Dvyliktąjį amžių Maitlandas pavadino „teisės amžiumi“. Ne- 
gana to, tai buvo teisės amžius par excellence, amžius, kai susifor- 
mavo Vakarų teisės tradicija. Tačiau didieji revoliuciniai įvykiai, 
davę postūmį šiai tradicijai, ir pirmieji didieji teisės laimėjimai 
priskirtini paskutiniesiems XI a. dešimtmečiams. Tai buvo popie- 
žiaus Grigaliaus VII Įsakai, Sicilijos, Anglijos ir Normandijos valdo- 
vų normanų administracinės priemonės, nukreiptos į centraliza- 
vimą, didžiojo kanonų teisės specialisto Ivo Šartriečio (1040-1116), 
didžiojo romėnų teisės specialisto Irnerijaus (apie 1060-1125) 
moksliniai laimėjimai. 

Vakarų moderniųjų teisės sistemų atsiradimas XI a. pabaigoje 
ir XII a. buvo glaudžiai susijęs su pirmųjų Europos universitetų 
atsiradimu. Kaip tik universitetuose pirmą kartą Europoje teisė 
buvo dėstoma kaip savarankiška ir susisteminta Žinių visuma, 
kaip mokslas, kurio rėmuose pavieniai teisiniai sprendimai, teisės 
normos ir potvarkiai buvo studijuojami objektyviai ir aiškinami 
remiantis bendrais principais ir tiesomis, pagrindžiančiomis siste- 
mą kaip visumą. Išauklėti naujojo teisės mokslo dvasia, universi- 
tetų absolventai karta po kartos ateidavo darbuotis į atsirandan- 
čių bažnytinių bei pasaulietinių valstybių kanceliarijas bei kitas 
įstaigas ir tapdavo patarėjais, teisėjais, advokatais, administrato- 
riais, įstatymų projektų autoriais. Remdamiesi savo žiniomis, jie 
sutvarkydavo ir padarydavo nuoseklią besikaupiančią teisės nor- 
mų masę, šitaip lipdydami naujas teisės sistemas iš senesnių 

teisėtvarkų, kurios anksčiau buvo beveik visiškai ištirpusios vi- 
suomenės papročiuose ir apskritai politiniuose bei religiniuose ins- 
titutuose. 

Žinoma, teisė įprasta teisinių duomenų ir procedūrų prasme 
gali tapti mokslu tiek pat, kiek juo gali tapti materija ar gyvūnų 
elgsena. Teisės mokslas, jei jis apskritai egzistuoja, turi būti tokių 
teisinių duomenų tyrinėjimas, Žinių apie teisę mokslinė visuma, 
kaip fizikos ar biologijos mokslas yra materijos ar gyvūnų gyveni- 
mo mokslinis tyrinėjimas ar žinių apie materiją ar gyvūnų gyve- 
nimą visuma. Tačiau moksliniu požiūriu esama svarbių skirtumų 
tarp teisinių duomenų ar kitokių socialinių duomenų ir fizikinių 
duomenų, atsirandančių dėl to, kad visuomeninio gyvenimo daly- 
viai sąmoningai suvokia tai, ką jie daro, ir jų sąmonė yra esminė 
duomenų dalis. Negana to, pati sąmonė gali turėti ar siekti turėti 
mokslo bruožų. Veikėjai, stebėdami tai, ką daro jie patys, savo 
stebėjimams gali suteikti sistemingos, objektyvios, patikrinamos 
žinių visumos formą. Kaip tik tai ir atsitiko teisės srityje XI a. 
pabaigoje ir XII a.: teisės normos, sąvokos, sprendimai ir procedū- 
ros savaime liko duomenys ir šia prasme - kažkas visai priešinga 
mokslui, bet teisinės veiklos dalyvių sąmonė pradėjo apimti ir sis- 
teminti šių duomenų tyrinėjimą ir Žinių apie šiuos duomenis 
visumos kaupimą, kuris pasižymėjo tam tikrais mokslo bruožais. 
Be to, mokslas, žinių apie teisę visuma, buvo traktuojamas kaip 
pačių teisinių duomenų dalis. Supratimas susilydė su interpreta- 
cija, O interpretacija su pritaikymu. Pavyzdžiui, mokslinė įžvalga, 
kad Dekalogas draudžia žudyti, bet kitos Biblijos pastraipos rodo, 
jog nužudymas gali būti pateisintas, jei įvykdytas dėl savigynos, 
arba dovanotas, jei yra netyčinis, jau savaime yra taikomo teisinio 
principo — kad nužudymas prima facie yra neteisėtas (pagal Bibli- 
ją), bet jis gali būti pateisintas ar dovanotas tam tikromis aplinky- 
bėmis — nustatymas. Tas faktas, kad ši įžvalga savaime yra įsta- 
tymas (ar gali juo tapti) — dalis to dalyko, kuris įžvelgiamas, — 
teisės mokslą skiria nuo gamtos mokslo. Tiesą sakant, galbūt tai 
yra viena iš priežasčių, dėl kurios kalbinės figūros „juridinis moks- 
las“ ir „teisės mokslas“ (legal science, science of law) XX a. beveik 
nebevartojamos Anglijos ir Amerikos anglų kalboje, nors ir toliau 

plačiai vartojamos prancūzų, vokiečių, italų, rusų ir kitose kalbo- 
se. Tose kalbose žodis, žymintis mokslą, turi platesnę reikšmę, ir 
todėl lengviau nubrėžti ribą tarp teisės ir metateisės, tarp prakti- 
nės ir teorinės teisės — tarp Recht ir Rechtswissenschaft, droit ir la 
science du droit. 

Prielaida, kad teisė Vakaruose pradėta dėstyti ir tyrinėti kaip 
savarankiškas mokslas pirmojo tūkstantmečio pabaigoje ir antro- 
jo tūkstantmečio pradžioje, t.y. tada, kai vyraujančios teisėtvarkos 
tik ką pradėjo išsiskirti iš politikos bei religijos, suponuoja daug 
klausimų. Ko iš tikrųjų mokė pirmieji teisės dėstytojai? Kaip buvo 
galima dėstyti teisę, jei vyraujantys įstatymai ir teisiniai institutai, 
tiek bažnytiniai, tiek pasaulietiniai, visų pirma buvo vietiniai ir 
paprotiniai ir labai susilieję su religiniais įsitikinimais, religine prak- 
tika ir apskritai su politiniu, ekonominiu ir visuomeniniu gy- 
venimu? 

Atsakymas dabarties žmogui skambės keistai. Toji teisė, kuri 
buvo pradėta dėstyti ir tyrinėti ano meto Vakaruose, nebuvo vei- 
kiančioji teisė; tai buvo teisė, išdėstyta viename senoviniame ran- 
kraštyje, surastame vienoje Italijos bibliotekoje XI a. pabaigoje. Ši- 
tas rankraštis atkūrė Digestus, didžiulį teisinės medžiagos rinkinį, 
sudarytą valdant romėnų imperatoriui Justinianui, apie 534 m. 
po Kr. - maždaug prieš penkis šimtmečius. 

Romėnų teisės sąvadas, sudarytas Konstantinopolyje valdant 
Justinianui, buvo labai išvystyta, labai sudėtinga teisės sistema, 
kuri labai skyrėsi nuo germanų liaudies teisės. Vienu metu toji 
sistema vyravo ir Vakarų, ir Rytų Romos imperijoje. Bet 476 m. po 
Kr. buvo nuverstas paskutinis Vakarų Romos imperijos imperato- 
rius, O dar gerokai iki to laiko romėnų civilizacija Vakaruose buvo 
išstumta primityvių gotų, vandalų, frankų, saksų ir kitų ger'manų 
genčių civilizacijų. Po VI a. romėnų teisė Vakaruose išliko tik frag- 
mentų pavidalu, nors kaip sistema toliau klestėjo Rytų Romos im- 
perijoje, Bizantijoje (apėmusioje ir pietų Italiją). Kai kurios pavie- 
nės romėnų teisės sistemos normos ir sąvokos retkarčiais 
pasirodydavo Vakarų bažnytinių ir pasaulietinių valdžių laikas 
nuo laiko leidžiamuose įsakuose ir paprotinėje teisėje tų tautų, 
kurios gyveno dabartinės Prancūzijos ir (šiaurės) Italijos teritori- 

joje. Karolingų ir vėlesnių laikų idėja, kad frankų karalius pavel- 
dėjo Romos imperatorių valdžią, irgi padėjo išlikti pavieniams ro- 
mėnų teisės principams ir normoms, ypač toms, kurios siejosi su 
imperatoriaus valdžia. Kai kuriuose padrikuose įstatymų rinki- 
niuose, išleistuose germanų karalių, būta nemažai romėnų teisės 
normų ir sąvokų. Bet romėnų teisė kaip tokia, t.y. kaip sistema, 
tuo metu, kai Justiniano laikų rankraštis buvo atrastas Italijoje, 
Vakarų Europoje beveik neveikė. Tekstai buvo dingę. Terminų pras- 
mės pasikeitė. Vakaruose nebūta pareigybių, atitinkančių Romos 
magistratus (pretorius), juridinius patarėjus (juristus) ar advoka- 
tus (oratorius). Vyraujantys teisiniai institutai daugiausia buvo 
germaniškos arba frankiškos kilmės. Taigi pirmuoju sistemingo 
juridinio tyrinėjimo objektu Europoje tapo ankstesnės civilizacijos 
teisės sąvadas, teisės sistema, egzistavusi tuo pavidalu, kuriuo ji 
buvo užrašyta milžiniškoje knygoje ar knygų rinkinyje. 

Tačiau lemtingą svarbą turėjo tas faktas, kad teisininkai, tyri- 
nėję šiuos senovinius tekstus, tikėjo — kaip apskritai tikėjo ir jų 
amžininkai, — kad toji ankstesnė civilizacija, Romos imperija, išli- 
ko iki jų laikų ir Vakaruose, ir Rytuose. Ji išliko ypatinga prasme - 
nauju pavidalu: kaip asmens siela gali išlikti suirus kūnui. Nega- 
na to, jie tikėjo, kad ši imperija turėjo universalų pobūdį ir buvo 
tvari. Justiniano teisę pirmiausia jie perėmė ne kaip teisę, veikusią 
Bizantijoje 534 m. po Kr., bet kaip teisę, pritaikomą visada ir vi- 
sur. Kitaip tariant, šią teisę jie traktavo kaip tiesą; lygiai taip pat 
jie traktavo Bibliją ir Platono bei (vėliau) Aristotelio veikalus. Nors, 
tarkime, tai, kas Justiniano kompiliacijoje buvo parašyta apie Že- 
mės nuosavybę, neturėjo nieko bendro su feodalinių nuosavybės 
teisių, 1100 m. vyravusių Toskanoje ar Normandijoje, reguliavi- 
mu, šitai nereiškė, kad toks aprašymas nebuvo „teisė“. Priešingai, 
iš tikrųjų tai buvo tikra teisė, ideali teisė, proto įsikūnijimas. Ne- 
gana to, Toskana ir Normandija pačios buvo laikomos Romos im- 
perijos tęsiniu, kaip bažnyčia ar krikščioniškasis pasaulis buvo lai- 
komi Izraelio tęsiniu. Justiniano sąvado kopijos atradimas apie 
1080 m. buvo sutiktas panašiai, kaip galėtų būti sutiktas seniai 
pamesto Senojo Testamento priedo kopijos atradimas. Štai XIII a. 
didžiojo anglų teisės sąvado, Bractono Traktato apie Anglijos 

įstatymus ir papročius (Treatise on the Laws and Customs of England), 
autorius (ar autoriai) pacitavo apie penkis šimtus pastraipų iš 
Justiniano Digestų be jokių nuorodų, kaip savaime suprantamą 
dalyką tardamas, kad šios pastraipos yra „įstatymas“, galiojantis 
Anglijoje, nors daugelis jų negalėjo būti pritaikytos karaliaus teis- 
muose'. Tiesą sakant, Bractonui net teko įrodinėti, kad anglų pa- 
pročiai, taikomi karaliaus teismuose, sudaro „teisę“, tokią pat re- 
alią kaip ir toji, kuri buvo užrašyta senoviniuose romėnų tekstuose. 

Kad būtų sukurta Vakarų teisės tradicija, buvo reikalingos dar 
dvi sudedamosios dalys. Viena — tai analizės ir sintezės metodas, 
pritaikytas senoviniams teisiniams tekstams, metodas, kuris mo- 
derniaisiais laikais šiek tiek niekinamai buvo pavadintas „scho- 
lastiniu“. Antra sudedamoji dalis — tai kontekstas, kuriame scho- 
lastinis metodas buvo taikomas romėnų teisės knygoms, būtent 
universitetas. 

Šie trys elementai — atrasti teisiniai raštai, sudaryti valdant 
romėnų imperatoriui Justinianui, jų analizės ir sintezės scholasti- 
nis metodas ir teisės dėstymas Europos universitetuose — yra Va- 
karų teisės tradicijos šaknys. Romėnų teisė visai Europai (įskai- 
tant Angliją) davė didesnę dalį jos pamatinio teisinio žodyno. 
Scholastinis metodas iki pat mūsų dienų liko vyraujančių Vakarų 
teisinio mąstymo būdu. Universitetai subūrė teisės mokslininkus 
— dėstytojus ir studentus - iš visos Europos, supažindino juos ne 
tik tarpusavyje, bet ir su teologijos, medicinos bei laisvųjų menų 
dėstytojais ir studentais ir sukūrė iš jų luomą, arba, šiandienine 
kalba, — profesiją. 


Bolonijos teisės mokykla 


Tik ką atrasti romėnų teisės tekstai buvo perrašyti ir XI a. pa- 
baigoje pradėti tyrinėti įvairiuose Italijos miestuose ir kitur. Stu- 
dentai susiburdavo ir metams samdydavo mokytoją, kad jis jiems 
aiškintų tuos tekstus. Teisiniu požiūriu šis susibūrimas buvo pro- 
fesoriaus ir studentų partnerystė (romėnų teisėje - societas). Ypač 
pagarsėjo vienas mokytojas, pradėjęs dėstyti Bolonijoje, šiaurės Ita- 
lijoje, apytikriai 1087 m., - Gvarnerijus, nors į istoriją jis įėjo Irne- 

rijaus vardu. Aplink jį būrėsi studentai iš visos Europos*. Jo mo- 
kykla pergyveno jį patį. Pagal dabartinius apskaičiavimus, Bolo- 
nijoje XII-XIII a. vienu metu teisę studijuodavo nuo 1000 iki 10 000 
studentų. 

Daugumos studentų, kurie buvo atvykėliai, teisinė situacija buvo 
sudėtinga. Pavyzdžiui, bet kurį svetimšalį buvo galima priversti 
atsakyti už bet kurio jo tėvynainio skolas. Jei Bolonijos pirklys 
turėjo pretenzijų Londono pirkliui, jis galėjo išreikalauti padengti 
nuostolius iš bet kurio teisės studento anglo. Kad apsisaugotų nuo 
šitokių ir kitokių nemalonumų, studentai susiburdavo į „Žemie- 
čių“ draugijas pagal etninę ir geografinę kilmę: frankai, pikardie- 
čiai, provansiečiai, alemanai (vokiečiai), anglai, ispanai ir t.t., viso 
labo apie dvidešimt ar daugiau Žemiečių draugijų. Galiausiai jie 
susijungė į dvi korporacijas arba gildijas: viena apėmė visus stu- 
dentus, kilusius iš kraštų, esančių į šiaurę nuo Alpių, o kita - ki- 
lusius iš kraštų, esančių į pietus nuo Alpių. Kiekviena iš šių dviejų 
grupių buvo organizuota kaip universitas. Šiam romėnų teisės ter- 
minui buvo priskirta asociacijos, turinčios juridinio asmens statu- 
są, arba, mūsų dienų kalba, korporacijos prasmė. Profesoriai ne- 
buvo studentų universitas nariai. 

Susivienijimo privalumai Bolonijos studentams buvo akivaiz- 
dūs. Juk tai buvo paaugliai, tačiau pagal viduramžių matus jie 
buvo subrendę jaunuoliai, pasirengę aktyviam politiniam gyveni- 
mui. Susivieniję jie galėjo vaisingiau derėtis su miesto valdžia ir 
net kontroliuoti mokyklos valdymą. Bolonija tapo viduramžių aukš- 
tojo mokslo įstaigos, kontroliuojamos studentų, provaizdžiu, prie- 
šingai profesūros kontroliuojamam universitetui, kuris šiek tiek 
vėliau buvo įsteigtas Paryžiuje. Galiausiai visos tokio tipo institu- 
cijos buvo pavadintos „universitetais“. Iš pradžių šis terminas uni- 
versitetui buvo taikomas šiandienine šio žodžio prasme, t.y. visa 
institucija ar jos veiklos būdas buvo studium generale (bendrasis 
išsilavinimas), žymintis išsimokslinimą, prieinamą ir duodamą vi- 
siems, o ne tik vietiniams. Nebūtinai turėjo būti keletas „departa- 
mentų“: teologijos ar teisės fakultetas pats galėjo vadintis studium 
generale. 

Studentų universitas, arba korporacija, arba gildija, iš Bolonijos 
miesto gavo chartiją, jiems leidusią sudarinėti sutartis su profeso- 
riais, reguliuoti studentų gyvenamųjų patalpų nuomą, nustatyti 
dėstomus kursus ir jų apimamą medžiagą, paskaitų trukmę ir po- 
ilsio dienų skaičių, tvarkyti knygų pardavimo ir nuomos kainas. 
Profesoriams studentai užmokėdavo tiesiogiai, auditorijose. 

Studentų gildijai buvo suteikta plati civilinė ir baudžiamoji ju- 
risdikcija jos narių atžvilgiu. Šitaip studentai galėjo išvengti pilie- 
tinio beteisiškumo, susijusio su svetimšalio statusu, ir tam tikra 
prasme gavo dirbtinę pilietybę. 

Bolonijos chartija reikalavo, kad studentų gildija būtų atsakin- 
ga už „brolišką labdarą, tarpusavio prieraišumą ir draugiškumą, 
rūpinimąsi ligoniais ir skurstančiais, laidotuves ir pykčio bei vai- 
dų pašalinimą, mūsų kandidatų daktaro laipsniui gauti palydas į 
egzamino vietą ir iš jos, gerą dvasinę narių savijautą““. 

Profesoriai sukūrė savo asociaciją, dėstytojų kolegiją, kuri turė- 
jo teisę egzaminuoti ir priimti kandidatus daktaro laipsniui gauti, 
ir imti užmokestį už egzaminą. Kadangi daktaro laipsnis iš esmės 
leisdavo pereiti į dėstytojo profesiją, profesoriai išsaugojo sau tei- 
sę apibrėžti savo gildijos narystę, tačiau tuo jų įgaliojimai ir bai- 
gėsi. Jei studentai jausdavo, kad profesorius neatlieka savo kaip 
dėstytojo pareigų, jie boikotuodavo jo paskaitas ir atsisakydavo 
jam mokėti. O jei paskaita neprasidėdavo laiku, kai pasigirsdavo 
skambutis, arba jei ji būdavo baigiama anksčiau, negu skambutis 
paskelbdavo jos pabaigą, arba jeigu paskaitų kursas nebuvo bai- 
giamas iki semestro pabaigos, studentų gildija profesoriui skirda- 
vo baudą. 

Studentų universiteto vyriausioji valdžia buvo generalinė ta- 
ryba, į kurią kiekviena „Žžemiečių draugija“ rinkdavo du atstovus. 
Generalinė taryba rinkdavo rektorių, o kiekviena žemiečių drau- 
gija turėjo teisę į šį postą kelti savo kandidatą. Rektorius privalėjo 
turėti ne mažiau kaip 24 metus ir būti išbuvęs universiteto nariu 
ne mažiau kaip 5 metus. Rektorius suteikdavo bakalauro laipsnį, 
skirdavo studentų komitetą, kurio nariai būdavo vadinami profe- 
sorių kaltintojais ir pranešdavo rektoriui apie profesorių nusižen- 
gimus. 

Generalinė taryba sprendimus priimdavo balsų dauguma. Svar- 
būs klausimai buvo sprendžiami visuotinio studentų susirinkimo 
(kongregacijos); dalyvavimas jame buvo būtinas, ir kiekvienas stu- 
dentas turėjo teisę šiame susirinkime kalbėti ir balsuoti. Generali- 
nė taryba turėjo teisę priimti universiteto statutus. Statutai regu- 
liuodavo universiteto ekonominius reikalus, įskaitant mokestį už 
įvairias paslaugas ir darbo užmokestį, mokestį už nuomojamas 
knygas, gyvenamąjį būstą, pinigų skolinimo sąlygas. Be to, jie re- 
guliuodavo studentų ir profesorių disciplinos klausimus, taip pat 
daugelį mokymo programos aspektų. Tačiau didžiausias studentų 
savivaldos apribojimas buvo taisyklė, nurodanti, kad nė vienas 
susirinkimo priimtas statutas negali būti keičiamas nepraėjus dvi- 
dešimčiai metų po to, kai jis buvo priimtas, išskyrus tuos atvejus, 
kai statutą keisti vienbalsiai nuspręsdavo ir studentai, ir profeso- 
riai. Studentų valdžios pagrindas iš dalies buvo ekonominis. Stu- 
dentai, kurie buvo turtingų tėvų sūnūs arba buvo remiami fondų 
(paprastai vienuolynų), miestui duodavo labai dideles pajamas. 
Jei jie būdavo kuo nors nepatenkinti, galėjo be vargo persikelti į 
kitą miestą, kartu pasiimdami ir profesorius. Kadangi bendrabu- 
čiai, valgyklos ir auditorijos paprastai būdavo ne studentų, o miesto 
ar vietinių gyventojų nuosavybė, studentų išvykimas galėjo sukel- 
ti sunkią ekonominę krizę. Vėliau profesoriams pradėjo mokėti 
miestas, ir jie buvo susaistyti priesaikos neišvykti iš to miesto. 
Šitokia naujovė labai sumažino studentų galimybę kontroliuoti 
universitetą. 

Bažnytinė hierarchija irgi atliko svarbų vaidmenį, kontroliuo- 
dama teisinį išsimokslinimą. Išskyrus Italijos miestus, XII a. visoje 
Europoje teisinį švietimą kontroliavo ne pasaulietinė, o bažnytinė 
valdžia. Tačiau 1219 m., praėjus daugiau kaip šimtmečiui po to, 
kai Bolonijoje atsirado teisės mokykla, popiežius paskelbė įsaką, 
pagal kurį nė vienas Žmogus negali imtis dėstytojo profesijos (t.y. 
gauti daktaro laipsnį) neišlaikęs egzamino pas Bolonijos arkidia- 
koną ir iš jo negavęs licencijos. Faktiškai arkidiakonas (arba kituo- 
se Italijos universitetuose, pavaldžiuose panašiems popiežiaus įsa- 
kams, - vyskupas) pats nepateikdavo klausimų, o veikiau 
pirmininkaudavo egzaminui. Nežiūrint to, 1219 m. popiežiaus įsa- 

kas iš daktarų atėmė nepriklausomybę suteikti laipsnius, o nuo to 
laiko bažnyčios duodama licentia docendi (licencija, leidžianti dės- 
tyti) buvo reikalinga ir Italijoje, ir visur kitur. Daugelyje Europos 
vietų tokia toli gyvenusių vyskupų vykdoma universitetų kontro- 
lė nuolat sukeldavo studentų maištus. 

Bet istoriniu požiūriu už vyskupų vykdomą universitetų kon- 
trolę buvo svarbesnė jų santykinė laisvė nuo tokios kontrolės (pa- 
lyginti su anksčiau egzistavusiomis mokymo institucijomis). Iki 
XI a. Europoje formalų išsimokslinimą beveik išimtinai duodavo 
vienuolynai. XI a. ir XII a. atsirado ir palaipsniui įsivyravo mo- 
kyklos prie katedrų. Kadangi katedra buvo vyskupo rezidencija, 


ww. |. - 


M e 


išdrįsti prieštarauti savo vyskupui ar abatui. Kita vertus, pasako- 
jama, kad Bolonijos universitetas buvo įsteigtas dėl to, kad Matil- 
da, Toskanos hercogienė ir popiežiaus Grigaliaus VII draugė, pa- 
sikvietė į Boloniją Irnerijų dėstyti romėnų teisę. Taigi daugiau nei 
šimtą metų dėstymo Bolonijos universitete bažnyčia tiesiogiai ne- 
kontroliavo. Žinoma, būta didelio netiesioginio spaudimo; pasa- 
kojama, jog pats Irnerijus buvo ekskomunikuotas dėl to, kad rėmė 
imperatorių, o ne popiežių. Tačiau apskritai Bolonijos juristams 
nebuvo trukdoma remti popiežių arba imperatorių priklausomai 
nuo to, kiek įvairūs romėnų teisės principai pateisindavo vienos 
arba kitos šalies pretenzijas. Tuo tarpu Paryžiuje XII a. pradžioje 
Pierre'as Abėlard'as išdrįso prieštarauti savo vyskupui ir dėstyti 
„kontrkursą“, nepaisydamas jo valios. Kaip tik dėl šio susidūrimo 
XII a. pradžioje ir atsirado Paryžiaus universitetas". Taigi iš pat 
pradžių Europos universitetai įsisteigdavo kaip mokymo įstaigos, 
kuriose profesoriai turėjo laisvę pasirinkti priešingas pozicijas. Tuo 
universitetai labai skyrėsi nuo ankstesnės sistemos, Žinomos nuo 
antikos laikų, kai kiekvienoje mokykloje vyravo vienas mokytojas 
ar viena teorija. 

Bolonija iš pat pradžių buvo universitetas ir ta prasme, kad tai 
buvo aukštoji mokykla, t.y. dauguma studentų anksčiau buvo stu- 
dijavę laisvuosius menus, paprastai vienuolynų ar katedrų mokyk- 
lose. Šių mokyklų programa susidėjo iš septynių „laisvųjų menų“ — 

gramatikos, retorikos, logikos (dar vadinamos dialektika), aritme- 
tikos, geometrijos, astronomijos ir muzikos. Tačiau daugumoje mo- 
kyklų buvo dėstomos pirmosios trys disciplinos, vadinamasis tri- 
vium, visų pirma pagrįstos Biblija, bažnyčios tėvų raštais ir 
ištraukomis iš Platono, Aristotelio, Cicerono ir kitų graikų bei ro- 
mėnų autorių. Laisvųjų menų studijos nuo XII a. buvo išankstinė 
sąlyga, leidžianti studijuoti naujuosius „mokslus“ — teisę, teologiją 
ir mediciną. (Kai Paryžiuje laisvieji menai tapo ketvirtąja univer- 
sitetine disciplina, jos studijos liko išankstine sąlyga, leidžiančia 
studijuoti kitas tris disciplinas.) Bolonijoje iš pradžių buvo tik tei- 
sės fakultetas, o kai galiausiai ten atsirado kiti fakultetai, tarp jų 
nebuvo jokio organizacinio ryšio, išskyrus tai, kad visi studentai 
gaudavo diplomus iš to paties kanclerio, Bolonijos arkidiakono. 

Bolonijos teisinio mokymo sistema buvo perkelta į kitus Euro- 
pos miestus - Paduvą, Perudžią, Pizą, Salamanką, Monpeljė, Or- 
leaną, Prahą, Vieną, Krokuvą ir Heidelbergą“. Tačiau nors daugu- 
ma universitetų į šiaurę nuo Alpių ir perėmė Bolonijos mokymo 
programą ir mokymo metodus, bet įdiegė paryžietiško tipo orga- 
nizaciją, kai visų keturių fakultetų — teologijos, teisės, medicinos ir 
laisvųjų menų — profesoriai ir studentai sudarė vieningą visumą 
ir buvo pavaldūs vienam asmeniui ir vienai valdžiai. Oksforde 
Vakarijus, gavęs išsimokslinimą Bolonijoje, dėstė romėnų teisę XII a. 
viduryje, nors teisės fakultetas Oksforde (o kitas Kembridže) vei- 
kiausiai buvo įsteigtas tik kitame šimtmetyje. 


Mokymo programa ir metodas 


Bolonijoje iš pat pradžių buvo dėstomas romėnų teisės tekstas, 
Justiniano juristų sudarytas VI a. Tiesą sakant, galima spėti, kad 
ši teisės mokykla visų pirma buvo įsteigta tam, kad būtų studijuo- 
jamas šis tekstas. 

Rankraštis buvo sudarytas iš keturių dalių: Kodekso, apėmusio 
dvylika Romos imperatorių, Justiniano pirmtakų, įsakų ir spren- 
dimų knygų; Novelų, apėmusių paties imperatoriaus „Justiniano 
išleistus įstatymus; Institucijų — trumpo įvadinio vadovėlio, skirto 
pradedantiems studijuoti teisę studentams; Digestų, kuriuos su- 

darančios penkiasdešimt knygų apėmė daugybę ištraukų iš romė- 
nų teisininkų veikalų pačiais įvairiausiais teisiniais klausimais. 
Šiuolaikinį anglišką Kodekso vertimą sudaro 1034 puslapiai, No- 
velų — 562 puslapiai, Institucijų — 173 puslapiai, o Digestų - 2734 
puslapiai". 

XI a. pabaigos ir XII a. Europos teisininkai buvo įsitikinę, kad 
visus šiuos raštus jie turi traktuoti kaip vieningą visumą. 

Tačiau didžiausia reikšmė buvo skiriama ne Institucijoms, ku- 
rios buvo savotiškas romėnų teisės pradžiamokslis, ir ne Kodeksui 
ar Noveloms, kur buvo dėstomi konkretūs imperatoriaus statutai 
ir įsakai, bet Digestams, kurie dar buvo vadinami Pandektais. Di- 
gestai buvo didelis rinkinys, apėmęs romėnų teisininkų nuomones 
tūkstančiais teisinių klausimų, susijusių ne tik su nuosavybe, tes- 
tamentais, sutartimis, teisės pažeidimais ir kitomis teisės sritimis, 
apimančiomis tai, kas šiuo metu vadinama civiline teise, bet ir 
baudžiamąją teisę, konstitucinę teisę ir kitas Romos pilietį val- 
džiusios teisės šakas. Tai buvo „municipalinė“ teisė (jus civilis, 
„Miesto teisė“), apimanti viską, išskyrus „tautų teisę“ (jus gen- 
tium), kuri buvo taikoma ir neromėnams ir Digestuose buvo pa- 
liesta tik epizodiškai. Digestai nebuvo kodeksas moderniąja pras- 
me; juose nebuvo bandoma pateikti pilną, sau pakankamą, vidujai 
nuoseklų, sistemiškai sutvarkytą teisės sąvokų, principų ir normų 
rinkinį. Tik Vakaruose, įsisteigus universitetams, Digestai kartu 
su Kodeksu, Novelomis ir Institucijomis buvo pradėti vadinti Ci- 
vilinės teisės sąvadu (Corpus Juris Civilis). 

Tie teisiniai teiginiai, kurie buvo pateikti Digestuose, labai daž- 
nai buvo „teismo nuosprendžiai“ (kaip mes juos pavadintume šian- 
dien) tikrose bylose. Kiti buvo magistratų, vadinamųjų pretorių, 
pareiškimai („ediktai“) apie tai, kaip jie spręs būsimas bylas. 
Pavyzdžiui, pretorius sako: „Jei tu ar tavo vergai jėga atėmė iš 
kokio nors Žmogaus nuosavybę, kurią jis tuo metu turėjo, aš pa- 
tenkinsiu ieškinį tik per metus, bet praėjus metams aš patenkinsiu 
ieškinį tik atsižvelgdamas į tai, kas [vėliau] pateko į rankas tam, 
kuris jėga atėmė iš ieškovo turtą“. Po tokio pareiškimo pateiktos 
citatos iš įvairių teisininkų veikalų. Štai ryšium su minėto preto- 
riaus pareiškimu cituojamas Ulpianas, kuris sako: „Šis draudimas 

buvo priimtas labui to žmogaus, kuris buvo išvarytas jėga, nes yra 
visiškai teisinga tokiomis aplinkybėmis jam padėti. Šis draudimas 
buvo priimtas tam, kad tas žmogus galėtų susigrąžinti savo nuo- 
savybę... Šis draudimas neapima visų prievartos rūšių, o apima 
tik tokią prievartą, kuri panaudota prieš asmenis, iš kurių atimta 
nuosavybė. Jis apima tik Žiaurią prievartą, kai iš šalių atimama 
žemės valda, kaip, pvz., žemės sklypas arba statinys, bet niekas 
kita.“ Kiti teisininkai irgi komentuoja šį draudimą. Pavyzdžiui, ci- 
tuojami tokie Pomponijaus žodžiai: „Bet jei tu išvarytas ginkluota 
jėga, tu turi teisę susigrąžinti žemę, net jeigu pirmiau tu ją pasisa- 
vinai arba jėga (vi), arba slapčia (clam), arba ginčytinos pretenzi- 
jos (precario) pagrindu“. 

Kaip rašė Johnas P. Dawsonas, romėnų teisininkai daugiausia 
dėmesio skirdavo „ne teorinei sintezei, bet nuosekliam ir tvarkin- 
gam individualių bylų išsprendimui... Jų vienintelė paskata buvo 
ekonomija, ne tik kalbos, bet ir idėjų [ekonomija]. Jų prielaidos 
buvo nusistovėjusios, svarbiausiais socialinės ir politinės santvar- 
kos tikslais nebuvo abejojama, teisinių idėjų sistema buvo perne- 
lyg gerai žinoma, kad reikalautų daug diskusijų. Jie buvo proble- 
mų sprendėjai, jie dirbo šios sistemos rėmuose ir nebuvo pašaukti 
spręsti aukščiausių žmonijos reikmių ir likimo problemų. Jie dir- 
bo, pereidami nuo vienos bylos prie kitos, kantriai, įžvalgiai ir 
jausdami gilią pagarbą paveldėtai tradicijai.“!? 

Profesorius Dawsonas pažymi, kad romėnų teisininkai „labiau- 
siai dėmesingi konkretiems kazusams“, dažnai hipotetiniams, bet 
dažnai paimtiems iš tikrų bylų. „Šitie kazusai, - sako jis, - išdės- 
tyti glaustai, kaip ir pačių teisininkų išvados. Išsamiai argumen- 
tuoti nebuvo reikalo, kadangi Žmonėms, nepriklausiusiems šiai 
elitinei grupei, teisininkų autoritetas buvo neginčijamas, o šios gru- 
pės nariai patys pakankamai gerai žinodavo argumentus. Būta 
daug neišsakytų prielaidų arba tokių prielaidų, apie kurias tik už- 
siminta, ir jos buvo atskleistos tik vėliau, kantriai tyrinėjant keletą 
šimtmečių. Svarbiausias teisininkų uždavinys - kaip jį suprato jie 
patys - buvo surasti iškilusių ar galinčių iškilti kazusų sprendi- 
mus tikrinant ir peržiūrint savo svarbiausias idėjas, t.y. žiūrint, 


kaip jos veikia konkrečiais atvejais.“" 

Mūsų dienų Europos studentai teisininkai, studijuojantys ro- 
mėnų teisę, nuo XII a. susistemintą Vakarų universitetų profeso- 
rių, nelengvai patiki, kad pradiniai tekstai buvo tokie kazuistiniai 
ir neteoriniai. Jiems stengiamasi parodyti, kad toje nesuskai- 
čiuojamoje daugybėje ribotų normų ir neapibrėžtų bendrų sąvokų 
implicitiškai glūdėjo abstrakčių sąvokų sistema. Kaip tik toks ro- 
mėnų teisės konceptualizmas pateikiamas kaip anglų ir amerikie- 
čių teisės tariamo partikuliarizmo ir pragmatizmo priešybė. Ta- 
čiau iš tikrųjų tai reiškia į Justiniano romėnų teisę žvelgti vėlesnių 
laikų Europos teisininkų akimis; kaip tik jie iš Justiniano laikų 
teisės padarė konceptualines išvadas — iš konkrečių romėnų su- 
tarčių tipų jie sukūrė sutarčių teisės teoriją, jie apibrėžė valdymo 
teisę, jie išvystė teisėto jėgos panaudojimo doktriną ir apskritai 
susistemino šiuos senovinius tekstus, remdamiesi bendresniais 
principais ir sąvokomis. XII a. teisės mokyklos mokymo programą 
visų pirma sudarė Digestų tekstų skaitymas. Mokytojas garsiai 
skaitydavo —- ir taisydavo — rankraštinio teksto kalbą, o studentai 
sekdavo jį, skaitydami savo turimas (paprastai išsinuomotas) ran- 
kraštines kopijas, ir darydavo reikalingas pataisas. Šis užsiėmi- 
mas ir buvo vadinamas „paskaita“, o šis žodis reiškė „skaitymą“. 
Kai kurie studentai, neįstengdavę nusipirkti ar išsinuomoti Diges- 
tų kopijų, tekstą išmokdavo atmintinai. 

Kadangi tekstas buvo labai sunkus, jį reikėjo aiškinti. Todėl 
perskaitęs tekstą mokytojas jį „glosuodavo“, t.y. jį interpretuoda- 
vo —- žodį po žodžio, eilutę po eilutės. (Glossa graikiškai reiškia 
„Liežuvis“ ir „kalba“, sykiu — „neįprastas žodis“.) Mokytojo dik- 
tuojamas glosas studentai užrašydavo tarp teksto eilučių; ilgesnės 
glosos buvo užrašomos paraštėse. Netrukus užrašytos glosos tapo 
beveik tokios pat autoritetingos, kaip ir pats glosuotas tekstas. 
Apie 1250 m. Akursijaus Glossa ordinaria tapo visuotinai pripa- 
žintu autoritetingu veikalu, apimančiu Digestus kaip visumą. Po 
to įsijungdavo „postglosatoriai“, arba „komentatoriai“, rašę teks- 
tų ir glosų „komentarus“. 

Glosų būta kelių rūšių. Kai kuriose (pavadintose notabilia) bū- 
davo pateikiamas trumpas glosuojamos pastraipos turinys. Kitose 
(pavadintose brocardica) būdavo dėstomos platesnio turinio teisi- 

nės normos (maksimos), pagrįstos konkrečia glosuojamo teksto da- 
limi. Be to, mokytojai anotuodavo tekstą, remdamiesi klasifikaci- 
jomis, kurios buvo vadinamos distinctiones. Jie pradėdavo nuo ben- 
dro termino ar plačios sąvokos ir skaidydavo ją į įvairiausius 
porūšius, kurie savo ruožtu buvo skaidomi ir skirstomi toliau, o 
autorius „fiksuodavo šiuos prasmės ir terminologijos išsišakoji- 
mus iki pačių smulkiausių detalių“". Galiausiai, papildydamas 
„perskyras“, mokytojas iškeldavo gunestiones, tikrindamas kokią 
nors plačią doktriną, t.y. ją pritaikydamas konkrečioms proble- 
moms ar „klausimams“. 

Paskaitų ir disputų programa ir forma buvo aprašyta univer- 
sitetų statutuose. Štai kaip prasideda viena išlikusi viduramžių 
teisės profesoriaus paskaita: 


„Pirma, aš trumpai paaiškinsiu jums kiekvienos [Digestų] pastrai- 
pos turinį prieš pereidamas prie paties teksto. Antra, kiek įmanoma 
aiškiau ir išsamiau aš pateiksiu atskirų įstatymų [kuriuos apima pa- 
straipa] pavyzdžius. Trečia, aš glaustai pakartosiu tekstą, siekdamas jį 
pataisyti. Ketvirta, aš glaustai pakartosiu [įstatymų] pavyzdžių turinį. 
Penkta, aš išspręsiu prieštaravimus, pridurdamas bendruosius princi- 
pus, paprastai vadinamus „brocardica“, ir subtilių bei naudingų pro- 
blemų [guaestiones] perskyras bei jų sprendimus, kiek man padės Dievo 
Apvaizda. Ir jeigu koks nors įstatymas dėl jo šlovės ar sunkumo atro- 
dys nusipelnęs Repeticijos, aš paliksiu jį vakarinei Repeticijai.“" 


Be tekstų skaitymo ir glosų ir be jų analizės, paremtos persky- 
romis ir klausimais, Bolonijoje ir kitose viduramžių teisės mokyk- 
lose programa apimdavo disputatio, t.y. teisinių klausimų aptari- 
mą disputo tarp dviejų studentų, vadovaujamų profesoriaus, arba 
disputo tarp profesorių ir studentų forma. Šis disputas buvo lygi- 
namas su moderniąja teismo proceso inscenizacija, tačiau disputo 
metu visada būdavo aptarinėjami bendrieji teisės klausimai, o ne 
tikroviškos ar hipotetinės faktinės situacijos. 

Bėgant laikui, teisės studijų programa Bolonijos, Paryžiaus, Oks- 
fordo ir kituose Europos universitetuose išsiplėtė, ir į ją būdavo 
įtraukiama ne tik romėnų teisė, išdėstyta Corpus Juris Civilis. Svar- 
biausia nauja disciplina, kuria buvo papildytos studijų programos 

antroje XII a. pusėje, buvo tik ką sukurta bažnytinė kanonų teisė. 
Skirtingai nuo romėnų teisės, kanonų teisė buvo veikianti, vyrau- 
janti teisė, kuri buvo nuolat papildoma popiežių ir bažnyčios su- 
sirinkimų įsakais ir taikoma bažnytiniuose teismuose. Be to, vys- 
tėsi Europos miestų, kunigaikštysčių ir karalysčių pasaulietinės 
teisės sistemos — dažniausiai kuriamos vadovaujant teisininkams, 
parengtiems Bolonijoje ar kitur. Šitaip mokymo programa buvo 
praturtinama nuorodomis į aktualias pasaulietinės teisės proble- 
mas. Analizuodami Justiniano tekstus, profesoriai kartu pateik- 
davo aktualius, praktiškai svarbius teisinius klausimus ir anali- 
zuodavo juos romėnų ir kanonų teisės kontekste. 

Šitaip ankstesnės epochos romėnų teisės studijų atgaivinimas 
pastūmėjo prie aktualių teisinių problemų analizės. Iš pradžių ro- 
mėnų teisė pasitarnavo kaip ideali teisė, kaip teisinių idėjų, trak- 
tuojamų kaip vieninga sistema, visuma; aktualios teisinės proble- 
mos, anksčiau neklasifikuotos ir neapdorotos, buvo analizuojamos 
remiantis romėnų teisės sąvokomis ir vertinamos remiantis šios 
teisės kriterijais. Tam tikra prasme romėnų teisės poveikis vidu- 
ramžių teisiniam mąstymui panašus į teisės istorijos poveikį mo- 
derniajam anglų ir amerikiečių teisiniam mąstymui nuo XVII a. 
iki XX a. pradžios. Romėnų teisė įgalino analizuoti veikiančius 
įstatymus ir pateikė idealus, į kuriuos atsižvelgiant buvo galima 
patikrinti veikiančių įstatymų teisingumą. Tuo nenorima pasaky- 
ti, kad romėnų teisė buvo traktuojama kaip kažkas kita nei vei- 
kiančioji teisė. Ji veikė kartu su naujesniais įstatymais, o tam tikra 
prasme - virš jų. Tačiau romėnų teisė turėjo tokią pamatinę koky- 
bę, kurios stokojo naujieji įstatymai. Jie dar tik radosi, o romėnų 
teisės normos jau egzistavo, ir tie įstatymai turėjo būti su jomis 
suderinami. 


Scholastinis analizės ir sintezės metodas 


XII ir XIII a. Bolonijos ir kitų Vakarų universitetų teisės fakul- 
tetų programa ir mokymo metodai buvo pagrįsti nauju analizės ir 
sintezės būdu, kuris vėliau buvo pavadintas scholastiniu metodu. 
Šis metodas, pirmą kartą visiškai susiformavęs antrojo tūkstantme- 

čio pirmojo šimtmečio pradžioje, ir teisėje, ir teologijoje suponuoja 
absoliutų tam tikrų knygų autoritetą. Tariama, kad šiose knygose 
esama vientisos ir pilnos tam tikros doktrinos visumos. Tačiau 
kartu - tai paradoksas - jis numato, kad tų knygų tekstuose gali 
būti spragų ir prieštaravimų, todėl svarbiausias šio metodo tiks- 
las - apibendrinti tekstą, užpildyti jo spragas ir pašalinti jame esan- 
čius prieštaravimus. Šis metodas vadinamas „dialektiniu“ ta pras- 
me, kuri jam buvo priskiriama XII a.; turima galvoje tai, kad šiuo 
metodu siekiama sutaikyti priešybes'*. 

Ir teisėje, ir teologijoje, o vėliau ir filosofijoje scholastinis meto- 
das paplito universitetinio mokymo metodo, ypač teksto glosavi- 
mo ir dispute aptariamų klausimų iškėlimo metodo, dėka. „Svar- 
biausios teisės ir teologijos knygos buvo natūraliai išaugusios iš 
universitetinių paskaitų.“"? Kitaip tariant, mokslas - išsimokslini- 
mas — kilo iš mokymo, 0 ne vice versa. 

Tuo pačiu metu, kai Vakarų teisininkai pradėjo kurti tai, kas, 
jų manymu, buvo teisės mokslas, Vakarų teologai pradėjo kurti 
tai, kas, jų manymu, buvo teologijos mokslas. Juk Pierre'as Abė- 
lard'as (1079-1142), pirmasis pavartojęs Žodį „teologija“ moder- 
niąja prasme, turėdamas galvoje dieviškojo apreiškimo liudijimų 
sisteminę analizę'“, kartu buvo vienas iš didžiųjų scholastinės 10- 
gikos pradininkų ir kartais vadinamas scholastikos tėvu. Remda- 
masis scholastiniu analizės ir sintezės metodu, Abėlard'as siekė 
pritaikyti racionalius kriterijus, spręsdamas, kokios apreiškimo tie- 
sos turi universalią galioseną, o kokios — tik santykinę. Tačiau tai 
nebuvo toks fundamentalizmas, kuris visus tekste esančius žo- 
džius ima kaip teisingus nepriklausomai nuo jokių aplinkybių; vi- 
suma buvo laikoma teisinga, 0 visumos rėmuose esančioms da- 
lims buvo priskiriami nevienodi tiesos laipsniai. Štai vienoje 
svarbiausių Abėlard'o knygų, Sic et non (Taip ir ne), paprasčiau- 
Slai - nuosekliai cituojant - pateikiamas daugiau kaip 150 Biblijo- 
je, bažnyčios tėvų raštuose ir kituose autoritetinguose šaltiniuose 
esančių nenuoseklumų ir prieštaravimų sąrašas; visi šie raštai lai- 
komi teisingais ir skaitytojui paliekama teisė pabandyti sutaikyti 
parodytus prieštaravimus“. 

Teisėje scholastinis metodas pasireiškė kaip daugybės doktri- 
nų, dažnai prieštaraujančių viena kitai, perimtų iš Justiniano Ko- 
dekso ir iš pasaulietinių autoritetų, analizė ir sintezė. Kaip ir te- 
ologijoje, rašytinis tekstas kaip visuma, Corpus Juris Civilis, buvo 
priimtas kaip šventas, kaip proto įsikūnijimas, panašiai kaip ir 
Biblija bei bažnyčios tėvų raštai. Tačiau priešybių sutaikymo už- 
davinys XII a. Vakarų teisininkui leido laisviau ir lanksčiau už jo 
pirmtakus romėnus traktuoti teisines sąvokas ir normas. Žinoma, 
kaip ir tiems pirmtakams, jam rūpėjo, tariant profesoriaus Daw- 
sono žodžiais, „nuosekliai ir tvarkingai traktuoti individualius at- 
vejus“. Bet kartu jam rūpėjo (skirtingai nuo pirmtakų romėnų) 
surasti „išsamią argumentaciją“ ir pasiekti „teorinę sintezę“. 

O ieškodamas argumentų ir siekdamas sintezės, jis dažnai iš- 
sižadėdavo to siauriau suprantamo nuoseklumo, kurį taip brangi- 
no romėnai. 


Scholastikos santykis su graikų filosofija ir romėnų teise 


XII a. Europos teisininkų metodas buvo ne kas kita, kaip pa- 
keistas dialektinio protavimo metodas, būdingas senovės graikų 
filosofijai ir klasikinei bei poklasikinei romėnų teisei. „Dialektika“ 
graikiškai reiškia „pokalbį“ arba „dialogą“. Senovės graikų filoso- 
fai „pokalbio meną“ (technė dialektikė) laikė protavimo metodu. 
Štai Platonas pokalbį traktavo kaip vienintelį tikrą metodą, ku- 
riuo pasiekiamas tiesos žinojimas; tą metodą jis vadino „mokslu“ 
(epistėmė, scientia). Platono parašyti sokratiškieji dialogai apėmė 
tris pagrindinius „dialektinės“ technikos elementus: 1) oponento 
tezės paneigimą, klausimų ir atsakymų serijomis išvedant iš tos 
tezės tokias mintis, kurios jai prieštarauja arba yra nepriimtinos 
dėl kitų priežasčių;.2) apibendrinimo išvedimą - irgi klausimais ir 
atsakymais — iš teisingų teiginių apie konkrečius dalykus serijų; 
3) sąvokų apibrėžimą remiantis perskyrų technika, jų analizės, t.y. 
daugkartinio gimininės sąvokos skaidymo į rūšines sąvokas ir rū- 
šinių sąvokų skaidymo į porūšius Žyminčias sąvokas, ir sintezės, 
t.y. daugkartinio rūšinių sąvokų sutelkimo į jų gimininę sąvoką, o 
gimininių sąvokų sutelkimo į bendresnę gimininę sąvoką, būdu. 

Šitaip protaudamas Platonas tikėjosi pasiekti gėrio, teisingumo, 
meilės ir kitų „formų“, jo manymu, egzistuojančių visatoje nepri- 
klausomai nuo Žmogaus, tikrąjį pažinimą. 

Aristotelis labai patobulino platoniškąją dialektinio protavimo 
sampratą. Pirma, jis nustatė skirtumą tarp protavimo, kylančio iš 
būtinų teisingų prielaidų (pvz., „visi žmonės mirtingi“ arba „ug- 
nis degina“), ir protavimo, kylančio iš prielaidų, kurios nors ir yra 
visų pripažįstamos ar pateikiamos specialistų, bet vis dėlto yra 
ginčytinos (pvz., „žmogus yra pilietinis gyvūnas“ arba „filosofija 
siektina kaip mokytumo atmaina“). Pasak Aristotelio, tik antrasis 
protavimo būdas yra dialektinis; o kadangi jo prielaidos yra gin- 
čytinos, toks protavimas gali duoti ne tikrą, o tik tikėtiną Žinoji- 
mą. Kita vertus, vien tik pirmasis protavimo būdas, vadinamas 
„apodiktiniu“, gali duoti būtinas tiesas, nes tik iš neginčijamų prie- 
laidų gali būti gautos neginčijamos išvados. 

Be to, Aristotelis patobulino ir išvystė platoniškąją mokslo kon- 
cepciją. Jis pirmas pavartojo šį terminą daugiskaita, siekdamas 
pažymėti „visą eilę atskirų ir aiškiai apibrėžtų „mokslų“, kurie visi 
turi tam tikrus bendrus metodus ir bendras perskyras, bet kartu 
kiekvienas turi savo skiriamuosius archai, arba „principus“ (pa- 
žodžiui „pradmenis“), ir savo apibrėžtą objektą“'*. Taigi kiekvie- 
nas mokslas turi savo tyrimo metodą, „išaugantį iš paties objek- 
to“, nors visiems mokslams būdingas bendras stebėjimo ir 
hipotezių kėlimo metodas. Platoniškąjį „mokslą“ Aristotelis pa- 
dalijo į fiziką, biologiją, geometriją, etiką, politiką, metafiziką ir 
kitus tipus. Bet medicina Aristoteliui liko „menas“ (technė), nes ji 
taiko mokslines tiesas, bet pati negali jų įrodyti. Teisės Aristotelis 
netraktavo net kaip meno; jis ją ištirpdė etikoje, politikoje ir re- 
torikoje. 

Aristotelis mokė, kad tiek apodiktiniam, tiek dialektiniam pro- 
tavimui galima pritaikyti indukcinę arba dedukcinę logiką. (Šiuo 
požiūriu jis irgi skyrėsi nuo Platono, kurio požiūriu tiesa pasiekia- 
ma tik remiantis dedukcine logika, t.y. kai protaujant pereinama 
nuo bendrybės prie atskirybės, o ne nuo atskirybės prie bendry- 
bės.) Nepaisant to, Aristotelio požiūriu, dialektiškai protaujant pir- 
menybė turi būti teikiama indukcinei logikai, nes ji aiškesnė ir 

įtikinamesnė daugumai Žmonių, tuo tarpu protaujant apodiktiš- 
kai dedukcinė logika tinka vieniems mokslams (pvz., matemati- 
kai), bet netinka kitiems (pvz., biologijai). Indukcinė logika nuo 
patirties pereina arba prie tikrumo, arba prie tikimybės, atskiruo- 
se stebimuose atvejuose surasdama bendrybę. Pavyzdžiui, jeigu iš 
stebėjimų aišku, kad įgudęs vairininkas yra geriausias vairininkas, 
o įgudęs vadeliotojas yra geriausias vadeliotojas, galima daryti 
bendrą išvadą, turinčią principo pobūdį, kad įgudęs Žmogus yra 
geriausias žmogus bet kokios konkrečios veiklos srityje??. Tačiau 
šis bendras pastebėjimas gali tapti „moksliniu“ aristoteliškąja pras- 
me tik tada, kai žinomas jį grindžiantis principas, t.y. jo priežas- 
tis, ir tada matyti, kad argumentacijos prielaidos būtinai teisingos. 

Tačiau dialektinio protavimo skiriamasis bruožas yra ne tas, 
kad šis protavimas siejasi su indukcine logika, nes, kaip parodė 
Aristotelis, apodiktinis protavimas daugelyje sričių irgi linksta prie 
indukcinio metodo. Dialektinio protavimo skiriamasis bruožas vi- 
sų pirma yra tas, kad jis prasideda ne nuo „prielaidų“, t.y. ne nuo 
deklaratyvių teiginių, kurie turi būti arba teisingi, arba klaidingi, 
o veikiau nuo „problemų“ ar „klausimų“, dėl kurių žmonių nuo- 
monės gali skirtis, nors galiausiai ginčytinas klausimas bus galu- 
tinai išspręstas remiantis prielaida arba pirminiu principu, ir jis 
bus išspręstas vienaip arba kitaip, jei tik bus taikomi teisingi dia- 
lektinio protavimo metodai“. 

Aristotelio nustatytą skirtumą tarp apodiktinio ir dialektinio 
protavimo III a. pr. Kr. ir vėliau perėmė stoikai. Tačiau dialektinį 
protavimą stoikai traktavo ne kaip pirminių principų pasiekimo 
metodą, o kaip argumentų analizės bei sąvokų apibrėžimo pasi- 
telkus giminės ir rūšies perskyrą ir sintezę metodą. Be to, jie sto- 
kojo paties svarbiausio Aristoteliui dalyko — siekio sisteminti; jų 
dialektika tapo nepriklausoma disciplina, kuri iš esmės nesiskyrė 
nuo logikos, bet kartu turėjo daug retorikos ir gramatikos elementų. 

Kaip tik ta forma, kurią jai davė stoikai, graikų dialektika buvo 
importuota į Romą respublikos epochoje (II-I a. pr. Kr.), o Platono 
ir Aristotelio veikalai liko antroje vietoje. Romoje dialektika do- 
mėjosi išsilavinę visuomenės sluoksniai, įskaitant ir teisininkus, 

kurie ją pirmąkart pritaikė veikiantiems teisiniams institutams. 
Graikai niekada to nebandė daryti. Šio reiškinio priežastys yra 
miglotos. Graikų miestuose nebūta įtakingos ir iškilios teisininkų, 
kuriems būtų patikėtas teisės kultivavimas, klasės. Teisingumą 
vykdė dideli liaudies susirinkimai, o tie, kurie kalbėdavo susirin- 
kimuose, praktikuodavo savotišką deklamaciją, kuri rėmėsi ne tiek 
teisiniais argumentais, kiek apeliavimais į moralinius ir politinius 
motyvus. Negana to, graikų filosofų įsitikinimu, teisinės normos 
negali būti protavimo išeities taškas. Jie išpažino ištikimybę aukš- 
tesnei filosofinei tiesai, pasiekiamai tik stebėjimu ir protu“. Teisės 
normos ir sprendimai jiems nebuvo autoritetai, kuriuos derėtų pri- 
pažinti ar bent jau jų paisyti vien todėl, kad jie įkūnija bendruo- 
meninį teisingumo jausmą; šios normos graikų filosofams buvo 
tik duomenys, kuriais galima naudotis arba nesinaudoti kuriant 
savo filosofines teorijas. Štai graikų filosofai su malonumu svarstė 
klausimus, susijusius su teisėtumu, pavyzdžiui, ar valdovas turi 
valdyti remdamasis teise, ar savo valia, bet, jų manymu, visiškai 
nėra prasmės aptarinėti, pvz., tokį klausimą: ar teisė turi ginti 
prekių savininką nuo tokio asmens, kuris sąžiningai nupirko jas iš 
trečio asmens, 0 šis asmuo apgaulės būdu įtikino savininką jų at- 
sisakyti? Svarstydami tokius civilinės teisės klausimus, graikų fi- 
losofai juos traktavo kaip asmeninės etikos klausimus. Ir atvirkš- 
čiai, konstitucinės teisės klausimai buvo traktuojami kaip politikos 
klausimai. 

Teisingumo idėjai Platonas net priskyrė transcendentinį realu- 
mą, oO tai ir trukdė patikėti jo vykdymą teisininkams. Tik išminties 
mylėtojas, philosophos, sugebėjo valdyti, ir tai tik tada, kai jam 
pavyko pasiekti savo ieškojimų tikslą ir tapti Žinančiuoju. Tariant 
Carlo Friedricho žodžiais, „pats teisingumo transcendentiškumas 
[Platonui] trukdė jį įgyvendinti konstitucinėje santvarkoje“. Jis pri- 
duria, kad dėl tokios teisingumo traktuotės konstitucinė teisė va- 
karietiška šio žodžio prasme „Atėnuose buvo nežinoma“. 

Kita vertus, Romoje labai anksti atsirado įtakinga teisininkų 
klasė. Nuo V a. pr. Kr. žyniai (pontifikai) sudarinėdavo įvairių 
teisinės gynybos priemonių („ieškinių“), taikomų įvairiais atve- 
jais, sąrašus. Be to, kiekvienais metais būdavo renkami pretoriai, 

kurie kasmetinio edikto pavidalu skelbdavo bendras teisines nor- 
mas, taikomas privatiems ginčams, ir iš privačių asmenų priim- 
davo skundus dėl edikto nustatytų teisių pažeidimo. Tokį skundą 
pretorius perduodavo teisėjui, kuris buvo pretoriaus ad hoc pa- 
skirtas pilietis. Pretorius jam liepdavo išnagrinėti bylą ir, pasitvir- 
tinus skunde išdėstytiems faktams, imtis priemonių. Be pretorių ir 
teisėjų, egzistavo trečia piliečių grupė; tai buvo piliečiai, dalyvau- 
davę teisinėse procedūrose - advokatai, pasisakydavę teismuose. 
Galiausiai — ir tai yra svarbiausia — Romoje būta teisės specialistų 
(jie dar buvo vadinami juriskonsultais). Tik jie buvo profesionalūs 
teisininkai. Svarbiausias jų uždavinys buvo teikti juridinę konsul- 
taciją pretoriams, teisėjams, advokatams, bylininkams, klientams, 
norintiems dalyvauti teisiniuose sandoriuose*. 

I a. pr. Kr. jie perėmė graikų dialektinę argumentaciją —- nors tai 
buvo pirmas mokslo įsiveržimas į romėnų teisę, - nereiškė, kad 
romėnų teisė susituokė su graikų filosofija. Tokia santuoka įvyko 
po tūkstančio metų, Vakarų Europos universitetuose. Romėnų tei- 
sininkai neperėmė helėnų auklėjimo sistemos; teisinis mokymas ir 
toliau dažniausiai skleidėsi kaip visai neformalus, asmeniškas 
mokymas kokio nors vyresnio amžiaus teisininko praktiko namuo- 
se. „[Romėnų] juriskonsultai su savo mokiniais neaptarinėdavo 
tokių pamatinių sąvokų kaip teisingumas, teisė ar teisės mokslas, 
nors graikams šios problemos atrodė esančios pačios svarbiausios, 
net vienintelės nusipelnančios dėmesio. Studentas būdavo iškart 
panardinamas į praktiką, kur jam nuolat iškildavo tas pats klau- 
simas: „Ką reikia daryti, atsižvelgiant į esamus faktus?“> Nežiū- 
rint to, kaip tik tuo laikotarpiu — iki vadinamosios klasikinės ro- 
mėnų teisės suklestėjimo I-III a. po Kr. - romėnų teisininkai 
pirmąkart pabandė sistemiškai suklasifikuoti romėnų teisę į įvai- 
rias jos rūšis (genera ir species) ir tiksliai apibrėžti bendrąsias nor- 
mas, taikomas konkretiems atvejams. 

Galbūt ankstyviausias dialektinio mąstymo sistemiško taiky- 
mo teisei pavyzdys — romėnų teisininko Kvinto Mucijaus Scevo- 
los, mirusio 82 m. pr. Kr., traktatas apie jus civile'*. Šiame traktate, 
„padėjusiame ne tik romėnų, bet ir Europos jurisprudencijos pa- 

matus““, civilinė teisė buvo suskirstyta į keturias pagrindines da- 
lis: paveldėjimo teisę, asmens teisę, daiktiškąją teisę ir įsipareigo- 
jimų teisę. Kiekviena dalis buvo skirstoma toliau: paveldėjimas — 
į paveldėjimą pagal testamentą ir be jo; asmens teisė - į santuo- 
kos, globos, laisvo žmogaus, tėvo valdžios ir kt. teisę; daiktiškoji 
teisė - į valdymo ir nevaldymo teisę; įsipareigojimų teisė - į sutar- 
čių ir deliktų teisę. Kiekvienas iš šių porūšių buvo skirstomas to- 
liau; pvz., sutartys buvo skirstomos į realiąsias sutartis, pirkimo ir 
pardavimo ir draugijų sutartis; deliktai buvo suskirstyti į įžeidi- 
mą veiksmu, vagystę ir žalos padarymą nuosavybei“. Prie kiek- 
vienos [teisinių santykių] rūšies ir porūšio, apibūdinamo remian- 
tis jį apimančiais principais, buvo pateikiama [konkreti] juridinė 
medžiaga —- visų pirma pretorių sprendimai nagrinėjant konkre- 
čius atvejus, o kartu ir įstatyminiai aktai, autoritetai iš senesnių 
dokumentų rinkinių ir sakytinės tradicijos autoritetai. Pagrindinis 
autoriaus tikslas — pateikti „definicijas“, tariant jo paties žodžiais?, 
t.y. tiksliai išdėstyti teisines normas, implicitiškai glūdėjusias spren- 
dimuose, priimtuose konkrečiais atvejais. 

Kvinto Mucijaus Scevolos ir jo kolegų, II ir I a. pr. Kr. teisinin- 
kų, veikaluose ne tik konkrečių normų klasifikacijos sistema, bet ir 
jų formulavimo metodas buvo dialektinis plačiai suprasta graikiš- 
ka prasme. Buvo keliami klausimai, renkami įvairūs teisininkų 
atsakymai, o po to buvo siūlomi paties autoriaus sprendimai. 
Pavyzdžiui, kažkoks ankstesnių laikų teisininkas apibendrino įvai- 
rius sprendimus, susijusius su įstatymų dėl vagystės sritimi, ir pa- 
sakė, kad tas, kuris pasiskolino arklį, nusikalto vagyste tuo atveju, 
jei arklį jis nuvedė ne į tą vietą, dėl kurios buvo susitarta, arba 
jeigu jis nuvedė arklį į vietą, esančią toliau, negu buvo susitarta. 
Kvintas Mucijus Scevola išnagrinėjo šiuos ir kitus sprendimus ir 
pateikė platesnį, o kartu ir tikslesnį formulavimą: jeigu asmuo 
paėmė daiktą, kad jį saugotų, ir juo naudojasi, arba jeigu asmuo 
gavo daiktą naudotis ir jį naudoja ne tam tikslui, dėl kurio buvo 
susitarta, jis nusikalsta vagyste“. Šis apibrėžimas apima ne tik pa- 
skolas, bet ir depozitus, be to, vietoje „arklio“ atsiranda „daiktas“. 

Kaip rašo profesorius Steinas, „remdamasis Aristotelio techni- 
ka [Kvintas Mucijus Scevola] kėlė sau tikslą paaiškinti tai, kas 

realiai vyksta teismo procese“*!. Jis siekė šio tikslo, teisinę medžia- 
gą skirstydamas į genera ir species, kol pasiekdavo konkrečius 
sprendimus, juos klasifikuodavo, o tada jau galėjo juos paaiškinti, 
surasdamas „tokią išraiškos formą, kuri apimdavo visas tinkamas 
kategorijas ir išskirdavo visas kitas [kategorijas]“**. Jo ir kitų juo 
sekusių teisininkų tikslas buvo toks: išdėstyti egzistuojančią teisę 
ir apibrėžti jos tikslias ribas“. Tačiau apibendrinimo apimtis buvo 
atvirkščiai proporcinga jo artikuliacijai. Svarstant teisės sąvokų 
klausimą, nedera kreiptis į respublikos epochos romėnų teisinin- 
kus; „net pati mintis apie sąvoką buvo svetima jų mentalitetui'**. 

Vėliau, klasikinėje ir poklasikinėje epochoje (nuo I iki V a. po 
Kr.), romėnų teisininkai patobulino ir išvystė tą dialektinę techni- 
ką, kuria naudojosi jų respublikos laikų pirmtakai, nepakeitę jos iš 
esmės. Atsirado šiek tiek didesnio abstrahavimo tendencija. II a. 
pirmojoje pusėje romėnų teisininkai pradėjo aiškiai kalbėti apie 
„normas“ (regulae), o ne tik apie „definicijas“. Skirtumas tarp šių 
dviejų sąvokų yra labai subtilus. Galima spėti, kad definicijos bu- 
vo labiau susijusios su precedentais, kuriuos jos apibendrindavo. 
Normas - nors jos būdavo išvedamos iš precedentų - buvo galima 
traktuoti kaip savarankišką dalyką. Kartais jos būdavo surenka- 
mos į „normų knygas“, kurios buvo ypač naudingos daugybei smul- 
kių Romos imperijos valdininkų. Tuo metu buvo įkurtos kelios 
teisės mokyklos, ir nors jose vyravo aiški orientacija į praktiką, jos 
neabejotinai sustiprino tendenciją ieškoti bendresnių normų. 
Pavyzdžiui, apibendrinti normoms, susijusioms su pirkimo-par- 
davimo sutarčių tiksliai apibrėžtų sąlygų spragomis, buvo naudo- 
jama Aristotelio sukurta daikto „prigimties“ koncepcija: buvo sa- 
koma, kad sąlygos, „natūraliai priklausančios“ konkrečiam atvejui, 
nereikalauja specialaus susitarimo“. Tačiau buvo manoma, kad 
tik viena sąlyga „natūraliai priklauso“ visiems pirkimo-pardavi- 
mo tipams, būtent ta, kad pardavėjas turėtų dokumentą, patvir- 
tinantį nuosavybės teisę; visos kitos konkretaus atvejo suponuoja- 
mos sutarties garantijos (taip jos būtų vadinamos šiandien), 
susijusios su atskiromis pirkimo ir pardavimo rūšimis, buvo iš- 
vardijamos atskirai, pvz., kad gyvulys yra sveikas ar kad vergas 
neturi įpročio pabėgti. Kartais buvo ieškoma bendrų normų, regu- 

liuojančių įvairius sandorių tipus, pavyzdžiui, įvairius pirkimo- 
pardavimo ir nuomos sutarčių tipus. Tik retais atvejais romėnų 
teisininkai ryždavosi formuluoti labai bendrus principus, regimai 
apimančius visą teisę. Štai Gajus, II a. vidurio teisininkas ir teisės 
mokytojas, rašė, kad sandoriai, sudaryti „pažeidžiant civilinės tei- 
sės normas“, negalioja. Taip teigdamas, jis turėjo galvoje (tačiau 
tik turėjo galvoje) tai, ką pirmąkart aiškiai išdėstė XII a. Vakarų 
teisininkai scholastai: teisė sudaro vientisą sistemą, vientisą 
„kūną“. 

Tą patį dalyką implikavo kai kurios labai bendros regulae, ku- 
rios — atitrauktos nuo precedentų, kurių pagrindu buvo pirmąkart 
suformuluotos - įgavo glaustų epigraminių teiginių, kuriais buvo 
išreikšti pamatiniai teisės principai, formą. Justiniano Digestų pas- 
kutinis poskyris (50.17) „Apie įvairias senovės teisės normas“ ap- 
ima 211 tokių bendrų normų, pavyzdžiui, „Niekas negali būti lai- 
komas apgavusiu tuos, kurie Žino ir sutinka“; „Abejotinais atvejais 
reikia teikti pirmenybę palankesnėms interpetacijoms“, „Sąžinin- 
gumas [daikto] valdytojui duoda tiek pat, kiek ir teisėtam savi- 
ninkui tuo atveju, kai netrukdo įstatymas (Iex)“. Tačiau, kaip pa- 
rodė Steinas“, šitos „teisinės maksimos“, kaip jas pradėta vadinti 
XII a., jei jos traktuojamos kaip abstraktūs principai, turi visiškai 
kitokią prasmę nei ta, kurią jos turėjo konkrečių atvejų - t.y. tų 
atvejų, kurių atžvilgiu jos buvo pirmą kartą suformuluotos, daž- 
nai pateikiamų pirmose Digestų dalyse, - kontekste. Štai pirmoji 
tik ką cituota norma iš pradžių tiesiogiai siejosi su konkrečiu at- 
veju, kai asmuo ką nors gavo iš skolininko sukčiaus, sutikus jo 
kreditoriams: po to kreditoriai negali skųstis, kad buvo apgauti. 
Antroji norma iš pradžių buvo susijusi su palikimu; „palankesnės 
interpretacijos“ — tai interpretacijos, suteikiančios palankesnes są- 
lygas paveldėtojams. Trečioji norma iš pradžių buvo susijusi su 
sąžiningu svetimo vergo valdytoju; jei tas vergas ką nors pavogė 
iš kito asmens, nukentėjęs asmuo iškėlė bylą tam valdytojui. 530 m. 
po Kr. Justinianas išleido įsaką, paaiškinantį senesnį įstatymą, su- 
sijusį su šitokiu atveju. Šis įsakas ir yra įstatymas (lex), apie kurį 
netiesiogiai užsiminta normą išreiškiančios pastraipos paskutinė- 
je frazėje. 

Išleisdamas šį abstrakčias senovinės teisės normas konstatuo- 
jančių 211 grynų teiginių rinkinį, Justinianas nesiekė ką nors ap- 
gauti, versdamas patikėti, kad šios normos turi prasmę, nepri- 
klausomą nuo tų konkrečių situacijų, kurioms tos normos buvo 
pirmą kartą pritaikytos. Tai aišku iš pačios pirmos normos, kur 
cituojami teisininko Pauliaus žodžiai: „Norma yra tai, kas glaus- 
tai išdėsto reikalo esmę... Norma perduodamas glaustas reikalo 
turinys... ir jeigu ji yra nors kiek netiksli, ji nebeveikia.“ Kitaip 
tariant, normos neturi būti traktuojamos jas atitraukus nuo tų at- 
vejų, kuriuos jos apibendrina, konteksto. Tai akivaizdu ir iš to 
fakto, kad prieš kiekvieną normą esama nuorodos į jos pirminį 
kontekstą. Negana to, išskyrus pirmąją normą, kitos normos iš- 
dėstytos nesistemiškai, ir kai kurios iš jų prieštarauja kitoms“. Jus- 
tinianas — bent jau iš dalies - normas į savo didįjį rinkinį įtraukė 
kaip puošmeną. Taip pat tikėtina, jog buvo manoma, kad šios nor- 
mos bus naudingos teisminiuose ginčuose — galbūt kaip prielai- 
dos, galinčios padėti perkelti įrodinėjimo svorio centrą. Galiausiai 
jos tarnavo didaktiniam tikslui — kaip priemonė, padedanti įsi- 
minti ilgą tekstą. Neabejotina, kad nė vienas romėnų teisininkas 
jų netraktavo kaip abstrakčių principų. Tiesą sakant, visas Diges- 
tų 50.17 poskyris Justiniano laikų romėnų teisininkams turėjo pa- 
rodyti, kokia yra teisinga garsioji Javoleno taisyklė, irgi pateikta 
50.17 poskyryje: „Visos normos [definitiones] civilinėje teisėje yra 
pavojingos, nes beveik visada jas galima iškreipti“. (Galimas daik- 
tas, kad ši taisyklė irgi buvo susijusi su kokiu nors konkrečiu api- 
brėžimu.)“* 

Klasikinės ir poklasikinės epochos romėnų teisininkai teisės nor- 
mą traktavo kaip sprendimų, susijusių su ribota bei artikuliuota 
konkrečių atvejų klase, bendrųjų elementų apibendrinimą. Tik ši- 
taip apribodami teisės normų apimtį, jie tikrai tikėjosi pasiekti 
savo tikslą — graikų klasifikacijos ir apibendrinimo metodais pa- 
sinaudoti kaip sprendimų konkrečiais atvejais racionaliu pagrin- 
du. Patys graikai niekada nesistengė šitaip racionalizuoti teisinių 
sprendimų ir normų; dialektinis protavimas jiems buvo būdas tei- 
singas filosofines išvadas — „teiginius“ — išvesti iš nustatytų prie- 

laidų. Graikų dialektiką iš atradimo meno romėnai pavertė spren- 
dimo menu. 

Romėnų teisinę kazuistiką svarbu skirti nuo XI, XII ir vėlesnių 
amžių Vakarų Europos teisininkų teisinės kazuistikos, taip pat 
nuo precedentinio analizės metodo, iki mūsų dienų naudojamo 
anglų ir amerikiečių teisininkų praktikų. Viena vertus, romėnai 
precedentų nenaudojo tam, kad iliustruotų principus ar juos pa- 
tikrintų, tarsi žengdami žingsnį atgal, kad pamatytų, kaip tie prin- 
cipai taikomi. Kita vertus, savo precedentus jie redukuodavo į 
grynus teismo sprendimus, jų nenagrinėdavo kaip visumos, neap- 
tarinėdavo nei faktinio pritaikymo dviprasmybių ar spragų, nei 
atitinkamų teisinių klausimų alternatyvių formuluočių?'. Klasiki- 
nės epochos romėnų teisininkų praktikuotą normų panaudojimą 
apibūdindamas kaip „viso labo parataktinę ir vizualinę asociaciją 
pagal analogiją“**, Maxas Weberis akivaizdžiai nuėjo pernelyg to- 
li. Tačiau romėnų teisininkų nemokėjimas aiškiai suformuluoti tas 
prielaidas ir gilesnius pagrindimus, kuriais rėmėsi tos analogijos, — 
ir net jų nesugebėjimas apibrėžti svarbiausius teisinius terminus*! — 
lėmė ribotumą ar sustabarėjimą analizuojant konkrečius atvejus; 
bet juk kaip tik to romėnų teisininkai ir siekė! Kai Ciceronas agi- 
tavo už sudėtingesnį teisės sisteminimą, pagrįstą tiksliais apibrė- 
Žimais ir abstrakčiomis teisės normomis, teisininkai „atsakė į šiuos 
priekaištus mandagiu tylėjimu“**. Nebūta jokių priežasčių, juos 
spyrusių romėnišką teisminio nuoseklumo dvasią pertvarkyti į fi- 
losofinę sistemą. Jie visai pagrįstai galėjo įtariai vertinti pastan- 
gas aukščiausius graikų filosofijos pasiekimus pritaikyti prakti- 
nėms teismo sprendimų priėmimo reikmėms. 

XI ir XII a. Vakarų Europos teisininkai graikų dialektiką pakėlė 
į daug aukštesnį abstrakcijos lygmenį. Jie stengėsi normas susiste- 
minti į rišlią visumą, t.y. ne tik apibrėžti tam tikroms konkrečių 
atvejų rūšims bendrus elementus, bet kartu normas apibendrinti 
ir pateikti kaip principus, o pačius principus sujungti į pilnatvišką 
sistemą, į teisės sąvadą, arba corpus juris. 

Vienas iš būdų, kuriuo teisininkai scholastai tikėjosi pasiekti šį 
tikslą, buvo toks: romėniškąsias regulae, išdėstytas Digestų 50.17 
poskyryje ir kitur, jie traktavo kaip teisines „maksimas“, t.y. kaip 

savarankiškus universaliai galiojančius principus. Žodis „maksi- 
ma“ buvo perimtas iš Aristotelio terminologijos; jis žymėjo „mak- 
simalų teiginį“, t.y. „universaliją“. Romėnų autorius Boecijus (480- 
524 m. po Kr.), iš kurio lotyniškų vertimų ir komentarų VI-XII a. 
Vakarų mokslininkai semdavosi Žinių apie Aristotelį, rašė, kad 
Aristotelis postulavo tam tikras savaime akivaizdžias prielaidas 
ir kad kaip tik iš šių „maksimalių, t.y. universalių, prielaidų... iš- 
vedami silogizmų sprendiniai““. XII a. didysis logikas Pierre'as 
Abėlard'as savo veikale Dialektika aprašė tokią maksimalią prie- 
laidą, tardamas, kad tai yra prielaida, apibendrinanti jos impli- 
kuojamų dalinių prielaidų prasmę ir logiką. Pavyzdžiui, iš prielai- 
dų „jeigu tai Žmogus, tai yra gyvūnas“, „jeigu tai rožė, tai yra 
gėlė“, „jeigu tai raudona, tai yra spalva“ ir kitų panašaus pobū- 
džio prielaidų, kuriose rūšis yra antecedentas giminės atžvilgiu, 
„Išvedamas maksimalus teiginys, kad tai, kas sakoma apie rūšį, 
gali būti sakoma ir apie giminę“. „Maksima, - rašė Abėlard'as, - 
apima ir išreiškia visų tokių išvadų prasmę ir parodo tokiems 
antecedentams bendrų išvadų tipą““. Bolonijos teisininkai, Abė- 
lard'o amžininkai, iš atskirų atvejų turinio lygiai taip pat išvesda- 
vo universalius principus. Tai buvo visiška ankstesnės romėniš- 
kos sampratos, pagal kurią norma yra tik „trumpas reikalo 
išdėstymas“, priešybė; dabar buvo tariama, kad visa teisė, jus, sin- 
tezės būdu gali būti išvedama iš tam tikrų precedentų tipų ben- 
drųjų bruožų. Po kelių šimtmečių panašia logika rėmėsi anglų ir 
amerikiečių teisininkai, iš konkrečių teismo sprendimų išvesdami 
bendrąsias normas. Mūsų dienų logikai tai vadina „egzistenciniu 
apibendrinimu“*. Jis grindžiamas tokiu bendru protavimo prin- 
cipu: jeigu pavienis objektas a, priklausantis klasei M, turi savybę 
F, tada apie klasę M galima teigti, kad kai kurie ar bent vienas 
klasei M priklausančių objektų turi savybę F. Tačiau XII a. teisi- 
ninkai scholastai ėjo toliau negu anglų ir amerikiečių teisininkai, 
nes jie buvo įsitikinę, kad kiekvienas teismo sprendimas ar teisės 
norma yra giminės „teisė“ rūšis. Todėl visas teisės dalis jie galėjo 
panaudoti tam, kad iš jų sukurtų visumą, o kartu visumą panau- 
dotų interpretuoti kiekvienai daliai. 

Kaip tik tokiu įsitikinimu ir tokiu metodu buvo grindžiamas 
tas būdas, kuriuo teisininkai scholastai analizavo ir apibendrino 
atrastuosius Justiniano tekstus. Šiuo atveju Aristotelio dialekti- 
ka - net anksčiau, negu buvo išversti svarbiausi Aristotelio logi- 
kos veikalai - buvo perkelta į teisę ir buvo pasiektas aukštas sin- 
tezės lygmuo - daug aukštesnis už tą lygmenį, kurį buvo pasiekę 
romėnų teisininkai, tyrinėjamų veikalų autoriai“. 

Tačiau šiuo atveju būta ir kito aspekto. Aristotelis neigė dialek- 
tinio protavimo apodiktinį pobūdį. Šitokiu protavimu nebuvo įma- 
noma pasiekti tikrumo, kadangi netikros buvo tokio protavimo 
prielaidos. XII a. Vakarų Europos teisininkai Aristotelio dialektiką 
vartojo kitaip — siekdami parodyti, kas yra tiesa ir kas yra teisin- 
ga. Jie apvertė Aristotelį ir pastatė jį ant galvos, dialektinį prota- 
vimą sujungdami su apodiktiniu protavimu ir abu protavimo bū- 
dus kartu taikydami teisės normų analizei ir sintezei. Kitaip negu 
jų pirmtakai, romėnų teisininkai ir graikų filosofai, jie tardavo, 
kad protu jie gali įrodyti autoritetingų teisinių tekstų universalią 
tiesą ir universalų teisingumą. Romėnų teisės ediktai ir responsa, 
tiek imami atskirai, tiek kaip visuma, jiems buvo tai, kas tikrai 
nebuvo patiems romėnų teisininkams, — rašytinė prigimtinė teisė, 
ratio scripta, kartu su Biblija, bažnyčios tėvų raštais ir bažnyčios 
kanonais traktuojama kaip šventenybė. Kadangi romėnų teisės nor- 
mos buvo tikros ir teisingos, iš jų buvo galima apodiktiškai išvesti 
naują tiesą ir naują teisingumą. Tačiau kadangi šiuose tekstuose 
būta spragų, dviprasmybių ir prieštaravimų, juos irgi reikėjo ap- 
mąstyti dialektiškai. Tai reiškia: turėjo būti iškeltos problemos, pa- 
teiktos klasifikacijos ir definicijos, išdėstytos priešingos nuomonės 
ir pašalinti prieštaravimai. 

Tai buvo pirmas sisteminis šv. Anzelmo garsiojo devizo Credo 
ut intelligam („Tikiu, kad suprasčiau“) pritaikymas. Pats Aristote- 
lio iškeltas prieštaravimas tarp dialektinio ir apodiktinio protavi- 
mo buvo įveiktas. Dialektinis metodas tapo moksliniu metodu tei- 
sės srityje, o galiausiai jis tapo moksliniu metodu kitose Žinijos 
srityse, įskaitant gamtos mokslus. 

Teisininkai scholastai nuo graikų filosofų skyrėsi ne tik tuo, 
kad buvo įsitikinę, jog iš autoritetingų tekstų protavimu gali būti 

išvesti universalūs teisės principai, bet ir tikėjimu, kad tokie uni- 
versalūs principai turi kitokią prigimtį. Platonas teigė, kad uni- 
versalijos egzistuoja gamtoje —- kad teisingumo ar grožio idėja, tri- 
kampio idėja, spalvos idėja, rožės idėja ir kitos bendrosios idėjos, 
esančios Žmogaus prote, yra išorinėje tikrovėje egzistuojančių „pa- 
radigmų“ arba „formų“ netobuli atspindžiai. Šitokį „realistinį“ 
požiūrį į bendrąsias idėjas — taip jis buvo pavadintas Vakaruose 
vėliau, o dabar būtų pavadintas „idealistiniu“ — Aristotelis pripa- 
žino tik iš dalies, nors didžioji dauguma skirtumų tarp Aristotelio 
ir Platono nebuvo išryškėję vienintelėse iki XII a. pabaigos Vaka- 
rams žinomose Aristotelio veikalų versijose, t.y. Boecijaus verti- 
muose ir komentaruose“. Taigi Vakarų krikščioniškieji filosofai ir 
Platoną, ir Aristotelį laikė realistais. Nors kai kurie krikščioniškieji 
filosofai ir anksčiau kėlė klausimus dėl universalijų „realumo“, 
pirmo smarkaus ir sistemingo antpuolio prieš realistų poziciją bu- 
vo imtasi XI ir XII a.; visų pirma jo ėmėsi Abėlard'as. Jis neigė 
išorinį realumą tų bendrų savybių, kurios apibrėžia individualių 
substancijų klasę. Jis įrodinėjo, kad už proto egzistuoja tik indivi- 
dualiosios substancijos ir kad universalijos yra vardai (n0mina), 
kuriuos išrado protas, kad pažymėtų tam tikrai klasei priklausan- 
čių pavienių daiktų panašumus arba jų santykius. Kai kurie „no- 
minalistai“ tvirtino, kad universalijos apskritai neturi jokios pras- 
mės. Bet Abėlard'as tvirtino, jog vardai turi prasmę tuo požiūriu, 
kad jie apibūdina tam tikrai klasei priklausančius individus, ta- 
čiau jie „egzistuoja“ tik tiek, kiek priskiriami individams. Štai „ge- 
rumas“, „visuomenė“, „spalva“ ir „rožė“ neegzistuoja nei fizinia- 
me pasaulyje, nei tam tikrame idealiame formų pasaulyje; tai 
veikiau yra bendrosios savybės, kurias žmogaus intelektas priski- 
ria geriems darbams arba pavieniams žmonėms, kuriuos sieja vi- 
suomeniniai tarpusavio santykiai, arba konkretiems dažams, arba 
pavienėms rožėms. 

Nominalizmo vaidmuo sisteminant teisę buvo lemtingas. Juk 
realizmas platoniškąja prasme, kad ir koks jis būtų įtikinamas kaip 
metafizika, buvo visiškai svetimas XII a. teisininkams, dėjusiems 
pastangas suklasifikuoti, išskaidyti, perskirti, interpretuoti, apiben- 
drinti, susieti ir suderinti didžiulę teisinių sprendimų, papročių, 

kanonų, dekretų, įsakų ir kitokios teisinės medžiagos masę, suda- 
riusią to meto teisėtvarką. Jeigu teisininkai, sekdami Platonu, bū- 
tų postulavę teisingumo, lygybės, nuoseklumo, procedūrinio tiks- 
lumo ir kitų bendrųjų principų išorinį realumą ir būtų dėję 
pastangas iš visų šių principų išvesti konkrečias teisės normas, tai 
būtų buvę tik bergždi akademiniai pratimai. Tokios abstrakčios 
sistemos kylančioms bažnytinėms ar pasaulietinėms politijoms ne- 
būtų turėjusios jokios naudos. 

Graikiškoji klasifikacijos ir apibendrinimo dvasia buvo reika- 
linga, tačiau reikėjo atsisakyti įsitikinimo, kad šios klasifikacijos ir 
apibendrinimai atspindi išoriniame pasaulyje egzistuojančius tik- 
rus dalykus, t.y. reikėjo atsisakyti platoniškojo natūralizmo. Toks 
natūralizmas teisėje negalėjo Žymiai pranokti romėnų teisininkų 
kazuistinio normatyvizmo. Kita vertus, nominalistai — nors jie, 
kaip ir realistai, rimtai siekė nustatyti bendruosius principus ir 
įrodyti bendrųjų sąvokų galioseną - kartu neigė tai, kad tokie prin- 
cipai ir tokios sąvokos egzistuoja savaime. Nominalistai buvo įsi- 
tikinę, kad universalijas kuria intelektas, protas ir valia, ir todėl 
protas bei valia gali jas keisti; bet kartu jie buvo įsitikinę, kad 
universalijos glūdi atskirybėse, kurias jos apibūdina, o todėl gali 
būti patikrintos remiantis tomis atskirybėmis. Kraštutinio nomi- 
nalizmo šalininkai neigė, kad „visuma didesnė už ją sudarančių 
dalių sumą“, o nuosaikaus nominalizmo šalininkai, tokie kaip Abė- 
lard'as, tvirtino, kad visuma glūdi savosiose dalyse, jas susieda- 
ma, o todėl dalys, imamos atskirai viena nuo kitos (o ne kaip 
visumos dalys), ne tokios didelės kaip dalys, imamos susijusios 
tarpusavyje. Vadinasi, griežtai kalbant, nei dalys neišvedamos iš 
visumos (deduktyviai), nei visuma neišvedama iš dalių (indukty- 
viai); veikiau visuma yra tarpusavyje sąveikaujančios dalys. To- 
dėl Abėlard'o stiliaus nominalizmas labai tiko sisteminti ir sinte- 
tinti teisei; juk teisėje negali būti tokios dalių ir visumos, formos ir 
substancijos, tikslo ir priemonių atskirties, kokia būdinga realisti- 
nėms filosofijoms. 

Paradoksai, glūdintys universalijų ir atskirybių junginyje, buvo 
glaudžiai susiję su paradoksais, glūdinčiais apodiktinio ir dialek- 
tinio protavimo junginyje. Savo ruožtu šie paradoksai buvo glau- 

džiai susiję su paradoksais, glūdinčiais scholastinėje tikėjimo ir 
proto sintezėje. Scholastinė dialektika buvo kažkas daugiau negu 
protavimo metodas ar minties tvarkymo būdas. Jos kriterijai buvo 
ir moraliniai, ir intelektualiniai; tai buvo ne tik tiesos, bet ir teisin- 
gumo tikrinimo būdas. Štai scholastinės antitezės buvo ne tik ben- 
drybė versus atskirybė, objektas versus subjektas, argumentas ver- 
sus atsakymas, bet ir griežtas įstatymas versus nukrypimas nuo 
normų išskirtiniais atvejais, įsakymas versus svarstymas, absoliuti 
norma versus reliatyvi norma, teisėtumas versus malonė, dieviš- 
koji teisė versus žmogiškoji teisė. Šitokios ir į jas panašios „opozi- 
cijos“ buvo naudojamos kaip prieštaraujančių tekstų loginio su- 
taikymo priemonė, bet kartu jos buvo naudojamos kaip priemonė 
suformuoti tiek bažnyčios, tiek pasaulietinės visuomenės teisinius 
institutus tokiu būdu, kad galėtų reikštis alternatyvios vertybės. 
Juk pats Dievas buvo suvokiamas ir kaip teisėtumo, ir kaip malo- 
nės, ir kaip griežto įstatymo, ir kaip teisingumo Dievas. Dieviško- 
jo teisingumo paradoksai pirmą kartą buvo sistemiškai pritaikyti 
žmogiškiesiems įstatymams. Taigi scholastika buvo ne tik meto- 
das, bet kartu jurisprudencija ir teologija. 


Scholastinės dialektikos taikymas teisės mokslui 


Galbūt labiausiai stulbinantis pavyzdys, parodantis, kaip scho- 
lastinė dialektika veikė Vakarų teisės mokslo formavimąsi, yra 
Bolonijos vienuolio Graciano didelės apimties traktatas, parašytas 
apie 1140 m. ir pavadintas (tai įsidėmėtina) Prieštaraujančių kanonų 
dermė“. Šis veikalas, kurio šiuolaikinį leidimą sudaro apie 1400 
spausdintų puslapių“, buvo pirmasis visa apimantis ir sistemiš- 
kas teisinis traktatas Vakarų istorijoje, o galbūt - ir žmonijos isto- 
rijoje, jei Žodis „visa apimantis“ suprantamas kaip pastanga ap- 
imti faktiškai visą tam tikros politijos teisę, o žodis „sistemiškas“ 
suprantamas kaip pastanga tą teisę pateikti kaip vientisą darinį, 
kur visos dalys traktuojamos kaip sąveikaujančios ir šios sąveikos 
dėka formuojančios visumą. 

Iki ankstesnio (XI) šimtmečio nebuvo bandyta visus bažnyčios 
įstatymus surinkti į vieną knygą arba į kelias knygas, o daliniuose 


196 


3. VAKARŲ TEISĖS MOKSLO IŠTAKOS EUROPOS UNIVERSITETUOSE 


tuo metu egzistavusiuose rinkiniuose įstatymai (paprastai vadi- 
nami canones, „normomis“) buvo išdėstyti chronologiškai. Tačiau 
apie 1012 m. Burchardas, Vormso vyskupas, sudarė labai didelį 
rinkinį, pavadintą Decretum — spausdintą leidimą sudaro apie penki 
šimtai puslapių, - sutvarkytą ne chronologiškai, o pagal tam tik- 
ras įvairias kategorijas: tai vyskupystė, įšventintieji, bažnyčios, 
krikštas, eucharistija, žmogžudystė, kraujomaiša, vienuoliai ir vie- 
nuolės, raganos, ekskomunika, melagingas liudijimas, pasninkas, 
girtavimas, pasauliečiai, kaltintojai ir liudytojai, paleistuvavimas, 
ligonių lankymas, atgaila ir kontempliacija (kaip tik tokia tvar- 
ka)“. Burchardas teisės neskyrė nuo teologijos ir nesistengė pa- 
teikti kokios nors aiškios teisės teorijos ar teorijų. Nekomentuoda- 
mas jis pateikia Šventojo Rašto tekstus, visuotinių ir vietinių 
bažnyčios susirinkimų kanonus, popiežių įsakus, normas iš įvai- 
rių penitencialijų ir kitų šaltinių. Po to 1095 m. Ivas, Šartro Vys- 
kupas, sudarė kitą panašų rinkinį, pavadintą Pannormia. Abu šie 
rinkiniai apėmė daugiau komentarų, negu buvo pateikta kada nors 
anksčiau, ir daugiau medžiagos; jie apėmė daug normų, susijusių 
su vagyste, tam tikrus savanoriškų sandorių, valdymo, teisminių 
sprendimų priėmimo tipus ir daug kitokios medžiagos?!'. Savo 
Decretum Prologe Ivas sako, kad bažnytines normas jis siekia su- 
sieti į „vieningą visumą“. Jis vienas pirmųjų nurodė prieštaringas 
autoritetingų šaltinių vietas ir pasiūlė tam tikrus kriterijus, ku- 
riais remiantis buvo galima tuos prieštaravimus sutaikyti. Įkalbi- 
nėjimai, sakė jis, turi užleisti vietą įstatymo reikalavimams, 0 nuo- 
laidžiavimams neturi būti suteikiama bendrųjų normų galiosena. 
Be to, dera apsvarstyti, ar tam tikras kanonas yra atšaukiamas, ar 
neatšaukiamas ir ar tam tikromis aplinkybėmis galima leisti nu- 
krypti nuo jo keliamų reikalavimų. 

Gracianas rėmėsi Ivo veikalu?*. Be to, jis turėjo po ranka romė- 
nų teisės glosatorių, visų pirma savo tėvynainio Irnerijaus, veika- 
lus. Graciano laikais Irnerijus ir jo įpėdiniai Bolonijos teisės mo- 
kykloje jau keletą dešimtmečių indeksavo ir glosavo romėnų tekstus 
ir, siekdami juos paaiškinti, formulavo bendruosius principus, ta- 
čiau Gracianas naudojosi tokiu sisteminimo metodu, kuris skyrėsi 
nuo visų jo pirmtakų naudotų metodų. Skirtingai nuo romėnų 

teisės komentatorių, jis nesinaudojo jau egzistuojančiu konkrečiu 
tekstu; jam pačiam teko gerokai pasikapstyti ir iš įvairių rašytinių 
šaltinių surinkti tuos kanonus, kuriuos jis norėjo susisteminti. Jis 
surinko ir išanalizavo apie 3800 kanoninių tekstų, daugelį — atsi- 
radusių ankstyvajame bažnyčios istorijos laikotarpyje. Tačiau tvar- 
kydamas šiuos tekstus Gracianas nesirėmė įprastinėmis kategori- 
jomis — nei ankstesniųjų kanonų rinkinių (įšventinimo, santuokos, 
atgailos ir t.t.), nei romėnų teisės (asmens, daiktų, įsipareigojimų, 
paveldėjimo, nusikaltimo ir pan.). 

Graciano kategorijos, viena vertus, buvo didesnės apimties: pir- 
moji jo veikalo dalis buvo suskirstyta į 101 skyrių (distinctiones), iš 
kurių pirmuosiuose 20 skyrių buvo analizuojami ir sintetinami au- 
toritetų teiginiai apie teisės prigimtį, įvairūs teisės šaltiniai ir san- 
tykiai tarp įvairių teisės rūšių, o tolesniuose 81 skyriuje buvo nag- 
rinėjama įvairių bažnyčios įstaigų jurisdikcija bei kitos normos, 
kalbančios apie bažnyčios pareigūnus. Kita vertus, Graciano kate- 
gorijos buvo funkcionalesnės už tas, kurios buvo vartojamos anks- 
tesnėje teisinėje literatūroje. Antroje savo veikalo dalyje jis patei- 
kia 36 konkrečius sudėtingus precedentus (causae) ir, nagrinėdamas 
kiekvieną precedentą, kelia sudėtingas problemas (guaestiones). Šias 
problemas Gracianas analizuoja, remdamasis patristikos, susirin- 
kimų ir popiežių autoritetais pro et contra metodu, sutaikydamas 
prieštaravimus ten, kur įmanoma, o kitur juos palikdamas nesu- 
taikytus, siūlydamas apibendrinimus, o kartais šiuos apibendrini- 
mus suderindamas“. Trečioje dalyje grįžtama prie distinctiones for- 
mos; 0 po to Gracianas įterpia dar vieną skyrių, antroje dalyje 
išskleistą distinctiones forma. Šios variacijos pakenkė veikalo si- 
metrijai, bet jokiu būdu nepakenkė jo, kaip naujo teisės dėstymo 
būdo, pamatiniam vientisumui. | 

Geriausias jo platesnio analizės ir sintezės metodo pavyzdys 
yra pirmieji dvidešimt skyrių (distinctiones), kur išvardijamos įvai- 
rios teisės rūšys (dieviškoji teisė, prigimtinė teisė, žmogiškoji teisė, 
bažnytinė teisė, kunigaikščių teisė, įstatyminė teisė, paprotinė tei- 
sė) ir apibrėžiami jų tarpusavio santykiai. Žinoma, Gracianas pats 
neišrado šių kategorijų: romėnų juristai savo reikmėms pritaikė 
Aristotelio nustatytus skirtumus tarp prigimtinės ir pozityvinės 

teisės, visuotinės ir nacionalinės teisės, paprotinės ir įstatymu įves- 
tos teisės; o skirtumas tarp dieviškosios ir žmogiškosios teisės vi- 
sada egzistavo bažnyčioje. Tačiau Gracianas pirmasis sistemiškai 
ištyrė šių skirtumų teisines reikšmes ir išdėstė įvairius teisės šal- 
tinius hierarchine tvarka. Gracianas pradėjo nuo to, kad prigim- 
tinės teisės sąvoką įterpė tarp dieviškosios ir žmogiškosios teisės 
sąvokų. Dieviškoji teisė yra Dievo valia, atsispindėjusi apreiški- 
me, ypač Šventojo Rašto apreiškime. Prigimtinė teisė irgi atspindi 
Dievo valią; tačiau ji glūdi ir dieviškajame apreiškime, ir Žmogaus 
prote bei sąžinėje. Šituo remdamasis Gracianas galėjo prieiti išva- 
dą, kad „kunigaikščių [t.y. pasaulietinių valdžių] įstatymai [leges] 
neturi iškilti virš prigimtinės teisės [jus naturale|“*. Panašiai ir 
bažnytiniai „įstatymai“ neturi prieštarauti prigimtiniam „įstaty- 
mui““?. „Jus, - rašė jis, - yra giminė, lex yra jos rūšis.“ 

Be to, Gracianas priėjo išvadą, kad pagal prigimtinę teisę „ku- 
nigaikščiai susaistyti savųjų įstatymų ir privalo pagal juos gyven- 
ti“. Šį principą jau buvo skelbę Ivas ir Burchardas. Tačiau griež- 
ta forma — kad karaliai „susaistyti“ savųjų įstatymų — šio teiginio 
nebūta romėnų ir germanų teisėje. Senesniuose tekstuose būta pa- 
straipų, kur buvo kalbama, jog geras kunigaikštis ar imperatorius 
kaip moralinės priedermės turi laikytis savųjų įstatymų, tačiau 
apskritai buvo sakoma, kad teisiniu požiūriu valdovas neturi lai- 
kytis įstatymų“. Priešingai, pagal naująją teoriją, nors įstatymų 
leidėjas gali keisti senus įstatymus teisėtu būdu, bet jis negali tei- 
sėtai jų ignoruoti, remdamasis savo valia. 

Negana to, kunigaikščių įstatymai (Ieges) ir įstatyminiai aktai 
(constitutiones), pasak Graciano, turi būti pajungti bažnytiniams 
įstatymams ir įstatyminiams aktams“??. Be to, jis rašė, kad papro- 
čiai (consuetudines) turi būti pajungti ne tik prigimtinei teisei, bet 
ir priimtiems įstatymams, tiek pasaulietiniams, tiek bažnytiniams“. 

Teorija, pagal kurią papročiai turi būti pajungti prigimtinei tei- 
sei, buvo vienas didžiausių kanonistų laimėjimų. Tuo metu, kai 
gyveno Gracianas, didžioji teisės dalis Vakaruose buvo paprotinė 
teisė, t.y. dauguma teisinių normų buvo saistančios ne todėl, kad 
jos buvo priimtos politinės valdžios, bažnytinės ar pasaulietinės, 
o todėl, kad tai buvo praktinės saistančios normos, priimtos tų 

bendruomenių, kuriose jos vyravo. Politinės valdžios išleisti įsta- 
tymai tuo metu dar buvo retenybė. Taigi net įstatymo nustatytos 
teisinės normos dažniausiai būdavo grindžiamos jau egzistuojan- 
čiu papročiu. Graciano ir jo kolegų kanonistų teorija padėjo pa- 
grindą, kuriuo remiantis buvo galima pašalinti papročius, neati- 
tinkančius proto ir sąžinės. Papročio galiojimui apibrėžti buvo 
nustatyti aiškūs kriterijai: jo trukmė, jo universalumas, jo taikymo 
vienodumas, jo protingumas, - visi tie kriterijai vis dar naudojami 
XX a. Tai reiškė, kad paprotys prarado savo šventumą; jis galėjo 
būti saistantis arba ne. 

Taigi teisininkai kanonistai, pasak Gabrielio Le Bras'o, „iš am- 
žinai galiojančių principų išskyrė tuos kintančius teisės elemen- 
tus, kurių atsiradimą lėmė laiko, vietos ar asmeninės aplinkybės ir 
kurių galioseną kitos aplinkybės gali padaryti neprotingą. Tai bu- 
vo tas pat, kaip pripažinti normų reliatyvumą; kartu buvo suras- 
tas priešybių sutaikymo techninis metodas.“ Abi prieštaraujan- 
čios normos galėjo pasirodyti esančios teisingos, jeigu, tariant 
Graciano žodžiais iš Prieštaraujančių kanonų dermės prologo, jos 
siejosi su įstatymu, kuris buvo „kintantis“, ir prieštaravimas buvo 
kilęs dėl nukrypimo nuo jo diktuojamos normos, atsiradusios kon- 
krečiu atveju. 

Prigimtinei teisei ir protui Graciano teikiama pirmenybė iš da- 
lies kilo iš graikų, ypač stoikų, filosofijos. Be to, neseniai atrasta 
Justiniano romėnų teisė apėmė daugybę nuorodų į prigimtinę tei- 
sę bei teisingumą ir pastabų apie ją, bet šios sąvokos nebuvo kaip 
nors susistemintos. Teisės šaltiniai buvo suklasifikuoti, bet jie ne- 
buvo sutvarkyti nei hierarchiškai, nei struktūriškai. Romėnų teisi- 
ninkai nebuvo filosofai, o graikų filosofai nebuvo teisininkai, bet 
XII a. Vakarų Europos kanonistai ir romanistai graikų gabumus 
filosofijai sujungė su romėnų gabumais teisei. Be to, jie pagilino 
ankstesnes proto ir teisingumo sampratas, prie jų pridėdami ju- 
daistinę ir krikščioniškąją sąžinės koncepciją, kurią jie siejo su ma- 
lone ir meile. 

Negana to, jie ypač pabrėžė skirtumą tarp pozityvinės ir pri- 
gimtinės teisės, kaip skirtumą tarp lex, t.y. įstatymu įdiegtos tei- 
sės, ir jus, t.y. teisingumo ar teisių sistemos. Ne tik kunigaikščiai 

ir kitokios pasaulietinės valdžios, bet ir bažnytinės valdžios - po- 
piežiai, vietiniai susirinkimai, vyskupai - leido Ieges ir constitutiones. 
Tačiau jus sąvadas, ar tai būtų romėnų teisės sąvadas (corpus juris 
Romani), kaip jis buvo vadinamas tuo metu, ar naujasis kanonų 
teisės sąvadas (corpus juris canonici), kaip jis buvo pradėtas vadin- 
ti po šimtmečio, buvo šventas. Įstatyminės teisės galiosena pri- 
klausė nuo to, kiek ji atitinka žmogiškosios teisės kaip visumos 
„kūną“, kuris savo ruožtu turėjo atitikti ir prigimtinę, ir dievišką- 
ją teisę. 

Pozityvinės teisės pajungimą prigimtinei teisei sustiprino pa- 
saulietinės ir bažnytinės teisės dualizmas, o kartu ir besivaidijan- 
čių pasaulietinių valdžių koegzistavimas. Bažnyčia skelbė, kad pa- 
saulietiniai įstatymai, prieštaraujantys bažnytinei teisei, negalioja. 
Kunigaikščiai ne visada sutikdavo su šiuo teiginiu. Nežiūrint to, 
jie patys kėlė panašius reikalavimus su jais besivaržančių pasau- 
lietinių valdžių (feodalų arba miestų tarybų) įstatymų atžvilgiu, 
o kartais ir su jais besivaržančių bažnytinių valdžių įstatymų at- 
žvilgiu. Egzistuojant daugybei teisinių sistemų, neteisingų įstaty- 
mų aukos turėjo galimybę pereiti nuo vienos jurisdikcijos prie ki- 
tos ir ieškoti pagalbos proto ir sąžinės vardu. 

Pačios bažnyčios įstatymai turėjo būti patikrinami ir turėjo bū- 
ti nustatoma, ar jie atitinka prigimtinę teisę. Gracianas rašė: „Ir 
bažnytiniai, ir pasaulietiniai įstatyminiai aktai, jei įrodyta, kad jie 
prieštarauja prigimtinei teisei, turi būti visiškai atmesti.“** Tačiau 
retai kas galėjo autoritetingai pareikšti, kad bažnytinis įstatymi- 
nis aktas prieštarauja prigimtinei teisei, kadangi popiežius buvo 
ne tik aukščiausias bažnytinių įstatymų leidėjas, bet ir Kristaus 
vikaras ir jo vietininkas žemėje. Bent jau XII ir XIII a. dauguma tų 
žmonių, kurie buvo karalių ir imperatorių pareigūnai, teisėjai ar 
patarėjai, buvo dvasininkai, mažių mažiausiai pusiau įsipareigoję 
popiežiui. Nežiūrint to, pasaulietinės valdžios kartais priešinda- 
vosi bažnytiniams įstatyminiams aktams ir remdavosi tuo, kad jie 
prieštarauja prigimtinei teisei. 

Normų reliatyvumo pagrindas iš dalies buvo besivaržančių tei- 
sinių sistemų politika. Bet ji irgi iš dalies rėmėsi scholastinės dia- 
lektikos metodu, kuriuo remiantis ir paprotinę, ir įstatyminę teisę 

buvo galima įterpti į platesnius teorinius prigimties ir teisės šal- 
tinių rėmus. 

Graciano antro svarbiausio sisteminimo metodo - metodo, ku- 
riuo jis naudojosi antroje savo veikalo dalyje, analizuodamas ir 
sintetindamas prieštaraujančius tam tikros teisinės „problemos“ 
sprendimus, - pavyzdys yra jo samprotavimai apie tai, ar dvasi- 
ninkai turi skaityti pasaulietinę literatūrą“. Iškėlęs problemą, Gra- 
cianas cituoja bažnyčios susirinkimų, bažnyčios tėvų ir kitų auto- 
ritetų teiginius, taip pat pateikia pavyzdžių iš Šventojo Rašto ir 
bažnyčios istorijos, visur siekdamas įrodyti, kad dvasininkai netu- 
rėtų skaityti pasaulietinės literatūros; o po to jis cituoja autorita- 
rinius teiginius ir pateikia pavyzdžius, kurie atspindi priešingą 
nuostatą. Pateikęs kiekvieną autoritetingą teiginį ar pavyzdį, Gra- 
cianas imasi savarankiškos interpretacijos. Štai jis iš pradžių patei- 
kia Kartaginos susirinkimo nutartį: „Vyskupui draudžiama skaityti 
pagonių knygas“. Savo glosoje jis pažymi, kad nieko nepasakyta 
apie eretikų knygas, kurias galima skaityti „atsargiai, dėl to, kad 
būtina ar dėl kokios ypatingos priežasties“. Toliau jis komentuoja 
žodį „būtinybė“, jį interpretuodamas taip, jog, girdi, dvasininkai 
gali skaityti eretikų knygas, „kad žinotų, kaip teisingai kalbėti“. 
Svarbesnė glosa, pridėta prie paties klausimo išdėstymo, apiben- 
drina visų autoritetų, pasisakančių prieš pasaulietinės literatūros 
skaitymą, interpretaciją: „Atrodo, kad skaityti tik dėl malonumo 
turi būti draudžiama“. Galiausiai Gracianas siūlo savo išvadą, 
„Sutaikydamas prieštaravimus“ ir tvirtindamas, jog koks nors as- 
muo (ir ne tik dvasininkas) pasaulietinį žinojimą turi įgyti ne dėl 
malonumo, o dėl žinių, kad tą žinojimą panaudotų šventojo mo- 
kymo labui. Šitaip Gracianas pasinaudojo bendraisiais principais 
ir bendrosiomis sąvokomis, kad susietų priešingas doktrinas - ne 
tik tam, kad nustatytų, kuri iš dviejų prieštaraujančių doktrinų 
yra neteisinga, bet ir tam, kad iš šio prieštaravimo išvestų naują, 
trečią doktriną““. 

Galima pateikti daug kitų pavyzdžių, kad parodytume, kaip 
scholastinis metodas būdavo taikomas konkrečioms teisinėms pro- 
blemoms, keliant tikslą sutaikyti prieštaravimus tarp autoritetin- 
gų tekstų ir iš jų išvesti naujas doktrinas. Kitas pavyzdys, paimtas 

ne tik iš Graciano, bet ir iš kitų XII bei XIII a. kanonistų bei roma- 
nistų, parodo teisininkų scholastų ir moderniųjų laikų teisininkų 
technikos panašumus. Ir Senasis, ir Naujasis Testamentas drau- 
džia žudyti; tačiau ir viename, ir kitame pateikiami pavyzdžiai, 
kai jėgos naudojimui pritariama. Priešingai, romėnų teisė, nors ir 
nesiekdama nustatyti moralinių kriterijų, pripažino tokią normą: 
Vim vi repellere licet („Jėga gali būti naudojama prieš jėgą“). Kaip 
ir romėnų teisės normos apskritai, šioji norma nebuvo traktuoja- 
ma kaip bendrojo principo ar bendrosios sąvokos įsikūnijimas, bet 
buvo apribota tam tikrais situacijų tipais, su kuriais ji buvo 
susieta, - visų pirma tai Lex Aguilia, sakantis, jog Žmogus gali 
panaudoti fizinę jėgą, kad savo nuosavybę apgintų nuo užgrobi- 
mo. XII-XIII a. Europos teisininkai romėnų teisės normą pavertė 
bendruoju principu, kurį jie susiejo su vadinamosiomis pacifisti- 
nėmis Jėzaus ištarmėmis („atsuk kitą skruostą“), 0 po to iš prieš- 
taraujančių maksimų išvedė bendrąją sąvoką, pateisinančią ribo- 
tą jėgos panaudojimą. Šią sąvoką buvo galima sistemiškai 
pritaikyti visai tarpusavyje susijusių kategorijų eilei: jėga, reika- 
linga vykdyti įstatymui; jėga, reikalinga apsiginti; jėga, reikalinga 
apginti kitam; jėga, reikalinga apsaugoti savo nuosavybei; jėga, 
reikalinga apsaugoti kito nuosavybei. Šie principai buvo taikomi 
ne tik civilinėje ir baudžiamojoje teisėje, bet ir sprendžiant politi- 
nius bei teologinius klausimus dėl „teisingo karo“ “. 

Visa tai yra palyginti paprasti scholastinės technikos taikymo 
pavyzdžiai: būdavo keliamas klausimas (guaesti0), susijęs su prieš- 
taraujančiomis autoritetingo teksto pastraipomis, toliau ėjo propo- 
siHio, t.y. buvo pateikiami autoritetų pasisakymai ir argumentai 
už vieną nuostatą, po to pateikiami autoritetų pasisakymai ir ar- 
gumentai, pagrindžiantys priešingą nuostatą (oppositio), ir galiau- 
siai baigiama pateikiant solutio (arba conclusio), kur buvo parodo- 
ma, kad argumentai, pateikti oppositio, yra neteisingi arba kad 
oppositio kontekste reikia pripažinti arba atmesti propositio. Pa- 
prastai scholastinis „ginčytinų klausimų“ kėlimo metodas būda- 
vo daug sudėtingesnis“. Mokytojas arba autorius dažnai keldavo 
ne vieną, o daug susijusių problemų, einančių viena po kitos. Po 
to argumentai būdavo supriešinami, panašiai kaip ieškovas ir at- 

kovas teisme. „Už“ ir „prieš“ būdavo „išrikiuojami į du mūšio 
frontus““. Pagrindžiant kiekvieną argumentą būdavo cituojamos 
teisės normos; kartais būdavo pateikiamos dešimtys tokių al!lega- 
tiones, pagrindžiančių vienintelį argumentą „už“ arba „prieš“. 
Kaip parodė Hermannas Kantorowiczius, dauguma tokios argu- 
mentacijos terminų būdavo imami iš turimos literatūros apie grai- 
kų dialektiką arba iš Justiniano romėnų teisės tekstų, arba iš abie- 
jų tipų šaltinių“. Kai XII a. antrajame ketvirtyje teisininkai išrado 
šį metodą, visiškai nauja buvo tai, kad visi šitie terminai buvo 
sujungti į labai sudėtingą struktūrą, primenančią disputus ir pro- 
cedūrą sunkiose teismo bylose. Toks panašumas nebuvo atsitikti- 
nis; Kantorowiczius yra įsitikinęs, kad šitoks stilius iš pradžių at- 
sirado bylinėjantis teisme, o jau po to jis buvo pradėtas mėgdžioti 
auditorijose ir literatūroje, lygiai kaip 1280-1535 m. Anglijos teis- 
mų metraščių stilius veikiausiai buvo kilęs iš pastabų, kurias stu- 
dentai užsirašinėdavo, klausydamiesi bylinėjimosi karaliaus teis- 
muose“. Tačiau vis dar lieka toks klausimas: kodėl ginčas teisme 
įgavo tokią ištisos argumentų „už“ ir „prieš“ baterijos formą, kai 
buvo pateikiama daugybė citatų, painių taisyklių ir sudėtingų 5ą- 
sajų? Be abejonės, svarbus atsakymo į šį klausimą aspektas yra 
tas, kad „šitie guaestiones disputae buvo svarbiausia grandis, Jus- 
tiniano teisę siejanti su jos pritaikymu ano meto teismuose. Šitaip 
buvo išdrįsta sudarinėti rizikingas analogijas, manipuliuoti labai 
atsietais teisėtumo principais, teisės spragas (lacunae) užpildyti 
intuicija ir vaizduote. Taigi šių klausimų, kaip romėnų teisės di- 
naminio pritaikymo orie pasikeitimų ir nuolat kintančių požiūrių 
bei sąlygų, istorinė svarba buvo labai didelė.“" Tokiu pat rizikin- 
gu metodu ir tokia pat technika buvo naudojamasi Biblijos, patris- 
tikos ir kanonų principus pritaikant prie naujų gyvenimo sąlygų. 

Tikslindami bendruosius teisinius principus, grindžiančius nor- 
mas, taikomas konkrečiais atvejais, XII ir XIII a. teisininkai, ir ka- 
nonistai, ir romanistai, kartu apibrėždavo bendrąsias sąvokas, to- 
kias kaip „atstovavimas“, „korporacija“ ir „jurisdikcija“. Šiuo 
atveju atsitiko panašus dalykas: Justiniano romėnų teisė jiems da- 
vė pagrindinę terminologiją, platoniškoji ir aristoteliškoji graikų 

dialektika davė pagrindinį metodą, o šių dviejų dalykų derinys — 
visiškai kitokiame visuomeniniame kontekste —- davė kažką visai 
nauja. Pavyzdžiui, romėnų teisininkai kadaise nustatė įvairias nor- 
mas, pagal kurias vergas galėjo veikti savo šeimininko vardu, kaip 
jo agentas, o už visus veiksmus būdavo atsakingas šeimininkas; 
tačiau jie nepateikė jokio tarpininkavimo (agency) ar atstovavimo 
apibrėžimo. Panašiai jie konstatavo tam tikras situacijas, kai žmo- 
nių grupė buvo traktuojama kaip kolektyvinis vienetas, pvz., s0- 
cietas („partnerystė“), bet jie nepateikė jokio bendro grupės ar kor- 
poracinio asmens apibrėžimo ir neiškėlė ribotos atsakomybės 
idėjos. Justiniano romėnų teisėje nebuvo net „sutarties“ bendro- 
sios sąvokos; buvo pateikiami tam tikri specifiniai sutarčių tipai, 
tačiau jie nebuvo pajungti įpareigojančių pasižadėjimų bendrajai 
sąvokai, todėl bet koks susitarimas, kurio neapimdavo įstatyme 
išvardyti sutarčių tipai, ipso facto nebuvo traktuojamas kaip 
sutartis“. 

Būtų visai neteisinga sakyti, kad Justiniano epochos romėnų 
teisėje ir anksčiau nebūta bendrųjų sąvokų; priešingai, romėnų 
teisininkai stropiai aptarinėdavo tokias situacijas, kai sutartis ne- 
galioja dėl „klaidos“, situacijas, kai „sąžiningumas“ reikalauja lai- 
kytis neformalaus įsipareigojimo, ir įvairias kitokias situacijas, kai 
teisiniai rezultatai reikalaudavo remtis sąvokomis. Tiesą sakant, 
iš pat pradžių romėnų teisėje būta tokių sąvokų kaip nuosavybė, 
valdymas, deliktas, apgavystė, vagystė ir dešimtys kitų. Tai buvo 
jos didelis privalumas. Tačiau šios sąvokos nebuvo traktuojamos 
kaip idėjos, persmelkiančios normas ir apibrėžiančios jų pritaiko- 
mumą. Jos nebuvo traktuojamos filosofiškai. Romėnų teisės sąvo- 
kos, kaip ir daugybė jos normų, buvo susietos su konkrečiomis 
situacijomis. Romėnų teisė susidėjo iš painaus normų rezginio; ta- 
čiau šios normos buvo pateikiamos ne kaip intelektualinė sistema, 
o veikiau kaip sudėtinga konkrečių teisinių klausimų praktinių 
sprendimų mozaika. Todėl galima sakyti, kad nors romėnų teisėje 
ir būta sąvokų, joje nebūta sąvokos koncepcijos. 

Priešingai, Europos teisininkai, XI ir XII a. atgaivinę romėnų 
teisės tyrinėjimus, iškėlė uždavinį susisteminti ir suderinti milži- 
nišką romėnų teisės normų pynę, remdamiesi bendraisiais princi- 

pais ir bendrosiomis sąvokomis, naudodamiesi metodais, pana- 
šiais į tuos, kuriais jų kolegos teologijoje rėmėsi sistemindami ir 
derindami Senąjį bei Naująjį Testamentą, bažnyčios tėvų raštus ir 
kitus šventuosius tekstus. Kaip išeities tašką teisininkai pasirinko 
teisinės sąvokos sąvoką ir principą, pagal kurį teisė turi principo 
pobūdį. 

Tai reiškė ne tik tai, kad prie praktiško romėnų teisės tekstų 
stiliaus buvo prilipdytas filosofinis matmuo; ne, teko iš pagrindų 
pakeisti pačią kasdienių teisinių klausimų - pvz., tokio klausimo: 
„Kokios yra mano teisės, jei skolininkas negrąžina skolas?“ — pras- 
mę. Romėnų teisės normos buvo vis dar cituojamos, tačiau jos jau 
buvo interpretuojamos orientuojantis į jų pamatinių tikslų suvo- 
kimą ir jų ryšio su kitomis visos sistemos dalimis suvokimą. 
Pavyzdžiui, romėnų teisės norma iš skolininko reikalavo grąžinti 
skolą net tuo atveju, kai jis turėjo pagrįstų pretenzijų iš savo pu- 
sės, jam leisdama iš kreditoriaus reikalauti žalos atlyginimo atski- 
ru ieškiniu, o Europos kanonistai ir romanistai tokiu atveju taikė 
sutartinio įsipareigojimo abipusiškumo sąvoką, galiausiai pagrįs- 
tą sąžiningumo principu. 

Bendrųjų teisinių terminų konceptualizacija, pvz., bendrųjų 
principų, grindžiančių teisines normas, formulavimas, buvo glau- 
džiai susijusi ne tik su atgijusiu susidomėjimu graikų filosofija, bet 
ir su teologijos raida; o filosofinis ir teologinis aspektai buvo glau- 
džiai susiję su dideliais politinio, ekonominio ir visuomeninio gy- 
venimo pokyčiais, kurie ir sudarė tai, ką pavadinome popiežių 
revoliucija. Visų pirma kaip tik atsiradusių naujų, centralizuotų 
bažnytinių ir pasaulietinių politijų koegzistavimas ir varžybos nu- 
lėmė tai, kad atsirado reikalas artikuliuoti teisinius principus. Štai 
bažnyčia XI a. buvo pirmasis kolektyvinis darinys, kuris pasivadi- 
no korporacija (universitas). Vyskupų ir kunigų autoritetas, anks- 
čiau pagrįstas tik įšventinimo sakramentu, dabar buvo kildina- 
mas ir iš jurisdikcijos: vyskupai ir kunigai pirmąkart buvo skiriami 
remiantis popiežiaus sutikimu („iš Dievo ir Apaštališkojo Sosto 
malonės“) ir galėjo būti nušalinami tik popiežių. Vyskupas buvo 
traktuojamas kaip korporacinės bažnyčios pareigūnas. Jo „juris- 
dikcija“ apėmė įgaliojimus ir pareigą nagrinėti bylas jo teisme 

remiantis universalios procesinės ir materialinės teisės visumos 
normomis ir pralaimėjusiai šaliai paliekant savaiminę teisę kreip- 
tis į popiežiaus kuriją. 

Panašus konceptualizacijos procesas vyko pasaulietinių teisės 
sistemų raidoje. Tie patys terminai, dažniausiai kilę iš romėnų 
teisės, buvo vartojami artikuliuoti bendriesiems principams, o ga- 
liausiai ir formuoti bendrosioms sąvokoms. Šitie principai ir sąvo- 
kos vėliau buvo imami kaip naujų pritaikymų ekstrapoliacijos pa- 
grindas. Šitoks vyksmas surevoliucino teisės mokslą. Dabar 
paaiškėjo, kad teisinės normos prasmė gali būti patikrinta, o jos 
galiosena įrodyta, parodant jos organišką ryšį su visos sistemos 
principais ir sąvokomis. 


Teisė kaip Vakarų mokslo prototipas 


Teisininkai scholastai sukūrė teisės „mokslą“, kurio prasmė vei- 
kiau buvo moderni, vakarietiška, o ne platoniška ar aristoteliška. 
Platonui mokslas buvo tiesos žinojimas, gautas dedukciniu meto- 
du, nuo bendrybės pereinant prie atskirybės. Nors Aristotelis pa- 
brėžė stebėjimo ir hipotezių kėlimo metodą, vis dėlto jam pirmiau- 
sia rūpėjo surasti tikrąją priežastį arba būtinybę, nulemiančią tai, 
kad atsiranda tam tikra substancija ar išvada; tobuliausias moks- 
lo modelis jam buvo geometrija. Moderniajam Vakarų Žmogui pats 
matematikos tikrumas, tas faktas, kad matematika pagrįsta savo 
vidine logika, o ne nepatikimu žmogišku stebėjimu, matematiką 
daro panašesnę į kalbą ar filosofiją, o ne į mokslą. Ne taip, kaip 
aristoteliškasis mokslas, modernusis Vakarų mokslas orientuotas 
į hipotezių kėlimą; hipote zės suprantamos kaip reiškinių sutvar- 
kymo laiko pasaulyje pagrindas, o laiko pasaulis yra ne tikrybių 
bei būtinybių, bet veikiau galimybių ir numatymų pasaulis. Teisi- 
ninkų scholastų mokslas buvo kaip tik toks. Kad nustatytų ben- 
druosius teisinius principus, juos susiedami su predikacijos atski- 
rybėmis, jie naudojosi dialektiniu protavimu. Žinoma, tai nebuvo 
„tikslus“ mokslas, panašus į moderniąją fiziką ar chemiją; šis moks- 
las negalėjo būti grindžiamas jokiais laboratoriniais eksperimen- 
tais, būdingais daugeliui (nors ne visiems) gamtos mokslų, nors ir 

jis naudojosi tam tikru eksperimentavimu. Taigi teisininkai scho- 
lastai konstravo sistemą iš stebimų visuomenės reiškinių —- teisinių 
institutų, - o ne iš stebimų materialaus pasaulio reiškinių. Nežiū- 
rint to, teisės mokslas — kaip ir įkandin jo atsirandantys gamtos 
mokslai - susiejo empirinį ir teorinį metodus. 

Mokslą modernia vakarietiška šio žodžio prasme galima api- 
brėžti trijų tipų kriterijais: metodologiniais, vertybiniais ir sociolo- 
giniais. Pagal visus tris kriterijų tipus XII a. Vakarų Europos tei- 
sininkų sukurtas teisės mokslas buvo moderniųjų Vakarų mokslų 
protėvis. 


Metodologiniai teisės mokslo bruožai 


Mokslą modernia vakarietiška prasme metodologiniu požiūriu 
galima apibrėžti taip: 1) tai yra vientisa Žinių visuma, 2) kurios 
stichijoje sistemiškai aiškinami atsitiktiniai reiškiniai, 3) remian- 
tis bendraisiais principais arba tiesomis („dėsniais“), 4) kurių Ži- 
nojimas (t.y. ir reiškinių, ir bendrųjų principų Žinojimas) pasiektas 
susiejant stebėjimą, hipotezę, verifikaciją ir — galimu didžiausiu 
mastu — eksperimentavimą. Tačiau 5) nepaisant šių bendrų bruo- 
žų, mokslinio tyrinėjimo ir sisteminimo metodas nėra vienodas 
visuose moksluose, bet turi būti konkrečiai pritaikytas ypatingoms 
atsitiktinių reiškinių rūšims, kurias tyrinėja kiekvienas specialus 
mokslas. Šis apibrėžimas nesutampa su šiuo metu vyraujančiu 
požiūriu, ypač populiariu Jungtinėse Valstijose ir Anglijoje, kad 
vien tik metodai, taikomi gamtos moksluose ir visų pirma fizikoje 
bei chemijoje, gali būti vadinami tikrai moksliniais. 

Pagal visus penkis išvardytus kriterijus XI, XII ir XIII a. italų, 
prancūzų, anglų, vokiečių ir kitų šalių teisininkų, tiek kanonistų, 
tiek romanistų, moksliniai tyrinėjimai ir raštai sudarė teisės mokslą. 
Tyrinėjami reiškiniai buvo sprendimai, normos, papročiai, statu- 
tai ir kiti teisiniai duomenys, paskelbti bažnyčios susirinkimų, po- 
piežių ir vyskupų, taip pat imperatorių, karalių, kunigaikščių, mies- 
tų magistratų ir kitų pasaulietinių valdovų, arba duomenys, paimti 
1$ Šventojo Rašto, Justiniano romėnų teisės tekstų ir kitų rašytinių 
šaltinių. Teisininkai šią teisinę medžiagą traktavo kaip duomenis, 

kuriuos reikia stebėti, klasifikuoti ir sistemiškai paaiškinti, remiantis 
bendraisiais principais ir bendrosiomis tiesos sąvokomis. Šitie aiš- 
kinimai buvo patikrinami logika ir eksperimentu. Kadangi buvo 
įmanoma pateikti konkrečius jų pritaikymo pavyzdžius ir išma- 
tuoti efektą, galima teigti, kad buvo savotiškai eksperimentuojama. 

XII a. teisininkų įnašo į mokslinį mąstymą originalumas pasi- 
reiškė tuo, jog jie konstravo bendruosius principus, juos derinda- 
mi su faktais, ir tuos principus jie naudojo tam, kad paaiškintų 
faktus ir tuo remdamiesi ekstrapoliuotų. Teisininkai buvo pirmieji 
Vakarų mokslininkai, įžvelgę ir išvystę ne tik empirinį bendrųjų 
principų galiojimo patikrinimo metodą, bet ir empiriškai pritaikę 
tokius bendruosius principus. Tai, kad jų tyrinėjami empiriniai 
duomenys buvo veikiantys įstatymai, papročiai ir sprendimai, nesu- 
menkina jų nuostabių laimėjimų. Tuo metu būta ir kito teologinių, 
kosmologinių ir politinių doktrinų pagrindimo metodo, perimto iš 
Platono filosofijos, tokios, kaip ji buvo tuo metu suprantama, — 
pagrįsti doktriną reiškė pasinaudoti bendraisiais principais (idea- 
liomis formomis). Tačiau kadangi Platono metodas reikalavo at- 
mesti faktus, neatitinkančius idealių formų, jis netiko sutvarkyti 
veikiantiems įstatymams, papročiams ir sprendimams. 

Štai konkretus pavyzdys. Teisininkai žinojo, kad visose jų tyri- 
nėjamose teisės sistemose buvo keliamas klausimas, ar asmuo, iš 
kurio prievarta buvo atimtas turtas, turi teisę jį susigrąžinti irgi 
prievarta. Vieną sprendimą davė Justiniano romėnų teisės tekstų 
interpretacija. Ten pasakojama, kaip romėnų pretorius išleido po- 
tvarkį, kuriame buvo pasakyta, kad asmuo, iš kurio prievarta bu- 
vo atimta žemė (nieko nepasakyta apie kitokį turtą), neturi teisės 
jos susigrąžinti prievarta praėjus tam tikram laikui. XII a. teisi- 
ninkai priėjo išvadą, kad šioji norma lygiai taip pat taikytina ir 
kitam turtui, kadangi abiem atvejais esama tų pačių tikslų. To- 
liau, kai kurių bažnyčios susirinkimų ir konkrečias bažnytines by- 
las nagrinėjusių teismų buvo nuspręsta, jog iš savo vyskupijos 
prievarta išvarytas vyskupas neturi naudoti prievartos, kad susi- 
grąžintų vyskupiją. Kaip pažymėjo XII a. teisininkai, vyskupija 
apima ne tik teises į žemę, bet ir teises į kitą turtą, be to - teises 
Į] prerogatyvas, kitaip tariant, teises į teises („apsisprendimo tei- 

ses“). Tokie pavyzdžiai pastūmėdavo ne tik prie analogijų, bet ir 
prie hipotezių. Paaiškėjo, kad įvairių normų pagrindas buvo pa- 
matinis teisinis principas, niekur neišreikštas teisiškai, bet tuo me- 
tu teisės mokslininkų panaudotas paaiškinti teisei: asmenys, kurių 
teisės pažeistos, turi jas ginti teisminiu ieškiniu, o ne „imdami 
teisę į savo rankas“. Ši hipotezė buvo patvirtinta logiškai, pa- 
darius prielaidą, kad pamatinis teisės tikslas — jėgos panaudoji- 
mui pateikti alternatyvą kaip priemonę išspręsti ginčams. Be to, 
šią hipotezę patvirtino patyrimas, apimantis ir patyrimą tų aplin- 
kybių, iš kurių kilo ši norma. Šio patyrimo esmė buvo tokia: kai 
ginčai dėl teisių į žemę, turtą ir apsisprendimo teisių buvo spren- 
džiami tai vieno, tai kito ginčininko prievartiniais grobikiškais 
veiksmais, rezultatas buvo betvarkė ir neteisingumas. Toks paty- 
rimas virsdavo eksperimentu, kai teisininkas galėjo palyginti įvai- 
rių teisės normų ir teisės normų kitimo padarinius. Normos, ku- 
rios buvo laikomos nepatenkinamomis, kartais būdavo taisomos, 
panaikinamos arba nebevartojamos. Normos, kurios buvo laiko- 
mos patenkinamomis, dažnai būdavo išsaugojamos. Tokiems „eks- 
perimentams“ trūko laboratorinių bandymų tikslumo; tačiau tai 
buvo savotiškas visuomeninis eksperimentas, „istorijos laborato- 
rija“, tai, ką dabarties mokslininkai pavadintų „gamtiniais ekspe- 
rimentais“. Jeigu vartosime šiuolaikinę terminologiją, galėsime pa- 
sakyti, kad patyrimas, įskaitant ir normų taikymo konkretiems 
atvejams patyrimą, buvo traktuojamas kaip nuolatinis atvirkšti- 
nio ryšio procesas, kuriuo remiantis būdavo tikrinamas normų, 
bendrųjų principų bei normas ir principus pagrindžiančių sąvokų 
teisingumas. 

Žinoma, teisės mokslas gyveno iš politikos malonės: įstatymų 
leidėjai galėjo nepaisyti teisininkų atradimų ir dažnai jų nepaisė. 
Praktikoje logika ir patyrimas dažnai tapdavo jėgos, prietaro ir 
godumo aukomis. Tačiau tai yra jau kitas klausimas, nesumenki- 
nantis XII a. teisės mokslo mokslinės prigimties. 

Bendrųjų teisinių principų patikrinimas logika ir eksperimentu 
buvo teisės mokslas, pasiekęs aukščiausią intelektualinį lygį. Tačiau 
paprastai XII a. teisės mokslininkas, kaip ir jo antrininkas šiandien, 
domėjosi tuo, kas Žymiai vėliau buvo pavadinta „teisine dogma- 

tika“, t.y. sistemingai vystė teisės normų išsišakojimus, ieškojo jų 
tarpusavio ryšių, stengėsi jas pritaikyti konkrečiose situacijose. Su- 
grįžkime prie prievartinio nusavinimo atvejo. Kai tik buvo nusta- 
tytas principas, draudžiantis asmeniui susigrąžinti savo nuosavy- 
bę prievarta, iškilo painūs klausimai dėl nukentėjusio asmens teisių 
atstatymo. Ar dera jam grąžinti valdą, net jeigu jis kadaise ją nu- 
savino prievarta ir net jeigu asmuo, iš jo atėmęs valdą, buvo tik- 
rasis savininkas? Ar teisių atstatymas turi būti vienodas turto ir 
žemės atžvilgiu? Ar esama laiko termino, iki kurio nukentėjęs ir 
praradęs valdą asmuo gali teisėtai ginti savo teises jėga („perse- 
kiojimas karštais pėdsakais“)? Tokius klausimus teisininkai trak- 
tuodavo ne kaip moralinius ar politinius, bet veikiau kaip teisinius; 
taigi tokie klausimai turėjo būti išspręsti remiantis autoritetingai 
išdėstyta teisinių autoritetų — sprendimų, normų, papročių, statu- 
tų, Šventraščio tekstų — interpretacija. Autoritetingi tekstai buvo 
imami kaip tai, kas duota objektyviai; buvo galima bandyti paro- 
dyti, kad jie prieštarauja protui ar kad jie nenaudingi, ar kad jie 
sąlygoti istoriškai, ir šitaip sugriauti jų autoritetą. Bet jeigu jie at- 
laikydavo antpuolius, juos reikėjo priimti. Tie tekstai buvo „fak- 
tai, o teisininko uždavinys buvo juos sutvarkyti ir įprasminti. Jų 
metodai nedaug skyrėsi nuo tų metodų, kuriais vėliau naudojosi 
gamtos mokslininkai, tyrinėdami ir apibendrindami kitos rūšies 
duomenis“. 

Kartu su teisės mokslo sukurta metodologija, kurios dėka su- 
randami ir patikrinami principai, netiesiogiai glūdintys sprendi- 
muose, normose, sąvokose ir kitokiose teisinėse duotyse, buvo 
sukurta kitokia metodologija, kuria remiantis surandami ir patik- 
rinami faktai teismo procese. Faktų įrodinėjimas teisme buvo glau- 
džiai susijęs su naujais retorikos laimėjimais. Retorika dar netapo 
įtikinėjimo apeliuojant į jausmus ir puošniai kalbant menų; ji vis 
dar išsaugojo aristotelišką stilių ir buvo suprantama kaip įtikinė- 
jimas apeliuojant į protą. XII a. svorio centras buvo perkeltas į 
įrodinėjimo metodus. Retoriai akcentavo hipotezės sąvoką, kuri 
papildė dialektinę tezės (guaestio) sąvoką. Buvo manomą, kad hi- 
potezių įrodinėjimas reikalauja pateikti faktus, kurie savo ruožtu 
implikavo tikėtinos tiesos sąvoką. Todėl atsirado tikimybių skalė, 

kurioje svarbus vaidmuo atiteko prielaidoms kaip loginei formai. 
Dėl to savo ruožtu buvo sukurtos taisyklės, padedančios išvengti 
iškraipymų ir klaidų pateikiant ir įvertinant faktus. Būdavo pa- 
brėžiami panašumai su teise: pagarsėjusiame XII a. traktate 
Rhetorica Ecclesiastica tvirtinama, kad „ir retorikai, ir teisei būdin- 
ga ta pati procedūra“. Tas pats traktatas ieškinį (causa) apibrėžia 
kaip „civilinį ginčą, susijusį su tam tikro asmens tam tikru teigi- 
niu ar tam tikru veiksmu“ “*. Taigi teisinė ieškinio koncepcija buvo 
siejama su retorine hipotezės koncepcija. Be to, tame pačiame trak- 
tate tvirtinama, kad surasti tiesai ginčytinoje byloje reikalingi ke- 
turi asmenys: teisėjas, liudytojas, kaltintojas ir gynėjas. Teisėjas 
turi Žiūrėti, kad nebūtų pažeistos argumentacijos taisyklės, ir ypač 
relevancijos bei įrodomumo normos. XIII a. pradžioje buvo sukur- 
tos išskirties normos, kad būtų galima išvengti nereikalingų faktų 
(jau nustatytų dalykų) pateikimo, su byla nesusijusių faktų (netu- 
rinčių įtakos bylai), neaiškių ir netikrų faktų (iš kurių negalima 
daryti aiškių išvadų), pernelyg bendrų faktų (iš kurių kyla neaiš- 
kumas) ir prigimčiai priešingų faktų (kuriais negalima tikėti)“. 
Alessandro Giuliani parodė, kad visos šios „dirbtinio proto“ siste- 
mos, būdingos šitokiam teisiniam mąstymui daugumoje Europos 
šalių, buvo atsisakyta pasibaigus XV a., ir ji buvo pakeista „pri- 
gimtiniu protu“, pagrįstu matematine logika; bet ši sistema išliko 
anglų bendrojoje teisėje Edwardo Coke'o, Matthew Hale'o ir jų 
įpėdinių dėka, nežiūrint priešingų Thomaso Hobbeso ir kitų auto- 
rių pastangų“. 

Teisinio ir mokslinio protavimo lyginimas ir tvirtinimas, kad 
teisinis protavimas buvo moderniojo mokslinio protavimo Vaka- 
ruose prototipas, grindžiamas šiuolaikiniu požiūriu į mokslą, o šis 
požiūris nėra visuotinai priimtas. Paprastai moderniojo mokslo 
aušra apytikriai siejama su Galileo epocha, t.y. manoma, kad moks- 
las atsirado penkiais šimtmečiais vėliau. Negana to, Galileo, Kep- 
leris, Descartes'as, Leibnizas, Newtonas ir kiti vadinamosios kla- 
sikinės moderniojo mokslo epochos pradininkai, dėl daug ko 
nesutardami, visi jautė vienodą antipatiją „viduramžių scholasti- 
kai“. Tačiau svarbu suprasti, kad jų antipatija buvo nukreipta ne 
prieš scholastiką kaip tokią, o prieš scholastikos nesugebėjimą 

sukurti matematinį aiškinimo modelį. Kaip parodė Alexanderis 
Koyrė, Galileo ir kiti didieji XVII a. mąstytojai matematiką laikė 
visų tikrų mokslinių aiškinimų modeliu“. Kaip tik matematika ir 
jos dėsniai, kaip platoniškosios formos ankstesnėje epochoje, tapo 
idealia moderniojo mokslo kalba. XIX a. scholastinis metodas bu- 
vo puolamas ir iš kitų pusių; buvo kritikuojama scholastų pastan- 
ga tyrinėti objekto tikslingumą, taip pat tai, kad nebuvo domima- 
si, kokią vertę turi atradimai kaip numatymo pagrindas. Nežiūrint 
to, nei XVII a. mokslas, nei XIX a. mokslas nebūtų buvęs įmano- 
mas be to mokslinio metodo, kurį pirmą kartą sukūrė XII a. teisi- 
ninkai“. 


Teisės mokslo vertybinės prielaidos 


Nors mokslas modernia vakarietiška prasme paprastai buvo 
apibrėžiamas metodologiškai, vis labiau įsitvirtino mintis, kad jis 
turi būti apibrėžiamas kaip moksline veikla užsiimančių žmonių 
požiūrių, įsitikinimų ir pamatinių tikslų padarinys. Tiesą sakant, 
galima kalbėti apie mokslinių vertybių kodeksą“?, apimantį tokius 
dalykus: 1) mokslininko pareigą tyrinėti objektyviai ir sąžiningai, 
o savo ir kitų darbą vertinti paisant tik universalių moksliškumo 
kriterijų; 2) reikalavimą, kad mokslininkai savo pačių ir kitų moks- 
lininkų prielaidų bei išvadų tikrumo atžvilgiu laikytųsi abejojimo 
ir „metodiško skepticizmo“ pozicijos, kartu būtų pakantūs nau- 
joms idėjoms, kol jos nepaneigtos, ir pasirengę viešai pripažinti 
savo klaidas; 3) sąmoningą prielaidą, kad mokslas yra „atvira sis- 
tema“, kad jis siekia „ne tiek galutinių atsakymų, kiek nuolatinio 
artėjimo prie tiesos“, ir kad „mokslo negalima paversti ortodoksi- 
nėmis koncepcijomis..., kad jis yra nuolat kintanti nevienodo įtiki- 
mumo idėjų visuma“? 

Daug kas manys, jog negalima tikėtis arba net išvis neįmano- 
ma, kad „teisininkas“ galėtų atitikti šiuos tris kriterijus. Jo objek- 
tyvumas, sąžiningumas ir universalumas atrodo esą abejotini, ka- 
dangi tiek politikai, tiek privatūs asmenys jį pasitelkia tam, kad 
įtvirtintų ir pateisintų savo asmeninius interesus. Be to, jei savo 
išvadų atžvilgiu jis bus nusiteikęs skeptiškai, tai trukdys šias išva- 

das pripažinti, o juk įtikinti žmones pripažinti šias išvadas yra 
vienas iš jo profesinės atsakomybės aspektų. Tas pats keblumas 
griauna teisės mokslo kaip nuolat kintančių idėjų visumos sam- 
pratą: gali pasirodyti, jog pati visuomenė reikalauja, kad „teisė“ 
būtų kažkas daugiau, o ne tik kintančių idėjų visuma. Galiausiai 
atrodo neįtikima, kad toje epochoje, kai ne tik popiežių autoritetas 
ir galybė, bet ir jų dogmatizmas pasiekė apogėjų, teisininkai — net 
jeigu jie būtų buvę teisės mokslininkai, o ne praktikai (faktiškai 
daugelis jų buvo ir teoretikai, ir praktikai) — arba, tiesą sakant, ir 
kiti žinojimo ieškotojai galėjo būti tokie nesavanaudiški ir turėti 
tokį platų akiratį, kokio reikalauja moderniojo Vakarų mokslo ver- 
tybių kodeksas. 

Dėl šių abejonių kyla pamatiniai klausimai dėl mokslo lais- 
vės - ne tik XII a. teisės mokslo, bet ir bet kokio mokslo bet kokioje 
visuomenėje laisvės*!'. Mokslo vertybių kodeksas visada nepatiki- 
mas; jį visada reikia ginti nuo išorinio politinio bei ideologinio 
spaudimo ir nuo pačių mokslininkų prietarų bei grupinių intere- 
sų. Žvelgiant į XII a. stulbina tai, kad tuo metu, kai pasiekė apo- 
gėjų sąjūdis už bažnyčios valdžios ir galybės centralizaciją, kai 
pirmąkart buvo legalizuota dogma, o erezija apibrėžta baudžia- 
mojo nepaklusnumo terminais“?, atsirado įsitikinimas, kad mokslo 
pažanga priklauso nuo mokslininkų laisvės laikytis priešingų po- 
žiūrių į mokslinę tiesą. Buvo tariama, kad tokio dialektinio prota- 
vimo remiantis priešingais požiūrio taškais rezultatas bus sintezė 
ir kad ši sintezė atitiks tikrojo tikėjimo autoritetingus teiginius. 
Nepaisant to, kartu buvo tariama, kad dialektinis protavimas turi 
skleistis moksliškai, nes kitaip jis bus bevertis. Taigi tuo pačiu me- 
tu, kai neortodoksinės doktrinos buvo draudžiamos įstatymo, o 
eretikai, atsisakydavę „paklusti“, buvo baudžiami mirtimi, moks- 
linio objektyvumo, nesuinteresuotumo, metodiško skepticizmo, pa- 
kantumo klaidai ir atvirumo naujoms mokslinėms tiesoms verty- 
bės buvo ne tik skelbiamos, bet ir išreiškiamos pačia tuo metu 
atsiradusių naujų mokslų forma. Du priešingi sąjūdžiai - už au- 
toritetą ir už racionalumą —- faktiškai buvo glaudžiai susiję. 

Abejonės dėl teisininkų sugebėjimo laikytis mokslinių vertybių 
kyla dėl kelių nesusipratimų. Žinoma, teisinga, kad kai teisininkas 

yra vienos šalies ar tam tikro reikalo gynėjas, jis privalo veikti ne 
kaip mokslininkas, o kaip šalininkas. Tačiau jo vaidmuo yra esminė 
teismo proceso dalis, kai priešingi požiūriai pateikiami tribunolui, 
įgaliotam priimti sprendimus. Tiesą sakant, pats teismo procesas 
vienu požiūriu turi mokslinį pobūdį, nes pačios varžybos tribuno- 
lui turi pateikti visus su byla susijusius jos aspektus. Nagrinėda- 
mas bylą, teismas turi ją išnarplioti ir nuspręsti „objektyviai“, rem- 
damasis „faktais“, pateiktais ginčininkų naudai. Tačiau netgi tais 
atvejais, kai šis idealas įgyvendinamas, teismo procesas, teismi- 
niai debatai ar kitokios panašaus pobūdžio teisminės procedūros 
pasižymi visai nemoksliniais bruožais. Viena vertus, tribunolui 
tenka veikti spaudžiamam tam tikro laiko limito, tuo tarpu moks- 
lininkas gali laukti kiek jam patinka, kol bus pasirengęs padaryti 
išvadas. Be to, tribunolas yra politinis darinys; jis pernelyg arti 
bendruomenei būdingų prietarų ir negali išvengti jos spaudimo, o 
todėl negali išsaugoti „distancijos“, reikalaujamos iš mokslininkų. 

Tačiau laikytis mokslinių vertybių kodekso reikalaujama ne iš 
teisininko praktiko ir ne iš tribunolo (kad ir koks jis būtų - teismi- 
nė, įstatymų leidžiamoji ar vykdomoji valdžia), bet iš teisės moky- 
tojo ar teisės mokslininko. Jam irgi nelengva paisyti šio reikalavi- 
mo - galbūt daug sunkiau negu tiems mokslininkams, kurie dirba 
nuo kasdienio politinio, ekonominio ir visuomeninio gyvenimo la- 
biau nutolusiose srityse. Ir kaip tik todėl jis galbūt geriau jaučia 
savo aistrų ir prietarų vidinę ir išorinę naštą, vadinasi, gali geriau 
už kitus jiems priešintis ar bent jau būti jautresnis savo mokslinės 
laisvės trapumui. 

Mokslo, įskaitant teisės mokslą, vertybinės prielaidos glūdėjo 
teisinių problemų analizės ir sintezės dialektiniame metode, kurį 
sukūrė XII ir XIII a. teisininkai scholastai. Didžiulis dėmesys tei- 
siniams prieštaravimams, dialektinėms problemoms ir didžiulės 
pastangos sutaikyti prieštaravimus remiantis vis bendresnio po- 
būdžio teisiniais principais ir teisinėmis sąvokomis kaip metodas 
galėjo būti rezultatyvus tik laikantis tų vertybių, kurios būdingos 
pačiam mokslui, - objektyvumo, sąžiningumo, universalizmo, 
skepticizmo, pakantumo suklydimui, kuklumo, atvirumo naujai 
tiesai — ir, derėtų pridurti, turint ypatingą laiko jausmą, kuris su- 

sijęs su priešybių koegzistavimu. Kadangi buvo tikima, kad teisei 
kaip visumai būdingas bendras tikslas, ratio, savaime supranta- 
mu dalyku buvo laikoma tai, kad galiausiai paradoksai bus įveik- 
ti, o kol kas teisininkų korpusas kantriai grumsis su tų paradoksų 
sukeltais neapibrėžtumais. 

Kalbant apie mokslo „vertybines prielaidas“, negalima nepai- 
syti to fakto, kad bent jau Vakarų civilizacijoje, kur mokslas su- 
klestėjo labiau nei kurioje nors kitoje kultūroje (tiesą sakant, kai 
kas pasakytų, kad jis suklestėjo per daug), objektyvumas, skepti- 
cizmas, atvirumas ir bendra racionalistinė dvasia, būdinga moks- 
liniam tyrinėjimui, kilo iš sudėtingo santykio tarp šventumo ir 
pasaulietiškumo. Viena vertus, tikėjimas visų daiktų šventumu ar 
potencialiu šventumu, būdingas germanų tautoms ir Rytų krikš- 
čionybei, neskatina objektyvaus, skeptiško, atviro, racionalaus ty- 
rinėjimo. Todėl pirmieji mokslai Vakaruose neatsitiktinai pasirodė 
tada, kai išsiskyrė bažnytinės ir pasaulietinės politijos. Kita ver- 
tus, pirmiausia jie pasirodė kaip tik bažnytinėje srityje, o ne pa- 
saulietinėje, kaip kanonų teisė ir pati teologija. XI a. pabaigos ir 
XII a. Vakarų teologai - Anzelmas, Abėlard'as ir kiti - nė kiek 
nedvejodami dieviškųjų paslapčių faktus padarė sistemiško, ra- 
cionalaus ir net skeptiško tyrinėjimo objektu. „Tik protu“, nesi- 
remdamas tikėjimu ir apreiškimu, Anzelmas siekė įrodyti ne tik 
Dievo buvimą, bet ir Dievo įsikūnijimo Kristuje būtinumą. Abė- 
lard'as parodė Šventajame Rašte glūdinčius vidinius prieštaravi- 
mus - tai buvo pirmasis žingsnis Biblijos mokslinės kritikos linkme. 
Panašiai ir kanonistai visai atvirai tyrinėjo bažnyčios kanonuose 
glūdinčius prieštaravimus. Remdamiesi veikiančiosios teisės ob- 
jektyvia analize, jie priėjo išvadą, kad net popiežius, Kristaus vie- 
tininkas, turi būti nušalintas, jeigu pasirodytų, kad jis yra eretikas 
arba padarė bažnyčią Žžeminantį nusikaltimą. 

Atrodo, neišvengsime išvados, jog mokslinės vertybės atsirado 
ne todėl, kad buvo išskirta tam tikra gyvenimo sritis - pasaulie- 
tinė, žemiškoji, medžiaginė, kurią buvo galima tyrinėti nesuke- 
liant grėsmės religiniams įsitikinimams, o veikiau todėl, kad atsi- 
rado naujas požiūris į patį šventumą. Nors bažnyčia dar buvo 
traktuojama kaip „mistinis Kristaus kūnas“, bet kartu buvo laiko- 

ma ir regimu, teisiniu, korporaciniu dariniu, kurio misija - pertvar- 
kyti pasaulį. Iš šventumo kaip anapusiškumo svorio centras per- 
sikėlė į šventumo įsikūnijimą, į šventumą, pasireiškiantį ano meto 
politiniame, ekonominiame ir visuomeniniame gyvenime. Savo 
ruožtu tai iškėlė būtinybę tyrinėti šventumą, dvasiškumą remian- 
tis mokslinėmis vertybėmis. Tik kai buvo pabandyta Dievą tyrinė- 
ti objektyviai ir nustatyti jo dėsnius, tapo tikrai įmanoma paban- 
dyti pasaulietinį gyvenimą ir pasaulio dėsnius tyrinėti objektyviai, 
o galiausiai — objektyviai tyrinėti gamtą ir gamtos dėsnius. 

Nepaisant to, bažnytinėje teologijoje ir kanonų teisėje, žinoma, 
būta akivaizdžios įtampos tarp šventumo ir profaniškumo; toji 
įtampa buvo pastebima ir kitose žinojimo srityse ir neišvengiamai 
ir griežtai apribojo mokslo vertybines prielaidas. Gal ir nebūtina 
priminti represines priemones, kurių buvo imamasi prieš moksli- 
ninkus, nukrypdavusius nuo oficialiosios dogmos. Originaliam 
mąstytojui, novatoriui grėsė Žiaurus pasmerkimas; eretikas galėjo 
būti nubaustas. Nemalonu, tačiau būtina Žinoti, kad toji pati įtam- 
pa, kuri sąlygojo tokias represijas, kartu atvėrė galimybę Vaka- 
ruose pirmą kartą atsirasti mokslui. 


Sociologiniai teisės mokslo kriterijai 


Be metodologijos ir vertybinių prielaidų, mokslas modernia va- 
karietiška prasme turi būti apibūdintas remiantis sociologiniais 
kriterijais. Esama tam tikrų išankstinių socialinių sąlygų, kurios 
ne tik būtinos mokslo egzistavimui, bet ir padeda susiformuoti jo 
stiliui. Tokios sąlygos yra: 1) mokslinių bendruomenių, paprastai 
atitinkančių mokslinių disciplinų ribas, susiformavimas; kiekvie- 
na iš šių bendruomenių kolektyviai atsakinga už tyrinėjimų eigą, 
naujokų mokymą, mokslinių žinių platinimą ir asmens mokslinių 
pasiekimų kokioje nors mokslinėje disciplinoje ir už jos ribų iden- 
tifikavimą“?; 2) įvairių mokslinių disciplinų sujungimas į dides- 
nes mokslines bendruomenes ir ypač į universitetus, kurių nariai 
bendrai rūpinasi mokymo lygiu bei jaunuomenės auklėjimu, o kartu 
supranta, kad visos Žinijos šakos galiausiai rymo ant tų pačių pa- 
matų; 3) privilegijuotas mokslininkų bendruomenių socialinis 

statusas, apimantis didelę mokymo ir tyrinėjimo laisvę, atitinkan- 
čią jų didelę atsakomybę už tarnavimą pačiam mokslui, jo meto- 
dams, jo vertybėms ir jo socialiniam vaidmeniui. 

Vargu ar galima rimtai nuginčyti teiginį, kad Vakarų teisės 
mokslas XII a. buvo ir dabar yra kolektyvinė veikla ir kad teisės 
mokslininkai sudarė ir dabar sudaro bendrų interesų ir uždavinių 
siejamą bendruomenę. Galbūt ne toks akivaizdus tas faktas, jog 
teisės mokslininkai turėjo ir dabar turi profesiją ta prasme, kad 
pavieniai mokslininkai yra atsakingi visuomenei ir prisiekia savo 
mokslo pažangą laikyti svarbesniu dalyku už savo asmeninį inte- 
resą ar asmeninę naudą. Šitie Vakarų istorinio patyrimo truizmai 
gali būti pritaikyti visiems kada nors ir kur nors egzistavusiems 
mokslams. Tačiau Vakarų mokslui, įskaitant teisės mokslą, nuo 
XII a. buvo ypač būdinga tai, kad istoriškai jis buvo glaudžiai 
susijęs su universiteto institucija; mokslas gimė universitete, ir uni- 
versitetas jam dovanojo trapų mokymo ir tyrinėjimo laisvės pa- 
likimą. 

Esama dar vieno rakto, padedančio atsakyti į klausimą, kodėl 
moderniosios Vakarų mokslo sąvokos ir moksliniai metodai atsira- 
do XI a. pabaigoje ir XII a. pradžioje. Kaip tik tada atsirado univer- 
sitetai. Gali pasirodyti, kad šitaip mes tik nukeliame šį klausimą 
vieną žingsnį atgal. Taip, tačiau ne visiškai taip. Taip sakydami, 
mes perkeliame klausimą iš idėjų istorijos srities į bendruomenių 
istorijos sritį. Mokslinė metodologija ir mokslui modernia vakarie- 
tiška šio žodžio prasme būdingos vertybės negali būti paaiškintos 
idėjų platoniška ar hėgeliška šio žodžio prasme sklaidos požiūriu; 
jos gali būti paaiškintos tik kaip socialiniai atsakymai į socialines 
reikmes. Vien tik naujais Aristotelio veikalų vertimais negalima pa- 
aiškinti to fakto, kad 1150 m. apie dešimt tūkstančių studentų iš 
visos Europos gyveno šiaurės Italijos mieste Bolonijoje ir studijavo 
teisės mokslą“*. Tame mieste jie atsirado todėl, kad tokią galimybę 
davė visuomenė. Tiesą sakant, tai buvo ne tik galimybė, bet ir 
būtinybė. Negana to, tos pačios socialinės sąlygos neišvengiamai 
nulėmė ir prigimtį to teisės mokslo, kurį jie čia turėjo studijuoti. 

Scholastinę dialektiką, vadinasi, ir modernųjį mokslą, įskaitant 
teisės mokslą, sukūrė XI a. pabaigos ir XII a. Vakarų Europos 

visuomenės istorinės situacijos prieštaravimai ir galinga pastanga 
išspręsti šiuos prieštaravimus ir įgyvendinti naują sintezę. Visų 
pirma juos sukūrė revoliucinis perversmas, bažnytinę jurisdikciją 
atskyręs nuo pasaulietinės ir šitaip priešybių sutaikymą padaręs 
lemtinga būtinybe faktiškai visose socialinio gyvenimo srityse. Va- 
karų Europoje atsirado teisės mokslininko profesija, iš pradžių dau- 
giausia bažnyčioje, o po to — nevienodu mastu miestuose ir ka- 
ralystėse. Tai buvo atsakymas į poreikį sutaikyti konfliktus, 
įsižiebusius bažnyčioje, konfliktus tarp bažnyčios ir pasaulietinių 
valdžių, tarp įvairių pasaulietinių politijų ir jų viduje. Iš pradžių 
atsiradusi universitetuose, teisininko profesija sukūrė mokslą apie 
teisę, t.y. teisininkai sudarė tokią bendruomenę, kurioje teisės moks- 
las buvo tos bendruomenės egzistavimo priežastis. Savo mokslu 
teisininkai profesionalai padėjo išspręsti Vakarų Europos visuo- 
meninės ir istorinės situacijos prieštaravimus, išspręsdami prieš- 
taravimus tarp šios situacijos /7 tuo metu egzistavusios teisėtvar- 
kos. Teisės mokslas pirmiausia buvo konfliktų sprendimo proceso 
institucionalizavimas, tą sprendimą perkeliant į autoritetingus tei- 
sinius tekstus. 

Tas faktas, kad krikščioniškojo pasaulio centre būta didelių Žy- 
dų ir islamo kultūros salų, padidino dialektinio priešybių analizės 
ir sintezės metodo poreikį, taip pat poreikį teisiškai išspręsti so- 
cialinį konfliktą. Tačiau, kad ir kaip būtų keista, Vakarų teisės 
sistemų formavimosi epochoje, t.y. XI a. pabaigoje ir XII a., to 
meto žydų ir islamo kultūra tai teisei, atrodo, faktiškai nedarė 
tiesioginės įtakos. Žinoma, net šioje ankstyvojoje epochoje arabų 
kultūra Žymiai ir tiesiogiai įtakojo astronomiją, matematiką, me- 
diciną ir, galimas daiktas, kai kurias valdymo institucijas bei val- 
dymo praktiką (ypač normanų karalystėje Sicilijoje), o žydų kul- 
tūra Žymiai ir tiesiogiai įtakojo Biblijos tyrinėjimus ir teologiją; ir, 
Žinoma, krikščionybei padarė didžiulę įtaką judaizmas, kadangi 
bažnyčia pripažino, kad Abraomas yra jos steigėjas, o žydų Bibli- 
Ja - jos paveldas. Tačiau, kaip parodė tyrinėjimai, nei Talmudas, 
nei Koranas nė kiek neįtakojo Vakarų didžiųjų įstatymų leidėjų ir 
teisininkų“. 

Vakarų teisės mokslo jo susiformavimo epochoje svarbiausius 
socialinius bruožus, ypač turint galvoje tai, kiek jie buvo paveikti 
universitetų, galima apibūdinti taip. 

Pirma, universitetai nulėmė tai, kad Vakarų teisės mokslas įga- 
vo anttautinį pobūdį. Pasak Davido Knowleso: 


„Tris šimtus metų, nuo 1050 m. iki 1350 m., ir visų pirma 1070- 
1170 m. visa išsimokslinusi Europa sudarė vieningą ir neišskaidytą 
kultūrinį junginį. Kraštuose, esančiuose tarp Edinburgo ir Palermo, 
Mainco, Lundo ir Toledo, žmogus iš bet kokio miesto ar kaimo galėjo 
vykti mokytis į bet kokią mokyklą, tapti prelatu arba tarnautoju bet 
kokioje bažnyčioje, teisme ar universitete (jei tik jo būta) šiaurėje ar 
pietuose, rytuose ar vakaruose. Tai epocha tokių žmonių kaip Lanfran- 
kas Pavijietis, Bekietis ir Kenterberietis [Lanfrankas buvo Vilhelmo Už- 
kariautojo vyriausias patarėjas ir Kenterberio arkivyskupas]; Anzelmas 
Aostietis, Bekietis ir Kenterberietis [Anzelmas tapo savo mokytojo Lan- 
franko įpėdiniu, atėjus į valdžią Vilhelmo įpėdiniui]; Vakarijus [žymus 
romėnų teisės profesorius] Lombardietis, Kenterberietis, Oksfordietis ir 
Jorkietis; Jonas Solsberietis, Paryžietis, Beneventietis, Kenterberietis ir 
Šartrietis [karalių, arkivyskupų ir popiežių artimas draugas ir patarė- 
jas, „pats iškiliausias savo meto mokslininkas ir stilistas“]; Nicholas 
Brakespeare Sent Olbansietis, Prancūzas, Skandinavas ir Romietis [an- 
glų valstiečių vaikas, tapęs popiežiumi Hadrijonu IV]; Tomas Akvinie- 
tis, Kelnietis, Paryžietis ir Neapolietis... Tuo metu daug įžymiausių ra- 
šytojų, mąstytojų ir administratorių pasiekė didžiausią šlovę ir didžiąją 
savo gyvenimo darbo dalį nuveikė toli nuo savo gimtinės. Negana to, 
daugelio šių Žmonių raštuose nesama nė menkiausio kalbos, stiliaus ar 
mąstymo bruožo, parodančio, iš kur jie buvo kilę. Teisybė, mes kalba- 
me apie nedidelę išsimokslinusią mažumą, kuriai apskritai nepriklausė 
aristokratai žemvaldžiai, daugelis karalių ir net kai kurie vyskupai. 
Bažnyčios ir Valstybės pasaulį dažnai draskė schizmos ir karai, o di- 
džioji dalis gyventojų, beveik įaugusių į žemę, nežinojo nieko, išskyrus 
savo mažo lopinėlio laukus ir miškus. Tačiau literatūroje ir mąstyme 
būta vieningo žodžių, formų ir minčių fondo, iš kurio sėmėsi visi ir 
kuriuo visi naudojosi lygiai. Jeigu rašytiniai veikalai mus būtų pasiekę 
be autorių pavardžių, mes negalėtume jų priskirti kokiai nors šaliai ar 
tautai. “** 


Tai, ką Knowlesas rašo apie to meto išsimokslinimo visumą, 
galima priskirti ir teisiniam išsimokslinimui kanonų ir romėnų 
teisės srityse. Tai buvo disciplinos, nepripažinusios tautinių skir- 
tumų. Jos buvo dėstomos universitetų teisės studentams, susirin- 

kusiems iš visų Europos šalių. Žinoma, visi studentai vartojo loty- 
nų kalbą, kuri Vakaruose buvo ne tik teisės, bet ir dėstymo, moks- 
lo, pamaldų ir teologijos visuotinė kalba. 

Antra, Europos universitetai teisės mokslui ne tik suteikė ant- 
tautinį pobūdį, bet kartu lėmė tai, kad pati teisė gavo anttautinę 
terminiją ir metodą. Universitetų teisės fakultetų absolventai su- 
grįždavo į savo šalis arba vykdavo į kitas šalis, kur jie tarnaudavo 
kaip bažnytiniai ar pasaulietiniai teisėjai, teisininkai praktikai, kaip 
bažnytinių, karaliaus, miestų valdžių ir feodalų juriskonsultai ir 
kaip įvairiausių rūšių administratoriai. Jeigu jie užsiiminėjo kano- 
nų teise, savo universitetinį išsimokslinimą jie galėjo panaudoti 
tiesiogiai, O jeigu jie užsiiminėjo pasaulietine teise, jie jai taikė ro- 
mėnų ir kanonų teisės terminiją ir metodiką, kurių buvo išmokę 
universitetuose. 

Trečia, tas teisės metodas, kurio buvo mokoma Europos uni- 
versitetuose, teisės sistemas įgalino kurti iš įvairiausių ir priešta- 
ringiausių veikiančių papročių bei įstatymų. Priešybių sutaikymo 
technika kartu su tikėjimu idealiu teisės „kūnu“, vieninga teisinių 
principų struktūra įgalino pradėti sintetinti kanonų teisę, vėliau 
feodalinę teisę, miestų teisę, prekybos teisę ir karališkąją teisę. 

Ketvirta, universitetai labai sureikšmino mokyto Žmogaus — 
mokslininko — vaidmenį formuojant teisę. Teisė pirmiausia glūdė- 
jo senoviniuose tekstuose, todėl buvo reikalinga turėti klasę mo- 
kytų Žmonių, kurie galėtų aiškinti tekstus tiems, kas troško at- 
skleisti jų paslaptis. Daktaras, t.y. universiteto dėstytojas, tapo 
autoritetingu „tikrosios normos“ aiškintoju. Tai irgi suteikė uni- 
versalumą teisės mokslui, padėjusiam įveikti įstatymuose glūdė- 
jusius prieštaravimus. 

Penkta, teisės ir kitų universitetinių disciplinų — ypač teologi- 
jos, medicinos ir laisvųjų menų - sugretinimas irgi suteikė teisės 
studijoms platumą, kurio kitu atveju jos būtų stokojusios. Visos 
disciplinos naudojosi scholastiniu metodu, todėl visų disciplinų 
tyrinėjami objektai susiliesdavo. Todėl studentas teisininkas nega- 
lėjo nežinoti, kad jo profesija buvo neatskiriama to meto intelek- 
tualinio gyvenimo dalis. 

Šešta, nors ir susijusi su kitomis universitetinėmis disciplino- 
mis, teisė buvo atskirta ir skyrėsi nuo jų; ji nebebuvo - kaip anks- 

čiau, kai dar nebūta universitetų, - viena vertus, retorikos šaka, o 
kita vertus, etikos ir politikos šaka. Romos imperijoje teisinio mąs- 
tymo autonomiją palaikė praktikai, ypač pretoriai ir profesiona- 
lūs teisės patarėjai, o Vakarų Europoje tokią autonomiją palaikė 
universitetai. 

Septinta, tas faktas, kad teisė buvo dėstoma kaip universiteti- 
nė disciplina, neišvengiamai lėmė tai, kad teisinės doktrinos buvo 
kritikuojamos ir vertinamos bendrųjų tiesų kontekste, o ne tik stu- 
dijuojamos kaip amatas ar techninių įgūdžių visuma. Net nepri- 
klausomai nuo universitetų bažnyčia jau seniai mokė, kad bet kokia 
žmogiškoji teisė turi būti tikrinama ir vertinama remiantis dieviš- 
kąja ir moraline teise, bet universitetų teisininkai prie to dar pri- 
dėjo idealios Žmogiškosios teisės sąvoką; tokia ideali teisė buvo 
romėnų teisė, išdėstyta Justiniano knygose, kurios - kartu su Bib- 
lija, bažnyčios tėvų raštais, bažnyčios susirinkimų ir popiežių įsa- 
kais ir kitais šventaisiais tekstais - davė pamatinius teisinius prin- 
cipus, o jais remiantis buvo galima kritikuoti ir vertinti esamas 
teisines normas ir institutus. Šie įkvėpti praeities raštai, o ne tai, 
ką sako ar daro koks nors įstatymų leidėjas, nustatė aukščiausius 
teisėtumo kriterijus. 

Aštunta, Vakarų universitetai teisės analizę perkėlė į mokslo 
lygmenį ta prasme, kaip žodis „mokslas“ buvo suprantamas nuo 
XII iki XV a. Tai buvo padaryta konceptualizuojant teisinius ins- 
titutus ir sisteminant teisę kaip vientisą Žinių sąvadą; todėl teisės 
normų teisingumą buvo galima įrodyti, parodant jų ir sistemos 
kaip visumos atitikimą. 

Devinta, universitetai sukūrė profesionalių teisininkų klasę; ši- 
tie žmonės buvo susieti bendro mokymosi ir bendro uždavinio — 
vadovauti bažnyčios ir imperijų, karalysčių, miestų, dvarų, pir- 
klių ir kitų gildijų pasaulietinio gyvenimo teisiniams reikalams. 
Patys studentai teisininkai bent jau iš pradžių sudarė korporaciją, 
gildiją, ir nors baigę mokslus jie išsibarstydavo po įvairias šalis, 
juos ir toliau siedavo jų bendras išsimokslinimas ir bendras tikslas. 

Tiesa, kad Anglijoje XIV a. šalia universitetinių teisės mokyklų 
Oksforde ir Kembridže atsirado kitoks teisinio švietimo būdas — 
advokatų rengimo mokykla Inns of Court. Nepaisant to, Anglijoje, 

kaip ir kitose Europos šalyse, XII a. įsteigta universitetinė teisės 
mokymo sistema padarė didžiulę įtaką teisiniam mąstymui. Tei- 
singa ir tai, kad moderniaisiais laikais iškilęs nacionalizmas pa- 
žeidė Vakarų teisinio mokymo anttautinį pobūdį ir kad ryšiai tarp 
teisės ir kitų universitetinių disciplinų labai susilpnėjo. Tačiau kai 
kurie Bolonijos tradicijos ir scholastinės dialektikos bruožai išliko 
ir po devynių šimtmečių — net Amerikos teisės mokyklose. Tiesą 
sakant, šie bruožai paplito visame pasaulyje. Tik XX a. pabaigoje 
jiems iškilo rimta grėsmė. 

Naujoji teisės metodologija, atsiradusi Vakaruose XI ir XII a. — 
jos logika, jos temos, jai būdingas argumentavimo stilius, jos api- 
bendrinimo lygmenys, jai būdinga atskirybių ir bendrybių, prece- 
dentų ir sąvokų siejimo technika, - buvo teisės kaip savarankiško 
mokslo sąmoningo sisteminimo esminė dalis. Savo ruožtu tai bu- 
vo savarankiškų teisės sistemų, skirtų po Popiežių revoliucijos at- 
siradusioms naujoms politijoms, kūrimo esminė dalis; nauja baž- 
nytinė valstybė, kylančios pasaulietinės karalystės, laisvieji miestai 
ir miesteliai, naujai susisteminti feodalų ir dvarininkų santykiai, 
antvietinė pirklių bendruomenė reikalavo tokių savarankiškų tei- 
sės sistemų. Dėmesys prieštaringiems autoritetingiems teisiniams 
tekstams ir siekis sutaikyti juose glūdinčius prieštaravimus re- 
miantis bendraisiais principais ir bendrosiomis sąvokomis buvo 
kūrybiškas intelektualinis atsakas į visuotinai jaučiamą reikmę su- 
taikyti labai konfliktiškus elementus, koegzistavusius ir konkuravu- 
sius toje pačioje visuomeninėje struktūroje. Suvokti kiekvieno iš 
prieštaraujančių elementų (bažnytinių ir pasaulietinių, karališkų- 
jų ir feodalinių, feodalinių ir miestietiškų, miestietiškų ir būdingų 
gildijoms) teisėtumą, bet kartu suvokti, kad tie elementai yra vi- 
sos struktūriškai vientisos visuomenės (Europos, Vakarų, Vakarų 
krikščioniškojo pasaulio) dalis, ir pasiekti tikrą sintezę, t.y. surasti 
būdą įveikti dviprasmybes ir konfliktus nepanaikinant juose glū- 
dinčių veiksnių autonomijos, - štai koks buvo to meto revoliucinis 
uždavinys. Ir tai buvo uždavinys, teisės moksle iškilęs glosato- 
riams ir kanonistams; lygiai toks pat uždavinys iškilo šio mokslo 
pagrindu sukurtų naujų teisės sistemų raidoje“'. 

Tačiau dėl tų pačių priežasčių naujas Vakarų teisės mokslas 
buvo ne tik intelektualinis laimėjimas, ne tik protavimo ar mąsty- 
mo tvarkymo metodas. Jo kriterijai buvo ne tik intelektualiniai, 
bet ir moraliniai. Jo forma išreiškė materialines vertybes ir politi- 
ką“. Prieštaraujančių teisinių normų sutaikymas buvo dalis di- 
desnio proceso - pastangų sutaikyti teisės griežtumą ir teisingu- 
mą, teisingumą ir malonę, lygybę ir laisvę. 

Bet siekis sujungti šias konfliktuojančias normas ir vertybes XI 
ir XII a. visų pirma buvo traktuojamas kaip dar lemtingesnio su- 
sitaikymo - Dievo ir Žmogaus susitaikymo - dalis. Kaip tik ši savo 
aukščiausiosios lemties naujoji vizija labiau nei kas kita buvo pir- 
minis veiksnys, Vakarų Žmoguje įžiebęs tikėjimą teisės mokslu. 

VAKARŲ TEISĖS TRADICIJOS 
TEOLOGINĖS IŠTAKOS 


Vakarų teisės tradicijos revoliucinio pobūdžio neįmanoma su- 
prasti, neištyrinėjus jos religinio matmens. Kažkas yra pasakęs, 
kad užvakarykštės metaforos yra vakardienos analogijos ir šian- 
dienos sąvokos. Šitaip ir XI a. teisinės metaforos tapo XII a. teisi- 
nėmis analogijomis ir XIII a. teisinėmis sąvokomis. Teisinės metafo- 
ros, sudarančios teisinių analogijų ir sąvokų pagrindą, daugiausia 
buvo religinės prigimties. Tai buvo Paskutinio teismo ir skaistyk- 
los, Kristaus kaip Adomo nuopuolio išpirkėjo, duonos ir vyno per- 
keitimo komunijos sakramente, nuodėmių atleidimo atgailos sak- 
ramente, kunigo galios „surišti ir atrišti“, t.y. skirti ar atleisti 
amžinąją bausmę, metaforos. Kitos teisinės metaforos daugiausia 
buvo feodalinės, nors jose girdimi religiniai virštoniai; tai garbės, 
atlyginimo už garbės įžeidimą, ištikimybės priesaikos, abipusių 
tarnystės ir globos ryšių metaforos. Visos šios metaforos buvo vie- 
ningos ritualų ir mitų sistemos dalis. (Žodis „Mitas“ čia vartoja- 
mas ne senąja prasme, kaip žodis, žymintis „legendą“, bet veikiau 
priešinga, dabar plačiai priimta prasme, kaip žodis, žymintis 
„Šventąją tiesą“ !.) 

Toks tyrinėjimas parodo, kad Vakarų teisės sistemos pamati- 
nių institutų, sąvokų ir vertybių šaltiniai yra XI ir XII a. religiniai 
ritualai, liturgijos ir religinės doktrinos, atspindinčios naują po- 
Žiūrį į mirtį, nuodėmę, bausmę, atleidimą ir išganymą, o kartu ir 
naujos dieviškumo ir žmogiškumo, tikėjimo ir proto santykių sam- 
pratos. Per ankstesnius šimtmečius šios religinės pažiūros ir prie- 
laidos pasikeitė iš pamatų, ir šiandien jų religiniai šaltiniai, atro- 

do, išsenka. Tačiau iš jų kilę teisiniai institutai, sąvokos ir vertybės 
vis dar lieka, dažnai net nepakitę. Vakarų teisės mokslas yra pa- 
saulietinė teologija, dažnai atrodanti beprasmiška, kadangi jos te- 
ologinių prielaidų niekas nebepripažįsta. 

Groteskiškas pavyzdys gali paaiškinti paradoksus, persmelkian- 
čius teisės tradiciją, praradusią ryšį su savo teologinėmis ištako- 
mis. Jeigu sveiko proto žmogus ką nors nužudys ir jam bus paskir- 
ta mirties bausmė, o prieš įvykdant nuosprendį jis išprotės, bausmė 
bus atidėta iki to laiko, kol jis pasveiks. Apskritai galima sakyti, 
kad toks įstatymas veikia Vakarų šalyse ir daugelyje ne Vakarų 
šalių. Kodėl? Istoriškai tikslus atsakymas Vakaruose yra toks: jei- 
gu žmogus baudžiamas, kai jis dar išprotėjęs, jis netenka galimy- 
bės laisvai išpažinti savo nuodėmes ir priimti komunijos sakra- 
mentą. Prieš mirtį jam turi būti leista atgauti protą, kad jo siela 
nebūtų pasmerkta amžinoms pragaro liepsnoms ir turėtų galimy- 
bę išpirkti savo nuodėmes skaistykloje, o galiausiai po Paskutinio 
teismo patekti į dangaus karalystę. Bet jeigu visu tuo netikima, 
kuriam galui bepročiui išsaugoti gyvybę, iki jis pasveiks, o po to jį 
nužudyti? 

Šis paprotys pats savaime nėra reikšmingas, bet jis parodo, 
kad visų Vakarų šalių ir visų tų ne Vakarų šalių, kurias įtakojo 
Vakarų teisė, teisės sistemos yra religinių įsitikinimų ir prielaidų 
pasaulietinės nuosėdos, o tas religines prielaidas istoriškai išreiškė 
iš pradžių bažnyčios liturgija, ritualai ir doktrina, o vėliau - tei- 
siniai institutai, sąvokos ir vertybės. Jeigu nepastebimos šios isto- 
rinės šaknys, gali pasirodyti, kad daugelis teisės aspektų neturi 
jokių ištakų ir jokio galiosenos pagrindo. 


Paskutinis teismas ir skaistykla 


Iš judaizmo krikščionybė paveldėjo tikėjimą Dievu, kuris yra ir 
mylintis tėvas, ir neklystantis teisėjas. Tai paradoksalus Dievas, 
apimantis ir malonę, ir teisingumą. Viena vertus, Dievas baudžia 
blogį ir atlygina gėrį; Žmogus atsako prieš jį už savo veiksmus. 
Kita vertus, Dievas užjaučia Žmogaus silpnumą ir nebaudžia jo 

už neklusnumą tiek, kiek jis nusipelno. Dievas „netrokšta nusidė- 
jėlio mirties; jis nori, kad jis pasitaisytų ir gyventų“. 
Krikščionybė irgi paveldėjo iš judaizmo tikėjimą, kad istorijos 
pabaigoje Dievas ateis teisti pasaulio tautų ir visų kada nors gy- 
venusių Žmonių sielų. Senajame Testamente Paskutinio teismo lau- 
kiama džiaugsmingai: žinoma, daug kas bus nubaustas, bet tuo 
pačiu metu stos mesianistinis taikos, teisingumo ir meilės amžius?. 
Panašiai ir krikščionių doktrinoje skelbiama, kad laikų pabaigoje 
Kristus sugrįš „gyvųjų ir mirusiųjų teisti“ ir kad šitaip pasaulyje 
jis įkurs taikos, teisingumo ir meilės karalystę. Tačiau amžinosios 
bausmės grėsmė ir ją atitinkantis atgailos ir atleidimo akcentas 
Naujajame Testamente stipresnis negu Senajame. Jėzus skelbia, 
kad istorijos pabaigoje, „kai ateis Žmogaus Sūnus savo šlovėje“, 
„Jo akivaizdoje bus surinkti visų tautų Žmonės“ ir jis perskirs vi- 
sus Žmones į dvi grupes: tiems, kurie gyvendami žemėje rūpinosi 
alkanaisiais, ligoniais, pavargėliais, keleiviais ir kaliniais, jis do- 
vanos amžinąjį gyvenimą, o tie, kurie anų nepaisė, bus nublokšti 
į „amžinąją ugnį“ ir „amžinąjį kentėjimą'". Tikėjimas tuo, kad 
Dievas yra neklystantis teisėjas ir kad Kristus sugrįš kaip teisėjas, 
atliko žymų vaidmenį ir Rytų, ir Vakarų bažnyčios teisinių verty- 
bių raidoje. Pirmaisiais bažnyčios istorijos amžiais, kai bažnyčia iš 
esmės susidėjo iš daugybės slaptų mažų bendruomenių, teisinės 
vertybės dažniausiai buvo susiliejusios su moralinėmis ir religinė- 
mis vertybėmis. Buvo skelbiamos reiklios elgesio normos, o gin- 
čams išspręsti krikščionys nustatė neformalias procedūras, tačiau 
nebuvo bandoma kurti naujos krikščioniškos teisinės sistemos. Tei- 
sės santykio su krikščioniškuoju tikėjimu klausimai daugiausia bu- 
vo keliami kaip klausimai dėl to, koks turi būti krikščionio požiū- 
ris į žydų ir romėnų teisę. Ankstyvosios bažnyčios požiūriu, judėjų 
įstatymas nesaisto krikščionių nežydų, o jo laikymasis nebuvo trak- 
tuojamas kaip kelias į išgelbėjimą. Nors bažnyčia buvo traktuoja- 
ma kaip istorinis žydų tautos tęsinys, tačiau ji apėmė ir kitas tau- 
tas, kiekviena iš kurių turėjo savo teisę. Nepaisant to, Biblijos teisė 
(nors ne rabinų teisė) buvo saistanti kita prasme, būtent kaip Die- 
vo duotų žmogui moralinių normų apreiškimas. „Taigi įstatymas 
šventas, - rašė šv. Paulius, — įsakymas taip pat šventas, ir teisin- 

gas, ir geras“ (Rom 7, 12). Tai reiškia, kad krikščionys turi vidumi 
perimti Biblijos įstatymą, visa širdimi tikėti jame įkūnytomis tie- 
somis ir daryti gera ne tiek dėl teisinių priesakų ar sankcijų, kiek 
dėl tikėjimo, vilties ir meilės. 

Panašiai ir bažnyčia per pirmuosius tris šimtmečius gerbė ro- 
mėnų teisę, tačiau nepripažino jos absoliutaus autoriteto. Viena 
vertus, buvo tikima, kad „nėra valdžios, kuri nebūtų iš Dievo“ 
(Rom 13, 1). Kita vertus, buvo manoma, kad nemoralus įstatymas 
negali saistyti sąžinės, ir, tiesą sakant, galėjo iškilti tiesioginė pa- 
reiga jam nepaklusti. Pilietinio nepaklusnumo principas faktiškai 
jau glūdėjo ankstyvosios bažnyčios patyrime, nes pati krikščioniš- 
koji tikyba buvo nelegali. 

Štai žydų ir krikščionių įsitikinimas, kad Dievas yra teisėjas, o 
kartu ir įstatymų leidėjas — juk Biblija laikosi „aktyvistinės“ pozi- 
cijos dieviškosios teisenos atžvilgiu, — bažnyčios iš pradžių buvo 
traktuojamas kaip beveik visiškai susijęs su tokiomis aukščiausio- 
mis duotimis, kaip žmogaus prigimtis ir likimas, šviesos ir tamsos 
jėgų kova jo sieloje, žmogaus kančios, jo gyvenimo ir mirties pras- 
mė. Nebuvo bandoma pertvarkyti valstybės teisės taip, kad ji ati- 
tiktų dieviškąją teisę. Tiesą sakant, nebuvo net galimybės tai 
padaryti. 

Imperatoriaus Konstantino atsivertimas į krikščionybę IV a. 
pradžioje ir krikščionybės paskelbimas oficialiąja imperijos religi- 
ja iškėlė keblų klausimą: ar krikščionybė gali padėti valdovui kaip 
savo valdomos šalies aukščiausiajam teisėjui ir aukščiausiajam įsta- 
tymų leidėjui? Šis klausimas buvo ypač aštrus dėl to, kad impera- 
torius buvo laikomas bažnyčios galva ir Kristaus atstovu Žemėje. 
Atsakymas į šį klausimą iš esmės nesiskyrė nuo atsakymo į tą patį 
klausimą, V, VI ir VII a. keltą germanų karaliams, atsivertusiems 
į krikščionybę. Krikščionybė buvo priimta ne kaip socialinė pro- 
grama, o kaip apokaliptinis tikėjimas. Tačiau joje būta tam tikro 
polinkio į socialinę reformą, kurio negalėjo išvengti netgi jos šali- 
ninkai, mažiausiai rūpinęsi žemiškais reikalais. Bizantijos impe- 
ratoriai krikščionys buvo įsitikinę, kad jų krikščioniška pareiga — 
peržiūrėti įstatymus, pasak jų pačių, „didesnio humaniškumo 
kryptimi““. Dėl krikščionybės įtakos ir dėl krikščioniškosios filoso- 

fijos perimtų stoikų bei neoplatonikų idėjų įtakos buvo pertvarky- 
ti keli svarbūs dalykai: (1) šeimos teisė Žmonai suteikė didesnę 
lygybę prieš įstatymą, iš abiejų sutuoktinių reikalaudama sutiki- 
mo, kad santuoka būtų teisėta, apsunkindama skyrybas (tuo metu 
tai buvo žingsnis moters išlaisvinimo link) ir panaikindama tėvo 
teisę disponuoti savo vaikų gyvybe ir mirtimi (patria potestas); 
(2) vergovės teisė vergui suteikė teises kreiptis į magistratą, jei 
šeimininkas piktnaudžiavo savo valdžia, o tam tikrais atvejais, jei 
šeimininkas elgėsi Žiauriai, vergas gaudavo laisvę; taip pat buvo 
padidintas vergų paleidimo į laisvę būdų skaičius, ir buvo jiems 
leista gauti teises susigiminiavus su laisvaisiais; (3) įstatymo rai- 
dės ir teisingumo kolizijoje buvo sustiprinta teisingumo reikšmė ir 
buvo sušvelnintas bendrųjų teisinių nuostatų griežtumas; galiau- 
siai (4) didieji įstatymų rinkiniai, sudaryti imperatoriaus Justinia- 
no ir jo įpėdinių VI-VIII a., iš dalies buvo įkvėpti įsitikinimo, kad 
krikščionybė reikalauja teisės sisteminimo kaip būtino žingsnio 
jos humanizavimo link. 

Pastanga iš teisės pašalinti tuos jos bruožus, kurie buvo nepri- 
imtini krikščionių etikai, buvo bevaisė todėl, kad ir Rytuose, ir 
Vakaruose nebūta supratimo, kokios teisėtvarkos reikalauja krikš- 
čionių etika. Vakaruose iki XII a. šio supratimo stoka buvo susijusi 
su tuo, kad nebuvo sąmoningai susistemintos teisės visumos; ne- 
buvo profesionalių teisininkų ir teisėjų klasės, nebuvo teisės mo- 
kyklų, teisinės literatūros, o įstatymų leidybos buvo tik užuomaz- 
gos. Apskritai Vakarų teisė susidėjo iš paprotinių normų bei 
procedūrų, o jos buvo susiliejusios su politiniais, ekonominiais ir 
visuomeniniais institutais. Priešingai, Bizantijoje būta aiškiai api- 
brėžto teisinio paveldo, kurio pagrindas buvo graikiškoji prigim- 
tinio proto viršenybės samprata ir romėniškasis tvarkos jausmas. 
Čia būta teisininkų ir teisėjų, teisinės literatūros, teisės mokyklų ir 
brandžios įstatymų leidybos bei valdymo sistemos. Ir vis dėlto per 
didesnę Bizantijos istorijos dalį romėnų teisė buvo nusmukusi; pa- 
stangos ją reformuoti „didesnio humaniškumo kryptimi“ stokojo 
būtinos varomosios jėgos ir todėl buvo bevaisės. Teisės mokyklos 
atsirasdavo ir išnykdavo. Naujovės, įdiegtos vieno imperatoriaus, 
būdavo panaikinamos kito. Beveik nebūta organiškos raidos. Tei- 


229 


I. POPIEŽIŲ REVOLIUCIJA IR KANONŲ TEISĖ 


sinės analizės lygmuo, pasiektas II ir III a. teisininkų klasikų, buvo 
nepasiekiamas jų įpėdiniams krikščionims. Justinianas draudė ko- 
mentuoti jo įstatymų rinkinį; dėl likimo ironijos tuojau pat po Jus- 
tiniano mirties, kai oficialiąja imperijos kalba tapo graikų kalba, 
išstūmusi lotynų kalbą, jo įstatymų rinkinys buvo beveik užmirš- 
tas. Nepaisant humanizuojančios įtakos teisei, Rytų krikščionybė 
galiausiai padarė apskritai neigiamą įtaką Bizantijos teisės moks- 
lui, kadangi iš romėnų teisės ji atėmė aukščiausiąjį autoritetą, ne- 
pasiūlydama jokios kitos teisės sistemos, tinkančios šiam pasauliui. 

Kol Paskutinis teismas buvo suvokiamas tik kaip Dievo kara- 
lystės aname - artėjančiame ar net jau esančiame — pasaulyje pra- 
džia, jis neįkvėpdavo kurti atitinkamų teisinių institutų, skirtų 
tarpinei, žemiškajai epochai. Tokia pasaulio vizija iš esmės buvo 
apokaliptinė, o ne pranašiška. Ji buvo būdinga pirmojo tūkstant- 
mečio bažnyčiai ir Rytuose, ir Vakaruose. Krikščioniškąjį tikėjimą 
pirmiausia įkūnijo gyvenimas vienuolyne, kur vyrai ir moterys, 
„Numirę šiam pasauliui“, siekė nugyventi tyrą gyvenimą dangaus 
karalystėje. Bažnyčia apskritai nesistengė kritikuoti ar pertvarkyti 
pasaulio: pamatinis pasaulietinio gyvenimo „žemiškojoje valsty- 
bėje“ beviltiškumas buvo priimtas kaip savaime suprantamas da- 
lykas, o Mesijo sugrįžimo, kad jis „teistų gyvuosius ir mirusiuo- 
sius“, buvo laukiama kantriai ir viltingai. 

Tačiau XI a. pradžioje tikėjimas Paskutiniu teismu Vakaruose 
įgavo naują prasmę, nes kartu atsirado tikėjimas, kad pavienės 
sielos pateks į tarpinį teismą mirties akimirką ir kad esama tarpi- 
nio „nuskaistinančio“ laiko tarp kiekvieno krikščionio mirties ir 
dieviškojo teisėjo paskutinio atėjimo. Paskutinis teismas ir toliau 
buvo tapatinamas su tuo laiku, kai visos kada nors gyvenusios 
sielos bus prikeltos, teisiamos ir arba įleistos į Dievo karalystę, 
arba kartu su velniu pasmerktos amžinoms kančioms. Tačiau skais- 
tykla buvo suvokiama kaip individualių krikščionių sielų bausmės 
laikina būklė: juk priėmę krikštą žmonės buvo išlaisvinti nuo „pri- 
gimtinės“ (natūralios) nuodėmės naštos. Nepaisant to, teisingu- 
mas reikalavo, kad jie po mirties tam tikrą laiką būtų baudžiami 
už „asmenines“ (realias) nuodėmes, iki galo neišpirktas jų žemiš- 
kajame gyvenime. Išskyrus retus atvejus, joks išpirkimas žemėje 

nebuvo laikomas pakankamu, kad išvaduotų sielą nuo atsakomy- 
bės būti išpirktai dar sykį, po mirties. Išpirkimas reikalavo sumo- 
kėti tam tikrą kainą ir nebuvo suvokiamas kaip laipsniškas pasi- 
taisymas: siela likdavo kalta (skolinga) tol, kol nebuvo sumokėta 
visa kaina. 

Rytų bažnyčioje nebuvo ir nėra visuotinai priimtos doktrinos 
apie išperkamąsias sielos kančias po mirties ir prieš Paskutinio 
teismo dieną, nors visada būta ir esama maldų už mirusiuosius". 
Vakaruose iki XI a. skaistyklos idėja, nors ji atsirado V a. ir įsitvir- 
tino vienuolynų penitencialijose, irgi neturėjo tokios doktrininės 
reikšmės kaip vėliau. Ji nebuvo būtinas krikščionių tikėjimo ele- 
mentas; be to, ji nebuvo aiškiai artikuliuota ar apibrėžta. 

Tuojau pat po 1000 m. Vakaruose buvo įvesta nauja šventė, 
vadinamosios Vėlinės, kurias vis dar švenčia Romos katalikai kiek- 
vienų metų lapkričio 2 d., po Visų Šventųjų dienos. (Visų Šventųjų 
diena švenčiama ir Rytuose, ir Vakaruose, o Vėlinės švenčiamos 
tik Vakaruose ir pirmiausia Romos katalikų bažnyčioje.) Šios šven- 
tės idėją iškėlė Kliuni abatas Odilonas, o Kliuni vienuolynas pasie- 
kė, kad ji būtų visuotinai pripažinta. Tai buvo diena, skirta visai 
kada nors gyvenusių ir kada nors gyvensiančių sielų bendruome- 
nei, o tos sielos buvo įsivaizduojamos drebančios Teisėjo akivaiz- 
doje paskutinę istorijos dieną. O kol krikščionių sielos dar gyvena 
žemėje, skaistykloje jau laukiama teismo dienos meldžiant malo- 
nės. Rosenstockas-Huessy išraiškingai aprašė šią šventę, tardamas, 
kad tai yra mirties vizija, būdinga visam Vakarų krikščioniškajam 
pasauliui. „Liturginiai skaitymai Vėlinių dieną pabrėžia, koks nie- 
kingas yra žmogus. Žmogus panašus į Jobą, į žolę, į šešėlį. Tačiau 
Dievas turi apie jį gerą nuomonę ir kreipia į jį savo žvilgsnį, ir 
šaukia jį į savo teismą... Teismo idėja... atskleisdavo Žmogaus oru- 
mą, jo pretenzijas nebūti įmestam į liepsnas kaip žolei, o būti tei- 
siamam... Kristaus kareivių armija, tvirtai tikėdama, žygiuoja Iš- 
ganytojo akivaizdoje, kuris kadaise buvo jų kovos draugas, o dabar 
yra jų teisėjas. Štai tas triumfališkas tikinčiųjų minios šūkis miru- 
siųjų garbei, nuskambantis per Vėlines: „Žinau, kad mano Išgany- 
tojas gyvas ir kad prisikelsiu Paskutinę dieną“.“* Didysis himnas 
Dies irae (Rūstybės diena) buvo parašytas XIII a., kad išreikštų Vėli- 

nių dienos mintis ir jausmus. Jį persmelkianti tema - teisingumo 
ir malonės konfliktas ir jų galutinis sutaikymas Dievo teisme, įvyk- 
siančiame laikų pabaigoje. 

Tačiau iki pat šio galutinio sprendimo krikščionio siela gyvena 
skaistykloje tol, kol bus visiškai apvalyta kentėjimu. Skaistyklos 
kentėjimai skirti visiems krikščionims, išskyrus tuos (o jų nedaug), 
kurie gyvena rojuje (šventieji) arba pragare (neatgailaujantieji); 
kiekvienas krikščionis nepriklausomai nuo rango skaistykloje bau- 
džiamas pagal jo nuodėmes. Paskutinis teismas buvo suvokiamas 
kaip visuotinė demokratija, o skaistykla buvo suvokiama kaip di- 
džioji krikščioniškoji demokratija. Dante Alighieri (1265-1321) iš- 
raiškingai parodė, kaip popiežiai ir imperatoriai skaistykloje ken- 
čia kartu su servais ir plėšikais. Vienintelis bruožas, vieno žmogaus 
lemtį skyręs nuo kito Žmogaus lemties, buvo bausmių paskirsty- 
mas pagal asmeninių nuodėmių sunkumą. 

Paskutinio teismo idėja suponuoja, kad gyvenimas nėra tik 
paprasta tėkmė, kad jis turi tikslą. Negana to, žmogus yra atsa- 
kingas už šio tikslo įgyvendinimą. Visas Žmogaus gyvenimas že- 
mėje yra tai, už ką jis turės atsiskaityti Paskutiniame teisme. Ta- 
čiau ši ataskaita nebūtinai turi atitikti kokią nors gatavą normų ir 
taisyklių sistemą. Kita vertus, skaistyklos idėja suponuoja, kad ata- 
skaita turi atitikti gatavą normų ir taisyklių sistemą. Individo nuo- 
dėmės turi būti pasvertos, o bausmės skaistykloje turi būti pa- 
skirstytos pagal kiekvienos nuodėmės sunkumą. Negana to, 
manoma, kad bažnyčiai, o dar konkrečiau — popiežiui priklauso 
jurisdikcija skaistykloje. Popiežius valdo vadinamąjį Nuopelnų Io- 
byną; šiuos nuopelnus skaistykloje jis gali paskirstyti pagal tą at- 
gailos laiką, kurio žemėje prireiktų tam, kad atgailautojas- išpirktų 
savo nuodėmes, žinoma, su ta sąlyga, kad atgailautojo siela yra 
tokios būklės, kokios ji būtų, jeigu ji iš tikrųjų būtų atlikusi reikia- 
mą atgailą. Iš esmės tai reiškia, kad laikas, praleidžiamas skais- 
tykloje, gali būti sutrumpintas dvasininkų sprendimu?. XI a. pa- 
baigoje, atsiradus popiežių monarchijai, Klermono bažnyčios 
susirinkimas, popiežiaujant Urbonui II, dovanojo pirmąją „ben- 
drąją indulgenciją“, visus Pirmojo kryžiaus žygio dalyvius atleisda- 

mas nuo bausmės skaistykloje už nuodėmes, kurias jie padarė prieš 
įstodami į šventąją kryžiuočių armiją. 

Vėlinių liturgija ir skaistyklos doktrina Vakarų krikščioniškaja- 
me pasaulyje yra svarbi teologijos ir jurisprudencijos jungiamoji 
grandis. Anksčiau nuodėmė buvo suprantama kaip susvetimėji- 
mo būsena, kaip asmens egzistencijos sumenkėjimas. Dabar nuo- 
dėmė buvo suprantama juridiškai, kaip konkretūs kenksmingi 
veiksmai, troškimai ar mintys, už kurias reikia mokėti įvairias 
baudas, mokėti laikinais kentėjimais šiame arba aname pasaulyje. 
Fundamentalesnė nuodėmės kaip atskirties nuo Dievo ir artimo 
samprata buvo nustumta į antrąją vietą. Kokie konkretūs nuodė- 
mingi veiksmai turi būti baudžiami, kokiais ir kiek laiko trunkan- 
čiais kentėjimais juos reikia išpirkti, visų pirma lėmė moralinė 
teisė, apreikšta Dievo — pirmiausia Šventajame Rašte (dieviškoji 
teisė) ir, antra, Žmonių širdyse ir protuose (prigimtinė teisė); ta- 
čiau, be to, tai lėmė veikiantieji bažnyčios įstatymai. Tokius baž- 
nytinius įstatymus reikėjo išvesti iš dieviškosios teisės ir juos tik- 
rinti. 

Galiausiai pomirtinio gyvenimo, jei taip galima sakyti, legali- 
zavimas esmingai sumažino paties Paskutinio teismo svarbą. Bu- 
vo prieita logiška išvada, kad visi, kas gyvena skaistykloje, iš tik- 
rųjų bus apvalyti nuo kaltės. Sumokėję visą kainą, jie automatiškai 
pateks į dangaus karalystę. Taigi buvo tariama, kad teisinė reabi- 
litacija privalo atvesti prie laimingos pabaigos. Tačiau kartu tie, 
kurie nusprendė likti už šios sistemos - pavyzdžiui, neatgailau- 
jantys krikščionys ir visi netikėliai, sąmoningai išsižadėję krikščio- 
nybės, - pasmerkiami amžinoms pragaro kančioms nuo pat mir- 
ties akimirkos. Taigi Dievo vaidmuo Paskutiniame teisme tapo 
pagalbinis bent jau atžvilgiu sielų, priklausiusių visiems tiems Žmo- 
nėms, kurie mirė iki Kristaus antrojo atėjimo. Dabar į scenos vidu- 
rį žengė Žmogus. Jo pasirinkimo laisvė tapo veiksniu, lemiančiu jo 
kelią į išsigelbėjimą. Šis kelias buvo nužymėtas bausmių ir atpildų 
sistema ir tęsėsi nuo šio pasaulio iki ano, iki pat galutinio tikslo. 


Atgailos sakramentas 


Naujas skaistyklos vaizdinys, padaręs tokią didžiulę įtaką XI, 
XII ir vėlesnių amžių Vakarų religinei vaizduotei, buvo lydimas 

svarbių liturgijos pokyčių, susijusių su atgailos sakramentu. Iki 
XI a. ir Vakaruose, ir Rytuose atgaila iš esmės pasireikšdavo kaip 
atgailavimo darbai, kurių padarinys buvo atgailautojo susitaiky- 
mas su Dievu, su tikinčiųjų bendruomene ir su tais, kuriuos atgai- 
lautojas ar atgailautoja nuskriaudė"?. Tik retkarčiais atgaila būda- 
vo vadinama sakramentu. Bet XI ir XII a. Vakaruose atgaila buvo 
pradėta vadinti sakramentu visada, o kartu jos sakramentiškumo 
svorio centras nebebuvo sutaikantys veiksmai. Dabar atgailauto- 
jui pakako išpažinti savo nuodėmes kunigui, parodant nuoširdų 
nuolankumą, ir jis gaudavo nuodėmių atleidimą, jį apsaugojantį 
nuo amžinų pragaro kančių, kurios po mirties grėsė kiekvienam 
krikščioniui, mirtinai nusidėjusiam, bet neatlikusiam išpažinties 
ir neatgailavusiam. Paprastai kunigas reikalaudavo, kad atgai- 
lautojas pasižadėtų ir ateityje imtis atgailavimo darbų. Jie turėjo 
padėti išpirkti laikinąją bausmę tiek šiame pasaulyje, tiek po mir- 
ties, skaistykloje, — bausmę, kuri kiekvienam krikščioniui grėsė ir 
už smulkias, ir už mirtinas nuodėmes, kurias jis išpažino ir dėl jų 
atgailavo. 

Nors šis sakramentas vis dar buvo vadinamas „atgaila“ 
(poenitentia), patys atgailavimo darbai, kurie būdavo atidedami, o 
todėl atskiriami nuo paties atgailavimo, nuo išpažinties ir nuodė- 
mių atleidimo, buvo pirmą kartą aiškiai sutapatinti su „bausme“ 
(poena) už ankstesnius nuodėmingus veiksmus. Svarbiausias XI a. 
traktatas, skirtas šiai temai, Apie tikrą ir melagingą atgailą, labai 
įtakojęs vėlesnius teologinius ir teisinius raštus, poenitentia tapati- 
na su poenam tenere, „būti nubaustam“"'. Autorius tvirtina: „Tiesą 
sakant, bausmė (poena) yra skausmas (Iaesio), kuris baudžia ir ker- 
šija (vindicat) už padarytą blogybę... Vadinasi, atgaila yra keršiji- 
mas (vindicatio), visada baudžiantis žmoguje tai, ką jis gailisi pa- 
daręs.“'* Tai buvo svarbus svorio centro nutolimas nuo ankstesnės 
atgailos kaip atgailavimo darbų, simbolizuojančių nusisukimą nuo 
nuodėmės ir atsisukimą į Dievą bei artimą, sampratos. 

Buvo sakoma, jog kunigo galia atleisti nuodėmes kyla iš to, kad 
Kristus perdavė šv. Petrui „dangaus karalystės raktus“ ir galią 
„surišti bei atrišti“ (Mt 16, 19). Iš pradžių tai buvo suprasta tik 
kaip galia skirti ar dovanoti amžinąją bausmę. Tačiau XI-XII a. iš 

to paties šaltinio buvo pradėta kildinti ir galia skirti bausmę at- 
gailavimo darbų pavidalu: išpažintimi amžinoji bausmė galėjo būti 
pakeista laikina bausme“. Tai buvo visai nepanašu į „charizmi- 
nę“ atgailą Rytų bažnyčioje, kur buvo pabrėžiamas pasveikimas 
ir dvasinis patarimas“; be to, tai labai skyrėsi nuo atgailavimo 
disciplinos, praktikuotos Vakarų vienuolynuose nuo VI iki XI a. (o 
vėliau paplitusios ir už vienuolynų ribų), nes toji disciplina buvo 
toli gražu ne tokia formali ir daug „rytietiškesnė“. Be to, šioje 
ankstesnėje epochoje atgailavimo disciplina buvo vietinio pobū- 
džio ir įvairiose vietose buvo nevienoda. Galiausiai Rytuose, kaip 
kadaise ir Vakaruose, kunigas tik prašė Dievo nuodėmių atleidi- 
mo, bet pats negalėjo nusidėjėliui atleisti, o po Popiežių revoliuci- 
jos Vakaruose buvo priimta nauja formulė: Ego te absolvo („Atlei- 
džiu tau“). Iš pradžių tai buvo interpretuojama taip: kunigas 
patvirtina Dievo veiksmą, sukeltą atgailavimo ir išpažinties. Bet 
XII a. ši formulė jau buvo interpretuojama kitaip: manyta, kad ji 
turi ir veikiamąjį, t.y. sakramentinį, o ne tik deklaratyvų poveikį“. 


Komunijos sakramentas 


Be to, XI ir XII a. buvo griežtai apibrėžtas ir susistemintas eu- 
charistijos, arba Paskutinės vakarienės, paminėjimas. Kartu jis ta- 
po daug svarbesnis ir buvo pripažintas pagrindiniu krikščioniš- 
kuoju sakramentu, svarbiausiuoju priklausomybės bažnyčiai 
simboliu. 

Komunijos prasmės klausimu buvo pradėta karštai diskutuoti 
šeštajame ir septintajame antrojo tūkstantmečio dešimtmetyje, kai 
Lanfrankas, tuo metu buvęs Beko abatijos Normandijoje abatu, o 
vėliau, valdant Vilhelmui Užkariautojui, tapęs Kenterberio arki- 
vyskupu, suabejojo interpretacija, pasiūlyta konkuruojančio vie- 
nuolyno mokyklos galvos Berengaro Turiečio. Berengaras labiau- 
siai pagarsėjo dėl to, kad atkakliai trisdešimt metų gynė savo 
pažiūras ir polemizavo ne tik su Lanfranku, bet ir su visa popie- 
Žiaus partija, įskaitant ir patį Grigalių VII. Berengaras tvirtino, 
kad komunijos sakramento veiksmingumas, jo maloningoji galybė 
nepriklauso nuo duonos perkeitimo; duona, sakė jis, lieka duona, 

bet kartu ji yra Kristaus „paveikslas“ ir „panašumas“ tada, kai ji 
deramai pateikiama ir priimama. Remdamasis Aristotelio substan- 
cijos ir akcidencijos kategorijomis, Lanfrankas įtikino pirmąjį La- 
terano bažnyčios susirinkimą pasmerkti Berengaro pažiūras ir 
patvirtinti, kad komunijos sakramentu duona stebuklingai paver- 
čiama „tikru“ Kristaus kūnu tą akimirką, kai ji pašventinama““. 
Teoriškai šioje veiksenoje nėra reikalo dalyvauti niekam kitam, 
išskyrus kunigą. Kitame šimtmetyje Lanfranko teorija - vėliau pa- 
vadinta „transsubstanciacijos“ teorija — buvo perkelta į liturgiją, 
įvedus ostijos pakylėjimo ritualą: prieš pakylėdamas duoną, kuni- 
gas ištaria ritualinius žodžius „Tai yra mano kūnas“, sukeliančius 
persikeitimą"“. 

Be to, XII a. visur buvo pradėta reikalauti, kad pasauliečiai, 
anksčiau komuniją priimdavę tik progai pasitaikius arba retai, ją 
priimtų bent jau kartą per metus, per Velykas, ir kad prieš tai jie 
būtų atlikę atgailos sakramentą. Apie 1215 m. ketvirtasis Latera- 
no bažnyčios susirinkimas šito pradėjo reikalauti iš visų krikščio- 
nių. Eucharistija (Švenčiausioji komunija) tapo priklausomybės 
bažnyčiai kaip korporaciniam dariniui simboliu, o svarbiausia pa- 
šalinimo iš bažnyčios priemone tapo ekskomunika, t.y. teisės pri- 
imti komuniją atėmimas. 

Šių liturginės doktrinos ir ritualo pakeitimų ryšys su Popiežių 
revoliucija ir naujomis dvasininkijos prerogatyvomis akivaizdus“. 
Šiame kontekste naudinga dar sykį žvilgtelėti į Rytų bažnyčios 
liturgiją. Šioje bažnyčioje ir šiandien —- kaip Vakarų bažnyčioje iki 
XI ir XII a. - svarbiausiu sakramentu laikoma ne komunija, o krikš- 
tas''. Krikštas traktuojamas kaip didžioji krikščioniškoji misterija, 
kurioje dalyvaudamas žmogus kartą ir visiems laikams miršta pa- 
čiam sau, išsižada velnio ir atgimsta kaip dangaus karalystės pi- 
lietis. Kaip tik krikštas pirmiausia gelbsti žmones nuo demonų ir 
mirties. Daugelis Rytų teologų XVIII a. ir vėliau pripažino „trans- 
substanciacijos“ ir „realios esaties“ doktrinas, bet Rytų mąstymui 
jos niekada nebuvo svarbiausios. Negana to, eucharistijos liturgija 
Rytų bažnyčioje, kaip ir Vakarų bažnyčioje iki XI ir XII a., siejama 
ne su priklausomybe regimajai korporacinei bažnyčiai, o su ben- 
dryste su prisikėlusiu iš numirusiųjų Kristumi?“. 

Kaip tik XI ir XII a. eucharistijos pagarbinimas Vakaruose pir- 
mą kartą tapo labai suritualintas. Be to, buvo palikti tik septyni 
sakramentai, tuo tarpu anksčiau jų skaičius buvo neapibrėžtas. 
Kiekvienas sakramentas buvo pajungtas savitoms liturginėms nor- 
moms?!. Šitie įvykiai irgi buvo susiję su korporacine teisine bažny- 
čios struktūra. Sakramentai negaliojo, jei buvo atliekami netei- 
singai, 0 jų teisinga atliktis paprastai reikalavo profesionalių 
bažnyčios hierarchų paslaugų. (Santuoka buvo išimtis - iki XVI a.) 
Buvo tariama, kad sakramentas galioja ex proprio vigore („savo 
paties galia“), jei jis būdavo teisingai atliktas įgalioto asmens. Štai 
priimant komuniją buvo tariama, kad Kristaus buvimas - malo- 
nės šaltinis — prisišaukiamas pašventinimo žodžiais ir veiksmais, 
o ne malda Šventajai Dvasiai, kaip buvo įprasta Rytų bažnyčioje 
ir anuo metu, ir dabar. 


Naujoji teologija: šv. Anzelmo išpirkimo doktrina 


Remiantis šiomis metaforomis bei analogijomis, iš pradžių te- 
ologijoje, o po to ir teisėje buvo sukurtos atitinkamos sąvokos. 

Kaip tik tame pačiame lemtingame Popiežių revoliucijos šimt- 
metyje, apytikriai tarp 1050 ir 1150 m., Vakarų Europoje pirmą 
kartą pasirodo didieji krikščioniškosios doktrinos sistemintojai, te- 
ologai moderniąja šio žodžio prasme: šv. Anzelmas (1033-1109), 
didysis Lanfranko įpėdinis Beke ir Kenterberyje, Pierre'as Abė- 
lard'as (1079-1142), Petras Lombardas (1100-1160) ir daugelis 
kitų. Tiesą sakant, pats žodis „teologija“ pirmą kartą buvo pavar- 
totas Abėlard'o ir žymėjo dievybės prigimtį parodančių faktų ty- 
rinėjimą. 

Žinoma, šitie žmonės rėmėsi ankstesnių mąstytojų - bažnyčios 
tėvų, ypač Augustino (345—430), ir keleto iškilių vėlesnių amžių 
autorių — veikalais. Tačiau jie iš pamatų pakeitė šių veikalų pras- 
mę“. Ankstesnių mąstytojų, neišskiriant Augustino, požiūriu te- 
ologija yra dieviškoji išmintis, pamaldus Šventojo Rašto prasmės 
apmąstymas arba, tiksliau tariant, Dievo ir jo savybių mistinė in- 
tuicija; žodis „teologija“ iš dalies reiškė bažnyčios susirinkimų ir 
vyskupų įsakų, ypač susijusių su sakramentais, interpretaciją. Te- 

ologija naująja prasme, t.y. tikėjimo postulatų ir jų galioseną pa- 
tvirtinančių faktų racionali ir objektyvi analizė bei sintezė, prasi- 
dėjo nuo šv. Anzelmo raštų; šiuo požiūriu ypač svarbus jo sukur- 
tas Dievo buvimo įrodymas (parašytas apie 1078 m.) ir jo „vien 
tik protu“ pagrįstas Dievo įsikūnijimo būtinybės įrodymas (para- 
šytas apie 1097 m.). Kitoje kartoje svarbų impulsą naujajai teolo- 
gijai davė Abėlard'as, kuris, interpretuodamas autoritetingus teks- 
tus, panaudojo priešybių sutaikymo dialektinį metodą. Šitaip tapo 
įmanoma paaiškinti krikščionių tikėjimo paradoksus tokiu būdu, 
kuris buvo įtikinamas protui, o kartu neprieštaravo apreiškimui. 
Galiausiai apie 1150 m. Petras Lombardas, Abėlard'o mokinys, 
parašė Libri Sententiarum (Sentencijų knygas) — pirmąjį išsamų sis- 
teminės teologijos traktatą. Šis traktatas tapo svarbiausiu Vakarų 
teologijos vadovėliu ir neprarado savo svarbos net po to, kai po 
šimtmečio šv. Tomas Akvinietis parašė savo Summa Theologica. 

Revoliucija teologijoje, vykusi kartu su revoliucija teisės moks- 
le, rėmėsi analitine proto ir tikėjimo perskyra ir ypač įsitikinimu, 
kad vien tik protu galima įrodyti tai, kas buvo atskleista tikėjimo 
per dieviškąjį apreiškimą. Tokia buvo šv. Anzelmo sukurto Dievo 
buvimo įrodymo, išskleisto veikale Proslogion, prielaida. Šio vei- 
kalo paantraštė - fides guanerens intellectum („tikėjimas siekia žino- 
jimo“); jame šv. Anzelmas paskelbė savo devizą, tapusį didžiuoju 
to meto devizu: Credo ut intelligam („Tikiu, kad suprasčiau“)*. 
„Suprasti“ Anzelmui reiškė suprasti intelektu, Žinoti priežastis, 
įstengti įrodyti. Racionalus pagrindimas buvo laikomas svarbiu ir 
pats savaime, ir kaip priemonė įtikinti netikintį žmogų, bet visų 
pirma — kaip priemonė pasiekti nuoseklumą, vadinasi, pagrįsti 
krikščioniškosios dogmos teisingumą. 

Buvo tvirtinama (pvz., Karlo Bartho), kad, Anzelmo požiūriu, 
racionalus įrodymas yra įrodymas, būdingas konkrečiam tikėjimo 
objektui; todėl jeigu tikintysis kreipiasi į netikinčiuosius, remda- 
masis protu, tai jis kreipiasi į juos tardamas, kad jie irgi turi tuos 
pačius teologinius įsitikinimus. Tokia interpretacija ignoruoja tą 
faktą, kad įrodyti Dievo buvimą ar jo įsikūnijimo Kristuje būtiny- 
bę Anzelmas siekė remdamasis tais pačiais kriterijais, kurie buvo 
taikomi paties Anzelmo ir kitų kitiems patiriamiems reiškiniams 

Ratio, Anzelmo pritaikytas dieviškosioms paslaptims, iš tikrųjų su 
tomis paslaptimis neturėjo nieko bendro. Tai buvo feodalinės tei- 
sės sąvokų, žyminčių garbės patenkinimą, ir kanonistų teisės są- 
vokų, žyminčių bausmę už nusikaltimą, ratio. Šios sąvokos buvo 
pateikiamos kaip objektyvios tiesos, atsiveriančios racionaliam ti- 
kinčiųjų ir netikinčiųjų protavimui. 

Moksliškai - jei taip galima sakyti — traktuodami tokius reiški- 
nius, kurie anksčiau buvo suvokiami kaip dieviškosios paslaptys, 
pažįstamos tik tada, kai protas visiškai susilieja su intuicija, paty- 
rimu ir tikėjimu, XI-XII a. „racionalistai“ stūmėsi prie bendrųjų 
mąstymo kategorijų objektyvavimo. Tai buvo ne tik realistų, tikė- 
jusių, kad tiesa, teisingumas, humaniškumas, teisumas, nuodėmė 
ir kitos universalijos egzistuoja nepriklausomai nuo Žmogaus pro- 
to, epocha, bet ir nominalistų, kurie, nors ir įrodinėjo, kad univer- 
salijos egzistuoja tik prote, vis dėlto buvo pačios savo argumenta- 
cijos priversti manipuliuoti universalijomis taip, tarsi jos egzistuotų 
objektyviai, epocha. Nominalistams, pvz., teisingumas ir nuodė- 
mė buvo proto sukurtos kategorijos, tik idėjos, o ne išorinės duo- 
tys; nežiūrint to, jas buvo galima tyrinėti protu taip pat raciona- 
liai ir taip pat objektyviai, kaip ir kitus reiškinius. Skirtingai nei 
Rytų bažnyčia ir Vakarai iki XI a., nominalistai netvirtino, kad 
teisingumas ir nuodėmė išvis gali būti suprasti ne kaip universa- 
lijos, o kaip Dievo ir šėtono kovos už kiekvieno Žmogaus sielą 
apraiškos. Rytuose nuodėmė buvo ne konceptualizuota, 0 perso- 
nifikuota. Nors ankstesnioji Vakarų teologija apskritai laikėsi pla- 
toniškojo požiūrio į idėjas kaip objektyviai egzistuojančias duotis, 
bet ji irgi negalėjo universalios nuodėmės nepersonifikuodama at- 
skirti nuo konkrečių nusidėjėlių, kuriuose toji nuodėmė glūdėjo. 
Nuodėmė buvo suvokiama ne kaip esatis, o veikiau kaip santykis 
tarp žmogaus ir Dievo. Negana to, Žmogus iš didžiosios raidės - 
Adomas, - kaip buvo manoma, negali būti atskirtas nuo konkre- 
čių vyrų ir moterų. Nei humaniškumas, nei nuodėmė nebuvo trak- 
tuojami kaip objektyvi universali realybė, egzistuojanti atskirai 
nuo jos konkrečių apraiškų. 

Priešingai, Anzelmas savo veikaluose stengėsi krikščioniškojo 
tikėjimo paslaptis paversti logika, kuri būtų suprantama ir įtiki- 

nama religiškai neutraliam intelektui. Jo sukurtas Dievo buvimo 
įrodymas iš esmės buvo pastanga įrodyti, kad pats žmogiškojo 
mąstymo procesas suponuoja absoliutaus gėrio egzistavimą. Jo vė- 
lesnės ir daug drąsesnės pastangos įrodyti įsikūnijimo būtinybę 
buvo dar vienas žingsnis į priekį: dabar buvo siekiama logiškai 
įrodyti, kad pati žmogaus lemtis yra visatos moralinės ir teisinės 
sąrangos atspindys. 

Veikale Cur Deus Homo (Kodel Dievas tapo žmogumi?) Anzel- 
mas užsimojo „būtinosiomis priežastimis“ ir „vien tik protu“, ne- 
priklausomai nuo apreiškimo - Christo remoto („nušalinus Kris- 
tų“), — įrodyti, kad Dievo Sūnaus paaukojimas buvo vienintelis 
būdas išpirkti Žmonijos nuodėmes“. Argumentavimas, perpasa- 
kojus jį kiek įmanoma glausčiau, toks: Dievas sukūrė žmogų am- 
žinajai palaimai. Ši palaima reikalauja, kad žmogus laisvai pa- 
jungtų savo valią Dievui. Tačiau Žmogus pasirinko neklusnumą 
Dievui, o jo neklusnumo nuodėmė paveldima visų ir kiekvieno. 
Teisingumas reikalauja, kad Žmogus būtų nubaustas už savo nuo- 
dėmę arba kad atlygintų už paniekintą Dievo garbę. Dėl bausmės, 
tai jokia bausmė nebus pakankama: žmogus mažių mažiausiai 
turėtų prarasti palaimą, kuriai buvo sukurtas, tačiau tai tik dar 
sykį paverstų niekais Dievo tikslą. Dėl atlygio, tai žmogus Dievui 
negali pasiūlyti nieko tokio, kas būtų taip vertinga, kad sugrąžin- 
tų Dievui garbę. Taigi žmogus negali —- nors ir turi - išpirkti savo 
nuodėmių. 

Nors Anzelmo išpirkimo teorija niekada nebuvo oficialiai pri- 
pažinta bažnyčios, Vakaruose ji vyravo ne tik XII-XV a., bet ir 
vėliau, ir ne tik Romos katalikų, bet ir (šiek tiek modifikuota) pro- 
testantų mąstyme. Negana to, kaip tik ši teorija Vakarų teologijai 
pirmą kartą suteikė jos specifinį pobūdį ir nulėmė jos specifinį 
santykį su Vakarų jurisprudencija. 

Ši teorija — nepriklausomai nuo to, ar šito buvo ja siekiama, ar 
ne, —- faktiškai paaiškino ano meto pokyčius liturgijoje: tai, kad 
komunijos sakramentas buvo padarytas svarbiausiuoju krikščio- 
nybės sakramentu, ir tai, kad komunija buvo interpretuojama kaip 
realios nukryžiuoto Kristaus esaties patyrimas. 

Ir šiuo požiūriu ta naujoji išpirkimo doktrina gali būti suprie- 
šinta su Rytų krikščionybės doktrina ir liturgija, kurios iš esmės 
panašios į doktriną ir liturgiją, vyravusią Vakaruose iki Popiežių 
revoliucijos. Rytų bažnyčiai ir anuo metu, ir dabar nukryžiavimas 
neturi jokios prasmės be prisikėlimo. Išpirkimas suvokiamas kaip 
kontinuumo „įsikūnijimas — nukryžiavimas - prisikėlimas“ dalis: 
liturgijoje prisikėlimas yra netgi Paskutinės vakarienės šventimo 
svarbiausioji dalis. Krikščionis „miršta ir prisikelia kartu su Kris- 
tumi“. Kristus pirmiausia suvokiamas kaip mirties nugalėtojas. 
Tuo tarpu šv. Anzelmo katalikiškoje teologijoje ir Romos katalikų 
liturgijoje išpirkimas pirmiausia buvo tapatinamas su nukryžiavi- 
mu?. Prisikėlimas buvo aiškinamas kaip neišvengiamas nukry- 
žiavimo padarinys. Kristus pirmiausia buvo suvokiamas kaip nuo- 
dėmės nugalėtojas. 

Stulbinantys skirtumai tarp tų glaudžiai susijusių Kristaus mi- 
sijos sampratų pasireiškė religiniame mene. Nuo XI ir XII a. Ro- 
mos katalikų menas orientuojasi į Kristų ant kryžiaus ir į kryžiaus 
kelią. Priešingai, Rytų bažnyčios ikonos dažniausiai vaizduoja pri- 
sikėlusį Kristų, „trypiantį šėtoną ir jo kariauną, prikeliantį Adomą 
ir Ievą, išlaisvinantį patriarchus nuo grandinių“. Panašiai ir Kris- 
taus paveikslai iki XI a. beveik visada - netgi vaizduodami Kristų 
ant kryžiaus — jį rodo kaip triumfuojančią figūrą, kaip dangaus 
valdovą ir kaip išganytoją". 

Negana to, Rytų krikščionybės menas atspindėjo Rytų bažny- 
čios, o kartu ir VI-X a. Vakarų teologiją, kuri pabrėždavo trans- 
cendenciją (ar „anapusybę“, kaip vadinama Vakaruose). Tokia te- 
ologija orientuota į dangų; ji pabrėžia Žmogaus „pakilimą į 
begalybę“ ir sudievina žmogų. Absoliutus centras yra Dievas Tė- 
vas, Kūrėjas. Kristus parodė žmonijai kelią, vedantį prie šio Kūrė- 
jo. Ikonos tai atspindi. O Vakarų teologija XI ir XII a. svorio centrą 
perkėlė į antrąjį Švenčiausiosios Trejybės asmenį, į Dievo įsikūni- 
jimą šiame pasaulyje, į Dievą Išganytoją. Pirmoje vietoje atsidūrė 
Dievo žmogiškumas Kristuje. Tai atsispindėjo prie Nikėjos Credo 
popiežių pridurtame papildyme, kai jie paskelbė, kad Šventoji Dva- 
sia „kyla“ ne tik „iš Tėvo“, bet ir „iš Sūnaus“ (filiogue)“. Dievas 
Tėvas, atstovaujantis visai kūrinijai, kosminei tvarkai, įkūnytas 

Dieve Sūnuje, atstovaujančiame Žmonijai. Pagal filiogue sąlygą Die- 
vą Šventąją Dvasią Nikėjos susirinkimo nustatytas tikėjimo sim- 
bolis tapatina su bažnyčia ir kildina ne tik iš pirmojo, bet ir iš 
antrojo Trejybės asmens. Taigi Šventosios Dvasios šaltinis yra ne 
tik kūrinija, bet ir įsikūnijimas bei išgelbėjimas. 

Šitaip bažnyčia buvo pradėta traktuoti ne tiek kaip šventųjų 
bendruomenė danguje, bet daugiau kaip nusidėjėlių bendruomenė 
žemėje. Dievas buvo suvokiamas ne tik kaip transcendentinė, bet 
ir kaip imanentinė realybė. Tai atsispindėjo „realistiškesniuose“ 
Šventosios šeimynos atvaizduose, taip pat gotikinėje architektū- 
roje, kuri buvo naujos epochos Vakaruose didysis simbolis. 

Ne pats Dievo transcendentiškumas ir ne pats jo imanentišku- 
mas buvo susiję su teisės ir teisėtumo sisteminimu Vakaruose, o 
veikiau įsikūnijimas, kuris buvo suprantamas kaip procesas, kurio 
dėka transcendentiškumas tampa imanentiškumu. Neatsitiktinai 
krikščionybė, judaizmas ir islamas — religijos, postuluojančios ir 
radikalų skirtumą tarp Dievo ir žmogaus, ir radikalų jų panašu- 
mą, - kartu postuluoja, kad Dievas yra teisėjas ir įstatymų leidėjas 
ir kad žmogus yra valdomas dieviškosios teisės. Nepaisant to, va- 
karietiškų žmogiškosios teisės sampratų, atsiradusių XI ir XII a. ir 
labai skirtingų ne tik nuo atitinkamų judaizmo ir islamo, bet ir 
nuo Rytų krikščionybės terpėje susiformavusių sampratų, skiria- 
mieji bruožai pasireiškia tuo, kad labiau pabrėžiamas įsikūnijimas 
kaip svarbiausioji visatos realybė. Tai išlaisvino milžinišką ener- 
giją, nukreiptą į pasaulio išgelbėjimą, tačiau kartu tai lėmė, kad 
teisingumas buvo atsietas nuo šventumo, politika — nuo ideologijos. 

Anzelmo išpirkimo koncepcija naujajai teologijai tapo puikiu 
mitu. Ji pabrėžia Dievo Sūnaus, savo mirtimi išperkančio nuodė- 
mę, žmogiškumą. Tai reiškia, kad Dievui duodama galimybė at- 
leisti, o žmogui - galimybė priimti atlaidus ir šitaip būti išganytam. 


Išpirkimo koncepcijos teisiniai padariniai 


Anzelmo teorija padėjo ir naujos jurisprudencijos pamatus. Ji 
atsakė į klausimą, kodėl reikalingas atlyginimas arba bausmė ir 
kodėl gailestingas Dievas negali žmogui atleisti nuodėmės vien 

dėl savo maloningumo. Atsakymas buvo toks: jei Dievas taip pa- 
sielgtų, tai liktų nepašalinta netvarka, kurią visatos sąrangoje su- 
kėlė nuodėmė, o ši neištaisyta netvarka pažeistų teisingumą. -Tei- 
singa visatos sąranga, Dievo teisumas ar iustitia, reikalauja, kad 
būtų atitinkamai užmokėta. Malonė, sakė Anzelmas, yra teisingu- 
mo duktė; ji kyla iš teisingumo ir negali būti nukreipta prieš tei- 
singumą?. Kaip tik Dievo malonė leidžia žmogui gyventi ir, tiesą 
sakant, duoda galimybę jam išsigelbėti, nors Žmogus savo valia 
išdavė šventąjį rojaus patiklumą. Bet Dievas neveikia savavališ- 
kai; jo malonė pajungta jo teisingumui, o jo teisingumas pajungtas 
jo rectitudo, jo „teisingam tvarkymui“. 

Šias kalbos figūras įdomu palyginti su traktato Apie tikrą ir 
melagingą atgailą, parašyto keturiasdešimt ar penkiasdešimt metų 
anksčiau už Cur Deus Homo ir gerai žinomo Anzelmui, kalba. Šis 
ankstesnis traktatas priklauso senesnei teologinei ir moralinei tra- 
dicijai (taigi Rytų krikščionybės tradicijai), atsisakančiai Dievo gai- 
lestingumą pajungti jo teisingumui arba jo teisingumą pajungti jo 
gailestingumui. Šio traktato autorius rašo: „Juk Dievas gailestin- 
gas ir teisingas; gailestingumą jis išsaugoja teisingume, o teisingu- 
mą —- gailestingume“. „Teisingas [teisėjas] turi būti gailestingas 
teisingai.“ „Jis privalo gailestingumą turėti kartu su teisingumu..., 
o teisingumą —- gailestingume.“* Tačiau gvildendamas bausmę, 
šio traktato autorius nustato skirtumą tarp teisingumo ir gailes- 
tingumo. „Juk vien tik teisingumas pasmerkia“, - rašo jis?'. Toliau 
jis puola „paklydimą tų, kurie reikalauja atleidimo be atgailos“, 
t.y. be bausmės, nes, jo manymu, jie iš esmės pateisina blogį ir 
„atpalaiduoja nuodėmę““?. Nedera taip nupiginti Dievo malonės. 
Taigi naujoji „tikros ir melagingos atgailos“ teorija nutiesė kelią 
Anzelmo tezei, jog racionali visatos tvarka reikalauja, kad nuodė- 
mė būtų baudžiama visada“. 

Anzelmas dažnai kaltinamas tuo, kad laikęsis „teisinės“ arba 
„legalistinės“ išpirkimo sampratos. Savo ruožtu jo šalininkai atre- 
mia šį kaltinimą, remdamiesi tuo, kad Anzelmo teisingumo (ius- 
titia) kriterijai yra veikiau moraliniai, o ne teisiniai“. Nei vienas, 
nei kitas požiūris nėra visai teisingas. Žinoma, Anzelmas nebuvo 
legalistas ta prasme, kad jis nesidomėjo dieviškosios teisės, nuodė- 

mės, atgailos ar nusikaltimo techninėmis detalėmis. Jam, kaip ir jo 
pirmtakams, iustitia buvo žodis, pakeičiantis tą Biblijos žodį, kuris 
verčiamas kaip „teisumas“. Anzelmas siekė ištyrinėti Dievo teisu- 
mo pamatinį pobūdį. 

Tačiau kartu jam rūpėjo ir tai, kaip Dievo teisingumas ar teisu- 
mas pasireiškia per konkrečius veiksmus ir normas. Konkretaus 
sprendimo ar konkrečios normos, kilusios iš teisingumo, jis nenorė- 
jo aukoti ant kokio nors, tegul ir patrauklaus, tačiau nenuoseklaus 
principo altoriaus. Traktate Cur Deus Homo savo mokinio lūpomis 
Anzelmas taria tokius žodžius: „Jei Dievas remiasi teisingumo prin- 
cipu, tada nesama išsigelbėjimo vargšui [nusidėjėliui]; ir atrodo, kad 
Dievo gailestingumas nunyksta“. Anzelmas atsako: „Tu šaukeisi 
proto, tad priimk jį“. Kad ir kaip plačiai Anzelmas suvokė teisin- 
gumą, protas reikalavo, kad jis sustotų prie gailestingumo slenks- 
čio. Dievas susaistytas jo paties teisingumo. Jei Dievo požiūriu tei- 
singa, kad žmogus mokėtų už savo nuodėmes, tai būtų neteisinga, 
o todėl neįmanoma, kad Dievas atleistų nuo mokesčio. Traktate Cur 
Deus Homo Anzelmo teologija yra teisės teologija“. 

Iki Anzelmo (o Rytų bažnyčioje ir šiuo metu) būtų buvę mano- 
ma, kad šitaip analizuoti Dievo teisingumą yra neteisinga. Būtų 
buvę sakoma, kad, pirma, šios didžiausios paslaptys negali būti 
įspraustos į žmogaus intelekto sąvokas ir konstrukcijas; kad pro- 
tas neatskiriamas nuo tikėjimo, kad vienas nėra kito tarnas, kad 
veikiau jie neatskiriami ir kad teisės teologijos [analitinės] praty- 
bos yra nesusipratimas. Ir, antra, būtų buvę pasakyta, kad mūsų 
santykius su Dievu nustato ne tik ir ne tiek Dievo teisingumas, 
kiek jo malonė ir gailestingumas. Ne vien jo teisingumas, o kaip 
tik jo malonė ir gailestingumas paaiškina nukryžiavimą, nes kaip 
tik nukryžiavimo dėka žmonija buvo išpirkta iš šėtono ir mirties 
demonų valdžios - tos pačios valdžios, kuri buvo Jėzaus nužudy- 
mo svarbiausia priežastis, o po to pati buvo nugalėta prisikėlimo. 

Rytų ortodoksija iš esmės niekada nesukūrė nuopelnų, atpildo, 
skaistyklos ir nustatytą ribą viršijančių darbų teorijų. Tokios teorijos 
Rytuose būtų buvusios traktuojamos kaip legalistinės. Amžinojo 
pasmerkimo doktrina irgi buvo atmetama. Nuodėmė buvo pir- 
miausia suvokiama kaip asmens sielos nuopuolio būklė, o ne kaip 

veiksmas, pažeidžiantis dieviškąją teisę. Panašios idėjos vyravo 
germanų krikščionybėje iki Popiežių revoliucijos. 

Jei Anzelmo teoriją vertinsime ankstesnės tradicijos (0 mūsų 
dienomis — Rytų tradicijos) požiūriu, galėsime pasakyti, jog ji turi 
teisinį pobūdį ta prasme, kad žmogaus kančias ir Dievo atlaidu- 
mą aiškina remdamasi vieningos teisingumo ir teisingos tvarkos 
struktūros samprata. Žmogaus kančia suvokiama kaip užmokes- 
tis už Žmogaus neklusnumą. Fundamentalesniu požiūriu, tai, kad 
Dievas atleidžia nuo amžinosios bausmės, nepaisydamas to beri- 
bio blogio, kurį Žmogus jam padarė, laikoma teisingu ir teisėtu 
dalyku todėl, kad aukojama vienintelė galima auka, atitinkanti 
šią nuodėmę. Todėl išpirkimas iš esmės aiškinamas teisinio san- 
dorio terminais. 


Vakarų baudžiamosios teisės teologinės ištakos 


Anzelmo teorija, reikalaujanti atpildo už tai, kad Žmogus įžei- 
dė Dievo garbę, labiau atspindėjo esamas teisės sąvokas, o ne tas 
naujas teisės sąvokas, kurios netrukus turėjo būti į ją perkeltos. 
Atpildą Anzelmas suprato kaip savotišką nusižeminimą, prime- 
nantį tarno nusižeminimą prieš poną, kurio garbę jis įžeidė. Kris- 
taus pasiaukojimas buvo traktuojamas ne taip, kaip vėliau, ypač 
po Reformacijos, t.y. ne kaip bausmė už nusikaltimą (kai Kristus 
laikomas įkaitu), o kaip atgaila ankstesne šio žodžio prasme, t.y. 
kaip atgailavimo darbai, kurių padarinys yra aukos susitaikymas 
su įžeidėju“'. Kadangi Kristus kaip Žmogaus atstovas sutiko auko- 
tis už Žmogaus nuodėmę, Dievo garbė buvo atstatyta ir jis galėjo 
susitaikyti su žmogumi. Šitoks požiūris yra XI a. ir ankstesnių 
amžių Europos tautų baudžiamosios teisės leitmotyvo išraiška. 
Nusikaltimas apskritai buvo suvokiamas ne kaip pažeidimas, 
nukreiptas prieš politinę santvarką kaip tokią arba nukreiptas prieš 
visuomenę apskritai, o kaip pažeidimas, nukreiptas prieš auką ir 
prieš tuos, kurie su ja susitapatina — giminaičius, teritorinę ben- 
druomenę ar feodalinę klasę. Kartu tai buvo pažeidimas, nukreiptas 
prieš Dievą, - nuodėmė. Normalus socialinis atsakymas į tokį 
pažeidimą buvo aukos, jos giminaičių ar kitos grupės, kuriai ji 

priklausė, kerštas. Kartu VI-XII a. gentinė, vietinė ir feodalinė tei- 
sė labai pabrėždavo atgailą, garbės atstatymą ir susitaikymą —- 
keršto pakaitalus. Be to, anos ankstesnės epochos karališkoji ir 
imperatoriškoji teisė buvo grindžiama panašiomis sąvokomis ir 
daugiausiai susidėjo iš paprotinių normų bei procedūrų, saugan- 
čių karaliaus ar imperatoriaus dvaro ir jų ginamų asmenų teises. 
Kartais karaliai leisdavo teisės „kodeksus“, patvirtinančius ir pa- 
taisančius paprotinę teisę, bet apskritai karaliaus ir imperatoriaus 
baudžiamoji jurisdikcija buvo labai ribota. Universalios baudžia- 
mosios teisės santykinė stoka — ir vietinių papročių vyravimas — 
tik išryškina tą faktą, kad dažniausiai nusikaltimas buvo traktuo- 
jamas kaip pažeidimas, nukreiptas prieš kitus Žmones, o kartu ir 
kaip pažeidimas, nukreiptas prieš Dievą, bet ne kaip pažeidimas, 
nukreiptas prieš visa apimantį politinį junginį - bažnyčią ar 
valstybę. 

Tą patį galima pasakyti ir apie vienuolynus, kurių penitencia- 
lijos — nuodėmių ir atgailavimų kodeksai — buvo svarbus XII a. 
naujosios baudžiamosios kanonų teisės šaltinis. Pažeidėjai vienuo- 
liai atlikdavo išpažintį ir būdavo baudžiami slapčia, prieš pažeidėją 
sugrąžinant į vietinę vienuolyno bendruomenę. Kiekvienas vie- 
nuolynas dažniausiai laikėsi savųjų atgailos normų. IX, X ir XI a. 
tos pačios normos buvo labai plačiai taikomos pasauliečiams. 

Atgaila, garbės atstatymas ir susitaikymas — štai tos stadijos, 
kurias turėjo pereiti nusikaltimo ar nuodėmės išpirkimas. Alter- 
natyva buvo kraujo kerštas, išvarymas iš bendruomenės arba eks- 
komunika. 

Taigi išpirkimą Anzelmas pateikė kaip atgailos („aukojimosi“) 
ir susitaikymo aktą, kuriuo Dievas-žmogus siūlėsi būti aukojamas. 
Tačiau galų gale šis argumentas priklausė nuo kitos prielaidos, 
kuri nebuvo visiškai apibrėžta, būtent kad dieviškasis teisingu- 
mas reikalavo bausmės (o ne tik atgailos atpildo) ne už žmogaus 
prigimtinę ar „natūralią“ (kaip ją vadino Anzelmas) nuodėmę, 
bet už „asmenines nuodėmes“ („realias nuodėmes“), padarytas 
krikštytų krikščionių. Krikšto sakramentas jiems leisdavo dalyvauti 
Kristaus išperkamojoje aukoje, ir šitaip būdavo išmokama begali- 
nė jų prigimtinės nuodėmės skola; tačiau likdavo jų atsakomybė 

už jų vėlesnes nuodėmes, ir buvo tariama, kad šią atsakomybę jie 
turi prisiimti patys, patirdami bausmę. 

Ši nuostata buvo išvedama iš radikalių skirtumų tarp: 1) visuo- 
tinės prigimtinės nuodėmės, kurią pašalina krikštas, bei „realių“ 
nuodėmių, vėliau padarytų konkrečių krikščionių, ir 2) atpildo, 
kuris buvo užmokestis, pakankamai didelis, kad atstatytų aukos 
garbę, ir bausmės, kuri buvo užmokestis, pakankamai didelis, kad 
atitiktų pažeidimo dydį. Anzelmas pabrėžtinai atmetė bausmės 
alternatyvą kaip atitinkamą sankciją už prigimtinę nuodėmę, nes, 
kaip jis sakė, jei bausmė atitiktų pažeidimą, ji pareikalautų visiš- 
kai sunaikinti žmogų. Dievas, kuris „nesukūrė nieko vertingesnio 
už protingą padarą, kuris galėtų jį džiuginti“, nenorėjo visiškos 
žmogaus pražūties ir todėl leido, kad jo garbė būtų atstatyta jo 
Sūnaus pasiaukojimu*. Šitaip Dievas atleido žmonijai jos nuodė- 
mingumą: žmogus išlaisvinamas nuo jo įgimto polinkio būti go- 
džiam, išdidžiam, galingam ir kitų paniekos Dievui formų pada- 
rinių. Dievas priima Žmogų tokį, koks jis yra. Bet pats šis nuodėmių 
atleidimas kiekvienam individui skiria papildomą atsakomybę - 
savavališkai nesirinkti draudžiamų dalykų. Jei vis dėlto jis tai pa- 
daro, turi būti už tai nubaustas, bet nubaustas ne jį sunaikinant, 
ne neapykanta, o sumokėdamas kainą, atitinkančią pažeidimo dydį, 
t.y. jo neteisėtumą. Skirtingai nuo žmonijos (Adomo) prigimtinės 
nuodėmės, pavienių krikštytų atgailaujančių krikščionių realios 
nuodėmės nereikalauja jų sunaikinimo, kaip šių nuodėmių netei- 
sėtumo atitikmens; jas galima išpirkti laikinomis bausmėmis šia- 
me gyvenime arba skaistykloje. Netgi pasmerktieji amžinam ken- 
tėjimui nėra visiškai sunaikinami. 

Naujosios nuodėmės ir bausmės koncepcijos, pagrįstos nuodė- 
mių išpirkimo doktrina, nebebuvo grindžiamos germaniškais su- 
sitaikymo kaip keršto alternatyvos, platoniškais įbauginimo ir teisių 
atstatymo ar bibliniais sutarties tarp Dievo ir Izraelio vaizdiniais, 
nors kai kurie visų tų trijų teorijų elementai išliko. Svarbiausias jų 
pagrindas buvo Anzelmo ir jo šalininkų Vakarų teologijoje sukur- 
ta paties teisingumo koncepcija. Teisingumas reikalauja, kad už 
kiekvieną nuodėmę (nusikaltimą) būtų mokama laikinomis kan- 
čiomis; kad tos kančios, t.y. bausmė, atitiktų nuodėmingą poelgį; 

kad ji reabilituotų („atkeršytų“) konkretų pažeistą įstatymą. Kaip 
šv. Tomas Akvinietis pasakė praėjus beveik dviem šimtmečiams 
po Anzelmo mirties, ir baudžiamieji, ir civiliniai teisės pažeidimai 
reikalauja užmokėti kompensaciją aukai, tačiau kadangi baudžia- 
masis nusikaltimas, skirtingai nuo civilinės teisės pažeidimo, yra 
ginimas, kaip kaina už teisės pažeidimą“. 

Ši teorija paprastai vadinama „baudžiamąja“ teisingumo te- 
orija, kadangi ji remiasi prielaida, kad įstatymo „reabilitavimas“ 
reikalauja „duoklės“, t.y. tam tikros kainos. Jungtinėse Valstijose 
baudžiamoji teorija dažnai buvo siejama su atkeršijimu už auką, 
o ne su atkeršijimu už teisę, - tai yra visai skirtingi dalykai. Pir- 
mąjį aš pavadinčiau „specialiąja nuobauda“, o antrąjį — „bendrąja 
nuobauda“. Istoriniu požiūriu būtent po Popiežių revoliucijos Va- 
karų Žmogus patyrė permainą, kurios esmė - bendrosios nuobau- 
dos (teisės reabilitavimo) kaip baudžiamosios teisės pagrindo at- 
siradimas ir specialiosios nuobaudos (aukos garbės reabilitavimo) 
išnykimas. Tačiau pasakymas „bendroji nuobauda“ neišreiškia šios 
permainos esmių esmės. Išpirkimo doktrina duoklės ir reabilitavi- 
mo idėjoms suteikė kitus matmenis. Viena vertus, pažeidęs teisę 
nusidėjėlis, tiesą sakant, buvo traktuojamas ne tik kaip nusidėjėlis, 
bet ir kaip kriminalinis nusikaltėlis, teisės pažeidėjas, o todėl tu- 
rėjo ne tik atgailauti, bet ir mokėti už teisės pažeidimą; kita ver- 
tus, teisės pažeidėjas, kriminalinis nusikaltėlis, buvo ir nusidėjėlis, 
kurio kaltė pasireiškė ne tik tuo, kad jis pažeidė teisę, bet ir tuo — 
o tai buvo kur kas rimčiau, - kad jis savavališkai pasirinko blogį. 
Taigi buvo labai pabrėžiamas moralinis (ar veikiau - nemoralus) 
jo poelgio turinys, t.y. ta nuodėminga jo sielos būsena, kurios ska- 
tinamas jis nusikalto. 

Kartu tai, kad nusikaltimas buvo siejamas su nuodėme, o baus- 
mė - su išpirkimu, kriminaliniam nusikaltėliui ar nusidėjėliui tei- 
kė savotišką orumą jo kaltintojų, teisėjų ir kitų jo brolių krikščio- 
nių akivaizdoje. Juk ir jie buvo nusidėjėliai; juk ir jiems grėsė 
paslaptingos kančios skaistykloje ir galiausiai laukė priėmimas į 
dangaus karalystę. Tai švelnino moralinio pranašumo elementą, 
paprastai būdingą baudžiamajai teisingumo teorijai. Pavyzdžiui, 

iš budelio buvo reikalaujama paskutinę akimirką atsiklaupti prieš 
pasmerktąjį mirčiai ir prašyti atleidimo už tai, ką jis turėjo pada- 
ryti. Taigi, nors nusikaltimo siejimas su nuodėme sąlygojo tai, kad 
nusikaltėlis jautė begalinę atsakomybę prieš Dievą, visų visuome- 
nės narių, įskaitant ir tuos, kurie laikosi teisės, nuodėmingumas 
šiek tiek sušvelnindavo teisuolišką pasipiktinimą kaip baudžia- 
mosios teisės sudedamąją dalį. Visi krikščionys turėjo bendrą nuo- 
dėmingą žmogiškąją prigimtį. 

Įsitikinimas, kad visi teisinio proceso dalyviai moraliniu po- 
žiūriu yra lygūs, paskatino moksliškai tyrinėti kaltinamojo dvasi- 
nę būseną. Traktate Apie tikrą ir melagingą atgailą autorius išsklei- 
dė įdomią teoriją, pagal kurią teisėjas, apklausiantis žmogų, turi 
įsivaizduoti pats esąs tas žmogus, kad išsiaiškintų, ką tas žmogus 
žino, ir užduodamas subtilius klausimus ištrauktų iš jo tai, ką anas 
norėtų nuslėpti net nuo savęs. 


„Juk tas, kuris teisia kitą..., pasmerkia save. Todėl iš pradžių tegul 
jis pažįsta save ir apsivalo nuo to, kas, kaip jis mato, įžeidžia kitus... 
Kas iš jūsų be nuodėmės, tegu pirmas sviedžia į jį akmenį (Jn 8, 7)... 
kadangi niekas nėra be nuodėmės, nes savaime suprantama, kad visi 
nusikalto... Tegul dvasinis [t-y. bažnytinis] teisėjas būna budrus, kad 
neužmirštų apsiginkluoti mokslu ir šitaip nenusikalstų neteisybe. Jam 
dera žinoti, kaip atpažinti tai, ką jis turi teisti. Todėl stropus teismo 
tardytojas, subtilus kvotėjas išmintingai ir beveik klastingai iškvočia iš 
nusidėjėlio netgi tai, ko, galimas daiktas, net jis pats nežino arba iš 
gėdos nori nuslėpti.“*! 


Ir pagaliau išpirkimo doktrina suteikė universalų reikšmingu- 
mą žmogiškajam teisingumui, teismo paskirtą bausmę už teisės 
pažeidimą susiedama su Žmogaus prigimtimi ir lemtimi, su jo sie- 
kiu būti išgelbėtam, su jo moraline laisve ir jo paskirtimi šioje 
žemėje kurti visuomenę, atspindinčią Dievo valią. Šioje doktrinoje 
būta aiškių panašumų į judaistinę koncepciją, esą Dievas sudarė 
sutartį su jo išrinktąja tauta. Iš šio testamento buvo kildinami De- 
šimt Dievo įsakymų ir daugybė Biblijos įstatymų. Kiekvienas šių 
įstatymų buvo šventas; kiekvienas įstatymo pažeidimas buvo tes- 
tamento sulaužymas. Vakarietiškas požiūris į išpirkimą pasireiš- 

kė tuo, kad Dievas sudarė naują testamentą — dabar jau su visa 
žmonija, atstovaujama asmens, kuris kartu buvo ir žmogus, ir Die- 
vas - Dievas-žmogus. Tačiau pagal šį naująjį testamentą Biblijos 
teisė nebeveikia: Žmogaus nuodėmingumą nubraukė Kristaus au- 
ka. Todėl krikštyti krikščionys gali gyventi teisuoliškai ir be teisės. 
Tačiau, nepaisant šios naujai įgytos malonės, jie savavališkai pa- 
sirinko blogį. Ir tada prireikė naujos teisės — žmogiškosios teisės, 
kuri nėra šventa senąja prasme, nors ir įkvėpta Dešimties Dievo 
įsakymų ir kitų Biblijos tekstų. Žmogiškoji teisė turi teisti žmones 
žemėje, šventajam Dievo teisingumui atiduodama jų nemirtingas 
sielas. Tačiau Žmogiškosios teisės paskirtis — ir padėti paruošti 
žmonių sielas jų amžinajam gyvenimui. Kunigai, kaip Dievo at- 
stovai Žemėje, privalo ne tik rūpintis sielomis, duodami sakra- 
mentus, įskaitant ir atgailą, bet kartu skelbti ir įgyvendinti bažny- 
tinės teisės normas ir padėti skelbti ir įgyvendinti pasaulietinės 
teisės normas. Šitie bažnytiniai ir pasaulietiniai įstatymai, nors jie 
yra Žmogiški, o ne dieviški, vis dėlto atspindi Dievo valią, o todėl 
pasižymi aukščiausia galiosena. Todėl — kad ši aukščiausia galio- 
sena būtų apginta - teisės pažeidimai turi būti baudžiami. „Teisė 
turi laikytis pažado.“*? 


Baudžiamoji kanonų teisė 


Naujoji teologija atsispindėjo naujojoje baudžiamosios teisės sis- 
temoje, sukurtoje XI ir XII a. kanonistų. Ši sistema esmingai sky- 
rėsi ir nuo „Dievo teisės“, t.y. atgailos teisės, anksčiau vyravusios 
Vakarų bažnyčioje, ir nuo „pasaulietinės teisės (arba „Žmogiško- 
sios teisės“), kartu su atgailos teise vyravusios gentinėje, vietinėje, 
feodalinėje, karališkoje ar imperatoriškoje teisėtvarkoje. 

Ankstesnėje epochoje žodžiai „nusikaltimas“ ir „nuodėmė“ bu- 
vo vartojami kaip sinonimai. Apskritai ne tik visi nusikaltimai 
buvo laikomi nuodėmėmis, bet ir visos nuodėmės - nusikaltimais. 
Nebuvo nustatyta aiškių skirtumų tarp prigimties tų pažeidimų, 
kuriuos reikėjo išpirkti bažnytine atgaila, ir tų pažeidimų, kuriuos 
reikėjo išpirkti derybomis su giminaičiais (ar kraujo kerštu), krei- 
piantis į vietinius ir feodalinius susirinkimus ar panaudojant kara- 

liškąją arba imperatoriškąją procedūrą. Nužudymas, apiplėšimas 
ir kiti sunkūs Žmogiškosios teisės pažeidimai kartu buvo traktuo- 
jami kaip Dievo teisės pažeidimai; ir atvirkščiai, lytiniai ir santuo- 
kiniai pažeidimai, raganavimas ir magija, šventvagystė ir kiti sun- 
kūs Dievo teisės pažeidimai kartu buvo traktuojami kaip 
žmogiškosios teisės pažeidimai. „Pasaulietinėje“ teisenoje svarbiau- 
sias vaidmuo priklausė dvasininkijai, o aukščiausia karaliaus ar 
imperatoriaus valdžia pati buvo suvokiama kaip šventa ir kaip 
dvasininkų valdžia. Tačiau bažnyčioje nebūta tokios nusistovėju- 
sios baudžiamosios teisenos sistemos, kokia atsirado po Popiežių 
revoliucijos; bažnytinių atgailavimų sistemą daugiausiai taikė vie- 
tiniai kunigai ir vienuoliai, kurių tikslas buvo ne pati bausmė, o 
sielų ganymas, moralinio gyvenimo atnaujinimas ir teisingo san- 
tykio su Dievu atstatymas. Pasaulietinių sankcijų svarbiausias tiks- 
las irgi buvo ne pati bausmė, o garbės atstatymas, susitaikymas ir 
taikdarystė. 

XI a. pabaigoje ir XII a. pirmą kartą buvo nustatytas griežtas 
procedūrinis skirtumas tarp nuodėmės ir nusikaltimo. Iš dalies tai 
atsitiko todėl, kad bažnyčios hierarchams pavyko atimti iš pasau- 
lietinių valdžių nuodėmių jurisdikciją — tai, beje, pakeitė Žodžio 
„pasaulietinis“ prasmę. Bet koks veiksmas, baustinas karaliaus ar- 
ba kitokių „pasaulietinių“ pareigūnų, dabar turėjo būti baudžia- 
mas kaip pasaulietinės teisės pažeidimas, o ne kaip nuodėmė, t.y. 
ne kaip Dievo teisės pažeidimas. Kai pasaulietinė valdžia bausda- 
vo, pavyzdžiui, už apiplėšimą, tai būdavo baudžiama už taikos 
sulaužymą, už kėsinimąsi į nuosavybę ir už pažeidimą, nukreiptą 
prieš visuomenę. Buvo sakoma, kad šiame pasaulyje tik bažnyčia 
turi jurisdikciją bausti už nuodėmes, o kartu žodis „bažnyčia“ 
įgavo naują prasmę, dabar siejamą su tokiomis sąvokomis kaip 
„hierarchija“, „šiame pasaulyje“, „jurisdikcija“, „bausmė už nuo- 
dėmes“. 

Tačiau teisėje, kuri buvo taikoma eretikams, glūdėjo šiurkštus 
bažnytinės ir pasaulietinės jurisdikcijų atskirties principo pažeidi- 
mas. XII ir XIII a. erezija, anksčiau traktuota tik kaip dvasinis pa- 
Žeidimas, baustinas atskyrimu nuo bažnyčios, dabar tapo ir teisiniu 
nusižengimu, baudžiamu kaip išdavystė. Jai išaiškinti pirmą kartą 

buvo panaudota inkvizicinė procedūra ir pirmą kartą už ją buvo 
pradėta taikyti mirties bausmė. Pažeidimo esmė buvo traktuoja- 
ma kaip nukrypimas nuo bažnytinių dogmų. Jei kaltinamasis bu- 
vo pasirengęs prisiekti, kad pripažįsta šias dogmas, jis būdavo 
išteisinamas, tačiau jis vis dar turėjo atgailauti, jei prisiekė kanki- 
namas arba kitaip spaudžiamas. Jei jis atkakliai laikėsi erezijos, 
tai būdavo persekiojamas bažnytinių teismų, o po to perduoda- 
mas pasaulietinių valdžių egzekucijai. Šitaip bažnyčia įveikdavo 
savo nenorą pralieti kraują, tai padarydama tik netiesiogiai. Tai 
buvo „anomalija“, dėl kurios galiausiai XVI a. subyrėjo visas „mo- 
delis“. 

Savo kompetenciją nuodėmių atžvilgiu bažnyčia perskyrė į dvi 
dalis: (1) į nuodėmes, kurios buvo nagrinėjamos bažnyčios „vidinio 
forumo“, t.y. kunigo, besiremiančio valdžia, kurią jam duodavo jo 
titulas (ordination); šios nuodėmės buvo nagrinėjamos visų pirma 
kaip atgailos sakramento dalis; (2) į nuodėmes, kurios buvo nag- 
rinėjamos bažnyčios „išorinio forumo“, t.y. bažnytinio teisėjo, besi- 
remiančio savo jurisdikcija. Antrojo tipo nuodėmes XII a. teisinin- 
kai kanonistai vadino baudžiamosiomis nuodėmėmis, bažnytiniais 
nusikaltimais ar paprasčiausiai - nusikaltimais. Baudžiamoji nuo- 
dėmė buvo kokio nors bažnytinio įstatymo pažeidimas. 

Principas, pagal kurį baudžiamoji nuodėmė yra bažnytinės 
teisės pažeidimas, neišvengiamai suponavo principą, pagal kurį 
tai, kas nėra bažnytinės teisės pažeidimas, negali būti baudžiama 
bažnytinio teismo. Petras Lombardas XII a. tai išsakė šitokiais Žžo- 
džiais: „Nesama nuodėmės, jei nebūta draudimo“*. Įsidėmėtina 
tai, kad vartojamas būtasis laikas — „nebūta“. Tai pradžia to ilgo 
ir vingiuoto Vakarų jurisprudencijos kelio, kuris pasiekė aukščiau- 
sią tašką XVIII a., kai švietėjų ir Prancūzijos revoliucijos sukurtoje 
„Žmogaus ir piliečio teisių deklaracijoje“ buvo paskelbtas toks prin- 
cipas: Nullum crimen, nulla poena sine lege - „Nesant įstatymo, ne- 
sama nei nusikaltimo, nei bausmės“, t.y. nesama nei nusikaltimo, 
nei bausmės, jei nesama anksčiau priimto statuto, apibrėžiančio 
nusikaltimą ir nustatančio bausmę. 

Iš to principo, pagal kurį bet kokia baudžiamoji nuodėmė yra 
bažnytinės teisės pažeidimas, nebūtinai išplaukia, kad bet koks 

bažnytinio įstatymo pažeidimas yra baudžiamoji nuodėmė. Nuo- 
dėmė yra pažeidimas, nukreiptas prieš Dievą. Tik tokioje visuo- 
menėje, kurioje visi įstatymai yra dieviški, bet koks pažeidimas 
nuodėmingas. Šitaip būta senovės Izraelyje, pavaldžiame Mozės 
įstatymui. Šitaip būta ir Vakarų Europos germanų tautose iki XI a. 
Nusižengimas gimininei grupei, vietinei bendruomenei ar feoda- 
liniams saitams kartu buvo ir nusižengimas Dievui (o iki krikščio- 
niškosios epochos - dievams). Tai akivaizdžiai rodo faktas, kad 
įprasta teismo proceso forma buvo kreipimasis į antgamtines jė- 
gas — paprastai ritualine priesaika ar išmėginimu. Šiame procese 
dalyvaudavo ir dvasininkas: prieš kreipiantis į Dievo teismą, re:- 
kėjo priimti sakramentą. Žodžiai „nuodėmė“ ir „nusikaltimas“ 
buvo traktuojami kaip sinonimai ir „pasaulietinėje teisėje“, ir „die- 
viškojoje teisėje“. Bet XI a. pabaigoje ir XII a. Vakarų Europos te- 
ologai ir teisininkai nustatė skirtumą tarp nuodėmių, kurios buvo 
traktuojamos tik kaip nusikaltimai Dievui ir kurias galėjo teisti tik 
Dievas (pvz., tai buvo slaptos nuodėmingos mintys ar nuodėmin- 
gi geiduliai), ir tarp nuodėmių, kurios buvo nusižengimai bažny- 
čiai ir kurių atžvilgiu bažnyčia — kaip korporacinis darinys, kaip 
politinė-teisinė institucija — turėjo jurisdikciją, leidusią jas nagri- 
nėti pačios bažnyčios teismuose. Baudžiamosios nuodėmės nuo 
kitų nuodėmių skyrėsi tuo, kad jų nuodėmingumas, t.y. jų nukreip- 
tumas prieš Dievą, buvo matuojamas bažnytine teise, taikoma baž- 
nytinių teisėjų, kurie veikė, remdamiesi jiems priklausančia juris- 
dikcija, o ne dieviškąja teise, taikoma paties Dievo, veikiančio per 
kunigus, besiremiančius jų titulo teikiama valdžia. 

Naujos bažnytinių nusikaltimų teisės teorinius pamatus padė- 
jo Abėlard'as savo Etikoje keliais dešimtmečiais anksčiau, negu ją 
teisiškai detalizavo Gracianas, didysis kanonų teisės mokslo pra- 
dininkas“. Abėlard'as nustatė tris sąlygas, reikalingas tam, kad 
nuodėmė būtų nagrinėjama bažnytiniuose teismuose. 

Pirma, tai turi būti sunki nuodėmė. Išeities taškas jos sunku- 
mui apibrėžti buvo tradicinė mirtinų nuodėmių (paraidžiui - nuo- 
dėmių, sukeliančių mirtį, t.y. dvasinę mirtį) ir smulkių nuodėmių 
(atleistinų, lengvų nuodėmių) perskyra. Sekdami Abėlard'u, XII a. 
kanonistai sakydavo, kad tik mirtina nuodėmė gali būti laikoma 

nusikaltimu, be to, ne bet kokia mirtina nuodėmė, bet tik tokia, 
kuri, esant tam tikroms pažeidimo aplinkybėms, yra pakankamai 
sunki, kad nusipelnytų kriminalinės bausmės nusprendus bažny- 
tiniam teismui. Pavyzdžiui, gobšumas yra mirtina nuodėmė; ta- 
čiau gobšumas, nusipelnantis baudžiamojo persekiojimo konkre- 
čiu atveju, turi būti išskirtinis. 

Antra, nuodėmė turi pasireikšti kokiu nors išoriniu veiksmu. 
Nuodėmingos mintys ir nuodėmingi geiduliai baudžiami Dievo ir 
teistini bažnyčios „dangiškojo forumo“ (Abėlard'o sugalvotas pa- 
vadinimas) atgailos sakramentu, apimančiu išpažintį; tačiau jie 
nebaustini patys savaime bažnyčios „žemiškojo forumo“, t.y. baž- 
nytinio teismo. Šitaip Abėlard'as tvirtino remdamasis tuo, kad tik 
Dievas gali tiesiogiai matyti, kas vyksta žmogaus mintyse, širdyje 
ar sieloje, o teisėjai Žmonės gali Žinoti tik tai, kas pasireiškia išorė- 
je. Visuotine norma tapo žodžiai: „bažnyčia neteisia paslėptų da- 
lykų“. Savo ruožtu tai tapo kanonų teisės norma, kuri galiausiai 
tapo ir Vakarų pasaulietinių teisės sistemų norma: nusikaltimo 
paruošimas (apimantis netgi priemones jam įvykdyti) nėra baus- 
tinas; turi būti bent jau bandymas, t.y. išorinis veiksmas, rodantis 
nusikalstamo poelgio pradžią. Būta dviejų stulbinančių šios nor- 
mos išimčių: išdavystės ir erezijos. 

Be to, kanonistai apibrėžė tyčios ir priežastinių ryšių, reikalin- 
gų, kad išorinis veiksmas būtų laikomas nusikalstamu, rūšis. Jie 
nustatė skirtumą tarp „tiesioginės tyčios“ (žinojimo, kad tam tik- 
ras veiksmas sukels tam tikrą neteisėtą padarinį - pavyzdžiui, 
žmogžudystę, - susijusio su noru sukelti kaip tik tokį padarinį) ir 
„Netiesioginės tyčios“ (žinojimo, kad atsiras neteisėtų padarinių, 
nesusijusio su noru juos sukelti - pavyzdžiui, priverstinis sargo 
nužudymas siekiant pabėgti). Be to, jie nustatė skirtumą tarp tyčios 
(bet kokios rūšies) ir neatsakingumo (kai, pvz., veikiantis asmuo 
nežinojo, kad bus sukelti kaip tik tokie padariniai, bet jei jis būtų 
žinojęs, būtų buvęs atsargesnis). Skaidydami priežastingumą, jie 
nustatė skirtumą tarp netiesioginių priežasčių (causae remotae) ir 
tiesioginių priežasčių (causae proximae). Jie aptarė sudėtingus ka- 
zusus - tiek realius, tiek hipotetinius, - apimančius šalutines prie- 
žastis. Pavyzdžiui, dvasininkas sviedžia akmenį, ketindamas pa- 

gąsdinti savo bendrakeleivį; pastarasis, stengdamasis išvengti smū- 
gio, trenkiasi į uolą ir smarkiai susižeidžia; dėl savo tėvo ir dak- 
taro neatsargumo jis miršta. Ar akmens sviedimas buvo netiesio- 
ginė mirties priežastis? Tokių pavyzdžių buvo daugybė. Bet kokios 
modernios Vakarų teisės sistemos tyrinėtojas gerai žino tokį nusi- 
kalstamo elgesio analizės būdą, pagrįstą tyčios ir neatsargumo 
perskyra, įvertinant įvairiausias tyčių ir priežastinių ryšių rūšis. 

Trečia — pasak Abėlard'o (ir šiuo požiūriu kanonistai rėmėsi 
juo) — veiksmas turi sukelti bažnyčios pasipiktinimą. Bažnytinei 
politijai tas veiksmas turi būti „skandalingas“. Teisė neturi bausti 
net moraliai blogų poelgių, jei jie nekenkia visuomenei, kurios teisė 
yra šiuo atveju taikoma. Šis momentas irgi atrodo esąs visai mo- 
dernus“. Taigi kanonistai nusprendė, pavyzdžiui, kad paprasčiau- 
sio pažado sulaužymas, nors moraliai ir smerktinas, vis dėlto baž- 
nyčiai nekenkia tiek, kad už tai būtų taikomos baudžiamosios 
sankcijos. 

Nemoderniu naujosios baudžiamosios kanonų teisės momentu 
galima laikyti tai, kad išoriniai požymiai naudojami ne tik nusta- 
tyti kaltei moderniąja šio žodžio prasme (ar konkretus veiksmas 
buvo nusikaltimas? Ar kaltinamasis jį padarė?), bet ir išmatuoti 
kaltinamojo nuodėmingumui. Abėlard'as pranoko savo pasekėjus, 
bandydamas pašalinti nuodėmingumo klausimą: jis įrodinėjo, kad 
nuodėmės sunkumas turi būti numanomas iš išorinių požymių. Ki- 
taip tariant, Abėlard'o požiūriu, bažnytinis teismas turi specialiai 
gilintis į kaltinamojo pažiūras, motyvus ir charakterį tik tiek, kiek 
toks gilinimasis būtinas tam, kad būtų nustatyta, ar jis pažeidė 
bažnytinę teisę, t.y. ar jo poelgis buvo pakankamai amoralus ir 
pakankamai kenksmingas bažnyčiai, kad jį būtų galima laikyti 
bažnytiniu nusikaltimu, ir ar kaltinamasis turėjo atitinkamą keti- 
nimą nusikalsti; ar būta atitinkamo priežastinio ryšio, ar buvo 
nustatyti kiti teisiniai kaltės požymiai. Jo nuodėmingas protas (pa- 
žiūros), nuodėminga širdis (motyvai) ir nuodėminga siela (cha- 
rakteris), tiesiogiai žinomi Dievui, bažnytiniam teismui gali būti 
žinomi tik iš išorinių požymių; todėl, įrodinėjo Abėlard'as, teis- 
mas turi nagrinėti tik tuos išorinius požymius. Stephanas Kuttneris 

nurodo, kad šitoks protavimas Abėlard'ą galėjo atvesti prie nusi- 
kaltimo koncepcijos, visiškai išskiriančios nuodėmės sąvoką ir vi- 
siškai neteologinės (Hheologiefrei), tačiau Abėlard'as taip ir nežen- 
gė paskutinio žingsnio prie šios koncepcijos“. Vietoje to jis 
pasirėmė lemtinga prielaida, t.y. pramanu, kad užglaistytų plyšį 
tarp nusikaltimo ir nuodėmės. Jis pareiškė, kad žemiškiesiems tei- 
sėjams prieinamos patikrinimo procedūros, nežiūrint jų ribotumo, 
duos rezultatą, artimą tam rezultatui, kurį gali pasiekti Dievas, o 
siekti daugiau yra beviltiška. 

Abėlard'o požiūris, kad nuodėmingumas gali būti numanomas 
ir tik numanomas, o todėl nepaisytinas, bažnyčios buvo atmes- 
tas“. Teisininkai kanonistai visų pirma rūpinosi tuo, kaip išma- 
tuoti pažeidimą, nukreiptą prieš Dievą. „Išorinius požymius“ jie 
traktavo kaip Dievo duotą priemonę pasiekti šiam tikslui; bet kar- 
tu jie ėjo toliau ir specialiai gilinosi į kaltinamojo protą, širdį ir 
sielą. Jie pripažino, kad bažnytinė teisė taikytina žemiškajame baž- 
nyčios forume, o ne dangiškajame forume, ir kad todėl ji turi-būti 
įgyvendinama pagal objektyvumo ir visuotinumo kriterijus; ne- 
žiūrint to, jie nemanė, kad tarp šitų kriterijų ir dieviškojo teisingu- 
mo kriterijų esama esminio konflikto; priešingai, jie manė, kad tie 
kriterijai iš esmės neprieštarauja vieni kitiems. Remdamiesi savo 
vaizdiniais apie paties Dievo naudojamas procedūras, jie stengėsi 
nustatyti abu dalykus: ar kaltinamasis, pažeisdamas teisę, sąmo- 
ningai atliko moraliai ir socialiai nusikalstamą veiksmą ir kokiu 
mastu taip elgdamasis jis atskleidė savo ištvirkusią mąstyseną, 
širdį ir sielą. 

Šitie du tyrimo būdai faktiškai nebuvo atskirti vienas nuo kito. 
Norint įvertinti veiksmą, reikia išnagrinėti veikėjo ketinimą. Tai 
skatindavo tyrinėti jo valios laisvę. Kanonistai suformulavo 
normas - dabar gerai žinomas visoms Vakarų teisės sistemoms, — 
pagal kurias asmeniui gali būti netaikoma baudžiamoji atsako- 
mybė, jei jis veikė būdamas išprotėjęs, miegodamas, būdamas gir- 
tas ar suklaidintas, jeigu: 1) dėl savo būsenos jis negalėjo Žinoti, 
kad tai, ką jis daro, yra neteisėta; 2) jis pats neteisėtu būdu nesu- 
kėlė tokios būsenos (pvz., tyčia apsisvaigindamas). Akivaizdu, kad 
kaitinamojo valios laisvės tyrimas, įgalinantis išaiškinti, ar jis ne- 

teisėtai nesukėlė tokios būsenos, kurios apimtas, kaip jis turėjo 
žinoti, jis gali atlikti moraliai blogą, socialiai žalingą, neteisėtą 
veiksmą, mažių mažiausiai suderinamas su visos Žmogaus asme- 
nybės tyrimu, o apskritai tokį tyrimą suponuoja kaip būtiną daly- 
ką. Toks tyrimas beveik neišvengiamai vedė nuo klausimų, susiju- 
sių su tyčia ir Žinojimu, prie klausimų, susijusių su pažiūromis, 
motyvais ir charakteriu. Kanonistų požiūriu, toks tyrimas labai 
pageidautinas, nes pasaulietinė baudžiamoji teisė buvo atskirta 
nuo bažnytinės baudžiamosios teisės; kaip tik veiksmo nuodėmin- 
gumas, o ne tik jo neteisėtumas galiausiai nulėmė tai, kad bau- 
džiamosios nuodėmės buvo perduotos bažnytinio teismo juris- 
dikcijai. 

Glaudus ryšys tarp nusikaltimo ir nuodėmės kanonų teisėje 
pasireiškia ir normomis, pirmą kartą susistemintomis XII a. ir api- 
brėžiančiomis išteisinimą bei atsakomybės už veiksmus, kurie ki- 
tais atvejais būtų laikomi nusikalstamais, panaikinimą. Buvo pri- 
imta, kad asmuo, tyčia užpuolęs kitą asmenį, gali būti išteisintas 
tuo atveju, jei jis gynėsi ar gynė kitus, arba jis gali būti išteisintas 
tuo atveju, jei jis vykdė tarnybines pareigas, arba jis atleidžiamas 
nuo baudžiamosios atsakomybės dėl jaunumo ar dėl kokių nors 
kitų panašių priežasčių. Ir šiuo požiūriu kanonistai (iš dalies rem- 
damiesi Justiniano tekstais) kūrė moderniąją baudžiamąją teisę, 
bet jų motyvai nebuvo modernūs. Juk visų pirma jiems rūpėjo ne 
kaltė, o nuodėmė“. Taigi išteisinimo ir atsakomybės už veiksmus 
panaikinimo įvertinimas vėl susiliejo su motyvų, pažiūrų ir cha- 
rakterio įvertinimu. 

Šiuos svarstymus galima pailiustruoti, kaip pavyzdį pateikiant 
bylą, plačiai aptarinėtą XII ir XIII a. Plėšikai įsilaužė į vienuolyną, 
primušė du vienuolius ir pavogė jų drabužius. Vienuoliai atgavo 
jėgas, įveikė ir surišo plėšikus. Vienas iš brolių nubėgo pranešti 
apie tai, kas įvyko, kapitulos galvai, o kitas pasiliko saugoti plėši- 
kų. Belaisviai pradėjo atsirišinėti virves, ir tada prie jų pasilikęs 
brolis, kad nebūtų užmuštas, pats užmušė plėšikus. Bylą tyrė Alek- 
sandras III, žinomas XII a. popiežius teisininkas, kuris paskelbė, 
kad ir plėšikų surišimas, ir jų užmušimas yra nusikalstamos nuo- 
dėmės. Broliai pažeidė romumo principą, kurio jie turėjo laikytis 

kaip vienuoliai, be to, jie pažeidė bažnytinę discipliną. Jie nepaisė 
Jėzaus pamokymo, kad jei kas nors panorės paimti tavo marški- 
nius, tu turi jam atiduoti ir apsiaustą. Kuttneris rašo: „Daug ka- 
nonistų citavo šią dekretaliją kaip argumentą, įrodantį tai, kad 
dvasininkui neleistina užmušti vagį, ar tai, kad dvasininkas netu- 
ri teisės ginklu ginti turtą, ar net tai, kad apskritai savigynos tiks- 
lais negalima naudoti jėgos tiems, kurie (kaip vienuoliai) siekia 
evangelinio tobulumo. Tačiau Aleksandro sprendimą, galimas daik- 
tas, būtų korektiškiau interpretuoti įvertinant konkrečias šio ka- 
zuso aplinkybes ir orientuojantis į bendrąją savigynos doktriną, o 
ne traktuoti šį kazusą kaip vagies nužudymo [išteisinimo] proble- 
mą; juk antrasis vienuolis užpuolė plėšikus ne dėl turto, o ginda- 
mas savo gyvybę... [Tačiau] šią savigynos situaciją sukėlė ankstes- 
nis plėšikų surišimas, o tai buvo neleistina, nes pirmasis užpuolimas 
buvo jau atremtas ir vienuoliai galėjo išsigelbėti kitaip. Taigi su- 
rišimas gali būti traktuojamas... kaip culpa praecedens |ankstesnė 
kaltė] dėl nužudymo savigynos tikslu; todėl Aleksandro sprendi- 
mas atitiko bendrąją savigynos [lengvatos] teoriją.“* 

Šis kazusas yra glaudaus ryšio tarp nusikaltimo ir nuodėmės — 
t.y. tarp pažeidimų, nukreiptų prieš bažnyčios teisėtvarką, ir nu- 
sižengimų prieš Dievą - kanonų teisėje pavyzdys. Baudžiamosios 
teisės požiūriu (nesiremiant nuodėmės prielaida) galima pagrįsti 
normą, leidžiančią vienam asmeniui nužudyti kitą, kad apsaugo- 
tų savo gyvybę, į kurią kėsinosi kitas asmuo. Panašiai galima pa- 
grįsti normą, vienam asmeniui neleidžiančią nužudyti kito ir 
nustatančią baudžiamąją atsakomybę tais atvejais, kai buvo nu- 
žudyta siekiant neleisti kitam pavogti turtą. Tačiau popiežiaus 
Aleksandro III sprendimas pagrįstas dviem papildomais veiksniais. 

Pirma, žudikas yra dvasininkas, negana to — vienuolis. Kano- 
nų teisėje buvo tvirtai laikomasi principo, kad dvasininkas, atlie- 
kantis nusikalstamą veiksmą, nusideda labiau negu tą patį veiks- 
mą atliekantis pasaulietis. Negana to, vienuolis yra ne paprastas 
dvasininkas, o toks dvasininkas, kuris „numirė pasauliui“ ir gy- 
vena tobulai. Todėl jam taikomi dar aukštesni kriterijai. 

Antra, paprasta norma, pateisinanti nužudymą tuo atveju, kai 
buvo nužudyta ginant savo gyvybę, apima svarbią kanonistų 

nustatytą išlygą: asmuo, ginantis savo gyvybę, neturi pats netei- 
sėtai sukelti tokių sąlygų, kuriomis iškiltų pavojus gyvybei, kurio 
jis siekia išvengti, naudodamas prievartines priemones. Teisiškai 
šitokia situacija buvo traktuojama kaip „ankstesnė kaltė“, tačiau 
nesunku pastebėti, jog tai yra teisinė fikcija, kadangi šis tariamas 
nusikaltimas pasireiškia ne tuo, kad neteisėtai sukeliamas vėles- 
nio užpuolimo pavojus, o tuo, kad nužudoma nepaisant pateisi- 
namos savigynos leistinų ribų. Šiuo atveju galima remtis analo- 
giška norma, pagal kurią asmuo, nužudęs kitą asmenį būdamas 
neblaivus, vis tiek atsakingas už nužudymą, nes savanoriškas ap- 
sisvaiginimas jo nepateisina. Jei sprendžiama remiantis išoriniais 
požymiais, tai toks asmuo turi būti atsakingas ne už tyčinį nužu- 
dymą, 0 už tyčinį girtumą, nes jis žino, kad galima pasigerti ir ką 
nors nužudyti. Jei remiantis teisine fikcija jis buvo apkaltintas ty- 
činiu nužudymu - nors jis neturėjo ketinimo nužudyti, - galima 
pagrįstai tvirtinti, kad „realus nusikaltimas“ yra girtavimo nuodėmė. 

Teisininkai kanonistai sukūrė žodį, žymintį skirtumą tarp tei- 
sinio nuodėmingumo ir teisinės kaltės, t.y. kaltės, nustatomos pa- 
gal teisinius kriterijus, tokius kaip piktavališko veiksmo sunku- 
mas, tyčinis ketinimas jį atlikti, tiesioginės priežastys. Žodį „kaltė“ 
jie vartojo kaip romėnų teisinio termino culpa sinonimą. Bet bau- 
džiamąja nuodėme nusikaltusio asmens nuodėmingumą jie Žymė- 
jo nauju terminu, contemptus, kuris, nors ir nebuvo tiksliai apibrėž- 
tas, buvo vartojamas Žymėti paniekai, patyčioms, pažeminimui, 
užsispyrimui, įžūlumui arba, žiūrint iš priešingo taško, - pasipū- 
timui ir savikliovai. Štai Adomo nuodėmė buvo savikliova, pasi- 
reiškusi paniekinamu iššūkiu Dievo teisei“. 

Pabrėždami baudžiamosios atsakomybės subjektyviuosius 
veiksnius, kanonistai vartojo perskyras, susiklosčiusias ankstes- 
niame romėnų teisės moksle, bet šias perskyras pavertė sudėtin- 
gomis ir labai artikuliuotomis koncepcijomis. Tokie romėniški ter- 
mMinai kaip imputabilitas („pakaltinamumas“), culpa („kaltė“ ar 
„Nusižengimas“) ir dolus („piktavališkas ketinimas“, „tyčia“) bu- 
vo analizuojami sistemiškai siekiant tiksliai apibrėžti veikėjo są- 
monės būseną (subjektyvusis aspektas) ir detalias poelgio aplin- 

kybes (objektyvusis aspektas). Priešingai, romėnų baudžiamoji tei- 
sė, ypač ankstesnėje epochoje, bet ir Justiniano epochoje, nelabai 
akcentavo konkretaus nusikalstamo veiksmo moralinę pusę; vei- 
kiau ji akcentavo tai, kas dabar vadinama interesų apsauga ir tam 
tikros politikos įtvirtinimu. Didžioji romėnų baudžiamosios teisės 
dalis buvo sukurta pagal analogiją su normomis, reguliuojančio- 
mis nuosavybės santykius, sutartis ir deliktus. Poklasikinėje epo- 
choje, kai sustiprėjo imperatoriaus valdžia, padaugėjo tokių netei- 
sėtos veikos rūšių, kurios priklausė imperatoriaus jurisdikcijai, o 
kartu sugriežtėjo baudžiamosios sankcijos. Tačiau šios permainos 
nebuvo susijusios su nemoralumo (nuodėmės) paties savaime 
baustinumo akcentavimu. Tik Vakarų vienuolynų penitencialijose 
moralinis pasipiktinimas ir moralinis perauklėjimas pirmą kartą 
tapo didžiausio teisinio susidomėjimo objektu; ir būtent remda- 
miesi vienuolynų praktika, kurios tikslas — „kruopšti ir išsami nuo- 
dėmės aplinkybių analizė... [ir] tikslus tyčios tyrimas kiekvienu 
konkrečiu atveju..., taip pat tikslus poelgio išorinių aplinkybių ty- 
rimas“, XI a. pabaigos ir XII a. kanonistai sukūrė savąsias subjek- 
tyviojo ir objektyviojo nusikaltimo aspektų doktrinas". 

Stulbina ir naujosios baudžiamosios kanonų teisės vieningu- 
mas, ir jos sudėtingumas. Viena vertus, buvo sukurta vientisa bau- 
džiamosios teisės teorija, grindusi ir aiškinusi bažnyčios praktiką, 
kurios tikslas — disciplinuoti jai priklausančią dvasininkų armiją, 
o kartu palaikyti ir pasauliečių moralinį bei ideologinį nusiteiki- 
mą. Kita vertus, baudžiamojoje kanonų teisėje buvo nustatytos 
sudėtingos perskyros tarp dieviškosios teisės (apimančios dieviš- 
kąją baudžiamąją teisę) ir žmogiškosios teisės; Žmogiškojoje teisė- 
je buvo nustatytos sudėtingos perskyros tarp bažnytinės ir pasau- 
lietinės teisės, o bažnytinėje teisėje - perskyros tarp nuodėmės ir 
kiekvienos baudžiamosios nuodėmės baustinumo. Negana to, pati 
aktualiausia perskyra ir teoriniu, ir praktiniu požiūriu buvo per- 
skyra tarp bažnyčios vaidmens disciplinuojant jai priklausančią 
dvasininkų armiją ir jos vaidmens palaikant pasauliečių moralinį 
ir ideologinį nusiteikimą. Dvasininkai buvo teisiami bažnytinio 
teismo už bet kokį nusikaltimą. Nužudymas, vagystė, padegimas, 
užpuolimas - bet koks veiksmas, uždraustas bet kokios pasaulie- 

tinės valdžios, gentinės, vietinės, feodalinės, karaliaus ar impera- 
toriaus, galėjo būti priskirtas bažnytinių teismų kompetencijai, jei 
tik jį atliko dvasininkas. Visiškai nepriklausomai nuo lygiaverčių 
jurisdikcijų techninių klausimų bet koks rimtas taikos sulaužymas 
galėjo būti arba pasaulietinis nusikaltimas, arba bažnytinis nusi- 
kaltimas, jei jis buvo įvykdytas dvasininkų luomui priklausančio 
asmens. Be abejonės, tai galima paaiškinti politiškai: bažnyčia kaip 
politinis-teisinis darinys stengėsi kontroliuoti savo funkcionierius. 
Be to, tai galima paaiškinti teologiškai ir etiškai arba, kaip būtų 
sakoma vėlesniais amžiais, ideologiškai: dvasininkija buvo elitas, 
ir tai, kas pasauliečio atveju galėjo būti traktuojama kaip taikos 
sulaužymas, dvasininko atveju galėjo būti traktuojama kaip aukš- 
tesnės pareigos sulaužymas. 

Tačiau, kad ir kaip tie dalykai būtų aiškinami, bažnyčiai iškil- 
davo rimtas praktinis teisinis klausimas: ar „pasaulietinius“ nusi- 
kaltimus - nužudymą, vagystę, padegimą ir t.t., - padarytus dva- 
sininkų, turi apibrėžti pasaulietinės valdžios, ar tokius nusikaltimus 
turi apibrėžti pati bažnyčia? Atsakymas į šį klausimą nusikaltimo 
ir nuodėmės santykio analizei suteikia kitą matmenį. Bažnyčia 
nesistengė apibrėžti konkrečių pasaulietinių nusikaltimų. Tačiau 
ji pateikė savo apibrėžimus, apimančius tas sąlygas, kuriomis pa- 
saulietiniai nusikaltimai, padaryti dvasininkų, tapdavo baudžia- 
mosiomis nuodėmėmis. Pavyzdžiui, kai šie nusikaltimai būdavo 
pakankamai sunkūs moraliniu požiūriu ir pakankamai nepriimti- 
ni bažnyčiai, kai jie būdavo tyčiniai, kai jie būdavo tiesioginė draus- 
tino padarinio priežastis, kai jie nebūdavo pateisinami savigyna 
ar kokia nors kita lengvinančia aplinkybe, kai jie nebūdavo patei- 
sinami tarnybine padėtimi ar kokia nors kita lengvata, ir pagaliau 
kai jie demonstruodavo kaltinamojo contemptus. 

Nuodėmingumo tyrimo svarbumas ir dalykiškumas paaiškės 
dar labiau, jei tik prisiminsime, kad svarbiausios sankcijos, bažny- 
tinių teismų taikomos dvasininkams, buvo tokios: titulo atėmimas 
(t.y. neatšaukiamas bažnytinių pareigų ir teisių atėmimas), nuša- 
linimas nuo tam tikrų bažnytinių pareigų, teisių suteikti sakra- 
mentus atėmimas, įpareigojimas užsiimti labdara, žalos atlygini- 
mas nukentėjusiems asmenims, tam tikri pamaldumo darbai, tokie 

kaip pasninkavimas ir piligrimystė, o patiems didžiausiems pik- 
tadariams - ekskomunika. Ekskomunikos formų galėjo būti labai 
įvairių, pradedant draudimu gauti sakramentus, baigiant visišku 
pašalinimu iš bažnyčios (tai buvo tas pat, kaip ir visiškas ostrakiz- 
mas). Tačiau bažnytinis teismas galėjo atidėti ekskomunikos baus- 
mę su ta sąlyga, kad pažeidėjas kokiu nors būdu atlygins padary- 
tą žalą, o tai apėmė ir kompensaciją aukai, ir labdaringus darbus, 
pvz., dovanas vargšams arba piligrimystę į šventas vietas. 

Taigi, jei turėsime galvoje tik bažnyčios jurisdikciją dvasininki- 
jai, labiausiai stulbins veikiau „baudžiamoji“, o ne „nuodėminė“ 
baudžiamosios kanonų teisės pusė. 

Dėl kitos bažnytinės baudžiamosios jurisdikcijos pusės - juris- 
dikcijos, taikomos pasauliečiams, — tai šiuo atveju bažnyčia sten- 
gėsi įtvirtinti tik ribotą kompetenciją, ir ne dėl savo kuklumo, o 
kaip sąmoningos politikos padarinį. Apskritai pasauliečių prie- 
vartinius veiksmus turėjo kontroliuoti pasaulietinė baudžiamoji 
teisė; pasaulietinė valdžia pirmiausia tam ir egzistavo. Pasaulie- 
čių baudžiamosios bylos bažnytiniuose teismuose būdavo nagri- 
nėjamos tik tada, kai jų nusižengimus būdavo galima įvardyti to- 
kiomis kategorijomis: erezija, šventvagystė, burtai, raganavimas, 
lupikavimas, šmeižtas, tam tikri lytiniai ir santuokiniai nusižen- 
gimai (homoseksualizmas, svetimavimas ir kiti), religinių vietų 
suteršimas vagyste ar kitaip ir dvasininkų užpuolimas. Kitaip ta- 
riant, bažnyčia tvirtai laikėsi savo kompetencijos, apimančios tam 
tikrus pasauliečių nusikaltimus, turinčius stiprių moralinių ir ide- 
ologinių elementų ir (paprastai) nesusijusius su prievarta, taip pat 
smurtinius nusikaltimus bažnyčios nuosavybei ir dvasininkijai. Ir 
šiuo atveju pažeidimui būdingas nuodėmingumo elementas buvo 
labai svarbus dalykas, kuriuo remdamasi bažnyčia reikalavo ju- 
risdikcijos tokio nusižengimo atžvilgiu. 

Pasauliečiams taikomos bažnytinės sankcijos buvo ne tiek fizi- 
nės, kiek moralinės ir ekonominės. Tai buvo labdara, žalos atlygi- 
nimas, pasninkavimas, geri darbai, o galiausiai - ekskomunika, 
taip pat ekskomunika, atidėta su ta sąlyga, kad pažeidėjas kom- 
pensuos žalą, padarytą aukai, imsis labdaringų veiksmų ar pa- 
maldumo darbų ir pan. Tiesą sakant, žalos atlyginimo principas 

lėmė tai, kad kanonų teisėje buvo einama į kompromisus su nuo- 
dėmingumo principu: finansinė atsakomybė kartais būdavo skiria- 
ma nekaltiems tretiesiems asmenims, susijusiems su kaltininkais — 
paveldėtojams, šeimoms, korporacijoms ir asociacijoms, - ypač kai 
būdavo pažeidžiami bažnyčios ekonominiai interesai. 


Vakarų baudžiamoji teisė yra kilusi iš įsitikinimo, kad teisin- 
gumas savyje ir pats savaime, teisingumas an sich, reikalauja, kad 
už įstatymo pažeidimą būtų užmokėta bausme ir kad ši bausmė 
atitiktų pažeidimą. Buvo manoma, kad įvairių kainų, mokamų už 
įvairius pažeidimus, sistema - egzistuojanti visose visuomenėse — 
pasiteisina, nes ji grindžiama teisingumu; ji grindžiama paties Die- 
vo teisingumu. Šią idėją atspindėjo ne tik baudžiamoji teisė, bet ir 
kitos naujosios kanonų teisės šakos; nuo XII a. šią idėją vis labiau 
atspindėjo įvairios naujų pasaulietinių teisės sistemų, pradėjusių 
formuotis tuo pačiu metu, šakos. Buvo sakoma, kad sutarčių rei- 
kia laikytis, o jei jų nesilaikoma, reikia mokėti už jų laužymą. Ci- 
vilinės teisės pažeidimai turi būti kompensuojami atlygiu, ekviva- 
lentišku padarytai žalai. Nuosavybės teises turi atstatyti tie, kurie 
jas pažeidė. Tokie ir panašūs principai į Vakarų visuomeninę są- 
monę ir net į šventas vertybes įsismelkė taip giliai, kad buvo sun- 
ku įsivaizduoti teisėtvarką, pagrįstą kitokiais principais ir kito- 
kiomis vertybėmis. O vis dėlto dabartinės ne Vakarų kultūros tikrai 
turi teisėtvarką, grindžiamą kitokiais principais ir kitokiomis ver- 
tybėmis, ir kaip tik taip būta Europos kultūroje iki XI ir XII a. Kai 
kuriose teisėtvarkose vyrauja likimo ir garbės, keršto ir susitaiky- 
mo idėjos. Kitose vyrauja testamento ir bendruomenės idėjos; dar 
kitose — įbauginimo ir teisių atstatymo idėjos. 

Savo kilme, o todėl ir savo prigimtimi Vakarų teisinės koncep- 
cijos glaudžiai susijusios su specifiškai vakarietiškomis teologinė- 
mis ir liturginėmis išpirkimo ir sakramentų koncepcijomis. Nauja 
bažnytinė šventė, Vėlinės, įvesta XI a., simbolizavo Vakarų Žmo- 
gaus vaizdinį apie Paskutinį teismą kaip visuotinę „Teisės dieną“, 
kai visos kada nors gyvenusios sielos atsidurs Kristaus Teisėjo aki- 
vaizdoje, atsiskaitys už savo nuodėmes ir bus arba amžinai pa- 
smerktos, arba amžinai išteisintos. 

Remiantis šiuo vaizdiniu buvo sukurta nauja skaistyklos kon- 
cepcija: krikštyti krikščionys, prieš mirtį atlikę atgailą, galėjo būti 
tikri, kad jų natūralus polinkis nusidėti jau atleistas ir kad jų re- 
alias nuodėmes bus galima visiškai išpirkti atitinkama bausme 
šiame ir kitame pasaulyje iki ateinant paskutinei dienai. Šioje kon- 
cepcijoje Kristus pirmiausia traktuojamas jau ne kaip Teisėjas, o 
kaip dieviškasis Brolis, kurio kryžiaus auka padėjo susitaikyti Die- 
vui ir žmogui. Savo ruožtu dabar pabrėžiamas išpirkimas buvo 
susijęs su naujais komunijos sakramento simboliais; buvo mano- 
ma, kad tam tikri kunigo veiksmai ir tam tikri jo tariami žodžiai 
duoną paverčia dvasiniu Kristaus kūnu. Šitaip išpirkimas ir jo 
paradoksalus padarinys - dieviškoji atlaida ir dieviškoji bausmė — 
buvo nuolat kartojami ir įsismelkė į tikinčiųjų gyvenimą. Šitaip 
suprantant dieviškąjį teisingumą, atrodė visai natūralu sukurti 
panašią žmogiškojo teisingumo koncepciją. Kaip Dievas valdo rem- 
damasis teise, taip jo pašventintos bažnytinės ir pasaulietinės val- 
džios skelbia teisinius principus, taiko atitinkamas sankcijas ir rei- 
kalauja atlyginti žalą, jei tie principai pažeidžiami. Jos negali 
tiesiogiai žvelgti į Žmonių sielas, kaip Dievas, bet jos gali rasti 
būdą, kaip priartėti prie jo sprendimų. 

Tačiau ši analizė reikalauja svarbios išlygos. Vakarų juris- 
prudencijos išvedimas iš XI ir XII a. teologijos nebuvo toks natū- 
ralus, koks jis atrodė tiems, kurie bandė tai daryti. Judėjimo nuo 
Anzelmo prie Abėlard'o ir Graciano kiekviena pakopa buvo ne 
tik proto, bet ir įtampos tarp proto ir tikėjimo, mokslo ir mistikos, 
teisės ir miglotų regėjimų padarinys. Paties Anzelmo tikėjimas pro- 
tu buvo susijęs su giliu pamaldumu ir poetiška malonės samprata. 
Jis sakė, kad protas gali tik įrodyti tai, ką tikėjimas jau žino, ir kad 
jo analizė, paremta „vien tik protu“, skirta intelektualiniam 
„džiaugsmui“. Panašiai ir Abėlard'as - scholastas skeptikas kartu 
buvo Abėlard'as — nuoširdus tikintysis, aistringas meilužis ir Eu- 
ropoje populiarus meilės dainų autorius. Net Graciano didžiaja- 
me teisiniame traktate pilna vaizdingiausių mitologinių schemų, 
kuriomis remiantis stengiamasi sutaikyti tai, kas nesutaikoma, ir 
vis teisingumo labui ir didesnei Dievo garbei. 

Galvojant apie XII a. kaip apie didijį šimtmetį, kai buvo sukur- 
ti teisiniai institutai ir teisinės koncepcijos, kartu reikia prisiminti 
ir Bernardą Klervietį, mirtiną Abėlard'o priešą, kurio šventumas 
visam Vakarų krikščioniškajam pasauliui buvo žinomas ne blo- 
giau negu Abėlard'o nuotykiai. 1129 m. Reimso bažnyčios susirin- 
kime, kuriam pirmininkavo popiežius Inocentas II, Bernardas pa- 
smerkė romėnų teisės studijas; 0 romėnų teisė tuo metu buvo 
vienintelė teisė, tyrinėjama sistemiškai, nes Graciano traktatas (į 
universitetų programas įtraukęs kanonų teisę) bus parašytas tik 
po dešimties metų. Susirinkimas uždraudė vienuoliams studijuoti 
romėnų teisę. (Nors šis draudimas buvo pakartotas Klermono baž- 
nyčios susirinkime 1130 m. ir Turo susirinkime 1163 m., romėnų 
teisė ir toliau buvo plačiai dėstoma nevienuoliams ir net kai ku- 
riems vienuoliams.) Be to, Bernardas pasmerkė popiežiaus kurijos 
legalizmą ir kvietė sugrįžti prie dvasingumo. Dabarties Rytų sta- 
čiatikių teologai Bernardą traktuoja kaip sąjungininką tuo metu, 
kai Vakarų teologijoje vyravę balsai buvo priešiški jų tikybai. Ne- 
įmanoma suprasti Abėlard'o be Bernardo ir Bernardo be Abėlard'o. 

Neįmanoma suprasti ir pamatinių pokyčių teologijoje bei juris- 
prudencijoje, įvykusių Vakaruose XI a. pabaigoje ir XII a., nesu- 
pratus, kad jų pobūdį iš dalies lėmė ir mistinės bei romantiškos 
ano meto tendencijos. Šių tendencijų simbolis buvo ne tik tokių 
žmonių kaip šv. Bernardas gyvenimas ir mokymas, bet ir Merge- 
lės Marijos (kuri pirmiausia maloningai užtars nusidėjėlius prieš 
Aukščiausiąjį Teisėją)?? kultas ir riterystė bei kurtuazinė meilė“*. 
Net pačioje teisėje pasigailėjimas kaip principas įsitvirtino grai- 
kišku-romėnišku pavadinimu aeguitas („teisingumas“). „Kanonų 
teisingumo teisėje“ įstatymo raidės griežtumas išskirtiniais atve- 
jais turėjo būti sušvelnintas, kai to reikalavo nuoširdumas, garbin- 
gumas, sąžinė arba gailestingumas““. 

Kova ir įtampa tarp racionalių, mokslinių ir formalistinių pa- 
žiūrų ir, kita vertus, tarp mistinių, poetinių ir charizminių pažiū- 
rų padeda paaiškinti, kodėl prireikė trijų kartų, kol įsitvirtino nau- 
joji jurisprudencija, ir dar keleto šimtmečių, kol ji pradėjo veikti, ir 
kodėl galiausiai prieš ją sukilta vėlesnėse revoliucijose. 

Už šių besivaržančių pažiūrų glūdėjo Vakarų visuomenės re- 
voliucinis susiskaldymas į dvi politines sritis - bažnytinę ir pa- 
saulietinę ir tolesnė pasaulietinės srities skaida į karališkąsias, fe- 
odalines, miestų ir kitokias politijas. Tikėjimas teisingu Dievu, kuris 
valdo teisei paklūstančią visatą, bausdamas ir atlygindamas pa- 
gal proporcingumo principus, maloningai sušvelninamus išskirti- 
niais atvejais, atitiko tikėjimą sudėtingu visuomeniniu junginiu, 
krikščioniškuoju pasauliu, kuriame sąveikaujančių sričių ir politi- 
jų dialektiką reguliavo panašaus pobūdžio teisingumas, pagrįstas 
teise, ir teisė, pagrįsta teisingumu, ir kur išskirtinę svarbą turėjo 
gailestingumas. Negana to, už sudėtingos dialektinės erdvės vie- 
novės glūdėjo istorinė laiko dialektika — revoliucinis pertrūkis tarp 
senovės ir moderno ir evoliucinė moderno raida. Kaip kiekvienas 
gyvenantis žmogus keliavo į skaistyklą, o per skaistyklą keliavo į 
Paskutinį teismą, sulaukdamas atlyginimų ir bausmių už jo paties 
pasirinktą blogį arba gėrį, taip įvairios bendruomenės, kuriose žmo- 
gus gyveno, keliavo laike, išpildydamos savąją lemtį. O jų judėji- 
mas irgi siejosi su teise. Tiesą sakant, tai ir buvo pamatinė Vakarų 
teisės tradicijos koncepcija, gimusi iš teologinių metaforų ir ana- 
logijų, — koncepcija tokios visuomenės, kuri sugeba keistis laike 
dėl to, kad dieviškoji ir prigimtinė teisė nuolat įsilieja į bažnyti- 
nius ir pasaulietinius teisinius institutus. 

XVI a. ir vėliau Romos katalikų bažnyčios legalizmą smarkiai 
puolė įvairių pakraipų protestantai. Martinas Lutheris pasmerkė 
regimosios korporacinės bažnyčios, kurią vienija teisė, koncepciją; 
jis degino kanonų teisės knygas iš dalies ir todėl, kad išreikštų 
savo įsitikinimą, jog tikroji bažnyčia niekaip negali būti teisinis 
darinys, nes ji yra neregima tikinčiųjų bendruomenė. | 

Nepaisant to, Lutheris irgi aistringai tikėjo teisės verte, t.y. pa- 
saulietine Valdovo teise, Valstybės teise, kurią jis suprato kaip pa- 
prasčiausią Krikščioniškojo Valdovo teisę. Šitaip katalikų įsitikini- 
buvo perimtas liuteronų, tačiau buvo nukreiptas ne į bažnytinius, 
o tik į pasaulietinius teisinius institutus. Nuo to laiko bažnyčia 
buvo suvokiama tik kaip grynai dvasinė bendruomenė, egzistuo- 
janti kartu su konkrečia pasaulietine santvarka, tuo tarpu XI-XV a. 

daug pasaulietinių santvarkų egzistavo kartu su una sancta ecclesia 
ir su ja sąveikavo. Tačiau protestantams, tiek liuteronams, tiek 
kalvinistams, Dievas ir toliau buvo Teisingumo Dievas, ir „vidu- 
ramžių“ Europos (kaip pradėta vadinti XVI a.) bažnytinės ir pa- 
saulietinės teisės visuma buvo žymiu mastu perkelta į „moder- 
niosios“ valstybės teisę. 

Principinių įstatymų kūrimo ir įstatymų vykdymo funkcijų ati- 
davimas išimtinei nacionalinės valstybės jurisdikcijai lėmė tai, kad 
jurisprudencija atsiskyrė nuo teologijos, o galiausiai teisinis mąs- 
tymas visiškai sekuliarizavosi. Tai neatsitiko iškart, kadangi Va- 
karuose ir toliau vyravo krikščioniškieji įsitikinimai. Tik XX a. Va- 
karų teisės krikščioniškieji pamatai buvo beveik visiškai sugriauti. 

Tokia įvykių raida XX a. yra istorinis padarinys to vakarietiško 
įsitikinimo, kurį pirmasis išdėstė šv. Anzelmas: teologija gali būti 
tyrinėjama pati savaime, be apreiškimo. Anzelmas neketino aukš- 
tinti proto tikėjimo sąskaita. Tačiau kai tik protas buvo atskirtas 
nuo tikėjimo analitiniais tikslais, šios dvi sąvokos buvo pradėtos 
skirti ir siekiant kitų tikslų. Galiausiai buvo nuspręsta, kad protas 
gali funkcionuoti ir pats savaime, o tai reiškė, kad protas gali 
funkcionuoti nesiremdamas jokiais pamatiniais religiniais įsitiki- 
nimais. 

Kartu galiausiai buvo nuspręsta, kad teisė kaip proto darinys 
gali funkcionuoti kaip pasaulietinės valdžios instrumentas, atsie- 
tas nuo aukščiausių vertybių ir tikslų; ir ne tik religinis tikėjimas, 
bet visi aistringi įsitikinimai buvo pradėti traktuoti kaip kiekvie- 
no individo asmeninis reikalas. Taigi ne tik Vakarų teisinis mąs- 
tymas, bet ir pati teisinių institutų struktūra buvo nustumta nuo 
savo dvasinio pamato, 0 šis pamatas savo ruožtu nebeteko kadai- 
se ant jo stovėjusios struktūros. 

KANONŲ TEISĖ: 
PIRMOJI MODERNI VAKARŲ TEISĖS SISTEMA 


Tvirtinti, kad kanonų teisės sistema pirmą kartą buvo sukur- 
ta — arba, kitaip tariant, kad bažnytinė teisė buvo susisteminta — 
per pusantro šimto metų, nuo 1050 iki 1200 m., visai nereiškia 
neigti, kad teisėtvarka bažnyčioje egzistavo nuo pat jos atsiradi- 
mo. Pats Naujasis Testamentas, ypač šv. Pauliaus laiškai ir Apaš- 
talų darbai, liudija, kad krikščionių bendruomenėje būta teisiškai 
įsteigtų valdžių, skelbusių ir taikiusių doktriną, pamaldas, mora- 
lę, discipliną ir bažnyčios struktūrą reguliavusias normas!'. Taigi 
nuo pat ankstyviausių laikų seniūnai (vyskupai) sprendė ginčus 
tarp krikščionių ir taikydavo sankcijas už jų padarytus pažeidi- 
mus. Pirmajame amžiuje pasirodę Didachė, trečiajame — Didascalia 
Apostolorum (Apaštalų pamokymai), ketvirtajame — Constitutiones 
Apostolorum (Apaštalų priesakai) apėmė daug bažnytinių normų, 
turinčių reguliuoti elgesį ir pagrįsti bažnytinę teiseną*. Be to, III ir 
IV a. vietiniai bažnyčios susirinkimai (sinodai) Šiaurės Afrikoje ir 
Arlyje išleido įstatymus, o 325 m. pirmasis visuotinis (ekumeni- 
nis) susirinkimas įvyko Nikėjoje ir priėmė daug įstatymų?. Tuo 
metu graikiškas žodis kanon, iš pradžių reiškęs „tiesią lazdą“, vė- 
liau „matavimo lazdelę“, o galiausiai „taisyklę“ arba „normą“, 
pradėjo įgyti specialią teisinę prasmę, ir juo buvo pradėtas žymėti 
įstatymas, išleistas sinodo, visuotinio bažnyčios susirinkimo ar net 
pavienio vyskupo. (Be to, žodis „kanonas“ buvo pradėtas vartoti 
žymėti autentiškam, „kanoniniam“ Šventąjį Raštą sudarančių kny- 
gų sąrašui, o kartu ir teisėtai šventaisiais paskelbtų arba „kanoni- 
Zzuotų asmenų sąrašui. Dar viena šio žodžio reikšmė susijusi su 

„kanauninkais“ - katedros kapitulos nariais, vietinio vyskupo įga- 
liotais valdyti šventyklą.) 

Per šimtmečius daugėjo kanonų, kuriuos išleido sinodai, baž- 
nyčios susirinkimai, pavieniai vyskupai, ir kartais tie kanonai bū- 
davo surenkami į neoficialius rinkinius. Tuose rinkiniuose būdavo 
pateikiamos ir normos, išdėstytos Šventajame Rašte ir bažnyčios 
tėvų raštuose, taip pat patriarchų, popiežių ir vyskupų dekretali- 
niai laiškai bei Romos imperatorių ir kitų valdovų reskriptai bei 
įsakai, susiję su bažnyčia'. Nė vienas iš šių rinkinių neduoda pa- 
grindo teigti, kad tuo metu būta sąmoningai sukurtos teisės siste- 
mos. Nė viename iš jų nebuvo siekiama pilnumo ir universalumo. 
Ankstesnių kompiliacijų turinys buvo sutvarkytas chronologiškai; 
vėliau kai kurie rinkiniai būdavo šiek tiek sutvarkomi pagal įvai- 
rias dalykines rubrikas, o kai kurios rubrikos turėjo teisinį pobūdį. 
Visuose rinkiniuose teisės normos buvo susiliejusios su morali- 
niais priesakais, teologinėmis doktrinomis ir liturginėmis formu- 
lėmis. Vis dėlto buvo daug normų, įterptų arba neįterptų į teisines 
rubrikas, turėjusių teisinį pobūdį. Tai buvo normos, reguliuojan- 
čios: 1) bažnyčios finansus ir nuosavybę - pvz., dešimtinę, labda- 
ringus palikimus, bažnyčios žemių ir pastatų valdymo, naudoji- 
mo, tvarkymo teises; 2) bažnytinę valdžią —- pvz., teisę skirti 
bažnytines pareigas, ginčų tarp dvasininkų sprendimą, disciplini- 
nes sankcijas; 3) santykius tarp bažnytinių ir pasaulietinių val- 
džių - pvz., dvasininkų atleidimą nuo pasaulietinių teismų tam 
tikrais atvejais; 4) nusikaltimus — pvz., už įvairiausius pažeidi- 
mus, įskaitant nužudymą ir melagingą liudijimą, skiriamų atgailų 
sąrašą; 5) santuokinius ir šeimos santykius — pvz., kliūtis, truk- 
dančias susituokti, vaikų teisėtumą, santuokinių ryšių nutraukimą. 

Ir Vakaruose, ir Rytuose šitie bažnytiniai įstatymai buvo labai 
paveikti romėnų teisės. Buvo perimtos įvairios klasikinės ir pokla- 
sikinės romėnų teisės sąvokos ir normos, ypač normos, reguliuo- 
Jančios nuosavybę, paveldėjimą ir sutartis. Be to, Justiniano ir jo 
įpėdinių kompiliacijos Rytuose apėmė daug imperatoriaus potvar- 
kių, reguliuojančių liturgiją, teologiją ir bažnytinę valdžią“. Baž- 
nytiniai potvarkiai Vakaruose dažnai irgi būdavo leidžiami kara- 

lių ir imperatorių. Frankų imperatoriai net skelbėsi esą Romos 
imperatoriaus valdžios bažnyčiai ir jo mantijos paveldėtojai. Ne- 
gana to, Vakarų Europos kultūroje, kur vyravo klano principas, 
bažnyčia buvo traktuojama kaip romėnų teisės paveldėtoja, ir 
VIII a. ripuarų frankų kodekse Lex Ribuaria sakoma: Ecclesia vivit 
jure Romano („bažnyčia gyvena pagal romėnų teisę“). Tai reiškė, 
kad kaip kiekvienas asmuo įkūnijo savojo klano įstatymą ir buvo 
teisiamas pagal jį, kad ir kur jis atsidurtų, taip ir bažnyčiai buvo 
lemta įkūnyti romėnų teisę. 

Be to, bažnyčios įstatymai pirmajame jos istorijos tūkstantme- 
tyje buvo labai įtakojami Biblijos, ypač Senojo Testamento. Iš Bib- 
lijos bažnyčia kildino Dešimties Dievo įsakymų ir daugelio kitų 
moralinių principų, suformuluotų Dievo įsakų pavidalu, autorite- 
tą. Be to, iš Biblijos buvo perimtas gilus tikėjimas universalia tvar- 
ka, valdoma Dievo, kuris buvo ir aukščiausias įstatymų leidėjas, ir 
aukščiausias teisėjas. Kaip Izraelio tradicijos įpėdinė, bažnyčia la- 
bai rimtai žiūrėjo į teisės šventumą ir jos visuotinį buvimą dieviš- 
koje kūrinijos tvarkoje. Negana to, daug konkrečių elgesio normų, 
buvusių Senajame ir Naujajame Testamente, taip pat daug Bibli- 
joje pateikiamų pavyzdžių bei metaforų buvo perkelta į bažnyti- 
nius kanonus. 

Žinoma, teisės sąvokos ir normos, Vakarų bažnyčioje vyravu- 
sios nuo V iki X a., buvo paveiktos ne tik romėnų teisės ir biblinės 
teisės, bet ir — ir ypač - germanų tautų liaudies teisės, pabrėžusios 
garbę, priesaiką, atpildą, susitaikymą ir grupinę atsakomybę. 

Tai, kad iki XI a. būta labai daug bažnytinių įstatymų, reguliavu- 
sių įvairiausius santykius bažnyčioje ir santykius tarp bažnyčios 
ir pasaulietinių valdžių, daugelį mokslininkų paskatino suabejoti 
Rudolpho Sohmo, didžiojo vokiečių teisės istoriko, teiginiu, kad 
„senoji katalikiškoji“ bažnytinė teisė (kaip jis ją vadino) iš esmės 
buvo sakramentinė, dvasinė ir teologinė ir kad tik po to, kai pa- 
sirodė Graciano traktatas, kanonų teisė iš tikrųjų tapo „teisinė“ 
moderniąja šio žodžio prasme“. Sohmas tvirtino, kad iki XII a. 
bažnyčia iš esmės buvo dvasinė arba sakramentinė bendruomenė, 
o ne teisinė bendruomenė. Tačiau, kaip parodė Stephanas Kutt- 
neris, „„gdvasinio“ ir „materialiojo“, korporacinio bažnyčios as- 

pektų susipynimas yra toks pat senas, kaip pati bažnyčia, ir... pa- 
grįstas bažnyčios kaip dvasinės ir kartu korporacinės bendruome- 
nės dvejopa prigimtimi... Sohmas neįžvelgė „teisinio“ elemento 
veikimo ankstyvojoje kanonų teisėje iš dalies dėl to, kad jis neigė 
tą pamatinį dvejopumą, t.y. sakramentinio ir jurisdikcinio elemento 
egzistavimą ankstyvosios ir senovinės bažnyčios teisėje““. 

Nepaisant šių išlygų, iš Sohmo tezės galbūt galima išsaugoti 
tai, kas joje tikra ir svarbu. Visuotinai pripažinta, kad iki XI a. 
pabaigos materialioji ir korporacinė bažnyčios pusė buvo susilie- 
jusi su jos dvasine ir sakramentine puse daug labiau negu vėliau. 
Profesorius Kuttneris gal ir sutiktų, kad „pamatinis dualizmas“, 
apie kurį jis kalba, taip išryškėjęs praėjus šimtmečiui po popie- 
žiaus Grigaliaus VII pontifikato, toje ankstesnėje epochoje nebuvo 
jaučiamas kaip „pamatinis“, bent jau taip pat intensyviai. Skirtu- 
mai tarp šventumo ir pasaulietiškumo buvo ne tokie ryškūs. Baž- 
nytinės teisės jurisdikcinis elementas buvo traktuojamas kaip ne- 
atskiriama sakramentinio elemento dalis, o pastarasis elementas 
apėmė ne tik tokius liturginius įvykius kaip krikštas, santuoka ir 
įšventinimas, bet ir daugybę moralinių ir dvasinių veiksmų bei 
ritualų. Tai buvo susiję su ikigrigališkojo krikščioniškojo pasaulio 
bažnyčių dideliu heterogeniškumu ir ryškiai išreikštu vietiniu cha- 
rakteriu. 

Kalbant konkrečiau, bažnytinės teisės „susipynimas“ (kaip sa- 
ko Kuttneris) su liturgija ir teologija buvo toks žymus, kad aiškiai 
niekam nešaudavo į galvą išskirti teisinius aspektus ir juos susis- 
teminti. Tiesą sakant, bažnytinių įstatymų rinkiniuose, sudarytuose 
iki XI a. pabaigos, teisės normos buvo visiškai susimaišiusios su 
normomis (ir nenorminio pobūdžio teiginiais), reguliuojančiomis 
pamaldas ir tikėjimą. Terminas „kanonų teisė“ (jus canonicum) ne- 
buvo reguliariai vartojamas iki XII a., o pasakymas jus ecclesiasti- 
cum buvo taikomas tai imperatoriškosios, karališkosios ar feoda- 
linės teisės daliai, kuri reguliavo bažnytinius santykius. Būta 
bažnytinių įstatymų, teisėtvarkos bažnyčioje, bet nebūta bažnyti- 
nės teisės sistemos, t.y. nuo liturgijos ir teologijos aiškiai atskirtos 
savarankiškos, vieningos, besivystančios bažnytinių teisinių prin- 
cipų ir procedūrų visumos. 

Bažnyčios įstatymų sisteminimas XI a. pabaigoje ir XII a. buvo 
glaudžiai susijęs su visais Popiežių revoliucijos aspektais. Jau 
1050 m., pačioje sąjūdžio už reformą pradžioje, buvo išleistas ka- 
nonų ir kitokių tekstų rinkinys, pavadintas 74 titulų rinkiniu. Šia- 
me rinkinyje buvo bandoma teisiškai pagrįsti popiežiaus viršeny- 
bę bažnyčiai ir bažnyčios nepriklausomybę nuo pasaulietinės 
valdžios, remiantis ankstesniųjų popiežių ir Romos bažnyčios su- 
sirinkimų dekretalijomis. Po to pasirodė kiti panašūs rinkiniai, su- 
daryti Anzelmo Lukiečio, kardinolo Deusdedito ir kitų žymiausių 
reformatorių. Nuo popiežiaus Grigaliaus VII mirties iki Graciano 
pasirodė daug naujų rinkinių. XI a. paskutiniame dešimtmetyje 
Ivo Šartriečio veikaluose pirmą kartą buvo pabandyta pateikti 
rišlų visos bažnytinės teisės vaizdą, kurį pats autorius vadino 
Pannormia („visa teisė“). Šis didysis teisės mokslo protrūkis liudija 
ne tik tai, kad atsirado glaudi kanonų teisės specialistų grupė, bet 
ir tai, kokią didelę reikšmę Popiežių revoliucijos vadai teikė kano- 
nų teisei. Šitokia įvykių raida buvo glaudžiai susijusi su popiežių 
skelbiama jiems priklausančia teise leisti įstatymus. Grigalius VII 
pirmą kartą paskelbė, kad popiežiai turi įgaliojimus „kurti naujus 
įstatymus, atitinkančius laiko reikmes“*. Jo ir jo įpėdinių išleisti 
nauji įstatymai, vadinami dekretalijomis, buvo laikomi ne papras- 
čiausiais daliniais ankstesnių kanonų papildymais, bet naujais 
dalykais. Taigi bažnytinės teisės istorijoje buvo nustatytas naujas 
periodizavimas, ir remiantis šiuo periodizavimu tapo įmanoma 
įstatymus apibendrinti. Šis įstatymų apibendrinimo sąjūdis pasie- 
kė apogėjų 1140 m.; tai buvo didysis Graciano traktatas, kuris 
buvo iškart pripažintas esąs ir galutinis vadinamosios jus antiguum 
apibendrinimas, ir jos sujungimas su vadinamąja jus novum. Pasa- 
kymai „senoji teisė“ ir „naujoji teisė“, paprastai priskiriami laiko- 
tarpiui, ėjusiam tuojau pat po Graciano, faktiškai jau glūdėjo jo 
įvestame kanonų teisės teisinių šaltinių suskirstyme į dvi grupes — 
(senuosius) bažnyčios susirinkimų kanonus ir (naująsias) popie- 
žių dekretalijas. Graciano mokinys Huguccio sukūrė doktriną, pa- 
gal kurią „dekretalijos aukščiau kanonų“, nes popiežius skelbia 
dekretalijas, „remdamasis tikru žinojimu, atitinkančiu teisę“?. Taigi 
kanonų teisės sistema, pasak Graciano, rėmėsi prielaida, kad tei- 

sės visuma yra ne lavonas, o gyvas kūnas, įsišaknijęs į praeitį, 
tačiau augantis į ateitį. Priešingai kartais reiškiamai nuomonei, ši 
teisės evoliucijos koncepcija nebuvo Edmundo Burke'o, Friedricho 
von Savigny ir XVIII-XIX a. „istorinės mokyklos“ išradimas". Ji 
buvo pamatinė prielaida, kuria rėmėsi XI a. pabaigos ir XII a. 
Vakarų teisininkai ir neteisininkai iš pradžių bažnytinėje, o vėliau 
ir pasaulietinėje srityje. 

Šitie tarpusavyje susiję elementai — 1) teisės periodizavimas į 
senąją teisę ir naująją teisę, 2) jų apibendrinimas ir sujungimas į 
vieningą struktūrą, ir 3) koncepcija, kad visa teisės visuma juda 
laike pirmyn, progresuoja, - yra būdingiausi Vakarų teisės tradi- 
cijos bruožai. 

Graciano knyga, kuri pati buvo traktuojama kaip pažangaus 
teisės judėjimo proceso dalis, buvo beveik iškart pripažinta kaip 
autoritetingas kanonų teisės išdėstymas. Ši knyga tapo ne tik svar- 
biausiu studijų Europos teisės mokyklose objektu kartu su romėnų 
teisės tekstais, — jos autoritetu rėmėsi popiežiai, bažnyčios susirin- 
kimai ir bažnytiniai teismai. Palyginti padrikas ir atviros struktū- 
ros Graciano traktatas tiko būti glosuojamas ir apibendrinamas, ir 
netrukus pasirodė daugybė jo glosų, komentarų, jam skirtų trak- 
tatų bei monografijų. 

Ant Graciano traktato padėtų pamatų buvo galima suręsti ne 
tik mokslinių glosų ir apibendrinimų, bet ir teismo sprendimų bei 
įstatymų leidybos statinį. Popiežius Aleksandras III (1159-1181), 
pats garsus teisininkas (Rolando Bandinelli pavarde) ir buvęs Gra- 
ciano mokinys, išleido septynis šimtus iki šiol išlikusių dekretalijų, 
be to, dar daug neišlikusių. Daugelis šių dekretalijų faktiškai buvo 
nagrinėtų bylų pagrindu padarytos išvados, t.y. teisės normos, ku- 
rias būtinai implikavo priimti sprendimai. Popiežius Aleksan- 
dras III 1179 m. sušaukė Trečiąjį Laterano bažnyčios susirinkimą, 
O popiežius Inocentas III, irgi žymus teisininkas, 1215 m. sušaukė 
Ketvirtąjį Laterano bažnyčios susirinkimą; šie susirinkimai išleido 
šimtus naujų įstatymų. (Bažnyčios susirinkimai vyko Laterano rū- 
muose Romoje, o tie rūmai kartu buvo katedra.) Paskutiniame 
XII a. dešimtmetyje ir per pirmuosius XIII a. dešimtmečius buvo 
parengtos penkios didelės sistemiškos dekretalijų kompiliacijos. 

Galiausiai 1234 m. popiežiaujant Grigaliui IX pasirodė išsamus 
dekretalijų rinkinys, apimantis apie du tūkstančius skyrių ir api- 
bendrinantis bei susisteminantis beveik šimtmetį trukusį darbą; 
kartu su Graciano Decretum Grigaliaus IX Dekretalijos buvo svar- 
biausias Romos katalikų bažnyčios kanonų teisės sąvadas iki 
1918 m., kai buvo priimtas Kanonų teisės kodeksas". 

Teisės mokslininkai glosavo, komentavo ir apibendrindavo šias 
kompiliacijas; tiesą sakant, popiežiai oficialiai siųsdavo šias kom- 
piliacijas tiesiai universitetams. Glaudaus teisės mokslo ir teisinės 
praktikos ryšio požiūriu, taip pat dialektinio teisės mokslo pobū- 
džio, pasireiškusio autoritetingų tekstų glosavimu ir apibendrini- 
mu, požiūriu, nauja besivystanti kanonų teisės sistema formavo 
vakarietiškas teisės sistemos prigimties koncepcijas. 

Tačiau kanonų teisės sisteminimas nebuvo tik intelektualinės 
veiklos padarinys. Vien tik knygos ir paskaitos negalėjo sutaikyti 
prieštaravimų tarp seno ir naujo, visumos ir dalių, teorijos ir prak- 
tikos, nors prieštaravimų įveikos procese teisės mokslo vaidmuo 
buvo nepaprastai svarbus. Vienai teologijai ar teologijai kartu su 
jurisprudencija irgi nebūtų pavykę palaikyti teisės sistemos vien- 
tisumo. Be to, reikėjo, kad prieštaravimus sutaikantys elementai 
būtų įterpti į pačią veikiančiąją teisę. 


Kanonų teisės santykis su romėnų teise 


Kartais sakoma, kad naujoji kanonų teisės sistema buvo Justi- 
niano romėnų teisės „atžala“!? ir kad „didžiosios kodifikacijos, 
sudarančios Corpus Juris Canonici, buvo sudarytos pagal kodifika- 
cijų, sudarančių Corpus Juris Civilis, pavyzdį“. Tokie teiginiai rei- 
kalauja mažių mažiausiai patikslinimo. Kanonų teisės ištakų rei- 
kia ieškoti ne VI a. Bizantijos romėnų teisėje, o atgaivintoje ir 
pakeistoje romanistų XI ir XII a. krikščioniškojo pasaulio teisėje. 
Tačiau net šitaip patikslintoje mintyje apie tai, kad kanonų teisė 
buvo kuriama pagal romėnų teisės pavyzdį, glūdi rimtų nesusi- 
pratimų. Kanonistai intensyviai naudojosi romėnų teise — kaip ji 
buvo suprantama tuo metu, - o kartu jie naudojosi Biblijos teise ir 
germanų teise; visu tuo jie naudojosi kaip šaltiniais. Todėl tam 

tikra prasme galima kalbėti apie „romėnų-kanonų“ teisės siste- 
mą. Be to, kanonistai, kaip ir to meto romanistai, pripažino tas 
pačias pamatines teisės prigimties ir funkcijų teorijas ir tuos pa- 
čius pamatinius priešybių analizės ir sintezės metodus. Šias teori- 
jas ir šiuos metodus romanistai skolinosi iš kanonistų tokiu pat 
mastu, kokiu kanonistai jas skolinosi iš romanistų. Tiesą sakant, į 
to meto romėnų teisės mokslą iš naujojo kanonų teisės mokslo 
buvo perkeltos ne tik teorijos ir metodai, bet ir daug konkrečių 
teisinių sąvokų bei institutų“. 

XI a. pabaigos, XII ir XIII a. romėnų teisės ir kanonų teisės 
lyginimą apsunkina tas faktas, kad kanonų teisė buvo veikiančioji 
bažnyčios teisė, o romėnų teisė nebuvo kokios nors Vakarų poli- 
tijos veikiančioji teisė. Žinoma, romėnų teisė buvo Bizantijos ro- 
mėnų imperijos veikiančioji teisė, tačiau tai nebuvo romėnų teisė, 
kaip ją suprato Vakarų romanistai, — tai nebuvo corpus juris 
Romani. Vakaruose Justiniano romėnų teisė buvo traktuojama kaip 
ideali teisė, užrašytas proto įsikūnijimas, ratio scripta, kurio prin- 
cipai turi tvarkyti bet kokį teisinį reguliavimą visur, tiek bažny- 
čioje, tiek pasaulietinėse politijose. Teisininkai rėmėsi Justiniano 
tekstais taip pat, kaip jie rėmėsi Mozės įstatymu, o vėliau Aristo- 
teliu, ir visa tai buvo laikoma veikiančiosios teisės šaltiniais. Tei- 
sybė, kad nuo Karolio Didžiojo laikų Vakarų imperatoriai skelbėsi 
esą senovės Romos imperatorių valdžios įpėdiniai, todėl atradus 
Justiniano tekstus Vakarų imperatoriai — kaip ir popiežiai — pra- 
dėjo jais remtis. Tačiau „Vokiečių tautos šventoji Romos imperi- 
ja“" buvo valdoma įstatymų, kuriuos sukūrė Vakarų imperato- 
riai, be to, tie įstatymai buvo užkloti ant gentinių (klaninių), 
vietinių, feodalinių, miesto, prekybos, bažnytinių ir kitokių kon- 
krečių įstatymų. Romėnų teisės normos, sąvokos ir institutai tapo 
Vakarų imperijos ir Vakarų bažnyčios veikiančiąja teise tik tada, 
kai buvo viešai perkelti į tą veikiančiąją teisę įstatymų leidybos ar 
teisinės interpretacijos dėka. Romėnų teisė buvo vadinama „ka- 
nonų teisės tarnaite“; lygiai taip pat ją buvo galima pavadinti 
imperatoriškosios teisės ir atsirandančių pasaulietinių karalysčių 
bei miestų valstybių veikiančiosios teisės tarnaite. Tačiau romėnų 
teisė visada buvo tik tarnaitė. Klysta tie mokslininkai, kurie ma- 

no, kad Vakarų teisininkai tikėjo, jog Justiniano Rytų Romos impe- 
rija ir toliau kaip nors egzistavo Vakaruose kaip politinė realybė“. 

Galbūt svarbiausias skirtumas tarp romėnų teisės ir Vakarų 
kanonų teisės buvo tas, kad romėnų teisė - su tam tikromis reto- 
mis išimtimis — buvo traktuojama kaip užbaigta, nejudri, inter- 
pretuotina, bet nekeistina". Priešingai, kanonų teisė, nors irgi per- 
imta iš praeities, buvo neužbaigta, nuolat pertvarkoma. Jai buvo 
būdinga organiška raida, sąmoningas augimas iš kartos į kartą, 
šimtmetis po šimtmečio. Dėl to ji buvo šiek tiek netvarkinga, o 
kaip intelektualinių pratybų objektas — ne tokia patraukli kaip 
romėnų teisė, bet tikrai įdomesnė ir moraliniu, ir politiniu požiū- 
riu'ė. Juk jos kaip mokslo „netvarkingumas“ buvo būtina jos kaip 
dinaminės sistemos - jos judėjimo iš praeities į ateitį - dalis. Tokio 
laiko matmens egzistavimas yra esminis moderniųjų Vakarų tei- 
sės sistemų bruožas. 


Kanonų teisės sistemos konstituciniai pagrindai 


Harmonizuojantys arba struktūriniai kanonų teisės elementai, 
lėmę tai, kad ji tapo nepriklausoma, vientisa ir besivystančia sis- 
tema, iš dalies buvo kilę iš bažnyčios konstitucijos, kaip ši konsti- 
tucija buvo suprantama XI a. pabaigoje ir XII a. Žodis „konstitu- 
cija“ čia vartojamas moderniąja prasme ir žymi suvereniteto vietą 
bei ribas, valdančiųjų asmenų atrankos procesą, įstatymų leidžia- 
mosios, vykdomosios ir teisminės valdžių išsidėstymą, vyriausy- 
bės valdžios apimtį bei valdinių pamatines teises ir pareigas. To- 
kia šio žodžio vartosena gali pasirodyti anachroniška, kadangi 
XI-XII a. bažnyčia ne tik neturėjo formalios konstitucijos, bet dar 
nebuvo susisteminusi konstitucinės teisės. Kanonų teisės sąvade 
ano meto kanonistai labiausiai priartėjo prie konstitucinės teisės 
posistemės, sukurdami korporacijų teisę ir šią teisę taikydami baž- 
nytinei politijai. 

Remdamiesi Grigaliaus reforma ir ypač 1075 m. Grigaliaus 
Įsakais, XII a. pabaigos ir XIII a. kanonistai aukščiausią bažnytinę 
valdžią (imperium) priskyrė popiežiui. Popiežius buvo bažnyčios 
galva; visi kiti krikščionys buvo jos galūnės, jos kūno nariai. Po- 

piežius turėjo pilnutinį autoritetą (plenitudo auctoritas) ir pilnuti- 
nę valdžią (plenitudo potestatis)“. Nors praktiškai popiežiaus 
valdžia buvo ribota — ji augo tik laipsniškai, ypač XIII ir XIV a., - 
vis dėlto teisiškai nuo Grigaliaus VII laikų popiežius buvo aukš- 
čiausiasis įstatymų leidėjas, aukščiausiasis administratorius ir aukš- 
čiausiasis teisėjas. Jis galėjo kurti įstatymus, nustatyti mokesčius, 
bausti nusikaltimus. Jis galėjo steigti ir panaikinti vyskupijas, ga- 
lėjo disponuoti bažnytinėmis beneficijomis ir buvo galutinė ins- 
tancija, sprendžianti bažnyčios nuosavybės įsigijimo, valdymo ir 
nusavinimo klausimus. Visi bažnyčios pareigūnų arba įstaigų 
veiksmai ir sprendimai — pvz., bažnytinių teismų sprendimai ir 
ginčytini vyskupų rinkimai - galėjo būti apskųsti jam. Be to, jis 
buvo aukščiausioji teisminė instancija ir visuotinis teisėjas: kiek- 
vienas krikščionis galėjo kreiptis į jį bet kokiu klausimu, reikalau- 
jančiu teismo sprendimo. Be to, jis turėjo išskirtinę jurisdikciją va- 
dinamųjų didžiųjų kazusų atveju; tokie kazusai apėmė vyskupų 
nušalinimą ar ginčytinų tikėjimo klausimų sprendimą. Jis turėjo 
aukščiausius įgaliojimus ekskomunikuoti neklusniuosius. Tik jis vie- 
nas galėjo šaukti visuotinį bažnyčios susirinkimą, o susirinkimo 
sprendimai įsigaliodavo tik po to, kai jis juos patvirtindavo. Ga- 
liausiai jis buvo aukščiausiasis bažnyčios mokytojas, turėjo spren- 
džiamąjį balsą apibrėžiant bažnyčios dogmas, nustatant liturgijos 
normas ir kitus su pamaldomis susijusius dalykus. Be to, XII a. 
popiežius gavo išimtinę teisę kanonizuoti šventuosius. 

Šie įgaliojimai popiežiui priklausė ne todėl, kad jis buvo Romos 
vyskupas; įgaliojimai priklausė Romos vyskupui todėl, kad jis bu- 
vo popiežius, t.y. popiežiui jie buvo priskirti ne todėl, kad jis buvo 
įšventintas (potestate ordinis), o todėl, kad jam priklausė tam tikra 
jurisdikcija (potestate jurisdictionis). Iš tikrųjų arkidiakonas Hil- 
debrandas buvo išrinktas popiežiumi Grigaliumi VII nepaisant to, 
kad jis nebuvo įšventintas ne tik į vyskupus, bet ir į paprastus 
kunigus. Kai tik jis tapo popiežiumi, jo nuomonei tais klausimais, 
kurie jam iškildavo kaip popiežiui, buvo teikiama pirmenybė (pa- 
sak Graciano) prieš tokių garbingų teologų kaip šv. Augustinas ir 
šv. Jeronimas nuomonę. Bet, pridūrė Gracianas, Šventojo Rašto 
interpretacijos klausimais dera teikti pirmenybę ne popiežiaus, o 

šv. Augustino ar šv. Jeronimo nuomonei. Galų gale, sako Gracia- 
nas, popiežius gali pasirodyti esąs eretikas“?. Jo teisė spręsti su 
doktrina susijusius ginčus yra kilusi ne iš jo dvasinio pranašumo, 
o tik iš jo kaip aukščiausiojo bažnyčios pareigūno jurisdikcijos“. 
Ryški riba tarp įšventinimo ir jurisdikcijos, pirmą kartą nustatyta 
XI a. pabaigoje ir XII a., buvo vienas iš pamatinių Romos bažny- 
čios konstitucinių principų. Įšventinimas buvo sakramentas, t.y. 
šventas Dievo malonės simbolis. Įšventinimo dėka kiekvienas kuni- 
gas iš Dievo gaudavo įgaliojimus laikyti mišias, dalyti komuniją, 
klausyti išpažinčių, skirti atgailą ir atlikti kitus sakramentinius ir 
bažnytinius ritualus; vyskupas įšventinimo dėka kitus asmenis ga- 
lėjo įšventinti į paprastus kunigus arba vyskupus. Priešingai, ju- 
risdikcija buvo įgaliojimas, kurį suteikdavo bažnyčia kaip korpo- 
racinis teisinis darinys. Tai buvo įgaliojimas valdyti remiantis 
teise — „sakyti teisę“ (jus dicere) teisės nustatytose ribose. Jurisdik- 
cijos dėka kiekvienas vyskupas savo vyskupijoje turėjo aukščiau- 
sią įstatymų leidžiamąją, vykdomąją ir teisminę valdžią, bet kar- 
tu buvo pavaldus popiežiui; lygiai taip pat popiežius savo 
jurisdikcijos dėka turėjo aukščiausią įstatymų leidžiamąją, vykdo- 
mąją ir teisminę valdžią visoje bažnyčioje. Tokius įgaliojimus, ky- 
lančius iš jurisdikcijos, galėjo turėti kiekvienas asmuo, kuriam jie 
buvo teisėtai suteikti. Pavyzdžiui, popiežius galėjo paskirti diako- 
ną teisėju, sprendžiančiu dviejų vyskupų ginčą. Tokių įgaliojimų 
nebūta iki Popiežių revoliucijos. 

Taigi popiežiaus imperium ir auctoritas ar potestas, nors jos ir 
buvo aukščiausios ir pilnutinės, kartu buvo ir popiežiaus jurisdictio, 
o tai reiškė, kad jų prigimtis buvo teisinė. Tačiau savo ruožtu tai 
reiškė, kad esama tų įgaliojimų teisinių apribojimų. 

Tokie teisiniai apribojimai buvo susiję su tuo, kaip buvo renka- 
mas popiežius ir kaip buvo renkami jam pavaldūs vyskupai, aba- 
tai ir kiti bažnyčios pareigūnai. Iki Popiežių revoliucijos popiežių, 
vyskupų ir abatų rinkimus tvirtai kontroliavo imperatoriai, kara- 
liai, kunigaikščiai ar feodalai. Vienas iš pirmųjų įvykių, davusių 
postūmį Popiežių revoliucijai, buvo Romos bažnyčios susirinki- 
mo, sušaukto popiežiaus Mikalojaus II 1059 m., įsakas, kuriuo Ro- 
mos kardinolai, t.y. kaimyninių vyskupijų vyskupai ir kunigai, kar- 

tu atlikdavę tam tikras liturgines ir kitokias funkcijas didžiosiose 
Romos bazilikose, gavo didžiausias teises renkant popiežių“. Po 
šimtmečio Aleksandro III įsaku kardinolai gavo išimtinę teisę rinkti 
naują popiežių, o 1179 m. Trečiasis Laterano bažnyčios susirinki- 
mas nustatė, kad renkant popiežių reikalinga dviejų trečdalių bal- 
sų dauguma. (Pagal Mikalojaus II įsaką, pakako paprastos balsų 
daugumos, tačiau toji dauguma buvo kvalifikuota, t.y. buvo rei- 
kalaujama „didžiosios ir geriausios“ rinkėjų dalies balsų daugu- 
mos.) Išrinktas popiežius valdė iki mirties, jeigu neatsistatydinda- 
vo. Bet kai popiežiaus vieta būdavo vakuojanti, renkant įpėdinį 
labai daug lemdavo ne tik politika, bet ir teisė, ir tai, be jokios 
abejonės, padidino popiežiaus atsakomybę bažnyčiai ir įtvirtino 
tokios atsakomybės koncepciją. Renkant popiežių dažnai vykda- 
vo įnirtinga kova. Kartais būdavo išrenkami keli besivaržantys 
popiežiai. Tiesą sakant, 278 metus, nuo 1100 m. iki 1378 m., išsky- 
rus 82 metus, teisėtai išrinkti popiežiai buvo priversti gyventi ne 
Romoje?. 

Žinoma, kardinolus skyrė popiežius; nepaisant to, laikui bė- 
gant jie tapo iš dalies nepriklausomi. Jie valdydavo bažnyčią po- 
piežių tarpuvaldžio tarpsniais. Jiems būdavo rezervuojamos aukš- 
čiausios bažnytinės pareigos. Susiformavo paprotinės teisės norma, 
įpareigojanti popiežių gauti kardinolų korpuso sutikimą steigiant 
naujas vyskupijas, perkeliant vyskupą iš vienos vyskupijos į kitą, 
skiriant abatus, taip pat sprendžiant daug kitų svarbių reikalų. 
Kartais atsirasdavo didelė įtampa, kai kardinolų kolegija siekė iš- 
plėsti savo įgaliojimus, o popiežiai priešinosi tokioms pastangoms**. 

Popiežių rinkdavo kardinolai, o vyskupą rinkdavo katedros ka- 
pitula, t.y. kanauninkai ir kiti dvasininkai, gyvenę ir darbavęsi 
vyskupijos sostinėje; abatą rinkdavo konkretaus vienuolyno vie- 
nuoliai. Tai, kad popiežius buvo apeliacinė instancija, į kurią kreip- 
davosi kandidatai, pralaimėję ginčytinus vyskupų ir abatų rinki- 
mus, rodo popiežiui priklausius kontrolės prerogatyvą. Tačiau bent 
jau teoriškai popiežius galėjo įsikišti tik tada, kai rinkėjai pasi- 
elgdavo neapdairiai, kai išsiskirdavo nuomonės ar kai dėl kokios 
nors kitos priežasties būdavo pažeidžiama nustatyta rinkimų pro- 
cedūra. O praktiškai svarbiausias vaidmuo priklausydavo kated- 


279 


I. POPIEŽIŲ REVOLIUCIJA IR KANONŲ TEISĖ 


ros kapitulos kunigams arba abatijos vienuoliams. Jei jų valios 
būdavo nepaisoma, jie galėdavo pridaryti daug nemalonumų. Šiuo 
atveju rinkimų principas irgi padėdavo —- iki pat to laiko, kai jis 
palaipsniui susilpnėjo ir faktiškai nunyko, t.y. iki XIV ir XV a. — 
išsaugoti popiežių monarchijos konstitucinį pobūdį ir hierarchinę 
valdžios grandinę. 

Popiežių absoliutizmą esmingai apribodavo ne tik rinkimų prin- 
cipas ir būtinybė gauti kardinolų, vyskupų ir apskritai dvasinin- 
kijos paramą, bet ir pats bažnytinės valdžios sistemos sudėtingu- 
mas. Nors įstatymų leidyba buvo išimtinė popiežių prerogatyva, 
vis dėlto XII ir XIII a. popiežiai jautė poreikį periodiškai šaukti 
visuotinius bažnyčios susirinkimus, jiems padedančius kurti ir leisti 
įstatymus. Tie susirinkimai ir buvo pirmosios Europos įstatymų 
leidžiamosios institucijos. Panašiai ir administravimo srityje po- 
piežiai sukūrė labai efektyviai veikiančią biurokratiją, sudarytą iš 
įvairių sričių specialistų (žr. 1-4 lentelę). Popiežiaus kanceliarija 
buvo atsakinga už dokumentų sudarymą ir išleidimą: tai buvo 
šaukimai į teismą, nuo kurių prasidėdavo bylos nagrinėjimas, po- 
piežiaus valdžios įsakų, potvarkių ir sprendimų registravimas. 
Kancleris buvo popiežiaus antspaudo saugotojas. Popiežiaus iž- 
das, kuris buvo vadinamas Apaštalų rūmais, buvo popiežių paja- 
mų saugykla, o kartu ir finansų ministerija; be to, šie rūmai turėjo 
savo teismą, nagrinėdavusį civilines ir baudžiamąsias bylas, susi- 
jusias su apmokestinimu ir kitais finansiniais reikalais. Bendrosios 
jurisdikcijos popiežiaus teismas, pirminė ir apeliacinė instancija, 
XII a. buvo vadinamas konsistorija; jam pirmininkavo pats popie- 
žius. Išsiplėtus popiežiaus jurisdikcijai, popiežiai pradėjo skirti teis- 
mo auditorius (kardinolus, vyskupus ar paprastus kapelionus), ku- 
rių sprendimai tapdavo privalomi po to, kai juos patvirtindavo 
popiežius. XIII a. šitie auditoriai sudarė nuolatinį teismą, vadina- 
mąją Šventųjų rūmų audienciją, veikusią kaip vieningas korpusas 
(dažnai suskirstomas į sekcijas), o to paties šimtmečio pabaigoje 
buvo sukurtas savarankiškas apeliacinis teismas, nagrinėdavęs ci- 
vilines ir baudžiamąsias bylas. (XIV a. buvo įsteigtas aukščiau- 
siasis teismas, vėliau pavadintas Rota.) Be to, popiežiaus rūmuose 
buvo „penitenciarijus“, nagrinėjęs bylas „vidiniame“ forume, t.y. 

tokiais atvejais, kai nuodėmės buvo traktuojamos ne kaip bau- 
džiamieji ar civiliniai pažeidimai, o kaip pažeidimai, išperkami 
išpažintimi ir atgaila. Didysis penitenciarijus nagrinėdavo apelia- 
cijas dėl atgailų, kurias paskirdavo vyskupai, ir nustatydavo nuo- 
baudas bei nuodėmių atleidimus, priklausiusius išimtinei popie- 
žiaus kompetencijai. 

Be to, popiežiaus administracija veikdavo regionuose ir kon- 
krečiose vietose per popiežiaus legatus ir kitus įgaliotinius bei pa- 
valdinius. Nuo ankstyviausių laikų popiežiai, reikalui esant, skir- 
davo delegatus, veikiančius jų vardu, tačiau tik po Popiežių 
revoliucijos tokie delegatai tapo reguliariu popiežiaus valdžios in- 
strumentu?. Būta trijų rūšių delegatų: legatas proktorius, į kokią 
nors vietą ar regioną siunčiamas kaip „pilnateisis“ popiežiaus įga- 
liotinis, turintis bendrą arba specialų mandatą; delegatas teisėjas, 
atstovaudavęs popiežių teisminei valdžiai konkrečiose bylose, ir 
nuncijus, iki XVI a. turėjęs tik ribotus įgaliojimus atstovauti popie- 
žiui, pvz., perduoti laiškus, rinkti informaciją, vesti derybas ir su- 
daryti sandorius konkrečiais atvejais. Pats galingiausias buvo lega- 
tas proktorius; kartais jam būdavo suteikiama teisė pirmininkauti 
vyskupų susirinkimams ir priimti sprendimus juos nušalinti. Ta- 
čiau visų šių legatų sprendimus būdavo galima apskųsti pačiam 
popiežiui. 

Popiežiai valdydavo ir per kitus pareigūnus, pvz., per popie- 
žiaus mokesčių rinkėjus ir popiežiaus bankininkus (gaudavusius 
paskolas). 

Negana to, arkivyskupai ir vyskupai, be to, ir didžiųjų religi- 
nių ordinų bei konkrečių vienuolynų, tiesiogiai pavaldžių popie- 
žiui, galvos vienu požiūriu irgi buvo popiežiaus tarnautojai. Nuo 
XI a. pabaigos įvesdinami į pareigas jie turėjo prisiekti ištikimybę 
popiežiui. Jų paskyrimui turėjo pritarti popiežius, o visus jų spren- 
dimus irgi peržiūrėdavo ir tvirtindavo popiežius. 

Tačiau vyskupai ir teoriškai, ir praktiškai buvo daugiau negu 
tik popiežiaus tarnautojai. Kiekvienas iš jų turėjo aukščiausią val- 
džią savo kompetencijos ribose. Net po Popiežių revoliucijos kiek- 
vienas vyskupas savo vyskupijoje ir toliau buvo aukščiausiasis 
teisėjas, įstatymų leidėjas ir valdytojas, kol neįsikišdavo popiežius. 

Todėl būtų tik dalis tiesos sakyti, kad popiežius valdė visą bažny- 
čią, remdamasis vyskupų korpusu; kita tiesos dalis ta, kad savo 
vyskupijose vyskupai valdė kaip popiežiaus pavaldiniai. Jie irgi 
turėjo imperium, auctoritas ir potestas jurisdictionis — nors ir ne to- 
kias plačias kaip popiežius. Popiežius turėjo su jais skaitytis; jis 
negalėjo jiems paprasčiausiai įsakinėti. 

Kartu savo vyskupijoje vyskupas buvo apsuptas įvairiausių 
funkcionierių, kurie praktiškai turėjo Žymią atsveriamąją valdžią. 
Katedros kapitulos kanauninkai rinkdavo vyskupą lygiai taip pat, 
kaip kardinolai rinkdavo popiežių. Be to, kanauninkai rinkdavo 
kleboną arba dekaną, kuris pirmininkaudavo katedros dvasinin- 
kų susirinkimams. Katedros kapitula turėjo įgaliojimus savo teis- 
muose teisti savo narius už disciplinos pažeidimus. Įvairiems 
veiksmams, pvz., bažnyčios nuosavybės nusavinimui, vyskupui 
reikėjo gauti kapitulos sutikimą. Katedrų kapitulų privilegijos bu- 
vo nevienodos įvairiose vyskupijose; daugelyje vietų nesutarimai 
tarp kapitulos ir vyskupo lemdavo tai, kad viena ar kita šalis kreip- 
davosi į Romą. 

Vyskupo rūmų tarnautojų skaičius pradėjo didėti XI a. pabai- 
goje, kaip tik tuo metu, kai padidėjo popiežiaus kurijos tarnautojų 
skaičius. Sustiprėjo arkidiakono kaip vyriausiojo vykdomosios val- 
džios pareigūno valdžia; paprastai jis būdavo parenkamas vysku- 
po ir tvarkydavo kasdienius vyskupijos reikalus. Atsirado kancle- 
ris kaip vyskupo antspaudo saugotojas ir kaip tarnautojas, tvarkęs 
susirašinėjimą ir išorinius vyskupijos reikalus. Teisiškai išsimoks- 
linęs „oficiolas“ (officialis) posėdžiavo kaip teisėjas vietoje vysku- 
po. Teismo antspaudų saugotojai, notarai, teismo tarnautojai, ad- 
vokatai, prokurorai, teismo tvarkdariai, asesoriai ir kitokie teismo 
ar kvaziteismo tarnautojai vyskupo teisme dygo kaip grybai po 
lietaus, lygiai taip pat, kaip dygo vyresnieji kunigai, koadjutoriai 
ir kitokie bažnytininkai, padėję vyskupui atlikti liturgines funkcijas. 

Kaip popiežius turėjo tarpininkus valdyti vyskupijoms, taip vys- 
kupai turėjo tarpininkus valdyti parapijoms. Didesnėse parapijose 
vyskupas (kartu su arkidiakonu) parinkdavo diakonus, kurie tu- 
rėjo savo mažą kanceliariją, savo sekretorių ir savo teismo valdi- 

miantį neturtingus dvasininkus ir pranešantį apie rimtus dvasi- 
ninkų nusižengimus. Be to, laikas nuo laiko buvo šaukiami vysku- 
pijos kunigų susirinkimai — vietiniai sinodai, o vyskupas privalėjo 
kasmet oficialiai vizituoti kiekvieną parapiją. Kaip į savo parei- 
gas įvesdinami vyskupai prisiekdavo ištikimybę popiežiui, taip iš 
kunigų būdavo reikalaujama prisiekti ištikimybę vyskupui. Vys- 
kupai irgi galėjo į parapijas siųsti nuncijus, kurie tikrindavo reika- 
lus ir perduodavo potvarkius. 

Parapijose irgi būta funkcijų pasidalijimo ir savavališkos val- 
džios apribojimo sistemos. Parapijos kunigas buvo atsakingas ir 
už dvasinį parapijos valdymą, ir už jos turto administravimą. Sa- 
vo viršininkams —- vyskupui ir popiežiui - jis privalėjo mokėti baž- 
nytinius mokesčius. Be to, kanonų teisė iš jo reikalavo nuolat gy- 
venti savo parapijoje. Kartu, ypač didesnėse parapijose, kunigą 
supo padėjėjai, dvasininkai ir pasauliečiai, kurių reikmių ir norų 
jis negalėjo nepaisyti niekuo nerizikuodamas. Jam padėdavo vika- 
rai, ypač liturgijoje. Kapelionai, kuriais galėjo būti dvasininkai ar- 
je ir dažnai turėdavo mokyti vaikus. Ištikimų parapijos krikščionių 
brolijos („konfratrijos“) atsidėdavo pamaldumui, labdarai ir at- 
gailai; Le Bras'as jas vadina „ištikimų krikščionių ląstelėmis..., ma- 
žomis parapijomis didelėje parapijoje“**. Paprastai kasmet būda- 
vo šaukiami jų susirinkimai. XII a. pradėtos steigti pasauliečių 
„dirbtuvės“ (fabricae), padėdavusios valdyti parapijos turtą; daž- 
nai jų nekęsdavo ir parapijos kunigas, ir vyskupas“. 

Taigi nors visa bažnytinė valdžia galiausiai pateko į popiežių 
rankas, popiežiaus autokratiją ribojo tai, kad aukščiausio rango 
biurokratijai buvo būdingas funkcijų pasidalijimas, ir tai, kad baž- 
nytinė valdžia kaip visuma buvo hierarchinė arba piramidinė. Ži- 
noma, šitie apribojimai neturi nieko bendro su moderniosiomis val- 
džių pasidalijimo ir federalizmo sampratomis“ė; tačiau tai buvo 
svarbūs veiksniai, varžantys absoliutizmą ir mažių mažiausiai ug- 
dantys tuos valdymo įgūdžius ir tas valdymo tradicijas, kurių po- 
piežiai dažniausiai nebuvo linkę nepaisyti. Buvo sukurta formali, 
teisinė, biurokratinė struktūra — visiškai naujas dalykas germanų 
Europoje. Valdžia buvo atskirta nuo Žmogaus asmeninės ištiki- 

mybės savo senjorui. Atsirado sudėtingi vidiniai organizaciniai 
ryšiai, visiškai nepanašūs į gentines, feodalines institucijas ir net 
į ankstesnes Bizantijos ir frankų imperines institucijas. Pats šios 
struktūros sudėtingumas ir unikalumas buvo konstitucinių prin- 
cipų šaltinis. „Esant tokiai rafinuotai ir tokiai nepaprastai išsiša- 
kojusiai valdymo sistemai, kokia nusistovėjo viduramžių bažny- 
čioje, absoliučiai viską lėmė konsensusas.“? 

Bažnytinio valdymo konstitucionalizmą visų pirma skatino pa- 
čios bažnytinės valdžios srities apribojimas. Šį apribojimą iš da- 
lies lėmė bažnytinės ir pasaulietinės valdžių dualizmas, o iš dalies 
pasaulietinės valdžios priešinimasis bažnyčios piktnaudžiavimams 
ir nesaikingoms pretenzijoms. Tiesa, kad kai kurie popiežiai ir kai 
kurie teisininkai kanonistai, ypač XIII a. ir XIV a. pradžioje, kėlė 
ekstravagantiškus reikalavimus. Jie siekė neribotos bažnyčios kom- 
petencijos diktuoti įstatymus ne tik tikėjimo, doktrinos, kulto, sak- 
ramentų, bažnytinių pareigų [paskirstymo] ir dvasininkų discip- 
linos, bet ir sutarčių, nuosavybės, visų rūšių nusikaltimų ir net 
pasaulietinės politikos srityse. Tačiau apskritai bažnyčia po Vormso 
konkordato 1122 m. ir teoriškai, ir praktiškai pripažino esminius 
jos valdžios apribojimus. Pati bažnytinės ir pasaulietinės valdžių 
perskyra buvo pats svarbiausias konstitucinis principas, persmel- 
kęs visą kanonų teisės sistemą. 

Be to, pačioje bažnyčioje, kaip nuo pasaulietinių politijų atskir- 
toje politijoje, būta ir teorinių, ir praktinių tiek popiežių, tiek vys- 
kupijų valdytojų valdžios apribojimų. Visų pirma buvo pripažin- 
ta, kad bažnyčią kaip regimąją instituciją įsteigė pats Kristus ir 
kad jis, apaštalai, o vėliau bažnyčios tėvai ir pirmųjų septynių 
šimtmečių bažnyčios susirinkimai jai davė apibrėžtas, nekintamas 
tikybos ir elgesio normas. Net aukščiausiosios popiežių valdžios 
pripažinta norminė kanonų glosa konstatavo, kad „būtų pavojin- 
ga mūsų tikėjimą atiduoti vieno Žmogaus valiai““. Buvo savaime 
suprantama, kad nei popiežius, nei visuotinis bažnyčios susirinki- 
mas negali savavališkai keisti bažnyčios dogmų ar įvesti naujų 
dogmų. „Naujus mokymus reikia tikrinti remiantis egzistuojančia 
dogma, tačiau, be to, dera skelbti tik tokias doktrinas, kurios jau 
glūdėjo egzistuojančių Bažnyčios mokymų lobyne ir kurios pasi- 

rodė esančios organiška egzistuojančių tikėjimo pagrindų iš- 
sklaida.“?! 

Tariant konkrečiau, popiežių, visuotinių bažnyčios susirinki- 
mų, vyskupų ir vietinių bažnyčios susirinkimų valdžią ribojo ir 
dieviškoji, ir žmogiškoji teisė. Teisybė, kad niekas neturėjo teisės 
pakeisti ar panaikinti popiežiaus įsako, pažeidžiančio dieviškąją 
ar prigimtinę teisę. Vienintelė pasipriešinimo priemonė buvo po- 
litinis veiksmas arba pilietinis nepaklusnumas. Nepaisant to, tei- 
sininkai kanonistai padėjo tokio pasipriešinimo teisinius pamatus. 
Gracianas rašė, kad „niekas negali teisti popiežiaus, nebent paaiš- 

kėtų, kad jis nukrypsta nuo tikėjimo“**. Pasak Briano Tierney'o, tai 
atvėrė galimybę atsirasti popiežiaus nušalinimo dėl erezijos teori- 
jai“. Vėliau kanonistai atrado kitas nušalinimo priežastis, pvz., 
bažnyčios turto švaistymą. O XIII a. pabaigoje Huguccio sukūrė 
teoriją, pagal kurią popiežių galima teisti ir nušalinti už piktybiš- 
ką paleistuvavimą, plėšikavimą, šventvagystę arba kitokį įžūlų 
nusikaltimą, sukėlusį skandalą bažnyčioje“. 

Be to, XII ir XIII a. kanonistai sakė, kad popiežius negali elgtis 
priešingai visos bažnyčios „padėčiai“ (status) ir kad jis negali iš- 
leisti įstatymo, kenkiančio jos „bendrajai padėčiai“ (generalis sta- 
tus ecclesiae), t.y. jos prigimčiai, jos bendrai gerovei ar viešajai tvar- 
kai, arba, kaip bus sakoma vėlesniais amžiais, jos konstitucijai“. 
Net popiežius Inocentas IV (1243-1254), vienas iš pačių autorita- 
riškiausių popiežių monarchistų, pripažino, kad popiežiaus gali- 
ma neklausyti, jei jis įsakys elgtis neteisingai ir dėl tokio elgesio 
nukentės „status ecclesiae“, pvz., jei jo įsakyme glūdi erezija“. 

Popiežiaus absoliutizmo konstitucinių apribojimų teorijas sil- 
pnino tai, kad nebuvo tribunolo, galinčio mesti iššūkį popiežiams. 
Iki XV a. pradžios nebūta nė vieno popiežiaus teismo ar nušalini- 
mo. Tik Konstanco bažnyčios susirinkimas nušalino du besivar- 
žančius popiežius ir priėmė trečio popiežiaus atsistatydinimą. Ne- 
paisant to, netgi aukščiausios popiežių valdžios atžvilgiu tokių 
apribojimo teorijų tvirtas pagrindas buvo visuomeninės, ekono- 
minės ir politinės sąlygos, labai skatinusios vietinę autonomiją. 
Pasak Tierney'o: „Nepaisant to, kad vyravo stipri popiežių val- 


287 


I. POPIEŽIŲ REVOLIUCIJA IR KANONŲ TEISĖ 


džios centralizacijos tendencija, bažnyčia kaip visuma, neatsilik- 
dama nuo pasaulietinių valstybių, tam tikra prasme liko pusiau 
autonomiškų junginių federacija, daugybės didesnių ar mažesnių 
korporacinių darinių sąjunga“. Tierney išvardija vyskupijas, aba- 
tijas, kolegijas, fondus, gildijas, religinius ordinus, kongregacijas, 
konfratrijas, kurios visos „naudojosi esmingomis savivaldos tei- 
sėmis“*". 

Šitaip kanonistų nustatyta imperium ir jurisdictio tapatybė ati- 
tiko gyvąją bažnytinės politijos konstituciją. Bažnyčia buvo 
Rechtsstaat, valstybė, pagrįsta teise. Kartu bažnytinės valdžios ap- 
ribojimai, ypač iš pasaulietinių politijų pusės, taip pat popiežiaus 
valdžios apribojimai, ypač tie, kuriuos lėmė pačios bažnytinės val- 
džios struktūros, brandino kai ką daugiau, o ne tik teisėtumą Rechts- 
staat prasme; jie brandino tai, ką vėliau anglai pavadino „teisės 
viršenybe'. 


Korporacijų teisė kaip bažnyčios konstitucinė teisė 


Valdžios ir autoriteto jurisdikcijos apribojimų principas buvo 
pamatinis konstitucinis principas, grindžiantis naują XI a. pabai- 
gos ir XII a. kanonų teisės sistemą. Tačiau šio jurisdikcijos princi- 
po taikymo būdų analizė reikalauja, kad būtų apmąstyta ne kon- 
stitucinė teisė kaip tokia, o veikiau korporacijų teisė. Kanonistų 
požiūriu, kaip tik bažnyčia, kaip korporacinis teisinis darinys, turi 
suteikti jurisdikciją konkretiems bažnyčios pareigūnams (popie- 
žiams, vyskupams, abatams), ir kaip tik korporacijų teisė lėmė 
šitaip suteikiamos jurisdikcijos prigimtį ir ribas. 

Terminas „korporacija“ (universitas; taip pat corpus ar colle- 
gium) buvo perimtas iš romėnų teisės, kaip ir daugelis kitų termi- 
nų, vartotų šiam institutui apibrėžti, ir daugelis jam taikomų nor- 
mų. Tačiau esama esmingų skirtumų tarp romėnų korporacijų 
teisės ir XII a. Vakarų Europos teisininkų sukurtos korporacijų 
teisės. 

Pagal Justiniano epochos romėnų teisę“ valstybė kaip tokia 
(vis dar vadinama populus Romanus) buvo traktuojama kaip kor- 
poracija, tačiau jos teisės ir pareigos buvo reguliuojamos veikiau 

administraciniu, o ne teisminiu būdu, ir ji nebuvo pavaldi civili- 
nei teisei; tačiau imperatoriaus iždas vis dėlto turėjo nuosavybės 
teises ir kitas civilines teises bei pareigas ir galėjo bylinėtis pa- 
prastuose teismuose. Municipalitetai irgi buvo korporacijos, turė- 
jusios nuosavybės teisę, teisę sudarinėti sutartis, gauti dovanas ir 
palikimus, bylinėtis ir apskritai atlikti teisinius veiksmus per at- 
stovus. Panašiai ir daugelis privačių asociacijų, tokių kaip organi- 
zacijos, palaikančios religinį kultą, laidojimo klubai, politiniai klu- 
bai, amatininkų ir pirklių gildijos buvo traktuojamos kaip 
korporacijos, nors jų teisių apimtis priklausė nuo imperatoriaus 
dovanotų privilegijų ir laisvių. 381 m., kai krikščionybė tapo ofi- 
cialiąja imperijos religija, - o ir šiek tiek anksčiau - bažnyčios ir 
vienuolynai irgi buvo įtraukti į sąrašą tokių asociacijų, kurios tu- 
rėjo teisę gauti dovanas ir palikimus, turėti nuosavybės bei sutar- 
čių teises ir juridinio asmens, galinčio veikti per atstovus, teisę. Be 
to, Justiniano įstatymai pripažino, kad labdaringos bendruome- 
nės, tokios kaip ligoninės, pamišėlių namai, našlaičių, vargšų ir 
senelių namai, turi teisę gauti dovanas ir palikimus, skiriamus 
ypatingiems tikslams, o bendrąją priežiūros teisę suteikė vyskupi- 
jos vyskupui. (Nei Rytuose, nei Vakaruose korporacijos kaip teisi- 
nio darinio sąvoka iki XI a. pabaigos nebuvo taikoma visai bažny- 
čiai — Visuotinei bažnyčiai.) 

Romėnų teisininkai, labai nemėgę apibrėžimų ir teorijų, ap- 
skritai nekėlė bendro klausimo dėl universitas santykio su jos na- 
rių visuma. Digestuose buvo epigramiškai konstatuojama: „Kas 
priklauso korporacijai, tas nepriklauso pavieniams asmenims“; ar- 
ba: „Jei kas nors priklauso korporacijai, tai nepriklauso pavieniams 
asmenims; pavieniai asmenys nėra skolingi to, ką skolinga korpo- 
racija“. Tačiau daugelis klausimų — pvz., ar korporacijos egzista- 
vimas ir įgaliojimai kyla iš viešosios valdžios leidimo, ar iš korpo- 
racijos steigėjų valios, ar iš jos pačios kaip asociacijos prigimties; 
kokius įgaliojimus gali realizuoti jų pareigūnai ir ko jie negali da- 
ryti be jų narių sutikimo; kaip turi būti renkami pareigūnai, kaip 
ir kodėl jie gali būti nušalinami —- romėnų teisininkų nebuvo ap- 
tarti. Net pasakymai „juridinis asmuo“ ir „juridinė asmenybė“ 
romėnų teisininkų buvo vartojami retai ir niekada nebuvo anali- 

zuojami. Tik retrospektyviai galima išskirti keletą romėnų korpo- 
racijų teisės implicitinių principų, kuriuos eksplikavo Vakarų tei- 
sinė mintis XII a., kai korporacijų teisė buvo pradėta sisteminti. 
Du principai buvo tokie: pirma, korporacija turi teisę veikti per 
atstovus; antra, korporacijos teisės ir pareigos nesutampa su jos 
pareigūnų teisėmis ir pareigomis. 

Korporacijų teisės romėniškas normas bažnyčia perkėlė į Va- 
karų Europos germanų bendruomenes. Tačiau dabar tos normos 
turėjo varžytis su bažnytinių bendruomenių krikščioniškais kor- 
poracijų prigimties vaizdiniais ir su germaniškais korporacinės 
asociacijų prigimties vaizdiniais. Šv. Paulius bažnyčią vadino Kris- 
taus kūnu (1 Kor 12, 27) ir rašė galatams: „visi jūs esate viena 
Jėzuje Kristuje“ (Gal 3, 28). Kitos krikščionių bažnyčios metaforos 
buvo „Žmona“, „sutuoktinė“, „motina“. Visos tokios personifika- 
cijos buvo taikomos tikinčiųjų brolijai, „šventųjų bendrijai“, „išti- 
kimųjų kongregacijai“. Nors buvo tariama, kad visi krikščionys 
visur sudaro dvasinį kūną, labiausiai buvo pabrėžiama pavienių 
bažnyčių ar pavienių vyskupijų dvasinė vienovė. Šiuo požiūriu 
buvo pabrėžiama ir tai, kad konkrečios bažnyčios prelatas - pa- 
rapijos kunigas, vyskupas ar koks kitas ganytojas - su bažnyčia 
surištas dvasinės santuokos saitais. Kaip buvo tikima, kad Kristus 
susituokė su Visuotine bažnyčia, taip buvo tikima, kad vyskupas 
ar kunigas yra vietinės bažnyčios sutuoktinis. Kunigas atstovavo 
bažnyčiai, kaip galva atstovauja visam kūnui. Šios krikščioniškos 
idėjos buvo diametraliai priešingos toms romėnų teisės idėjoms, 
kurios netiesiogiai glūdėjo romėniškoje bažnyčių kaip korporacijų 
traktuotėje. Tuo nenorima pasakyti, kad Romos imperijoje ar val- 
dant germanų imperatoriams bei karaliams bažnyčia nenorėjo su- 
teikti pavienėms bažnyčioms korporacijų statuso pagal romėnų 
teisę. Priešingai, ji uoliai siekė šitokio statuso teikiamos apsaugos. 
Tačiau mažių mažiausiai buvo nenormalu tai, kad krikščionys, 
sudarydavę bažnytinę korporaciją, pagal romėnų teisę visai nebu- 
vo atsakingi už prelatų veiksmus korporacijos vardu ir jos labui; 
o dar nenormaliau buvo tai, kad patys prelatai asociacijos viduje 
buvo traktuojami kaip galį veikti tik kaip agentai, o ne, pvz., kaip 
nariai steigėjai ar partneriai. 

Germaniškos asociacijos sampratos buvo šiek tiek panašios į 
krikščioniškas bažnyčios kaip „vieno asmens“, corpus mysticum, 
sampratas. Kaip pabrėžė didis vokiečių teisės istorikas Otto von 
Gierke, germanų šeimyna, karių būrys, klanas ar kaimas buvo lai- 
komi grupine asmenybe, kurioje dalyvavo visi jos nariai; jos nuo- 
savybė buvo bendra jų nuosavybė ir jie buvo kartu atsakingi už 
jos įsipareigojimus. Tačiau, pasak Gierke's, Genossenschaft („drau- 
gija“) savo vienybę ir savo tikslą kildindavo ne iš kokios nors 
aukštesnės valdžios, dieviškos ar žmogiškos, o tik iš savęs, t.y. tik 
iš savanoriško narių, siekiančių jų pačių iškelto tikslo, susivie- 
nijimo““. 

XII a. kanonistai, kurdami naują korporacijų teisės, taikomos 
bažnyčiai, sistemą, pasinaudojo ankstesnėmis romėniškomis, ger- 
maniškomis ir krikščioniškomis korporacinių darinių samprato- 
mis. Jie tam tikru mastu suderino šias tris besivaržančias sąvokų 
sistemas. Tačiau jiems tai buvo ne abstrakčios teisinio protavimo 
pratybos; jie siekė praktiškai išspręsti aktualius teisinius konflik- 
tus, iškilusius Popiežių revoliucijoje: teisinius konfliktus tarp baž- 
nyčios ir pasaulietinių politijų ir teisinius konfliktus bažnyčioje. 
Kartu jie tyrinėjo šių teisinių konfliktų tarpusavio ryšius ir siekė 
susisteminti tuos principus, kuriais remiantis konfliktai turėjo bū- 
ti išspręsti. 

Toliau pateikti klausimai iliustruoja tas praktines problemas, 
kurios iškildavo XII a. teismo bylose. 

Ar prieš nuspręsdamas iškelti bylą ar kaip atsakovas stoti prieš 
teismą korporacijos galva (tarkime, vyskupas) turi konsultuotis 
su jos nariais (kapitula)? Ar jis privalo ne tik konsultuotis, bet ir 
gauti jų sutikimą? Ir kaip elgtis priimant sprendimą nusavinti 
turtą ar suteikti įvairias privilegijas? 

Ar kapitula gali panaikinti sandorį su kita šalimi, vyskupo su- 
darytą be kapitulos sutikimo? 

Kaip turi būti išreikštas kapitulos sutikimas? 

Kas turi perimti korporacijos galvos įgaliojimus vakansijos metu, 
t. y. kai korporacijos galva numirė, atsistatydino ar buvo nuša- 
lintas? 

Jei kapitulos kunigai gali veikti savo vyskupo vardu, kai jis 
nebegali atlikti savo pareigų dėl ligos ar senatvės, ar gali jie taip 
pat elgtis, jei vyskupas apsileidęs? 

Ar korporacija gali nusikalsti? Ar ji gali pažeisti civilinius įsta- 
tymus? Ar ji atsakinga už savo narių nusikaltimus ir civilinius 
teisės pažeidimus? 

Ar bažnytinė korporacija gali būti įsteigta be popiežiaus leidi- 
mo? Jei korporacija netenka visų savo narių, ar ji ir toliau egzis- 
tuoja? Jei ne, tai ar ją gali atkurti vienas ar du pareiškėjai, atitin- 
kantys narystės reikalavimus? 

Kas atsitinka su korporacijos turtu, kai ji liaujasi egzistuoti? 

Ar korporacija gali kurti teisę savo nariams? Ar ji gali rinkti 
magistratą, turintį įstatymų leidžiamąją valdžią, veikiančią kor- 
poracijos vardu? Ar ji gali rinkti teisėją, sprendžiantį bylas jos 
vardu? 

Ar korporacija, kuriai buvo duotas turtas konkrečiam tikslui, 
tą turtą gali panaudoti kitam tikslui? 

Ir paskutinis klausimas: ar į šiuos klausimus bus duoti kitokie 
atsakymai, jei korporacija yra ne vyskupija, abatija ar koks nors 
kitas vietinio pobūdžio junginys, o visa Romos bažnyčia, kuriai 
vadovauja vienintelis Kristaus vietininkas Žemėje? 

Kai tik bažnyčia Vakaruose pasiskelbė esanti korporacinis tei- 
sinis darinys — universitas, nepriklausomas nuo imperatorių, kara- 
lių ir feodalų, iškart iškilo tokie praktiniai teisiniai klausimai. Šiuose 
klausimuose pirmiausia stulbina jų teisinis formulavimas; antra, 
stulbina pakankamai aiškus sąmoningas jų tarpusavio ryšio suvo- 
kimas; trečia (tai susiję su antruoju momentu), stulbina pateiktų 
atsakymų sisteminis pobūdis, orientacija į korporacijų teisės są- 
moningą sisteminimą, kurio tikslas — sukurti patenkinamų spren- 
dimų rinkinį. 

Korporacijų teisės visuma, XI a. pabaigoje, XII ir XII a. susifor- 
mavusi Romos katalikų bažnyčioje, gali būti apibūdinta kaip ka- 
nonų teisės sistemos posistemė. Ji esmingai skyrėsi nuo tos romė- 
nų korporacijų teisės, kuri buvo išdėstyta Justiniano tekstuose. 
Pirmiausia bažnyčia atmetė tą romėnų teisės nuostatą, pagal ku- 
rią, be viešųjų korporacijų (valstybės iždų, miestų, bažnyčios), tik 

kolegijos, imperatoriaus valdžios pripažintos kaip korporacijos, 
gali turėti korporacijų privilegijas ir teises. Priešingai, pagal kano- 
nų teisę, bet kokia asmenų grupė, turinti reikiamą struktūrą ir 
tikslą — pvz., prieglauda, ligoninė, studentų junginys, taip pat vys- 
kupija ir net pati Visuotinė bažnyčia, - sudaro korporaciją, netu- 
rėdama specialaus aukštesnės valdžios leidimo“. Antra, bažnyčia 
atmetė romėnų nuostatą, pagal kurią tik viešoji korporacija gali 
kurti naują teisę, skirtą jos nariams, ar turėti jų atžvilgiu teisminę 
valdžią. Priešingai, pagal kanonų teisę, bet kokia korporacija savo 
narių atžvilgiu gali turėti įstatymų leidžiamąją ir teisminę „juris- 
dikciją“. Trečia, bažnyčia atmetė romėnų nuostatą, pagal kurią 
korporacija gali veikti tik per savo atstovus, o ne per savo narių 
susirinkimą. Vietoje to kanonų teisė reikalavo, kad įvairiose situ- 
acijose duotų sutikimą korporacijos nariai. Ketvirta, bažnyčia at- 
metė romėnų maksimą „kas priklauso korporacijai, nepriklauso 
jos nariams“. Pagal kanonų teisę, korporacijos turtas yra bendra 
jos narių nuosavybė, ir korporacija gali apmokestinti savo narius, 
jei negali kitaip išmokėti skolos*!. 

Atrodo, kad šios ir kitokios kanonų teisės normos bei sąvokos 
atspindi germaniškus korporacijos kaip draugijos, pasižyminčios 
grupiniu asmeniškumu ir grupine valia, vaizdinius, priešingai ro- 
mėniškam korporacijos kaip „instituto“, kurio tapatybė sukurta 
aukštesnės politinės valdžios, vaizdiniui“?. Tačiau galima spėti, 
kad kitos kanonų teisės normos ir sąvokos atspindi „institucinę“ 
korporacijos idėją. Antai kiekviena korporacija privalėjo turėti vy- 
resnijį (bažnytinėje korporacijoje paprastai vadintą rektoriumi ar- 
ba prelatu, o pasaulietinėje korporacijoje - prezidentu arba valdy- 
toju), įgaliotą atlikti veiksmus, kurių korporacija negalėjo atlikti 
pati (tokius kaip nuosavybės valdymas ir ginčų sprendimas), ir 
turėjusį teises, nesutampančias su korporacijos teisėmis. Korpora- 
cijos galva ir kiti pareigūnai buvo traktuojami kaip savotiški glo- 
bėjai ar kuratoriai, o korporacija — kaip savotiškas globotinis ar 
nepilnametis“. Priešingai romėnų teisės normai, kanonų teisė kor- 
poracijai priskirdavo civilinę ir baudžiamąją atsakomybę tuo at- 
veju, kai dauguma jos narių pritardavo neteisėtam veiksmui, bet 
kartu, ne taip, kaip germanų teisėje, už korporacijos pareigūnų 

neteisėtus veiksmus negalėjo būti primetama kaltė pačiai korpo- 
racijai“. Štai koks nors miestas galėjo būti atskirtas nuo bažnyčios 
už jo piliečių nusikaltimus, bet ne (teoriškai) už jo pareigūnų nu- 
sikaltimus. 

Gali pasirodyti, kad visa, kas buvo pasakyta, patvirtina Gier- 
ke's tezę, kad viduramžių bažnyčios korporacijų teisė svyravo tarp 
germaniško korporacijos kaip grupinės asmenybės vaizdinio ir ro- 
mėniško korporacijos kaip dirbtinės institucijos (Anstalt) vaizdi- 
nio. (Gierke toliau įrodinėja, kad XIV a. įsigalėjo romėniškas vaiz- 
dinys, turėjęs pražūtingų padarinių Europai, nes galiausiai juo buvo 
pagrįstos absoliutizmo teorijos.)“* Gierke's tezės įtikinamumą sil- 
pnina tas faktas, kad viduramžių kanonistai patys akivaizdžiai 
neturėjo nė vieno iš tų dviejų vaizdinių“. Ją dar labiau silpnina 
tas faktas, kad abiejų vaizdinių svarba labai perdedama. Abejoti- 
na, kad korporacinė asmenybė teisine prasme apskritai kada nors 
galėjo atsirasti tik iš grupės; jos egzistavimas iš dalies visada pri- 
klauso nuo to, ar ji pripažįstama iš šalies, - kitaip tariant, nuo to, 
ar ją pripažįsta ta didesnioji visuomenė, kurios dalis ji yra. Lygiai 
taip pat abejotina, jog korporacinė asmenybė teisine prasme kada 
nors galėjo atsirasti tik dėl to, kad ją įsteigė visuomenė ar valsty- 
bė, jei anksčiau neegzistavo grupė žmonių, turinčių bendrus inte- 
resus ir sugebančių veikti kaip vieninga visuma. 

Tierney pabrėžia, kad „rišlią korporacijų teisės teoriją“ kano- 
nistai sukūrė tik XIII ir XIV a., t. y. praėjus dviem šimtmečiams po 
to, kai prasidėjo korporacijų kanonų teisės sisteminimas, ir kad 
net tada jie „nesidomėjo korporacijos esmės filosofinėmis proble- 
momis“*. Šios dvi pastabos padeda suprasti, kad ši korporacijų 
teisės sistema — o galiausiai „rišli teorija“ — buvo teisinis atsaky- 
mas į realią situaciją ir realias problemas, su kuriomis susidūrė 
bažnyčia, o ne išankstinis intelektualinis konstruktas, prie kurio 
buvo pritaikyta ta situacija ir tos problemos. Tačiau būtų neteisin- 
ga manyti, kad naujoji korporacijų kanonų teisė iš pat pradžių 
nesirėmė filosofinėmis prielaidomis. Kanonistai dažniausiai laikė- 
si nuosaikaus nominalistinio požiūrio, pagal kurį grupė negali turė- 
ti asmeniškumo ar valios, nesutampančios su jos narių asmenišku- 
mu ir valia“. Šitokia filosofinė pozicija skiriasi ir nuo romantiškos 

Gierke's teorijos, ir nuo tų pozityvistinių teorijų, prieš kurias Gier- 
ke kovojo. Negana to, tai yra kaip tik tokia filosofinė pozicija, kuri 
ypač tiko konstruoti korporacijų teisės sistemai, nes ji duoda neut- 
ralų filosofinį pagrindą kelti lemtingiems teisiniams klausimams 
dėl įgaliojimų paskirstymo tarp korporacijos pareigūnų ir jos narių. 

Taigi, jei korporacija suprantama kaip jos dalių, imamų kaip 
dalys, visuma, tampa nesunku narių teises ir pareigas traktuoti 
kaip narių teises ir pareigas, vyresniojo teises ir pareigas traktuoti 
kaip vyresniojo teises ir pareigas ir nustatyti santykius tarp šių 
dviejų teisių bei pareigų rinkinių. Šitoks požiūris glūdėjo XI a. 
pabaigos ir XII a. pradžios įstatymų leidyboje; jį apibendrino Gra- 
cianas, pasakęs, kad vyskupui, kaip bažnyčios galvai, savo vysku- 
pijoje reikalingas narių, t. y. kapitulos, pritarimas tada, kai jis skirsto 
beneficijas ir privilegijas, nusavina bažnyčios turtą ir sprendžia 
teismo bylas“. Po kelių dešimtmečių popiežius Aleksandras III 
patvirtino ir išplėtė šias normas pareikšdamas, kad daugeliu at- 
vejų reikalingas kapitulos „pritarimas“ ar „sutikimas““. „Kapitu- 
la“ buvo suprantama kaip dvasininkų junginys. Išplėsdami pata- 
rimo ir sutikimo sąvoką, vėlesnių laikų kanonistai išskyrė tris 
skirtingas teisių sritis: teises, visų pirma priklausančias korpora- 
cijai kaip tokiai; teises, visų pirma priklausančias atskiriems na- 
riams ir pareigūnams kaip atskiriems nariams ir pareigūnams; 
bendras korporacijos ir atskiro nario ar pareigūno teises. Taigi 
buvo pasakyta, kad jeigu sprendžiant klausimą, visų pirma susijusį 
su prelatu, reikia paskirti patikėtinį ar kitą agentą, tai jį turi skirti 
prelatas, gavęs kapitulos sutikimą; bet jei klausimas visų pirma 
susijęs su kapitula, patikėtinį turi skirti kapitula, patarta prelato; 
o jei klausimas vienodai susijęs ir su kapitula, ir su prelatu, tai 
patikėtinį (kaip pirmuoju atveju) turi skirti prelatas, gavęs kapi- 
tulos sutikimą?!. Vienas vėlesnių laikų kanonistas šioms normoms 
suteikė bendresnį pavidalą: kapitulos sutikimas reikalingas tais 
atvejais, kai veiksmas susijęs su Kkorporaciniu junginiu kaip visu- 
ma, nes vyskupas ir kapitula kartu sudaro šį junginį??. Šiuo atveju 
buvo pasiremta krikščioniškomis metaforomis: vyskupas yra susi- 
tuokęs su savo bažnyčia, panašiai kaip popiežius — Kristaus vie- 

tininkas — yra susituokęs su Visuotine bažnyčia. Tačiau bažnyčia 
kaip korporacinis darinys buvo teisiškai tapatinama su dvasinin- 
kija; buvo reikalaujama gauti ne „tikinčiųjų kongregacijos“, o ka- 
pitulos sutikimą. 

Bažnytinių korporacijų, ypač katedrų kapitulų (vyskupijų), įga- 
liojimų teisinė analizė lėmė tai, kad XII-XIII a. buvo sukurta tei- 
sinė teorija, apribojanti bažnytinių ir pasaulietinių valdovų įga- 
liojimus veikti asmeniškai, be jų patarėjų ir svarbiausių pavaldinių 
pritarimo ir sutikimo. Šiuo atveju buvo perimta, pertvarkyta ir 
konstituciniu principu paversta romėnų teisės maksima: „Kas rū- 
pi visiems, turi būti svarstoma visų ir sulaukti visų pritarimo“'“. 


Bažnytinės jurisdikcijos apribojimai 


Iki XI a. pabaigos bažnytinė jurisdikcija —- plačiąja prasme, t. y. 
kaip įstatymų leidybos, valdymo ir teisinė kompetencija - neturė- 
jo aiškių ribų. Bažnytinių ir pasaulietinių valdžių kompetencija 
žymiu mastu sutapdavo. Ir bažnyčioje nebūta aiškių ribų tarp rei- 
kalų, kuriuos spręsdavo kunigas ar vyskupas kaip nuodėmklausys 
ir atgailavimo darbų skirstytojas, ir, kita vertus, reikalų, kuriuos 
kunigas ar vyskupas spręsdavo kaip administratorius ar teisėjas. 
Buvo manoma, kad visa, ką jis daro, kyla iš jo titulo; kaip tik 
kunigo titulas, o ne jo jurisdikcija suteikdavo jam įgaliojimus. Kartu 
jo kaip tituluoto kunigo nedaloma valdžia daugeliu požiūrių pri- 
klausė nuo imperatorių, karalių ir baronų valdžios. Imperatoriai, 
karaliai ir baronai skyrė popiežius, vyskupus ir eilinius kunigus, 
valdė juos, o dažnai panaikindavo jų sprendimus. Kaip tik Popie- 
žių revoliucija, dvasininkiją išlaisvinusi nuo pasauliečių valdžios 
ir pabrėžusi skirtumą tarp dvasiškumo ir pasaulietiškumo, lėmė 
tai, kad tapo būtina ir galima nustatyti daugiau ar mažiau aiškias 
bažnytinės jurisdikcijos ribas ir šitaip ją susisteminti. 

Būdinga tai (ir šiuo požiūriu teisės mokslas aiškino veikian- 
čiąją teisę), kad tokia jurisdikcija, kaip buvo tariama, turi būti 
padalyta į du tipus: jurisdikciją, apimančią tam tikrus asmenis 
(ratione personarum, „pagal asmenis“), ir jurisdikciją, apimančią 
tam tikrus elgesio ar santykių tipus (ratione materiae, „pagal turi- 

nį '). Bažnyčia pretendavo į „asmeninę jurisdikciją“, apimančią: 
1) dvasininkus ir jų šeimynos narius; 2) studentus; 3) kryžiuočius; 
4) personae miserabiles („nelaiminguosius“), t. y. skurdžius, našles 
ir našlaičius; 5) Žydus, besibylinėjančius su krikščionimis; 6) ke- 
liauninkus, visų pirma pirklius ir jūreivius, kai iškildavo jų nelie- 
čiamybės ir saugumo klausimas. Tai buvo garsioji - ar blogai pa- 
garsėjusi - privilegium fori („teismo privilegija“ arba „dvasininkijos 
nepavaldumas pasaulietiniam teismui“), prieš kurią atkakliai ko- 
vojo pasaulietiniai valdovai, ir dažnai sėkmingai. 

Kanonų teisė dvasininkams draudė atsisakyti bažnytinės juris- 
dikcijos privilegijų. Tačiau tam tikrų nusikaltimų ir tam tikrų ci- 
vilinių ieškinių atvejais praktiškai jie buvo pavaldūs pasaulieti- 
niam teisingumui. Be to, būta tam tikrų pripažintų bažnytinės 
jurisdikcijos išimčių kryžiuočių ir studentų atvejais; panorėję jie 
galėjo atsisakyti šios jurisdikcijos. „Nelaimingieji“, kurie iki Popie- 
žių revoliucijos visų pirma buvo traktuojami kaip imperatorių ir 
karalių globotiniai, po revoliucijos irgi tapo pavaldūs bažnytinei 
jurisdikcijai, ypač kai pasaulietinės valdžios negalėjo jų tinkamai 
apginti. Tas pat galiojo žydams ir keliauninkams (įskaitant pir- 
klius bei jūrininkus): jų atžvilgiu bažnyčia stengėsi ne panaikinti 
imperatoriaus ar karaliaus jurisdikciją, o tik ją papildyti 

Iš principo „asmeninė“ bažnytinė jurisdikcija apėmė visus at- 
vejus, su kuriais buvo susijusios šios šešios asmenų grupės, nors 
kartais šio principo būdavo atsisakoma, atsižvelgiant į priešingus 
pasaulietinių valdžių interesus. „Dalykinė“ bažnyčios jurisdikci- 
ja, priešingai, tam tikrais atvejais iš principo apėmė visas asmenų, 
tiek pasauliečių, tiek dvasininkų, klases, nors vėl būta išlygų ir 
išimčių. Svarbiausi atvejai, kurių atžvilgiu bažnyčia pretendavo 
turėti jurisdikciją, buvo vadinamieji dvasiniai kazusai ir su jais 
susiję kazusai. Dvasiniai kazusai dažniausiai buvo susiję su: 1) sak- 
ramentų teikimu; 2) testamentais; 3) beneficijomis, įskaitant baž- 
nyčios nuosavybės valdymą, bažnytinių pareigų ėjimą ir bažnyti- 
nį apmokestinimą dešimtinių forma; 4) priesaikomis, įskaitant 
prisiektinius įsipareigojimus, ir 5) nuodėmėmis, nusipelnančiomis 
bažnytinių nuobaudų. Kaip tik remdamasis tokia jurisdikcija tei- 
sės mokslas XII a. pradėjo kurti įvairias materialinės teisės šakas, 

įskaitant šeimos teisę (santuokos sakramento jurisdikcijos pagrin- 
du), paveldėjimo teisę (testamentų jurisdikcijos pagrindu), 
nuosavybės teisę (beneficijų jurisdikcijos pagrindu), sutarčių teisę 
(prisiektinių įsipareigojimų jurisdikcijos pagrindu), baudžiamąją 
ir deliktų teisę (nuodėmių jurisdikcijos pagrindu). Buvo tariama, 
kad bažnyčia turi jurisdikciją savosios jurisdikcijos atžvilgiu; šiuo 
pagrindu bažnyčia sukūrė korporacijų teisės sąvoką. 

Be to, bažnyčia išplėtė savo jurisdikciją kitiems atvejams, ją 
siūlydama visiems, kas tik buvo linkęs ją pasirinkti. Tai buvo da- 
roma remiantis procedūra, kuri buvo vadinama prorogacija; rem- 
damosi šia procedūra, bet kokio civilinio ginčo šalys pagal abipusį 
susitarimą galėjo ginčą perduoti bažnytiniam teismui arba bažny- 
tiniam arbitražui. Toks susitarimas galėjo būti suformuluotas kaip 
sąlyga sutartyje, kurioje iš anksto buvo atsisakoma pasaulietinio 
teismo jurisdikcijos ir pažymima, kad bet kuriuo galimu atveju, 
susijusiu su ginču, kylančiu dėl sutarties, bus kreipiamasi į bažny- 
tinį teismą arba į bažnytinį arbitražą. Dėl daugumos pasaulieti- 
nių procedūrų primityvumo XII ir XIII a. į šias civilines sutartis 
šalys dažnai įrašydavo tokius atsisakymo punktus. 

Be to, pagal kanonų teisę, bet koks asmuo galėjo pateikti ieškinį 
bažnytiniam teismui arba bylą perkelti iš pasaulietinio teismo į 
bažnytinį teismą net prieš kitos šalies norą; šiuo atveju jis remda- 
vosi „pasaulietinio teisingumo nepakankamumu“. Taigi galiau- 
siai bažnyčia siūlydavo savo jurisdikciją ir savo teisę bet kokiam 
asmeniui ir bet kokiu atveju, tačiau tik esant išskirtinėms aplinky- 
bėms, t. y. kai būdavo „pastatytas ant kortos“ pats teisingumas 
pačia elementariausia prasme. Buvo savaime suprantama, kad esa- 
ma dviejų skirtingų jurisdikcijų — bažnytinės (dvasinės) ir nebaž- 
nytinės (pasaulietinės). Tiesą sakant, jei visus klausimus paprastai 
būtų apėmusi bažnytinė jurisdikcija, būtų buvę beprasmiška kal- 
bėti apie jurisdikciją: nebūtų buvę ką jai priešpriešinti. Net jeigu 
visus teisinius klausimus būtų apėmusi bažnytinė — ar kokia nors 
kita vienintelė - jurisdikcija, būtų buvę prasminga kalbėti tik apie 
kompetenciją (kas pavaldu ir kas nepavaldu teisiniam reguliavi- 
mui), o ne apie kokį nors kitą jurisdikcijos aspektą. Kaip tik baž- 
nytinės, o todėl ir nebažnytinės jurisdikcijos sąmoningas apriboji- 
mas ir jos taisymas tam tikroms asmenų klasėms ir tam tikriems 

atvejams lėmė tai, kad tapo būtina ir galima apibrėžti jurisdikciją 
ir surasti jai vietą kaip pamatiniam kanonų teisės sistemos struk- 
tūriniam elementui. 

Faktiškai būtent kiekvienos Vakarų krikščioniškojo pasaulio po- 
litijos, įskaitant bažnytinę politiją, jurisdikcijos apribojimai lėmė 
tai, kad tapo būtina ir galima kiekvienai politijai sukurti ne tik 
įstatymus, bet ir įstatymų sistemą, ir netgi daugiau — teisės siste- 
mą. Valdovas, kurio jurisdikcija neribota, gali valdyti remdamasis 
įstatymais, tačiau vargu ar jam užteks valios ar vaizduotės savo 
įstatymus susieti į nuoseklią, vientisą intelektualinę sistemą, pasi- 
žyminčią sudėtinga principų struktūra, apimančią principus, re- 
guliuojančius principų taikymą konkretiems atvejams. Vakaruose 
besivaržančių ribotų jurisdikcijų konkurencija ne tik iš kiekvienos 
jurisdikcijos pareikalavo susisteminti savąją teisę, bet kartu kiek- 
vienai jurisdikcijai davė pagrindą, įgalinusį tai padaryti. Šį pa- 
grindą iš dalies davė visa apimanti dialektinė vienybė, siejusi vi- 
sas šias atskiras sistemas, o iš dalies — kiekvienos bendruomenės, 
turinčios tokią sistemą, ypatingi interesai ir resursai. Besivaržan- 
čių ribotų jurisdikcijų konkurencija ir bendradarbiavimas lėmė ne 
tik tai, kad tapo būtina ir galima susisteminti teisę, bet ir tai, kad 
kai kurios svarbiausios to meto politinės ir moralinės problemos 
buvo pradėtos teisiškai formuluoti ir teisiškai spręsti. Tendencija 
politinius ir moralinius klausimus paversti teisiniais klausimais, 
kurią Alexisas de Tocgueville'is teigė esant būdingą XIX a. pra- 
džios Amerikai, egzistavo — nors ir mažesniu mastu - visoje Va- 
karų visuomenėje nuo XI a. pabaigos ir XII a. Tai nulėmė perdėtą 
Vakarų - jei juos lyginsime su daugeliu kitų civilizacijų - legaliz- 
mą; be to, tai nulėmė santykinę Vakarų sėkmę siekiant laisvės nuo 
politinės ir moralinės tironijos. 

KANONŲ TEISĖS SISTEMOS 
STRUKTŪRINIAI ELEMENTAI 


Naujoji kanonų teisės sistema, sukurta XI ir XII a., apėmė tik 
tuos teisinius santykius, kurie priklausė bažnyčios kaip korporaci- 
nio teisinio darinio jurisdikcijai. Kiti teisiniai santykiai priklausė 
atitinkamoms, viena su kita iš dalies sutampančioms įvairių pa- 
saulietinių politijų — karalysčių, feodalinių domenų, autonomiškų 
miestų ir miestelių — jurisdikcijoms. Kiekvienas Vakarų krikščio- 
niškojo pasaulio asmuo gyveno būdamas pavaldus ir kanonų tei- 
sei, ir vienai ar daugiau pasaulietinės teisės sistemų. Teisės siste- 
mų, egzistuojančių bendroje teisėtvarkoje, pliuralizmas buvo 
esmingas kiekvienos sistemos struktūrinis elementas. 

Kadangi nė viena iš kartu egzistuojančių teisės sistemų nepre- 
tendavo būti visa apimanti ir visagalė, kiekvienai reikėjo sukurti 
savus konstitucinius kriterijus, apibrėžiančius suvereniteto vietą 
ir ribas, tokio suvereniteto ribose paskirstančius vyriausybės įga- 
liojimus ir nustatančius svarbiausias narių teises bei pareigas. Ka- 
nonų teisės sistemoje šitie konstituciniai kriterijai pirmiausia bu- 
vo išreikšti korporacijų teisės terminais, o korporacijų teisė apėmė 
ir korporacinės jurisdikcijos teisę, kuriai buvo pavaldžios tam tik- 
ros asmenų klasės ir tam tikri reikalai. 

Iš bažnytinės konstitucinės teisės sistemos palaipsniui išsisky- 
rė ir palyginti nuoseklios materialinių normų, priklausančių ki- 
toms teisės sritims, visumos. Štai iš bažnytinės sakramentų juris- 
dikcijos palaipsniui susiformavo teisės, reguliuojančios santuoką, 
visuma; iš bažnytinės testamentų jurisdikcijos susiformavo teisės, 
reguliuojančios paveldėjimą, visuma; iš bažnytinės beneficijų ju- 

risdikcijos atsirado teisės, reguliuojančios nuosavybę, visuma; iš 
bažnytinės priesaikų jurisdikcijos — teisės, reguliuojančios sutartis, 
visuma; iš bažnytinės nuodėmių jurisdikcijos — teisės, reguliuojan- 
čios nusikaltimus ir deliktus, visuma. Kartu su šiais penkiais juris- 
dikcijos tipais susiformavo teisinės procedūros normų visuma. Šios 
įstatymų visumos nebuvo konceptualizuotos taip, kaip vėlesniais 
amžiais buvo konceptualizuotos savarankiškos teisės šakos; XII ir 
XIII a. kanonistai nesistengė sutvarkyti kiekvienos — nuosavybės, 
sutarčių, baudžiamosios ir t. t. — teisės šakos kaip sau pakankamo 
rinkinio normų, logiškai kylančių iš įvairių principų ir doktrinų, 
kurios savo ruožtu kildavo iš bendrosios nuosavybės teorijos, ben- 
drosios sutarties teorijos, bendrosios nusikaltimo ir bausmės teori- 
jos ir t.t. XII ir XIII a. kanonų teisė buvo ne tokia abstrakti, ne 
tokia „logiška“. Jos kategorijos išaugo iš bažnytinių teismų juris- 
dikcijos ir iš šiems teismams iškildavusių teisinių problemų, o ne 
iš akademinių teisininkų spekuliatyvaus protavimo. Kaip ir tuo 
pat metu besivystanti anglų karališkoji teisė, kanonų teisė buvo 
sisteminama labiau remiantis procedūra, o ne materialinėmis nor- 
momis. Tačiau po Graciano kanonų teisė, skirtingai negu anglų 
karališkoji teisė, buvo ir universitetinė disciplina; su konkrečiais 
atvejais susijusias normas, principus ir teorijas profesoriai perkel- 
davo į auditorijas, jas rinkdavo, nagrinėdavo ir derindavo savo 
traktatuose. Šitaip ir atsirado teisės posistemės, nors tuo metu jos 
dar neturėjo tokios žymios autonomijos ir tokio teorinio rišlumo, 
koks atsirado vėliau. 

Kiekviena posistemė ir kiekviena teisės sritis atverdavo savuo- 
sius struktūrinius elementus, ir kiekviena skirtingai atverdavo sis- 
temos kaip visumos struktūrinius elementus. Pavyzdžiui, kanonų 
baudžiamoji teisė buvo pagrįsta nuodėmės sąvoka, kuri veikė vi- 
sas kitas kanonų teisės sritis. Ir kitose srityse galima rasti tas ben- 
dras savybes, kurios leidžia kanonų teisę apibūdinti kaip moder- 
nią teisės sistemą. 


Santuokos kanonų teisė 


Nuo pat ankstyviausių laikų bažnyčia labai dažnai pasisaky- 
davo apie santuoką ir šeimą!'. Pagoniškose kultūrose, kuriose vy- 

ravo daugpatystė, sutartinės santuokos ir moterų engimas, 
bažnyčia propagavo monogaminės santuokos, kylančios iš laisvo 
abiejų sutuoktinių sutikimo, idėją. Vakaruose šiai idėjai teko grum- 
tis su giliai įsišaknijusiais gentiniais, kaimo ir feodaliniais papro- 
čiais. X a. bažnyčios sinodai jau skelbė įsakus, susijusius su san- 
tuokiniais saitais, svetimavimu, vaikų teisėtumu ir kitais panašiais 
dalykais; nežiūrint to, ir toliau būdavo tuokiami vaikai, gulintys 
lopšyje, o šeimyninius santykius ir toliau reguliavo germanų, kel- 
tų ir kitų Vakarų Europos tautų tradiciniai liaudies papročiai. Eu- 
ropos genčių liaudies teisėje, kaip ir klasikinėje romėnų teisėje, 
asmenų, priklausančių skirtingoms klasėms (pvz., laisvojo ir ver- 
go, piliečio ir svetimtaučio), santuoka buvo draudžiama. Skyry- 
bas lemdavo kurio nors sutuoktinio valia — praktiškai paprastai 
tai būdavo vyro valia. Nebūta net formalių skyrybų taisyklių. Kad 
santuoka būtų teisėta, reikėjo tėvų sutikimo. Labai nedaug sutuok- 
tinių abipusių įsipareigojimų buvo išreikšti teisiniais terminais. 

Ir tik didysis perversmas, įvykęs XI a. pabaigoje ir XII a., kurio 
simbolis buvo Popiežių revoliucija, lėmė tai, kad tapo įmanoma 
intensyviai įgyvendinti bažnyčios politiką santuokos ir šeimos san- 
tykių srityje. Lemtingas vaidmuo priklausė socialiniams ir ekono- 
miniams veiksniams, kurių priežastis ir padarinys buvo pati Po- 
piežių revoliucija; gyventojų migracija, miestų atsiradimas ir 
spartus dvarų sistemos plitimas lėmė tai, kad buvo sulaužytos 
ankstesnės visuomeninio gyvenimo formos. Labai svarbios buvo 
ir politinės permainos: vieningos, savarankiškos bažnytinės vals- 
tybės, valdomos popiežiaus, susiformavimas davė dvasininkijai 
tokią politinę galią, kokios anksčiau ji niekada neturėjo, 0 visuo- 
tinio kunigų celibato įvedimas lėmė tai, kad buvo susilpnintas jų 
asmeninis dalyvavimas gentiniuose ir šeimyniniuose santykiuose. 
Lygiai tokie pat svarbūs buvo teisės pakeitimai, kurių dėka buvo 
įgyvendinama bažnyčios politika šeimyninių santykių srityje; juk 
jeigu kanonų teisė nebūtų buvusi susisteminta, nebūtų buvę įma- 
noma veiksmingai įgyvendinti šią politiką, užtikrinti jai pritarimą 
ar sėkmę. 

Kol bažnytiniai įstatymai, reguliuojantys santuoką ir šeimą, daž- 
niausiai buvo raginamojo pobūdžio, jiems nereikėjo tikslumo ar 

išsamumo. Tik kai jie tapo tikrai saistantys, jiems prireikė ir vieno, 
ir kito. Kadangi nuo šiol visi šeimos santykiai (ir teisinėje prakti- 
koje, o ne tik teorijoje) turėjo būti grindžiami santuokos sakra- 
mentu, iškilo būtinybė tiksliai apibrėžti šio sakramento prigimtį. 
Bažnyčia ilgai laikėsi nuomonės, kad santuokai nereikalingas joks 
formalumas; abi šalys pačios buvo „santuokos sakramento dvasi- 
ninkai“. (Kunigo dalyvavimas pirmą kartą tapo privalomas XVI a.; 
santuokos bendroji teisė Anglijoje ir Amerikoje faktiškai yra san- 
tuokos kanonų teisės, egzistavusios iki Trento bažnyčios susirinki- 
mo, liekana.) Tačiau formalumų nebuvimas paliko atvirą klausi- 
mą, kaip ir kada tiksliai būdavo sudaroma santuoka. Kai kurie 
ankstesnių laikų tekstai nurodydavo, kad santuoka laikoma suda- 
ryta nuo to momento, kai apsikeičiama pažadais. Kituose tekstuo- 
se buvo nurodoma, kad santuoka nelaikoma sudaryta, kol jos 
nepatvirtino lytiniai santykiai. Gracianas įrodinėjo, kad tradicinė 
žmonių santuokos ir Kristaus bei bažnyčios mistinės santuokos 
analogija prieš išsipildant sakramentui reikalauja kūniško susi- 
jungimo, copulae carnalis. Nepaisant to, Gracianas pabrėžė ir lais- 
vo sutikimo, apimančio sutikimą susijungti fiziškai, elementą. Ga- 
liausiai kanonų teisė išskyrė tokius etapus: 1) apsikeitimą pažadais 
susituokti ateityje, kuris yra sužadėtuvių sutartis; tam tikrais at- 
vejais ši sutartis gali būti nutraukta bet kurios iš šalių ir visada 
gali būti nutraukta abipusiu sutikimu; 2) apsikeitimą pažadais 
susituokti dabar, kuris yra santuokos sutartis, ir 3) sutikimą lytiš- 
kai santykiauti susituokus, kuris yra santuokos užbaigimas. Nors 
buvo manoma, kad sutartis turi būti sudaroma „žodžiais, ištar- 
tais dabar“, nebuvo garantuojama, kad ji nebus nutraukta iki to 
momento, kai ji bus užbaigta. 

Sutikimo susituokti normos išsivystė į ištisą sutarčių teisės są- 
vadą. Sutikimas turėjo būti duodamas laisva valia. Klaida, susiju- 
si su kitos šalies tapatumu, arba klaida, susijusi su kokiu nors 
esmingu ar ypatingu kitos šalies bruožu, užkirsdavo kelią sutiki- 
mui ir santuoką darydavo negaliojančią. Prievarta irgi darydavo 
santuoką negaliojančią, kadangi ji prieštaravo sutikimo laisvei. 
Taip pat buvo nustatyta, kad negali būti teisėta santuoka, sudary- 
ta iš baimės ar dėl apgaulės. 

Tai buvo ne tik moderniosios santuokos teisės pagrindai, bet ir 
tam tikri pamatiniai moderniosios sutarčių teisės elementai, bū- 
tent laisvos valios sąvoka ir su ja susijusios klaidos, prievartos ir 
apgaulės sąvokos. Štai kanonistai sugebėjo išspręsti klaidos pro- 
blemą (kuri labai glumino romėnų teisininkus, cituojamus Diges- 
tuose), sutelkdami dėmesį į klausimą, ar suklydusi šalis būtų su- 
dariusi santuoką, jei būtų Žinojusi tiesą. 

Be to, kanonų teisė nustatė sąlygas, reikalingas tam, kad san- 
tuoka galiotų nepriklausomai nuo sutikimo. XII ir XIII a. apskritai 
buvo laikomasi romėnų teisės nustatytų amžiaus apribojimų, ta- 
čiau buvo leidžiamos išimtys, atsižvelgiant į vietinius papročius, 
su sąlyga, kad šalys galėtų pradėti vaikus ir suprastų savo atlie- 
kamo veiksmo prasmę. Tačiau impotencija santuokos metu buvo 
traktuojama kaip santuokos anuliavimo pagrindas. Be to, buvo 
pripažįstama negaliojančia santuoka tarp krikščionio ir pagonio, 
kadangi krikštas buvo traktuojamas kaip būtina bet kokio sakra- 
mento gavimo sąlyga. Tačiau bažnyčia pripažindavo galiojančia 
santuoką tarp kataliko ir eretiko arba asmens, kuris buvo eksko- 
munikuotas. Be to, ji pripažino galiojančia dviejų vergų arba lais- 
vojo ir vergo ar servo santuoką. 

Kanonų teisė XII ir XIII a. supaprastino ir susilpnino ankstes- 
nes normas, trukdžiusias sudaryti santuoką, pagrįstą kraujo ryšiu 
ir giminyste. Buvo susilpninti ir baudžiamieji trukdymai, tokie kaip 
svetimavimas ir nuotakos pagrobimas: svetimautojai galėjo išpirkti 
savo nusikaltimą susituokdami, o pagrobėjas galėjo susituokti su 
pagrobtąja, jei ją išlaisvindavo. Tačiau kunigų santuoka, kurios 
galioseną pripažino ankstesnė kanonų teisė, buvo paskelbta 
neteisėta. 

Jei šalys susituokdavo sąžiningai klysdamos, nežinodamos apie 
kliūtis, kanonistų buvo nustatyta, kad vaikai, atsiradę iš tokios 
santuokos, yra teisėti, o pati santuoka buvo pripažįstama galio- 
jančia iki tos dienos, kai ji buvo paskelbta negaliojančia; tai buvo 
vadinama tariamąja santuoka. Negana to, santuoka negalėjo būti 
anuliuojama nepateikus ieškinio, o asmenų, kurie galėdavo pa- 
teikti ieškinį, ratas buvo ribotas: jei nebuvo artimų giminaičių, 
pirmenybė buvo atiduodama asmenims, pasižymėjusiems apdai- 

rumu. Tačiau nebuvo statuto, ribojančio ieškinį dėl santuokos 
anuliavimo; šaliai, siekiančiai anuliuoti santuoką, nebuvo trukdo- 
ma net tuo atveju, kai ji buvo pateikusi ieškinį anksčiau ir pralai- 
mėjo bylą. 

Be santuokos pripažinimo neteisėta dėl to, kad nebuvo sutiki- 
mo, ar dėl kliūčių, bažnyčia leido teismines skyrybas, vadintas 
divortium. Tokį leidimą duodavo teismas, jei buvo įrodytas sangu- 
liavimas, išdavystė arba didelio žiaurumo atvejai. Tačiau skyry- 
bos moderniąja prasme nebuvo leidžiamos; sakramentiniai saitai, 
jei jie buvo teisėti, buvo laikomi nesutraukomais iki pat vieno iš 
sutuoktinių mirties. Būta dviejų išimčių: pirma, neužbaigta san- 
tuoka buvo nutraukiama, jei viena iš šalių įstodavo į religinį or- 
diną, be to, tokia santuoka bet kuriuo atveju galėjo būti nutraukta 
popiežiaus; ir, antra, tam tikromis aplinkybėmis atsivertėlis į krikš- 
čionybę galėjo išsiskirti su sutuoktiniu, kuris liko pagonis. 

Galiausiai kanonų teisė — priešingai liaudies teisei toje visuo- 
menėje, kur ji pirmiausia atsirado, - teikė žymią gynybą ištekėjusiai 
moteriai. „Prieš Dievą abi santuokos šalys buvo lygios, ir šitokia 
lygybės doktrina buvo pirmą kartą paskelbta krikščionybės. Prak- 
tiškai tai visų pirma reiškė, kad įsipareigojimai — ypač ištikimybės 
įsipareigojimas — buvo abipusiai. Nežiūrint to, vyras buvo šeimos 
galva ir dėl tokios savo padėties galėjo rinktis gyvenamąją vietą, 
pagrįstai pamokyti savo Žmoną ir reikalauti iš jos tokių šeimyni- 
nių pareigų, kurios atitinka jos socialinę padėtį.“? Nors bažnyčia 
dažniausiai pripažindavo griežtus suvaržymus, pasaulietinės tei- 
sės primestus moters nuosavybės teisėms (ir apskritai jos civili- 
nėms teisėms), vis dėlto, kad apsaugotų našlę, ji reikalavo, jog 
nebūtų sudaryta jokia santuoka be kraičio; t. y. ji reikalavo, kad 
būtų sudarytas fondas, kuris negalėtų nuvertėti santuokos metu. 

Kaip kanonų teisės posistemė, bažnytinė santuokos teisė iš da- 
lies rėmėsi įtampa tarp santuokos sakramento kaip dviejų asme- 
nų savanoriškos sąjungos Dievo akivaizdoje koncepcijos ir santuo- 
kos sakramento kaip teisinio sandorio bažnyčios, kaip korporacinio 
darinio, teisinės sistemos ribose koncepcijos. Viena vertus, buvo 
pabrėžiamas vidinis santuokos partnerių nusiteikimas ir jų asme- 
niniai troškimai bei reakcijos; kita vertus, buvo pabrėžiamas baž- 

nyčios institucinis autoritetas ir visuomenės papročių bei visuo- 
meninės politikos, tiek bažnytinės, tiek pasaulietinės, atitikimas. 
Ši įtampa atsispindėjo tuose klausimuose, į kuriuos turėjo atsakyti 
bažnytiniai teismai: ar santuoka gali būti laikoma negaliojančia 
dėl klaidos, apgaulės ar prievartos? Ar vyras gali palikti sveti- 
maujančią žmoną? Ar žmona, kuri ištekėjo už kito vyro manyda- 
ma, kad pirmasis jos vyras miręs, turi sugrįžti pas savo pirmąjį 
vyrą, jei jis atsiranda? Ar galioja santuoka, sudaryta slapčia, ne- 
dalyvaujant trečiam asmeniui? Ši įtampa atsispindėdavo ir dau- 
gelyje atsakymų, kuriuos bažnytiniai teismai duodavo, spręsdami 
tokius klausimus. Ypač aiškiai ji pasireikšdavo sprendžiant klau- 
simą dėl slaptų santuokų galiosenos. Viena vertus, kaip pareiškė 
Gracianas, „slaptas santuokas draudžia visos valdžios“, ir jos yra 
neteisėtos. Kita vertus, tokios santuokos galioja, jei jos gali būti 
įrodytos abiejų sutuoktinių prisipažinimu. Bet jeigu pasikeitė vie- 
no sutuoktinio valia, tai teisėjas neturi pasitikėti kito sutuoktinio 
prisipažinimu. Šitaip buvo įtvirtinama griežta viešų sužadėtuvių 
ir išorinių įsipareigojimų politika, o kartu buvo išsaugotas sakra- 
mentinio sutikimo šventumas. Tačiau toks sprendimas - faktiškai 
pagrįstas fikcija, glūdinčia įrodomojoje teisėje, - nors ir buvo „sis- 
temiškas“, tačiau vargu ar buvo tobulas. 

Šeimos teisės susisteminimas tapo įmanomas todėl, kad dėme- 
sys buvo sutelktas į bažnytinių valdžių jurisdikciją — pačia ele- 
mentariausia galios jus dicere („sakyti teisę“) prasme, - reguliuo- 
jančią santuokos sakramento valdymą. Visa materialinės šeimos 
teisės struktūra visų pirma buvo sudaryta remiantis „sutuoktinių 
kazusų“ terminais, o šie kazusai apėmė santuokos galioseną, san- 
tuokos neteisėtumą, santuokos nutraukimą (divortium), slaptą san- 
tuoką, pažadus sudaryti santuoką, guolio ir maisto atėmimą, vai- 
kų teisėtumą ir sutuoktinių nuosavybę. Iš „santuokinių kazusų“ 
jurisdikcijos kanonų teisės kaip visumos sistemoje atsirado 
palyginti nuosekli teisinių kriterijų, principų, sąvokų ir normų po- 
sistemė. Pavyzdžiui, kadangi šeimos pagrindas buvo santuoka, o 
ne kraujo ryšys, įsūnyti ar įdukrinti sutuoktinių vaikai privalėjo 
turėti tokias pat teises kaip ir pagimdytieji vaikai. Bet nesantuo- 
kiniai vaikai buvo „neteisėti“ ir teisių neturėjo, nors jie galėjo būti 


306 


6. KANONŲ TEISĖS SISTEMOS STRUKTŪRINIAI ELEMENTAI 


įteisinti vėlesnės santuokos. Nors šeimos teisės posistemė pasižy- 
mėjo savotiškomis struktūrinėmis savybėmis, bet kartu jai buvo 
būdingos visos kanonų teisės sistemos savybės. Be daugelio ben- 
drų su sutarčių teise elementų, jai - kaip ir feodalinei teisei (ir 
įšventinimui) — buvo būdingas pamatinis vaizdinys, jog esama 
sugebėjimo savanoriškai, šventuoju įžadu, visam gyvenimui susi- 
rišti nenutraukiamu saitu, kurio sąlygas fiksuoja teisė; moderniąja 
terminija — tai galimybė sutartimi sukurti teisinį statusą. 


Paveldėjimo kanonų teisė 


Europos germanų genčių teisėje nebuvo paveldėjimo pagal tes- 
tamentą nuostatų“. Mirusiojo teisių ir pareigų perdavimą pavel- 
dėtojams iš pradžių reguliavo gentinis paprotys, vėliau — kaimo, 
o dar vėliau - feodalinis paprotys; visų pirma buvo rūpinamasi, 
kad šeima, šeimyna ar feodalo dvaras pergyventų savo pavienių 
narių, ir ypač savo galvos, mirtį. Pagal ankstyvąją germanų teisę, 
tik tada, kai asmuo neturėjo paveldėtojo, jis galėjo jį nurodyti su- 
tikus genties tarybai ar vadui. Didžioji turto dalis priklausė šei- 
mai ar genčiai ir negalėjo būti paskirstyta, mirus kuriam nors 
[šeimos ar genties] nariui. Asmeniniai mirusiojo daiktai buvo ati- 
duodami gyvam sutuoktiniui ir vaikams, o tam tikra jų dalis buvo 
paliekama mirusiajam, kad būtų palaidota arba sudeginta kartu 
su kūnu kaip laidotuvių apeigų elementas. 

Įvedus krikščionybę, mirusiojo dalis nebebuvo laidojama ar de- 
ginama kartu su lavonu; vietoj to ji buvo skiriama labdarai, miru- 
siojo sielos labui. Įvairiose Europos srityse papročiai buvo nevie- 
nodi, bet paprastai išdalijimui skirta nuosavybė buvo skirstoma į 
tris dalis: trečdalis — klano vadui ar karaliui, trečdalis - paveldė- 
tojui ir trečdalis — „Dievo dalis“. 

Žinoma, dvasininkams labai rūpėjo Dievo dalis. Pavyzdžiui, 
kai būdavo sužinoma, kad koks nors asmuo miršta, tuojau pat 
prisistatydavo kunigas, kad mirštančiajam primintų jo pareigą iš- 
pirkti nuodėmes ir palikti savo turtą religiniams ar labdaringiems 
darbams, pvz., koplyčios statybai ar vargšų dalios palengvinimui. 
Visoje Europoje nusistovėjo norma, kad mirštančiojo „paskutiniai 

žodžiai“ turi teisinius padarinius, nesvarbu, ar tie žodžiai užrašy- 
ti, ar ne. Šią praktiką išreiškė lotyniška frazė: donatio causa mortis 
(„dovanojimas nujaučiant mirtį“). Tai nebuvo testamentas tikslia 
šio Žodžio prasme, nors dažniausiai jo padariniai būdavo tokie 
patys. Tais retais atvejais, kai mirštantysis atsigaudavo, dovano- 
jimas nebegaliodavo. 

Kita dovanojimo, įsigaliodavusio po mirties, forma buvo dova- 
nojimas „post obit“. Tam tikram žemės sklypui, vadinamam „kny- 
gožemiu“ (bookland), buvo sudaroma „knyga“, kurioje savinin- 
kas pareikšdavo: „Po savo mirties šią žemę aš atiduodu [tokiam 
ir tokiam)...“. Kaip sako Maitlandas, tai nebuvo testamentas mo- 
derniąja prasme, kadangi: 1) jis buvo neatšaukiamas; 2) jis buvo 
fiksuotas, t.y. nebuvo taikomas tam, ką dovanotojas galėjo turėti 
tuo metu, kai dovanojimas įsigaliodavo; ir 3) juo nebuvo skiria- 
mas koks nors atstovas, kuris po dovanotojo mirties valdytų jo 
turtą, ar nustatoma kokia nors turto valdymo procedūra*. 

XII a. kanonistai sukūrė naują testamentų teisę, iš dalies rem- 
damiesi germanų krikščionių dovanojimais causa mortis ir post obit, 
o iš dalies remdamiesi klasikine romėnų testamentų teise, kuri 
buvo žinoma bažnyčiai ir kuria ji naudojosi nuo seniausių laikų. 
Romėnai turėjo paveldėjimo be testamento teisę, kuri buvo panaši 
į atitinkamą germanų liaudies teisę tuo, kad jos svarbiausias tiks- 
las buvo nustatyti šeimynos galvos (pater familias) įpėdinį. Tačiau 
romėnų teisė daug išsamiau apibrėždavo paveldėjimo teisinius 
aspektus. Pats paveldas buvo vadinamas universitas juris, atskiru 
sudėtingu teisiniu vienetu; jis apimdavo pačią familia su jos seno- 
vinėmis privilegijomis ir pareigomis, jos nuosavybe, jos vergais ir 
visomis mirusiojo juridinėmis teisėmis bei pareigomis. Visa tai tuo- 
jau pat po Žmogaus mirties atitekdavo paveldėtojui. Tačiau nuo 
Dvylikos lentelių epochos romėnų teisėje buvo nustatyta ir tai, 
kad paveldėtojo „bendras paveldėjimas“ juridinės mirusiojo as- 
menybės atžvilgiu gali būti reguliuojamas ir alternatyviai, testa- 
mentu. Iš pradžių testamento tikslas buvo neutralizuoti paveldė- 
jimo be testamento normas tuo atveju, kai tos normos netiko 
konkrečiai šeimos situacijai; kitaip tariant, testamento įvedimo ro- 
mėnų teisėje motyvas buvo tas pats pamatinis tikslas, kuris moty- 

vavo ir paveldėjimo be testamento normas, būtent šeimos ūkio 
tęstinumas, kurį užtikrindavo teisinis mirusiojo asmenybės per- 
davimas paveldėtojui (ar paveldėtojams). Svarbiausias tikslas bu- 
vo neduoti pavieniams asmenims įgaliojimų po mirties įgyven- 
dinti savo valią; svarbiausias tikslas buvo apsaugoti atitinkamą 
socialinį junginį. 

Bėgant amžiams romėnų teisės nustatytas testamentas pasi- 
keitė. Nepaprastai rafinuotus ankstyvojo laikotarpio formalumus - 
fiktyvų familia pardavimą, naudojant varines monetas, svarstyk- 
les ir ritualines formules, — išstūmė septynių liudytojų parašai bei 
antspaudai ir testatoriaus parašas. Tiesą sakant, tam tikromis ap- 
linkybėmis galėjo būti teisėtas net žodinis testamentas. Paveldėto- 
jui irgi buvo suteikta teisė atsisakyti palikimo, jei jis to norėjo ma- 
tydamas, kad palikimo skolos viršija turtą. Svarbiausia, padaugėjo 
specialių palikimų ir papildomų paskyrimų pavieniams paveldė- 
tojams, 0 tai silpnino [pagrindinio] paveldėtojo padėtį (kadangi jis 
prisiėmė testatoriaus įsipareigojimus); be to, buvo įvesta daug 
punktų dėl paveldėtojo pakeitimo ir paveldėjimo kliūčių. Šie pa- 
keitimai, nukreipti į palikimo laisvę, irgi buvo palankūs Romos 
imperijoje egzistavusiai bažnyčiai. Justiniano laikais turtas, palik- 
tas angelams, šventiesiems, vargšams ar kokiems nors kitiems lab- 
daringiems tikslams, būdavo patikimas valdyti atitinkamoms baž- 
nyčioms arba vyskupams. 

Nepaisant to, testamentas pagal romėnų teisę — nors jis ir ati- 
tiko tris Maitlando išvardytus moderniojo testamento kriterijus — 
stokojo ketvirtojo kriterijaus, kuris buvo pamatinis paveldėjimo 
teisėje, atsiradusioje Vakaruose XI a. pabaigoje ir XII a., Popiežių 
revoliucijos metu. Naujasis kriterijus buvo testatoriaus norų šven- 
tumas, kiek šie norai buvo susiję su jo sielos išgelbėjimu: „testa- 
mentas“ tapo „paskutine valia“, bet ši „paskutinė valia“ buvo 
religinė. 

Paskutinės valios pareiškimą kanonistai traktavo kaip religinį 
aktą, o patį testamentą - kaip religinį dokumentą. Paprastai pas- 
kutinė valia būdavo pareiškiama Tėvo, Sūnaus ir Šventosios Dva- 
sios vardu. Pasak Maitlando: 

„Testatorius pirmiausiai galvodavo ne apie hereditas perdavimą, o 
apie būsimą savo nemirtingos sielos ir savo mirtingo kūno gerovę. Savo 
sielą jis palieka Dievui, Nekaltajai Mergelei ir šventiesiems; savo kūną 
— kokiai nors bažnyčiai. Kartu su savo kūnu savo laidotuvėms jis pa- 
lieka... ką nors geriausia iš savo turto; dažnai, jei jis yra riteris, tai bus 
jo karo žirgas... Kartais duodamos išsamios instrukcijos dėl laidotuvių; 
ten kalbama apie žvakes, turinčias degti prie karsto, apie šermenis... Po 
to ateina piniginių ir specialiųjų palikimų eilė. Daug kas bus palikta 
labdarai; pasiturintis testatorius retai kada užmirš keturis elgetaujan- 
čių vienuolių ordinus; dievobaimingu ir girtinu palikimu laikomas pa- 
likimas, skirtas taisyti tiltams; vilanai retai gauna laisvę, tačiau kartais 
jiems dovanojamos nuomos skolos arba grąžinamas turtas. Viduram- 
žių testamentui būdingas didelis specialiųjų palikimų skaičius. Po vie- 
ną išdalijami Žirgai; taip pat išdalijami brangakmeniai, lovos ir antklo- 
dės, puodai ir keptuvės. Civilinės ar kanonų teisės specialistas išvardija 
savo brangias knygas; mėgstamas statutų rankraštis perduodamas tam, 
kas jį įvertins... Kita vertus, testatorius neturi akcijų, vertybinių popie- 
rių ir popierinių pinigų, kuriais galėtų disponuoti; jis nieko, arba beveik 
nieko, nekalba apie kitų skolas jam, o apie savo skolas kitiems jis ne- 
sako nieko arba paprasčiausiai pareiškia norą, kad jos būtų sumo- 
kėtos.““ 


XII a. kanonistai sukūrė visumą normų, apibrėžiančių testa- 
mentų galioseną ir leidžiančių juos interpretuoti bei vykdyti. Prie- 
šingai romėnų teisei, palikimo testamentu formalumai buvo mini- 
malizuoti. Apskritai buvo pripažinti kaip galiojantys ne tik 
„paskutiniai žodžiai“, mirties patale pasakyti nuodėmklausiui, bet 
ir žodiniai testamentai. Romėnų teisės nustatytas normas, reika- 
lavusias septynių tinkamų liudytojų parašų ir antspaudų, išstūmė 
norma, išdėstyta popiežiaus Aleksandro III dekretaliniame laiške 
Ostijos vyskupui: „Mes nustatome, kad visi testamentai, kuriuos 
jūsų parapijiečiai sudarys dalyvaujant kunigui ir dviem ar trims 
kitiems tinkamiems asmenims, yra nuolatos galiojantys“". Be to, 
pagal kitą Aleksandro III įsaką galiojančiais buvo laikomi pavie- 
nių asmenų palikimai labdaringiems tikslams, jei juos paliudijo 
du ar trys asmenys. Šitaip kanonų teisė pridėjo labdaringus pali- 
kimus prie tų dviejų rūšių palikimų, kurie pagal romėnų teisę bu- 
vo laikomi galiojančiais ir be įprastinių teisinių formalumų; tai 
buvo tikrąją tarnybą atliekančių kareivių bei jūrininkų testamentai 
ir tėvų testamentai palikuonims, kurie palikimą būtų gavę ir be 
testamento. 

Be to, kanonistai įtvirtino likusio gyvo sutuoktinio ir vaikų ap- 
saugą nuo paveldėjimo teisės atėmimo iš testatoriaus pusės. Pagal 
romėnų teisės normas, iš paveldėtojo negalėjo būti atimta jo „tei- 
sėta dalis“; iš pradžių šią dalį turėjo sudaryti ketvirtadalis to, ką 
paveldėtojas būtų gavęs tuo atveju, jei testatorius nebūtų palikęs 
testamento, o vėliau ji buvo padidinta iki trečdalio (ar net pusės, 
jei po testatoriaus liko penki ar daugiau vaikų). Tačiau tokią dalį 
teisėtai galėjo paveldėti vaikai ir anūkai, o jei jų nebuvo, tėvai, bet 
ne žmona. Kanonų teisė padidino šią dalį ir šios sąlygos teikiamą 
apsaugą skyrė Žmonai, bet ne mirusiojo anūkams ar tėvams. Jei 
likdavo mirusiojo Žmona ir vaikai, testamentu nebuvo galima at- 
imti iš jų daugiau negu trečdalio testamentu paliekamos nuosavy- 
bės; jeigu likdavo tik Žmona arba tik vaikai, ji arba jie turėjo teisę 
gauti pusę nuosavybės. 

Lyginant su romėnų testamentų materialinės teisės pakeitimais, 
dar svarbesni buvo kanonistų padaryti paveldimo turto valdymo 
pakeitimai. XII a. jie sukūrė naują - testamento vykdytojo - insti- 
tutą. Po testatoriaus mirties — vietoje to, kad palikimą perimtų 
paveldėtojas ir pradėtų valdyti palikimą laikydamasis testamento 
nurodymų - paskirstomos nuosavybės valdymą perimdavo testa- 
mente kaip testamento vykdytojas nurodytas asmuo. Ne paveldė- 
tojas, o testamento vykdytojas vykdydavo testatoriaus teises ir 
perimdavo jo įsipareigojimus. Jis galėjo pasaulietiniuose teismuo- 
se testatoriaus skolininkams pateikti ieškinį, bet paveldėtojai turė- 
jo kelti jam bylą bažnytiniuose teismuose. Priversti vykdytoją tes- 
tamentu atiduoti teisėtą dalį mirusiojo Žmonai ir vaikams buvo 
galima irgi kreipiantis į bažnytinius teismus. 

Tas faktas, kad testamento sudarymas buvo religinis aktas, pa- 
aiškina, kodėl bažnyčia pasisavino ir palikimo be testamento ju- 
risdikciją. Faktiškai palikimą be testamento bažnyčia traktavo kaip 
tam tikrą nuodėmę. Juk jei žmogus mirė, nepalikęs testamento, tai 
veikiausiai jis mirė neatlikęs išpažinties. Negana to, testamento 
nepalikusio asmens turtas turėjo būti išdalytas jo sielos išgelbėji- 
mo labui. Taigi testamento nepalikusio asmens turtu disponuoda- 
vo bažnytinis teisėjas, t.y. vyskupas ar jo atstovas, „oficiolas“. Arti- 
miausiems testamento nepalikusio asmens giminaičiams vyskupas 

galėjo patikėti padaryti tai, ką jie manė esant geriausia jo sielos 
labui, tačiau jie negalėjo pretenduoti paveldėti ką nors daugiau, 
išskyrus jų „teisėtą dalį“. Pagal naująją kanonų teisę, toji dalis, 
kurios testamentu nebuvo galima atimti iš Žmonos ir vaikų, ir 
buvo ta dalis, kurią jie paveldėdavo be testamento; o kiti giminai- 
čiai apskritai neturėjo teisių į palikimą, jei testatorius jų nepami- 
nėjo testamente. Taigi bažnyčia pasisavino palikimo be testamento 
jurisdikciją ne tik tam, kad apgintų velionio našlę ir našlaičiais 
likusius vaikus, bet ir jo sielos labui — kad jo turto likučius paskir- 
tų labdaringiems tikslams. 

Bėgant laikui bažnytiniuose teismuose nusistovėjo tvarka, pa- 
gal kurią būdavo skiriamas asmuo, skirstantis testamento nepali- 
kusio žmogaus nuosavybę. Jo funkcijos buvo panašios į testamento 
vykdytojo funkcijas. Viduramžiais susiformavusi velionio turto val- 
dymo per testamento vykdytojus ir turto skirstytojus kanonų tei- 
sės sistema išliko anglų ir amerikiečių teisėje, o kontinentinėje Eu- 
ropoje XVI a. ir vėliau buvo sugrįžta prie senesnės romėnų teisės, 
pagal kurią turtas būdavo perduodamas paveldėtojams ir jų val- 
rė testamentą, ar ne. 

Svarbiausias institucinis vaidmuo priklausė dvasininkams. Jie 
išklausydavo „paskutiniuosius žodžius“, buvo paskutinės valios 
pareiškimo liudininkai, tarnavo kaip testamento vykdytojai ir turto 
skirstytojai, testamentu paliktą turtą perimdavo kaip religinių ar 
labdaros organizacijų patikėtiniai. 

Labai svarbus institucinis vaidmuo priklausė bažnytiniam teis- 
mui — vyskupui arba jo atstovui. Iš testamento vykdytojų ir turto 
skirstytojų buvo reikalaujama pateikti ataskaitą bažnytiniam teis- 
patikėta paliktą turtą panaudoti religiniams ar labdaros tikslams. 
To paties teismo jurisdikcijai priklausė ir visi ginčai dėl palikimo 
(nors kai kurie ginčai priklausė pasaulietinių teismų jurisdikcijai). 

Paveldėjimo kanonų teisė buvo tiesioginis bažnyčios kišimasis 
į feodalinius ekonominius ir politinius santykius. Pasaulietinės val- 
džios energingai priešinosi, ypač bažnyčios pretenzijoms turėti Že- 
mės nuosavybės palikimų jurisdikciją. Pavyzdžiui, Anglijoje ir Nor- 

mandijoje pasaulietiniai teismai XII a. pasmerkė žemės dovanoji- 
mą post obitum ir gulint mirties patale. Glanvillo traktate (1187 m.) 
apie antrąjį dovanojimo būdą buvo pasakyta taip: „Jei mirtinai 
sergantis žmogus pradeda daryti tai, ko jis niekada nedarė būda- 
mas sveikas, t.y. dalyti savo žemę, galima tarti, kad jį spiria jo 
agonija, o ne sveikas protas““. Tačiau, galimas daiktas, tai nebuvo 
pats svarbiausias šios problemos aspektas, nes kilnojamojo turto 
dovanojimas gulint mirties patale nebuvo smerkiamas, tuo tarpu 
žemės palikimus ne tik Anglijoje, bet ir visame Vakarų pasaulyje 
feodalinė (bet ne miestų) teisė apskritai draudė nepriklausomai 
nuo to, ar žemė buvo paliekama „paskutiniaisiais žodžiais“, ar 
rūpestingai sudarytu, apgalvotu ir parašytu testamentu. Iš esmės 
feodalinė teisė buvo priešiška Žemės palikimui nepriklausomai nuo 
to, ar šio palikimo tikslai buvo religiniai, ar labdaringi. 

Jei žemė buvo paliekama bažnyčiai, būsimieji testatoriai —- pa- 
dedami bažnyčios — rasdavo įvairių būdų, kaip apeiti šį draudi- 
mą. Vienas iš tokių būdų buvo žemės dovanojimas religinei kor- 
poracijai, dovanotojui išsaugant nuosavybės teisę iki mirties. 
Formaliai tai buvo dovanojimas inter vivos, kuris tuo metu buvo 
leidžiamas, tačiau jo padariniai buvo tie patys, kaip ir testamento. 
Galiausiai pasaulietinės valdžios atsakė „mirusios rankos“ (mort- 
main) norma, draudžiančia visus žemės dovanojimus religinėms 
korporacijoms. Tada bažnyčia griebėsi kitų būdų. Žemės savinin- 
kas ne dovanodavo žemę, bet perduodavo ją religinei korporacijai 
kaip feodaliniam senjorui, o pats ja toliau naudodavosi kaip vasa- 
las; po jo mirties niekas kitas, išskyrus religinę korporaciją, nebe- 
galėjo pretenduoti į tą Žemę ir ją pasisavinti. Arba, pvz., žemės 
savininkas išnuomodavo žemę religinei korporacijai tūkstančiui 
metų, pasilikdamas teisę iki mirties ja naudotis. Galiausiai ir šios 
gudrybės nebepadėdavo. Pagaliau bažnyčiai pavyko surasti pui- 
kią išeitį — patikėtinės nuosavybės („naudojimo“) institutą. Žemės 
nuosavybės teisė buvo perduodama pasauliečiui, kaip religinės 
korporacijos patikėtiniui; po dovanotojo mirties žeme ir teise gau- 
ti visas šios žemės duodamas pajamas naudojosi religinė korpora- 
cija; patikėtinio mirties atveju buvo nustatyta sąlyga, kad miru- 
siojo patikėtinio teises perima kitas patikėtinis. Tokie „naudojimai“ 

labai paplito nuo XII a. ir buvo naudingi religiniams ordinams, 
kuriems buvo draudžiama „turėti“ nuosavybę. Galiausiai jie tapo 
priemone, kurios dėka žemė būdavo ne tik atiduodama labdaros 
tikslams žemės savininkui dar esant gyvam, bet ir įforminama 
taip, kad faktiškai tai būdavo labdaringas dovanojimas ar paliki- 
mas testamentu. 

Labdaringos patikėtinės nuosavybės teisės ankstyvosios raidos 
istorija gali daug papasakoti apie Vakarų teisės tradicijos forma- 
vimąsi. Net aiškiau negu šeimos teisės atveju atsiskleidžia tas da- 
lykas, kad paveldėjimo kanonų teisę formavo reikmė atsižvelgti į 
pasaulietinę teisę, kuri, pabrėždama politinę žemvaldystės svar- 
bą, privertė bažnyčią savąją testamentų teisę orientuoti į kilnoja- 
mąjį turtą ir ieškoti kitų būdų gauti žemės dovanojimus. Bent jau 
Anglijoje bažnytiniai teismai faktiškai pasisavino išimtinę kilnoja- 
mojo turto — palikto tiek testamentu, tiek be jo — paveldėjimo ju- 
risdikciją; tai tęsėsi netgi po anglų reformacijos, ir dėl to anglų bei 
amerikiečių paveldėjimo teisė įgavo savitą pobūdį, skirtingą nuo 
kontinentinės Europos šalių paveldėjimo teisės pobūdžio. Tačiau 
visose Vakarų šalyse, neišskiriant Anglijos, žemės paveldėjimo baž- 
nytinė jurisdikcija buvo pavaldi pasaulietinei jurisdikcijai. Kovo- 
dama už žemės dovanojimus bažnyčia pasinaudojo naujomis tei- 
sinėmis sąvokomis ir naujomis teisinėmis priemonėmis. Šios 
priemonės apėmė moderniąją patikėtinės nuosavybės sampratą ir 
institutą, į anglų pasaulietinę teisę perėjusią kanclerio teisingumo 
jurisdikcijos pavidalu, o XII-XV a. šis institutas buvo visų Euro- 
pos šalių teisės sudedamoji dalis, kiek tos šalys visos buvo paval- 
džios bažnytinei jurisdikcijai. Tiek labdaringas kilnojamojo turto 
dovanojimas, tiek žemės dovanojimas religinėms korporacijoms 
amžinam naudojimui apėmė testamento vykdytojų ir patikėtinių 
įsipareigojimą vykdyti dovanotojo valią beneficiarijų interesų la- 
bui. Be to, abu dovanojimo būdai apėmė tokių įsipareigojimų vyk- 
dymo priežiūrą iš bažnytinių teismų pusės. 

Teisė, kilusi iš paveldėjimo bažnytinės jurisdikcijos, turėjo ne 
tik savo struktūrinius elementus, bet ir kai kuriuos kanonų teisės 
kaip visumos elementus. Testatoriaus norai buvo šventi, kadangi 
sudarydamas testamentą jis atlikdavo religinį aktą; tačiau kaip 

tik dėl to paties tie norai turėjo atitikti bažnyčios moralinius kri- 
terijus, nustatytus bažnytinių valdžių. Palikimas nedoriems tiks- 
lams, pvz., palikimas eretikui, buvo laikomas negaliojančiu. Tačiau 
bet koks palikimas, kuris paprastai būtų pripažintas negaliojančiu 
dėl neaiškumo - pvz., dėl neaiškaus beneficiarijaus, dėl neaiškios 
palikimo apimties, dėl neaiškaus testatoriaus tikslo ar dėl neaiš- 
kių jo tikslų įgyvendinimo priemonių, — būdavo pripažįstamas 
galiojančiu, jei tas palikimas buvo skiriamas labdaringiems tiks- 
lams. Palikimai „vargšų naudai“, „pamaldoms“ ar tik „labdarai“ 
būdavo pripažįstami galiojančiais. Jei nebūdavo paminėtas pati- 
kėtinis, jį paskirdavo bažnytinis teismas. Jei paveldėtoju buvo pa- 
skelbta neįteisinta bendrija ar Korporacija, neturinti teisės turėti 
nuosavybę, bažnytinis teismas skirdavo patikėtinį, tvarkantį pali- 
kimą tų organizacijų vardu. Tokios patikėtinės nuosavybės teisės 
normos vis dar veikia Jungtinėse Valstijose. 

Tada, kai testatoriaus norai negalėjo būti išpildyti dėl fizinės 
negalimybės (pvz., jei paveldėtojas miręs) ar dėl neteisėtumo (pvz., 
jei paveldėtojas eretikas ar jei palikimas neteisėtas pagal pasaulie- 
tinę teisę), bažnytinis teismas patenkindavo testatoriaus norus 
„kiek įmanoma geriau“ (normandišku prancūzų kalbos dialektu — 
cy pres, „kiek įmanoma arčiau“). Būdavo surandamas kitas pavel- 
dėtojas, panašus į paminėtąjį. Paveldėtojui vietoje žemės ar kokių 
nors teisių į ją būdavo duodamas koks nors ekvivalentas. Cy pres 
doktrina vis dar vyrauja Jungtinėse Valstijose. 

Testamentų kanonų teisė buvo pagrįsta bažnyčios ir bažnyti- 
nių teismų jurisdikcija religiniam paskutinės valios pareiškimo ak- 
tui. Testamento laisvė iš esmės buvo suprantama kaip laisvė pri- 
sidėti prie religinių ir labdaros darbų, nors tai neišvengiamai apėmė 
ir laisvę savo turtą palikti giminaičiams ir bičiuliams. Kiekvienas 
palikimas statydavo ant kortos velionio sielos gerovę. Be to, ant 
kortos buvo statoma palikimo beneficiarijų gerovė, ypač religinių 
ir labdaringų palikimų atveju. Bet paveldėjimo be testamento ka- 
nonų teisė, nors ir buvo iš dalies pagrįsta bažnyčios ir bažnytinių 
teismų jurisdikcija velionio sielos gerovei, kartu iš dalies buvo pa- 
grįsta bažnyčios ir bažnytinių teismų jurisdikcija našlėms ir naš- 
laičiams. Būtent toks dvejopas kanonų teisės jurisdikcinis pagrin- 

das išlikusius germanų ir romėnų teisinius institutus įsiejo į nau- 
jąjį paveldėjimo teisės darinį. Iki pat mūsų dienų esama dialekti- 
nės įtampos tarp testamento teisės (tik iš dalies perimtos iš romė- 
nų teisės) ir palikimo be testamento teisės (tik iš dalies perimtos 
iš germanų liaudies teisės). 

Taigi, jei sakoma, kad paveldėjimo kanonų teisė yra kanonų 
teisės, kaip visumos, sistemos posistemė, kartu pripažįstama, kad 
jos - kaip ir visos kanonų teisės - struktūrinis vientisumas pagrįs- 
tas sąmoningu prieštaraujančių elementų derinimu. 


Nuosavybės kanonų teisė 


Vargu ar bažnytiniai teismai galėjo pretenduoti į tokią plačią 
nuosavybės santykių jurisdikciją, kokią jie turėjo šeimos santykių 
ir paveldėjimo atžvilgiu?. Tačiau jų jurisdikcija nuosavybės reika- 
lų atžvilgiu jokiu būdu nebuvo menka, ir iš jos išaugo svarbi teisės 
visuma. Bažnyčia turėjo milžinišką turtą, kurį įgijo dovanojimų ir 
mokesčių dėka, taip pat eksploatuodama jai pačiai priklausiusias 
žemės ūkio, pramonės ir prekybos įmones. Tariama, kad bažny- 
čiai priklausė nuo ketvirtadalio iki trečdalio visos Vakarų Euro- 
pos žemės. Nenuostabu, kad ne tik bažnyčios teisės mokslininkai, 
bet ir bažnytiniai teismai ir įstatymų leidėjai turėjo daug ką pasa- 
kyti apie teises ir pareigas, susijusias su tokio turto valdymu, nau- 
dojimu ir tvarkymu. Be to, kanonų teisė turėjo pasisakyti ir apie 
teises ir pareigas, susijusias su pasaulietine nuosavybe. 

Žinoma, nuosavybės kanonų teisę ano meto pasaulietinė teisė 
paveikė Žymiai labiau negu šeimos santykių kanonų teisę. Juk, 
pirmiausia, niekas ir niekada neteigė, kad nuosavybė - net bažny- 
čios nuosavybė — turi sakramentinį pobūdį. Materialiniai bažny- 
čios resursai visada buvo traktuojami kaip jos „žemiškosios“ val- 
džios dalis. Negana to, feodalinės žemvaldystės kontekste 
bažnytinės nuosavybės teisės dažnai būdavo glaudžiai susijusios 
su pasaulietinės nuosavybės teisėmis. Pavyzdžiui, parapija galėjo 
„turėti“ savo Žemę ir pastatus atskirai „nuo“ vyskupijos ar aba- 
tijos (parapijų bažnyčios kaip vienuolynų nuosavybė buvo reiški- 
nys, nuo XII a. plačiai paplitęs visoje Europoje), o vyskupija ar 

abatija galėjo „turėti“ tą pačią Žemę nepriklausomai „nuo“ baro- 
no. Ginčai dėl žemės rentos, kurią parapija mokėjo vyskupijai ar 
abatijai, paprastai priklausė bažnytinių teismų jurisdikcijai ir bu- 
vo sprendžiami pagal kanonų teisę; tuo tarpu ginčai dėl feodali- 
nių prievolių ir paslaugų, kurias vyskupija ar abatija buvo skolin- 
ga baronui, paprastai priklausė pasaulietinių teismų jurisdikcijai 
ir buvo sprendžiami pagal pasaulietinę teisę (nors šiuo atveju dėl 
jurisdikcijos bažnytiniai teismai varžėsi su pasaulietiniais teismais). 
Bažnyčia egzistavo ir ano meto feodalinės ekonominės santvar- 
kos viduje, ir už jos. Jos nuosavybės teisė neišvengiamai buvo iš 
dalies feodalinė. Panašiai bažnyčia egzistavo ir ano meto miestų 
ekonominės santvarkos viduje, ir už jos, o ši santvarka vyravo 
tūkstančiuose laisvųjų miestų ir miestelių, XI, XII ir XIII a. atsira- 
dusių Europoje. Todėl jos nuosavybės teisė neišvengiamai buvo iš 
dalies miestiškos kilmės. Tačiau nuosavybės santykių kanonų tei- 
sė iš dalies buvo nefeodalinė ir nemiestiška, t.y. iš dalies ji buvo 
pagrįsta specifiniais bažnytiniais motyvais ir kanonų teisės kaip 
visumos principais. Ano meto kanonistai ne tik pirmą kartą susis- 
temino nuosavybės teisę; jie įvedė tam tikras visai naujas nuosa- 
vybės teisės sąvokas ir normas, kurios giliai ir ilgą laiką veikė 
Vakarų teisės tradiciją. 

Didžioji dalis bažnyčios žemių ir pastatų nuo XI iki XV a. baž- 
nyčiai priklausė pagal valdymo teisę, Anglijoje žinomą kaip „sava- 
noriška išmalda“ (normandišku prancūzų kalbos dialektu - frankal- 
moign; lotyniškai — libera elemosina). Paprastai dovanotojas (ar keli 
dovanotojai kartu) dovanodavo Dievui ir paminėtai bažnytinei 
korporacijai, jos pareigūnams ir nariams: pvz., „Dievui ir Dam- 
frio abatijos šv. Vilfredui, ir abatui Duncanui, ir šv. Vilfredo vie- 
nuoliams“. Jei dovanojimo tikslas buvo pastatyti bažnyčią, ligoni- 
nę ar mokymo įstaigą, dovanojimas galėjo apimti ne tik žemę, bet 
ir resursus, reikalingus pastatui pastatyti, jam prižiūrėti ir užtik- 
rinti jo funkcionavimui ateityje. Tačiau dovanotojas dažnai išsau- 
godavo teisę į žemę sau ir savo paveldėtojams. Štai jis dažnai 
galėdavo pasilikti teisę „pasiūlyti“ naują kunigą jo Žemėje pasta- 
tytai bažnyčiai, kai tik kunigo pareigos būdavo vakuojančios: to- 
kia patronato (advocatio, „advowson“) teisė buvo vertinga nuosa- 

vybė; jos dėka buvo galima kokiam nors Žmogui (pvz., giminai- 
čiui) suteikti pareigas, kurios galėjo būti pelningos. Be to, dovano- 
tojas sau ir savo paveldėtojams galėjo pasilikti teisę į Žemės rentą, 
feodalines prievoles, karo tarnybą ir kitas teises, priklausiusias tos 
žemės valdai. Tačiau kartais dovanotojas galėdavo pareikšti norą 
labdaringiems tikslams atiduoti ne tik žemės sklypo valdymo tei- 
sę, bet ir visas teises, priklausiusias to žemės sklypo valdai. Tokiu 
atveju galėjo prireikti asmenų, feodalinėje hierarchijoje užiman- 
čių aukštesnę vietą negu dovanotojas, sutikimo netekti tų pačių 
teisių. Bažnyčios Žemė, šitaip išlaisvinta nuo visų feodalinių įsi- 
pareigojimų, visiškai skyrėsi nuo ano meto pasaulietinei žemval- 
dystei būdingos feodalinės nuosavybės, labai apkrautos įvairiau- 
siomis prievolėmis. Faktiškai didesnė dalis žemės, kurią bažnyčia 
turėjo, remdamasi savanoriška išmalda, šitaip buvo išlaisvinta nuo 
feodalinių prievolių. 

Bažnytinė nuosavybė ryškiai skyrėsi nuo feodalinės nuosavy- 
bės ne tik todėl, kad daugeliu atvejų buvo išlaisvinta nuo feoda- 
linių įsipareigojimų, bet ir dėl jos korporacinio bažnytinio pobū- 
džio, t.y. tai visada buvo bažnytinės korporacijos, o ne pavienio 
asmens nuosavybė. Negana to, ji visada tarnavo korporacijos tiks- 
lams. Ji buvo tai, ką vokiečiai vadina Zweckvermėogen („tiksline 
nuosavybe“). Kanonų teisė reikalavo ją panaudoti tiems tikslams, 
dėl kurių ji buvo įgyta; šiuo požiūriu ji buvo susijusi su patikėtinės 
nuosavybės institutu. Tos bažnytinės korporacijos, kuri turėjo nuo- 
savybę - tai galėjo būti abatija (vienuolių namai), vyskupija, pa- 
rapija, universitetas, ligoninė, arkivyskupija ar net patys popie- 
žiai, - pareigūnai buvo patikėtiniai, iš kurių kanonų teisė reikalavo 
nuosavybę panaudoti tikslingai — tų [asmenų], dėl kurių ji buvo 
įgyta, labui. 

Bažnytinę nuosavybę XII a. traktuoti kaip „patikėtinę nuosa- 
vybę“ reiškia pernelyg laisvai interpretuoti šį terminą, kuris po 
keturių šimtmečių anglų teisėje įgavo specifinę prasmę. Tačiau 
istoriškai angliška patikėtinės nuosavybės sąvoka kilo iš „naudo- 
jimo“ sąvokos, kuri visoje Europoje buvo žinoma ir vartojama nuo 
XII a., o Anglijoje susiformavo XIV ir XV a. kanclerio teisme. Žemė 
ir kitoks turtas būdavo perduodamas tam tikriems asmenims, kad 


318 


6. KANONŲ TEISĖS SISTEMOS STRUKTŪRINIAI ELEMENTAI 


juo „naudotųsi“ atskiros bažnyčios, vienuolynai ar kitokie bažny- 
tiniai dariniai. Ši praktika plačiai paplito XIII a., įsisteigus įvai- 
riems pranciškonų ordinams, kadangi pagal jų pačių taisykles jiems 
buvo draudžiama turėti nuosavybę, pranokstančią kasdienes reik- 
mes. Asmuo, kuriam buvo perduodamas turtas, „valdė“ jį, bet 
kanonų teisė - o galiausiai Anglijoje ir kanclerio teismas — reika- 
lavo, kad jis turtą valdytų labui tų, kuriems naudotis tas turtas 
buvo duotas. 

„Naudojimas“ (kaip ir vėliau atsiradusi anglų „patikėtinė nuo- 
savybė“) suponavo tris šalis: dovanotoją, apdovanotąjį ir benefi- 
ciarijų. Apdovanotasis priimdavo dovanojimą kaip beneficiarijaus 
patikėtinis. Tačiau paprastai turtas, perduotas bažnytinei korpo- 
racijai, buvo valdomas tos korporacijos; ji ir buvo apdovanotasis. 
Bet kartu ji buvo ir beneficiarijus. Jei jos pareigūnai turėjo įgalio- 
jimus valdyti korporacijos nuosavybę, ja naudotis ir ją tvarkyti, iš 
jų buvo reikalaujama, kad tokius įgaliojimus jie vykdytų kaip „pa- 
tikėtiniai“. Net dabar tai yra anglų kompanijų teisės ir amerikie- 
čių korporacijų teisės norma. Tokia buvo ir tokia yra Romos kata- 
likų bažnyčios kanonų teisės norma. 

Be to, kanonistai sukūrė teisinį mechanizmą, pavadintą „fon- 
du“ arba „turto korporacija“ (universitas bonorum), skirtinga nuo 
„asmenų korporacijos“ (universitas personarum). Šios sąvokos vi- 
siškai nebūta senovės romėnų ir germanų teisėje. Nors ji neturi 
tikslaus analogo vėlesnėje anglų pasaulietinėje teisėje, ją perėmė 
kitų Europos šalių pasaulietinės teisės sistemos (vokiečiai šią są- 
voką išreiškia žodžiu Stiftung, prancūzai — fondation). Šis institu- 
tas — tai personifikavimas tų tikslų, kuriems buvo skiriama nuo- 
savybė, pinigai, žemė ir nedaiktiškosios teisės. Štai pati bažnytinė 
beneficija - nuosavybės teisės ir pareigos, susijusios su tam tikra 
bažnytine pareigybe, šiai pareigybei priklausančios pajamos iš eko- 
nominės veiklos ir visos kitos papildomos pajamos - buvo trak- 
tuojama kaip juridinis asmuo, turintis įgaliojimus per savo parei- 
gūnus tvarkyti savo ekonominius ir teisinius reikalus kaip atskiras 
vienetas. Ligoninė, vargšų prieglauda ar mokymo įstaiga, vysku- 
pija ar abatija galėjo būti traktuojama ne tik kaip asmenų, bet ir 
kaip turto korporacija. 

Be moderniųjų „korporacinės nuosavybės“, „patikėtinės nuo- 
savybės“ ir „fondo“ sąvokų, kanonistai sukūrė ir moderniąją val- 
dymo teisės apsaugos sampratą. Štai XII a. jie sugalvojo teisinį 
ieškinį dėl Žemės, turto valdymo ir nedaiktiškųjų teisių atstatymo; 
jo dėka ankstesnis savininkas, iš kurio tos teisės buvo atimtos prie- 
varta ar apgaule, galėjo jas atsiimti iš dabartinio savininko pa- 
prasčiausiai įrodydamas, kad valda iš jo buvo atimta neteisėtai, ir 
jam nereikėjo įrodyti, kad jis turi daugiau teisių į šią valdą. 

Valdymo teisės apsaugos priemonės buvo reikalingos todėl, kad 
tuo metu besivaržantys pretendentai labai dažnai užgrobdavo ar- 
ba atsiimdavo žemę jėga. Kai du asmenys pretenduodavo į tą pa- 
čią vyskupiją ar abatiją ir savininką išvydavo ginkluoti jo prieši- 
ninko rėmėjai, bažnyčiai šioje kovoje tekdavo dalyvauti tiesiogiai. 
Ginčininkai galėjo būti ir bažnytininkai — patys vyskupai ar aba- 
tai, — ir pasaulietiniai senjorai, pretenduojantys atstovauti vysku- 
pams ar abatams. Prievartinis savininko išvarymas buvo vadina- 
mas spoliatio („tyčiniu užgrobimu“ arba „apiplėšimu“). Spręsdami 
šią problemą bažnyčios susirinkimai, patriarchai, popiežiai ir kiti 
bažnyčios hierarchai iki XII a. laikas nuo laiko pareikšdavo, kad 
prieš galutinai išsprendžiant šalių teisių klausimą turi būti atsta- 
tytos ankstesnio savininko valdymo teisės. 

Savo veikalo Decretum (iš pradžių vadinto Prieštaraujančių 
kanonų derme) Causae II ir III Gracianas sprendė užgrobimo klau- 
simą remdamasis dviem labai sudėtingais kazusais; abiejuose fi- 
gūravo vyskupas, iš kurio prievarta buvo atimta nuosavybė dėl 
jam priskiriamų nusikaltimų. Dvi svarbios šios analizės dalys yra 
atsakymai į Causa II pateiktą Ouaestio 2 ir Causa III pateiktą 
Ouaestio 1. Abu labai trumpi. 

Pirmasis Ouaestio pavadintas taip: „Tai, kad apiplėštas asmuo 
negali būti paduotas į teismą, nustatyta daugelio autoritetų“. To- 
liau cituojami trys popiežiai; citatų prasmė ta, kad „prieš patei- 
kiant ieškinį viskas turi būti sugrąžinta tam asmeniui, kuris tai 
valdė“. Cituojamas vyskupo Eusebijo laiškas Aleksandrijos ir Egip- 
to vienuoliams: „Jūsų laiškuose mes skaitome, kad kai kurie vys- 
kupai jūsų šalyse buvo apkaltinti savųjų avelių..., o iš kai kurių 

buvo atimti jų daiktai, o kai kurie jėga išvaryti iš savo vyskupijų. 
Jūs žinote, kad jų negalima šaukti į provincijos ar visuotinį sino- 
dą... ar kaip nors kitaip teisti tol, kol viskas, kas iš jų buvo atimta, 
nebus visiškai sugrąžinta jų valdžiai pagal įstatymus.“ Po to pa- 
našiame kontekste cituojami du popiežių laiškai. 

Causa III pateiktas Ouaestio 1 pavadintas taip: „Ar turi būti 
atstatytos teisės tokio asmens, kuris buvo apiplėštas“. Ir šiuo at- 
veju Gracianas cituoja du popiežių laiškus, kuriuose tvirtinama, 
kad apiplėšti arba išvaryti vyskupai turi atgauti (redintegranda, 
„atstatyti“) viską dar prieš pateikiant jiems kaltinimus. Viename 
popiežių laiške konstatuojama štai kas: „Nė vienas iš jų vyresnių- 
jų ar pavaldinių tenedrįsta kaip nors juos apkaltinti tol, kol iš jų 
atimtos jų bažnyčios, daiktai ar valdžia““. 

Po to, remdamasis šiais dviem popiežių laiškais, parašytais kon- 
krečių kazusų dingstimi, Gracianas formuluoja labai bendrą nor- 
mą. Kiekvienas asmuo turi teisę reikalauti teismo sprendimo at- 
statyti jo valdymo teises į viską, kas buvo iš jo atimta, įskaitant 
nedaiktiškąsias teises ir įgaliojimus ir nepriklausomai nuo to, ar 
visa tai buvo atimta jėga, ar apgaule; be to, teismo sprendimas, 
kuriuo atstatomos teisės, nukreiptas ne tik prieš tiesioginį skriau- 
dėją, bet ir prieš trečiuosius asmenis. 

Teisininkai, XII a. antroje pusėje ir XIII a. pirmoje pusėje „glo- 
savę“ Graciano Decretum, griebėsi šios normos bendrumo. Papras- 
toji glosa, t.y. visuotinai priimta traktato interpretacija, parašyta 
Johano Teutono 1215 m., Causa II, Ouaestio 2 anotavo šitaip: „Skir- 
tumas tarp šio guaestio ir guaestio 1, Causa III, yra tas, kad res- 
titucija čia siūloma remiantis exceptio [t.y. esama argumentuotų 
prieštaravimų pateiktam kaltinimui], o ten ji siūloma remiantis 
ieškiniu [t.-y. nepriklausomu ieškinio pateikimu]“. Jono Faventino 
glosoje sakoma: „Causa III, guaestio 1: atkreipkite dėmesį, kad tai, 
kas kalbama apie apiplėštus vyskupus, taikoma apskritai visiems 
bažnytininkams“. (Faktiškai Gracianas šią normą taikė visiems 
asmenims.) O Huguccio rašė: „Causa III, guaestio 1, c. 3: jei iš 
kokio nors asmens prievarta, grasinimais arba apgaule priešinin- 
kas atėmė jo daiktus, to asmens teisės turi būti atstatytos“. 

Graciano norma buvo vadinama canon redintegranda („resti- 
tucijos norma“). Netrukus po Graciano kanonistai sugalvojo nau- 
ją ieškinį, vadinamą condictio ex canone redintegranda; vėliau jis 
buvo vadinamas actio redintegranda, o dar vėliau - actio spolii („ieš- 
kinys dėl užgrobimo“)". Actio spolii galėjo būti taikomas bet ko- 
kiam turto užgrobimui (įskaitant užgrobimą apgaule); jis galėjo 
būti taikomas siekiant atgauti nedaiktiškąsias teises, kilnojamąjį ir 
nekilnojamąjį turtą; jį buvo galima nukreipti prieš trečiuosius as- 
menis, įskaitant ir tuos asmenis, kurie nevaldo ginčytino turto; o 
iš ieškovo nebuvo reikalaujama pateikti dokumentus, patvirtinan- 
čius jo nuosavybės teisę į žemę, turtą ar teises, kurias atstatyti jis 
reikalavo. Galiausiai tokį ieškinį galėjo pateikti net asmuo, kuris 
pats valdė neteisėtai. Imkime kraštutinį atvejį: jei A prievarta at- 
ėmė B turtą, o po to kerštaudamas B prievarta atėmė A turtą, tai 
A turi teisę reikalauti teismo sprendimo, atstatančio jo valdymo 
teises. Principas buvo toks: asmuo, iš kurio buvo atimtas turtas, jei 
jis gali įrodyti, kad turtas buvo atimtas prievarta ar apgaule, pri- 
valo turėti teisę į išankstinę restituciją pagal teismo sprendimą 
dar iki to, kol bus išnagrinėti kiti bylos aspektai, ir jam draudžia- 
ma imtis savavališkų neteisėtų veiksmų. 

Valdymo teisės apsauga feodalinėje visuomenėje buvo nepa- 
prastai svarbi. Juk toje visuomenėje tai, kas šiandien vadinama 
nuosavybe, dažniausiai buvo padalyta keliems asmenims. Feoda- 
linis nekilnojamojo turto valdytojas turėjo žemę kaip savo senjoro 
leną, o senjoras irgi galėjo ją turėti kaip karaliaus leną: senjoras 
galėjo teisėtai pasinaudoti ta žeme kokiems nors tikslams, be to, 
jis galėjo turėti teises į kai kuriuos šios žemės duodamus vaisius; 
valdytojas neturėjo nuosavybės teisės į šią Žemę, tačiau jam reikė- 
jo teisinės apsaugos nuo atėjūnų kėsinimosi į jo valdymo teises. 
Todėl tai, kad kanonistai išnagrinėjo, kaip turi būti atstatytos api- 
plėšto asmens teisės į tai, ką jis turėjo, ir konstatavo, jog jo teisės 
turi būti atstatytos nereikalaujant įrodyti ką nors daugiau, išsky- 
rus „apiplėšimo“ faktą, buvo visuotinai svarbu. 

Viena iš svarbiausių karališkosios teisės stiprėjimo XII-XIII a. 
Europoje varomųjų jėgų buvo poreikis turėti stipresnę centrinę 
valdžią, galinčią palaikyti taiką tarp baronų. Ir šiuo požiūriu ka- 

nonų teisės norma, smerkianti netgi didesnes teises turinčio as- 
mens neteisminę savigyną, buvo labai patraukli. 

Priešingai, romėnų teisė, išdėstyta Justiniano tekste, galėjo la- 
bai nedaug padėti sprendžiant dvigubą valdymo teisės apsaugos 
ir savigynos draudimo problemą. Kodekse, Digestuose ir Institu- 
cijose ši problema paliesta tik prabėgom. 

Kodekse pateikti trys interdiktų, išleistų imperatorių Diokle- 
ciano, Maksimiano ir Cezarių valdymo laikų pretorių, pavyz- 
džiai". (Interdiktas — tai tiesioginis įsakas šalims, kuriame išdės- 
toma teisinė norma, apimanti kazusą, šalių pateiktą pretoriui.) Šis 
interdiktas buvo vadinamas unde vi („koks jėgos naudojimo pa- 
grindas“). Trijuose Justiniano pavyzdžiuose interdiktas taikomas 
trims skirtingoms faktinėms situacijoms. Pirmoje situacijoje preto- 
rius tvirtina: „Teisėtas savininkas turi teisę panaudoti saikingą 
jėgą, kad duotų atkirtį bet kokiai prievartai, panaudojamai turint 
tikslą atimti iš jo turtą, su ta sąlyga, kad tą turtą jis valdo pilna- 
teisiškai“. Galima manyti, kad čia kalbama tik apie teisę ginti nuo- 
savybę nuo tiesioginio antpuolio šią akimirką. Kanonistams toks 
dalykas visai nesisiejo su tomis problemomis, kurios davė postū- 
mį atsirasti canon redintegranda ir actio spolii. Be to, dera pažymė- 
ti, kad ši norma saugo nuosavybę, o ne tik valdymą. Tuojau pat po 
pirmojo eina antrasis interdikto 1nde vi pavyzdys: „Veikiančiosios 
teisės norma yra tokia: tie, iš kurių jėga buvo atimta nuosavybė, 
remdamiesi interdiktu gali ją susigrąžinti, nepraėjus šiam reikalui 
nustatytam vienerių metų laikui, o paveldėtojai yra atsakingi už 
tą sumą, kuri per tą laiką pateko į jų rankas“. Ir šiuo atveju gali- 
ma spėti, kad visa tai beveik nesisieja su savigynos problema. Be 
to, pavyzdyje nenurodoma, ar ieškovas, kad susigrąžintų valdą, 
turi įrodyti savo nuosavybės teisę. Trečiasis pavyzdys beveik nie- 
ko neprideda prie antrojo. 

Digestuose šiuo klausimu pasisakoma išsamiau. Pastraipoje, kuri 
vadinasi „Dėl interdikto Vi et Armata“ esama dviejų su šiuo klau- 
simu susijusių fragmentų — vienas iš Ulpiano, kitas iš Pomponi- 
jaus. Ulpianas pateikia šiek tiek kitokią negu Kodekse interdikto 
versiją: „Pretorius sako: „Jeigu tu arba tavo vergai jėga atėmėte iš 
kokio nors asmens nuosavybę, kurią jis tuo metu turėjo, aš paten- 

kinsiu ieškinį tik per metus; bet kai praeis metai, aš patenkinsiu 
tik ieškinį dėl tokio daikto, kuris pateko į rankas asmeniui, iš ieš- 
kovo atėmusiam turtą jėga.“ Po to Ulpianas komentuoja šitaip: 
„Šis interdiktas buvo skirtas asmens, kuris buvo išvarytas jėga, 
naudai; juk visiškai teisinga tokiomis aplinkybėmis jam padėti. Šis 
interdiktas buvo skirtas tam, kad leistų jam susigrąžinti valdą.“ 
Lieka neaiškus klausimas, kaip buvo ginama nuosavybė, kuri ro- 
mėnų teisėje buvo griežtai atskirta nuo valdymo. Ar tikrasis savi- 
ninkas gali panaudoti jėgą, kad atimtų valdą iš tokio asmens, ku- 
ris ją savinasi remdamasis melaginga pretenzija į nuosavybę? Apie 
tai Ulpianas nieko nesako. Tačiau jis labai esmingai apriboja in- 
terdikto veikimo sritį, pareikšdamas: „Šis interdiktas apima ne 
visas prievartos rūšis, o tik tokią prievartą, kuri naudojama prieš 
asmenis, iš kurių atimta valda. Jis apima tik žiaurią prievartą ir 
tokius atvejus, kai iš šalių atimama žemės valda, pvz., žemės skly- 
pas arba pastatas, bet niekas kita...“ Pomponijus priduria trumpą 
pastabą: „Tačiau jei tu išvarytas ginkluota jėga, tu turi teisę susi- 
grąžinti žemę, net jei iš pradžių ją įsigijai prievarta, arba slapčia, 
arba remdamasis ginčytina nuosavybės teise“. Atkreipkime dė- 
mesį, kad tikrasis savininkas valdą galėjo įsigyti prievarta, slapčia 
ar remdamasis ginčytina nuosavybės teise“. 

Galiausiai Institucijose esama pastraipos, kurioje kalbama apie 
interdiktą unde vi ir kuri labai panaši į tose pačiose Institucijose 
pateiktą pastraipą iš didžiojo romėnų teisininko Gajaus, gyvenu- 
sio II a. pr. Kr. antroje pusėje, raštų. Ši pastraipa paaiškina kai 
kuriuos dalykus, tačiau kitus dalykus supainioja dar labiau. Iš pra- 
džių tvirtinama, kad interdiktas (taikomas tik žemei ir pastatams) 
gina teises net tuo atveju, jei asmuo, iš kurio jėga atimta valda, 
pats ją įsigijo taip pat, kaip ir grobikas, — „jėga arba slapčia, arba 
savavališkai“ (vi, clam, precario). Toliau tvirtinama, kad „jei as- 
muo užvaldė kokį nors daiktą jėga ir jis yra jo nuosavybė, tai jis 
praranda to daikto nuosavybės teisę...“ Tačiau neaišku, kieno nuo- 
savybe tas daiktas tampa. Galiausiai šioje pastraipoje remiamasi 
Lex Julia, kur kalbama apie privačią ir viešąją prievartą ir konsta- 
tuojama, kad jeigu asmuo jėga atėmė valdą iš kito asmens, tai jis 
kaltas dėl privačios prievartos, jeigu ši prievarta buvo neginkluo- 

ta; bet jeigu prievarta buvo ginkluota, jis kaltas dėl viešosios prie- 
vartos. „Mūsų supratimu, „ginklo“ terminas apima ne tik skydus, 
kardus ir šalmus, bet ir lazdas bei akmenis.“ 

Labai daug paaiškina teisinio gynimo nuo neteisėto valdos at- 
ėmimo traktuotės Justiniano tekstuose palyginimas su to paties 
klausimo traktuote Graciano Decretum. Tam tikra prasme popie- 
žių laiškai Gracianui turi tokią pat reikšmę, kaip Ulpianui, Pom- 
ponijui ir Gajui — pretoriaus interdiktai. Tačiau pacituoti romėnų 
teisininkų komentarai daug labiau atitinka interdiktų formuluo- 
tes. Romėnų teisininkai linkę prisirišti prie autoritetingos normos 
formulavimo, o ne ekstrapoliuoti ją, nors jie ir gali kai ką pridurti 
prie šios normos apimamų kazusų. Paprastai jie laikosi perskyrų, 
konstatuojamų ar implikuojamų šios normos. Štai, jeigu interdikte 
sakoma „žemė“, tai jį komentuodamas romėnų teisininkas linkęs 
sakyti, kad šis terminas žymi „žemę, o ne kilnojamąjį turtą“. Tuo 
tarpu Gracianas linkęs ieškoti principo, grindžiančio šią autorite- 
tingą taisyklę. Jeigu Žemė, tai kodėl ne ir kilnojamasis turtas? O 
jeigu žemė ir turtas, tai kodėl ne teisės? Autoritetai kalba apie 
„vyskupą“; Gracianas prideda ir abatą, ir kitokį dvasininką, o ga- 
liausiai apskritai bet kokį asmenį, kadangi principas jam yra tas 
pats. Šitaip Gracianas savąją užgrobimo analizę užbaigia visa api- 
mančiu principu, pritaikomu įvairiausioms situacijoms, tuo tarpu 
romėnų tekstai pateikia tik gana siaurai suprantamų ir sunkiai 
paaiškinamų pabirų normų rinkinį. 

Iš panašių į cituotus romėniškų tekstų išsunkti rišlią asmenų, 
iš kurių neteisėtai atimta nuosavybė, teisių doktriną — tai buvo 
genialus XII ir XIII a. romėnų teisės mokslo laimėjimas. Romanis- 
tai tai padarė, interdiktams unde vi ir vi et armata bei Ulpiano, 
Pomponijaus ir Gajaus komentarams taikydami tą pačią logiką, 
kurią Gracianas pritaikė pirmųjų popiežių sprendimams ir kurią 
vėlesnių laikų kanonistai glosatoriai pritaikė paties Graciano vei- 
kalui. Veikiami tiek kanonų, tiek romėnų teisės mokslo, įvairūs 
pasaulietiniai Europos valdovai leido savo įstatymus, pagal ku- 
riuos net teisėtas savininkas neturi teisės jėga arba apgaule išvyti 
valdos turėtojo, o valdos turėtojas, kurio teisė pagrįsta ankstesniu 
neteisėtu nusavinimu, turi atsisakyti valdos, net jeigu galiausiai, 

pateikęs kitą ieškinį, jis ir susigrąžintų nuosavybę, jei ji jam pri- 
klauso. 

Kad ir kokie motyvai būtų lėmę pasaulietinių valdžių politiką, 
kanonistų canon redintegranda ir actio spolii pirmiausia buvo skirti 
ne apsaugoti valdai kaip tokiai, o nubausti savigynai ir nesąžinin- 
gumui. Tai akivaizdžiai rodo kita kanonistų naujovė, būtent mo- 
difikacija tos romėnų teisės doktrinos, kuri valdytojui leido įgyti 
nuosavybės teisę į žemę, praėjus pakankamam laiko tarpsniui, su 
sąlyga, kad valdą jis įsigijo teisėtai. Pavyzdžiui, jei koks nors as- 
muo nusipirko Žemę, pasitikėdamas pardavusiojo asmens sąži- 
ningumu, bet vėliau sužinojo, kad pardavėjas neturėjo nuosavy- 
bės teisių į šią Žemę, tai tas asmuo galiausiai galėjo gauti absoliučią 
nuosavybės teisę pagal „senaties teisę“. Tačiau, kanonistų požiū- 
riu, jei valdytojas žinojo, kad žemė jam priklauso neteisėtai, ir jei 
jis Žinojo, kam ji priklausė teisėtai, tada iš jo pusės buvo nesąži- 
ninga ir nuodėminga toliau turėti tos žemės valdą. XII a., tuojau 
po to, kai pasirodė Graciano traktatas, vienas anoniminis auto- 
rius tokį turėjimą pavadino vagyste, o dar vėliau popiežius Ino- 
centas III išleido potvarkį, pagal kurį tas, kuris pretenduoja į nuo- 
savybę pagal senaties teisę, turėdamas valdą, niekada neturėjo 
žinoti, kad valdos objektas priklausė kitam. Ši kanonų teisės sąly- 
ga labai prieštaravo daugelio Europos sričių pasaulietinei teisei. 
Nežiūrint to, ji yra nuosavybės kanonų teisės sistemos pamatinis 
struktūrinis elementas. 


Sutarčių kanonų teisė 


Išsamus sutarčių teisės sąvadas bažnyčiai XII a. buvo reikalin- 
gas jau vien tam, kad būtų galima reguliuoti daugybę ekonominių 
sandorių tarp bažnytinių korporacijų'“. Be to, bažnytiniai teismai 
siekė Žymios jurisdikcijos (ir gavo ją), reguliuojančios ekonomines 
sutartis tarp pasauliečių, kai šalys į savo susitarimą įtraukdavo 
„prisiektinį įsipareigojimą“, o dėl to irgi buvo svarbu, kad sutar- 
čių kanonų teisė būtų gerbiama. Negana to, santuokos kanonų 
teisėje būta svarbių sutarčių teisės elementų. 

Į sutarčių teisę — net labiau negu į nuosavybės teisę - kanonis- 
tai galėjo įtraukti labai daug sąvokų ir normų, kurias tuo metu 
kūrė atrastų Justiniano tekstų glosatoriai. Būta dviejų šio reiškinio 
priežasčių: pirma, senovinė romėnų teisė (ypač ius gentium) sutar- 
čių srityje buvo pasiekusi aukštą išsivystymo lygį, ir daugelis joje 
vartotų terminų bei konkrečių klausimų sprendimų XII a. galėjo 
būti pritaikyti Vakarų Europoje pradedančiam klestėti prekybi- 
niam gyvenimui; antra, XII a. romėnų teisės glosatoriai buvo ypač 
įgudę rekonstruoti ir keisti senovinę romėnų sutarčių teisę, iš da- 
lies kaip tik dėl tų reikalavimų, kuriuos jiems kėlė spartūs to meto 
ekonominiai pokyčiai. 

Štai senovinė romėnų teisė įvardijo įvairius sutarčių sudarymo 
būdus ir įvairius sutarčių tipus; pavadinimai apėmė visas šias 
sutarčių formas. Antai Gajus rašė, kad tam tikros sutartys buvo 
sudaromos ištariant tam tikrą nustatytą žodinę formulę, kitos — 
oficialiu įrašu tam tikrose sąskaitų knygose, trečios — pristatant 
sutartyje nurodomą objektą, o ketvirtos — neformaliai išreiškiant 
sutikimą. Trečiajai sutarčių, sudaromų pristatant nurodomą ob- 
jektą, klasei Gajus priskyrė piniginę paskolą arba paskolą vartoja- 
mų daiktų pavidalu, paskolą daikto, grąžintino in specie, pavida- 
lu, depozitą (grąžintiną pareikalavus) ir užstatą (užtikrinantį tam 
tikro įsipareigojimo vykdymą). Ketvirtajai sutarčių, sudaromų ne- 
formaliai išreiškiant sutikimą, klasei Gajus priskyrė pardavimą, 
nuomą, partnerystę ir mandatą (tarpininkavimo formą). Vėliau 
romėnų teisininkai pridėjo dar keletą kitų sutarčių klasių. Pati 
svarbiausia buvo nenominuota („bevardė“) sutartis, suskirstyta į 
keturis tipus: dovanojimas už dovanojimą (do ut des), dovanoji- 
mas už veiksmą (do ut facias), veiksmas už dovanojimą (factio ut 
des), veiksmas už veiksmą (factio ut facias). Nenominuotos sutar- 
tys galėjo tapti ieškinio objektu tik po to, kai viena šalis įvykdė 
savo pažadą. 

Be kruopščios sutarčių klasių ir tipų klasifikacijos, Justiniano 
tekstai apėmė šimtus pabirų normų, reguliuojančių sutarčių vyk- 
dymą: teisininkų nuomones, išnagrinėtų bylų sprendimus, impe- 
ratorių įsakus ir t.t. Tačiau niekur nebuvo sistemingai aiškinamos 
tokios klasifikacijos ar tokių normų priežastys. 

Stengdamiesi paaiškinti šias priežastis, XI a. pabaigos ir XII a. 
glosatoriai griebėsi neaiškaus turinio Digestų pastraipos, kurioje 
buvo tvirtinama, kad netgi nenominuota sutartis suponuoja įsipa- 
reigojimą, jeigu esama atitinkamo pagrindo (causa), nors priešin- 
gu atveju taip nėra ir „todėl „nuogas“ susitarimas neduoda pa- 
galvoje tik tai, kad nenominuotos sutartys neduoda pagrindo pa- 
teikti ieškinį, kol viena šalis neįvykdė savo įsipareigojimų. Kaip 
pasakė Jamesas Gordley, „glosatoriai šiai normai priskyrė daug 
daugiau prasmės. Jie išskyrė Žodį „nuogas“ ir pavertė ji bendru 
principų; kad taptų ieškinio pateikimo pagrindu, susitarimas turi 
būti „apvilktas“. Todėl causa buvo apibrėžta kaip „drabužių“ es- 
mas. Akursijus causa apibrėžia kaip „ką nors duota ar padaryta, 
kas apvelka susitarimą““'*. Taigi Žodį causa glosatoriai vartojo 
kaip gimininį terminą, žymintį įvairias priežastis, dėl kurių įvai- 
rių tipų sutartys yra (ar turėtų būti) teisiškai saistančios. Pats Žo- 
dis turėjo daug prasminių atspalvių: pagrindas, pagrindimas, tiks- 
las, priežastis ir kt. Gordley nurodo, jog glosatoriai surado 
formuluotes, leidžiančias apibrėžti sutarčių galioseną ginčytinais 
atvejais, remdamiesi tuo, kad jie nustatė skirtumą tarp įvairių causa 
rūšių: viena vertus, tarp tikslo, dėl kurio buvo sudaryta sutartis 
(šiam tikslui apibrėžti glosatoriai pritaikė Aristotelio „tikslinės prie- 
žasties“ (causa finalis) sąvoką), ir, kita vertus, tarp motyvo, paska- 
tinusio šalis sudaryti sutartį (šiam motyvui apibrėžti glosatoriai 
pritaikė „varomosios priežasties“ (causa impulsiva) sąvoką). Ta- 
čiau tik po dviejų šimtmečių, po to, kai buvo išverstos Aristotelio 
Metafizika ir Etika, po to, kai Tomas Akvinietis Aristotelio filoso- 
fiją sistemiškai pritaikė krikščioniškajai teologijai, postglosatoriai — 
ypač XIV a. italų teisininkai Bartolo ir Baldus - įstengė žengti 
pirmyn ir atlikti ne-tik romėnų sutarčių teisės sintezę, bet ir su- 
kurti tai, ką mūsų dienomis galėtume pavadinti bendrąja sutar- 
ties teorija. Jie tai padarė, išeities tašku imdami Aristotelio pa- 
skirstomojo ir pakeičiamojo teisingumo sąvokas ir remdamiesi 
Aristotelio substancijos ir akcidencijos kategorijomis bei autentiš- 
kais Aristotelio tikslinės priežasties, formaliosios priežasties, ma- 
terialiosios priežasties ir veikiančiosios priežasties apibrėžimais“. 

Tačiau XIV a. postglosatorių sukurta sutarties teorija buvo ku- 
riama ne tik remiantis XII ir XIII a. glosatorių romanistiniu teisės 
mokslu (traktuojamu Aristotelio sąvokų, kategorijų ir apibrėžimų 
kontekste), bet ir remiantis XII ir XIII a. kanonistų teisės mokslu 
ir ypač jų teisės sistema. Romanistinį teisės mokslą kanonistai pa- 
pildė: 1) principu, pagal kurį pažadai jau savaime yra saistantys 
kaip sąžinės išraiška, nepriklausomai nuo to, ar jie „apvilkti“, ar 
ne; 2) principu, pagal kurį causa, sudaranti sutarties pagrindą ir — 
jei ji tinkama —- suteikianti sutarčiai galioseną, turi būti apibrėžia- 
ma remiantis išankstiniu moraliniu šalių įsipareigojimu, kuris ir 
pateisina tai, kad šalys sudarė konkrečią sutartį. 

Išeities tašku kanonistai pasirinko atgailos disciplinos princi- 
pą, pagal kurį kiekvienas pažadas yra saistantis nepriklausomai 
nuo jo formos: pacta sunt servanda („susitarimų reikia laikytis“). 
Todėl pateikiant ieškinį dėl sutarties pasiteisinimu negali būti tas 
faktas, kad sutartis nebuvo raštiška ar buvo sudaryta be priesai- 
kos. Kanonistai sakė: Dievo akyse priesaika nesiskiria nuo pažado 
be priesaikos; nevykdyti susitarimo įsipareigojimų lygu meluoti. 

Tačiau iš to nekilo išvada, kad visi pažadai yra saistantys. Tik 
susitarimai, pagrįsti tinkama priežastimi — sutarties teisėtumo po- 
žiūriu, - buvo traktuojami kaip teisiškai saistantys. „Causa egzis- 
tuoja, jei pasižadantis [asmuo] turėjo galvoje apibrėžtą rezultatą, 
kokį nors apibrėžtą teisinį aktą arba kokį nors labiau visa api- 
mantį dalyką, pavyzdžiui, taiką. O kad būtų apsaugota moralė, 
būtina ne tik tai, jog pasižadantis [asmuo] turėtų tikslą, bet ir tai, 
jog šis tikslas būtų protingas ir teisingas.“ 

Ir XII a. kanonistų, ir romanistų požiūriu, „protas“ ir „teisin- 
gumas“ sutarčių teisėje reikalavo pasiekti abiejų šalių laimėjimų 
ir nuostolių pusiausvyrą. Kiekvienoje sutartyje mainomi daiktai 
ar paslaugos privalėjo turėti vienodą vertę. Tai buvo vadinama 
„teisingos kainos“ principu. Pats šis pasakymas, pretium iustum, 
buvo paimtas iš Digestų pastraipos, kurioje buvo pasakyta, kad 
jeigu dvaro (fundus) pardavėjas gavo mažiau nei pusę „teisingos 
kainos“, jis gali paduoti pirkėją į teismą, bet pirkėjas išsaugoja 
teisę pasirinkti, kaip jis vykdys savo įsipareigojimą (galima tarti, 
kad jis užmokės nepriemoką arba nutrauks sutartį)“. Ši norma 

(kuri iš pirmo žvilgsnio atrodo esanti pardavėjo, kuriam užmokė- 
ta nepakankamai, teisinės ginties priemonė) Vakarų Europoje bu- 
vo pirmą kartą atgaivinta XI a. pradžios romėnų teisės vadovėly- 
je, kuris vadinosi Brachylogus; šiame vadovėlyje toji norma - tai 
charakteringas dalykas - išplėsta ir gali būti taikoma bet kokiai 
pardavimo sutarčiai“. Kanonistai taikė tą pačią normą“. Toliau 
vystoma teisingos kainos doktrina tapo pamatiniu principu, pa- 
gal kurį buvo tikrinama bet kokios sutarties galiosena. 

Žinoma, būta tokios problemos: kaip apibrėžti tai, kas teisin- 
ga? Ir romanistai, ir kanonistai išeities tašku ėmė principą, pagal 
kurį normos nustatoma teisinga kaina - tai visuotinai pripažinta 
kaina, t.y. rinkos kaina“. Buvo tariama, kad ši kaina nėra fiksuota: 
ji galėjo keistis priklausomai nuo laiko ir vietos. Kai —- kaip žemės 
atveju —- gali būti sunku nustatyti rinkos kainą, teisinga kaina gali 
būti nustatyta, išsiaiškinus iš jos gaunamų pajamų dydį arba pa- 
sidomėjus netoli esančių žemių pardavimo kainomis, o jei tai ne- 
pavyksta, pasiklausus nuomonės žmonių, ypač gerai žinančių vie- 
tines kainas. 

Nukrypimą nuo teisingos kainos romanistai traktavo kaip klai- 
dinimą arba faktinę klaidą, t.y. jie tarė, kad jeigu pirkėjas užmo- 
kėjo daugiau už rinkos kainą arba pardavėjas paėmė mažiau, taip 
atsitiko todėl, kad jie nežinojo, kokia buvo rinkos kaina; jie sugal- 
vojo įvairias žalos atlyginimo nuskriaustajam priemones priklau- 
somai nuo to, sąmoningai ar ne kita šalis jį suklaidino. Be to, jie 
taikė normą, kuri kanonistų buvo naudojama tais atvejais, kai san- 
tuoka buvo sudaroma dėl vienos šalies faktinės klaidos, - būtent 
jei šitaip suklydęs asmuo būtų sudaręs santuokos sutartį, net jeigu 
būtų Žinojęs tikrąsias aplinkybes, tada klaida nebūtų laikoma es- 
minga ir dėl jos sutartis nebūtų nutraukta. 

Tačiau kanonistams rūpėjo ir kitas pardavimo už neteisingą 
kainą aspektas, būtent antpelnis, gautas vienos iš šalių. Paties pa- 
sipelnymo - priešingai daugelio šiuolaikinių autorių tvirtini- 
mams - XII a. kanonų teisė nesmerkė. Daugelyje situacijų pirkti 
pigiai ir parduoti brangiai buvo laikoma leistinu dalyku. Jei nuo 
to laiko, kai nuosavybė buvo pirkta, ji pabrango, nebuvo nieko 
blogo, jei ji būdavo parduodama brangiau nei nupirkta. Jei ama- 

tininkas savo menu patobulino kokį nors daiktą, jis turėjo teisę 
prašyti didesnės kainos negu ta, kurią jis buvo sumokėjęs. Tačiau 
net tais atvejais, kai parduodamas daiktas nebuvo patobulintas, 
pvz., pirklys pirko prekes, turėdamas tikslą jas pelningai perpar- 
duoti, kanonistai sakė, jog toks pelnas yra visiškai teisėtas su ta 
sąlyga, kad pirklio motyvas buvo ne godumas, 0 noras išmaitinti 
save ir savo išlaikytinius“. Kanonų teisė smerkė tik „gėdingą“ 
pelną (turpe lucrum, „purviną naudą“), o jis buvo tapatinamas su 
šykštuoliška verslo praktika. Savo ruožtu tokia praktika iš dalies 
buvo apibrėžiama tuo, kiek ji nukrypsta nuo normalios verslo prak- 
tikos. Taigi kanonistams teisingos kainos doktrina iš esmės tapo ir 
nesąžiningumo norma, nukreipta prieš neteisingus sandorius, ir 
nesąžiningos konkurencijos norma, nukreipta prieš rinkos taisyk- 
lių laužymą. 

Šitokios normos analogija buvo kita kanonų teisės doktrina, 
lupikavimo draudimas. Lupikavimas buvo smerkiamas Senajame 
ir Naujajame Testamente, o bažnyčia jį smerkė nuo šeniausių lai- 
kų“. Tačiau lupikavimo apibrėžimas niekada nebuvo visai aiškus 
ir nuolat keitėsi. Kartais atrodydavo, kad lupikavimu laikomas 
bet koks pelnas, gaunamas skolinant pinigus, nepriklausomai nei 
nuo skolinimo tikslo, nei nuo jo formos. Agrarinėse visuomenėse, 
kur žemdirbiams prieš derliaus nuėmimą ir pardavimą tekdavo 
iškęsti badmetį, skolintojai, imantys palūkanas, reikalingi, tačiau 
kartu nekenčiami, pageidaujami ir smerkiami. Vakarų Europoje 
IX, X a. ir XI a. pradžioje (iki didžiojo prekybos atgimimo), kai 
beveik visada būdavo skolinamasi vartojimui, o ne gamybai ar 
investavimui, bažnyčia paskelbė daug griežtų draudimų, nukreiptų 
prieš lupikavimo nuodėmę. Bet XI a. pabaigoje ir XII a. pradžioje 
ekonominė situacija pradėjo radikaliai keistis. Prireikė pinigų ne 
tik vartojimui, bet ir gana didelio masto ekonominių įmonių fi- 
nansavimui. Jų prireikė ir gana didelio masto pačios bažnyčios 
karinių iniciatyvų finansavimui. Kartu, kaip parodė Johnas Noo- 
nanas, „daugelis bažnyčių ir vienuolynų turėjo didelį turtą ir nuo- 
lat ieškojo būdų investuoti savo lėšas. Tiesą sakant, vienuolynai 
buvo svarbiausi skolintojai, finansuodavę kilminguosius, dalyva- 
vusius kryžiaus žygiuose. Labai išsiplėtė teisių į bažnyčios ir kitų 

religinių institucijų metines pajamas pirkimas... Patys popiežiai 
bankų sąskaitose dažnai turėdavo didžiules laisvas sumas.“ 

Tokiomis aplinkybėmis kanonistai pirmą kartą pradėjo siste- 
minti palūkininkavimo teisę. Jie pradėjo nuo plačios, bendros anks- 
tesnių laikų sąvokos — lupikavimo nuodėmė yra pinigų skolini- 
mas siekiant pasipelnyti. Gracianas šį pelną apibrėžė taip: „tai, ko 
reikalaujama virš pagrindinės sumos“, ir pareiškė, kad lupikas, 
kaip ir vagis, privalo grąžinti tai, ką paėmė virš skolos*. Negana 
to, kanonų teisė XII a. lupikavimo sąvoką taikė prekių pardavi- 
mui ir kreditui, jei kaina viršydavo pardavimo už grynus pinigus 
kainą. Tačiau kartu daug įvairių finansavimo ir kreditavimo ope- 
racijų, kuriomis buvo siekiama pelno, buvo apibūdinamos kaip 
nelupikiškos. Jeigu skolininkas buvo priešas, vasalas ar neteisėtas 
savininkas, buvo leidžiama imti palūkanas. Palūkanas buvo gali- 
ma imti ir tada, kai jos kompensuodavo nuostolius, patirtus dėl 
skolinimo; teisėtu buvo pripažįstamas ir toks susitarimas, pagal 
kurį skolininkas įsipareigodavo mokėti piniginę baudą už sutartu 
laiku nesugrąžintą skolą. Be to, skolintojas, turintis užstatą, galėjo 
išskaičiuoti išlaidas, reikalingas šio užstato saugojimui. Galiausiai 
XIII a. antroje pusėje įsivyravo nuostata, kad parduodant kredi- 
tan galima reikalauti didesnės kainos negu parduodant už grynus 
pinigus, jeigu skolintojas dėl kreditavimo patiria nuostolius arba 
netenka pelno, kurį būtų galėjęs gauti. Tiesą sakant, kanonistai 
romėnišką žodį „interest“ (interesse) pirmą kartą pavartojo kaip 
teisėto užmokesčio už piniginę skolą žymenį; toks užmokestis ne- 
buvo laikomas lupikavimo nuodėme. 

Be to, kanonų teisė pripažino įvairiausių naujo tipo komerci- 
nių sutarčių, paplitusių XI a. pabaigoje ir XII a., galioseną; tai 
buvo sutartys, pagal kurias avansu buvo duodama tam tikra pi- 
nigų suma, o skolintojas dėl pelno rizikuodavo jos netekti. Šios 
sutartys apėmė bendras įmones, kuriamas partnerystės pagrindu, 
vadinamąjį census (įsipareigojimą kasmet mokėti tam tikrą sumą 
nuo pelningos nuosavybės) ir tokį atvejį, kai kreditorius su nuolai- 
da parduoda skolas trečiam asmeniui. Galiausiai romėnų „depo- 
zitas“ virto investavimams skirta pinigine paskola su laisvai nu- 
statomomis palūkanomis. 

Taigi palūkininkavimo kanonų teisė atsirado kaip lupikavimo 
draudimo išimčių sistema. Kaip ir teisingos kainos doktrina, palū- 
kininkavimo doktrina buvo lanksti norma, nukreipta ir prieš ne- 
sąžiningumą, ir prieš negarbingą konkurenciją. Johnas Gilchristas, 
be jokios abejonės, teisus teigdamas, kad kanonų teisės principai 
buvo tas svarbus veiksnys, kuris XII a. Vakarų Europoje lėmė spar- 
tų komercinės ir finansinės veiklos išsiplėtimą?. Skatindami ne- 
formalias sutartis („Žmogaus žodis — jo pančiai“), remdamiesi iš- 
ankstinio moralinio įsipareigojimo (causa) sąvoka kaip priemone, 
leidžiančia apibrėžti, kokios sutartys yra galiojančios, remdamiesi 
nesąžiningumo ir neteisingos kainos bei lupikavimu pagrįstos ne- 
garbingos konkurencijos doktrinomis, kanonistai, padedami roma- 
nistinio teisės mokslo, kanonų teisės sistemos kaip visumos rė- 
muose sugebėjo sukurti sutarčių teisės posistemę. 


Procedūra 


Kanonistai daug ką perėmė ir iš senovės romėnų tekstų, ir iš 
savo meto germanų papročių. Tačiau ir romėnų tekstus, ir germa- 
nų papročius jie naujai interpretavo (vien tuo, kad juos sujungė), 
o atsiradęs ansamblis labai skyrėsi ir nuo vienos, ir nuo kitos su- 
dedamosios dalies. 

Niekur kitur tai neatsiskleidžia taip ryškiai, kaip bažnytinių 
teismų procedūroje“. 

1. Priešingai senajai romėnų ir germanų procedūrai, kanonų 
teisės nustatyta procedūra buvo raštiška. Civilinę ar baudžiamąją 
bylą buvo galima pradėti tik pateikus raštišką skundą arba kalti- 
nimą, kur buvo trumpai išdėstyti faktai. Atsakovas į ieškovo ar 
kaltintojo pateiktus kaltinimus turėjo atsakyti raštiškai. XIII a. pra- 
džioje buvo reikalaujama teismo posėdžių protokolo. Teismo 
nuosprendis taip pat turėjo būti raštiškas, nors iš teisėjo nebuvo 
reikalaujama savo argumentus išdėstyti raštiškai. Šalys apklausda- 
vo liudytojus ir viena kitą pagal raštiškus klausimynus. 

2. Parodymai, raštiški ar žodiniai, buvo duodami prisiekus, o 
už melagingą liudijimą grėsė sunkios bausmės. Pati priesaika bu- 
vo germanų institutas, bet kanonistai pirmieji panaudojo ją siste- 

miškai — kaip liudijimo priemonę moderniąja prasme. Priešingai 
germaniškajam kompurgacijos (pagalbos prisiekiant) institutui, kai 
viena šalis prisiekdama „nusivalydavo“ kaltinimus, o kiti ją pa- 
laikydavo, duodami tą pačią priesaiką, kanonistai reikalavo, kad 
šalis ar liudytojas iš anksto prisiektų teisingai atsakinėti į bet ko- 
kius tinkamus klausimus. 

3. Kanonų nustatyta procedūra šalims leisdavo turėti atsto- 
vus - advokatus, kurie teisėjui pateikdavo teisinius argumentus, 
remdamiesi faktais. Anksčiau ir klasikinėje romėnų, ir germanų 
teisėje asmuo, veikęs kaip kito asmens atstovas, turėjo perimti pas- 
tarojo teises ir pareigas; jis buvo veikiau pavaduotojas negu atsto- 
vas. Kanonistai pirmą kartą įvedė teisinio atstovavimo sąvoką, 
kuri buvo glaudžiai susijusi ir su teologinėmis sąvokomis, ir su 
bažnytiniais motyvais. 

4. Be to, kanonistai išrado dvejopos procedūros sistemą: viena 
procedūra buvo iškilminga ir formali, kita — paprasta ir orientuo- 
ta į teisingumą. Paprasta procedūra buvo taikoma tam tikrose 
civilinėse bylose, įskaitant vargšų ar engiamų asmenų bylas ir tokias 
bylas, kai nebūdavo galima pasinaudoti įprastomis teisinės gyny- 
bos priemonėmis. Tokioje procedūroje nedalyvaudavo advokatas, 
nebūdavo raštiškų prašymų ir raštiškų liudytojų apklausos pro- 
tokolų. 

5. Galiausiai baudžiamuosiuose procesuose kanonų teisė, prie- 
šingai romėnų ir germanų teisės sistemoms, sukūrė su byla susi- 
jusių faktų tyrimo teoriją, pagal kurią teisėjas turi apklausti šalis 
ir liudytojus, remdamasis proto ir sąžinės principais. Pagal vieną 
tokį principą, teisėjas turėjo būti nuoširdžiai įsitikinęs tuo, kad jo 
sprendimas yra pagrįstas. Buvo tariama, kad proceso procedūra 
turi „apšviesti teisėjo sąžinę“; ši frazė vėliau buvo vartojama an- 
glų kanclerio teisme.. Pagal antrąjį principą, teisėjas turi persikū- 
nyti į teisiamą asmenį, kad išsiaiškintų, ką tas asmuo žino, ir sub- 
tiliais klausimais atskleistų „tai, ko galbūt nežino arba iš gėdos 
nori nuslėpti pats nusidėjėlis“*'. 

Teisminio tyrimo akcentavimas buvo susijęs ne tik su raciona- 
lesne įrodymų ieškojimo procedūra, bet ir su tikėtinos tiesos sąvo- 
kos ir relevantiškumo bei materialumo principų atsiradimu. Buvo 

suformuluotos normos, kuriomis remiantis buvo neleidžiama pa- 
teikti nereikalingų faktų (jau patvirtintų faktų), su byla nesusiju- 
sių faktų (bylos neįtakojančių faktų), neaiškių ir neapibrėžtų fak- 
tų (faktų, kurių pagrindu negalima prieiti aiškių išvadų), pernelyg 
bendrų faktų (faktų, iš kurių kyla neaiškumų), prieštaraujančių 
prigimčiai faktų (faktų, kuriais negalima tikėti)?*. 

Naujoji, racionalesnė, sistemiškesnė XII a. kanonų teisės nusta- 
tyta procedūra labai skyrėsi nuo primityvesnių, formalistinių ir 
plastiškų teisinių institutų, vyravusių ankstesnių laikų germanų 
teismo procesuose. Tiesą sakant, kaip tik protą ir sąžinę bažnyčios 
teisininkai panaudojo kaip ginklą prieš germanų teisės formaliz- 
mą ir magiją. Dramatiškiausias pavyzdys - Ketvirtojo Laterano 
bažnyčios susirinkimo, įvykusio 1215 m., paskelbtas įsakas, drau- 
džiantis dvasininkams dalyvauti teismuose, pagrįstuose išmėgini- 
mu. Šis įsakas visame Vakarų krikščioniškajame pasaulyje veiks- 
mingai užkirto kelią išmėginimo praktikai ir šitaip privertė 
pasaulietines valdžias baudžiamosiose bylose laikytis naujų teis- 
minio tyrimo procedūrų. Anglijoje Dievo teismą karaliaus teismai 
pakeitė prisiekusiųjų apklausa, kuri vėliau buvo pavadinta prisie- 
kusiųjų teismu ir kuri jau apie penkiasdešimt metų buvo prakti- 
kuojama Anglijos karaliaus teismuose sprendžiant įvairias civili- 
nes bylas, bet dar niekada nebuvo praktikuojama baudžiamosiose 
bylose. Tačiau XIV ir XV a., tirdami jiems pateikiamas bylas, an- 
glų kancleriai perėmė daug bažnytinės procedūros bruožų (vėliau 

Ir vis dėlto, nepaisant rafinuotumo ir orientacijos į protą bei 
sąžinę, kanonų teisėje būta ir savotiškos magijos elementų. Jie bu- 
vo akivaizdūs visur, bet ypač ryškiai pasireikšdavo iškilmingoje 
(„ordinarinėje“) procedūroje, kuri skyrėsi nuo trumpos („papras- 
tos“) procedūros. Bet visų pirma tuos elementus išryškino perdė- 
tas rašto akcentavimas; raštas buvo suvokiamas kaip magiškas. 
Mauro Cappelletti rašė: „Procedūriniai veiksmai, neišdėstyti raš- 
tiškai, teisiškai negaliodavo... Savo nuosprendį teisėjas privalėjo 
pagrįsti vien tik raštišku protokolu.“** Galiausiai formaliausiais 
crdinarinės procedūros atvejais pats teisėjas neapklausdavo šalių 

ir liudytojų, o tik nagrinėdavo jų apklausos raštišką protokolą, 
sudarytą jam pavaldžių teismo pareigūnų. Žinoma, tai paneigda- 
vo pradinį teisminio tyrimo tikslą, kurio esmė buvo ta, kad teisė- 
jas pats turi susidaryti „vidinį įsitikinimą“ tiesos, susijusios su 
ginčytinais dalykais, atžvilgiu. 

Su rašto šventumu buvo tiesiogiai susijęs faktų vertinimo for- 
malių taisyklių rinkinio sukūrimas; šis rinkinys egzistavo kartu su 
relevantiškumo ir materialumo racionaliomis taisyklėmis. Nusta- 
tyti kokiam nors faktui buvo reikalaujama dviejų liudytojų, tą faktą 
mačiusių savo akimis ir girdėjusių savo ausimis (nors teismas ga- 
lėjo atsižvelgti ir į visiems žinomus faktus). Moters liudijimas bu- 
vo įskaitomas tik pusiau ir turėjo būti papildytas bent jau vieno 
vyro liudijimu. Kilmingojo liudijimas buvo laikomas svaresniu už 
prasčioko liudijimą, dvasininko liudijimas — svaresniu už pasau- 
liečio, krikščionio — svaresniu už žydo. Dirbtinis fakto svėrimas — 
faktas galėjo būti laikomas visiškai įrodančiu, pusiau įrodančiu, 
įrodančiu ketvirtadalį [tiesos] ar net aštuntadalį [tiesos] — tapo 
ypač svarbus, kai teisėjas buvo nušalintas nuo liudytojų apklausos 
ir jam neliko nieko, išskyrus raštišką protokolą. 

Griežti reikalavimai, keliami įrodymui, tiek formaliam, tiek ra- 
cionaliam, dažnai labai apsunkindavo argumentaciją ir išvados 
pagrindimą baudžiamosiose bylose“. Kaip tik šis dalykas - labiau 
negu kas kita — galiausiai atvedė prie to, kad, siekiant išgauti įro- 
dymus (ypač „įrodymų karalienę“ — prisipažinimą), vėliau buvo 
plačiai naudojamas kankinimas. Tose bylose, kur lemiamą svarbą 
turėjo kaltinamojo įsitikinimai - geriausias pavyzdys čia būtų ere- 
zija, — niekas geriau už patį kaltinamąjį negalėjo paliudyti jo vidi- 
nio nusiteikimo, ir išgauti šitokiam nusikalstamo nusiteikimo paliu- 
dijimui nebuvo veiksmingesnio būdo už fizinės jėgos panaudojimą. 

Ne tik griežti reikalavimai, keliami įrodymui, bet ir - ir ypač — 
faktų pateikimo raštiškais protokolais nedalyvaujant teisėjui keb- 
lumai civilinėse bylose neišvengiamai atvedė prie to, kad advoka- 
tai pradėjo labai plačiai naudoti delsimo taktiką. Savo ruožtu kaip 
šitokios taktikos priešveiksmis buvo nustatytos būtinos procesinės 
stadijos, ir kiekvienoje iš šių stadijų teisėjas priimdavo atskirus 
sprendimus. Tačiau tokia sistema negalėjo priešintis spaudimui, 

kuris buvę susijęs su tuo, kad kiekvieno atskiro sprendimo atveju 
buvo leidžiama pateikti apeliacijas, o po to buvo pradėta reika- 
lauti tokių apeliacijų, ir todėl iškilo grėsmė netekti teisės apskųsti 
sprendimą, priimtą vėlesnėje stadijoje. Nenuostabu, kad kai ku- 
rios bylos tęsdavosi metus ir net dešimtmečius. 

Šitie romaniškosios kanonų procedūros trūkumai labiau pasi- 
reikšdavo ne bažnytiniuose, o pasaulietiniuose teismuose, kur tei- 
sėjo vaidmuo buvo svarbesnis, o jo teisminės prerogatyvos - di- 
desnės. Be to, visi tie dalykai buvo būdingesni vėlesnėms teisminės 
procedūros stadijoms, o XII a. ir XIII a. pradžioje dar nebuvo iš- 
ryškėję. Galima manyti, kad raštiškų įrodymų, faktų vertinimo 
remiantis formaliomis taisyklėmis ir prisipažinimo svarbos didė- 
jimas baudžiamosiose bylose atspindėjo pasitikėjimo priesaika sil- 
pnėjimą, o tai, galimas daiktas, paradoksaliai atspindėjo didėjan- 
čią teisės racionalumo svarbą. 


Sisteminis kanonų teisės pobūdis 


XI a. pabaigoje, XII a. ir XIII a. pradžioje atsirado, tiksliau sakant, 
buvo sąmoningai sukurta — nors ir ne iškart, o palaipsniui, ir ne 
iš vientiso audinio, o veikiau perkeliant ir pertvarkant anksčiau 
egzistavusius pabirus elementus — kanonų teisės sistema, jus canoni- 
cum (kaip ji buvo pradėta vadinti XIII a.). Jos suskirstymas į kor- 
poracijų teisę, baudžiamąją teisę, santuokos teisę, paveldėjimo tei- 
sę, nuosavybės teisę, sutarčių teisę ir procesinę teisę padarė ją 
nuoseklesnę, palyginti su tuo pavidalu, kurį jai suteikė ano meto 
kanonistai. Jie rašė traktatus, skirtus procedūrai, bet apskritai ne- 
nagrinėjo atskirų materialinės teisės posistemių; toks analizės sti- 
lius tapo madingas tik praėjus daugeliui šimtmečių. Tačiau tos 
posistemės jau egzistavo ir turėjo būti nagrinėjamos. 

Kanonų teisės analitinis suvienijimas, t.y. jos detalus loginis 
susisteminimas, kilo iš įsitikinimo, kad įvairių teisės normų ir pro- 
cedūrų pagrindas yra tam tikrų pamatinių teisinių principų rin- 
kinys ir kad teisininkų uždavinys yra tuos principus nustatyti ir 
padėti suformuoti teisę taip, kad ji juos atitiktų. Teisininkai mąstė 
principais. Iš principų jie kūrė sistemas, kurias jie, kaip ir teologai, 

išdėstydavo knygose, vadinamose summae. Šis žodis žymėjo ir tai, 
kas „aukščiausia“, ir tai, kas „visuotina“. 

Be to, buvo tikima, kad pamatiniai teisiniai principai turi ne 
tik loginį aspektą ir yra pavaldūs protui, bet turi ir moralinį as- 
pektą, todėl pavaldūs sąžinei. Todėl buvo reikalingas ne tik ana- 
litinis ar loginis sisteminimas, kuriuo būtų siekiama teisės 
nuoseklumo, bet ir moralinis sisteminimas, kuriuo būtų siekiama 
teisingumo. Be to, buvo tikima, kad teisę grindžiantys principai 
turi tai, kas mūsų dienomis būtų vadinama politiniu aspektu: vie- 
na vertus, tai buvo principai, jau glūdintys teisėje, bet, kita vertus, 
kartu tai buvo ir programa, kriterijus, pagal kurį reikėjo vertinti ir 
taisyti, O jei reikia — ir panaikinti pavienius egzistuojančius įstaty- 
mus. Buvo tariama, kad tie principai turi būti įgyvendinami prak- 
tiškai. Taigi, be loginio proto elemento ir moralinio sąžinės elemen- 
to, kanonų teisės sisteminime glūdėjo ir politinis - reformavimo, 
raidos arba augimo - elementas. 

Pamatinių teisinių principų loginius, moralinius ir politinius 
aspektus apėmė prigimtinės teisės sąvoka. Ši sąvoka esmingai sky- 
rėsi nuo graikų ir romėnų prigimtinės teisės sąvokos. Anksčiau 
prigimtinė teisė buvo apibrėžiama kaip kiekvieno Žmogaus teisė. 
Kaip tik taip ji buvo apibūdinta pirmajame Justiniano Digestų 
titule — Žmogus turi gauti tai, kas jam priklauso. Prigimtinė teisė 
buvo teisingumas, teisybė, tai, kas teisinga; tai buvo ideali teisė, 
ne valstybės, o pačios gamtos nulemta teisė, kurią valstybės teisė 
galėjo atitikti arba ne. Antikinė teisė neturėjo vėlesnių amžių Eu- 
ropos romanistų ir kanonistų prigimtinės teisės sampratos pro- 
graminio pobūdžio. Kanonistams prigimtinė teisė visų pirma buvo 
pavyzdys, kurį bažnyčia pateikdavo pasaulietiniams valdovams; 
kita vertus, ji buvo tas pavyzdys, pagal kurį derėjo interpretuoti 
ir formuoti ir pačios bažnyčios teisę. Prigimtinė teisė nebuvo ide- 
ali teisė, egzistuojanti už veikiančių teisės sistemų; ji buvo pačios 
teisės moralumas, glūdintis veikiančiose teisės sistemose. Ji buvo 
savotiškas konstitucinis principas, Grundgesetz, „tinkamos proce- 
dūros“ principas. Kaip tik dėl programinio arba politinio tokios 
teisės pobūdžio, konkrečiai atstovaujamo tos jos dalies, kuri buvo 
vadinama prigimtine teise, tūkstančiai jaunuolių kasmet stodavo 

į universitetus studijuoti teisės ir — kaip šiandien Jungtinėse Vals- 
tijose — pasirengti politinei karjerai. Tai buvo patys protingiausi ir 
ambicingiausi Europos jaunuoliai. Jie studijavo veikiančiąją teisę 
ir jos taikymo metodus, tačiau kartu buvo mokomi ir prigimtinės 
teisės, t.y. teisės, kokia ji turėtų būti. Glosos atlikdavo ir politinę 
funkciją. 

Tai, kas šioje knygoje vadinama politiniu kanonų teisės aspek- 
tu, t.y. teisės sąmoningo vystymo, augimo ir reformavimo princi- 
pas, konkrečiai pasireiškė nuo XI a. pabaigos popiežių ir popiežių 
šaukiamų bažnyčios susirinkimų leidžiamų įstatymų srautu. Be 
to, jis pasireiškė teisės mokslo tęstinumu; šio mokslo rėmuose bu- 
vo renkami kanonai, kaupiamos glosos, dekretalijos ir kiti šalti- 
niai, rašomi traktatai. Galiausiai — ir gal tai visų svarbiausia — jis 
pasireiškė teisininko profesijos tęstinumu: universitetuose buvo ren- 
giamos vis naujos teisininkų kartos, įsiliedavusios į bažnytines ir 
pasaulietines kanceliarijas bei teismus, kad praktiškai pritaikytų 
tai, ko buvo išmokusios. 

Šitoks loginių, moralinių ir politinių elementų derinys padarė 
galimą tokį sisteminimą, kuris visiškai skyrėsi nuo paprastos dok- 
trininės ar dogmatinės teisės normų analizės, kad ir kokios sudė- 
tingos ir nuoseklios. Kanonų teisė kaip sistema buvo šis tas dau- 
giau negu normos; tai buvo procesas, normų taikymo naujoms 
situacijoms dialektinis procesas. Tai buvo neišvengiama jau vien 
todėl, kad kanonų teisės jurisdikcija buvo ribota, ir toji teisė turėjo 
varžytis su pasaulietinės teisės sistemomis, egzistavusiomis kartu 
su ja. 

Normanai užkariavo Angliją 1066 m. (popiežiaus Grigaliaus 
Dictatus buvo parašyti po devynerių metų) iš dalies anglų bažny- 
čios reformavimo dingstimi. Popiežius Aleksandras II pavedė Vil- 
helmui Užkariautojui išlaisvinti bažnyčią nuo vietinės ir feodali- 
nės priespaudos ir bažnytinę valdžią sutelkti karaliaus rankose; ši 
misija buvo traktuojama Kliuni reformos dvasios kontekste. Savo 
garsiajame 1067 m. dekrete Vilhelmas tvirtino, kad būtent kara- 
lius (o ne vietiniai feodalai) turi teisę spręsti, ar Normandijos ir 
Anglijos bažnyčia turi pripažinti kokį nors popiežių; kad karalius, 
remdamasis bažnyčios sinodais, kuria kanonų teisę; kad karalius 
turi veto teisę bažnytinių bausmių, paskirtų jo baronams ir parei- 
gūnams, atžvilgiu. 

Tačiau po aštuonerių metų Grigalius VII jau tvirtino, kad baž- 
nyčios galva yra popiežius, o ne imperatoriai ar karaliai; kad tik 
popiežius turi teisę nušalinti vyskupus ir, tiesą sakant, imperato- 
rius bei karalius; kad popiežius, o ne karaliai ar imperatoriai, spren- 
džia, ar bažnyčios sinodų veiksmai gali būti traktuojami kaip ati- 
tinkantys kanonus. 

Vilhelmas ir du jo įpėdiniai (jo sūnūs Vilhelmas II (1087-1100) 
ir Henrikas I (1100-1135)) savo valdose sėkmingai priešinosi po- 
piežiaus pretenzijoms turėti viršenybę bažnyčiai, nors Henrikas I, 
sudarydamas Beko konkordatą, daug kur esmingai nusileido po- 
piežiui. Tačiau karaliaujant Steponui (1135-1154), kurio valdymą 
istorikai pavadino „Stepono anarchija“ (dėl tuometinių pilietinių 
neramumų), popiežiaus partija Anglijoje labai sustiprino savo pres- 
tižą ir galią'. Buvo įsteigti nauji vienuolių ordinai, ištikimi popie- 

Žžiui; juos labai rėmė liaudis, ir ypač todėl, kad jie globojo pilietinės 
nesantaikos aukas. Tais laikais, kai pilietinis teisingumas dažnai 
nunykdavo, ir toliau buvo šaukiami bažnyčios sinodai, o vyskupų 
teismai gynė teisę. 

Kanonų teisė įgydavo šalininkų, tiek dvasininkų, tiek pasaulie- 
čių. Netrukus išsilavinę anglai pradėjo studijuoti ir aptarinėti Gra- 
ciano traktatą, pasirodžiusį 1140 m. Veikiausiai jiems padarė gilų 
įspūdį Graciano traktato intelektualinis pranašumas prieš beveik 
nerašytą pasaulietinę teisę su jos formalistinėmis išmėginimo, dvi- 
kovos ir kompurgacijos procedūromis*. Neramumų laikais Romos 
bažnyčia buvo pagrindinis tvarkos ir teisingumo ramstis, o kai 
1154 m. pagaliau stojo taika ir sostą užėmė nauja dinastija, iš 
dalies tai buvo popiežiaus viršenybės šalininkų tarpininkavimo, 
padėjusio nutraukti politinę kovą, padarinys. 

Nepaisant to, naujasis karalius Henrikas II (1154-1189) vėl 
įtvirtino karaliaus viršenybę bažnyčiai. 1162 m. jis paskyrė Ken- 
terberio arkivyskupu savo draugą Thomasą Becketą, kuris jau ėjo 
kanclerio pareigas, o tai buvo aukščiausios po karaliaus pareigos 
karalystėje. Henrikas tikėjosi, kad, būdamas arkivyskupu, Tho- 
masas ir toliau eis kanclerio pareigas, kas būtų leidę veiksmingiau 
tęsti priešinimosi popiežiaus pretenzijoms politiką. Tačiau Becketas 
atsisakė kanclerio pareigų ir, kaip arkivyskupas, tapo aistringu 
bažnyčios nepriklausomybės nuo karaliaus kontrolės šalininku. Kai 
Henrikas 1164 m. išleido Klarendono nutarimus, atkuriančius di- 
džiąją karaliaus valdžios bažnyčiai dalį, Thomasas pasmerkė nau- 
juosius įstatymus kaip uzurpaciją. Šešerius metus truko nuožmi 
šitų dviejų Žmonių politinė kova, į kurią įsitraukė Žymiausios to 
meto bažnytinės ir politinės figūros iš daugelio Europos šalių. Ga- 
liausiai 1170 m., atsiliepdami į Henriko žodžius: „Nejaugi niekas 
manęs neišvaduos nuo šio šlykštaus dvasininko?“, keturi kara- 
liaus tarnai nužudė arkivyskupą jo paties katedroje Kenterberyje. 
Tačiau šis nužudymas taip sukrėtė Angliją ir net visą krikščioniš- 
kąjį pasaulį, kad Henrikas atliko atgailą, keliaudamas basas į Ken- 
terberį (teisybė, jam teko eiti tik nuo miesto pakraščio), ir - kas 
dar svarbiau — 1172 m. ant Avranšo kalvų jis nusilenkė popie- 

žiaus legatui ir prieš tenykštę katedrą viešai atsisakė tų Klarendo- 
no nutarimų punktų, kurie buvo „įžeidžiantys“. 


Klarendono nutarimai 


Nutarimais, t.y. dekretais arba įstatyminiais aktais, kurie buvo 
paskelbti Klarendone 1164 m., buvo siekiama įtvirtinti šešiolika 
Henriko II senelio (Henriko I) „papročių, laisvių ir privilegijų“, 
kurias pripažino Žymiausieji dvasininkai ir kilmingieji. Pirmasis 
(str. 1) nustato, kad visi ginčai dėl bažnytinių pareigų patronato 
teisės — vadinamos advowson — turi būti sprendžiami karaliaus 
teisme, nors ginčas kiltų tarp pasauliečio ir dvasininko ar net tarp 
dviejų dvasininkų. Šito papročio priskyrimo Henrikui I svarba yra 
ta, kad valdant Steponui tokie ginčai dažnai būdavo sprendžiami 
bažnytiniuose teismuose. Kitas potvarkis (str. 9) nustato karaliaus 
jurisdikciją klausimu, ar kokia nors konkreti žemė yra bažnyčios 
nuosavybė („frankalmoign“, „savanoriška išmalda“), ir paveda jį 
prisiekusiųjų teismui. Ir šiam papročiui nustatyti labiau tiko ne 
naujesnių, o senovės laikų autoritetas, kadangi valdant Steponui 
bažnytiniai teismai įtvirtino savo viršenybę, nustatydami savo ju- 
risdikciją bažnyčios nuosavybei. Kiti potvarkiai draudė arkivys- 
kupams, vyskupams ir kitiems dvasininkams išvykti iš karalystės 
negavus karaliaus leidimo (str. 4); leido kreiptis iš arkivyskupo 
teismo į karaliaus teismą (str. 8); nustatė procedūrines garantijas, 
nukreiptas prieš pasauliečių apkaltą bažnytiniuose teismuose; 
draudė ekskomunikuoti vyriausiąjį karaliaus nuomininką (tą as- 
menį, kuris turėjo žemę šalia karaliaus žemės, skirtingai nuo sub- 
nuomininko) arba karaliaus dvariškį be karaliaus leidimo (str. 7); 
patvirtino 1107 m. Beke pasiektą susitarimą, pagal kurį vyskupų 
ir kitų beneficijas turinčių dvasininkų rinkimai „privalo vykti vieš- 
paties karaliaus koplyčioje sutikus karalystės dvasininkams... O 
išrinktas dvasininkas neturi duoti priesaikos viešpačiui karaliui... 
kol nebus įšventintas“ (str. 12); karaliaus teismui suteikė „ieškinių 
dėl skolų, paimtų davus priesaiką“, jurisdikciją (str. 15); draudė 
įšventinti vilanų sūnus, nesutikus senjorui, kurio žemėje jie gimė 
(str. 16). 

Visi šie devyni potvarkiai (str. 1, 4, 6, 7, 8, 9, 12, 15, 16), išsky- 
rus potvarkį dėl investitūros (str. 12), pažeidė veikiančiąją bažny- 
čios kanonų teisę?. 

Pačiu skandalingiausiu galiausiai tapo trečiasis nutarimų 
straipsnis. Iš esmės juo buvo nustatoma, kad bet koks dvasinin- 
kas, apkaltintas padaręs sunkų nusikaltimą (tokį kaip nužudy- 
mas, padegimas, plėšikavimas, išžaginimas, tyčinis kūno sužalo- 
jimas ir kiti rimti nusikaltimai), karaliaus teismo turi būti perduotas 
teisti bažnytiniam teismui, o jei bus nuteistas, turi būti sugrąžin- 
tas į karaliaus teismą, kuris priima nuosprendį. Praktiškai tai reiš- 
kė bausmę arba sužalojimą išduriant akis, nukertant rankas ar 
kojas. Sprendžiant bylą bažnytiniame teisme, turi dalyvauti kara- 
liaus pareigūnas, „kad matytų, kaip sprendžiama byla“. 

Anglų teisės istorikai titanišką Henriko ir Becketo konfliktą daž- 
niausiai nagrinėjo, sutelkdami dėmesį į jų pozicijas 3-iojo straips- 
nio atžvilgiu. Tačiau iš tikrųjų svarbesni buvo kiti nutarimuose 
paskelbti potvarkiai. Pavyzdžiui, pagal 8-ąjį straipsnį ne popie- 
žius, o karalius turėtų būti vyriausias kanonų teisės arbitras An- 
glijoje. 

Be to, istorikai skyrė daug dėmesio psichologiniams šio kon- 
flikto aspektams. Dažnai teigiama, kad tragiškos baigties būtų bu- 
vę galima išvengti, jeigu kiekvienas iš svarbiausių priešininkų bū- 
tų buvęs ne toks užsispyręs. Ir iš tikrųjų abu priešininkai svyravo 
tarp kraštutinių reikalavimų ir netinkamu metu pateikiamų kom- 
promisinių siūlymų. Vienas komentatorius tvirtina, kad vienu metu 
Henrikas buvo „aiškiai“ pasirengęs „išmesti už borto“ Klarendo- 
no nutarimus ir „sutikti beveik su viskuo, už ką kovojo Becketas“*. 
Jei būtų buvę taip, tada dėl to, kad nebuvo susitaikyta, iš tikrųjų 
būtų galima kaltinti tik Becketą. Be to, tai reikštų, kad jis pats 
kaltas dėl savo kankinio mirties (taip sako vienas iš jo žudikų 
T. S. Elioto pjesėje Žmogžudystė katedroje); tai būtų buvusi savotiš- 
ka savižudybė. Vienas mūsų dienų istorikas Becketą vadina „ne- 
pataisomu Grigaliaus šalininku, nusiteikusiu tapti kankiniu“?. Ta- 
čiau net jei tarsime, kad Henrikas buvo linkęs atšaukti nutarimus 
kaip dokumentą, lieka klausimas, ar jis būtų išsižadėjęs siekio sa- 
vo teritorijoje kontroliuoti bažnyčią? Iš tikrųjų Henrikas nereagavo 

į Becketo mirtį taip, tarsi arkivyskupas būtų pats ją prisišaukęs. 
Žinoma, Henriko reakciją bent jau iš dalies galima paaiškinti di- 
deliu pasipiktinimu, kurį sukėlė šitas nužudymas. Tačiau vien pats 
šis pasipiktinimas, kaip ir vėlesni politiniai ir istoriniai Becketo 
mirties atgarsiai, rodo, kad tik psichologinė šio konflikto interpre- 
tacija nėra teisinga. Tie du Žmonės atstovavo ne tik sau, bet ir 
dviem didžiosioms besigrumiančioms Vakarų istorijos galybėms — 
bažnytinei ir pasaulietinei. 

Lieka klausimas, svarbus tam, kad suprastume Vakarų teisės 
tradiciją: kuris buvo teisus? Beveik prieš šimtą metų Maitlandas 
tvirtino, kad teisus buvo Henrikas, nes jis gynė papročius, kurių 
laikėsi jo senelis Henrikas I. Vieną iš Becketo argumentų („Kristus 
pasakė: „Aš esu tiesa“, o ne: „Aš esu paprotys“) Maitlandas trak- 
tavo kaip netiesioginį pripažinimą, kad Henrikas elgėsi teisėtai. O 
juk taip pat argumentavo Tertulianas (apie 155—220 m. po Kr.), be 
to, šituo argumentu pasinaudojo popiežius Grigalius VII, prieš 
šimtmetį ginčydamasis su imperatoriumi Henriku IV; visai nese- 
niai jį pakartojo Gracianas, pagrįsdamas būtinumą panaikinti ne- 
protingus papročius. Iš tikrųjų Becketo argumentas buvo nuoroda 
į istorinį precedentą bažnyčioje ir į bažnytinės teisės autoritetą. 
Tačiau net taręs, kad (pasaulietinio) papročio teisinė galiosena 
aukštesnė už (bažnytinę) tiesą, Maitlandas išleido iš akių tą aplin- 
kybę, kad Henriko I laikų papročiai pasikeitė vadinamosios Ste- 
pono anarchijos metu. Šiuo klausimu Maitlandas sako tik štai ką: 
„Teisės klausimo kontekste Stepono karaliavimo galima nepaisy- 
ti..., kadangi tai buvo karo ir „beteisiškumo“ (unlaw) metas. Ir po 
šešiasdešimties metų ši doktrina vis dar vyrauja; bylininkas negali 
remtis tuo, kas vyko karaliaujant Steponui, nes tai nebuvo taikos 
metas.““ 

Anglų teisės istorikams būdinga revoliuciją traktuoti kaip pa- 
prasčiausią tarpuvaldį: taip jie traktavo ir puritonų revoliuciją 
valdant Cromwelliui. Bet jei Stepono karaliavimas - tai tas laiko- 
tarpis, kai Popiežių revoliucija pagaliau pasiekė Angliją, ar Hen- 
riko II siekio sugrįžti prie savo senelio papročių nederėtų traktuo- 
ti kaip kontrrevoliucinio žingsnio? Šiuo požiūriu Becketas grūmėsi 

už jau laimėtą mūšį. Karaliaus viršenybės bažnyčiai klausimu Hen- 
rikas, viena vertus, pavėlavo mažių mažiausiai vienos kartos tarps- 
nį, o kita vertus — pasireiškė tris su puse šimtmečio anksčiau nei 
derėjo". 

Konkreti pusiausvyra tarp dviejų valdžių (o klausimas dėl pa- 
prasčiausios vienos valdžios viršenybės kitai nebuvo keliamas) 
visada liko problemiška, ir šiuo požiūriu unikalios Becketo kanki- 
nio mirties aplinkybės vertos dėmesio. 


Dvasininkijos privilegija ir dviguba atsakomybė 


Ar Becketas buvo teisus, Klarendono nutarimų 3-iąjį straipsnį 
traktuodamas kaip principo, kad niekas negali būti baudžiamas 
už tą patį nusikaltimą du kartus, pažeidimą? „Dievas už tą patį 
nusikaltimą nebaudžia du kartus“ (ne bis in idem). Šių Becketo 
žodžių šaltinis yra neteisingai išverstas Biblijos tekstas (Nah 1, 9); 
XII a. kanonistai kartais juos pasitelkdavo kaip autoritetingą ar- 
gumentą prieš dvigubą atsakomybę bažnytiniuose teismuose. At- 
rodo, kad Becketas buvo pirmasis, šia ištarme pasinaudojęs tam, 
kad pagrįstų dvasininkijos privilegiją būti baudžiamai - už tam 
tikrus nusikaltimus - tik bažnytinio teismo“. Tačiau visiškos dva- 
sininkų nepriklausomybės nuo pasaulietinės jurisdikcijos niekada 
nebuvo siekiama. Teisybė, kad ir Bizantijos, ir Frankų imperijoje 
vyskupus - bet ne žemesnių rangų dvasininkus - teisdavo ir baus- 
davo tik jiems lygūs dvasininkai?. Bet anksčiau nebūta aiškios ri- 
bos tarp bažnytinių ir pasaulietinių teismų; ir vienuose, ir kituose 
sėdėjo dvasininkai. Šiaip ar taip, Anglijoje, kaip ir kitur, iki XII a. 
buvo visiškai įprasta, kad dvasininkas, kurį pasmerkė, nušalino ar 
kitaip nubaudė bažnytinis teismas, po to stodavo prieš vietinį, 
feodalinį ar karaliaus teismą, kad būtų teisiamas ir baudžiamas 
už tą patį nusižengimą. Ir tik XI a. pabaigoje ir XII a. pradžioje 
sukūrus naują bažnytinės jurisdikcijos sistemą, dvasininkų privi- 
legijos tapo esmine problema. 

Maitlandas pateikė labai stiprius argumentus prieš Becketo po- 
ziciją. Becketo doktrina, pagal kurią valstybė nusikaltusio dvasi- 
ninko neturi bausti už tą nusikaltimą, už kurį jis jau buvo nuša- 

lintas ar pažemintas pareigose, „nebuvo toleruojama valstybės ir 
nebuvo sankcionuota bažnyčios“. Kanonistai nepalaikė tos nor- 
mos, kurią gynė Becketas, ir ji nebuvo įteisinta kur nors kitur Eu- 
ropoje; jei jos būtų laikytasi, tai, pasak Maitlando, „ne vienas nu- 
šalintas arba pažemintas pareigose dvasininkas nebūtų buvęs 
perduotas pasaulietinėms valdžioms [kad būtų baudžiamas] kaip 
eretikas ar popiežiaus bulių klastotojas“. Toliau Maitlandas tvir- 
tina, kad Becketo laikais baudžiamųjų bylų nagrinėjimas bažnyti- 
niuose teismuose „jau nedaug skyrėsi nuo farso“. Tuo metu sun- 
kių nusikaltimų bylose bažnytinė procedūra buvo grindžiama 
kompurgacija. „Vyskupas Jocelinas iš Solsberio, - pasakoja Mait- 
landas, —- paneigė kaltinimus bendrininkavimu nužudant Becketą, 
padedamas keturių ar penkių kompurgatorių. Hubertas Walteris, 
teismui pirmininkavęs kaip arkivyskupas, uždraudė reikalauti dau- 
giau negu dvylikos kanonų teisės leidžiamų kompurgatorių.“ Ne- 
gana to, net jeigu dvasininkui nepavykdavo paneigti kaltinimų ir 
jis būdavo nuteisiamas, bažnytinės bausmės būdavo palyginti švel- 
nios: vyskupas „galėjo iš dvasininko atimti jo pareigas ir skirti 
papildomą bausmę - uždaryti jį į vienuolyną ar įkalinti visam 
gyvenimui. Jis galėjo būti baudžiamas rykštėmis... Šitokios buvo 
bausmės, skiriamos sunkius nusikaltimus padariusiems dvasinin- 
kams; esu linkęs manyti, kad jos buvo paskirtos tik nedaugeliui“. 
Dvasininkijos privilegija buvo „nepakenčiama ir žalinga neliečia- 
mybė“!, 

Maitlando argumentacija, kuriai pritarė tokie tyrinėtojai kaip 
George'as Greenaway, W. L. Warrenas ir kiti, įrodo pernelyg daug. 
Kodėl bažnytinis teismo procesas buvo panašus į farsą labiau ne- 
gu pasaulietinio teismo procesas, pagrįstas dvikova ar išmėgini- 
mais? Ar karaliaus teismų sankcijos — pakorimas arba sužaloji- 
mas - buvo tinkamesnė bausmė negu uždarymas į vienuolyną 
arba kalėjimą? Negana to, Maitlandas nemini pačios subtiliausios 
bažnytinės bausmės: vyskupas galėjo įsakyti nusikaltėliui (grasin- 
damas ekskomunika) atlikti atgailą kompensacijos nukentėjusia- 
jam ar jo šeimai pavidalu; tai galėjo būti labdara ar kokie nors kiti 
geri darbai. Be to, ekskomunikos bausmė pati savaime buvo labai 

griežta, nes kraštutine forma tai reiškė, kad asmuo buvo skelbia- 
mas esąs už bažnytinio įstatymo ribų, o realiai tai buvo visiškas 
ostrakizmas. 

Greenaway tvirtina, kad Klarendono nutarimai nepažeidė dvi- 
gubos atsakomybės principo, nes Henrikas siūlė ne antrąjį proce- 
są, O tik nuosprendį". Tai stiprus argumentas, bet jis jokiu būdu 
neduoda atsakymo į visus klausimus. Kodėl dviguba atsakomybė 
tokia nepakenčiama? Ar dėl dviejų teismo procesų, ar iš tikrųjų 
dėl dviejų jurisdikcijų? Negana to, ar antrasis teismas gali nuteisti 
visiškai nenagrinėdamas bylos ar bent jau neapibūdindamas nu- 
sikaltimo? Tai, kas karaliaus teisme gali būti traktuojama kaip 
vagystė su įsilaužimu, baudžiama mirtimi, bažnytiniame teisme 
gali būti traktuojama kaip smulkus pažeidimas, jei, pvz., jo moty- 
vas buvo skurdas, o nusikaltėlis pats pasidavė ir sugrąžino pa- 
vogtus daiktus. 

Šiuolaikinės teisės sistemos be jokių keblumų leidžia iškelti as- 
meniui bylą už išeikvojimą, net jeigu už šį nusižengimą darbda- 
vys jau atleido jį iš darbo, kadangi atleidimas iš darbo laikomas ne 
oficialia nuobauda, o valstybėje egzistuojančios privačios organi- 
zacijos veiksmu. Jei taip, tai ar Becketui nebuvo iškilusi štai kokia 
problema: ar bažnyčia yra organizacija, egzistuojanti valstybėje, 
ar valstybė yra organizacija, egzistuojanti bažnyčioje!'?? 


Bažnytinė jurisdikcija Anglijoje 


Becketo ir Henriko konfliktas iš esmės buvo konfliktas dėl baž- 
nytinės jurisdikcijos ribų; šiuo požiūriu jis buvo Popiežių revoliu- 
cijos, Vakarų pasaulyje įsteigusios du besivaržančius politinius- 
teisinius autoritetus — dvasinį ir pasaulietinį, - paradigma. Vienas 
šio dualizmo padarinys buvo politinės-teisinės karalių valdžios 
sustiprėjimas pasaulietinėje srityje. Kitas padarinys buvo įtampa 
karaliaus ir popiežiaus jurisdikcijų sandūroje. Įvairiose karalystė- 
se ši įtampa buvo mažinama įvairiai. Jos mažinimą Anglijoje la- 
bai įtakojo Becketo kankinio mirties aplinkybės. 

XII a. Anglijoje, kaip ir visoje Europoje, bažnytiniai teismai pre- 
tendavo į jurisdikciją (nors ne visada ją gaudavo), apimančią to- 


347 


I. POPIEŽIŲ REVOLIUCIJA IR KANONŲ TEISĖ 


kias sritis: 1) visas civilines ir baudžiamąsias bylas, susijusias su 
dvasininkais ir bažnyčios nuosavybe; 2) visas su santuoka susiju- 
sias bylas; 3) visas bylas, susijusias su testamentais; 4) tam tikras 
baudžiamąsias bylas, tokias kaip bylos, susijusios su erezija, švent- 
vagyste, raganavimu, lupikavimu, šmeižtu, homoseksualizmu, sve- 
timavimu, religinių vietų išniekinimu ir fizinės jėgos panaudoji- 
mu prieš dvasininką; 5) bylas, susijusias su sutartimis, nuosavybe 
ir kitais civiliniais reikalais, kai būdavo sulaužoma priesaika (va- 
dinamasis „priesaikos sulaužymas“, arba „melagingas liudijimas“). 
Pagal kanonų teisę, bet kurią bylą, susijusią su bet kuriuo iš šių 
dalykų, buvo galima iškelti paduodant skundą atitinkamo arki- 
diakono ar vyskupo teismui; pralaimėjusi šalis galėjo paduoti ape- 
liaciją į atitinkamo arkivyskupo teismą, o po to - į popiežiaus 
teismą Romoje. XIII a. į popiežiaus teismą Romoje iš Anglijos at- 
keliaudavo ir būdavo nagrinėjama daugiau apeliacinių bylų negu 
iš kitų šalių. Popiežius irgi vykdydavo savo visuotinę jurisdikciją 
kaip pirminė teisminė instancija: ieškovas galėjo gauti specialų šau- 
kimą iš popiežiaus kurijos, pagal kurį bylą vietoje nagrinėdavo 
nurodyti popiežiaus atstovai. Tiesą sakant, tai buvo visai norma- 
lu, kai bylos būdavo susijusios su didelėmis pinigų sumomis, kaip 
ir tais atvejais, kai šalys gyvendavo skirtingose arkivyskupijose; 
juk visose didžiosiose Vakarų šalyse būta ne vienos bažnytinės 
jurisdikcijos. (Pavyzdžiui, Jorko arkivyskupo sprendimo nebūda- 
vo galima apskųsti Kenterberio arkivyskupo teismui.) 

Tuo tarpu bažnyčios jurisdikcinėms pretenzijoms priešinosi — 
ir dažnai sėkmingai — pasaulietiniai teismai. Štai ką apie tai rašė 
Maitlandas: 


„Anglijoje, kaip, galimas daiktas, ir kitose šalyse, valstybė niekada 
neatidavė bažnytiniams tribunolams visų tų beribių sričių, kurių iš jos 
reikalavo įžūliausi tų tribunolų šalininkai. Visur mes matome kovą, po 
to - kompromisą, vėl kovą, ir galiausiai, pasibaigus XIII a., visas šias 
kovas paprastai laimėdavo valstybė. Pastanga nubrėžti tiesią liniją tarp 
„dvasinių“ ir „žemiškųjų“ dalykų yra beviltiška. Ir šitaip bus visada, 
jei vadinamieji „dvasiniai teismai“ turės kokią nors valdžią šiame lai- 
kinybės pasaulyje. Riba, tam tikru metu ir tam tikroje šalyje pasaulie- 
tinės teisės teritoriją atskirdavusi nuo bažnytinės teisės teritorijos, bū- 
davo tokia nelygi, tokia nemokslinė, kad būdavo visiškai įmanoma 
prarasti arba užimti žemę, šito net nepastebėjus... Tik pagalvokime, 

kokie beviltiškai migloti yra tokie pasakymai, kaip „testamentų bylos“ 
ir „santuokų bylos“, ir suprasime, kaip nesunku aneksuoti teritoriją 
pamažu, be triukšmingos kovos, be triumfo šūksnių ir pralaimėjimo 
aimanų. Todėl bažnyčios valdovams teko pakęsti daug ką, kam jie 
negalėtų pritarti ar bent jau kam jie negalėtų pritarti bažnyčios vardu. 
Jie galėjo duoti ir imti, neaukodami pamatinių principų. Be abejonės, 
būta tokių principų, dėl kurių jie, sekdami šv. Tomo pavyzdžiu, būtų 
pasirengę mirti; bet iš jų nebuvo reikalaujama pralieti kraują už kiek- 
vieną sudėtingos ir nepasotinamos jurisprudencijos jotą ir kablelį. Po- 
piežiai, ir tokie popiežiai, kurie nebuvo skystablauzdžiai, savo priesa- 
kais ir pavyzdžiu juos išmokė, kad, turint reikalą su laikina valdžia, 
galima ir palūkėti.“" 

Taigi susiklostė labai nemaloni situacija: egzistavo du teismų 
korpusai — vienas bažnyčios, kitas karaliaus — ir abu pretendavo 
į tų pačių bylų jurisdikciją. Kaip turėjo būti sutaikytos šios prieš- 
taraujančios pretenzijos? Viena vertus, karalius buvo krikščionis, 
o todėl popiežiaus valdinys; buvo galima manyti, jog popiežius 
arba jo valdinys, Kenterberio arkivyskupas, galėjo tik perspėti An- 
glijos karalių, kad jei jis nepaklus Šventosios bažnyčios jurisdikci- 
niams reikalavimams, bus pasmerktas pragaro liepsnoms. Kita ver- 
tus, bažnyčia pati buvo dviejų valdžių, dviejų kalavijų - bažnytinio 
ir pasaulietinio — koncepcijos autorė. Tačiau, pagal pačios bažny- 
čios apibrėžimą, didesnė dalis tų bylų, kurių atžvilgiu bažnytiniai 
teismai pretendavo turėti jurisdikciją, priklausė pasaulietinei sri- 
čiai. Kaip nurodo Maitlandas, tokie pasakymai, kaip „santuokų 
bylos“, apėmė ne tik intymius dvasinius šeimyninių santykių klau- 
simus, bet ir nuosavybės klausimus, kurie dažnai tiesiogiai siejosi 
su ta ekonomine ar politine santvarka, už kurią buvo atsakinga 
karūna. 

Be to — nepriklausomai nuo sąvokų ir teorijos, - būta ir val- 
džios klausimų. Bažnyčia, neturėjusi savo armijos, įgyvendinda- 
ma savo planus, nukreiptus prieš neklusniuosius, priklausė nuo 
pasaulietinio ginklo; be to, popiežiai ir arkivyskupai paprastai ne- 
būdavo skiriami be pasaulietinės valdžios pritarimo. Bet bažnyčia 
turėjo galingą, nors ir neginkluotą, politinę armiją — dvasininkiją, 
kuri galėjo imtis tam tikrų labai veiksmingų dvasinių sankcijų, 
įskaitant ekskomuniką bei interdiktą. 

Ekskomunika reiškė tai, kad iš asmens atimama teisė gauti sak- 
ramentus (įskaitant paskutinį patepimą, vadinasi, ir krikščioniš- 
kas laidotuves), o kraštutiniais atvejais — ir išvarymą iš bažnyčios, 
lydimą prakeikimo (faktiškai — ostrakizmą). Interdiktas iš dalies 
arba visiškai uždrausdavo eiti viešąsias pareigas ir gauti sakra- 
mentus; jis galėjo apimti vieną ar daugiau asmenų, visą vietovę 
arba karalystę. 1208 m. popiežius Inocentas III skyrė interdiktą 
visai Anglijai ir ekskomunikavo karalių Joną Bežemį, grasinda- 
mas jį nušalinti ir karūną atiduoti Pilypui Augustui Prancūzui. 
Priežastis buvo ta, kad Jonas atsisakė pripažinti Kenterberio arki- 
vyskupu popiežiaus statytinį. „Anglija dejavo dėl interdikto“. Baž- 
nyčios užsidarė metų metams. Karalius Jonas pasipriešino, baž- 
nytines pareigas skirdamas savo žmonėms, bet galiausiai nusileido; 
faktiškai jis padovanojo Angliją popiežiui ir atgavo ją kaip leną, 
pripažindamas save popiežiaus vasalu ir sutikdamas Romai mo- 
kėti metinę duoklę. 1215 m. karalius Jonas pačiame pirmajame 
Didžiosios laisvių chartijos (Magna Carta) straipsnyje paskelbė: 
guod ecclesia Anglicana libera sit — „tebūnie laisva anglų bažnyčia“, 
o tai, žinoma, reiškė, kad bažnyčia, valdoma popiežiaus, yra lais- 
va nuo karalių ir baronų kontrolės. 

Taigi esant tokiai stipriai konkurencijai tarp galybių, apsigin- 
klavusių ir teoriniais, ir praktiniais ginklais, veikiausiai visi labai 
troško teisinio šio konflikto sprendimo, ir ypač todėl, kad abi šalys 
labai vertino teisės vaidmenį sprendžiant konfliktus, be to, ir pats 
konfliktas buvo teisinis; tai buvo konfliktas dėl jurisdikcijos. 

Sunkius nusikaltimus (felonijas) padariusių dvasininkų atžvil- 
giu Anglijoje šis klausimas išsisprendė po Becketo mirties šitaip: 
pasaulietinė baudžiamoji (jau nekalbant apie teisminę) jurisdikci- 
ja buvo panaikinta. Nepaisant to, karaliaus teismai galiausiai su- 
kūrė tokią teisminę procedūrą: jie iškeldavo bylą asmeniui, dar 
neišsiaiškinę jo bažnytinio statuso, ir tik po to, jei jis būdavo pri- 
pažintas kaltu, jis galėjo šauktis dvasininkų privilegijos ir reika- 
lauti perduoti bylą bažnytiniam teismui. Negana to, Becketas vei- 
kiausiai nekėlė klausimo dėl pasaulietinės dvasininkų atsakomybės 
už ne tokius sunkius kaip felonija nusikaltimus ir už civilinės tei- 

sės pažeidimus; šiaip tokių teisės pažeidimų atveju dvasininkija 
Anglijoje priklausė pasaulietinei jurisdikcijai. Priešingai, Prancū- 
zijoje dvasininkai lengvesnių nusikaltimų atveju buvo nepaval- 
dūs pasaulietiniams teismams; tačiau imunitetas negaliojo sunkių 
nusikaltimų — tyčinės Žmogžudystės, suluošinimo, plėšikavimo ir 
recidyvizmo („nepataisomumo“) - atveju. Jis negaliojo ir „kara- 
liškosioms byloms“, kurios apėmė valstybės išdavystę ir kitus nu- 
sikaltimus, susijusius su karaliumi ir jo pareigūnų orumu, taip pat 
nusikaltimus viešajam saugumui, tokius kaip uždraustų susirinki- 
mų organizavimas, stabmeldystės, ateizmo ir kitų draudžiamų 

doktrinų propagavimas. Tokios „karališkosios bylos“ buvo pa- 
valdžios pasaulietinei jurisdikcijai nepriklausomai nuo to, ar nu- 
sikalto dvasininkas, ar pasaulietis. 

Be to, Henrikas II panaikino tuos Klarendono nutarimuose pa- 
skelbtus potvarkius, kurie buvo „įžeidžiantys“ popiežių, tačiau 
nebuvo paaiškinta, kurie potvarkiai priskirtini šiai kategorijai. Fak- 
tiškai XIII a. tarp karūnos ir dvasininkijos vyko rimta kova, kol 
tarp dviejų jurisdikcijų buvo nustatyta šiokia tokia riba. 

Grynai bažnytinių klausimų jurisdikcija, Henriko II patvirtin- 
ta Klarendono nutarimuose, vėliau nebebuvo patvirtinta dar kar- 
tą iki pat XVI a. anglų reformacijos. Iki Henriko VIII karalius ne- 
turėjo apeliacinės jurisdikcijos, kuriai priklausytų arkivyskupo 
teismo sprendimai (8 straipsnis). Be to, dvasininkija išsaugojo sa- 
vo teisę išvykti iš karalystės be karaliaus leidimo (4 straipsnis), 
nors praktiškai karalius dažnai apribodavo šią teisę. Karalius iš- 
saugojo patariamojo balso teisę ekskomunikuojant jo pareigūnus 
(7 straipsnis), tačiau šiuo klausimu viršenybė priklausė popiežiui, 
kuris galėjo ekskomunikuoti patį karalių. 

Bylos, susijusios su santuoka ir testamentais - Klarendono nu- 
tarimuose apie jas nekalbama, - priklausė beveik išimtinei Angli- 
jos bažnytinių teismų jurisdikcijai. Tačiau „nekilnojamojo turto“ 
nebuvo galima palikti testamentu, ir XIII a. karaliaus teismai įtvir- 
tino išimtinę jurisdikciją visam nekilnojamam turtui. 

Ginčai tarp dvasininkų dėl bažnytinių pareigų (1 straipsnis) ir 
ginčai tarp pasauliečių dėl paskolų, gautų davus prisiektinį įsi- 

pareigojimą (15 straipsnis), priklausė atitinkamai ir bažnytinių, ir 
karaliaus teismų jurisdikcijai. Abiejų tipų ginčų atžvilgiu bažny- 
tiniai teismai taikydavo labai žymią savavališką jurisdikciją. 

Ribų tarp bažnytinės ir pasaulietinės jurisdikcijos Anglijoje ir 
Prancūzijoje palyginimas rodo, kad Prancūzijoje bažnyčia turėjo 
mažiau privilegijų negu Anglijoje. (1) Santuokos klausimų atžvil- 
giu Prancūzijos teisininkai pasauliečiai nustatė skirtumą tarp ci- 
vilinės santuokos sutarties ir santuokos sakramento; ginčai dėl 
civilinės santuokos buvo sprendžiami pasaulietinių teismų (pvz., 
ginčai dėl abiejų sutuoktinių laisvo sutikimo tuoktis). (2) Bylos, 
susijusios su testamentais, Prancūzijoje XII-XIII a. priklausė ir 
bažnytinių, ir pasaulietinių teismų jurisdikcijai, o vėliau buvo 
priskirtos išimtinei pasaulietinių teismų jurisdikcijai. (3) Dvasi- 
ninkų privilegijų atžvilgiu XIV-XV a. Prancūzijoje buvo nustaty- 
tas skirtumas tarp valdymo teisių, kurias apibrėždavo karaliaus 
teismas, ir nuosavybės teisių, kurios priklausė bažnytinei jurisdik- 
cijai. Anglijoje karaliaus teismai teisę suteikti bažnytines pareigas 
traktavo kaip nekilnojamojo turto rūšį ir todėl priskyrė išimtinei 
savo jurisdikcijai, bet bažnytiniai teismai kartais sėkmingai nu- 
ginčydavo tokį požiūrį. (4) Anglijoje - bet ne Prancūzijoje — de- 
šimtinių, bažnytinių duoklių ir mokesčių, skirtų bažnyčių ir šven- 
torių taisymui, rinkimas priklausė išimtinei bažnytinių teismų 
jurisdikcijai. Tai pačiai jurisdikcijai priklausė ir labdaros bei lėšų, 
dovanotų prelatams ar religinėms bendruomenėms, valdymas, ir 
tik XIV-XV a. Anglijos kancleris išplėtė savo lygiagrečią jurisdik- 
ciją turto dovanojimui „naudotis“ kitam. (5) Tik bylose, susijusio- 
se su pažadų, duotų su priesaika arba prisiektiniu įsipareigojimu, 
sulaužymu, prancūzų bažnytinė jurisdikcija gerokai pranoko an- 
glų [bažnytinę jurisdikciją]. Atrodo, kad Prancūzijoje pasaulietinė 
valdžia net nepretendavo į šias bylas. Galiausiai (6) prancūzų 
karaliaus teismų baudžiamoji jurisdikcija „ideologinių“ nusikalti- 
mų atžvilgiu buvo daug platesnė negu ta pati anglų karaliaus 
teismų jurisdikcija. 


352 


7. BECKETAS PRIEŠ HENRIKĄ II: LYGIAGREČIŲ JURISDIKCIJŲ VARŽYBOS 
Draudžiamieji raštai 


Karaliaus ir bažnytinių teismų konflikto Anglijoje sritį lėmė 
tokia teisinė priemonė, kaip draudžiamasis raštas (writ of prohi- 
bition). Tai buvo potvarkis, kanclerio išleidžiamas karaliaus var- 
du, draudžiantis bažnytiniam teismui tęsti konkrečią bylą tuo pa- 
grindu, kad atsakovas kvestionuoja bažnyčios kompetenciją spręsti 
tą bylą. Po to bažnytinis teismas turėjo arba nutraukti bylą, arba 
tartis su karaliaus teisėjais. Jeigu po tokios konsultacijos karaliaus 
teisėjai nuspręsdavo, kad bylą pagrįstai sprendžia bažnytinis teis- 
mas, jie surašydavo „konsultacinį raštą“, kuriuo būdavo leidžia- 
ma tęsti bylą, nežiūrint ankstesnio draudimo. Jeigu bažnytinis teis- 
mas reikalaudavo palikti jam bylą, nepaisant draudimo arba 
nepalankių konsultacijos išvadų, karaliaus teismas paprastai su- 
darydavo „arešto raštą“, kuriuo šerifui būdavo pavedama prista- 
tyti bažnytinius teisėjus karaliui arba jo teisėjams, kad jie „paaiš- 
kintų, kodėl sprendžia bylą krikščioniškame teisme... nepaisydami 
mūsų draudimo“. 

Karaliaus draudimas galėjo būti galingas ginklas ir laikas nuo 
laiko buvo naudojamas pažaboti bažnytiniams teismams. Tačiau 
dažniausiai ši procedūra būdavo pernelyg sudėtinga ir nelanksti; 
draudžiamąjį raštą būdavo palyginti sunku gauti ir palyginti leng- 
va apeiti. 

Bažnytiniame teisme iniciatyva priklausė atsakovui. Jei abi ša- 
lys sutikdavo paklusti bažnytinei jurisdikcijai, karaliaus teismas 
nesikišdavo. Žinoma, tai buvo didžiulė karaliaus nuolaida dviejų 
teisminių sistemų kovoje““. Ji reiškė, kad beveik visi ginčai tarp 
dvasininkų buvo atimti iš pasaulietinės jurisdikcijos. Kartu ji reiš- 
kė, kad pasauliečiai, sudarę sutartį, pagal kurią jie sutinka nesi- 
šaukti pasaulietinės jurisdikcijos, nebegalėdavo gauti draudžia- 
mojo rašto, nors karaliaus teismai nustatydavo labai griežtas tokios 
sutarties sąlygas“. 

Kad gautų draudžiamąjį raštą, atsakovas bažnytinio teismo 
procese turėdavo pareikšti, kad jis gavo šaukimą stoti prieš tokius 
ir tokius bažnytinius teisėjus kaip atsakovas dėl ieškinio, kurį jam 
pateikė tokia ir tokia šalis (pateikiama pavardė), o ieškinys susijęs 

su tam tikru reikalu, priklausančiu karaliaus teismų jurisdikcijai. 
Tipiškos bylos būdavo ginčai dėl nekilnojamojo turto, nesusijusio 
su bažnytiniais pastatais, šventoriais ir kapinėmis („pasaulietinės 
nuosavybės“); ginčai dėl patronato teisės skiriant bažnytines pa- 
reigas; ginčai dėl kilnojamojo turto ir skolų, išskyrus turtą, susijusį 
su santuoka ar testamentu, priklausantį bažnyčiai (dešimtinė ir 
aukos) arba pagrobtą iš dvasininko; ginčai dėl dvasininkų pažei- 
sprendžia karaliaus teismai. 

Apskritai karaliaus teismai išduodavo draudžiamąjį raštą pa- 
gal paprasčiausią atsakovo bažnytinėje byloje pareiškimą su ta 
sąlyga, kad pareiškimas atrodė esąs pagrįstas. Bet jei vėliau pa- 
aiškėdavo, kad ginčytinas dalykas atrodo kitaip, nei pateikta drau- 
džiamajame rašte, draudimo nebūdavo paisoma, o karaliaus tei- 
sėjai galėdavo skirti atsakovui baudą už melagingus tvirtinimus. 

Atsakovas turėjo pateikti draudžiamąjį raštą ir bažnytiniams 
teisėjams, ir ieškovui. Po to jie turėjo stoti prieš karaliaus teisėjus, 
kad apgintų bažnytinę jurisdikciją. Pasak G. B. Flahiffo, draudžia- 
muoju raštu buvo siekiama „paskelbti ir įtvirtinti dvi svarbias 
karaliaus pretenzijas: pirma, kad tik jis ir jo teismas turi jurisdik- 
ciją tų bylų, kurios išvardytos įvairiuose draudžiamuosiuose raš- 
tuose (pasauliečių nekilnojamasis turtas, bažnytinių pareigų pa- 
tronatas, pasauliečių kilnojamasis turtas ir t.t.); antra, kad tik 
karaliaus valdžia turi teisę spręsti, kokia jurisdikcija turi kompe- 
tenciją abejotinais atvejais“!*. Šis klausimas buvo susijęs su teismo 
kompetencija apibrėžti savo kompetenciją. 

Tačiau bažnytiniai teismai irgi pretendavo į tokią kompetenci- 
ją. 1147 m. popiežius Eugenijus III išleido įsaką, kad „vyskupai, 
abatai, arkivyskupai ir kiti prelatai neturi atiduoti bažnytinių by- 
lų spręsti pasauliečiams, be to, jie neturi nutraukti bažnytinės tei- 
senos dėl pasauliečių draudimo“"'. Anglijos bažnyčios sinodai 
išleido panašius įsakus, be to, dar nustatydami, kad karalius netu- 
ri teisės įžeidinėti bažnytinių teisėjų, kurie tik vykdo savo pareigą 
tęsdami dvasinių bylų nagrinėjimą ir nepaisydami draudimo. 

Bažnytiniam teismui netrūko praktinių priemonių, įgalinančių 
pasipriešinti draudimams. Pirma, kanonų teisė - priešingai to me- 
to anglų karaliaus teisei - teismui leisdavo išklausyti liudytojus ir 
priimti sprendimą nedalyvaujant atsakovui netgi asmeninių ieš- 
kinių atveju. Antra, atsakovui, neatvykusiam į teismą po trijų šau- 
kimų, grėsė ekskomunika. Ir trečia: „Dvasinės valdžios galėjo eiti 
dar toliau. Nepasitenkindamos ekskomunika ir atsakovo nuteisi- 
mu, kartais jos galėdavo pradėti prieš jį naują teismo procesą ir 
priversti jį atsakyti už kanoninį nusikaltimą, t.y. už tai, kad dėl jo 
pasaulietinė valdžia neteisėtai uždraudė bažnytinį teismo proce- 
są.“! Žinoma, jei atsakovas norėjo tęsti bylą, šis naujas ieškinys 
irgi buvo pavaldus draudžiamajam raštui. 

Ekskomunika už draudžiamojo rašto išsireikalavimą iškeldavo 
klausimą, ar pasaulietinė valdžia dalyvaus ekskomunikos vykdy- 
me. Normaliais ekskomunikos atvejais, jei per keturiasdešimt die- 
nų ekskomunikuojamas asmuo neprašydavo dovanoti, vyskupas 
galėdavo apie tai pranešti karaliui, o karalius įsakydavo šerifui 
suimti nusidėjėlį ir laikyti jį areštuotą tol, kol jis panorės susitai- 
kyti su bažnyčia. Be to, ekskomunikuoti asmenys negalėjo kreiptis 
į karaliaus teismą. G. B. Flahiffas pateikia keletą juokingų pavyz- 
džių, parodančių, kaip bažnytiniai teisėjai naudodavosi įvairio- 
mis gudrybėmis, siekdami, kad pasaulietinės valdžios padėtų vyk- 
dyti ekskomunikas, skirtas už draudžiamojo rašto išsireikalavimą", 
bet paprastai karaliaus teismai nepaisydavo ekskomunikos, nu- 
kreiptos prieš jiems priklausančią teisėtą jurisdikciją. 

Bažnyčios ir karūnos konfliktai dėl draudžiamųjų raštų Angli- 
joje iš dalies buvo išspręsti 1286 m. išleisto karaliaus statuto arba 
rašto, kuris vadinosi Circumspecte Agatis. Karalius, anksčiau ne- 
sėkmingai siekęs bažnytinių teismų jurisdikciją pasauliečiams ap- 
riboti tik su santuoka ir testamentais susijusios nuosavybės reika- 
lais, galiausiai šiems teismams suteikė teises skirti pinigines baudas 
už paleistuvavimą, svetimavimą ir kitas moralines nuodėmes; rei- 

rių įprastinių mokesčių (laidotuvių mokesčio, aukų, dešimtinių) 
nemokėjimo; nagrinėti vieno klebono ieškinius kitam dėl dešimti- 

nių, su sąlyga, kad jos neviršija ketvirtadalio bažnyčios vertės, nes 
priešingu atveju iškildavo klausimas dėl patronato teisės; priimti 
sprendimus atlyginti žalą prievartos prieš dvasininkus, šmeižto, 
prisiektinio įsipareigojimo sulaužymo atvejais, su sąlyga, kad kar- 
tu buvo turimas galvoje ir nuodėmės išpirkimas. Negana to, šmeiž- 
to ir prievartos prieš dvasininką atvejais buvo nustatyta, kad jei 
asmuo, nuteistas kūno bausme bažnytinio teismo, pageidauja šią 
bausmę pakeisti piniginiu mokesčiu, teismas gali patenkinti šį pa- 
geidavimą, nepaisydamas karaliaus draudimo. 

Prancūzijoje draudžiamojo rašto analogas buvo vadinamasis 
appel comme d abus. Jis leisdavo ne tik nepatenkintoms šalims, bet 
ir bet kokiam asmeniui, pasauliečiui ar bažnytininkui, kreiptis tie- 
siai į pasaulietinius teismus, o vėliau - į karalių, kad užkirstų 
kelią „piktnaudžiauti“ bažnytine jurisdikcija. Atrodo, kad appel 
comme d'abus apribodavo bažnytinę jurisdikciją efektyviau negu 
jo angliškas analogas. 

Bažnytinių teismų jurisdikcija buvo vienas iš svarbiausių ob- 
jektų, prieš kurį buvo nukreiptos visos didžiosios Europos tauti- 
nės revoliucijos - Reformacija Vokietijoje XVI a., XVII a. Anglijos 
revoliucija, XVIII a. Prancūzijos revoliucija ir XX a. Rusijos revo- 
liucija. Daugumoje liuteroniškų ir kalviniškų šalių XVI a. bažny- 
tiniai teismai buvo išstumti konsistorijų ir sinodų, kurių jurisdik- 
cija dažniausiai būdavo apribota disciplinuojančiomis priemonėmis 
kunigų ir kitų bažnyčios pareigūnų atžvilgiu, o valstybė perėmė 
didesnę dalį ankstesnės bažnytinės jurisdikcijos pasauliečiams bau- 
džiamųjų ir civilinių bylų atveju. Priešingai, Anglijoje reformacija 
popiežiaus įgaliojimus tik perdavė karaliui, kuris ne tik išlaikė, 
bet ir išplėtė ankstesnę bažnytinę jurisdikciją. Tačiau XVII a. pu- 
ritonų revoliucija ir restauracija daugelį civilinių ir baudžiamųjų 
bylų iš bažnytinių teismų perkėlė į bendrosios teisės teismus (taip 
pat į kanclerio teismą). Nepaisant to, tik XIX a. - vykstant galin- 
gai sekuliarizacijai, kurią pradėjo Prancūzijos revoliucija, - Angli- 
ja statutų serija susiaurino anglikonų bažnyčios jurisdikciją, kuri 
po susiaurinimo apėmė dvasininkų discipliną, pasauliečių atsako- 
mybę už kai kuriuos lytinius nusikaltimus ir įvairius nereikšmin- 
gus dalykus, susijusius su pamaldomis. Katalikiškose šalyse - irgi 

XIX a. - palaipsniui įsigalėjo Prancūzijos revoliucijos įvestas įsta- 
tymas (1790 m. rugsėjo mėn.), visiškai panaikinęs bet kokią baž- 
nytinę jurisdikciją. Išskyrus Ispaniją ir Portugaliją, katalikiškųjų 
bažnytinių teismų jurisdikcija pasauliečiams tapo tik sąžinės rei- 
kalu, o jų sprendimai nebeturėjo pasaulietinių teisinių padarinių. 
Praktiškai šie teismai savo jurisdikciją pasauliečiams apribojo san- 
tuokos, sužadėtuvių ir vaikų teisėtumo klausimais. 

Be abejonės, istorikai ir toliau skirtingai interpretuos Becketo ir 
Henriko konfliktą. Tačiau, galimas daiktas, mums pavyks jį ge- 
riau suprasti, jei jį traktuosime kaip Popiežių revoliucijos ir Vaka- 
rų teisės tradicijos formavimosi dalį. 

Tokiu požiūriu svarbiausias šio konflikto aspektas - nepapras- 
ta įtampa tarp bažnytinės ir pasaulietinės valdžios ir šios įtampos 
pašalinimas teisiniu kompromisu. 

Reikalaudama bažnytinės jurisdikcijos dvasinėms byloms, po- 
piežiaus partija XII a. „dvasinėms“ byloms priskirdavo sutartis 
tarp pasauliečių, pagrįstas prisiektiniu įsipareigojimu, dvasininkų 
nusikaltimus ir daugelį kitų reikalų, kuriuos pasaulietinės valdžios 
neišvengiamai traktavo kaip esmingai pasaulietinius. Panašiai rei- 
kalaudamos karaliaus jurisdikcijos pasaulietinėms byloms, įvairių 
šalių karaliaus partijos „pasaulietinėms“ byloms priskirdavo gin- 
čus tarp vyskupų dėl teisės duoti dvasininkams pelningas bažny- 
tines pareigas, apeliacijas dėl arkivyskupo teismo nuosprendžių ir 
kitus klausimus, kuriuos bažnytinės valdžios neišvengiamai trak- 
tavo kaip esmingai dvasinius. Abi pusės susitarė, kad turi egzis- 
tuoti dvi skirtingos jurisdikcijos — bažnytinė ir pasaulietinė. Ta- 
čiau jos negalėjo susitarti dėl tas dvi jurisdikcijas skiriančių ribų. 
Geriausiu atveju jos galėjo susitarti, kad tas ribas reikia nustatyti 
ne jėga, o teise. 

Ir Henrikas, ir Becketas teikė didelę reikšmę teisiniam ribų tarp 
atitinkamų jurisdikcijų nustatymui. Iš pradžių abu tikėjosi - kaip 
ir kiti anuo metu, - kad reikalų, susijusių su abiejų valdžių prieš- 
taraujančiais interesais, bažnytinės arba pasaulietinės kontrolės 
klausimą galima išspręsti teisiškai. Henriko šalininkų panaudota 
jėga sunaikino šią viltį; prasiveržė beveik visuotinis pasipiktini- 

mas, savo ruožtu privertęs Anglijos karalių atsisakyti savo kraš- 
tutinių siekių. 

Žinoma, laiko dvasia tiek Anglijoje, tiek kitose Europos šalyse 
buvo pasaulietinės jurisdikcijos plėtimo bažnytinės jurisdikcijos 
sąskaita pusėje. Tačiau visi tokie valdžių pusiausvyros perslinkiai 
turėjo būti vykdomi teisinių varžybų ir teisinio kompromiso kon- 
tekste. 

Bažnytinių ir pasaulietinių teismų varžybos ilgą laiką veikė 
Vakarų teisės tradiciją. Daug jurisdikcijų ir daug teisės sistemų 
tapo Vakarų teisėtumo skiriamąja žyme. Kai Blackstone'as rašė, 
kad XVIII a. anglų teisę sudarė prigimtinė teisė, dieviškoji teisė, 
tarptautinė teisė, romėnų teisė, prekybos teisė, vietiniai papročiai, 
bendroji teisė, statutinė teisė ir teisingumo teisė, vis dar egzistavo 
įvairių tipų teismai, taikę įvairius teisės tipus. Tai buvo bažnyti- 
niai teismai, universitetiniai teismai, admiraliteto teismai, ben- 
drosios teisės teismai ir teisingumo teisės teismai, nors tuo metu 
jau vyravo parlamentas ir bendrosios teisės teismai. Net šiuo me- 
tu Jungtinėse Valstijose vis dar esama tam tikrų varžybų tarp 
federalinių teismų ir valstijų teismų, o kiekvienoje iš šių sistemų — 
varžybų tarp federalinės teisės ir valstijų teisės. Be to, nesunku 
pastebėti svarbius skirtumus tarp tarptautinės teisės ir nacionali- 
nės teisės bei tarp bendrosios teisės ir teisingumo teisės. Net kai 
šitie teisės sąvadai yra taikomi tų pačių teismų, galimybė apeliuo- 
ti į vieno tipo teisę atsisakant kito tipo teisės didina laisvę. 

Bažnytinių ir karaliaus teismų varžybų XII-XVI a. pagrindas 
buvo abiejų tipų teismų jurisdikcijos apribojimas: nei popiežius, 
nei karalius negalėjo tikėtis visiškos bet kurio savo valdinio ištiki- 
mybės. Becketas žuvo gindamas principą, kad karaliaus jurisdik- 
cija neturi būti neribota (karalius šito ir neneigė) ir ne vien tik 
pasaulietinė valdžia turi teisę spręsti, kokios turi būti jos jurisdik- 
cijos ribos (Becketo žudikas kaip tik ir neigė šį principą). Tris su 
puse šimtmečio dešimtys tūkstančių piligrimų iš visos Europos 
kasmet keliaudavo į Kenterberį pagerbti šio atkaklaus žmogaus, 
išdrįsusio ginti savo įsitikinimus ir kovoti prieš karalių. 

Kai pasaulietiniam protui bažnyčia iš asociacijos, egzistuojan- 
čios už valstybės ir prieš valstybę, galiausiai virto asociacija, eg- 

zistuojančia valstybėje, visose Vakarų šalyse daugelį jurisdikcijų 
prarijo viena nacionalinė jurisdikcija, o vieninga nacionalinė tei- 
sės sistema vis labiau įtraukdavo daugelį anksčiau egzistavusių 
teisės sistemų. Tačiau kai kas iš Becketo paveldo liko ir šiandien. 
Daugumoje Vakarų šalių esama ne tik išlikusių jurisdikcijų ir įsta- 
tymų konflikto pėdsakų, bet ir konstitucinių valstybinės valdžios 
vykdomos dvasinių vertybių kontrolės apribojimų. Becketo prieši- 
nimasis karaliaus valdžios dvasininkijai įtvirtinimui šiuo metu 
pasireiškia kaip priešinimasis pasaulietinės valdžios vykdomai ti- 
kybos ir moralės teisinei kontrolei. Vis dar esama apribojimų, nu- 
kreiptų prieš įstatymų leidžiamosios valdžios ir teismų įgalioji- 
mus kištis į grynai religinius reikalus ir bausti grynai moralinę 
veiklą. Vis dar keblu apibrėžti tokių reikalų ir tokios veiklos teisi- 
nes ribas. Vis dar gyvas — ar bent dar neseniai buvo gyvas - įsi- 
tikinimas, kad jei teisinės ribos, nustatytos valstybės, prieštarauja 
aukščiausiajai teisei, tada asmuo turi teisę — ir net pareigą — šias 
ribas pažeisti. 


Antra dalis 


PASAULIETINIŲ 
TEISĖS SISTEMŲ 
FORMAVIMASIS 


8 
PASAULIETINĖS TEISĖS SĄVOKA 


Popiežių revoliucija pirmą kartą sukūrė savarankišką autono- 
minę bažnytinę valstybę ir savarankišką autonominę bažnytinės 
teisės visumą, t.y. bažnyčios kanonų teisę. Kartu ji pirmą kartą 
sukūrė ir politinius darinius, neturinčius bažnytinių funkcijų, ir 
nebažnytines teisėtvarkas. Popiežiaus partija šiuos politinius da- 
rinius ir jų teisę vadino „laikiškais“ (saistomais laiko) ir „pasau- 
lietiniais“ (pasauliškais). 

Pasaulietinės valdžios šventumo susiaurinimas buvo susijęs su 
šitų nebažnytinių politijų ir jų teisėtvarkų samprata, pagal kurią 
tokių politijų esama daug ir įvairių. Tuo tarpu naujoji kanonų 
teisė buvo viena, ir naujoji bažnytinė politija irgi buvo viena; 0 
pasaulietinė teisė buvo įvairiopa, atitinkanti įvairius pasaulieti- 
nių politijų tipus — imperinę, karališkąją, feodalinę, dvaro, preky- 
binę ir miesto politiją. Tokioms naujų tipų politijoms buvo reika- 
linga naujų tipų teisė jau vien todėl, kad jų religinės funkcijos, jų 
„dvasiniai“ aspektai atiteko savarankiškai ir nepriklausomai or- 
ganizacijai, turėjusiai universalų pobūdį ir valdomai popiežiaus, 
gyvenusio Romoje. 

Tuo, kad žodis „dvasinis“ buvo vartojamas apibūdinti bažny- 
tinei teisei, buvo siekiama pažymėti šventumo matmenį, kurio ne- 
turėjo su laiku susijusi arba pasauliškoji nebažnytinių sričių teisė. 
Nepaisant to, pasaulietinė santvarka, apimanti ir teisę, nebebuvo 
traktuojama kaip fundamentaliai chaotiška ir betikslė. Ji nebuvo 
išgelbėta; bet ji buvo išgelbstima. Ją buvo įmanoma atnaujinti. Kaip 
ir bažnytinė teisė, pasaulietinė teisė buvo traktuojama kaip pri- 


363 


II. PASAULIETINIŲ TEISĖS SISTEMŲ FORMAVIMASIS 


gimtinės teisės ir galiausiai kaip dieviškosios teisės atspindys, nors 
ir netobulas. Ji buvo pavaldi protui ir sąžinei. Jos šaknys glūdėjo 
dieviškajame apreiškime. Tiesą sakant, pats skirtumas tarp baž- 
nytinės ir pasaulietinės tvarkos suponavo bažnyčios misiją — per- 
tvarkyti pasaulį, o todėl ir visų krikščionių (bet ypač įšventintųjų) 
misiją — siekti, kad netobula pasaulietinė teisė atitiktų jos galutinį 
tikslą — teisingumą ir tiesą. 

Buvo tariama, kad pasaulietinė teisė turi varžytis su kanonų 
teise. Visos įvairiausios pasaulietinės teisės sistemos — feodalinė, 
dvaro, prekybos, miestų, karališkoji — savo tikslams pritaikydavo 
daugelį pamatinių kanonų teisės idėjų ir metodų, bent jau todėl, 
kad kanonų teisė buvo daug tobulesnė ir tiko pamėgdžioti. Tai 
buvo neišvengiama, nes XII ir XIII a. dauguma teisininkų, teisėjų 
ir kitokių profesionalių patarėjų bei pareigūnų, tarnavusių pasau- 
lietinėse teisinėse institucijose, buvo dvasininkai; jie arba buvo stu- 
dijavę kanonų teisę, arba apskritai buvo susipažinę su jos pama- 
tiniais bruožais. Kartu pasaulietinės valdžios priešinosi bažnytinių 
valdžių kėslams perimti pasaulietinę jurisdikciją, o todėl irgi sie- 
kė, kad pasaulietinė teisė būtų tokia pat nuosekli ir tobula kaip 
kanonų teisė. 

Iš dalies besivaržantis su kanonų teise, iš dalies ją pamėgdžio- 
jantis kiekvienas pasaulietinės teisės tipas galiausiai buvo pradė- 
tas traktuoti — nors labai nevienodu mastu — kaip teisės sistema, 
t.y. kaip vientisa ir organiškai besivystanti teisinių institutų bei 
sąvokų visuma. Tačiau, palyginti su kanonų teise, naujos pasau- 
lietinės teisės sistemos buvo ne taip tiesiogiai susijusios su didžiau- 
siais to meto įvykiais ir sąjūdžiais ir daug betarpiškiau susijusios 
su visur vykusiomis socialinėmis ir ekonominėmis permainomis. 
Feodalinė teisė ir dvaro teisė, šiek tiek mažiau prekybos ir miestų 
teisė, o dar mažiau karališkoji teisė buvo įsišaknijusios papročiuo- 
se, todėl klostėsi lėčiau nei bažnytinė kanonų teisė. Feodalinės di- 
duomenės klasinės sąmonės formavimasis ir jos santykių su vals- 
tietija teisinis įforminimas vyko daug lėčiau ir nepastebimiau negu 
dvasininkijos klasinės sąmonės formavimasis ir jos santykių su 
pasaulietinėmis valdžiomis teisinis įforminimas. Be to, tokių „ins- 
titutų“ kaip prekybos rinka ir miestų savivalda atsiradimas savo 

pobūdžiu skyrėsi nuo tokių „institutų“ kaip universitetai ir baž- 
nytiniai teismai atsiradimo. Šį skirtumą iš dalies lėmė tiesiogiai su 
šiais procesais susijusių Žmonių tipas ir skaičius. Pasaulietinė tei- 
sė išaugo „iš žemės“. Ji buvo ne tokia programiška. Iš dalies dėl to 
jos augimas buvo ne toks ryškus ir ne taip krito į akis. Tuo metu, 
kai universitetinį išsimokslinimą gavę teisininkai pradėjo „api- 
bendrinti“ feodalinę ar miestų teisę, ji jau buvo susiklosčiusi. 

Tiesą sakant, pirmosioms pasaulietinės teisės sistemoms visai 
ir nereikėjo, kad jos būtų aprašinėjamos vadovėliuose ar dėstomos 
universitetų kursuose; jos ir be to buvo traktuojamos kaip vienti- 
sos, tęstinės ir autonomiškos teisės visumos. Žinoma, mokslinės 
knygos, kuriose buvo nagrinėjamos įvairios pasaulietinės teisės 
šakos, buvo pageidautinos ir pasirodydavo, nors nei skaičiumi, 
nei kokybe neprilygdavo kanonistų ir romanistų kuriamai teisinei 
literatūrai. Be to, problemos, iškildavusios įvairiose pasaulietinės 
teisės srityse, dažnai patekdavo į universitetų teisės disciplinų kur- 
sus, nors nė vienai šios teisės sričiai nebuvo suteikta garbė būti 
dėstomai kaip savarankiškai universitetų programos disciplinai. 
Priešingai, teisės studijos buvo neatskiriama moderniosios kano- 
nų teisės sistemos kūrimo dalis; kanonų teisė buvo neįsivaizduo- 
jama be vadovėlių ir kursų, nes artikuliuota teorija buvo būtina 
kanonų teisės turinio dalis, o akademinis specialistų rengimas bu- 
vo esminė jos praktinio taikymo dalis. 

Taigi pasaulietinės teisės samprata, susiklosčiusi XI a. pabaigo- 
je ir XII a., apėmė įvairias atsirandančias teisės sistemas, kiek- 
viena iš kurių buvo ribota ir susijusi su tam tikra pasaulietinių 
reikalų sritimi, išaugdavo iš papročių, buvo netobula, tačiau va- 
dovaujama Dievo ir nuolat taisytina atsižvelgiant į protą ir sąžinę. 


Naujų pasaulietinės valdžios ir pasaulietinės teisės teorijų 
atsiradimas 


Šiame skyriuje grindžiama tezė, kad Vakarų modernusis poli- 
tikos mokslas, apimantis ir moderniąsias Vakarų valstybės, ir tei- 
sės teorijas, yra kilęs iš priešingų Popiežių revoliucijos jėgų kovos. 

Tokia tezė prieštarauja įprastiniam požiūriui — kuris vis dar vy- 
rauja, nežiūrint to, kad specialioji mokslinė literatūra, skirta XI ir 
XII a. įvykiams, jį paneigia, - kad modernusis Vakarų politikos 
mokslas pirmiausia yra kilęs iš klasikinės graikų filosofijos, ypač 
iš Platono ir Aristotelio filosofijos, ir, kita vertus, iš graikų filoso- 
fijos atgaivinimo vadinamojo Renesanso epochoje, t.y. XV ir XVI a,, 
kai (kaip tariama) pirmą kartą atsirado pasaulietinės valstybės. 

Pagal šį įprastinį požiūrį, epochoje tarp antikos ir XV a. poli- 
tinį mąstymą lėmė stoikų filosofija ir patristika, modifikuota vi- 
duramžių teologijos; be to, tariama, kad ir stoikų bei patristinė 
politinė teorija, ir viduramžių teologija pernelyg susijusios su krikš- 
čioniškąja doktrina ir todėl negali būti laikomos „moderniomis“. 
Žinoma, XIII a. pabaigoje, ypač kai pasirodė pirmas lotyniškas 
Aristotelio Politikos vertimas (1260), būta (kaip teigiama) pirmųjų 
moderniojo politikos mokslo užuomazgų, nors politinis mąstymas 
iš esmės liko teologinis ir „scholastinis“. Tik kitame šimtmetyje 
būta kelių autorių, kuriuos galima laikyti svarbiais moderniųjų 
politinių idėjų ir moderniųjų politikos analizės metodų pirmta- 
kais. Štai Marsilijus Paduvietis (apie 1275-1342) pabrėžė liaudies 
sutikimo principą kaip bet kokios valdžios, tiek pasaulietinės, tiek 
bažnytinės, pagrindą ir remdamasis šia prielaida priėjo išvadą, 
kad pasaulietinis valdovas gali viešpatauti bažnyčiai, nes popie- 
žiai yra tik vykdomoji bažnytinė valdžia, įsteigta bendruomenės. 
Tačiau paprastai teigiama, kad pirmasis tikras modernus politinis 
mąstytojas yra Niccolo Machiavelli (1469-1527), kuriam priski- 
riama ne tik tai, kad jis išradęs žodį „valstybė“, žymintį pasaulie- 
tinę politiją, bet ir tai, kad jis pirmasis sukūręs modernųjį politikos 
mokslą, pagrįstą politinių institutų empiriniu stebėjimu bei racio- 
nalia analize. 

Pagal šį įprastinį požiūrį, jokia sistemiška valstybės teorija ar 
mokslas negalėjo būti sukurti iki XV a. pabaigos ar XVI a., nes iki 
to meto nebūta visiškai susiformavusios valstybės moderniąja pras- 
me, nors tam tikri pavieniai valstybingumo bruožai, galimas daik- 
tas, buvo atsiradę XIII a. pabaigoje ir XIV a. Toliau tvirtinama, 
kad pati valstybės moderniąja prasme sąvoka svetima „viduram- 
žiams“, nes ji prieštarauja popiežiaus viršenybei ar jo pretenzi- 

joms vyrauti visame krikščioniškajame pasaulyje, decentralizuo- 
tos politinės valdžios feodalinei sistemai ir krikščioniškai idėjai, 
kad karalius turi būti pavaldus Dievui ir prigimtinei teisei. 

Tačiau šioje knygoje buvo parodyta, kad pirmoji valstybė Va- 
karuose kaip tik ir buvo ta valstybė, kurią —- bažnyčios rėmuose — 
įkūrė popiežiai XI a. pabaigoje ir XII a. Žinoma, negalima nuneigti 
prieštaravimo, kad — dėl tam tikrų nevisiškai aiškių priežasčių — 
šios problemos aptartis turi būti susieta tik su pasaulietinėmis vals- 
tybėmis. Bet jeigu net ir laikomasi šio apribojimo, nesunku surasti 
tokių modernių Europos pasaulietinių valstybių, kurios atsirado 
pasiekus aukščiausią tašką tiek popiežiaus valdžiai, tiek feodali- 
niam režimui, tiek tikėjimui dieviškosios bei prigimtinės teisės vir- 
šenybe. Normanų karalystė Sicilijoje, valdoma Rodžerio II (1112- 
1154), Anglija, valdoma Henriko II (1154-1189), Prancūzija, 
valdoma Pilypo Augusto (1180-1223), Flandrija, valdoma grafo 
Pilypo (1169-1191), ir Švabija bei Bavarija, valdomos Frydricho 
Barbarosos (1152-1190), - štai tokie pavyzdžiai. Be to, tokie pa- 
vyzdžiai gali būti daugelis nepriklausomų miestų-valstybių, turė- 
jusių susiklosčiusias pasaulietinės teisės ir pasaulietinės valdžios 
sistemas jau XII a. viduryje, - tokie miestai kaip Genuja, Piza, 
Freiburgas, Kelnas, Gentas, Briugė ir dešimtys kitų. Kiekvienas 
toks miestas buvo valstybė, t.y. vieninga, nepriklausoma teritori- 
nė politija, valdoma suverenaus valdovo, įgalioto rinkti armiją, 
kariauti, leisti ir priimti įstatymus. Negana to, XII ir XIII a. poli- 
tikos ir teisės mąstytojai, siekę paaiškinti ir pateisinti šitokių vals- 
tybių egzistavimą, sukūrė pasaulietinės valdžios ir pasaulietinės 
teisės teorijas. 


Jonas Solsberietis — Vakarų politikos mokslo pradininkas 


Pirmasis Vakaruose pasirodęs traktatas, skirtas valdžiai ir nu- 
krypęs nuo stoikų filosofijos ir patristikos modelių, buvo Jono Sols- 
beriečio Policraticus, parašytas 1159 m.! ir ano meto Europoje iš- 
kart tapęs sensacija. Jo svarbą galima geriausiai parodyti lyginant 
jį su ankstesniu veikalu, kuris yra galbūt paskutinis svarbus ikiva- 

karietiškas (t.y. ikimodernus) traktatas, skirtas valdžiai: tai vadi- 
namasis Normanas anonimas (Norman Anonymous), pasirodęs 
1100 m.? 

Parašytas Popiežių revoliucijos aukščiausio pakilimo metu, Nor- 
manas anonimas gynė karaliaus valdžios šventumą ir neigė popie- 
žiaus partijos pretenzijas. Šio traktato autorius teigė, kad ir Kris- 
taus karališkumas, ir jo kunigystė tiesiogiai perduoti karaliams 
karūnavimo sakramentu. Kaip Kristaus vietininkas, karalius jau 
savaime yra dieviškos kilmės, todėl kartu yra savosios tautos 
kunigas. Jis net gali teikti sakramentus; po karūnavimo - pagal 
Bizantijos, frankų ir anglosaksų tradiciją — imperatorius arba ka- 
ralius įeidavo į šventyklą ir paruošdavo duoną ir vyną savo pa- 
ties komunijai?. Be to, karalius yra savosios liaudies geradarys ir 
ganytojas; todėl jis gali atleisti nuodėmes. 

Veikale Normanas anonimas teigiama, kad Kristaus kaip kunigo 
įgaliojimai perduoti ir visiems vyskupams per šv. Petrą. Autorius 
kritikuoja tai, kad popiežius uzurpavo vyskupų teisę kontroliuoti 
jų vyskupijose esančius vienuolynus. Jis įrodinėja, jog Romos iš- 
skirtinumas pasireiškia tik tuo, kad ji nuo senovės turi politinę ir 
karinę galią; šv. Petras Romai neteikė didesnio išskirtinumo negu 
Jeruzalei ar Antiochijai. Kritikuojamas ir kanonistų legalizmas: 
sakoma, kad kanonų teisė visada turi būti interpretuojama Nau- 
jojo Testamento dvasia. Ginama dvasininkų santuoka: ne visi 
kunigai turi pašaukimą laikytis celibato. Sakoma, kad krikšto sak- 
ramentas yra pamatinis, svarbesnis už visus kitus, įskaitant eu- 
charistiją. Visais šiais požiūriais Normanas anonimas atstovauja an- 
cien rėgime, tai ikirevoliucinei santvarkai, kuri prasidėjo nuo 
Karolingų laikų ir net anksčiau. 

Ypač įdomus argumentavimo stilius. Normanas anonimas nėra 
šaltakraujiškas alternatyvių pozicijų pro ir contra svarstymas; ne, 
tai aistringas dogminis ir pranašiškas įtikinėjimas. Svarbiausia iš- 
vada - kristocentrinis karaliaus valdžios pobūdis — grindžiama 
ne praktiniu patyrimu, o Šventojo Rašto simboliais, ne tikslų ir 
priemonių logika, o liturgija, ne teisiniais argumentais ir analogi- 
jomis, o bažnytine tradicija. 

Veikalo Normanas anonimas stilistiniai ypatumai ir analizės bū- 
das žymiu mastu atitinka tą politinę bažnytinę nuostatą, kurios 

laikėsi autorius. Tačiau panašių stilistinių ir metodologinių bruo- 
žų galima rasti ir daugelyje popiežiaus partijos poleminių raštų, 
pasirodžiusių XI a. pabaigoje ir XII a. Tik pasibaigus didžiajai ko- 
vai ir abiem šalims pasiekus didelių kompromisų, atsirado naujas 
stilius ir naujas analizės būdas, o vėliau ir naujas mokslas apie 
valdžios prigimtį. Šio mokslo pradmenų galima rasti XI a. pabai- 
gos ir XII a. pradžios teisininkų - kanonistų ir romanistų - raštuo- 
se. Tačiau pirmasis sistemingas traktatas buvo Jono Solsberiečio 
Policraticus, paremtas ankstesniais teisiniais veikalais, bet kartu 
naujoviškas. 

Žinoma, Policraticus nėra parašytas dabartinio Vakarų mokslo 
stiliumi; jis parašytas netgi ne Johno Locke'o ar Thomaso Hobbeso 
stiliumi. Hobbesas, apskritai pasmerkęs scholastiką, būtų negalė- 
jęs pakęsti nenuoseklaus Jono Solsberiečio analizės pobūdžio, jo 
akivaizdaus peršokimo nuo vieno dalyko prie kito, jo gausiai patei- 
kiamų pavyzdžių iš Biblijos, jo tendencijos nuolat moralizuoti ir 
visų pirma jo aiškių prieštaravimų. Traktate pritariama daugeliui 
valdžios teorijų, kartais beveik prabėgom. Negana to, jame visiš- 
kai nėra vėlesniais amžiais įsivyravusios Vakarų politinės teori- 
jos, jog (pasak Johno Dickinsono) „bendruomenė gali organizuo- 
tis, kad siektų savo bendrų tikslų sukurdama institucijas kaupti 
idėjoms ir suderinti savo narių interesams“. 

Nepaisant to, Policraticus „vis dėlto apima daug savarankiškų 
minties tėkmių, kurios, vėliau atsiskyrusios, suformavo svarbiau- 
sias priešingos doktrinos sroves, vyravusias daugelį vėlesnių šimt- 
mečių“?. Iki Reformacijos šios minties tėkmės daugiausia liko su- 
sijusios; vėliau jos atsiskyrė, ir kaip tik šitoks atsiskyrimas 
poreformacinį politinį mąstymą labiausiai skiria nuo ikireforma- 
cinio. Pavyzdžiui, tuo, kad valdovo titulą Solsberietis kildino tie- 
siogiai iš Dievo, jis užbėgo už akių XVI a. dieviškosios karalių 
teisės teorijai, tuo tarpu jo patriarchalinė monarchijos teorija už- 
bėgo už akių XVII a. asmeninio absoliutizmo koncepcijai; grįsda- 
mas koncepciją, kad aukščiausioji teisė saisto valdovą, Solsberietis 
užbėgo už akių sero Edwardo Coke'o doktrinai, pagrindžiančiai 
teismo viršenybę; Solsberiečio doktrina, kad žmonėms nebūtų rei- 
kalinga valdžia, jei jie būtų nenuodėmingi ir galėtų gyventi vien 

tik Dievo malone, užbėgo už akių (kaip pažymi Dickinsonas) pro- 
testantų Reformacijos radikaliųjų sektų krikščioniškajam komu- 
nizmui, taip pat moderniosioms filosofinio anarchizmo doktri- 
noms. Taigi traktate Policraticus Solsberietis „pateikia daugiau ar 
mažiau susimaišiusias prieštaraujančias idėjas, kuriose glūdi [vė- 
lesnių politinių teorijų] užuomazgos ir kuriomis remiantis galima 
nustatyti tų teorijų ribas ir jas pakoreguoti““. Šiuo požiūriu, pirmą 
kartą skaitant, knyga gali pasirodyti eklektiška ir sinkretinė — ža- 
vingas kratinys. Bet įsigilinus tampa aišku, kad sujauktos ne Sols- 
beriečio idėjos; sudėtingos ir prieštaringos buvo jo meto politinės 
aplinkybės, o jo nuopelnas buvo tas, kad jis nupiešė sudėtingą šių 
politinių aplinkybių struktūrą ir apmąstė jų prieštaravimus. Kaip 
tik todėl Policraticus yra mokslinis veikalas, o ne tik utopinis ar 
programinis kūrinys. Priešingai klasikiniam politiniam mąstymui, 
kurio rėmuose įvairūs politinės valdžios tipai (monarchija, aris- 
tokratija, demokratija) buvo traktuojami kaip viena su kita nesu- 
derinamos alternatyvos, Vakarų politinis mąstymas — pradedant 
Jonu Solsberiečiu — traktavo juos kaip koegzistuojančius, susiju- 
sius tarpusavyje. 

Daugiau nei šimtmetį Policraticus Vakaruose buvo laikomas 
autoritetingiausiu veikalu, skirtu valdžios prigimčiai. Jo pranašu- 
mu nebuvo abejojama iki to laiko, kai Tomas Akvinietis, remda- 
masis Aristotelio Politika, paskelbė savo knygą Apie karaliaus 
valdžią (De Regimine PrincipumY. Tačiau netgi anuo metu buvo 
pripažįstama, kad Akvinietis remiasi ne tik Aristoteliu, bet ir Jonu 
Solsberiečiu. 

Nors tuo metu, kai Solsberietis rašė savo Policraticus, Aristote- 
lio Politika Vakarų dar nebuvo pasiekusi, Solsberiečio veikalą la- 
bai įtakojo Aristotelis, iš dalies todėl, kad autorius buvo puikiai 
susipažinęs su tais Aristotelio veikalais, kurie tuo metu jau buvo 
išversti (kai kurie visai neseniai). Veikale jaučiamos ir kitokios 
įtakos. Štai pastebima didelė stoikų filosofijos ir patristikos įtaka, 
papildyta nuorodomis į prigimtinę teisę, teisingumą, teisėtumą ir 
protą, perimtomis iš Justiniano Kodekso. Be to, veikalo Policraticus 
autorius daug ką perėmė iš Senojo ir Naujojo Testamento, o kartu 
ir iš bažnyčios bei Romos imperijos, - tiek Bizantijos, tiek frankų- 

germanų - istorijos. Tačiau nė vienas iš šių šaltinių ir įtakojusių 
veiksnių nebuvo lemiamas. Svarbiausia buvo tai, kaip jie buvo 
susieti, ir kaip tik šis jų susiejimo būdas buvo būdingas Vakarų 
mąstymui, atsiradusiam po Popiežių revoliucijos. 

Šią mintį reikia patikslinti. Juk istorikai naujybę linkę aiškinti 
jos ištakomis praeityje ir šitaip paaiškina viską, išskyrus naujo da- 
lyko naujumą. Kai kas sako, kad viduramžių politinis mąstymas, 
įskaitant ir Joną Solsberietį, priklauso stoikų ir bažnyčios tėvų mąs- 
tymo tradicijai, papildytai romėnų teisininkų idėjomis; kad Aris- 
totelis nedarė jokios įtakos iki Akviniečio veikalų pasirodymo ir 
kad net po Tomo Akviniečio politinėje teorijoje aristotelizmas ne- 
buvo traktuojamas labai rimtai?. Kiti, per contra, teigia, kad visas 
viduramžių mąstymas, įskaitant politinį mąstymą, yra Aristotelio 
vertimų istorija ir kad Jono Solsberiečio politinė teorija iš esmės 
buvo Aristotelio logikos pritaikymas to meto politinei tikrovei!'. 
Treti pareiškia, kad valdžios teorija, išskleista veikale Policraticus, 
iš esmės platoniška"'!. Galiausiai tvirtinama, kad Policraticus buvo 
paprasčiausias ilgos krikščionių veikalų apie pasaulietinės valdžios 
santykį su bažnyčia tradicijos tolesnis plėtojimas, kad Solsberietis 
tik pritaikė naujoms aplinkybėms „dviejų kalavijų“ doktriną, pa- 
prastai siejamą su popiežiumi Gelazijumi I, kuris V a. pasiūlė im- 
peratoriui Anastazijui apsiriboti karaliaus valdžia, o šventąją val- 
džią palikti dvasininkijai!*. 

Tačiau kartu teigiama, kad Jono Solsberiečio Policraticus buvo 
kažkas nauja, kad šis veikalas „pateikia pirmą politinę teoriją, 
atsiribojančią nuo ankstyvųjų viduramžių koncepcijų ir tiesiančią 
kelius į epochą, kai valdovų teisių ir pareigų aptarimas išstumia 
senąją dviejų kalavijų teoriją“ 8. 

Pirmiausia, veikale Policraticus nauja tai, kad autorius stengia- 
si išsamiai aptarti teorijas, tekstus ir pavyzdžius iš pačių įvairiau- 
sių ir prieštaringiausių šaltinių — Platono, Aristotelio, Cicerono, 
Senekos, Vergilijaus, Ovidijaus, Senojo Testamento, Naujojo Testa- 
mento, bažnyčios tėvų, romėnų teisininkų iš Justiniano Kodekso 
tekstų, glosuotų Jono Solsberiečio amžininkų, kanonų. teisininkų 
bei kitų šaltinių ir visus juos susieti. Visi tie šaltiniai tam tikra 
prasme buvo autoritetingi; bet kita prasme kiekvienas buvo kriti- 

kuojamas remiantis kitais šaltiniais. Taip pirmą kartą politikai buvo 
pritaikytas tas metodas (vėliau pavadintas „scholastiniu“), kuris 
jau buvo taikomas - daug griežčiau —- romėnų teisei Irnerijaus ir 
jo sekėjų, teologijai - Abėlard'o (kuris buvo Jono Solsberiečio mo- 
kytojas) ir kanonų teisei — Graciano (su kurio traktatu Decretum 
Jonas Solsberietis buvo susipažinęs). 

Antra, Jonas Solsberietis ne tik siekė sintetinti, bet ir surado 
realios sintezės metodą - sintezę galima pasiekti vartojant sąvo- 
kas, kurios prieštaraujančias normas susieja išskirdamos normų 
bendrąsias savybes. Galbūt ryškiausias šio metodo pavyzdys yra 
toks: lotynišką Žodį princeps („valdovas“) jis vartojo Žymėti ne tik 
konkrečiam valdovui ar konkrečioms pareigoms, bet ir bet ko- 
kiam valdovui, t.y. valdovui apskritai. Klasikinio ir poklasikinio 
laikotarpio romėnų raštuose žodis princeps buvo vartojamas žymėti 
Romos imperatoriui. Valdovu buvo laikomas ne bet koks valdyto- 
jas (ruler), ir ne daugiau kaip vienas valdytojas, o tik valdytojas, 
einantis imperatoriaus pareigas. Vėlesniais amžiais šį titulą pasi- 
savino frankų imperatorius, dar vėliau - kiti karaliai, o galiausiai 
ir popiežiai, bet visada jis buvo vartojamas Žymėti tik vienam 
asmeniui ar vienai pareigybei; kitaip tariant, žodis princeps Žymė- 
jo aukščiausiąjį valdytoją arba konkrečios politijos aukščiausiojo 
valdytojo pareigybę. Štai kodėl, vykstant kovai tarp popiežių ir 
imperatoriaus, kiekvienai šaliai buvo svarbu pasisavinti princep- 
so titulą ir su šiuo titulu susijusius romėnų teisės tekstus. Negana 
to, princepsams priklausanti politija — iki Popiežių revoliucijos — 
buvo traktuojama ne kaip teritorija, bet veikiau, kaip suformulavo 
Gerhartas Ladneris, kaip funkcija“, t.y. valdovo įgaliojimai ir pa- 
reigos buvo traktuojamos kaip senjoro ir jo vasalų, pono ir jo tar- 
nų, kunigo ir jo avelių — arba Kristaus ir jo mokinių - santykis 
nepriklausomai nuo to, kokios prigimties yra politija kaip žmonių 
bendruomenė, susijusi su tam tikra teritorija ar tam tikra šalimi. 
Priešingai, Jonas Solsberietis iškėlė uždavinį politinių ir teisinių 
santykių tarp valdytojo ir valdinių bendrąjį objektą nagrinėti te- 
ritorinės sistemos kontekste. Valdovas galėjo būti imperatorius ar 
karalius, hercogas ar grafas, arba koks nors kitoks valdytojas. Val- 
dovo valdiniai sudaro res publica („respubliką“ (commonwealth)) 

toje teritorijoje, kurią jis valdo. Taigi veikale Policraticus terminas 
„valdovas“ reiškė kažką labai panašaus — nors ir ne tapataus - į 
tai, ką vėlesnių amžių autoriai vadino „valstybe“. Solsberietis tu- 
rėjo galvoje „viešosios valdžios formą..., aukščiausiąją politinę val- 
džią, susijusią su tam tikra apibrėžta teritorija“". Ir iš tikrųjų vei- 
kale Policraticus valdovas aiškiai apibrėžtas kaip „viešoji valdžia“ '*. 
Tačiau „viešosios valdžios“ sąvoka, priešingai XVI a. susiklosčiu- 
siai žodžio „valstybė“ prasmei, nežymėjo „viešosios valdžios, 
egzistuojančios atskirai nuo valdytojo ir valdinių, formos“". Veikale 
Policraticus „princeps“ buvo bendroji sąvoka, bet ji dar nebuvo 
tapusi abstrakčia sąvoka: valdovas kaip viešoji valdžia vis dar 
buvo traktuojamas kaip „galva“, kurios uždavinys — išlaikyti rei 
publicae, kuri buvo traktuojama kaip „kūnas“, „būklę“ (status). 
Svarbi lingvistinė permaina XVI a. pasireiškė tuo, kad „bendruo- 
menės būklė“ (state of the commonwealth), kuriai valdytojas iki 
tol privalėjo vadovauti ir tarnauti, dabar buvo sutapatinta su aukš- 
čiausiąja politine valdžia, su pačios viešosios valdžios forma“. 

Terminą „valdovas“ pavertęs bendrąja sąvoka, Jonas Solsbe- 
rietis galėjo sukurti valdžios teoriją, pagrįstą dviejų vienas kitam 
prieštaraujančių valdovų bendrųjų tipų, vis dėlto kaip rūšys pri- 
klausančių tai pačiai giminei, perskyra. Valdovai, priklausantys 
pirmajam tipui, valdo remdamiesi įstatymais, teisingumu ir „ben- 
drosios gerovės principu“. Valdovai, priklausantys antrajam ti- 
pui, valdo jėga ir siekia tik savo ydingų tikslų; tai „tironai..., [ku- 
rie] paniekino įstatymus, o žmones pavertė vergais“". 

Panašią įstatymams paklūstančio karaliaus ir tirono perskyrą 
galima rasti bažnyčios tėvų raštuose ir senovės graikų politinia- 
me mąstyme. Bet Jono Solsberiečio teorija buvo daug sudėtinges- 
nė už tas ankstesnes teorijas, nes ji pripažino - ir padarė atitinka- 
mas išvadas — ir abiejų valdymo tipų vieningumą, ir jų priešingą 
prigimtį. Kaip ir įstatymams paklūstantis karalius, tironas gauna 
valdžią iš Dievo, nes „visa valdžia iš Dievo“. „[Kai valdovo] va- 
lia virsta žiaurumu valdinių atžvilgiu..., tai reiškia, kad Dievui 
pageidautina juos bausti ir taisyti..., nes gerieji žmonės. tada trak- 
tuoja valdžią kaip vertą pagarbos, net jei ji išrinktiesiems tampa 
tarsi kokiu maru.““ Tirono įstatymams dera paklusti. Net jei tai 

blogi įstatymai, vis dėlto per juos reiškiasi Dievo valia. Dievas 
„Mūsų blogį naudoja savo geriems tikslams. Todėl net ir tirono 
valdžia yra gera, nors nėra nieko blogesnio už tironiją.“?! 

Bet šis daugiau ar mažiau tradicinis argumentas laipsniškai 
keičiasi. Sakoma, kad blogas valdovas gali išvengti Dievo teismo 
ne labiau negu blogi žmonės; jei žmonės kantrūs ir jei jie išsižada 
savo ydingumo, galiausiai Dievas išlaisvina juos nuo prispaudėjo. 
Priespaudos istorija rodo, kad blogi valdovai dažniausiai nubau- 
džiami. Bet, negana to, jei tironas įsako valdiniui elgtis priešingai 
jo tikėjimui, valdinys turi nepaklusti. „Kai kurie dalykai... yra to- 
kie bjaurūs, kad joks įsakymas negali jų pateisinti ar padaryti juos 
leistinus.“ Pavyzdžiui, jei karininkas įsako kareiviui neigti Dievą 
arba sanguliauti, kareivis turi nepaklusti“. Bendresne prasme, „jei 
[valdovas] priešinasi Dievo įsakymams, jiems prieštarauja ir nori 
priversti mane dalyvauti jo kare prie Dievą, tada aš privalau visu 
balsu atsakyti, kad Dievui privalu teikti pirmenybę prieš bet kokį 
žmogų žemėje“. 

Šitaip skaitytojas susiduria su dviem prieštaraujančiomis nor- 
momis: tironui dera paklusti, nes tironas valdo Dievo valia; bet 
privalu nepaklusti tirono įstatymams, kai jie prieštarauja Dievo 
įstatymams. Iš pradžių antroji norma atrodo pirmosios išimtis, 
taikoma pačių blogiausių įsakymų atvejais. Tačiau tironija pati 
savaime gali prieštarauti Dievo įstatymams. Prieštaravimų vis 
gausėja, ir galiausiai skaitytojas susiduria su stulbinančia išvada, 
kad asmuo gali turėti teisę ir net pareigą ne tik nepaklusti tironui, 
bet netgi jį užmušti — tai toji pati garsioji tirono nužudymo teisė 
ir pareiga, kurią Jonas Solsberietis — pirmasis Vakarų autorius — 
išskleidė kaip doktriną ir pagrindė apgalvotais argumentais. Jis 
pradeda nuo pasyvaus priešinimosi: „Net jei valdovai pamažu 
nuklysta nuo teisingo kelio, nėra gera juos iškart nuversti, o dera 
smerkti neteisingumą kantriai priekaištaujant, kol pagaliau 
pasidarys aišku, kad jie yra užkietėję piktadariai““. Tačiau ga- 
liausiai kiekvienas asmuo privalo įgyvendinti teisę užmušdamas 
tironą, kuris pats peržengė teisės ribas. 

„Užmušti tironą yra ne tik teisėta, bet ir teisinga. Juk kas pakelia 
kalaviją, nusipelno žūti nuo kalavijo. O kas gi pakelia kalaviją, jeigu ne 
tas, kuris uzurpuoja jį dėl savo beprotybės ir kuris negauna valdžios 

juo naudotis iš Dievo? Todėl įstatymas teisėtai apsiginkluoja prieš tą, 
kuris nuginkluoja įstatymus, ir viešoji valdžia įnirtingai pašėlsta prieš 
tą, kuris siekia suniekinti viešąją galybę. Ir nors esama daugelio nusi- 
žengimų, prilygstančių Iėse mmajestė, nėra nusikaltimų, sunkesnių už tą, 
kuriuo nusikalstama pačiam Teisingumo kūnui. Todėl tironija yra ne 
tik viešas nusikaltimas, bet ir, jei šitoks dalykas išvis įmanomas, dau- 
giau negu viešas nusikaltimas. O jeigu, padarius Iėse majestė nusikalti- 
mą, visiems žmonėms leidžiama būti kaltintojais, tai kiek kartų tai 
labiau teisinga tada, kai nusikaltimas naikina įstatymus, kurie turi val- 
dyti net imperatorius? Iš teisybės niekas nekerštaus visuomenės priešui, 
bet, priešingai, tas, kuris nesistengs jį nubausti, nusikals sau ir visam 
žemiškosios bendruomenės kūnui.“ 

Jono Solsberiečio nuostata, kuria pripažįstamas pamatinis dvie- 
jų prieštaraujančių normų - valdžios, grindžiamos teise, ir val- 
džios, grindžiamos jėga, kurios abi kildinamos iš Dievo valios, — 
vieningumas, tapo vėlesnių Vakarų politikos mokslo teorijų pa- 
grindu. Tokių teorijų kompleksiškumas ir modernumas buvo su- 
stiprintas to fakto, kad Jono postuluotos viena kitai prieštaraujan- 
čios normos atitiko prieštaringą jo epochos politinę tikrovę. Tačiau 
jis niekur konkrečiai neapibūdino šios savo epochos politinės tik- 
rovės ir net nekreipė į ją dėmesio. Nepaisant to fakto - o galbūt 
kaip tik dėl to, - kad jis buvo artimai pažįstamas su iškiliausiomis 
to meto politinėmis figūromis, įskaitant popiežius ir antipopie- 
žius, karalius ir tironus, Jonas vengė minėti vardus ir paliko ga- 
limybę savo skaitytojams jo išskleistą analizę patiems pritaikyti 
savo epochos didvyriams ir niekšams. Nėra abejonių, kad elgtis 
kitaip jam būtų buvę politiškai rizikinga. Be to, tai būtų ji atitrau- 
kę nuo jo svarbiausio tikslo — ištirti pamatinės teorines valdžios ir 
teisingumo dilemas, iškilusias atsirandančiose naujose pasaulieti- 
nėse valstybėse. Tačiau kaip buvo įmanoma realistiškai nagrinėti 
politines ir konstitucines normas, nepateikiant konkrečių pa- 
vyzdžių? 

Šis keblumas veikale Policraticus įveikiamas remiantis metodu, 
būdingu naujajam XII a. moksliniam mąstymui. Tikrų atvejų pa- 
teikiama labai daug, bet visi jie paimti iš senovės Graikijos ir Ro- 
mos istorijos, iš Senojo Testamento, iš Romos imperijos istorijos ir 
t.t. Bet šių atvejų atranką nulėmusios problemos visiškai nerūpėjo 

senovės graikams ir romėnams, žydams ir kitiems Jono ir jo am- 
žininkų pirmtakams. Tai buvo pamatinės XII a. politinės proble- 
mos, aptarinėjamos universitetuose, popiežiaus kurijoje ir politi- 
nio bei kultūrinio gyvenimo centruose Anglijoje, Normandijoje, 
pietų Italijoje, Lombardijoje, Saksonijoje, Švabijoje, Prancūzijoje, 
Flandrijoje, Vengrijoje, Lenkijoje, Ispanijoje ir kitose Europos srityse. 
Žinoma, visi tie gausūs atvejai — t.y. faktinės situacijos, dažnai 
išsamiai nagrinėjamos Jono Solsberiečio, - buvo paimti iš ankstes- 
niųjų civilizacijų literatūrinių šaltinių. Tačiau šitoks metodas jo- 
kiu būdu nebuvo toks nepatenkinamas, kaip iš pradžių gali pasi- 
rodyti. Jonas pasitelkė empirinį-indukcinį elementą, parodė dėmesį 
tikroviškam patyrimui, kazuistikai, nors kazusai ir buvo apvilkti 
Biblijos, graikų, romėnų ir kitokiais senovės laikų kostiumais. Re- 
zultatas buvo knyga, viena vertus, neportretavusi utopijos ar ide- 
alios respublikos, ir, kita vertus, nepretendavusi būti žlugimo epo- 
chos kronika, bet apėmusi ir vienos, ir kitos rūšies elementus. 
Empirinių-indukcinių ir etinių-normatyvinių elementų mišinys fak- 
tiškai ir lemia veikale Policraticus naudojamo metodo ir stiliaus 
naujumą. 

Kaip pavyzdį, parodantį, kaip veikale Policraticus etinis-nor- 
matyvinis metodas derinamas su empiriniu-indukciniu metodu, 
galima pateikti pamatinės naujo valdovo, turinčio užimti tuščią 
sostą, parinkimo problemos traktuotę. Apskritai ir gentinė, ir feo- 
dalinė, ir imperinė tradicija pabrėždavo du pamatinius įpėdinystės 
principus: paveldėjimą ir rinkimą. Idealus sprendimas buvo tokia 
situacija, kai valstybės vadai išrinkdavo mirusiojo valdovo vy- 
riausiąjį sūnų. Tačiau jei vyriausias sūnus nesulaukdavo pakan- 
kamos tų vadų paramos, iškildavo keblumų. Kai kurie vadai ga- 
lėjo paremti kitą sūnų, brolį, pusbrolį ar kitą giminaitį. Kuo 
glaudžiau kandidatas buvo susijęs su mirusiu karaliumi kraujo ar 
santuokiniais ryšiais, tuo lengviau jam buvo gauti paramą Žžmo- 
nių, kurie turėjo įgaliojimus rinkti, išskyrus tuos atvejus, kai tie 
žmonės sukildavo prieš visą dinastiją. 

Iki Popiežių revoliucijos bažnyčios vadovų vaidmuo renkant 
įpėdinį nedaug skyrėsi nuo pasaulietinių magnatų vaidmens. Vys- 
kupai ir kiti vadovaujantys bažnytininkai patys būdavo imperato- 

riaus ar karalių patarėjai, feodalai ir netgi svarbios klanų bei di- 
nastijų figūros. Tačiau bažnyčios kontrolę centralizavus popiežiaus 
rankose ir bažnytinę valdžią atskyrus nuo pasaulietinės, bažnyčia 
pradėjo atlikti ryškų ir nepriklausomą vaidmenį renkant karalių 
ir įtakoti šiuos rinkimus. Šitaip prie didelio netikrumo, visada ly- 
dėjusio įpėdinio rinkimus, prisidėjo dar vienas komplikuojantis 
veiksnys. 

1159 m., kai Jonas Solsberietis parašė savo veikalą Policraticus, 
normanų Anglijoje tik ką buvo atsiradusi nauja dinastija. Jos pra- 
dininkas buvo galingas monarchas, labai norėjęs užsitikrinti, kad 
sostas atitektų jo palikuonims. (1170 m. Henrikas II iš anksto ka- 
rūnavo savo vyriausiąjį sūnų Henriką, o 1172 m. jis karūnavo jį 
dar kartą, dabar kartu su jo Žmona.) Jonas Solsberietis gerai Žino- 
jo, kad panašių tendencijų sustiprinti paveldėjimo principą esama 
ir kitose valstybėse, įskaitant normanų Siciliją (pietų Italiją) ir Ka- 
petingų Prancūziją. Jis suprato ir problemas, susijusias su impera- 
toriaus rinkimais: tuo metu, ypač nuo 1125 m., klostėsi rinkimų 
sistema, pagal kurią imperatoriaus įpėdinį iš esmės nulemdavo 
balsavimas, kuriame dalyvaudavo tam tikrų įvairių (daugiausia 
Vokietijos) kunigaikštysčių valdovai. Galiausiai įsigalėjo tokia prak- 
tika, kai balsuodavo septyni „elektoriai“, iš jų trys arkivyskupai — 
Mainco, Kelno ir Tryro. Tačiau paprastai rinkimams būdavo da- 
romas didelis spaudimas viešpataujančiosios imperatorių dinasti- 
jos naudai; faktiškai imperatoriaus karūna dažniausiai atitekdavo 
vyriausiajam sūnui arba kitam artimam mirusio imperatoriaus 
giminaičiui. 

XII a. ir vėliau teisininkai — ir romanistai, ir kanonistai — galėjo 
daug ką pasakyti apie šiuos reikalus. Jie buvo linkę juos nagrinėti, 
gilindamiesi į daugybę įvairiausių gana smulkių temų, pvz., gvil- 
dendami paveldėjimo pagal vyriškąją ir moteriškąją liniją nor- 
mas, įgaliojimų rinkti karalių ar imperatorių šaltinio klausimą, 
rinkimų procedūros galiosenos ir popiežiaus ekskomunikos įtakos 
valdovo teisėtumui klausimus. Tokius klausimus teisininkai svarstė 
remdamiesi įvairiais autoritetingais tekstais ir teisinėmis doktri- 
nomis, papročiais ir įsakais bei tikrais istoriniais pavyzdžiais“. 

Veikale Policraticus nebuvo gilinamasi į karaliaus valdžios pa- 
veldėjimo klausimo teisinius aspektus; vietoje to buvo siekiama 
rasti prieštaravimo tarp paveldėjimo principo ir rinkimo principo 
teorinį sprendimą ir pateisinti bažnyčios kišimąsi. Iliustravimui 
ar pagrindimui parinkti „kazusai“ buvo paimti ne iš Europos is- 
torijos. Buvo svarstomi Jozuės kaip Mozės įpėdinio rinkimai: „Mozė 
sukvietė visą sinagogą, kad jis būtų išrinktas dalyvaujant tautai ir 
kad niekas vėliau netemdytų jo vardo“. Kita vertus, pats Dievas 
liepė Mozei paskelbti Jozuę valdovu. Jonas Solsberietis komentuo- 
ja šitaip: „Akivaizdu, kad čia nesama nei triukšmingo liaudies 
pritarimo, nei pagrindo ar įgaliojimų, paremtų kraujo ryšiais, nei 
motyvų, susijusių su šeimyniniais santykiais“. Toliau minima ki- 
ta Biblijos istorija: Zelofedo dukterys atėjo pas Mozę, reikalauda- 
mos tėvo palikimo. Jų prašymas „buvo teisingas, nes kokio nors 
žmogaus žemę ir turtą, o kiek tai įmanoma - ir jo civilines parei- 
gas turi paveldėti jo giminaičiai. Tačiau vadovavimas tautai turi 
būti perduotas tam, kurį pasirinko Dievas, t.y. tokiam Žmogui, 
kuriame esti Dievo dvasia... [ir kuris] gyvena, vadovaujamas Vieš- 
paties įsakymų“ ?. 

Šitaip Jonas Solsberietis prieina tokią išvadą: kad taptum val- 
dovu, turi būti Dievo išrinktasis, o tai reiškė - būtina gauti bažny- 
tinės valdžios pritarimą. Kadangi valdovas pats pavaldus Dievui, 
jis pavaldus ir dvasininkijai, „atstovaujančiai Dievui žemėje“**. 
Jis yra „dvasininkų valdžios vykdytojas“, o toji valdžia įteikia 
jam žemiškąjį kalaviją, „kraujo kalaviją“, kuriuo dvasininkai ne- 
gali naudotis tiesiogiai, kad nesuterštų savo tyrumo*!. 

Solsberietis neneigia, kad paveldėjimas yra svarbus veiksnys 
perimant valstybinę valdžią. „Neteisinga, - tvirtina jis, - naujų 
žmonių naudai nepaisyti valdovų kraujo, nes pagal dieviškojo pa- 
žado ir šeimos teisę valdovų įpėdiniais turi tapti jų vaikai.“?? Rin- 
kimai irgi yra svarbus veiksnys: Jonas Solsberietis cituoja garsiąją 
pastraipą iš Justiniano Digestų, kur kalbama apie tai, kaip romė- 
nų tauta perduoda valdžią imperatoriui, ir tvirtinama, kad kaip 
tik todėl valdovas yra savo tautos „atstovas“ ir „vietininkas“ *. 
Tačiau Solsberietis nepripažįsta nė vieno iš šių principų absoliu- 
tumo. Paveldėjimo teisė pagrindžia prezumpcines pretenzijas į 

sostą, kurias turi patvirtinti rinkimai, bet dvasininkija - t.y. po- 
piežiai — turi sprendžiamąjį balsą tada, kai renkant nepaisoma 
bažnyčios interesų. Pamatinė teorija, kuria čia remiamasi, yra to- 
kia: karaliaus titulas duotas Dievo arba paveldėjimo, arba rinki- 
mų, arba kitu būdu, kurį Dievas teikiasi pasirinkti šiuo konkrečiu 
atveju.?? 

Šis pavyzdys iliustruoja priešybių sintezę, būdingą XII a. scho- 
lastiniam mąstymui. Tiksliau sakant, jis parodo, kaip etinis-nor- 
matyvinis protavimas derinamas su empiriniu-indukciniu prota- 
vimu. Etinis-normatyvinis aspektas akivaizdus: pirma, valdovas 
turi laikytis Dievo sprendimų ir privalo stengtis paklusti Dievo 
įsakymams; antra, jei popiežius, kuriam skirta aukščiausioji atsa- 
komybė aiškinti Dievo valią, nusprendžia, kad kandidatas į sostą 
yra eretikas, atskalūnas ar kitokios rūšies bažnyčios priešas, toks 
kandidatas bus pripažintas netinkamu, nežiūrint visų pretenzijų, 
kurių jis gali turėti dėl paveldėjimo teisės ar rinkimų. Empirinis- 
indukcinis aspektas ne toks akivaizdus, bet jo esama. Visų pirma, 
visas dėstymas susietas su realiomis aplinkybėmis, lėmusiomis Eu- 
ropos sostų įpėdinius XII a. ir vėliau: tai paveldėjimas, rinkimai ir 
popiežiaus įsikišimas“. Antra, tai, kad Jonas Solsberietis, ieškoda- 
mas konkrečių pavyzdžių, kreipiasi į Bibliją ir į graikų bei romėnų 
literatūrą, padeda platų empirinį pagrindą, kuriuo remiantis da- 
romos išvados. Pavyzdžiai iš to meto Europos [politinio gyveni- 
mo] buvo pernelyg aktualūs, kad juos būtų galima nagrinėti ob- 
jektyviai remiantis politinės teorijos terminais; juos buvo įmanoma 
nagrinėti objektyviai tik remiantis teisės teorijos terminais, nes ši- 
tokie terminai buvo siauresni ir galiausiai ribojami autoritetingų 
tekstų. Be to, aktualūs atvejai būdavo pernelyg sudėtingi, t.y. apie 
juos būdavo žinoma pernelyg daug, ir todėl juos buvo daug sun- 
kiau supaprastinti. Jonui Solsberiečiui ir jo amžininkams antiki- 
niai pavyzdžiai buvo kažkas panašaus į tuos pavyzdžius iš kitų 
kultūrų, kuriuos naudoja dabarties politikos teoretikai. Jie sukur- 
davo savotišką universalų antropologinį kontekstą. 

Glaudžiai susijusi su 1) pastanga susieti viena kitai prieštarau- 
jančias normas, 2) bendrųjų sąvokų vartosena, 3) šių sąvokų ir 
empirinės tikrovės atitikimu buvo ketvirtoji scholastinio metodo, 

kurį Jonas Solsberietis pirmasis pritaikė nagrinėti pasaulietinėms 
politinėms institucijoms, naujovė. Tai buvo pastanga visą tyrimo 
objektą apmąstyti kaip vieningą visumą, kaip nuoseklią sistemą 
ir, svarbiausia, nutapyti visumą remiantis organiniais terminais — 
kaip tam tikrą „kūną“. 

Policraticus į europietiškąjį mąstymą pirmąkart įvedė pasaulie- 
tinės politinės santvarkos organinę teoriją: tai buvo pirmas veika- 
las Europoje, išskleidęs metaforą, kad kiekviena kunigaikštystė, 
t.y. kiekviena teritorinė politija, turinti valdovą, yra tam tikras 
kūnas. Valdovas lyginamas su galva, senatas - su širdimi, teisėjai 
ir provincijų valdytojai — su akimis, ausimis ir liežuviu, karei- 
viai - su rankomis, žemdirbiai - su kojomis. Ši analogija tiek su- 
absoliutinama, kad finansus tvarkantys valdininkai ir karaliaus 
perpildyti dėl nevaržomo godumo ir pernelyg atkakliai saugoja 
savo sankaupas, sukelia visokiausias nepagydomas ligas, todėl dėl 
jų negalavimo visam kūnui gresia žūtis“*“. Panašių metaforų ga- 
lima rasti senovės graikų politiniame mąstyme, o Jonas Solsberie- 
tis žinojo, kaip šiomis metaforomis naudojosi bent jau Plutarchas, 
ir perėmė jas iš šio autoriaus raštų; nežiūrint to, organinė metafo- 
ra veikale Policraticus vartojama savitai. Ji primena šiuolaikinę 
sistemų teoriją su jos informacijos, subordinacijos, hierarchijos, 
grįžtamojo ryšio, kontrolieriaus ir programos sąvokomis. 

Organinė metafora suponuoja, kad valdžia, t.y. politinis val- 
dymas, žmogui yra natūralus dalykas. Politinis valdymas nėra 
tai, kas neišvengiamai primesta visuomenei jėga; be to, jis neatsi- 
randa iš sutarties ar [Žmonių] sąlyčio. Šios dvi alternatyvos — prie- 
vartos teorija ir sutarties teorija — buvo sukurtos stoikų ir bažny- 
čios tėvų ir vyravo Vakarų politiniame mąstyme iki XI ir XII a.? 
Abi buvo pagrįstos iš esmės statišku požiūriu į žmogaus prigimtį. 
Stoikų ir patristinė filosofija postulavo, kad iš pradžių Žmogus 
gyveno dorybės būklėje, nesvarbu, ar tai buvo rojus, ar Izraelis, 
valdomas patriarchų, Mozės ir teisėjų. Tačiau dėl savo prigimti- 
nio nuodėmingumo Žmogus prarado valdžią, pagrįstą malone ar- 
ba aukščiausiąja teise. Prievartinė monarcho valdžia jėga jam 
primetė dirbtines normas, arba pilietiniai vaidai privertė jį sava- 

noriškai, pagal tam tikrą visuomenės sutartį, paklusti monarcho 
valdžiai. Nepriklausomai nuo to, ar politinė kontrolė primesta jė- 
ga, ar įvesta sutartimi, ji buvo traktuojama kaip reakcija į žmo- 
gaus sugedimą, o ne kaip jo pamatinio troškimo gyventi taikoje ir 
harmonijoje išraiška. 

Politinio valdymo organinė koncepcija ir mintis apie jo natūra- 
lumą, išdėstyta veikale Policraticus, artimesnė Aristotelio, o ne stoi- 
kų ar patristinei filosofijai. Nors Aristotelio Politika Jonui Solsbe- 
riečiui buvo nežinoma, jis, kaip ir Aristotelis, laikėsi požiūrio, kad 
politinė bendruomenė pavaldi prigimties dėsniui, t.y. protui, ir 
kad prigimtis arba protas iš karaliaus reikalauja valdyti sutinka- 
mai su teise ir teisingumu. Šis požiūris aiškiai išreikštas veikale 
Policraticus; jis glūdi ir „politinio kūno“ metaforoje. 

Politinio kūno metafora pagrindė ir teritorinį politinės ben- 
druomenės vaizdą, kuris irgi sutapo su klasikinėmis graikų kon- 
cepcijomis, kad esama valdovų ir valdinių organinio vieningumo, 
o kartu — natūralaus darbo pasidalijimo tarp jų. Tokie vaizdiniai 
darėsi svarbesni, Vakarų visuomenei vis sparčiau pereinant nuo 
gentinės, vietinės, feodalinės ir sakralinės-imperinės santvarkos 
prie didelių, vieningų teritorinių politijų, turinčių pakankamai stip- 
rias centralizuotas valdžias. 

Tačiau būtų klaidinga tarti, kad Aristotelio ir kitos antikinės 
koncepcijos Jonui Solsberiečiui ir jo amžininkams reiškė tą patį, 
ką ir senovės graikams. Pati pamatinė Aristotelio politinės teori- 
jos prielaida, išdėstyta pirmajame Politikos paragrafe - būtent kad 
aukščiausias žmogaus gyvenimo tikslas yra politinės bendruome- 
nės bendrasis gėris“, — viduramžių krikščioniškajam mąstymui 
buvo priimtina tik gerokai perinterpretuota, o tokios reinterpre- 
tacijos Aristoteliui būtų pasirodžiusios labai keistos. Veikale 
Policraticus kaip savaime suprantamas dalykas tariama, kad poli- 
tinė bendruomenė pajungta žmonių sielų išgelbėjimui, kuris 
priklauso Dievo teismui. Aristotelio „prigimtis“ Jono Solsberiečio 
suprantama kaip Dievo valios instrumentas. Aristotelio „protas“ 
Jono traktuojamas kaip būdas, įgalinantis dieviškąjį apreiškimą. 
Tik labai sunkiai ir tik labai aukštame abstrakcijos lygmenyje šito- 
kias pažiūras galima suderinti su Aristotelio mintimis. 

Kiek daugiau nei šimtmečiui praėjus po Jono Solsberiečio, To- 
mas Akvinietis atkakliai triūsė, kad parodytų, jog pasaulietinis 
natūralizmas ir religinis natūralizmas — kiek jie susiję su žmogaus 
prigimtimi, ir ypač su Žmogaus moraline bei racionaliąja prigimti- 
mi — lemia panašias išvadas, pasirinkus skirtingus išeities taškus. 
Bet išeities taškų skirtumo negalima nutrinti, ir jis visada atsinau- 
jina, neleisdamas išspręsti šio ginčo. 

Būta kito Jono Solsberiečio teorijos aspekto, kurį buvo ne tik 
sunku suderinti su graikų mąstymu - jis pastarajam buvo visiškai 
svetimas: tai mintis, kad Dievas apsireiškia dviejose priešingose 
bendruomenėse tuo pačiu metu ir toje pačioje vietoje ir kad kiek- 
vienas krikščionis gyvena abiejose bendruomenėse - bendruome- 
nėje, valdomoje žemiškosios valdžios, ir bendruomenėje, valdo- 
moje dvasininkijos. Tai dvi skirtingos politinės bendruomenės. 
Tačiau žemiškoji bendruomenė - valdovas ir visi jo valdiniai — 
yra ir dangiškosios bendruomenės, bažnyčios, nariai, todėl pajungti 
jos valdžiai. Negana to, bažnyčia nors ji iš dalies yra dvasinė, ne 
šio pasaulio bendruomenė, kartu turi ir politinį matmenį: ji irgi 
yra kūnas, valdomas galvos, valdovo (popiežiaus), ir, siekdama 
savo dvasinių tikslų, ji neišvengiamai įsipainioja į žemiškus, t.y. 
pasaulietinius, reikalus. 

Taigi klasikinė graikiška politinio kūno metafora ir Aristotelio 
koncepcija, kad valdžios šaltinis yra prigimtis ir protas, Jono Sols- 
beriečio buvo panaudota tokiame istoriniame kontekste, kuris bu- 
vo visiškai negraikiškas ir nearistoteliškas. Politinė bendruomenė, 
kuri Aristoteliui reiškė visą tam tikroje vietovėje gyvenančios tau- 
tos socialinį gyvenimą, buvo perskelta į du kūnus - bažnytinį kū- 
ną ir pasaulietinės politijos kūną, nesvarbu, ar toji politija būtų 
karalystė, kunigaikštystė, miestas, ar imperija. Tiesą sakant, Vaka- 
rų mąstytojai pasaulietinę bendruomenę galėjo pradėti įsivaizduoti 
kaip kūną tik po to, kai Popiežių revoliucija Vakarus padalijo į 
bažnytinę ir pasaulietinę politiją“. Iki tol politinė bendruomenė, 
vadovaujama šventųjų imperatorių ir karalių, buvo visiškai susi- 
maišiusi su bažnyčia; nė viena bendruomenė nebuvo kūnas grai- 
kiška prasme, užtat abi kartu, kaip krikščionių bendruomenė, bu- 
vo vadinamos kūnu kita, mistine, prasme - būtent dvasiniu 

Kristaus kūnu. Štai šv. Augustinui kunigai ir vyskupai gyveno 
tose pačiose dviejose valstybėse — dangiškojoje ir žemiškojoje — 
kaip ir kiti šventieji ir nusidėjėliai, ir nė viena valstybė nebuvo 
organiškas politinis darinys. Ir tik kai Vakarų krikščioniškasis pa- 
saulis suskilo į bažnytinę politiją ir pasaulietinę politiją XI a. pa- 
baigoje ir XII a., tapo įmanoma graikų organinę teoriją pirmą kar- 
tą pritaikyti Vakarų politijai — tačiau tik vienai, pasaulietinei, jos 
pusei. 

Aplinkybės, kurioms Jonas Solsberietis ir kiti to meto autoriai 
pritaikė graikų mąstymo būdus, faktiškai taip skyrėsi nuo tų ap- 
linkybių, kuriomis šitie mąstymo būdai atsirado, kad galima tik 
stebėtis, kaip Jonas ir kiti autoriai jais apskritai galėjo pasinaudo- 
ti. Jonas siekė paaiškinti — ir paveikti — tokią situaciją, kurią Aris- 
totelis būtų palaikęs visiškai keista: tokią situaciją, kai daug kara- 
lysčių, kunigaikštysčių, feodalinių teritorijų, miestų ir kitokių 
autonomiškų pasaulietinių politijų koegzistavo centralizuotos baž- 
nytinės valstybės rėmuose. Jono Solsberiečio genijus pasireiškė kaip 
tik tuo, kad jis sukūrė tokią teoriją iš įvairių elementų - iš dalies 
iš aristotelizmo, iš dalies iš stoicizmo, iš dalies iš kitų (romėniškų, 
hebrajiškų, patristinių, bizantiškų, frankiškų) elementų, o toji te- 
orija interpretavo esamą situaciją, pasitelkdama ir normatyvinius, 
ir empirinius terminus. 


Romėnų ir kanonų teisės specialistų teorijos 


Joną Solsberietį labai paveikė jo amžininkų, romėnų ir kanonų 
teisės specialistų, raštai; šie teisininkai irgi dėjo titaniškas pastan- 
gas, siekdami sukurti valdžios ir teisės teoriją, kuri, viena vertus, 
atitiktų to meto tikrovę, bet, kita vertus, pažabotų valdovų pikt- 
naudžiavimą valdžia. Tačiau teisininkai atidžiau negu Jonas Sols- 
berietis studijavo autoritetingus tekstus ir labiau domėjosi klausi- 
mais, kuriuos galima išspręsti praktiškai. 

Romanistų studijų sritis buvo klasikinės ir poklasikinės epo- 
chos romėnų teisė, pateikta atrastuose Justiniano Kodekso teks- 
tuose ir papildyta naujomis sąvokomis, kilusiomis iš kanonų tei- 

sės, iš atsirandančių naujų feodalinės, miestų ir karališkosios tei- 
sės sistemų, taip pat iš teologijos bei filosofijos. Pačiuose romėnų 
teisės tekstuose beveik nebūta kokios nors politinės ar teisinės te- 
orijos. Tie teorijos trupiniai, kuriuos ten galima rasti, susideda iš 
tekstuose išbarstytų nuorodų į protą, teisingumą ar teisėtumą ir į 
imperatoriaus bei jam pavaldžių magistratų įgaliojimus. Vietomis 
labai trumpai aptariami labai bendri principai, pvz., toks: „teisin- 
gumas pasireiškia tuo, kad kiekvienam atiduodama tai, kas jam 
priklauso“; arba toks: „kas patinka valdovui, turi teisės galią“. 
Daug dažniau tokie bendri principai susiejami su konkrečiomis 
teisinėmis normomis; pvz., cituojamas Gajus, kuris sako, jog pri- 
gimtinis protas verčia pripažinti, kad kiekvieno Žmogaus, kuris 
ginasi nuo agresyvaus užpuolimo, veiksmai yra teisėti. XII ir XIII a. 
šių tekstų tyrinėtojams — glosatoriams — beliko tuos principus su- 
sieti taip, kad atsirastų politinės valdžios vietą, pobūdį ir ribas 
nusakančių bendrųjų sąvokų sistema. 

To meto kanonistai domėjosi tais pačiais dalykais, tačiau juos 
ne taip ribojo jų naudojami autoritetingi šaltiniai. Nors jie, nė kiek 
nesivaržydami, naudojosi Justiniano tekstais, spręsdami teorines 
problemas pirmiausia jie buvo linkę remtis kitais šaltiniais: dau- 
gybe kanonų, priimtų bažnyčios susirinkimų XII ir XIII a., gausia 
įstatymų leidžiamąja ir teismine medžiaga, ateidavusia iš to meto 
popiežiaus kurijos, jus antiguum, susisteminta Graciano, Abėlar- 
d'o, Petro Lombardo ir kitų to meto teologų raštais, bažnyčios 
tėvų raštais, Senuoju ir Naujuoju Testamentu. Savo technika ka- 
nonistai nenusileido romanistams, o romanistai nenusileido kano- 
nistams savo filosofiniu išsimokslinimu, bet apskritai kanonistų 
braižas buvo drąsesnis ir imlesnis. Štai gvildendami bažnytinės ir 
pasaulietinės valdžios santykius jie buvo linkę bažnyčios preten- 
zijas paremti labiau negu romanistai, nors sprendžiant prieštarin- 
gus klausimus nė vienoje grupėje beveik niekada nebūta vienin- 
gumo. | 

Puikus romėnų teisės taikymo politinei teorijai pavyzdys yra 
tai, kaip didžiausias to meto romanistas Azo (1150-1230), remda- 
masis romėnų teisės tekstais, traktuojančiais jurisdictio ir impe- 
rium sąvokas, sukūrė suvereniteto sąvoką“. 

Digestuose tvirtinama: „Jurisdictio yra labai platūs įgaliojimai: 
jais remiantis galima suteikti turto valdą ir perduoti valdą, pa- 
skirti globėjus našlaičiams, jų neturintiems, paskirti teisėjus byli- 
ninkams“. Justiniano romėnų teisė nepateikė tikslesnio sąvokos 
jurisdictio apibrėžimo. Kituose tekstuose pateikiami pavyzdžiai tų 
sąlygų, kurioms esant jurisdictio egzistuoja, ir šiek tiek paaiškina- 
ma, kodėl ji egzistuoja esant tokioms sąlygoms. Pavyzdžiui, tvir- 
tinama, kad tas, kuris sprendžia šalių ginčą, turi jurisdictio tik jei 
jis pirmininkauja kokiam nors tribunolui arba turi kokią nors kitą 
jurisdikciją. Kitaip tariant, privačių asmenų (šalių) susitarimas ne- 
sukuria jurisdikcijos. Kitoje pastraipoje tvirtinama, kad tam, kuris 
turi jurisdikciją, nevalia ją taikyti savo šeimai ar draugams. Dar 
viename tekste tvirtinama, kad prokonsulas turi plenissima 
jurisdictio („pilnutinę jurisdikciją“) ir todėl savo provincijoje turi 
maius imperium („didžiausią valdžią“), tinkamą visiems tikslams 
ir pranokstamą tik imperatoriaus valdžios*. 

Justiniano teisės knygose lieka neapibrėžta ir imperium („val- 
džia“). Pateikti jos vykdymo pavyzdžiai, iš kurių galima spręsti, 
kad tam tikrais atvejais imperium ir jurisdictio gali būti vartojami 
sinonimiškai, o tam tikrais atvejais — kaip skirtingas prasmes tu- 
rintys terminai. Sakoma, kad imperium gali būti trejopa: 1) maius 
imperium („didžiausioji valdžia“), kurios turėtojas gali priimti ga- 
lutinį sprendimą bet kuriuo klausimu, kurio atžvilgiu jis turi 
jurisdictio; 2) merum imperium („grynoji valdžia“), kurios pavyz- 
dys yra įgaliojimas priimti mirties nuosprendį sunkių nusikaltimų 
atvejais, ir 3) mixtum imperium“ („mišri valdžia“), kurios pavyz- 
dys yra valdžia, susijusi su civilinių kazusų jurisdikcija. Sakoma, 
kad bet kokia jurisdictio apima bent jau saikingą prievartą. Sunkių 
nusikaltimų jurisdikcija vienoje vietoje prilyginama valdžiai“*. 

Pamatęs tokį gerokai chaotišką vaizdą, Azo, remdamasis savo 
didžiuoju pirmtaku Irnerijumi (1060-1125), romėnų teisės mokslo 
pradininku, pirmiausia pažymi, kad atitinkami Digestų teiginiai 
neapibrėžia sąvokos jurisdictio, o tik pateikia jos pavyzdžius. Po 
to jis siūlo savo apibrėžimą, kuris galėtų apimti visus tris pavyz- 
džius: jurisdictio, sako jis, yra viešai įsteigtas įgaliojimas ir pareiga 
priimti sprendimus ir vykdyti teisingumą. Savo apibrėžimą iš da- 

lies jis išveda iš žodžio etimologijos: ditio (dictio), tvirtina Azo, 
reiškia galią (potestas) (t.y. ištarmės galią), 0 ius, iuris — teisę, ir 
„tai reiškia, kad jurisdictio yra teisėta valdžia“ *?. 

Toliau Azo pereina prie klasifikacijos. Jis skiria keturias skir- 
tingas termino jurisdictio vartosenas romėnų teisėje. Čia jis labai 
išradingai traktuoja šaltinius, ir toks išradingumas yra visai pa- 
matuotas, jei tarsime, kad šaltiniai yra bendrųjų sąvokų sistemos 
išsklaidos pagrindas ir, tariant konkrečiau, politinės valdžios te- 
orijos pagrindas. Azo išradingumas pasireiškė tuo, kad imperium 
jis klasifikavo kaip jurisdictio rūšį. Štai iš pradžių Azo išskiria 
plenissima („pilnutinė“) jurisdictio, kuri priklauso tik valdovui, ir 
ją atskiria nuo minus plena („ne tokia pilnutinė“) jurisdictio, pri- 
klausančios magistratams; tačiau kai kurie magistratai turi plenis- 
sima jurisdictio jiems pavaldžių magistratų atžvilgiu. Antroji Azo 
nustatyta perskyra - jurisdikcijos skirstymas į savanoriškai pripa- 
žintą (voluntary) ir ginčytiną jurisdikciją. Trečioji perskyra - ju- 
risdikcijos skirstymas į bendrąją („paprastąją“) ir specialiąją juris- 
dikciją; pastarosios pavyzdys - legatas, įgaliotas vykdyti tam tikrą 
užduotį. Galiausiai Azo gryną imperium atskiria nuo mišrios impe- 
rium. Tai ketvirtoji jo perskyra. 

Johnas Perrinas tvirtino, kad „šios klasifikacijos svarba didžiu- 
lė... Jurisdictio nėra tai, kas siejasi ir su merum, ir su mixtum impe- 
rium. Šie valdžios elementai, šie imperium laipsniai yra jurisdictio 
poskyriai. Iš esmės jurisdictio apima juos.“** Tiesioginė šios klasi- 
fikacijos reikšmė trejopa. 

Pirma, „grynoji valdžia“, kuri yra kalavijo valdžia, valdžia pa- 
skirti kūno bausmę, valdžia atimti gyvybę, pagal Azo teoriją, pri- 
klauso tik tiems [asmenims], kurie turi jurisdikciją, apibrėžiamą 
šitaip: tai teisėta valdžia, galinti priimti sprendimą ir vykdyti tei- 
singumą. (Grynošios valdžios sąvoką Azo išplėtė ir pritaikė ją bau- 
džiamajam procesui apskritai, apimančiam ir įtariamųjų apklau- 
są; jis tvirtino, kad sąvoka „grynoji valdžia“ siejasi su tokiais 
kazusais, kuriuose nesama piniginių pretenzijų.) 

Antra, Azo klasifikacija implikuoja, kad valdytojo teisė ir įga- 
liojimas leisti įstatymus, kuris vėliau buvo pradėtas vertinti kaip 
suvereniteto esmė, traktuotinas kaip jo teisės ir įgaliojimo teisti 

aspektas. Iš tikrųjų kalavijo valdžios pajungimas teismo valdžiai 
suponuoja tokią suverenumo sąvoką, kai netgi valdytojo teisė ir 
įgaliojimas pradėti karą kildinami iš jo teisės bei įgaliojimo priimti 
sprendimus ir vykdyti teisingumą. 

Trečia, kadangi kalavijo valdžia yra jurisdikcijos rūšis, nebūti- 
na, kad ji būtų vykdoma magistrato, turinčio pilnutinę jurisdikci- 
ją, būtent imperatoriaus. Azo įrodinėjo, kad ją gali vykdyti ma- 
gistratai, turintys ne tokią pilnutinę jurisdikciją. Kitaip tariant, 
imperatoriaus valdžią Azo atskyrė nuo kitų valdytojų valdžios ne 
imperium pagrindu, o plenissima ir minus plena jurisdictio pagrin- 
du. Imperatorius turi didžiausią valdžią ir pilnutinę jurisdikciją, 
o kiti magistratai gali turėti grynąją valdžią, apimančią kalavijo 
valdžią ir ne tokią pilnutinę jurisdikciją. 

Azo analizėje pripažįstama, kad karalių, kunigaikščių, munici- 
palinių valdžių galvų ir kitų magistratų jurisdikcija ir valdžia — 
kaip pasakytų vėlesnė karta, suverenitetas — nėra kilusi iš impe- 
ratoriaus jurisdikcijos ir valdžios. Jie turi savo jurisdikciją ir val- 
džią, kuri, jei taip galima sakyti, kiekybiškai mažesnė už impera- 
toriaus, bet, nežiūrint to, nuo imperatoriaus jurisdikcijos ir valdžios 
nepriklauso. Ši mintis analitiškai atsispindi įvairių imperium rūšių 
klasifikacijoje: imperium yra vienas iš keturių jurisdictio giminės 
poskyrių, skirtingas nuo plenissima ir minus plena perskyros. 

Žinoma, už šios naujos teisinės klasifikacijos glūdėjo funda- 
mentalesnė suvereniteto šaltinio koncepcija. Azo tvirtino, kad visi 
valdytojai turi imperium, nes jie turi jurisdictio, teisę priimti įsta- 
tymus savo valstybėse. Bet koks yra šitokios įstatymų leidžiamo- 
sios teisės šaltinis? Azo atsakė, kad šitoks šaltinis yra corpus, uni- 
versitas, communitas. Jurisdikcija nėra nuleidžiama imperatoriaus; 
ne, ji kyla iš korporacinės bendruomenės. 


Teisės viršenybė 


Pasaulietinės valstybės idėja, iš pat pradžių glūdėjusi Popiežių 
revoliucijoje, ir pasaulietinės valstybės tikrovė, kilusi iš istoriškai 
realios kovos tarp bažnytinių ir pasaulietinių jėgų, kuri ir buvo 
Popiežių revoliucija, iš esmės buvo valstybės, valdomos teisės, 

„teisinės valstybės“ (Rechtsstaat) idėja ir tikrovė“. Pirmiausia tai 
reiškė, kad kiekvieno darinio - bažnytinio ir pasaulietinio — gal- 
vos priima ir palaiko savąsias teisines sistemas, t.y. reguliariai 
leidžia įstatymus, steigia teismines sistemas, organizuoja valdymo 
organų padalinius ir apskritai valdo remdamosi teise. Antra, tai 
reiškė, kad kiekvieno darinio galvos susaistytos teisės, kurią pa- 
čios priėmė; jos gali teisėtai ją pakeisti, bet iki pakeitimo jos priva- 
lo jai paklusti, t.y. jos privalo valdyti remdamosi teise. (Šitokią 
padėtį implikavo suvereno įstatymų leidžiamosios valdžios pa- 
jungimas teisminei valdžiai.) Trečia, tai reiškė, kad kiekviena ju- 
risdikcija saistoma ir kitoms jurisdikcijoms priklausančios teisės 
tokiu mastu, kokiu teisė pati yra teisėta; kiekviena valstybė egzis- 
tavo daugelio jurisdikcijų sistemos rėmuose. Paskutinioji reikšmė 
grindė dvi kitas reikšmes. Jeigu bažnyčia siekė turėti nepažeidžia- 
mas teise pagrįstas teises, valstybė privalėjo pripažinti šias teises 
kaip teisėtą savo viršenybės apribojimą. Panašiai ir valstybės tei- 
sės buvo teisėtas bažnyčios viršenybės apribojimas. Šitos dvi ga- 
lybės galėjo taikingai sugyventi tik abi pripažindamos teisės val- 
džią, jos viršenybę kiekvienai iš jų. 

Keblumai, susiję su teisės viršenybe valstybėje, yra — ir tada 
buvo - visiškai akivaizdūs. Kaip valdovas gali turėti imperium 
(arba, kaip pasakytume šiandien, kaip valstybė gali turėti suvere- 
nitetą), jeigu jo (ar jos) teisėti įgaliojimai pavaldūs kitų suverenių 
valdovų valiai? Šitoks yra subtiliausias scholastinis „prieštaravi- 
mas“. Dar svarbiau štai kas: kaip galima kalbėti apie teisės val- 
džią ar viršenybę kokioje nors politijoje, jeigu niekas neturi įgalio- 
jimų priešintis svarbiausiam politijos pareigūnui, nesvarbu, ar tai 
būtų popiežius bažnyčioje, ar karalius karalystėje? 

Gracianas ir jo sekėjai tvirtino, kad popiežius turi būti nušalin- 
tas, jei jis pažeidžia teisę, tačiau aukščiau už popiežių nebuvo 
jokio asmens, kuris būtų galėjęs autoritariškai pasakyti, kad po- 
piežius pažeidė teisę, ar popiežių nušalinti. Panašiai ir karaliaus 
teisininkai, tokie kaip Bractonas, tvirtino, kad karaliaus pareiga — 
paklusti teisei, kad karalius „pavaldus Dievui ir teisei“, kad ne 
karalius „daro“ teisę, o teisė „daro“ karalių; tačiau kartu jie tvir- 
tino, kad joks teisėjas negali nuginčyti karaliaus veiksmų, kad teis- 

minis dokumentas negali būti nukreiptas prieš karalių, kad kara- 
lius „turėtų“ paklusti savo paties įstatymams, bet kad iš jo nega- 
lima teisėtai reikalauti elgtis kaip tik taip“. 

Nežiūrint to, Saksų veidrodis (Sachsenspiegel), parašytas XIII a. 
pradžioje, maždaug Bractono gyvenimo metais, tvirtino, kad „žŽmo- 
gus turi priešintis karaliui ir jo teisėjui, jei tas piktadariauja, ir turi 
stoti prieš bet kokią jo piktadarystę, net jei jis yra jo giminaitis ar 
feodalas senjoras. Ir šitaip darydamas jis nelaužo savo priesai- 
kos“*'. Panašiai ir įžymioji Aragono teisinė formulė skelbė, kad 
valdiniai privalo paklusti karaliui tik tol, kol jis atlieka savo pa- 
reigas, „O jeigu ne, tai ne“*. 

Teisė ir pareiga nepaklusti Dievo duotam karaliui autokratui, 
kai jis pažeidžia pamatinę teisę, buvo pagrįsta įsitikinimu, kad 
pati pamatinė teisė duota Dievo. Popiežiai ir karaliai leidžia įsta- 
tymus, tačiau jie tai daro kaip Dievo atstovai; ne jie patys, o „Die- 
vas yra bet kokios teisės šaltinis“. 

Taigi teisės viršenybės koncepciją grindė vyraujanti religinė ide- 
ologija. Be to, ją sutvirtino tuo metu vyravęs politinis ir ekonomi- 
nis valdovų silpnumas ir valdžių bei jurisdikcijų pliuralizmas. Ga- 
liausiai, teisės viršenybės koncepciją grindė aukštas teisinės 
sąmonės ir teisinio išprusimo lygis, pasiektas Vakaruose XII ir XIII 
a. Buvo aiškiai suprantama, kad teisėtumo išsaugojimui reikalingi 
ne tik abstraktūs teisingumo, teisėtumo, sąžinės ir proto priesakai, 
bet ir konkretūs principai bei normos — tokios, kokios buvo pa- 
skelbtos anglų Didžiojoje laisvių chartijoje 1215 m. ir vengrų Auk- 
so bulėje 1222 m. Daugelyje panašių dokumentų, įskaitant ir mies- 
tams bei miesteliams karalių ir feodalų senjorų dovanotas laisvių 
chartijas, buvo sukonkretintos įvairios pilietinės, politinės, ekono- 
minės ir visuomeninės teisės. 

Didžiąja laisvių chartija baronai ir bažnyčia išsireikalavo iš 
karūnos įsipareigojimą neimti jokių mokesčių ar duoklių, išskyrus 
trijų rūšių pripažintas feodalines duokles, be „mūsų karalystės 
generalinės tarybos“ (t.y. svarbiausių karaliaus vasalų) sutikimo; 
kad „bendrosios civilinės bylos... bus nagrinėjamos tam tikroje nuo- 
latinėje vietoje“, „kad joks Žmogus nebus patrauktas į teismą dėl 
kaltinimo, nepatvirtinto patikimų liudytojų“, kad „joks laisvas žmo- 

gus nebus įkalintas, iš jo nebus neteisėtai atimta nuosavybė, jis 
nebus paskelbtas už įstatymo ribų, nebus ištremtas ir jam nebus 
dar kaip nors pakenkta... kitaip, negu remiantis teisėtu jam lygių 
asmenų sprendimu arba tos šalies teise“, kad „mes niekam nepar- 
davinėsime teisėtumo ir teisingumo, nė iš vieno jo neatimsime ir 
jo neatidėliosime“, kad „pirkliai netrukdomai tvarkys savo reika- 
lus Anglijoje ir už jos ribų, išskyrus karo metą, o jei tie pirkliai iš 
priešiškos šalies, tai jie ir jų prekės bus saugios, jei su mūsų pir- 
kliais bus elgiamasi taip pat“, kad „visi gali laisvai atvykti į An- 
gliją ir išvykti iš jos, išskyrus karo metą ir išskyrus tuos, kurie 
paskelbti už įstatymo ribų ir kurie su mumis kariauja“, kad „tik 
tie, kurie susipažinę su teise, bus skiriami teisėjais, konstebliais, 
šerifais ar beilifais“, ir kitus panašius įsipareigojimus“. 

Panašiai ir Aukso bulėje Vengrijos karalius Andrašis II pri- 
pažino tam tikrus karūnos valdžios apribojimus „aukštesniųjų ir 
žemesniųjų kilmingųjų“ (t.y. laisvųjų Žmonių) naudai, įsipareigo- 
damas ir įpareigodamas savo įpėdinius kiekvienais metais tam 
tikru metu ir tam tikroje vietoje spręsti bylas teisme, „nesuimti 
kilmingojo, nekenkti jam kokio nors galingo asmens naudai, jei tik 
iš pradžių jis nebus iškviestas į teismą ir pripažintas kaltu pagal 
įstatymą“, „nerinkti mokesčių, nereikalauti piniginių duoklių, ne- 
kviestas nesilankyti kilmingųjų dvaruose, namuose ar kaimuose“, 
neskirti pareigybių svetimšaliams, atvykusiems į šalį „be tarybos 
sutikimo“, nušalinti, atleisti arba reikalauti atlyginti nuostolius iš 
„kiekvieno valdžios atstovo (lord-lieutenant), kurio elgesys neati- 
tinka jo užimamų pareigų orumo ir kuris apiplėšinėja jam paval- 
džius žmones“. Be to, karalius neturi teisės dovanoti paveldimų 
valstybinių pareigybių, leisti naujus pinigus dažniau negu kartą 
per dvylika mėnesių, o jei kas teisėtai nubaustas, jokia galingų 
asmenų protekcija negali jo apginti. Aukso bulė baigiasi tokiais 
žodžiais: „Be to, Mes įsakome, kad jeigu Mes ar koks nors Mūsų 
Įpėdinis kada nors pažeis šio statuto reikalavimus, vyskupai, aukš- 
tesnieji ir žemesnieji Mūsų karalystės kilmingieji, visi ir kiekvie- 
nas, dabar ir ateityje, remdamiesi šiais reikalavimais, turi neribo- 
tą teisę ir Žodžiu, ir veiksmu atkakliai priešintis ir negali būti 
kaltinami išdavyste.“ 

Po daugelio šimtmečių teisės viršenybės koncepcija buvo pra- 
dėta tapatinti su įstatymų leidžiamosios, vykdomosios ir teismi- 
nės valdžių atskyrimu?!. Šią vėlesniąją koncepciją su ankstesniąja 
siejo du bruožai. Pirma, valdžia buvo padalyta, nors anksčiau 
„stabdžius ir atsvarus“ visų pirma užtikrindavo toje pačioje teri- 
torijoje lygia greta egzistuojančios politijos, o ne lygia greta egzis- 
tuojančios tos pačios politijos sritys. Antra, teisė buvo kildinama 
iš tokios realybės ir buvo įsišaknijusi tokioje realybėje, kuri buvo 
transcendentinė egzistuojančios politinės valdžios struktūros at- 
žvilgiu. Vėliau ši transcendentinė realybė buvo sutapatinta su žmo- 
gaus teisėmis, demokratinėmis vertybėmis ir kitokiais panašaus 
pobūdžio įsitikinimais. Anksčiau ji buvo tapatinama su dieviš- 
kuoju ir prigimtiniu teisingumu. 


9 
FEODALINĖ TEISĖ 


Terminas „feodalizmas“ buvo išrastas tik XVIII a. Iki tol - fak- 
tiškai nuo XII a. - žmonės kalbėjo ir rašė ne apie feodalizmą ar 
„feodalinę visuomenę“, o apie „feodalinę teisę“, visų pirma turė- 
dami galvoje teisių bei pareigų sistemą, susijusią su senjoro-vasa- 
lo santykiais ir priklausomybe grįsta žemėvalda. Tačiau XVIII a., 
Švietimo epochoje, visa ta visuomeninė santvarka, kuriai esant 
kadaise egzistavo tokie senjoro-vasalo santykiai ir priklausomybe 
grįsta žemėvalda, pirmą kartą buvo pavadinta feodaline visuo- 
mene, 0 svarbiausiais tokios visuomenės bruožais buvo pradėti 
laikyti privilegijuotas kilmingųjų luomas ir jam pavaldi valstieti- 
ja. Šitoks apibrėžimas buvo pakankamai platus ir kartu apėmė 
daugelį XVIII a. Europos visuomenės bruožų. 

Galiausiai „feodalizmo“ terminas buvo pradėtas sieti su viena 
senesnių laikų fraze, kilusia Reformacijos laikais: „viduriniai am- 
žiai“. Buvo tarta, kad feodalizmas yra visuomenė, egzistavusi Va- 
karuose viduriniais amžiais; negana to, buvo tarta, kad šitokia 
visuomenė ne Vakarų kultūrose egzistavo irgi „viduramžiškų“ jų 
istorijos laikotarpiu. Šitokioje termino vartosenoje slypi etnocen- 
trinė prielaida, kad tam tikrais Vakarų socialinės ir ekonominės 
istorijos bruožais galima pasinaudoti apibrėžiant kitų visuomenių 
socialinę-ekonominę santvarką. Negana to, daug XIX ir XX a. is- 
torikų, nepaisydami su feodaline Vakarų ūkio sistema susijusių 
įsitikinimų sistemos, bažnytinės ir pasaulietinės valdžios santykių 
ir visų pirma teisinių institutų bei sąvokų, nupiešė iškreiptą vadi- 
namojo feodalizmo - tiek Vakaruose, tiek kitur - dinamikos vaiz- 

dą. Štai istorikai marksistai, gamybinius santykius traktavę kaip 
feodalinės visuomenės infrastruktūrą arba bazę, o politiką, ideo- 
logiją ir teisę —- kaip antstatą, nesugebėjo paaiškinti, kodėl Vakarų 
feodalizmas sukūrė antstatą, iš pagrindų besiskiriantį nuo to, kurį 
sukūrė, tarkime, Japonijos ar Rusijos feodalizmas. 

Kartu daug kitų istorikų, nepripažinusių marksistinių bazės ir 
antstato kategorijų, irgi neįstengė bent kiek sistemiškiau išryškinti 
sąveikos tarp Vakarų politinių, ideologinių ir teisinių institutų bei 
sąvokų ir tokių socialinių ir ekonominių institutų, kaip priklauso- 
mybe grįsta žemėvalda, senjoro-vasalo santykiai, baudžiava ir kt. 
Bet jeigu pirmojo tipo institutai nėra tik antrojo tipo institutų at- 
spindys bei įrankis — o taip tvirtino Marxas, - tai kokie yra tikrieji 
jų tarpusavio santykiai? Ar galima tvirtinti, kad, priešingai mark- 
sistinei teorijai, „sąmonė“ lėmė „būtį“? Arba, jei tos kategorijos 
pačios yra klaidingos, kokiomis kategorijomis jas reikėtų pakeisti? 

Santykiai tarp socialinių bei ekonominių veiksnių ir politinių 
bei ekonominių veiksnių gali būti paaiškinti remiantis keturiais 
metodologiniais postulatais. 

Pirma, reikia pažymėti, kad teisiniai institutai perkerta liniją, 
socialinius-ekonominius veiksnius skiriančią nuo politinių-ideolo- 
ginių veiksnių. Teisė turi būti traktuojama kaip abiejų tipų veiks- 
nių — tiek Vakarų visuomenės materialiosios struktūros („gamy- 
bos būdo ir gamybinių santykių“), tiek jos dvasinio gyvenimo 
(„politinės ir visuomeninės sąmonės“) —- neatskiriama dalis, t.y. ir 
kaip „bazė“, ir kaip „antstatas“. 

Antra, turi būti nagrinėjamas ne feodalizmas, o įvairių rūšių 
teisė, tyrinėjamu metu reguliavusi visuomeninius ir ekonominius 
santykius. Tokia analizė turi apimti ne tik feodalinę teisę technine 
šių žodžių prasme, t.y. teisę, reguliavusią feodalinę žemėvaldą 
(feodus) bei senjoro-vasalo santykius (ištikimybės priesaiką), bet 
ir dvaro teisę, senjoro-valstiečio santykius, žemės ūkio gamybą ir 
feodalinio dvaro gyvenimą apskritai reguliavusią teisę. Feodali- 
nės teisės lyginimas su dvaro teise turi padėti nuneigti prieštara- 
vimus, iškeltus tų visuomenės ir ekonomikos istorikų, kurie kai 
kuriuos politikos ir teisės istorikus visai pagrįstai kaltina tuo, kad 

jie nepaiso svarbiausio feodalizmo bruožo, t.y. prie žemės pririš- 
tos priklausomos valstietijos egzistavimo. Priešingo kaltinimo per- 
nelyg dideliu apžvalgos platumu (o todėl ir šio veiksnio nulemtu 
miglotumu) galima išvengti laikantis svarbios techninės dviejų 
reguliavimo tipų perskyros; pirmasis tipas yra feodo ir priesaikos 
reguliavimas; antrasis — dvaro santykių reguliavimas. Tai buvo 
dvi skirtingos teisės sritys, kaip dabarties Vakaruose tokios skir- 
tingos teisės sritys yra korporacijų teisė ir darbo teisė; tačiau so- 
ciologiniu ir istoriniu požiūriu šios sritys buvo glaudžiai susijusios. 

Trečia, tyrinėdami Vakarų feodalizmą, pridursime dinaminį 
elementą, jei nagrinėsime feodalinės ir dvaro teisės pokyčius, įvy- 
kusius po Popiežių revoliucijos. Juk milžiniška konvulsija Europo- 
je, susijusi su vadinamąja Grigaliaus reforma ir kova dėl investi- 
tūros, negalėjo neįtakoti gamybos būdo ir gamybinių santykių 
teisinio reguliavimo; tiesą sakant, Žymiausi visuomenės ir ekono- 
mikos istorikai palaiko tokį Vakarų feodalizmo periodizavimą!. 
Marcas Blochas skirsto feodalizmą į „pirmąją feodalinę epochą“, 
trukusią nuo VIII a. iki XI a. vidurio, ir „antrąją feodalinę epo- 
chą“, trukusią nuo XI a. vidurio iki XV a. Jis rašo: „Žodžiu, būta 
dviejų viena po kitos ėjusių feodalinių epochų, kurios viena nuo 
kitos labai skyrėsi savo esminiais bruožais“. Panašiai ir Georgesas 
Duby mano, kad XI a. yra kritinė epocha, lėmusi Vakarų feodaliz- 
mo atsiradimą, o tarpsnį nuo 1070 m. iki 1180 m. jis vadina „di- 
delės pažangos amžiumi“, kai visoje Europoje įsigalėjo feodaliz- 
mas kaip sistema. 

Ketvirta, reikia pripažinti, kad iki XI a. vidurio senjoro-vasalo 
santykiai ir priklausomybe grįsta žemėvalda, viena vertus, ir sen- 
joro-valstiečio santykiai ir dvaro gyvenimas, kita vertus, nebuvo 
pavaldūs sistemingam teisiniam reguliavimui, ir nors jie buvo tei- 
siškai reguliuojami. papročio (įskaitant paprotinę teisę), feodalinis 
ir dvaro paprotys dažniausiai turėjo užuomazginį pobūdį ir buvo 
įsišaknijęs bendruose socialiniuose ir ekonominiuose papročiuose; 
be to, reikia pripažinti, jog svarbiausias XI ir XII a. įvykusių poky- 
čių aspektas buvo tas, kad ir feodalinė teisė, ir dvaro teisė buvo 
išskirtos ir iš esmės susistemintos. Jeigu neseniai miręs rusų isto- 
rikas Georgijus Vernadskis buvo teisus tvirtindamas, kad Rusijos 

feodalizmas buvo „feodalizmas be feodalinės teisės“, tai galima 
tarti, kad Vakarų feodalizmas iki XI a. irgi buvo „feodalizmas be 
feodalinės teisės“. Žinoma, toks tvirtinimas yra perdėtas: būta tam 
tikros feodalinės teisės (ir tam tikros dvaro teisės) ir Rusijoje, ir 
Frankų imperijoje, bet daugiausiai ji buvo išsisklaidžiusi ir nesu- 
sisteminta. Per šimtmetį nuo 1050 iki 1150 m. feodalizmas Vaka- 
ruose buvo įteisintas ta prasme, kad feodalinė teisė ir dvaro teisė 
buvo pirmą kartą suvoktos kaip nuoseklios teisės visumos, turin- 
čios savo gyvenimą, ir remiantis šiomis visumomis buvo sąmo- 
ningai valdomi visi feodalinių bei dvaro santykių aspektai. 


Feodalinis paprotys Vakaruose iki XI a. 


Iki didžiųjų XI a. pabaigos ir XII a. pradžios perversmų Euro- 
pos tautų politinė santvarka buvo palaida, sudėtinga; ją sudarė iš 
dalies sutampantys struktūriniai elementai. Ji apėmė: 1) vietinius 
darinius, 2) senjorijas, 3) gentinius (klaninius) darinius, 4) dide- 
lius teritorinius darinius, tokius kaip hercogystės ar kunigaikštys- 
tės, kurios galėjo apimti keletą genčių (klanų), ir 5) karalystes, iš 
kurių Frankų karalystė nuo 800 m. buvo vadinama ir imperija. 
Šios karalystės buvo traktuojamos ne kaip teritoriniai junginiai, o 
visų pirma kaip krikščionių bendruomenės, vadovaujamos kara- 
liaus (imperatoriaus), kuris buvo laikomas Kristaus atstovu ir aukš- 
čiausia bažnyčios, taip pat kilmingųjų, klanų bei armijos galva. 
Pati bažnyčia buvo suvokiama ne kaip politinis darinys, 0 pir- 
miausia kaip dvasinė bendruomenė, galiausiai vadovaujama ka- 
raliaus ar imperatoriaus, o tiesiogiai —- vyskupų, iš kurių Romos 
vyskupas pagal tradiciją buvo pats svarbiausias. 

Šitokios bendros klasifikacijos rėmuose būta labai įvairių skir- 
tumų, priklausiusių nuo vietovės, senjorijos, gentinio junginio ir 
t.t. ypatumų. Europos ekonomika iki XI a. pirmiausia buvo vietinė 
ir agrarinė. Tarpusavio bendravimas buvo menkas; be vienuolių, 
kai kurių kitų dvasininkų ir nedidelio skaičiaus pirklių, ir išskyrus 
karo žygius, keliaudavo tik kilmingiausi aristokratai ir karaliai. 
Vietiniuose dariniuose praktiškai nebūta nuolatinių centrinės val- 


395 


II. PASAULIETINIŲ TEISĖS SISTEMŲ FORMAVIMASIS 


džios atstovų. Pastangos juos įtvirtinti paprastai būdavo bevaisės. 
Buvo labai išsklaidyta ne tik valdžia, bet ir kultūra. Vienoje vieto- 
vėje vyraujantys papročiai galėjo esmingai skirtis nuo kitoje už 
penkiasdešimties mylių esančioje vietovėje vyraujančių papročių. 

Nepaisant to, Europos tautų politinė santvarka VI-XI a. at- 
skleidžia bendrą raidos modelį. 

Patys mažiausieji politiniai junginiai paprastai būdavo vadi- 
nami villae („kaimai“); jie sudarydavo centenarii („šimtines“), ku- 
rios savo ruožtu sudarydavo comitatus („grafystes“). Šitie vieti- 
niai junginiai pirmą kartą atsirado tada, kai vakarų Azijos klajoklių 
gentys, prarijusios tai, kas buvo likę iš Vakarų Romos imperijos, 
galiausiai tapo sėslios IV, V, ir VI a. 

Antrojo tipo junginiai — senjorijos — atsirado netrukus po to. Jų 
skaičius augo, kai naujakuriai „atsiduodavo“ iš jų išsiskyrusių va- 
dų globai ir pasižadėdavo jiems tarnauti už maistą ir drabužius, 
taip pat už apsaugą nuo priešų. Asmuo, atsidavęs senjoro globai, 
pats tapdavo jo „žmogumi“. Jis galėdavo gyventi senjoro namuo- 
se, arba senjoras galėdavo duoti jam Žemės, kurią „Žmogus“ ga- 
lėtų įdirbti pats. 

Senjorijos atsirasdavo ir tada, kai galingi asmenys ir ypač kla- 
nų vadai bei karaliai dovanodavo beneficiją (beneficium, „labda- 
rą“), t.y. žemę ar kitokį turtą, pareigybę ar kitokias privilegijas 
mainais už tarnybą. Terminas „beneficija“, iš pradžių reiškęs tai, 
kad valdytojas gauna dovaną palyginti lengvatinėmis sąlygomis, 
galiausiai buvo pradėtas sieti visų pirma su dovanomis bažnyčiai; 
VIII a. pabaigoje ir IX a. jį beveik visai išstūmė germaniškas žodis 
feod. Feod, lotyniškai feudum (iš jo kilęs anglų kalbos žodis feodalism 
ir prancūzų kalbos žodis fėodalitė), iš pradžių reiškė „galvijus“ 
(kaip giminiškas vokiškas žodis Vieh vis dar reiškia „karvę“); vė- 
liau juo pradėtas Žymėti vertingas kilnojamasis turtas (plg.: an- 
gliškas žodis chattels (kilnojamasis turtas) kilęs iš cattle (galvijai)), 
o galiausiai jis pradėjo reikšti žemėvaldos formą, normanų anglų 
kalba - fief arba fee. (Taigi, kai kalbama apie teisininko ar gydytojo 
honorarą („fee“), išsaugojama tam tikros valdymo formos dova- 
nojimo sąvoka, apimanti įsipareigojimą atlikti tam tikras pa- 
slaugas.) 

XIX a. daugelis istorikų tolimus pirmojo tipo senjorijos, susida- 
riusios dėl atsidavimo globai, pradmenis aptiko germanų genčių 
„draugovėje“ („following“, vok. Gefolęschaft); tai buvo karo vadą 
supusių ištikimų karių būrys. Tolimus antrojo tipo senjorijos, su- 
sidariusios dėl feodo dovanojimo, pėdsakus kiti istorikai randa 
vėlyvosios Romos imperijos [visuomeniniame darinyje], vadina- 
majame patrocinium („patronato valda“); tai buvo Žemė, patrono 
dovanota savo klientams (lot. clientes), kurie ją valdė, turėdami 
tam tikrą neliečiamumą (immunity) valstybinės valdžios atžvil- 
giu. Debatai apie „feodalizmo“ germaniškus ir romėniškus prad- 
menis vyko nepaprastai aistringai, nes juos lėmė svarbūs XIX a. 
politiniai interesai. Germanistai buvo nacionalistai ir romantikai. 
Romanistai buvo kosmopolitai ir individualistai. Abi šalys buvo 
įsitikinusios, kad vyko linijinė teisės evoliucija nuo seniausių lai- 
kų. Ir abi šalys slopino Popiežių revoliucijos prisiminimą. 

Šiandien pripažįstama, kad nei Gefolgschaft, nei patrocinium ne- 
išliko net iki frankų epochos pabaigos, jau nekalbant apie Popie- 
žių revoliuciją. VIII a. pabaigoje ir IX a. atsidavimas globai ir fe- 
odo dovanojimas dažnai susiliedavo. Negana to, IX a. feodas kartu 
su tarnybos prievolėmis dažnai pereidavo feodo valdytojo, kuris 
tuo metu paprastai buvo vadinamas „vasalu“, įpėdiniams, iš naujo 
davusiems ištikimybės priesaiką. 

Priesaikos būdavo iškilmingo ritualo dalis. Vasalas neuždeng- 
ta galva ir be ginklo atsiklaupdavo, sudėdavo rankas, keldamas 
jas aukštyn įdėdavo tarp senjoro rankų ir pripažindavo esąs jo 
„Žmogus“ (homme, homo). Apie X a. paplito praktika, kai vasalas 
ir senjoras pasibučiuodavo. Po šio priesaikos davimo ritualo vasa- 
las tapdavo savojo senjoro „lūpų ir rankų žmogumi“. Tačiau kai 
atsidavimas globai susisiejo su žemėvaldos teise, ši ceremonija buvo 
papildyta antrąja dalimi, būtent religine ištikimybės priesaika („fe- 
alty“), kurią duodavo vasalas. Padėjęs ranką ant Biblijos arba re- 
likvijų, vasalas prisiekdavo ištikimybę (fides, fidelitas) savo senjo- 
rui. Po to senjoras dažnai atlikdavo simbolinę vasalo investitūrą, 
įteikdamas jam kokį nors daiktą, pvz., vėliavą, kryžių ar raktą, 

simbolizavusį feodo įteisinimą, t.y. feodo dovanojimą. Laikui bė- 
gant visi vasalai prisiekdavo ištikimybę. 

Vasaliteto susiejimas su feodu, paremtas ištikimybės priesaika, 
tapo būdingu frankų feodalinio papročio bruožu, nors būta daug 
šio papročio įvairovių ir laike, ir erdvėje. Šį „feodalinį-vasalinį“ 
(kaip jį vadina mūsų dienų istorikai) paprotį frankų karaliai atne- 
šė į visas savo valdomas sritis, įskaitant šiaurės Italiją (iki Ro- 
mos), Ispaniją, Vengriją ir Lenkiją. Tik Skandinavijoje, Fryzijoje ir 
Nyderlandų žemėse prie Šiaurės jūros šis paprotys neįsigalėjo. An- 
glijoje feodalinis paprotys formavosi nors ir kitaip, tačiau lygia 
greta: vasaliteto ir feodo institutai buvo Žinomi, bet ne tokiu sis- 
temišku pavidalu ir kitaip susiję tarpusavyje. Tačiau normanai, 
Xa. pradžioje apsigyvenę Frankų imperijos vakarinėje dalyje ir 
perėmę frankų feodalinius papročius, juos atsinešė į Angliją 
1066 m., į Siciliją bei pietų Italiją - 1070 m. ir 1080 m. Kryžiuočiai 
juos atnešė į Palestiną 1099 m., o vėliau ten įkūrė normanų Jeru- 
zalės karalystę, kurios Jeruzalės asizuose buvo sukurta pavyzdinė 
baudžiavos, riterystės, vasaliteto ir feodo sistema“. 

Feodalinės senjorijos ir vietiniai politiniai junginiai (kaimai, šim- 
tinės, grafystės) galėjo egzistuoti ir dažnai iš tikrųjų egzistavo vie- 
ni šalia kitų. Kiekvienas kaimas, kiekviena šimtinė ir grafystė turėjo 
savo valdžią (governing body), kurią sudarė teismas (Anglijoje — 
„Moot“); tai buvo laisvųjų Žmonių susirinkimas. Susirinkimas bū- 
davo šaukiamas reguliariai tam tikrais laiko tarpais ir spręsdavo 
kaimo, šimtinės ar grafystės reikalus. Būdavo sprendžiami ir tokie 
klausimai (nors jais jokiu būdu nebūdavo apsiribojama), kuriuos 
šiandien pavadintume baudžiamosiomis bylomis ir civiliniais gin- 
čais. Kiekviena senjorija, X a. labai dažnai turėdavusi dvaro for- 
mą, turėdavo savo teismą; tai būdavo reguliarus visų dvaro lais- 
vųjų Žmonių ir servų (bet ne vergų) susirinkimas. Dvaro teismas 
spręsdavo ir baudžiamuosius bei civilinius ginčus. 

X-XI a. vakarinėse Frankų imperijos srityse (bet ne rytinėse ir 
pietinėse srityse, ypač ne Vokietijoje ir Italijoje) vietinę valdžią 
žymiu mastu absorbavo feodaliniai dvarai. Anglijoje šimtinių ir 
grafysčių (shire) valdžia vyravo iki pat normanų užkariavimo 
(nors kartu egzistavo ir dvaro valdžia), o po to daugumą šimtinių 

teismų absorbavo feodaliniai dvarai, įkurti Vilhelmo Užkariauto- 
jo, o grafysčių teismai žymiu mastu tapo karaliaus valdžios in- 
strumentu. 

Virš dvaro, šimtinės ar grafystės lygmens iki XI a. pradžios 
valdžios veikimą labai apsunkindavo blogas susisiekimas. Senjo- 
rų senjorai — klanų vadai, hercogai, kunigaikščiai ir kiti aukščiau- 
sio rango kilmingieji - nuo VI a. iki XI a. pradžios būdavo ne tik 
vietinio ekonomikos pobūdžio, bet ir reto Europos apgyvendini- 
mo aukos, ir šitokią padėtį dar labiau apsunkindavo bendras eko- 
nomikos sąstingis bei gyventojų skaičiaus mažėjimas. Romėnų 
miestai beveik išnyko; būta tik kelių didelių miestų, ir vargu ar 
kuriame nors iš jų gyveno daugiau nei keli tūkstančiai Žmonių. 
Keliauti buvo sunkų; kilmingasis, su savo palyda keliaujantis iš 
vieno vasalo dvaro į kitą, per dieną paprastai įveikdavo 20-25 
mylias. Tokios kelionės kilmingajam būdavo būtinos ne tik todėl, 
kad jis prižiūrėdavo savo dvarų valdymą, bet ir todėl, kad šitaip 
jis išmaitindavo save ir savo šeimyną. Juk maistą tekdavo suval- 
gyti vietoje: pervežti jį į centrinę sodybą būtų buvę pernelyg bran- 
gu. Dėl tos pačios priežasties ilgalaikiais produktais tekdavo ap- 
sirūpinti vietoje, pasiimti juos su savimi arba, jei taip galima sakyti, 
palikti juos saugoti. Pirkliai - o jų būta nedaug —- dažniausiai bū- 
davo smulkūs prekiautojai išnešiotojai, pieds poudreux („Žmonės 
dulkėtomis kojomis“), nes paprastai vienoje gyvenvietėje nesusi- 
rinkdavo tiek Žmonių, kad būtų įmanoma prekyba per vietinius 
atstovus. 

Karaliai ir imperatoriai irgi gyvendavo nuolat keliaudami. 
Pavyzdžiui, per 1033 m. imperatorius Konradas II iš Burgundijos 
nukeliavo iki Lenkijos sienos, iš ten per visą Europą sugrįžo į Šam- 
panę, o galiausiai į savo gimtąją Saksoniją — tiesiu taikymu nuo- 
tolis apie 1500 mylių.. 

Imperija, kaip ir už jos ribų egzistavusios karalystės (panašios 
į anglosaksų karalystę), faktiškai neturėjo centrinio valdymo sis- 
temos, centralizuotos mokesčių rinkimo sistemos, centrinės teis- 
minės valdžios ir kokių nors atstovų vietose; imperatoriai ir kara- 
liai, „cirkuliuodami“ po savo valdas, savo vyriausybę dažniausiai 

vežiodavosi su savimi kaip imperatoriškojo ar karališkojo dvaro 
dalį. 

Šitoks nuolat judančio ir keliaujančio imperatoriaus ar kara- 
liaus ir beveik visą laiką judančių bei keliaujančių hercogų, grafų, 
kunigaikščių ir kitokių kilmingų senjorų vaizdas, papildytas ne- 
judrių gyventojų - žemdirbių, gyvenančių retai išsibarsčiusiuose 
kaimuose ir dvaruose, — vaizdu, beveik užbaigia feodalinio pa- 
pročio virsmo feodalinės teisės sistema XI ir XII a. analizės vaiz- 
dą. Trūksta tik karinio aspekto, kuris tam tikru požiūriu yra pats 
svarbiausias. 

Per visą epochą iki XI a. karas faktiškai buvo svarbiausias kas- 
dienis imperatorių, karalių ir kilmingųjų užsiėmimas. Normanai, 
saracėnai ir vengrai nuolat puldinėdavo Europos pakraščius ir 
buvo nuolat pasirengę įsiveržti į jos centrines sritis*. Pačioje Euro- 
poje nuolat kariavo klanai. Karolingų dinastijos karaliams iš dalies 
pavykdavo įtikinti įvairių klaninių bei teritorinių junginių vadus 
duoti pėstininkų, iš kurių būtų galima sudaryti „liaudies“, t.y. im- 
peratoriaus, armiją. Panašiai ir anglosaksų karaliai rėmėsi visuo- 
tiniu rekrūtų ėmimu (fyrd). Tačiau tai buvo ne nuolatinės armijos, 
o veikiau rezervai, telkiami iškilus bendram pavojui. Laikui bė- 
gant vis daugiau žmonių pradėjo laikyti save ne kariais, o valstie- 
čiais. Jie visaip priešinosi šaukimui į armiją ir galiausiai sulaukė 
bažnyčios paramos; Kliuni reforma X ir XI a. paskelbė Dievo Tai- 
ką, kuria dvasininkai ir valstiečiai turėjo būti apsaugoti nuo kari- 
nių antpuolių. Buvo ir kita medalio pusė: pėstininkus išstumiant 
sunkiai ginkluotiems raitininkams, valstietis vis mažiau tiko ka- 
riauti. 

Lemtingas ginkluoto raitininko atsiradimas frankų karybos is- 
torijoje aiškinamas įvairiai. Vienu veiksniu gali būti laikomas priešų 
arabų, su kuriais VIII a. buvo kariaujama Ispanijoje ir pietų Pran- 
cūzijoje, pamėgdžiojimas. Atrodo, jog svarbų vaidmenį suvaidino 
tas faktas, kad iš Rytų Eurazijos genčių buvo perimtos balnakilpės 
ir pasagos. Be abejonės, būta ir kitų, socialinės kilmės, priežasčių. 
Šiaip ar taip, šių veiksnių padariniai feodaliniam papročiui buvo 
lemtingi ir pasireiškė labai greitai. Raitelio ginkluotei, jau nekal- 
bant apie pajėgiantį jį pakelti žirgą, įsigyti buvo reikalingi didžiu- 

liai ištekliai. Kadangi anuo metu beveik visi kariai savo ginkluote 
turėdavo pasirūpinti patys, reikėjo būti labai turtingu Žmogumi, 
kad įsigytum sunkią ginkluotę ir karo žirgą, o kad išmoktum visu 
tuo naudotis, reikėjo daug laisvo laiko. 1000 m. vien tik už riterio 
ginkluotę būdavo galima nusipirkti didelį dirbamos žemės sklypą". 

Labai lėtai, VIII, IX ir X a., Frankų imperijoje susiformavo gin- 
kluotų raitelių, vadinamųjų riterių (lot. milites; pranc. chevaliers, 
kilęs iš žodžio cheval, „žirgas“; vok. Ritter, „raitininkas“), karinis 
luomas, kurio vienintelis užsiėmimas buvo tarnauti savo senjorui 
mūšiuose. Kautynėse vis rečiau dalyvaudavo valstiečiai — daž- 
niausiai gynę kritiškose situacijose, — nors iš jų būdavo dažnai 
reikalaujama aprūpinti maistu riterius ir pašaru žirgus. X a. sen- 
jorai savo karius riterius paprastai apgyvendindavo dviejų aukš- 
tų medinėse pilyse, statomose ant kalvų ir apjuostose grioviais — 
ir kaip apsauga nuo plėšikų, ir kaip plėšikavimo tvirtovės. 

Šitaip daugelyje Europos sričių, nors ir ne visur, riteris įgijo 
faktinį karo meno monopolį. Kartu dėl vasaliteto sistemos jis bu- 
vo 1) žemės valdymo teisės ir 2) valdymo sistemos elementas. Ši 
priklausomybė pasireikšdavo įvairiai. Prisiekęs ištikimybę senjo- 
rui, riteris galėjo gauti leną, ir tuo atveju jis pats tapdavo senjoru. 
Jei feodas apimdavo dvarą ir servus, riteris buvo ir dvarininkas 
senjoras, ir valdytojas. Bet dažniausiai riteris priklausė savo sen- 
joro dvarui ir būdavo visada pasirengęs mūšiui. Jis galėdavo kau- 
tis už savo senjorą tiesiogiai, arba senjoras galėjo jį pasiųsti pas 
savo aukštesnį senjorą, vykdydamas savo feodalinės tarnybos pa- 
reigą, susijusią su jo lenu. Lenas, su kuriuo būdavo susijusi parei- 
ga išlaikyti vieno riterio šeimą, buvo vadinamas riterio feodu. X ir 
XI a. didėjant ginkluotos raitininkijos karinei svarbai, vis daugiau 
žemių Europoje būdavo susiejama su riterio tarnyba. 

Jei vartosime ekonomikos kalbą, tai bus galima pasakyti taip: 
buvo apskaičiuota, kad XI a. viena riterio šeimyna buvo verta nuo 
15 iki 30 valstiečių šeimų, t.y. kaip tik tiek valstiečių šeimų buvo 
reikalinga, kad feodalo dvare būtų sukurtas turtas, būtinas išlai- 
kyti žirgui, nusipirkti ginkluotei ir išmaitinti profesionaliam ka- 
riui bei jo šeimai. Todėl riterystės plitimas Europoje neatsitiktinai 
buvo susijęs su dvarų (manorų) sistemos plitimu; dvaruose darbo 

jėgą daugiausia sudarė valstiečiai, ekonomiškai, o daugelyje vietų 
ir teisiškai pririšti prie Žemės. 


Feodalinės teisės sistemos atsiradimas 


Nuo 1000 iki 1200 m. po Kr. ir visų pirma nuo 1050 iki 1150 m. 
feodaliniai dariniai Europoje esmingai pakito. Šiuos pokyčius ga- 
lima suskirstyti pagal tokias rubrikas: 1) objektyvumas, 2) univer- 
salumas, 3) senjorų ir vasalų teisių abipusiškumas, 4) kolektyvi- 
niai teismai, 5) vientisumas ir 6) augimas. 


Objektyvumas ir universalumas 


Šioje epochoje feodaliniai dariniai, anksčiau palyginti savava- 
liški ir palaidi savo reikšme, konkrečiose vietose labai įvairūs ir 
įvairiai traktuojami, tapo daug objektyvesni, vienodesni ir ben- 
dresni“". 

Pavyzdžiui, pradedant IX a. antrąja puse, ypač Prancūzijoje ir 
Italijoje, vasalo įpėdinis po vasalo mirties dažnai paveldėdavo ir 
vasalo padėtį. Nepaisant to, tik labai neapibrėžta prasme galima 
kalbėti apie to meto lenų „paveldimumą“. Tačiau vėliau atsirado 
paprotys (elgesio modelis), pagal kurį po vasalo mirties senjoras 
dovanodavo vasalo įpėdiniui investitūrą, jei tas būdavo pasiren- 
gęs prisiekti ištikimybę; vėliau šitoks įprotis įsitvirtino kaip elgesio 
norma, todėl kai senjoras įpėdiniui nesuteikdavo tokios investitū- 
ros, tai būdavo traktuojama kaip paprotinės normos (paprotinės 
teisės normos) pažeidimas. Tačiau tokia paprotinės teisės norma 
nebuvo priimta visose vietose ir negaliojo bet kokiomis aplinkybė- 
mis. Tiesą sakant, IX ir X a. Europos feodalinis paprotys (apiman- 
tis ir elgesio modelius, ir elgesio normas, ir paprotį kaip įprotį, ir 
paprotinę teisę) buvo nepaprastai įvairus. Kiekviena ir bet kokia 
priesaika jokiu būdu nebūdavo susijusi su lenine investitūra, o 
lenai jokiu būdu nebūdavo vienodai dovanojami „lūpų ir rankų 
žmonėms“. Daug lenų vis dar būdavo dovanojami mainais už 
natūrines duokles, o ne už tarnybą, ir laikantis sąlygų, kurios ga- 
lėjo būti panaikintos dovanotojo valia. Kartu tai buvo metas, kai 

riterystė tik pradėjo įgyti didelę karinę svarbą, ir todėl naujas ri- 
terių luomas siekė pripažinimo - ir Žemės. 

Tačiau XI-XII a. ir karinė, ir teisinė situacija riterių luomui 
buvo palankesnė; vadinasi, ji buvo palankesnė ir vasalams, iš ku- 
rių tarpo senjorai galėjo tikėtis riterių, tinkamų karo tarnybai. To- 
dėl vasalas galėjo reikalauti, kad jo įpėdinis turėtų teisę paveldėti 
tam tikrą leno dalį. Ir tikrai XII a. pabaigoje Anglijoje ir Norman- 
dijoje ši teisė buvo pradėta ginti karaliaus ir kunigaikščių teis- 
muose remiantis specialiu raštu, vadinamuoju „mort d'ancestor“, 
kuriuo būdavo pripažįstama įpėdinio teisė į leną, o neteisėtai leną 
pasisavinęs senjoras būdavo paskelbiamas pažeidėju'. Daugumoje 
vietovių nusistovėjo ir pirmagimystės paprotys, pagal kurį vy- 
riausias sūnus paveldėdavo visą leną, kuris šitaip būdavo apsau- 
gomas nuo padalijimo, nors atskiros jo dalys („turto dalys“) galėjo 
būti skiriamos kaip kompensacija jaunesniems sūnums. 

Taigi XI ir XII a. leno paveldimumas tapo objektyvia ir univer- 
salia norma, palyginti tikslia savo reikšme ir daugiau ar mažiau 
vienoda visoje Europoje“. Panašiai atsitiko ir su kitomis feodalinės 
paprotinės teisės normomis, pvz., su vasalo teise nusavinti leną, 
su įvairių asmeninių feodalinių prievolių pakeitimu piniginiais 
mokesčiais ir teisminio ieškinio pateikimu. 


Senjorų ir vasalų teisių abipusiškumas 


Tuo pačiu metu ir ypač nuo 1050 iki 1150 m. įvairias asmeni- 
nės vasalų priklausomybės nuo senjorų formas pradėjo keisti tur- 
tiniai įsipareigojimai, o įvairias senjorų tiesioginio ekonominio vieš- 
patavimo formas tuo pačiu metu pakeitė mokesčių forma, todėl 
vasalai turėjo daug daugiau asmeninės laisvės bei ekonominio sa- 
varankiškumo. 

Asmeninė vasalų priklausomybė IX ir X a. pasireiškė keliomis 
formomis. Tai buvo senjoro teisė reikalauti iš vasalo atlikti karinę 
tarnybą, senjoro teisė tam tikrais atvejais vesti vasalo dukterį ar- 
ba ją ištekinti, senjoro teisė reikalauti asmeninės vasalo paramos, 
jei senjorui jos prireikdavo, ir kitos panašios senjoro teisės. XI ir 

XII a. karinės tarnybos pareiga buvo visur keičiama piniginiais 
mokesčiais (Anglijoje ir Normandijoje jie buvo vadinami „scuta- 
ge“), santuokos teisė buvo visur keičiama vienkartiniu mokesčiu 
už vasalo dukters santuoką, o teisė į asmeninę paramą irgi buvo 
visur keičiama įvairiausiais mokesčiais („duokle“). 

Anksčiau ekonominis viešpatavimas daugelyje vietų pasireikš- 
davo kaip senjoro teisė įžengti į leno teritoriją, prižiūrėti jo valdy- 
mą ir pasisavinti jo produkciją; vasalas neturėjo jokios teisės nu- 
savinti leną, o senjoras po vasalo mirties galėjo leną susigrąžinti. 
XI ir XII a. šiems senjoro įgaliojimams buvo nustatytos griežtos 
teisinės ribos. XI a. buvo sukurta „saizinos“ (seisin) koncepcija, 
apibūdinanti valdymo teises tų asmenų, kurie „turėjo“ Žemę arba 
kitokį turtą, neturėdami nuosavybės teisės į jį. Asmuo, turėjęs 
„saizinos“ teisę, negalėjo būti jėga nuvarytas nuo žemės, o jo kil- 
nojamojo turto prieš jo valią teisiškai negalėjo pasisavinti niekas — 
net jo senjoras. Be to, norma, kad leną paveldėdavo vasalo įpė- 
diniai, buvo palaipsniui susieta su norma, kad vasalas gali leną 
nusavinti. Toks nusavinimas kartais pasireikšdavo kaip subfeodi- 
zacija, t.y. kaip atvejis, kai vasalas feodą dovanodavo savo vasa- 
lui. Kai lenas būdavo perduodamas įpėdiniui, subfeodizuojamas 
arba kitaip nusavinamas, vasalas privalėjo mokėti senjorui mokestį. 

Šitokie teisės pakitimai, orientuoti į teisių konkretėjimą (reifi- 
cation), akivaizdžiai skatino vasalo ekonominį savarankiškumą. 
Jo prievolės senjorui vis dažniau būdavo išreiškiamos natūriniu 
arba piniginiu mokesčiu, 0 ne asmeninės tarnybos formomis, kaip 
anksčiau. Vasalas vis labiau valdydavo leną be griežtos asmeni- 
nės senjoro priežiūros. 

Tačiau stiprėjanti vasalų teisinė sauga neturėtų būti interpre- 
tuojama kaip vienos ekonominės klasės pergalė prieš kitą. Išsky- 
rus karalių, kuris buvo visų senjoras, kiekvienas senjoras būdavo 
kieno nors vasalas; o dėl subfeodizacijos bet koks leną turėjęs va- 
salas irgi būdavo kieno nors senjoras, išskyrus pačią žemiausią šių 
laiptų pakopą, kur senjoras kaip dvarininkas valdė ne vasalus, o 
servus ir kitus valstiečius. 

Marcas Blochas rašo: „Visuomenėje, kurioje tiek daug Žmonių 
kartu buvo ir globotiniai, ir globėjai, buvo nenoriai pripažįstama, 

kad jei vienas iš tokių Žmonių, kaip vasalas, užsitikrino tam tikrą 
pranašumą, jis, kaip senjoras, galėtų trukdyti siekti tokio pranašu- 
mo tiems, kurie susiję su juo panašiais priklausomybės ryšiais. Nuo 
senų Karolingų kapituliarijų iki Didžiosios chartijos, klasikinio an- 
glų laisvių pamato, šitokia lygybė siekti privilegijų, sklandžiai ei- 
nančių iš viršaus į apačią, buvo vienas vaisingiausių feodalinio 
papročio šaltinių.“? Blocho nuoroda į Karolingų epochą tarsi prieš- 
tarauja mūsų akcentuojamiems pokyčiams, įvykusiems XI ir XII a.; 
bet tik po dviejų puslapių Blochas nubrėžia lemtingą perskyrą: 
„Jau Karolingų epochoje paprotys buvo palankus palikuonių [va- 
salų paveldėtojų] pretenzijoms... Antroje feodalinėje epochoje [t.y. 
nuo XI a. vidurio], kuri visur pasižymėjo tam tikru teisiniu prabu- 
dimu, šis paprotys tapo įstatymu.“!? 

Ši raida vasalų laisvės plėtimosi ir ekonominio savarankišku- 
mo kryptimi ypač ryškiai pasireiškė tuo, kad buvo įteisintas sen- 
joro-vasalo santykio abipusiškumo elementas. Žinoma, tam tikro 
abipusiškumo šiame santykyje būta visada; tapti senjoro „Žmogu- 
mi“ visada reiškė ir tai, kad senjoras su „žmogumi“ sueidavo į iki 
gyvos galvos nustatomą santykį, apimantį ne tik „Žmogaus“, bet 
ir senjoro ištikimybę, o kai šis santykis apimdavo žemės dovano- 
jimą, kartu būdavo nustatomas abipusis „žemvaldžio-nuominin- 
ko“ santykis. Tačiau šitokiam abipusiškumui, pasireikšdavusiam 
palaidomis formomis, netgi pripažinus saistančią paprotinę abi- 
pusiškumo normą buvo labai toli iki to pilnaverčio sutartinio abi- 
pusiškumo, kuris XI a. buvo pradėtas sieti su senjoro-vasalo saitais. 

Posakį „sutartinis abipusiškumas“ reikia patikslinti: feodalinė 
sutartis (kaip ištikimybės priesaika arba kaip priesaika tarnauti 
be ištikimybės priesaikos) buvo sutartis, kurios pagrindu būdavo 
įgyjama tam tikra [socialinė] padėtis. Šiuo požiūriu ji buvo panaši 
į santuokos sutartį, su kuria XII a. juristai ją faktiškai ir lygindavo. 
Priešingai komercinėms sutartims, visos senjoro-vasalo sutarties 
teisės ir pareigos buvo užfiksuotos [paprotinės] teisės ir negalėjo 
būti keičiamos šalių valia. Sutartinis aspektas čia buvo sutikimas 
sueiti į tokį santykį; tačiau teisinis tokio santykio turinys buvo 
apibrėžtas iš anksto. Be to, ištikimybės sutarties nebuvo galima 
nutraukti abipusiu susitarimu, nes jos pamatas buvo šventas įža- 

das, pagrįstas įsipareigojimu iki gyvos galvos. Priešingai, sutartį 
dėl turto buvo galima nutraukti abipusiu susitarimu, ir abiejų rū- 
šių sutartys galėjo būti nutrauktos vienos iš šalių, jei kita šalis 
pažeidė savo pamatinius įsipareigojimus. 

Kartais autoriai, rašantys apie feodalizmą, tvirtina, jog vasalo 
duota ištikimybės priesaika suponuodavo tai, kad jam būdavo do- 
vanojamas lenas. Šitokia prielaida painioja ištikimybės priesaiką 
(homage) su tarnybos priesaika (fealty). Ištikimybės priesaikos abi- 
pusiškumas pasireikšdavo tuo, jog vasalas tapdavo senjoro žmo- 
gumi su ta sąlyga, kad senjoras tapdavo vasalo ponu; tai būdavo 
saitas iki gyvos galvos, sutvirtintas pasibučiavimu ir beveik pri- 
lygstantis santuokai". Vasalo priesaika ištikimai tarnauti senjorui 
buvo kitokia. Šiuo atveju senjoras iš savo pusės prisiekdavo ištiki- 
mai tarnauti vasalui. Be to, senjoras dažnai dovanodavo vasalui 
leną. Vasalo priesaika ištikimai tarnauti suponavo pareigą sąži- 
ningai tvarkyti leną. Senjoro priesaika ištikimai tarnauti supona- 
vo pareigą neperžengti savo galios teisinių ribų, taip pat pareigą 
įvairiais konkrečiais būdais padėti vasalui. Vasalas galėjo prisiek- 
ti ištikimybę ir prisiekti ištikimai tarnauti ne vienam senjorui, o 
keliems; be to, jis galėjo turėti keletą lenų, dovanotų kelių senjorų. 
XI a. viduryje Prancūzijoje ir kitur susiklostė /igantia sistema, pa- 
gal kurią vasalas galėdavo rezervuoti savo įgaliojimus vienam ar 
keliems „galimiems senjorams“. Nuo XII a. Anglijoje karalius vi- 
sada buvo „galimas senjoras“, ir todėl gaudamas dovanų feodą 
vasalas privalėjo tarti: „išskyrus mano ištikimybę karaliui“. Kai 
lenai tapo paveldimi ir nusavinami plačiose teisinėse ribose, va- 
salitetas vėl buvo atskirtas nuo ištikimybės priesaikos ir tapo pa- 
valdus tik jam būdingoms abipusiškumo normoms. 

Teoriniu požiūriu labai svarbią reikšmę, kartu turėjusią ir di- 
delę praktinę svarbą neįprastose situacijose, turėjo vasalo arba 
senjoro teisė nutraukti ištikimybės arba tarnybos sutartį, jei būda- 
vo pakankamai svarbių priežasčių. Jei viena šalis pažeisdavo įsi- 
pareigojimus ir šitaip kitai šaliai rimtai pakenkdavo, pastaroji turė- 
jo teisę nutraukti sutartį iškilmingu atšaukimo gestu, vadinamuoju 
diffidatio („ištikimybės atšaukimu“). Pirmajame sistemiškame trak- 
tate, skirtame anglų teisei, parašytame 1187 m. ir priskiriamame 

Glanvilliui, buvo tvirtinama, kad vasalas skolingas senjorui ne 
daugiau, negu senjoras vasalui, išskyrus tik pagarbą, ir kad jeigu 
senjoras sulaužo ištikimybės priesaiką, vasalas išsilaisvina nuo pa- 
reigos tarnauti senjorui. Diffidatio yra raktas, padedantis suprasti 
XI a. Vakaruose atsiradusių feodalinių santykių teisinį pobūdį. Ne- 
gana to, kaip rašė Friedrichas Heeras, diffidatio „žymėjo Europos 
politinio, visuomeninio ir teisinio gyvenimo raidos lūžio tašką. 
Visa teisės priešintis idėja jau glūdi šioje valdovo ir valdinio, aukš- 
tesniojo ir žemesniojo sutarties sąvokoje“ “. 


Kolektyvinis teisingumas 


Visame Vakarų pasaulyje veikė pamatinis teisingumo princi- 
pas, pagal kurį kiekvienas senjoras turėjo teisę spręsti teismines 
bylas, t.y. pirmininkauti savo vasalams — arba savo nuominin- 
kams nepriklausomai nuo to, ar jie buvo vasalai, — teismo posė- 
džiuose. Šis principas išreiškė karinių-ekonominių ir politinių san- 
tykių susiliejimą: karinis-ekonominis leno valdymo reikalas kartu 
buvo žmonių bendruomenės, susijusios su lenu, politinio valdymo 
reikalas. O šis valdymas visų pirma pasireikšdavo kaip jurisdikci- 
jos vykdymas per teismo posėdžius plačiąja šio žodžio prasme. 

Vienu požiūriu feodalinių teismų atsiradimą X ir XI a. galima 
susieti su centralizuotos karaliaus valdžios žlugimu IX a., dėl ku- 
rio stambiems žemvaldžiams karalius dovanodavo imunitetą. Ta- 
čiau reikia dar pridurti, kad Karolio Didžiojo imperijoje centrali- 
zuota karaliaus valdžia niekada nebuvo tvirtai įsigalėjusi. Žinoma, 
Karolis Didysis ir jo įpėdiniai pabandė kiekvienoje savo valdų sri- 
tyje įsteigti nuolatinę „teisės ieškovų“ (scabini) grupę. Šiuos parei- 
gūnus skirdavo centras, ir jie turėdavo nagrinėti bylas, pirminin- 
kaujant centro paskirtam srities valdytojui (Graf, arba grafui). 
Tačiau šitie pasaulietiniai tribunolai, paprastai sudaryti iš vieti- 
nių stambių žemvaldžių, būdavo sunkiai kontroliuojami centro. 
Negana to, vietinį teisingumą, kaip ir anksčiau, žymiu mastu vyk- 
dė liaudies susirinkimai. Kaip tik šitie liaudies susirinkimai ir tie 
scabini teismai, kurie dar buvo išlikę, X-XI a. Frankų imperijoje ir 
buvo išstumti feodalinių teismų. Panašiai ir Anglijoje po normanų 

užkariavimo būtent šituos vietinius liaudies susirinkimus - šimti- 
nių teismus ir grafysčių (shire) teismus - išstūmė feodaliniai teis- 
mai, nors ir mažesniu mastu negu Prancūzijoje. 

Taigi kolektyvinio teismo tradicija buvo stipri, tuo tarpu pro- 
fesionalaus teismo, vykdomo teisiškai išsilavinusių pareigūnų, tra- 
dicijos beveik nebuvo iki pat XI a. pabaigos. Vyravo teismo proce- 
so, vadinto „suit of court“, samprata: pirmininkaudavo senjoras 
arba pats, arba atstovaujamas savo dvaro valdytojo, bet spren- 
dimą priimdavo vadinamieji „suitors“, t.y. vasalai arba nuomi- 
ninkai. Asmuo, padaręs nusikaltimą arba kaltinamas įsipareigoji- 
mų laužymu, turėjo teisę būti teisiamas jam lygių asmenų (pares, 
angl. „peers“). Šis posakis - asmens teisė būti teisiamam „jam 
lygių [asmenų] teismo“ (per iudicium parium) - Anglijoje pagarsėjo 
dėl to, kad buvo įtrauktas į Didžiąją laisvių chartiją 1215 m., bet 
jį galima rasti panašiuose dokumentuose, išleistuose kitose Euro- 
pos šalyse. Štai įsakas, išleistas imperatoriaus Konrado II 1037 m., 
skelbė, kad imperatoriaus arba bažnyčios dovanotas lenas iš va- 
salo gali būti atimtas „tik pagal mūsų pirmtakų teisę ir lygių as- 
menų teismo“. 

Feodaliniai teismai būdavo ne tik ginčų sprendimo ir teisės 
vykdymo siaurąja prasme įstaigos; tai būdavo susirinkimai, pata- 
rinėdavę ir spręsdavę visus klausimus, susijusius su bendrais in- 
teresais. Štai į senjoro teismą galėdavo patekti prašymas nustatyti 
vasalams priderančias duokles, reikalingas vykdyti karinei kam- 
panijai, arba paskelbti normas, nustatančias bendrų laukų ar miš- 
kų naudojimo tvarką, arba pritarti leno dovanojimui naujam nuo- 
mininkui, arba nuvaryti nuo žemės įsipareigojimų nevykdantį 
nuomininką. Kartu senjoro teismai galėjo vykdyti tai, kas Prancū- 
zijoje buvo vadinama /aute justice („aukštasis teisingumas“), t.y. 
jie galėjo spręsti bylas, susijusias su sunkiais nusikaltimais - žmog- 
žudyste, plėšikavimu ir kitokio pobūdžio sunkiais nusikaltimais. 
Galiausiai iš pradžių Sicilijos ir Anglijos normanų karalystėse, o 
po to Normandijoje, Prancūzijoje ir kitose šalyse karaliaus (arba 
kunigaikščio) teismai perėmė didžiausią dalį „aukštojo teisingu- 


+» „170. 


čiau net Anglijoje kai kurie galingi senjorai išsaugojo tokią juris- 

dikciją, o Prancūzijoje ir Vokietijoje daugelis galingų senjorų tokią 
jurisdikciją turėjo iki pat XVI a. Visur senjoro teismai išsaugojo 
smulkių nusikaltimų ir tam tikrų civilinių ieškinių jurisdikciją 
(pranc. basse justice — „Žemasis teisingumas“), taip pat teisių į 
žemę to senjoro, kuriam priklausė šis teismas, bendrąją jurisdikci- 
ją. (Anglų senjorų teismai keletą šimtmečių išsaugojo ir baudžia- 
mąją jurisdikciją, taikomą „už rankos pagautiems vagims“, t.y. 
vagims, pagautiems nusikaltimo vietoje.) 

Pats senjoras arba jo dvaro valdytojas pirmininkaudavo feoda- 
liniam teismui, o „suitors“ priimdavo nuosprendį. Bendruomeni- 
nių ir civilinių bylų atveju dažniausiai būdavo įrodinėjama kom- 
purgacija arba dvikova, arba išmėginimu —- iki jo uždraudimo 
1215 m. Be to, spręsti ginčytiniems reikalams dažnai būdavo ski- 
riami prisiekusieji. Procedūra buvo žodinė ir neformali. Tokie bu- 
vo senjoro teismo bruožai visoje Vakarų Europoje. 

Stulbinantis senjoro teismo bruožas buvo senjoro teismo juris- 
dikcija feodalo pretenzijų savo vasalui atžvilgiu. Senjoras naudo- 
davosi savo teismu, kad persekiotų savo nuomininkus už feoda- 
linių prievolių nemokėjimą, senjoro valdų pažeidimą ir kitokius 
įsipareigojimų laužymus. Maitland'as rašo: „Dėl priekaišto, kad 
senjoras kartu yra ir teisėjas, ir viena šalis, tai šis priekaištas ne- 
pagrįstas, nes senjoras nėra teisėjas; atsakovą teisia jam lygūs as- 
menys“!*. Žinoma, senjoras galėjo šiek tiek pagadinti gyvenimą 
tiems, kurie balsavo prieš jį. Tačiau vasalas galėdavo apskųsti sa- 
vo tiesioginio senjoro teismo sprendimą ir kreiptis į savo senjoro 
senjorą. Ši apeliacijos teisė buvo išreikšta konkrečiais teisiniais ter- 
minais. Pavyzdžiui, prancūzų teisininkas Philippe'as de Beauma- 
noiras, rašęs XIII a. pabaigoje, bet aprašęs Bovė grafystės teisėt- 
varką, egzistavusią daugiau nei šimtą metų, išvardija tokius 
motyvus, kuriais remdamasis riteris galėdavo apeliuoti į betarpiš- 
kai aukštesnį senjoro teismą: 1) teisingumo stoka, 2) neteisingas 
sprendimas, 3) jurisdikcijos stoka; 4) leidimas apeliuoti, patvirtin- 
tas grafo arba karaliaus raštu; 5) tiesioginis grafo suinteresuotu- 
mas byla, pvz., jeigu riteris pareiškia, kad neseniai iš jo buvo ne- 
teisėtai atimtas jo friholdas“. Be to, nors vasalas ir negalėjo senjoro 

paduoti į paties senjoro teismą, jis galėjo - jei jo senjoras atsisaky- 
davo vykdyti teisingumą — kreiptis į savo senjoro teismą. 

Vasalo teisė kreiptis į aukštesnį senjoro teismą, kad būtų pa- 
tenkintos jo pretenzijos tiesioginiam senjorui, nors ja būdavo nau- 
dojamasi nedažnai, išraiškingai iliustruoja ir feodalinės teismų sis- 
temos, ir senjorų bei vasalų teisių abipusiškumo principo svarbą. 
Feodalinė teisė Vakarams davė pirmąją patirtį, kurios turinys — 
aukštesnio ir Žemesnio rango asmenų teisinių įsipareigojimų abi- 
pusiškumas!'!. Tiesą sakant, visa feodalinė hierarchija buvo trak- 
tuojama kaip vientisa teisinė struktūra; aukštesniosios klasės — 
riteriai, baronai, grafai, hercogai, erlai ir net karaliai buvo trak- 
tuojami kaip teisiniai subjektai, pavaldūs bendroms teisinėms nor- 
moms. Iš dalies tai buvo teisėtumo idealo pasireiškimas. Be to, iš 
dalies tai buvo ir realios subfeodizavimo patirties — t.y. to fakto, 
kad vieno vasalo senjoras pats buvo kito senjoro vasalas, — atspin- 
dys. Ir teisingumo idealas, ir subfeodizavimo praktika padėjo iš- 
saugoti bendrąją aukštojo luomo klasinę sąmonę, ir tuo pasireiš- 
kia ryškus [Vakarų] skirtumas nuo daugelio nevakarietiškų kultūrų 
feodalinių struktūrų, kur būta didžiulių aristokratijos skirtumų, 
ypač skirtumų tarp kilmingiausių aristokratų ir smulkiosios bajo- 
rijos. Tokie skirtumai būdingi ir Vakarų visuomenei vėlyvosiose 
jos raidos pakopose. Bet Vakarų teisės tradicijos formavimosi epo- 
choje, vyraujant feodalinei teisei, riterių luomas galėjo pretenduo- 
ti į pamatinę teisinę lygybę su visais tais asmenimis, kurie politi- 
niu, ekonominiu ir visuomeniniu požiūriu buvo ant aukštesnio 
feodalinės hierarchijos laiptelio. 

Feodalinių teisinių įsipareigojimų abipusiškumą, feodalinių pri- 
vilegijų sulyginimą ir feodalinių jurisdikcijų hierarchiją skatino 
didelis feodalinės aristokratijos polinkis bylinėtis. Tai buvo susiję 
su riteryste. „Bylinėjimasis kaip baronų mėgstama konflikto for- 
ma nusileisdavo tik tarpusavio vaidams ir karui“, - rašo Heeras. 
Tikrai, kaip jis pažymi, „ir dvikova kovos lauke, ir dvikova teisme 
buvo kautynės vienas prieš vieną“. „Dievas ir mano teisė: tegul 
Dievas išspręs ginčą dvikovoje ar išmėginimu.“'/ Aukštuomenės 
pomėgis bylinėtis, kaip ir senjorų bei vasalų teisių abipusiškumo 
samprata, buvo ne tik feodalinės teisės sistemos struktūrinis ele- 

mentas, bet kartu ženklino didelį feodalinės teisės įnašą į Vakarų 
teisinės sąmonės raidą; Vakarų teisinė sąmonė nuo daugelio ne- 
vakarietiškų kultūrų teisinės sąmonės skyrėsi labai stipriu polinkiu 
į formalų teisių gynimą, kaip ginčų sprendimo būdą. 


Vientisumas 


Posakis „feodalinės teisės vientisumas“ nurodo Vakarų teisi- 
nės sąmonės raidos bruožą, lėmusį tai, kad atsirado galimybė ir 
net būtinybė interpretuoti įvairias teises bei pareigas, susijusias su 
senjoro-vasalo santykiais, kaip sudarančias vieningą visumą. Bu- 
vo suprasta, kad ištikimybės ir tarnybos priesaikos institutai, 
lisgantia, vadinamosios šalutinės prievolės (karo tarnyba arba mo- 
kestis, duoklės, pašalpos, santuoka, globa ir kt.), feodo paveldimu- 
mas ir nusavinamumas, išmarinio turto tvarkymo normos, diffi- 
datio, procesinės normos ir kitos giminiškos sąvokos bei institutai 
visi kartu sudaro aiškiai apibrėžtą ir vientisą teisinę sistemą. 

Nors ši sistema daugiausia buvo paprotinės, o ne įstatyminės 
teisės sistemos dalis, galiausiai atsirado ir jos rašytiniai šaltiniai. 
XI ir XII a. buvo leidžiama daugybė chartijų, patvirtinančių sen- 
jorų leno dovanojimą vasalams, užrašančių konkrečius feodali- 
nius papročius“. Toks pat buvo miestų statutų, tokių kaip Pizos 
chartija, pasirodžiusi 1142 m., tikslas. Barselonos Papročiai, para- 
šyti 1068 m., pirmiausia buvo feodalinės teisės aprašas. Bėgant 
laikui feodalinius papročius, ir nerašytus, ir užrašytus, pradėjo 
nagrinėti išsimokslinę teisininkai, siekę apibrėžti tų papročių pa- 
matinius principus. Štai 1095-1130 m. Milano konsulas Umberto 
de Orto parašė knygą pavadinimu Consuetudines Feudorum (Feodų 
papročiai), vėliau pavadintą Libri Feudorum (Feodų knygos), kur bu- 
vo bandoma sistemiškai išdėstyti feodalinę teisę. Šia knyga buvo 
naudojamasi kaip tekstu Bolonijoje, kur ji buvo glosuojama ir iš- 
plėsta, o jos galutinė versija 1220 m. buvo pridėta prie Justiniano 
Novelų. Šioje knygoje buvo dėstoma ir paprotinė feodalinė teisė, 
ir konkretūs imperatorių Lotaro II, Frydricho I bei Henriko VI 
įstatymai. Taigi knygoje buvo siekiama išnagrinėti ne tik Lom- 

bardijos feodalinę teisę, bet ir universalesnę paprotinę teisę, kuri 
skyrėsi nuo kanonų teisės, nuo karališkosios, miestų ir prekybos 
teisės, bet buvo bendra Vakarams ir pritaikoma visokeriopiems 
feodaliniams santykiams. Umberto de Orto ir juo sekę teisininkai, 
pasak Davido Herlihy'o, buvo įsitikinę, „kad paprotinė feodo tei- 
sė buvo logiškai nuosekli ir visiškai tinkama moksliškai tirti... [Jie] 
tarė, kad feodalinių papročių visuma buvo šis tas daugiau nei 
beformė regioninių prietarų masė; kad šiuos papročius siejo ben- 
dri principai, o todėl jie tikrai sudaro tikrą teisės sistemą. Tačiau 
teisininkai puikiai suprato, kad šie papročiai vis dar sudaro tik 
visuomenę valdančių įstatymų visumos dalį.“" 

Feodalinės žemėvaldos teisė susiliejo su didėjančia karališko- 
sios (ar kunigaikštiškosios) teisės visuma Sicilijoje, Anglijoje, Nor- 
mandijoje, Prancūzijoje, Vokietijos kunigaikštystėse, Flandrijoje, Is- 
panijoje ir kitur. 1187 m. Glanvillio traktatas apie Anglijos įstatymus 
bei papročius susistemino pačius fundamentaliausius Anglijos fe- 
odalinės teisės principus pagal karališkųjų teisminių įsakomųjų 
raštų, išleistų per ankstesnius dešimtmečius, rubrikas. Apie 1200 m. 
pasirodžiusi Normandijos papročių knyga Trės ancien coutumier 
de Normandie apėmė labai panašią visumą įstatymų, taikomų Nor- 
mandijoje. Apie 1221 m. pasirodė Sachsenspiegel (Saksų veidrodis), 
parašytas vokiečių riterio Eike's von Repgau; jis turėjo dvi dalis: 
pirmoji buvo skirta saksų bendrajai teisei (Landrecht), antroji — 
saksų feodalinei teisei (Lehnrecht). (Sachsenspiegel buvo pirmoji tei- 
sės knyga, parašyta vokiečių kalba. Anksčiau būta lotyniško leidi- 
mo, bet dabar jis dingęs.)?? 

Be to, trys didžiausieji XII a. antrosios pusės Vakarų monar- 
chai — Henrikas II, valdęs Angliją ir Normandiją (1154-1189), Pi- 
lypas Augustas, valdęs Prancūziją (1180-1223), ir Frydrichas Bar- 
barosa, valdęs Vokietiją (1152-1190) - išleido daug svarbių 
įstatymų, reguliavusių įvairias feodalinių santykių sritis. 

XIII ir XIV a. traktatus apie feodalinę teisę rašė Žymiausieji 
romanistai. Danijoje, Jutlandijoje, Normandijoje, Vermandua, Or- 
leane, Anžu ir kitur pasirodė daug knygų, kuriose buvo pasakoja- 
ma apie vietinius papročius. Didžiajame anglų teisės sąvade, ku- 
ris priskiriamas Bractonui, parašytame pirmoje XIII a. pusėje, 

pateikta labai smulkmeniška feodalinės teisės analizė; o 1283 m. 
Prancūzijoje pasirodė garsieji Beaumanoiro Bovė papročiai. 

Marcas Blochas lygina feodalinės teisės vietą Prancūzijos, Vo- 
kietijos ir Anglijos teisinėse struktūrose po 1200 m. Prancūzijoje 
leno ir vasaliteto teisė buvo įausta į visą teisės audinį, todėl feo- 
dalinės teisės buvo neįmanoma atskirti nuo nefeodalinės teisės. 
Vokietijoje feodalinė teisė buvo traktuojama kaip savarankiška sis- 
tema, kurios normos buvo taikomos tik tam tikriems dvarams ar 
tam tikriems asmenims, ir jomis rėmėsi tam tikri teismai; ne tik 
dvaro lygyje ar miestuose, bet ir aukštesniuose žemdirbių luomuose 
daugelio rūšių teisinius santykius reguliavo Landrecht (lex terrae, 
„Žemės teisė“), o ne Lehnrecht („feodalinė teisė“). Anglija buvo 
panaši į Prancūziją tuo, kad neturėjo savarankiškos feodalinės tei- 
sės visumos, susidariusios iš feodalinių luomų papročių; Landrecht 
ir Lehnrecht buvo susilydžiusios. Tačiau, kaip ir Vokietijoje, žymi 
anglų bendrosios teisės dalis - būtent teisė, susijusi su žemėvaldos 
teisėmis — gali būti laikoma feodaline teise, nors ja naudojosi ka- 
rališkieji teismai ir formaliai ji buvo bendrosios teisės dalis?. Blo- 
cho analizę galima traktuoti kaip šioje knygoje iškeltos tezės apie 
feodalinės teisės sisteminimą XI ir XII a. tikslinimą ir aiškinimą. 
Šio sisteminimo padarinys nebuvo [nauja] teisės visuma, galėjusi 
veikti nepriklausomai nuo kitų teisės visumų. Vietoj to visos pa- 
saulietinės teisės sistemos - feodalinė, dvaro, prekybos, miestų ir 
karališkoji (bendroji) teisė — buvo susimaišiusios. Taip būta net 
Vokietijoje, nežiūrint to, kad žemės teisė buvo atsiskyrusi nuo fe- 
odalinės teisės. Vis dėlto kiekviena įstatymų visuma buvo savita 
ir turėjo savo logiką: nors feodalinės ir nefeodalinės teisinės nor- 
mos prancūziškose paprotinės teisės knygose ir Bractono pateik- 
toje teisės, taikomos Anglijos karališkuose teismuose, analizėje bu- 
vo susipynusios, feodalinė teisė vis dar turėjo savo nuoseklius 
principus. 

Vienas iš svarbiausių elementų, vienijusių feodalinę teisę, bu- 
vo jai būdingas politinių ir ekonominių teisių —- valdymo teisės ir 
žemės naudojimo bei tvarkymo teisės - derinys. Šiam deriniui 
įvardyti buvo vartojamas lotyniškas žodis dominium, žymėjęs ir 
kažką panašaus į senjoro valdžią, ir kažką panašaus į nuosavybę. 

„Senjoro valdžia“ — tinkamas žodis, jei tariama, kad jis apima 
jurisdikciją, t.y. teisę vykdyti teismą ir skelbti įstatymus. „Feodas 
ir teisingumas - tai yra tas pat“, - pasakė Beaumanoiras“. „Nuo- 
savybė“ irgi tinkamas žodis, jei nevartojamas žymėti tik tai ribo- 
tai prasmei, kuria buvo pirmą kartą pavartotas XVII a. Tuo metu 
jis žymėjo absoliučią, nedalomą, išskirtinę teisę į nuosavybės ob- 
jektą. Priešingai, feodalinė dominium paprastai būdavo įvairiai ap- 
ribota, padalyta ir subendrinta. Asmuo galėdavo turėti tam tikras 
teises į žemę, galiojančias jo senjoro atžvilgiu, o senjoras galėdavo 
turėti tam tikras teises į tą pačią žemę, galiojančias jo senjoro 
atžvilgiu, be to, ir kitokias teises, galiojančias to senjoro senjoro, 
kuris galėjo būti ir karalius, atžvilgiu. Konfliktuojančios teisės glū- 
dėjo pačioje žemėje, kuri buvo suvokiama kaip tam tikra teisinė 
esybė. Štai vienas žemės sklypas galėjo būti traktuojamas kaip 
„tarnaujantis“ kitam ta prasme, kad buvo galima reikalauti jo 
aptarnavimą perkelti į „viešpataujantį“ sklypą. Faktiškai žemė 
nebuvo niekieno „nuosavybė“; ji buvo „turima“ viršesniųjų „tu- 
rėjimo“ hierarchijoje (angl. „tenure“, kilęs iš lotyniško žodžio te- 
nere, „turėti“, ir pats reiškia „turėjimą“), kylančioje iki karaliaus 
ar kito aukščiausiojo senjoro. 

Padalytos nuosavybės ar teisių į tą pačią žemę daugelio turė- 
tojų sąvoka nėra išskirtinė Vakarų idėja. Tačiau vakarietiška feo- 
dalinės nuosavybės sistema buvo unikali todėl, kad buvo pagrįsta 
įvairių besivaržančių teisių tarpusavio ryšių koncepcija. 
Pavyzdžiui, riteris galėjo turėti žemės sklypo dominium tik iki gy- 
vos galvos, o po jo mirties ta dominium turėjo būti grąžinta senjo- 
rui, iš kurio riteris buvo gavęs tokį „turėjimą iki gyvos galvos“. 
Arba žemė galėjo būti dovanota riteriui „ir jo kūno paveldėto- 
jams“, ir šiuo atveju tik ką gimę paveldėtojai galėdavo gauti sa- 
votišką „būsimą teisę“ į žemę. Arba žemė riteriui A galėdavo būti 
dovanota iki gyvos galvos, o jam mirus - jo broliui, riteriui B, jei 
jis gyveno ilgiau už A, o jeigu B mirė anksčiau už A, tada - jo 
giminaičiui, riteriui C. Tokia situacija sukurtų kitokias B ir C „bū- 
simas teises“ į žemę. Tokie žemės (arba kitokio turto) dovanoji- 
mai — jų tikslas buvo sugrąžinti dovanotą turtą dovanotojui po 
gavėjo mirties ir sukurti įvairias sąlygines teises į žemę, kurios 

turėjo įsigalioti ateityje, - nebuvo kilę nei iš romėnų, nei iš germa- 
nų teisės. Pati idėja nuosavybės teises matuoti jų trukme laike 
visų pirma buvo XI ir XII a. Vakarų išradimas. Ši idėja išliko dar 
ilgą laiką po feodalizmo žlugimo; tiesą sakant, anglų ir amerikiečių 
žemėvaldos teisėje ji išliko iki mūsų dienų. Šioje teisėje svarbu ne 
tik tai, kad joje esama tam tikrų formalių mechanizmų, reguliuo- 
jančių turto perdavimą po mirties, bet ir tai, kad įvairiems asme- 
nims, gimusiems ir negimusiems, suteikiamos turto valdymo, nau- 
dojimo, tvarkymo ir kontrolės teisės. Būsimų kartų sąmoningas 
įtraukimas į nuosavybės teisių veikimo režimą buvo laiko jutimo 
pavyzdys, būdingas Vakarų teisės tradicijai jos formavimosi 
epochoje. 

Kartu su nuosavybės teisių („estates“) į Žemę matavimu jų 
trukme laike ir šitokių teisių perkėlimu į ateitį („būsimosios tei- 
sės“) ilgalaikis įnašas į Vakarų teisines vertybes ir į Vakarų teisi- 
nius institutus, sąvokas bei normas buvo griežtai apibrėžta teisinė 
saizinos koncepcija, Europoje paplitusi XI a. pabaigoje ir XII a. 
Saizina jau buvo minima ryšium su teisinės vasalų autonomijos 
atsiradimu — vasalas, turėjęs žemės saiziną, kartu turėjo teisę pa- 
teikti ieškinį tam asmeniui, kuris iš jo atimdavo saiziną, netgi savo 
senjorui, — taip pat ryšium su nuosavybės kanonų teise, ypač su 
įstatymu dėl žemės užgrobimo (spoliation). Vakarų teisės tradici- 
jos raidos požiūriu, saizinos koncepcijos svarba pasireiškė tuo, kad 
joje susipynė teisiniai ir faktiniai elementai. Saizina reiškė ne tik — 
ir net nebūtinai — paprasčiausią faktinį žemės turėjimą arba jos 
fizinį kontroliavimą; šiuo požiūriu saizina skyrėsi nuo romėniškos 
„Valdymo“ sąvokos. Pavyzdžiui, asmuo galėdavo išsaugoti žemės 
saiziną net tada, kai būdavo išvykęs į kryžiaus žygį arba piligrimo 
kelionę. Tačiau saizina nebuvo tiesiog — ir būtinai — nuosavybės 
teisė. Štai paveldėtojas arba asmuo, gavęs leną, bet neįžengęs į šią 
žemę, dar neturėjo tos žemės saizinos. Iš esmės saizina buvo teisiš- 
kai įtvirtinta teisė išsaugoti faktinę situaciją, o ši teisė buvo kildi- 
nama iš ankstesnio buvimo toje faktinėje situacijoje“. Tai buvo 
valdymo teisė, nepriklausoma nei nuo nuosavybės teisės, nei nuo 
sutarties. Tokios koncepcijos nebūta nei germanų, nei senovės ro- 
mėnų teisėje. Ši „savininko teisės“ —- ne valdymo, o valdymo tei- 

sės — idėja Vakarų teisės sistemose išliko iki pat mūsų dienų. Ji 
ypač stipri anglų ir amerikiečių teisėje. 

„Saizinos“ sąvoka buvo iš dalies feodalinės padalytos nuosa- 
vybės sąvokos padarinys, o iš dalies kanonų teisės koncepcijos, 
reikalaujančios tinkamos procedūros ir smerkiančios prievartą bei 
savigyną, padarinys. Asmens, turėjusio žemės, kitokio turto ar tei- 
sių saiziną, negalėjo prievartauti ar išvyti netgi tikrieji savininkai. 
O tai irgi buvo dalykas, ne tik sudaręs tam tikrą feodalinės teisės 
struktūrinį elementą, bet ir tapęs svarbia bei tvaria Vakarų teisi- 
nės sąmonės dalimi. 

Galiausiai feodalinei teisei buvo būdinga delikto (tort), arba 
teisės pažeidimo kaip kokio nors įsipareigojimo sulaužymo, kon- 
cepcija. Nuo pačių seniausių laikų pagal paprotinės feodalinės tei- 
sės normą tuo atveju, jei vasalas „sulaužydavo ištikimybę“ savo 
senjorui, lenas būdavo sugrąžinamas (escheated) senjorui; lenas 
būdavo grąžinamas ir tada, kai vasalas numirdavo, arba vėliau, 
jei nebūdavo paveldėtojų. Tokį ištikimybės priesaikos sulaužymą 
normanai vadindavo „felonija“. Anglijoje po normanų užkariavi- 
mo felonijomis buvo pradėti vadinti patys sunkiausi nusikaltimai, 
kadangi jie būdavo laikomi ištikimybės karaliui, kaip taikos kara- 
lystėje saugotojui, kurios visi karalystės gyventojai turėjo laikytis, 
sulaužymu. (Tačiau sunkų nusikaltimą (feloniją) padariusio as- 
mens žemė būdavo sugrąžinama jo senjorui, ir tik jo kilnojamasis 
turtas būdavo konfiskuojamas karūnos naudai.) Be felonijų, kaip 
įsipareigojimų laužymas buvo suvokiami ir kiti baudžiamieji bei 
civiliniai pažeidimai, Anglijoje vadinami „trespasses“ (žalos pa- 
darymas) (lotyniško žodžio transgressiones, „nuodėmės“, vertinys 
į normandišką prancūzų kalbos dialektą); pvz., galėjo būti pažeis- 
ti žemvaldžių ir nuomininkų, ponų ir tarnų, turto saugotojų ir 
asmenų, patikėjusių saugoti turtą (bailors and bailees of goods), 
santykiai. 


Augimas 


Kaip tik XI ir XII a. feodalinė teisė buvo susisteminta, ji pradėjo 
sparčiai vystytis. Jos normos tapo vis konkretesnės; principų vie- 
nodumas palaipsniui nutrynė vietinius skirtumus; teisių ir parei- 

gų konkretėjimas vis labiau įveikdavo senjoro viešpatavimo vasa- 
lui asmeninius aspektus, ir vasalas gaudavo vis didesnę autono- 
miją tvarkyti savo leną; teisių ir pareigų abipusiškumas tapo vis 
svarbesnis, kaip ir ginčų sprendimas teismo tvarka; teisė vis la- 
biau integravosi. Kitaip tariant, visi šie bruožai, būdingi feodali- 
nei teisei, kartu tapo ir jos tendencijomis, būdingomis šios teisės 
autonomiškam augimui laike. 


Taigi feodalinė teisė turėjo daug pamatinių teisėtumo bruožų, 
bendrų su XI ir XII a. naująja kanonų teise; šie bruožai ženklino 
Vakarų teisės tradiciją jos formavimosi epochoje. Tai buvo sava- 
rankiška teisės sistema specifine vakarietiška prasme, kuriai buvo 
būdinga, viena vertus, sąmoninga teisinių vertybių, teisinių insti- 
tutų, teisinių koncepcijų ir normų integracija ir, kita vertus, sąmo- 
ninga tendencija bei sugebėjimas skleistis laike, augti iš kartos į 
kartą, šimtmetis po šimtmečio. Be to, naujajai feodalinės teisės 
sistemai buvo būdinga tai, kad ji labai pabrėžė teisių bei pareigų 
bendrumą ir objektyvumą, asmenų kaip teisių bei įsipareigojimų 
subjektų autonomiją, nevienodą visuomeninę ir ekonominę padėtį 
užimančių asmenų teisių bei pareigų abipusiškumą ir teisių bei 
pareigų subjektų platų dalyvavimą tose procedūrose, kur tokios 
teisės ir pareigos būdavo pripažįstamos. Šiais požiūriais feodalinė 
teisė irgi buvo panaši į kanonų teisę. 

Tačiau visa tai konstatavus reikia tuojau pat pridurti, kad, paly- 
ginti su kanonų teise, feodalinė teisė buvo toli gražu ne tokia sis- 
temiška, ne tokia vientisa sąmoningo suvokimo lygmenyje, ne to- 
kia profesionali, ne tokia moksliška. Daugiausia tai buvo paprotinė 
teisė, ir todėl ji būdavo traktuojama kritiškiau ir skeptiškiau negu 
popiežių bei karalių leidžiami įstatymai, jau nekalbant apie moks- 
lingąją Graciano Decretum ar Justiniano Digestų glosų teisę. Ne- 
gana to, feodalinė teisė buvo pasaulietinė teisė, teisė tokio pasau- 
lio, kuriame vyko lėtas ir skaudus išpirkimo procesas. Tai nebuvo 
bažnyčios dvasinė teisė. Teisybė, kanonų teisė irgi buvo interpre- 
tuojama remiantis protu bei sąžine, tačiau feodalinė teisė buvo 
daug atviresnė pataisoms ir net paneigimams, jei tik tapdavo aiš- 
ku, kad ji skatina neteisingumą. 

Galiausiai, skirtingai nuo feodalinės teisės, kanonų teisė buvo 
traktuojama kaip užbaigta teisės sistema, galinti reguliuoti kiek- 
vieną galintį iškilti teisinį klausimą. Žinoma, techniniu požiūriu 
kanonų teisė apėmė tik tuos klausimus, kurie priklausė bažnytinei 
jurisdikcijai, bet faktiškai šią jurisdikciją ribojo tik nuodėmės są- 
voka, kuri savo ruožtu bent jau iš dalies buvo apibrėžiama taip, 
kaip buvo naudinga bažnyčiai. Todėl netgi karaliaus teisės ir pa- 
reigos jo baronų atžvilgiu galėjo atitekti bažnytinei jurisdikcijai: 
pvz., taip atsitiko Anglijos karaliui Jonui Bežemiui Ranimide 
1215 m. Kita vertus, feodalinė teisė buvo interpretuojama daug 
siauriau. Tai buvo lenų teisė, senjoro-vasalo santykių teisė. Tai 
buvo ne tik pasaulietinė teisė, priešpriešinama dvasinei bažnyčios 
teisei; ne, tai buvo tik viena iš kelių besivaržančių pasaulietinės 
teisės sistemų. 


10 
DVARO TEISĖ 


Panašiai kaip senjoro-vasalo santykių ir priklausomos žemė- 
valdos feodalinė teisė, taip ir senjoro-valstiečio santykių ir žemės 
ūkio gamybos dvaro teisė irgi susiformavo kaip teisinė sistema. 
Žinoma, šios dvi sistemos buvo glaudžiai susijusios. Be to, abi bu- 
vo susijusios (nors ir ne taip glaudžiai) su prekybos teisės, miestų 
teisės ir karališkosios (bendrosios) teisės sistemomis, kurios atsira- 
do tuo pačiu metu. Savo ruožtu visos šios pasaulietinės teisės sis- 
temos buvo glaudžiai susijusios su kanonų teisės sistema. Visos 
buvo bendro (overarching) struktūrinio proceso — Vakarų teisės 
tradicijos — sudedamosios dalys. 

Dvaro ekonomika Europoje pradėjo vyrauti XI a. Ankstesnėje 
epochoje, po to, kai germanų gentys apsigyveno Vakarų Europoje, 
nė vienas žemės ūkio ekonominių santykių tipas nebuvo vyrau- 
jantis. Viena vertus, gentinės ir kaimo struktūros rėmuose visada 
būta daug laisvų valstiečių šeimyninių ūkių; valstiečiai buvo lais- 
vi ta prasme, kad nedirbdavo kokio nors aukštesnę padėtį už- 
imančio asmens žemės (išskyrus nereguliarų samdomąjį darbą) ir 
prie jo nebūdavo pririšti asmeninės tarnybos saitais. Kita vertus, 
to meto Europos žemės ūkyje buvo plačiai paplitusi vergija. Dau- 
gelis vergų buvo arba germanų genčių į nelaisvę paimtų ir pa- 
verstų vergais Žmonių palikuonys, arba patys pateko į nelaisvę 
viename iš karų, kurie Europoje iki XI a. vyko beveik nuolat. Kiti 
buvo vėlyvosios Romos imperijos vergų palikuonys. Be to, galima 
manyti, kad VIII, IX ir X a. Europoje labai sparčiai didėjo vergų 
skaičius, nes frankų armijos Rytuose paimdavo į nelaisvę ir pa- 

vergdavo daug slavų. Pats žodis „vergas“ (angl. slave, vok. Sklave) 
yra kilęs iš šios istorinės patirties. (Tuo tarpu žodis Frank, priešin- 
gai, pradėjo reikšti „laisvąjį“ žmogų.) Daug vergų tarnaudavo šei- 
mininkų namuose, bet dauguma dirbdavo laukuose. 

VIII, IX ir X a. atsiradus senjorijoms ir ypač vasalitetui susijus 
su lenu, vis svarbesnė tampa valstiečių - nei laisvųjų, nei vergų — 
klasė. Šitie valstiečiai, dažnai vadinami servais, turėjo kelis skiria- 
muosius bruožus: 1) priešingai nei vergai, jie nebuvo šeimininko 
nuosavybė ir negalėjo būti perkami ar parduodami; 2) priešingai 
nei vergai, jie galėjo sudaryti teisėtą santuoką; 3) priešingai nei 
dauguma vergų, jie patys apsirūpindavo maistu ir drabužiais; 
4) priešingai nei dauguma vergų, jie turėjo tam tikras teises į gy- 
venamąjį būstą, žemę ir turtą; 5) priešingai nei laisvieji valstie- 
čiai, jie buvo pririšti prie Žemės, t.y. negalėjo jos palikti be šeimi- 
ninko leidimo ir perleidžiant žemę būdavo perduodami kartu su 
ja; 6) priešingai nei iš daugumos laisvųjų valstiečių, iš jų būdavo 
reikalaujama eiti sunkų lažą senjoro domene; 7) priešingai nei iš 
daugumos laisvųjų valstiečių, iš jų būdavo reikalaujama įvairių 
duoklių — natūra ar pinigais - senjorui už žemę, kuria jie naudo- 
josi; 8) priešingai nei laisvųjų valstiečių, servų Žemės naudojimo 
ir tvarkymo teisės buvo griežtai apribotos, o po jų mirties Žemė 
likdavo senjoro nuosavybe. 

Tam tikru požiūriu servai buvo panašūs į kitą gyventojų klasę, 
susiformavusią vėlyvosios Romos imperijos epochoje, - kolonus 
(coloni), kurie nebuvo vergai, bet atlikdavo lažą senjoro valdose. 
Būta ir kitų valstiečių rūšių, skirtumus tarp kurių nulemdavo ne- 
vienodas priklausomybės laipsnis. 

VIII, IX ir X a. vis daugiau visų rūšių valstiečių - laisvųjų vals- 
tiečių, vergų, kolonų ir kitokių — prievarta, laisva valia arba pu- 
siau laisva valia pereidavo į senjorų dvarus ir tapdavo servais. 
Servų mansi (žemės sklypai) būdavo atskiriami nuo mansus 
indomicatus, arba senjoro dvaro („demesne“). Tačiau servai atlik- 
davo lažą ir kitas pareigas senjoro dvare, o senjoras įgyvendinda- 
vo ekonomines, fiskalines, policines ir teismines teises servų 
atžvilgiu jų turimuose žemės sklypuose (tenements). Be servų, dva- 
ruose gyvendavo laisvieji nuomininkai - iš esmės valdiniai, - pa- 

valdūs savo senjorams. Abejotina, kad servų skaičius Europoje ka- 
da nors būtų viršijęs pusę ar du trečdalius visų gyventojų valstie- 
čių'. Tačiau kartu būta labai daug laisvųjų valstiečių laisvės 
laipsnių. 

Šių vidinių santykių požiūriu feodas įgavo autonomiškos ben- 
druomenės formą ir daugumoje Europos sričių buvo pradėtas va- 
dinti dvaru (manor, lot. manerium)*. Vienas labai svarbus dvaro, 
kaip autonomiškos bendruomenės, bruožas buvo privilegijuota 
dvaro senjoro padėtis ir priklausoma (menial) servų padėtis. Ki- 
tas svarbus bruožas buvo visų dvaro narių - paties senjoro šeimy- 
nos, servų, tarpinių luomų, kuriems priklausė riteriai, dvaro pa- 
reigūnai ir kiti laisvieji (įskaitant laisvuosius valstiečius), gyvenusių 
dvare, - ekonominė ir politinė tarpusavio priklausomybė. Tarp 
šių dviejų bruožų būta tam tikros įtampos. 

Apie priklausomą servų padėtį Philippe'as de Beaumanoiras 
XIII a. rašė: „iš trečiojo luomo Žmonių“, t.y. iš „tokių, kurie nelais- 
vi“, „kai kurie taip pavaldūs savo senjorui, kad jis gali atimti iš 
jų - gyvų ar mirusių - viską, ką jie turi, kai tik to užsigeidžia, gali 
juos uždaryti į kalėjimą, nebūdamas atsakingas niekam, išskyrus 
Dievą“. Šitokią kai kurių servų padėtį Beaumanoiras priešprieši- 
na kitų servų, jo epochoje sudariusių vyraujančią daugumą, padė- 
čiai". Tačiau iki XI a. Beaumanoiro apibūdinimas būtų tikęs beveik 
visiems servams. Toje ankstesnėje epochoje dvaro paprotys, net 
labiau negu feodalinis paprotys, esmingai stokojo objektyvumo ir 
universalumo (kaip mes šias sąvokas apibrėžėme 9-ame skyriuje) 
ir todėl nuo savivalės ir piktnaudžiavimo priklausė daug labiau 
negu vėlesnėje epochoje; be to, dvaro paprotys esmingai stokojo 
kitų Vakarų teisės sistemų bruožų - teisinių santykių tarp aukš- 
tesnę ir žemesnę padėtį užimančių Žmonių abipusiškumo, kolek- 
tyvinio teismo, sisteminio vientisumo ir organiško augimo. 

Nepaisant to, valstiečių ir dvaro senjoro tarpusavio priklauso- 
mybė šiek tiek vertė įveikti valstiečių beteisiškumo sukeliamus 
sunkumus. Paprastai senjoras nebuvo nuolat kažkur kitur gyve- 
nantis žemvaldys ar vien tik mokesčių rinkėjas, kaip daugelyje 
nevakarietiškų žemėvaldos režimų. Priešingai, jis gyvendavo dvare 

rą (ar dvarus) pasitelkęs agentą (ar agentus), jis buvo visiškai pri- 
klausomas nuo dvaro ekonominio efektyvumo: juk jis privalėjo 
vykdyti savo karinius ir ekonominius įsipareigojimus aukštesnę 
padėtį užimančiam senjorui (tai galėjo būti karalius arba tarpinis 
senjoras). Lygiai taip pat svarbu buvo tai, kad jis buvo visos dvaro 
bendruomenės politinis valdovas, atsakingas už tvarkos palaiky- 
mą dvare, už apsaugą nuo išorės antpuolių ir už pareigūnų, kurie 
turėjo valdyti dvarą ir pirmininkauti dvaro bendruomenės susi- 
rinkimams, skyrimą. Dar kartą reikia pabrėžti, kad šitie dvaro 
gyvenimo aspektai iki XI a. buvo daug palaidesni ir daug paval- 
desni vietiniams bei individualiems ypatumams nei vėlesnėje 
epochoje. 

Kaip XI ir XII a., ir ypač 1050-1150 m., feodalinis paprotys 
buvo transformuotas į feodalinės teisės sistemą, taip — apytikriai 
tuo pačiu metu — dvaro paprotys buvo transtormuotas į dvaro 
teisės sistemą. Kaip ir feodalinė teisė, dvaro teisė tuo metu pasi- 
keitė, ir esmingai išaugo jos normų objektyvumas bei universalu- 
mas. Valstiečių ir senjoro santykiuose irgi atsirado abipusiškumo 
elementas, nors jis buvo ne toks akivaizdus kaip feodalinėje teisė- 
je, nes senjoro-valstiečio santykiuose nebūta ištikimybės ir tarny- 
bos priesaikos; nebuvo ir koncepcijos, kad senjoras ir valstietis 
turėtų sudaryti sutartį, įtvirtinančią jų ryšį iki gyvos galvos. Ne- 
žiūrint to, valstiečiai kolektyviai spaudė senjorus, siekdami išsi- 
reikalauti palankesnes darbo sąlygas. Išsikovotos geresnės sąlygos 
būdavo įtvirtinamos kaip nuolaidos, abipusiškai grindžiamos išti- 
kimybės sąlyga. Be to, dvaro teisę vykdydavo dvaro narių susirin- 
kimas, apimdavęs ir servus, kurie dalyvaudavo sprendžiant ginčus 
teisme, pirmininkaujant senjoro pareigūnui, valdytojui (steward). 
Galiausiai XI ir XII a. dvaro teisė, kaip ir feodalinė teisė (nors ir 
šiek tiek mažiau), tapo vientisa sąvokų ir procedūrų sistema, pa- 
sižyminčia sugebėjimu laipsniškai augti iš kartos į kartą, šimtme- 
tis po šimtmečio. 

Tačiau, priešingai nei feodalinės teisės, dvaro teisės atsiradi- 
mas XI ir XII a. buvo tiesiogiai susijęs su klasių kova. Feodalinė 
teisė visų pirma reguliavo santykius tarp asmenų, priklausančių 
tai pačiai ekonominei klasei, feodalinei aristokratijai, o dvaro tei- 

sė visų pirma reguliavo turtingųjų ir vargšų, valdančiųjų ir val- 
domųjų, „administracijos“ ir „darbo“ santykius. Tai nereiškia, kad 
dvaro teisė valstiečiams buvo paprasčiausiai primesta; priešingai, 
jie patys nestokojo stiprių svertų, galinčių apsaugoti jų klasinius 
interesus. Ir ypač XI ir XII a. ekonominių sąlygų pagerėjimas lėmė 
tai, kad jiems tapo ekonomiškai įmanoma reikalauti jų baudžiavi- 
nės padėties esminio gerinimo. Tačiau naujos teisės visumos, už- 
tikrinančios šį gerinimą, atsiradimas priklausė ne tik nuo ekono- 
minių sąlygų, bet ir nuo teisinių sąlygų pasikeitimo. Jau atsirado 
arba pradėjo atsirasti naujos teisinės sąvokos ir nauji požiūriai į 
teisę, ir jų griebėsi tiek senjorai, tiek valstiečiai, siekdami išspręsti 
savo ekonominių interesų kontliktus. 

Lemtingą poveikį XI a. pabaigoje ir XII a. vykusiam milžiniš- 
kam gerovės augimui turėjo tai, kad tuo metu galiausiai liovėsi 
kariniai antpuoliai iš šiaurės, rytų ir pietų. Tiesą sakant, XI a. pa- 
baigoje Vakarai pasiekė tokią ekonominę galią, kad galėjo patys 
surengti karinę ekspediciją į Artimuosius Rytus (Pirmasis kryžiaus 
žygis, 1095-1099). Kitas gerovės augimo aspektas buvo sąjūdis už 
žemių įsisavinimą ir kolonizavimą; XI ir XII a. europiečiai visur 
kirto miškus, sukultūrindavo dykvietes, sausindavo pelkes ir iš 
jūros atsikariaudavo sausumą. Taip buvo Anglijoje, Vokietijoje, 
Flandrijoje ir kitose srityse. Daug Žmonių persikeldavo gyventi į 
slavų ir vengrų žemes. Šios veiklos intensyvumas buvo susijęs su 
gyventojų skaičiaus didėjimu: po šimtmečius trukusio gyventojų 
skaičiaus sąstingio ar net mažėjimo Prancūzijoje gyventojų skai- 
čius nuo XI a. vidurio iki XIV a. pradžios šoktelėjo apytikriai nuo 
7 mln. iki 20 mln., o Anglijoje - apytikriai nuo 2 mln. iki 3,5 mln. 
Be to, esmingai tobulėjo technika, lėmusi tai, kad XI a. ir vėliau 
žymiai padidėjo žemės ūkio produkcijos apimtis. Kartu labai su- 
klestėjo prekyba, visoje Europoje dygo nauji miestai ir miesteliai. 

Visi šie veiksniai žymiai sustiprino valstiečių ekonominę padė- 
tį. Galima manyti, kad gyventojų skaičiaus didėjimas turėjo su- 
mažinti jų individualaus darbo vertę, bet tokią tendenciją atsver- 
davo tie patys ekonominiai veiksniai, kurie skatino gamybos 
augimą: galimybė gauti žemės, galimybė persikelti į augančius 
miestus ir miestelius ir piniginio ūkio atsiradimas. Faktiškai buvo 

jaučiamas žymus darbo jėgos trūkumas. Negana to, gyventojų skai- 
čiaus didėjimas skatino valstiečių klasinės sąmonės stiprėjimą, o 
tai jau savaime buvo svarbus veiksnys, stūmęs kovoti už geresnes 
darbo ir gyvenimo sąlygas. 

Popiežių revoliuciją vykdžiusi bažnyčia laikėsi politikos, kuri 
buvo palanki valstiečiams. Servams ji suteikdavo galimybę išsi- 
laisvinti, juos priimdama į dvasininkų luomą*. Rengdama Pirmąjį 
kryžiaus žygį, bažnyčia pasiūlė servams laisvę, juos ragindama 
dalyvauti Šventajame kare“. Be to, bažnyčia, stambiausias Euro- 
poje žemvaldys (jai priklausė apie ketvirtadalis ar net daugiau 
visos žemės), dažnai prisiviliodavo valstiečius iš kitų dvarų, pa- 
siūlydama palankesnes gyvenimo ir darbo sąlygas. Bėgimas į baž- 
nyčiai priklausančius dvarus — teisėtas ar neteisėtas — valstiečius 
skatindavo bėgti ir į kitus, patrauklesnius, dvarus arba į miestus, 
o dėl to senjorai norom nenorom turėdavo nusileisti valstiečių 
reikalavimams. 

Be to, bažnyčia savo domenuose visur išlaisvindavo vergus ir 
šitaip, kaip ir kitomis priemonėmis, per XI, XII ir XIII a. beveik 
visoje Europoje pasiekė, kad faktiškai valstiečių vergija būtų pa- 
naikinta. (Kai kuriose srityse išliko namų vergai.) Šalutinis pada- 
rinys buvo tas, kad servai buvo išvaduoti nuo dar labiau žemina- 
mos klasės konkurencijos. Šiuo atveju irgi susiliejo ekonominiai 
bei ideologiniai veiksniai. Anksčiau krikščionybės vadai vergiją 
priimdavo kaip gyvenimo faktą, kartu pamokslaudami, kad su 
vergais reikia elgtis žmoniškai ir kad vergo išlaisvinimas yra mie- 
laširdingas ir pagirtinas poelgis. Skatinama Popiežių revoliucijos, 
bažnyčia pirmą kartą savo požiūrį į vergiją išreiškė sistemiškomis 
teisinėmis formuluotėmis. Jos pozicija buvo tokia: vergija savaime 
nėra neteisėta, tačiau pavergdamas kitą krikščionį krikščionis nu- 
sideda“. Pavyzdžiui, Anglijoje apie 1096 gyventojų, įregistruotų 
Paskutinio teismo knygoje (Domesday Book) tuojau pat po nor- 
manų užkariavimo, buvo vergai. Daugiausia tai buvo piemenys ir 
artojai. Per kitas dvi ar tris kartas daugelis jų gavo nedidelius 
žemės sklypus, tapo servais, ir vergija Anglijoje praktiškai iš- 
nyko“. 

Europos servai XI ir XII a. pirmą kartą pasijuto tokie tvirti, kad 
rizikuodavo neteisėtai pabėgti iš savo senjoro pas kitus senjorus, 
siūlydavusius geresnes darbo sąlygas. Didelių ir dažnų valstiečių 
sukilimų ir didelio masto servų išlaisvinimo Prancūzijoje, Vokie- 
tijoje ir Anglijoje epocha atėjo tik XIII a. pabaigoje ir XIV a. O 
XII a. ir XIII a. pradžioje Italijoje, kartais Prancūzijoje, Vokietijoje 
ir Anglijoje tik retkarčiais įsižiebdavo valstiečių maištai ir valstie- 
čiams būdavo dovanojamos laisvių chartijos. Be šių dramatiškes- 
nių įvykių, ekonominė servo padėtis 1050-1250 m. palaipsniui 
gerėjo ir, kas mums dar svarbiau, palaipsniui buvo apibrėžtos jo 
pamatinės juridinės teisės. Faktiškai maištai ir išlaisvinimas vyko 
kaip tik servų pamatinių juridinių teisių vardan. 

Dvaro papročio transformaciją į dvaro teisės sistemą XI ir XII a. 
geriausia gvildenti remiantis tomis šešiomis kategorijomis, kurio- 
mis buvo remtasi gvildenant feodalinio papročio transformaciją į 
feodalinės teisės sistemą. Štai tos kategorijos: 1) objektyvumas, 
2) universalumas, 3) abipusiškumas, 4) kolektyvinis teismas, 
5) vientisumas ir 6) augimas. 


Objektyvumas ir universalumas 


Ankstesniais šimtmečiais servų prievolės ir kiti įsipareigojimai 
galėjo būti patys įvairiausi, ir juos palyginti nedaug ribojo papro- 
tinės teisės normos. Svarbiausios darbo prievolės buvo tokios: sėja 
senjoro domene (valstietis galėjo būti įpareigotas sėti savo grū- 
dus), savaitinis lažas (t.y. įpareigojimas tam tikrą skaičių savaitės 
dienų dirbti senjoro domene), talkos (boon work) (papildomos prie- 
volės, teoriškai savanoriškos ir paprastai atliekamos per šienapjū- 
tę ir rugiapjūtę), transporto prievolės (maisto ir kitų reikmenų 
pristatymas į senjoro namus ir jų išvežimas), miško kirtimas, mėš- 
lavežis, kelių taisymas. Senjoras galėdavo skirti ir kitus darbus. Be 
darbo prievolių, būta įvairių finansinių ir kitokio pobūdžio įsipa- 
reigojimų. Vadinamasis pagalvės mokestis (capitagium; pranc. 
chevage), nors ir buvo nedidelis, bet ryškiai įsimbolino žemą vals- 
tiečio padėtį. Be to, visur buvo įmanoma paprastoji žemės renta, 
arba cens. Be to, senjoras skirdavo įvairius nuolatinius arba vienkar- 

tinius mokesčius, bendrai vadinamus „tallage“ (Žodis, kilęs iš pran- 
cūziško žodžio taille — „įranta arba išpjova medžio gabale, žymin- 
ti, kad mokestis sumokėtas“). Mirus servui, senjorui turėdavo būti 
atiduodamas geriausias galvijas ir kitoks turtas (herio!). Būta dau- 
gybės kitokių duoklių, mokesčių ir prievolių, ir jos buvo labai ne- 
vienodos priklausomai nuo vietos ir laiko; bet jos visada primin- 
davo vergovę. Servas negalėjo tuoktis be senjoro leidimo; be to, 
savavališkai jis negalėjo išvykti iš dvaro. Jei servas mirdavo, ne- 
turėdamas paveldėtojų, jo žemė atitekdavo senjorui. 

XI-XII a. šios įvairios prievolės ir įsipareigojimai buvo pradėti 
reguliuoti Žymiai tiksliau. Įsitvirtino požiūris, kad reikia nustatyti 
aiškias ribas ir toms prievolių rūšims, kurias gali skirti senjoras, ir 
prievolių skaičiui. Pavyzdžiui, savaitinis lažas buvo apribotas tam 
tikru didžiausiu darbo dienų per savaitę skaičiumi arba pakeistas 
piniginiu mokesčiu. Be to, tokie apribojimai buvo pradėti nustati- 
nėti kaip visuotiniai, t.y. ne tik pavieniams dvarams ar pavie- 
nėms vietovėms, bet visiems dvarams, esantiems tam tikroje sri- 
tyje ar net tam tikroje šalyje, o tam tikrais atvejais ir visiems 
dvarams, esantiems Vakarų krikščioniškajame pasaulyje. Štai rei- 
kalavimas, kad norėdamas susituokti servas turi gauti senjoro lei- 
dimą, visur buvo pakeistas piniginiu mokesčiu (forismaritagium), 
jei servo sutuoktinė buvo kilusi iš senjorui nepriklausančio dome- 
no, arba kompozicija (mercheta mulierum, „moters pardavimas“), 
jei jo sutuoktinė buvo kilusi iš jo senjoro domeno. O popiežius 
Hadrijonas IV, pats žemakilmis, išleido įsaką, kad servo santuoka 
laikoma galiojančia ir nenutraukiama, net jeigu jai nepritaria sen- 
joras. 

Valstiečių prievolių ir kitų įsipareigojimų pakeitimas fiksuo- 
tais piniginiais mokesčiais XI ir XII a. — visoje Europoje paplitęs 
reiškinys — atspindėjo ne tik pinigų smelkimąsi į dvaro ekonomi- 
ką, bet ir to meto dvaro teisėje pasireiškusias objektyvumo ir uni- 
versalumo tendencijas. Nepaisant to, dvaro teisė toli gražu nepa- 
siekė tokio aukšto objektyvumo ir universalumo lygmens kaip 
feodalinė teisė, prekybos teisė, miestų teisė ir karališkoji teisė, jau 
nekalbant apie kanonų teisę. Gali būti, kad viena šio reiškinio prie- 
žastis buvo dideli klasiniai prieštaravimai dvare, tačiau senjoro 

viešpatavimas galėjo pasireikšti ir kaip jo valios primetimas per 
objektyvias ir universalias teisės normas. Įtikinamesnė priežastis 
yra ta, kad dėl pačios savo prigimties dvaro gyvenimas reikalavo 
neformalaus, asmeninio, išskaidyto reguliavimo, o ne tikslių, kon- 
krečių, visuotinai pritaikomų ir nediskriminacinių normų rinki- 
nio. Daugeliu požiūrių dvaras buvo panašus į mažą klaną, kaimą 
ar didelį ūkį. Todėl keista ne tai, kad dvaro teisė labai atitiko ūkio 
galvos - senjoro ir jo palydos - valią ir interesus, o veikiau tai, kad 
ji apskritai pasiekė tam tikro objektyvumo ir visuotinumo. Senjo- 
ras arba jo agentas (dvaro valdytojas, prievaizdas, „meras“) kar- 
tu su savo tarnais egzistavo tam, kad primestų savo valią įstaty- 
mu ar kitokiomis priemonėmis. Tačiau valstiečiams reikėjo 
legalizuoti savo santykius su senjoru bent jau tam, kad būtų pa- 
žabota jo savivalė. Taigi dvaro teisės stiprėjimas rodė, kad nusi- 
stovi pusiausvyra tarp labai prieštaraujančių interesų: viena ver- 
tus, senjoro ir jo palydos interesų ir, kita vertus, dvare esančių 
valstiečių šeimynų interesų. Be to, šis dvaro teisės stiprėjimas ro- 
dė, kiek dvaro sistema priklausė nuo platesnio tos epochos visuo- 
meninio, ekonominio ir politinio konteksto, kuriame teisėtumui 
priklausė svarbiausias vaidmuo. 


Senjorų ir valstiečių teisių abipusiškumas 


Iki XII a. visi Vakarų krikščioniškojo pasaulio valstiečiai, įskai- 
tant servus, turėjo įstatymo saugomas teises. Viena iš tokių teisių 
buvo teisė turėti savo senjoro žemę, laikantis tam tikrų sąlygų, ir 
teisė į senjoro apsaugą bei globą. Be to, visi valstiečiai turėjo pa- 
protines teises naudotis bendruomeninėmis kaimo žemėmis, įskai- 
tant ganyklas, pievas ir miškus. O daugelyje Europos sričių didelė 
dalis valstiečių turėjo faktines nuosavybės teises į laisvą valstie- 
čių žemę (alodas, alodium); šios teisės išliko iš ankstesnių laikų. 

Teisė — netgi servo teisė — turėti senjoro žemę buvo labai svar- 
bi. Dvaras būdavo padalytas į dvi dalis: senjoro domeną, kurį val- 
dydavo jo ūkvedžiai ir įdirbdavo valstiečiai, ir pačių valstiečių 
sklypus, kuriuos jie įdirbdavo tuo metu, kai iš jų nebūdavo reika- 
laujama dirbti senjoro domene. Perry Andersonas pažymėjo, kad 

ši „dvejopa dvaro agrarinė sandara“ buvo „viena iš struktūrinių 
Vakarų feodalizmo ypatybių“; svarbus šios sandaros ekonominis 
padarinys buvo tas, jog ji „skatino tai, kad dalis gamybos augimo 
vaisių atitektų pačiam gamintojui“*. Negana to, ji teisiškai pagrįs- 
davo valstiečių polinkį savo ekonominius interesus atskirti nuo 
savo senjoro ekonominių interesų ir siekti savo interesų įgyven- 
dinimo. 

Be teisės į žemės valdą, valstiečiai dar turėjo teises, susijusias 
su renta, mokesčiais, prievolėmis ir kitais įsipareigojimais savo 
senjorams. Paprastai šitų prievolių didinti nebuvo galima; buvo 
tariama, kad jos nustatytos papročio. Ginčus dėl jų pobūdžio ir 
apimties derėjo spręsti remiantis teise. Priešingai senjoro-vasalo 
santykiui, senjorų ir valstiečių (įskaitant servus) teisių bei pareigų 
abipusiškumas buvo pasiekiamas ne individualiomis ištikimybės 
priesaikomis ar kitokio pobūdžio susitarimais; nežiūrint to, buvo 
laikomasi įsitikinimo, kad valstiečių ištikimybę garantuoja senjo- 
ro nusiteikimas laikytis nuolaidų, kurias anksčiau dovanojo jis pats 
arba jo pirmtakai, iškilus reikalui daryti naujas nuolaidas ir ap- 
skritai su valstiečiais elgtis teisingai. 

Kai senjorai kėsindavosi į valstiečių teises, laisvieji Žmonės, 
apeidami tiesioginį dvaro senjorą, galėdavo kreiptis į jo feodalinį 
senjorą ar į karaliaus valdžią. Rodney Hiltonas pasakoja apie gin- 
čą tarp laisvųjų nuomininkų ir senjoro, įsiliepsnojusį Stafordšire, 
Anglijoje, ir trukusį 35 metus (nuo 1272 iki 1307 m.). Kadangi 
ginčytina žemė anksčiau buvo karaliaus domeno dalis, nuominin- 
kai kreipėsi į karalių, remdamiesi papročiu, išlikusiu nuo Henri- 
ko II laikų, t.y. atsiradusiu prieš šimtą metų. Jie tvirtino, kad pri- 
valo mokėti tik fiksuotą rentą, penkis šilingus per metus ir tam 
tikrą papildomą mokestį (tallages), o senjoras tvirtino, kad vals- 
tiečiai jam skolingi įvairiausias darbo prievoles, mokesčius natū- 
ra, didelę pomirtinę duoklę (heriot), išpirką (merchet) už dukters 
santuoką ir „leywrite“, jei paaiškės, kad ji praradusi nekaltybę, be 
to, dar ir kitas prievoles“. 

Servų teisinės apsaugos priemonės buvo ribotesnės, nes jie pa- 
prastai neturėjo teisės kreiptis į kokį nors kitą teismą ir buvo pri- 
versti tenkintis senjoro teismu. Tačiau juos galėjo ginti dvaro teis- 

mas. Negana to, jie turėjo ir kitų būdų spausti savo senjorą, siek- 
dami išsaugoti ir pagerinti palankias darbo sąlygas. Jie galėjo pa- 
teikti senjorui kolektyvinius reikalavimus, įskaitant ir reikalavi- 
mą duoti jiems laisvę. Toks išlaisvinimas buvo vis dažnesnis 
reiškinys, nors valstiečiui kartais tekdavo už jį daug sumokėti. 
Būdavo ir taip, kad valstiečiai savo reikalavimus paremdavo strei- 
ku. Paskutinė priemonė buvo pabėgimas į kitą dvarą. 

Dramatiškas tokio kolektyvinio spaudimo pavyzdys iš anksty- 
vosios dvaro istorijos — masinis Il de Rė (Prancūzija) gyventojų 
bėgimas XII a. dėl jų senjoro Žiaurumo. Galiausiai senjorui teko 
padaryti didelių nuolaidų, kad apskritai neprarastų darbo jėgos. 
Kad pasipriešintų tokiam spaudimui, senjorai dažnai susitardavo 
padėti vienas kitam pagauti pabėgusius servus. Tačiau, galimas 
daiktas, jie dažniau varžydavosi tarpusavyje, viliodami servus iš 
kaimyninių domenų“. 

Dar ryškesnis abipusiškumo, pasiekto klasinių prieštaravimų 
ir jų sutaikymo dėka, pavyzdys yra laisvių chartijos, kurias Itali- 
jos miestai pradėjo dovanoti servams jau XII a., po valstiečių su- 
kilimų. Šiose chartijose būdavo skelbiamos ne tik fiksuotų rentų ir 
prievolių garantijos, bet ir apsauga nuo įkalinimo, nepagrįsto 
tinkama teismo procedūra. Galiausiai servų neištikimybė senjorui 
tapo atsikeršijimu už jo nenorą arba nesugebėjimą daryti arba iš- 
saugoti anksčiau padarytas nuolaidas. Tai buvo neformalus, ne- 
oficialus vasalo diffidatio teisės analogas. XIV ir XV a. valstiečių 
bėgimas iš dvarų įgijo katastrofiškus mastus!!. Dėl šios priežasties 
buvo priimti įstatymai, pagal kuriuos valstiečiai būdavo įkalina- 
mi, jiems būdavo išdeginama žymė kaktoje ir taikomos kitos griež- 
tos bausmės už atsisakymą tarnauti feodalui. XV a. anglų įstatymai 
asmenims, priklausantiems dvarui, draudė mokytis amato; be to, 
jokiam asmeniui, neturėjusiam Žemės, kasmet duodavusios 20 sva- 
rų pajamų, nebuvo leidžiama savo sūnų mokyti amato. Tačiau 
šios priemonės neduodavo jokių rezultatų; dvarų sistema Anglijo- 
je sužlugo, kaip, beje, ir kitose Europos šalyse, nes valstiečiai bėg- 
davo iš dvarų'*. Ankstesnis abipusiškumas nunyko. 

Kaip ir kituose Vakarų politiniuose junginiuose Vakarų teisės 
tradicijos formavimosi epochoje, dvare formalus valdymas buvo 
glaudžiai susijęs su teismu; t.y. įstatymų leidžiamoji ir vykdomoji 
veikla buvo labai susiliejusi su teismine veikla ir vykdoma insti- 
tucijos, kuri vadinosi teismu. Tai, kad ši institucija buvo vadina- 
ma „teismu“, o ne „įstatymų leidžiamąja valdžia“ ar „vykdomąja 
valdžia“, nereiškė, kad įstatymų kūrimas bei vykdymas nebuvo 
traktuojamas kaip svarbi valdžios funkcija. Tiesą sakant, dvaro 
teismai, kaip ir popiežiaus teismas, karališkieji, senjoro, miestų ir 
pirklių teismai, turėjo didelę įstatymų leidžiamąją ir vykdomąją 
galią. Perry Andersonas visai teisus tvirtindamas, kad „tei- 
singumas buvo svarbiausias politinės valdžios modusas“, tačiau 
neteisus tardamas, jog šį reiškinį sukėlė feodalinis „suvereniteto 
parceliavimas“, lėmęs tai, kad tuo metu „išvis nebūta jokios „vyk- 
domosios valdžios“ moderniąja prasme, t.y. valstybinio administ- 
racinio aparato, vykdančio teisę“, kad „nebūta ir ortodoksinės vė- 
lesnio stiliaus „įstatymų leidžiamosios valdžios“, nes feodalinei 
santvarkai nebuvo Žinoma politinio atsinaujinimo kuriant naujus 
įstatymus bendroji sąvoka“"“. Iš tikrųjų centralizuotas valstybinis 
aparatas egzistavo bažnyčioje, kuri vis dėlto buvo valdoma po- 
piežiaus kurijos; tiek per popiežiaus kuriją, tiek per bažnyčios su- 
sirinkimus bažnyčia, kurdama naujus įstatymus, tikrai atsinaujin- 
davo. Panašiai skleidėsi ir karaliaus valdžia. Tiesą sakant, ir patys 
dvaro teismai ne tik nagrinėdavo ir spręsdavo ginčus, bet ir vyk- 
dydavo įstatymus, remdamiesi stipriu administraciniu aparatu, o 
laikas nuo laiko priimdami ir naujus įstatymus. Skirtumas tarp 
XII a. ir XX a. valstybinės valdžios koncepcijų pasireiškia ne tuo, 
kad anuo metu nebūta įstatymų leidžiamosios funkcijos, o dabar 
ji yra, bet tuo, kad, pirma, anuo metu tos dvi funkcijos buvo su- 
siliejusios ir kad, antra, anuo metu įstatymų leidžiamoji ir vykdo- 
moji funkcijos buvo pavaldžios teisminei funkcijai. Pats įstatymų 
kūrimas anuo metu buvo traktuojamas kaip samprotavimo ir at- 
radimo procesas. Įstatymai buvo laikomi teisingais arba neteisin- 
gais, atitinkančiais teisingumą arba ne, ir todėl jų kūrimas ir vyk- 

dymas nebuvo griežtai atskiriamas nuo jų taikymo ginčytinais 
atvejais. 

Dvaro teisingumas buvo dvaro senjoro prerogatyva, kaip ka- 
rališkasis teisingumas buvo karaliaus prerogatyva, o bažnytinis 
teisingumas — popiežiaus prerogatyva. „Kiekvienas baronas suve- 
renus savo baronijoje“, - rašė Beaumanoiras, tuo tarpu „karalius 
suverenus visur ir remdamasis savo teise [pranc. droit, angl. right] 
sergsti savo karalystę““. Be to, Beaumanoiras rašė: „Kiekvienas 
senjoras savo feode vykdo visą teisingumą, ir aukštąjį, ir žemąjį... 
Feodas ir teisingumas yra viena ir tas pat.“!* Žinoma, toks teigi- 
nys perdėtas; jis tinka tik stambiems feodalams. Dauguma dvarų 
senjorų vykdė tik „Žemąjį“ teisingumą. Tačiau dvaro senjoro tei- 
smas leido jam realizuoti įvairiausius įgaliojimus dvaro pareigū- 
nų, kurie iš esmės sudarė jo šeimyną, ir valstiečių, kurie sudarė 
didžiąją dvaro gyventojų dalį, atžvilgiu. Kartu dvaro senjoro tei- 
singumas esmingai apribodavo senjoro savivalę ir buvo svarbus 
svertas, palaikydavęs senjorų ir valstiečių teisių abipusiškumą. 

Dvaro valdytojas, paprastai atstovavęs senjorui visuose dvaro 
valdymo reikaluose, dažniausiai pirmininkaudavo dvaro teismui. 
Kiti dvaro pareigūnai — prievaizdas (viso ūkio prižiūrėtojas), 
lauksargis (senjoro pasėlių prižiūrėtojas), girininkas (senjoro miško 
sergėtojas), mokesčių rinkėjas ir kiti - irgi dalyvaudavo dvaro teis- 
mo procesuose, dažnai kaip kaltintojai tų asmenų, kurie pažeidė 
senjoro prerogatyvas. 

Pats teismas buvo sudarytas iš visų dvaro narių, pradedant 
senjoru ir valdytoju, baigiant vargingiausiu servu. Visi būdavo 
teisėjai. [Anglijoje] jie buvo vadinami „suitors“, ir būdavo sako- 
ma, kad jie atlieka „dalyvavimo teisme prievolę“ (pay suit of court). 
Iš tikrųjų visi privalėjo dalyvauti teisme ir teisti, o kaip šios prie- 
volės dalį reikėjo mokėti mokestį senjorui. Apie balsavimo būdus 
dvaro teisme žinoma mažai; mus pasiekusios ataskaitos apie dva- 
ro bylas kartais liudija, kad nuomonės išsiskirdavo, bet apskritai 
sprendimas būdavo pateikiamas kaip viso teismo sprendimas. Ne- 
būdavo daroma skirtumo tarp laisvųjų ir servų nei teisės ir parei- 
gos teisti, nei jiems, kaip besiginčijančioms šalims, taikomos pro- 
cedūros atžvilgiu. 

Kad dvaro teismas veiktų, buvo reikalingas sklandus visų dva- 
ro narių bendradarbiavimas. Bet juk XI a. pabaigoje ir XII a. tokio 
bendradarbiavimo reikalavo ir visa Europos žemės ūkio sistema. 
Daug istorikų, pernelyg sutelkusių dėmesį į senjorų ir valstiečių 
padėties ir privilegijų skirtumus, nepaisydavo kitų tokių pat svar- 
bių gamybos būdo ir gamybinių santykių aspektų. Vyraujant atvi- 
rų laukų sistemai, ariamoji žemė paprastai būdavo dalijama į il- 
gus, siaurus rėžius, priklausiusius daugeliui pavienių valstiečių 
šeimų. Kad įdirbant gretimus rėžius, priklausiusius skirtingiems 
nuomininkams, būtų racionaliai panaudojami gyvuliai ir kad bū- 
tų išvengta vaidų pasirenkant laiką sėjai ir pjūčiai, valstiečiams 
reikėdavo susitarti dėl darbo būdų. Bendra ganyklų, pievų ir miš- 
ko nuosavybė irgi reikalavo susitarti dėl jų naudojimo. Be to, sė- 
jomainos sistema leisdavo ariamąją žemę periodiškai paversti ga- 
nykla, kurioje ganydavosi ir kurią patręšdavo visi dvaro gyvuliai". 
Taigi pati atvirų laukų sistema reikalavo sklandaus visų dvaro 
narių bendradarbiavimo. Kaip rašo Hiltonas, tas faktas, kad kai- 
mas (arba dvaras) dažnai būdavo vadinamas „bendruomene“, o 
gyventojai —- „kaimynais“, „išreikšdavo ne jausmus, o faktą. Atvi- 
rų laukų sistema reiškė, kad vieno žmogaus nuostoliai kartu buvo 
visų, net ir senjoro, nuostoliai“. Hiltonas pasakoja apie bylą, ku- 
vo tvorų ir dėl to nukentėjo abato bei „kitų kaimynų“ javai. „Tai 
buvo tvoros, kurias turėdavo prižiūrėti kiekvienas nuomininkas, 
turėjęs sklypus pagal atvirų laukų perimetrą; bręstant javams to- 
kia priežiūra buvo reikalinga, kad pasėlių — ne tik nuosavų, bet ir 
priklausiusių visiems asmenims, tame lauke turėjusiems sklypus, 
nes laukai buvo atviri, - nepasiektų gyvuliai." 

Bendradarbiavimą tvarkant šiuos ir kitus reikalus palaikan- 
čios normos ir procedūros buvo traktuojamos kaip dvaro papro- 
čiai. Jei nukentėjo ariamieji jaučiai, jei ariamoji žemė liko nepa- 
tręšta, jei asmuo neatėjo į javapjūtės talką, tada pagal dvaro 
paprotį pažeidėjas galėjo būti paduotas į dvaro teismą. Panašiai 
jei vienas asmuo primušdavo arba apšmeiždavo kitą, nesumokė- 
davo už nusipirktas prekes, sulaužydavo pažadą kitam asmeniui 

pastatyti daržinę, apkalbėdavo kitą asmenį, tada nukentėjęs as- 
muo galėdavo skųstis dvaro teismui“. 

Taigi pats dvaro ekonomikos bendruomeninės savitvarkos su- 
dėtingumas lėmė tai, kad atsirasdavo įvairiausių civilinių ir bau- 
džiamųjų kazusų, kuriuos turėdavo spręsti dvaro teismai. Be to, 
būdavo skiriamos baudos už dvaro žemės ribų pažeidimą, už dvaro 
javų vagystę, už darbo prievolių nevykdymą ar už mokesčių ne- 
mokėjimą. 

Visus šiuos klausimus spręsdavo dvaro teismas, balsuojant vi- 
siems dvaro nariams. Galima manyti, jog senjoro ir jo pareigūnų 
galia buvo tokia didelė, kad pakreipdavo sprendimą jų naudai. 
Tačiau mus pasiekė aprašai tokių bylų, kur senjoro interesų nebū- 
davo paisoma. Pavyzdžiui, kartais atsitikdavo taip, kad valstie- 
čiai laimingai atsiteisdavo žemę, kurią senjoras būdavo išnuomo- 
jęs kitiems asmenims. Vienu atveju dvaro senjoras norėjo iš servo 
atimti žemės sklypą, motyvuodamas tuo, kad servo žemės plotas 
buvo didesnis negu derėtų; servas atsikirto, kad jis ir kiti panašūs 
į jį nuomininkai „iki šiol buvo įpratę turėti keletą sklypų, nemo- 
kėdami baudų, neturėdami leidimo ir neskundžiami [teismui]“, ir 
kad „jis pasirengęs tai patvirtinti visų [t.y. visų dvaro nuominin- 
kų] priesaika arba kitokiais teisėtais būdais, kaip pridera“. Ata- 
skaita apie šią bylą baigiasi tokiais žodžiais: „Byla atidedama iki 
išsamesnės konsultacijos ir t.t.“'* Be bylų, kuriose būdavo tiesio- 
giai paliečiamos senjoro nuosavybės teisės, būdavo daug tokių by- 
lų, kuriose dvaro teismas visos dvariškių bendruomenės, apklausos 
ar prisiekusiųjų teismo nuosprendžiu teisiškai apgindavo nuo ūk- 
vedžio arba kitų dvaro pareigūnų“. 

Dvaro teismas ne tik priimdavo sprendimus dėl ginčytinų klau- 
simų ir skirdavo baudas už pažeidimus, bet ir leisdavo potvarkius 
bei normas, kuriomis remiantis būdavo tvarkoma dvaro ekono- 
mika. XI ir XII a. šie potvarkiai ir normos, atrodo, buvo nerašytos; 
Anglijoje nerasta šitokių normų užrašų, ankstesnių negu XIII a. 
antrasis ketvirtis. Tačiau nuo to laiko atsiranda daugybė „potvar- 
kių“ (by-laws) ir „ordonansų“ (ordinances), reguliavusių naudo- 
jimąsi bendrais laukais ir ganyklomis, grūdinių ir kitokių kultūrų 
nuėmimą (įskaitant ir varpų rinkimą, kuriuo užsiimdavo elgetos), 

tvorų ir vartų priežiūrą, arklių ir galvijų rišimą, sezoninį perėjimą 
nuo vieno žemės naudojimo būdo prie kito ir kitus bendruomenės 
ekonomikai svarbius reikalus. Šiuos potvarkius periodiškai leisda- 
vo visi dvariškiai, kolektyviai veikdami kaip dvaro teismo „sui- 
tors“. Būdinga, kad tokie potvarkiai prasidėdavo tokiais žodžiais: 
„Nuspręsta sutikus visiems namiškiams“, arba: „Nuspręsta visų 
nuomininkų, laisvųjų ir servų“, arba: „Nuspręsta senjoro ir nuo- 
mininkų“. Būdavo labai pabrėžiama senjoro nuosavybės teisių ap- 
sauga; bet labiausiai būdavo pabrėžiamas dvaro darbo organiza- 
vimas, O tai suponuodavo visų nuomininkų, servų ir laisvųjų, teisių 
apsaugą nuo neteisėto kitų [asmenų] kišimosi*!. 


Vientisumas ir augimas 


Nors dvaro teisėje buvo daug tarpusavyje susijusių bruožų, dėl 
kurių ši teisė tapo vientisa normų ir procedūrų sistema, tačiau ji 
stokojo loginio vientisumo, sąmoningumo bei principingumo, bū- 
dingo kanonų teisei ir, žinoma, romėnų teisei, dėstomai universi- 
tetuose. Tiesą sakant, dvaro teisė buvo paprotinė teisė, t.y. didžia 
dalimi ji buvo nerašyta (tiksliau sakant, neįtvirtinta įstatymu). 
Tačiau netgi palyginti su feodaline teise, kuri didžia dalimi irgi 
buvo paprotinė, dvaro teisė buvo toii gražu ne tokia racionali ir 
sisteminga; ji buvo daug fragmentiškesnė ir palaidesnė. Tai at- 
spindėjo tas faktas, kad tuo metu nebūta mokslinių veikalų, skirtų 
dvaro teisei. Atrodo, kad jos raida profesionalūs teisininkai beveik 
nesidomėjo. 

Palyginti menkas dvaro teisės išsivystymo lygis buvo susijęs ir 
su ta aplinkybe, kad kai kuriuos jai būdingus bruožus ji perėmė iš 
kitų su ja susiliesdavusių teisės sistemų. Pavyzdžiui, kai dvaro 
teismas nagrinėdavo bylas, susijusias su šmeižtu, paprastai jis tai- 
kydavo - gal ir šiurkštokai, neraštingai - kanonų teisę; kai būdavo 
nagrinėjamos bylos dėl įžeidimo veiksmu, vagystės arba žemės ar 
kilnojamojo turto nuosavybės pažeidimo, dvaro teisė paprastai 
pamėgdžiodavo tos vietovės, hercogystės ar kunigaikštystės, ku- 
riai priklausė dvaro teritorija, deliktų teisę ir baudžiamąją teisę; 
nustatinėdama normas, reguliuojančias valstiečių žemėvaldos tei- 

ses ir pareigas, dvaro teisė daug sąvokų perimdavo iš feodalinės 
(t.y. senjoro-vasalo santykius reguliuojančios) teisės. Be to, dvaro 
teismuose taikomas procedūras labai įtakodavo vietinė teisė. Trum- 
pai tariant, iš dvaro teismų nebuvo galima tikėtis naujovių tose 
teisės srityse, kurias lygia greta tobulino kitos teisinės sistemos. 

Nežiūrint to, egzistavo tam tikri skiriamieji dvaro teisės bruo- 
žai, kurie įgijo racionalias teisines formuluotes, remiantis tam tik- 
rais principais ir sąvokomis. XI ir XII a. pirmą kartą buvo sufor- 
muluota teisinė baudžiavos (serfdom) koncepcija. Servais buvo 
vadinami ąlebae adscriptae („asmenys, pririšti prie žemės“). Tai 
reiškė, kad Žemę jie galėjo palikti tik tam tikromis sąlygomis. Be 
to, tai reiškė, kad nuvaryti nuo žemės juos irgi buvo galima tik 
tam tikromis sąlygomis. Perry Andersonas rašė, kad terminas g2le- 
bae adscriptae tik XI ir XII a. pirmą kartą pradėjo atspindėti būdin- 
gą šimtmečius egzistavusių „ekonominių ir visuomeninių santy- 
kių teisinės kodifikacijos atsilikimą“. Tačiau šis naujas teisinis 
terminas iš tikrųjų pakeitė esamą situaciją jau vien tuo, kad sutei- 
kė jai naują teisinį pobūdį. Nuo to laiko servų priklausomybė bu- 
vo apibrėžta teisiškai, o tai reiškė, kad baudžiava tapo teisių ir 
pareigų, o ne tik įpročių, savivalės ar sandorių objektu. Viena ver- 
tus, senjoras gavo teisę į tokius dalykus, kuriuos anksčiau buvo 
galima nuginčyti. Kita vertus, servo pareigos, teisiškai suklasifi- 
kuotos remiantis konkrečių darbo prievolių, natūrinių rentų ir pa- 
protinių duoklių kategorijomis, buvo užfiksuotos, ir senjoras ne- 
galėjo jų padidinti ar pakeisti, nepažeisdamas teisės. 

Negana to, servui buvo duota galimybė išsipirkti [laisvę]; jis 
galėjo tapti laisvu žmogumi, pasinaudodamas teisine išlaisvinimo 
iš baudžiavos (manumission) procedūra. Paprastai šią procedūrą 
sudarydavo simbolinė ceremonija arba raštas (written charter), 
išduodamas su ta sąlyga, kad nedelsiant bus sumokėta tam tikra 
pinigų suma arba bus priimtas nuolatinis įsipareigojimas — sais- 
tantis ir servo įpėdinius — mokėti tam tikras pinigų sumas arba 
teikti tam tikras paslaugas. 

Tai nereiškia, kad servas nebeturėdavo skursti ir būti engia- 
mas. Tai reiškia tik tai, kad jis gaudavo tam tikras teises tam tik- 
ros teisinės sistemos ribose. Nuo šiol jis būdavo asmeniu, dvaro 

bendruomenės nariu, „visos šeimynos“? dalimi. Dvare jis gyven- 
davo kartu su laisvaisiais valstiečiais, su kitais laisvais žmonėmis, 
turėjusiais Žemę įvairių valdymo formų, apimdavusių tik garbin- 
gas tarnybas, pagrindu, t.y. su dvaro pareigūnais, riteriais, senjo- 
ru ir jo šeimyna - visi tie asmenys priklausė bendruomenei, buvo 
suskirstyti pagal jų visuomeninę padėtį, bet vieningi tiek, kiek visi 
jie buvo dvaro teismo nariai, t.y. dvaro piliečiai. Šitoks vieningu- 
mas buvo dvaro teisės pamatas. Jis buvo susijęs su pačiu gamybos 
būdu, t.y. su atviro lauko žemdirbystės sistema. 

Dvaro vieningumas pasireiškė tuo, kad jo gyventojai — kartais 
kolektyviai, kartais pavieniui — galėdavo išsinuomoti dvarą iš sen- 
joro ir tvarkytis savo nuožiūra. Nuo XI a. pabaigos iki XIV ir XV a. 
tokia nuoma vis labiau plito. Tai buvo išeitis senjorams, kuriuos 
vis labiau spausdavo valstiečių reikalavimai, sukilimai ir pabė- 
gimai. 

Valstiečių pareigų teisinis apibrėžimas sukėlė ir svarbius eko- 
nominius padarinius, nes sustiprino tendenciją darbo prievoles ir 
mokesčius natūra pakeisti fiksuotais piniginiais mokesčiais. Ka- 
dangi panaši tendencija prievoles pakeisti piniginiais įsipareigoji- 
mais buvo būdinga ir feodaliniams teisiniams vasalų ir senjorų 
santykiams, dvaro senjoras buvo suinteresuotas iš savo nuomi- 
ninkų gauti pakankamai piniginių pajamų, kad galėtų vykdyti įsi- 
pareigojimus savo senjorui. Jau XIII a. daugelyje - o gal ir daugu- 
moje - Europos sričių dvarai buvo pradėti vertinti kaip pelningos 
įmonės, ir jiems valdyti būdavo samdomi asmenys, įpareigoti su- 
rinkti ir sumokėti reikalaujamas pajamas, vadinamąsias firma ar- 
ba feorm. Iš šio žodžio yra kilęs žodis „ferma“ (farm). Be to, „fer- 
meriai“, atsakingi už fiksuotų pajamų mokėjimą, dažnai būdavo 
pakeičiami profesionalių ūkvedžių, iš kurių būdavo reikalaujama 
maksimaliai didinti iš dvaro gaunamą piniginį pelną ir kasmet 
pateikti ataskaitas. Taigi laipsniškas valstiečių pavertimas nuo- 
mininkais (arba samdomais darbininkais) buvo susijęs su tuo, kad 
pats dvaras iš bendruomenės palaipsniui virto įmone. Šitie du 
procesai buvo susiję su tuo, kad tiek feodalinės (senjoro-vasalo), 
tiek dvaro (senjoro-valstiečio) teisės ir pareigos vis labiau kon- 
kretėjo. 

Žinoma, ne visoje Europoje šitie procesai vyko vienodai, nors 
visur vyko bendras procesas, kurio padarinys buvo tas, kad vals- 
tiečiai perimdavo dvarą. Bet Prancūzijoje ir vakarinėje Vokietijoje 
kilmingiesiems pavyko išsaugoti tariamą dvaro (guasi-manorial) 
viešpatavimą visoms klasėms asmenų, pavaldžių asmeninėms ju- 
risdikcijoms, nepriklausomai nuo to, ar jie turėjo žemės, ar ne. 
Dažniausiai tai būdavo pasiekiama įvairiausiais smulkiais mo- 
kesčiais ir darbo prievolėmis (banalitės, corvėes ir kt.), kiekviena iš 
kurių pavieniui nebūdavo pernelyg apsunkinanti, bet visos kartu 
tos prievolės buvo nepaprastai sunkios. Tai būdavo mokesčiai už 
naudojimąsi senjoro vynuogių spaudykla, už naudojimąsi senjoro 
duonkepe krosnimi, už grūdų malimą senjoro malūne; ir spau- 
dykla, ir krosnis, ir malūnas būdavo išimtinė senjoro nuosavybė. 
Be to, tai būdavo darbo prievolės: kelių taisymas, tiltų statymas ir 
pan.; dar tekdavo mokėti mokesčius už naudojimąsi keliais, už 
dalyvavimą mugėse ir už turgavietę, rinkliavas už žemės ir turto 
pardavimą bei kitokias įvairiausias duokles ir mokesčius. 

Nežiūrint šitų ir kitokių skirtumų įvairiose srityse ir šalyse, 
nuo XI iki XV a. visame Vakarų pasaulyje dvaro teisė vystėsi dau- 
giau ar mažiau vienodai. Šis įsidėmėtinas faktas liudija, kad Va- 
karuose egzistavo vieninga dvaro teisės kaip vientisos sąvokų ir 
procedūrų visumos samprata. Be to, tai liudija, kad egzistavo su 
šia samprata susijusi dvaro teisės kaip galinčios laipsniškai augti 
[sąvokų] sistemos koncepcija. Kaip ir feodalinėje teisėje, dvaro tei- 
sėje visai sistemai priskiriami bruožai tapo šios sistemos tenden- 
cijomis, o šios tendencijos buvo savaimingos (selffulfilling). Kai 
tik buvo patikėta augimu, jis tapo neišvengiamas. Dvaro teisės 
sąvokos ir institutai pradėjo gyventi tarsi savarankiškai, 0 šis gy- 
venimas buvo toks pat „bazinis“ ir tokia pati antstato dalis, kaip 
ir gamybos bei turto paskirstymo ekonomika. Ir vis dėlto stulbina 
tai, kad, nežiūrint didžiulės vietinių sąlygų įvairovės, dvaro teisė 
laipsniškai perėjo tas pačias bendro vystymosi pakopas praktiškai 
visoje Vakarų Europoje. 

Galbūt svarbiausia šios raidos pakopa - XIII, XIV ir XV a. pla- 
čiai paplitęs servų išlaisvinimas, kurį iš dalies reikia traktuoti kaip 
XI a. pabaigoje ir XII a. pradėto didesnio senjoro-valstiečio santy- 


437 


II. PASAULIETINIŲ TEISĖS SISTEMŲ FORMAVIMASIS 


kių legalizavimo kulminaciją. Šiuo atveju dvaro teisė dažnai prieš- 
taraudavo feodalinei teisei, nes pagal feodalinę teisę senjoras ga- 
lėdavo išlaisvinti valstietį tik sutikus aukštesnio rango senjorui; 
pastarajam nesutikus, servas paprasčiausiai atitekdavo aukštes- 
nio rango senjorui, o senjoras, išlaisvinęs valstietį, negalėjo jo su- 
sigrąžinti“. Todėl siekiančiam išsipirkti iš baudžiavos servui rei- 
kėdavo sumokėti ir savo tiesioginiam senjorui, ir visiems aukštesnio 
rango senjorams, sudariusiems feodalinę grandinę. Nepaisant to, 
ekonominės ir teisinės sąlygos galiausiai buvo palankios servų iš- 
silaisvinimui. Daugelyje sričių aukštesniųjų senjorų priešinimasis 
servų išlaisvinimui susidūrė su stipriu sąjūdžiu už kolektyvinį servų 
išlaisvinimą. Italijoje iniciatyvą rodė miestų komunos, iš dalies 
siekusios padidinti laisvųjų mokesčių mokėtojų skaičių, o iš dalies 
norėjusios iš kaimo pritraukti darbininkų. Jau 1256-1257 m. Bolo- 
nija išlaisvino visus servus, priklausančius jos jurisdikcijai. Pran- 
cūzijoje iniciatyva priklausė pačiai karūnai, kuri iš dalies siekė 
pasipelnyti iš išlaisvinimo išpirkų, o iš dalies stengėsi numalšinti 
valstiečių keliamus neramumus ir užkirsti kelią valstiečių maiš- 
tams, Prancūzijoje, Anglijoje, Italijoje, Ispanijoje tapusiems tikra 
epidemija. Štai 1290 m. ir vėliau, po 1310 m., Prancūzijos karaliai 
įvairiose karūnai priklausiusiose žemėse siūlė servams laisvę, Ži- 
noma, už tam tikrą mokestį. Apie 1450 m. baudžiava buvo panai- 
kinta beveik visose vakarinėse Europos srityse, bet išliko centrinė- 
je ir rytinėje dalyje. 

Būtų nedovanotina klaida nuvertinti servų išlaisvinimo mora- 
linius ir teisinius aspektus, nes XIII, XIV ir XV a. Europos valstie- 
čiai sukildavo ne tik dėl ekonominių baudžiavos sunkumų, bet ir 
dėl to, kad jų priklausomybe būdavo labai piktnaudžiaujama ir jie 
patirdavo didžiules neteisybes. Nenuostabu, kad po Popiežių re- 
voliucijos, kurios lozungas buvo bažnyčios ir dvasininkijos laisvė, 
kitos politijos ir kitos klasės irgi pareikalavo laisvės. XII ir XIII a. 
nuskambėjo dar vienas revoliucinis šūkis - miestų laisvė. Tuo pa- 
čiu metu buvo pareikalauta laisvės valstietijai, ir šis šūkis nu- 
skambėjo dar garsiau XIV a.; buvo sakoma, kad laisvė yra natūrali 
visų žmonių būklė. Štai, skelbdama servų išlaisvinimą, 1256- 
1257 m. Bolonijos valdžia pareiškė, kad baudžiava yra žmogaus 

nuodėmingumo padarinys ir kad natūrali žmogaus būklė yra lais- 
vė. Panašiai ir Prancūzijos karaliai Liudvikas X ir Pilypas Ilgasis, 
1315 m. ir 1318 m. skelbdami servų išlaisvinimą kai kuriose karū- 
nai priklausančiose žemėse, pareiškė štai ką (ir šitie Žodžiai ne 
kartą nuaidės vėlesniais šimtmečiais): 

„Kadangi pagal prigimtinę teisę kiekvienas Žmogus turi būti gimęs 
laisvas, bet dėl tam tikrų senovinių įpročių ir papročių, išlikusių mūsų 
karalystėje,... ir galbūt dėl prosenių piktnaudžiavimų daugelis žmonių 
iš mūsų paprastos liaudies pateko į baudžiavos pančius ir kitokias 
būkles, kurios mums labai nepatinka, nes juk mūsų karalystė vadina- 
ma Frankų karalyste, mes įsakėme..., kad šitos nelaisvės būtų pakeistos 
laisve ir tiems, kas dėl gimimo ar senaties, ar neseniai dėl santuokos ar 
gyvenamosios vietos pateko į nelaisvės būklę, turi būti duota laisvė 
geromis ir patogiomis sąlygomis.“* 

Net jeigu tartume, kad Prancūzijos karaliai veidmainiavo, vis 
dėlto jie apeliavo į tokius idealus ir vertybes, kurias pripažino 
daugelis žmonių. Bent jau valstiečiai tikrai būtų pritarę, kad bau- 
džiava prieštarauja prigimtinei teisei, kad pagal tą prigimtinę teisę 
„kiekvienas turi gimti laisvas“ ir kad laisvė yra prigimtinė Žmo- 
gaus būklė. Be to, valstiečiai, be jokios abejonės, vylėsi, kad bau- 
džiavos panaikinimas padės atsirasti geresniam ekonominiam gy- 
venimui; ir net jeigu jų viltis būtų neišsipildžiusi, jų išlaisvinimas 
buvo neišvengiamas. Jo reikalavo moralinė visatos tvarka. Tačiau 
šitoks įsitikinimas nebuvo paprasčiausias prigimtinės teisės teori- 
jos padarinys. Daug labiau jis buvo istorinio patyrimo — ypač su 
dvaro teisės raida XI a. pabaigoje, XII a. ir XIII a. pradžioje susi- 
jusio patyrimo — padarinys. Juridinio asmens teisių suteikimas ser- 
vams dvaro ribose, t.y. pripažinimas, kad jie yra dvaro bendruo- 
menės „piliečiai“, turintys „dalyvavimo teisme“ teisę ir pareigą, 
jau savaime buvo slaptas iššūkis baudžiavai dar gerokai iki to 
meto, kai prasidėjo sąjūdis už jos panaikinimą. Savo ruožtu šį 
iššūkį palaikė tikėjimas teisinių sistemų - įskaitant ir dvaro teisės 
sistemą — vientisumu ir augimu ir šių [teisinių procesų] patyri- 
mas. Tikėjimas dvaro teisės vientisumu ir tokio vientisumo patyri- 
mas reikalavo, kad servai būtų traktuojami taip pat, kaip ir lais- 
vieji valstiečiai. Tikėjimas dvaro teisės augimu ir tokio augimo 


439 


II. PASAULIETINIŲ TEISĖS SISTEMŲ FORMAVIMASIS 


patyrimas reikalavo, kad bėgant laikui tokiai lygybei būtų suteik- 
ta pilnutinė teisinė išraiška. 

Taigi baudžiavos neteisingumo suvokimas teisės kontekste, jos 
pamatinio neteisėtumo suvokimas, atsiradęs kartu su įsitikinimu, 
kad šį neteisingumą gali ištaisyti įstatymas, patį servų ekonomi- 
nio eksploatavimo faktą pavertė socialiniu ir politiniu uždaviniu, 
kuriam spręsti galiausiai galėjo susivienyti visų luomų atstovai. 


11 
PREKYBOS TEISĖ 


Kaip ir feodalinei bei dvaro teisei, prekybos teisei lemtingų per- 
mainų epocha buvo XI a. pabaiga ir XII a. Kaip tik tada susifor- 
mavo moderniosios Vakarų prekybos teisės — Ilex mercatoria („pir- 
klių teisė“) —- pamatinės sąvokos ir institutai, ir, kas dar svarbiau, 
kaip tik tada prekybos teisė Vakaruose pirmą kartą buvo plačiai 
pradėta traktuoti kaip vientisa, besivystanti sistema, kaip teisės 
„kūnas“. 

Prekybos teisės pokyčiai buvo net labiau stulbinantys negu fe- 
odalinės ir dvaro teisės pokyčiai. Neformalūs, paprotiniai feoda- 
liniai ir dvaro santykiai buvo plačiai paplitę jau IX ir X a., nors 
tuo metu jie dar neturėjo sistemiškos teisinės išraiškos; tuo tarpu 
prekybiniai santykiai nuo pat Vakarų Romos imperijos žlugimo 
laikų buvo labai riboti. Žinoma, prekyba niekada nebuvo nunyku- 
si visiškai. Keliaujantys pirkliai ir toliau prekiaudavo kai kuriais 
žemės ūkio produktais, o sykiu pirkdavo bei parduodavo smul- 
kius prabangos reikmenis bei vietinių amatininkų gaminius. Eg- 
zistavo ir mugės, ir prekyvietės, nors jų buvo likę nedaug, o nuo 
romėnų laikų buvo išlikę kai kurie miestai, ypač uostamiesčiai. Ir 
vis dėlto Frankų imperija, priešingai Romos imperijai, nebebuvo 
Viduržemio jūros civilizacija su intensyvia jūrų prekyba; ne, tai 
buvo su žeme susijusi ekonominė sistema, iš visų pusių užblokuo- 
ta — pasak Henri Pirenne'o, „užkimšta“ — normanų, arabų, veng- 
rų ir slavų. Be to, skirtingai nuo Romos imperijos, Vakarų ekono- 
mika VI-X a. rėmėsi ne tūkstančiais miestų, o galbūt tik šimtu 
tūkstančių agrarinių kaimų ir dvarų. 1000 m. tik apie dvidešimt 

Vakarų Europos miestų turėjo daugiau nei keletą tūkstančių gy- 
ventojų, ir gal tik Venecijoje ir Londone gyveno daugiau kaip de- 
šimt tūkstančių žmonių. (Štai Konstantinopolis turėjo šimtus tūks- 
tančių, o gal net ir milijoną gyventojų.) 

XI ir XII a. labai sparčiai išsiplėtė žemės ūkio gamyba ir įspū- 
dingai išaugo miestų skaičius bei dydis. Tuo pačiu metu atsirado 
nauja profesionalių pirklių klasė; šitie pirkliai vykdė didelio mas- 
to komercinę veiklą tiek kaimo vietovėse, tiek miestuose. Naujas 
prekybos teisės sąvadas buvo sukurtas visų pirma tam, kad būtų 
patenkintos šios naujos pirklių klasės reikmės. 

Nors prekybos suklestėjimas ir prekybos teisės atsiradimas bu- 
vo glaudžiai susijęs su miestų suklestėjimu ir miestų teisės atsira- 
dimu, kartu jis turėjo ir svarbų nemiestišką aspektą. Prekybos iš- 
siplėtimas kaimo vietovėse pirmiausia buvo veikiau „žemdirbystės 
revoliucijos“, o ne „miestų revoliucijos“ padarinys; tiesą sakant, 
žemės ūkio augimas pats buvo miestų augimo išankstinė sąlyga. 
Šis faktas svarbus visuomenės ir ekonomikos teorijai, nes jis pa- 
neigia mintis, iškeltas tos teorinės mokyklos, kuri teigia, kad Žže- 
mės ūkio santykiai patys savaime yra neišvengiamai statiški ir 
kad prekybos raida į agrarinę visuomenę gali būti perkelta iš ša- 
lies. Jis svarbus ir visuomenės bei ekonomikos istoriografijai, nes 
paneigia mintis, iškeltas tos teorinės mokyklos, kuri tvirtina, kad 
Vakaruose „kapitalistinė epocha“ ėjo po „feodalinės epochos“. O 
iš tikrųjų XI-XII a. intensyvi prekyba egzistavo kartu su dvaro 
gamybos būdu ir su feodaliniais socialiniais bei politiniais santy- 
kiais. Nauja besiformuojanti prekybos teisės sistema - o ši teisė 
buvo kapitalistinė teisė par excellence - Vakaruose egzistavo vienu 
metu su feodalinės ir dvaro teisės sistemomis. 

Netgi neatsižvelgiant į šias teorines ir istoriografines implika- 
cijas, Vakarų komercinės teisės raida XI ir XII a. turi būti traktuo- 
jama prekybos kaimo vietovėse kontekste, o ne tik prekybos mies- 
tuose kontekste. Pavyzdžiui, anglų pirkliai gyvendavo kaimo 
vietovėse, iš dvarų pirkdavo vilną ir ją parduodavo flamandų 
pirkliams, kurie ją paskirstydavo verpėjams ir audėjams, gyvenu- 
siems Flandrijos kaimo vietovėse ir dirbusiems savo namuose; sa- 
vo ruožtu flamandų pirkliai audinius iš Flandrijos pardavinėdavo 

Anglijoje, tarptautinėse mugėse. Tokią prekybą, vaidinusią labai 
svarbų vaidmenį XI-XV a. šiaurės Europos ekonomikoje, regulia- 
vo bendra europietiška teisės visuma — prekybos teisė, kartu regu- 
liavusi miestų ir jūrų prekybą, pavyzdžiui, stiklo pardavimą iš 
Kelno į Paryžių, odos dirbinių arba kaltinės geležies pardavimą iš 
Florencijos į Barį, Rytų kraštų prieskonių ar Maroko javų parda- 
vimą, kurį organizuodavo kokia nors bendra Genujos ir Londono 
pirklių įmonė. Prekybos teisė reguliavo ne tik prekybą siaurąja šio 
žodžio prasme, bet ir kitus komercinių sandorių aspektus, įskai- 
tant pervežimą, draudimą ir finansavimą'. 

Pirklių klasės atsiradimas buvo būtina išankstinė sąlyga, lėmu- 
si tai, kad atsirado naujoji prekybos teisė. Iki XI a. pirklys Vakarų 
Europoje buvo palyginti vieniša figūra. Iš Rytų į Vakarus ir iš 
Vakarų į Rytus, žeme ir jūra keliaudavo tik pavieniai žydų, sirų ir 
graikų pirkliai. Vietiniai Europos pirkliai dažniausiai būdavo ke- 
liaujantys prekijai („pėstininkai“ (foot-men)), vaikščiodavę iš mies- 
to į miestą, iš kaimo į kaimą, iš dvaro į dvarą. Prekiaudavo ir 
neprofesionalai: dvarai, vienuolynai, kaimai (pavyzdžiui, Žvejų 
kaimai) siųsdavo savo atstovus į įvairiausias Europos sritis, kad 
tie atstovai pardavinėtų jų gaminius. 

Permainos žemės ūkyje XI ir XII a. sukūrė ir galimybę, ir būti- 
nybę sparčiai augti pirklių luomui. Atsirado didelis žemės ūkio 
produktų perteklius, kurį buvo galima parduoti. Kartu labai pa- 
daugėjo gyventojų, iš kurių galėjo atsirasti pirklių. Tačiau formuo- 
jantis feodalinei ir dvaro teisei feodalams senjorams arba dvaro 
nariams buvo teisiškai uždrausta užsiimti prekyba; būti senjoru 
arba valstiečiu, ūkvedžiu ar kitokiu dvaro pareigūnu reiškė turėti 
profesinį užsiėmimą ir jam visiškai atsidėti, nešvaistant laiko ki- 
tiems užsiėmimams; tai [socialinis] statusas. Tačiau kartu jau eg- 
zistavo teisėta ar neteisėta galimybė valstiečiams masiškai bėgti 
iš dvarų. Daug buvusių valstiečių tapdavo prekiautojais išnešio- 
tojais, o kiti traukdavo į augančius miestus, tapdavo amatininkais 
ar pirkliais. Be to, smulkių dvarininkų sūnūs iš kaimų. išeidavo į 
miestus ir ten užsiimdavo gamyba ar prekyba. Italijoje ir kai ku- 
riose kitose Europos srityse net kilmingieji kartais mesdavo žemdir- 

bystę ir imdavosi komercijos, ypač stambiosios prekybos ir finan- 
sinės veiklos. 

Sunku nustatyti tikrąjį migracijos iš kaimų į Europos miestus 
mastą. Dar sunkiau nustatyti tikrąjį pirklių klasės didėjimo mastą 
tiek miestuose, tiek už jų ribų. Tačiau galima spėti, kad jeigu 
1050 m. iš bendro Europos gyventojų skaičiaus, siekusio apie 
20 mln., keliuose šimtuose miestų gyveno keli šimtai tūkstančių 
žmonių (ir tik nedaugelyje miestų buvo daugiau nei keletas tūks- 
tančių gyventojų), tai apie 1200 m. iš bendro gyventojų skaičiaus, 
siekusio apie 40 mln., keletas milijonų žmonių gyveno tūkstan- 
čiuose miestų ir miestelių (daugelyje miestų gyveno per 20 tūks- 
tančių Žmonių, o kai kuriuose — per šimtą tūkstančių Žmonių). 
Trumpai tariant, gyventojų skaičius apytikriai padvigubėjo, o mies- 
tų gyventojų skaičius išaugo apytikriai nuo 170 iki 1070. Dėl pir- 
klių, tai galima spėti, kad 1050 m. Vakarų Europos pirklių luomas 
apėmė tūkstančius žmonių, o apie 1200 m. jų jau buvo šimtai 
tūkstančių. 

Aptariant naujos prekybos teisės sistemos formavimosi socia- 
linį ir ekonominį foną, iškyla pavojus pernelyg sutelkti dėmesį į 
technologinius ir demografinius veiksnius ir išleisti iš akių tuos 
politinius ir religinius veiksnius, kurie vadinamojoje „komercinėje 
revoliucijoje“ irgi buvo labai svarbūs. Žinoma, tie politiniai ir re- 
liginiai veiksniai buvo glaudžiai susiję ir su technologiniais bei 
demografiniais veiksniais, ir tarpusavyje. Kryžiaus Žygiai ir kolo- 
nizacija — 0 tokie buvo Popiežių revoliucijos užsienio politikos 
kariniai ir ekonominiai tikslai — skatino tiek sausumos, tiek jūrų 
prekybą su tolimais kraštais. Be to, popiežiai siekė išplėsti savo 
valdžią į Rytus — ir sausumoje, ir jūroje. Kartu naujoji popiežiaus 
partijos teologija pabrėždavo, kad bažnyčios misija — pertvarkyti 
ir išgelbėti pasaulietinę veiklą. 

Be to, esama pavojaus teisę visada traktuoti kaip socialinių ir 
ekonominių permainų padarinį ir niekada - kaip šitokių permai- 
nų sudedamąją dalį ir šiuo požiūriu kaip jų priežastį. Iš tikrųjų 
naujoji XI a. pabaigos ir XII a. jurisprudencija sukūrė komercinių 
santykių institucionalizavimo bei sisteminimo, orientuoto į nau- 
jus tvarkos ir teisingumo vaizdinius, rėmus. Be tokių naujų teisi- 

nių institutų kaip perleidžiamieji vekseliai ir ribotos atsakomybės 
bendrovės, be pasenusių prekybos papročių reformos, be komerci- 
nių teismų ir komercinės įstatymų leidybos kitos socialinės ir eko- 
nominės permainų reikmės nebūtų buvusios patenkintos. Taigi ko- 
mercinė revoliucija davė postūmį sukurti komercinę teisę, bet ir 
komercinė teisė savo ruožtu davė postūmį komercinei revoliuci- 
jai. Tiesą sakant, revoliucinės permainos įvyko ne tik komercijoje, 
bet ir visoje visuomenėje. Šioje totalinėje transformacijoje ir glūdė- 
jo tiek komercinės, tiek feodalinės ir dvaro teisės šaknys; ši trans- 
formacija nulėmė ir komercinės teisės pobūdį. 


Religija ir kapitalizmo atsiradimas 


Nors daug istorikų parodė, kad Vakarų komercinis kapitaliz- 
mas atsirado ne XVI ir XVII a., kaip paprastai manoma, o XI ir 
XII a. —- suklestėjus dvaro gamybos būdui ir feodaliniams klasi- 
niams santykiams, — kiti istorikai ir toliau laikėsi požiūrio, kad 
krikščioniškoji doktrina iki Reformacijos savo esme buvo priešiš- 
kai nusiteikusi siekio pasipelnyti atžvilgiu. Štai didis prancūzų 
visuomenės ir ekonomikos istorikas Henri Pirenne'as rašė, kad 
„Savo galinga ir palyginti sparčia raida [XII a. komercinis kapita- 
lizmas] neperdedant gali būti palygintas su XVIII a. pramonės 
revoliucija“; tačiau toje pačioje pastraipoje jis pažymi, kad „baž- 
nyčios požiūris... į komerciją buvo ne tik pasyvus, bet ir aktyviai 
priešiškas“'*. Kitame puslapyje Pirenne'as pateikia tokį teiginį, tar- 
damas, kad jis yra būdingas vėlyviesiems viduramžiams: „Retai 
pirklys gali įtikti Dievui arba negali niekada“?. Pirenne'as ir kiti 
istorikai, iliustruodami tariamą bažnyčios priešinimąsi kylančiam 
kapitalizmui, cituoja bažnyčios draudimus, nukreiptus prieš spe- 
kuliaciją ir pinigų skolinimą už palūkanas (lupikavimą) ir nurodo 
teisingos kainos doktriną. 

Taigi mes susiduriame su stulbinančiu paradoksu: sakoma, kad 
spiritus capitalisticus (Pirenne'o žodžiais tariant) atsirado tada, kai 
vyraujanti įsitikinimų sistema labiausiai pabrėždavo mistinius as- 
ketinius gyvenimo aspektus ir atpildus bei bausmes pomirtiniame 
gyvenime. Negana to, vyraujanti įsitikinimų sistema buvo grin- 

džiama visa visagalės bažnytinės hierarchijos moraline ir teisine 
valdžia — o tuo pačiu metu klestėjo komercija. 

Šiam paradoksui pašalinti buvo siūlomi įvairiausi aiškinimai. 
Pirma, buvo tvirtinama, kad bažnyčia diegė antikomercinę mora- 
linę filosofiją todėl, kad ji pati buvo stambus feodalinis žemvaldys 
ir susitapatino su konservatyvia agrarine civilizacija“. Antra, bu- 
vo tvirtinama (visai nepastebint prieštaravimo), kad bažnyčia 
praktiškai rimtai nesistengė įgyvendinti savo doktrinos apie sie- 
kio pasipelnyti nuodėmingumą, bet priešingai - leido daugybę iš- 
imčių arba paprasčiausiai žiūrėjo pro pirštus į [šios doktrinos] 
pažeidimus. Tai leido bažnyčiai pelnytis iš savo komercinės veik- 
los; kartu tai buvo daugelio pirklių luomo veiklos aspektų patei- 
sinimas. 

Šitokie ir panašūs aiškinimai verčia kelti klausimą, kaip buvo 
įmanoma sukurti tokią ekonominę sistemą, kurios pamatinės prie- 
laidos prieštaravo vyraujančiai ideologijai, ir kaip buvo įmanoma 
keturis šimtmečius palaikyti vyravimą tokios ideologijos, kurios 
pamatinės prielaidos prieštaravo ekonominei sistemai. Galima iš- 
kelti ir kitą klausimą: kaip dvi viena kitai prieštaraujančios eko- 
nominės sistemos - feodalizmas ir kapitalizmas - galėjo sugyven- 
ti tokioje visuomenėje, kurios valdantieji sluoksniai atkakliai siekė 
įamžinti vienintelę, vidujai nuoseklią įsitikinimų sistemą? 

Beje, šitokie klausimai kyla dėl tokio požiūrio į krikščioniškosios 
doktrinos bei komercinio kapitalizmo raidos santykį, kuris pagrįs- 
tas ne tik Romos katalikų bažnyčios pažiūrų, vyravusių XI-XV a,, 
bet ir XVI-XVII a. protestantų doktrinos iškraipymu. Neteisingai 
tariama, kad Romos katalikų mąstymas savo esme buvo asketiš- 
kas ir nukreiptas į aną pasaulį; iš tikrųjų XI a. pabaigoje ir XII a. 
Romos katalikų teologija atsisakė asketinio idealo, kreipiančio į 
aną pasaulį, vyravusio anksčiau ir vis dar vyraujančio Rytų sta- 
čiatikių doktrinoje. Be to, klaidingai tariama, kad Lutherio ir Cal- 
vino „protestantiškoji etika“ buvo pasaulietiškesnė, racionalistiš- 
kesnė ir individualistiškesnė, o todėl labiau suderinama su 
kapitalistine iniciatyva negu Romos katalikų moralinės doktrinos. 
Šį nesusipratimą vertėtų ištirti atskirai; tačiau reikia pažymėti, 
jog tie autoriai, kurie — kaip Maxas Weberis ir R. H. Tawney — 

pabrėžė kapitalizmo ir protestantizmo ryšį, kartu buvo įsitikinę, 
kad kapitalizmas ir feodalizmas vienas kitam prieštarauja, kad 
laiko požiūriu kapitalizmas pasirodė vėliau už feodalizmą ir kad 
Vakaruose kapitalizmas pasirodė XVI a. 

Bet jei teisinga priešinga nuomonė - būtent kad XI ir XII a. (ir 
tam tikrą laiką po to) kapitalizmas ir feodalizmas iš esmės ne- 
prieštaravo vienas kitam, o iš tikrųjų visiškai priklausė vienas nuo 
kito, - tada atsiveria perspektyva visai kitaip traktuoti tą ekono- 
minę moralę, kurią skelbė Vakarų bažnyčia. Kas Žmogui, įsitiki- 
nusiam pamatiniu feodalinių agrarinių ir kapitalistinių komerci- 
nių vertybių antagonizmu, gali atrodyti kaip veidmainystė, kitam 
žmogui, įsitikinusiam pamatiniu tų vertybių suderinamumu, gali 
pasirodyti kaip teisėtas kompromisas. 

XI a. pabaigos ir XII a. Vakarų bažnyčia - priešingai Rytų baž- 
nyčiai ir priešingai visai, Rytų ir Vakarų, bažnyčiai iki Popiežių 
revoliucijos — buvo įsitikinusi, kad komercinę veiklą galima sude- 
rinti su krikščionišku gyvenimų; ji buvo įsitikinusi ir tuo, kad su 
krikščionišku gyvenimu galima suderinti agrarinę veiklą. Jos mo- 
ralinis požiūris į turtingus pirklius iš esmės nesiskyrė nuo jos mo- 
ralinio požiūrio į turtingus žemvaldžius. Bažnyčia ir toliau skelbė 
šv. Pauliaus žodžius: „Visų blogybių šaknis yra godulystė“ 
(1 Tim 6, 10). „Šio pasaulio turtuoliams įsakyk, kad nesididžiuotų 
ir nesudėtų vilčių į nepatikimus turtus, bet viltųsi Dievu, kuris 
apsčiai visko mums teikia mūsų džiaugsmui. Tegul jie daro gera, 
lobsta gerais darbais, esti dosnūs, dalijasi su kitais“ (1 Tim 6, 17— 
18). Vienuoliškas gyvenimas, kurio šalininkai smerkė ne tik turtą, 
bet ir visas „šio pasaulio“ vertybes, ir toliau buvo laikomas arti- 
miausiu dangaus karalystei. Bet, išskyrus pavienius balsus, XI a. 
pabaigos ir XII a. Vakarų bažnyčia ne tik nesmerkė pinigų ar tur- 
tų savaime, bet, tiesą sakant, netgi skatino siekti pinigų ir turtų su 
ta sąlyga, kad toks siekis būtų nukreiptas į tam tikrus tikslus ir 
atitiktų tam tikrus principus. Tiems, kurie užsiiminėjo komercija, 
savo pasaulietinę veiklą derėjo tvarkyti taip, kad jie būtų apsau- 
goti nuo gobšumo nuodėmės. Pirkliai turėjo jungtis į gildijas, ku- 
rios galėtų atlikti religines funkcijas ir komerciniuose sandoriuose 
palaikytų dorovines normas. Toks požiūris neprieštaravo naujai 

bažnyčios orientacijai į įsikūnijimą ir dvasinio prado įkūnijimą 
pasaulyje. Taigi bažnytinė valstybė buvo pavyzdys miestui-vals- 
tybei, o bažnytinė teisė buvo pavyzdys miestų teisei ir komercinei 
teisei. Buvo nustatytas skirtumas tarp teisėtos prekybos, pagrįstos 
sąžiningumu, ir neteisėtos prekybos, pagrįstos gobšumu; skirtu- 
mas tarp prekybos, pagrįstos teisėtų reikmių tenkinimu, ir preky- 
bos, pagrįstos tik egoizmu ar apgaule; teisėtos palūkanos už pa- 
skolas buvo atskirtos nuo lupikavimo; teisinga kaina buvo atskirta 
nuo neteisingos kainos“. 

Pirenne'as teisingai iškėlė problemą, atsiradusią XII a.: naujieji 
miestų gyventojai „prarado šaknis“!?. Jie išsižadėdavo griežtai su- 
tvarkyto, tvirtas šaknis turinčio kaimo ir dvaro gyvenimo ir pa- 
tekdavo į daug palaidesnius ir daug paviršutiniškesnius gamybos 
ir komercijos santykius. Tačiau Pirenne'as ignoravo tas priemo- 
nes, kurių buvo imtasi išspręsti šiai problemai: tai buvo glaudžių 
amatininkų ir pirklių gildijų formavimas bei palyginti griežtų mo- 
ralinių ir teisinių normų, reguliuojančių visos miesto visuomenės 
gyvenimą, nustatymas. 

Krikščioniškosios visuomenės teorijos, vyravusios Vakarų ko- 
mercinių institutų formavimosi epochoje, požiūriu pirklių ekono- 
minė veikla, kaip ir kitokia pasaulietinė veikla, nebebuvo traktuo- 
jama kaip neišvengiama „grėsmė sielos išganymui“; priešingai, 
tokia veikla buvo traktuojama kaip kelias į išganymą, jei tik ji 
atitikdavo bažnyčios nustatytus principus. Šiuos principus dikta- 
vo kanonų teisė. Bažnyčios požiūriu, teisė, kurią sukūrė pirkliai, 
siekdami reguliuoti tarpusavio santykius, lex mercatoria, turėjo at- 
spindėti kanonų teisę ir jai neprieštarauti. Pirkliai ne visada buvo 
linkę su tuo sutikti. Bet jie neprieštaravo, kad jų sielų išganymas 
priklausytų nuo to, ar jų praktinė veikla atitinka teisės sistemą, 
pagrįstą Dievo valia, kiek ši valia pasireiškia protu ir sąžine. 

Taigi pirklių visuomeninė ir ekonominė veikla nebuvo perkel- 
ta už moralinės problematikos ribų. Susiklostė visuomeninė ir eko- 
nominė moralė, kuri turėjo pirklių sielas vesti išganymo keliu. Ir 
ši moralė buvo įkūnyta teisėje. Teisė buvo tiltas, prekybinę veiklą 
siejantis su sielos išganymu. 

Naujoji komercinės teisės sistema 


Tvirtinti, kad moderniosios Vakarų komercinės teisės pamati- 
nės sąvokos ir institutai susiformavo XI a. pabaigoje ir XII a., visai 
nereiškia ignoruoti tą faktą, kad šių sąvokų ir institutų kūrėjai 
daug ką perėmė iš romėnų teisės, išdėstytos iš naujo atrastuose 
Justiniano tekstuose. Romėnų teisės tekstuose buvo išdėstyta su- 
dėtinga normų sistema, reguliuojanti visokiausių rūšių sutarčių 
sudarymą, įskaitant piniginę paskolą, turto paskolą, užstatą, par- 
davimą, nuomą, partnerystę ir pavedimą (atstovavimo formą). 
Tačiau šios normos nebuvo sąmoningai konceptualizuotos; jos bu- 
vo suklasifikuotos, bet nebuvo sąmoningai susietos tarpusavyje ir 
išnagrinėtos remiantis bendraisiais principais. Negana to, nebuvo 
sąmoningai nustatyta komercinių ir nekomercinių sutarčių per- 
skyra; visos sutartys buvo traktuojamos kaip civilinės sutartys. 

Senovės Romos teisininkai irgi pripažino, kad daugelį sutarčių 
turi reguliuoti ne civilinė teisė, o paprotinė teisė, įskaitant jus gen- 
tium. Iš tikrųjų būtent jus gentium, paprotinė „tautų teisė“, taiko- 
ma tiems, kurie nebuvo Romos piliečiai, reguliavo daugumą ko- 
mercinių sandorių Romos imperijoje, ypač prekių pervežimą 
dideliais atstumais. Romos imperijos paprotinė komercinė teisė 
apėmė Rodo jūrų teisę, kuri, kaip dažniausiai manoma, atsirado 
apie 300 m. pr. Kr.; ji apėmė ir jūrų prekybos papročius, vėliau 
susistemintus rytų Viduržemio jūros pirklių. Kai kurios romėnų 
paprotinės komercinės teisės normos, taip pat kai kurios romėnų 
civilinės teisės normos Vakaruose išliko V-XI a. nepriklausomai 
nuo Justiniano tekstų; pavyzdžiui, jas galima aptikti lombardų 
teisėje, Venecijos, kuri per visą tą laiką buvo klestintis prekybos 
centras, papročiuose. 

Nepaisant to, nei neseniai atrasta romėnų civilinė teisė, nei 
menkai išlikusi romėnų paprotinė teisė, įskaitant ir jus gentium, 
nebeatitiko tų vietinių ir tarptautinių komercinių problemų, ku- 
rios iškilo XI a. pabaigos ir XII a. Vakarų Europoje. 

Visai tikėtina, kad XI a. pabaigos, XII ir XIII a. Europos univer- 
sitetų mokslininkai romanistai būtų įstengę iš romėnų tekstų su- 
kurti naują prekybos teisės visumą, kaip iš tų pačių tekstų jie sukūrė 

naują civilinės teisės visumą. Be to, visai įmanoma, kad tą patį 
būtų galėję padaryti kanonų teisės specialistai, dirbę tuose pa- 
čiuose universitetuose, padedami savo kolegų iš popiežiaus ir vys- 
kupų kanceliarijų, ypač turint galvoje tą faktą, kad bažnytinės 
korporacijos aktyviai užsiėmė komercine veikla. Tačiau tam me- 
tui būdinga, kad pirminė prekybos teisės kūrimo iniciatyva jei ir 
ne visiškai, tai vis dėlto didžia dalimi buvo atiduota patiems pir- 
kliams, kurie rengdavo tarptautines muges ir turgus, kurdavo pre- 
kybinius teismus ir steigdavo prekybines įstaigas naujuose mies- 
tuose, dygusiuose visoje Vakarų Europoje. 

Retkarčiais pirklių sukurtos prekybos teisės normos būdavo ren- 
kamos ir platinamos. Vienas ankstyviausių pavyzdžių - jūros įsta- 
tymų rinkinys, išleistas maždaug Pirmojo kryžiaus žygio (1095) 
metu. Jį išleido Amalfio respublika, įsikūrusi Tirėnų jūros pakran- 
tėje, Italijoje. Šis rinkinys pagarsėjo kaip Amalfio lentelė, ir jo au- 
toritetą laikui bėgant pripažino visi Italijos miestai-respublikos. 
Apie 1150 m. Atlanto vandenyno ir Šiaurės jūros uostamiesčiai, 
taip pat Anglijos uostamiesčiai pripažino kompiliaciją, sudarytą 
iš sprendimų dėl jūrų prekybos, priimtų Olerono - salos, esančios 
Atlanto vandenyne netoli nuo Prancūzijos krantų — teismo. Visbio 
uosto, esančio Baltijos jūros Gotlando saloje, įstatymai buvo pri- 
imti maždaug 1350 m.; jie buvo panašūs į Olerono įstatymus (ar- 
ba registrus) ir, galimas daiktas, iš jų kilę. Šių įstatymų autoritetas 
plačiai įsitvirtino aplinkinėse Baltijos jūros šalyse. Maždaug tuo 
pačiu metu Viduržemio jūros prekybiniuose centruose kaip vei- 
kianti teisė buvo priimtas rinkinys Consolato del Mare. Tai buvo 
rinkinys jūros papročių, taikomų Barselonos konsuliniame teisme, 
kilęs iš dalies iš ankstesnių rinkinių, o iš dalies iš Italijos miestų 
statutų bei kompiliacijų. Visuose šiuose rinkiniuose buvo dėstoma 
tik jūrų teisė, apėmusi ir sutartis dėl prekių pervežimo jūra. 

Tuo pačiu metu buvo sukurtas didelis teisės, reguliavusios sau- 
sumos prekybą, masyvas. Prekyvietės ir mugės egzistavo nuo VII- 
VIII a., tačiau jos buvo palyginti mažos ir neturėjo rimto teisinio 
pagrindo. Bet daugelyje miestų ir miestelių reguliariai buvo rengia- 

mos didelės tarptautinės mugės. Paplito ir tarptautinės rinkos, ypač 
uostamiesčiuose. Šios mugės ir rinkos buvo sudėtingi renginiai, ir 
formuojantis teisinėms sistemoms, tiek bažnytinėms, tiek pasau- 
lietinėms, susiklostė specialios prekybos teisės koncepcija, apėmu- 
si ne tik mugių ir rinkų paprotinę teisę, bet ir su prekyba susiju- 
sius jūros papročius bei galiausiai pačių miestų ir miestelių 
komercinius įstatymus. Sistemingai renkant ir leidžiant komerci- 
nę veiklą reguliuojančias paprotines normas, pirmenybė priklausė 
Italijos miestams. 

Taigi prekybos teisė valdė tam tikrą žmonių luomą (pirklius) 
tam tikrose vietose (mugėse, rinkose ir uostamiesčiuose); be to, ji 
valdė prekybinius santykius miestuose ir miesteliuose. Ji buvo ne- 
priklausoma nuo bažnytinės, feodalinės, dvaro, miestų ir karališ- 
kosios teisės, tačiau buvo ypač glaudžiai susijusi su miestų teise ir 
bažnytine teise. 

Prekybos teisei, kaip ir kitoms ano meto svarbiausioms teisės 
sistemoms, buvo būdingi objektyvumo, universalumo, abipusiš- 
kumo, kolektyvinio teismo, vientisumo ir augimo bruožai. Šie šeši 
bruožai ne tik parodo glaudų prekybos teisės ryšį su visa Vakarų 
teisės tradicija, bet kartu atskleidžia ir jos specifinius ypatumus. 


Objektyvumas 


Kaip ir feodalinėje bei dvaro teisėje, prekybos teisėje nuo 1000 
iki 1200 m., ir visų pirma nuo 1050 iki 1150 m., teisės ir pareigos 
tapo daug objektyvesnės ir daug tikslesnės; sumažėjo jų savavališ- 
kumas ir neapibrėžtumas. Buvo pereinama nuo paprasto papro- 
čio kaip įpročio (elgesio modelio) prie rūpestingiau apibrėžtos pa- 
protinės teisės (elgesio normų). Prekybos teisės normos ypač 
konkretėjo tada, kai būdavo užrašomos - iš dalies komercinės 
įstatymų leidybos pavidalu, bet visų pirma daugiau ar mažiau 
stereotipinių raštiškų komercinių dokumentų pavidalu. Be to, nau- 
josios sistemos objektyvumą atspindėjo tai, kad buvo labai pabrė- 
žiamas komercinių ginčų teisminio nagrinėjimo nešališkumas ir 
atsirado naujų tipų prekybiniai teismai. 


451 


II. PASAULIETINIŲ TEISĖS SISTEMŲ FORMAVIMASIS 
Universalumas 


XI a. pabaigoje ir vėliau prekybos teisės nustatomos teisės ir 
pareigos labai suvienodėjo ir tapo bendresnės; nunyko jų įvairovė 
ir ypatumai, susiję su vietine specifika. Iš dalies tai lėmė to meto 
prekybos kosmopolitinis, transnacionalinis pobūdis. Visoje Euro- 
poje reguliariai ir tam tikrose numatytose vietose būdavo rengia- 
mos didelės tarptautinės mugės; jos būdavo rengiamos ir nuolati- 
nes prekyvietes turinčiuose miestuose, į kuriuos suvažiuodavo 
pirkliai iš daugelio šalių. Transnacionalinės prekybinės asociacijos 
steigdavo nuolatines atstovybes svarbiausiuose komerciniuose Eu- 
ropos centruose. Transnacionalinė prekyba dažnai nustelbdavo vie- 
tinę prekybą ir teikė modelį visoms komercinėms operacijoms. 

Universalų prekybos teisės pobūdį — ir jai formuojantis, ir vė- 
liau — pabrėžia visi apie ją rašę autoriai. 1473 m. Anglijos kancle- 
bus nagrinėjami „kanclerio teisme pagal prigimtinę teisę..., kurią 
kai kas vadina prekybos teise ir kuri yra universali pasaulio tei- 
sė“. Pirmojoje angliškoje knygoje, skirtoje prekybos teisei, Con- 
suetudo vel Lex Mercatoria, arba senoji prekybos teisė (Consuetudo 
vel Lex Mercatoria, or the Ancient Law Merchant, 1622) jos autorius 
Gerardas Malynesas tvirtina: „Aš pavadinau šią knygą pagal se- 
novinį pavadinimą Lex Mercatoria..., kadangi tai yra paprotinė 
teisė, pripažinta visų karalysčių ir respublikų autoriteto, 0 ne tei- 
sė, įsteigta kokio nors valdovo suvereniteto“'?*. O XVIII a. viduryje 
Blackstone'as rašė štai ką: „Prekybos reikalus reguliuoja jos pačios 
teisė, vadinamoji prekybos teisė arba Lex Mercatoria, kuriai prita- 
ria ir į kurią atsižvelgia visos tautos, ir, skyrium imant, ji yra 
laikoma dalimi anglų teisės, sprendžiančios pirklių bylas bendrų 
normų pagrindu, o šios normos taikomos visiems komerciniams 
reikalams, susijusiems su vidaus prekyba, pavyzdžiui, vekselių su- 
darymui, priėmimui ir perdavimui“ B. 

XII a. Europoje prekybos teisės transnacionalinis pobūdis buvo 
labai svarbi svetimšalių pirklių teisių apribojimų, paremtų vietine 
teise, atsvara ir apskritai rimta apsauga nuo vietinių įstatymų ir 
papročių nulemtų kaprizų. Anglijoje Vestminsterio statute (1275) 

buvo skelbiama: „Įsakome, kad bet kokiame mieste, apskrities cen- 
tre, mugėje ar turguje svetimšalis, atvykęs į mūsų karalystę, nebū- 
tų areštuotas dėl kokios nors skolos, kurios atžvilgiu jis nėra nei 
skolininkas, nei laiduotojas“. Tačiau ne visos kitos šalys uždraudė 
areštuoti svetimšalius už jų tėvynainių skolas; pavyzdžiui, šiau- 
rės Italijoje daugybė miestų sutarčių „lėtai ir su pertrūkiais užtik- 
rino italams tokią apsaugą“!*. Šiuo ir kitais požiūriais judėjimas 
suvienodinimo link buvo laipsniškas procesas. Netgi tarptautinių 
mugių papročiai ne visur buvo vienodi. Tačiau apskritai prekybi- 
nius sandorius reguliuojančių įstatymų ir papročių skirtumai įvai- 
riose šalyse ir vietovėse nebuvo žymūs. Williamas Mitchellas rašė: 
„Kiekviena šalis, galima sakyti, kiekvienas miestelis turėjo savitą 
prekybos teisę, tačiau tai buvo tos pačios rūšies savitumai. Pa- 
grindiniai principai ir svarbiausios normos visur buvo vienodos 
arba vienodėjo.“! 

„Svetimšaliams pirkliams“ tekdavo bijoti ne tik diskriminaci- 
nio traktavimo pagal vietinę teisę, bet ir piratų bei pakelės plėšikų 
prievartos, taip pat vietinių mokesčių tarnybų godumo. Kad būtų 
apsisaugota nuo kelionėje gresiančių pavojų, jūrų prekyba daž- 
niausiai vykdavo pakrantėse, laivų vilkstines lydėdavo apsauga, 
Oo sausumoje pirklys keliaudavo apsiginklavęs ir dažniausiai kartu 
su kitais pirkliais, karavanais. Tačiau pirkliai niekaip negalėjo ap- 
siginti nuo muitų, kurie, pavyzdžiui prie Reino būdavo tokie di- 
deli ir tokie įvairūs, kad nusipelnė pavadinimo furiosa Teutonicorum 
imsania („Teutonų beprotybė ')Y*. Prancūzijoje net po 1431 m. refor- 
mos prie Luaros ir jos intakų dar išliko apie 130 muitų rūšių". 

Tas faktas, kad svetimšalis pagal vietinius įstatymus dažnai 
būdavo beteisis ir nebūdavo ginamas vietinių valdovų, lėmė tai, 
kad pačių pirklių teisės universalumas tapo neatidėliotina būtiny- 
be. Laikui bėgant universalią prekybos teisę pradėjo ginti stiprė- 
jančios centrinės politinės valdžios. Vieną iš seniausių tokios ap- 
saugos pavyzdžių galima rasti Didžiojoje laisvių chartijoje (1215), 
kur sakoma: „Tegul visi pirkliai saugiai atvyksta į Angliją ir iš jos 
išvyksta, ir tegul jie gyvena Anglijoje ir keliauja per ją žeme ir jūra 
pardavinėdami ir pirkdami, būdami laisvi nuo įstatymo nustaty- 
tų muitų ir laikydamiesi senovinių ir teisingų papročių“'*. Galiau- 

siai tokia apsauga — Anglijoje ir kitur — išsiplėtė tiek, kad viešoji 
valdžia padėdavo vykdyti prekybinių teismų sprendimus. Štai 
1292 m. Londono pirklys vardu Lukas buvo apkaltintas tuo, kad 
patyliukais dingo iš Lino mugės, nesumokėjęs 31 svaro už prekes, 
jo nupirktas iš vokiečių pirklio, ir atsisakė stoti prieš mugės teis- 
mą, kad atsakytų į kaltinimus, pateiktus remiantis prekybos teise, 
ir „dėl tokio poelgio joks svetimšalis pirklys nebenorėjo nieko par- 
duoti Londono piliečiams, kol jie nesumokėjo visko..., juos vadin- 
damas nesąžiningais skolininkais“. Lukas iš Lino pabėgo į Sent- 
Botolfą, po to į Linkolną, po to į Halį, o galiausiai į Londoną, visą 
laiką persekiojamas vokiečio. Londono pirklių, būgštavusių dėl sa- 
vo reputacijos, prašymu Lukas buvo uždarytas į Londono Tauerį, 
o po to jo byla buvo peržiūrėta karaliaus tarybos, remiantis „ha- 
beas corpus“ principu“. 

Be to, pasaulietiniai valdovai padėdavo apsaugoti prekybos tei- 
sės universalų pobūdį, sudarydami tarpusavio sutartis. Bent jau 
nuo XII a. Italijos miestai sudarydavo dvišales sutartis, pagal ku- 
rias kiekviena šalis įsipareigodavo kitos šalies piliečiams leisti lais- 
vai apsigyventi jos teritorijoje, turėti čia nuosavybę, verstis ama- 
tais ir prekyba, lankyti pamaldas ir kreiptis į teismus*. Šių sutarčių 
pagrindu dažnai būdavo steigiami nešališki pirklių tribunolai, tu- 
rėdavę spręsti komercinius ginčus tarp abiejų sutarties partnerių 
piliečių. Šie ginčai turėdavo būti sprendžiami greitai ir pagal pre- 
kybinį paprotį, o jei papročio, susijusio su ginčytinu reikalu, nebū- 
davo, ginčas turėdavo būti sprendžiamas pagal „švarią sąžinę“?!. 
Be to, XII a. Anglijos karaliaus Henriko II ir Kelno miesto sutartis 
Kelno piliečiams užtikrino ne mažiau palankią padėtį negu toji 
padėtis, kuria naudojosi anglų pirkliai. Galima spėti, kad tai pats 
seniausias išlikęs „nacionalinio režimo“ straipsnio pavyzdys ir mo- 
derniosiose komercinėse sutartyse fiksuojamo „didžiausio palan- 
kumo“ režimo pirmtakas?*, 


Teisių abipusiškumas 


Teisių abipusiškumo principas buvo naujos prekybos teisės, at- 
siradusios XI a. pabaigoje ir XII a., šerdis. Žinoma, pats abipusiš- 
kumas „tu — man, aš - tau“ prasme buvo bet kokios prekybos 

visose civilizacijose šerdis, nes bet kokia prekyba suponuoja tai, 
kad komercinių sandorių partneriai apsikeičia įsipareigojimais ar 
pelnais. Pardavėjas išsiskiria su prekėmis, o pirkėjas — su savo 
pinigais; skolintojas duoda lėšas, o skolininkas įsipareigoja grąžin- 
ti gautą sumą plius pridėtinę sumą; pervežėjas imasi nugabenti 
prekes, o pardavėjas ar pirkėjas įsipareigoja apmokėti pervežimą. 
Kiekvienas ką nors aukoja, ir abu galiausiai tikisi gauti pelną. Ta- 
čiau teisių abipusiškumo principas, kaip jis Vakaruose buvo pra- 
dėtas traktuoti nuo XI a. pabaigos ir XII a. pradžios, apima ir šį tą 
daugiau, o ne tik paprastus mainus: idealiu atveju jis apima 5ą- 
naudų ir pajamų lygybės elementą, taip pat sandorio šalių lygy- 
bės, t.y. mainų garbingumo, elementą. Savo ruožtu šis elementas 
turi du aspektus — procedūrinį ir materialųjį. Procedūriniu požiū- 
riu, mainų reikia imtis garbingai, t.y. neverčiamam, neapgaudinė- 
jant ar kitaip nepiktnaudžiaujant kitos šalies valia ar Žinojimu. 
Materialiu požiūriu, netgi tokie mainai, kuriems šalys ryžosi sa- 
vanoriškai ir sąmoningai, nė vienai šaliai neturi kainuoti tiek, kad 
išlaidos būtų visiškai neproporcingos laukiamam pelnui. Be to, 
tokie mainai neturi būti nederamai nuostolingi trečioms šalims 
arba visuomenei. 

Ir procedūrinį, ir materialųjį teisių abipusiškumo aspektą im- 
plikuoja jau pats terminas „teisė“, kaip Vakaruose jis buvo su- 
prantamas XI a. pabaigoje. Teisės būtinai traktuojamos kaip visos 
teisės sistemos dalis. Jų pobūdį nulemia šios sistemos tikslai. Šie 
tikslai mažių mažiausiai apima tam tikrą apsaugą nuo tam tikrų 
negarbingumo rūšių komerciniuose sandoriuose. 

Procedūrinio abipusiškumo principas buvo labai išvystytas Po- 
piežių revoliucijos epochos jurisprudencijoje. Pavyzdžiui, kanonų 
teisė pabrėždavo teisingumo principus sudarant sutartis. Kaip 
prisiektinis įsipareigojimas bažnytiniams teismams suteikdavo su- 
tarčių jurisdikciją, taip ir sąžiningumas (bona fides) pats savaime 
būdavo būtinas sutarties sudarymo matas. Kanonų teisėje apgau- 
lės, prievartos ir klaidos sąvokos buvo susietos į sudėtingą teoriją, 
kuri, viena vertus, pagrindė šalių laisvę duoti saistančius paža- 
dus, bet, kita vertus, šalis saugojo nuo apgavysčių. Bet visų pirma 
buvo ištaisytas germanų liaudies teisėje vyravęs priesaikų forma- 

lizmas. Priešingai ir germanų, ir senesnei romėnų teisei, naujoji ka- 
nonų teisė, grindžiama naujuoju romanistiniu teisės mokslu, ne tik 
pripažino neformalių žodinių susitarimų galioseną, bet kartu atsi- 
sakė pripažinti daugumą pačių formaliausių susitarimų (prisie- 
kiant arba raštišku susitarimu, sutvirtintu antspaudu), jei šalys juos 
sudarė prisidengdamos apgaule ar net dėl nesusipratimo, dėl kurio 
įsipareigojęs asmuo buvo neatsakingas. Su tam tikromis modifika- 
cijomis šiuos principus perėmė naujoji prekybos teisės sistema. Jie 
atspindėjo procedūrinio abipusiškumo sudarant sutartis principą. 
Materialiojo teisių abipusiškumo principas, nors ir ne toks iš- 
vystytas, atsispindėjo kanonistų lupikavimo ir teisingos kainos dok- 
trinose?. Šios doktrinos pasižymėjo daugeliu subtilių išlygų, rei- 
kalingų tam, kad būtų pritaikytos komercijos reikmėms. Buvo 
leidžiama imti teisėtas palūkanas. Nepaisant to, pirkliai dažnai 
priešindavosi kanonistų pastangoms reguliuoti prekybinę prakti- 
ką ir ypač jų pastangoms prekyboje įtvirtinti bažnytinę jurisdikci- 
ją. Vėlyvas, tačiau laikotarpiui nuo XI a. pabaigos iki XIII a. pra- 
džios būdingas pavyzdys — Genujos dožo ir seniūnų tarybos 
1369 m. išleistas įsakas, kuriuo buvo nustatyta didelė bauda, sumo- 
kama kiekvienam asmeniui, kuris kreipiasi į bažnytinį ar kitokį 
teismą argumentuodamas tuo, kad jo sudaryta komercinė sutar- 
tis, pvz., draudos arba valiutos keitimo sutartis, yra lupikiška, prieš- 
tarauja kanonų teisei arba yra neteisėta dėl kitų priežasčių“. 
Pirklių ir bažnytininkų konfliktas dėl kanonų teisės taikomu- 
mo komercinėms sutartims neatspindėjo kokio nors pamatinio nuo- 
monių skirtumo sutarties laisvės pajungimo moraliniams priesa- 
kams klausimu. Pirkliai patys netikėjo individo teise praturtėti bet 
kuria kaina. Nors jie ir nemanė, kad komercinė veikla turi būti 
saistoma vienuoliško gyvenimo moralinių normų, jie neneigė, kad 
ji yra pavaldi teisingos kainos principui, įstatymui dėl lupikavimo 
ir kitoms panašioms garantijoms prieš prievartinius ar nemora- 
lius susitarimus. Jie laikė neginčytina bažnyčios viršenybę mora- 
lės klausimais. Tačiau jie gynė savo santykinę autonomiją komer- 
cinės teisės srityje, ir bent jau teoriškai bažnyčia neneigė šitokios 
jų autonomijos. Todėl jų pateikiamos formuluotės galėjo skirtis 
nuo bažnytinių formuluočių, kaip jų jurisdikcija galėjo skirtis nuo 

bažnytinės jurisdikcijos; ir kiekviena iš dviejų skirtingų formuluo- 
čių galėjo būti laikoma teisėta, kaip ir kiekviena jurisdikcija irgi 
galėjo būti laikoma teisiškai pagrįsta. Tai buvo scholastinė dialek- 
tika, perkelta į veiksmą. Prekybinė bendruomenė turėjo savo teisę, 
lex mercatoria, kaip bažnyčia irgi turėjo savo teisę, jus canonicum. 
Žinoma, pirkliai buvo bažnyčios nariai, o todėl buvo pavaldūs 
kanonų teisei, bet kartu jie buvo prekybinės bendruomenės nariai, 
o todėl pavaldūs prekybos teisei. Kai tarp šių dviejų teisės visumų 
kildavo konfliktas, ne visada būdavo aišku, kuri turi pirmenybę. 
Abi galėjo būti teisingos. Tik laikas galėjo pašalinti šį konfliktą. 
Taigi procedūrinis ir materialusis teisių abipusiškumas, kuriuo 
rėmėsi ir pirkliai, ir bažnytininkai, turi būti traktuojamas ne kaip 
abstraktus principas, o kaip principas, skelbtas ir vykdytas kon- 
krečiose bendruomenėse. Pirkliai sudarė savavaldę bendruomenę, 
padalytą į religines brolijas, gildijas ir kitokius junginius. Šis isto- 
rinis faktas paaiškina visus iš jo kylančius naujosios prekybos tei- 
sės sistemos bruožus - jos objektyvumą, universalumą, teisių abi- 
pusiškumą, kolektyvinį teismą, vientisumą ir augimą. 


Kolektyvinis teismas: komerciniai teismai 


Komercinius teismus sudarė rinkų ir mugių teismai, pirklių 
gildijų teismai ir miestų teismai. Nors gildijų ir miestų teismai 
nagrinėdavo ne tik komercines bylas, jų komercinė jurisdikcija bu- 
vo pakankamai plati, todėl juos galima traktuoti kaip komerci- 
nius teismus. 

Rinkų ir mugių teismai, kaip ir senjorų bei dvarų teismai, buvo 
neprofesionalūs bendruomenės tribunolai; teisėjus rinkdavo rin- 
kos arba mugės pirkliai iš savo tarpo. Gildijų teismai irgi buvo 
neprofesionalūs tribunolai, paprastai sudaryti iš gildijos vyresnio- 
jo arba jo atstovo, bet dažnai gildijos vyresnysis pasirinkdavo du 
arba tris gildijos narius, kurie posėdžiaudavo svarstant prekybi- 
nes bylas. Su pirkliais posėdžiautojais kartais posėdžiaudavo ir 
profesionalus teisininkas. Teisiniais formalumais dažnai rūpinda- 
vosi profesionalūs notarai, atlikdavę teismo sekretorių pareigas“. 
Miestų prekybinius teismus dažnai irgi sudarydavo pirkliai, iš- 

rinkti kompanionų. Milano įstatymas, išleistas 1154 m., įteisino 
„pirklių konsulų“ išrinkimą spręsti komercinėms byloms, ir ši kon- 
sulinių pirklių teismų sistema paplito daugelyje Italijos miestų. 
Svetimšaliams pirkliams ji leido rinkti teisėjus iš savo tėvynainių 
tarpo. Pirklių konsulų teismai, atsiradę šiaurės Italijos miestuose- 
respublikose, palaipsniui išplėtė savo jurisdikciją visoms miesto 
prekybinėms byloms. Kiti Europos miestai perėmė itališką pirklio 
konsulo instituciją arba sukūrė panašias institucijas, kur komerci- 
nės bylos būdavo nagrinėjamos teisėjų pirklių. Kai kuriose šalyse 
savo valdžią pirklių gildijoms, miestų rinkoms ir mugėms įtvirti- 
no karalius, bet ir po to prekybos teisę apskritai vykdydavo teisė- 
jai pirkliai. 

Laikui bėgant įvairiose Vakarų Europos srityse atsirado kitų 
tipų komerciniai teismai. Anglijoje, Velse ir Airijoje buvo įsteigti 
vadinamieji „turgavietės teismai“ (courts of the staple); jie veikė 
keturiolikoje miestų, kuriuose klestėjo prekyba tam tikrais anglų 
„turgaus“ produktais — visų pirma vilna, oda ir švinu. Daugiau- 
siai šiuo verslu vertėsi italų, flamandų ir vokiečių pirkliai. Šitiems 
„svetimšaliams pirkliams“ anglai pasiūlė apsaugą šiuose turga- 
viečių miestuose, ir pagal Turgaviečių statutą (1353 m.) kiekvieno 
tokio miesto pirkliai, taip pat jų tarnai ir šeimynos nariai buvo 
pavaldūs „prekybos teisei, apimančiai visus turgavietės reikalus, 
o ne bendrajai krašto teisei, ne miestų, miestelių ir kitokių gyven- 
viečių papročiams“. Šie asmenys buvo pavaldūs turgavietės teis- 
mo jurisdikcijai, o šiam teismui pirmininkavo miesto meras, kurį 
vieneriems metams rinkdavo „pirklių, tiek svetimšalių, tiek natū- 
ralizuotų svetimšalių, bendrija“. Taigi svetimšaliai pirkliai daly- 
vaudavo Anglijos miestų merų rinkimuose! Meras privalėdavo 
„išmanyti prekybos teisę“ ir teisti pagal ją. Teismo procesai, ku- 
riuose dalyvaudavo svetimšalis pirklys ir anglas, reikalavo miš- 
raus prisiekusiųjų teismo, sudaryto pusiau iš svetimšalių, pusiau 
iš Anglijos valdinių. Apeliacijos galėjo būti paduodamos kancle- 
riui ir karaliaus tarybai“. 

Dar vienas komercinių teismų tipas buvo vietiniai jūrų teismai 
uostamiesčiuose, turėję jurisdikciją tiek komercinėms, tiek su jūros 
verslu susijusioms byloms, įskaitant prekių pervežimą jūra. Šitie 

teismai — vadinamieji admiraliteto teismai — posėdžiaudavo kran- 
te „nuo potvynio iki potvynio“. 

Visų tipų komerciniuose teismuose procedūra pasižymėjo grei- 
tumu ir neformalumu. Laiko būdavo skiriama nedaug: mugės teis- 
muose nuosprendis turėdavo būti paskelbiamas, kol pirklių kojos 
dar būdavo dulkėtos, jūrų teismuose — „nuo potvynio iki potvy- 
nio“, gildijų ir miestų teismuose — „nuo vienos dienos iki kitos“. 
Dažnai būdavo draudžiamos apeliacijos. Paprastai būdavo atsi- 
sakoma ne tik profesionalių teisininkų, bet kartu vengiama ir tech- 
ninės teisinės argumentacijos, kuri keldavo nepasitenkinimą. Teis- 
mas turėjo „vadovautis teisingumu..., kuris reikalauja, kad 
kiekvienas Žmogus būtų priimtas, papasakotų apie reikalą... ir pa- 
sakytų viską, ką tik gali“, savo naudai. Tipiškas pirklių gildijos 
statutas nustatydavo, kad komercinės bylos „turi būti sprendžia- 
mos ex aeguo et bono; nedera leistis į ginčą dėl įstatymo subtily- 
bių“7. Šitie procedūriniai bruožai komercinę teisę labai skyrė nuo 
formalistinės miestų ir karališkųjų teismų procedūros, o kartu ir 
nuo raštiškos kanonų teisės procedūros paprastose bylose. 

Tačiau prekybinių teismų procedūra buvo giminiška glaustai 
(skirtingai nuo paprastosios) bažnytinių teismų procedūrai. Glaus- 
tą procedūrą ypatingų bylų atveju, įskaitant komercines bylas, įtei- 
sino 1306 m. išleista popiežiaus bulė — dekretalija „Saepe Contin- 
git“ (pavadinta pagal pradinius žodžius „Dažnai nutinka“). Bulėje 
buvo kalbama apie kartais pasitaikančius atvejus, kai popiežius 
perduoda bylas (bažnytiniams) teisėjams nurodydamas, kad pro- 
cedūra būtų „paprasta ir aiški, ir be paprastosios procedūros for- 
malios argumentacijos bei iškilmingų taisyklių“. Paaiškinant ši- 
tuos žodžius bulėje buvo sakoma, kad tokios bylos atveju teisėjui 
nebūtina reikalauti raštiško skundo, kad jam nebūtina reikalauti 
įprastinių šalių pasisakymų, kad jis gali spręsti bylą net atostogų 
metu, kad jis turi atmesti delsiamąsias išimtis (dilatory exceptions) 
ir kad jis turi atmesti apeliacijas, galinčias uždelsti bylos sprendi- 
mą, taip pat nepaisyti advokatų, prokurorų, šalių ir nereikalingų 
liudytojų „šūksnių“. Tokiose bylose, buvo sakoma bulėje, teisėjas 
„turi apklausti šalis arba joms reikalaujant, arba, jei to reikalauja 
teisingumas, savo iniciatyva“?. Ši dekretalija buvo perimta vėles- 

nių itališkų statutų, kurių pagrindu buvo steigiami prekybiniai 
teismai; be to, ji įtakojo vokiečių, prancūzų ir anglų komercinius 
ir jūrų teismus, įskaitant Anglijos kanclerio teismo teisingumo ju- 
risdikciją. 

Anglijoje prekybinės teisenos greitumą pabrėžė Bractonas, ra- 
šęs, kad esama tam tikrų Žmonių luomų, „kuriems reikia turėti 
greitą teismą, pvz., pirkliams, kuriems teisingumą duoda Court 
Pepoudrous“ („turgaus“ arba „dulkėtų kojų“ teismai mugėse ir 
turgavietėse)“. 

Žinoma, greitos, neformalios ir teisingos procedūros komerci- 
niuose teismuose principas buvo reakcija į prekybos reikmes. Ta- 
čiau tokia reakcija buvo įmanoma tik todėl, kad komercinių teis- 
mų sistema turėjo bendruomeninį, kolektyvinį pobūdį. Kaip ir kiti 
prekybos teisės bruožai — jos objektyvumas, universalumas, teisių 
abipusiškumas, vientisumas, augimas, - komercinio teismo ben- 
druomeninis pobūdis (t.y. pirklių dalyvavimas sprendžiant pre- 
kybinius ginčus) gali būti traktuojamas kaip abstraktaus teisingu- 
mo principas, kaip teisinis idealas. Šitokiu požiūriu jį galima 
vertinti ir neigiamai, ir teigiamai, nes, padėdamas spręsti konkre- 
čias komercines bylas pagal teisingumo teisę, kartu jis padėjo ko- 
mercinei teisei išsivaduoti nuo bažnyčios, karaliaus ir net miesto 
kontrolės ir išsaugoti pirklių privilegijas. Bet komercinių bylų ko- 
lektyvinį teismą reikia vertinti ir istoriškai, kaip vieną iš pirklių 
luomo ir jo teisės santykinės autonomijos aspektų, atsiradusių Va- 
karų teisės tradicijos formavimosi epochoje, - autonomijos, susiju- 
sios su visuotiniu vakarietiškos teisės vieningumu, pasireiškusiu 
dvasinės ir pasaulietinės valdžios sąveika, o pasaulietinėje srity- 
je - feodalinės, dvaro, komercinės, miestų ir karališkosios teisės 
sistemų sąveika. 


Prekybos teisės vientisumas 


Vakarų prekybos teisė XI a. pabaigoje, XII a. ir XIII a. pradžioje 
tapo vientisa principų, sąvokų, normų ir procedūrų sistema. Įvai- 
rios teisės ir pareigos, susijusios su komerciniais santykiais, buvo 
pradėtos interpretuoti racionaliai - kaip visos teisės visumos, /ex 

mercatoria, sudedamosios dalys. Daug įvairiausių komercinių tei- 
sinių institutų, įsteigtų tuo metu - pavyzdžiui, perleidžiamieji vek- 
seliai, kredito garantijos ir bendros įmonės, — kartu su daugybe 
tuo metu pertvarkytų senesnių teisinių institutų buvo traktuojami 
kaip aiškiai apibrėžta ir rišli sistema. 

Štai kokie Vakarų prekybos teisės skiriamieji bruožai susifor- 

mavo per tuos šimtmečius: 

— kilnojamojo turto nuosavybės teisė buvo griežtai atskirta nuo 
nekilnojamojo turto (žemės ir su ja susijusio nekilnojamojo 
turto) nuosavybės teisės; 

— buvo pripažinta, kad sąžiningo kilnojamojo turto pirkėjo tei- 
sės turi pirmenybę prieš tikrojo savininko teises“; 

— ankstesnis reikalavimas pristatyti prekes perduodant nuosa- 
vybės teises buvo pakeistas simboliniu pristatymu, t.y. nuo- 
savybės teisės (ir rizika nuosavybę prarasti ar patirti žalą) 
buvo perduodamos perduodant pervežimo ar kitokius doku- 
mentus; 

— buvo sukurta kilnojamojo turto valdymo teisė, nepriklauso- 
ma nuo nuosavybės teisės“; 

— buvo pripažinta neformalių žodinių susitarimų galiosena per- 
kant ir parduodant kilnojamąjį turtą; 

— buvo apribotos pretenzijos dėl garantijos sulaužymo, viena 
vertus, ir, kita vertus, sukurta prekių kokybės ir tinkamumo 
parduoti (marchandise loyale et marchande) numanomų ga- 
rantijų doktrina; 

— buvo nustatytas objektyvus nuostolių dėl prekių nepristaty- 
mo matas, pagrįstas sutartinės ir rinkos kainos skirtumu, kar- 
tu buvo nustatyta fiksuota piniginė bauda už tam tikrų tipų 
sutarčių sulaužymą; 

— buvo sukurti komerciniai dokumentai, tokie kaip vekselis ir 
skolinis pasižadėjimas, taip pat jų pertvarkymo į vadinamą- 
sias abstrakčiąsias sutartis mechanizmas; abstrakčių sutar- 
čių atveju dokumentas ne tik liudija patį sutarties faktą, bet 
ir pats savaime įkūnija sutartį, yra sutartis ir gali būti nepri- 
klausomo ieškinio objektų; 

— buvo sugalvota vekselių ir skolinių pasižadėjimų perleidžia- 
mumo sąvoka, todėl sąžiningas asmuo, kuriam būdavo per- 
leidžiami tokie dokumentai, turėjo teisę į tai, kad trasantas 
ar vekselio išdavėjas jam sumokėtų net ir tuo atveju, jeigu 
pastarasis galėjo kuo nors apkaltinti (pvz., apkaltinti apgau- 
le) pirminį vekselio savininką; 

— buvo sugalvotas kilnojamojo turto įkeitimas (chattel mort- 
gage); buvo nustatytos pardavėjo teisės, leidžiančios jam už- 
dėti areštą skolininko turtui, kol bus sumokėta skola; be to, 
buvo nustatytos kitos turtinės garantijos; 

— buvo įvestas bankroto įstatymas, turint galvoje sudėtingos 
komercinio kredito sistemos egzistavimą; 

— buvo sukurti lydraščiai ir kiti prekių pervežimo dokumentai; 

— buvo išplėstas antikinis graikų ir romėnų sukurtas jūrų kredi- 
tas ir išrasta bodmerėjos paskola (bottomry loan), apdrausta 
teise uždėti areštą kroviniui arba teise į paties laivo dalį; tai 
buvo užjūrio prekybos finansavimo ir draudos priemonė“*; 

— graikų ir romėnų sukurta individualistiškesnė bendrovės (so- 
cietas) sąvoka buvo pakeista kolektyviškesne sąvoka, apėmu- 
sia bendrą nuosavybę, kuria disponavo bendrovė kaip 
vienetas (unit), o vieno kompaniono teisės ir pareigos išlik- 
davo ir mirus kitam kompanionui; 

— buvo sukurtas bendrų įmonių (commenda) kaip tam tikrų ak- 
cinių kompanijų, kur kiekvieno investuotojo atsakomybė bu- 
vo proporcinga jo indėliui, institutas; 

— buvo išrasti firmos ženklai ir patentai; 

— buvo įsteigtos viešosios paskolos, apdraustos obligacijomis ir 
kitais vertybiniais popieriais; 

— buvo įsteigtas depozitinių bankų institutas“. 

Taigi daugelis — jeigu ne dauguma - šiuolaikinės komercinės 
teisės sistemos struktūrinių elementų susiklostė šioje epochoje. Juose 
glūdėjo tam tikri pamatiniai teisiniai principai, kuriuos pripažino 
visos to meto teisinės sistemos ir kurie buvo pritaikyti tam tik- 
roms konkrečioms prekybinės bendruomenės reikmėms. Visų pir- 
ma tai buvo sąžiningumo principas, konkrečiai pasireiškęs tuo, 
kad buvo sukurti nauji kredito dokumentai, ir juridinio asmens 

principas, konkrečiai pasireiškęs tuo, kad buvo sukurtos naujo ti- 
po verslo asociacijos. 

Kredito formos. Kadangi apmokėjimas natūra XII a. tapo išim- 
timi, pradėjo plisti nauji komercinių sutarčių tipai, apimantys kre- 
dito panaudojimą. Tiesą sakant, pats apmokėjimas grynais buvo 
tam tikras kreditinis sandoris, nes neegzistavo suvereni valstybė, 
galėjusi garantuoti pinigų vertę, o apyvartoje buvo daug įvairiau- 
sių rūšių monetų. 

Svarbiausios pardavėjų pirkėjams teikiamo kredito formos bu- 
vo skoliniai pasižadėjimai ir vekseliai. Pirkėjas arba pasirašydavo 
pardavėjui skirtą dokumentą, pasižadėdamas sumokėti jam „tam 
tikrą pinigų sumą arba tam tikru metu ateityje, arba pateikus do- 
kumentą; arba jis išduodavo čekį (vekselį) trečio asmens vardu 
(„X-ui: sumokėti Y-ui iš mano sąskaitos“), irgi apmokamą arba 
tam tikru nustatytu laiku, arba jį pateikus. Komerciniais doku- 
mentais naudojosi jau arabai XI ir XII a. Viduržemio jūros preky- 
boje, bet atrodo, kad tie dokumentai nebūdavo traktuojami kaip 
„abstrakčios sutartys“, t.y. kaip įsipareigojimai, nepriklausomi nuo 
jų priežastimi buvusių sutartinių santykių. Kai XI a. pabaigoje ir 
XII a. tokie dokumentai paplito Vakaruose, jie ne tik įgijo nepri- 
klausomų įsipareigojimų pobūdį, kaip ir patys pinigai, bet kartu 
įgijo ir kitą pinigų bruožą, būtent perleidžiamumą. Asmuo, išda- 
vęs čekį (arba pateikęs vekselį), dokumentą padarydavo apmoka- 
mą jo pateikėjui arba „jo potvarkiu“*'. Tai reikšdavo, kad bet koks 
asmuo, kuriam pateikėjas perduodavo šį dokumentą (jį patvirtin- 
damas ar kaip nors kitaip), įgydavo neribotą teisę reikalauti ap- 
mokėjimo iš išdavusio čekį ar pasirašiusio vekselį asmens, net jei- 
gu tas asmuo turėjo pagrįstų kaltinimų (pvz., kaltinimą apgaule) 
pirminiam dokumento pateikėjui. Svarbu buvo tik tai, kad asmuo, 
kuriam buvo perduota teisė į vekselį, būtų jį gavęs sąžiningai ir 
nežinodamas apie apgaulę arba kitokias kliūtis. Buvo tariama, kad 
dokumentas eis iš rankų į rankas. Panašiai ir vekselis, kuris turi 
būti apmokėtas jo pateikėjui arba „savininkui“, galiodavo bet ko- 
kio sąžiningo turėtojo rankose. 

Nei kredito dokumentų sąvoka, nei jų perleidimo praktika ne- 
buvo Žinoma senajai romėnų ar germanų teisei; šis institutas ne- 

išsivystė iki racionalios sąvokos ar sąmoningos praktikos musul- 
monų pasaulyje ir tarp kitų tautų Viduržemio jūros pirklių VIII- 
X a. Tai, kad XI a. pabaigoje ir XII a. Vakarų pirkliai sukūrė šią 
sąvoką, buvo atsakymas į tuo metu atsiradusios išvystytos prekių 
rinkos reikmes. Tačiau kad šitoks atsakymas atsirastų, buvo reika- 
linga kažkas daugiau, o ne tik ekonominė paskata. Turėjo egzis- 
tuoti paties kredito rezervas, nes be kredito, t.y. be rinką sudaran- 
tiems asmenims būdingo pasitikėjimo ateitimi, negalėjo būti nei 
kredito dokumentų, nei papildomo kredito, kurį įkūnijo jų perlei- 
džiamumas. Žinoma, kreditas reiškia tikėjimą, įsitikinimą, pasiti- 
kėjimą kuo nors ar patikėjimą kam nors. Skolininko būsimo įsipa- 
reigojimo perdavimo iš vieno kreditoriaus kitam sistema nebūtų 
galėjusi atsirasti ir išlikti, jei nebūtų egzistavęs stiprus tikėjimas, 
įsitikinimas, pasitikėjimas garbingumu ir tvirtumu tos bendruo- 
menės, kuriai priklausė visi kreditoriai ir visi skolininkai. Iš tikrų- 
jų tik toks pasitikėjimas ateitimi sukūrė galimybę neatidėliotino 
apmokėjimo vertę prilyginti vėlesnio apmokėjimo vertei. 

Robertas S. Lopezas rašė: 

„Neribotas kreditas buvo didysis Komercinės revoliucijos tepalas. 

Tai buvo visiškai naujas reiškinys... graikų ir romėnų ekonomika buvo 

puikiai aprūpinta visų rūšių pinigais, bet blogai tiko didelio masto ko- 

merciniam kreditui, o... barbarybės epochos ekonomika stokojo ir pini- 
gų, ir kredito; ji taip ir nesugebėjo atitrūkti nuo žemės. Kitos epochos 
pakilimą kurstė ne masyvus grynų pinigų įliejimas, bet kreditais besi- 
naudojančių žmonių glaudesnis bendradarbiavimas. Pakilimas įvyko 
ne Vokietijoje, kur X-XII a. pradėjo veikti naujos sidabro kasyklos, bet 

Italijoje, kur susiaurėjo žemės ūkio kapitalistus ir pirklius skirianti pra- 

raja [ir kur] kreditas mažai grynų pinigų investicijai padėjo veikti vie- 

nu metu keliose vietose.“ 

Tuo metu klestėjo kelios kredito formos, ir ne tik Italijoje, bet ir 
visoje Vakarų Europoje. Be pardavėjų kredito pirkėjams, teikiamo 
remiantis perleidžiamaisiais dokumentais ir kitais būdais, egzis- 
tavo ir kreditas, kurį pirkėjai teikdavo pardavėjams, remdamiesi 
įvairiausių tipų sutartimis dėl pirkimo tokių prekių, kurios turė- 
davo būti pristatytos ateityje, nupirktos pardavėjo ir perparduo- 
tos, ir pan. Ir šiuo atveju tokios sutartys buvo grindžiamos tuo, 
kad egzistuoja ne tik išvystyta rinka, bet ir tikėjimas tą rinką 

sudarančios bendruomenės ateitimi bei laiko, kaip veiksnio, turin- 
čio kainą komerciniuose sandoriuose, sąvoka. 

Situacija, kai kreditą teikia pirkėjas pardavėjui arba trečioji ša- 
lis (pvz., bankininkas) pirkėjui, buvo daug labiau paplitusi negu 
situacija, kai kreditą teikia pirkėjas pardavėjui, ir todėl buvo ieš- 
koma priemonių, galinčių apsaugoti kreditorių nuo finansinių įsi- 
pareigojimų nevykdymo. Pati svarbiausia priemonė buvo kilnoja- 
mojo turto įkeitimas, kai šalis, suteikusi kreditą, kaip garantiją 
išsaugodavo teisę į prekes, todėl jų nebuvo galima perparduoti 
arba jomis disponuoti kitaip, kol nebus sumokėta kreditoriui, o 
jeigu kreditorius nebesusigrąžindavo savo pinigų, jis turėjo teisę 
pasisavinti prekes ir jas perparduoti, kad susigrąžintų skolą. Nei 
romėnų, nei germanų teisėje neegzistavo tokia sudėtinga garanti- 
jos priemonė. Ir vėl, kad toks kilnojamojo turto įkeitimas būtų 
efektyvus, buvo absoliučiai būtina, jog egzistuotų glaudi prekybi- 
nė bendruomenė, turinti išvystytą prekybos teisės visumą, nes eg- 
zistavo pavojus, kad tas pats turtas bus apgavikiškai įkeistas ne 
vienam, o keliems kreditoriams. Daugelyje Europos miestų į šį 
pavojų buvo atsižvelgta, įvedant kilnojamojo turto užstatų oficia- 
lios registracijos, kurią vykdydavo valstybės pareigūnai, sistemą; 
jos dėka potencialūs kreditoriai galėjo aptikti bet kokį anksčiau 
sudarytą turto įkeitimą“. 

Esmingas išvystytos kredito sistemos, Vakaruose sukurtos XI- 
XII a., elementas buvo bankroto teisė, kuri, viena vertus, atsižvel- 
gė į garantinius interesus gindama kreditorius ir, kita vertus, ne- 
buvo pražūtinga skolininkams. Germanų teisė buvo ypač rūsti 
neišgalinčiam skolininkui: jo kreditoriai atimdavo viską, ką jis tu- 
rėdavo, ir netgi galėdavo apsigyventi tokio skolininko namuose, 
eksploatuoti jo tarnus ir naudotis jo derliumi. Kita vertus, Justi- 
niano romėnų teisė buvo labai humaniška neišgalinčiam skolinin- 
kui, bet ji menkai gynė kreditorius. Vakarietiška bankroto teisė 
nuo XII a. tarp šių kraštutinumų nustatė pusiausvyrą. Ji leido ap- 
riboti skolininkų atsakomybę ir kartu teikė pirmenybę kreditorių 
garantijoms. Pasak Levino Goldschmidto, to meto bankroto teisė 
„yra originalus ir nepaprastai įtakingas Europos teisės raidos eta- 
pas“. 

Verslo asociacijų tipai: bendros įmonės. XI a. pabaigoje Italijoje, 
Anglijoje ir kitose Europos srityse atsirado naujas verslo organiza- 
vimo būdas, commenda, kuriuo kapitalas būdavo kaupiamas dide- 
lių nuotolių jūrų prekybai ir rečiau - sausumos prekybai. Anksty- 
viausia komendos pirmtake galėjo būti musulmonų komercinė 
praktika, VIII-X a. įsigalėjusi Bizantijuje, taip pat pietų Italijos 
uostamiesčiuose. Šiaurės Italijoje ir anapus Alpių komenda, gali- 
mas daiktas, atsirado XI a. kaip paskolos sutartis, bet netrukus 
virto susitarimu dėl partnerystės įgyvendinant rizikingą sumany- 
mą; paprastai tai būdavo kelionė pirmyn ir atgal į Viduriniuosius 
Rytus, Afriką arba Ispaniją. Vienas partneris, vadinamasis stans, 
įdėdavo kapitalą, bet likdavo namuose; kitas partneris, vadina- 
masis tractator, išvykdavo į kelionę. Už savo sunkią ir pavojingą 
kelionę tractator paprastai gaudavo ketvirtadalį pelno, tuo tarpu 
partneris, rizikavęs pinigais, gaudavo kitus tris ketvirtadalius. Lo- 
pezas pažymi štai ką: „Toks susitarimas gali pasirodyti esąs netei- 
singas, tačiau XII-XIII a. gyvybė kainavo nedaug, o kapitalo buvo 
irgi mažai“. 

Komendos variantas buvo societas maris („jūrų bendrovė“), kur 
tractator įdėdavo trečdalį kapitalo, stans — du trečdalius, o pelną 
jie pasidalydavo per pusę. 

Lopezas nurodo, kad stans nebūtinai būdavo pasyvus partne- 
ris. Tai galėdavo būti „pagyvenęs pirklys, kuris pats jau nebeke- 
liaudavo į užjūrius, bet vis dar aktyviai dalyvaudavo versle, o 
kartais imdavosi parduoti prekes, atvežtas jo partnerio“. Negana 
to, vienos komendos tractator dažnai būdavo kitos abipusės ko- 
mendos stans, todėl tie verslininkų tipai nebuvo dvi antagonisti- 
nės investuojančių ir keliaujančių partnerių ar eksploatatorių ir 
eksploatuojamųjų grupės. Kita vertus, būta „daugybės atvejų, ka- 
da partneriais investuotojais tapdavo našlės ir našlaičiai, kunigai 
ir vienuolės, valstybės pareigūnai ir notarai, amatininkai ir kito- 
kie Žmonės, neturintys verslo patirties“?'. 

Commenda ir societas maris turėjo didelį privalumą, pasireišku- 
sį tuo, kad partnerių atsakomybė buvo proporcinga jų pradinės 
investicijos dydžiui. Šiuo požiūriu tokios įmonės buvo panašios į 
šiuolaikinę akcinę bendrovę. Be to, investuotojai galėjo sumažinti 

riziką, savo pinigus paskirstydami kelioms komendoms, o ne in- 
vestuodami juos visus į vieną įmonę. Bet nuo šiuolaikinių verslo 
korporacijų Komenda skyrėsi tuo, kad paprastai tai būdavo trum- 
palaikis susitarimas, kuris būdavo nutraukiamas pasibaigus ke- 
lionei, dėl kurios buvo sudarytas. 

XI a. pabaigoje, XII ir XIII a. dažnai būdavo kuriamos ilgalai- 
kės sausumos prekybos įmonės; tai buvo kita partnerystės forma, 
vadinamoji compagnia. Iš pradžių tai buvo tos pačios šeimos na- 
rių, kartu dirbusių ir siekusių padidinti šeimos turtą, asociacija. 
Tokie „kompanionai“ dažnai pradėdavo verstis prekyba. Paskui 
prie jų prisidėdavo pašaliniai ir atsirasdavo verslo junginys, „kom- 
panija“. Priešingai komendai, kompanijai nebuvo būdinga ribota 
atsakomybė; kiekvienas partneris buvo visiškai atsakingas už du 
trečdalius kompanijos skolų. Taigi kompanija paprastai užsiimda- 
vo įvairia prekybine veikla daugelį metų. Dažnai ji būdavo tokia 
didelė, tvirta ir lanksti, kad įsteigdavo filialus įvairiuose mies- 
tuose. 

Komendos trumpalaikiškumas ir neribota atsakomybė, būdin- 
ga kompanijai, galėjo būti šiek tiek pakoreguota specialiomis išly- 
gomis, įtraukiamomis į tas sutartis, kurių pagrindu jos būdavo 
steigiamos. Būta ir kitokių tipų sutarčių, kurių pagrindu buvo ga- 
lima steigti kitokių rūšių verslo asociacijas“. Tačiau komenda ir 
kompanija buvo pagrindiniai modeliai. 

Komendoje, kompanijoje ir kitose įvairiose komercinės partne- 
rystės formose, kai partneriai sutelkdavo išteklius ir dalydavosi 
pelną bei nuostolius, atsispindėjo ir bendras sąžiningumo princi- 
pas, grindęs visas Vakarų teisės tradicijos formavimosi epochos 
teisės sistemas, ir konkrečios šio principo pasireiškimo formos, t.y. 
naujosios komercinės teisės sistemos pagrindu steigiamos kredito 
institucijos. Šitokios verslo asociacijos priklausė nuo to, kad kiek- 
vienas partneris tikėjo, jog kito partnerio pažadai bus ištesėti. Ta- 
čiau egzistavo ir kitas pamatinis teisės principas, pasireiškęs be- 
sivystančioje verslo asociacijų teisėje, būtent asociacijos narių kaip 
kolektyvinio asmens principas. Nors įsteigta tik susitarimo pa- 
grindu, bendrovė kartu buvo juridinis asmuo, galėjęs turėti nuo- 
savybę, sudarinėti sutartis, būti ieškinių subjektu ir objektu. Partne- 

riai turėdavo įgaliojimus veikti bendrai bendrovės labui, ir jie bū- 
davo bendrai atsakingi už bendrovės skolas. Tačiau, be to, kiekvie- 
nas partneris, veikdamas atskirai, galėdavo susaistyti visą bendro- 
vę, vadinasi, kiekvienas atskirai būdavo atsakingas už bendrovės 
skolas. Kompanionai visi kartu sudarydavo korporaciją ta pačia 
prasme, kuria vyskupija ar parapija, universitetas ar gildija irgi 
buvo korporacijos, t.y. jie sudarydavo savavaldų junginį, bendruo- 
menę, kurios asmuo buvo ir transcendentiškas, ir imanentiškas, 
t.y. ir skyrėsi nuo jo narių asmens, ir buvo su tuo asmeniu susijęs. 

XII a. verslo bendrovės forma, kuri buvo panašiausia į šiuolai- 
kinę verslo korporaciją, būtent komenda, būdavo kuriama trum- 
pam laikui ir konkrečiam tikslui. Tai buvo „pasaulietinė“ asocia- 
cija tikra šio Žodžio prasme: ji buvo tikras laikinybės pasaulio 
kūdikis. Tačiau net ir komenda buvo tam tikra bendruomenė; jos 
partneriai nebuvo tik agentai, nes pagal atsirandančią prekybos 
teisės sistemą agentas, ne taip, kaip kompanionas, anoniminio pa- 
trono negalėjo susaistyti paskolomis ir užstatais (nors galėjo su- 
saistyti pardavimu ir nuoma)*!. Taigi dar sykį paaiškėja, kad nau- 
josios prekybos teisės sistemos vientisumas, t.y. jos struktūrinių 
principų, sąvokų, normų ir procedūrų rišlumas, visų pirma buvo 
nulemtas vientisumo ir struktūrinio rišlumo tos prekybinės ben- 
druomenės, kurios teisę toji sistema išreiškė. 


Prekybos teisės augimas 


Prekybos teisės vientisumas, jos struktūrinis vieningumas bu- 
vo glaudžiai susijęs su jos organišku augimu. Prekybos teisė buvo 
traktuojama kaip besivystanti sistema. Jos raida buvo labai sparti, 
ir ne tik jos formavimosi epochoje, bet ir vėliau, XIII, XIV ir XV a. 
Kaip ir kanonų teisės, feodalinės, dvaro ir kitų to meto teisės sis- 
temų atvejais, prekybos teisės objektyvumas, jos normų konkretu- 
mas ir jos sąvokų tikslumas laikui bėgant augo; jos universalumas 
ir bendrumas, jos vienodumas vis labiau nustelbdavo vietinius 
skirtumus; didėjant sutarčių galimybėms, vis svarbesnis tapdavo 
teisių abipusiškumas; vis didesnė tvarka įsivyraudavo komerci- 


468 


11. PREKYBOS TEISĖ 


nių ginčų teismuose; šitaip komercinė teisė darėsi vis vientisesnė. 
Kitaip tariant, kaip ir kitose teisės sistemose, suformavusiose Va- 
karų teisės tradiciją, būdingi prekybos teisės bruožai kartu tapo ir 
jos organiško augimo laike tendencijomis. 

Sąmoningą komercinės teisės sistemos raidą labai skatino insti- 
tucijos, atsakingos už tą raidą. Europos valdovai ir ypač įvairių 
svarbiausių prekybos miestų valdžios padėdavo tobulinti komerci- 
nės teisės sistemą, kodifikuodamos komercinius papročius. Kaip pa- 
vyzdį galima pateikti Genujos papročius, 1056 m., Pizos Constitutum 
Usus, 1161 m., ir Milano Papročių knygą, 1216 m. Be to, šį augimą 
skatino tai, kad būdavo užrašomi prekybinių teismų, taip pat mies- 
to bei jūrų teismų sprendimai. 

Be to, brandžios notariato sistemos sukūrimas XI a. pabaigoje 
ir XII a. nulėmė tai, kad komercinį paprotį reikėjo sąmoningai 
pritaikyti prie naujų sąlygų. Notarai ne tik registruodavo komer- 
cinius dokumentus, bet kartu sudarinėdavo sutartis ir kitokius no- 
tarinius dokumentus. Buvo pripažįstama, kad šitie notariniai do- 
kumentai turi sutartinių įsipareigojimų galioseną. Štai notaras 
parengdavo skolinį pasižadėjimą, vekselį arba kitokį mokos doku- 
mentą, kuris įgydavo teisiškai saistančią galioseną. Tiesą sakant, 
atrodo, kad notarinė mainų sutartis ir buvo vekselio pirmtakė, o 
notaro patvirtintas apmokėjimo pažadas veikiausiai buvo skoli- 
nio pasižadėjimo pirmtakas. Šiaurės Europoje, kur notariniai do- 
kumentai nebuvo taip paplitę kaip pietų Europoje, tokią pat galio- 
seną turėjo įrašai, patvirtinti municipalinių ir gildijų valdžių, pvz., 
Londono rotušės. 

Be notarinių įrašų, teisiškai galiodavo ir buhalterinės knygos 
bei laivų kartuliarijai (cartularies of ships), o kaip įrodymą būda- 
vo galima pateikti net pirklių sąskaitas. Taigi egzistavo plati ko- 
mercinių operacijų užrašymo sistema, ir nors tai, be abejonės, šiek 
tiek stabdė permainas, tačiau kartu ši sistema tas permainas nu- 
kreipdavo tam tikra vaga, duodavo joms kryptį ir užtikrindavo 
tęstinumą. 

Kad ir kokie veiksniai būtų skatinę prekybos teisės augimą, 
nėra jokių abejonių, kad ši teisė augo. Jūrų kredito plėtimusi ir 
bodmerėjos išradimu XII a. buvo naudojamasi kaip netiesioginė- 

mis užjūrio pervežimų draudos priemonėmis; XIV a. pasirodė pir- 
mieji jūrų prekybos draudos dokumentai, o apie XV a. jūrų preky- 
bos drauda jau buvo klestintis verslas**. Dar vienas pavyzdys: XII 
ir XIII a. pirkliai bankininkai savo klientams siųsdavo laiškus, už- 
tikrindami galimus kreditorius, kad bankininkas vykdys finansi- 
nius klientų įsipareigojimus; XIV ir XV a. tokie laiškai virto komer- 
ciniais akredityvais, kuriais bankininkas užtikrindavo konkrečius 
pardavėjus, kad jis užmokės už konkrečias prekes, kurias nori įsi- 
gyti koks nors konkretus pirkėjas“. XII a. teisė sudarinėti komer- 
cines sutartis buvo išplėsta ir suteikta buvusiems valstiečiams ir 
kilmingiems feodalams; po to palaipsniui ji buvo suteikta ir ki- 
tiems asmenims, pvz., moterims ir nepilnamečiams. Tai buvo ne 
paprastos permainos; tai buvo raida, ir ne savaiminga raida, o 
sąmoningas ankstesnių teisinių institutų ir idėjų pritaikymas nau- 
joms situacijoms; tai buvo sąmoningas jų taikymo srities plėtimas, 
siekiant patenkinti naujas reikmes“. 

Taigi prekybos teisės sistemoje vyko skaidymosi procesas, atro- 
dęs kaip praeities išsiskleidimas ateityje, kaip autonomiškas augi- 
mas šimtmetis po šimtmečio. Susidaro bent jau įspūdis, kad ne tik 
ta teisės visuma, kurią pirkliai susikūrė, siekdami reguliuoti savo 
veiklą, pasižymėjo pamatiniu vieningumu, bet ir kad ištisos pir- 
klių kartos bendradarbiavo, palaikydamos šios teisės visumos gy- 
vybę ir augimą. 


12 
MIESTŲ TEISĖ 


XI a. pabaigoje ir XII a. šiaurės Italijoje, Flandrijoje, Prancūzi- 
joje, Normandijoje, Anglijoje, Vokietijos kunigaikštystėse, Kastili- 
joje ir Aragone bei kitose Europos srityse atsirado tūkstančiai nau- 
jų miestų ir miestelių. Tiesą sakant, nauji miestai ir miesteliai 
atsirado dar iki to meto, kai šios didelės teritorijos pačios tapo 
vientisais politiniais junginiais, o tam tikru požiūriu miestų ben- 
druomenės turėjo daugiau bendrų bruožų negu tos šalys, kuriose 
jos egzistavo. Juk kad ir kaip jos skyrėsi, bet visos pasižymėjo ben- 
dra miesto bendruomenių savimone ir visos turėjo panašius teisės 
institutus: jos visos valdėsi pagal miestų teisės sistemą. 

Žinoma, tai nebuvo pirmieji miestai pasaulio istorijoje. Tačiau 
anksčiau nebūta nieko panašaus į juos. Nuo I a. pr. Kr. iki IV ir 
Va. po Kr. Romos imperija buvo sudaryta iš tūkstančių miestų, 
tačiau dažniausiai tie miestai būdavo Romos imperinės valdžios 
administracinės kontrolės centrai ir būdavo valdomi imperato- 
riaus pareigūnų. Priešingai, senovės Graikijos miestai buvo sava- 
rankiški (self-contained), nepriklausomi miestai-valstybės. Skirtin- 
gai nei Graikijoje ir Romos imperijoje, XI ir XII a. Europoje atsiradę 
miestai ir miesteliai nebuvo nei centrinės valdžios administraci- 
niai centrai, nei savarankiškos respublikos. Jie buvo kažkas 
tarpiška. 

Po to, kai Vakarų Romos imperija V a. buvo galutinai sunai- 
kinta germanų užkariautojų, beveik visi romėnų miestai Vaka- 
ruose labai greitai nusmuko, o IX a. faktiškai išnyko. Taip atsitiko 
net šiaurės Italijoje. Bet pietų Italijoje, kurią faktiškai valdė Bizan- 
tija ir kuriai didelę įtaką turėjo arabai, išliko Neapolis, Salernas, 

Baris, Sirakūzai, Palermas ir kiti romėnų miestai. Be to, už pietų 
Italijos ribų išliko pavieniai svarbūs senovės uostamiesčiai; tai bu- 
vo Venecija ir Duracas Adrijos jūros pakrantėje ir keletas uostų 
toje Viduržemio jūros pakrantės teritorijoje, kuri vėliau tapo Pran- 
cūzija ir Ispanija. Toliau gyvavo ir kai kurie žemyno komerciniai 
centrai - Kelnas, Milanas ir Londonas, bet iš esmės jie tapo preky- 
binėmis gyvenvietėmis, tvirtovių komerciniais kvartalais. 

Be retų išimčių, viena iš kurių buvo pats Romos miestas, tarp 
ankstesnių Romos imperijos miestų ir naujų Europos miestų, 
XI-XII a. galiausiai išaugusių dažniausiai šalia romėnų miestų ar- 
ba jų vietoje, politinio perimamumo nebuvo. Žinoma, tuose mies- 
tuose, kurie buvo vyskupijų centrai, egzistavo bažnytinės valdžios 
perimamumas, bet netgi tie miestai iš stambių metropolijų virto 
mažais miesteliais, beveik susiliejusiais su kaimo vietovėmis. To- 
kie vyskupijų centrai ir toliau buvo vadinami civitas („miestas“), 
o kiti miestai būdavo vadinami įvairiai, ir šie pavadinimai žymė- 
davo arba įtvirtinimą (bourg, borough, borgo arba burgus; be to. 
castellum, castrum, opidum, urbs, municipium), arba, rečiau, preky- 
bos centrą (portus, port arba wik). 1000 m. į vakarus nuo Venecijos 
arba į šiaurę nuo Palermo buvo tik keletas gyvenviečių, kuriose 
gyveno daugiau nei keletas tūkstančių Žmonių (žr. 1-4 žemėlapį). 

Tačiau ne mažumas ar nedidelis gyventojų skaičius visų pirma 
lėmė didelį 1000 m. Vakarų Europos miestų ir miestelių — nuo šiol 
šiuos du pavadinimus mes vartosime kaip sinonimus — skirtumą 
nuo tų miestų ir miestelių, kurie atsirado per du vėlesnius šimt- 
mečius; ne, ši skirtumą veikiau lėmė palyginti neapibrėžtas jų vi- 
suomeninis ir ekonominis pobūdis, viena vertus, ir palyginti ne- 
apibrėžtas jų politinis ir teisinis pobūdis, kita vertus. Visuomeniniu 
ir ekonominiu požiūriu, miestai iki 1000 m. daugiausiai buvo su- 
daryti iš Žmonių, gyvenusių iš žemdirbystės. Būta ir pirklių, gy- 
vendavusių miestų prekybiniuose kvartaluose — paprastai už pilies 
ar kitokio įtvirtinimo sienų; būta riterių ir kilmingųjų, gyvenda- 
vusių pilies teritorijoje, bet šios klasės dažniausiai sudarydavo 
miesto gyventojų Mažumą, 0 amatininkų ir meistrų buvo visai 
nedaug. Dažniausiai miestas buvo paprasčiausias didelis kaimas, 
kuriame, be kitų gyventojų, būdavo kelios pirklių ar karių šeimos. 

Politiniu ir teisiniu požiūriu miestas irgi nebuvo nepriklausomas 
junginys, o jo gyventojai neturėjo jokio ypatingo statuso ar ypatin- 
gų privilegijų, juos skyrusių nuo kaimynų, gyvenusių kaimo vie- 
tovėje. Jei miestas dėl atsitiktinumo teritoriškai nesutapdavo su 
šimtine, dvaru, vyskupija, abatija ar kitokiu politiniu junginiu, jis 
neturėdavo savo administracinės arba teisinės struktūros. Teisi- 
niu požiūriu miesto gyventojai buvo laikomi ne piliečiais, o rite- 
riais, laisvaisiais valstiečiais, servais, vergais, dvarininkais, pir- 
kliais. Jei jie turėdavo Žemės, tai tik tos pačios valdymo sistemos, 
kuri vyravo ir už miesto ribų, pagrindu. Henri Pirenne'as pabrėžė, 
kad iki XI a. Europoje egzistavę miestai neturėjo dviejų pamatinių 
modernaus Vakarų miesto bruožų: juose nebuvo viduriniosios kla- 
sės ir municipalinės organizacijos. Pirenne'as tvirtina, kad 1000 m. 
Vakarų Europoje miestų nebuvo, jei žodis „miestas“ Žymi gyven- 
vietę, kurios gyventojai pragyvena ne iš žemdirbystės, o iš komer- 
cijos (jis turėjo pridurti: „ir iš pramonės“), arba bendruomenę, ku- 
ri yra teisinis darinys ir kuri turi jai būdingus įstatymus bei 
institutus!. 


Moderniojo miesto atsiradimo priežastys 


Moderniojo miesto atsiradimą nulėmė kelių tipų veiksniai: eko- 


Ekonominiai veiksniai 


Moderniojo Europos miesto atsiradimą XI-XII a. Pirenne'as aiš- 
kino visų pirma tuo, kad atgimė prekyba. Jis pabrėžė tą faktą, kad 
XI a. turgavietė, paprastai būdavusi pilies, vyskupo rūmų ar aba- 
tijos „priemiestyje“ (faubourę), pradėjo smelktis į pagrindinę teri- 
toriją. Kaip tik šis priemiestis ir tapo naujojo miesto ar miestelio 
šerdimi. Tūkstančių naujų miestų atsiradimą visoje Europoje XI ir 
XII a. Pirenne'as aiškino ir tuo, kad atsirado ir sustiprėjo naujas 
pirklių luomas. Kiti tyrinėtojai pagrįstai kritikavo tokį aiškinimą 
dėl to, jog nepaisoma fakto, kad didžiąją to meto miestų ir mies- 
telių gyventojų daugumą (galimas daiktas, keturis penktadalius) 
sudarė gamintojai, o ne pirkliai, ir kad šie gamintojai - daugiausia 

amatininkai ir meistrai - buvo kilę iš kaimo gyventojų, kurių skai- 
čius labai padidėjo XI a. dėl spartaus žemės ūkio produktyvumo 
augimo; todėl kaime atsirado gyventojų perteklius. Kaimo gyven- 
tojų gerovės augimas kartu buvo esminė sąlyga, lėmusi miestų 
aprūpinimą maistu ir žaliavomis ir miestų produkcijos pardavi- 
mo galimybes. Taigi moderniųjų miestų atsiradimą reikia sieti ne 
tik su prekybos plitimu ir pirklių klasės augimu, bet ir su žemės 
ūkio stiprėjimu ir su amatininkų, meistrų ir kitų pramonės pro- 
dukcijos gamintojų klasės augimu“. Miestuose atsirado naujas ga- 
mybos būdas ir naujas paskirstymo būdas. 


Socialiniai veiksniai 


Su urbanizacijos ekonominiais veiksniais buvo glaudžiai susiję 
ir bendresni socialiniai veiksniai. XI ir XII a. buvo didelio išorinio 
ir vidinio mobilumo šimtmečiai. Servų, laisvųjų valstiečių ir smul- 
kiųjų bajorų išėjimas iš dvarų buvo bendro pagyvėjimo, gyvenimo 
tempo didėjimo, naujų galimybių ieškojimo dalis. Šie socialiniai 
veiksniai buvo ne tik padariniai, bet ir priežastys to reiškinio, kurį 
Robertas Lopezas pavadino „komercine revoliucija“ — jį galima 
pavadinti ir „pramonės revoliucija“, - įvykusia XI ir XII a. Pasak 
Lopezo, „nuolat buvo kuriamos naujos galimybės... pereiti iš vie- 
no luomo į kitą... Pameistriai tapdavo meistrais, pasiturintys ama- 
tininkai tapdavo verslininkais, nauji žmonės praturtėdavo iš pre- 
kybos ir pinigų skolinimo... Nuolatinė imigracija iš kaimo irgi 
skatino ekspansiją... Ištisi kaimai ištuštėdavo, jų gyventojai vals- 
tiečiai ir žemvaldžiai išeidavo į netoli esančius miestus.“? Nors 
daugumoje Europos miestų socialinė, ekonominė ir politinė galia 
laikui bėgant vis labiau telkėsi palyginti nedidelės turtingų pirklių 
grupės rankose, pirminis miesto kaip vietos, kurioje atsiveria ga- 
limybės kilti aukštyn socialinės hierarchijos laiptais, vaizdinys il- 
gą laiką įtakojo paties miesto pobūdį. Svarbu pabrėžti, kad 
XI-XII a. ir vėliau šiaurės Europos ir net kai kuriuose Viduržemio 
jūros miestuose beveik nebuvo vergijos, priešingai senovės Graiki- 
jos, Romos imperijos miestams ir pirmojo tūkstantmečio Europos 
gyvenvietėms. 

Politiniai veiksniai 


Imperatoriai, karaliai, kunigaikščiai ir menkesni (senjorijų) val- 
dovai, popiežiai ir vyskupai savo karinę galią ir turtą dažnai su- 
gebėdavo padidinti dovanodami chartijas miestams, kurie galė- 
davo tapti atviri atvykėliams iš kaimo — daugiausia valstiečiams 
ir smulkiems bajorams. 

Kariniu požiūriu tokie miestai dažnai būdavo saugesni už pi- 
lis, nes paprastai tų miestų piliečiai turėjo teisę ir pareigą būti 
apsiginklavę. Valstiečiai šimtmečiais neturėjo tokios teisės ir pa- 
reigos (nors tam tikromis aplinkybėmis galėjo būti apginkluoti), o 
riterių karinė tarnyba buvo susijusi su išlaidomis. Žinoma, miestų 
piliečius ginklais reikėjo aprūpinti, bet jie turėdavo atlikti priva- 
lomą karinę tarnybą, gindami miestą. Daugelyje vietų, kur jau 
buvo išnykusi germanų epochos genčių ir kaimų liaudies milicija, 
o feodalinis rekrūtų ėmimas nebuvo reguliarus, XII a. feodaliniai 
monarchai, hercogai, grafai ir kiti aukšto rango senjorai labai pri- 
klausė nuo miestų karinių įsipareigojimų ginti senjorų teritorijas. 
Štai 1181 m. Anglijoje Asizu dėl ginklų buvo nustatyta, kad „visi 
miestiečiai ir visos laisvųjų bendruomenės“ privalo nešiotis tam 
tikrą ginklą*. Šitaip visi piliečiai buvo paversti kariais, o visi mies- 
tai — kariniais junginiais. 

Be to, kai naujieji miestai ir miesteliai suteikdavo karinę para- 
mą tam tikrų teritorijų valdovams, kartu jie padidindavo valdovų 
ekonominius išteklius, nes mokėdavo muitus, turgaus mokesčius 
ir rentas, be to, tiekdavo pramonės prekes. Šiuo požiūriu daugelio 
miestų ir miestelių turima teisė kalti pinigus — ir piliečių pareiga 
už žemę mokėti pinigais — buvo žymus atotrūkis nuo natūrinių 
mainų ekonomikos. Europos valdovai, karaliai ir feodalai iš šio 
atotrūkio daug laimėdavo, kaip ir naujieji komerciniai ir pramo- 
niniai luomai. 

Žinoma, tokios politinės paskatos, valdovus skatinusios steigti 
miestus ir miestelius, egzistavo ir ankstesniais šimtmečiais, bent 
jau potencialiai; bet XI ir XII a. politinės šių paskatų realizavimo 
sąlygos tapo palankesnės. Baigėsi antpuoliai prieš Europą. Be gi- 
minės, kaimo ir dvaro bendruomenių, atsirado didesnės teritori- 

nės bendruomenės: karalystės, kunigaikštystės, hercogystės. Šių te- 
ritorijų valdovai politiniu požiūriu buvo pakankamai stiprūs, kad 
savo teritorijoje toleruotų naujo tipo politinius darinius ir netgi 
jais rūpintųsi, o jiems apgyvendinti buvo pakankamai valstiečių 
ir smulkių bajorų. 

Be abejonės, naujų miestų ir miestelių kūrimąsi skatino ben- 
dras socialinių, ekonominių ir politinių veiksnių postūmis, ir sun- 
ku įsivaizduoti, kad be šių veiksnių per tuos šimtmečius Vakarų 
Europoje būtų galėję atsirasti apytikriai 5000 naujų miestų ir mies- 
telių. Jie pradėjo rastis XI a.; XII a. miestų plėtra pasiekė apogėjų 
ir tesėsi XIII, XIV ir XV a. 

Tačiau egzistavo ir socialiniai, ekonominiai bei politiniai veiks- 
niai, veikę priešinga kryptimi. Senjorai feodalai, įskaitant vysku- 
pus ir abatus, ekonomiškai buvo labai suinteresuoti sutrukdyti sa- 
vo valstiečiams bėgti į miestus; be to, jie nebuvo linkę netekti savo 
politinės valdžios ir ją atiduoti naujiems miesto tipo dariniams. 
Panašiai ir imperatoriai, karaliai bei kiti valdovai, miestams do- 
vanodavę laisvių chartijas, buvo labai suinteresuoti į šias charti- 
jas įtraukti straipsnius, valdovams užtikrindavusius galimybę nuo- 
lat kontroliuoti miestų piliečius. Miestams dažnai tekdavo grumtis 
už savo nepriklausomybę, ir dažnai jie pralaimėdavo. Be to, nede- 
ra manyti, kad dauguma valstiečių ir smulkių bajorų troško palik- 
ti dvarus ir kaimus; tai padaryti jiems reiškė prarasti tradicinius 
saitus ir tradicines vertybes dėl kažko naujo ir nežinomo. 

Dabar mes galime pastebėti istorines permainas aiškinančios 
tradicinės visuomenės teorijos trūkumus. Nepakanka parodyti, kad 
šioms galiausiai įvykusioms permainoms buvo palankios pamati- 
nės socialinės, ekonominės ir politinės sąlygos. Sąlygos pačios sa- 
vaime nesukelia permainų, kaip ir vien tik dirva ir sėkla neduoda 
derliaus. Negana to, sąlygos, palankios permainoms, gali būti pa- 
lankios ir pastovumui. Net marksistinė dialektinio materializmo 
teorija tik tvirtina, kad „galiausiai“ permainų galybė triumfuos; 
tačiau ši teorija nepaaiškina lemtingų laiko ir aplinkybių klausi- 
mų. Bet juk akivaizdu, kad neįmanoma sužinoti, kodėl įvyko dide- 
lės istorinės permainos, prieš tai nesužinojus, kada ir kaip jos įvyko. 

Religiniai ir teisiniai veiksniai 


Jei įdėmiau įsižiūrėsime į moderniųjų Europos miestų ir mies- 
telių atsiradimo laiką ir aplinkybes, jei iškelsime klausimą, kas 
sukėlė urbanizaciją būtent XI a. pabaigoje ir XII a., o ne anksčiau, 
jei panorėsime paaiškinti procesą, kurio dėka miestai atsirado ir 
įsigalėjo, tai teks atsižvelgti į du veiksnius, dažnai ignoruojamus 
visuomenės, ekonomikos ir politikos istorikų: religinį ir politinį. 

XI ir XII a. naujieji miestai ir miesteliai buvo religiniai jungi- 
niai ta prasme, kad kiekvieną iš jų vienijo religinės vertybės ir 
ritualai, įskaitant religines priesaikas. Daugelis miestų buvo ben- 
druomenės, grindžiamos priesaika (conjurationes, „sąmokslai“), o 
daug miestų įkūrė maištininkų organizacijos. Tuos miestus, kurie 
kadaise buvo įkurti pirklių, dažnai valdydavo kokia nors pirklių 
gildija, kuri pati buvo religinis junginys, atsidėjęs labdarai ir kito- 
kiems religiniams darbams, o kartu ir verslo veiklos tvarkymui. 
Tie miestai, kurie buvo įkurti imperatorių, karalių, hercogų, vys- 
kupų (ar kitų bažnytininkų) iniciatyva, irgi buvo traktuojami kaip 
brolijos ir vieningumą išsaugodavo priesaikų dėka. 

Pabrėždami religinį miestų ir miestelių pobūdį mes nenorime 
pasakyti, kad tai buvo bažnytiniai junginiai. Jie buvo visiškai at- 
skirti nuo bažnyčios ir šia prasme laikytini pirmosiomis Europos 
pasaulietinėmis valstybėmis. Nepaisant to, savo dvasia ir pobū- 
džiu jie daug ką perėmė iš bažnyčios. Iš tikrųjų būtų keista, jei 
būtų buvę kitaip, nes tie miestai atsirado Popiežių revoliucijos 
epochoje. 

XI ir XII a. naujieji Europos miestai ir miesteliai buvo ir teisi- 
niai junginiai ta prasme, kad kiekvieno miesto vieningumą palai- 
kė bendra miesto teisinė sąmonė ir savitos miesto teisinės institu- 
cijos. Faktiškai dauguma Europos miestų ir miestelių atsirado 
būtent kaip teisinio veiksmo, paprastai kaip chartijos dovanojimo, 
padarinys; jie ne paprasčiausiai atsirasdavo, o būdavo steigiami. 
Negana to, chartija beveik visada įsteigdavo pamatines piliečių 
„laisves“, paprastai apimdavusias žymias savivaldos teises. Žino- 
ma, naujųjų Europos miestų ir miestelių teisinis pobūdis buvo glau- 
džiai susijęs su jų religiniu pobūdžiu. Chartijos būdavo sutvirtina- 

mos religinėmis priesaikomis, o tos priesaikos, atnaujinamos kei- 
čiantis valdžios pareigūnams, visų pirma būdavo įsipareigojimai 
laikytis municipalinių įstatymų. 

Apie didelę religinių ir teisinių veiksnių reikšmę Vakarų Euro- 
pos miestų atsiradimui galima spręsti šį procesą lyginant kad ir 
su to meto Artimųjų ir Vidurio Rytų islamo civilizacijos miestų 
atsiradimu. Nepaisant panašių ekonominių ir politinių veiksnių 
(klestinčios prekybos, smulkiosios pramonės, viduriniosios klasės, 
stiprios centralizuotos valdžios) ir nepaisant to, kad urbanizacijos 
procesą palaikė fiziškai išlikę daugelis Romos imperijos miestų, 
miestų kultūra Rytuose buvo silpna?. Ekonominiu ir politiniu po- 
žiūriu, islamo miestai neturėjo politinio vieningumo ir nebuvo ne- 
priklausomi; iš esmės tai buvo dideli kaimai, daugiau ar mažiau 
susiliedavę su kaimo vietove. Palyginti su Vakarais, lemtingas skir- 
tumas buvo tas, kad, viena vertus, islamo miestai ir miesteliai 
niekada nebuvo bendruomenės, sutvirtintos priesaika, ir niekada 
nesusidarydavo iš religinių gildijų ir brolijų, ir, kita vertus, jie nie- 
kada neturėjo korporacijų pobūdžio ir dovanotų teisių bei laisvių 
chartijų. Skirtingai nei Vakarų kultūra nuo Popiežių revoliucijos 
laikų, islamas stokojo ir aistros pertvarkyti ir išgelbėti pasaulieti- 
nę visuomenę, ir nuostatos, kad besivaržančios gausios politijos ir 
teisinės sistemos gali pasitarnauti kaip tokios pertvarkos ir išgel- 
bėjimo priemonė. 

XI a. pabaigos ir XII a. Europos miesto atsiradimą ir augimą 
tuometinės religinės ir teisinės sąmonės permainos, susijusios su 
Popiežių revoliucija, lėmė bent jau ne mažesniu mastu negu ko- 
mercinės-pramoninės ir politinės-karinės permainos (taip pat su- 
sijusios su Popiežių revoliucija). Urbanizacija tapo įmanoma tam 
tikru laiku, o ne anksčiau, ir tam tikroje vietoje, o ne kur nors kitur 
todėl, kad atsirado naujos religinės ir teisinės sąvokos bei institu- 
tai, nauja religinė ir teisinė praktika, naujos religinės ir teisinės 
aistros ir veiksniai, susiję su bendruomenėmis ir kitokiais broliš- 
kais junginiais, kolektyvinės priesaikos, juridiniai asmenys, lais- 
vių chartijos, racionalios ir objektyvios teismo procedūros, teisių 
lygybė, dalyvavimas įstatymų leidyboje, atstovaujamoji valdžia ir 
pats valstybingumas. Savo ruožtu šie veiksniai buvo susiję su Va- 

karų teisės tradicijos struktūriniais bruožais, kurie buvo būdingi 
ne tik miestų teisei, bet ir kitoms tuo metu atsiradusioms teisės 
sistemoms. 

Europos miestų ir miestelių atsiradimą sunku net įsivaizduoti 
be miesto teisinės sąmonės ir be miestų teisės sistemos. Bet jeigu 
net taip būtų atsitikę, t.y. jeigu Vakaruose be miestų teisės pamato 
kažkaip būtų atsiradę tirštai apgyvendinti prekybos ir pramonės 
centrai, veikiausiai jie būtų buvę - kaip senovės Romos imperijos 
miestai — tik administraciniai ir kariniai kokios nors centrinės val- 
džios (arba valdžių) forpostai arba — kaip islamo miestai — tik 
dideli kaimai, neturintys nepriklausomo pobūdžio, be autonomiš- 
ko vieningos miesto bendruomenės gyvenimo, o galbūt tai būtų 
buvę dar kažkas kita; bet jie niekada nebūtų tapę miestais moder- 
nia vakarietiška prasme. Jie nebūtų pasižymėję sąmoningu korpo- 
raciniu vieningumu ir sugebėjimu organiškai vystytis, t.y. tais bruo- 
žais, kurie vakarietiškam miestui suteikia jo unikalų pobūdį. 


Vakarų Europos miestų ir miestelių ištakos 


Pirmaisiais XIV a. dešimtmečiais, iki to laiko, kai Juodoji mirtis 
1348-1350 m. nusinešė ne mažiau kaip trečdalio, o galbūt ir dau- 
giau negu pusės miesto gyventojų gyvybę, Vakarų Europos mies- 
tuose gyveno apie 6 mln. žmonių, o bendras gyventojų skaičius 
buvo apie 60 mln. žmonių. Nors neįmanoma gauti statistinių duo- 
menų, susijusių su šia istorine epocha, esama pakankamai faktų, 
pagrindžiančių mokslinį spėjimą, kad XII a. pabaigoje iš bendro 
40 mln. gyventojų skaičiaus 4 mln. buvo miestų gyventojai. Kai 
kurie specialistai mano, kad XIV a. pradžioje keturiuose miestuo- 
se - Venecijoje, Florencijoje, Palerme ir Paryžiuje - buvo per 100 000 
gyventojų, o dar penkiuose - Milane, Genujoje, Barselonoje, Kelne 
ir Londone — gyveno apie 50 000 Žmonių. Pagal kai kurių specia- 
listų apskaičiavimus, didelėje miestų grupėje, kuriai priskirtini Bo- 
lonija, Paduva, Gentas, Briugė, Strasbūras, Niurnbergas, Liubekas 
ir Hamburgas, gyveno nuo 20 000 iki 40 000 žmonių, o dar dides- 
nėje grupėje, kuriai priskirtini Jorkas, Bristolis, Ipras, Antverpe- 

nas, Augsburgas, Frankfurtas, Ciurichas, Bazelis ir kiti miestai, 
gyveno nuo 6000 iki 20 000 žmonių“. Kitų specialistų nuomone, 
Milanas ir Venecija turėjo apie 200 000 gyventojų, Genuja ir Neapo- 
lis (kaip ir Florencija, Palermas ir Paryžius) turėjo apie 100 000 gy- 
ventojų'. Dar vienas autorius tvirtina, kad Paryžiuje XII a. pabaigoje 
gyveno apie 100 000 žmonių, o XIII a. pabaigoje - apie 240 000 žmo- 
niųs. Žinoma, kitoje spektro pusėje buvo tūkstančiai miestų, turė- 
jusių mažiau negu 6000 gyventojų, o daugelyje miestelių gyveno 
tik keletas šimtų Žmonių (Žr. 3-i4 Žemėlapį). 

Šie miestai ir miesteliai, labai nevienodi savo dydžiu, atsirado 
ir augo labai įvairiai ir dėl labai skirtingų priežasčių. Tačiau esa- 
ma tam tikrų bendrų modelių, kurių pagrindu juos visus galima 
laikyti miestais, kaip esama tam tikrų bendrų modelių, kurių pa- 
grindu įvairias XX a. tautines valstybes visas galima laikyti tau- 
tinėmis valstybėmis. Geriausias būdas parodyti šiuos bendrus mo- 
delius — aprašyti įvairių tipų miestų ir miestelių, egzistavusių 
įvairiose Europos srityse, pradedant nuo Prancūzijos ir toliau ke- 
liaujant į Normandiją, Flandriją, vokiečių kunigaikštystes, Angliją 
ir galiausiai Italiją, ištakas ir ankstyvąją raidą. 


Pikardija (Prancūzija): 
Kambre, Bovė, Lanas 


Kambrė, kurio vietoje anksčiau buvo romėnų miestas Kamara- 
kumas Pikardijoje (dabartinės Prancūzijos šiauriausioje dalyje), bu- 
vo užkariautas vengrų ir normanų. Apie X a. jis tapo nedideliu 
vyskupijos centru „civitas“, už kurio sienų buvo statinių tvora 
aptvertas prekybinis kvartalas (faubourę). Apie 1070 m. priemies- 
čio pirkliai taip praturtėjo ir sustiprėjo, kad pareikalavo jų kvar- 
talą aptverti akmenine siena. 

1075 m., tuojau pat po to, kai popiežius Grigalius VII paskelbė 
politinį ir teisinį bažnyčios vieningumą ir jos nepriklausomybę 
nuo imperijos, Kambrė gyventojai, vadovaujami kunigo popieži- 
ninko ir turtingų pirklių, sukilo prieš imperatoriaus ir jo vyskupo 
valdžią ir „prisiekė komunai“. Šis sukilimas buvo greitai nuslo- 
pintas. Tačiau po dvejų metų, kai naujas vyskupas išvyko iš 


480) 


hlojusAK3 sniDUPIsyNį SIJ3x SK1ULINI “TEISOIJĄI 
hioju3A3 000 07 diey neišnep sKjULnį "1PĮSDIJĄ 
hfoju3AB (000 07 driey neršnep sjuLINį “"IPISDIJĄĮ 


hloju>dAB (000 07 die neišnep sK1uLIną “"IPISD1JĄ] 


"W 0STI AIdV 
IVIMTA.LSAIAN UI IVLSAIA SOdOUNA AUVAVA 


sidDJOWOZ £ 





II. PASAULIETINIŲ TEISĖS SISTEMŲ FORMAVIMASIS 


vyskupijos gauti imperatoriškosios investitūros, įvyko antras su- 
kilimas, ir jis buvo sėkmingas. Vadovaujami kunigo, Grigaliaus 
šalininko, ir turtingiausių pirklių, miestiečiai vėl davė ištikimybės 
priesaiką komunai ir prisiekė ją ginti bei priešintis vyskupo val- 
džios restauracijai. Tačiau 1106 m. įsikišo imperatorius ir vėl nu- 
slopino komuną. Ir tik pasibaigus kovai dėl investitūros (1122 m.) 
Kambrė pagaliau gavo naują laisvių chartiją, kurios seniausias 
išlikęs nuorašas datuojamas 1184 m.? 

Kiti šiaurinės Prancūzijos dalies, Pikardijos, miestai - vyskupi- 
jų centrai pasekė Kambrė pavyzdžiu, XI a. pabaigoje ir XII a. su- 
kilo prieš imperatoriaus valdžią ir įkūrė priesaika sutvirtintas ko- 
munas. Kaip ir Kambrė atveju, vyskupai, kuriems valdžią suteikė 
imperatorius, dažnai (nors ir ne visada) kovodavo prieš komunas, 
O popiežiaus partija jas dažnai paremdavo". Taip buvo ne tik šiau- 
rės Prancūzijoje, bet ir Nyderlanduose bei šiaurės Italijoje, kur vyko 
miestų sukilimai, panašūs į tuos, kurie įvyko Kambrė. 

Bovė - irgi Pikardijos miestas — yra ypač įdomus, nes XII a. jis 
gavo chartiją, suteikusią didelius savivaldos įgaliojimus ir daug 
privilegijų piliečiams (buržua). Prisiektinė komuna Bovė buvo 
įsteigta paskutiniaisiais XI a. metais, po keturis dešimtmečius vy- 
kusios nuožmios kovos tarp biurgerių ir kelių vyskupų. Galų gale 
karalius Liudvikas VI (1108-1137) dovanojo chartiją, pripažinu- 
sią komunos valdžią; 1144 m. šią chartiją patvirtino Liudvikas VII, 
o 1182 m. (šiek tiek papildytą) - ir Pilypas Augustas. Septyniolika 
chartijos straipsnių apėmė tokius potvarkius: 

— visi žmonės, gyvenantys tarp miesto sienų ir priemiestyje, 

turi prisiekti komunai; 

— kiekvienas privalo padėti kitam taip, kaip jis mano esant 
teisinga; 

— jei pažeidžiamos kokio nors Žmogaus, prisiekusio komunai, 
teisės ir jis pateikia skundą komunos perams (pranc. pairs — 
„lygieji“; šis žodis žymėjo visus iškiliausius miesto piliečius), 
jie turi imtis teisinių priemonių prieš pažeidėjo asmenį ar 
nuosavybę, kad jis atlygintų žalą pagal jų sprendimą; o jeigu 
pažeidėjas pabėga, komunos perai turi padėti išreikalauti 

žalos atlyginimą pažeidėjo nuosavybės ar asmens sąskaita 
arba tų asmenų, pas kuriuos pažeidėjas pabėgo, sąskaita; 

— ojei pirklys atvyksta į Bovė turgų ir kas nors mieste pažei- 
džia jo teises, ir miesto perams pateikiamas skundas, jie pri- 
valo patenkinti pirklio prašymą; 

— nė vienas asmuo, pažeidęs komunos nario teises, nebus įlei- 
džiamas į miestą tol, kol neatlygins žalos pagal perų spren- 
dimą; patarus perams, ši norma gali būti netaikoma tokiems 
asmenims, kuriuos į miestą pasikvietė Bovė vyskupas; 

— nė vienas komunos narys neturi teisės teikti kreditą jos prie- 
šams, ir nė vienas narys neturi teisės su jais kalbėtis, išskyrus 
tuos atvejus, kai gautas perų leidimas; 

— komunos perai turi prisiekti, kad jie teis teisingai, o visi kiti 
turi prisiekti, kad jie pripažins ir vykdys perų sprendimus". 

Kiti potvarkiai reguliavo malūnų darbą, skolų išieškojimą (joks 
asmuo negalėjo būti paimtas įkaitu už skolą), komunos maisto 
atsargų naudojimą, vienodus audeklų matus ir įvairių feodalinių 
darbo prievolių, kurias komunos nariai vis dar turėdavo atlikti 
vyskupui, apribojimus. 

Chartija neapibrėžė komunos valdymo formos, o tik nustatė, 
kad perai turi priimti sprendimus ir apsaugoti komunos narių 
gyvybę ir nuosavybę. Tiesą sakant, ši chartija nieko nepridėjo prie 
to, kas jau buvo nustatyta mažių mažiausiai prieš vieną ar du 
dešimtmečius, išskyrus paskutinį potvarkį, kur buvo sakoma, kad 
„mes [karalius] perduodame ir patvirtiname teisingumą bei teisę 
spręsti, kurią vykdys perai“. Trumpai tariant, chartija pripažino 
egzistuojančią padėtį (fait accompli): Bovė piliečių sukilimą, įvy- 
kusį Popiežių revoliucijos aukščiausio pakilimo metu, prisiektinės 
komunos įkūrimą ir tą faktą, kad buvo apribota politinė ir ekono- 
minė vyskupo valdžia, - anksčiau vyskupas buvo ne tik svarbiau- 
sias bažnytininkas, bet ir svarbiausias tos vietovės feodalinis sen- 
joras, aktyviai dalyvavęs vietinėje ir šeimų politikoje“. Nors pati 
chartija buvo labai lakoniška, joje buvo aiškiai tariama, kad sen- 
joro teisės Bovė mieste turi būti griežtai apribotos. 

Potvarkis, kad „visi žmonės“ turi prisiekti komunai ir paklusti 
jos jurisdikcijai, neapėmė dvasininkų ir kilmingųjų nepriklauso- 

mai nuo to, ar jie gyveno tarp miesto sienų, ar už jų. Faktiškai 
naujosios Europos miestų komunos varžėsi su bažnytinėmis ir fe- 
odalinėmis valdžiomis. Šių varžybų užkulisiuose buvo centrinė 
karaliaus ir popiežiaus valdžia, padėjusi jas reguliuoti. 

Bovė buvo šiek tiek netipiškas miestas, nors jokiu būdu ne uni- 
kalus tuo požiūriu, kad vyskupo ir feodalinė valdžia jame buvo 
susiliejusi vyskupo asmenyje. Bovė vyskupo feodalinis teismas, ku- 
riame dalyvaudavo visi kilmingieji („laisvieji“), pavaldūs vysku- 
pui kaip feodaliniam senjorui, turėjo didelę pasaulietinę baudžia- 
mąją ir civilinę jurisdikciją, galiojusią miestui. Tačiau apskritai ši 
ir kitos feodalinės vyskupo prerogatyvos XII ir XIII a. nunyko iš 
dalies todėl, kad Prancūzijos karaliai labai remdavo miestus, ko- 
vojusius prieš feodalinę kontrolę. Vyskupo bažnytinė jurisdikcija 
buvo kitas dalykas: šioje srityje komunų valdžios pastangos apri- 
boti dvasininkų neliečiamybę komunos jurisdikcijos atžvilgiu daž- 
niausiai būdavo nesėkmingos — iš dalies todėl, kad šioje kovoje 
bažnyčios pusę paprastai palaikydavo ne tik popiežiai, bet ir ka- 
rūna. Pilypo Augusto potvarkiu (1210 m.) Prancūzijos miestų ma- 
gistratams buvo uždrausta suiminėti dvasininkus, išskyrus tuos 
atvejus, kai jie būdavo sugaunami nusikaltimo vietoje, bet ir to- 
kiais atvejais jie turėdavo būti perduodami bažnytiniam teismui, 
kuris dažniausiai turėjo išimtinę teisę juos teisti. Galiausiai miesto 
komuna turėjo perduoti karaliui „aukštąjį teisingumą“, t. y. sun- 
kių nusikaltimų, baudžiamų mirties bausme, jurisdikciją, taip pat 
tam tikrą „viduriniajam“ ir „žemajam“ teisingumui priskiriamų 
bylų apeliacinę jurisdikciją. 

Nepaisant šių apribojimų, palankių feodalinei, vyskupo ir ka- 
raliaus valdžiai, komuna išsaugojo žymią autonominę jurisdikciją 
savo narių atžvilgiu ir didelę savarankiškos ir savitos komunų 
teisės visumą“. 

Daugelis naujų komunų, atsiradusių šiaurės ir pietų Prancūzi- 
joje, taip pat daugelyje kitų Europos sričių, pasivadindavo „taikos 
komunomis“ (communia pro pace). Viena iš tokių komunų buvo 
Lanas, įsikūręs netoli Bovė ir Kambrė. Kaip tik šiame mieste Liud- 
vikas VI 1128 m. paskelbė Institutio Pacis, pripažindamas, kad šis 

miestas yra „visų, laisvųjų ir nelaisvųjų, taikos bei saugumo prie- 
globstis“!*. Ir šiuo atveju tiesioginė politinė problema buvo vysku- 
po ir piliečių konfliktas, kuris iš dalies buvo vidinis bažnyčios 
konfliktas dėl vyskupo valdžios prigimties ir besivaržančių kara- 
liaus ir popiežiaus pretenzijų į vyskupo vasalinę priklausomybę; 
o iš dalies tai buvo feodalinių ir miesto ekonominių ir socialinių 
interesų bei vertybių konfliktas. Anksčiau įkurtos komunos nuslo- 
pinimas sukėlė ilgą laiką trukusius neramumus. 1112 m. netgi bu- 
vo nužudytas vyskupas. Institutio Pacis buvo pastanga pasiekti 
kompromisą, mėgdžiojant Vormso konkordatą (1122 m.), kuriuo 
buvo pasiektas galutinis kompromisas, užbaigęs kovą dėl investi- 
tūros. Buvo pripažinta aukščiausia Lano vyskupo feodalinė juris- 
dikcija, ir jis toliau skirdavo vietinius teisėjus (ėchevins); bet meras 
ir „prisiekusieji“ (jurati, jurės, arba duodantieji priesaiką asmenys, 
atitinkantys Bovė ir kitų miestų komunų perus) irgi turėjo juris- 
dikciją versti laikytis miesto papročių ir reguliuoti teisingumą tuo 
atveju, kai nepakakdavo vyskupo teisingumo. Servai, persikėlę gy- 
venti į miestą iš kitų vietų, gaudavo laisvę, o vietinių senjorų ser- 
vai būdavo išlaisvinami nuo daugelio [feodalinių] prievolių; buvo 
panaikinta mainmorte ir formariage, o taille buvo sumažinta iki fik- 
suoto mokesčio ir ją mokėdavo tik tam tikri asmenys. 

Pikardijoje, kaip ir kitose Europos srityse, laikas buvo palankus 
miestų savivaldai. Ten, kur, kaip Lane, išliko vyskupo paskirti pa- 
reigūnai, jie tapdavo municipaliniais magistratais, o XII a. pabai- 
goje paprastai jie jau būdavo renkami prisiekusiųjų. Visur magist- 
ratūrą sudarydavo nedidelė grupė asmenų, iškeltų iškiliausių 
miesto piliečių ir išrinktų visos miesto bendruomenės. 


Prancūzija: Lori, Montobanas 


Labai didelėms laisvėms, Liudviko VI dovanotoms vyskupų 
miestams Pikardijoje, galima priešpriešinti tai, ką Carlas Stephen- 
sonas vadina „elementariomis laisvėmis“, to paties monarcho do- 
vanotomis dešimtims miestų, įsikūrusių karaliaus domene Pary- 
žiaus apylinkėse ir kaimyninėse srityse. Vienas toks miestelis, Lori, 

esantis netoli Orleano, iš Liudviko VI gavo pagarsėjusį raštą, ta- 
pusį savotišku pavyzdžiu daugeliui panašių miestelių. Šis raštas 
nustatė maksimalią rentą už namus ir žemę, panaikino taille ir 
kitokius mokesčius, sumažino karines prievoles, iš kurių liko tik 
vienos dienos tarnyba konkrečioje apylinkėje, panaikino corvėes 
(išskyrus vieną išimtį: asmenys, turėję arklius ir vežimus, vieną 
kartą per metus privalėdavo atvežti į Orleaną karaliaus vyną), 
sumažino baudas ir bausmes, apribojo muitus, rinkliavas ir kitus 
mokesčius. Šiuo raštu buvo nustatyta, kad kiekvienas asmuo, me- 
tus ir vieną dieną taikingai išgyvenęs mieste, gauna laisvę ir anks- 
tesnis jo savininkas nebeturi teisės reikalauti jį jam grąžinti. Pilie- 
čiai galėjo parduoti savo turtą ir persikelti kur tik nori. Jų buvo 
negalima teisti už miesto ribų, o teismo procesui miesto ribose 
buvo nustatytos įvairios procedūrinės normos. Prievartinis kredi- 
to teikimas buvo panaikintas, ir tik karaliui bei karalienei buvo 
duodamos dvi savaitės, per kurias jie turėdavo susimokėti už 
maistą. Stephensonas rašo: 

„Lori buvo labai mažas miestelis, o jo laisvės aiškiai buvo antrarū- 
šės. Jis neturėjo savivaldos; visa politinė valdžia liko karaliaus ir jo 
pareigūnų rankose. Ir nepaisant to, jo gyventojų privilegijuota padėtis 
buvo užfiksuota labai aiškiai... Lori gyventojas... buvo laisvas ekono- 
miškai ir teisiškai. Jis buvo visiškai nepavaldus savavališkam domeni- 
nės eksploatacijos režimui. Jo valdymo teisė ir teisinis statusas buvo 
tipiškai buržuazinis... Paprastai jo valdos objektas buvo ne laukas, o 
sklypas, skirtas statybai. Gyventojų privilegijos iš esmės buvo tokios 
pačios, kokių visur reikalavo pirkliai kaip minimumo, leidžiančio jiems 
įsikurti sėsliai. Kaip tik dėl šios priežasties Lori papročiai buvo tokie 
populiarūs vėlesniais amžiais.“ 

Tai, kad Lori laisvės buvo „elementaresnės“ už Bovė laisves, 
be abejonės, nulėmė tas faktas, kad Lori buvo įsikūręs karaliaus 
domene, o Bovė - karaliaus vasalo žemėse. Ne tik karaliai, bet ir 
kunigaikščiai, grafai ir kiti teritorijų valdovai turėjo rimtų moty- 
vų skatinti savo žemėse kurtis miestus; juk miestai pritraukdavo 
amatininkus, meistrus ir pirklius, o iš jų buvo galima imti pinigi- 
nius mokesčius. Tačiau kartu teritorijos valdovas nenoriai atsisa- 
kydavo savo politinės valdžios miestams. Dovanojamų laisvių 

prigimtis ir apimtis priklausė nuo subtilios jėgų bei interesų pu- 
siausvyros. Geras pavyzdys yra laisvių chartija, kurią Tulūzos gra- 
fas Alfonsas 1144 m. dovanojo Montobanui, įsikūrusiam pietų 
Prancūzijoje. Naujai gyvenvietei įkurti grafas pasiūlė savo žemės 
sklypą, esantį šalia senesnio miesto Montoriolio, kuriame nuolat 
vaidijosi miestiečiai ir abatijos, prie kurios sienų buvo pastatytas 
Montoriolis, galva. Siekdamas išvilioti gyventojus iš Montoriolio, 
grafas jiems ne tik dovanojo laisves, panašias į tas, kurias Liudvi- 
kas VI anksčiau dovanojo Lori miestui, bet dar sutiko dėl įvairių 
reikalų tartis su „geriausiais miestiečiais“. Galimas daiktas, kad 
kaip tik tokių miestiečių iniciatyva buvo įsteigtas ir finansuoja- 
mas šis miestas. Apytikriai šimtmečio pabaigoje Montobaną valdė 
jo paties gyventojų išrinkti pareigūnai“. 


Normandija: Vernėjus 


XI ir XII a. Normandijos miestai savo laisvių, valdžios ir įsta- 
tymų požiūriu nedaug skyrėsi nuo Prancūzijos miestų. Klasikinis 
normandų miestų chartijos pavyzdys yra chartija, Normandijos 
kunigaikščio ir Anglijos karaliaus 1100-1135 m. Henriko I dova- 
nota Vernėjui. Ši chartija nustatė, kad kiekvienas pilietis (buržua) 
turi gauti tris akrus žemės ir sodo, už kuriuos kasmet jis turi mo- 
kėti dvylika deniers nepriklausomai nuo jo pastatytų namų skai- 
čiaus. Be to, jis turi sumokėti pradinį mokestį už teisę tapti pilie- 
čiu ir kasmetinę keturių deniers sumą, skiriamą išlaikyti sargybai. 
Tai buvo nedideli pinigai. Pilietis neprivalėjo atlikti karinės tarny- 
bos, jei armijai nevadovaudavo pats karalius. Jis neprivalėjo užsi- 
imti karaliaus ūkio reikalais, išskyrus tuos atvejus, kai reikėjo pa- 
sitarnauti pačiam karaliui. Iš jo nebuvo galima reikalauti suteikti 
kreditą netgi pačiam karaliui. Jam nereikėjo mokėti jokių importo 
muitų trejus metus, o už tam tikrų prekių — maisto, drabužių ir 
asmeninio naudojimo reikmenų - importą muitų išvis nebuvo. 
Karalius galėjo apmokestinti pardavimą vietiniame turguje, kai 
būdavo pardavinėjami galvijai, vynas, druska, grūdai, žuvis, oda 
ir drabužiai. Sumokėjęs tam tikrą pinigų sumą, pilietis galėjo mal- 
ti grūdus, kepti duoną, virti alų ir daryti vyną. Teisingumas buvo 

paliktas prėvot rankose, bet teismo procesai turėjo vykti pačiame 
čiam karaliui. Pasak Stephensono, „aiškiai suformuluoti straips- 
niai apribojo baudas ir bausmes, kurios galėdavo būti skiriamos 
tam tikrais atvejais, nustatė skolų rinkimo būdus, apribojo dviko- 
vas ir nustatė taisykles, reguliuojančias dar ir daug kitų teisminių 
kazusų, svarbių miesto gyventojams“. 

Laikui bėgant Vernėjo laisvės buvo dovanotos ir kitiems Nor- 
mandijos miestams. 


Flandrija: Sent Omeras, Briugė, Gentas 


Apie XII a. vidurį Flandrija tapo pažangiausia Europos pramo- 
nine sritimi, visų pirma dėl savo tekstilės pramonės, o Briugė ir 
Gentas buvo labiausiai klestintys prekybiniai miestai į šiaurę nuo 
Genujos ir Milano. Nors Flandrijos grafas buvo Prancūzijos kara- 
liaus vasalas, XI, XII ir XIII a. Flandriją jis valdė visai nepriklau- 
somai nuo karaliaus. Tuo pačiu metu Flandrijos miestai, nors po- 
litiškai ir priklausomi nuo stipraus valdovo, išsikovojo didelę 
nepriklausomybę - faktiškai didesnę negu Prancūzijos miestai. Kai 
kurie flamandų miestai atsirado kaip revoliucinės komunos, bet 
atrodo, kad didžioji ją dauguma pasiekė komunos statusą taikiai, 
pritariant grafui, kuris dosniai dovanodavo chartijas, bet neuž- 
miršdavo juose išsaugoti ir tam tikras savo teises. 

Sent Omero chartija, 1127 m. dovanota grafo Vilhelmo Klito, 
tapo pavyzdžiu vėlesnėms chartijoms, dovanotoms kitiems fla- 
mandų miestams. Šioje chartijoje buvo sakoma, kad Vilhelmas, 
prašomas piliečių (biurgerių), patvirtina Sent Omero įstatymus ir 
papročius bei komunos, kuriai jie prisiekė, nepriklausomybę. Vi- 
siems piliečiams garantuojama taika ir teisingumas, remiantis tei- 
singu jų ėchevins sprendimu; 0 tie ėchevins „turės visą tą laisvę, 
kurią turi ėchevins visoje Flandrijos žemėje“. Ėchevins turėjo spręs- 
ti ginčus, iškylančius pačiame mieste („forume“); tačiau grafo prė- 
vot ir dvasininkai irgi išsaugojo jurisdikciją tam tikrų ginčų at- 
žvilgiu"““. Chartija patvirtino senovines piliečių teises į ganyklą ir 
jų senovinę laisvę nuo karinės tarnybos, išskyrus tarnybą, susiju- 

sią su Flandrijos grafystės gynyba. Be to, piliečiai buvo išlaisvinti 
nuo įvairių feodalinių mokesčių bei prievolių: chevage, avoučries, 
neteisėtų rinkliavų iš pilies garnizono pusės, scot ir taille". Be to, 
chartija pripažino miesto pirklių gildiją. Buvo paskelbta, kad gil- 
dijos nariai išlaisvinami nuo įvairiausių muitų ir grafas jiems pa- 
žada, jei galės, dovanoti panašias laisves Normandijoje, Anglijoje 
ir Bulonėje. Galiausiai grafas Vilhelmas miesto piliečiams - jų pir- 
klių gildijai - dovanojo savo monetų kalyklą, duodavusią per metus 
30 livrų pelną. Tai reiškė, kad Sent Omeras nuo šiol turėjo kalti 
savo monetas; miestas gautų pelną iš monetų kalimo, ir mokesčių 
grafui nereikėtų mokėti iš svetur gautomis monetomis“. 

Sent Omero chartija nebuvo siekiama miesto piliečiams suteik- 
ti nepriklausomybę nuo teritorijos valdovo. Grafas išsaugojo juris- 
dikciją miesto atžvilgiu, o ėchevins turėjo būti jo parenkami iš mies- 
to piliečių ir veikė kaip grafo teisėjai. Tačiau faktiškai ėchevins iš 
pradžių buvo renkami iki gyvos galvos, o tai suteikė jiems tam 
tikrą nepriklausomybę; vėliau, kai jie buvo pradėti rinkti kasmet, 
juos rinkdavo miesto piliečiai pagal tam tikrą rinkimų sistemą. 

Briugė ir Gentas, kaip ir Sent Omeras, buvo prisiektinės komu- 
nos, turėjo ėchevins tarybą ir pirklių gildiją?'. Šitie miestai buvo 
daug didesni už Sent Omerą ir priklausė prie 15 ar 20 didžiausių 
Europos miestų. Briugei ir kitiems flamandų miestams grafas Pi- 
lypas (1169-1191) dovanojo chartijas, vadinamąsias „keure“, ši- 
taip sukurdamas ribotos savivaldos ir šių miestų piliečių teisių bei 
laisvių teisinį pagrindą. 


Vokietija: Kelnas, Freiburgas, Liubekas, Magdeburgas 


Klestintis romėnų miestas Kelnas (Colonia) Reino žemupyje 
greitai nusmuko po to, kai V a. jį užkariavo frankai. Išliko šioks 
toks komercinis ir pramoninis aktyvumas, o tai, kad jame buvo 
vyskupo rezidencija ir katedra, užtikrino tam tikrą [istorinį] tęsti- 
numą. Tačiau Kelnas nebebuvo miestas romėniška prasme, ir jis 
dar nebuvo miestas europietiška prasme. Upės prieplauka užako 
ir tapo pelke; stiklo dirbinių gamyba persikėlė į kaimo vietoves; 
gyventojų skaičius sumažėjo, ir jų buvo tiek, kiek dideliame kai- 

me; miesto valdžia, pirmiausia sutelkta vyskupo rankose, tapo 
aplinkinės srities, Lotaringijos (Lorraine), valdžios dalimi“. 

953 m. imperatorius Otonas III savo jaunesnįjį brolį Brunoną 
paskyrė Lotaringijos kunigaikščiu ir Kelno arkivyskupu. Prekybinį 
priemiestį, wik, Brunonas perkėlė šiapus miesto įtvirtinimų. Jis ir 
jo įpėdiniai X a. pabaigoje ir XI a. pradžioje įsteigė rinkas, įvedė 
muitus ir pastatė monetų kalyklą. Apie 1074 m. pirkliai ir amati- 
ninkai labai sustiprėjo, susivienijo ir sukilo prieš arkivyskupą, ku- 
riam vis dėlto pavyko prisišaukti svetimus kareivius ir nuslopinti 
sukilimą. Tačiau 1106 m. kitas sukilimas baigėsi tuo, kad buvo 
įsteigta nepriklausoma municipalinė valdžia ir sukurta miesto tei- 
sės sistema, kuri XII a. dažnai buvo vadinama jus coloniensis („Kel- 
no teise“), o kartais — jus civilis („miesto teise“). 

Kelno arkivyskupas miesto gyvenime liko svarbia figūra; jis ir 
toliau valdė visą Lotaringijos kunigaikštystę, o dažniausiai ir Vest- 
faliją. Nepaisant to, jo politinis ir vyriausybinis vaidmuo mieste 
buvo labai apribotas XII a., kai vyskupo valdžia buvo papildyta, 
o iš dalies ir pakeista valdžios sistema, kurios branduolys buvo 
renkami pareigūnai, veikiantys įvairiuose patricijų junginiuose. 

Kelnas buvo unikalus tuo, kad jis buvo suskirstytas į savaval- 
des pasaulietines parapijų bendruomenes (Sondergemeinden), kar- 
tais vadintas komunomis, kiekvienoje iš kurių paprastai būdavo 
du magistratai, renkami (galimas daiktas, kasmet) parapijos ben- 
druomenės narių. Buvusieji, esamieji ir kandidatais pasiūlytieji ma- 
gistratai sudarydavo broliją arba gildiją (Amtleutegenossenschaft, 
„pareigūnų draugija“), atlikdavusią svarbų vaidmenį sprendžiant 
miesto problemas. Parapijos bendruomenės nariu būdavo galima 
tapti parapijoje įsigijus paveldimą nuosavybę, ją įregistravus ir 
sumokėjus mokestį. Bendruomenės nariai privalėdavo padėti sa- 
vo draugijos nariui ir ginti jį nuo bet kurio kito asmens, jį kuo nors 
kaltindavusio. Skundai ir ginčai dėl nuosavybės parapijoje turėjo 
būti nagrinėjami parapijos civiliniame teisme, išsaugojant teisę 
kreiptis į parapijos magistratų gildijos visuotinį susirinkimą. Smul- 
kūs nusikaltimai ir nusižengimai parapijos bendruomenei turėjo 
būti nagrinėjami parapijos baudžiamajame teisme, kur kaltinimus 
pateikdavo parapijos magistratų gildijos komitetas, renkamas tir- 

ti pareiškimams dėl nusikaltimų ar pažeidimų. Jei parapijos narys 
atsisakydavo paneigti jam pateikiamus kaltinimus parapijos teis- 
me, jis būdavo ištremiamas iš bendruomenės. Kiekvienas asmuo, 
bandydavęs pažeisti bendruomenės normas, būdavo pasmerkia- 
mas amžinoms kančioms kartu su šėtono ir jo puolusių angelų 
kompanija. 

Viena svarbiausių parapijos funkcijų buvo teisės į žemę perda- 
vimų ir žemės įkeitimų registravimas. Vienas senas įrašas parapi- 
jos registre aprašo procedūrą, pagal kurią Heinrichas Longusas 
nusipirko namą iš kažkokio Gottfriedo. Pirkimo-pardavimo aktas 
įvyko „dalyvaujant piliečiams, parapijos magistratams, teisėjams 
ir parapijos kunigams“. Po to Heinrichas piliečiams ir teisėjams 
sumokėjo įprastą mokestį už sandorio paliudijimą ir už jo įregist- 
ravimą. Bet kuris asmuo, suabejojęs įregistravimo faktu, būdavo 
specialiai kviečiamas pasižiūrėti į teisėjų registrą (Schrein) ir įsiti- 
kinti [įregistravimo] fakto tiesa. Galiausiai Heinrichas atvyko į 
miesto rotušę ir Gottfriedo sūnui bei paveldėtojui įteikė tris mar- 
kes dalyvaujant miesto asesoriams (scabini, Schoeffen), šitaip apsi- 
saugodamas pats ir apsaugodamas savo paveldėtojus nuo bet ko- 
kių pardavėjo paveldėtojų pretenzijų. 

Tačiau miesto asesorių funkcijos buvo toli gražu ne tik sando- 
rių paliudijimas ir jų registravimas. Dažniausiai asesoriai atlikda- 
vo neprofesionalių teisėjų pareigas - arba kolektyviai aukštajame 
teisme (Hochgericht) kartu su pirmininkaujančiu profesionaliu tei- 
sėju, arba individualiai — nereikšmingose bylose. Aukštajame teis- 
me jie nagrinėdavo bylas kaip pirminė instancija, taip pat apelia- 
cijas dėl civilinių ir baudžiamųjų bylų, nagrinėtų parapijos 
magistratų teismuose. Jie skelbdavo teisę ir priimdavo sprendimą, 
kurį vykdydavo profesionalus teisėjas. Jie „rasdavo“ sprendimą 
paraidine šio Žodžio prasme; buvo tariama, kad jie turi sukaupę 
paprotinės teisės Žinias. Kai bylą nagrinėdavo vienas asesorius, 
sprendimą jis pateikdavo kitiems asesoriams, kad jie jam pritartų. 

Nuolat aktyviai dirbdavo apytikriai 25 asesoriai. Tačiau anks- 
tesni asesoriai ir kandidatai į asesorius irgi buvo laikomi „bro- 
liais“ (fratres scabinorum), kurie, kaip ir parapijos magistratai, su- 
darydavo gildiją. Nors jie prisiekdavo ištikimybę arkivyskupui, 

kartu juos saistydavo priesaika skelbti teisę ir rasti nešališką ir 
teisingą sprendimą. Jų vestų bylų protokoluose esama sprendimų, 
prieštaraujančių arkivyskupo interesams, taip pat sprendimų, 
prieštaraujančių Kelno pirklių interesams. Štai daugelyje XII a. 
bylų, kuriose arkivyskupas, atstovaujamas savo valdytojo, reika- 
lavo, kad tam tikri tam tikrų parapijos bendruomenių nariai būtų 
laikomi arkivyskupo šeimynos (familia) nariais ir todėl mokėtų 
tam tikrus valdytojo renkamus mokesčius, asesoriai priėmė val- 
dytojui nepalankų sprendimą. O 1103 m., pagal seniausią išlikusį 
dokumentą, kuriame minimi asesoriai, byloje, kur Lježo ir Hiuji 
pirkliai pateikė ieškinį Kelno pirkliams, reikalaudami pripažinti 
privilegijas, jiems dovanotas ankstesnio Kelno arkivyskupo, ase- 
soriai išsprendė bylą svetimšalių pirklių naudai. 

Be teisminių pareigų, asesoriai vykdydavo daugelį miesto ta- 
rybos nutarimų, ir šiuo požiūriu jie dažnai būdavo vadinami ne 
tik asesoriais (scabini), bet ir seniūnais (senatores). XII a. Kelno 
kronikose galima rasti įrašų, liudijančių, kad scabini arba senatorės 
planuodavo ir patvirtindavo miesto sienų plėtimą, dovanodavo 
miesto žemę labdaringiems tikslams, valdydavo miesto nuosavy- 
bę (pavyzdžiui, mėsos ir žuvies prekystalius, priklausiusius ne gil- 
dijai, o miestui), o trimis atvejais su kitais miestais net sudarė 
sutartis, tų miestų pirkliams suteikiančias įvairias teises, be arki- 
vyskupo patvirtinimo. 

Be parapijų magistratų ir scabini ar senatores, Kelną valdė dar 
ir trečia gildija, Richerzeche, paraidžiui — „turtingųjų taverna“. Du 
šios Richerzeche nariai būdavo kasmet renkami burmistrais (Biir- 
germeister); vienas iš jų turėdavo būti scabinus; o pačią Richerzeche 
sudarydavo ankstesnieji ir dabartiniai burmistrai bei kandidatai į 
burmistrus. Svarbiausias Richerzeche uždavinys buvo prižiūrėti 
amatininkų gildijas ir turgavietes, taip pat nustatyti žemės ūkio 
produktų, vyno, alaus prekybos sąlygas (įskaitant ir kainas). Ri- 
cherzeche (arba Biirgermeister) teisdavo trijose svarbiausiose mies- 
to turgaus aikštėse, kad kontroliuotų, kaip laikomasi jos potvar- 
kių. Be to, Richerzeche nagrinėdavo apeliacijas dėl parapijų 
magistratų civilinių teismų priimtų sprendimų. 

XII a. Kelno municipalinė valdžia buvo išimtinai kilmingųjų 
rankose. Vienintelis asmuo, apribodavęs patricijų valdžią, buvo 
arkivyskupas, skirdavęs du svarbiausius pareigūnus: vienas, va- 
dinamasis Burggraf („miesto grafas“), pirmininkaudavo asesoriams 
aukštojo teismo posėdžiuose, be to, buvo miesto karo vadas, pri- 
žiūrėjo viešąsias vietas ir gatves; kitas, vadinamasis Stadtvogt 
(„miesto prefektas“), pirmininkaudavo tam tikroms aukštojo teis- 
mo generalinėms sesijoms. Faktiškai šių dviejų pareigūnų valdžia 
ir net paties arkivyskupo valdžia tapo priklausoma nuo asesorių 
gildijų, burmistrų ir parapijų magistratų valdžios. Arkivyskupo 
valdžia XIII a. palaipsniui atsigavo, tačiau tuo pačiu metu visiš- 
kai susiformavo Kelno teisė, kuri daug kur, nors ir ne visur, nebe- 
priklausė nuo politinės valdžios struktūros. 

Mokslininkai ginčijosi dėl Kelno municipalinės valdžios išta- 
kų: ar jos pirminis šaltinis buvo taikos sąjūdis, ar revoliucinė ko- 
muna, ar teritorinė bendruomenė, ar pirklių gildija? Tokiu šalti- 
niu galėjo būti bet kuris iš šių reiškinių arba jų derinys, tačiau 
svarbesnis yra toks klausimas: koks ryšys tarp Kelno municipali- 
nės valdžios bei municipalinės teisės ir didžiųjų permainų Euro- 
poje, vykusių tuo pačiu metu, kai Kelnas kūrė savo politines ir 
teisines struktūras? Tai, kad miestas atsiskyrė nuo arkivyskupijos 
ir kunigaikštystės, kurių teritorijoje jis buvo, tai, kad jame įsisteigė 
savos pasaulietinės miesto institucijos, ir visų pirma tai, kad jis 
išskleidė savąją politinę ir teisinę istoriją — t. y. tai, kad jame atsi- 
rado istorinė savimonė, arba organinės raidos ir augimo pojūtis, — 
tapo įmanoma todėl, kad pati bažnyčia paskelbė bažnytinės ir 
pasaulietinės valdžių dualizmą ir parėmė pasaulietinių valdžių 
pliuralizmą, ir todėl, kad laipsniško pasaulio pertvarkymo remian- 
tis teise idėja tiek bažnytinėje, tiek pasaulietinėje srityje tapo vy- 
raujančia koncepcija ir stipriausiu motyvu. Šios revoliucinės per- 
mainos žmonių protuose ir širdyse buvo XI a. pabaigoje ir XII a. 
visoje Europoje vykusių politinio, ekonominio ir visuomeninio gy- 
venimo revoliucinių permainų esminė dalis. Svarbi šių permainų 
išraiška — ir Kelne, ir kitur — buvo savavaldžių miestų steigimas 
ir naujo tipo teisės — miestų teisės - sukūrimas. 

Kelnas formavosi kaip išimtis — ne įprastu miestų kūrimosi 
Vokietijos kunigaikštystėse būdu, kurio esmė ta, kad imperatoriai 
ir kunigaikščiai dovanodavo chartijas. Kartais tokias chartijas do- 
vanodavo imperatorius — kad nuramintų maištaujančius miestie- 
čius. Štai 1073 m. Vormso gyventojai įkūrė conjuratio, nukreiptą 
prieš savo vyskupą, ir imperatorius Henrikas IV dovanojo jiems 
laisves. Maincas padarė tą patį 1077 m. Kitas chartijas dovanoda- 
vo kunigaikščiai. Vienas iš seniausių tokios chartijos pavyzdžių — 
chartija, kurią 1120 m. Cėringeno kunigaikštis Konradas dovano- 
jo Freiburgui. Šis kunigaikštis dykvietėje, plytėjusioje šalia vienos 
iš jo pilių, įkūrė vadinamąjį forumą (miestą). Iš pradžių šiame 
mieste apsigyveno pirkliai, pakviesti iš kaimyninių sričių. Pats pa- 
vadinimas „Freiburg“ („laisvasis miestas“) atskleidžia šio miesto 
pobūdį. Jo gyventojų laisvė pasireiškė tuo, kad jie buvo nebepa- 
valdūs paprastajai kaimo vietovės teisei ir tapo pavaldūs ypatin- 
gai prekybinių bendruomenių teisei. Pagal šią chartiją, kiekvienas 
pilietis (burger) turėjo teisę į 50-100 pėdų žemės sklypą, už kurį 
kasmet jis privalėjo mokėti tik vieną šilingą; kunigaikštis turėjo 
garantuoti taiką ir apsaugą visiems gyventojams; jie turėjo savo 
žemės paveldėjimo teisę ir privilegiją ją laisvai parduoti ar palikti 
testamentu; jie buvo išlaisvinti nuo visų prievartinių išlaidų kuni- 
gaikščiui išlaikyti, nuo visų mokesčių už važiavimą hercogystės 
keliais, nuo taille arba kitokių rinkliavų, išskyrus rinkliavas, ski- 
riamas teisėtam karo žygiui; jie galėjo laisvai naudotis ganykla, 
mišku ir upe; jie buvo pavaldūs tik prekybinei teisei, būtent tokiai 
teisei, kuria naudojosi Kelno pirkliai; o kunigaikštis neturėjo teisės 
skirti svarbiausio magistrato ar dvasininko, jei jis nebuvo išrink- 
tas pirklių. Pirkliai ir kunigaikščio pareigūnai prisiekė saugoti ir 
ginti šią gyvenvietę, o kunigaikštis įsipareigojo daryti tą patį iškil- 
mingu rankos paspaudimu. Netrukus prie svarbiausiojo valdžios 
magistrato prisijungė išrinktų conjuratores fori („išrinktųjų“) gru- 
pe; XIII a. jie buvo pradėti vadinti konsulais“. 

Atrodo, kad Freiburgo, kaip ir Sent Omero, pavyzdys paremia 
Pirenne'o tezę (kuriai pritaria Stephensonas), kad kuriantis mies- 
tams svarbiausias vaidmuo priklausė pirkliams. Tačiau net tuose 
(ir panašiai atsiradusiuose kituose) miestuose pirkliams netrukus 

teko dalytis savo valdžia su kitais luomais arba elitinėmis grupė- 
mis — su amatininkų gildijomis, su kilmingaisiais (įskaitant vysku- 
pus), o dažnai ir su kunigaikščiais, karaliais ir imperatoriais. 

Liubekas, Baltijos uostas, buvo įkurtas 1143 m. grafo Adolfo II 
Holšteiniečio, kuris pakvietė šiame mieste apsigyventi žmones iš 
Vestfalijos, Flandrijos ir Fryzijos. 1158 m. miestas atiteko Henrikui 
Liūtui, Saksonijos kunigaikščiui iš Welfų giminės. Henrikas įsteigė 
monetų kalyklą, įvedė muitus, o miestiečiams dovanojo išskirtines 
privilegijas, įskaitant ir valdymo formą, perimtą iš Zesto miesto. 
(Be to, Henrikas įkūrė Miuncheną ir Braunšveigą.) 1181 m. impe- 
ratorius Frydrichas Barbarosa užgrobė Liubeką, o vėliau dovanojo 
jam laisvių chartiją, kuria buvo įtvirtintos tam tikros savivaldos 
teisės, o pirkliai buvo išlaisvinti nuo bet kokių kelio muitų visoje 
Saksonijos kunigaikštystėje. Apie XIV a. vidurį Liubekas tapo tur- 
tingiausiu šiaurės miestu?*. 

Galimas daiktas, kad pati įspūdingiausia miestų teisės atsira- 
dimo ir augimo Vakarų teisės tradicijoje iliustracija yra procesas, 
kurio dėka keliolikos didžiausių Vokietijos miestų įstatymai buvo 
oficialiai priimti šimtų naujų miestų, įkurtų XIII-XIV a. Pavyz- 
džiui, Liubeko įstatymai buvo priimti 43 miestų, Frankfurto įsta- 
tymai - 49 miestų, Hamburgo įstatymai — 4 miestų, Freiburgo 
įstatymai — 19 miestų, Miuncheno įstatymai - 13 miestų, Bremeno 
įstatymai — 2 miestų, Braunšveigo įstatymai - 3 miestų. Tačiau 
svarbiausias vaidmuo tenka Magdeburgo, miesto prie Elbės, įsta- 
tymams, kurie paplito ir buvo priimti daugiau negu 80 naujų mies- 
tų". Magdeburgo teisė tapo svarbiausiu Centrinės ir Rytų Euro- 
pos rašytinės teisės pagrindu. 

Tačiau kiekvienas naujas miestas tam tikro „teisinio rato“ 
(Rechtskreis) ribose perimdavo ne pradinę Magdeburgo, Liubeko 
ar Frankfurto teisę, 0 „motininio miesto“ įstatymus - tokius, kokie 
jie buvo perėmimo metu. Paprastai naujojo „dukterinio miesto“ 
feodalinis senjoras jam dovanodavo, tarkime, Magdeburgo teisę, o 
po to miesto valdžios atstovai būdavo siunčiami į Magdeburgą, 
kur vyriausieji teismo pareigūnai, asesoriai ar Schoeffen rengdavo 
naują veikiančių Magdeburgo įstatymų ar reikalingų įstatymų 5ą- 
vado dalių leidimą; tai galėjo būti, pavyzdžiui, miesto valdymo 

įstatymai, teisingumo ar gildijų įstatymai, civilinė ar baudžiamoji 
teisė. Kai kurie miestai atstovus atnaujintų įstatymų siųsdavo ke- 
letą kartų. Be to, dukterinio miesto teismai konkrečias bylas daž- 
nai perduodavo peržiūrėti motininio miesto asesoriams ir iš ten 
gaudavo normų formuluotes, tinkančias konkrečioms faktinėms 
situacijoms. Taigi galima pažymėti, kad jaunesnių miestų įstaty- 
muose ir sprendimuose atsispindėjo Magdeburgo, Liubeko teisės 
ar kitos „motininės teisės“ (Mutterrecht) organiškas augimas“. 

Magdeburgas šimtmečiais buvo prekybos su slavais centras. 
968 m. jis tapo arkivyskupijos centru. Vėliau jis buvo svarbi kari- 
nių antpuolių prieš slavus bazė. Tačiau tik XII a. pradžioje Mag- 
deburge susiformavo savos tęstinės valdžios ir teisės institucijos 
ir pilietinė savimonė. 1129 m. apsiginklavę piliečiai sukilo prieš 
arkivyskupą, bet jam pavyko sukilimą nuslopinti; tais pačiais me- 
tais Magdeburgo dokumentuose pirmą kartą pasirodo žodžiai 
maiores civitates („vadovaujantys piliečiai“). 1160 m. pradedama 
užsiminti apie „Magdeburgo miesto asesorius ir teisėjus“. Be to, 
šiuo laikotarpiu svarbus vaidmuo tenka gildijoms; 1183 m. pa- 
tvirtinamas jų statusas. Tais pačiais metais pirmą kartą užsime- 
nama apie asesorių teismą. Galiausiai 1188 m. arkivyskupas Wich- 
mannas reformuoja miesto valdžią, išsaugodamas paveldimas 
valdytojo (Burggraf) ir jo pavaduotojo (Schultheiss) pareigas, ta- 
čiau kartu įkurdamas dvylikos asmenų tarybą, kurią sudarė 11 
asesorių iki gyvos galvos ir Schultheiss. Visą arkivyskupiją valdęs 
arkivyskupas išsaugojo aukščiausią miesto kontrolę, nors miestas 
autonomiškai tvarkė teisingumą, apmokestinimą ir panašius da- 
lykus. Asesorių „suolo“ (Schoeffenbank) vakansijas perimdavo įta- 
kingiausių šeimų atstovai. 

1188 m. vykdydamas reformą arkivyskupas Wichmannas pir- 
mą kartą išleido rašytinius Magdeburgo įstatymus. Šiame doku- 
mente buvo 9 straipsniai. Šiais straipsniais nebuvo siekiama iš- 
dėstyti visą Magdeburgo teisę; galima manyti, kad veikiau tai buvo 
tam tikrų svarbiausių ginčytinų klausimų sprendimai, galimas 
daiktas, pagrįsti ankstesniais teismo sprendimais. Pavyzdžiui, tam 
tikrose bylose duodant priesaiką buvo atsisakyta tradicinių proce- 
dūrinių detalių. Buvo panaikinta tėvo atsakomybė už tai, kad sū- 


496 


12. MIESTŲ TEISĖ 


nus sužalojo ar nužudė kokį nors asmenį, jei tik tėvas šešių tinka- 
mų asmenų liudijimu galėjo įrodyti, kad jis nebuvo nusikaltimo 
vietoje, o jei buvo, tai nedalyvavo padarant nusikaltimą. Ta pati 
norma buvo pradėta taikyti ne tik tėvui, bet ir kitiems asmenims. 
Viename potvarkyje buvo nustatytas laikas, per kurį buvo galima 
pareikšti pretenzijas dėl žemės užgrobimo, sužalojimo ar nužudy- 
mo mieste ar už jo ribų. Kitame straipsnyje asmeniui, išvykusiam 
į piligrimo kelionę, taip pat dėl neatidėliotinų reikalų buvo lei- 
džiama atidėti ieškinio pateikimą burggrafo arba jo pavaduotojo 
teismui. 7 straipsnis nustatė, kad iškilus ginčui tarp piliečio ir sve- 
timšalio teismo negalima atidėlioti, ir byla turi būti nagrinėjama 
tą pačią dieną, kai ji buvo iškelta. 8 straipsnis asesorių teismui 
suteikė bendrąją jurisdikciją, apimančią visų tipų bylas, keliamas 
tiek piliečiams, tiek svetimšaliams, su išlyga, kad jei asesorių nėra, 
teisti privalo burggrafas arba jo pavaduotojas. Galiausiai 9 straips- 
niu buvo nustatyta — „idant nebūtų pakenkta miesto teisei“, - kad 
kiekvienas asmuo, sutrikdęs miesto susirinkimą šūksniais, nede- 
rama ar kvaila kalba, „turi būti griežtai nubaustas piliečių, kad 
kiti to nebedrįstų daryti“. 

Kiek žinoma, šitie 1188 m. paskelbti devyni straipsniai buvo 
pirmasis rašytinis Magdeburgo teisės normų rinkinys; jie rėmėsi 
jau egzistuojančia didele nerašytų normų visuma. Iš tikrųjų Mag- 
deburgo paprotinė teisė kai kurių kitų miestų ir miestelių jau bu- 
vo formaliai priimta XII a. viduryje. Magdeburgo teisės augimą 
per kitus pusantro šimto metų galima apžvelgti tyrinėjant normų 
rinkinius, Magdeburgo asesorių nusiųstus į Breslau 1261 m. ir į 
Gerlicą 1304 m. 

Breslau kodeksas buvo sudarytas iš 64 straipsnių, o Gerlico 
kodeksas - iš 140 straipsnių. Gerlico teisėje tam tikros sritys, to- 
kios kaip prekių pardavimas, nuosavybė ir paveldėjimas, buvo 
traktuojamos daug detaliau negu Breslau kodekse. Be to, daug 1a- 
biau detalizuoti buvo ir straipsniai, susiję su baudžiamąja teise 
bei įkalčiais. Negana to, Magdeburgo asesoriai ne paprasčiausiai 
nusiuntė į Gerlicą 64 Breslau straipsnius pradiniu pavidalu, kartu 
su kitais pridėtais ar įterptais straipsniais; ne, jie sąmoningai pa- 
tobulino ir pakeitė ankstesnį rinkinį. Atskiri ankstesniojo rinkinio 

straipsniai kartais buvo jungiami į vieną didesnės apimties straips- 
nį. Kai kurie straipsniai, esantys netinkamoje vietoje, buvo perkel- 
ti į kitą vietą. Dar kiti straipsniai buvo išplėsti. Štai Gerlico kodek- 
so 8 straipsnis prasideda Breslau kodekso 11 straipsniu, kuriame 
kalbama apie bausmę, taikomą asmeniui, pagautam tuo metu, kai 
sužeista auka pradėjo rėkti ir šauktis pagalbos. Bet po to straips- 
nis tęsiamas, ir sakoma, kad bausmė gali būti griežtesnė, jei Žaiz- 
da buvo padaryta peiliu, o kaltininkas buvo pagautas nusikaltimo 
vietoje“. Tai pavyzdys, kaip pradinis straipsnis išplečiamas, re- 
miantis nauju patyrimu. 

Dauguma iš 1304 m. Gerlico kodekso 140 straipsnių buvo per- 
imti arba iš Breslau kodekso (su papildymu), arba iš Saksų veidro- 
džio (Sachsenspiegel) — teisės normų sąvado, kurį apie 1221 m. su- 
darė Saksonijos teisininkas. Šis sąvadas tapo svarbia dalimi to, ką 
plačiąja prasme galima pavadinti Vokietijos bendrąja teise. (Iš 64 
pradinių Breslau kodekso straipsnių 10 buvo perimti irgi iš Saksų 
veidrodžio.) 25 Gerlico kodekso straipsniai buvo visiškai nauji: šeši 
buvo įterpti į kodekso tekstą, o devyniolika pridėti pabaigoje. 

1261 m. pradinio Breslau įstatymų kodekso 64 straipsniai irgi 
buvo papildyti 24 straipsniais, 1283 m. gautais iš Magdeburgo, ir 
dar 23 straipsniais, gautais 1295 m. Šie papildomi paragrafai daž- 
niausiai paaiškina ankstesniuosius straipsnius. 

Taigi teisė, iš Magdeburgo perkelta į Breslau ir Gerlicą, be to, 
perimta daugiau nei 80 Brandenburgo, Silezijos, Bohemijos, Len- 
kijos ir kitų Centrinės bei Rytų Europos miestų, patyrė sąmoningą 
evoliuciją, organiškai vystėsi ir augo. Svarbiausias jos formalus 
šaltinis buvo Magdeburgo asesorių (Schoeffen) „ištarmės“ (Sprii- 
che), t. y. jų sprendimai nagrinėjant jiems pavestas bylas; tačiau 
šitos asesorių ištarmės (Schoeffenspriiche) nebuvo izoliuoti spren- 
dimai ad hoc; tai buvo sudedamoji dalis paprotinės teisės, kuri 
buvo saugojama atmintyje, užrašoma, 0 po to surenkama į kodek- 
sus ir perduodama iš kartos į kartą. 

Sąmoningas teisės augimas buvo glaudžiai susijęs su jos siste- 
mišku arba visuminiu pobūdžiu. Breslau teisė XIV a. viduryje ga- 
liausiai buvo paskelbta sistemišku įstatymų sąvado pavidalu, pen- 
kiomis knygomis, apimančiomis 465 straipsnius?. Pirmoje knygoje 


498 


12. MIESTŲ TEISĖ 


daugiausia dėstomos teisės normos, susijusios su miesto tarybos 
narių rinkimais ir jų įvesdinimu į tarnybą, jų teisėmis ir pareigo- 
mis, jų veiksmų viešumu ir galiosena. Antroje knygoje dėstomos 
normos, susijusios su teismo organizavimu ir teismine procedūra, 
taip pat normos, susijusios su asesorių ir kitų teisėjų veikla, su 
asesorių ir kitų teisėjų rinkimais, su jų atlyginimu, su teismo sesijų 
laiku ir vieta, su įvairių teismų (ypač baudžiamųjų ir paveldėjimo 
bylų atvejais) jurisdikcija, su teismo mokesčių išreikalavimu, su 
turto areštu, su turto dovanojimo aktais, su arbitražu, dvikovo- 
mis, atstovavimu teisme ir kitais procedūriniais dalykais. Trečioje 
knygoje pateikiamos normos, susijusios su teisminių skundų ti- 
pais: tai bylos dėl sužalojimo ir nužudymo, kai kartu pateikiami 
išeikvojimo, priesaikos sulaužymo, lupikavimo, apgavystės, doku- 
mentų ir pinigų padirbinėjimo; dėl skolų, įskaitant paveldėtojų 
įsipareigojimus sumokėti mirusiojo asmens skolas; dėl užmokes- 
parodymų, reikalingų pagrįsti įvairių tipų ieškiniams. Dėstomos 
normos, reguliuojančios piniginius įsipareigojimus, įskaitant už- 
statą, hipoteką ir prisiektinį įsipareigojimą; taip pat normos, regu- 
liuojančios žalos atlyginimą, įskaitant skolos išieškojimą aprašant 
turtą, pabėgusio skolininko areštą ir galiausiai ištrėmimą. Ketvir- 
toje knygoje dėstoma šeimos teisė, įskaitant daug įstatymų, susiju- 
sių su šeimos narių teisėmis į paveldimą šeimos turtą (Erbgut). 
Ketvirtos knygos pirmoje dalyje dėstomos normos, susijusios su 
kraičiu, santuoka ir paveldėjimo sutartimis, su šeimos galvos, žmo- 
nos ir vaikų teisėmis disponuoti įvairių rūšių šeimos turtu. Antro- 
je knygos dalyje dėstoma paveldėjimo ir globos teisė. Penktoji kny- 
ga, apimanti 23 straipsnius, atrodo, buvo neužbaigtas svarbių ir 
labai įvairių įstatyminių normų bei sprendimų, netinkančių pir- 
mųjų keturių knygų rubrikoms, rinkinys. 

„Breslau-Magdeburgo asesorių sisteminė teisė“ (taip šis sąva- 
das buvo pradėtas vadinti XIV a. viduryje) buvo ne tik žymiai 
detalesnis, bet ir daug išsamesnis - daug sistemiškesnis - už 1304 m. 
Gerlico kodeksą, kuris savo ruožtu buvo daug detalesnis, daug 
išsamesnis ir daug sistemiškesnis už pirmąjį 1261 m. Breslau ko- 

deksą. Visi trys kodeksai buvo kilę iš nuolat besivystančios paties 
Magdeburgo teisės sistemos. Beje, Magdeburgo teisės versijos, pri- 
imtos Breslau ir Gerlice, kaip ir kitų miestų dukterinės teisės sis- 
temos, pačios būdavo perduodamos kitiems naujiems miestams ir 
miesteliams, kurie šitokiu būdu tapdavo Magdeburgo „anūkais“. 
Tiesą sakant, Breslau teisė tapo visos Bohemijos karalystės moti- 
nine teise. 

Magdeburgo teisė nustatė pamatinę perskyrą tarp teisės pla- 
čiąja prasme, Recht, kuri buvo suprantama kaip bendra teisės sis- 
tema („teisė“ (right)), ir teisės konkretesne prasme, kuri buvo va- 
dinama Willekor (šis žodis kilęs iš vokiškų žodžių, reiškiančių 
„valia“ ir „pasirinkti“). Recht apėmė bendruosius principus arba 
teises, suteikiamas pačios visuomeninio gyvenimo prigimties, o 
galiausiai - dieviškosios apvaizdos; tai buvo paprotinės ir prigim- 
tinės teisės mišinys. Willekor buvo arba įstatyminis aktas, arba 
civilinės valdžios įsakas, arba valdžios priimtas vietinis paprotys; 
kartais ji būdavo vadinama buyrkor („civiline teise“); paraidžiui 
šis žodis reiškė „miesto pasirinkimą“ arba „piliečių pasirinkimą“. 
Ir 1261 m., ir po šimtmečio atsiradęs Breslau kodeksas prasideda 
tuo pačiu sakiniu: „pagal Willekor“ Magdeburgo teisė taikoma Bres- 
lau. Kitame vėlesniojo kodekso skyriuje - jo nebuvo ankstesniame 
kodekse - pripažįstama Recht ir buyrkor prieštaravimo galimybė. 
Šiame skyriuje nustatoma, kad miesto taryba (Rat) turi teisę spręsti 
klausimus, iškeltus bet kokio asmens, kuriam tarybos nariai sutei- 
kė teisę kalbėti miesto susirinkime, ir šią nuostatą - buvo sakoma 
tame skyriuje — (Magdeburgo) asesoriai „paskelbė kaip civilinę 
teisę (buyrkor), o ne kaip teisės (Recht) objektą“. 

Tačiau tai buvo toji pati Recht, kuri tarybos nariams suteikė 
daugelį jų įgaliojimų kurti veikiančiąją teisę. Pavyzdžiui, iš Recht 
buvo kildinami tarybos narių įgaliojimai nustatyti mato ir svorio 
etalonus, reguliuoti maisto ir kitokių prekių pardavimą, nustatyti 
kainas ir skirti bausmes asmenims, pažeidusiems tarybos narių 
potvarkius. Dabartinio vokiečių kalbos žodžio, žyminčio konkre- 
tų įstatymą — Gesetz, - Magdeburgo teisėje nėra, bet veiksmažodis 
gesetzt vartojamas Žymėti miesto valdžios veiklai, „nustatančiai“ 

potvarkius. Pavyzdžiui, miesto taryba turėjo įgaliojimą bausti už 
prekių pardavimo kainą, didesnę už tą, kurią savo potvarkiu (Wil- 
lekor), nustatė (gesetzt) miesto valdžia. 

Svarbu buvo tai, kad Magdeburgo teisė (tai atsispindėjo Bres- 
lau versijose) akcentavo nuosavybės teisę ir komercinę teisę. Buvo 
nustatyta, kad asmuo už skolą gali užstatyti savo krautuvėlę, mė- 
sos parduotuvę arba kitokius verslo reikmenis. Tokios verslo pa- 
talpos savininkas buvo laikomas „paveldimos nuosavybės turėto- 
ju arba pasiturinčiu žmogumi“. Tą patalpą jis galėjo parduoti arba 
perduoti testamentu. Be to, pirkliams (ir piligrimams) nebuvo ga- 
lima pateikti ieškinio, kol jų nebuvo mieste. Ypač įdomios normos, 
susijusios su paveldėtojo atsakomybe už velionio skolas: šios nor- 
mos prieštarauja teisei, išdėstytai Graciano. Taigi Magdeburgo 
miesto teisė skyrėsi ir nuo feodalinės teisės, ir nuo kanonų teisės. 


Anglija: Londonas, Ipsvičas 


Anglosaksų Anglijoje, kaip ir kitose Vakarų Europos srityse, 
moderniojo miesto atsiradimas buvo XI a. pabaigos ir XII a. pra- 
džios reiškinys. Iki to meto anglosaksų miestas (miestelis), pasak 
Stephensono, „nebuvo privilegijuotų piliečių bendruomenė. Jo gy- 
ventojai nesinaudojo vieningomis savavaldaus miesto privilegijo- 
mis; jie turėjo nuosavybę nekilnojamojo turto, priklausančio feo- 
dalui, nuomos pagrindų; jie neturėjo savivaldos. Tipiškas miestelis 
(borough) 1066 m. buvo iš esmės toks pat, kaip ir prieš šimtmetį, — 
karinis ir administracinis centras. Žmonės, gyvenę tarp miestelio 
sienų, daugiausiai [buvo] žemės aristokratai ir jų valdiniai. Išsky- 
rus tai, kad miestelis galėjo būti didesnės apskrities administraci- 
nis centras, jo teisminė struktūra buvo tokia pat, kaip ir kaimo 
šimtinės.“?0 

Tačiau XI a. paskutiniame trečdalyje - po normanų užkariavi- 
mo - Anglijos miestuose labai padidėjo gyventojų skaičius, o jų 
pobūdis pradėjo keistis. Kaip ir kitose Europos srityse, prekybiniai 
kvartalai (turgavietės) dažnai išsiplėsdavo ir apimdavo kaimy- 
nystėje esančius įtvirtinimus. Daug kaimo gyventojų, kurių skai- 

čius išaugo, persikeldavo į miestelius. Toji žymi Anglijos ekonomi- 
kos apžvalga, kuri vadinama Paskutinio teismo knyga (Domesday 
Book), sudaryta 1086 m., aprašo 46 miestelius. Iš jų tik Jorkas tu- 
rėjo 10 tūkstančių gyventojų (dėl nesuprantamų priežasčių Lon- 
donas ir Vinčesteris neaprašyti), Norvičas ir Linkolnas —- apie 
4 tūkstančius gyventojų, Oksfordas, Tetfordas ir Ipsvičas — apie 
4 tūkstančius gyventojų; kiti 21 miestai turėjo nuo 1000 iki 3000 
gyventojų, o likusieji 16 - mažiau negu 1000 gyventojų; tarp pas- 
tarųjų buvo miestelių, kuriuose gyveno tik keletas šimtų ar net 
dešimčių žmonių. XII a. pradžioje miestelių skaičius ir dydis labai 
išaugo, o XII a. pabaigoje jau keletas šimtų miestelių turėjo gana 
daug gyventojų“!. Dar svarbiau tai, kad beveik visi jie turėjo lais- 
vių chartijas, savitą valdymo formą ir savitas teisės sistemas. Pa- 
sak Stephensono, „nuo Henriko I laikų [1100-1135] miestelis — 
(borough)... virsta miestu (town)... Miesto žemės nuoma iš feoda- 
lo buvo daugiau negu jos valdymas (t. y. daugiau negu teisė 
perleisti ar palikti testamentu miesto žemę). Tai buvo pilietinis ir 
teisinis statusas, gyvenimo būdas, priklausantis nuo narystės ben- 
druomenėje.“** Anglosaksų laikų kariniai ir fiskaliniai miestai (bo- 
roughs) — iš esmės karaliaus įtvirtinimai, politiniu požiūriu be- 
veik nesiskyrę nuo kaimo vietovės, - per XII a. tapo „laisvomis“ 
asociacijomis, turėjusiomis savo įstatymus, savo valdžią ir bendrą 
savimonę. 

Šias permainas iliustruoja Londono istorija. Nors romėnų le- 
gionai buvo užėmę miestą I-V a., po anglosaksų įsiveržimų neliko 
beveik nieko romėniško, išskyrus kelių ir pastatų likučius ir didelę 
akmeninę sieną. VII a. įvedus krikščionybę, Londone apsigyveno 
vyskupas (todėl miestas gavo teisę vadintis city). Garbusis Beda, 
miręs 735 m., pasakoja, kad Londonas buvo daugybės žmonių, 
atvykusių sausuma ir jūra, susibūrimo vieta. Vėliau, po šimtme- 
čio, Londoną mini anglosaksų šaltiniai ryšium su karaliaus Alfre- 
do ir danų karais. Archeologiniai radiniai liudija, kad X-XI a. Lon- 
donas buvo vienas iš didžiausių Europos miestų, nusileidžiantis 
tik Venecijai, - jame gyveno per 10 000 žmonių. Normanų užka- 
riavimo metu Londone vienu metu veikė daugiau negu 20 mone- 
tų kalyklų. Liaudies susirinkimai (folkmoots), kuriuose turėdavo 

dalyvauti visi piliečiai, vykdavo triskart per metus. Anglų pirkliai 
prekiaudavo su svetimšaliais. Nepaisant to, Londonas neturėjo 
chartijos ir turėjo mažai „laisvių“ (kaip jos buvo suprantamos 
XII a.). Kaip ir kiti anglosaksų miestai ir miesteliai, Londonas bu- 
vo karinis ir administracinis centras, kuriame vyko intensyvi pre- 
kyba; bet jis nebuvo savavaldė „privilegijuotų piliečių bendruo- 
menė“. 

Beveik tuojau pat po normanų užkariavimo Vilhelmas Londo- 
nui dovanojo chartiją, o per dvi kitas kartas Londono piliečių ir 
Londono kaip miesto (city) teisės labai išsiplėtė. XII a. pradžioje 
du valdantys „vyriausieji magistratai“ („reeves“), šerifai, anks- 
čiau skiriami karaliaus, jau buvo renkami iš miesto gyventojų, ir 
šią rinkimų teisę visiems laikams įtvirtino 1129 m. Henriko I do- 
vanota chartija. Tuo metu Londonas buvo vadinamas „komuna“, 
o jo galva buvo meras. Karalius sutiko sumažinti miesto mokamą 
metinį mokestį (vadinamąjį ferm arba farm) nuo penkių šimtų iki 
trijų šimtų svarų. Miestas vykdė savo jurisdikciją per visų piliečių 
susirinkimą, šaukiamą triskart per metus, ir per žemesnįjį teismą, 
vadinamąjį husting. Dvidešimt keturi oldermenai, tvarkę miesto 
reikalus, prisiekdavo vykdyti savo pareigas „pagal viešpaties ka- 
raliaus teisę, duotą Londono miestui ir saugojančią miesto lais- 
vę“. Piliečiai turėjo teisę parduoti savo žemę nuskurdimo atveju, 
neatsižvelgdami į paveldėtojo interesus. Įkalinimas, kaip arešto 
uždėjimas už skolą, buvo praktikuojamas tik tada, kai nebūdavo 
įmanoma gauti tinkamo užstato. Turėjo būti apsaugotos svetim- 
šalių pirklių teisės. Oldermenas privalėjo žiūrėti, kad kiekvienas 
pilietis jo kvartale turėtų ginklą ir žirgą ir būtų pasirengęs gintis. 
Stalių, mūrininkų, stogdengių ir žemkasių darbo užmokestis buvo 
fiksuotas. Buvo draudžiama stogus dengti šiaudais ir nendrėmis, 
buvo įsteigta ugniagesių komanda, o iš kiekvieno namo gyventojų 
buvo reikalaujama prie namo turėti vandens kubilą nelaimės at- 
vejui“. 

Londonui dovanota Henriko I chartija (1129 m.) skelbė, jog 
„piliečiai... iš savo tarpo ir savo nuožiūra turi paskirti teisėją, kad 
jis peržiūrėtų mano karūnos ieškinius ir su jais susijusius prašy- 
mus. Niekas kitas neturi būti [karališkuoju] teisėju šitiems Londo- 

miesto sienų, ir jie neturi mokėti duoklės (scot), žemės mokesčio 
(Danegeld) ir baudos už nužudymą. Ir niekas nebus verčiamas 
teistis dvikova.“ Toliau chartijoje buvo sakoma, kad „niekas ne- 
bus siunčiamas pastoviui tarp miesto sienų, nei kas nors iš mano 
dvaro, nei kieno nors kito prievarta. Ir tegul visi Londono Žmonės 
ir jų nuosavybė bus laisvi nuo kelio mokesčio (toll), turgaus 
rinkliavos iš svetimšalių pirklių (passage), saiko rinkliavos (lasta- 
ge) ir nuo visų kitų rinkliavų visoje Anglijoje ir jūros uostuose.“* 
Šias Londono piliečių laisves ir privilegijas dar labiau išplėtė Hen- 
riko II chartijos. 

Londono chartija tapo pavyzdžiu Norvičui, Linkolnui, Nort- 
hemptonui ir kitiems miestams. Panašiai ir chartija, Henriko II 
dovanota Jorkui, tapo pavyzdžiu Volingfordui, Andoveriui, Sols- 
beriui, Viltonui ir Portsmutui; o kai kurios chartijos, dovanotos 
šitiems miestams, savo ruožtu tapo pavyzdžiais miestams, char- 
tijas gavusiems kiek vėliau“. 

Ipsvičo miestelis (esantis apie 70 mylių į šiaurę nuo Londono), 
1086 m. turėjęs apie 5 tūkstančius gyventojų, yra ypač įdomus dėl 
to, kad yra išlikęs jo chartijos originalas, taip pat dokumentas, 
išsamiai aprašantis procedūrą, pagal kurią buvo pirmą kartą įsteig- 
ta jo municipalinė valdžia. 

Chartiją Ipsvičui dovanojo karalius Jonas 1200 m. gegužės 25 d. 
Chartija dovanojo Ipsvičo piliečiams (burgesses) atleidimą nuo 
kelio mokesčio (toll), rinkliavos už prekystalius turgavietėse ir mu- 
gėse (stallage), rinkliavos turguose ir mugėse už pirkimą ir parda- 
vimą seikėjant (lastage), rinkliavos iš svetimšalių pirklių, prekiau- 
jančių turguose ir mugėse (passage), mokesčio už tiltų priežiūrą 
(pontage), „ir nuo visų kitų rinkliavų visoje mūsų Žemėje ir jūros 
uostuose“. Be to, piliečiams negalėjo būti keliamos teismo bylos už 
Ipsvičo ribų, išskyrus bylas, susijusias su žemės valda ne miesto 
ribose, ir bylas, susijusias su karaliaus pareigūnais. Be to, miestui 
buvo dovanota teisė įkurti pirklių gildiją ir turėti gildijos pastatą 
(hansa). Niekas negalėjo reikalauti pastovio miesto ribose arba 
prievarta atimti turtą. Visose bylose, susijusiose su žeme arba Že- 
mės valda miesto ribose, „teisingumas turi būti vykdomas pagal 
Ipsvičo miesto ir mūsų laisvųjų miestų senovinius papročius“, o 

visos bylos, susijusios su skolomis ir užstatais Ipsvičo ribose, turė- 
jo būti nagrinėjamos Ipsviče. Jokio piliečio nebuvo galima privers- 
ti mokėti baudą kitaip, kaip tik „sutinkamai su mūsų laisvųjų mies- 
tų įstatymais“. Be to, chartija nustatė, kad piliečiai „bendrame 
miesto pasitarime išrenka du pačius padoriausius (lawful) ir pro- 
tingiausius miesto vyrus ir pristato juos mūsų vyriausiajam teisė- 
jui mūsų iždinėje, ir jie turi dorai ir sąžiningai atlikti minėto Ips- 
vičo miesto provosto pareigas; ir jie nebus nušalinti, kol vykdydami 
šias pareigas elgsis gerai [guamdiu se in baillia illa bene gesserint), 
o nušalinti juos gali tik bendras minėtų piliečių pasitarimas“. Be 
to, keturi „padoriausi ir protingiausi“ vyrai „bendrame minėtų 
piliečių pasitarime“ turi būti išrinkti vesti karališkosioms byloms 
(to keep the pleas of the Crown) ir spręsti kitiems klausimams, 
susijusiems su karūna, taip pat „Žiūrėti, kad miesto vyriausieji 
magistratai (reeves) teisingai ir nepažeisdami įstatymų elgtųsi ir 
su vargšais, ir su turtingaisiais“*. 

Praėjus daugiau nei mėnesiui po to, kai buvo dovanota char- 
tija, ketvirtadienį, 1200 m. birželio 29 d., visa miesto bendruome- 
nė susirinko šv. Marijos bažnyčios šventoriuje prie Tauerio“. Jie 
vienbalsiai išrinko du beilifus (bailiffs), kurie prisiekė eiti provos- 
to pareigas, ir keturis koronerius (coroners), kurie prisiekė mieste 
vesti karališkąsias bylas ir „Žiūrėti, kad minėti beilifai teisingai ir 
nepažeisdami įstatymų elgtųsi ir su vargšais, ir su turtingaisiais“. 
Tą pačią dieną „bendrame miesto pasitarime“ buvo nuspręsta, 
kad, be to, turi būti 12 prisiekusiųjų miesto valdybos narių (capi- 
tal portmen, capitales portmeni, paraidžiui — „vyriausieji miesto 
žmonės“), „kaip ir kituose laisvuosiuose Anglijos miestuose“, „įga- 
liotų valdyti ir ginti nurodytą miestą ir visas jo laisves, priimti šio 
miesto sprendimus ir liepti, ir vykdyti šiame mieste viską, kas 
būtina šio miesto statusui ir garbei“. Kitą sekmadienį buvo pa- 
skirti 12 miesto valdybos narių rinkimai. 

Sekmadienį, liepos 2 d., beilifai ir koroneriai, pritarus bendruo- 
menei, iš kiekvienos miesto parapijos paskyrė po keturis žmones, 
o pastarieji išrinko dvylika miesto valdybos narių. (Suprantama, 
kad du beilifai ir keturi koroneriai buvo tarp išrinktųjų.) Po to, kai 
jie prisiekė ištikimai valdyti miestą, ginti jo laisves, priimti teisin- 

gus sprendimus teismuose „neatsižvelgdami į asmenį“, visi mies- 
tiečiai uždėjo rankas ant „Knygos“ (Evangelijos) ir choru iškil- 
mingai prisiekė paklusti ir kūnu bei turtu padėti beilifams, koro- 
neriams ir kiekvienam iš dvylikos valdybos narių ginti miestą, jo 
naująją chartiją, jo laisves ir papročius visose vietose ir nuo visų 
asmenų, išskyrus karaliaus valdžią, „pagal savo sugebėjimus, kiek 
jie verčiami tai daryti teisingumo ir proto“. Tą pačią dieną char- 
tiją buvo pavesta saugoti dviem patikimiems ir padoriems Žmo- 
nėms, kurie prisiekė ištikimai ją saugoti ir pateikti reikalaujant 
bendruomenei. 

Ketvirtadienį, liepos 13 d., beilifai, koroneriai ir kiti miesto val- 
dybos nariai susirinko ir nusprendė, kad ateityje miesto papročius 
privalo rinkti beilifai ir keturi patikimi ir padorūs miesto žmonės; 
kad karaliaus iždui kasmet turi būti mokami teisingi ir papročių 
nustatyti mokesčiai; kad reikia dviejų tvarkdarių (beadles), kurie 
uždėtų areštus ir vykdytų beilifų, koronerių ir miesto valdybos 
narių įsakymus; kad vienas iš tvarkdarių turi būti beilifų įsakymu 
dijį (common) antspaudą ir juo naudotis svarbiais atvejais, susiju- 
siais su miesto bendruomenės interesais, ir kad antspaudą reikia 
atiduoti saugoti trims ar keturiems patikimiems ir padoriems mies- 
to Žmonėms. 

Be to, buvo nutarta, jog naujoji chartija turi būti nusiųsta Sa- 
folko ir Norfolko grafysčių teismams ir ten garsiai perskaityta, 
kad joje skelbiamos laisvės būtų žinomos viešai ir paskelbtos kiek- 
vienos grafystės konkrečiose vietovėse. 

Sekmadienį, rugsėjo 10 d., vėl susirinko visa bendruomenė, kad 
išklausytų naujus potvarkius, t. y. tuos potvarkius, kurie buvo pri- 
imti liepos 13 d. Juos perskaičius viešai, visa bendruomenė jiems 
vienbalsiai pritarė. Po to buvo išrinkti du beilifai kitiems metams 
ir keturi Žmonės, turėję beilifams padėti rinkti miesto papročius; 
be to, buvo išrinkti du tvarkdariai. 

Ketvirtadienį, spalio 12 d., buvo sušauktas kitas visuotinis su- 
sirinkimas. Buvo parodytas didysis antspaudas ir išrinkti jį turėję 
saugoti trys žmonės. Kartu jie turėjo saugoti chartiją. 

Tą pačią dieną iš miesto valdybos narių buvo išrinkti penki 
žmonės, turėję vadovauti pirklių gildijai — vienas oldermenas ir 
keturi įgaliotiniai. Jie prisiekė vadovauti gildijai ir tvarkyti visus 
jos reikalus gerai ir ištikimai, o su visais gildijos broliais elgtis 
gerai ir teisingai. „Po to oldermenas ir keturi jo kolegos miesto 
gyventojų akivaizdoje pareiškė, kad visi, kam brangi miesto lais- 
vė, tam tikrą dieną turi ateiti pas oldermeną ir jo kolegas (o kada 
ir kur ateiti, jiems bus pranešta vėliau), įkurti gildiją ir sumokėti 
pradinį gildijos mokestį (hansa)“. Toliau kronikoje sakoma: 

„Tą pačią dieną minėtieji beilifai, koroneriai, kiti valdybos nariai ir 
visa bendruomenė svarstė, kokiais būdais ir kokiomis priemonėmis jie 
galėtų geriausiai sustiprinti minėtą gildiją ir visa, kas su ja susiję. Beilifai, 
koroneriai, kiti miesto valdybos nariai ir visa bendruomenė vienbalsiai 
sutiko ir nusprendė, kad tik ką išrinktas oldermenas ir visi oldermenai, 
kurie bus išrinkti vėliau, turi gildijos naudai pirkti ir parduoti tokias 
prekes, būtent... [įvairių rūšių akmenis], kalkių skiedinį ir marmurą 
grindiniui grįsti; ir kad oldermenas kasmet prisiekęs turi pateikti minėto 
miesto beilifams ir koroneriams teisingą ir tvarkingą ataskaitą apie vi- 
sas pajamas ir įplaukas, gautas per praėjusius metus iš minėtų prekių 
pirkimo ir pardavimo. Be to, jie vieningai sutiko ir nutarė, kad nė 
vienas minėto miesto gyventojas, nė vienas asmuo, vietinis ar svetim- 
šalis, minėto miesto ribose ar jo apylinkėse, kur galioja jo laisvės, neturi 
teisės parduoti ar pirkti minėtų prekių, išskyrus minėtos gildijos older- 
meną, galintį tai daryti šios gildijos labui ir naudai. Už nepaklusimą 
gresia bausmė - visų minėtų prekių, šitokiu būdu pirktų ar parduotų, 
konfiskavimas.“ 

Tą pačią dieną „visa bendruomenė“ dvylikai miesto valdybos 
narių dovanojo Odenholmo pievą laikyti ir šerti jų arkliams kaip 
atlyginimą už darbą, kurį valdybos nariai turėjo atlikti bendruo- 
menės labui. Po to visa bendruomenė sutiko ir nusprendė, kad 
miesto įstatymai ir laisvieji papročiai būtų surašyti į tam tikrą 
rinkinį, pavadintą Paskutinio teismo knyga, kurį turėjo saugoti 
beilifai, „kad jie žinotų ir mokėtų, kaip turi eiti savo pareigas“. 
Visi pirklių gildijos statutai irgi turėjo būti surašyti į kitą rinkinį, 
„kaip daroma kituose miestuose ir miesteliuose, kur esama pirklių 

gildijos“, ir oldermenas privalėjo visada turėti šį rinkinį po ranka, 
„kad žinotų, kaip eiti savo pareigas“. 

Apskritai Anglijos miestai nepasiekė tokios pat nepriklauso- 
mybės nuo karaliaus ir kunigaikščių kontrolės, kokią turėjo dau- 
gelio kitų Europos sričių miestai ir miesteliai. Anglijos miestai ne- 
dažnai gaudavo formalią savivaldos teisę. Kai kurios chartijos 
dovanodavo piliečiams teisę rinkti miesto pareigūnus: štai 1131 m. 
Londonui buvo dovanota teisė rinkti savo šerifus ir justiciarijų, O 
po šimtmečio - teisė rinkti merą; Northemptonas 1189 m. gavo 
teisę rinkti vyriausiuosius magistratus, o vėliau — koronerius; kiti 
miestai palaipsniui gavo panašias teises. Nepaisant to, karūna iš- 
saugojo aukščiausiąją miestų politinio gyvenimo kontrolę, įskai- 
tant miesto teisėtvarkos ir miesto finansų kontroliavimą. 

Tačiau, nepaisant aukščiausiosios karūnos kontrolės, anglų pi- 
liečių kasdienės teisės, privilegijos, laisvės ir imunitetai XI a. pabai- 
goje, XII a. ir XIII a. pradžioje iš esmės nesiskyrė nuo piliečių teisių 
kitose Europos srityse. Miestietis buvo laisvas Žmogus; į miestą 
persikėlęs gyventi servas, mieste išgyvenęs metus ir vieną dieną, 
Anglijoje gaudavo laisvę, kaip ir visoje Europoje. Miesto pilietybė 
duodavo teisę nešioti ginklą, išlaisvindavo nuo feodalinių ir dva- 
ro prievolių bei tarnybų, duodavo teisę laisvai paveldėti Žemės 
valdą, ją pirkti ir parduoti, teisę kreiptis į miesto teismą ir nebūti 
verčiamam teistis išmėginimu ar dvikova ir apribodavo karaliaus 
valdžią uždėti mokesčius ir duokles*'. Negana to, nors karūna ne- 
norėjo išsižadėti savo formalios teisės valdyti miestą, ji visiškai 
pripažino pirklių ir amatininkų gildijų teises reguliuoti savo narių 
profesinę veiklą; o faktiškai miesto pareigūnai Anglijoje, kaip ir 
leisdavo skelbimus, šaukdavo kareivius, uždėdavo vietinius mo- 
kesčius ir patys rinkdavo metinį mokestį, priklausantį karūnai. 


Italijos miestai 


1050-1150 m. laikotarpiu niekur miestai neklestėjo taip, kaip 
Italijoje. Tuo metu šimtai italų miesto tipo gyvenviečių virto ne- 
priklausomomis, savavaldėmis bendruomenėmis. Dažnai jos bū- 

davo vadinamos komunomis (communia), korporacijomis (univer- 
sitates), o dažnai ir kitokiais vardais, pvz., „bendrijomis“ (commu- 
nitates). Šis sąjūdis dar labiau sustiprėjo kitame šimtmetyje, ypač 
po Konstanco taikos (1183), kuri buvo vadinama „Didžiąja mies- 
tų laisvių chartija“. Bet iki XI a. nėra pagrindo kalbėti apie Italijos 
miestus — galbūt išskyrus Romą - jų pačių organinės raidos požiū- 
riu. Kaip Romos imperijos miestai, jie buvo imperinės valdžios 
atšakos, kurių likimas visiškai priklausė nuo imperijos likimo. Ge- 
ras pavyzdys yra Milanas“. III-IV a. po Kr. jis buvo svarbiausias 
Vakarų imperijos administracinis centras. Kaip tik Milane Kon- 
stantinas 313 m. krikščionybę paskelbė oficialiąja imperijos religi- 
ja. Tačiau vargu ar Milanas turėjo savo istoriją, galbūt išskyrus 
bažnytinę istoriją per šimtmetį po to, kai šv. Ambraziejus, Milano 
vyskupas (374-397), šį vyskupijos centrą pavertė kovos su arijo- 
nizmu tvirtove. 

Antroje V a. pusėje Milaną ir visą likusią šiaurės Italiją užka- 
riavo iš pradžių hunai, vadovaujami Atilos, po to herulai, vado- 
vaujami Odoakro, o galiausiai gotai, vadovaujami Teodoriko. 
539 m. miestą faktiškai sugriovė gotas Uraija. Po trisdešimties metų 
jį užgrobė germanų gentis langobardai (Ilangobardi, „ilgabarz- 
džiai“). Kaip ir ankstesni užkariautojai, savo sostine langobardai 
padarė Paviją, o Milanas nusmuko. Karolis Didysis, Lombardiją 
prijungęs prie Frankų imperijos 774 m., šiek tiek palengvino Mi- 
lano dalią. Tačiau tik po šimtmečio, subyrėjus Karolingų imperi- 
jai, pasirodė pirmieji Milano pilietinės nepriklausomybės požy- 
miai. Milano grafai, kadaise Karolingų laikais buvę karaliaus 
pareigūnais, prarado savo valdžią, ir pasaulietinius bei bažnyti- 
nius reikalus pradėjo kontroliuoti arkivyskupai. X a. pradžioje, 
spaudžiant vengrams, į Milaną plūstelėjo bėgliai, bet to paties šimt- 
mečio pabaigoje ši banga nuslūgo. Vis labiau klestint žemės ūkiui 
kaimo vietovėse, Milane labai išsiplėtė prekyba ir pramonė, o ar- 
kivyskupams pavyko išplėsti politines vyskupijos ribas iki pat Švei- 
carijos Alpių. 1037-1039 m. arkivyskupas Aribertas sėkmingai va- 
dovavo vadinamiesiems Milano „plebėjams“ - pusiau religinių 
gildijų nariams, - kovojusiems su smulkių dvarininkų privilegijo- 
mis, jiems dovanotomis imperatoriaus Konrado II. Visa tai svarbu 

kaip įvykių kronika ir kaip langobardų bei Frankų imperijos is- 
torija, tačiau vargu ar tai galima laikyti rimta Milano miesto 
istorija. 

Negana to, tariant žodžius „Milano miestas“ reikia prisiminti, 
kad, faktiškai kaip ir visi X a. pabaigos ir XI a. pradžios Europos 
miestai, Milanas iš esmės buvo didelis kaimas. Įtvirtinta teritorija, 
kur buvo arkivyskupo rūmai, krautuvėlės ir pirklių bei amatinin- 
kų namai „priemiestyje“, — galimas daiktas, čia gyveno ne dau- 
giau kaip tūkstantis ar du tūkstančiai žmonių. Dar svarbiau, kad 
šie gyventojai nesudarė nepriklausomo politinio ar ekonominio 
junginio, bet buvo neatskiriama dalis tos didesnės teritorijos, ku- 
rioje buvo įsikūręs miestas. Visą teritoriją, o kartu ir miestą, poli- 
tiniu požiūriu valdė arkivyskupas ir kilmingieji; nebuvo savaran- 
kiškos miesto valdžios. Ekonominiu požiūriu, pirklių ir amatininkų 
šeimos dažniausiai kasdien traukdavo dirbti į laukus, esančius už 
miesto sienų. 

Modernioji Milano istorija — t. y. organiška modernaus miesto 
raida —- prasidėjo 1057 m., kai liaudies sąjūdis, vadovaujamas ka- 
ringų popiežių reformos šalininkų, užpuolė aukštąją aristokratiš- 
kąją dvasininkiją, vadovaujamą proimperiškai nusiteikusio vys- 
kupo, ir galiausiai ją išvijo. Po to Milano politinė sandara radikaliai 
pasikeitė. Buvo įsteigta prisiektinė komuna. Vėliausiai 1094 m. 
nuolatinio visų piliečių susirinkimo tam tikram laikotarpiui buvo 
išrinkti komunos magistratai, vadinamieji konsulai. 

Kaip ir kiti Lombardijos miestai, Milanas geografiniu požiūriu 
buvo imperatoriaus ir popiežiaus konflikto centre. Lombardijos 
savavaldžių prisiektinių komunų kūrimasis dažnai būdavo nu- 
kreiptas prieš savuosius vyskupus, kurie būdavo imperatoriaus 
statytiniai. Galiausiai keturiolika tokių miestų sudarė Lombardi- 
jos lygą, sėkmingai kovojusią su imperatoriumi Frydrichu I. 1180 m. 
šitie 14 miestų — Verona, Venecija, Vičenca, Bergamas, Trevizas, 
Ferara, Breša, Kremona, Milanas, Lodis, Pjačenca, Parma, Modena 
ir Bolonija — popiežiui rašė: „Mes pirmieji atmušėme imperato- 
riaus antpuolį, todėl jis negalės sugriauti Italijos ir nuslopinti baž- 
nyčios laisvės. Dėl Italijos garbės ir laisvės ir bažnyčios orumo 
mes atsisakėme priimti imperatorių ar jo klausyti.“*! Tai buvo 

vienas iš pirmųjų atvejų, kai pavadinimas „Italija“ buvo pavar- 
totas Žymėti politiniam dariniui, būtent laisvųjų miestų archipe- 
lagui, nusidriekusiam nuo Komo ežero iki Popiežiaus valstybės 
pusiasalio vidurinėje dalyje. 

Imperatorius irgi skatino kurtis prisiektines miestų komunas, 
kai jos būdavo nukreiptos prieš popiežių arba jo šalininkus. Štai 
XI a. pabaigoje, devintajame dešimtmetyje, kai imperatoriaus ko- 
va su popiežiumi Grigaliumi VII pasiekė aukščiausią tašką, Hen- 
rikas IV dovanojo laisvių chartijas ir savivaldą Toskanos mies- 
tams Lukai ir Pizai, stengdamasis jiems padėti išsilaisvinti iš 
grafienės Matildos, Grigaliaus draugės ir šalininkės, valdžios. 

Miestų savivaldos sistema, kurios svarbiausias elementas bu- 
vo konsulai (kaip juos dažniausiai vadindavo), išrinkti tam tik- 
ram fiksuotam laikui liaudies susirinkimų, XI a. pabaigoje ir XII a. 
buvo įvesta daugumoje šiaurės Italijos miestų. Esama įrašų, kur 
minimi tokie konsulai Pizoje - 1084 m., Astyje — 1093 m., Arece — 
1098 m., Genujoje — 1099 m., Pavijoje - 1105 m., Bolonijoje — 
1123 m., Sienoje - 1125 m., Brešoje — 1127 m., Florencijoje — 
1138 m.“ Visuotiniai piliečių susirinkimai, rinkdavę konsulus, bū- 
davo vadinami įvairiai: commune, colloguium, parlamento, o daž- 
niausiai — arengo. Arengo ne tik rinkdavo konsulus, bet ir leisdavo 
įstatymus, skelbdavo taiką ir karą ir ratifikuodavo sutartis. 

Konsulų skaičius įvairiuose miestuose būdavo nevienodas ir 
ilgainiui kisdavo net tame pačiame mieste. 1117 m. Milane buvo 
18 konsulų, 1130 m. - 23, 1138 m. - 4, 1140 m. - 8, 1141 m. - 6. 
Daugumoje miestų būdavo nuo 4 iki 12 konsulų. Jie valdydavo 
komuną, būdavo karvedžiais, spręsdavo komunos narių ginčus. 
Bėgant laikui daugelyje miestų buvo pradėti skirti specialūs „tei- 
singumo konsulai“, atlikdavę teisėjų funkciją. 

Pati reikšmingiausia konstitucinė naujovė XI a. pabaigos ir XII a. 
pradžios Italijos miestuose - ribotų terminų politinėms pareigoms 
eiti nustatymas. Konsulai paprastai būdavo renkami metams. Šis 
principas, paplitęs daugumoje kitų Europos šalių, reiškė valdžios 
sampratos Vakaruose pamatinius pokyčius, nes iki tol visi politi- 
niai vadai, bažnytiniai ir pasaulietiniai (karaliai, hercogai, baro- 
nai), Europoje turėdavo valdžią iki gyvos galvos. Laikinas miesto 

politinių pareigybių pobūdis dar labiau įsigalėjo paskutiniaisiais 
XII a. dešimtmečiais, kai kelių konsulų valdžios sistemą Italijoje 
pakeitė vienas valdovas, paprastai vadinamas podest4 (potestas, 
„valdžia“). Podesta buvo karo vadas, vyriausiasis administracijos 
pareigūnas ir vyriausiasis bendruomenės teisėjas, bet jo įgaliojimų 
laikas dažnai būdavo apribotas šešiais mėnesiais, ir jis negalėda- 
vo būti perrinktas. 

Podestos pareigybė buvo įsteigta Pizoje apie 1169 m., Peru- 
džioje - 1177 m., Milane - 1186 m., Pjačencoje - 1188 m., Floren- 
cijoje - 1193 m., Sienoje - 1199 m. XIII a. pradžioje podestų siste- 
ma šiaurės Italijoje tapo beveik visuotinė. „Netrukus tapo įprasta 
rinkti podestą iš kito miesto (nebūtinai iš kaimyninio), kad būtų 
garantuotas jo neutralumas sprendžiant vietinius ginčus. Jis at- 
vykdavo kartu su savo šeimyna ir atvykęs duodavo priesaiką iš- 
tikimai tarnauti komunai... Podesta būdavo kilmingasis ir priva- 
lėjo būti teisiškai išsilavinęs. Šios pareigos tapo garbinga profesija, 
kurią rinkdavosi gabūs žmonės, keliavę iš vienos tarnybos vietos 
į kitą.“ Tiesą sakant, podesta buvo profesionalus „miesto valdy- 
tojas“, ir pasibaigus jo tarnybos laikui jo veiklą uoliai tikrindavo 
speciali komisija, sudaryta šiam tikslui. 

Valdytojo tarnybos laiką apribodamos tam tikru mėnesių ar 
metų skaičiumi, Italijos komunos pabrėždavo „laikiną“ pasaulie- 
tinės valdžios pobūdį. Naujų Europos miestų valdytojai, skirtin- 
gai nuo senovės Graikijos ir Romos miestų valdovų, nebuvo atsa- 
kingi už religinius reikalus, t. y. kulto ir tikybos reikalus. Pastarieji 
priklausė bažnyčiai, kurią Popiežių revoliucija atskyrė nuo to, kas 
vėliau bus vadinama „valstybe“. Naujos municipalinės Europos 
valdžios faktiškai buvo pirmieji grynai pasaulietiniai politiniai da- 
riniai, pirmosios modernios pasaulietinės valstybės. Jų funkcija 
buvo išsaugoti taiką ir užtikrinti teisingumą teisine prasme. Žodis 
podest2 šiuo požiūriu yra iškalbingas, nes politines funkcijas jis 
aiškiai atskiria nuo dvasinių - „valdžią“ nuo „autoriteto“ “*. 

Kadangi podestos tarnybos laikas buvo toks trumpas, ilgalai- 
kes politines funkcijas teko atiduoti kitiems politiniams dariniams. 
Arengos (parlamentai) dažniausiai būdavo pakeičiami „didžio- 
siomis tarybomis“, kurios, beje, paprastai būdavo pernelyg dide- 

lės, kad galėtų efektyviai valdyti. (Milano didžiąją tarybą sudarė 
800 narių.) Tuo pačiu metu atsirado mažesnės „slaptosios“ tary- 
bos arba „pasitikėjimo tarybos“ (consiglio della credenza), dažnai 
turėdavusios tik 24 (ar net 16) narius, nors kartais jas sudarydavo 
net 100 narių. Be to, dažnai būdavo sudaromos komisijos ad hoc, 
turėdavusios specialius įgaliojimus tvarkyti karinius, finansinius 
ir konstitucinius reikalus. Iš podestos būdavo reikalaujama visais 
svarbiais klausimais tartis su piliečių tarybomis. Bent jau teoriškai 
tik tarybos buvo įgaliotos priimti naujus įstatymus. 

Italijos miestai pirmavo ne tik kurdami naujas valdžios formas, 
bet ir sistemindami bei reformuodami įstatymus. Pati seniausia 
miestų teisės sistema Italijoje susiformavo kaip normų, kurių pri- 
siekdavo laikytis pradedantys savo tarnybą konsulai, rinkiniai ir 
rinkiniai normų, kurių prisiekdavo laikytis liaudis, prisijungdama 
prie konsulų priesaikos. Priesaikos būdavo vadinamos brevia 
(„priesakai“). Konsulų priesakai apibrėždavo konkrečias normas, 
kurioms turėjo paklusti konsulai, atlikdami savo pareigas. Liau- 
dies priesakai apibrėždavo pamatines normas, kurioms turėjo pa- 
klusti piliečiai, bendraudami su municipaline valdžia. Iš kitų val- 
džios pareigūnų, pradedančių eiti pareigas, taip pat buvo 
reikalaujama duoti priesaikas, apibrėžiančias tas normas, kurioms 
jie turėdavo paklusti. Italų teisės istorikas Francesco Calasso rašė: 
„Akivaizdu, kad ši priesaikų sistema sudarydavo teisės normų, 
reguliavusių konstitucinį ir administracinį komunos gyvenimą, 
darnią visumą.““ 

Toliau Calasso teigia, kad vėlesnė valdžios centralizacija po- 
destos rankose „įvairias priesaikas sutelkė į vieningą normų, ku- 
rių podesta prisiekdavo laikytis ir jas vykdyti, sąvadą, suskirstytą 
pagal rubrikas““. Tai jau buvo Italijos miestų teisės sisteminimo 
antroji pakopa. Ji dažnai sutapdavo su komunos papročių užrašy- 
mu. Trečioji pakopa buvo komunos įstatymų leidžiamosios val- 
džios, liaudies susirinkimo ir didžiosios tarybos, sprendimų kodi- 
fikavimas. Paprastai šie sprendimai būdavo vadinami statutais 
(statuta); kartais, pagal analogiją su Romos respublikos įstaty- 
mais, jie būdavo vadinami /eges. Kai kuriuose miestuose paproti- 
nė teisė susiliejo su statutų teise, kituose taip neatsitiko. Pavyz- 

džiui, Pizoje 1161 m. buvo priimti du kodeksai: vienas buvo suda- 
rytas iš paprotinės teisės normų, vadinamųjų constitutum usus, O 
kitas — iš liaudies susirinkimo sprendimų, vadinamųjų constitutum 
legis; be to, buvo du tribunolai, ir kiekvienas iš jų teisdavo remda- 
masis vienu iš tų dviejų kodeksų“. 

Italijos miestų politikai bei teisininkai, kaip ir bažnyčios poli- 
tikai bei teisininkai, stengėsi susisteminti ir suvienyti teisinę me- 
džiagą, kilusią iš įvairių šaltinių, pašalinti prieštaravimus ir už- 
pildyti spragas. Šiam tikslui būdavo skiriami specialūs pareigūnai 
ir sudaromos specialios komisijos. Kai kuriuose miestuose, pavyz- 
džiui, Parmoje ir Pistojoje, susiklostė praktika kodifikuotojus už- 
daryti kokioje nors patalpoje ir laikyti juos uždarytus tol, kol jie 
užbaigs savo darbą, kad būtų apsisaugota nuo išorinio spaudimo. 
Kituose miestuose susiklostė visiškai priešingas paprotys: asme- 
nys, kuriems buvo pavestas kodifikavimas, būdavo skatinami pa- 
sinaudoti liaudies nuomonėmis ir patarimais. 


Gildijos ir gildijų teisė 

Kaip miesto komuna dažnai atsirasdavo iš prisiektinio 
„sąmokslo taikos labui“, taip komunos viduje gildijos būdavo pri- 
siektinės brolijos, kurių nariai buvo susaistyti priesaika ginti vie- 
nas kitą ir padėti vienas kitam. XI ir XII a. miestų gildijų sistema, 
galimas daiktas, buvo kilusi iš senovinės germanų gildijos, kuri 
buvo karinė ir religinė brolija, o šioje brolijoje „mirusieji įsismelk- 
davo į gyvuosius ir užvaldydavo juos tarsi kokie demonai“*. Vė- 
lesnių laikų gildijas labai paveikė ir X-XI a. Dievo Taikos sąjūdis, 
iš dalies veikęs per prisiektines brolijas, dažnai vadintas „taikos 
gildijomis“. Tai buvo savanoriškos organizacijos, kurių tikslas — 
savitarpio apsauga ir teisės vykdymas. Paskutiniaisiais XI a. de- 
šimtmečiais augant miestams paplito pirklių, labdaros, amatinin- 
kų ir kitokios pasaulietinės gildijos, tačiau ir jose išliko ryškių re- 
liginių bruožų, nes apskritai jos rūpinosi ne tik medžiaginiais, bet 
ir dvasiniais savo narių gyvenimo aspektais. Štai tipiška gildija 
stengėsi palaikyti aukštus moralinius reikalavimus, bausdama sa- 
vo narius už šventvagiškas kalbas, lošimą, lupikavimą ir panašius 

dalykus. Ji rengdavo religines ceremonijas savo šventojo globėjo 
garbei, taip pat miesto šventojo globėjo garbei. Gildijų statutai 
dažnai prasidėdavo labdaringų gildijos dovanojimų ir labdaros 
darbų išvardijimu. Svarbi gildijos gyvenimo dalis būdavo religi- 
nės šventės. 

Ten, kur buvo įsikūrusios gildijos - o kai kuriuose miestuose jų 
nebuvo, - jos užsiimdavo ir įstatymų leidyba. Kiekviena iš įvairių 
pirklių bei amatininkų gildijų mieste ar miestelyje turėjo savo tai- 
sykles. Jų turinys buvo nevienodas ir priklausė nuo gildijos tipo, 
t. y. nuo to, ar tai buvo pirklių, amatininkų, laisvųjų profesijų as- 
menų, bankininkų, jūrininkų, ar kokia nors kitokia gildija. Jei tai 
buvo amatininkų gildija, tai būdavo nustatomos skirtingos taisyk- 
lės vilnos, šilko, odos, sidabro arba kitokio produkto gamintojams; 
jei tai buvo laisvųjų profesijų asmenų gildija, tai būdavo nustato- 
mos skirtingos taisyklės teisėjams, notarams, gydytojams ar kitos 
profesijos atstovams. Šių klasifikacijų ribose buvo labai daug įvai- 
rių junginių, kuriuos atspindėjo įvairiausi pavadinimai, duodami 
tam, ką mes čia verčiame tiesiog „gildija“: ars, universitas, corpo- 
ratio, misterium, schola, collegium, paraticum, curia, ordo, matricola, 
fraglia, o pirklių gildija buvo vadinama hansa arba mercandancia. 
Nepaisant to, visų daugybės mieste galėjusių egzistuoti gildijų tai- 
syklės turėjo daug bendrų bruožų, ir šitie bendri bruožai buvo 
būdingi visam Vakarų pasauliui. Antai visos gildijos buvo broliški 
junginiai (kuriems, beje, paprastai priklausydavo ir moterys pri- 
klausomai nuo jų užsiėmimo), savo narius įpareigodavę padėti 
gildijos broliams, kurie susirgo, tapo invalidais, nuskurdo arba by- 
linėjasi, pasirūpinti mirusiųjų laidotuvėmis ir jų sielos išganymu, 
steigti mokyklas gildijos narių vaikams, statyti koplyčias, rengti 
religinius spektaklius, ruošti vaišes ir šventinius pobūvius. Gildi- 
jos nariai periodiškai prisiekdavo brolybę ir pasižadėdavo nieka- 
da neišeiti iš gildijos ir ištikimai laikytis jos statuto“. 

Be to, gildijos buvo monopoliniai ekonominiai susivienijimai, 
kurių taisyklės reguliuodavo tokius dalykus kaip priėmimo į gil- 
dijos narius ir pasirengimo stoti į gildiją sąlygos, darbo dienų ir 
šventadienių kalendoriai, darbo kokybės standartai, minimalios 
kainos, atstumai tarp parduotuvių, pardavimo sąlygos, siekiant 

apriboti konkurenciją gildijos viduje ir sulyginti parduodamos pro- 
dukcijos apimtis, draudimai parduoti kreditan, išskyrus pardavi- 
mą gildijos nariams, importo apribojimai, imigracijos apribojimai 
ir kitos protekcionistinės priemonės. Kadangi vergija miestuose 
faktiškai buvo panaikinta, darbo santykiai buvo pagrįsti sutarti- 
mis, tačiau darbo sutarčių sąlygas griežtai reguliavo gildijos ir 
miesto papročiai bei taisyklės, priklausiusios nuo darbų tipo (offi- 
cia). Streikas buvo laikomas sunkiu nusikaltimu“. 

Gildijos valdymo forma paprastai atitikdavo miesto valdymo 
formą. Paprastai gildijai vadovaudavo du ar daugiau atstovų, daž- 
nai vadintų konsulais, kurie būdavo renkami kasmet, o kartais — 
kas pusę metų ir dažniausiai nedalyvaujant miesto valdžios pa- 
reigūnams. Paprastai būdavo šaukiamas visuotinis gildijos narių 
susirinkimas, turėjęs patariamąjį balsą, taip pat egzistuodavo ma- 
žoji taryba, padėdavusi konsulams ir kitiems vyriausiems parei- 
gūnams, turėjusiems vykdomąją valdžią. Gildijos pareigūnai daž- 
nai sudarydavo arbitražinį teismą, į kurį gildijos nariai turėdavo 
kreiptis prieš kreipdamiesi į miesto teismą. 

Teisininkai (notarai) dažnai vaidindavo svarbų vaidmenį ne 
tik aptarnaudami privačias kompanijas gildijų viduje, įformindami 
dokumentus ir sutartis ir atstovaudami (kaip advokatai) teismuose 
ir kitose ginčų sprendimo procedūrose, bet ir padėdami tiesiogiai 
valdyti gildijas ir miestą. Notarai dažnai lydėdavo municipali- 
nius pareigūnus (pirklių konsulus, podestas, merus, burmistrus), 
kai jie vykdavo spręsti ginčų. Notarai sudarinėdavo oficialius do- 
kumentus, vietinių statutų projektus, rengdavo rinkimus, rašydavo 
laiškus kaimyniniams miestams ir senjorams ir aiškindavo miestų 
chartijas. Nuo pat ankstyviausių miestų kaip autonomiškų politi- 
jų raidos stadijų teisininkų vaidmuo valdant miestus buvo žymus. 

Daugelyje Europos miestų gildijų vadovai tapdavo komunų ma- 
gistratais. Vienas 1154 m. Milano įstatymas leido „pirklių konsu- 
lams“, be kitų, vykdyti teismines funkcijas; pirklių konsulų teis- 
mai šiaurės Italijos miestuose savo jurisdikciją palaipsniui išplėtė 
visiems miesto prekybiniams reikalams. Kiti Europos miestai pe- 
rėmė itališką pirklių konsulo instituciją arba sukūrė panašias ins- 
titucijas. Anglijoje, Velse ir Airijoje 14 svarbiausių prekybinių mies- 

tų merai buvo renkami vieneriems metams „pirklių bendruome- 
nės“; kaip ir Italijos pirklių konsulai, Anglijos merai turėdavo ne 
tik vykdomąją, bet ir teisminę valdžią sutinkamai su universalia 
prekybos teise. Taigi tiek Anglijoje, tiek kitose Vakarų šalyse pre- 
kybos teisė ir miestų teisė susipindavo. 


Svarbiausi miestų teisės bruožai 


Trys anksčiau apžvelgtos pasaulietinės teisės sistemos - feoda- 
linė, dvaro ir prekybos teisė - buvo nagrinėjamos remiantis objek- 
tyvumo, universalumo, abipusiškumo, kolektyvinio teismo, vien- 
tisumo ir augimo kategorijomis. Gvildenant miestų teisę, atrodo, 
geriau teikti pirmenybę šiek tiek kitokiai klasifikacijai. Ši teisės 
sistema bus nagrinėjama remiantis jos komunitarinio pobūdžio, 
jos pasaulietiškumo, jos konstitucionalumo, jos sugebėjimo augti 
ir jos sisteminio vientisumo kategorijomis. 


Komunitarinis principas 


Svarbiausias miestų teisės sistemos bruožas buvo jos komuni- 
tarinis pobūdis. Miestų teisė buvo labai sutelktos, vieningos ben- 
druomenės, kuri dažnai ir būdavo vadinama „komuna“, teisė. Ši- 
tokia bendruomenė savo ruožtu buvo grindžiama arba išreikštu, 
arba numanomu susitarimu (covenant). Daugelis miestų ir mieste- 
lių buvo įkurti iškilminga kolektyvine visų piliečių priesaika, arba 
keliomis priesaikomis, laikytis chartijos, kuri būdavo viešai jiems 
perskaitoma. Tam tikra prasme chartija buvo visuomenės sutar- 
tis; tiesą sakant, ją galima laikyti vienu svarbiausių istorinių šal- 
tinių, iš kurio kilo modernioji valstybės, kaip visuomenės sutarties 
padarinio, teorija. Žinoma, miestų chartijos nebuvo sutartys šiuo- 
laikine prasme, t. y. tai nebuvo derybomis pasiekti abipusiai dvie- 
jų šalių mainai, kai kiekviena šalis įsipareigoja atlikti tam tikrus 
veiksmus per tam tikrą laiką. Miesto chartijos priėmimas veikiau 
buvo sutikimo sueiti į nuolatinius santykius pripažinimas. Kaip ir 
feodalinė vasaliteto sutartis arba santuokos sutartis, tai buvo su- 
tikimas pripažinti tam tikrą statusą, t. y. sueiti į santykius, kurių 
sąlygos buvo nustatomos teisiškai ir negalėjo būti pakeistos šalių 

valia. Tačiau įkuriant miestą ar miestelį sukuriamas statusas bu- 
vo tapatus korporacijos (universitas) statusui, atitinkančiam vy- 
raujančią romaniškąją-kanoniškąją teoriją, kad korporacija yra jun- 
ginys Žmonių, atliekančių tas pačias bendras teisines funkcijas ir 
veikiančių kaip juridinis asmuo. Todėl tam tikra prasme miesto 
chartijos paskelbimas ir priėmimas buvo ne sutartis, bet savotiš- 
kas sakramentas; jis simbolizavo bendruomenės įkūrimą ir duo- 
davo jam impulsą, o sykiu skatino bendruomenės teisės sukūrimą. 

Miestų teisės komunitarinis pobūdis pasireiškė ne tik bendruo- 
menės narių sutartiniais santykiais, bet ir jų dalyvavimo (partici- 
patory) santykiais. Šitokie dalyvavimo santykiai atsispindėjo tei- 
siniuose reikalavimuose, kad piliečiai padėtų vienas kitam ir gintų 
vienas kitą nuo svetimųjų ir priešų; jie atsispindėjo potvarkiuose, 
kad priimant naujus įstatymus turi būti šaukiamas „bendras pa- 
sitarimas“; potvarkiuose, kad renkant pareigūnus reikalingas ben- 
dras sutikimas; formalaus bendrapiliečių („lygiųjų“) teismo, kai 
asmuo reikalaudavo apginti jo teises arba kai kas nors kitas pa- 
teikdavo ieškinį dėl savo teisių pažeidimo, sistemoje; neformalaus 
civilinių ginčų arbitražo, į kurį miesto valdžia beveik nesikišdavo, 
sistemoje; griežtame ekonominės veiklos reguliavime iš amatinin- 
kų ir pirklių gildijų pusės ir daugelyje kitų potvarkių, užtikrinusių 
liaudies dalyvavimą bendruomenės gyvenime. 

Kaip sutartinio bendruomenės aspekto nedera traktuoti remian- 
tis šiuolaikine sutarties sąvoka, taip jos dalyvavimo aspekto nede- 
ra traktuoti remiantis šiuolaikine demokratijos sąvoka. XII a. mies- 
to bendruomenė paprastai būdavo valdoma palyginti nedidelės 
patricijų grupės. Apskritai jos pamatas buvo ne pavieniai asme- 
nys, o viena kitai pavaldžios bendruomenės, - tai buvo „bendruo- 
menių bendruomenė“. Šitokį socialinės struktūros tipą prancūzų 
istorikai pavadino sociėtė des ordres („sluoksnių bendruomene“), o 
vokiečių istorikai ją pavadino Stūndestaat („luomine valstybe“), 
tačiau ir vieni, ir kiti ją klaidingai tapatino su „pofeodaline“ ir 
„Akidemokratine“ XVI-XVIII a. Europa. Bet ir XII a. Europos mies- 
tuose ir miesteliuose „sluoksnis“ ar „luomas“, arba, paprasčiau 
sakant, „klasė“ (nemarksistine šio žodžio prasme), kuriai priklau- 
sė koks nors Žmogus, buvo svarbus teisių ir pareigų pagrindas. 

Štai miestų teisė, pripažindama tam tikrą teisinę visų piliečių, ir 
turtingų, ir vargšų, kaip piliečių lygybę, vis dėlto apskritai neleis- 
davo neturtingiesiems dalyvauti valdančiųjų asmenų rinkimuose. 
Be to, miestų teisė pripažino savarankiškas įvairių amatininkų ir 
pirklių gildijų teisėtvarkas, kuriose badydavo akis meistrų ir pa- 
meistrių nelygybė. Taip pat įvairioms nepiliečių klasėms - kilmin- 
giesiems, dvasininkams, studentams, žydams ir kitiems - ji nusta- 
tydavo nevienodas teises ir pareigas. Miesto bendruomenė buvo 
didelės bendruomenių bendruomenės, communitas communitarum, 
apimančios visą Vakarų krikščioniškąjį pasaulį, dalis, bet ir ji pati 
buvo maža bendruomenių bendruomenė. Teisiniu požiūriu indi- 
vidas egzistavo tik kaip vienos ir daugiau dalinių bendruomenių 
narys, O jo asmeninė laisvė pirmiausia pasireikšdavo kaip jo mo- 
bilumas, t. y. jo turima galimybė pereiti iš vienos dalinės bendruo- 
menės (subcommunity) į kitą arba kreiptis į vieną dalinę ben- 
druomenę, kad ji gintų jį nuo kitos. Kai kurių, pvz., žydų, 
mobilumas buvo labai apribotas, nors negalima sakyti, kad jo ne- 
buvo; žydai galėdavo kreiptis ir dažnai kreipdavosi į karalių ar 
popiežių, pvz., prašydami apsaugos nuo prievartos veiksmų, ku- 
rių jų atžvilgiu imdavosi miestų valdžios. 

Taigi miestų teisės komunitarinis pobūdis turėjo sutarties, da- 
lyvavimo ir klasės elementus. 


Pasaulietinis pobūdis 


Miestų teisė buvo ne tik komunitarinė, bet ir pasaulietinė. Ne 
taip, kaip imperijos laikų senovės graikų ir romėnų miestai, Vaka- 
rų miestai nebuvo atsakingi už religinį kultą. Pamaldos ir tikyba 
nebuvo miestų jurisdikcijos dalis, bet priklausė savarankiškai baž- 
nyčios jurisdikcijai, o bažnyčia visame Vakarų pasaulyje buvo pa- 
valdi Romos vyskupui. Religines apeigas ir doktriną reguliuojanti 
teisė mieste ar miestelyje buvo ne miestų teisė (ar imperinė teisė), 
bet Romos katalikų bažnyčios kanonų teisė. 

Tai nereiškė, kad miesto bendruomenė buvo abejinga religinei 
tikybai. Priešingai, visų Vakarų Europos miestų ir miestelių gy- 
ventojai buvo aktyvūs krikščionys. Miestuose buvo pilna bažny- 

čių ir šventiesiems skirtų koplyčių. Buvo manoma, kad miestus 
įkūrė pats Dievas. „Tik Jėzui Kristui mes turime būti dėkingi už 
tai, kad mūsų miestas turi įstatymus ir privilegijas“, - tvirtinama 
sutartyje, kuria Marselio piliečiai susitaikė su Nicos piliečiais 
1219 m. „Tik Pats Dievas valdo mūsų miestą.“?? Pačių miestų kaip 
miestų misija buvo apibrėžiama kaip pasaulietinė, žemiškoji, o ne 
kaip šventoji, amžinoji misija; pirmiausia miestai turėjo kontro- 
liuoti prievartą ir reguliuoti politinius bei ekonominius santykius, 
t. y. saugoti taiką ir vykdyti teisingumą. 

Tas faktas, kad miestas traktavo save kaip pasaulietinę politiją 
ir nepretendavo taikyti bažnytinių įstatymų, atlikti šventųjų ritu- 
alų ar skelbti religinę doktriną, o šiuos reikalus atiduodavo tvar- 
kyti bažnyčiai, buvo esminis jo, kaip miesto vakarietiška prasme, 
bruožas. Tai buvo ne tik negatyvus reiškinys; jis turėjo ir pozity- 
vią reikšmę, nes įtvirtino pasaulietinių, žemiškųjų tikslų nepri- 
klausomą vertę. Ne tik naujosios miestų valdžios buvo nepriklau- 
somos nuo tiesioginės bažnytinės valdžios institucine prasme, bet 
ir jų uždavinys ginti taiką ir teisingumą buvo nepriklausomas nuo 
bažnyčios uždavinių ginti krikščioniškąjį tikėjimą. O šitie nepri- 
klausomi uždaviniai palaikyti taiką ir teisingumą nors ir buvo 
laikomi laikinais, tačiau kartu buvo traktuojami kaip nustatyti 
Dievo, verti beribio atsidavimo ir esą svarbi žmonijos išganymo 
dieviškojo plano dalis. Tai buvo „žemiškoji valstybė“, tačiau jos 
samprata buvo daug optimistiškesnė negu šv. Augustino, nors daug 
pesimistiškesnė negu daugelio XX a. sekuliaristų?*. 

Miestų teisės pasaulietinį pobūdį atspindėjo tas faktas, kad kiek- 
vienas miestas turėjo savitą miestų teisės variantą ir kad miestų 
teisė buvo tik vienas iš kelių pasaulietinės teisės, apėmusios kara- 
liškąją teisę, feodalinę teisę, dvaro teisę ir prekybos teisę, varian- 
tų. Kelių pasaulietinės teisės tipų koegzistavimas buvo susijęs su 
jos pasaulietiniu pobūdžiu. Nė viena pasaulietinės teisės sistema 
nepretendavo apimti visos pasaulietinės jurisdikcijos. Kiekviena 
sistema buvo dalinė ir vietinė, reguliuojanti jos jurisdikcijai paval- 
džių subjektų vieną gyvenimo dalį. Šis bruožas XI, XII a. ir vėles- 
nių laikų Europos miestų teisę irgi skiria nuo senovės Graikijos ir 
imperinės Romos miestų teisės. Graikų miestas buvo vienintelė 

politija, kuriai turėjo būti ištikimi jos piliečiai, o miesto teisė buvo 
vienintelė juos saisčiusi teisė. Romėnų miestas neturėjo savo tei- 
sės; Romos [imperijos] piliečiai buvo valdomi tik Romos įstatymų, 
o nepiliečius valdė tik jus gentium, tautų teisė. Vakarų krikščio- 
niškojo pasaulio teisės unikalumas pasireiškė tuo, kad kiekvienas 
asmuo buvo pavaldus daugeliui teisės sistemų, kiekviena iš kurių 
reguliavo vieną iš tų susipynusių bendruomenių, kuriai tas asmuo 
priklausė kaip jos narys. 


Konstitucinis pobūdis 


Trečias svarbus miestų teisės sistemos bruožas buvo jos konsti- 
tucinis pobūdis. Žodis „konstitucionalizmas“ buvo išrastas 
XVIII a. pabaigoje ar IX a. pradžioje ir pirmiausia žymėjo ameri- 
kietiškąją rašytinės konstitucijos viršenybės leidžiamų įstatymų 
atžvilgiu doktriną. Tačiau naujojo konstitucionalizmo tikrovė visa 
šio žodžio prasme pirmą kartą pasireiškė XI ir XII a. Vakarų Eu- 
ropos miestų teisės sistemose. Viena vertus, tų šimtmečių Europos 
miestai buvo modernios valstybės — kaip ir to meto bažnyčia buvo 
moderni valstybė - ta prasme, kad jie turėjo visą įstatymų leidžia- 
mąją, vykdomąją ir teisminę valdžią bei galią, įskaitant valdžią ir 
galią apmokestinti, kalti pinigus, nustatyti svorių ir matų sistemą, 
šaukti kariuomenę, sudaryti sąjungas ir skelbti karą. Kita vertus, 
miestų - kaip ir bažnyčios —- valstybinė valdžia ir galia buvo pa- 
valdi įvairiems konstituciniams apribojimams. Miestų teisės kon- 
stitucinis pobūdis pasireiškė penkeriopai. 

1. Miestų teisė dažniausiai buvo pagrįsta rašytinėmis chartijo- 
mis, o jos nustatydavo ir valdymo struktūrą, ir pilietines teises bei 
laisves. Tiesą sakant, tai buvo pirmosios rašytinės konstitucijos. 
Net jei rašytinės chartijos nebuvo, buvo tariama, kad miestas ar 
miestelis turi pagrindinį įstatymą, apibrėžiantį valdžios struktūrą 
ir jo piliečių pamatines teises bei laisves. 

2. Chartijos (arba be chartijos) įsteigta valdžios struktūros sis- 
tema tam tikrais svarbiais bruožais buvo panaši į dabartines kon- 
stitucinės valdžios sistemas: miestų valdžių įgaliojimai buvo ap- 
riboti; dažnai jos būdavo padalytos į vykdomosios, įstatymų 

leidžiamosios ir teisminės valdžios šakas, kurios tam tikru būdu 
apribodavo viena kitą; pareigūnai buvo renkami periodiškai; dau- 
gelyje vietų teisėjai savo pareigas išsaugodavo geru elgesiu arba 
tol, kol juos atšaukdavo piliečiai; įstatymai buvo skelbiami viešai; 
buvo leidžiami įstatymų rinkiniai. 

3. Pilietinės teisės, suteikiamos miestų teisės, paprastai apim- 
davo racionalią teisminę procedūrą, kurios svarbiausias bruožas 
buvo tas, kad sprendimus priimdavo „lygieji“ (peers), bet nebū- 
davo teisiamasi išmėginimu ar dvikova. Nebūdavo leidžiama sa- 
vavališkai suimti asmenį ir jį įkalinti be teismo proceso. Areštas 
už skolą buvo uždraustas. Bausmių rūšys buvo apribotos. Turtin- 
gieji ir vargšai teoriškai turėjo būti teisiami laikantis lygybės prin- 
cipo. Piliečiai turėjo teisę nešioti ginklą. Jie turėjo teisę balsuoti. 
Imigrantams buvo suteikiamos tos pačios teisės kaip ir piliečiams 
po to, kai tie atvykėliai mieste išgyvendavo metus ir vieną dieną. 
Svetimšalių pirklių teisės buvo sulygintos su pirklių piliečių tei- 
sėmis. 

4. Pilietinės laisvės paprastai atleisdavo nuo daugelio feodali- 
nių tarnybų ir mokesčių ir griežtai apribodavo daugelį kitų prie- 
volių. Be to, jos dažnai apribodavo karaliaus prerogatyvas: pa- 
vyzdžiui, karalius sutikdavo imti iš miesto ar miestelio fiksuotus 
mokesčius, ir jam būdavo draudžiama reikalauti prievartinių pa- 
skolų. O svarbiausia, visur buvo laikomasi principo, kad piliečių 
pareigos nustatomos iš anksto ir piliečiai gali pasilikti sau viską, 
ką jie įsigijo ir kas nebuvo minėtų konkrečių įsipareigojimų ob- 
jektas. 

5. Pilietinių teisių ir laisvių konstitucinė teisė apėmė teises ir 
laisves, susijusias su liaudies dalyvavimu miesto valdyme. Tai sa- 
vo ruožtu buvo susiję su konstitucine teorija, kuri niekada nebuvo 
visiškai pripažinta, bet niekada nebuvo ir visiškai atmesta; pagal 
šią teoriją, politinės valdžios subjektas galiausiai yra visas piliečių 
korpusas. 

Nors Europos miestų valdymo formos savo prigimtimi būdavo 
labai įvairios, egzistavo tam tikri bendri bruožai. Labai daug įkur- 
tų naujų miestų ir miestelių buvo valdomi visų piliečių liaudies 
susirinkimų, o rinkti pareigūnus ir priimti naujus įstatymus buvo 

galima tik piliečiams sutikus. Tačiau XII-XIII a. visoje Europoje 
pradėjo reikštis stipri tendencija liaudies susirinkimą pakeisti ta- 
ryba. Kai kurie Italijos miestai turėjo dvi tarybas, didžiąją ir ma- 
žąją. Iš pradžių miestų tarybos paprastai būdavo renkamos ke- 
leriems metams. Vėliau rinkimus pakeitė kooptacija. Aristokratinė 
valdymo forma išstūmė demokratinę, nors kartais antroje vietoje 
dar likdavo didieji liaudies susirinkimai, turėję veto teisę ar bent 
jau teisę nepritarti jokiems pamatinių įstatymų pakeitimams. 

Iš pradžių vykdomosios valdžios pareigūnai buvo renkami 
trumpam laikui. Tačiau daugelyje vietų reiškėsi stipri vykdomo- 
sios valdžios koncentravimo tendencija. Kai kuriuose Italijos mies- 
tuose podestos pareigų ėjimo laikas buvo pailgintas nuo šešių mė- 
nesių ar metų iki kelerių metų, o galiausiai kai kuriose vietose šios 
pareigos būdavo skiriamos iki gyvos galvos. Kituose miestuose 
turtingų pirklių oligarchija į antrą vietą nustūmė vykdomąją val- 
džią. Štai XII a. Venecijoje visą vykdomąją valdžią turėjo dožas ir 
Mažoji taryba, sudaryta iš šešių asmenų, o dožas ir Kolegija, su- 
daryta iš 25 departamentų vadovų, ėmėsi įstatymų leidybos ini- 
ciatyvos ir naujus įstatymus pateikdavo svarstyti iš 480 asmenų 
sudarytos Didžiosios tarybos Senatui, turėjusiam 120 narių. Ta- 
čiau XIII a. dožas ir Mažoji taryba, taip pat Kolegija tapo Grandi 
(„didžiūnų“) marionetėmis, o terminu popolo (liaudis), kadaise Žy- 
mėjusiu prisiektinį visų piliečių junginį, pradėta Žymėti (Veneci- 
joje ir daugelyje kitų miestų) Žmones, nušalintus nuo valdžios ir 
dažnai jai priešiškus. 

Liaudies dalyvavimas miesto valdyme XI a. pabaigoje ir XII a. 
apėmė ir teisminę valdžią. Tam tikri miesto gyventojai — Vokieti- 
joje vadinamieji Schoeffen, Nyderlanduose ir šiaurės Prancūzijoje — 
ėchevins, Italijoje - konsulai - būdavo skiriami arba renkami liau- 
dies teisėjų pareigoms. Venecijoje vykdyti teisingumui iš Didžio- 
sios tarybos būdavo renkama Keturiasdešimties taryba, arba Tri- 
bunolas. O kitose vietose teisėjais būdavo profesionalūs teisininkai. 

Anglijoje, nors miestų sąjūdis čia buvo silpnesnis ir jie labiau 
priklausė nuo karūnos, o valdžios forma juose buvo ne tokia de- 
mokratiška kaip Italijoje, Vokietijoje, Flandrijoje ir kai kuriose 

Prancūzijos srityse, miestų pareigūnai dažnai būdavo renkami. 
Londono piliečiai gavo teisę rinkti savo šerifus ir justiciarijų 1131 
m., 0 merą - 1231 m. 


Sugebėjimas augti 


Ketvirtas miestų teisės sistemos bruožas buvo jos sugebėjimas 
augti, t. y. ne tik tendencija keistis, bet ir sąmoninga nuolatinė ir 
organiška raida. Šį sugebėjimą ir minėtą tendenciją atspindėjo tai, 
kad laikas nuo laiko būdavo renkami ir sisteminami konkretaus 
miesto ar miestelio papročiai, taip pat įvairių pareigūnų priesai- 
kos. Be to, šiuos bruožus atspindėjo tai, kad būdavo reguliariai 
leidžiami ir periodiškai sisteminami miesto ar miestelio valdan- 
čiųjų institucijų, taip pat įvairių miesto gildijų įsakai ir įstatymai. 
Be tokių vidinių sąmoningo augimo šaltinių, miestų teisė dažnai 
pasinaudodavo romėnų ir kanonų teise ir būdavo jos įkvepiama. 
Kai kurie miestai sąmoningai „priėmė“ romėnų teisę. Žinoma, tai 
visada būdavo ideali, dinamiška universitetų romėnų teisė, o ne 
nekintamų normų rinkinys. Romėnų teisė buvo traktuojama kaip 
rezervuaras, iš kurio buvo galima semtis teisinių idėjų ir principų, 
kuriais remiantis buvo galima patenkinti naujas reikmes; todėl ji 
irgi buvo sąmoningo teisės augimo elementas. 


Sisteminis vientisumas 


Miestų teisės sugebėjimas augti ir jos augimo tendencija buvo 
susijusi su jos sistemingumu, kurį iš dalies irgi įkvėpė ir romėnų, 
ir kanonų teisei būdingas sistemingumas. Ypač Italijos miestuose, 
nors mažesniu mastu ir visur, buvo manoma, kad miestų teisė 
pirmiausia turi būti grindžiama papročiu (mos, consuetudo, usus), 
o kita vertus, normomis, nustatomomis normas kuriančių autori- 
tetų. Savo ruožtu šios normos buvo skirstomos į gildijų ir kitokių 
junginių nutarimus (statuta) ir miesto įstatymų leidžiamosios val- 
džios arba karaliaus ar imperatoriaus įstatymus (leges). Statuta ir 
leges buvo rašytiniai ir dėl to ypač reikšmingi. Tačiau dėl to, kad 
viešosios valdžios potvarkiu papročiai būdavo užrašomi, jie ne- 

būtinai prarasdavo paprotinės teisės bruožus. Miestų teisėje, kaip 
ir kanonų teisėje bei kitose to meto teisinėse sistemose, iškilus tei- 
sės šaltinių vidiniams konfliktams, paprotys turėdavo nusileisti 
statutui, o statutas — teisei. Gildijų statutai turėdavo būti dažnai 
peržiūrimi ir sulaukti miesto valdžių pritarimo, o šios valdžios 
dažnai įpareigodavo gildijas periodiškai peržiūrėti statutus. 

Kiti miestų teisės bruožai buvo susiję su miesto ar miestelio 
visuomeninių ir ekonominių santykių specifiniais bruožais. Antai 
miestų teisei buvo būdinga tai, kad pilietis arba miesto gyventojas 
galėjo teisėtai įsigyti Žemę ir pastatą kaip miestiškąją valdą (bur- 
gage tenure), arba miesto valdą. Priešingai klaninėms ir feodali- 
nėms valdoms, miesto valda apėmė teisę perduoti nuosavybę tes- 
tamentu, ją parduoti, įkeisti ar išnuomoti ir apskritai turėti teises, 
panašias į tas, kurios XVIII a. buvo pradėtos vadinti „nuosavybės 
teisėmis“ (propriėtė, Eigentum). Tačiau privataus žemės ir pastatų 
naudojimo apribojimai XI a. pabaigoje ir XII a. buvo daug didesni 
negu XVIII a. pabaigoje ir XIX a., nes miestų ūkinę veiklą anksčiau 
paprastai griežtai reguliavo paprotinė teisė, viena vertus, ir gil- 
dijų normos, kita vertus. 


Miestas kaip istorinė bendruomenė 


Paskutiniaisiais dešimtmečiais Amerikos sociologai ypač do- 
mėjosi miesto istorija, iš dalies todėl, kad į anglų kalbą buvo iš- 
versti Maxo Weberio veikalai, skirti miestui?*. Weberis pasinaudo- 
jo antrine literatūra, skirta Vakarų miesto istorijai, susikaupusia 
XIX a. pabaigoje ir XX a., ją apibendrino ir susiejo su savo bendrą- 
ja visuomenės teorija. Tačiau Weberio įtaka nebuvo vien tik tei- 
giama. Jam nepavyko ištaisyti kai kurių didelių klaidų, jo pirmta- 
kų padarytų miesto istorijos traktuotėse, o jo bendrojoje visuomenės 
teorijoje esama rimtų trūkumų, kurie ypač kenksmingi, kai gvilde- 
nami klausimai, susiję su miestų bendruomenėmis. 

Visų pirma, Weberio sukurta miesto teorija, nors ir pagrįsta 
istorijos mokslo kategorijomis, ne tik nepaaiškina, bet netgi nemi- 
ni labiausiai stulbinančio ir pastebimiausio Vakarų miesto bruo- 
žo, būtent jo istorinės sąmonės, t. y. jo savo istorinės raidos suvo- 

kimo, jo tikėjimo savo vystymusi iš praeities į ateitį, jam būdingo 
savo pažangaus judėjimo jutimo. Weberio teorija yra svarbi ir vai- 
singa tuo požiūriu, kad ji atkreipia dėmesį į Vakarų miesto kaip 
bendruomenės, egzistuojančios tam tikru metu - būtent jo istori- 
nio atsiradimo „vėlyvaisiais viduramžiais“ laikotarpiu, — struktū- 
rinį vieningumą; bet labai rimtas šios teorijos trūkumas yra tas, 
kad joje nekreipiama dėmesio į Vakarų miesto raidos dinamiką, - 
šioje teorijoje nepaisoma, kad, skirtingai nuo romėnų, islamo ir 
Rytų miestų, Vakarų miestas tikėjo savo politinių, ekonominių ir 
visuomeninių institutų organišku augimu iš kartos į kartą, šimt- 
metis po šimtmečio. 

Weberis rašė, kad nors vakarietiško tipo miesto užuomazgų 
galima rasti ir kitose kultūrose, ypač Artimųjų Rytų kultūroje, ta- 
čiau „miesto bendruomenė“ tikrąja šio žodžio prasme atsiranda 
tik Vakaruose. „Kad būtų pilnavertė miesto bendruomenė, - rašė 
jis, - gyvenvietė turi įtvirtinti santykinį prekybinių-komercinių 
santykių vyravimą, o gyvenvietė kaip visuma turi pasižymėti to- 
kiais bruožais: 1) ji turi būti įtvirtinta; 2) joje turi būti prekyvietė; 
3) ji privalo turėti savo teismą ir bent jau iš dalies savarankišką 
teisę; 4) ji privalo turėti atitinkamos struktūros asociaciją ir 5) bū- 
ti bent jau iš dalies autonomiška ir autokefališka (autocephaly), 
t. y. būti administruojama valdžios, kurios rinkimuose dalyvavo 
miestiečiai. Tokia ypatinga jėgų sistema, pasak Weberio, galėjo 
atsirasti tik ypatingomis sąlygomis ir tam tikru metu, būtent vi- 
duramžių Europoje“*. 

Sudedamieji elementai, Weberio priskiriami „pilnavertei mies- 
to bendruomenei“, egzistavusiai Vakaruose, rodo jos struktūrinį 
vieningumą, bet neįvertina jos dinaminio pobūdžio, jos vystymosi 
laike. Jie nepaaiškina, kodėl ar kaip XII a. miestas išsivystė į XVI a. 
arba XX a. miestą, kurio daugelis bruožų yra tokie patys kaip ir 
XII a. miesto bruožai ar bent jau perimti iš XII a. miesto, tuo tarpu 
kiti bruožai yra visiškai kitokie jei ne esmės, tai bent jau intensy- 
vumo požiūriu. Tipiškam XX a. miestui būdingi tokie bruožai: 1) tai 
korporacija, turinti juridinio asmens statusą, įgaliojimus būti ieš- 
kinių subjektu ir objektu, turėti nuosavybę, sudaryti sutartis, pirk- 
ti ir parduoti prekes bei paslaugas, samdyti darbo jėgą, imti ir 

duoti paskolas; 2) tai politinis darinys, kurį paprastai valdo meras 
arba miesto valdytojas kartu su renkama taryba, turinčia įgalioji- 
mus samdyti pareigūnus, rinkti mokesčius, vykdyti prerogatyvinę 
teisę į nuosavybę ir atlikti kitus valdymo veiksmus bei funkcijas; 
3) tai yra ekonominis vienetas, paprastai kontroliuojantis van- 
dens, dujų, elektros tiekimą ir transportavimą ir reguliuojantis gy- 
venamojo ploto statybą bei panaudojimą ir ūkinių įmonių išsidės- 
tymą; 4) tai yra institucija, užtikrinanti socialinę gerovę, kuri 
apima švietimą, sveikatos apsaugą, pagalbą nepasiturintiems ir 
gyventojų poilsio organizavimą“. Kaip ir jų XX a. įpėdiniai, XII a. 
Europos miestai irgi buvo korporaciniai, politiniai, ekonominiai ir 
visuomeniniai dariniai; tačiau jų veiklos kiekvienoje iš minėtų sri- 
čių skalė buvo daug siauresnė negu dabartinio miesto. Daugelį iš 
tų funkcijų, kurios būdingos dabartiniam miestui, anuo metu mies- 
te atlikdavo gildijos ir bažnyčia, taip pat didelės šeimos. Be to, 
dabartinis miestas yra daug labiau susiliejęs su moderniąja nacio- 
naline valstybe ir daug labiau atstovauja valstybei, kuri XII a. tik 
pradėjo rastis. Tačiau, nežiūrint šių skirtumų, dabarties miestas 
išsivystė ir organiškai išaugo iš tų miestų ir miestelių, kurie buvo 
įkurti ar atkurti Popiežių revoliucijos epochoje; šitoks augimo pro- 
cesas buvo miesto kaip tam tikros bendruomenės prigimties dalis. 

Vakarų miesto augimo proceso negalima paaiškinti nepaisant 
jo istorinės savimonės, jam būdingo savo istorinio tęstinumo ir 
raidos jutimo, jam kaip bendruomenei būdingo savo pažangaus 
pobūdžio, judėjimo iš praeities į ateitį įsisąmoninimo. Istoriniu 
požiūriu visa tai buvo susiję, pirma, su religiniu Popiežių revoliu- 
cijos aspektu ir ypač su bažnyčios misija palaipsniui reformuoti ir 
išgelbėti pasaulietinę sritį. Antra, visa tai buvo susiję su politiniu 
Popiežių revoliucijos aspektu ir ypač su tikėjimu daugelio autono- 
minių pasaulietinių politijų koegzistavimu; kaip tik šis tikėjimas 
nulėmė tai, kad piliečiams radosi galimybė ir būtinybė sukurti 
miestų komunas, nepriklausomas nuo karaliaus, feodalinės ir net 
bažnytinės valdžios, o apie tai buvo net neįmanoma pagalvoti iki 
to laiko, kai popiežiai desakralizavo karaliaus valdžią. Trečia, vi- 
sa tai buvo susiję su teisiniu Popiežių revoliucijos aspektu ir ypač 
su įsitikinimu, kad pasaulietinės srities reformavimas ir išgelbėji- 

mas turi vykti nuolat ir pažangiai vystant teisinius institutus, pe- 
riodiškai peržiūrint įstatymus tam, kad būtų įveiktos chaoso ir 
neteisingumo jėgos. 

Labai keista, kad Weberis tolesniuose skyriuose prieštarauja 
vienam iš savo ankstesnių teiginių, nusakančių tai, kas sudaro 
Vakarų viduramžių miesto savitumą. Nepastebėdamas prieštara- 
vimo, visus penkis „pilnavertės miesto bendruomenės“ - kuri, kaip 
jis teigė anksčiau, „pasirodo tik Vakaruose“ - bruožus jis priskiria 
ir Azijos bei Rytų miestui. Weberis teigia, kad pastarasis irgi buvo 
tvirtovė ir prekyvietė. Jame irgi buvo ūkiai, kurių žemėvalda bu- 
vo pagrįsta paslaugomis, teikiamomis savininkui įdirbant žemę 
(t. y. nefeodalinė žemėvalda), ir žemė galėjo būti perleidžiama be 
apribojimų arba netrukdomai paveldima, arba būdavo įpareigoja- 
ma tik mokėti fiksuotą žemės rentą. Šis miestas irgi turėjo savo 
„autonomišką konstituciją“, o tai galima traktuoti kaip savaran- 
kišką asociacijos formą ar bent jau kaip dalinę autonomiją ir au- 
tokefaliją“'. Visais šiais požiūriais viduramžių vakarietiško miesto 
ir jo azijietiško analogo skirtumai, pasak Weberio, buvo tik laips- 
nio skirtumai. O tai, kuo „absoliučiai“ skyrėsi Vakarų miestas — 
prieina išvadą Weberis, - buvo asmens teisinė padėtis, t. y. pilie- 
čio laisvė“. Weberis teigė, kad į miestus persikeliantys servai tu- 
rėjo bendrą interesą vengti karinių ir kitokių prievolių, kurias jiems 
uždėdavo ankstesnieji jų senjorai. „Todėl miestų gyventojai pasi- 
savino teisę pažeisti senjorų teisę. Tai ir buvo viduramžių Vakarų 
miestų revoliucinė naujovė, juos skyrusi nuo kito tipo miestų.“*? 
Toliau Weberis rašo, kad „luominių saitų su kaimo kilmingaisiais 
nutraukimas“ buvo susijęs su municipalinių korporacijų — teisiš- 
kai autonomiškų komunų - formavimusi. „Panašios pirminės po- 
lio ar komunos susidarymo pakopos galėjo ne sykį pasirodyti Azi- 
joje ir Afrikoje“, - priduria Weberis. (Atkreipkime dėmesį į 
įspėjamuosius žodžius „pirminės“ ir „galėjo“.) „Tačiau nieko ne- 
žinoma [Azijoje ir Afrikoje] apie piliečio teisinį statusą." 

Taigi galiausiai Weberis pripažįsta, kad Vakarų teisėje buvo 
kažkas, kas turėjo lemiamą reikšmę Vakarų miesto atsiradimui. 
Akivaizdu, kad kažko, kas turėjo lemiamą reikšmę, būta ir Vaka- 
rų religijoje, - ir šį momentą Weberis paliečia tik netiesiogiai. Jis 

nurodo, kad Azijos kultūrose, įskaitant Kiniją ir Indiją, neįmano- 
ma visų miesto gyventojų traktuoti kaip homogeniškos, tam tikrą 
[teisinį] statusą turinčios grupės. „Savitos Viduržemio jūros mies- 
tų gyventojų laisvės svarbiausia priežastis, skirtingai nuo Azijos 
miestų, - rašo Weberis, - yra magiškų ir animistinių kastos ir 
šeimos saitų nebuvimas. Socialiniai dariniai, neleidžiantys miesto 
gyventojams susilieti į homogenišką grupę, buvo įvairūs. Kinijoje 
tai buvo egzogaminė ir endofratrinė šeima; Indijoje... tai buvo en- 
dogaminė kasta.“*! Šiuo atveju Weberis pasiremia Fustelio de Cou- 
langes'o veikalais, siekdamas parodyti, kad senovės graikų ir ro- 
mėnų miestai iš tikrųjų sukūrė pilietybės religinį pagrindą, 
šeimyninį valgymo kultą pakeisdami valgymo kultu dalyvaujant 
visiems miestiečiams. Tačiau Weberis niekaip nepaaiškina religi- 
nio veiksnio santykio su teisiniu ir politiniu veiksniu; pvz., jis neat- 
sižvelgia į tą faktą, kad senovės graikų ir romėnų miestų pagrin- 
das buvo vergovė ir kad juose nebuvo tos „savitos miestiečių 
laisvės“, kuri buvo būdinga ne „Viduržemio jūros miestui“ kaip 
tokiam, o Vakarų Europos miestui XI a. pabaigoje ir vėliau. Taigi 
Weberis neprieina prie išvados, jog miestų laisvių atsiradimas Va- 
karuose buvo dalis revoliucinių religinių permainų, kurių esmė 
buvo ta, kad, viena vertus, bažnytinė politija paskelbė savo nepri- 
klausomybę nuo visų pasaulietinių politijų ir kad, kita vertus, pir- 
mą kartą buvo sukurta pati pasaulietinės politijos sąvoka ir buvo 
manoma, jog pasaulietinės politijos gali būti reformuojamos ir iš- 
gelbstimos. 

Kodėl Weberis nepakankamai vertino teisės ir religijos vaid- 
menį randantis Vakarų miestui ir jo raidoje? Ir kodėl jis visiškai 
nepastebėjo Vakarų istorinės sąmonės, t. y. vakarietiško tikėjimo 
religinių ir teisinių institutų organišku augimu iš kartos į kartą, 
šimtmetis po šimtmečio, vaidmens? 

Visus visuomeninės sąmonės, įskaitant religinę ir teisinę sąmo- 
nę, pokyčius Karlas Marxas aiškino ekonomines reikmes tenki- 
nančių technologijų pokyčiais (gamybos būdu) ir klasių kova dėl 
šių technologijų kontrolės (gamybiniais santykiais). Weberis savo 
ruožtu buvo įsitikinęs, kad, be medžiaginių ekonominių jėgų, nu- 
lemiančių visuomeninę sąmonę, egzistuoja ir medžiaginės politi- 

nės jėgos; kitaip tariant, politinės galios siekimas yra nepriklauso- 
ma objektyvi jėga, o ne (kaip manė Marxas) tik ekonominės galios 
siekimo atspindys. Todėl, Weberio požiūriu, vakarietiško miesto 
atsiradimas XI a. pabaigoje ir XII a. pradžioje aiškintinas ne tik 
naujo gamybos būdo (amatų ir pramonės), traukusio servus iš dva- 
ro priešingai jų feodalinių senjorų interesams, atsiradimu, bet ir 
naujų politinių santykių atsiradimu. Weberis galėjo matyti, kad 
diduomenė irgi turėjo politinių motyvų skatinti kurtis ir augti mies- 
tus. Bet Weberis, kaip ir Marxas, buvo įsitikinęs, kad sąmonė, ir 
ypač teisinė bei religinė sąmonė, iš esmės buvo viešpatavimo prie- 
monė. Kalbant konkrečiau, Weberis, kaip ir Marxas, buvo įsitiki- 
nęs, kad idėja įkurti miestą, bendruomeninės sąmonės stiprėjimas 
miestuose ir miesto teisinių ir religinių institutų, kurie, viena ver- 
tus, atspindėjo miestietišką sąmonę, o kita vertus, palaikė valdan- 
čiųjų klasių ekonominę ir politinę galią, vystymasis yra nemedžia- 
ginis (dvasinis, ideologinis) „antstatas“, išaugęs ant medžiaginės 
(ekonominės ir politinės) „bazės“. 

Tačiau Vakarų teisinių institutų negalima patenkinamai pa- 
aiškinti nei kaip paprasčiausio antstato, nei kaip paprasčiausios 
ideologijos; tiesą sakant, bet kokia Vakarų istorijos interpretacija, 
pagrįsta medžiaginės bazės ir ideologinio antstato perskyra, ne- 
gali pakankamai paaiškinti Vakarų teisės tradicijos. Tačiau tai ne- 
reiškia, kad vertybės, idėjos, įsitikinimai, sąvokos ir kitos visuo- 
meninės sąmonės formos yra, jei taip galima sakyti, pirminės ir 
kad jos „nulemia“ ekonominio ir politinio gyvenimo pokyčius ar- 
ba - dėl tos pačios priežasties — teisinių institutų pokyčius. Vaka- 
rų teisinių institutų negalima paaiškinti nei idealistiškai, tik kaip 
iš anksto egzistuojančių sąvokų apraiškų, nei materialistiškai, tik 
kaip ekonominės ir politinės valdžios realizavimo priemonių. Juos 
galima patenkinamai paaiškinti tik remiantis tokiomis kategorijo- 
mis, kurios apima ir idealizmą, ir materializmą, o kartu peržengia 
ir vieną, ir kitą. 

Tradicinė visuomenės teorija daro klaidą tardama, kad istori- 
nes permainas priežastingai sąlygoja vien tik pamatinių visuome- 
ninių, ekonominių ir politinių sąlygų pokyčiai. Tiesą sakant, nėra 
tokio dalyko kaip visuomeninės, ekonominės ir politinės sąlygos 

(ar jėgos) pačios savaime; jos visada yra suvokimo ir jausmo kon- 
teksto dalis. Nėra ir vertybių, idėjų, įsitikinimų pačių savaime; 
kaip socialinis reiškinys, jie visada susipynę su „medžiaginiais in- 
teresais“. Valdžia kartu yra ir idėja; teisingumas kartu yra ir jėga. 
Nė viena nėra kitos priežastis fizikalistine šio Žodžio prasme. 

Kad suprastume, kodel įvyko kokia nors didelė istorinė permai- 
na, privalome neapsiriboti idėjų ir medžiaginių sąlygų tarpusavio 
ryšiu ir nagrinėti pačią epochą bei aplinkybes, ir ne tik tam, kad 
jas aprašytume, o tam, kad kartu parodytume jų istorinę reikšmę, 
jų prasmę praeičiai ir ateičiai. Tokie teisiniai institutai, kaip mies- 
to korporacinis pobūdis, miesto nuosavybės perleidžiamumas ir 
piliečių laisvės, turi būti suprantami iš dalies kaip idėjų ir verty- 
bių apraiškos, o iš dalies kaip ekonominės bei politinės valdžios 
įrankiai, bet kartu jie turi būti suprantami kaip svarbūs istoriniai 
įvykiai ir kaip svarbios istorinių įvykių sekos grandys. Tai buvo 
ne tik „apraiškos“ ir „įrankiai“; jie nutiko, ir Žinodami, kada ir 
kaip jie nutiko, kokių didesnio masto įvykių dalis jie buvo, mes 
galėsime suprasti, kodėl jie nutiko. Iš tikrųjų Vakarų miesto teisi- 
nių institutų patenkinamai paaiškinti kaip nors kitaip neįmano- 
ma. Be objektyvistinio materialistinio „kodėl“ ir subjektyvistinio 
idealistinio „kodėl“, esama istorinio „kodėl“ — tokio „kodėl“, ku- 
ris prie išorinio ir vidinio šio tyrinėjimo matmens prideda ir pra- 
eities, ir ateities matmenį. 

SICILIJA, ANGLIJA, NORMANDIJA, PRANCŪZIJA 


Popiežių revoliucija lėmė tai, kad Vakarų krikščioniškajame 
pasaulyje atsirado nauja karaliaus valdžios samprata. Karalius 
jau nebebuvo aukščiausioji bažnyčios galva. „Šventosios karaliaus 
valdžios“ era palaipsniui pasibaigė. Reikalų, kurie buvo vadinami 
„Avasiniais“, aukščiausioji instancija buvo Romos vyskupas — ne 
tik karalių, bet ir visų svarbiausio suvereno, imperatoriaus, at- 
žvilgiu. Imperatorius ir karaliai pirmą kartą buvo pradėti trak- 
tuoti kaip „pasaulietiniai“ valdovai, kurių svarbiausi uždaviniai 
buvo, pirma, palaikyti taiką jiems priklausančiose karalystėse, t. y. 
kontroliuoti prievartą, ir, antra, vykdyti teisingumą, t. y. valdyti 
politinę ir ekonominę sritį. Negana to, net šiuose reikaluose baž- 
nyčios vaidmuo buvo labai svarbus. 

Tačiau karaliaus valdžios apribojimą bažnytiniuose reikaluose 
kompensavo labai išaugusi karaliaus valdžia kitoms pasaulieti- 
nėms politijoms - gentinėms, vietinėms, feodalinėms ir miesto. 
Pasak Josepho Strayerio, „grigališkoji bažnyčios sąvoka beveik rei- 
kalavo išrasti valstybės sąvoką“!. Pats dvasinių ir pasaulietinių 
politijų atskyrimas skatino atsirasti teritorinį karaliaus valdžios 
vaizdinį, kai karalius jau nebebuvo traktuojamas pirmiausia kaip 
svarbiausias klano (ar klanų federacijos) karys ir kaip vyriausias 
feodalinės hierarchijos baronas. Anksčiau jis tiesiogiai valdė savo 
„Išmintingus Žmones“ ir pagrindinius vasalus ir tik netiesiogiai, 
per juos, valdė vietinius vadus, subvasalus ir jų valdinius. Dabar 
jis tiesiogiai valdė — per savo pareigūnus - visą liaudį ar bent jau 
laisvuosius žmones, gyvenusius toje teritorijoje, kur jis buvo suve- 
renas. Tai irgi buvo laipsniškas procesas, apėmęs keletą Italijos, 

Anglijos ir Normandijos valdovų normanų kartų ir dar keletą kartų 
Prancūzijoje ir Vokietijos Žemėse. 

Naujoji karaliaus valdžios samprata XII-XIII a. pirmą kartą 
apėmė karaliaus įstatymų leidžiamojo vaidmens pripažinimą. Eu- 
ropos karaliai pirmą kartą pradėjo reguliariai leisti įstatymus ir 
įstatymų leidybą pagrįsti ne tik kaip senovinių papročių užrašy- 
mą ar kaip kraštutines priemones išskirtinėse situacijose, bet kaip 
normalų karaliaus funkcijų vykdymą, kaip karaliaus pareigos pa- 
laikyti taiką ir ginti teisingumą esminę dalį. Karaliaus įstatymų 
leidyba pradėjo išsiskirti iš karaliaus administracinės, finansinės, 
karinės veiklos ir iš politikos apskritai. 

Be to, karaliaus vykdomoji valdžia suprofesionalėjo ir išsiskai- 
dė, ir šiuo požiūriu subiurokratėjo. Įstatymai buvo kuriami naujos 
iš profesionalų sudarytos institucijos, paprastai vadinamos „kara- 
liaus taryba“, kuri buvo mažesnė už senesniuosius gentinius kon- 
sultacinius susirinkimus ir feodalines didžiąsias tarybas ir visiš- 
kai nuo jų skyrėsi. Panašiai suprofesionalėjo tradicinė karaliaus 
funkcija —- teisingumo vykdymas. Centriniai karaliaus teismai at- 
siskyrė nuo karaliaus tarybos. Pats pavadinimas „karaliaus teis- 
mas“ (curia regis), anksčiau žymėjęs karaliaus dvarą kaip visumą, 
pradėjo reikšti karaliaus pareigūnus, profesionaliai vykdžiusius 
įstatymų leidžiamąją, vykdomąją arba teisminę valdžią. Karaliaus 
dvaro pareigūnai tapo valdžios padalinių galvomis — sekretorius 

Nauja teisinė karaliaus valdžios samprata labai priklausė nuo 
naujosios teisinės popiežiaus valdžios sampratos, kurią 1075 m. 
pirmą kartą savo Įsakuose paskelbė popiežius Grigalius VII. Kaip 
popiežius buvo korporacinės bažnyčios galva, o bažnyčia buvo 
valdoma remiantis įstatymų visuma, kurią popiežius sukūrė leis- 
damas įstatymus ir priiminėdamas teisminius sprendimus, taip ir 
karaliai siekė suvienyti savo karalystes, remdamiesi įstatymų vi- 
suma, kurią jie sukūrė patys leisdami įstatymus ir priiminėdami 
teisminius sprendimus. Kaip ir popiežiai, karaliai leido įstatymus 
ir teisė, padedami profesionalių pareigūnų, specialiai parengtų at- 
likti šias funkcijas. 

Kartais sakoma, kad nauja karaliaus kaip įstatymų leidėjo kon- 
cepcija susiklostė kaip paskutiniais XI a. metais atrastų Justiniano 
romėnų teisės tekstų poveikio ir tolesnio naujojo romėnų teisės 
mokslo išsivystymo Europos universitetuose padarinys. Šis teigi- 
nys turi tiesos grūdą: pirma, karaliaus įstatymų leidžiamosios funk- 
cijos šalininkai iš tikrųjų rėmėsi romėnų tekstais, kad pagrįstų šią 
funkciją, ir, antra, karaliai romėnų teisiniame žodyne iš tikrųjų 
surado daug terminų, reikalingų jų vykdomai įstatymų leidybai. 
Tačiau tą patį darė popiežiaus įstatymų leidžiamosios valdžios ir 
miestų įstatymų leidžiamosios valdžios šalininkai. Vadinamasis 
„argumentas, kylantis iš romėnų teisės“, pirmiausia buvo kaip tik 
tai — argumentas, pagrindimas, o ne motyvas ar priežastis. Kad 
karaliaus įstatymų leidžiamosios valdžios atsiradimo motyvų ir 
priežasčių negalima iš esmės paaiškinti romėnų teisės atradimu, 
akivaizdu iš to fakto, kad ši karaliaus valdžia labiausiai pasireiš- 
kė Anglijoje, Normandijoje ir normanų Sicilijos karalystėje, kur 
romėnų teisė atsigavo ne taip ryškiai kaip, tarkime, Prancūzijoje, 
tuo tarpu šiaurės Italijoje, kur romėnų teisės atgimimas buvo pats 
ryškiausias, imperatoriaus įstatymų leidžiamoji valdžia liko rudi- 
mentinė, o karaliaus valdžia apskritai neegzistavo. 

Karaliaus valdžios teritorinio ir teisinio vaizdinio susiejimas 
davė postūmį atsirasti karališkajai teisei visose Europos karalys- 
tėse. Karaliai steigdavo centrinius teismus, turėjusius — tam tikrų 
bylų atžvilgiu — jurisdikciją visose jų valdomose teritorijose; jie 
leisdavo įstatymus, kurie turėjo būti taikomi tuose teismuose. Be 
karalių leidžiamų įstatymų, karaliaus teismai taikė teisinius prin- 
cipus, sąvokas ir normas, kurios buvo laikomos saistančiomis vi- 
soje šalyje, — „šalies įstatymus“ (lex terrae). Šios normos buvo kil- 
dinamos iš papročio, proto ir sąžinės ir formuluojamos remiantis 
naujuoju teisės mokslu. O šį naująjį teisės mokslą maitino naujoji 
universitetinė romėnų teisė ir naujoji bažnyčios kanonų teisė. 

Įvairiose Europos karalystėse bendroji karaliaus ir karaliaus 
teismų teisė palaipsniui išstūmė daugumą skirtingiausių karalys- 
tės teritorijoje egzistavusios gentinės, vietinės ir regioninės teisės 
bruožų. Pavyzdžiui, Anglijoje karališkoji teisė išstūmė Vesekso tei- 
sę, Mersijos teisę, danų teisę, iš kurių susidėjo anglų teisė XII a. 

pradžioje. Sicilijoje graikų, arabų, langobardų ir normanų įstaty- 
mai buvo pajungti nuo 1112 m. iki 1154 m. valdžiusio Rodžerio II 
bendrajai teisei. Rodžeris buvo pirmasis didis XII a. karalius — 
įstatymų leidėjas. XII a. antroje pusėje juo sekė Anglijos karalius 
Henrikas II (1154-1189), Vokietijos karalius Frydrichas Barbarosa 
(1152-1190), Prancūzijos karalius Pilypas Augustas (1180-1223) 
ir Flandrijos grafas Pilypas (1169-1190), o XIII a. Sicilijos ir Vo- 
kietijos karalius Frydrichas II (1208-1250), Anglijos karaliai Hen- 
rikas III (1216-1272) ir Eduardas I (1272-1307), Prancūzijos ka- 
ralius Liudvikas IX (1226-1270), Kastilijos ir Leono karaliai 
Ferdinandas III (1217-1252) ir Alfonsas X (1252-1284). Ne taip, 
kaip Žymiai vėlesnių laikų įstatymų leidėjai, šitie karaliai pirmiau- 
sia leido įstatymus, susijusius su karaliaus teismų procedūromis ir 
teisinės gynybos priemonėmis; nepaisant to, XII ir XIII a. Europos 
monarchų išleistų svarbių įstatyminių aktų sąrašas yra įspūdin- 
gas (žr. 2-ą lentelę). 

Iki XI a. pabaigos ir XII a. pradžios karalystės buvo suvieny- 
tos - tokiu mastu, kokiu jos apskritai buvo suvienytos - ne kara- 
liaus pareigūnų vykdomos bendrosios teisės visumos, o paties ka- 
raliaus asmens bei tikėjimo jo šventumu ir stebuklingomis galiomis. 
Šią aplinkybę vaizdžiai iliustruoja tais ankstyvaisiais laikais vy- 
ravęs karaliaus valdžios judrumas: karaliai nuolat keliaudavo po 
savo karalystes, slopindami sukilimus ir vykdydami teisingumą. 
Didieji senjorai, kurie buvo karaliaus vasalai kaimo vietovėse, valdė 
ne kaip karaliaus statytiniai ar pareigūnai, o kaip savarankiški 
valdovai. Žinoma, būta išimčių - turiu galvoje Karolį Didijį, - bet 
apskritai germanų eros imperatoriai ir karaliai dažniausiai atsto- 
vavo savo valdinių dvasinei vienybei - dabarties terminais, ide- 
ologinei vienybei — ir, kita vertus, jų karinei vienybei priešinantis 
pagonių antpuoliams iš šiaurės, rytų ir pietų; apie kokią nors eko- 
nominę, politinę ir visų pirma apie teisinę vienybę vargu ar išvis 
galima kalbėti. Kaip tik tokia situacija pradėjo dramatiškai keistis 
XI a. pabaigoje ir XII a. pradžioje. Aukščiausioji bažnyčios vieny- 
bės saugojimo funkcija tapo popiežių prerogatyva; tuo tarpu ka- 
raliai daugelyje Europos sričių įgijo vis stiprėjančią pasaulietinę 
valdžią — įskaitant ekonominę, politinę ir teisinę valdžią - mažes- 

nių pasaulietinių politijų atžvilgiu. Vokiečių istorikas Heinrichas 
Mitteisas buvo teisus sakydamas, kad „XII a. dar nebuvo [pasau- 
lietinės] valstybės kaip korporacinio vieneto ar „juridinio asmens“ 
abstrakčios koncepcijos“. Be to, jis buvo teisus teigdamas, kad „kova 
dėl investitūros davė postūmį atsirasti platesnei valstybės funkci- 
jos ir kompetencijos sąvokai“. Bet jis nebuvo visiškai teisus tvir- 
tindamas, kad „tikėjimas karaliaus valdžios šventumu ir jos ste- 
buklingomis galiomis, paveldėtas iš pagoniškos praeities ir 
išsaugotas ankstyvosios viduramžių bažnyčios, pergyveno kovą 
dėl investitūros““. Šis teiginys gali būti teisingas, jei XII a. lygina- 
mas su vėlesniais laikais —- tarkime, su XIV a. ir vėlesniais šimtme- 
čiais. Bet jis neteisingas, jei XII a. lyginsime su šimtmečiais iki 
kovos dėl investitūros. Pakanka tik priminti skirtumą tarp Jono 
Solsberiečio veikalo Policraticus ir traktato Normanas anonimas. Pats 
Mitteisas priduria: „Teisybė, kad XII a. valdovai buvo linkę į po- 
litiką žvelgti vis pasaulietiškiau“. Toliau jis sako, jog pasaulietinės 
valstybės sąvoką atspindėjo tas faktas, kad „karaliaus dvaro pa- 
reigūnai - ypač Prancūzijoje ir Anglijoje — vis labiau tapdavo glau- 
džia nuolatinių administratorių specialistų taryba“*. Tačiau atsi- 
tiko ne tik tai. Pats valdovas tapo konstitucine figūra, teisiškai 
apibrėžtas funkcijas atliekančiu pareigūnu, kurio imperium, pasak 
Azo, bent jau teoriškai buvo apribota jo iurisdictio, jo teisiškai 
apibrėžtos valdžios. Karaliaus valdžią konstituciškai ribojo ir jo 
valdinių teisė priešintis neteisėtiems karaliaus įsakymams, ir ši 
teisė buvo tokia plati, kad virsdavo teise ir pareiga nužudyti ka- 
ralių tironą (rex tyrannus). 

Žinoma, šios konstitucinės valdinio teisės dažniausiai buvo teo- 
rinės ta prasme, jog konkretūs valdiniai paprastai būdavo per sil- 
pni, kad pasinaudotų šiomis teisėmis. Tačiau egzistavo esmingi 
praktiniai karaliaus valdžios apribojimai, iš dalies nulemti prak- 
tinių susisiekimo sunkumų, dėl kurių paklusnumas būdavo atidė- 
liojamas, susijęs su ginčais ir pasireikšdavo labiau išoriškai; 0 iš 
dalies tuos apribojimus lemdavo didelis skaičius įvairių bendruo- 
menių, kurioms priklausydavo konkretūs valdiniai — kilmingieji 
feodalai, miestiečiai, pirkliai, dvasininkai, taip pat vietinės, regio- 
ninės ir klaninės bendruomenės, ir toliau reikalavusios savo narių 

ištikimybės. Vėlesniais šimtmečiais šios įvairios bendruomenės ga- 
liausiai pradėjo reikalauti atstovavimo susirinkimuose („parlamen- 
tuose“), kurie patarinėdavo monarchams, o kartais jiems pasiprie- 
šindavo. Be to, visai nepriklausomai nuo politinio atstovavimo 
įvairios [valdinių] klasės sudarydavo „luomus“ arba „sluoksnius“, 
su kuriais karaliai visada turėjo skaitytis. Netgi ten, kur buvo įtvir- 
tinama tironijos teorija, kaip normanų Sicilijos karalystėje, tokie 
praktiniai karaliaus valdžios apribojimai buvo labai svarbūs. Vie- 
nas autorius visai teisingai apibūdino Sicilijos politinę santvarką 
karaliaus despotizmo apogėjaus metu kaip „dinaminę įtampą tarp 
monarchijos ir privilegijuotų klasių; ši įtampa skatino nuolat per- 
žiūrėti karūnos ir bendruomenės santykius“?. Toks apibūdinimas 
net labiau tinka kitoms tos epochos pasaulietinėms teritorinėms 
monarchijoms. 

Apibendrindami galime teigti, kad XI a. pabaigoje, XII ir XIII a. 
daugumoje Vakarų krikščioniškojo pasaulio sričių atsirado naujo 
tipo politinė bendruomenė, pasaulietinė teritorinė karalystė, ku- 
riai buvo būdingi devyni svarbūs bruožai. 

1. Karalius nebebuvo aukščiausias dvasinis valdovas savo te- 
ritorijoje; jis veikiau buvo pasaulietinis (žemiškasis) valdovas, dva- 
siniuose dalykuose pavaldus Romos bažnyčiai, vadovaujamai po- 
piežiaus. 

2. Karalius nebebuvo tik pirmasis tarp savo vyriausiųjų išmin- 
čių ir karių ir svarbiausias savo vasalų senjoras; jis turėjo įgalio- 
jimus savo teritoriniame domene tiesiogiai valdyti visus savo val- 
dinius. 

3. Svarbiausi karaliaus kaip visų savo valdinių žemiškojo val- 
dovo uždaviniai buvo tokie: palaikyti taiką ir vykdyti teisingumą, 
o praktiškai dažniausiai tai reiškė kontroliuoti prievartą ir regu- 
liuoti su žemėvalda susijusius santykius. 

4. Šiuos ir kitus uždavinius karalius vykdydavo per profesio- 
nalių karaliaus pareigūnų junginius, kartu ir per profesionalius 
karaliaus teisėjus, taip pat per profesionalius karaliaus tarnautojus, 
o ne tik, kaip anksčiau, valdydamas per autonomišką feodalinę 
diduomenę, kurios valdžios pagrindas buvo jos pačios paveldi- 
mas statusas. 

5. Be to, karalius pirmą kartą įtvirtino teisę ir pareigą vykdyti 
įstatymų leidybą, t. y. rečiau ar dažniau, priklausomai nuo reik- 
mių, leisti naujus įstatymus. 

6. Kaip ir bažnytinė valstybė, valdoma Romos popiežiaus, ir 
miestai-valstybės, valdomos merų, konsulų ir kitų pareigūnų, ka- 
rališkoji valstybė, remdamasi profesionalų vykdomu teisingumu 
ir profesionalia įstatymų leidyba, sukūrė savo teisės visumą. 

7. Politinė ir teisinė teorija karaliaus valdžią apribojo konstitu- 
ciniais suvaržymais, įskaitant jo jurisdikcijos ir valdžios vykdymo 
jurisdikcijos ribose suvaržymus, o šitie suvaržymai buvo tokie Žy- 
mūs, kad jo valdiniams suteikdavo teorinę teisę ir pareigą priešin- 
tis neteisėtiems įsakymams ir net panaudoti jėgą prieš karalių 
tironą. 

8. Politinėje ir teisinėje praktikoje karaliaus valdžią apribojo įvai- 
rių karalystėje gyvenusių bendruomenių valdžia, visų pirma vie- 
nos klasės - dvasininkijos — valdžia, peržengdavusi teritorines ka- 
ralystės ribas. Pirklių klasės valdžia irgi turėjo tarptautinį pobūdį. 

9. Karaliai sudarė tarptautinį profesinį elitą. Jie dažnai buvo 
susiję kraujo ryšiais, ir buvo neįprasta, kad karalius vestų moterį, 
nepriklausiusią kokios nors kitos Europos karalystės karališkajai 
šeimai. Tokios karališkųjų šeimų narių tarpusavio santuokos tik- 
rai stiprino karališkąją sąmonę, t. y. bendrą supratimą, kas yra 
karaliaus valdžia praktiškai ir teoriškai. Visi stebėjo vieni kitus, 
bent jau kaip galimus santuokinių sąjungų partnerius. Negana to, 
kiekvienas bent jau iš dalies savo karališkąją misiją traktavo kaip 
priklausomą nuo to, ar kiti pripažįsta jo valdžios teisėtumą. Tai 
buvo pirmoji moderniosios Europos valstybių sistemos raidos pa- 
kopa, kai kiekviena valstybė įgydavo savo, kaip valstybės, statusą 
dalyvaudama valstybių sistemoje; be to; šį statusą jai suteikdavo 
tarptautinės teisės visuma, sukurta šios sistemos, kuri apibrėžė 
valstybės suverenitetą. 

Šie bendri bruožai, būdingi naujo tipo karaliaus valdžiai, XI a. 
pabaigoje, XII a. ir XIII a. pradžioje atsiradusiai Vakarų Europoje, 
įvairiais ir daugeriopais pavidalais pasireikšdavo įvairiose Vaka- 
rų karalystėse: Sicilijoje (įskaitant pietų Italiją), Anglijoje, Norman- 
dijoje, Prancūzijoje, Vokietijos kunigaikštystėse, Flandrijoje, šiau- 

rės Ispanijos karalystėse, Danijoje ir Vengrijoje. Jau pats šis sąra- 
šas rodo, kad tos pačios prigimties karaliaus valdžia apėmė labai 
įvairius jos porūšius. 


Normanų Sicilijos karalystė 


Pirmaisiais XI a. dešimtmečiais riteriai normanai po vieną ir 
nedidelėmis grupėmis iš Normandijos pradėjo smelktis į Italiją 
ieškodami laimės — kaip samdomi kariai ar kitais būdais. Tarp jų 
buvo smulkaus normanų barono Tancredo de Hauteville'io vie- 
nuolika sūnų. Tancredo sūnūs, padedami vis didėjančio skaičiaus 
kitų tėvynainių normanų ir vietinių samdytų kareivių, rengė sėk- 
mingus karo žygius į Apuliją, Kalabriją ir Kapują. Apie 1050 m. 
kaip valdovai jie įsitvirtino didelėse pietų Italijos pusiasalio srity- 
se ir rengėsi pulti Siciliją. 

Šimtmečiais Italija piečiau Romos daugiausiai buvo pavaldi 
Bizantijai arba islamo kalifatams, arba ir Bizantijai, ir kalifatams, 
o gyventojai buvo daugiausiai graikai ir arabai, bet būta lotynų ir 
kiek mažiau - žydų. Be to, kai kurios sritys priklausė Lombardijai. 
Tokia buvo padėtis, kai scenoje pasirodė normanai. Tačiau 1050 m. 
popiežiai, kurie tuo metu rengėsi nusimesti imperatoriaus jungą 
ir nuolat svajojo apie jų vadovaujamą kryžiaus žygį prieš islamą, 
kad išlaisvintų Viešpaties kapą, irgi nukreipė akis į pietų Italiją. 
1053 m. popiežius Leonas IX padarė rimtą klaidą, į mūšį su nor- 
manais mesdamas daugiau kaip tūkstantį samdinių iš Švabijos, 
Lombardijos ir kitų šalių, tikėdamasis pagaliau sustabdyti šituos 
plėšikus ir marodierius. Popiežiaus kariuomenė buvo sumušta prie 
Civitate, į rytus nuo Neapolio“. 

Po to popiežiai ėmėsi kito uždavinio: jie ketino normanų val- 
dovus padaryti sąjungininkais būsimojoje kovoje su imperatoriais. 
1059 m. sinode, kuris įvyko Melfio mieste Apulijoje, popiežius Mi- 
kalojus II savo vasalais padarė du Tancredo sūnus - Roberą Žis- 
karą (Roberą Gudrųjį) ir jo brolį Ričardą: Ričardą kaip Kapujos 
kunigaikštį, o Roberą kaip „Apulijos ir Kalabrijos kunigaikštį iš 
Dievo ir šv. Petro malonės, o ateityje su jų pagalba - Sicilijos ku- 

nigaikštį“. Atsilygindami už šį jų karališkųjų pretenzijų įteisini- 
mą, Roberas ir Ričardas prisiekė ginti popiežiaus Mikalojaus as- 
menį ir statusą, saugoti popiežiaus rinkimų laisvę, prieš keletą 
mėnesių pirmą kartą paskelbtą Romoje, ir „remti Šventąją Romos 
Bažnyčią visur bei ginti ją nuo visų šv. Petro valdų išsaugojimo ir 
padidinimo labui“. Sustiprintas — ar bent jau paskatintas - popie- 
žiaus paramos, jaunesnysis Robero Žiskaro brolis Rodžeris (Roger 
de Hauteville) ėmėsi vadovauti karams prieš musulmonus, kurių 
tikslas buvo Sicilijos užkariavimas. Šie karai prasidėjo 1060 m., o 
1072 m. Roberas Žiskaras kartu su Rodžeriu užgrobė Palermą - 
tuo metu patį didžiausią krikščioniškojo pasaulio miestą po Kon- 
stantinopolio. Roberas Žiskaras pasiskelbė Sicilijos karaliumi, o 
didesnę karalystės dalį kaip feodalinį leną atidavė Rodžeriui. 

Rodžeris, prisiėmęs Sicilijos didžiojo grafo titulą, kurį jis turėjo 
iki pat mirties 1105 m., formaliai nebuvo karalius, nors paprastai 
jis minimas kaip Rodžeris I; o Roberas Žiskaras (mires 1085 m.) 
buvo karalius tik iš savo malonės. Tačiau abu turėjo didelių pre- 
tenzijų į vaidmenį, kuris karaliui buvo priskiriamas XI a. ir apra- 
šytas traktate Normanas anonimas 1100 m., - tai Kristaus vietinin- 
ko, vyriausiojo kunigo ir vyriausiojo valdovo, kuriam Dievas 
dovanojo neribotą sakralinę ir politinę valdžią, vaidmuo. Ketu- 
riasdešimt metų prieš tai, kai popiežiai visą Vakarų krikščionišką- 
jį pasaulį pašaukė į kryžiaus žygį už Palestinos išvadavimą, Ro- 
beras Žiskaras ir Rodžeris savo karines kampanijas traktavo kaip 
šventuosius karus. Pradėdami karus su musulmonais, savo šali- 
ninkus jie ragindavo kariauti kaip Kristaus armijos karius. Apra- 
šinėdamas Robero Žiskaro pasiruošimus įsiveržti į Siciliją, kroni- 
kininkas pateikia jo žodžius: „Aš noriu išlaisvinti katalikus ir 
krikščionis nuo saracėnų ir būti Dievo keršto įrankiu“. Toliau pa- 
sakojama, kad karo žygiuose savo šalininkus jis ragindavo eiti į 
mūšį sustiprinus save sakramentu. „Tikėkite Dievu, o ne didesniu 
[karių] skaičiumi ir pasitikėkite Šventąja Dvasia, kuri dovanos 
pergalę jūsų teisiam reikalui.“/ Tai buvo ne popiežiaus, o Robero 
ir Rodžerio kryžiaus žygis, nors jiems ir buvo malonus popiežiaus 
palaiminimas. 

Roberas Žiskaras ir Rodžeris ne tik vadovavo šventiesiems ka- 
rams prieš pagonis saracėnus, o kartais ir prieš krikščionis grai- 
kus, bet kartu vykdė aukščiausiąją bažnyčios valdžią savo terito- 
rijoje. Užkariautose šalyse jie pertvarkė esamas vyskupijas ir kūrė 
naujas, skyrė savo vyskupus - normanus arba normanams drau- 
giškus prelatus. „Užkariaudamas Siciliją, - kalbėjo Rodžeris, - aš 
įkūriau Sicilijos vyskupijas.“* Jis ir Roberas Žiskaras buvo aistrin- 
gi bažnytininkai. Abu stengėsi sustiprinti kanonų teisę ir sukūrė 
savarankišką bažnytinę jurisdikciją, kuriai buvo pavaldi dvasi- 
ninkų teisena. Tačiau tai buvo jų pačių bažnyčia ir jų pačių kanonų 
teisė. Savo valdose jie liko bažnytinės jurisdikcijos aukščiausiaisiais 
valdovais. 

Ir šiuo klausimu jiems pavyko užsitikrinti popiežiaus paramą. 
Popiežius „galėjo smerkti pasaulietinę investitūrą, nesiskaityda- 
mas su žodžiais, tačiau paprastai be didelių protestų jis patvirtin- 
davo vyskupus, kuriuos Sicilijoje paskirdavo šitas „krikščionių ti- 
kėjimo gynėjas, šitas karys Rodžeris“, „išmintingas pasitarimuose 
ir šaunus mūšyje Žmogus“ '*. Ir tikrai 1098 m. popiežius Urbonas II 
savo bule grafui Rodžeriui ir jo įpėdiniams suteikė paveldimus 
popiežiaus legato Kalabrijoje ir Sicilijoje įgaliojimus. Ši blogai pa- 
garsėjusi bulė (atšaukta tik 1867 m., prieš pat Italijos suvienijimą) 
garantavo, kad nė vienas popiežiaus legatas neįžengs į Rodžerio 
valdas be pastarojo sutikimo. 

Kodėl popiežiai - Popiežių revoliucijos aukščiausio pakilimo 
metu - dėl sąjungos su Sicilijos valdovais normanais ryžosi paau- 
koti pamatinį principą, dėl kurio vyko revoliucija, būtent bažny- 
čios laisvę? 

Pirma, popiežiams reikėjo normanų karinės paramos ginant 
Romos miestą nuo imperatoriaus; ir tikrai 1084 m., kai Henri- 
kas IV po ilgos apgulties įsiveržė į Romą, Roberas Žiskaras stojo 
prieš jį su didele Kalabrijos ir saracėnų samdinių armija ir priver- 
tė jį atsitraukti. 

Antra, popiežiams reikėjo sąjungos su normanų Sicilijos kara- 
lyste tam, kad jie įteisintų savo kovą už bažnyčios nepriklauso- 
mybę, ir ypač tam, kad jie įteisintų savo maištą prieš politinį im- 
peratorių viešpatavimą popiežiams. 1059 m., kai Velykų bažnyčios 

susirinkimas Romoje paskelbė popiežių rinkimų laisvę, politiniu 
požiūriu popiežiai vis dar buvo neatskiriama imperijos dalis. Jie 
neturėjo teisės užmegzti nepriklausomų politinių santykių su ko- 
kiu nors kitu politiniu dariniu. Normanų politijos egzistavimas 
popiežiams davė galimybę užmegzti politinius santykius su kita 
savarankiška politine valdžia nepriklausomai nuo imperatoriaus 
ar dar kokios nors jėgos. Tas faktas, kad Roberas Žiskaras ir jo 
broliai visai nepriklausė imperijai, stiprino popiežių nepriklauso- 
mybę ir jų galią, leidusią vykdyti savarankišką užsienio politiką. 
Taigi sąjunga su pietų normanais buvo svarbus žingsnis popiežių 
valdžiai virstant valstybe moderniąja šio Žodžio prasme. 

Tačiau už šį Žingsnį popiežiai sumokėjo didelę kainą. Pietų 
Italijos normanai buvo negailestingi tironai: jie ir jų įpėdiniai savo 
valdose ne tik tapo bažnyčios viešpačiais, bet sykiu pasižymėjo 
sadistišku žiaurumu, visai nesuderinamu su jų aistringa krikščio- 
niškąja tikyba. Pavyzdžiui, 1084 m., praėjus trims dienoms po to, 
kai Roberas Žiskaras ir jo kareiviai išlaisvino Romą nuo impera- 
toriaus Henriko IV, sukilimo numalšinimo dingstimi jie pradėjo 
deginti, plėšti ir griauti miestą, plėšikauti, prievartauti, žudyti ir 
daugelį žymių piliečių pardavė į vergiją. Popiežius Grigalius VII 
netekęs vilties pabėgo iš savo sostinės, kurią nusiaubė ne jo prie- 
šai, imperatoriaus šalininkai, 0 jo sąjungininkai ir išlaisvintojai 
normanai. 

Jei apversime monetą kita puse, tai galėsime paklausti: kodėl 
valdovai normanai dėl sąjungos su popiežiais ryžosi rizikuoti ir 
nesilaikyti savo absoliutistinių valdžios teorijų ir savosios kara- 
liaus valdžios šventumo koncepcijos? Iš tikrųjų, kodėl dėl šios są- 
jungos jie buvo pasiryžę kariauti su imperatoriumi, nors tuo metu 
jiems tai buvo visai neparanku, nes jie buvo visiškai įsitraukę į 
karą pietuose su arabais ir graikais? 

Pirma, Roberui Žiskarui ir Rodžeriui, siekusiems tapti kara- 
liais, reikėjo popiežiaus palaiminimo. Kitaip jie būtų turėję jėgą, 
bet ne valdžią. Germanų karaliai savo valdžią tradiciškai grįsda- 
vo įpėdinyste ir rinkimais. Popiežiaus partijos teorija surado dar 
vieną karaliaus valdžios šaltinį — popiežišką karaliaus valdžios 
pašventinimą. Normanų vadai neturėjo įpėdinystės teisės valdyti 

pietų Italiją. Faktiškai jie patys privertė savo šalininkus juos „iš- 
rinkti“, o savo prelatus - juos „pašventinti“, bet šis triukas nega- 
lėjo apmulkinti nė vieno. Tik Romos vyskupas galėjo įteisinti jų 
valdžią ir pateisinti jų užkariavimus, ir šitaip juos įtvirtinti; lygiai 
taip pat tik valdovai normanai galėjo įteisinti popiežių nepriklau- 
somybę nuo imperatoriaus ir šitaip ją įtvirtinti“. Pripažindami 
vienas kito teisėtumą, popiežius ir normanų Sicilijos valdovas įkūrė 
dvi pirmąsias modernias valstybes Europoje: vieną - bažnytinę, 
kitą — pasaulietinę. 

Antra, susidarius popiežiaus partijai, Romos bažnyčia Europos 
karaliams ir karalystėms priskyrė naują misiją, kuri sutapo su pie- 
tų valdovų normanų interesais ir kuria šitie valdovai aistringai 
tikėjo. Iš dalies ši misija buvo geopolitinė - suvienyti Vakarus prieš 
saracėnų pasaulį, politiniu ir ekonominiu požiūriu nukreipti Va- 
karus į pietus ir rytus. Iš dalies ši misija buvo nacionalinė - įkvėp- 
ti pasaulietinius valdovus įvesti tvarką jų valdomose teritorinėse 
politijose ir įgyvendinti taiką tarp kariaujančių genčių bei kariau- 
jančių feodalinių senjorų. Iš dalies ši misija buvo teisinė - įtvirtin- 
ti teisingumą ir reformuoti pasaulį remiantis teise. Pietų Italijos 
normanai entuziastingai perėmė šiuos popiežiaus partijos tikslus. 
Juos žavėjo perspektyva vesti armijas į kryžiaus žygius prieš sa- 
racėnus (ir graikus) ir galiausiai sutaikyti jų pačių ir kaimyninėse 
karalystėse gyvenusias įvairiakalbes tautas bei sudaryti sąlygas jų 
tarpusavio prekybai. Be to, kaip ir jų tėvynainiai normanai Nor- 
mandijoje ir Anglijoje, jie buvo puikūs administratoriai ir teisinin- 
kai; kaip ir popiežiai, jie tikėjo reformuojančia ir gelbstinčia teisi- 
nių institutų galybe. 

Ryšiai su Roma padėjo normanams pietų Italijoje įkurti ne tik 
teisėtą valstybinę valdžią, bet ir klestinčią civilizaciją — tiesą sa- 
kant, pačią turtingiausią ir pačią galingiausią valstybę ir patį di- 
džiausią meno, mokslo ir technologijos centrą XII a. Vakarų Eu- 
ropoje. Valdant Rodžeriui II (1112-1154), jos sostinė Palermas buvo 
didžiausias ir kosmopolitiškiausias Vakarų miestas. Jos prekybi- 
nis laivynas buvo pats didžiausias Europoje. Ji buvo Šiaurės Afri- 
kos aruodas ir didžiausias šilko ir šilko gaminių tiekėjas į Europos 
kontinentą. Ji pirmavo astronomijos, geografijos ir kitų mokslų 

srityse, pasinaudodama musulmonų pasaulio intelektualiniais re- 
sursais, o kartu — per musulmonus - Rytų, galbūt net Kinijos, in- 
telektiniu potencialu. Salerno universiteto medicinos mokykla buvo 
geriausia Europoje. Karaliaus dvaro Palerme literatai ir moksli- 
ninkai sujungė geriausias lotynų, arabų ir graikų tradicijas. Buvo 
skaitoma prancūzų ir arabų poezija, o į lotynų kalbą buvo verčia- 
mas Platonas, Eukleidas ir Ptolemajas. XII a. Sicilijos rūmai ir ka- 
tedros, kurių normanų-romanų architektūrinis stilius derinamas 
su Bizantijos mozaikos menu, ir dabar priskirtini prie didžiausių 
Europos meno lobių. 

Tačiau ir normanai galiausiai turėjo brangiai sumokėti už savo 
sąjungą su popiežiais. Prieštaravimas tarp jų tikėjimo Romos baž- 
nyčia ir totalinio viešpatavimo dvasininkijai jų pačių valdose, tarp 
jų tikėjimo teisingumu ir jų pačių tironiškos valdžios, tarp jų aist- 
ringo krikščioniškojo tikėjimo ir barbariško žiaurumo, taip pat 
prieštaravimas tarp vakarietiškų, bizantiškų ir musulmoniškų, tarp 
normaniškų, graikiškų ir arabiškų jų kultūros komponentų stūmė 
juos į savigriovą. Ši savigriova įvyko tada, kai Rodžerio II anūkas 
imperatorius Frydrichas II — jis buvo ir imperatoriaus Frydricho 
Barbarosos anūkas — pasinaudojo savo galinga valdžia, kad atsta- 
tytų imperatoriaus viršenybę bažnyčiai ir pajungtų savo viešpa- 
tavimui ne tik pietų Italiją ir nominaliai — Vokietijos teritorijas, 
priklausiusias jam pagal įpėdinystės teisę, bet ir šiaurės Italijos 
miestus. Tiesą sakant, Frydrichas II, galimas daiktas, pats genia- 
liausias ir pats galingiausias monarchas Europos istorijoje po Ka- 
rolio Didžiojo ir iki Napoleono, nepasitenkino Italija, bet, nepaisy- 
damas popiežiaus ekskomunikos, surengė kryžiaus žygį ir užsidėjo 
Jeruzalės karaliaus karūną. Jam mirus 1250 m., jo sūnus Manfre- 
das tęsė jo pradėtą šiaurės Italijos miestų pajungimo politiką, kol 
popiežius Urbonas IV susitarė su Karoliu Anžu, kuriam jis pasiūlė 
Sicilijos karūną už Manfredo nušalinimą. Galiausiai Karoliui pa- 
vyko tai padaryti 1266 m. Tačiau ir Karolis buvo pernelyg ambi- 
cingas, arogantiškas ir žiaurus. Jis žuvo Sicilijos saloje, kurią pa- 
jungė despotiškai prancūzų valdžiai. Sicilijos gyventojai 1282 m. 
sukilo ir išžudė prancūzus pavergėjus. Šis sukilimas, pavadintas 
Sicilijos mišparais, galiausiai baigėsi tuo, kad prancūzai buvo iš- 

stumti iš Sicilijos salos ir išsaugojo valdžią Kalabrijoje bei Apuli- 
joje, Kurios nuo to laiko buvo pradėtos vadinti Neapolio karalyste. 
Pačią Siciliją nuo to laiko valdė Aragonų dinastija. Abi dalys to 
politinio junginio, kuris vėliau buvo pavadintas „abiem Sicilijo- 
mis“, buvo nuniokotos ir demoralizuotos karų, atvedusių prie jų 
atsiskyrimo. Vėliau jos jau niekada visiškai nebeatsigavo. 


Normanų valstybė 


Jeigu normanų Sicilijos karalystė, kuri XII a. buvo pati stip- 
riausia Europoje, būtų turėjusi ateitį, sulyginamą su normanų An- 
glijos karalystės ateitimi, XII a. Sicilijoje sukurti politiniai ir teisi- 
niai institutai būtų tyrinėjami taip pat intensyviai ir šiandien būtų 
tokie pat Žymūs, kaip ir XII šimtmečio Anglijos institutai. Juk Si- 
cilijos karalystė buvo pirmoji Vakarų moderni teritorinė valstybė, 
turėjusi pirmąją modernią vakarietišką karališkosios teisės sistemą. 

Sicilijos normanai pademonstravo tokį pat administracinį ge- 
nialumą, kaip ir jų tėvynainiai Normandijoje ir Anglijoje. Būdinga 
tai, kad jie nesistengė panaikinti jau egzistuojančių nukariautų 
tautų politinių ir teisinių institutų, bet veikiau siekė tuos institu- 
tus kaip galima geriau panaudoti naujos politinės, administraci- 
nės ir teisinės struktūros ribose. Tuo tarpu ši struktūra buvo ir 
labiau centralizuota, ir labiau decentralizuota. 

Panašus polinkis išsaugoti sena ir pritaikyti tai prie naujo buvo 
būdingas tiems skandinavams, kurie 911 m. pirmą kartą apsigy- 
veno Frankų imperijoje, toje srityje, kuri buvo pradėta vadinti Nor- 
mandija: jie gerbė pačius geriausius nugalėtų frankų papročius, 
juos asimiliavo ir pritaikė naujoms sąlygoms. Jų palikuonys, po 
pusantro šimto metų okupavę Angliją, irgi stengėsi, kiek įmano- 
ma, išsaugoti politinius ir teisinius anglosaksų institutus. Taip ir 
pietų Italijoje valdovai normanai savo reikmėms pritaikė įvairius 
ankstesnės politinės ir teisinės kultūros bruožus, kartu šią kultūrą 
transformuodami į naujo tipo valstybę ir naujo tipo teisę. 

Pietų Italijoje normanai rado išvystytą, nors ir griūvančią po- 
litiją, kuri pati buvo daugelio elementų mišinys. Ji iš dalies buvo 


545 


II. PASAULIETINIŲ TEISĖS SISTEMŲ FORMAVIMASIS 


pavaldi musulmonų gubernatoriui, kurio rezidencija buvo Paler- 
me. Gubernatorius buvo vadinamas „emyru“ ir valdė kaip auto- 
kratas, padedamas kelių vyriausybinių departamentų. Valdovai 
normanai, pradedant Roberu Žiskaru, paliko Palermo gubernato- 
riaus pareigybę ir netgi titulą „emyras“ — lotyniškai amiratus (iš 
šio žodžio kilęs dabarties jūrų karininko titulas „admirolas“); ne- 
gana to, didžioji dalis asmenų, ėjusių šias pareigas pirmame nor- 
manų viešpatavimo šimtmetyje, buvo graikų arba arabų kilmės. 
Amiratus, kaip ir jo pirmtakai, valdė remdamasis vyriausybiniais 
departamentais, kuriuose dirbo valdininkai, parengti ankstesnės 
administracinės teorijos ir praktikos pagrindu: pirmiausia Bizan- 
tijos administracija Apulijoje ir arabų administracija Sicilijoje. Ta- 
čiau normanai įvedė viešosios tarnybos egzaminų sistemą, atvirą 
įvairių socialinių klasių asmenims. Galimas daiktas, šios naujovės 
buvo kinų administracinė sistema, apie kurią galėjo papasakoti 
arabų ir žydų keliautojai". 

Normanai pasinaudojo senosiomis institucijomis, tačiau, be to, 
sukūrė naujas centrines įstaigas, glaudžiai susijusias su karaliaus 
dvaru. Viena tokia įstaiga buvo kanceliarija, galimas daiktas, su- 
kurta pagal popiežiaus kanceliarijos pavyzdį. Jos viršininkas, iš 
pradžių vadintas protonotaru, o vėliau kancleriu, saugojo kara- 
liaus antspaudą ir buvo atsakingas už mandatų, diplomų, dekretų 
ir įvairiausių raštų išdavimą karaliaus vardu. Rodžerio II kancle- 
ris Guarinas buvo karaliaus alter ego ir valdė karalystę, kai kara- 
lius išvykdavo į karo žygius. 

Kita nauja centrinė įstaiga buvo iždas, iš pradžių vadintas do- 
gana. Iždas tvarkė karaliaus sąskaitas ir valdė sudėtingą apmo- 
kestinimo sistemą. Kai kuriuos bruožus iždas perėmė iš ankstes- 
nės arabų finansinės įstaigos (diwan) ir iš arabiškos skaičiavimo 
sistemos. Be to, galimas daiktas, ji daug ką perėmė iš XI a. pabai- 
goje ir XII a. popiežiaus kurijoje sukurtos labai sudėtingos finan- 
sinio administravimo ir apmokestinimo sistemos. 

Dar viena nauja, normanų sukurta įstaiga buvo profesionalus 
karaliaus teismas, turėjęs pačių sunkiausių nusikaltimų, taip pat 
civilinių ginčų tarp laisvųjų jurisdikciją. Be kita ko, ši jurisdikcija 
apėmė taikos sulaužymą ir friholdo nuosavybės teises. 1136 m. 

Rodžeris II paskyrė „justiciarijų“, turėjusį vesti bylas ir vadovauti 
karališkajai teisingumo sistemai. Karaliaus teismas į provincijas 
siųsdavo keliaujančius teisėjus, vadovaudavusius išvažiuojamo- 
sioms teismo sesijoms. Laikui bėgant, tokie keliaujantys teisėjai 
tapo nuolatiniais, o aukštasis teismas Palerme nagrinėdavo pa- 
čias svarbiausias bylas. Apie XII a. pabaigą feodalinių senjorų ir 
miestų teismai tapo tiesiogiai pavaldūs karaliaus teismams, kurie 
turėjo monopoliją spręsti bylas, vadintas įvairiai: „karališkosio- 
mis bylomis“, „kalavijo bylomis“, „kraujo jurisdikcija“ ir „aukš- 
tuoju teisingumu“. Bizantijos ir musulmonų praktikoje tokių ana- 
logų nebuvo. 

Be to, normanai Sicilijoje XII a. įsteigė karaliaus beilifų (bai- 
liffs) institutą; tie beilifai buvo vadinami baiuli ir tiek pavadini- 
mu, tiek funkcijomis buvo panašūs į Normandijos hercogystės 
beilifus (ballivi). Pirmiausia jie buvo karaliaus valdininkai, turėję 
įgaliojimus vykdyti karaliaus įsakus. Vėliau jie gavo platesnius 
administracinius ir kvaziteisminius įgaliojimus. Jie eidavo parei- 
gas tam tikrą laiką. XIII a., valdant Frydrichui II, jie tapo apmo- 
kamais ir keičiamais pareigūnais. 

Tokiomis sudėtingomis valdymo institucijomis Sicilijos kara- 
liai normanai stiprino savo ryšius su karalystės gyventojais ir fe- 
odalinės bei miestų aristokratijos kontrolę. Karalius buvo ne tik 
savo vasalų, gavusių leną tiesiogiai iš jo rankų, siuzerenas; jis tie- 
siogiai valdė visus jam priklausančioje teritorijoje gyvenančius 
žmones, nors ši valdžia nebuvo visapusiška. Jei jo vasalai norėjo 
pasinaudoti savo feodaline teise priešintis jam, jis galėjo kreiptis 
karinės paramos į visus gyventojus ir galėjo pasinaudoti ne tik 
feodalinėmis, bet ir karališkosiomis baudžiamosiomis sankcijomis, 
tokiomis kaip pilių nugriovimas, piniginės baudos, įkalinimas ir 
paskelbimas už įstatymo ribų'“. 

Sicilijos monarchų vykdoma centralizuota kilmingųjų feodalų 
kontrolė atsispindėjo karinės tarnybos sistemoje, pavyzdžiui, raš- 
tiškame registre, kuriuo buvo apibrėžiamos riterių tarnybos prie- 
volės. Catalogus Baronum, išleistas Rodžerio II, nustatė tam tikrą 
skaičių raitų riterių, kuriuos kiekvienas baronas turėjo pristatyti 
karaliui. Tačiau tai buvo minimalus skaičius, o esant reikalui ka- 

ralius galėjo mobilizuoti visą liaudį. Atrodo, kad būta potvarkio, 
jog riterio tarnyba gali būti pakeista pinigine duokle". Galimas 
daiktas, kad Sicilijos Baronų registras tapo pavyzdžiu, pagal kurį 
buvo sudaryti anglų ir normandų 1166 m. ir 1172 m. riterių tar- 
nybos nuostatai ir Prancūzijos karaliaus Pilypo Augusto feodų re- 
gistras (scripta de feodis). 

Kitas Sicilijos monarchų vykdomos kilmingųjų feodalų kontro- 
lės pavyzdys buvo praktika, kad vasalas ir senjoras, prisiekdami 
abipusę ištikimybę, kartu turėdavo prisiekti ištikimybę karaliui. 
Dar vienas pavyzdys: karalius turėjo teisę duoti sutikimą vasalo 
arba subvasalo santuokai; ši teisė dažniausiai būdavo taikoma ne- 
tiesiogiai ir pasireikšdavo mokesčio pavidalu, tačiau prireikus ga- 
lėdavo būti taikoma ir tiesiogiai, kaip politinė priemonė. Abu šie 
pavyzdžiai turi analogų XII a. Anglijoje, kur karalius panašiai kon- 
troliavo kilminguosius feodalus, remdamasis kanceliarija, iždu, 
keliaujančiais karaliaus teisėjais, šerifais, riterio tarnyba ir rezer- 
vuota visuotinės mobilizacijos teise (fyrd). 

Tačiau, visai kitaip negu Anglijoje ir kitose Europos šalyse, pie- 
tų Italijos karaliai normanai nebuvo traktuojami kaip asmenys, 
pavaldūs teisei (ir šiuo požiūriu — bent jau konstitucinių monar- 
chų prototipai); priešingai, jie buvo traktuojami kaip autokratai ir 
net kaip tironai. Galimas daiktas, kad čia turėjo įtakos Bizantijos 
ir arabų valdymo pavyzdžiai. Kaip ir Bizantijos imperatoriai, val- 
dydami bažnyčią, karaliai normanai buvo vyriausieji savo kara- 
lystės kunigai. XII a. Martoranos bažnyčios, esančios Palerme, mo- 
zaikoje vaizduojamas karalius Rodžeris II, karūnuojamas paties 
Kristaus, be popiežiaus ar arkivyskupo tarpininkavimo; panaši 
mozaika Monrealio katedroje vaizduoja Rodžerio sūnų Vilhel- 
mą II, irgi karūnuojamą paties Kristaus. Negana to, normanų Si- 
cilijos karalystėje nebuvo laisvųjų miestų, t. y. miestus valdė kara- 
liaus statytiniai, ir nors miestai turėjo privilegijų, tačiau būdavo 
visada pajungti karaliaus valdžiai. Galiausiai karalius buvo ne 
aukščiausias feodalinės hierarchijos baronas, o tiesioginis visų sub- 
vasalų - ir, tiesą sakant, visų žmonių, gyvenusių jam priklausan- 
čioje teritorijoje, — valdovas. Visais šiais požiūriais jis buvo auto- 
kratas („patvaldys“) be kokių nors jo jurisdikcijos apribojimų. 

Be to, jis buvo tironas ta prasme, kad ir teoriškai, ir praktiškai 
jo galimybės elgtis savavališkai ir despotiškai nebuvo teisiškai ap- 
ribotos. Jo valdžia buvo absoliuti technine šio žodžio prasme, t. y. 
jis buvo „atleistas“ nuo teisės. Apskritai pietų Italijos karaliai nor- 
manai buvo linkę valdyti remdamiesi teise ir žymiu mastu buvo 
priversti laikytis teisės, kontroliuodami savo valdinius, tačiau pa- 
tys buvo traktuojami kaip asmenys, viršesni už teisę. Tiesą sakant, 
jie nedvejodami griebdavosi barbariško žiaurumo ne tik prieš tuos, 
kurie jiems priešindavosi, bet ir prieš tuos, kurie būdavo paklus- 
nūs. Jiems patikdavo net savo šalininkams kelti ne tik baimę, bet 
ir siaubą. 

Normanų Sicilijos karalystės istorinė patirtis paneigia įprastą 
požiūrį, kad naujosios Vakarų teisės sampratos kilo iš kompromi- 
so tarp stiprių monarchijų reikmių ir politikos, viena vertus, ir 
ankstesnių feodalinių bei vietinių politinių bendruomenių tradici- 
jų ir interesų, kita vertus. Priešingai, Sicilijos istorija rodo, kad 
labai išvystyta karališkosios teisės sistema, apėmusi šalį nuo vir- 
šaus iki apačios, galėjo egzistuoti kartu su despotiška valdovo val- 
džia. Esama akivaizdžių panašumų tarp XII a. Anglijos ir Sicilijos 
karališkosios teisės sistemų: abiem atvejais monarchija užmegz- 
davo ryšius su visa tauta ir, sukūrusi centrinę teisės sistemą, ap- 
imančią visus gyventojus, sugebėdavo apriboti feodalinės aristok- 
ratijos interesus. Tačiau Anglijoje, pasak Mitteiso, „karališkąją teisę 
visada apribodavo bendruomenės teisinis jausmas“*. Pietų Italijo- 
je niekada nebuvo stiprios gentinės (klaninės) ir regioninės papro- 
tinės teisės tradicijos, tokios, kokia egzistavo germanų ir frankų 
Europoje. Galimas daiktas, kad kaip tik bendruomenės teisinio 
jausmo silpnumas Sicilijos valdovus stūmė į kraštutinumus; gali- 
mas daiktas, kad jų pretenzijos į neribotą valdžią dar labiau sil- 
pnino šį teisinį jausmą. Paprastesnis, tačiau ne iš piršto laužtas 
aiškinimas gali būti toks: Anglijoje, kaip ir visose kitose Vakarų 
šalyse, išskyrus Siciliją, Romos bažnyčia buvo tokia stipri, kad ga- 
lėjo esmingai apriboti ir monarcho valdžią, ir jo autoritetą. 

Siekiant surasti teisės vystymosi priežastis, nesunku suprasti, 
kad svarbų vaidmenį gali vaidinti pavieniai asmenys, ypač tuo 
metu, kai teisė keičiasi labai sparčiai; ir vis dėlto šį vaidmenį api- 
brėžti pakankamai tiksliai paprastai yra labai sunku. Ar epocha 
kuria asmenį, ar asmuo epochą? Akivaizdu, kad Rodžeris II buvo 
toks Žmogus, kuris atitiko savo epochos reikmes. Gimęs 1095 m. 
gruodžio mėnesį, Rodžeris buvo 9 metų, kai 1105 m. mirė jo tėvas, 
didysis grafas Rodžeris I. Jo motina Adelaidė, kilusi iš šiaurės Ita- 
lijos, buvo trečioji didžiojo grafo Žmona ir tuo metu valdė kaip 
regentė, pirmiausia remdamasi graikų ir arabų kilmės Sicilijos mi- 
nistrais. 1112 m. Rodžeris, sulaukęs šešiolikos su puse metų, jau 
buvo laikomas pakankamai subrendusiu, kad valdytų pats. Išau- 
gęs Palermo mieste, kuriame vyravo arabai, apsuptas musulmonų 
ir graikų auklėtojų, sekretorių ir valdininkų, jis gavo tuo metu 
patį pažangiausią geografinį, matematinį ir gamtamokslinį išsila- 
vinimą, buvo susipažinęs su Bizantijos ir normanų menu ir muzi- 
ka, su Rytų ir Vakarų poezija ir filosofija. 

Regentystės metu ir pirmaisiais jo karaliavimo dešimtmečiais 
būta daug baronų sukilimų. Rodžeris buvo ryžtingas ir sėkmės 
lydimas karys, tačiau kariauti nemėgo. Jo auklėtojai neįdiegė jam 
feodalinių dorybių ir vertybių. Jis buvo išauklėtas veikiau teikti 
pirmenybę absoliutinei valdžiai, panašiai į tą, kurią anksčiau tu- 
rėjo Bizantijos imperijos romėnų imperatoriai, o tuo metu - Egip- 
to sultonas. Pasak to meto kronikininkų, Rodžeris troško valdžios 
ir šlovės, bet siekė ją laimėti ir išsaugoti ne tiek karu, kiek diplo- 
matija ir intrigomis. Pasakojama, kad jis buvo protingas, gudrus, 
kantrus, kartais žiaurus, kartais kilniaširdis; apsišvietusio žmo- 
gaus tolerancija jame susiliejo su baisingu žiaurumu. Keršydamas 
sukilusiems baronams, jis nedvejodamas sulygindavo su žeme mies- 
tus ir išžudydavo visus juose likusius vyrus, moteris ir vaikus. 
Tačiau labiausiai mėgo mokslą ir filosofiją, muziką ir meną, dvaro 
gyvenimo prabangą ir linksmybes, savo haremo saldybes. 

Ar Rodžerio asmenybėje buvo kas nors, kas traukė jį prie tei- 
sės? Galima spėti, kad teisė jam buvo valdžios ir šlovės raktas ir 

taikinga priemonė kontroliuoti jo daugiakalbę karalystę. Nėra abe- 
jonės, kad jo ambicijos būti panašiam į Rytų Romos imperijos im- 
peratorius skatino jį leisti įstatymus. Be to, jis turėjo ir kitų pavyz- 
džių: tai buvo popiežiai, kurie kaip tik tuo metu aktyviai ir sparčiai 
kūrė naująją kanonų teisės visumą; tai buvo daug ankstesnis Lom- 
bardijos karalystės, kuri prieš suirdama turėjo rašytinį paprotinės 
teisės „kodeksą“, vadinamąjį Liber Papiensis, pavyzdys". Rodžerio 
karalystėje išliko kai kurie romėnų ir langobardų teisės elementai, 
ir, žinoma, čia, kaip ir visoje Europoje, buvo taikoma kanonų tei- 
sė - bent jau teoriškai. Negana to, pats kanonų, langobardų, romė- 
nų ir kitų rūšių teisės silpnumas pietų Italijoje — ir pirmiausia 
stiprios liaudies teisės tradicijos nebuvimas — skatino ambicijas 
sukurti naują karališkosios teisės sistemą. 

Šios priežastys, skatinusios kurti tokią sistemą, egzistavo ne- 
priklausomai nuo Rodžerio II asmenybės. Žinoma, reikėjo, kad lai- 
ko reikmes atitiktų valdovas, pasižymintis protu, ambicingas, val- 
dingas ir turintis kitas panašaus pobūdžio dorybes. Tačiau Rodžeris 
ne tik atliko savo istorinę misiją, bet padarė šį tą daugiau. Jis 
pridėjo naują elementą, kurį lengviau įvertinti negu apibūdinti. Iš 
teisės srities jis išskyrė savarankišką jurisdikciją; tai buvo Sicilijos 
karaliaus jurisdikcija, apėmusi „aukštojo teisingumo“ klausimus. 
Be to, tą jurisdikciją jis sukonkretino, sukurdamas tarpusavyje su- 
sijusių principų ir normų sistemą, kuri ir sudarė vieningą ir besi- 
vystančią teisės visumą. Jis suformulavo daug tarpusavyje susiju- 
sių principų, nustatančių ir pagrindžiančių tam tikrą karaliaus 
jurisdikciją. Iki jo niekas to dar nebuvo padaręs. 

Rodžerio teisinė veikla įsikūnijo vadinamuosiuose Ariano asi- 
zuose (1140 m.) ir buvo glaudžiai susijusi su jo asmenybe bei cha- 
rakteriu ir ypač su jame susiliejusių normaniškų, bizantiškų ir, 
galimas daiktas, arabiškų bruožų mišiniu. Maxas Hofmannas pa- 
grįstai pavadino Rodžerį „pirmuoju moderniu valdovu“, kuris „su- 
kūrė pirmąją Vakarų Europos absoliutinę monarchiją“'*. Tačiau 
Rodžeris padarė ne tik tai. Jis sukūrė pirmąją modernią karališko- 
sios teisės sistemą. Jis suvienijo įvairiakalbius ir labai skirtingus 
įvairių tautybių Žmones, anksčiau beveik neturėjusius jokios tei- 
sės tradicijos; jis pajungė juos visus vieningai, besivystančiai teisi- 

nių normų ir procedūrų, taikomų karaliaus teismuose, visumai. Jo 
leidžiami įstatymai nesudarė visos teisės, taikomos valdiniams; 
tai nebuvo net visa karališkoji teisė. Tačiau tą svarbią karališko- 
sios teisės dalį, kurią apėmė tie įstatymai, jie apėmė sistemiškai ir 
aiškių principų pagrindu. Jo įstatymai nebuvo pastanga visą gy- 
venimo sudėtingumą ir netvarką redukuoti į tam tikrų principų 
sistemą ar rinkinį, jie iš to sudėtingumo ir netvarkos išskyrė tam 
tikrą sritį arba jurisdikciją, kuriai galėtų būti suteikta protinga ir 
sisteminga forma, dėl kurios aplinkinis chaosas taptų pakenčia- 
mesnis. 


Normanų teisės sistema 


Tai, kad pietų Italijos karaliai normanai įtvirtinti savo valdžiai 
panaudojo teisę, šiek tiek praktiškai apribojo jų galią ir valdžią. 

Kitaip negu ankstesnių laikų germanų karaliai, kurie buvo tei- 
sėjai, bet ne įstatymų leidėjai, XII a. ir vėlesnių laikų valdovai 
normanai naujų įstatymų leidybą traktavo kaip karaliaus pareigų 
elementą. Rodžeris II paskelbė, kad karalius yra „įstatymų kūrė- 
jas“ (conditor legum). Iš tikrųjų Rodžeris išleido pirmąjį Vakarų 
istorijoje modernų karališkosios teisės kodeksą - Ariano asizus. Šis 
dokumentas vadinamas moderniu kodeksu ir pirmuoju tokios rū- 
šies dokumentu Vakaruose, nes jame buvo siekiama ne tik surink- 
ti normas ir principus, bet ir sistemiškai išdėstyti tai, kas buvo 
laikoma pamatiniais teisės sistemos bruožais. Negana to, jis buvo 
pateiktas kaip veikiančioji teisė, įvedama karaliaus kaip įstatymų 
leidėjo. Žinoma, šis kodeksas buvo paremtas paprotine, prigimti- 
ne ir dieviškąja teise ir apėmė daugybę įvairiausių Bizantijos, mu- 
sulmonų, langobardų, normanų ir romėnų bei kanonų teisės tra- 
dicijų bruožų, bet šiems šaltiniams suteikė naujo ir išsamaus 
įstatymų leidybos akto formą. 

Ariano asizai sudaryti iš preambulės ir keturiasdešimt keturių 
savarankiškų sunumeruotų straipsnių, daugelis iš kurių apima ke- 
letą paragrafų. Tekstas pateikiamas kaip parašytas paties kara- 
liaus; neminimas aukštus postus užimančių Žmonių susirinkimas 

Ariane, kur buvo priimti Asizai. Preambulėje sakoma: „Kadangi 
Dievas savo malone... sugrąžino taiką [ir] sustiprino karalystės 
vieningumą..., mes [karalius] irgi esame įpareigoti sustiprinti tei- 
singumo ir pamaldumo kelius ten, kur matome juos bjauriai suga- 
dintus“. „Tai darome ne iš puikybės, tarsi leisdami įstatymus ir 
juos aiškindami mūsų budrumo būtume skatinami būti teisinges- 
ni ar nuosaikesni už mūsų pirmtakus, bet todėl..., kad pats pamal- 
dumas mus pamokė, tardamas: „Būk toks pat gailestingas, kaip ir 
tavo tėvas“.“ Ypač svarbūs yra du momentai: įstatymai leidžiami 
teisingumo ir pamaldumo sustiprinimo labui, o karaliaus vaid- 
muo - leisti įstatymus ir juos aiškinti. 

1 straipsnis (straipsniai vadinami „asizais“) pavadintas „Dėl 
įstatymų aiškinimo“. Jame sakoma: „Mes įsakome, kad visi laiky- 
tųsi mūsų didenybės išleistų naujų įstatymų ir kad pernelyg dide- 
lis griežtumas būtų sušvelnintas pamaldumo jausmo, bet kad savi- 
valė būtų tam tikru mastu pažabota, o neaiškūs dalykai paaiškinti“. 
Taigi tariama, kad tekste neišvengiamai esama neaiškumų ir jie 
turi būti paaiškinti. 

2 straipsnis pavadintas „Dėl šventųjų bažnyčių privilegijų“ ir 
patvirtina, kad karalius saugos bažnyčias ir neleis jų skriausti. 
Įdomu tai, kad visame Asizų tekste žodis „bažnyčia“ visur varto- 
jamas daugiskaita, be to, neminima kokia nors bažnyčios nepri- 
klausomybė nuo karūnos ar dvasininkų priklausomybė nuo po- 
piežiaus valdžios. Bažnyčių teisės dėstomos 5-16 straipsniuose, 
traktuojančiuose tokius klausimus kaip šventųjų relikvijų parda- 
vinėjimas, prieglobsčio teisė, karaliaus jurisdikcija byloms, susiju- 
sioms su skriauda, padaryta bažnyčioms, vyskupų privilegijos, 
jiems leidžiančios neduoti parodymų teismuose, išskyrus tam tik- 
rus atvejus, kunigų privilegijos, jiems leidžiančios neduoti priesai- 
kų, neteisėtų slaptų sektantų susirinkimų (pamaldų namuose) drau- 
dimas, bažnytinių pareigų pirkimo ir pardavimo draudimas ir kiti 
panašūs dalykai. 

17-21 straipsniuose aptariami sunkūs nusikaltimai prieš karū- 
ną, įskaitant nusikalstamus karaliaus sprendimų nuginčijimus, są- 
mokslus prieš karalių, karališkųjų dokumentų klastojimą ir pinigų 
padirbinėjimą. 22 straipsnyje kalbama apie tardymo procedūrą, 

naudotiną bylose, susijusiose su „melavimu“, kuris toliau, 
22-26 straipsniuose, apibūdinamas kaip suklastotų dokumentų pa- 
dirbinėjimas, melagingas liudijimas, kišimasis į testamentų suda- 
rymą, viešųjų lėšų pasisavinimas iš valdininkų ir teisėjų pusės bei 
viešųjų lėšų tyčinis arba netyčinis iššvaistymas ar pasisavinimas. 

27 straipsnyje kalbama apie šeimos teisę (vestuvių iškilmes), o 
28-33 straipsniuose aptariami lytiniai nusikaltimai (sanguliavi- 
mas, prostitucija, sąvadavimas, išžaginimas). 34 straipsnyje aiški- 
nama susitaikymo procedūra bylose, susijusiose su asmens įžeidi- 
mu; tik šiuo atveju numatytas privatus ginčo sprendimas. Pagal 
35 straipsnį, kūno sužalojimai baudžiami priklausomai nuo nu- 
kentėjusio asmens statuso. 36 straipsnyje sakoma, kad gydytojai 
negali verstis medicinine praktika be karaliaus leidimo. (Faktiškai 
gydytojams buvo įvesta egzaminų sistema - pirmas tokios siste- 
mos pavyzdys Europoje.) 38—43 straipsniuose kalbama apie žmo- 
nių grobimą (pardavimą į vergiją), nužudymą savigynos atveju, 
vaikų ir psichiškai nesveikų asmenų nepakaltinamumą, nužudy- 
mą naktinės vagystės atveju, padegimą, nusikaltimo kurstymą 
(kas savaime nebuvo baudžiama) ir nuodijimą. Paskutiniame 
(44) straipsnyje skelbiama, kad teisėjai baudžiami už tyčinį ar ne- 
tyčinį neteisingą sprendimą". 

Maxas Hofmannas pabrėžė skirtumą tarp „struktūrinio“ Aria- 
no asizų pobūdžio ir „kazuistinio“ senesnio langobardų Liber Pa- 
piensis pobūdžio. Pastarasis kodeksas buvo daug didesnės apim- 
ties; jame buvo apie tūkstantį straipsnių, ir juo buvo siekiama 
apimti visą teisę. Tačiau, pasak Hofmanno, juo „bandoma regu- 
liuoti kiekvieną faktinę situaciją atskirai ir retai formuluojami prin- 
cipai“. Šis kodeksas yra pabiras, jame „daug spragų ir prieštara- 
vimų“. Priešingai, Ariano asizuose nesiekiama apimti visos teisės. 
Nepaisant to, „nė vieno iš juose esančių teiginių negalima įsivaiz- 
duoti nesusieto su kitais... Negana to..., jų apimamose srityse jie 
yra pakankamai užbaigti; spragos gali būti užpildytos pateiktų 
įstatymų tikslingu (Zweckentsprechende) aiškinimu . 

Hofmannas priduria: „Kaip tik šis būtinumas aiškinti įstaty- 
mus prieš juos taikant stiprino valstybinės valdžios įtaką, kadangi 
bet koks Žmogus aiškinti įstatymų paprasčiausiai negalėjo, — iš 

principo tai buvo karaliaus teisė“ '*. „Teisingumas [tapo] viešuoju 


reikalu, ir jį [turėjo] vykdyti specialiai parengti pareigūnai.“?? 
Rodžerio II įstatymai aiškiai nustatė karaliaus viršenybę baž- 
nyčiai, kilmingiesiems feodalams, miestų komunoms ir apskritai 
visiems valdiniams. Eretikų persekiojimas buvo patikėtas monar- 
chijai, būdavo vykdomas pagal jos teisę, o ne bažnytinės valdžios 
sprendimu. Karalius griežtai apribojo feodalinių teismų jurisdik- 
ciją. Nė vienam miestui nepavyko gauti laisvojo miesto statuso; 
visus miestus valdė karaliaus paskirti pareigūnai. Visi [karalys- 
tės] gyventojai buvo tiesiogiai pavaldūs karaliaus valdžiai, o 
sąmokslai ne tik prieš karalių, bet ir prieš jo aukštus valdininkus 
buvo baudžiami kaip valstybės išdavystė, Iaesio maiestatis. 
Tačiau karaliaus viršenybė nepanaikino valdinių tarpusavio 
teisių ir net (tam tikrose ribose) valdinio ir karūnos tarpusavio 
teisių. Bažnyčios atžvilgiu karaliai normanai paprastai pripažin- 
davo bažnytinių teismų jurisdikciją; šie teismai veikdavo, remda- 
miesi kanonų teise, ir daugiausia nagrinėdavo bylas, susijusias su 
dvasininkais, taip pat bylas, susijusias su pasauliečių dvasiniais 
nusižengimais, su šeimos santykiais, testamentais ir visokiais gin- 
čais, kai abi šalys sutikdavo paklusti bažnytinei jurisdikcijai. Ži- 
noma, patys bažnytiniai teismai paklusdavo karaliui kaip popie- 
žiaus legatui pagal paveldėjimą. Tačiau paprastai karalius 
paklusdavo popiežiaus sprendimams ir įstatymo aiškinimams, o 
jei ne, tai popiežius galėdavo panaikinti jo sprendimą. Nors ir 
laikydamiesi cezaropapistinės politikos, karaliai normanai neneig- 
davo - teoriškai — popiežiaus viršenybės dvasiniuose reikaluose. 
Net imperatorius Frydrichas II garsiajame laiške Bolonijos univer- 
siteto profesoriams ir studentams, kuriame jis tvirtino, kad impe- 
ratorius yra Dievo vietininkas žemėje visų žemiškųjų reikalų at- 
žvilgiu, iš naujo patvirtino, kad popiežius yra Dievo vietininkas 
žemėje visų dvasinių dalykų atžvilgiu“. Taigi bažnyčios ir valsty- 
bės dualizmas Sicilijos karalystėje, kaip ir visame Vakarų pasau- 
lyje, turėjo svarbių konstitucinių ir teisinių padarinių, nors Sicili- 
joje svarstyklių lėkštę daug labiau negu kitur nusverdavo valstybė. 
Be karaliaus valdžios ir galios apribojimų, nustatytų dvejopos 
bažnytinių ir žemiškųjų teismų jurisdikcijos, buvo ir teisinių apri- 

bojimų, nustatytų dvejopos pasaulietinės — feodalinių ir karališ- 
kųjų teismų — jurisdikcijos. Karalius griežtai apribojo feodalų ju- 
risdikciją, ypač atiduodamas karaliaus teismų kompetencijai by- 
las, susijusias su sunkiais pasauliečių nusikaltimais, taip pat daug 
bylų, susijusių su ginčais dėl friholdo. Nepaisant to, lengvesnių 
nusikaltimų ir daugelio civilinių ieškinių atvejais kiekvienas feo- 
dalinis senjoras turėjo savo teismą, kuriame dalyvaudavo jo nuo- 
mininkai. Tai reiškė, kad už miesto ribų vietinė valdžia didžia 
dalimi priklausė feodaliniams senjorams, daugiausia valdžiusiems 
dvaro teisės pagrindu. 

Be to, senjorų ir vasalų santykius reguliavo feodalinė teisė, irgi 
apribodavusi karaliaus absoliutizmą. XI a. pietų Italijos valdovai 
normanai dalijo užkariautas žemes savo tėvynainiams norman- 
dams kaip feodus, atimdami žemę iš ankstesnių savininkų ir ši- 
taip kurdami naująją aristokratiją. Stambiausi naujieji žemvaldžiai 
savo dvarus gaudavo tiesiai iš karaliaus kaip jo aukščiausieji va- 
salai (tenants-in-chief), ir jie privalėdavo atsiųsti tam tikrą skai- 
čių riterių į karo tarnybą. Buvo leidžiama subfeodizacija, bet iš 
subvasalų buvo reikalaujama arba pristatyti į karinę tarnybą ki- 
tus Žmones, arba tarnauti patiems. Buvo pabrėžiami šių ryšių su- 
tartiniai aspektai. Vasalo prievolių senjorui apimtis turėjo būti 
griežtai apibrėžta prieš dovanojant feodą. Buvo kruopščiai nusta- 
tomi įvairių tipų feodalinių įsipareigojimų skirtumai. Senjorų teis- 
mai turėjo įgaliojimus spręsti senjorų ir vasalų ginčus. Karaliaus 
teismas pats galėjo veikti kaip feodalinis teismas, kuriame teisė- 
jaudavo aukščiausieji vasalai. Visais šiais požiūriais normanų 5i- 
cilija mėgdžiojo modelį, labai panašų į tą, į kurį orientavosi Angli- 
jos ir Normandijos valdovai normanai. Sicilijos monarcho 
aukščiausieji vasalai — ir jų vasalai - nuo jo priklausė labiau negu 
Anglijos monarcho vasalai; nepaisant to, Sicilijos karalystė (ypač 
Apulijoje, kur centrinė valdžia įsigalėjo daug lėčiau ir kur buvo 
daug smulkių feodų), panašiai kaip feodalinė sistema Anglijoje ir 
Normandijoje, taip pat Prancūzijoje, Vokietijoje ir kitose Vakarų 
Europos srityse, apėmė centralizacijos ir decentralizacijos elemen- 
tus, juos susiedama teisiniais institutais ir teisinėmis procedūro- 
mis. 

Karaliaus teisminę valdžią tiesiogiai vykdė jo paties „didžioji 
kurija“ (magna curia), susidedanti iš paties karaliaus ir aukščiau- 
siųjų jo dvaro pareigūnų, taip pat iš įvairių iškilių pasauliečių ir 
bažnytininkų. Tačiau nuo pat seniausių laikų egzistavo ir profe- 
sionalūs teisėjai, paveldėti iš Bizantijos valdymo sistemos. Mies- 
tuose Rodžeris II panaudojo vietinius profesionalius teisėjus („jus- 
ticiarijus“), be to, į karaliaus curia irgi įtraukė profesionalius 
teisėjus. Karaliaus centriniame teisme profesionalai palaipsniui ga- 
vo vyraujantį, o po 1168 m. - išskirtinį vaidmenį“. Be to, Rodže- 
ris II įvedė profesionalių justiciarijų instituciją ir provincijose; XII a. 
penktajame dešimtmetyje tokie justiciarijai, daugelis iš kurių buvo 
vyskupai ir arkivyskupai, buvo paskirti visose svarbiausiose kara- 
lystės srityse. „Teisėjų grupė konkrečioje srityje tikriausiai būdavo 
skiriama keleriems metams.“ Jie turėjo sunkių nusikaltimų juris- 
dikciją, t. y. plėšikavimo, vagystės su įsilaužimu, pakelės plėšika- 
vimo, išžaginimo, nužudymo, ordalijų, baudžiamojo pobūdžio 
šmeižto ir padegimo atvejais. (Bylas, susijusias su lengvesniais nu- 
sikaltimais, nagrinėdavo žemesnieji karaliaus pareigūnai — beili- 
fai.) Be to, provincijos justiciarijų kompetencijai priklausė civili- 
niai ginčai dėl žemės arba vilanų ir skundai dėl karaliaus 
valdininkų piniginių piktmaudžiavimų. (Beilifai turėjo civilinių by- 
lų, nesusijusių su feodaline žemėvalda, jurisdikciją.) 

Charlesas Haskinsas teigia, kad „negalima rasti skirtumo tarp 
bylų, kurias nagrinėdavo magna curia, ir bylų, nagrinėjamų pro- 
vincijų teismuose, todėl, galimas daiktas, tai buvo paprasčiausiai 
dvi tos pačios karaliaus jurisdikcijos formos; bet galima manyti, 
kad skundai iš pradžių būdavo pateikiami didžiajai kurijai kaip 
aukščiausiajai instancijai, o teisėjai paprastai remdavosi karaliaus 
potvarkiais“. 

Įvairių karaliaus teismų (centrinio, provincijos, vietinio ir mies- 
to) procedūra XII a. normanų Italijoje skirdavosi priklausomai nuo 
skirtingų bylų. Be to, joje reikšdavosi daugelio įvairių tradicijų — 
normanų, langobardų, Bizantijos ir arabų - pėdsakai. Dėl langobar- 
dų [teisės] įtakos tam tikrose bylose buvo įprasta kviestis vietinius 
pasauliečius kaip išmintingus Žmones, patardavusius teisėjams. 
Išliko ir germaniškieji išmėginimai ugnimi ir vandeniu, dvylikos 

asmenų kompurgacijos, taip pat normanų praktikuotas teisimasis 
dvikova. Tačiau paveiktas naujosios XII a. romėniškosios-kano- 
niškosios procedūros bei naujojo scholastinio teisės mokslo, Ro- 
džeris II įvedė ir tardymo procedūrą, kurios metu teisėjas apklau- 
sdavo liudytojus (taip pat šalių nenurodytus liudytojus) ir 
nagrinėdavo raštiškus parodymus. Ariano asizų 22 straipsnyje skel- 
biama, kad „stropus tardytojas privalo išnagrinėti argumentus, 
liudijimus, raštiškus parodymus ir kitus tiesos rodiklius“ ir kad 
teisėjas ne tik privalo gerbti kaltintojo pateikiamus įrodymus, bet 
kartu „privalo būti nešališkas (should be in the middle) kiekvieno 
asmens atžvilgiu, kad galėtų priimti sprendimą, atitinkantį 
kruopščiai išnagrinėtus ir įrodomąją galią turinčius liudijimus“. 
Tai pats seniausias atvejis, kai karališkuosiuose Europos teismuo- 
se matome įvestą racionalaus įrodinėjimo sistemą. Žinoma, Ka- 
rolingų epochoje buvo naudojamasi įrodymų išgavimu, paremtu 
apklausa ar tardymu, bet šių procedūrų forma buvo daug primi- 
tyvesnė, be to, jos būdavo taikomos daug mažesniam bylų ratui ir 
tik paties karaliaus teisme arba specialiai paskirtų iškilių bažny- 
tininkų ir kilmingųjų teismuose. Tuo tarpu Ariano asizai įvedė daug 
sudėtingesnę procedūrą, taikytą labai įvairioms byloms, nagrinė- 
toms visuose jų atžvilgiu jurisdikciją turėjusiuose teismuose; ne- 
gana to, ši procedūra buvo naudojama ne tik teismo procese įro- 
dyti svarbiausiems teisės pažeidimo faktams, bet ir pirminio tyrimo 
stadijoje — nustatyti galimam nusikaltėliui. 


Karališkosios teisės augimas normanų Italijoje 


Apytikriai pusantro šimto metų po to, kai karalius Rodžeris II 
1112 m. užėmė sostą, iki jo anūko Frydricho mirties 1250 m. pietų 
Italijos karaliai buvo. vieni iš galingiausių, turtingiausių ir kultū- 
ringiausių pasaulietinių valdovų Vakarų Europoje. Jų visapusišką 
sėkmę žymiu mastu lėmė jų valdymo ir teisės institutų dvasia 
(genius). Žinoma, tai buvo autokratinė dvasia: karalius buvo 
aukščiau už teisę ne tik praktiškai, bet ir teoriškai. Normanų Sici- 
lijoje nebuvo doktrinos, panašios į tą, kuri vėliau Anglijoje buvo 
pavadinta „teisės viršenybės“ („the rule of law“) doktrina, o Vo- 

kietijoje apibūdinta žodžiu Rechtsstaat. Tačiau egzistavo stiprus 
tikėjimas valdžia, kuri vykdoma remiantis teise (rule by law). Ne- 
gana to, vyravo įsitikinimas, kad teisės, kuria remdamasis valdo 
autokratas, funkcija yra palaikyti ne tik tvarką, bet ir teisingumą; 
be to, teisė buvo suvokiama kaip nuolat besivystanti sistema, au- 
ganti laike. Rodžerio įpėdiniai toliau kūrė teisę ant jo padėtų pa- 
matų; jie periodiškai leido naujus įstatymus, atspindinčius naujo- 
mis aplinkybėmis iškylančias reikmes, o kartu laikėsi pamatinių 
sistemos kaip visumos principų. 

Frydrichas II, 1197 m. paveldėjęs Sicilijos sostą, būdamas 3 metų 
amžiaus, ir pradėjęs valdyti 1208 m., turėdamas 14 metų, užbaigė 
valstybinės valdžios centralizavimo ir biurokratizavimo procesą, 
kurio pradininkas buvo jo senelis iš motinos pusės Rodžeris II. (Jo 
senelis iš tėvo pusės buvo imperatorius Frydrichas Barbarosa, o jo 
tėvas buvo imperatorius Henrikas VI; pats jis buvo karūnuotas 
kaip imperatorius Frydrichas II 1220 m.) Viena iš Frydricho II 
reformų buvo visų pilių, esančių jo pietų Italijos karalystėje, tiek 
Sicilijos saloje, tiek žemyne, konfiskavimas; be to, iš privačių tvir- 
tovių ir feodalų rezidencijų jos buvo paverstos vyriausybiniais for- 
tais, kuriuos valdė gynybos departamentas ir saugojo nedideli 
garnizonai.? Visus vyriausybės pareigūnus jis pervedė į karaliaus 
civilinę tarnybą, mokėjo jiems atlyginimus ir kompensuodavo ki- 
tas karaliaus vyriausybės išlaidas, imdamas muitus, mokesčius ir 
naudodamasis karaliaus monopolijomis. Jis įkūrė Neapolio uni- 
versitetą, siekdamas aiškaus tikslo — rengti vyriausybės pareigū- 
nus. Jis vykdė intensyvią įstatymų leidybą ir išplėtė teisminės val- 
džios vykdomuosius įgaliojimus. 

Amžininkai to meto Europoje Frydrichą II vadino immutator 
mundi („pasaulio pertvarkytoju“) ir stupor mundi („pasaulio ste- 
buklu“). Ir iš tikrųjų tai buvo nepaprastai dinamiškas ir stulbi- 
namai gabus Žmogus, galbūt vienas talentingiausių kada nors gy- 
venusių žmonių. Jis buvo ne tik puikus karvedys, valstybininkas 
ir įstatymų leidėjas, bet ir patyręs mokslininkas, ypač matemati- 
kos, anatomijos ir zoologijos srityse; be to, jis buvo mąstytojas te- 
oretikas, architektas, poetas, rašęs meilės giesmes vietiniu italų 
dialektu dviem kartom anksčiau už Dantę; jis buvo, kaip sakoma, 

pačios autoritetingiausios knygos apie medžioklę su sakalais Me- 
džioklės su sakalais menas autorius. Sakoma, kad jis mokėjo ne tik 
italų, bet ir prancūzų, vokiečių, arabų, lotynų ir graikų kalbas. 
Tačiau šie civilizuotumo bruožai jame buvo susilieję su kietašir- 
diškumu ir barbariškumu, kuriuos jis rodydavo ne tik savo prie- 
šams, bet ir nekaltiems žmonėms, kartais tik tam, kad patenkintų 
savo mokslingą smalsumą. Frydricho II kietaširdiškumas pasireikš- 
davo ir jam būdingu valdžios troškimu ir įsitikinimu, kad jo lem- 
tis — būti absoliutiniu Vakarų krikščioniškojo pasaulio valdovu. 

Daugelis šių prieštaringų bruožų daugiau ar mažiau atsispin- 
dėjo Sicilijos karalystės įstatymų kodekse, kurį Frydrichas II pa- 
skelbė 1231 m. ir pavadino Augusto įstatymais (Leges augustales, 
arba Constitutiones augustales). Naujaisiais laikais šis kodeksas daž- 
niausiai buvo vadinamas Liber Augustalis (Augusto knyga), o kar- 
tais Melfio nutarimais. 

Liber Augustalis yra daug platesnis ir sistemiškesnis kodeksas 
negu Ariano asizai. Jis apima 253 straipsnius (vadinamuosius „ti- 
tulus“), jį sudaro apie 150 puslapių šiuolaikinio spausdinto teks- 
to“. Jis sudarytas iš preambulės ir trijų „knygų“: pirmoji knyga 
daugiausia skirta viešosios tvarkos klausimams - materialinei bau- 
džiamajai teisei, teisingumo vykdymui, ikiteisminei civilinei teisi- 
nei procedūrai ir kt.; antroji knyga pirmiausia skirta civilinei ir 
baudžiamajai teisinei procedūrai, o trečioji - materialinei civilinei 
teisei, įskaitant karališkąją ir feodalinę nuosavybės teisę ir įvai- 
rius teisės pažeidimus. Viso kodekso tikslas - būti „tobulybės veid- 
rodžiu kiekvienam į jį pažvelgusiam, pavydimu dalyku kiekvie- 
nam valdovui, pavyzdžiu kiekvienai karalystei“?. Tačiau kartu 
šio kodekso tikslas — būti (ir jis toks buvo iš tikrųjų) savotišku 
Sicilijos karalystės istorinių sąlygų atspindžiu ir patenkinti su jos 
valdymu susijusias praktines reikmes. 

Vakarietiškąją teisės, kaip organiškai besivystančios sistemos, 
koncepciją atspindi tas faktas, kad Liber Augustalis apėmė 
62 straipsnius, kodekso autorių atvirai priskiriamus svarbiausiems 
Frydricho pirmtakams, sėdėjusiems Sicilijos soste, - Rodžeriui II, 
Vilhelmui I ir Vilhelmui II. Negana to, šis kodeksas vėliau buvo 

papildytas naujais Frydricho II įsakais, kurie buvo pavadinti „No- 
velomis“. 

Geriausias pavyzdys, parodantis, kaip Liber Augustalis buvo 
grindžiamas ankstesne įstatymų leidyba, — du straipsniai, apibrė- 
žiantys moters teisinę padėtį. Pirmasis — tai įstatymas, priskiria- 
mas karaliui Rodžeriui II ir konstatuojantis štai ką: „Mes nustato- 
me teisingus įstatymus moterims, nukentėjusioms dėl jų lyčiai 
būdingo silpnumo, ir pažadame, kad joms padėsime ir mes, ir 
mūsų pareigūnai, kiek tik jie galės, kaip pridera ir būtina“ (2 kn., 
41 titulas). Po šio straipsnio pateikiamas daug išsamesnis impera- 
toriaus Frydricho įstatymas, prasidedantis tokiais žodžiais: „Kad 
pašalintume neaiškumus mūsų senelio dieviškojo karaliaus Ro- 
džerio išleistame įstatyme dėl moterų teisinės padėties atstatymo, 
įsakome...“ Naujasis įstatymas apibrėžia skirtumą tarp žalos pa- 
darymo moterims dėl jų globėjų ar patikėtinių aplaidumo ar ap- 
gavystės ir moterų patirtos žalos tuo atveju, kai joms buvo atsto- 
vaujama tinkamai, o žala nebuvo susijusi su jų, kaip moterų, 
silpnumu. Įstatyme išvardijami tam tikri konkretūs kazusai, kai 
moterys turi būti apsaugotos nuo padarinių, kuriuos sukėlė jų pa- 
čių neteisėti veiksmai „dėl teisės nežinojimo“ arba „dėl nežinoji- 
mo, susijusio su jų lyties silpnumu“ (2 kn., 44 titulas). 

Kitas perimamumo ir raidos pavyzdys — perpasakotas labai 
trumpas karaliaus Rodžerio įstatymas, draudęs kilmingiesiems — 
ir pasauliečiams, ir bažnytininkams —- nusavinti ar sumažinti ka- 
raliaus nuosavybę ar karaliaus teises (3 kn., 1 titulas), po kurio 
dėstomas Frydricho įstatymas, prasidedantis tokiais žodžiais: „Kad 
papildytume dieviškos atminties mūsų senelio karaliaus Rodžerio 
išleistą potvarkį dėl feodų ir feodalinės nuosavybės sumažinimo 
uždraudimo, įsakome, jog visi visų rūšių nusavinimai ir sutartys, 
sumažinančios ar pakeičiančios feodus ir feodalinę nuosavybę, ne- 
galios tol, kol nebus patvirtintos specialiu mūsų didenybės leidi- 
mu“. Toliau Frydricho įstatyme sakoma, kad visos tokiose sutar- 
tyse įterptos priesaikos arba baudos negalios ir kad sprendimai, 
susiję su šiais reikalais, pagrįsti susitarimu ar derybomis ir priimti 
asmens, kuris nėra justiciarijus, bus laikomi negaliojančiais. Ta- 
čiau daroma išimtis baronams ir riteriams, įsikuriantiems paveldi- 

mose žemėse su ta sąlyga, kad rentos ir prievolės, nustatytos se- 
novinio papročio, nėra sumažinamos (3 kn., 5 titulas). 

Trečias pavyzdys, parodantis teisės augimą, atsispindintį ko- 
dekse Liber Augustalis, susijęs su gydymo licencijavimu. Pagal ka- 
raliaus Rodžerio įstatymą, joks asmuo negali tapti gydytoju, jei jo 
neišegzaminavo karaliaus pareigūnai ir teisėjai, „kad mūsų kara- 
lystės valdiniams nepakenktų nepatyrę gydytojai“ (3 kn., 44 titu- 
las). Prie šio įsako Frydrichas pridūrė reikalavimą, kad būsimąjį 
gydytoją turi „patvirtinti Salerno [universiteto] magistrai, jį vie- 
šai išegzaminuodami'; be to, jis privalo turėti patikimumo ir pa- 
kankamų žinių pažymėjimus, išduotus tų magistrų ir karaliaus 
patikėtinių, ir turi gauti „licenciją gydyti“ iš karaliaus arba, jei 
karalius kur nors išvykęs, iš jį pavaduojančio asmens. Šio įstaty- 
mo pažeidimas buvo baudžiamas turto konfiskavimu arba įkali- 
nimu vieneriems metams. 

Be to, kad Liber Augustalis atspindėjo vakarietišką teisės sam- 
pratą, jog teisė yra principų, normų, procedūrų ir institutų augan- 
tis „kūnas“ ir besivystanti jų sistema, šis kodeksas atspindėjo ir 
kitą vakarietiškos teisės sampratos bruožą - kad teisė yra sudėtin- 
ga, bet kartu vieninga sistema, pagrįsta prieštaraujančių elemen- 
tų sinteze ir jų sutaikymu. Šį kodeksą sudarinėjo žmonės, studija- 
vę scholastinį teisės mokslą Bolonijoje. Pačiame tekste sakoma, jog 
kodekse pateiktus įstatymus „surinko magistras Petrus della Vigna 
iš Kapujos, mūsų aukštojo teismo teisėjas“, kuris buvo garsus tuo, 
kad studijavo Bolonijoje ir buvo proteguojamas Kapujos arkivys- 
kupo Jacopo, kuris pats profesoriavo Bolonijoje. Daugelis teisinių 
terminų ir teisinių doktrinų perimtos iš Justiniano tekstų kaip to 
meto teisės mokslininkų glosos ir komentarai. „Tačiau rimtai klys- 
tume, - pabrėžė Jamesas M. Powellis, - [kodeksą] Liber Augustalis 
traktuodami tik kaip Justiniano teisės adaptaciją. Iš tikrųjų kom- 
piliavimo maniera rodo, kad buvo visiškai kitaip. Įstatymų šalti- 
nių buvo ieškoma [Sicilijos] karalystės viri antiguores [raštuose] ir 
teismo praktikoje. [Kodekse] pateikti įstatymai rodo, kad kompi- 
liatorių tikslas buvo perimti (to find) [Sicilijos] karalystės bendrą- 
ją teisę ir ją transformuoti į karališkąją teisę.“ „Bet, - priduria 

Powellis, - jeigu tokia visai karalystei taikoma teisė neegzistavo — 
o taip ir buvo, — reikėjo ją sukurti.“ 

Pačiame kodekso Liber Augustalis tekste frazė „bendroji teisė“ 
nurodo romėnų ir langobardų teisę. Be to, kaip pabrėžia Powellis, 
normanų ir kanonų teisės tradicijos buvo tas šaltinis, kuriuo rė- 
mėsi kodekso Liber Augustalis sudarytojas. Tačiau pirmiausia jį 
„įkvėpė scholastikos dvasia, to meto intelektualinę veiklą skati- 
nusi pašalinti karališkosios (regn0) teisės tradicijoje glūdinčius prieš- 
taravimus ir savo bei kolegų — galimas daiktas, praktikuojančių 
teismo pareigūnų — teisines Žinias sutelkti į vieningą teisės visu- 
mą... visumos sudarymą skatinusi varomoji jėga buvo kilusi iš po- 
litinių reikmių ir vidinio socialinio prieštaravimo, su kuriuo susi- 
dūrė Sicilijos monarchija.“ 

Svarbiausia Sicilijos monarchijos reikmė buvo surasti 1231 m. 
įvykusio karaliaus valdžios sustiprėjimo teisinę išraišką. Kodekso 
Liber Augustalis išeities taškas — Popiežių revoliucijos dvasia ir ją 
išreiškianti teorija, kad karalius yra asmuo, turintis neribotą val- 
džią. Preambulėje sakoma, kad „tautų valdovai“ yra „Žmonių gy- 
vybės ir mirties teisėjai“ ir „tam tikri Dievo Apvaizdos vykdyto- 
jai“, turintys teisę „spręsti..., kokį likimą, turtą ir padėtį gali turėti 
kiekvienas Žmogus“. Be to, [preambulėje] sakoma, kad valdovai 
„atsakingi“ Dievui — turima galvoje tiesioginė atsakomybė Die- 
vui - už Šventosios Bažnyčios apsaugą. Kitoje vietoje Frydrichas 
tvirtina: „Kaip Dievas Tėvas apsireiškė per Kristų, taip teisingu- 
mas apsireiškia per imperatorių. Kaip Kristus įkūrė savo bažny- 
čią, taip imperatorius įkūrė savo imperiją.““? Pagal šią koncepciją, 
bažnyčia, kiek ji yra regimoji, institucinė bažnyčia, yra imperijos 
dalis ir visa Žemiškoji bažnyčios valdžia priklauso imperatoriui. 
Frydrichas ne tik metė iššūkį žemiškajai popiežių valdžiai, bet ir 
kovojo su ja ginklu. 1228 m. jis surengė kryžiaus žygį, neklausyda- 
mas popiežiaus draudimo, o užgrobęs Jeruzalę sugrįžo ir sumušė 
popiežiaus armiją, jam nesant įsiveržusią į pietų Italijos karalystę. 
Be to, jis kovojo su popiežiaus valdžia tuose šiaurės Italijos mies- 
tuose, kurie buvo jam pavaldūs. 1245 m. popiežius Inocentas IV 

viešai paskelbė, kad Frydrichą „atstūmė Dievas“, formaliai nuša- 
lino jį nuo imperinės valdžios ir paskelbė už įstatymo ribų. 

Vis dėlto, nepaisant Frydricho pretenzijų į absoliutinę kara- 
liaus valdžią, jo leidžiamuose įstatymuose ir toliau buvo pripažįs- 
tama feodalinės ir bažnytinės — bet ne miestų - teisės autonomija. 

Apie feodalinę teisę kodekse Liber Augustalis sakoma: „Kad bū- 
tų visiškai išsaugota... grafams, baronams ir kitiems riterių luomo 
žmonėms prideranti garbė, mes jiems paliekame „lygiųjų“ teis- 
mus“. Grafai ir baronai turėjo būti teisiami „pagal mūsų šven- 
tuosius įsakus arba, jei jų nėra, pagal pripažintus karalystės pa- 
pročius“ (1 kn., 47 titulas). Už nekilmingųjų nusikaltimus 
kilmingiesiems buvo skiriamos didesnės bausmės, o kilmingojo 
priesaika bylose, susijusiose su skolomis, turėjo didesnį svorį (1 kn., 
101 titulas). Be to, moterų našlių teisės buvo ginamos nuo asme- 
nų, užimančių aukštesnę feodalinės hierarchijos pakopą (3 kn., 
16 titulas). Iš vasalų galėjo būti imamos piniginės duoklės jų sen- 
jorui išpirkti, jų senjoro sūnui įšventinti į riterius, jo dukterų ir 
seserų vestuvėms ir tuo atveju, kai senjoras pirkdavo žemę, kad 
pasitarnautų karaliui ar jo armijai (3 kn., 20 titulas). Senjorui bu- 
vo leista atimti leną iš vasalo, nepanorusio duoti už senjorą užsta- 
tą ar parodymus teismo procese arba padariusio sunkų nusikalti- 
mą prieš senjorą, jo vaikus ar jo žmoną, o „priešingu atveju, jei 
senjoras nenori duoti užstato už vasalą, kuris kaltinamas padaręs 
baudžiamąjį nusikaltimą, nesusijusį su karališkąja didenybe, arba 
jeigu senjoras be priežasties primuša vasalą, arba jei jis sanguliau- 
ja su vasalo žmona, arba jeigu jis kėsinasi į jo dukterį be jos suti- 
kimo, — senjoras praranda vasalo priesaiką, ir minėtasis Žmogus 
priklausys tiesiogiai mūsų teismui“ (3 kn., 19 titulas). 

Bažnyčios atžvilgiu Liber Augustalis paliko galioti karaliaus Vil- 
helmo II įstatymą, dvasininkams davusį daug lengvatų. Kodekse 
sakoma, kad „jeigu koks nors mūsų karalystės dvasininkas bus 
kaltinamas padaręs kokį nors akivaizdų nusikaltimą, už kurį as- 
muo turi būti teisiamas ir baudžiamas, tai jį turime teisti ne mes 
ar mūsų teismas, o bažnyčia ir bažnyčios teismas... Be to, jis turi 
būti baudžiamas pagal kanonus ir bažnyčios įstatymus, jei tik kas 
nors neapkaltino jo išdavyste ar padarius kokį nors kitą sunkų 

nusikaltimą, kurį nagrinėti dera... mūsų teismui“ (1 kn., 45 titu- 
las). Civilinius ieškinius dvasininkams dėl jų turimos bažnyčios 
žemės irgi turėjo nagrinėti bažnytiniai teismai; tačiau ieškinius 
dvasininkams dėl jų turimos žemės, nepriklausančios bažnyčiai, 
turėjo nagrinėti asmens, kuriam priklausė žemė, teismas (1 kn., 
68 titulas). 

Pagal kitą karaliaus Vilhelmo II įstatymą, susijusį su dvasinin- 
kija ir išlikusį kodekse Liber Augustalis, tapti dvasininkais buvo 
draudžiama tiems vilanams, kurie buvo asmeniškai priklausomi, 
bet „jeigu kas nors, kam pridera tarnauti dėl to, kad jis turi leną 
ar beneficiją, nori tapti dvasininku, jis gali tai padaryti net be 
senjoro leidimo po to, kai jis sugrąžino senjorui tai, ką buvo iš jo 
gavęs“ (3 kn., 3 titulas). 

Miestų teisė kodekse Liber Augustalis minima tik keliose vieto- 
se ir dažniausiai neigiamai. Miestai (komunos), įsteigę podestų, 
konsulų ir kitokias pareigybes remdamiesi kokiu nors papročiu 
arba liaudies rinkimais, turi būti „pasmerkti amžinam sunaikini- 
mui, 0 visi šio miesto gyventojai turi būti paversti amžinais ver- 
gais (perpetual forced laborers)... [ir] kiekvienas, gavęs kurias nors 
iš minėtų pareigų, turi būti nubaustas mirtimi“ (1 kn., 50 titulas). 
Be to, privilegijos, anksčiau dovanotos Mesinai, Neapoliui, Aver- 
sai, Salernui ir kitiems miestams, ir tokiose vietose įsigalėję papro- 
čiai, kuriais remiantis miesto gyventojams buvo leidžiama nepa- 
klusti centrinio arba srities karaliaus teismo jurisdikcijai, buvo 
paskelbti negaliojančiais ir anuliuoti (1 kn., 106 titulas). Be to, 
komuna, kuriai buvo pateiktas ieškinys, turėjo už jį atsakyti arba 
būti nubausta pinigine bauda už teismo neklausymą (1 kn., 107 ti- 
tulas). 

Uždrausdamas steigti autonominę municipalinę valdžią, ko- 
deksas Liber Augustalis skelbia: „Mes norime, kad visur karalystė- 
je būtų tik tie pareigūnai, kuriuos paskyrė mūsų didenybė, arba 
pareigūnai, paskirti mūsų įsakymu: vyresnieji justiciarijai (master 
justiciars), justiciarijai, iždininkai, beilifai ir teisėjai“ (1 kn., 50 ti- 
tulas). Visi šiame sąraše paminėti pareigūnai buvo teisėjai, išsky- 
rus iždininką, bet ir jis turėjo tam tikras teismines pareigas, nors 
pirmiausia buvo finansų valdininkas. Tiesą sakant, normanų Sici- 

lijoje, kaip ir kitose Europos srityse XII ir XIII a., centrinės kara- 
liaus valdžios įtvirtinimas buvo glaudžiai susijęs su teismo įstai- 
gų plėtimu, o kartu ir su centrinio finansinio mechanizmo racio- 
nalizavimu. Šioje srityje Frydrichas toliau statė tai, ką pradėjo 
Rodžeris ir ką tęsė jo įpėdiniai valdovai. 

Kodekso Liber Augustalis 1 knyga, kurioje pirmiausia skiriamas 
dėmesys viešajai tvarkai, prasideda (1 titulas) erezijos pasmerki- 
mu; erezija apibūdinama kaip „viešasis nusikaltimas“, prilygina- 
mas išdavystei. Dėl kažkokių priežasčių išdavystei neskiriamas 
atskiras straipsnis; ji tik paminima kaip nusikaltimas, „baisesnis 
[net už ereziją], nes kalbama apie tai, kad kas nors bando pakenk- 
ti dieviškajai didenybei“. Toliau lyginama 4 titule, kur „šventva- 
gystei prilygstančiu“ nusikaltimu skelbiama „abejonė... dėl [kara- 
liaus] sprendimų, veiksmų, nutarimų [ir] planų ir dėl to, ar ko 
nors vertas tas [žmogus], kurį pasirinko karalius“. (Tai buvo ka- 
raliaus Rodžerio įstatymas, kurį perėmė jo įpėdiniai.) 

Toliau 1 knygoje kalbama apie nusikaltimus, susijusius su prie- 
varta, nusikaltimus karaliaus pareigūnams ar tokių pareigūnų nu- 
sikaltimus. Labai pabrėžiama, kad nukentėjusieji turi kreiptis į teis- 
mą, 0 ne imtis savigynos. Duodama savigynos teisė, tačiau gintis 
leidžiama tik [užpuolimo] metu ir [užpuolimo] vietoje, o savi- 
gynos būdai turi atitikti užpuolimo būdą. Be to, galima užmušti 
naktinį plėšiką, jei tik užpultasis tuo metu „šaukiasi pagalbos“. 
Kitais atvejais savigynos teisė, „suteikta tautų teisės“, turi būti 
realizuojama teisminiu persekiojimu, ir tai turi padaryti arba nu- 
kentėjęs asmuo, arba viešoji valdžia. 

Draudžiama nešiotis aštrius ginklus (pateikiamas jų sąrašas) 
arba vilkėti šarvinius marškinius, išskyrus pareigūnus, kurie gali 
šitaip apsiginkluoti vykdami į karaliaus teismą arba iš jo, ir mies- 
tiečius, kurie gali nešiotis kalaviją keliaudami savo reikalais už jų 
gyvenamosios vietovės ribų. Asmens sužalojimas uždraustu gin- 
klu baudžiamas rankos nukirtimu. Nužudymas baudžiamas mir- 
timi nukertant galvą, jei žudikas yra riteris ar aukštesnis kilmin- 
gasis, ir pakariant, jei žudikas priklauso žemesniam negu riterių 
luomui. Nepilnamečiai ir pamišėliai yra nepakaltinami. Už prie- 
vartinį žemės ar kitokio nekilnojamojo turto užgrobimą mokama 

pusės pagrobto turto vertės bauda; už kilnojamojo turto užgrobi- 
mą —- pagrobtąjį turtą keturis kartus viršijanti bauda. Asmuo, iš 
perėmusiam tą turtą. 

Asmenys, patyrę nuostolių dėl vagystės, apgavystės ar prie- 
vartos, turi teisę į žalos atlyginimą; jei kaltininkų negalima surasti 
„arba, kaip dažnai nutinka, juos slepia apylinkės gyventojai“, at- 
lyginti žalą privalo „Žmonės, gyvenantys toje apylinkėje, kur bu- 
vo padarytas nusikaltimas“. Šiuo įstatymu iš dalies buvo siekta 
apsaugoti žydus ir saracėnus, „kuriuos, kaip mes manome, krikš- 
čionys šiuo metu per daug persekioja“. Sakoma, kad kankinimas 
gali būti naudojamas kaip išimtinė priemonė gauti informacijai, 
susijusiai su tokius nusikaltimus padariusių asmenų slėpimu (1 kn., 
27 titulas). (Tai vienintelė kodekso Liber Augustalis vieta, kur mi- 
nimas kankinimas.) 

Karaliaus pareigūnai ar teisėjai, iššvaistę valstybės lėšas, bau- 
džiami mirtimi; pareigūnas, nesirūpinantis valstybės turtu, jį pra- 
randantis ar mažinantis, baudžiamas mažesnėmis bausmėmis „ka- 
raliaus gailestingumo nuožiūra“ (1 kn., 36 titulas, karaliaus 
Rodžerio įstatymas). 

Kodekso Liber Augustalis 1 knygoje atsispindėjo tokie svarbūs 
Sicilijos [karalystės] valdymo sistemos bruožai. 

1. Justiciarijams buvo duota jurisdikcija, apimanti bylas, susi- 
jusias su plėšikavimu, stambaus masto vagystėmis, pastatų grio- 
vimu, tyčiniais įžeidimais, vaismedžių ir vynmedžių naikinimu, 
moterų užpuolimu, dvikovomis, išdavyste, aštraus ginklo nešioji- 
musi „ir apskritai su visais nusikaltimais, už kuriuos nuteistas 
asmuo gali būti baudžiamas mirtimi arba sužalojimu“. Be to, jie 
turėjo jurisdikciją civilinių bylų, kuriose būdavo pateikiamas skun- 
das dėl iždininkų, beilifų ar feodalinių senjorų neteisėtų veiksmų, 
vykdant teisingumą. Tačiau tam tikros pačios svarbiausios šio ti- 
po baudžiamosios ir civilinės bylos būdavo sprendžiamos paties 
karaliaus teisme (44 titulas). 

2. Teisėjai turėdavo gauti atlyginimą iš karaliaus teismo ir vyks- 
tant teismo procesui apskritai nieko neturėdavo imti iš bylininkų, 
„išskyrus vienkartinį pavalgymą ir atsigėrimą patiems arba ki- 

tam [asmeniui]“. Tačiau priėmus sprendimą arba šalims susita- 
rus, iš abiejų šalių teisėjai turėdavo gauti trisdešimtąją dalį pinigų 
sumos ar turto, dėl kurio buvo bylinėtasi. Be to, buvo aplinkybių, 
kuriomis vietoje trisdešimtosios dalies ar daugiau nei trisdešimto- 
sios dalies jie turėdavo gauti šimtąją arba šešiasdešimtąją dalį (73 
titulas). 

3. Atlikti advokato vaidmenį karaliaus teisme buvo leidžiama 
tik tiems asmenims, kuriuos išegzaminavo to teismo teisėjai ir ku- 
rių kandidatūroms pritarė karalius. Be to, advokatus turėjo egza- 
minuoti ir jų kandidatūroms pritarti sričių justiciarijai (83 titulas). 

4. Justiciarijai turėjo prisiekti, „kad Dievo ir teisingumo aki- 
vaizdoje jie be apgaulės vykdys teisingumą kiekvienam ieškovui 
ir pasirūpins, kad bylininkai būtų aptarnaujami kaip galima grei- 
čiau“ (46 titulas). Iždininkai ir beilifai turėjo duoti daug detalesnę 
priesaiką (62 titulas). 

5. Visų teismų advokatai (advocati) prieš leidžiant jiems pradė- 
ti veiklą, o po to kiekvienais metais justiciarijų akivaizdoje priva- 
lėjo duoti tokią profesinę priesaiką: „Jie rūpinsis padėti šalims, 
kurias ginti jie imsis, jausdami atsakomybę, būdami teisingi ir be 
jokių gudrybių. Jie nemokys šalių, kaip aiškinti su byla susijusius 
faktus. Jie nepasiduos spaudimui priešingai savo įsitikinimams ir 
nesiims beviltiškų bylų. Jei jie imsis bylų, kurios supainiotos vie- 
nos iš šalių melo ir kurios iš pradžių jiems atrodė teisingos, bet 
vykstant teismo procesui arba dėl faktų ar įstatymo pasirodė esan- 
čios neteisingos, jie nedelsdami nutrauks gynybą... Be to, jie pri- 
sieks nereikalauti padidinti honorarą vykstant teismo procesui ir 
nesudarinės sandorių, susijusių su besibylinėjančia šalimi.“ Už bet 
kokį šios priesaikos pažeidimą buvo mokama „trijų svarų gry- 
niausio aukso“ bauda (84 titulas). 

1 knyga baigiasi keliais potvarkiais, reguliuojančiais teismo pro- 
cesų pradžią, ypač civilinių bylų atveju. Kiekvienas procesas, bau- 
džiamasis ar civilinis, turėdavo prasidėti nuo rašto, vadinamo šau- 
kimo į teismą laišku, kurį ieškovui ar kaltinamajam siųsdavo 
justiciarijus arba beilifas. „Šiuose laiškuose turi būti aiškiai pasa- 
kyta, kam, dėl ko yra pateikiamas ieškinys ir kas jį pateikia, be to, 
kokia yra byla; turi būti nurodytas terminas, iki kurio šaukiamas 

asmuo turi atvykti į teismą pats, jei keliama baudžiamoji byla, ir 
pats arba jam atstovaujantis asmuo, jei keliama civilinė byla. Šau- 
kimas turi būti vienas... ir galutinis atvykimo į teismą terminas 
neturi viršyti trisdešimties dienų... Jei šaukiamas asmuo gyvena 
už karalystės ribų, atvykimo į teismą terminas turi būti šešiasde- 
šimt dienų“ (97 titulas). Jei atsakovo buvimo vieta nežinoma arba 
jei jis slapstosi, šaukimas gali būti nusiųstas ten, kur gyvena jo 
žmona arba artimi giminaičiai. „Bet jei norinčiam įteikti šaukimą 
asmeniui namų durys neatidaromos, mes įsakome šaukimą padėti 
ant namų slenksčio dalyvaujant [kokiam nors pareigūnui arba 
dviem ar trims] liudininkams“ (98 titulas). Po to dėstomi keli po- 
tvarkiai dėl bausmių už neatvykimą į teismą ir nustatytų terminų 
nepaisymą. 

Problemos, kurios buvo keliamos potvarkiuose, susijusiuose su 
teismo proceso pradžia, XII ir XIII a. karališkojo teisingumo nau- 
josioms sistemoms buvo pačios svarbiausios: kaip atvesdinti į teis- 
mą asmenį, vengiantį teismo; kaip adekvačiai pateikti jam kelia- 
mus kaltinimus; kiek laiko duoti abiem šalims, siekiančioms oficialų 
teismo procesą palenkti savo naudai. Ypač stebina kodekse Liber 
Augustalis, sudarytame 1231 m., pateiktų sprendimų modernu- 
mas. Frydrichas toli pralenkė tai, kas tuo metu buvo pasiekta ki- 
tose Europos šalyse. Pavyzdžiui, dėl privalėjimo atvykti į teismą 
gavus šaukimą — Anglijoje prireikė kelių šimtmečių, kol buvo iš- 
spręsta pateisinamų priežasčių („essoins“), dėl kurių nepaisoma 
civilinio ieškinio, problema. Dėl šaukimo į teismą, nurodančio, „ko- 
kiu reikalu“ ir „kokio tipo byla“, - Anglijoje ir Amerikoje tik XIX 
ir XX a. buvo nusikratyta stereotipinių „ieškinio formų“ naštos. 
Dėl šaukimo įteikimo prie namų slenksčio - šiuo atžvilgiu ateina 
į galvą miklūs šaukimų išnešiotojai šiuolaikiniame didmiestyje, 
įsigudrinantys numesti šaukimą prie vengiančio jį paimti ir besi- 
slapstančio atsakovo kojų. 

Liudytojų apklausa ir raštiškų bei kitokių įkalčių nagrinėjimas 
buvo vienintelis įrodymų gavimo būdas civilinėse bylose; tokių 
bylų atveju buvo uždrausta teisminė dvikova arba išmėginimas. 
Apklausos arba kvotos naujumas akivaizdžiai kėlė tam tikrų pro- 
blemų, nes buvo priimtas specialus potvarkis, nukreiptas prieš 

asmenis, „kurie dažnai trukdo teismo posėdžiui savo sujaudintais 
šūksniais“. „Mes įsakome, kad ateityje bylininkai ir kiti [asme- 
nys], dalyvaujantys teismo posėdyje, turi elgtis ramiai ir rodyti 
pagarbą magistratui, skelbiančiam teisę. Tenedrįsta jie reikšti sa- 
vo teisių ar ko nors klausti tol, kol negaus teismo posėdžio pirmi- 
ninko leidimo... Jei kolega advokatas arba kaltinamoji šalis kal- 
bant kitam advokatui prisimins ką nors, kas susiję su teise ar 
faktais, jie turi pašnabždėti jam į ausį tai, ką nori pasakyti... Bet jei 
koks nors [asmuo] per tam tikrą laiką bus triskart perspėtas ant- 
stolio ar teisėjo ir nenutils..., jis turi sumokėti mūsų teismui vieną 
augustalį, jei jis yra valstietis. Jei jis miestietis, tesumoka du. Jei 
riteris — tris, jei baronas - aštuonis, jei grafas — šešiolika. Visi mūsų 
pareigūnai težino, kad jeigu jie kokio nors [asmens] šitaip nenu- 
baus, mes nedvejodami išskaičiuosime visą baudą iš jų pačių tur- 
to.“ „Pagarba teisingumui reikalauja tylos“ (32 titulas). 

1 knyga baigiasi neatvykimo į teismą civilinių bylų atveju klau- 
simu, o 2 knyga prasideda tuo pačiu klausimu baudžiamųjų bylų 
atveju. Toliau pereinama prie apkaltos proceso, kurį, matyt, teis- 
miniu tyrimu pradėdavo aukštojo karaliaus teismo vyresnysis jus- 
ticiarijus arba sričių teismų justiciarijai; toks tyrimas būdavo 
atliekamas, kai būdavo kaltinami arba įtariami tam tikri asme- 
nys. Jį palengvindavo tai, kad karaliaus teismo archyvuose būda- 
vo saugomi vardai tų, kurie buvo ekskomunikuoti, ištremti ar ki- 
taip blogai pagarsėję, taip pat jų sūnų vardai (5 titulas). Apgavystė 
arba sukčiavimas teismo procese, vadinti apkalbomis (calumny), 
būdavo baudžiami kaip nusikaltimas; „teisėjai... privalo... kaltin- 
tojams arba skundikams, pagautiems atvirai meluojant, priteisti 
tokią pačią bausmę, kokia buvo paskirta kaltinamajam sutinka- 
mai su nusikaltimo pobūdžiu ir priešininko reikalavimu, jei nusi- 
kaltimas buvo įrodytas“ (14 titulas). 

Jei civilinis arba baudžiamasis procesas buvo pradėtas, ieško- 
vas arba atsakovas „asmeniškai arba per savo advokatą, arba raš- 
tiškai tą pačią dieną arba vėliausiai kitą dieną turi pateikti viską, 
kas įrodo arba paremia jo tvirtinimus... Atsakovas... per tą patį 
laiką... privalo... raštiškai... arba per savo advokatą pateikti visus 
faktinius gynybos argumentus“ (24 titulas). Po to bylininkus turė- 

jo apklausti teisėjas, kuris galėjo savo nuožiūra iš apklausiamo 
asmens pareikalauti „duoti šventą priesaiką priklausomai nuo as- 
mens statuso, bylos pobūdžio arba įtardamas, kad kvočiamasis 
meluoja“ (31 titulas). 

Ordalijų teismas buvo visiškai panaikintas (31 titulas). Dvi- 
kova pagrįstas teismas buvo panaikintas iš dalies, išskyrus nedau- 
gelį bylų (32 titulas), susijusių su ypač įžūliomis išdavystėmis, 
slaptu nužudymu ir nunuodijimu (33 titulas). Baudžiamajam kal- 
tinimųi įrodyti reikalingų liudytojų skaičius buvo toks: jei kaltina- 
masis buvo grafas, reikėjo, kad paliudytų du grafai arba keturi 
baronai, arba aštuoni riteriai, arba šešiolika miestiečių; jei kaltina- 
masis buvo baronas, reikėjo, kad paliudytų du baronai arba keturi 
riteriai, arba aštuoni miestiečiai ir t. t. (33 titulas). 

2 knyga baigiasi potvarkiu, kurio pavadinimas — „Kaip turi 
būti pateikiami įrodymai apeliacijų atveju“. Pirmieji žodžiai to- 
kie: „Mes norime užkirsti kelią teisininkų nesutarimams“. Potvar- 
kio esmė ta, kad įrodymas negali būti pateiktas apeliacine tvarka, 
jei tai nėra naujas įrodymas, kurio apeliuojanti šalis negalėjo pa- 
teikti teismui. 

3 knygos pradžioje aiškinamas karaliaus ir feodalinės nuosa- 
vybės santykis. Nereikia net sakyti, kad karalius labai apribojo 
feodalinę nuosavybę. Frydrichas uždraudė bet kokiam grafui, ba- 
ronui, riteriui ar kokiam nors kitam asmeniui, turėjusiam baroniją 
ar leną ir buvusiam tiesioginiu karūnos vasalu, tuoktis be kara- 
liaus leidimo arba apvesdinti sūnų ar išleisti už vyro dukterį, per- 
leidžiant kokį nors kilnojamąjį ar nekilnojamąjį turtą, „nepaisant 
priešingo papročio, kurio, kaip sakoma, turi būti laikomasi kai 
kuriose karalystės srityse“ (23 titulas). Be to, jis nurodė, kad „jei 
grafas arba baronas numirė, jo sūnūs ar anūkai tenedrįsta reika- 
lauti Žmonių (t. y. mirusiojo vasalų) priesaikos, kol jie, pagal pa- 
protį, negaus mūsų didenybės leidimo ar potvarkio duoti tokias 
priesaikas“, nes priešingu atveju bus baudžiami konfiskuojant gra- 
fystę ar baroniją ir feodą su visu likusiu kilnojamuoju ir nekilno- 
jamuoju turtu (24 titulas). 

Paskutinieji maždaug 50 kodekso Liber Augustalis 3 knygos po- 
tvarkių aptaria įvairiausius klausimus, kurių daugelis yra labai 
įdomūs. 

1. Kad būtų išsaugotas švarus oras, buvo nustatyta, jog mirkyti 
vandenyje linus ar kanapes draudžiama mylios atstumu nuo bet 
kokio miesto ar šalia pilies; jog mirusieji, kurių palaikai nesupilti 
į urnas, turi būti laidojami tam tikrame gylyje; kad lavonai ir šiukš- 
lės turi būti išmetamos ne arčiau kaip ketvirtis mylios už apylin- 
kės ribų arba į jūrą ar upę (48 titulas). 

2. Iš amatininkų buvo reikalaujama daryti gaminius, tinkamus 
vartoti; mėsos ir žuvies pardavėjams buvo uždrausta pardavinėti 
sugedusią mėsą ar Žuvį; tavernų savininkams ir vyno pardavė- 
jams buvo draudžiama pardavinėti praskiestą vyną už gryną; nie- 
kam nebuvo leidžiama apdoroti aukso ar sidabro, kurio svare ne- 
buvo tam tikros nustatytos gryno aukso ir gryno sidabro dalies. Be 
to, buvo sukurta tokio tipo apgaulių atskleidimo procedūra ir de- 
talizuota sistema bausmių už pakartotinius pažeidimus, prade- 
dant bauda už pirmąjį nusižengimą (arba plakimu, jei amatinin- 
kas ar pirklys buvo neturtingas ir negalėjo sumokėti baudos), 
rankos nukirtimu už antrąjį ir baigiant „mirtimi ant šakių“ už 
trečiąjį pažeidimą; tos pačios bausmės buvo skiriamos pareigū- 
nams, slėpusiems tokias apgavystes dėl to, kad kas nors juos įkal- 
bėjo ar davė kyšį (49 titulas). 

3. Pirkliams visoje karalystėje buvo nustatyta suvienodinta svo- 
rių ir matų sistema (50, 51 titulai). 

4. Baudos pirkliams, pardavinėjusiems sugedusias ar draudžia- 
mas prekes arba falsifikavusiems matus ar svorius, buvo dvigubi- 
namos, jei jie apgaudinėdavo svetimšalius (52 titulas). 

5. Asmenys, gaminantys meilės gėrimus arba žalingus viralus, 
išvarančius velnią, buvo baudžiami mirtimi, jei juos vartoję žmo- 
nės mirdavo arba išprotėdavo; o jei jų sveikatai nebūdavo pa- 
kenkta, kaltininkai vis tiek būdavo baudžiami turto konfiskavimu 
arba įkalinimu metams. Frydrichas pridūrė: „Nors žinantiems tie- 
są ir daiktų prigimtį gali pasirodyti kvaila..., kad Žmonių protą 
maistas ar gėrimas gali paskatinti mylėti ar neapkęsti, jei polinkio 
į šitokius dalykus nesužadina liguisti vaizdiniai, vis dėlto mes ne- 

norime palikti nenubaustų įžūlių kėslų, kai bent jau buvo trokšta- 
ma pakenkti kitiems, net jei to padaryti nepavyko“ (73 titulas). 


Anglija 


911 m. Rolonas (Rolfas) Normanas ir jo bendrininkai nustojo 
puldinėti frankų pajūrį ir, palaiminus imperatoriui, apsigyveno 
Senos žemupyje. Po šimtmečio normanai, perėmę frankų institu- 
tus, be kita ko, frankų teisę ir kalbą, pasirodė esą gabūs kariai, 
talentingi diplomatai ir valstybės valdymo meno meistrai. 1047 m. 
aštuoniolikmetis Vilhelmas, Normandijos kunigaikštis, tiesioginis 
Rolono palikuonis, pradėjo savo karinę ir politinę karjerą, jį pada- 
riusią vienu iš dviejų ar trijų galingiausių Europos valdovų. Pir- 
mieji metai praėjo kariaujant su vidaus ir išorės priešais, be kitų, 
su Anžu grafu ir Prancūzijos karaliumi. Tuo metu Vilhelmą rėmė 
Anglijos karalius Eduardas Išpažinėjas, kuris 1051 m., būdamas 
bevaikis, atrodo, paskyrė Vilhelmą savo įpėdiniu. 1066 m. mirus 
Eduardui, Vilhelmas, tuo metu sustiprinęs savo valdžią Norman- 
dijoje ir prie savo valdų prijungęs Bretanės ir Meno grafystes, iš- 
silaipino Anglijos pakrantėje su 7 tūkstančiais karių, tarp kurių 
buvo apie tūkstantį patyrusių raitelių (daugelis su savo žirgais) ir 
sumušė savo varžovą, pretendentą į Anglijos sostą Haroldą, God- 
vino sūnų. 

Normanų Anglijos užkariavimas nebuvo nesusijęs su tuo pa- 
čiu metu normanų įvykdytu pietų Italijos užkariavimu. Pirmiau- 
sia, normanai turėjo stiprų nacionalinio bendrumo jausmą. Kad ir 
kur jie būtų gyvenę, jie niekada neužmiršdavo, kad yra normanai. 
Pasakojama, kad hercogas Vilhelmas Heistingso mūšyje drąsino 
savo karius, primindamas jiems jų gentainių žygdarbius Apulijo- 
je, Kalabrijoje ir Sicilijoje. Galimas daiktas, kad dar svarbesnis bu- 
vo jiems būdingas bendros misijos jausmas. Ir į Angliją, ir į Italiją 
normanai atėjo kaip kryžiuočiai, kaip tikratikiai, apsišaukėliai 
„Kristaus kariai“. Kaip ir Roberas Žiskaras bei didysis grafas Ro- 
džeris, Vilhelmas buvo Kliuni reformos šalininkas, o todėl - dva- 
sininkų santuokos, bažnytinių pareigų pirkimo ir pardavimo ir 
baronų viešpatavimo dvasininkams priešininkas. Dėl tos pačios 

priežasties normanai buvo karaliaus valdžios šventumo - impe- 
ratoriaus ar karaliaus kaip vyriausiojo kunigo, savo valdų bažny- 
čios galvos - šalininkai. Dėl to iš pradžių jie susipriešino su popie- 
žiais, bet vėliau sudarė sąjungą su tais popiežiais, kurie rėmė Kliuni 
reformą ir tik ką pradėjo ją kreipti dvasininkų laisvės nuo „pasau- 
lietinės“ kontrolės kryptimi. 1060-1080 m. popiežiai sveikino nor- 
manų valdovų reformatorišką užsidegimą ir siekė jų politinės pa- 
ramos būsimojoje kovoje su imperatoriumi. Kaip popiežius 
Mikalojus II 1059 m. iš anksto palaimino Ričardo ir Robero Žiska- 
ro užkariavimus, taip popiežius Aleksandras II 1066 m. iš anksto 
palaimino Vilhelmo Anglijos užkariavimą, jį pavadinęs kryžiaus 
žygiu, kurio tikslas —- reformuoti sugedusias Anglijos bažnyčias*!. 

Po kelerių metų popiežius Grigalius VII pabandė įtikinti An- 
glijos ir pietų Italijos valdovus normanus pripažinti jo pretenzijas 
į bažnyčios viršenybę, išreikštas 1075 m. Dictatus Papae. Tačiau 
normanai mandagiai atsisakė, o jis negalėjo jiems daryti didesnio 
spaudimo. Savo karalystėse jie ir toliau visiškai kontroliavo dva- 
sininkiją. Vilhelmas Užkariautojas — kaip ir Roberas Žiskaras bei 
Rodžeris —- savo vyskupus skirdavo pats, nesitardamas su Roma. 
Visus Anglijos vyskupus, išskyrus du, jis pakeitė normanų kilmės 
ar auklėjimo žmonėmis. (Jo Kenterberio arkivyskupas, didysis Lan- 
frankas, buvo italų kilmės, kaip ir Lanfranko įpėdinis Anzelmas, 
bet abu dešimtmečiais turėjo svarbias pareigas Normandijoje, o 
po to Vilhelmo I ir jo sūnaus Vilhelmo II buvo pakviesti į Angliją.) 
Vilhelmas Užkariautojas irgi nedvejodamas leido bažnytinius įsta- 
tymus, saistančius Anglijos ir Normandijos bažnyčią. 

Taigi Anglijos karalių normanų cezaropapistiniai polinkiai iš 
esmės nesiskyrė nuo panašių pietų Italijos karalių normanų polin- 
kių. Vilhelmas II (Vilhelmas Rufas) Anglas - Normandija atiteko 
jo broliui Robertui po Vilhelmo Užkariautojo mirties, - valdęs nuo 
1087 iki 1100 metų, be jokių skrupulų pažeidinėjo bažnyčios tei- 
ses, ir jeigu ne Anzelmo parama, 1098 m. būtų buvęs ekskomuni- 
kuotas. Tačiau net tirono prigimtį turėjęs Vilhemas II niekada ne- 
siekė tapti popiežiaus legatu, tuo tarpu grafas Rodžeris ne tik siekė 
šių pareigų, bet ir gavo jas visiems laikams — sau ir savo įpėdi- 
niams“. Anglijos ir Normandijos valdovai normanai, nors per pir- 

mąsias dvi kartas po užkariavimo jie visiškai valdė bažnyčią, tu- 
rėjo skaitytis — ne taip, kaip Sicilijoje - su tuo, kad daug Anglijos 
ir Normandijos gyventojų rėmė popiežiaus partiją; be to, kad ka- 
ralius išsaugotų iškilių normanų vadų ir anglosaksų, sudariusių 
ne tik didžiąją žemesniųjų Anglijos klasių, bet ir tam tikrą aukš- 
tesniųjų klasių dalį, paramą, jis turėjo šiek tiek nusileisti „bažny- 
čios laisvės“ naudai. 

Toks skirtingas požiūris į leistinas karaliaus viešpatavimo baž- 
nyčiai ribas Anglijoje ir Normandijoje buvo svarbus ateičiai. Kaip 
tik jis lėmė faktinį civilinės valdžios krachą valdant Vilhelmo Už- 
kariautojo anūkui Steponui (1135-1154) ir galiausiai atvedė prie 
lemtingo Stepono įpėdinio Henriko II (1154-1189) ir arkivyskupo 
Becketo susidūrimo. 

Be abejonės, sociokultūriniai ir politiniai Anglijos ir Norman- 
dijos, viena vertus, ir pietų Italijos, kita vertus, skirtumai, turint 
galvoje graikiškas, bizantiškas ir islamiškas pietų Italijos gyvento- 
jų istorines tradicijas, padeda paaiškinti dviejų šalių bažnyčių si- 
tuacijos skirtumus, ypač Sicilijos bažnyčios nesugebėjimą sukilti 
prieš grafo Rodžerio I (mirusio 1105 m.), karaliaus Rodžerio II 
(mirusio 1154 m.) ir jų įpėdinių tironišką valdymą. 

Nepaisant to, Anglijos ir Normandijos bažnyčios teisinė padė- 
tis po 1066 m. buvo šiek tiek panaši į normanų Sicilijos karalystės 
bažnyčios padėtį. Kaip ir Rodžeris, Vilhelmas savo karalystėje pats 
skirdavo vyskupus ir juos kontroliuodavo. 1067 m. dekretu jis pa- 
skelbė, kad Anglijos karalius ir Normandijos kunigaikštis turi tei- 
sę spręsti, ar Anglijos ir Normandijos bažnyčia privalo pripažinti 
popiežių, kad joks jo karalystėje sušauktas bažnyčios susirinkimas 
be jo sutikimo negali kurti kanonų teisės ir kad karalius turi veto 
teisę bažnytinių bausmių, skiriamų jo baronams ir pareigūnams, 
atžvilgiu“. Bažnytinius teismus Vilhelmas atskyrė nuo pasaulieti- 
nių teismų; jo 1072 m. potvarkiu dvasines bylas turėjo nagrinėti 
vyskupai ir arkidiakonai savo teismuose „pagal kanonus ir vys- 
kupų įstatymus“**. Šis atskyrimas, Rodžerio I įgyvendintas ir Sici- 
lijoje, sustiprino bažnytinius teismus vietinių įtakų, bet ne kara- 
liaus atžvilgiu; karalius išsaugojo savo aukščiausiąją valdžią ir 
patiems bažnytiniams teismams. Ir Vilhelmas Užkariautojas, ir jo 

sūnus Vilhelmas Rufas priešinosi popiežiaus Grigaliaus VII ir jo 
įpėdinių pastangoms įtvirtinti popiežiaus viršenybę Anglijos ir Nor- 
mandijos dvasininkijai. Vilhelmas Rufas pademonstravo savo pa- 
nieką [popiežiams], Kenterberio arkivyskupo pareigas laikydamas 
neužimtas ketverius metus po Lanfranko mirties, ir karūna tuo 
metu galėjo savintis arkivyskupijos pajamas. 

Tačiau kai Wilhelmo Rufo brolis Henrikas I 1100 m. užėmė 
Anglijos sostą, popiežiai buvo pakankamai stiprūs ir sugebėjo iš 
karaliaus Henriko išsireikalauti esminių nuolaidų skiriant parei- 
gybes dvasininkams. Savo ruožtu popiežius padėjo Henrikui atsi- 
kariauti Normandiją iš savo brolio Roberto. Beko konkordatas (Nor- 
mandijoje), sudarytas 1107 m., užbėgo už akių 1122 m. Vormso 
konkordatui, atimdamas iš karaliaus ir perduodamas popiežiui 
galią įteikti vyskupams ir abatams jų pareigybių insignijas - Žiedą 
ir lazdą — ištariant žodžius „Priimk bažnyčią!“ Kaip 1122 m. im- 
peratorius, karalius Henrikas I sutiko leisti Normandijos ir Angli- 
jos bažnyčiai laisvai rinkti vyskupus ir abatus, bet pasiliko teisę 
pats dalyvauti šiuose rinkimuose ir šitaip įsikišti tuo atveju, kai 
rinkimai būdavo ginčytini. Negana to, kaip vėliau Vokietijoje, An- 
glijoje ir Normandijoje bažnyčia negalėjo pašventinti vyskupų ir 
abatų tol, kol karalius savo skeptru nesuteikdavo jiems „regalijų“, 
savo ruožtu gaudamas jų ištikimybės priesaiką (homage and fe- 
alty)?. 

Šios karaliaus nuolaidos skiriant vyskupus ir abatus tuo metu 
esmingai nepalietė kitų Henriko I įgaliojimų Anglijos ir Norman- 
dijos bažnyčios atžvilgiu. Tik vadinamosios Stepono anarchijos 
metu popiežiaus partija Anglijoje ir Normandijoje gerokai įtvirti- 
no savo prestižą ir valdžią, ir tik po to, valdant Henrikui II — ir 
ypač po kankiniškos Becketo mirties, - Anglijos ir Normandijos 
bažnyčiai pavyko pasiekti didelę laisvę nuo karaliaus ir hercogų 
viešpatavimo. Žinoma, ši laisvė nebuvo tokia didelė, kokios norė- 
jo popiežiaus partija; tačiau šitokia nepriklausomybė buvo dides- 
nė už tą, kurią bažnyčia XII ir XIII a. turėjo daugumoje kitų Eu- 
ropos šalių, ir, žinoma, daug didesnė negu Sicilijoje?. 

Anglijos ir Normandijos bažnyčios laisvė paradoksaliai skati- 
no karališkųjų valdžios ir teisės institucijų augimą. Iš dalies tai 

lėmė bažnytinės ir pasaulietinės valdžių dualizmo teorija, pagal 
kurią pasaulietiniai valdovai buvo atsakingi už taikos palaikymą 
ir teisingumo vykdymą savo valdose. O iš dalies tai lėmė kara- 
liaus varžybos su bažnytine valstybe ir jos pamėgdžiojimas. Todėl 
Anglija ir Normandija buvo XI a. pabaigos ir XII a. pradžios po- 
litija, kurioje bažnyčia buvo labiausiai nepriklausoma nuo kara- 
liaus kontrolės ir labiausiai priklausė nuo popiežių valdžios; be to, 
tai buvo ta politija, kurioje egzistavo labai išvystyta karaliaus val- 
džios ir karališkosios teisės sistema, beveik tokia pat išvystyta, 
kaip Sicilijoje. Tiesą sakant, kaip tik valdant Henrikui II buvo pa- 
dėti moderniosios anglų karališkosios teisės (anglų bendrosios tei- 
sės) sistemos pamatai. Tai buvo sistema, kuri egzistavo ir vystėsi 
mažių mažiausiai iki XVI ir XVII a. 


Henriko II asmenybė 


Kaip ir jo gentainis normanas Sicilijos karalius Rodžeris, Hen- 
rikas Plantagenetas pasižymėjo didingais asmeniniais bruožais, 
leidusiais jam atsiliepti į didįjį jo epochos iššūkį. Jis pasižymėjo ir 
tokiais bruožais, kurie ypač tiko kurti darniai karališkosios teisės 
sistemai“. 

Nors kai Henrikas tapo Anglijos karaliumi, jam buvo tik 21 
metai, jis jau buvo padaręs labai sėkmingą politinę ir karinę kar- 
jerą. Jo tėvas buvo Žofrua, Anžu grafas; jo motina buvo impera- 
torienė Matilda, Vilhelmo Užkariautojo anūkė ir Anglijos kara- 
liaus bei Normandijos kunigaikščio Henriko I duktė. Anksti mirus 
tėvui (1151 m.), Henrikas paveldėjo Anžu ir Meną, 0 iš motinos — 
Normandiją. Kitais metais jis vedė Eleonorą Akvitanietę, išsisky- 
rusią Prancūzijos karaliaus Liudviko VII žmoną, ir šios santuokos 
dėka gavo ne tik Akvitaniją, bet ir Puatu. 1153 m. jis įsiveržė į 
Angliją ir privertė savo pusbrolį Steponą padaryti jį savo įpėdi- 
niu. 1154 m. Steponas kaip tik laiku numirė ir paliko Henrikui 
Anglijos sostą. 

Henrikas II buvo nepaprastos energijos žmogus. Jis pagarsėjo 
savo fizine jėga. Jo amžininkas kronikininkas Walteris Mapas ra- 
šė, kad „jis visada būdavo kelyje, įveikdavo neįtikėtinai didelius 

nuotolius... [jis buvo] puikus medžioklinių šunų ir sakalų žinovas, 
aistringai atsidavęs šiam tuščiam užsiėmimui: nuolat budrus ir 
nuolat dirbantis. Kai jį kamuodavo meilės aistros, jis keikdavo 
savo kūną, kurio nenuramindavo ir nesutramdydavo nei sunkus 
darbas, nei susilaikymas. Nuo to laiko jo nuolatines pastangas mes 
aiškindavome ne jo charakterio nepastovumu, o baime nutukti.“* 
Be to, jis trokšte troško politinės valdžios ir už savo šalies ribų, ir 
namuose. Jis vedė savo feodalines armijas per Angliją, Normandi- 
ją į Airiją ir Prancūzijos sritis iki pat Pirėnų kalnų, nuolat pa- 
jungdamas naujus vasalus, griaudamas neteisėtai pastatytas pilis, 
rinkdamas duokles, priderančias jam kaip feodaliniam senjorui. 

Nėra žinoma, kodėl ir kaip jis pradėjo labai domėtis teise, bet 
esama daug duomenų, rodančių, kad teisės klausimais jis nebuvo 
tik mėgėjas. Pasakojama, kad jis atsikeldavo labai anksti kiekvie- 
ną rytą ir su savo tarnais peržvelgdavo einamuosius reikalus; kad 
jis būdavo pasirengęs įsikišti į bylas, kurias nagrinėjo jo teisinin- 
kai, ir apskritai galėdavo savo vicekanclerį pamokyti, kaip per- 
duodama nekilnojamojo turto nuosavybė; kad jis labai sparčiai 
keliaudavo po savo karalystę ir spręsdavo teismo bylas provinci- 
jose. Mapas perduoda tokią Henriko papasakotą istoriją: „Kartą, 
kai aš išgirdau glaustą ir teisingą sprendimą, priimtą prieš turtin- 
gą Žmogų vargšo naudai, aš pasakiau lordui Ranulfui [Glanvil- 
liui], justiciarijui: „Nors sprendimą vargšo naudai buvo galima 
atidėti pasinaudojant įvairiausiomis vingrybėmis, jis buvo priim- 
tas teisingai ir greitai“. „Žinoma, - atsakė Ranulfas, - čia mes 
sprendžiame bylas daug greičiau negu jūsų vyskupai savo bažny- 
čiose.“ „Na, taip, - pasakiau aš, - bet jeigu jūsų karalius būtų taip 
toli nuo jūsų, kaip popiežius nuo savo vyskupų, aš manau, kad jūs 
būtumėte tokie pat lėti kaip ir jie.“ 

Henrikas jokiu būdu nebuvo toks prieinamas kiekvienam, koks 
jis buvo Mapui. Karališkosios teisės įvedimas Anglijoje iš dalies 
priklausė nuo to, kad iš jos praturtėdavo karaliaus valdininkai — 
ne tik baronų ir bažnytininkų, bet ir visų gyventojų sąskaita. Ra- 
dulfas Nigeris, pavydėjęs Henrikui, pasakė, jog nebuvo tokių me- 
tų, kad karalius nekamuotų šalies naujais įstatymais. Vienas iš jo 
nepopuliariausių veiksmų buvo tas, kad jis vėl įvedė senus ir griež- 

tus miško įstatymus, o tai buvo siejama su jo troškimu patenkinti 
savo medžioklės aistrą. 

Galiausiai kyla klausimas, kaip Henrikas suvokė savo, kaip įsta- 
tymų leidėjo, vaidmenį. Be abejonės, jis nemanė, kad diegia 
naujoves, bet veikiau - kad saugo praeities paveldą nuo naujų 
tį, Henrikas žinojo, kad, saugodamas praeitį, jis ją keičia iš pama- 
tų. Daugelis teisės mechanizmų, kurie anksčiau buvo išimtiniai ir 
proginiai, tapo norma ir taisykle. Ankstesni teisiniai institutai bu- 
vo peržiūrimi ir pertvarkomi taip, kad būtų sukurta nauja darni 
jų visuma. Pasak žymaus anglų teisės istoriko, tai buvo „šuolis į 
priekį“. Buvo įsuktas skriemulys, „sukūręs anglų bendrąją teisę“. 
Kad ir kaip Henriko II istorijos samprata skirtųsi nuo dabartinės, 
jis, be abejonės, žinojo, kad tai, ką jis daro, yra svarbu ir, tiesą 
sakant, turi epochinę reikšmę. 


Anglijos valstybė 


Kai 1154 m. Henrikas II gavo sostą, politiniu požiūriu Anglija 
buvo suskirstyta į vietinius ir feodalinius junginius, kaip ir iki 
normanų užkariavimo. Vietiniai junginiai buvo kaimai (vills), kai- 
mų grupės (vadinamosios šimtinės (hundreds)), grafystės (shires) 
ir miestai. Kiekvieną šimtinę ir kiekvieną grafystę valdė visos liau- 
dies arba visų laisvų Žmonių susirinkimas, vadinamasis šimtinės 
arba grafystės teismas. Feodaliniai junginiai buvo dvarai, kuriuos 
valdė feodaliniai senjorai. Po normanų užkariavimo apie pusę šim- 
tinių teismų tapo pavaldūs feodaliniams senjorams ir faktiškai 
tapo dvaro teismais. 

Dvaro senjorai patys buvo pavaldūs aukštesniems senjorams, 
buvo jų vasalai, ir juos galėdavo teisti „senjorų teismai“; savo 
ruožtu aukščiausieji senjorai buvo pavaldūs aukščiausiajam sen- 
jorui, karaliui, ir buvo jo vasalai. Vilhelmas Užkariautojas visą 
Anglijos žemę faktiškai atidavė savo tiesioginiams vasalams kaip 
feodus su ta sąlyga, kad jie parūpins jam apie 5 tūkstančių raitų 
riterių armiją; savo ruožtu didesnę savo žemės dalį jie išnuomojo 
kaip subfeodus su ta sąlyga, kad kiekvienas subvasalas pristatys 

tam tikrą skaičių riterių. Kiekvienas riteris turėjo tarnauti ketu- 
riasdešimt dienų per metus savo sąskaita. Pareiga parūpinti rite- 
rių buvo susijusi su tuo, kad jiems būdavo skiriama žemė, todėl 
buvo sakoma, kad žemės turėjimas susijęs su riterio tarnyba. Že- 
mės valda, arba „lenas“ (feod, feud, fief), negalėjo būti padalyta 
taip, kad aukštesnis senjoras prarastų jam tarnaujantį riterį ir ki- 
tas feodalines prievoles („feodalinės žemėvaldos įsipareigojimus“ 
(incidents of tenure“))?!. 

Labai sudėtingas karaliaus valdžios pobūdis lėmė ir tai, kad 
feodalinėje sistemoje atsirado dar vienas bruožas. 1066-1154 m. 
tarpsnyje karaliaus teismas (curia regis) buvo ne tik tiesioginių 
karaliaus vasalų feodalinis susirinkimas; jame dalyvavo ir kara- 
liaus pareigūnai, karalystės teritorijoje tvarkę karūnos reikalus. 
Karalius skirdavo vadinamąjį justiciarijų arba kitą pareigūną, jam 
atstovavusį sprendžiant visus klausimus ir jam nesant ėjusį re- 
gento pareigas, o tai būdavo dažnai, nes, tiesą sakant, dauguma 
Anglijos ir Normandijos karalių didesnę dalį laiko gyvendavo ne 
Anglijoje, o Normandijoje. Kancleris, pavaldus justiciarijui, vado- 
vavo karaliaus sekretoriams. Iždo baronai padėdavo tvarkyti ka- 
raliaus finansinius ir teisinius reikalus. O kadangi karalius turėjo 
palaikyti taiką karalystėje ir prižiūrėti teisėtvarką, buvo sukurtas 
administracinis mechanizmas spręsti ne tik karaliaus ir jo vasalų, 
bet ir karaliaus valdinių ginčams. Kaip ir anglosaksų laikais, ka- 
ralius deleguodavo vietiniams magnatams teisę pirmininkauti gra- 
fysčių teismams (tai buvo grafysčių valdytojai, arba šerifai). Be to, 
vietiniams magnatams karalius siųsdavo vykdomuosius potvar- 
kius, antspauduotus raštus, paprastai įsakydamas ištaisyti kokią 
nors neteisybę, patraukusią jo dėmesį. 

Tačiau iki Henriko II šios institucijos - iždas, kanceliarija, jus- 
ticiarijaus departamentas ir kitos —- egzistavo tik užuomazgų pa- 
vidalu. Vilhelmas Užkariautojas ir jo įpėdiniai labai sustiprino cen- 
trinę karaliaus valdžią, kuri reiškėsi iš viršaus į apačią, per vasalus 
ir subvasalus pasiekdavo kaimus ir dvarus, nors karaliaus valdžios 
ir karališkosios teisės sistema iš esmės vis dar buvo grindžiama 
asmenine dvariškių vykdoma kontrole ir feodaline ištikimybe. Gal- 
būt išskyrus tik iždą, nebuvo autonomiškos vyriausybinių depar- 

tamentų sistemos, tokios, kokia egzistavo Rodžerio II Italijos ka- 
ralystėje; nebuvo nuolatinių administracinių, teisminių ir įstaty- 
mų leidybos įstaigų, galinčių veikti savarankiškai ir turinčių galią 
spręsti feodalines ir vietines problemas. Tam tikrais atvejais, kai 
būdavo grubiai pažeidžiamas teisingumas arba kai bylos būdavo 
susijusios su karūnos nuosavybe, išdavyste ir kai kuriais kitais 
klausimais, karališkasis teisingumas galėjo pasiekti kiekvieną žmo- 
gų, tačiau tai buvo išskirtinis, o ne reguliarus profesionalus teisin- 
gumas, vykdomas nuolatinių teismų. 

Dėl ginčų teisminio sprendimo, tai iki Henriko II karaliavimo 
nebuvo profesionalių teismų, nagrinėjančių bylas pagal šaukimus 
į teismą. Teisybė, pirmaisiais XII a. dešimtmečiais Henrikas I siųs- 
davo apie pusę tuzino justiciarijų į įvairias karalystės sritis spręsti 
teismo bylų, ir visai įmanoma, kad bent jau kai kurie iš šių žmo- 
nių turėjo profesinį teisinį išsimokslinimą, buvo susipažinę su be- 
siformuojančia kanonų teise, o galimas daiktas, net studijavę ro- 
mėnų teisę Bolonijoje. Tačiau jų, kaip justiciarijų, uždavinys buvo 
spręsti ne tik teisminius klausimus, bet tvarkyti ir kitus valdymo 
reikalus, kurie galėjo rūpėti karaliui. Jie nereguliariai būdavo siun- 
čiami [į įvairias karalystės sritis] kaip karaliaus atstovai, įgalioti 
tvarkyti bendro pobūdžio administracinius reikalus, o kartu išklau- 
syti ginčus ir juos spręsti. Negana to, dauguma baudžiamųjų ir 
civilinių bylų priklausė ne karaliaus, o vietinei arba feodalo juris- 
dikcijai; karūna įsikišdavo tik tada, kai būdavo tiesiogiai paliesti 
jos interesai arba kai būdavo „suniekintas teisingumas“ (denial of 
justice), t. y. kai kuri nors šalis kreipdavosi prašydama karaliaus 
malonės, nes vietinis ar feodalo teismas nesugebėjo išspręsti bylos. 

Tai, jog neegzistavo reguliari, nuolatinė ir profesionali karališ- 
koji teisena, buvo susiję su tuo, kad nebuvo karaliaus valdžios 
kaip reguliarios įstatymų leidžiamosios institucijos koncepcijos. 
Negalima neigti, kad karaliai laikas nuo laiko leisdavo įstatymus, 
paprastai gaudami vyskupų, baronų ir kitų galingų asmenų prita- 
rimą. Tačiau pirmųjų keturių Anglijos ir Normandijos karalių, val- 
džiusių 1066-1154 m., išleistus įstatymus tikriausiai galėtume su- 
rašyti į vieną puslapį. Mums žinomi tik keli įstatymai, išleisti 
Vilhelmo Užkariautojo; nė vieno įstatymo neišliko iš jo sūnaus 

Vilhelmo Rufo karaliavimo laikų; minimi tik penki įstatymai, iš- 
leisti per 35 Henriko I karaliavimo metus; 19 metų trukęs Stepono 
karaliavimo tarpsnis nepaliko jokių karališkosios įstatymų leidy- 
bos pėdsakų. Akivaizdu, jog Anglijos karaliai iki Henriko II nema- 
nė, kad reguliariai leisti naujus įstatymus yra viena iš jų pareigų. 
Stepono karaliavimo laikų sukrėtimai aiškiai rodo, jog Anglijos ir 
Normandijos karalių valdžia neturėjo teisinių institutų, reikalin- 
gų tam, kad taika Anglijoje būtų ilgalaikė. Šalis buvo siaubiama 
prievartos ir betvarkės, o ypač privačių asmenų karų dėl žemės. 
Šioje chaotiškoje situacijoje užvirė kova dėl dvasininkijos - vado- 
vaujamos popiežiaus — nepriklausomybės nuo pasaulietinių val- 
džių. Iki Stepono valdę trys stiprūs karaliai sugebėjo pažaboti šias 
skaldančias jėgas. O silpnesnis karalius buvo bejėgis valdyti šią 
situaciją. Tačiau Stepono bejėgystę lėmė ne tik jo asmeninis sil- 
pnumas. Ją lėmė ir anglų-normanų valdymo sistemos trūkumai; 
vyraujant šiai sistemai, karalius ir jo vyriausiasis pavaduotojas 
(chief lieutenant) nuolat turėdavo su savo armija Žygiuoti per ša- 
lį, kad palaikytų taiką tarp savo vasalų ir subvasalų ir kiek galėdami 
apsaugotų vietinius gyventojus nuo jų feodalinių senjorų prie- 
spaudos. 

Kaip tik tokiomis istorinėmis aplinkybėmis, kai civilinė betvar- 
kė pasiekė viršūnę, sostą užėmė Henrikas II, pasiryžęs ne tik įveikti 
anarchiją ir prievartą, įvesti teisės valdžią ir tvarką, bet ir siekęs 
tai padaryti remdamasis politiniais bei teisiniais institutais, kurių 
būtinumą jo pirmtakai Anglijoje ir Normandijoje tik nujautė. Ži- 
noma, Henrikas ir jo patarėjai šiomis nuojautomis rėmėsi. Likda- 
mi ištikimi normanų valdymo tradicijai, jie, kiek įmanoma, išsau- 
gojo senus papročius, atsižvelgdami į naujas reikmes ir naują 
politiką. Henriko tėvas Žofrua Anžu, nors ir ne normanas, sūnų 
išauklėjo kaip tik tokia dvasia, jam įteigdamas mintį, kad Anžu ir 
Normandijos papročių negalima perkelti į Angliją arba Anglijos 
papročių - į Anžu ir Normandiją“. Anglosaksų ir anglų-normanų 
ankstesnius institutus Henrikas stengėsi panaudoti visur, kur tai 
buvo naudinga. Nepaisant to, Henriko II karaliavimo skiriamasis 
bruožas buvo ne praeities perėmimas, o institutų atnaujinimas. 

Negana to, nors Henriko naujovių šaknys buvo praeityje, jų 
reikia ieškoti ne tik anglosaksų ar anglų-normanų [politiniame| 
patyrime (Anglijos valdančiųjų elitą daugiausiai sudarė norma- 
nai, o rūmuose buvo kalbama normandišku prancūzų kalbos dia- 
lektu ir lotyniškai), bet ir kitų to meto politijų patyrime. Naujos 
valdymo ir teisinės sąvokos ir institutai, Anglijoje įsteigti XII a. 
antroje pusėje, buvo akivaizdžiai panašūs į tas sąvokas ir institu- 
tus, kurie dviejų kartų tarpsnyje buvo įsteigti Romos bažnytinėje 
valstybėje ir pietų Italijos normanų karalystėje, taip pat į tuos, 
kurie vėliau buvo įsteigti Prancūzijoje ir kitose Europos šalyse. 
Daugeliu svarbių požiūrių jie buvo panašūs į tuos valdymo ir tei- 
sinius institutus ir sąvokas, kurie nuo XI a. pabaigos ir XII a. pra- 
džios atsirado laisvuosiuose Vakarų miestuose ir miesteliuose, o 
kartu ir Anglijoje. 

Tai nereiškia, kad Henrikas II „kopijavo“ svetimus institutus. 
Didieji valstybininkai retai mėgdžioja kitų tautų įstatymus arba 
niekada jų nemėgdžioja. Bet reikia pasakyti, kad tai, ką padarė 
Henrikas — plačiąja prasme, — nebuvo unikaliai „angliška“ ar net 
unikaliai normaniška; ne, tai buvo XII a. Europos bendros istori- 
nės raidos dalis. Tai buvo unikaliai vakarietiška ta prasme, kad 
šiuos institutus galima traktuoti kaip Vakarų teisės tradicijos ir 
vakarietiško tipo valstybės kūrimo proceso dalį. Henrikas buvo 
gerai susipažinęs su naujomis valdymo ir teisės koncepcijomis ir 
formomis, susiklosčiusiomis bažnyčioje ir normanų Sicilijos kara- 
lystėje, taip pat naujuosiuose Europos miestuose ir miesteliuose. 
Nors jis jų ir nemėgdžiojo, vargu ar galima abejoti, kad jis laikė jas 
naudingomis savo tikslams įgyvendinti. 

Henrikas pertvarkė viešojo valdymo sistemą Anglijoje ir Nor- 
mandijoje, labai išplėsdamas nuolatinių, profesionalių centrinių 
vyriausybinių departamentų funkcijas ir įgaliojimus. Patys svar- 
biausi departamentai buvo iždas, tvarkęs mokesčius ir finansus, 
aukštasis teismas (bendrųjų civilinių bylų teismas), vykdęs teisin- 
gumą, ir kanceliarija, vadovavusi kitų departamentų veiklai ir ją 
koordinavusi. Ši sistema buvo šiek tiek panaši į tą, kurią karalius 
Rodžeris II prieš keletą dešimtmečių įvedė Sicilijoje, o Rodžerio 
sistema savo ruožtu buvo šiek tiek panaši į valdymo sistemą, Ro- 

moje įsteigtą popiežių, galimas daiktas, po Pirmojo kryžiaus Žygio 
(1095 m.). 

Finansų valdymas Anglijoje ir Normandijoje, vykdomas iždo, 
buvo aiškiai susijęs su Sicilijos [politiniu] patyrimu*. Svarbiausios 
finansų problemos, su kuriomis susidūrė Anglijos ir Normandijos 
karaliai, iš esmės buvo tos pačios kaip ir Sicilijoje; reikėjo sukurti 
bendrą mokesčių sistemą, tinkamą centralizuotai feodalinei poli- 
tijai (t. y. tokiai politijai, kurios būdingiausias bruožas - subfeodi- 
zacija išsaugant subvasalų ištikimybę monarchui) ir turinčią tin- 
kamus metodus kontroliuoti pajamoms, gaunamoms iš feodalinių 
ir kitokių mokesčių mokėtojų ir tiesiogiai mokamoms karaliaus 
vietiniams valdininkams. Visai įmanoma, kad šiai Anglijoje įves- 
tai sistemai įtakos turėjo Sicilija, - pakanka prisiminti kad ir Tho- 
masą Browną, keletą dešimtmečių (1130-1154 m.) tarnavusį Pa- 
lermo muitinėje, po Rodžerio II mirties patekusį į nemalonę ir 
sugrįžusį į Angliją, kur jis tarnavo iždo baronu dar keletą dešimt- 
mečių (1154-1190 m.)“. Be to, galima spėti buvus kitokių svarbių 
įtakų, nes anglų iždo baronai nagrinėdavo karūnos fiskalines vie- 
tines bylas jau Henriko I karaliavimo metais. 

Centrinio karaliaus suolo teismo įkūrimas Anglijoje irgi turėjo 
analogą pietų Italijoje. Abiejose šalyse šio proceso pradžia buvo 
nereguliarus karaliaus dvarui priklausiusių teisėjų siuntinėjimas 
spręsti bylų vietose, taip pat tvarkyti kitų karaliaus reikalų. Išsky- 
rus iždą, Anglijoje šios praktikos profesionalizavimas ir susiste- 
minimas buvo užbaigtas tik valdant Henrikui II. Tuo metu 
keliaujančiųjų (itinerant) teisėjų teisminės funkcijos buvo griežtai 
atskirtos nuo jų ūkinių ir administracinių funkcijų (vis dėlto išli- 
kusių). Negana to, Henrikas II pirmą kartą nustatė tam tikrus 
teisėjų reguliarius maršrutus. 1176 m. šešios trijų teisėjų grupės 
buvo pasiųstos apkeliauti šalį ir išspręsti visas karaliaus pavestas 
bylas, jei ginčytinas turtas neviršija tam tikro jurisdikcijos api- 
brėžto dydžio (pusės riterio leno). Galiausiai tokių „keliaujančių 
teisėjų“ (justices in eyre) skaičius išaugo iki dvidešimties. (Žodis 
„eyre“, tariamas kaip „air“, yra lotyniško žodžio iter (kelionė), 
tapusio angliško žodžio „itinerant“ šaknimi, angliškas vertinys.) 
1175 m. Henrikas paskyrė tris asmenis savo dvariškių teismo tei- 

sėjais; o galiausiai 1178 m. penkiems asmenims „iš savo dvariš- 
kių“ (de sua familia), dviem dvasininkams ir trims pasauliečiams, 
jis pavedė „dalyvauti [jo teisme] ir išklausyti žmonių skundus“*. 
Apie 1180 m. šis naujas teismas, vėliau pavadintas Bendrųjų civi- 
linių bylų teismu (Court of Common Pleas), nuolat rezidavo Vest- 
minsteryje. Keliaudamas karalius ir toliau teisdavo pats; XIII a. 
pradžioje karaliaus teisminė funkcija buvo perduota teisėjams pro- 
fesionalams, kurių kolegija buvo vadinama Karaliaus suolo teis- 
mu (Court of King's Bench). Bėgant laikui, Karaliaus suolo teis- 
mas apribojo savo jurisdikciją sunkiais nusikaltimais ir bylomis, 
susijusiomis su karaliaus asmeniu, tuo tarpu kiti ginčai — „civili- 
nės bylos“ — būdavo sprendžiami Bendrųjų civilinių bylų teismo. 
Šie du teismai ir iždas buvo pirmieji nuolatiniai, centriniai kara- 
liškieji teismai Anglijoje, turėję civilinę ir baudžiamąją jurisdikci- 
ją, ir antrieji (po Sicilijos) Europoje. Jie atstovavo karaliaus teismi- 
nės funkcijos suinstitucinimui - tai buvo funkcija, kurią ankstesnieji 
karaliai atlikdavo daugiausia tik išskirtiniais atvejais („dideliems 
žmonėms ir didelėse bylose“ )“. 

Iždas ir bendrųjų civilinių bylų teismas buvo du svarbiausi 
naujos Anglijos valstybės stulpai. Juos palaikė trečiasis, kancelia- 
rija, įgaliota (irgi kaip jos analogai Sicilijoje ir Romoje) disponuoti 
karaliaus (Romoje — popiežiaus) antspaudu. Tai reiškė, kad kanc- 
leris galėjo leisti įsakus karaliaus vardu. Jis turėjo teisę vadovauti 
remdamasis tokiais įsakais kitiems vyriausybės departamentams 
ir koordinuoti jų veiklą. Leisdama įsakomuosius raštus ir kitus 
formalius dokumentus, kanceliarija galėjo ne tik inicijuoti iždo ir 
karaliaus teismų procesus, bet ir tiesiogiai bendravo su baronais, 
vyskupais ir kitais asmenimis, dalyvavusiais šalies valdyme že- 
mesniuose lygmenyse. 

Didžiausią kanceliarijos svarbą valstybės raidai — tiek Anglijo- 
je, tiek kitose Europos šalyse — lėmė tai, kad profesionalumą ji 
sujungė su visa apimančiu vadovavimu valstybės valdymui ir jo 
koordinavimu. Kanceliarijoje darbavosi valdininkų specialistų per- 
sonalas, o tie specialistai, pasak Strayerio, „sukūrė ir palaikė nuo- 
latinę administracinę rutiną ir saugojo rūpestingai parinktas, nuo- 
seklias jų sudarinėjamų raštų žodines formules“*. Šiuo požiūriu 

valdymas buvo „biurokratizuotas“. Nepaisant to - ir į tai nebuvo 
atkreiptas reikiamas dėmesys, - šio naujojo sekretoriato užduotis 
buvo apsaugoti valdymą nuo susiskaidymo į smulkius padalinius. 
Nė vienas naujas vyriausybinis departamentas, net teismas, nega- 
lėjo veikti savavališkai, nekontroliuojamas aukščiausiojo departa- 
mento, pačios vyriausybės, veikiančios per savo sekretoriatą. 
Tačiau šis sekretoriatas nebuvo karaliaus pakaitalas, t. y. jis ne- 
buvo visa karaliaus valdžia. Pati kanceliarijos prigimtis pasireiš- 
kė tuo, kad ji įkūnijo valstybės valdymą kaip ypatingą veiklą, at- 
skirtą nuo karaliaus asmens ir kartu atskirtą ir nuo tų karaliaus 
valdžios aspektų, kurie buvo glaudžiai susiję su jo asmeniu, ypač 
nuo karinio ir diplomatinio aspekto. Iki Henriko II karaliavimo 
Anglijos karalius (ir Normandijos kunigaikštis) turėjo nuolat ke- 
liauti po savo teritoriją ne tik tam, kad palaikytų karinę ir politinę 
savo vasalų kontrolę, bet ir tam, kad valdytų valstybę. Nuo Hen- 
riko II karaliavimo laikų karaliui-kunigaikščiui nebereikėjo daly- 
vauti asmeniškai, kad funkcionuotų jo valstybinė valdžia. Ričar- 
das Liūtaširdis, Henriko II įpėdinis, beveik 10 savo karaliavimo 
metų nebuvo Anglijoje - iš pradžių dalyvavo kryžiaus žygyje, po 
to buvo nelaisvėje, - tuo tarpu Anglijos vyriausybė valdė be jokių 
sutrikimų. Žinoma, jos galva buvo ne kancleris, o kitas pareigū- 
nas, vadinamasis justiciarijus (šešerius metus iš dešimties justicia- 
rijaus pareigas ėjo Hubertas Walteris, kuris kartu buvo Kenterbe- 
rio arkivyskupas ir popiežiaus legatas), bet kanceliarijoje dirbo 
svarbiausieji justiciarijaus administratoriai. Vėliau, išvykus kara- 
liui, dažnai valdydavo kancleris. Dar svarbiau tai, kad, kai kara- 
lius nebūdavo išvykęs, kaip tik kancleris atlikdavo didžiąją kara- 
liaus pareigos vadovauti viešajam valdymui ir jį koordinuoti dalį. 
Atsirandanti valstybės koncepcija priklausė nuo tokios įstaigos 
kaip kanceliarija egzistavimo: ši įstaiga apibrėžė viešąjį valdymą, 
vyriausybės funkciją, kaip siauresnį už politiką kaip visumą (at- 
stovaujamą valdovo asmens) ir kaip šį tą daugiau už pavienių 
vyriausybinių įstaigų agregatą; taigi tai buvo įstaiga, pakankamai 
įžvalgi, kad suprastų visos politikos esmę ir į ją atsilieptų, o kartu 
pakankamai profesionali, kad kontroliuotų įvairius specializuo- 
tus departamentus. Čia vėl matome praktiškai veikiančios scho- 

lastinės dialektikos pavyzdį. Pasak Strayerio, popiežiaus kance- 
liarija „buvo pati pažangiausia ir tam tikru mastu buvo pavyzdys 
kitoms valstybėms, bet Henriko II laikais... Anglijos kanceliarija 
buvo atsilikusi nedaug... Apie XIII a. beveik visos Europos vyriau- 
sybės turėjo efektyviai veikiančias kanceliarijas.“* 


Anglijos karališkoji teisė 
(„bendroji teisė“) 


Henrikas II esmingai pertvarkė teisės sistemą Anglijoje pirmiau- 
siai tuo, kad sukūrė karaliaus jurisdikciją ir karališkąją teisę, ku- 
riai priskyrė baudžiamąsias ir civilines bylas, anksčiau pavaldžias 
vietinei ir feodalinei jurisdikcijai bei vietinei ir feodalinei teisei. 
Jam pavyko tai padaryti ne tik todėl, kad jis sukūrė karaliaus kan- 
celiarijos kontroliuojamų karališkųjų teismų sistemą, bet ir todėl, 
kad buvo sukurta racionalesnio tipo teisė, be to, buvo užsitikrinta 
bendruomenės parama vykdant teisę. 

Penkios didžiosios Henriko reformos procesinės ir materialinės 
teisės srityje buvo glaudžiai susijusios. 

1. Senieji vykdomieji įsakomieji raštai (executive writs) buvo 
„Suteisminti“ (judicialized). Užuot iš atsakovo arba vietinio pa- 
reigūno reikalavę vykdyti karaliaus įsakymą ieškovo naudai, nau- 
jieji įsakai iš atsakovo reikalavo stoti prieš nešališką tribunolą ir 
atsakyti į ieškovo kaltinimus. 

2. Buvo numatytas bendruomenės dalyvavimas civilinėse by- 
lose: davę priesaiką kaimynai būdavo apklausiami dėl ginčytinų 
faktų civilinėse bylose, susijusiose su konfliktais dėl friholdo. 

3. Buvo numatytas bendruomenės dalyvavimas ir kitais atve- 
jais: davę priesaiką kaimynai būdavo apklausiami, siekiant išaiš- 
kinti ir perduoti karaliaus teismui visus asmenis, įtariamus rimtu 
[pilietinės] taikos sulaužymu ar sunkiu nusikaltimu. 

4. Naujo tipo teisminiai įsakomieji raštai įgalino sukurti naujas 
ieškinio formas karaliaus teisme, pagal kurias buvo klasifikuojami 
įvairių tipų teisės pažeidimai, atsižvelgiant į padarytos žalos at- 
lyginimo teisines priemones. 

5. Labai svarbus taikingos teisių į žemę apsaugos klausimas 
buvo išspręstas sukuriant teisinę saizinos doktriną, panašią į ro- 
mėnų teisinę valdymo koncepciją, nors su ja ir nesutampančią; 
žemės, gautos už karinę tarnybą arba kitokio friholdo pagrindu, 
saizinos atėmimas jėga ar apgaule buvo priskirtas karaliaus juris- 
dikcijai, ir palaipsniui buvo sukurta su šiuo klausimu susijusių 
įstatymų visuma. 

Įsakomųjų raštų (writs) „suteisminimas“. Žodis „writ“, papras- 
čiausiai reiškiantis „rašymą“, yra lotyniško žodžio breve, reiškian- 
čio „ką nors trumpą“, taip pat „trumpą raštą“, vertinys į anglų 
kalbą. Trumpi raštiški potvarkiai ir nurodymai, vadinamieji „įsa- 
komieji raštai“, per šimtmečius buvo leidžiami popiežių, karalių 
ir kitų valdovų. Vilhelmo Užkariautojo ir jo įpėdinių laikais viena 
iš svarbiausių karaliaus valdymo priemonių buvo karaliaus lei- 
džiami įsakomieji raštai (royal writs), kuriais grafams, vyskupams, 
abatams, šerifams būdavo įsakoma ištaisyti kokį nors [teisės] pa- 
žeidimą, į kurį karalius atkreipė dėmesį: „grąžink M. dvarą Johnui 
iš Stailso“, „tuojau pat grąžink abatui, tavo senjorui, tai, ką tei- 
sėtai esi jam skolingas už nuomą“; be to, tai galėjo būti potvarkis, 
kuriuo buvo leidžiama kokiam nors asmeniui teisėtai naudotis 
bendruomeninė žeme, atiduoti kieno nors galvijus, paimtus kaip 
užstatą, ir t. t. 

Įsakomieji raštai būdavo nepaprastai įvairūs savo pobūdžiu ir 
kiekvienas turėjo išspręsti kokį nors pavienį klausimą, į kurį teik- 
davosi įsikišti karalius. Dažnai jie būdavo grindžiami teiginiais 
ex parte: „Mes matome, kad karalius įsakė imtis tam tikrų prie- 
monių, remdamasis tvirtinimais, kažkieno jam „pašnibždėtais į 
ausį“, arba tokiais tvirtinimais, kuriais „jis buvo priverstas pati- 
kėti“; kartais „karalius būdavo priverstas atšaukti savo sprendi- 
mą, nes paaiškėdavo, kad ieškovas melavo - ir, galimas daiktas,... 
nemažai sumokėjo už tai, kad jo melas būtų paremtas“*. Atsirado 
praktika, kai karaliaus įsakomieji raštai būdavo siunčiami šeri- 
fams ir kitiems vietiniams pareigūnams ir jiems būdavo įsakoma 
„Visiškai atstatyti teisingumą“ sprendžiant konkretų klausimą. Šie 
raštai irgi „palikdavo daug laisvės vykdančiajam valdininkui sava- 

vališkai spręsti... ir todėl atverdavo duris daugelio vietinių tironų 
savavališkam elgesiui““". 

Kartais, ypač spręsdami klausimus, susijusius su bažnyčios pre- 
tenzijomis, Henriko II pirmtakai leisdavo įsakomuosius raštus, įsa- 
kydami vyskupui ar kokiam kitam aukštam pareigūnui išspręsti 
bylą arba šerifui sušaukti šimtinę, kad būtų išspręstas ginčas. Bet 
paprastai karaliaus įsakomasis raštas tiesiogiai nereikalaudavo pra- 
dėti teismo bylos. Iki Henriko II laikų Anglijos karaliai nemėg- 
džiodavo įsakomųjų raštų sistemos, sukurtos bažnytinių teismų 
XII a. pirmoje pusėje, kai ieškovas gaudavo įsakomąjį raštą iš po- 
piežiaus kanceliarijos Romoje, pavedantį nagrinėti jo ieškinį vys- 
kupo teismui arba popiežiaus legatų tribunolui. (Tokie popiežiaus 
įsakomieji raštai bylos nagrinėjimą bažnytiniuose teismuose An- 
glijoje inicijuodavo dažniau negu kurioje nors kitoje Europos šalyje.) 

Henrikas II pertvarkė įsakomąjį raštą, formuluotę „Padaryk 
tai ir tai“ pakeisdamas formuluote „Apklausk mano teisėjų aki- 
vaizdoje, idant išspręstum ginčytiną klausimą, ir pateik jiems šį 
įsakomąjį raštą“. Kitaip tariant, toks įsakomasis raštas buvo (jei 
atsakovas nenusileisdavo) pagrindas pradėti teismo procesą. Ieš- 
kovas kreipdavosi į Vestminsterį, į karaliaus kanclerį, ir pateikda- 
vo savo skundą; kancleris siųsdavo įsakomąjį raštą tos vietovės, 
kur turėjo įvykti teismas, šerifui; įsakomuoju raštu būdavo įsako- 
ma šerifui pradėti vieną iš įvairiausių tipų teismo procesų, kad 
klausimą išspręstų karaliaus teisėjai. 

Štai du pavyzdžiai, parodantys skirtumą tarp ankstesniojo 
„Vykdomojo įsakomojo rašto“ ir naujesniojo „teisminio įsakomojo 
rašto“ (kartais vadinto „grąžinamuoju įsakomuoju raštu“, nes jį 
reikėdavo pateikti teismui). 

Vykdomasis įsakomasis raštas, išleistas 1087-1091 m. laiko- 
tarpiu: 


„Vilhelmas, Anglijos karalius, sveikina Rfanulfą|, Ilgerio brolį. Lie- 
piu ir įsakau tau atiduoti abatui Herbertui pusę haido žemės Sotryje, 
kurią turėjo prievaizdas Ailwinas ir kurią Walteris de Beaumais dabar 
turi užgrobęs jėga, kaip aš įsakau savo įsakomuoju raštu. Ir žiūrėk, kad 
man daugiau niekas nesiskųstų dėl neteisybės (for default of right), nes 

būsi nubaustas 10 svarų bauda. Liudiju: Ranulfas, karaliaus kapelio- 


nas.“?! 


O šis teisminis įsakomasis raštas yra iš traktato apie anglų tei- 
sę, priskiriamo Glanvilliui, parašyto 1187-1189 m.: 


„Karalius sveikina šerifą. N. pasiskundė man, kad R. neteisingai ir 
be sprendimo atėmė iš jo friholdo saiziną tokiame ir tokiame kaime po 
to, kai aš paskutinį kartą buvau išvykęs į Normandiją. Todėl įsakau 
tau: jei N. duos tau užstatą už savo ieškinį, tu privalai pasirūpinti, kad 
užgrobtas kilnojamasis turtas būtų sugrąžintas ir kad žemė ir kilnoja- 
masis turtas būtų neliečiami iki sekmadienio po Velykų. O tuo tarpu tu 
privalai pasirūpinti, kad žemę apžiūrėtų dvylika laisvų ir teisingų žmo- 
nių, gyvenančių kaimynystėje, — jų vardai užrašyti šiame įsakomajame 
rašte. Ir tegul geri kviesliai iškviečia juos, kad jie būtų mano arba mano 
teisėjų akivaizdoje sekmadienį po Velykų, pasirengę nuspręsti [kaip 
yra iš tikrųjų]. Ir iškviesk R. arba beilifą, jei jo paties negalima surasti, 
už užstatą arba per patikimus laiduotojus, kad jis būtų ten ir išklau- 
sytų sprendimą. Ir ten turi būti kviesliai, šis įsakomasis raštas ir laiduo- 


tojų vardai. Liudiju, etc.“*? 


Teisminis įsakomasis raštas turi trejopą reikšmę: 1) jis apibrė- 
žia siaurus faktinius rėmus, leidžiančius nustatyti, kuri iš dviejų 
šalių turi teisę į tiesioginį tam tikros žemės valdymą, laikinai ati- 
dėdamas sudėtingesnį klausimą, kam priklauso nuosavybės teisė; 
2) jis paveda išsiaiškinti faktą prisiekusių kaimynų (prisiekusiųjų) 
apklausa; 3) jis nustato karaliaus jurisdikciją įsakomojo rašto iš- 
leidimui ir prisiekusiųjų teismui. 

Prisiekusiųjų teismas. Nuo VIII a. frankų imperatoriai ir kara- 
liai kartais šaukdavo į apklausą kaimynus, kad jie atsakytų į klau- 
simus, pateiktus keliaujančių karaliaus pareigūnų; dažniausiai tai 
būdavo klausimai, susiję su paprotinėmis karališkosiomis teisėmis 
kokioje nors vietovėje ir karaliaus įsakymų pažeidimais. Norma- 
nai perėmė iš frankų įprotį nereguliariai rengti tokias apklausas. 
Tuojau pat po normanų užkariavimo Vilhelmas I surengė didžiu- 
lę apklausą visoje Anglijoje, kiekvienoje apylinkėje reikalaudamas 
viešai įregistruoti visas žemės valdas ir mokesčių įplaukas, o vi- 

sas jų sąrašas buvo surinktas į vieną daiktą ir pavadintas Pasku- 
tinio teismo knyga (Domesday Book, 1085-1086). 

Be frankų ir normanų praktikuotų prisiektinių apklausų, vyk- 
domų karaliaus pareigūnų, nereguliari praktika pateikti ginčus 
spręsti kaimynų grupei buvo būdinga ir germanų vietinei teisei. 
Be to, bažnytiniai teismai XII a. kartais pateikdavo spręsti kaltės 
ar nekaltumo klausimus 12 žmonių grupėms; o Henriko II tėvas 
Žofrua Anžu rengdavo prisiekusiųjų teismus, spręsdamas svar- 
bias civilines bylas Anžu ir Normandijoje. Idėja sušaukti grupę 
žmonių —- buvo tariama, kad 12 žmonių skaičius yra tinkamas ir 
net magiškas, - kad jie duotų parodymus iškilmingai prisiekę ir 
netgi priimtų bylos sprendimą, jokiu būdu nebuvo nauja (nors 
praktikuojama nedažnai) tuo metu, kai Henrikas užėmė Anglijos 
sostą. 

Henriko įdiegta naujovė buvo ta, kad apklausa buvo sujungta 
su jo naująja „suteismintų“ įsakomųjų raštų sistema ir šitaip pri- 
siekusiųjų teismas buvo paverstas reguliaria institucija, kuri turė- 
jo nagrinėti tam tikras civilines bylas, pavaldžias karaliaus juris- 
dikcijai, ir buvo prieinama visiems gyventojams. Klarendono 
nutarimų (1164 m.) 9 straipsnis leido naudoti prisiekusiųjų ap- 
klausą („patvirtinimą“ (recognition)) siekiant nustatyti, ar (utrum) 
tam tikras žemės sklypas buvo bažnytinė, ar pasaulietinė valda 
(assize utrum). 1166 m. kitas karališkasis susirinkimas, atrodo, vėl 
sušauktas Klarendone, įvedė prisiekusiųjų teismą byloms, susiju- 
kad ieškovas buvo jos savininkas ir neseniai žemę iš jo atėmė at- 
sakovas. Šis potvarkis buvo pavadintas asizu — asizu dėl naujo 
nusavinimo (the assize of novel disseisin), - nors žodis „assize“, 
reiškiantis „posėdį“, iš pradžių žymėjo iškilmingą susirinkimą. (Vė- 
liau pati prisiekusiųjų apklausa — t. y. prisiekusieji, prisiekę [tei- 
singai] atsakinėti į jiems pateikiamus klausimus — buvo pradėta 
vadinti asizu; galiausiai teisėjai, pirmininkaujantys prisiekusiųjų 
apklausai, buvo pradėti vadinti „asizo teisėjais“, 0 išvažiuojamų- 
jų teismų posėdžiai — „asizais“ (the assizes)). 

Palaipsniui ir kiti klausimai buvo pradėti traktuoti kaip nagri- 
nėtini prisiekusiųjų teisme. 1176 m. buvo išleistas potvarkis, kad 

klausimas, kas turi teisę į žemės valdą po žemės savininko mir- 
ties, turi būti sprendžiamas prisiekusiųjų apklausa (asizo dėl anks- 
tesnio savininko mirties (the assize of mort d'ancestor)). Vėliau 
buvo įsteigtas paskutinio pristatymo (darrein presentment) asi- 
zas, turėjęs nustatyti, kuri iš dviejų šalių paskutinė pasinaudojo 
teise pristatyti kokį nors asmenį gauti bažnytinę beneficiją, kai ji 
likdavo laisva. 1179 m. prisiekusiųjų apklausa buvo pripažinta 
kaip teisminės dvikovos alternatyva, kurią galėjo rinktis atsako- 
vas, remdamasis „įsakomuoju raštu dėl teisės“ (writ of right) — 
t. y. tokiu įsakomuoju raštu, kuris atstatydavo pilnutinę teisę, o ne 
tik ankstesnę valdymo teisę. Šitaip „teisės“ (nuosavybės teisei ar- 
tima prasme) nustatymo procedūra buvo susieta su saizinos nu- 
statymo procedūra vadinamuosiuose valdymo teisės asizuose — 
būtent dėl naujo nusavinimo, dėl „mort d'ancestor“ ir „darrein 
presentment. 

Reikia paminėti keturis svarbius momentus. Pirma, reguliarus 
mažos kaimynų grupės pasitelkimas spręsti byloms kartu su kara- 
liškaisiais teisėjais anglų teisėje iš pradžių buvo pritaikytas civili- 
nių bylų atveju ir tik po dviejų kartų buvo perkeltas į baudžia- 
mąją teisę. Antra, prisiekusieji neapklausdavo liudytojų, o 
atsakinėdavo į klausimus (ar atsakydavo į klausimą), susijusius 
su tais faktais, kurie prisiekusiesiems buvo žinomi iki teismo. Tre- 
čia, dėl to, kad posėdžiaujantys teisme prisiekusieji, kurie būdavo 
kaimynai, iš anksto žinodavo klausimus, kuriuos jiems pateiks vi- 
zituojantys teisėjai, ir galėdavo atsakyti į juos be ilgo liudytojų 
teisminės apklausos proceso, nedidelis skaičius teisėjų — iš viso 25 
žmonės, įskaičiuojant ir bendrųjų civilinių bylų teismą, ir 
keliaujančiuosius teisėjus, — galėjo tvarkyti visos šalies teisminius 
reikalus. Ketvirta, tai, kad bylas savo verdiktais spręsdavo prisie- 
kusieji, parinkti iš vietinių gyventojų ir vadovaujami karališkųjų 
teisėjų, buvo politiškai priimtina - galbūt vienintelė politiškai pri- 
imtina — vietinių ir feodalinių susirinkimų, sprendusių bylas, al- 
ternatyva; juk šių susirinkimų procedūros buvo primityvesnės, o 
jų įgaliojimai buvo pernelyg riboti, ir jie negalėjo spręsti įvairių 
ginčų tarp feodalų, o kaip tik tokie ginčai sukeldavo daugiausia 
rūpesčių. 

Apkaltos kolegija. Nei anglosaksų, nei frankų, nei normanų tei- 
sė civilinių bylų neatskyrė nuo baudžiamųjų bylų. To, kas šiandien 
vadinama nusikaltimais, teisminis persekiojimas būdavo nuken- 
tėjusiojo arba jo artimų giminaičių rankose. Nepriklausomai nuo 
to, ar būdavo sulaužoma taika, ar ginčijamasi dėl nuosavybės ar- 
ba kitų teisių, teismo proceso forma buvo ordalijos arba kompur- 
gacija; normanai dar naudojo dvikovą. Anglosaksų laikais kaltoji 
šalis turėdavo atlyginti žalą nukentėjusiajam arba jo giminaičiams, 
bet normanai pakeitė šį paprotį sunkių nusikaltimų atveju: jeigu 
atsakovas būdavo pripažįstamas kaltu, jį tuojau pat pakardavo 
arba sužalodavo (paprastai būdavo išduriamos akys), jo žemė bū- 
davo konfiskuojama jo feodalinio senjoro naudai, o jo kilnojamasis 
turtas atitekdavo karaliui. Pati sunkaus nusikaltimo (felony) są- 
voka, atrodo, Anglijoje buvo įvesta normanų. Terminas „felony“ 
iš pradžių žymėjo vasalo ir senjoro tarpusavio ištikimybės sulau- 
žymą. Taigi ne tik giminaičiai, bet ir senjoras arba vasalas turėjo 
teisę pradėti teisminį persekiojimą, vadinamąjį „kaltinimą sunkiu 
nusikaltimu“ (appeal of felony; žodis „appeal“ šioje frazėje netu- 
rėjo šiandieninių konotacijų, t. y. nežymėjo „apeliacijos“ ). 

Akivaizdus „kaltinimo sunkiu nusikaltimu“ kaip prievartos 
kontrolės priemonės trūkumas buvo tas, kad pradėti teismo pro- 
cesą reikėjo daug drąsos. „Kaltintojas“ (appelor), laimėjęs bylą, 
negaudavo nieko, o jei pralaimėdavo, turėdavo mokėti baudą. Pra- 
dinis motyvas pateikti „kaltinimą sunkiu nusikaltimu“ buvo no- 
ras atkeršyti už giminaitį ar feodalinio ryšio partnerį arba pri- 
versti kitą šalį atlyginti žalą pinigais. Jei byla būdavo sprendžiama 
dvikova, rizika buvo didžiulė: šalys kaudavosi nuo ryto iki vaka- 
ro iki mirties arba tol, kol viena šalis prisipažindavo nugalėta, — 
kariai kaudavosi kalavijais, žemesniųjų luomų žmonės - sunkio- 
mis kuokomis, o jei jos sulūždavo - dantimis ir nagais. Jei byla 
būdavo sprendžiama išmėginimu, rezultatas būdavo menamas: 
sprendžiant iš to meto kronikų, dauguma žmonių, atrodo, būdavo 
išteisinami. Be to, egzistavo akivaizdūs spąstai, kai byla būdavo 
sprendžiama kompurgacija („įstatymo lažybomis“ (wager of law)), 
nes daug kas priklausė nuo to, kas gaudavo įrodinėjimo teisę. 

Karalius, atsakingas už taikos palaikymą ir - Henriko II asme- 
nyje — pasiryžęs savo žemėje pažaboti prievartą, realiai negalėjo 
priversti žmonių pateikti „kaltinimų sunkiu nusikaltimu“. Vienas 
iš būdų kovoti su nusikaltimais, Henriko II paveldėtas iš jo pirm- 
takų, buvo abipusio pasižadėjimo sistema, kai karaliaus paskirti 
šerifai galėdavo apklausti abipusius pasižadėjimus davusių žmo- 
nių grupes, iškvosti iš jų Žinias apie slepiamus nusikaltimus ir 
skirti pinigines baudas; tačiau tai negelbėdavo nuo žudikų, prie- 
vartautojų, plėšikų, marodierių ir kitokių nusikaltėlių, niokojusių 
kaimo vietoves. Be to, Henriko II senelis Henrikas I reikalavo, kad 
padarę sunkius nusikaltimus asmenys (felons) šimtinių ir grafys- 
čių atstovų būtų pristatomi keliaujantiems teisėjams, bet šitokia 
praktika buvo epizodinė. 

Reikia neužmiršti, kad karalius neturėjo policijos ir akivaiz- 
džiai neturėjo galimybių ją sukurti. Jis darė viską, ką galėjo, kad 
surinktų atsarginių riterių, turinčių atlikti karinę tarnybą 40 die- 
nų per metus, armiją. Net jei jis būtų įstengęs mokėti policinin- 
kams, jis nebūtų galėjęs jų kontroliuoti. Jis galėjo priversti baronus 
eiti kokias nors civilines pareigas, kaip popiežius privertė vysku- 
pus tapti tam tikrais civiliniais pareigūnais; bet karaliaus santy- 
kiai su baronais nebuvo tokie, kaip popiežiaus su vyskupais, - jis 
neturėjo valdžios juos skirti, nušalinti ar perkelti į kitas pareigas. 

Sprendimas, kurį Henrikas priėmė siekdamas kontroliuoti nu- 
sikalstamumą, irgi buvo susijęs su prisiekusiaisiais —- šiuo atveju 
jie turėjo pranešti apie sunkius nusikaltimus keliaujantiems teisė- 
jams. 1166 m. Klarendono asizas nustatė, kad prisiekusieji privalo 
pranešti atvykusiems keliaujantiems teisėjams apie visus asmenis, 
įtariamus nužudymu, vagyste, plėšikavimu arba slepiančius Žmo- 
nes, įtariamus padarius šiuos nusikaltimus, taip pat apie visus 
asmenis, įtariamus pinigų padirbinėjimu ar padegimu. Visi tokie 
įtariami asmenys turėjo būti išmėginami šaltu vandeniu. Šiuo 
sprendimu buvo sutvarkyta ir susisteminta ankstesnė nereguliari 
ir aiškiai neapibrėžta Henriko I ir ankstesniųjų anglosaksų ir fran- 
kų karalių praktika. Tačiau praeityje asmenys, pristatyti jų kaimy- 
nų, galėdavo įrodyti savo nekaltumą kompurgacija (pasitelkdami 

duodančius priesaiką pagalbininkus), tuo tarpu nuo šiol jie turėjo 
būti teisiami išmėginimu dalyvaujant karališkiesiems teisėjams“*. 

Pirmiausia reikia pažymėti, kad teisėjai gaudavo vietinių pa- 
reigūnų užrašus, kuriuos jie skaitydavo ir studijuodavo prieš 
įtraukdami Žmones į prisiekusiųjų sąrašą; po to jie klausinėdavo 
prisiekusiuosius apie įvairius užrašuose užfiksuotus įvykius, nuti- 
kusius po paskutinio jų vizito. Antra, jei prisiekusieji - kurių kiek- 
vieno teisėjų vizito metu susirinkdavo labai daug, po 12 nuo kiek- 
vienos šimtinės, po 4 nuo kiekvieno kaimo - slėpdavo nusikaltimą 
arba padarydavo kvailą pareiškimą, teisėjai skirdavo jiems pinigi- 
nę baudą. Trečia, „kaltinimai sunkiu nusikaltimu“ nebuvo panai- 
kinti, bet jei dėl kokios nors priežasties šitoks kaltinimas pasirody- 
davo nepagrįstas dėl formalumų (o formalumų būdavo daug), tai 
teisėjams pakakdavo tik paklausti susirinkusių prisiekusiųjų, ar 
jie įtaria kaltinamąjį, ir jei atsakymas būdavo teigiamas, jis būda- 
vo išmėginamas vandeniu. Per keletą dienų vienas teisėjas (arba 
trijų teisėjų kolegija) galėdavo išnagrinėti šimtus bylų. Pasak Joh- 
no P. Dawsono, prisiekusiųjų kolegijos, dirbančios kartu su teisė- 
jais, mechanizmas „buvo nepaprastai efektyvus - tai buvo didžiu- 
lis išradimas“. Kita vertus, Dawsonas sako, kad „vargu ar šis 
mechanizmas apsaugodavo vietines laisves““*. Piniginių baudų už 
nuslėpimą (nonpresentment) arba melagingą liudijimą buvo labai 
daug, įvairių ir labai sunkių. Kaip ir abipusio pasižadėjimo siste- 
mos atveju, šiomis baudomis buvo siekiama priversti žmones vie- 
nas kitą įdavinėti. 

Pažymėtina, kad Henrikas II teismo proceso dalyvaujant prisie- 
kusiesiems - priešingai nei apkaltos dalyvaujant prisiekusiesiems — 
netaikė baudžiamosioms byloms. Tai prasidėjo vėliau, po to, kai 
Ketvirtasis Laterano bažnyčios susirinkimas, įvykęs 1215 m., pa- 
naikino išmėginimus*. Be to, jis nepanaikino „kaltinimų sunkiu 
nusikaltimu“. Tačiau asmenys, prisiekusiųjų pristatyti kaip įtaria- 
mieji, galėdavo būti išmėginami tik šaltu vandeniu, ne taip, kaip 
asmenys, privačiai apkaltinti sunkiu nusikaltimu, kurie galėdavo 
būti teisiami išmėginimu ugnimi (karšta geležimi ar karštu van- 
deniu), kautynių lažybomis (wager of battle) arba įstatymo lažy- 
bomis (kompurgacija). 

leškinio formos. Aptardami Henriko II vykdytą teisinę revoliu- 
ciją, turime visą laiką turėti galvoje, kad iki jo karaliavimo kara- 
liaus jurisdikcija buvo ypatingoji jurisdikcija — ir technine, ir ne- 
technine žodžio „ypatingoji“ prasme. Išskyrus bažnytinius ir 
miestų teismus, bendroji paprastų teisinių reikalų jurisdikcija pri- 
klausė vietiniams ir feodaliniams teismams, kurie buvo ne profe- 
sionalios kolegijos, o kaimynų ar dvaro narių susirinkimai. Hen- 
rikas II nepanaikino vietinės ir feodalinės jurisdikcijos, o veikiau 
sukūrė lygiagrečią paprastų bylų, apėmusių tam tikrų tipų teismi- 
nius ieškinius, jurisdikciją, — tokių ieškinių buvo gana daug ir jie 
tiesiogiai siejosi su taikos palaikymu. Štai Klarendono asize 
(1166 m.) Henrikas išvardijo tuos konkrečius sunkius nusikalti- 
mus, kurie buvo tokie rimti, kad pateisino jo tiesioginį įsikišimą. 
Panašiai ir dėl reikalų, susijusių su nuosavybe, įsakomaisiais raš- 
tais, prieinamais prašytojams, jis nustatė, kokių tipų konkretūs 
nuosavybės vis dar galėjo būti pateikiami feodaliniams teismams. 
Baudžiamosios ir civilinės bylos dar galėjo būti nagrinėjamos baž- 
nytiniuose teismuose. Bet pirmą kartą daugelis konkrečių tipų bylų 
galėjo būti nagrinėjamos ir karaliaus teisėjų kaip susijusios su teise. 

Karaliaus jurisdikcijos taikymą lemiantis veiksnys buvo tam 
tikras ieškinio tipas: 1) kai apie sunkų nusikaltimą keliaujantiems 
teisėjams praneša prisiekusieji - kaimynai, 2) kai karaliaus kance- 
liarija išduoda įsakomąjį raštą tokiam asmeniui, kuris siekia atly- 
ginimo už žalą, padarytą pažeidžiant civilinę teisę. Kitaip tariant, 
karalius nežadėjo teisminio nuostolių atlyginimo kiekvienam ne- 
teisingai nukentėjusiam asmeniui, neatsižvelgiant į teisės pažeidi- 
mo pobūdį. Ne, jis sakė, kad yra pasirengęs suteikti tam tikrą teis- 
minę gintį tam tikro tipo bylų atveju. Nusižengimų, dėl kurių 
galima pateikti ieškinius karaliaus teismams ir reikalauti tam tik- 
ro žalos atlyginimo, kurį gali užtikrinti tokie teismai, klasifikacija 
buvo būdingiausias karališkosios teisėtvarkos bruožas, nulėmęs 
anglų bendrosios teisės savitumą. 

Alternatyvią klasifikaciją pateikė kanonų teisė, sukūrusi api- 
bendrinamąsias teisinės atsakomybės teorijas. Vyskupų teismai ga- 
lėjo nagrinėti bet kokias bylas, kurios buvo siejamos su nuodėme, 

o nuodėmės buvo skirstomos pagal kategorijas, išvestas iš romėnų 
teisės. Tai buvo sutarties sulaužymas, asmens ar nuosavybės tei- 
sių pažeidimas, neteisėtas kitam asmeniui priklausančio turto nu- 
savinimas, apgavystė ir t. t. Henrikas II buvo susipažinęs - bent 
jau bendrais bruožais — su kanonų teise, praktikuojama bažnyti- 
niuose teismuose, ir su romėnų teise, dėstoma universitetuose. Ga- 
limas daiktas, jis siekė karaliaus jurisdikciją padaryti tokią visa 
apimančią, kaip ir bažnytinė jurisdikcija. Realiai jis padarė štai 
ką: vėliausiai 1164 m. jis paskelbė, kad iškilus ginčui dėl to, ar 
koks nors Žemės sklypas buvo atiduotas bažnyčiai, ar ne, ieškovas 
turi kreiptis į karaliaus kanclerį ir prašyti įsakomojo rašto, kuriuo 
šerifui būtų nurodoma surinkti tam tikrą kaimynystėje gyvenan- 
čių Žmonių skaičių, kad jie pasakytų karaliaus teisėjams, ar tas 
žemės sklypas buvo atiduotas bažnyčiai, ar ne; 1166 m. Henri- 
kas II paskelbė, jog jei koks nors asmuo padavė skundą, kuriame 
tvirtina, kad jis turėjo friholdo saiziną ir ji buvo iš jo atimta, kanc- 
leris turi surašyti įsakomąjį raštą, liepiantį šerifui surinkti tam 
tikrą skaičių kaimynystėje gyvenančių žmonių, kurie pasakytų ka- 
raliaus teisėjams, ar ieškovas tam tikru metu buvo gavęs [frihol- 
do] saiziną, ar ne ir ar atsakovas nuvarė jį nuo Žemės, ar ne; 
vėliau karalius paskelbė, jog ir kitų tipų skundai turi būti nagrinė- 
jami karaliaus teismuose pagal įsakomuosius raštus, nurodančius, 
kad tam tikrų tipų klausimai turi būti pateikiami prisiekusiesiems, 
surinktiems karaliaus teisėjų. 

Trumpai tariant, įsakomasis raštas nurodydavo ieškinio patei- 
kimo tvarką ir nustatydavo ginčo sprendimo procedūrą. Tačiau jo 
poveikis gerokai peržengdavo konkrečios bylos ribas. Buvo laiko- 
ma savaime suprantamu dalyku, kad panašių bylų atvejais turi 
būti išduodami panašūs įsakomieji raštai. Kai nukentėję asmenys 
į karaliaus kanceliariją kreipdavosi su naujų rūšių skundais, kan- 
cleris sugalvodavo naujų rūšių įsakomuosius raštus, remdamasis 
gerai Žinomu principu: „kur esama teisės pažeidimo, esama ir 
teisminės ginties priemonės“. Stereotipinių įsakomųjų raštų gau- 
sėjimas ir jų sudarinėjimas prilygo labai svarbiai įstatymų leidžia- 
majai veiklai, įvilktai į teismo proceso formą. Štai XII a. pabaigoje, 
be teisminės ginties priemonių nuosavybės ir turto valdymo teisių 

pažeidimo atveju (įsakomųjų raštų dėl teisės, dėl naujo nusavini- 
mo, dėl mort d'ancestor, dėl paskutinio pristatymo), kancieris iš- 
duodavo įsakomuosius raštus dėl piniginės skolos, kurią ieškovas 
laikė savo nuosavybe, dėl kilnojamojo turto, kurį ieškovas laikė 
savo nuosavybe, neteisėto užgrobimo, dėl žemės, įkeistos kaip už- 
statas už skolą, kuri vėliau buvo sumokėta, sugrąžinimo, dėl kil- 
nojamojo turto, įkeisto už skolinį įsipareigojimą, kuris vėliau buvo 
įvykdytas, atgavimo, dėl antspauduoto sutarties dokumento su- 
gadinimo ir t. t. XIII a. buvo sukurta daug kitų tipų įsakomųjų 
raštų, bet patys svarbiausi buvo įvairūs įsakomieji raštai dėl 
valdymo teisių pažeidimo ir žalos padarymo (writs of trespass 
(Hransgressio, „pažeidimas“)), pavyzdžiui, įsakomieji raštai dėl že- 
mės sklypo ribų prievartinio pažeidimo, dėl prievartinio kilnoja- 
mojo turto pasisavinimo ir dėl asmens įžeidimo veiksmu (trespass 
for assault and battery). Iš šitų įsakomųjų raštų dėl pažeidimų 
galiausiai susiformavo beveik visa anglų ir amerikiečių deliktų ir 
sutarčių teisė“. 

Apie 1300 m. egzistavo šimtai įvairiausių įsakomųjų raštų, kiek- 
vienas iš kurių faktiškai buvo ir tam tikros politikos įtvirtinimas 
(tam tikrų interesų gynimas nuo jų pažeidinėjimo), ir karaliaus 
jurisdikcijos įtvirtinimas. Pirminis šių dviejų įtvirtinimų tikslas — 
apsaugoti karališkąją taiką nuo jėgos ir ginklo panaudojimo - tuo 
metu buvo išstumtas sudėtingesnių motyvų. Tai, kas iš pradžių 
buvo suvokiama kaip atsakas į anarchiją, prievartą, vietinių, feo- 
dalinių ir bažnytinių teismų varžybas, tapo visos valdymo struk- 
tūros šerdimi. 

Saizinos doktrina. Įnirtingos kovos dėl teisių į žemę buvo var- 
žymasis ne tik dėl turto, bet ir dėl svarbesnio dalyko - politinės 
valdžios, nes teisė į žemę suponavo galimybę valdyti tą bendruo- 
menę, kuri gyveno toje žemėje ir ją įdirbdavo; be to, teisė į žemę 
suponavo politinius santykius su aukštesnėmis feodalinėmis val- 
džiomis. Sukurti sistemai, kuria remiantis būtų galima taikingai 
išspręsti tokius painius ekonominius-politinius ginčus, Henrikui II 
reikėjo ne tik naujo teisingumo vykdymo mechanizmo, sudaryto 
iš profesionalių teismų, teisminių įsakomųjų raštų, karaliaus teis- 
mų su prisiekusiaisiais ir naujų ieškinio formų; jam reikėjo ir nau- 
jo turiningo žemėvaldos kriterijaus — tokio, kuris apimtų visą eko- 

nominių ir politinių interesų kompleksą. Tokiu kriterijumi jam ta- 
po saizinos sąvoka. 

Klasikinė ir poklasikinė romėnų teisė nuosavybės teisę griežtai 
atskyrė nuo valdymo teisės. Kalbant apskritai, nuosavybė romėnų 
teisėje buvo traktuojama kaip vieninga sąvoka: nuosavybė buvo 
arba turima, arba ne; 0 jei asmuo turėjo nuosavybę, jis turėjo pil- 
nutines valdymo, naudojimosi ir disponavimo teises. Ši sąvoka — 
netgi kartu su įvairiomis išlygomis — netiko apibūdinti feodalinei 
žemėvaldai, kuriai vyraujant kiekvienas žemės sklypas buvo aukš- 
tesnes ir žemesnes feodalinės hierarchijos pakopas užimančių as- 
menų teisių objektas. Vargu ar galima sakyti, kad senjoras „turėjo 
kaip nuosavybę“ žemę, dovanotą jam su ta sąlyga, kad jis teiks 
tam tikras paslaugas, ir po jo mirties susigrąžinamą jo aukštesnio- 
jo senjoro, kol jo įpėdinis sumokės tam tikrą „išimtinę“ (relief). 
Tai, kad teisės į žemę, yra padalytos ir nėra absoliučios, neda- 
lijamos nuosavybės, sudaro feodalinės teisės — ar bent jau Vakarų 
feodalinės teisės - esmę. 

Klasikinė ir poklasikinė romėnų valdymo samprata irgi neati- 
tiko feodalinės žemėvaldos problemų. Pagal romėnų teisę, nuo 
nuosavybės atskirtas valdymas turėjo tik ribotą teisinę apsaugą: 
jei asmuo, valdantis žemę, bet neturintis į ją nuosavybės teisės, 
buvo nuvejamas nuo jos ginkluota jėga (vi et armata), jis turėjo 
teisę ją susigrąžinti, jeigu atsakovas pats nebuvo Žemės savinin- 
kas. Taigi nuosavybės klausimas sudarė net tokio kazuso konteks- 
tą. Net kai žemė būdavo atimama ne jėga, o apgaule, asmuo, ne- 
turėjęs tos žemės nuosavybės teisės, galėjo pateikti ieškinį, tačiau 
ne vėlesniam turėtojui. Galiausiai valdymas klasikinėje ir poklasi- 
kinėje romėnų teisėje buvo tapatinamas su faktiniu jos užėmimu 
ir apčiuopiamų daiktų, t. y. žemės ir turto, naudojimu: nebuvo 
galima „turėti“ nedaiktinių teisių, tokių kaip teisė į paslaugas ar- 
ba teisė į piniginę prievolę („ginčijamieji daiktai“ (choses in ac- 
tion)), ir nebuvo galima turėti valdymo teisės, atskirtos nuo teisių 
visumos, vadinamos vienu žodžiu „nuosavybės teisė“. 

Bažnyčia ilgą laiką stengėsi išspręsti valdymo problemą visiškai 
kitokiame kontekste negu tas, kurį suponavo klasikinės romėnų 
teisės doktrinos. Tarp asmenų, pretenduojančių į tą pačią vysku- 
piją ar abatiją, dažnai kildavo ginčai. Kai vienas iš ginčininkų 

išvarydavo kitą jėga, bažnyčios susirinkimai ir vyskupai priimda- 
vo nutarimą, kad ankstesnis turėtojas turi teisę atsiimti savo val- 
dą ir turėti ją tol, kol bus išspręstas klausimas, kurio ginčininko 
pretenzijos yra teisėtos. Šia proga reikia pabrėžti, kad vyskupija 
arba abatija buvo naujas teisinio darinio tipas; tai buvo fondas, 
kurio nebuvo galima traktuoti nei kaip žemės, nei kaip turto: jis 
apėmė labai plačias teises į žemę ir turtą, teises į pareigybes ir 
paslaugas, taip pat kitokias nedaiktines teises. 

1140 m. savo traktate Gracianas surinko daug senovinių dek- 
retų, susijusių su šiuo klausimu, ir išvedė iš jų daug platesnį už 
anksčiau taikytą principą. Cituodamas dekretus dėl „užgrobimo“ 
(iškeldinimo (ejectment)) kaip gynybos argumentus teismo proce- 
suose prieš vyskupus ir abatus, Gracianas pateikė konkretų kazu- 
są ir jį gvildeno remdamasis „klausimų“ principu. Jo pirmasis klau- 
simas buvo toks: „Ar turi būti atstatytos teisės tų, kurių [valda] 
buvo užgrobta, kad ir kas jie būtų?“ Atsakymas buvo teigiamas. 
Jį pagrįsdamas Gracianas tvirtino, kad bet koks asmuo (ne tik 
vyskupas ar abatas) turi teisę susigrąžinti viską, kas buvo iš jo 
atimta jėga ar apgaule - teises ir įgaliojimus, žemę ir turtą, ir kad 
tai galioja ne tik pirminio skriaudėjo, bet ir vėlesnių turėtojų 
atžvilgiu. Graciano norma buvo vadinama canon redintegranda 
(„restitucijos norma“); vėlesni glosatoriai canon redintegranda aiški- 
no ne tik kaip gynybos argumentą prieš kitą šalį, bet ir kaip savaran- 
kišką ieškinį, actio spolii, arba „ieškinį dėl užgrobimo“ (action of 
spoliation)"". 

Henrikas II ir jo teisininkai anglų teisėje padarė tai, ką Gracia- 
siam valdymo teisę, ir šis ieškinys visiškai nepriklausė nuo nuosa- 
vybės teisės, todėl šio ieškinio kontekste netgi atsakovo nuosavybės 
teisė nesuteikdavo teisinės gynybos. Šitaip vasalas buvo teisiškai 
ginamas nuo savo senjoro, prievarta užgrobusio jo žemę. Kartu 
Henrikas ir jo teisininkai šią ieškinio formą pritaikė atgauti ne tik 
žemės valdai, bet ir kilnojamajam turtui, nedaiktinėms teisėms; be 
to, ši ieškinio forma buvo nukreipta ne tik prieš valdos užgrobimą 
jėga, bet ir prieš užgrobimą apgaule, taip pat prieš vėlesnius [už- 
grobtos] valdos turėtojus. Ieškovas turėdavo tik įrodyti, kad anks- 

čiau turėjo valdą ir ji buvo iš jo neteisėtai atimta. Tai buvo asizas 
dėl naujo nusavinimo, priimtas 1166 m.; kiekvienoje Vakarų Eu- 
ropos šalyje jis turėjo savo analogus. 

Valdymo sąvokos išplėtimas, t. y. tai, kad ši sąvoka dabar apė- 
mė ne tik žemės ir turto valdymą, bet ir teisių valdymą, ir teisinės 
apsaugos priemonių sąvokos išplėtimas, t. y. tai, kad ši sąvoka 
dabar apėmė net valdos sugrąžinimą iš tikrojo savininko, reiškė, 
kad subtiliai, tačiau lemtingai keičiasi pati valdymo sąvoka. Šiai 
pakitusiai sąvokai žymėti buvo surastas naujas žodis net tik An- 
glijoje, bet ir visoje Vakarų Europoje: saizina (lot. saisina). Saizina 
buvo daugiau negu faktinis žemės valdymas ar faktinė turto kon- 
trolė; tai buvo teisė valdyti žemę ir kontroliuoti turtą, teisė „turė- 
ti“ žemę, kilnojamąjį turtą ir nedaiktines teises; galėjo būti parei- 
gų, laisvės, patronato teisės, įvairiausių rūšių feodalinių prievolių 
saizina. Šitokią teisės apimtį iš dalies apibrėžė jos apsaugą garan- 
tuojančios teisinės priemonės, būtent „valdymo teisės atstatymo“ 
priemonės, viena iš kurių - naujo nusavinimo - nuosavybės klau- 
simą faktiškai pavertė teisės pažeidimo klausimu. Kad „saizina“ 
reiškė daugiau negu fizinis valdymas ir kontrolė, akivaizdu iš to, 
kad ieškovas, iškeliavęs į šventąsias vietas, remdamasis įsakomuoju 
raštu dėl naujo nusavinimo, galėjo atgauti savo saiziną iš to as- 
mens, kuris užėmė jo Žemę jam iškeliavus. Tai buvo vadinama 
saisina animo („mentaline saizina“), kuri buvo atskirta nuo saisina 
corpore („fizinės saizinos“ ). 

Romėnų teisėje nebuvo europietiškosios „saizinos“ sampratos 
atitikmens. Artimiausias analogas buvo „valdymas“, kuris romė- 
nų teisėje buvo suprantamas tik kaip faktas arba kaip veiksmas ir 
pats savaime, išskyrus retas išimtis, nesuteikdavo jokių teisių. Tei- 
sių į Žemę ir turtą, taip pat teisės juos valdyti šaltinis romėnų 
teisėje buvo nuosavybės teisė; be nuosavybės teisės arba be teisių, 
kylančių iš šios teisės (kaip nuomos atveju), valdymas geriausiu 
atveju neutralus, o blogiausiu — neteisėtas. O Europoje ir bažnyti- 
nės, ir feodalinės nuosavybės santykiuose nuosavybės teisė 
paprastai būdavo padalyta - dažnai daugeliui šalių. „„Saizinos“ 
koncepciją europiečiai sukūrė tam, kad patenkintų teisėto valdytojo 
reikmes tuo atveju, kai jis savo valdymo teisės negalėdavo kildinti 

iš nuosavybės teisės. Anglijoje, Normandijoje, Sicilijoje, Prancūzi- 
joje, Vokietijos kunigaikštystėse ir kitose srityse ieškinys dėl naujo 
nusavinimo viena ar kita forma teisėtam valdos turėtojui, taip 
pat tam asmeniui, kuris turėjo valdymo teisę, suteikdavo teisę at- 
gauti saiziną iš ją neteisėtai atėmusio asmens. 

Asizas dėl naujo nusavinimo, pasak po 90 metų rašiusio Brac- 
tono, „sugalvotas ir išrastas bemiegėmis naktimis“, buvo vienas 
efektyviausių Henriko II išrastų teisinių mechanizmų, leidusių iš 
baronų teismų atimti ginčų dėl žemės jurisdikciją. „Žemės nuosa- 
vybė gali būti feodalinių teismų objektu; tačiau karalius savo įsa- 
komaisiais raštais ir kaimynų apklausa pats saugos kiekvieną lais- 
vos žemės valdos saiziną.“** 

Henrikas tuo neapsiribojo. Jis išleido štai kokį dekretą: jei as- 
muo kreipiasi į feodalinį teismą, ginčydamas kito asmens saiziną 
savo nuosavybės teisės pagrindu, tai atsakovas gali perkelti bylą 
į karaliaus teismą, kur byla nagrinėjama apklausiant dvyliką 
„patvirtinančiųjų“ (recognitors); šitaip būdavo išvengiama feoda- 
linio teismo, pagrįsto dvikova, taip pat iškilmingesnės ir sudėtin- 
gesnės teismo procedūros, vadinamojo „didžiojo asizo“ (the grand 
assize), kuri buvo taikoma siekiant nustatyti nuosavybės teisę ne- 
priklausomai nuo saizinos teisės klausimo. 

Šiais ir kitais dekretais Henrikas II įtvirtino principą, kad joks 
asmuo negali būti patrauktas į teismą dėl jo laisvos žemės valdos 
be karaliaus įsakomojo rašto. Remdamasis valdymo asizais, ieško- 
vas saizinos klausimą galėjo kelti karaliaus teisme; o remdamasis 
didžiuoju asizu atsakovas, kurio saizina buvo ginčijama, kara- 
liaus teisme galėjo kelti teisės klausimą. Pasak žymaus anglų tei- 
sės istoriko prancūzo, „Henrikas II pasinaudojo saizinos ir [nuo- 
savybės] teisės perskyra — romėnų ir kanonų teisės perskyra, — 
kad atimtų valdžią iš baronų“"*. 

Taigi didelė nuosavybės teisės ir deliktų teisės dalis, anksčiau 
buvusi vietinio papročio objektu, tapo karališkosios teisės objektu, 
o didelė vietinės baudžiamosios teisės dalis buvo „rojalizuota“ 
panaudojant prisiekusiųjų, pateikiančių kaltinimą, mechanizmą. 
Kaip tik šis Henriko II karaliavimo metais įgyvendintas istorinis 
karaliaus jurisdikcijos išplėtimas žymi anglų bendrosios teisės išta- 

kas, nors pati frazė „anglų bendroji teisė“ atsirado vėliau. Iš tik- 
rųjų XII ir XIII a. frazė „bendroji teisė“ (jus commune) pirmiausia 
buvo kanonų teisės sąvoka: ji žymėjo tą kanonų teisės dalį (svar- 
biausiąją dalį), kuri buvo taikoma viso krikščioniškojo pasaulio 
bažnytiniuose teismuose ir priešpriešinama vietiniam kanoniška- 
jam papročiui (vadinamajai lex terrae, „krašto teisei“), taikytam 
konkrečiose vietovėse. Romėnų teisė dar buvo vadinama jus com- 
mune, nes ji buvo traktuojama kaip visur galiojančių teorinių prin- 
cipų ir normų visuma. Tačiau tai, kad šios frazės nebuvo anglų 
teisėje ir kad vėliau ji buvo perimta iš kanonų teisės, o galimas 
daiktas, iš romėnų teisės ar net iš vienos ir iš kitos, ne užgožia, bet 
veikiau išryškina lemiamą dalyką - Henrikas II sukūrė anglų ben- 
drąją teisę, leisdamas įstatymus, reguliuojančius teisminės apsau- 
gos mechanizmus, susijusius su karaliaus teismų jurisdikcija. 


Anglų bendrosios teisės mokslas 


Ne tik sutapimas yra toji aplinkybė, kad kartu su teisinės ter- 
minijos ir teisinės praktikos revoliucija, vykusia Henriko II kara- 
liavimo metu, pasirodė tuo pačiu metu parašytas pirmasis siste- 
miškas traktatas, skirtas anglų bendrajai teisei. Tai buvo Glanvillio 
Traktatas apie Anglijos karalystės įstatymus ir papročius (Tractatus 
de Legibus et Consuetudinibus Regni Angliae). Faktiškai ši knyga 
apibendrino Henriko II teisės reformas. 

Akivaizdu, kad šį traktatą — kuris paprastai datuojamas apy- 
tikriai 1187 m., t. y. manoma, kad jis pasirodė praėjus dešimčiai 
metų po kitos svarbios (bet ne tokios sistemiškos) anglų teisės kny- 
gos Iždininko pokalbis (Yhe Dialogue of the Excheguer), - parašė ne 
Glanvillis, buvęs justiciarijumi Stepono ir Henriko II karaliavimo 
metais, bet veikiausiai jo sūnėnas Hubertas Walteris, 1193 m. ta- 
pęs Kenterberio arkivyskupu ir valdęs Angliją nuo 1193 iki 1198 m., 
kai Ričardas I buvo kryžiaus žygyje. Tikimybė, kad šio traktato 
autorius buvo aukštas bažnytininkas - Hubertas Walteris buvo ne 
tik arkivyskupas, bet ir popiežiaus legatas, - pagrindžia požiūrį, 
kad formavimosi periodu anglų teisei didelę įtaką darė bažnyčios 
teisinės idėjos. 


603 


II. PASAULIETINIŲ TEISĖS SISTEMŲ FORMAVIMASIS 


Tačiau knygoje apie kanonų teisę nekalbama. Autorius bažny- 
tininkas daugiausia tenkinasi tuo, kad apibendrina anglų karališ- 
kąją teisę — teisę kaip skirtingą nuo administravimo ir karališkąją 
teisę kaip skirtingą nuo vietinės, feodalinės ir bažnytinės teisės. 
Šis faktas labai svarbus ne tik teisiniu, bet ir politiniu požiūriu. 
Pirmieji traktato sakiniai yra tokie: 


„Karaliaus valdžia turi būti ginama ne tik ginklais nuo maištininkų 
ir tautų, sukylančių prieš karalių ir karalystę; reikia ją papuošti įstaty- 
mais, valdančiais paklusnius ir taikingus žmones; [reikia], kad karo ir 
taikos metu mūsų šlovingasis karalius galėtų taip sėkmingai vykdyti 
savo pareigas, jog, teisinga ir tvirta ranka triuškindamas nežabotų ir 
nevaldomų žmonių išdidumą ir rodydamas gailestingumą nuolankie- 
siems ir silpniesiems pagal teisybę, jis visada nugalėtų karuose su savo 
priešais ir būtų visada nešališkas savo valdinių atžvilgiu.““ 


Taigi „Glanvillis“ karaliaus įstatymus, kaip jo valdžios pama- 
tą, prilygino jo armijoms. Šitaip jis pateisino karaliaus valdžią. 

Toliau traktate pateikiami Henriko II įstatymai, vadinami „ka- 
raliaus geradarystėmis, dovanotomis savo liaudžiai, patarus jo 
magnatams“. Šitaip buvo pateisinama karaliaus įstatymų leidžia- 
moji valdžia, o jo įstatyminiams aktams suteikiamas pastovumas 
kaip „Anglijos įstatymų ir papročių“ daliai. 

Šiuo požiūriu buvo labai svarbi pati raštiška traktato forma. 
Ta aplinkybė, kad karališkoji teisė buvo pateikta raštišku pavida- 
lu, jai suteikė tam tikro didingumo, o gal net ir šventumo. Be to, 
raštiška forma suteikė teisei tam tikro tvarumo, tam tikro pasto- 
vumo. Kita vertus, šitaip buvo padėtas pamatas tolesniam teisės 
tikslinimui ir jos sklaidai, vadinasi, ir jos organiškai kaitai. Brac- 
tono traktato, parašyto kitų 70 metų laikotarpiu, pagrindas buvo 
Glanvillio traktatas. 

Galiausiai, Glanvillio traktato svarbiausias objektas buvo pro- 
cedūra ir ypač įsakomieji raštai. Šis traktatas savo mokslingumu 
nė iš tolo neprilygo Graciano veikalui. Politinės teorijos užuomaz- 
gų esama traktato pradžioje, bet labai greitai autorius visą savo 
energiją nukreipia atkurti įvairių tipų įsakomiesiems raštams, o 
argumentai, pagrindžiantys jų pranašumą, dėstomi tik retkarčiais. 

Kodėl autorius taip elgiasi? Bent jau iš dalies atsakymas galėtų 
būti toks: karaliaus teisinės valdžios pagrindas buvo jo nustatytos 
konflikto sprendimo procedūros, kurios buvo daug tikslesnės, daug 
sudėtingesnės, daug racionalesnės už vietinių ir feodalinių teismų 
procedūras. Karalius dar neturėjo galimybės kaip įstatymus leisti 
daugelį sutarčių, nuosavybės, deliktų, baudžiamosios teisės mate- 
rialinių normų, jau nekalbant apie tokius dalykus kaip šeimos ir 
paveldėjimo teisė, priklausiusi išimtinei bažnyčios kompetencijai. 
Bet karalius pirmą kartą įkūrė iš profesionalių teisėjų sudarytą 
centrinį teismą, nagrinėjusį bylas visoje šalyje, o teismo procesas 
prasidėdavo nuo karaliaus kanclerio sudaromų įsakomųjų raštų. 
Į pirmą vietą iškeldama įsakomuosius raštus, Glanvillio knyga 
kūrė istoriją, nes įsakomieji raštai, apibrėždami tam tikrų tipų teis- 
minės apsaugos mechanizmus, taikomus tam tikrų tipų teisės pa- 
žeidimams, patys savaime kūrė tai, ką anglų istorikas J. E. A. Jol- 
liffe'as pavadino „teisės mokslo revoliucija““!. 

Procedūros akcentavimas svarbus ne tik kaip karaliaus val- 
džios išraiška, bet ir kaip karaliaus valdžios apribojimas. Karalius 
labai išplėtė savo jurisdikciją susiaurindamas tiek feodalinių, tiek 
bažnytinių teismų jurisdikciją; bet jo nustatytos karaliaus jurisdik- 
cijos įtvirtinimo sąlygos buvo aiškiai apibrėžtos, todėl galėjo ją ir 
apriboti. Karaliaus jurisdikciją apibrėžė teisinės gynybos priemo- 
nių sistema, taip pat tam tikros jų realizavimo procedūros. Taigi, 
vėl tariant Jollife'o žodžiais, „apibrėžtumo augimas“ kaip val- 
džios apribojimo priemonė, taikyta bažnytinei ir feodalinei val- 
džiai, kartu buvo taikoma ir karaliaus valdžiai. 

Nei Henriko II įstatymuose, nei Glanvilliui priskiriamame trak- 
tate neginama nei absoliutinė karaliaus valdžia, nei karaliaus vi- 
sagalybė, kaip Sicilijos karaliaus Rodžerio II įstatymuose. Priešin- 
gai, karaliaus jurisdikciją grįsdamas įsakomaisiais raštais, 
Glanvillis apriboja šią jurisdikciją. Pasak Maitlando, įsakomųjų 
raštų viršenybė yra teisės viršenybė. Žinoma, karaliui nebuvo ga- 
lima sukliudyti uzurpuoti valdžią ir peržengti ribas, kurias nusi- 
statė jis pats; tačiau šitaip elgdamasis jis būtų susilpninęs visuo- 
menės pasitikėjimą teisėtumu, kuriuo buvo pagrįstas jo valdžios 
teisėtumas, ir padidinęs tikimybę, kad jam teks griebtis tokios 

neveiksmingos savo valdžios išsaugojimo priemonės kaip jėga. Tai 
implikuoja Glanvillio traktate pateikta dvejopo karaliaus valdžios 
pobūdžio analizė: 1) karaliaus valdžiai reikia ginkluotos jėgos nu- 
slopinti maištininkams ir atremti priešams svetimšaliams, 2) jai 
reikia teisingų įstatymų valdyti taikingiems valdiniams. Po dviejų 
kartų Glanvillio koncepcija buvo daug detaliau išskleista ir pa- 
grįsta Bractono Traktate apie Anglijos įstatymus ir papročius. Brac- 
tonas savo traktatą irgi pradeda panašiais žodžiais: „Gerai kara- 
liaus valdžiai reikalingi du dalykai — ginklai ir įstatymai“. Tačiau 
toliau jis sako, kad pati karaliaus valdžia yra kilusi iš teisės — kaip 
tik /ex lemia tai, kad karalius yra rex, — o jei jis valdo tik remda- 
masis ginklo jėga, jis nustoja būti karaliumi. 


Normandija 


Normandijos kunigaikštystė yra savotiškas raktas, padedantis 
suprasti XI a. pabaigos ir XII a. pradžios Vakarų civilizacijos vie- 
ningumą. 

Apytikriai tuo metu, kai normanai užkariavo Angliją, Norman- 
dijos kunigaikščiai Europos kontinente jau buvo sukūrę pirmąją 
didelę, centralizuotą teritorinę politiją. Visoje didžiulėje kunigaikš- 
tystėje — apytikriai tokio pat dydžio, kaip visos anglosaksų politi- 
jos kartu sudėtos, ir keliskart didesnėje už Prancūzijos karaliaus 
valdomas teritorijas - nė vienas feodalas be kunigaikščio leidimo 
negalėjo pasistatyti pilies. Kiekvienas feodalas turėjo atlikti karinę 
tarnybą kunigaikščio armijoje. Kunigaikštis savo valdose turėjo ne 
tik monetų kalimo monopolį, bet ir kunigaikščiui tarnaujančių pa- 
reigūnų, vadinamųjų vicomtes („vicegrafų“ arba „vikontų“ — anglų 
vadinamų „šerifais“), tinklą, o tie pareigūnai kontroliavo vietinę 
valdžią, buvo vietinių karinių junginių vadai, saugojo pilis, rinko 
mokesčius ir vykdė teisingumą. Be to, savo teritorijoje kunigaikš- 
tis buvo bažnyčių valdovas; jis turėjo teisę skirti vyskupus ir aba- 
tus ir pirmininkauti provincijos sinodams. Kaip rašoma veikale 
Normanas anonimas (Norman Anonymous, XII a. pradžia), jis buvo 
sakralinis valdovas, Kristaus vietininkas““. 

Normandijos kunigaikštystės istorija, ir ypač teisės istorija, kaip 
ir normanų Sicilijos karalystės istorija, nepatraukė šiuolaikinių is- 
torikų dėmesio, nes pati kunigaikštystė jau XIII a. nustojo būti 
savarankiška politija. Nacionalistinės istoriografijos epochoje tos 
šalys, kurioms galiausiai „nepavyko“, buvo arba užmirštos — kaip 
normanų Sicilija, - arba buvo traktuojamos kaip kokios nors kitos 
šalies istorijos dalis - Normandijos atveju kaip galiausiai ją nuka- 
riavusios Prancūzijos istorijos dalis arba kaip Anglijos, kurią Nor- 
mandija iš pradžių nukariavo pati, istorijos dalis. 

Tuo tarpu normanų teisiniai institutai labai paveikė ir anglų, 
ir prancūzų teisę. Negana to, normanų ir anglų bei normanų ir 
prancūzų teisinių institutų sąveika liudija, kad Europos tautų pa- 
matinės teisinės sąvokos, vertybės ir teisiniai procesai buvo es- 
mingai panašūs ir vieningi. 

Apsigyvenę Normandijoje 911 m., valdovai normanai, prade- 
dant kunigaikščiu Rolonu, perėmė frankų valdymo institutus ir 
pasireiškė kaip aukščiausio rango administratoriai. Kartu su ki- 
tais teisiniais institutais normanai perėmė ir apklausos institutą — 
tai buvo davusių priesaiką vietinių gyventojų apklausa, vykdoma 
centro paskirtų pareigūnų. Uždavinėję klausimus pareigūnai ga- 
lėdavo reikalauti duomenų apie ūkį, žinių apie įtariamus nusikal- 
tėlius arba nuomonės apie tai, ar kaltinimai, keliami įtariamie- 
siems, yra pagrįsti. Netrukus po Anglijos užkariavimo valdovai 
normanai Anglijoje pradėjo praktikuoti įvairių rūšių prisiektinę 
apklausą; pati garsiausia —- 1086 m. žemės surašymas (Domesday 
tax census). Be to, normanai Anglijoje įvedė savo ankstesnę prak- 
tiką — specialių teisėjų siuntimą pirmininkauti vietinių teismų po- 
sėdžiams; be to, abiejose politijose jie sukūrė naują centrinių fi- 
nansinių įstaigų sistemą. 

Paskutiniame XII a. trečdalyje teisiniai institutai buvo iš pa- 
grindų pakeisti ne tik Anglijoje, bet ir Normandijoje. Abiejose ša- 
lyse subrendo keliaujančiųjų teisėjų, teisminių įsakomųjų raštų, 
prisiekusiųjų teismų ir valdymo asizų sistemos. Abiejose šalyse 
karališkasis (kunigaikštiškasis) „aukštasis“ teisingumas buvo at- 
skirtas nuo feodalinio ir vietinio „žemojo“ teisingumo. Abiejose 
šalyse civilinės bylos karaliaus (kunigaikščio) teismuose būdavo 

inicijuojamos laiško (įsakomojo rašto) iš karaliaus kanceliarijos. 
Pasak Charleso Haskinso (žymiausio komparatyvisto, XII a. nor- 
manų ir anglų teisės specialisto), Normandija paveikė Angliją la- 
biau negu Anglija Normandiją. Atrodo, kad „įsakomasis raštas 
dėl teisės“ (the writ of right) Normandijoje ir Anglijoje atsirado 
vienu metu, valdant Henrikui I. Tačiau Normandijoje pirmiausia 
atsirado Henriko II „įsakomieji raštai dėl valdymo“ (possessory 
writs) ir prisiekusiųjų (mažosios kolegijos), šaukiamų atsakyti į 
jiems užduodamus klausimus, institutas“. 

Normandijos patyrimui Haskinsas iš dalies priskiria ir Henri- 
ko II karaliavimo metu atsiradusį Anglijos iždą, nors jis nesiryžta 
tvirtinti, kur, Anglijoje ar Normandijoje, iždas atsirado anksčiau. 
Be to, beveik tuo pačiu metu abiejose šalyse Henrikas I įvedė pa- 
našias teisėjų ir beilifų pareigybių sistemas. Tačiau laiko matmuo 
nėra labai svarbus. Pasak Haskinso, „Anglijos prisiekusiųjų teis- 
mas, nagrinėdavęs karines bylas ir įsteigtas 1166 m., atsirado anks- 
čiau negu jo analogas Normandijoje (1172 m.), Asizas dėl ginklų 
(Assize of Arms) ir įsakas dėl Saladino dešimtinės buvo pirmą 
kartą paskelbti karaliaus kontinentinėse valdose. Šių įsakų pri- 
ėmimo eiliškumas galėjo būti atsitiktinis dalykas, nes Henriko tem- 
peramento Žmogui mažai rūpėjo, kur pirmiausia eksperimentuo- 
ti, bet jo kuriamos didelės valstybės valdymo sistemos nebuvo 
įmanoma sukurti, nepasinaudojus viename regione įgytu patyri- 
mu ir nepritaikius jo kitame regione““. 

Įsidėmėtiname normanų teisės vadovėlyje, išleistame Norman- 
dijoje, parašytame apytikriai 1200 m. ir pavadintame Trės ancien 
coutumier de Normandie (Labai senos Normandijos paprotinės teisės 
vadovas), aprašoma teisės sistema, labai panaši į teisės sistemą, 
prieš dešimtmetį aprašytą Glanvillio traktate Apie Anglijos įstaty- 
mus ir papročius“. Jeigu koks nors asmuo 1190 m. ar 1200 m. An- 
glijoje buvo teisininkas, jis galėjo nesunkiai persikelti į Normandi- 
ją ir šioje šalyje verstis teisininko praktika, nesimokydamas iš esmės 
nieko naujo. Thomasas Brownas, du ar tris dešimtmečius buvęs 
Sicilijos iždo baronu, o po to kitus du ar tris dešimtmečius Angli- 
jos iždo baronu, galėjo persikelti dirbti į Normandijos kunigaikštys- 
tės iždą ir nesusidurti su dideliais netikėtumais; panašiai ir teisė- 

jas normanas iš Palermo teismo galėjo pereiti dirbti į Vestminste- 
rio arba Kajeno teismą, esmingai nekeisdamas kvalifikacijos. 

Traktato Trės ancien coutumier de Normandie 7 skyriuje aprašo- 
mas prisiekusiųjų teismas, kuris turi būti sušauktas spręsti gin- 
čams dėl saizinos. Šis teismas buvo sudarytas iš 12 laisvųjų Žmo- 
nių, kaimynų, nesusijusių nė su viena šalimi. 73 skyriuje 
pateikiamas įsakomojo rašto dėl naujo nusavinimo pavyzdys; šis 
raštas praktiškai sutampa su įsakomuoju raštu, patvirtintu Angli- 
joje Klarendono asizo 1166 m.: „Karalius ar jo senešalas sveikina 
tokios ir tokios vietovės šerifą. Įsakyk, kad H. nedelsiant grąžintų 
R. jo sklypo saiziną..., kurią jis [tada ir tada] turėjo... ir kuri vėliau 
buvo neteisėtai ir be sprendimo iš jo atimta“. 

Praėjus keleriems metams po to, kai buvo parašytas traktatas 
Trės ancien coutumier, Normandijos kunigaikštystę užkariavo Pran- 
cūzijos karalius Pilypas II ir ją prijungė prie jo sukurtos Prancūzi- 
jos imperijos. Per kitus du dešimtmečius Pilypas kai kuriuos pa- 
matinius normanų teisės institutus perkėlė į karališkąją Prancūzijos 
teisę; pavyzdžiui, buvo perimti svarbūs normanų administracinės 
ir teismų sistemos bruožai. Taigi Normandijos kunigaikštystė, tie- 
siogiai darydama įtaką ir Anglijai, ir Prancūzijai, lemtingai pavei- 
kė Vakarų teisės tradicijos formavimąsi. 


Prancūzija 


Rolando giesmė, parašyta Pirmojo kryžiaus žygio metu (1099), 
pažadino prancūzų - franci - patriotizmą pavaizduodama jų he- 
roizmą, pamaldumą ir užuominomis apie Ia douce France. Tačiau 
tuo metu Prancūzijos kaip politinio junginio veikiausiai dar nebu- 
vo. Prancūzijos karalius šeimininkavo mažiau negu dvidešimta- 
dalyje tos teritorijos, kurioje gyveno burgundai, pikardiečiai, nor- 
manai, bretonai, gaskonai, provansiečiai ir daug kitų svarbiausių 
klanų („kamienų“), sudariusių lėtai atsirandančią prancūzų naci- 
ją. Karalius valdė tik sritį, vadinamą Il de Fransu, t. y. sritį, išsi- 
dėsčiusią aplink vyskupijų centrus Paryžių ir Orleaną, daugiausia 
sudarytą iš paveldimų karaliaus domenų. Likusioji dalis tos teri- 
torijos, kuri vėliau tapo Prancūzija, buvo pasidalijusi į kunigaikš- 

tystes, grafystes ir įvairiausių rūšių senjorijas, kurių daugelis, bent 
jau teoriškai, buvo karaliaus lenai, bet faktiškai visos šios sritys 
buvo visai nepriklausomos. Iš pustuzinio kunigaikščių paminėtini 
Normandijos, Akvitanijos, Bretanės ir Burgundijos kunigaikščiai; 
iš daugybės grafų paminėtini Flandrijos, Anžu, Tulūzos, Blua, Man- 
šo, Barselonos grafai. Kai kurie magnatai - pavyzdžiui, Norman- 
dijos kunigaikštis ir Flandrijos grafas — turėjo daug daugiau val- 
džios, turto ir teritorijos už Prancūzijos karalių. 

Daugiau nei prieš šimtą metų, 987 m., mirė paskutinis Vakarų 
frankų Karolingų dinastijos karalius Liudvikas V, kurio įpėdiniu 
tapo Hiugas Kapetas („imperatoriaus“ titulas tuo metu atiteko 
Rytų frankų valdovams). Kapetingų dinastija sugebėjo padaryti 
tik vieną dalyką — kontroliuoti savo vasalus, gyvenusius karaliaus 
domene. XII a. karaliams pradėjo sektis, ir Liudvikas VI (1108- 
1137) bei Liudvikas VII (1137-1180) įvedė sudėtingesnius valdy- 
mo ir teisės institutus. Be to, jie išplėtė savo teritoriją protingomis 
santuokomis, nors pati diplomatiškiausia santuoka - Liudviko VII 
santuoka su Eleonora Akvitaniete — po penkiolikos metų baigėsi 
skyrybomis, ir Eleonora savo didelį kraitį - Akvitaniją ir Gienę — 
perdavė kitam „prancūzui“ Henrikui Plantagenetui, Normandi- 
jos kunigaikščiui, Anžu ir Meno grafui, netrukus tapusiam Angli- 
jos karaliumi Henriku II. 

Pirmasis didis Prancūzijos karalius, Prancūzijos valstybės įkū- 
rėjas ir prancūzų karališkosios teisės pradininkas buvo Pilypas II 
(1180-1223), kurį vėlesnės kartos pavadino Pilypu Augustu. San- 
tuokinėmis sąjungomis, užkariavimais ir ypač pergale prie Buvi- 
no (1214 m.) prieš Anglijos karalių Joną Bežemį, imperatorių 
Otoną IV ir Flandrijos grafą Feraną Pilypas faktiškai sukūrė Pran- 
cūzijos imperiją. Be karališkojo domeno, t. y. pačios Francia, kuri 
plėsdamasi, be II de Franso, apėmė Šampanę, Blua, Burgundiją, 
Neverą ir šiaurės rytų feodus, nusidriekiančius iki Lamanšo, Pily- 
po jurisdikcija apėmė ir Normandijos, Akvitanijos, Bretanės, An- 
žu ir Tureno kunigaikštystes bei grafystes arba jų dalį, o visos tos 
teritorijos buvo atsikariautos iš Anglijos karaliaus Ričardo (1189- 
1199) ir karaliaus Jono Bežemio (1199-1216). Pilypo nuopelnas 

buvo tas, kad jis sukūrė vieningą politinę ir teisinę struktūrą, apė- 
musią ne tik jam priklausiusias paveldimas teritorijas, bet ir teri- 
torijas, kurias jis įsigijo karu ir politinėmis priemonėmis. Pilypas II 
Prancūzijai davė tai, ką viena karta anksčiau Anglijai davė Hen- 
rikas II ir ką dviem kartom anksčiau Rodžeris II davė pietų Italijai. 

Pilypo „imperija“, kaip ir Anglijos karaliaus Henriko II bei Si- 
cilijos karaliaus Rodžerio II „imperijos“, buvo federacinė valsty- 
bė. Visos trys „imperijos“ buvo sudarytos iš karalystės (Prancūzi- 
jos, Anglijos, Sicilijos) ir įvairių kunigaikštysčių, grafysčių bei 
senjorijų, kurios administraciniu požiūriu karalystei nepriklausė. 
Visose trijose „imperijose“ įvairios jas sudarančios politijos — ka- 
ralystės, kunigaikštystės, grafystės, senjorijos — išsaugojo tam tikrą 
autonomiją. Kiekviena iš sudedamųjų politijų turėjo savo valdo- 
vą; tai buvo pats karalius, karaliaus paveldimasis vasalas arba jo 
paskirtas pareigūnas. Kiekviena politija turėjo savo paprotinę tei- 
sę. Tačiau kartu karalius valdė visas įvairias politijas, įeinančias 
į jo valstybę, ir leido įstatymus, taikomus visose politijose, o kara- 
liaus teismai turėjo tam tikro tipo bylų, sprendžiamų bet kurioje 
iš šių politijų, jurisdikciją. 

Žinoma, Prancūzija nebuvo tokia vieninga kaip Anglija ar Si- 
cilija ar net buvo daug nevieningesnė už visą Henriko II valdytą 
teritoriją arba visą Rodžerio II valdytą teritoriją. Tai aiškintina 
keliais tarpusavyje susijusiais faktais. Prancūzijos teritorija buvo 
daug didesnė; galimas daiktas, kad joje gyveno keturis ar penkis 
kartus daugiau Žmonių negu Anglijoje ar pietų Italijoje. Jos vieni- 
jimo procesas prasidėjo vėliau. Joje nebuvo stiprios karaliaus val- 
džios tradicijos ir stipraus anglosaksų teisinio jausmo, viena ver- 
tus, ir didelio normanų administracinio talento, kita vertus. 
Prancūzijos karaliai, galimas daiktas, nepasižymėjo kraštutiniu val- 
dovų normanų žiaurumu ir jų polinkiu į prievartą. Galiausiai Pran- 
cūzijoje vyravusios feodalinės ekonominės sistemos forma irgi bu- 
vo palanki politiniam pabirumui, nors sunku pasakyti, kas šiuo — 
kaip ir kitais — atveju buvo priežastis, o kas — padarinys. 

Nepaisant to, dviem paskutiniaisiais XII a. ir dviem pirmaisiais 
XIII a. dešimtmečiais Prancūzijoje prasidėjo sparti valdymo ir tei- 

sės institutų raida, analogiška Anglijoje ir Sicilijoje anksčiau pra- 
sidėjusiai tų pačių institutų raidai. 


Pilypo Augusto asmenybė 


Pilypas II, vienintelis Liudviko VII sūnus, nuo pat gimimo bu- 
vo auklėjamas kaip būsimasis karalius“. Jis tapo savo tėvo įpėdi- 
niu 1180 m., turėdamas penkiolika metų. Per pirmuosius kelerius 
karaliavimo metus jis sužlugdė didžiūnų sąmokslus prieš jį, ypač 
Šampanės didžiūnų, iš kurių buvo kilusi jo motina, sąmokslą. Jo 
santuoka (1180 m.) su Heno grafo Bolduino V dukterimi ir Flan- 
drijos grafo Pilypo dukterėčia palaidojo sąmokslininkų planus. 5a- 
vo diplomatiniu ir kariniu miklumu Pilypas sugebėjo įsitvirtinti, 
nors ir buvo jaunas. Be to, jis pasižymėjo bruožais, reikalingais 
visiems sėkmės lydimiems to meto valdovams. 

Pirmąjį jo karaliavimo dešimtmetį ženklina netvarios politinės 
sąjungos su Flandrijos grafu Pilypu bei Anglijos karaliumi Henri- 
ku II ir sąjungos, nukreiptos prieš juos. Antrajame dešimtmetyje 
jis sudarė sąjungą su Vokietijos imperatoriumi (iš pradžių su Fryd- 
richu Barbarosa, o po to su Henriku VI) prieš Anglijos karalių 
Ričardą I, o po to, XIII a. pradžioje, Pilypas užkariavo didžiąją 
dalį Anglijos karaliaus valdų Prancūzijoje - Normandiją, Meną, 
Tureną, Puatu ir Anžu. Pilypo karo menas ir valdžia pasiekė vir- 
šūnę Buvino kautynėse (1214 m.), kur prancūzų karinės pajėgos 
sutriuškino Flandrijos, Vokietijos ir Anglijos jungtinę kariuomenę. 

Pilypo kaip administratoriaus ir įstatymų leidėjo talentai ne- 
nusileido jo politiniams ir kariniams talentams. Jis apsupo save 
žmonėmis, išmaniusiais teisę, kurie tapo jo patarėjais ir patikėti- 
niais. Paveiktas Normandijos, Anglijos ir Sicilijos normanų orga- 
nizacinio genijaus, visose savo teritorijose - ypač po Normandijos 
užkariavimo 1203-1204 m. - jis sukūrė įvairius institutus, pana- 
šius į anglų ir normanų įsteigtus keliaujančiųjų teisėjų ir šerifų 
institutus. Kad išlaikytų kareivius samdinius, vis daugiau feoda- 
linių prievolių jis pakeitė piniginiais mokesčiais. Jis įtvirtino dide- 
les teises, leidusias jam valdyti baronus. Jis kiršino dvasininkus, 
feodalinius senjorus ir miestų valdžias, rodydamas ypač didelį 

palankumą miestams, kuriems jis dovanojo Žymią savivaldą, ir 
stambiems pirkliams, kuriems jis dovanojo prekybos privilegijas ir 
monopolius. 

Visais šiais talentais, interesais ir politika Pilypas buvo pana- 
šus į kitus didžius karalius — įstatymų leidėjus, ypač į Sicilijos 
karalių Rodžerį II, Anglijos karalių Henriką II, Vokietijos impera- 
torių Frydrichą Barbarosą ir Flandrijos grafą Pilypą. Jis buvo pa- 
našus į šiuos Žmones ir asmeniniais bruožais: pasak amžininkų, 
jis pasižymėjo didžiule fizine jėga, mėgo puotas, vyną ir moteris 
ir buvo nepailstantis medžiotojas ir fechtuotojas. Jis buvo dosnus 
savo draugams ir negailestingas savo priešams, jo karštas tempe- 
ramentas derėjo su šaltu sugebėjimu jį kontroliuoti. Jis buvo išti- 
kimas Romos katalikas. Nors jis pasitraukė iš Trečiojo kryžiaus 
žygio dėl vaido su Anglijos karaliumi Ričardu II, jis negailestingai 
nuslopino albigiečių ereziją. Jis buvo visada pasirengęs perimti 
kitų patyrimą, pritaikyti jį savo interesams, eksperimentuoti ir at- 
naujinti, kad tik pasiektų savo tikslus. Tai, ką Heinrichas Mit- 
teisas vadina „šaltakraujiška savikliova ir išradingumu“, buvo pa- 
tys būdingiausi jo charakterio bruožai, būdingi ir kitiems XII a. ir 
XIII a. pradžios didiesiems monarchams. 

Jo tikėjimas teise kaip valdžios instrumentu buvo ne mažesnis 
už tikėjimą teise kaip teisingumo instrumentu. Prieš mirtį savo 
sūnui Liudvikui jis patarė „būti teisingam aukštakilmiams ir že- 
makilmiams, vargšams ir turtingiesiems““". 


Prancūzijos valstybė 


Pilypas paveldėjo karaliaus teismą (curia regis), kuris savo dva- 
sia ir tradicija buvo iš esmės feodalinis“. Jis buvo sudarytas iš 
paveldimųjų magnatų ir karaliaus vasalų, ir bažnytininkų, ir pa- 
sauliečių, taip pat iš Karaliaus dvaro pareigūnų, daugiausia pa- 
rinktų iš baronų. Teismą sušaukdavo karalius. Teismas atliko miš- 
rias patariamąsias, teismines ir įstatymų leidžiamąsias funkcijas. 
Karaliaujant Liudvikui VI ir Liudvikui VII, Sen Deni abatas Su- 
geris, žemakilmis dvasininkas, tapo vyriausiuoju karaliaus pata- 
rėju ir labai daug padarė, stiprindamas karaliaus dvaro pareigū- 

nų galią ir silpnindamas paveldimųjų magnatų bei karaliaus va- 
salų galybę. Šią tendenciją Pilypas Augustas palaikė ir vėliau. Jam 
valdant iš karaliaus teismo buvo atimtos finansinės ir teisminės 
funkcijos, kurias perėmė karaliaus kanceliarija, tapusi šias funkci- 
jas vykdančia ir kitų vyriausybės departamentų veiklą koordinuo- 
jančia įstaiga. Prancūzijos valdymo struktūrai Pilypas padarė - ar 
pradėjo daryti - tai, ką Henrikas II padarė Anglijos ir Normandi- 
jos, Rodžeris II — Sicilijos, Kalabrijos ir Apulijos valdymo struktū- 
rai ir ką popiežiai XI a. pabaigoje padarė bažnyčios valdymo struk- 
tūrai. Tai, ką Pilypas pradėjo, užbaigė jo sūnus Liudvikas VIII 
(1223-1226) ir ypač jo anūkas Liudvikas IX (1226-1270). 

Centrinės valdymo institucijos negalėjo būti įkurtos tol, kol ka- 
raliaus vyriausybinė valdžia negalėjo įsitvirtinti vietose per kara- 
liaus atstovus, teritorijoje, pavaldžioje karaliaus jurisdikcijai. Toks 
centrinių ir vietinių valdymo institucijų junginys, pagrįstas val- 
džios delegavimu, buvo esminė vakarietiško tipo valstybės sude- 
damoji dalis. Antra esminė sudedamoji dalis, susijusi su pirmąja, 
buvo teisės sistema, kuria karaliaus atstovai galėjo vadovautis ir 
kuri juos saistė. Kaip tik ankstesniųjų Prancūzijos karalių nesuge- 
bėjimas vietose sukurti tokią teisės vadovaujamą ir teisės susais- 
tytą deleguotą valdžią iki Pilypo Augusto laikų neleido formuotis 
Prancūzijos valstybei. Iki to laiko ne tik Prancūzijos kunigaikščiai 
ir grafai, bet ir smulkesnieji baronai neleisdavo karaliaus pareigū- 
nams atvykti į jų valdas. Negana to, Prancūzijos karaliai negalėjo 
veiksmingai panaudoti kaimų ir grafysčių vietinių institucijų, kaip 
Anglijos karaliai, kadangi Frankų karalystėje vietinės savivaldos 
tradicija buvo ne tokia stipri kaip anglosaksų karalystėje, o todėl 
labiau pažeidžiama iš feodalinių baronų pusės. 

Tokiomis aplinkybėmis Prancūzijos karaliai valdė tik savo do- 
meną per savo vietininkus, vadinamuosius provostus (prėvėts), ku- 
rie karaliaus žemėse buvo administratoriai ir valdytojai, rinkdavę 
duokles, suiminėdavę ir teisdavę teisės pažeidėjus, šaukdavę rite- 
rius ir pan. Paprastai karūnai jie mokėdavo rentą („forfeit“) už 
naudojimąsi savo teisėmis ir įgaliojimais, kurie vadinosi „ferma“ 
(ferme) ir prilygdavo feodui, dažnai paveldimam. Kartais karalius 
siųsdavo inspektorius, turėdavusius kontroliuoti provostus. Ši sis- 

tema buvo panaši į XI a. ir XII a. pradžioje Anglijoje vyravusią 
sistemą. 

Pilypas II padidino inspekcijų skaičių ir sustiprino inspektorių 
autoritetą ir prestižą, įsteigdamas naują pareigybę - beilifo (bailli) 
(ši pareigybė buvo taip pat vadinama ir Henriko II valdomoje 
Normandijoje). 

Sukurti naująją beilifo pareigybę Pilypą ir jo patarėjus paska- 
tino anglų ir normanų beilifo ar šerifo pafeigybės, įsteigtos Hen- 
riko II karaliavimo metu. Pilypas sąmoningai perėmė ir pakeitė 
šią instituciją, beilifams patikėdamas kai kurias administracines 
anglų ir normanų šerifų ir kai kurias teismines anglų ir normanų 
keliaujančiųjų teisėjų pareigas. Kaip ir anglų ir normanų šerifas, 
prancūzų beilifas galėdavo atstovauti karaliui, spręsdamas daug 
reikalų; jis gaudavo iš karaliaus instrukcijas, prižiūrėdavo jo fi- 
nansus ir atsiskaitydavo jam. Kaip ir anglų ir normanų keliaujantys 
teisėjai, prancūzų beilifai būdavo deleguojami spręsti karaliaus 
teismo bylų, pavaldžių karaliaus jurisdikcijai (cas royaux), ir ap- 
skritai ginti karaliaus teisių ir prerogatyvų. 1190 m. karaliaus po- 
tvarkiu beilifams buvo įsakyta kartą per mėnesį šaukti asizus, ku- 
riuose būtų nagrinėjami skundai (clamores), tariantis su keturiais 
patikimais vietiniais žmonėmis (legales homines, „teisiaisiais“). Bė- 
gant laikui, kiekvienam beilifui buvo paskirta nuolatinė apygarda 
(bailwick), kurią jis valdydavo karaliaus vardu ir kurioje jis posė- 
džiaudavo kaip karališkasis teisėjas. Be to, po 1226 m. kai kuriose 
Prancūzijos srityse atsirado panaši į beilifo senešalo pareigybė; 
nuo beilifo senešalas skyrėsi tuo, kad buvo labiau nepriklausomas 
nuo karūnos. Beilifai ir senešalai paprastai būdavo parenkami iš 
smulkesniųjų karaliaus dvarui priklausiusių kilmingųjų; dažniau- 
būdavo karūnos tarnautojai ir feodalinėje hierarchijoje užimdavo 
padėtį tarp kunigaikščių ir grafų. 

Provostas, kaip ir anksčiau, valdė savo sritį, vykdydamas ka- 
raliaus įsakus ir teisingumą karaliaus vardu. Be to, jis teisdavo 
kartu su patarėjais — vietiniais gyventojais. Apeliacijos dėl kokios 
nors apygardos provosto teismo sprendimų būdavo paduodamos 
į beilifo teismą. Svarbiausios bylos būdavo perduodamos į pirmo- 

sios instancijos beilifo teismą. Svarbiausiuose savo apygardos mies- 
tuose beilifas periodiškai šaukdavo asizus, o jam padėdavo vieti- 
nis provostas, vietiniai „teisieji“, vietinė „notablių taryba“ arba 
kai kuriose srityse — neprofesionalūs teisėjai (homes jugeans). Paja- 
mos iš nagrinėjamų bylų - dideli mokesčiai, imami iš bylininkų, ir 
mokesčiai, skiriami bendruomenėms ryšium su teismo procesu, — 
atitekdavo karūnai ir tarpiniams senjorams. 

Beilifų sistemos sukūrimas buvo prielaida atsirasti centrinei 
profesionaliai karaliaus teismo institucijai. Iki Pilypo II karaliaus 
teismas sprendė palyginti nedaug teismo bylų; nuo 1137 m. iki 
1180 m. (pagal patikimus duomenis) buvo nagrinėtos tik 85 bylos, 
t. y. vidutiniškai mažiau nei 2 bylos per metus“. Dažniausiai tai 
buvo bylos dėl skundų, nukreiptų prieš stambų feodalinį senjorą, 
atsisakiusį vykdyti teisingumą arba priėmusį neteisingą sprendi- 
mą, arba bylos, kuriose buvo sprendžiami ginčai tarp bažnytinio 
senjoro ir miesto komunos, kuriai tas senjoras dovanojo laisvių 
chartiją. Paprastai pirmininkaudavo pats karalius. Teisėjai būda- 
vo stambūs feodalai ir karaliaus pareigūnai, pakviesti dalyvauti 
teisme paties karaliaus. Dar neegzistavo joks centrinis karaliaus 
teismas, sudarytas iš profesionalų, atsakingų už karališkosios tei- 
sės sistemos taikymą ir formavimą. 

Toks teismas atsirado XIII a. Iš pradžių keletą kartų per metus 
būdavo periodiškai šaukiamos karaliaus teismo (curia regis) teis- 
minės sesijos, vadinamieji parlements (t. y. „diskusijos“ arba „svars- 
tymai“). Galiausiai, apytikriai po 1250 m., Paryžiaus parlamentas 
pradėjo posėdžiauti kaip nuolatinė teismo institucija, kurioje tar- 
naudavo etatiniai profesionalūs teisėjai, reguliariai pirmininkavę 
teismo posėdžiams, kuriuose būdavo nagrinėjamos civilinės ir bau- 
džiamosios bylos, - kartais kaip pirmosios instancijos teismas, bet 
dažniausiai kaip teismas, nagrinėdavęs apeliacijas dėl beilifų teis- 
mų sprendimų arba, rečiau, apeliacijas dėl kunigaikščių, grafų ir 
kitų feodalinių senjorų teismų sprendimų. Bėgant laikui, karalius 
asmeniškai dalyvaudavo teismo posėdžiuose vis rečiau, o galiau- 
siai visai nustojo dalyvauti. Paryžiaus parlamentas kaip aukščiau- 
sias karaliaus teismas Prancūzijoje išliko iki Prancūzijos revoliu- 
cijos. 

Ankstyvojo moderniosios Vakarų valstybės raidos etapo bū- 
dingas bruožas kaip tik ir buvo centrinio karaliaus teismo Sicili- 
joje ir Anglijoje ir panašios institucijos Romos bažnyčioje įkūri- 
mas. Šitokia institucija kartu buvo ir politinės valdžios (imperium) 
bei teisminės valdžios (jurisdictio) junginys, ir jų perskyra - jų 
politinis junginys, įkūnytas karaliaus valdžios, ir jų teisinė persky- 
ra, įkūnyta karaliaus tarybos ir karaliaus teismo. Karališkojo tei- 
singumo centralizavimas savarankiško profesionalaus teismo pa- 
vidalu Prancūzijoje vyko lėčiau negu Anglijoje ir Sicilijoje; 
Prancūzijoje lėčiau buvo kuriama ir periferinių karališkųjų teisėjų 
sistema. Tačiau galiausiai savarankiškų, nuolatinių karaliaus teis- 
mų sistemos sukūrimas nulėmė naują valstybės struktūrą, kurios 
vienas būdingiausių bruožų buvo teisingumo vykdymo sistemos, 
kaip visuomeninio, ekonominio ir politinio reguliavimo priemo- 
nės, vyravimas. 

Karaliaus valdžios teisminis kišimasis į konkrečių [besibylinė- 
jančių] šalių ginčus savo ruožtu rodė, kad esama galimos pritai- 
kyti karališkosios teisės visumos, o vėliau buvo suprasta, kad šią 
teisės visumą laikas nuo laiko karalius turi papildyti ir keisti. 
Priešingai negu jo pirmtakai, Pilypas Augustas ir jo įpėdiniai, ku- 
rie buvo įstatymų leidėjai ta prasme, kad jiems buvo pripažinta 
teisė ir priskirta pareiga — O ir jie patys tarėsi turį tokią teisę ir 
pareigą — reguliariai leisti naujus įstatymus, XIII a. Prancūzijos 
karaliai vis dažniau leisdavo statutus (ėtablissements) ir įsakus (or- 
donnances), atvirai keisdami jau egzistuojančią teisę. Daugelis tų 
naujų karaliaus įstatymų buvo susiję su nauja teisingumo admi- 
nistracine sistema. Galbūt garsiausias pavyzdys yra Liudviko IX 
įsakas, išleistas 1258 m., paskelbęs už įstatymo ribų teisminę dvi- 
kovą ir Paryžiaus parlamentą pavertęs apeliaciniu teismu. Kiti 
įstatymai karaliaus teisę kalti monetas išplėtė visoje šalyje, nusta- 
tė griežtesnę miestų kontrolę ir apskritai padidino karaliaus val- 
džios veiksmingumą. Kartais tokiuose karaliaus įstatymuose bū- 
davo sakoma, kad jie leidžiami „visų gerovės labui“ arba „bendrai 
karalystės naudai“. Ši nuostata atsispindėjo kanonistų sukurtame 
karaliaus įstatymų leidžiamosios valdžios pagrindime, kurį išsakė 
garsusis Tomo Akviniečio teisės apibrėžimas, pagal kurį teisė yra 

„[proto] priesakas bendrojo gėrio labui, paskelbtas to [asmens|, 
kuris turi rūpintis bendruomene“. 


Karališkojo teisingumo 
prancūziškoji sistema 


Karališkojo teisingumo prancūziškosios sistemos raidą teisės 
istorikai dažnai traktuoja kaip beveik šimtmetį vėlavusią, palygin- 
ti su Anglijos karališkojo teisingumo sistemos raida. Jie pažymi, 
kad centrinis karaliaus teismas Anglijoje atsirado XII a. aštunta- 
jame dešimtmetyje, o Prancūzijoje centrinis karaliaus teismas, Pa- 
ryžiaus parlamentas, buvo įkurtas tik XIII a. šeštajame dešimtme- 
tyje. Tačiau tai tas pat, kas lyginti obuolius su apelsinais. Paryžiaus 
parlamentas iš pradžių buvo apeliacinis teismas; jis nagrinėdavo 
apeliacijas dėl bylų, išnagrinėtų pirmosios instancijos teismų - žŽe- 
mesniųjų karaliaus provostų ir beilifų teismų arba kunigaikščių, 
grafų ar kitokių senjorų Žemesniųjų teismų. O anglų karališkieji 
teisėjai, ir keliaujantieji, ir posėdžiaujantys Vestminsteryje, papras- 
tai nagrinėdavo bylas kaip pirmoji instancija; bylą inicijuodavo 
įsakomasis raštas. Todėl XII a. Anglijos karaliaus jurisdikciją rei- 
kia lyginti su XII a. pavienių Prancūzijos kunigaikštysčių ir gra- 
fysčių — Burgundijos, Meno, Tulūzos - kunigaikščių ir grafų juris- 
dikcija, taip pat su karaliaus jurisdikcija karališkajame domene. 
(Prancūzijoje terminas „grafystė“ Žymi politiją, valdomą grafo, o 
ne angliškojo tipo grafystę, arba „shire“.) Be to, anglų karaliaus 
jurisdikciją reikia lyginti su prancūziškąja karaliaus teisėjų — 
beilifų — sistema, 1190 m. sukurta Pilypo II; svarbiausias skirtu- 
mas buvo tas, kad beilifai nebuvo nei keliaujantys, nei centro tei- 
sėjai, o dirbdavo atskirose apygardose. Kita vertus, Liudviko IX 
laikų Paryžiaus parlamentas užsiimdavo tuo, kuo neužsiėmė An- 
glijos centrinis karaliaus teismas: jis reguliariai nagrinėdavo ape- 
liacijas. Šio skirtumo nepaiso tie, kurie Anglijos teisės institucijų 
raidą laiko „ankstyva“, o Prancūzijos - „atsilikusia“. 

Jeigu XII a. centralizuotą Anglijos teisingumo sistemą lyginsi- 
me ne su centralizuota Prancūzijos, kaip visumos, sistema, o su 
kokios nors didelės Prancūzijos kunigaikštystės teisingumo siste- 

ma, pastebėsime aiškius jų panašumus. Įspūdingas pavyzdys yra 
Normandija, nes XII a. svarbių civilinių bylų nagrinėjimas, kurį 
atlikdavo kunigaikščio teisėjai, čia buvo labai panašus į svarbių 
civilinių bylų nagrinėjimą Anglijoje, atliekamą karaliaus teisėjų; 
Normandijos kunigaikštis atitiko Anglijos karalių. Tuo metu nei 
Normandijoje, nei Anglijoje nebuvo apeliacijų dėl tokių bylų spren- 
dimo sistemos. Tik praėjus šimtmečiui, kai Prancūzijos karalius 
Liudvikas IX tapo ir Normandijos valdovu, bylų, nagrinėjamų cen- 
triniame Normandijos kunigaikščio teisme, sprendimai galėjo būti 
apskundžiami naujajam centriniam karaliaus teismui Paryžiuje. 

Sukurdama hierarchinę sistemą teismų, turinčių sutvarkytą 
apeliacinę procedūrą, pagal kurią provostų teismų sprendimai bū- 
davo apskundžiami beilifų teismams, o beilifų, kunigaikščių, gra- 
fų ar kitokių senjorų teismų sprendimai būdavo apskundžiami 
centriniam karaliaus teismui Paryžiuje, Prancūzija Žymiai „pra- 
lenkė“ Angliją, o ne buvo nuo jos „atsilikusi“. 

Žinoma, Anglijos karaliams būtų buvę visai neįmanoma su- 
kurti apeliacijų sistemą, nes pagal Anglijos karaliaus teismų pro- 
cedūrą tokios apeliacijos turėtų būti pateikiamos dėl prisiekusiųjų 
verdiktų, kurie buvo atsakymai „taip“ arba „ne“ (pagrįsti prisie- 
kusiojo anksčiau įgytomis žiniomis) į karaliaus teisėjų klausimus, 
susijusius su faktais arba su fakto ir teisės mišiniu. Tokioms ape- 
liacijoms artimiausias institutas anglų teisėje buvo kaltės įrodymo 
(attaint) procedūra, taikoma tik civilinių bylų atveju; pagal šią 
procedūrą ankstesnio prisiekusiųjų teismo sprendimui peržiūrėti 
būdavo šaukiamas 24 asmenų „didysis asizas“ („grand assize“). 
Jei ankstesnis sprendimas būdavo pripažįstamas neteisingu, nu- 
kentėjusiajai šaliai būdavo grąžinama visa, ko ji dėl tokio netei- 
singo sprendimo buvo netekusi, o pirmųjų prisiekusiųjų turtas bū- 
davo konfiskuojamas, patys jie būdavo įkalinami, jų Žmonos ir 
vaikai išvaromi į gatvę, namai nugriaunami, vaismedžiai sunai- 
kinami, pievos suariamos. 

Prancūziškoji civilinių ir baudžiamųjų bylų teismo procedūra 
iš pradžių, t. y. XII a. ir XIII a. pradžioje, nelabai skyrėsi nuo an- 
gliškosios. Žinoma, ne centriniuose karaliaus teismuose, o centri- 
niuose kunigaikštysčių ir grafysčių teismuose ir vietiniuose pro- 

vostų ir beilifų karališkuosiuose teismuose teisėjai pirmininkau- 
davo iš neprofesionalų sudarytiems tribunolams. Teismo sprendi- 
mą priimdavo ne pirmininkaudavęs pareigūnas, o neprofesiona- 
lūs teismo nariai („suitors“). Šitoks teismo narių skirstymas į 
pirmininkaujantį pareigūną ir neprofesionalius [teisėjus] buvo ki- 
lęs - kaip ir anglų prisiekusiųjų teismas — iš frankų prisiekusiųjų 
apklausos. Pasikliovimas kaimo vietovių gyventojais, dalyvaujan- 
čiais teismo bylų nagrinėjime, buvo įtvirtintas Pilypo Augusto iš- 
leistų įstatymų, kuriais buvo įsteigti beilifų teismai. Sunorminti 
vietiniams papročiams buvo įsteigta ir „liaudies prisiekusiųjų“ (en- 
gudte par turbe) institucija: būdavo šaukiama 12 asmenų, kurie nor- 
mindavo papročius, o jų atstovas išreikšdavo jų vieningą nuomonę. 

XII a. antroje pusėje ir vėliau prancūziškoji sistema buvo gero- 
kai pakeista. Kaip parodė Johnas P. Dawsonas, prancūziškoji teis- 
mo procedūra tapo profesionalesnė ir sudėtingesnė". Teisininkų 
profesionalų atsirado ne tik apeliacinės instancijos lygmenyje, bet 
ir provostų, beilifų, kunigaikščių ir grafų, net žemesnio rango sen- 
jorų teismuose. Galiausiai XIV ir XV a. ne tik Paryžiaus parlamen- 
tas, bet ir žemesniųjų teismų teisėjai teismo procese taikė raštišką 
procedūrą, panašią į procedūrą, nustatytą kanonų teisės: šalys ap- 
sikeisdavo raštiškais pretenzijų ir prieštaravimų išdėstymais; bu- 
vo naudojamasi raštiškais apklausų ir liudytojų slaptų prisiekti- 
nių parodymų protokolais; teismo sprendimas būdavo išdėstomas 
raštu, o išvados argumentuojamos. Šalys atsakinėdavo į viena ki- 
tai užduodamus klausimus. Tardytojų sprendimai būdavo proto- 
koluojami. Egzistavo gausybė formalumų. Apeliacijos su nuoro- 
domis į klaidas didžiulės apimties protokoluose iš Žemesniųjų 
teismų būdavo siunčiamos į aukštesnius teismus, o galiausiai į 
Paryžiaus parlamentą. Dawsonas pažymi, kad žemesniųjų teismų 
nariai neprofesionalai palaipsniui išnyko, „išgąsdinti ir suglumin- 
ti vis sudėtingesnės procedūros“/*. Profesionalūs pareigūnai vis 
labiau išstumdavo liaudies atstovus, nors engudte par turbe išliko. 

Vėlesnio teisės vystymosi požiūriu galima pamatuotai tvirtin- 
ti, kad tas faktas, jog Prancūzijos karaliai iš pat pradžių perėmė 
kanonų teisės nustatytas procedūras ir sukūrė hierarchinę apelia- 
cijų sistemą, kurios viršūnė buvo centrinis karaliaus teismas Pary- 

žiuje, neigiamai paveikė vėlesnę prancūzų teisės istoriją ir kad tas 
faktas, jog Anglijos karaliai iš pat pradžių perėmė frankų tradici- 
nę prisiekusiųjų teismo sistemą, teigiamai paveikė vėlesnę anglų 
teisės istoriją. Tačiau turint galvoje XII ir XIII a. egzistavusias są- 
lygas, prancūziškoji teismų ir teismo procedūros sistema turėjo 
daug pranašumų prieš tuo pačiu metu egzistavusią anglų sistemą 
tiek jos teisingumo bylininkams požiūriu, tiek karaliaus valdžios 
kaip visuomeninės tvarkos palaikytojos požiūriu. 

Teisingumo bylininkams požiūriu, prancūziškoji teismo proce- 
dūra, kaip ir bažnytinių teismų taikoma procedūra, buvo suma- 
nyta taip, kad leisdavo išryškinti visus su byla susijusius faktus ir 
ginčytinus klausimus, tuo tarpu angliškoji teismo procedūra buvo 
sumanyta taip, kad tuos faktus ir ginčytinus klausimus įsprausda- 
vo į kiek galima siauresnius rėmus. Angliškoji bylos šalių pareiš- 
kimų ir prisiekusiųjų sprendimo — sprendimo, priimto be bylos 
nagrinėjimo - sistema buvo gerai pritaikyta tik tam tikro tipo by- 
loms. Kaip tik šis trūkumas labiau nei kas kita privertė Anglijos 
kanclerį XIV a. pabaigoje ir XV a. įsteigti jurisdikciją, pagrįstą tei- 
singumu, gynusią vargšus ir silpnuosius, teisiškai sunorminti pa- 
sitikėjimo santykius ir sukurti teismo nutarimų ir kitų nuo atsako- 
mybės išlaisvinančių mechanizmų (skirtingų nuo „bendrosios 
teisės“ nustatomo piniginių nuostolių atlyginimo) sistemą. Angli- 
jos kancleris, beveik visada koks nors aukštas bažnytininkas, lai- 
kėsi kanonų teisės nustatytos procedūros — tokia pat buvo ir pran- 
cūzų karaliaus teismo procedūra, - pagal kurią liudytojai būdavo 
šaukiami į teismą, prisaikdinami ir apklausiami. 

Visuomeninės tvarkos reikmių požiūriu galima teigti, kad pran- 
cūziškoji karališkosios teisės sistema Prancūzijoje nebuvo tokia 
veiksminga, kaip anglų karališkosios teisės sistema Anglijoje; iš 
dalies taip buvo todėl, kad Prancūzijos karaliui teko valdyti ketu- 
ris ar penkis kartus daugiau gyventojų, ir jie buvo pasidaliję į 
daugelį besivaržančių politinių junginių. Daug prasmingiau svars- 
tyti klausimą, ar XII ir XIII a. valdant Prancūzijos karaliams atsi- 
radusi karališkosios teisės sistema buvo gerai pritaikyta maksi- 
maliai įtvirtinti jų galią kovoti su netvarka, ar būtų buvę protingiau 
sukurti tokią karališkosios teisės sistemą, kuri būtų panašesnė į 

angliškąją. Savąją beilifų sistemą Pilypas Augustas sukūrė iš da- 
lies mėgdžiodamas angliškąją šerifų ir keliaujančiųjų teisėjų siste- 
mą, bet valdant Liudvikui IX Paryžiaus parlamento apeliacinės 
jurisdikcijos bei su ja susijusios sudėtingos ir painios raštiškos pro- 
cedūros atsiradimas galiausiai sumenkino liaudies dalyvavimo 
vaidmenį ir sukūrė savarankišką mokytų teisininkų sluoksnį, ku- 
ris bėgant laikui vis labiau tolo nuo gyventojų ir vis labiau korum- 
pavosi. Bet ir šiuo atveju to, kas buvo padaryta valdant Liud- 
vikui IX, nedera vertinti remiantis tuo, kas atsitiko valdant 
Liudvikui XIV. Turint galvoje XII ir XIII a., atrodo teisinga teigti, 
kad Prancūzijoje vyravusi karališkosios teisės sistema - jei ją ly- 
ginsime su Anglijoje vyravusia karališkosios teisės sistema — buvo 
labai veiksmingas įrankis, kuriuo pasinaudodamas karalius tvar- 
kė šalies ekonominį ir visuomeninį gyvenimą, ir kad jei ši sistema 
buvo ne tokia veiksminga kovojant su nusikalstamumu, tai, gali- 
mas daiktas, buvo nulemta fakto, jog Prancūzijoje baudžiamoji 
jurisdikcija buvo labiau decentralizuota negu Anglijoje — ją labiau 
kontroliavo kunigaikščiai, grafai ir kiti senjorai, taip pat miestų 
komunos, - o tai nebūtinai buvo neigiamas reiškinys. 

Prancūzų karališkosios teisės efektyvumą XIII a. lėmė jai bū- 
dinga subtili vietinio papročio ir teisinio išsimokslinimo dermė ir 
sudėtinga procedūra, pagal kurią teisinis išsimokslinimas būdavo 
taikomas vietiniam papročiui [aiškinti]. Teisinės procedūros ir tei- 
sinio išsimokslinimo pasitelkimas vietiniam papročiui [aiškinti] 
sukūrė prancūzų paprotinės teisės visumą, ir ši teisė veikė kaip 
galinga vienijanti ir auklėjanti jėga. 

Terminas „vietinis paprotys“ Žymi įvairių vietovių, miestelių, 
senjorijų, grafysčių, feodalinių domenų, kunigaikštysčių ir kitų po- 
litijų, iš kurių buvo sudaryta Prancūzija, įvairiausius papročius. 
Prancūzijoje kaip visumoje egzistavo palyginti nedaug bendrų pa- 
pročių, nors keletas tokių papročių buvo, pavyzdžiui, papročiai, 
susiję su karūnos paveldėjimu, taip pat bendri vietiniai papročiai, 
tokie kaip vyro teisių disponuoti žmonos nuosavybe jų bendro 
gyvenimo metu apribojimas. Be to, nepaisant didėjančio ėtablisse- 
ments ir ordonnances skaičiaus, Prancūzijos kaip visumos materia- 
linės statutinės teisės masyvas nebuvo didelis; prancūzų statutinė 

teisė buvo daugiausia procesinė. Tačiau tas faktas, kad bylos ka- 
rališkuosiuose Prancūzijos teismuose dažniausiai būdavo spren- 
džiamos remiantis vietiniu papročiu, nereiškė, kad karaliaus teis- 
mai nė kiek neformavo šio papročio. Priešingai, karaliaus teismai, 
netgi Paryžiaus parlamentas, o kartais ir pats karalius savo val- 
džia atmesdavo visus „blogus“ papročius ir pripažindavo tik tuos 
papročius, kurie buvo „protingi“. Taip buvo naudojamasi valdžia 
aiškinti papročius taip, kad jie atitiktų protą. Taigi galima kalbėti 
apie Prancūzijos kaip visumos bendrą paprotinę teisę, susidėjusią 
iš įvairių papročių, vyravusių įvairiose vietovėse, ir interpretuotą 
bei suformuotą karaliaus teismų. 

Teigti, kad Prancūzija buvo valdoma bendros paprotinės tei- 
sės, nereiškia neigti, kad labai daug Prancūzijos teisininkų ir tei- 
sėjų buvo geri romėnų teisės žinovai. Be to, tai nereiškia neigti, 
kad kai kuriose Prancūzijos srityse, ypač pietuose, romėnų teisė 
tam tikru mastu išliko dar iš epochos prieš Merovingus. Tačiau 
egzistavo dviejų skirtingų rūšių romėnų teisė. Pirmajai rūšiai — tai 
buvo romėnų teisė, kurios mokėsi teisininkai ir teisėjai, - priklau- 
sė Justiniano tekstuose pateikta teisė, pertvarkyta, permąstyta ir 
iš naujo įvertinta išsimokslinusių teisininkų, dirbusių universite- 
tuose (Prancūzijoje, be kitų, tai buvo Monpeljė universitetas, įkur- 
tas XII a., ir Orleano universitetas, įkurtas XIII a.). Universitetinė 
romėnų teisė buvo ideali teisė, o ne veikiantis kodeksas, statutas 
ar koks nors kitas pozityvinės teisės sąvadas. Tai buvo visuma 
teisinių sąvokų ir principų, kuriais remiantis buvo galima rūšiuoti 
ir interpretuoti veikiančias paprotinės teisės ir įstatyminės teisės 
normas. Kitos rūšies romėnų teisė — išlikusi iš epochos prieš 
Merovingus, ypač pietų Prancūzijoje, - susidėjo iš atskirų romėnų 
teisės terminų, normų ir procedūrų, per šimtmečius išlikusių liau- 
dies sąmonėje; kai kurios normos ir procedūros pateko į vėlesnių 
laikų germanų (pvz., vestgotų ir langobardų) kodeksus, į valdovų 
dekretus bei įsakus. Ši „Vulgarioji romėnų teisė“ — taip ji dažnai 
vadinama - pati tapo paprotine teise. Priešingai, universitetuose 
studijuojama romėnų teisė buvo ne tiek teisė kaip saistančių nor- 
mų visuma, kiek teisė teisinės argumentacijos būdų prasme. 

Universitetuose studijuojama romėnų teisė buvo ypač naudin- 
ga tada, kai reikėdavo nustatyti, kokie papročiai yra „protingi“, o 
kokie „blogi“. Šiuo požiūriu bažnyčios kanonų teisė irgi duodavo 
svarbius orientyrus. Kaip tik kanonų teisė pirmiausia pradėjo skelb- 
ti, kad protingus papročius reikia skirti nuo neprotingų papročių. 
Tiesą sakant, kanonų teisė dar skelbė, kad reikia skirti tai, kas 
priimtina pačioje romėnų teisėje, nuo to, kas joje nepriimtina. Ka- 
nonų teisės papročio aiškinimo principai apskritai buvo taikomi 
įvertinti romėnų teisės normoms ir sąvokoms. 

XIII a. prancūzų karališkuosiuose teismuose papročio egzista- 
vimas galėdavo būti įrodomas įvairiausiais būdais paties teisėjo 
nuožiūra. Teisėjas galėdavo pareikšti, kad asmeniškai žinąs kokį 
nors paprotį, nes pats jį taikęs kokioje nors ankstesnėje panašioje 
byloje, vadintoje „precedentu““. Jis galėjo pasitarti su neprofesio- 
naliais patarėjais, savo pagalbininkais teisme. Jis galėjo pasikvies- 
ti grupę Žmonių, galėjusių žinoti kokį nors paprotį, pavyzdžiui, 
grupę dvasininkų, galinčių patvirtinti kokioje nors parapijoje ar 
abatijoje egzistuojantį paprotį, grupę jūrininkų, galinčių patvir- 
tinti kokiame nors uoste egzistuojantį paprotį. Galiausiai remda- 
masis engude par turbe procedūra teisėjas galėdavo iškviesti dvy- 
lika išmanančių Žmonių ir paprašyti jų per atstovą papasakoti 
apie kokio nors konkretaus papročio ar papročių egzistavimą. 

XIII a. pats karalius kartais įsikišdavo kaip „visų bendros ge- 
rovės“ (bien commun de tous) atstovas, imdavosi pirmininkauti Ži- 
novų diskusijai apie ginčytinus papročius, o po to skelbdavo arba 
užrašydavo savo išvadą. Pasak XIII a. prancūzų teisininko Philip- 
pe'o de Beaumanoiro, „karalius turi gerbti savo karalystės papro- 
čius ir Žiūrėti, kad juos gerbtų kiti“. Neprotingas paprotys turi 
būti „atmestas“. Tačiau kartu karalius galėjo tam tikriems asme- 
nims ar jų grupėms suteikti „privilegijas“, nukrypstančias nuo pa- 
pročių ir išlaisvinančias nuo jų teisingumo pagrindu, t. y. kaip 
išimtį. Štai karalius, „Nepaisydamas bendro papročio“, teikdavo 
privilegijas kai kurioms bažnyčioms, kai kuriems miestams, kai 
kurioms gildijoms, kryžiaus žygių dalyviams ir kitiems asmenims. 

Galiausiai, jei paprotys būdavo netinkamas ne tik taikyti kon- 
krečiam Žmogui ar grupei, kuriems turėjo būti padaryta išimtis, 
bet bendresne prasme ir todėl buvo keistinas, karalius galėjo iš- 
leisti naują statutą ar potvarkį, pakeičiantį tą paprotį. Sero Hen- 
ry'o Maine'o teoriją, kad teisės istorija juda nuo teisingumo prie 
įstatymų leidybos, patvirtina viduramžių Prancūzijos praktika, ku- 
ri pati kilo iš kanonistų teorijos, papročio pakeitimą sankcionuo- 
davusios teisingumo pagrindu ir teisingumo apibendrinimu sta- 
tuto pavidalu“. 

Tačiau faktiškai Prancūzijoje buvo palyginti nedaug naujų sta- 
tutų ar potvarkių, keitusių senus papročius, ir visai nedaug privi- 
legijų, leisdavusių daryti išimtis senų papročių atžvilgiu. Papro- 
čiai, kuriuos karaliaus teismai pripažindavo netinkamais, 
dažniausiai būdavo atmetami kaip „blogi“ arba perinterpretuoja- 
mi taip, kad taptų „protingi“. Tiesą sakant, proto ir sąžinės nor- 
ma pati glūdėjo paprotinėje teisėje. 

Taigi XIII a. prancūzų karališkoji teisė, viena vertus, buvo daug 
labiau negu anglų karališkoji teisė susijusi su mokslu ta prasme, 
kad prancūzų [teisėtvarkos] sistemoje buvo daug daugiau išsi- 
mokslinusių teisėjų ir teisininkų“; tačiau karališkieji statutai jai 
darė mažesnę įtaką. Kita vertus, ji buvo įvairesnė ta prasme, kad 
neegzistavo kokia nors kiek žymesnė vienodų papročių, priimtų 
visoje Prancūzijoje, visuma, bet egzistavo didelė „bendrosios tei- 
sės“ visuma. Ši „bendroji teisė“ — tai bendra visuma procedūrų ir 
principų, karaliaus teismų taikomų įvairiose daugybės politijų, su- 
dariusių Prancūzijos karalystę, teritorijose. 


Prancūzų karališkoji civilinė ir baudžiamoji teisė 


Nors teisė, kuri XII ir XIII a. buvo taikoma prancūzų karaliaus 
teismuose, daugiausia buvo paprotinė teisė ir įvairiose vietose 
buvo labai nevienoda, egzistavo ir svarbūs bendri bruožai. Iš tik- 
rųjų nors papročiai buvo labai skirtingi savo detalėmis, paprotinė 
teisė, t. y. papročių konceptualizavimo būdas ir pamatiniai princi- 
pai, kuriais remiantis jie būdavo interpretuojami, buvo stulbinamai 
vienoda. 

Toliau pateikiamas prancūzų karaliaus teismų taikytos papro- 
tinės teisės aprašymas daugiausia paremtas didelės apimties Be- 
aumanoiro veikalu Bovė gyventojų papročių ir įpročių knygos, para- 
šytu apytikriai 1283 m.7 Šio veikalo autorius buvo Bovė srities 
miesto Klermono beilifas. Anksčiau jis tarnavo beilifu Verman- 
dua, Turene, Sanli ir senešalu Puatu ir Sentone. Jo senjoras, Kler- 
mono grafas, buvo Liudviko IX sūnus ir karaliaus Pilypo III brolis. 
Beaumanoiras mokėsi universitete ir buvo gerai išstudijavęs ro- 
mėnų ir kanonų teisę. Be to, jis buvo gerai susipažinęs su Pary- 
žiaus parlamente praktikuojama precedentų teise. Jis buvo ne tik 
puikus teisininkas, bet ir įžvalgus ir nuovokus mąstytojas. Jo kny- 
ga, nors ir parašyta lakonišku stiliumi, buvo sumanyta kaip fun- 
damentalus veikalas. Šiuolaikinis jos leidimas apima daugiau nei 
tūkstantį puslapių. Nepaisant to, kad ji buvo išleista palyginti vė- 
lai ir skirta daugiausia vienai Prancūzijos sričiai, ši knyga yra 
naudingas šaltinis, kuriame daug informacijos apie svarbiausius 
XII ir XIII a. Prancūzijos karaliaus teismuose taikytos karališko- 
sios teisės bruožus. Be to, Beaumanoiras nagrinėjo - nors ir ne taip 
išsamiai — kitų Bovė teismų jurisdikciją ir procedūrą: grafo teismo, 
bažnytinių teismų, vietinių feodalinių senjorų teismų, miestų teis- 
mų, prekybinių teismų ir arbitražinių teismų (kuriems jis paskyrė 
visą skyrių). Visų šių teismų jurisdikcija buvo lygiagreti. Visi jie 
taikė „Bovė gyventojų papročius ir įpročius“. 

Karaliaus teismų procedūros buvo daugiau ar mažiau vieno- 
dos visoje Prancūzijoje, bent jau nuo 1190 m., kai Pilypas Augus- 
tas sukūrė beilifų teismų sistemą. Žinoma, beilifas buvo tos kuni- 
gaikštystės ar grafystės, kurioje jis tarnavo, senjoro tarnas. Tačiau 
galiausiai jis buvo pavaldus karūnai, o nuo 1250 m. jo sprendimai 
galėjo būti apskundžiami karaliaus centriniam teismui, Paryžiaus 
parlamentui. Pasak Beaumanoiro, „kiekvienas baronas yra suve- 
renas savo baronijoje, [bet] karalius yra suverenas, [iškilęs] virš 
visų““*. Klermono beilifo teismo procedūra, aprašyta Beaumanoi- 
ro, panaši į kitų Prancūzijos sričių beilifų teismų procedūrą, apra- 
šytą kituose ano meto šaltiniuose. 

Visuose beilifų teismuose, o, galimas daiktas, ir jiems paval- 
džiuose provostų teismuose civiliniai teismo procesai prasidėda- 

vo nuo šaukimo į teismą, kurį ieškovas arba jo atstovai žodžiu 
pateikdavo arba pačiam atsakovui, arba jo namiškiams, arba pra- 
nešdami [per kaimynus]. Buvo reikalaujama, kad šaukime būtų 
bendrais bruožais išdėstytas ieškinio turinys. Tačiau jei šaukimo 
turinys būdavo pernelyg bendras arba miglotas, atsakovas galė- 
davo prašyti atleisti nuo atsakomybės arba atidėti bylos nagrinė- 
jimą. Teismas galėdavo pareikalauti, kad toks prašymas būtų pri- 
siektinis. Teismo procese iš ieškovo būdavo reikalaujama išsamiai 
išdėstyti savo skundą (demande), o atsakovui būdavo suteikiama 
teisė išdėstyti savo prieštaravimus (barre). Šią procedūrą Beauma- 
noiras lygina su bažnytinių teismų procedūra: pasak jo, bažnyti- 
niame teisme ieškovo libellus ir atsakovo exceptiones pateikiami 
raštiškai lotynų kalba, tuo tarpu beilifo teisme jie pateikiami Žo- 
džiu ir prancūzų kalba; be to, bažnytiniuose teismuose bylos šalių 
pareiškimai gali būti pateikiami dar du, tris ar keturis kartus, tuo 
tarpu beilifo teisme byla turi būti pradėta nagrinėti nuo demande 
ir barre. 

Šalims teisme gali atstovauti kiti asmenys, vadinamieji procu- 
reurs — giminaičiai, draugai ar kiti atstovai, kuriems buvo suteikti 
patikėtinio įgaliojimai. Pastariesiems irgi gali atstovauti — kita šio 
žodžio prasme — advokatai, ėmęsi jiems patarinėti ir pristatyti jų 
bylą. Beaumanoiro epochoje advokatai sudarydavo „įstaigą“ arba 
profesinį korpusą, kurio veikla būdavo reguliuojama karaliaus po- 
tvarkių“. 

Beaumanoiras išvardija ir aptaria aštuonių rūšių įrodymus: 
1) priesaikas, 2) raštiškus dokumentus, 3) teisminę dvikovą (kuri 
išimtiniais atvejais vis dar būdavo leidžiama), 4) liudytojų paro- 
dymus, 5) teismo protokolus, 6) priešingos šalies prisipažinimus, 
7) teismo išvadas ir 8) prezumpcijas. Iš visų šių įrodymų rūšių tuo 
metu pats moderniausias ir pats svarbiausias ateičiai buvo liu- 
dytojų parodymai. Daugeliui socialinių sluoksnių priklausę Žmo- 
nės neturėjo teisės liudyti arba tokia teisė buvo ribota; tai buvo 
kunigai ir vienuoliai, moterys, raupsuotieji, nepilnamečiai, sve- 
timšaliai, asmenys, nubausti už nusikaltimą ar melagingą liudiji- 
mą, pavainikiai, servai ir žydai. Kurios nors šalies šeimos ar šei- 
mynos nariai neturėjo teisės liudyti jos naudai. Procureurs ir 

advokatai negalėdavo duoti parodymų, susijusių su tuo, ką jie su- 
žinojo veikdami kaip atstovai arba patarėjai. Liudytojai duodavo 
parodymus žodžiu, prisiekdami ir atsakydami į klausimus, už- 
duotus šalių ir teisėjo““. 

Taigi beilifo teismo procedūra, skirtingai nei civilinių bylų pro- 
cedūra pagal kanonų teisę, būdavo žodinė, o ne raštiška. Tačiau 
būdavo surašomas protokolas, kad būtų galima pateikti apeliaciją 
aukštesnei instancijai, būtent Paryžiaus parlamentui. 

Sunkios baudžiamosios bylos, pavaldžios vadinamajam aukš- 
tajam teisingumui, būdavo nagrinėjamos senjorų teismuose, taigi 
ir aukščiausiojo senjoro, t. y. kunigaikščio ar grafo, teisme. Tačiau 
sunkios baudžiamosios bylos galėjo būti nagrinėjamos ir provosto 
ar beilifo teisme, jei karalius turėjo tokių bylų jurisdikciją priklau- 
somai nuo nusikaltimo pobūdžio, nuo kaltinamojo feodalinio sta- 
tuso ar nuo jo priklausomybės laipsnio. Jurisdikcija būdavo nusta- 
toma kaltinimu, kurį pateikdavo nukentėjęs asmuo, liudytojas ar 
koks nors kitas žmogus. Akivaizdu, kad prancūzų teismuose ne- 
buvo nieko panašaus į Anglijoje egzistavusią procedūrą, kai ben- 
druomenė per prisiekusiųjų teismą pristatydavo sunkius nusikal- 
timus keliaujantiems karaliaus teisėjams. Taigi nors prancūzų teisė, 
skirtingai nei senovinė frankų ir germanų teisė, civilines bylas 
atskyrė nuo baudžiamųjų bylų, baudžiamosiose bylose ji ir toliau 
naudojosi kaltinamąja procedūra, panašia į civilinėse bylose 
taikomą demande procedūrą. 

Pasak Beaumanoiro, svarbiausios bylos, nagrinėjamos beilifo 
teisme, buvo bylos dėl teisės į kilnojamąjį turtą, dėl paveldėjimo, 
dėl sutarčių, dovanojimų, nepilnamečių globos, saizinos pažeidi- 
mų ir nusikaltimų asmeniui. Tačiau Beaumanoiras nagrinėja ir 
daug kitokių teisinių problemų, teisinių santykių ir teisinių sando- 
rių, pavyzdžiui, įvairius šeimos santykių teisės aspektus (kraičio, 
vaikų, nepilnamečių, nesantuokinių vaikų teisinį statusą), pavel- 
dėjimo, testamentų, dovanojimų, asociacijų (prekybos įmonių, 
kompanijų, kooperatyvų, komunų), transporto, svorių bei matų ir 
darbo prievolių teisę. 

Kaip ir anglų bei Sicilijos karališkoji teisė, prancūzų karališkoji 
teisė — panašiai kaip feodalinė teisė — nubrėžė griežtą Žemės ir 

kilnojamojo turto perskyrą, taip pat griežtą saizinos ir nuosavy- 
bės („pilnutinės teisės“) perskyrą. Šios perskyros pagrindas buvo 
tas, kad feodalinėje teisėje teisės į žemę suponavo valdymo įgalio- 
jimus. Toji papildoma aplinkybė, kad romėnų teisė irgi nubrėžė 
aiškią ribą tarp „kilnojamojo“ ir „nekilnojamojo“ turto ir tarp „val- 
dymo“ (possession) bei „nuosavybės“ (dominion), buvo patogi tei- 
sininkams, nes leido jiems taikyti romėnišką terminologiją feoda- 
linei tikrovei. Tačiau toks taikymas buvo šiek tiek iliuzinis, nes 
romėniškoji kilnojamojo ir nekilnojamojo turto perskyra nesutapo 
su kilnojamojo turto ir žemės perskyra, o romėniškasis „valdymas“ 
nebuvo tas pat, kas vakarietiškoji feodalinė „saizina“. Tačiau tai 
nelabai jaudino Vakarų teisininkus; jie paprasčiausiai pritaikyda- 
vo romėnų teisę savo problemoms spręsti. 

Prancūzijoje, komentuoja Beaumanoiras, beilifo teismas - t. y. 
karaliaus teismas grafystėje, kunigaikštystėje ar kitokioje senjori- 
joje — buvo ypač dėmesingas saizinai ir saizinos pažeidimams. 
Šiuo požiūriu prancūzų karališkoji teisė nesiskyrė nuo kitų XII ir 
XIII a. Europos karalysčių karališkosios teisės. Visose Europos sri- 
tyse, kur buvo palyginti stiprūs centriniai valdovai, jie atimdavo 
jurisdikciją iš feodalinių senjorų, įtvirtindami savo jurisdikciją ne- 
teisėtiems saizinos atėmimams. Pavėluotai, 1277 m., Prancūzijos 
karalius išleido statutą, įtvirtinantį naujo nusavinimo jurisdikciją, 
bet faktiškai karūna naudojosi tokia jurisdikcija kartu su kuni- 
gaikščiais ir grafais. 

Beaumanoiro išskleista saizinos analizė buvo labai kruopšti; ją 
labai paveikė kanonistų tyrinėjimai šioje teisės srityje. Jis išskyrė 
įvairius ieškinius dėl saizinos atėmimo: ieškinį dėl saizinos atėmi- 
mo jėga, ieškinį dėl saizinos atėmimo apgaule ir kitokiais neteisė- 
tais neprievartiniais veiksmais, be to, ieškinį dėl teisių į saiziną 
pažeidimo, dar neprilygstančio realiam saizinos atėmimui"'. Pran- 
cūzų teisė, kaip ir anglų bei kanonų teisė, gynė ir kilnojamojo tur- 
to saiziną, taip pat Žemės saiziną ir galiausiai teisių saiziną; be to, 
ji gynė saiziną, net jei ji nebuvo susijusi su faktiniu valdymu, pa- 
vyzdžiui, kai koks nors asmuo buvo laikomas Žemės ir su ja susi- 
jusių valdymo teisių saizinos turėtoju, net jei jis būdavo išvykęs į 
kryžiaus žygį. 

Ne taip, kaip anglų karališkieji teismai, prancūzų beilifai turė- 
jo ne tik antspauduotų sutarčių, bet ir sutarčių apskritai jurisdik- 
ciją. Šią jurisdikciją Beaumanoiras grindžia moraliniu principu, 
paskelbtu kanonistų, kad sutarčių turi būti laikomasi, pacta sunt 
servanda. „Visų sutarčių turi būti laikomasi, - rašo Beaumanoiras, - 
ir todėl rašoma „Sutartis aukščiau už teisę“, išskyrus tas sutartis, 
kurios sudarytos blogiems tikslams, [kaip, pavyzdžiui] kai vienas 
žmogus susitaria su kitu nužudyti žmogų dėl 100 livrų.“?? Po to 
Beaumanoiras išvardija kitus sutarčių teisės principus, visuotinai 
pripažintus to meto romėnų ir kanonų teisės mokslo: 1) sutartis 
neturi būti sudaryta naudojant jėgą ar prievartą; 2) sutarties ob- 
jektas neturi būti neįmanomas, nemoralus ar neteisėtas; 3) lošimų 
skolos ir lupikiškos sutartys nėra teisės objektas; 4) sutartyje gali- 
ma specialiai paminėti tam tikras išlygas, panaikinančias jos ga- 
lioseną (pavyzdžiui, sutartyje gali būti parašyta, kad pardavėjas 
atsisako teisės skųstis, jei jis gavo mažiau nei pusę savo nuosavy- 
bės vertės). Įdomu, kad šios romėnų ir kanonų teisės mokslo dok- 
trinos tapo Bovė — ir kitų Prancūzijos sričių — paprotinės teisės, 
taikomos karaliaus teismuose, dalimi. 

Baudžiamoji teisė sudarė esmingą ir karaliaus, ir kunigaikščių, 
grafų bei žemesniųjų senjorų teismuose naudojamos prancūzų pa- 
protinės teisės dalį. Didžiausiame Beaumanoiro veikalo skyriuje 
(114 savarankiškų straipsnių) aptariami nusikaltimai“. Jie skirs- 
tomi šitaip: 1) baudžiami mirties bausme, konfiskuojant nusikal- 
tėlio turtą, atitenkantį tam senjorui, kurio teritorijoje tas turtas 
yra; 2) baudžiami pinigine bauda, turto konfiskavimu ir ilgalaikiu 
įkalinimu; 3) baudžiami tik pinigine bauda. Pirmojo tipo nusikal- 
timai yra nužudymas, išdavystė, žiauri žmogžudystė, išžaginimas, 
padegimas, apiplėšimas, erezija, pinigų padirbinėjimas, pabėgimas 
iš kalėjimo, nunuodijimas ir bandymas nusižudyti. Paprastai mir- 
ties bausmė būdavo vykdoma velkant [arkliais] arba pakariant; 
bet eretikai būdavo deginami, o pinigų padirbinėtojai prieš paka- 
riant būdavo panardinami į verdantį vandenį. Nusikaltimo, bau- 
džiamo ilgalaikių įkalinimu - priskiriamo antrajai nusikaltimų 
grupei, - pavyzdys yra priesaikos sulaužymas („melagingas liudi- 
jimas“); įkalinimo laiką nustatydavo teisėjas savo nuožiūra. Tre- 

čiajai nusikaltimų grupei priskiriami kūno sužalojimai (cuts and 
wounds), nepaklusimas senjoro įsakymams, žalos padarymas ir 
pan. Valstiečiai mokėdavo mažesnes pinigines baudas, kilmingie- 
ji - didesnes. 

Kitas Beaumanoiro suklasifikuotų nusikaltimų, baudžiamų il- 
galaikiu įkalinimu, pavyzdys yra sąmokslai prieš bendrąjį gėrį. 
Tai slapti pirklių ar amatininkų sąmokslai, kurių tikslas — pakelti 
kainas ir kurie susiję su grasinimais asmenims, atsisakiusiems pri- 
sijungti prie sąmokslininkų. Tokie sąmokslai buvo pavaldūs sen- 
joro, kurio kompetencijai priklausė kainų nustatymas, jurisdikci- 
jai. Šiai nusikaltimų grupei buvo priskirti ir neteisėti sąmokslai, 
kurių tikslas politinis - parengti sukilimą. Beaumanoiras sako, kad 
senjoras, atskleidęs tokį sąmokslą, jo dalyvius turi nubausti ilga- 
laikiu įkalinimu, jų turto konfiskavimu, o sąmokslo organizato- 
rius — mirties bausme pakariant. Jis prisimena svarbiausių Lom- 
bardijos miestų lygos, nukreiptos prieš Romos imperatorių, 
suformavimą (tai buvo Lombardijos lyga, organizuota 1167 m. 
prieš imperatorių Frydrichą Barbarosą): penkerius metus rengtas 
sukilimas visur prasidėjo tą pačią dieną, imperatoriaus pareigū- 
nai buvo nužudyti, o sąmokslininkai „savo miestuose įvedė tokius 
įstatymus ir papročius, kokie jiems patiko“. 

Jei koks nors asmuo pagaunamas nusikaltimo vietoje ir suima- 
mas, tokios bylos nagrinėjimo jurisdikcija priklauso senjorui, val- 
dančiam tą vietovę, kurioje buvo padarytas nusikaltimas. Jei nu- 
sikaltėlis suimtas vėliau, po to, kai buvo padarytas nusikaltimas, 
jurisdikcija priklauso senjorui tos vietovės, kur gyvena nusikaltė- 
lis. Jei nusikaltimas pažeidžia grafo, kunigaikščio ar karaliaus tei- 
ses, jurisdikcija priklauso tam, kieno teisės buvo pažeistos. Štai 
karaliaus pareigūno nužudymą ar karūnos išdavystę nagrinėda- 
vo karaliaus teismas. Tačiau ne taip, kaip Anglijoje, Prancūzijoje 
nebuvo sunkių nusikaltimų („felonijų“) bendrosios arba išimtinės 
karaliaus jurisdikcijos; nebuvo ir rimtų civilinių nusižengimų 
(„žalos padarymo“) bendrosios arba išimtinės karaliaus jurisdik- 
cijos. Prancūzų karaliaus baudžiamoji jurisdikcija buvo šiek tiek 
panaši į Jungtinių Amerikos Valstijų federalinės vyriausybės ju- 
risdikciją — tai buvo „federalinių nusikaltimų“ jurisdikcija; dauge- 

lį tokių nusikaltimų kaip „valstybinius nusikaltimus“ galėjo per- 
sekioti įvairios politijos, sudariusios Prancūzijos karalystę. 


Prancūzų ir anglų karališkosios 
teisės palyginimas 


XIII a. pabaigoje ir XIV a., ypač po to, kai suklestėjo Paryžiaus 
parlamentas, o Londone buvo įsteigta advokatų kolegija (bar), ka- 
raliaus teismo teisė Prancūzijoje vis labiau pradėjo nukrypti nuo 
karaliaus teismų teisės Anglijoje. Galiausiai, praėjus apytikriai vie- 
nam šimtmečiui, abi sistemos įgavo daugelį skirtingų bruožų, ku- 
rie joms būdingi ir XX a. Prancūziškoji sistema vis labiau rėmėsi 
raštiška, angliškoji — žodine procedūra; prancūziškoji vis labiau 
rėmėsi šimtais aukštos kvalifikacijos profesionalių teisėjų, angliš- 
koji — neprofesionaliais prisiekusiaisiais ir neprofesionaliais taikos 
teisėjais, ir tik labai nedideliu profesionalių teisėjų skaičiumi; pran- 
cūziškoji — teismine šalių ir liudytojų prisiektine apklausa, angliš- 
koji — besibylinėjančių šalių kaltinimais ir paneigimais, kai spren- 
dimą priima prisiekusiųjų teismas. Materialinės teisės požiūriu 
prancūzų karališkoji teisė buvo sistemiškesnė, mokslingesnė, ro- 
mėniškesnė, labiau kodifikuota, tuo tarpu anglų karališkoji teisė 
buvo smulkmeniškesnė, praktiškesnė, vokiškesnė, labiau orientuota 
į precedentų teisę. Prancūzų karališkoji teisė apėmė didesnę teisi- 
nių santykių sritį: civilinius įsipareigojimus — sutartis, deliktus ir 
neteisėtą praturtėjimą; nuosavybės teisę; korporacijų teisę; patikė- 
tinės nuosavybės teisę; baudžiamąją teisę; viešąją teisę; tautų tei- 
sę. Anglų teisė apsiribojo tokiomis ieškinio formomis: įsakomuoju 
raštu dėl teisės, asizu dėl naujo nusavinimo, ieškiniu dėl skolos ir 
neteisėto turto užgrobimo, dėl sutarties, dėl civilinio teisės pažei- 
dimo, dėl bendrosios teisės reguliuojamų sunkių nusikaltimų, dėl 
pirmenybės teisę suteikiančių įsakomųjų raštų (prerogative writs). 
Tačiau XIV ir XV a. ji davė kanclerio teismui labai lanksčią pra- 
dinę žalos atlyginimo priemonių ir doktrinų visumą, kuri galiau- 
siai buvo pradėta vadinti „teisingumo teise“. 

Šie vėliau atsiradę skirtumai neturi užgožti to fakto, kad XII a. 
ir XIII a. pradžioje, kai Anglijos ir Prancūzijos karaliai pradėjo 


632 


13. KARALIŠKOJI TEISĖ: SICILIJA, ANGLIJA, NORMANDIJA, PRANCŪZIJA 


kurti savo karališkosios teisės sistemas, šios dvi sistemos turėjo 
daug bendrų bruožų. Net vėliau jos turėjo daug daugiau bendrų 
bruožų, nei norėtų manyti nacionalistinės teisės istoriografijos ša- 
lininkai: kokiam nors kinui jų skirtumai gali pasirodyti minima- 
lūs, palyginti su panašumais. Tačiau jų formavimosi eroje kiekvie- 
na sistema apėmė daug priešingų bruožų, kurie vėliau nulėmė 
abiejų sistemų skirtumus. Angliškoje sistemoje buvo naudojami 
raštiški šaukimai į teismą, kuriuose buvo išdėstomas ieškinio tu- 
rinys, tuo tarpu prancūziškoje buvo naudojami žodiniai šaukimai 
į teismą, taip pat Žodinė teismo procedūra. Angliškoji sistema teis- 
mo proceso metu rėmėsi profesionaliais advokatais ir teisėjais, tuo 
tarpu prancūziškoji rėmėsi neprofesionaliais teisėjais — kaltinto- 
jais, prisiekusiaisiais ir kitais, priimdavusiais sprendimą. Prisaik- 
dintų šalių ir liudytojų apklausa buvo vienintelis įrodinėjimo me- 
todas prancūzų karaliaus teismuose; kiti metodai turėjo atitikmenis 
angliškoje sistemoje. Tiesa, kad angliškoje sistemoje taikyta prak- 
tika, kai iš prisiekusiųjų buvo reikalaujama iš anksto įvertinti fak- 
tus ir priimti vieningą sprendimą nenagrinėjant bylos, buvo uni- 
kali. Tačiau prancūziškoji enguėte par turbe suponavo, kad 
prisiekusieji žino vietinius papročius net neišklausę parodymų, 0 
jų vieninga išvada apie kokio nors papročio egzistavimą ar neeg- 
zistavimą tam tikrose bylose, be abejonės, duodavo rezultatą, pa- 
našų į tą, kurį duodavo anglų prisiekusiųjų sprendimas. 

Buvo ir kitų panašumų. Ir Prancūzijoje, ir Anglijoje, ir Sicilijoje 
centrinė karališkoji (ar kunigaikštiškoji) teisingumo sistema sėk- 
mingai varžėsi su daugybės feodalinių senjorų teisingumo siste- 
momis. Kaip ir anksčiau, karalius sudarydavo galimybes kreiptis 
į jį tuo atveju, kai senjoro teismas atsisakydavo vykdyti teisingu- 
mą arba priimdavo neteisingą sprendimą. Šios ekstraordinarinės 
priemonės XII a. antroje pusėje iš pradžių Anglijoje, o po to Pran- 
cūzijoje buvo papildytos aukščiausiosios instancijos karaliaus ju- 
risdikcija, taikoma labai įvairioms byloms, visų pirma susijusioms 
su smurtiniais taikos pažeidimais ir ginčais dėl friholdo saizinos. 
Negana to, abiejose šalyse karališkasis teisingumas buvo raciona- 
lesnis, profesionalesnis ir objektyvesnis už feodalinį teisingumą. 

Karališkasis teisingumas buvo racionalesnis tuo, kad daugu- 
mos bylų atveju jis nepripažindavo teismo proceso, pagrįsto dvi- 
kova ir kompurgacija. 

Jis buvo profesionalesnis, nes jį vykdė teisėjai profesionalai. 

Jis buvo objektyvesnis dviem požiūriais. Pirma, teisėjai buvo 
susaistyti teisės ir Dievo, ir šis susaistymas buvo laikomas net 
aukštesniu negu jų ištikimybė karaliui. Didingas Bractono posakis 
teigia: valdžia kyla ne iš žmogaus, o iš Dievo ir teisės — kaip tik 
teisė sukuria karalių. Panašiai ir Beaumanoiras tvirtina, kad teisė- 
jo pareiga paklusti savo senjorui neatleidžia jo nuo paklusnumo 
Dievui ir kad teisėjo nesusaisto net tiesioginis jo senjoro įsakymas, 
jei jo vykdymas privers jį „prarasti savo sielą“. Beaumanoiras sa- 
ko, kad tokiu atveju teisėjas turi atsisakyti tarnauti savo senjorui, 
o ne vykdyti tokį įsakymą, kuris pažeistų jo pareigą Dievui“. To- 
kie teiginiai atsispindėdavo priesaikoje, kurią prancūzų karališ- 
kieji teisėjai XII ir XIII a. duodavo pradėdami eiti pareigas, - „gerb- 
ti gerus šalies papročius“. Net moksliniuose traktatuose tokie 
teiginiai buvo rizikingi, nes tai buvo metas, kai karaliai ir senjorai 
nebaudžiami nukirsdavo galvas. 

Antra, karaliaus teismų sprendimų objektyvumą didino tai, kad 
buvo pabrėžiamas teisės taikymo nuoseklumas. Ir prancūzų, ir 
anglų karališkuosiuose teismuose buvo laikomasi principo, kad 
panašios bylos turi būti sprendžiamos panašiai. Tai nebuvo prece- 
dento doktrina technine prasme; tokia doktrina atsirado daug vė- 
liau, susiformavus sistemingam bylų protokolavimui ir įtvirtinus 
skirtumą tarp bylos „sprendimo pagrindo“ (holding), kuris tap- 
davo saistančiu sprendžiant kitas bylas, ir „dictum“ (arba „orbi- 
ter dictum“), kurį sudarydavo teisminė argumentacija, neturėjusi 
lemiamos reikšmės .sprendimui, o todėl nesaistanti kitų panašių 
bylų sprendimo. XIII a. ir, tiesą sakant, iki XVI ir XVII a. nebuvo 
tokios precedento doktrinos; negana to, įrodinėjimas remiantis „pa- 
vyzdžiu“ buvo laikomas ne tokiu įtikinamu kaip įrodinėjimas re- 
miantis principu. Tačiau principų išvedimas iš analogiškų atvejų 
XII ir XIII a. buvo vyraujantis teisminio įrodinėjimo būdas. Ir Brac- 
tonas XIII a. Anglijoje, ir Beaumanoiras XIII a. Prancūzijoje savo 

traktatus grindė tūkstančiais bylų, su kuriomis abu buvo susipa- 
žinę iš visą gyvenimą kaupto teisminio patyrimo“. 

Šis didelis domėjimasis konkrečiomis bylomis buvo susijęs su 
lygybės prieš įstatymą moraliniu principu - principu, kuriuo grin- 
džiama maksima „panašios bylos turi būti sprendžiamos pana- 
šiai“. Štai Beaumanoiras tvirtina, kad jeigu (panaši) byla buvo 
nagrinėta anksčiau, tai „net jeigu sprendimas buvo priimtas dėl 
kelių asmenų“, ji neturi būti pateikta spręsti teismo nariams, bet 
turi būti sprendžiama tiesiogiai beilifo remiantis precedentu, „nes 
nedera priimti skirtingų sprendimų toje pačioje byloje“*'. 

Daugeliui komentatorių XIII a. parašytų Beaumanoiro ir Brac- 
tono traktatų skirtumai užgožė stebinančius jų panašumus. Tą 
patį galima pasakyti ir apie XII a. parašyto Glanvillio traktato ir 
netrukus po Glanvillio Normandijoje ir Prancūzijoje pasirodžiu- 
sių knygų apie paprotinę teisę nuostabius panašumus. Sakoma, 
kad šituose dviejuose angliškuose traktatuose pirmą kartą moks- 
liškai dėstoma Anglijos bendroji teisė (nors termino „bendroji tei- 
sė“ juose dar nėra), t. y. daugiausia dėmesio juose skiriama centri- 
niuose karališkuosiuose Vestminsterio teismuose taikytoms 
normoms - toms normoms, kurios, kaip rodo abiejų knygų pava- 
dinimai, sudaro „Anglijos karalystės įstatymus ir papročius“. Tuo 
tarpu Beaumanoiro Bovė gyventojų papročiuose ir įpročiuose ir se- 
nesniuose prancūzų ir normanų „paprotynuose“ (coutumiers) esą 
daugiausia dėmesio skiriama vietiniams papročiams, įvairiose vie- 
tovėse labai nevienodiems. Tačiau Bovė papročiai - kaip jie buvo 
traktuojami, sisteminami, racionalizuojami ir taikomi karališkųjų 
teismų —- apskritai buvo visai panašūs į kitų Prancūzijos sričių pa- 
pročius, kai juos persijodavo karališkieji teismai. Skirdavosi jų ga- 
liojimo tarpsniai, neatvykimo į teismą pateisinimo būdai, Žemės 
perdavimo formalumai ir daug kitų dalykų; nežiūrint to, vietiniai 
karališkieji teismai, o, tiesą sakant, Beaumanoiro laikais ir aukš- 
čiausiasis teismas Paryžiuje nustatydavo leistinas detalių skirtu- 
mų ribas. Be to, visoje Prancūzijoje būta ir vienodų papročių, ku- 
rie būdavo aiškiai nurodomi kaip „bendroji teisė“. Bet svarbiausia 
tai, kad bendrieji principai buvo tie patys. 

Negana to, paprastai sakoma, kad pati Anglijos bendroji teisė 
yra paprotinė teisė. Sunku suprasti, ką tai reiškia. Anglų bendroji 
teisė paprastai kildinama iš Klarendono asizų ir kitų XII a. kara- 
liaus įsakų, kurie sudarė įstatyminę teisę, priešingą paprotinei tei- 
sei. Be abejonės, tai reiškia, kad karaliaus įsakais būdavo nustato- 
mos karaliaus teismų procedūros, kuriomis būdavo įdiegiamos 
normos, principai, kriterijai ir sąvokos, kurių prasmė buvo kilusi 
iš papročių ir įpročių. Šios įdiegiamos normos, principai, kriterijai 
ir sąvokos - sunkių nusikaltimų apibrėžimai, saizinos ir saizinos 
atėmimo sampratos — buvo kilusios iš neformalių, nerašytų, įsta- 
tymo nenustatytų elgesio normų ir modelių. Šios elgesio normos ir 
modeliai egzistavo žmonių protuose ir visuomenės sąmonėje. Ži- 
noma, tokia bendra prasme bet kokios teisės pagrindas galiausiai 
yra paprotys ir įpročiai. 

Jei būtų siekiama tiksliau apibrėžti „paprotinės teisės“ sąvoką, 
be abejonės, tektų pripažinti, kad ji reiškia viena, jei taikoma tei- 
sei, kuria buvo remiamasi karališkuosiuose Anglijos teismuose, ir 
ką kita, jei taikoma teisei, kuria buvo remiamasi karališkuosiuose 
Prancūzijos teismuose. Tačiau kartu ji reiškia ir kai ką panašaus. 
Esama daug tokio panašumo pavyzdžių. Pavyzdžiui, ir Anglijoje, 
ir Prancūzijoje saizinos teisinės sąvokos šaknys glūdėjo paproti- 
nėje teisėje; abiejose šalyse karališkieji teismai turėjo naujo 
nusavinimo (nouvelle disseisine) jurisdikciją; abiejose šalyse kara- 
lius vartojo paprotinę saizinos sąvoką, įkūnytą priimtame naujo 
nusavinimo įstatyme, kad iš feodalinių senjorų atimtų ginčų dėl 
teisių į friholdą jurisdikciją. Žinoma, būta skirtumų. Bet panašu- 
mai liudija, kad abiejose karalystėse paprotinė ir karališkoji teisė 
iš dalies sutapo“. 


14 


KARALIŠKOJI TEISĖ: 

Vokietija 


Kalbant apie Vokietijos karališkosios teisės ištakas ir ankstyvą- 
ją raidą, reikia turėti galvoje faktą, kad Vokietijoje nebuvo kara- 
liaus ta prasme, kuria galima kalbėti apie Sicilijos karalių, Angli- 
jos karalių ar Prancūzijos karalių. Buvo imperiją sudariusių 
konkrečių autonomiškų teritorijų (Lūnder, „žemių“) kunigaikščiai, 
karaliai ir kitokie valdovai. Faktiškai kiekviena žemė savaime bu- 
vo karalystė. Imperiją sudarė penkios didžiosios Vokietijos kuni- 
gaikštystės — Saksonija, Švabija, Bavarija, Frankonija ir Lotaringi- 
ja—- ir kitos kunigaikštystės, tokios kaip Fryslandija ir Tiuringija, 
Lombardijos miestai ir šiaurės Italija, Burgundijos frankų karalys- 
tė, Bohemijos slavų karalystė, keletas pasienio „markų“ (tarp jų ir 
Ostmarka, kuri 1156 m. gavo Austrijos kunigaikštystės statusą) ir 
kitos įvairios politijos. 1075 m. tokias kunigaikštystes kaip Sakso- 
nija ir Bavarija dydžiu, turtingumu ir galia apytikriai buvo gali- 
ma lyginti su tuometine Prancūzijos karalyste, Normandijos kuni- 
gaikštyste arba su Anglijos karalyste. Visos Vokiečių imperijos 
karalius valdė savo žemę, be to, buvo imperinės federacijos galva. 

Todėl Vokietijos karališkąją teisę galima suprasti arba kaip im- 
perijos kaip tokios teisę (imperinę teisę), arba kaip kurios nors 
imperijos sudėtyje buvusios hercogystės ar kunigaikštystės teisę 
(kunigaikštiškąją teisę). Faktiškai XII ir XIII a. imperinė teisė, anks- 
čiau buvusi tik rudimentinė, įsitvirtino ir laikinai suklėstėjo, nors 
negalėjo varžytis su Sicilijos, Anglijos ar Prancūzijos karališkosios 
teisės raida; o kunigaikštiškoji teisė ne tik įsitvirtino ir suklestėjo, 

bet klestėjo ir toliau, panašiai kaip Sicilijos, Anglijos, Prancūzijos 
ir kitų Europos sričių karališkoji teisė. 


Imperinė teisė 


Karolio Didžiojo (768-814) sukurta imperija iš pat pradžių bu- 
vo universali idėja, apimanti daugybę įvairiausių gentinių, vieti- 
nių ir feodalinių junginių. Tai buvo ne teritorinis darinys, o impe- 
ratoriaus asmens valdžios — imperium — sritis; imperatorius buvo 
Vakarų krikščioniškojo pasaulio religinio vieningumo ir šio pa- 
saulio priešinimosi normanų, arabų, slavų ir vengrų antpuoliams 
įsikūnijimas. Pats Karolis Didysis įsteigė keletą centrinių įstatymų 
leidžiamojo, administracinio ir teisminio pobūdžio institucijų, bet 
jos buvo silpnos. Imperinės teisinės institucijos buvo išsibarsčiu- 
sios po visą imperiją ir giliai neįsišaknijo. Karolio Didžiojo impe- 
rija visai pagrįstai buvo vadinama „milžinų su molinėmis kojo- 
mis“. Po jo mirties ji netrukus subyrėjo ir ją pasidalijo jo įpėdiniai, 
o „imperatoriaus“ titulas atiteko rytinių frankų, gyvenusių toje 
teritorijoje, kuri po daugelio amžių buvo pradėta vadinti Vokieti- 
ja, valdovams. 

Dar du šimtmečius „Vokiečių“ imperija buvo vadinama Fran- 
kų imperija arba Krikščioniškąja imperija, bet labai retai - Romos 
imperija. Po to, XI a. pradžioje, susiklostė praktika įpėdiniui, iš- 
rinktam būsimuoju imperatoriumi, suteikti ne „frankų karaliaus“, 
o „romėnų karaliaus“ titulą; po imperatoriaus mirties įpėdinis pa- 
prastai vykdavo į Romą ir iš popiežiaus rankų gaudavo „romėnų 
imperatoriaus“ karūną. Visų pirma šis aktas simbolizavo frankų 
imperatoriaus pretenzijas į Romos imperatoriaus Konstantino ir 
jo įpėdinių kaip bažnyčios galvų teokratinį autoritetą. XII a. pati 
imperija pirmą kartą buvo pradėta vadinti Romos imperija; ta- 
čiau tuo metu popiežius įtvirtino savo viršenybę bažnyčiai, ir žo- 
dis „Romos“ imperijos pavadinime tapo jos politinio ir teisinio 
vieningumo ir valdžios pasaulietinėje srityje simboliu. (Tik XIII a. 
ji buvo pradėta vadinti Šventąja Romos imperija, o galiausiai, 
XV a. - Vokiečių tautos šventąja Romos imperija.) 

Kad suprastume iki Popiežių revoliucijos egzistavusios impe- 
rinės teisės rudimentinį pobūdį, turime neužmiršti, kad ši imperi- 
ja neturėjo sostinės, biurokratijos, teisininkų profesionalų ir net 
tvirtos finansinės valdžios. Imperatorius valdė kartu su savo dva- 
riškiais, kurie keliaudavo su juo po imperiją. Kancleris buvo impe- 
ratoriaus sekretorius. Rūmų valdytojas tvarkė imperatoriaus dva- 
ro biudžetą. Karaliaus patarėjai buvo ne nuolatiniai pareigūnai, 
bet būdavo renkami ad hoc, progai pasitaikius. Pasak Heinricho 
Mitteiso, „impe:'ja būdavo galinga tik tam tikroje vietoje, kur ap- 
sistodavo karalius; tik dažnai pasirodydamas įvairiose savo im- 
perijos srityse jis galėjo priversti save gerbti. Tai reikalavo ant- 
žmogiškų asmeninių galių ir labai greitai išsekindavo valdovų jėgas: 
jų ankstyva mirtis būdavo ne paprasčiausias užuojautos vertas 
atsitiktinumas, o sekinančios valdymo sistemos padarinys“'. 

Tai nereiškia, kad nebuvo jokios imperinės teisės, išskyrus im- 
peratoriaus dvaro teisę. Visų pirma egzistavo imperatoriaus teis- 
minė prerogatyva: kad ir kur būtų imperatorius, jis teisdavo remda- 
masis vietine, gentine ar feodaline paprotine teise ir vykdydamas 
universalų teisingumą ir gailestingumą kaip Kristaus vietininkas 
ir aukščiausioji imperium christianum galva. Imperatorius turėjo 
teisę „pareikalauti“ (jus evocandi) perduoti jam bylą iš bet kokio 
tribunolo - vietinio, feodalinio, teritorinio ar bažnytinio. Dar svar- 
biau buvo tai, kad jis turėjo įgaliojimus skelbti imperinius „drau- 
dimus“ (ban), kuriais būdavo reikalaujama, kad kaltinamieji as- 
menys stotų prieš imperatoriaus „aukštąjį teisingumą“, o priešingu 
atveju jie būdavo skelbiami esą už įstatymo ribų. Imperinius drau- 
dimus turėjo teisę skelbti ir grafai (lot. comes; vok. Graf); grafų 
pareigos išliko iš Karolingų laikų — tada imperatorius juos skirda- 
vo jo vardu atlikti teismines ir administracines funkcijas konkre- 
čiose vietovėse (grafystėse, Grafschaften). Tačiau bėgant šimtme- 
čiams centralizuotas imperinis šios pareigybės pobūdis labai 
susilpnėjo, ir daugumoje vietų ji daugiausia tapo paveldima ir 
vietinė. 

Be to, imperatorius darė labai didelę įtaką bažnytinės teisės 
raidai; pati ši teisė tuo metu (kaip ir romėnų laikais) buvo suvo- 
kiama kaip viena svarbiausių imperinės teisės šakų. Žinoma, iki 

Popiežių revoliucijos imperatoriai skirdavo abatus ir vyskupus (taip 
pat ir Romos vyskupą), šaukdavo bažnyčios susirinkimus ir jiems 
pirmininkaudavo, o kartais net skelbdavo bažnyčios kanonus - ir 
teologinius, ir teisinius. 

Imperinės teisės pasaulietinės pusės silpnumą atspindėjo nor- 
ma, pagal kurią imperatorius neturėjo teisės apmokestinti savo 
valdinių, o pajamas turėdavo gauti iš savo dvarų, išsibarsčiusių 
po visą imperiją. Jo teisė įsigyti naujų Žemių perimant išmarinį 
turtą irgi buvo griežtai apribota. XI a. imperatoriams žemės do- 
vanojimais pavyko sukurti imperijos pareigūnų (vadinamųjų mi- 
nisteriales) klasę; jie būdavo skiriami valdyti imperatoriaus dva- 
rus ir - kadangi buvo ginkluoti ir turėjo žirgus —- privalėjo tarnauti 
imperatoriaus armijoje. Tačiau kai imperatorius perimdavo savo 
vasalų (kunigaikščių ir kitų kilmingųjų) išmarinę žemę, imperinė 
feodalinė teisė reikalavo ją perduoti kitiems vasalams. Šis vadina- 
masis Leihezwang (prievartinis leno dovanojimas) imperinę feoda- 
linę teisę labai skyrė nuo kunigaikštysčių ir kitų imperijos senjori- 
jų feodalinės teisės, taip pat nuo Prancūzijos, Anglijos, Sicilijos ir 
kitų atsirandančių Vakarų krikščioniškojo pasaulio pasaulietinių 
politijų feodalinės teisės. 

Popiežių revoliucija esmingai pakeitė imperatoriaus pareigy- 
bės prigimtį, o kartu su ja ir imperinės teisės apimtį bei pobūdį. 
Viena vertus, imperatoriaus konstitucinis vaidmuo bažnyčioje 1a- 
bai sumažėjo: jis tapo paprastu pasauliečiu, nors ir galingu, nes 
vyskupai ir abatai liko jo feodaliniais vasalais, nors jis jiems ir 
nebesuteikdavo bažnytinių įgaliojimų. Jo konstitucinė padėtis įvai- 
rių imperiją sudarančių teritorijų valdovų atžvilgiu irgi pasikeitė. 
Faktiškai kunigaikščių vaidmuo buvo lemiamas galutinai išspren- 
džiant ginčą dėl investitūros; derybose, kurios baigėsi Vormso kon- 
kordatu (1122 m.), kunigaikščiai, pasak Mitteiso, pasireiškė kaip 
„Amperinių teisių garantuotojai““, imperatoriaus ir popiežiaus le- 
gatų tarpininkai. Daugelis naujų didikų šeimų XII ir XIII a. pirmą 
kartą iškilo pilietiniuose karuose, vykusiuose Popiežių revoliuci- 
jos metu; tuo metu iškilo Hohenstaufenų, Witellsbachų ir Wettinų 
šeimos. Apytikriai XII a. viduryje, vėl tariant Mitteiso žodžiais, 
imperija „jau buvo sudaryta ne iš gentinių teritorijų (Stammeslūn- 

der), bet iš naujo tipo teritorijų, kurias valdė kunigaikščiai; jie bu- 
vo traktuojami kaip dalyvaujantys imperijos valdyme““. 

Ir iš tikrųjų imperatorius tapo visiškai priklausomas nuo kuni- 
gaikščių bei kitų imperijos magnatų, kurie jį rinkdavo. 1077 m. 
kunigaikščiai susirinko į pasitarimą (Reichstag) Forchheime ir pri- 
ėmė nutarimą, kuriam pritarė popiežius Grigalius VII, kad impe- 
ratorius turi būti renkamas jų; o 1125 m. Mainco pasitarime šis 
principas buvo pirmą kartą pritaikytas: kunigaikščių komitetas 
atmetė mirusio imperatoriaus Henriko V įpėdinio, Švabijos kuni- 
gaikščio, kandidatūrą ir vietoje jo išrinko Lotarą, Saksonijos kuni- 
gaikštį. 1138 m., mirus Lotarui, kunigaikščiai vėl nepaisė impera- 
toriaus įpėdinio ir išrinko Lotaro varžovą Konradą Švabą; o 
1152 m. kunigaikščiai ignoravo Konrado sūnų ir išrinko jo sūnėną 
Frydrichą Barbarosą. XII a. pabaigoje pradėta laikytis taisyklės, 
kad imperatorius turi rinkti kunigaikščių elektorių kolegija, kurio- 
je privilegijuotą padėtį turėjo Mainco, Kelno ir Tryro arkivyskupai 
ir Reino žemės pfalcgrafas. 

Be to, buvo laikomasi nuostatos, kad imperatorius privalo su- 
šaukti „imperijos kunigaikščius“ tuo atveju, kai reikia priimti la- 
bai svarbius sprendimus. Senoji imperija buvo sudaryta iš impe- 
ratoriaus dvaro ir gentinių kunigaikštysčių (Stammesherzogtiimer, 
„kamieninių kunigaikštysčių“); naujoji imperija buvo sudaryta iš 
paties imperatoriaus teritorinės žemės (Švabijos, Saksonijos ar ki- 
tos) ir kitų žemių (Lūnder), valdomų imperijos kunigaikščių (Reichs- 
fiirsten); šios žemės palaipsniui prarado kamieninių kunigaikštys- 
čių pobūdį ir virto pirmiausia teritorinėmis politijomis“. 

Naujojoje imperijoje atsirado nauji politiniai ir teisiniai institu- 
tai. Imperinės valdžios sekuliarizacija paskatino imperatorių su- 
kurti civilinę tarnybą, kurioje buvo daug mažiau bažnytininkų ir 
kuri Žymiai mažiau domėjosi bažnyčios reikalais. Pasaulietiniai 
rūpesčiai, ypač taikos ir teisingumo palaikymas, kurį pati Popie- 
žių revoliucijos dvasia priskyrė aukščiausiajai imperatoriaus ju- 
risdikcijai, reikalavo vis didesnio dėmesio. Pats Vakarų krikščio- 
niškojo pasaulio padalijimas į „bažnytinę“ ir „pasaulietinę“ sritį, 
teisinė šias sritis skiriančių ribų demarkacija, bažnytinės srities, 
pavaldžios popiežiui, teisinio pobūdžio akcentavimas neišvengia- 

mai sukėlė atsakomąjį imperatoriui pavaldžios pasaulietinės sri- 
ties teisinio pobūdžio akcentavimą. Imperatorius rado naujų bū- 
dų stiprinti savo valdžią ir kovoti su prievarta. Šie nauji būdai 
atspindėjo poslinkį valstybingumo moderniąja prasme kryptimi, 
nors ir ne tokį žymų kaip Sicilijoje, Anglijoje ir Prancūzijoje. 

Imperatorius ir toliau išsaugojo savo kaip aukščiausiojo impe- 
rijos teisėjo vaidmenį ir jį sureguliavo. Jis nagrinėjo apeliacijas dėl 
kunigaikščių, didikų ir miestų teismų sprendimų. Teisminė proce- 
dūra, kurios būdavo laikomasi sprendžiant tokias bylas, buvo tra- 
dicinė germanų grupinio sprendimo procedūra - imperatorius pir- 
mininkaudavo, o teisėjai, daugiausia jo dvariškiai, skelbdavo 
sprendimą. Bylose, susijusiose su feodaline teise (Lehnrecht), teisė- 
jauti privalėjo asmenys, pagal rangą prilygstantys atsakovui (pri- 
klausantys tam pačiam luomui), o bylose, susijusiose su vietine 
teise (Landrecht), - atsakovo gentainiai (Stammesgenossen). Šias 
dviejų tipų procedūras labai ryškiai pademonstravo garsus teis- 
mo procesas prieš Henriką Liūtą, Bavarijos ir Saksonijos kunigaikš- 
tį, įvykęs 1179-1180 m. Savo priešų apkaltintas įvairiais nusikal- 
timais — net imperatoriaus išdavimu, — Henrikas buvo teisiamas 
už vietinės teisės pažeidimą; teismas buvo sudarytas iš Henriko 
gentainių švabų (nes jis buvo švabų kilmės), ir kunigaikštis buvo 
nuteistas už tai, kad atsisakė atvykti į teismą. Be to, imperatorius 
Frydrichas Barbarosa jį apkaltino tuo, kad jis pažeidęs savo feoda- 
linius įsipareigojimus Frydrichui kaip savo siuzerenui, ir Henriką 
pagal vietinę teisę teisė jam lygūs imperijos kunigaikščiai. Bausmė 
už neatvykimą į teismą buvo Henriko paskelbimas už įstatymo 
ribų, tačiau ši bausmė buvo laikina, ir po kelerių metų tremties 
Anglijoje Henrikui buvo leista grįžti į savo pilį Braunšveige ir at- 
gauti dalį savo alodinių valdų. Bausmė už feodalinių įsipareigo- 
jimų pažeidimą buvo griežtesnė: jo lenai - tarp jų ir Bavarijos bei 
Saksonijos kunigaikštystės - buvo visam laikui konfiskuoti; jie bu- 
vo perduoti imperatoriui, kuris pagal prievartinio leno dovanoji- 
mo normą Bavariją dovanojo Wittelsbachų šeimai, o Saksoniją pa- 
dalijo dviem kitoms kunigaikštystėms, šitaip panaikindamas Welfų 
giminės, kuriai priklausė Henrikas, teritorinę valdžią". 

Be to, imperatorius turėjo teisę sušaukti kilminguosius, tarp jų 
ir didžiuosius kunigaikščius, aukščiausius vasalus, ir pasauliečius, 
ir bažnytininkus, riterius, o kartais ir imperinių miestų atstovus, 
kurie turėdavo dalyvauti nereguliariai šaukiamuose konsultaci- 
niuose susirinkimuose. Šios „imperinės dienos“ arba „pasitarimai“ 
(„diets“, iš lot. dies - diena; vok. Tao, Reichstag), XIII a. tapę regu- 
liariais, buvo dabartinių Anglijos parlamentų analogas. Tai buvo 
institucijos, kuriomis remdamiesi karaliai galėdavo užsitikrinti baž- 
nyčios, feodalinių ir miesto magnatų - „luomų“ - pritarimą kara- 
liaus įstatymams, o mainais susirinkimai galėjo išsikovoti nuolai- 
dų iš aukščiausiojo valdovo. Mitteisas tvirtina, kad, priešingai nei 
XIII, XIV ir XV a. Anglijos parlamentai, vokiečių „pasitarimai“ 
nesiekė atstovauti karalystei kaip visumai (communitas regni); vei- 
kiau kiekvienas kunigaikštis galvojo apie savo kunigaikštystės in- 
teresus arba daugių daugiausia apie savo klasės interesus“. Kartu 
vokiečių imperatorius turėjo mažiau valdžios reichstagui, negu 
Anglijos karalius — parlamentui. Abiem atvejais periodiškai šau- 
kiami kilmingųjų susirinkimai simbolizavo politinę struktūrą, ku- 
rioje politinė valdžia buvo padalyta įvairiems luomams ar visuome- 
niniams sluoksniams: didikams, žemesnio rango kilmingiesiems, 
dvasininkams, pirkliams, amatininkams. „Pasitarimo“ institucija, 
arba parlamentas, išreiškė monarcho ir luomų tarpusavio santy- 
kius; tai buvo besiformuojančios Vakarų konstitucinės teisės bū- 
dingas bruožas. 

Be to, XII ir XIII a. imperatoriai labai patobulino savo imperi- 
nių dvarų, iš kurių jie gaudavo daugiausia pajamų, valdymą, iš- 
plėsdami ir sustiprindami ministerialų sistemą. Ministerialai tapo 
panašesni į imperijos civilinius valdininkus, o ne į feodalinius va- 
salus. Tačiau nebuvo departamentų - ypač iždo, teismo instituci- 
jos ir kanceliarijos - sistemos, kuri buvo būdinga valstybės kūrimo 
procesui, vykusiam kitose didžiosiose XII a. Europos karalystėse, 
taip pat kai kuriose Vokietijos kunigaikštystėse bei Romos bažny- 
čioje. Žinoma, egzistavo imperatoriaus kanceliarija, bet visą jos 
personalą sudarė imperatoriaus dvariškiai, ir ji neatliko savaran- 
kiško koordinuojančio departamento vaidmens. Pasak Mitteiso, 
palyginti su vokiečių teritorinėmis kunigaikštystėmis ir su Angli- 

ja, Prancūzija bei Sicilija, imperijai nepavyko sukurti modernios 
karališkosios biurokratijos sluoksnio. Imperijos kanceliarija buvo 
atsilikusi įstaiga, „Vokietija neturėjo nieko, kas bent iš tolo galėtų 
prilygti Anglijos finansų valdymui“, be to, nebuvo profesionalių 
imperijos centrinių teismų sistemos“. 

Tačiau būtų klaidinga manyti, kad XI a. pabaigos, XII a. ir XIII a. 
pradžios vokiečių imperatoriai aktyviai nedalyvavo teisės kūrimo 
procese, nuvilnijusiame per visą Vakarų krikščioniškąjį pasaulį 
vykstant Popiežių revoliucijai. Dažniausiai jie užsiimdavo įstaty- 
mų leidyba; įstatymai dažnai būdavo priimami imperiniuose „pa- 
sitarimuose“ ir paprastai būdavo vadinami „taikos statutais“ 
(constitutio pacis), o kartais ir „žemės taika“ ar „teritorine taika“ 
(pax terrae, Landfriede). Juose buvo siekiama išdėstyti naujus įsta- 
tymus, paskelbtus imperatoriaus; tai buvo pirmieji vokiečių impe- 
rinės įstatymų leidybos moderniąja šio žodžio prasme pavyzdžiai. 
Daugelis mokslininkų neįvertino šių taikos statutų kaip įstatymų 
leidybos pavyzdžių svarbos, nes rėmėsi įsitikinimu, kad pati im- 
peratoriaus valdžia buvo neveiksminga, kad ji neturėjo tinkamų 
teisminių ir administracinių mechanizmų, kurie padėtų vykdyti 
šiuos įstatymus. Žinoma, teisinga, kad imperatoriaus valdžia bu- 
vo palyginti silpna net XII a. pabaigoje, kai buvo pasiekusi savo 
apogėjų, ir kad po to ji greitai nusmuko ir beveik nunyko. Nepai- 
sant to, įvairiuose imperiniuose taikos statutuose, priimtuose po 
1150 m., buvo daug naujo tipo teisės, kuri faktiškai veikė visoje 
imperijoje; dar svarbiau tai, kad juose buvo daug naujo tipo teisės, 
įsismelkusios į kunigaikštysčių ir kitų senjorijų teritorinę teisę, taip 
pat į miestų teisę. 

Šių imperinių taikos statutų leidybai labiau negu kas kitas nu- 
sipelnė imperatorius Frydrichas Barbarosa (1152-1190). 

Frydricho Barbarosos asmenybė ir planai. 1152 m., kai Frydri- 
chas, turėdamas 28 metus, vokiečių kunigaikščių ir vyskupų su- 
važiavime buvo išrinktas „romėnų karaliumi“, Rodžeris II (1112- 
1154) dar sėdėjo Sicilijos soste, o Henrikas II (1154-1189) netrukus 
turėjo tapti Anglijos karaliumi ir Normandijos kunigaikščiu; vė- 
liau, Frydrichui jau valdant, Prancūzijos karaliumi tapo Pilypas 
Augustas (1180-1223). Visi šie žmonės buvo centralizuotų terito- 

rinių valstybių kūrėjai. Visi jie turėjo daug vienodų asmeninių sa- 
vybių, kurios buvo reikalingos įtvirtinti stipriai politinei ir teisinei 
valdžiai ir palenkti jai įvairius kaimus, miestelius ir miestus, įvai- 
rius klanus, daug kunigaikštysčių, luomų (tarp jų ir dvasininki- 
ją) - visą tą konglomeratą, sudariusį jų karalystes. Kaip asmenybė 
Frydrichas primiausia gali būti lyginamas su Henriku II. Įsidėmė- 
tina, kad 1165 m. jiedu tarėsi suvienyti savo pajėgas būsimam 
kryžiaus žygiui, bet šis planas nebuvo įgyvendintas. 

Kaip ir Henrikas, Frydrichas Barbarosa aiškiai buvo neišsen- 
kamos energijos ir nepaprastai vitališkas Žmogus. Neturėdamas 
nuolatinės rezidencijos, jis valdė, galima sakyti, sėdėdamas balne, 
nuolat keliaudamas iš vienos pilies į kitą, iš vieno miesto į kitą, ir 
šitaip visus 38 savo karaliavimo metus. Kaip Henrikas turėjo nuo- 
lat keliauti, kad nuslopintų realius ar galimus savo valdžios prie- 
šus Anglijoje, Airijoje, Škotijoje, Velse, Normandijoje, Anžu, Akvi- 
tanijoje, Puatu ir kitose savo „imperijos“ srityse, taip ir Frydrichas 
turėjo daryti tą patį, keliaudamas po Burgundiją, šiaurės Italiją ir 
daugelį Vokietijos teritorijų. Kad sėkmingai valdytum XII a., rei- 
kėjo būti labai stipriam fiziškai. Negana to, reikėjo atkaklumo sie- 
kiant tikslo ir beveik geležinės valios. Valdovai, neturėję tokių sa- 
vybių, būdavo įveikiami, o jų teritorijos praryjamos. 

Frydricho tikslas buvo ne tik užkariavimai, nors be užkariavi- 
mų negalėjo būti pasiektas nė vienas jo tikslas. Visų pirma jis siekė 
sukurti teise pagrįstą valstybę. Šis tikslas, žinoma, nebuvo nesusi- 
jęs su užkariavimu, nors valdymas, paremtas teise, veiksminges- 
nis už valdymą, paremtą jėga: ten, kur būdavo paklūstama valdo- 
vo teisėjams, nereikėjo jo armijų. Be to, teisė buvo glaudžiai susijusi 
su pajamomis: bylininkai mokėjo didelius mokesčius, o jie patek- 
davo į kylančių Europos teritorinių valdovų iždus. Tačiau, be to, 
teisė buvo tikslas pats savaime: taikos palaikymas ir teisingumo 
vykdymas buvo du svarbiausi argumentai karaliaus valdžios nau- 
dai, du jos teisėtumo šaltiniai, be to, du svarbiausi monarcho „sėk- 
mės“, kaip būtų sakoma šiandien, arba „sielos išganymo“, kaip 
buvo sakoma XII a., kriterijai. Žinoma, XII a. Europos karaliai, o 
ypač imperatorius, nebebuvo tokie sakraliniai valdovai kaip jų 
XI a. pirmtakai, bet, nepaisant to, jie vis dar valdė „iš Dievo ma- 

lonės“ ir net pretendavo (o kiti pripažino tas pretenzijas) į religi- 
nes savybes ir funkcijas. Pats Frydrichas mirė Mažojoje Azijoje, 
kryžiaus žygyje. 

Frydricho amžininkų liudijimai atskleidžia žmogų, pasižymin- 
tį didžiuliu asmeniniu patrauklumu, puikiai sudėtą, gražios iš- 
vaizdos, raudonbarzdį, turintį gerą iškalbą, labai protingą, nuo- 
saikių poreikių ir jausmų, pamaldų ir gerbiantį bažnyčią, žmogų, 
apskritai linkusį laikytis tradicinių apribojimų, jam nustatytų ano 
meto visuomenės, bet kartu žmogų, pratrūkdavusį baisaus pykčio 
ir žiaurumo priepuoliais, keliančiais siaubą šių dienų skaitytojui, 
nors tie protrūkiai, atrodo, šokiruodavo tik nedaugelį jo amžinin- 
kų. Nuosaikaus Žmogaus reputacijai, kurią jis įgijo, prieštaravo ir 
jo nepaprastai išradinga ir drąsi politika, o ypač jo svajonė impe- 
ratoriaus valdžiai pajungti šiaurės Italijos miestus. Visiškas ir šal- 
takraujiškas Milano sunaikinimas, kurį įvykdė jo armija 1162 m., 
vargu ar gali būti nuosaikumo pavyzdžiu. 

Frydricho išrinkimas į Vokietijos sostą buvo Staufenų ir Welfų 
šeimų kompromiso padarinys, nes abi šios šeimos turėjo paveldi- 
mų ir politinio pobūdžio pretenzijų į valdžią. Iš tėvo pusės Fryd- 
richas buvo imperatoriaus Konrado III (1137-1152) Staufeno sū- 
nėnas, 0 iš motinos pusės jis buvo Welfo VI sūnėnas ir Henriko 
Liūto pusbrolis. Jis siekė stabilumo Vokietijoje po didelių neramu- 
mų laikotarpio, ir tai jam pavyko padaryti. Nors apie jo vaikystę 
ir auklėjimą nežinoma beveik nieko, galima manyti, kad jis vei- 
kiausiai nebuvo auklėjamas kaip būsimasis karalius; nežiūrint to, 
tai, kad jis labai greitai įsitvirtino kaip valdovas, atskleidė jo ne- 
paprastą valstybininko talentą. Jis greitai įgijo puikaus arbitro tar- 
pininko šlovę, ir daug Žmonių kreipdavosi į jį, ieškodami teisingu- 
mo. Praėjus keliems mėnesiams po išrinkimo jis išleido savo pirmąjį 
taikos statutą, įtvirtindamas karaliaus jurisdikciją sunkiems nusi- 
kaltimams ir ginčams dėl saizinos, o kitais metais jis sudarė sutar- 
tį su popiežiumi dėl savo karūnavimo imperatoriumi ir dėl įvai- 
rių užsienio politikos klausimų. 1155 m. Romoje jam buvo uždėta 
imperatoriaus karūna, o jis rūpestingai kontroliavo karūnavimo 
ceremoniją, kad ji taptų jo nepriklausomybės nuo popiežiaus po- 
litinės valdžios simboliu. 

Frydrichas labai anksti suprato, kad teisė gali labai daug lemti 
ne tik įtvirtinant jo paties valdžią, ne tik santykiuose su popie- 
žiais, bet ir santykiuose su Vokietijos teritorijų valdovais, su Vo- 
kietijos miestais (Frydrichas pats įkūrė daug miestų), su Lombar- 
dijos miestais ir jo paties valdose gyvenančiais feodaliniais 
senjorais. Pirmą kartą viešėdamas Romoje 1155 m., savo karūna- 
vimo proga, jis susitiko su Bolonijos teisės mokyklos profesoriais 
(„daktarais“); šioje mokykloje dešimtys tūkstančių studentų jau 
buvo parengti užimti vyriausybinius postus visoje Europoje. Po 
kelerių metų, 1158 m., didžiausiems Bolonijos teisininkams - „ke- 
turiems daktarams“, Martinui, Bulgarui, Jakobui ir Hugui — 
Frydrichas pavedė parengti svarbius įstatymus Ronkaljos pasi- 
tarimui. 

Frydricho domėjimasis teise nebuvo nesavanaudiškas. Jis trak- 
tavo teisę kaip priemonę palaikyti stabilumui savo didelėje impe- 
rijoje ir kaip priemonę stiprinti savo imperatoriškajai valdžiai. To- 
dėl jis stengėsi išsaugoti įvairius papročius, vyraujančius įvairiose 
teritorijose, o kartu įdiegti naujus įstatymus, stiprinančius centri- 
nę valdžią. Įvairūs jo leidžiami taikos statutai buvo ypač susiję su 
pirmuoju tikslu - stabilumo palaikymu. Su antruoju tikslu - impe- 
ratoriaus valdžios stiprinimu - buvo susiję kiti įvairūs jo leidžia- 
mi statutai dėl karaliaus įgaliojimų (vadinamųjų regalia), paval- 
džių vyriausybės pareigūnų karališkosios kontrolės, mokesčių ir 
feodalinės teisės apskritai. 

Frydricho pavedimas keturiems daktarams neblogai paaiškina 
jo požiūrį į teisę. Jis paprašė jų pateikti visų senovinių, iki atsiran- 
dant nepriklausomiems miestams egzistavusių, Lombardijos įsta- 
tymų ir imperatoriui suteikiamų teisių sąrašą. Daktarai atsargiai 
atsakė, kad negali pateikti tokio sąrašo, prieš tai nepasikonsultavę 
su visų miestų teisėjais. Tada Frydrichas sudarė komisiją, kurioje 
buvo po du kiekvieno svarbesnio miesto teisėjus. Šitaip Ronkaljoje 
buvo išleistas imperatoriaus įgaliojimų statutas („apibrėžimas“); 
įgaliojimai buvo tokie: 1) jurisdikcija ir pajamos, susijusios su to- 
tais ir muitinėmis, žuvivaisos tvenkiniais ir druskos viryklomis; 
su monetų kalimu, su pinigų keitimu, su piniginėmis baudomis ir 

kompensacijomis, su be savininko likusiu turtu, su teisėtais pinigų 
išreikalavimais iš nepadorių Žmonių, su pinigų išreikalavimais iš 
asmenų, sudariusių kraujomaišiškas santuokas, iš nuteistų ir už 
įstatymo ribų paskelbtų asmenų arba iš asmenų, kaltinamų vals- 
tybės išdavyste; su grupinio darbo arba darbo, susijusio su veži- 
mais ar valtimis, prievolėmis, su kontribucijomis karaliaus karo 
žygiams, su lobio pasisavinimu; 2) įgaliojimas skirti magistratus, 
vykdančius teisingumą, ir 3) teisė turėti rūmus tam tikruose mies- 
tuose. Kitame Ronkaljoje priimtame statute paprasčiausiai skel- 
biama, kad „visa jurisdikcija ir visa teisminė valdžia priklauso 
valdovui, ir visi teisėjai turi būti skiriami valdovo ir privalo duoti 
priesaiką, kurios reikalauja teisė“. Trečiame statute buvo skelbia- 
ma, kad valdovas gali turėti rūmus ir teismus ten, kur jam patin- 
ka. Ketvirtas ir paskutinis statutas nustatė konkrečius pagalvės ir 
žemės mokesčius. 

Nors visuose statutuose buvo remiamasi romėnų teise ir nors 
romėnų teisės pėdsakų galima rasti kituose Ronkaljoje priimtuose 
įstatymuose, idėja išvardyti tam tikrus karaliaus ar imperatoriaus 
įgaliojimus buvo visai nebūdinga Justiniano teisei, kaip ji buvo 
suprantama iki XI a. pabaigos; tik Popiežių revoliucija sukūrė patį 
žodį regalia? Negana to, Ronkaljos statutų dvasia — būtent impe- 
ratoriaus teisė gauti pajamų iš tam tikrų komercinės, teisminės ir 
kitokios veiklos rūšių bei situacijų ir jo teisė į „jurisdikciją ir teis- 
minę valdžią“, t. y. į aukštąjį teisingumą (bannus) — savo kilme 
buvo grynai germaniška ir frankiška, be to, buvo labai paskatinta 
Popiežių revoliucijos. Frydrichas, perimdamas kai kurias romėnų 
teisės kalbinės figūras, kad įteisintų savo imperinę valdžią, pasi- 
rodė esąs savo epochos ir savo meto kultūros žmogus“. 

Galbūt pats ryškiausias Frydricho politikos Ronkaljoje aspek- 
tas — jos nevaisingumas. To meto imperija negalėjo tapti stipria, 
centralizuota teritorine valstybe; ji buvo pernelyg didelė, pernelyg 
marga, pernelyg netvarkinga, be to, joje nebuvo biurokratijos, be 
kurios nebuvo įmanoma išsiversti. Tačiau Frydrichas dėjo pastan- 
gas ją sustiprinti ir centralizuoti; jis darė tai iš dalies karine jėga, 
kuri pasirodė neveiksminga siekiant tokio tikslo, o iš dalies ban- 
dymas savąjį nelaisvų administratorių, ministerialų, sluoksnį iš 

vasalų paversti imperijos tarnautojais, bet ir tai pasirodė neveiks- 
minga siekiant didesnių tikslų!“; iš dalies jis tai bandė įgyvendinti 
leisdamas įstatymus. Ronkaljoje priimti apmokestinimo įstatymai 
yra geras iliuzinio tikėjimo įstatymų leidyba pavyzdys. Neturėda- 
mas veiksmingos finansų valdymo sistemos, Frydrichas realiai ne- 
sugebėjo surinkti nė vieno savo nustatyto mokesčio. 

Tačiau Frydrichas toli gražu nepatyrė fiasko. Jam valdant im- 
peratoriaus valdžia iš tikrųjų labai sustiprėjo ir joje iš tikrųjų at- 
sirado kai kurie Frydricho planuoti teritorinio valstybingumo bruo- 
žai. Be to, buvo kiti, net svarbesni jo plano aspektai, kurie buvo 
įgyvendinti daug sėkmingiau. Frydrichui labai rūpėjo ne tik impe- 
rijos siaurąja šio žodžio prasme, bet ir jos branduolį sudariusių 
Vokietijos teritorijų ateitis. Jis siekė suintensyvinti šių Vokietijos 
teritorijų politinio bei teisinio tapatumo ir vieningumo raidą ir tai 
padarė. Vienas jo svarbiausių tikslų buvo palaikyti šių teritorijų 
tarpusavio taiką. Ir ši politika buvo sėkminga. Iš tikrųjų daug jo 
imperinės teisės, ypač taikos statutų, potvarkių, buvo perimta tuo 
metu besiformuojančių Vokietijos teritorinių teisės sistemų. Tai 
kita Vokietijos politinės ir teisinės raidos XII ir XIII a. pusė: kuni- 
gaikštystės tapo moderniomis valstybėmis ar bent jau modernių 
valstybių prototipais, šiuo požiūriu aplenkdamos imperiją. 

Šioje srityje Barbarosos asmenybė ir planai atliko svarbų vaid 
menį. Savo valdymo pradžioje Austriją, Viurcburgą ir Burgundij. 
jis pavertė autonominėmis politijomis, su imperatoriumi susiju- 
siomis tik silpnais feodaliniais ryšiais. Vėliau Bavarijoje jis davė 
pradžią naujai dinastijai ir šią kunigaikštystę taip pat skatino kur- 
ti savo politinius ir teisinius institutus. Be to, jis skatino Vokietijos 
miestų autonomiją. 

Galiausiai, 1180 m. kunigaikštystes ir imperiją Frydrichas su- 
siejo nauju konstituciniu ryšiu, sukurdamas imperinį kunigaikščių 
luomą (Reichsfiirstenstand). Galingiausi kunigaikščiai ir vyskupai 
sudarė aukščiausiųjų žemiškųjų ir dvasinių imperatoriaus vasalų 
korpusą; jų ryšius su imperatoriumi sustiprino jų korporacinis vie- 
ningumas, 0 jų individualią galybę kartu padidino jų ryšiai su 
savo valdiniais, nes savo teritorijose jie buvo vieninteliai impera- 
toriaus lenininkai, taigi savųjų vasalų siuzerenai. Kunigaikščiai 

tapo savųjų teritorijų kunigaikščiais, o ne, kaip anksčiau, - kuni- 
gaikščiais savose teritorijose'!. 

Ryškus imperatoriaus siekio palaikyti kunigaikščių valdžią im- 
perijos kunigaikštystėse pavyzdys - jo sukurta Austrijos kunigaikš- 
tystė (1156 m.). Iš pavaldžios Bavarijos pasienio teritorijos (Ost- 
mark — Rytų markos) Austriją Frydrichas pavertė autonomiška 
kunigaikštyste su abiem, vyriškąja ir moteriškąja, linijomis pavel- 
dima kunigaikščio valdžia. Iš kunigaikščio buvo pareikalauta tik 
dviejų dalykų - dalyvauti Bavarijoje rengiamuose pasitarimuose 
ir teikti karinę pagalbą kaimyninėms sritims, o visais kitais požiū- 
riais jis buvo išlaisvintas nuo bet kokių įsipareigojimų imperijai. 
Svarbiausia buvo tai, jog chartija, kuria buvo įsteigta kunigaikš- 
tystė, Privilegium Minus (1160 m.), nustatė, kad niekas kunigaikš- 
tystėje neturi teisės vykdyti teisingumą be kunigaikščio leidimo. 
Taigi valdovas savo teritorijoje buvo aukščiausioji instancija, kon- 
troliavusi teismus tik tuo pagrindu, kad jis buvo tos teritorijos 
valdovas, nepriklausomai nuo jo kaip aukščiausio feodalinio sen- 
joro ar klano galvos padėties. 1168 m. imperatorius išleido pana- 
šią chartiją „Diploma“, įsteigiančią Viurcburgo kunigaikštystę; pa- 
gal šią chartiją Viurcburgo vyskupas, kaip kunigaikštis, gavo „visą 
jurisdikciją ir visą teisę vykdyti teisingumą“ tokiais atvejais, kurie 
anksčiau priklausė vietinių feodalų, turėjusių tradicinę imperinę 
valdžios garantiją, kompetencijai. Nuo to laiko naujojoje kunigaikš- 
tystėje nebegalėjo egzistuoti besivaržančios jurisdikcijos. Toks 
žingsnis šiek tiek sutvirtino ankstesnius Viurcburgo vyskupo įga- 
liojimus, bet kartu papildė juos imperiniu titulo patvirtinimu ir 
kunigaikščio valdžios teorija. Ši teorija visų pirma buvo pagrįsta 
postulatu, kad įgaliojimo valdyti — suvereniteto, kaip bus pava- 
dinta vėliau, - pagrindas yra teisingumo vykdymo kontrolė. Šis 
postulatas buvo besiformuojančios Vakarų teisės tradicijos bran- 
duolys. 

Dėdamas naujos Vokietijos teritorijų ir imperijos santvarkos 
pamatus, Frydrichas Barbarosa vadovavosi ne tik politiniais, bet 
ir religiniais vaizdiniais. Jo tikslas buvo reformatio totius orbis — 
„Viso pasaulio pertvarka““. Jo dėdė, biografas ir artimas patarė- 
jas vyskupas Otonas Freizingietis parašė visuotinę istoriją, kurioje 

popiežiaus Grigaliaus VII reformaciją pavaizdavo kaip pradžią 
naujos istorinės epochos, kuri galiausiai turėtų atvesti prie kry- 
žiaus žygių idealo triumfo, viena vertus, ir prie vienuoliškojo, kon- 
templiatyviojo idealo triumfo, kita vertus. Šį dvigubą triumfą tu- 
rėjo įgyvendinti paskutinis imperatorius, o po to ateis Paskutinio 
teismo diena, dar po to — Antikristas, o galiausiai poistorinė am- 
žinybės epocha. Pasak Peterio Munzo, „neįmanoma neprieiti iš- 
vados, kad Frydrichas, gerai žinojęs senovines pranašystes, buvo 
tvirtai įsitikinęs, jog jis ir yra paskutinis imperatorius“. Kaip tik 
tokia vizija skatino Frydricho troškimą imtis naujo kryžiaus Žy- 
gio, išvaduoti Jeruzalę ir Šventąjį karstą iš netikėlių; šitoks išva- 
davimas buvo esminė šios apokaliptinės dramos dalis. Kaip tik 
tokia vizija padėjo Frydrichui aiškiai suprasti tiek teise pagrįstos 
taikos, tiek teise pagrįsto teisingumo svarbą; imperatoriaus pa- 
šaukimas užtikrinti taiką ir vykdyti teisingumą buvo ženklas, ro- 
dantis, kad Dievas jį paskyrė įgyvendinti dieviškąjį išganymo pla- 
ną, 0 naujojoje, popiežiaus Grigaliaus VII pradėtoje epochoje teisė 
buvo svarbiausia taikos ir teisingumo įgyvendinimo priemonė, ku- 
rią turėjo pasaulietiniai valdovai. Galiausiai egzistavo praktinė 
būtinybė sutvarkyti imperijos reikalus, kad atsirastų laiko, energi- 
jos ir resursų, reikalingų kryžiaus Žygiui. 


„Visą savo gyvenimą Frydrichas suprato, kad galutinis ir pats sun- 
kiausias krikščioniškojo pasaulio imperatoriaus uždavinys - saugoti 
bažnyčią ir ginti šventąsias vietas Palestinoje nuo netikėlių. Jo tikėjimas 
šitokiu galutiniu antipolitiniu imperijos tikslu leisdavo jam šaltakraujiškai 
keisti vieną politinį planą kitu ir kiekvieną politinę akciją traktuoti tik 
kaip eksperimentą, kaip priemonę siekti tikslo. Kai 1187 m. pabaigoje 
jis karštai ėmėsi rengti kryžiaus žygį, turėjo pasijusti esąs laimingas, 
kad paskutinis eksperimentas buvo pakankamai sėkmingas, kad jis rimtai 
galėjo puoselėti mintį vykti į Šventąją Žemę. Turėdamas galvoje savo 
amžių ir žinodamas apie fizinius sunkumus, jo laukusius netgi aplin- 
kybėms susiklosčius kuo palankiausiai, jis negalėjo turėti didelių iliuzi- 
jų sugrįžti į Europą gyvas. Tačiau jo išvykimas nebuvo pavėluotos 
minties padarinys, kai ryžtamasi veikti todėl, kad nebėra kas daryti. 
Tai buvo visą jo valdymą vainikuojantis veiksmas, kuriam jis ruošėsi 

visą laiką ir dėl kurio jis imdavosi vieno eksperimento po kito. Ir pa- 
galiau, kai vienas iš šių eksperimentų pasirodė esąs palyginti sėkmin- 
gas, jis nedvejodamas galėjo atsidėti svarbiausiam dar neįgyvendintam 


tikslui.“ "* 


Imperiniai taikos statutai (Landfrieden). Dažna „taikos“ termino 
vartosena didelės apimties statutuose, XII ir XIII a. leistuose im- 
peratorių ir kunigaikščių (constitutio pacis, pax terrae, Landfriede), 
šiuos statutus siejo su Dievo Taikos judėjimu, kurį bažnyčia rėmė 
nuo X a. antrosios pusės. Vokietijoje Dievo Taika pirmą kartą bu- 
vo paskelbta Liuticho vyskupijoje 1082 m., Kelno arkivyskupijoje 
1083 m., Saksonijos provincijoje 1084 m. ir Maince visai imperijai 
1085 m. Kaip ir ankstesni Dievo Taikos paskelbimai pietų Prancū- 
zijoje, Normandijoje ir kitur, kiekvienas paskelbimas Vokietijoje 
buvo susietas su tam tikru laiku, tam tikra vieta ir tam tikra žmo- 
nių grupe. Jais buvo siekiama ne kurti naują teisę, o veikiau įtvir- 
tinti jau egzistuojančią teisę, priverčiant visus vietinius gyvento- 
jus duoti priesaiką laikytis taikos ir taikant papildomas bažnytines 
sankcijas - ypač ekskomuniką — už pažeidimus. 

Pirmasis pasaulietinis taikos statutas (Landfriede, „žemės tai- 
ka“), išleistas imperatoriaus, pasirodė 1103 m. Iki jo pasirodė du 
statutai, išleisti kunigaikščių kartu su kunigaikštystės magnatais — 
Švabijoje 1093 m. ir Bavarijoje 1094 m., — ir statutas, irgi 1094 m. 
išleistas provincijos susirinkimo Elzase. 1103 m. po imperinio sta- 
tuto pasirodė mažių mažiausiai septyniolika kitų imperinių tai- 
kos statutų - 1119, 1121, 1125 (du), 1135, 1147, 1152, 1158, 1179, 
1186, 1207, 1208, 1221, 1223, 1224, 1234 ir 1235 metais. Mažių 
mažiausiai aštuoni papildomi statutai tuo metu buvo išleisti Šva- 
bijoje, Bavarijoje, Saksonijoje, Briksene, Henegau ir Elzase - 1104, 
1127, 1152, 1156, 1171, 1200, 1229 ir 1233 metais“. 

XII ir XIII a. imperiniai taikos statutai iš anksčiau prasidėjusio 
Dievo Taikos sąjūdžio perėmė ne tik Žodį „taika“ su daugeliu jo 
konotacijų, bet ir, pirmiausia, praktiką, kai gyventojai duodavo 
priesaiką laikytis taikos. Tačiau daugeliu svarbių aspektų jie sky- 
rėsi nuo šio ankstesnio sąjūdžio. Jais buvo siekiama visus gyven- 
tojus susaistyti atitinkama tam tikro valdovo nustatyta jurisdikci- 

ja, šio susaistymo neapribojant tam tikru terminu. Be to, išnyko 
savanoriška priesaika pagrįstos taikos idėja; užuot prašę savo val- 
dinius sutikti pasmerkti visokias prievartos formas, valdovai rei- 
kalavo, kad jų valdiniai paklustų naujiems įstatymams, sistemi- 
nusiems ir reformavusiems ankstesnę teisėtvarką. Be to, taikos 
statutų veikimo sritis ir turinys buvo palaipsniui išplėsti; juose 
būdavo reikalaujama ne tik užkirsti kelią prievartai, kraujo kerš- 
tui ir dvikovoms, bet ir apskritai laikytis viešosios tvarkos, įskai- 
tant tam tikrus ekonominius ir administracinius reikalus. Tokia- 
me kontekste statutų nustatytos sankcijos buvo išplėstos ir apėmė 
daug didesnę bausmių už baudžiamuosius nusikaltimus įvairovę, 
taip pat tam tikras civilines bei administracines sankcijas ir žalos 
atlyginimo būdus. Trumpai tariant, XII-XIII a. imperiniai taikos 
statutai palaipsniui virto išsamiais įstatyminiais aktais modernią- 
ja prasme. 

Šis transformacijos procesas atsiskleidžia lyginant du labai se- 
nus taikos statutus — 1094 m. išleistą Bavarijos statutą ir pirmąjį 
imperinį statutą, išleistą 1103 m., - su imperiniais taikos statutais, 
paskelbtais Frydricho Barbarosos 1152-1186 m., ir Barbarosos sta- 
tutus lyginant su jo anūko Frydricho II statutu, išleistu Maince 
1235 m. 

Bavarijos taikos statutas, išleistas 1094 m., buvo priimtas kuni- 
gaikščio iniciatyva, tačiau kad jis pradėtų veikti, reikėjo, jog Bava- 
rijos magnatai, susirinkę į pasitarimą (Landtag), jam prisiektų; be 
to, reikėjo, kad jam prisiektų liaudis. Jame buvo septyni labai trum- 
pi straipsniai. Pirmasis straipsnis skelbė, kad kunigaikštis pasiža- 
da ginti taiką visoms bažnyčioms, dvasininkams ir pirkliams („iš- 
skyrus tuos, kurie pardavinėja žirgus už mūsų karalystės ribų“), 
ir tiems, kurie „mums prisiekia, prisiekė ar prisieks laikytis šios 
taikos“, ir kad „mes būsime ištikimi šiai priesaikai nuo dabar iki 
Velykų ir po to dvejus metus“. Antrasis straipsnis, irgi sutvirtin- 
tas priesaika, reikalauja, kad kiekvienas asmuo, pavogęs daiktų 
už vieną šilingą, „turi būti nubaustas ir turi užmokėti dukart tiek“. 
Trečiuoju straipsniu nustatoma, kad jeigu koks nors asmuo sulau- 
žė taiką, pavogdamas daiktų už penkis šilingus, arba išžagino ne- 
kaltą mergelę, jam turi būti išdurtos akys arba nukirsta koja ar 

ranka. Ketvirtuoju straipsniu nustatoma, kad jei koks nors asmuo 
išžagino nekaltą mergelę ir pasislėpė pilyje, pilis turi būti nugriau- 
ta, o bėglys suimtas. Penktuoju straipsniu nustatoma, kad jeigu 
prisiekusieji persekioja taikos laužytoją arba jeigu „mūsų armija“ 
vyksta kur nors atstatyti taiką, jie turi pasiimti tik tai, kas reika- 
linga jiems ir jų žirgams, o visa kita palikti nepaliesta. Šeštuoju 
straipsniu nustatoma, kad tokiame žygyje šienu, žole ir medžiais 
statybai gali būti naudojamasi pagal reikmes. Galiausiai septin- 
tuoju straipsniu kunigaikštis priskiria savo pareigūnų jurisdikcijai 
ginčus dėl alodinių žemių ir feodų (beneficijų). 

Pirmasis imperinis taikos statutas, išleistas Maince 1103 m., 
stiliumi, apimtimi ir turiniu buvo šiek tiek panašus į 1094 m. Ba- 
varijos taikos statutą". Juo irgi buvo reikalaujama magnatų ir liau- 
dies priesaikos. Jis irgi turėjo galioti ketverius metus. Juo buvo 
draudžiama įsiveržti į svetimus namus arba juos padegti, grobti 
žmones dėl pinigų, sužaloti, mušti ir nužudyti; buvo skelbiama, 
kad visi šie veiksmai baudžiami išduriant akis arba nukertant ran- 
ką. Jame šiek tiek pakeista forma buvo kartojami Bavarijos taikos 
statuto potvarkiai dėl vagystės. Be to, juo buvo draudžiama per- 
sekioti priešą kito asmens namuose. 

Imperiniai taikos statutai, Frydricho Barbarosos paskelbti po 
pusės šimtmečio, nuo šių dviejų senesnių statutų skyrėsi mažių 
mažiausiai aštuoniais aspektais. 

1. Juose nebuvo užsimenama apie imperijos magnatus, išsky- 
rus tuos, į kuriuos kreipiamasi. Pirmasis Frydricho statutas, išleis- 
tas 1152 m., prasideda tokiais žodžiais: „Frydrichas, Jo didenybė 
romėnų imperatorius iš Dievo malonės, vyskupams, kunigaikš- 
čiams, grafams, markgrafams ir pareigūnams, kurie gavo šį doku- 
mentą“!š. 

2. Žodžio „taika“ prasmė jau pasikeitusi; jis nebežymi to, kas 
atsirado dėl priesaikos, - savotiškos visuomeninio nepuolimo su- 
tarties, o veikiau žymi tai, kas egzistuoja nepriklausomai nuo mag- 
natų ar liaudies sutikimo. Žemės taika faktiškai yra karaliaus tai- 
ka. Nėra jokio laiko termino. Priesaikos išvis neminimos. 

3. Pirmą kartą pasirodo sudėtingos teisinės sąvokos. Pabrėžia- 
mi žodžiai /eges ir jus, kurių nebuvo 1103 m. imperiniame taikos 

statute ir teritorijų statutuose. „Mes norime visiems Žmonėms už- 
tikrinti jų teisę (jus)“, - skelbia Frydrichas 1152 m. statuto pream- 
bulėje. 

4. Ankstesniuose taikos statutuose nesakoma nieko konkretaus 
apie juose esančių potvarkių vykdymo priemones, išskyrus tai, 
kad jiems turi būti prisiekiama, tuo tarpu Frydricho taikos statu- 
tuose nuolat akcentuojamos jų vykdymo procedūros. Štai 1152 m. 
statuto antruoju straipsniu nustatoma, kad užsispyrusių taikos lau- 
žytojų kilnojamąjį turtą privalo konfiskuoti teisėjas (Richter) ir iš- 
dalyti jį Žmonėms, tuo tarpu jų paveldimąją nuosavybę privalo 
konfiskuoti grafas (Graf), o tam tikromis aplinkybėmis toji nuosa- 
vybė turi būti konfiskuota karaliaus naudai; 4 straipsnis nustato, 
kad tam tikros piniginės baudos už nedidelius teisės pažeidimus 
turi būti renkamos ir paskirstomos teisėjo; 6 straipsnis nustato, 
kad grafas turi persekioti taikos laužytoją iki jo senjoro pilies. Ki- 
tuose straipsniuose apibrėžiamos procedūros, kurių privalo laiky- 
tis teisėjas ir grafas teismo procesuose“. 

5. 1152 m. taikos statuto veikimo sritis ir turinys daug platesni 
už tai, kas buvo aptariama senesniuose statutuose. Nors svarbiau- 
sias motyvas ir toliau yra prievartos kontrolė, jau kalbama ir apie 
kitas [visuomeninio gyvenimo] tvarkymo priemones. Štai 
11 straipsnis nustato, jog kiekvienos vietovės grafas turi parinkti 
septynis Žmones, turinčius gerą reputaciją, kad jie nustatytų me- 
tines grūdų kainas. 17 straipsnis nustato, kad asmuo, netinkamai 
ėjęs savo pareigas kaip vienuolyno fondo pasaulietinis globėjas 
arba beneficijos valdytojas ir perspėtas senjoro, tačiau vis tiek 
nesiliovęs savavaliauti ir teismo pašalintas iš pareigų, kuris po to 
bando atgauti patrono teises arba beneficiją, turi būti laikomas 
taikos laužytoju. Šie potvarkiai priskirtini naujajai teisei. Kitos 
svarbios naujovės buvo: ginčų sprendimo dvikova apribojimai, fi- 
nansinių garantijų skiriant pinigines baudas ir konfiskuojant že- 
mę sistemos sukūrimas, karaliaus jurisdikcijos dvasininkams, su- 
laužiusiems taiką, ir senjoro tarnams, gavusiems feodą, nustatymas. 

6. Kitas naujovių tikslas - padidinti imperatoriaus ekonominę 
ir teisinę valdžią. Buvo nustatyta, kad alodiniai lenai, konfiskuoti 
iš teisės pažeidėjų, turi būti paversti imperijos lenais. Tai buvo 

ypač svarbu, turint galvoje reikalavimą prievarta paversti nauju 
lenu feodalinę žemę kaip išmarinį turtą, perimtą karūnos dėl pa- 
veldėtojų nebuvimo. Be to, buvo nustatyta, kad dviejų to paties 
senjoro vasalų procesiniai ginčai turi būti nagrinėjami imperato- 
riaus teisme, naudojant prisiekusiųjų apklausą, bet baronų teis- 
mams buvo palikta tų retų bylų, kuriose ginčo objektas buvo ne 
saizinos, bet nuosavybės teisė, jurisdikcija. „Taigi, - sako Mit- 
teisas, - kaip ir Henrikas II Anglijoje, Frydrichas Barbarosa pa- 
bandė įsteigti nuosavybės asizus, prižiūrimus karaliaus, ir šitaip 
apriboti baronų jurisdikciją.“2? 

7. Priešingai nei senesnieji statutai, 1152 m. taikos statutas api- 
brėžia procedūras, taikytinas įvairių tipų teismo procesuose. Jeigu 
du grafui pavaldūs asmenys ginčijasi dėl feodo ir vienas iš jų tvir- 
tina, kad feodas yra jam dovanotas, grafas, teisdamas savo teis- 
me, turi gauti feodą dovanojusiojo paliudijimą (8 straipsnis). Bet 
jei dėl leno ginčijasi keli asmenys ir minimi keli šio leno dovano- 
tojai, teisėjas teisme turi apklausti du priesaiką davusius ir gerą 
reputaciją turinčius asmenis, gyvenančius bylininkų kaimynystė- 
je, kad nustatytų, kuris iš bylininkų valdė feodą nenaudodamas 
jėgos (9 straipsnis). 10 straipsniu nustatomi įvairių tipų įrodymai, 
reikalingi tada, kai vienam luomui priklausantis žmogus kaltina 
taikos laužymu žmogų, priklausantį kitam luomui; jei riteris kal- 
tina valstietį, tai pastarasis gali įrodyti savo nekaltumą dieviš- 
kuoju ar žmogiškuoju sprendimu (t. y. išmėginimu arba kompur- 
gacija) arba padedamas septynių tinkamų liudytojų, parinktų 
teisėjo; jei riteris kaltina riterį ir šaukia jį į dvikovą, tai iškviestasis 
asmuo gali išvengti dvikovos įrodydamas, kad jis ir jo tėvai teisė- 
tai kilę iš riterių [luomo]. 

8. Galiausiai 1152 m. taikos statutas, nors jo stilius yra toks pat 
glaustas, apytikriai septynis kartus ilgesnis už 1094 m. Bavarijos 
taikos statutą ir, galimas daiktas, septynis kartus ilgesnis už 1103 m. 
imperinį taikos statutą. 

Visai įmanoma, kad Frydricho I 1152 m. išleistam taikos statu- 
tui turėjo įtakos jo ar jo patarėjų žinios apie Sicilijos karaliaus 
Rodžerio II įstatymus ar bent jau Frydricho ir Rodžerio patarėjų 
bendras išsilavinimas ir bendra patirtis. Iš tiesų Frydricho dvare 


656 


14. KARALIŠKOJI TEISĖ: VOKIETIJA, ISPANIJA, FLANDRIJA, VENGRIJA, DANIJA 


buvo išeivių iš Sicilijos. Šiaip ar taip, galima rasti panašumų tarp 
sunkių nusikaltimų traktavimo Frydricho taikos statute ir 1129 m. 
Rodžerio taikos statute ir tarp riterių teisės, išdėstytos 1152 m. 
Frydricho taikos statute ir dėstomos 1140 m. Rodžerio Ariano asi- 
Zuose. 

Po šešerių metų, 1158 m., Ronkaljos pasitarime Frydrichas pa- 
skelbė dar vieną taikos statutą, taip pat tris su juo susijusius įsta- 
tymus. 

Ronkaljos taikos statutas, kuriame yra tik vienuolika straips- 
nių, kaip ir ankstesnieji statutai, prasideda žodžiais „Frydrichas, 
Jo didenybė romėnų imperatorius iš Dievo malonės“, bet šįkart jis 
skiriamas „visiems jo imperijos valdiniams“. Jame sakoma: „Skel- 
bdami šią teisę, kuri turi veikti amžinai, mes įsakome...“ Visi im- 
perijos valdiniai, sakoma toliau, tarp savęs turi laikytis tikros ir 
amžinos taikos. Visi asmenys nuo 18 iki 60 metų turi susaistyti 
save priesaika laikytis taikos, ir tokia priesaika turi būti atnauji- 
nama kas penkeri metai (1 straipsnis). Formos požiūriu tai buvo 
sugrįžimas prie praeityje egzistavusios priesaikos procedūros, bet 
esmė buvo kita, nes priesaika jau nebebuvo savanoriška netgi te- 
oriškai, o taika, kurios reikėjo laikytis, buvo jau egzistuojanti tei- 
sėtvarka, neapribota jokiu laiko terminu. Todėl pažeidėjas turėjo 
būti baudžiamas, net jei jis nebuvo davęs priesaikos. 

2 straipsniu apskritai draudžiama savigyna. Sakoma taip: „Jei 
kas nors mano, kad turi teisę kokio nors asmens atžvilgiu kokioje 
nors byloje ar kokiame nors sandoryje, jis turi kreiptis į teisminę 
valdžią ir per ją siekti įvykdyti sau tinkamą teisę“. 3 straipsniu 
nustatomos didelės piniginės baudos, kurias turi mokėti „kiekvie- 
nas, skubotu neapgalvotu poelgiu išdrįsęs pažeisti minėtąją tai- 
ką“. Taigi „taika“ reiškia teisių vykdymą per „teisminę valdžią“, 
o ne prievarta. 

4 straipsnyje bendrais terminais apibūdinamos bendros teisi- 
nės priemonės, nukreiptos prieš sunkius nusikaltimus: „Teisių pa- 
žeidimas ir vagystė turi būti teisiškai baudžiami. Žmogžudystė, 
suluošinimas ir bet koks kitas skriaudimas turi būti teisiškai bau- 
džiami.“ 

5 straipsniu teisėjams ir kitiems magistratams, paskirtiems im- 
peratoriaus ar jo pavaldinių, nustatoma atsakomybė atlyginti ža- 
lą, padarytą kokiam nors asmeniui dėl to, kad jie ignoravo teisin- 
gumo vykdymą ir nesugebėjo teisiškai apginti pažeistą taiką. Rimtų 
teisės pažeidimų atveju turi būti mokamos papildomos baudos, o 
tie magistratai, kurie dėl skurdo neįstengia sumokėti baudos, turi 
būti išplakti rykštėmis ir penkeriems metams ištremti gyventi į 
vietovę, esančią ne mažiau kaip už 50 mylių nuo jų [nuolatinės] 
gyvenamosios vietos“. 

Verta pažymėti, kad šitie ir kiti Ronkaljos taikos statuto po- 
tvarkiai apskritai nekartoja 1152 m. taikos statuto potvarkių, bet 
suponuoja pastarųjų galiosenos tęstinumą ir tik papildo juos. Šiuo 
požiūriu jie turi įstatymų leidybos moderniąja prasme pobūdį, bet 
nėra tik bendra paprotinės teisės santrauka. 

Be taikos statuto, Ronkaljos pasitarime buvo priimti keli kiti 
įstatyminiai aktai, tarp jų statutas, reguliuojantis abipuses senjorų 
ir vasalų teises ir pareigas, ir kitas statutas, reguliuojantis moks- 
lininkų teises ir pareigas. Feodalinius įsipareigojimus reguliuojan- 
tis statutas draudė vasalams nusavinti feodus be senjorų sutiki- 
mo, išvardijo įvairias aplinkybes, kuriomis vasalas galėjo būti 
išvarytas savo senjoro, ir reguliavo problemas, susijusias su sub- 
feodizavimu. Vienas šio statuto straipsnis prasideda tokiais Žo- 
džiais: „Mes tvirtai nustatome tiek Italijoje, tiek Vokietijoje...“ („Ita- 
lija“ — Italia — Žymi miestus, sudariusius Lombardijos lygą; 
„Vokietija“ — Alemannia - žymi Švabiją, Bavariją, Saksoniją ir ki- 
tas Vokietijos žemes.) Paskutiniame straipsnyje (dešimtajame) sa- 
koma: „Be to, mes įsakome, kad duodant bet kokią ištikimybės 
priesaiką turi būti minimas imperatoriaus vardas“. Ronkaljos sta- 
tutas, skirtas mokslininkams, dar aiškiau parodo, kad juo siekia- 
ma leisti įstatymus, o ne tik patvirtinti paprotinę teisę, nes jis 
baigiamas tokiu potvarkiu: „Mes įsakome, kad šis įstatymas [lex] 
būtų pridėtas prie imperatoriaus dekretų ir pavadintas Ne filius 
pro patre, etc.“ Tai nuoroda į vieną iš romėnų imperatorių dekre- 
tų, panaikinančių sūnaus atsakomybę už savo tėvo skolas. Pana- 
šiai ir imperatoriaus Frydricho /ex panaikina keliaujančių moksli- 
ninkų atsakomybę už jų tėvynainių skolas“. Barbarosos potvarkio 

laikėsi ano meto teisininkai, 1158 m. statutą įtraukę į savo Justi- 
niano kodekso rankraščius ir radę jam tinkamą vietą. 

Įstatymų leidybos procesas, atsispindėjęs 1152 m. ir 1158 m. 
Frydricho I statutuose, taip pat jo statute, skirtame padegimui, 
išleistame 1186 m.“, pasiekė viršūnę Mainco taikos statute, pa- 
skelbtame jo anūko, imperatoriaus Frydricho II, 1235 m.* Žino- 
ma, tai buvo tas pats Frydrichas II, kurio kitas senelis, karalius 
Rodžeris II, 1140 m. paskelbė Ariano asizus ir kuris pats, kaip Si- 
cilijos karalius, paskelbė Liber Augustalis. Valdydamas savo didelę 
imperiją, Frydrichas II visaip stengėsi pajungti šiaurės Italijos mies- 
tus ir dažniausiai nesirūpindavo savo teritorijomis Vokietijoje; tiesą 
sakant, baigiantis jo valdymui 1250 m. imperija kaip visuma buvo 
galutinai subyrėjusi ir nusilpusi. 1235 m. Maince išleistas taikos 
statutas buvo sąmoninga pastanga pasinaudoti teisės reforma kaip 
Vokietijos imperinės vienybės atgaivinimo priemone, tačiau šiuo 
požiūriu statutas pasirodė esąs bergždžias ir todėl neturėjo di- 
delės reikšmės tolesnei pačios imperinės teisės raidai. Tačiau jis 
turėjo labai didelę reikšmę įvairių kunigaikštysčių ir kitų imperi- 
jos teritorijų teisės raidai, taip pat įvairių miestų - imperinių, ku- 
nigaikštiškųjų arba nepriklausomų - teisės raidai. 

1235 m. taikos statuto preambulėje Frydrichas II paskelbė, jog 
„kadangi visi, kurie dabar gyvena visoje Vokietijoje, bylinėdamie- 
si ir sudarinėdami privačius sandorius vadovaujasi senoviniais 
papročiais ir nerašyta teise ir kadangi tam tikros svarbios refor- 
mos imperijos bendros gerovės ir ramybės labui dar nepadarytos, 
o kai nagrinėjama byla, susijusi su kokia nors paminėtų dalykų 
puse, sprendimą dažniau lemia savavališka nuomonė, o ne nusta- 
tyta teisė..., todėl, gavę mylimųjų bažnytinių ir pasaulietinių ku- 
nigaikščių patarimą ir sutikimą, šiame iškilmingame susirinkime 
Mainco mieste mes nusprendėme paskelbti tam tikrus įsakus“. Po 
to buvo išdėstyti 29 straipsniai, kurie šiuolaikiniame leidime ap- 
ima apie penkis šimtus spausdintų eilučių. 

1 straipsnis skelbia, kad bažnyčių laisvės ir teisės turi būti la- 
bai skatinamos, ir įsakoma niekam „neteisėtai nesipriešinti“ baž- 
nytinei jurisdikcijai. 2 straipsniu nustatoma, kad visų bažnyčių 
globėjai jas uoliai gintų ir sumaniai valdytų jų nuosavybę, „kad 


659 


II. PASAULIETINIŲ TEISĖS SISTEMŲ FORMAVIMASIS 


mums niekas dėl to nesiskųstų“. 3 straipsnyje kalbama apie dviejų 
žmonių pasižadėjimo laikytis taikos, sutvirtinto rankos paspaudi- 
mu, sulaužymą; tokį sulaužymą turi nagrinėti teisėjas ir įrodyti 
du priesaiką davę liudytojai. 

4 straipsnis nustato, kad teisėjo pareigas turi eiti jų verti žmo- 
nės, „kadangi tas, kuris aiškinasi kitų skundus, turi juos pranokti 
savo gyvenimo būdu“. Toliau nustatoma, kad kunigaikščiai ir kiti 
asmenys, tiesiogiai ar netiesiogiai vykdantys imperatoriškąjį tei- 
singumą, turi spręsti bylas „remdamiesi teisingu sprendimu, pa- 
gal protingus žemių papročius“, ir „kiekvieną, kuris taip nesiel- 
gia, mes griežtai bausime pagal teisybę“. 5 straipsnis pratęsia šią 
temą: „Magistratai ir teisės įsteigtos tam, kad niekas nekerštautų 
dėl savo nelaimių, nes ten, kur baigiasi teisės valdžia, klesti sava- 
vališkas žiaurumas. Todėl mes nustatome [statuimus — iš šio Žo- 
džio kilo žodis statuta, „statutas“], kad niekas... neturi keršyti už 
save, kol nepadavė skundo savo teisėjui ir nesulaukė galutinio jo 
sprendimo pagal įstatymą; išimtiniais atvejais leidžiama savo kū- 
no ir turto apsaugos tikslais jėgą tiesiogiai atremti jėga, ir tai va- 
dinama nothwere [dabartinėje vokiečių kalboje - Notwehr, „būti- 
noji gintis“ ]. 

6 straipsniu nustatoma, kad jei kas nors padavė skundą teisė- 
jui, bet teisės nebuvo laikomasi (pavyzdžiui, dėl to, kad atsakovas 
nepakluso teismo įsakymui), ieškovas turi teisę „mesti iššūkį“ sa- 
vo priešui, t. y. viešai iškviesti jį į dvikovą. Tačiau jis turi tai pa- 
daryti deramu būdu, nes priešingu atveju skelbiama, kad jis pra- 
rado garbę ir teises. 

7 ir 10 straipsniuose kalbama apie muitus ir kitas kliūtis ke- 
liaujant. Visi muitai, imami iš keliaujančiųjų sausuma ar vande- 
niu be imperatoriaus leidimo, skelbiami neteisėtais ir panaikina- 
mi. Pabrėžiama svetimšalių apsauga nuo tokių muitų. 

11-13 straipsniai draudžia tam tikrus imperinės teisės pažei- 
dimus (pinigų padirbinėjimą), feodalinės teisės pažeidimus (par- 
duoti apsaugos raštus asmenims, kurie „neturi teisės į apsaugos 
raštą, gautos iš imperijos pagal feodalinę teisę“) ir miestų teisės 
pažeidimus (reikšti pretenzijas į piliečio teises asmenims, gyve- 

nantiems ne mieste, arba reikšti pretenzijas į apsaugą, teikiamą 
feodalinio senjoro, asmenims, gyvenantiems mieste). 

14 straipsniu nustatoma, kad joks asmuo neturi teisės paimti 
įkaitu kitą asmenį be teisėjo leidimo ir kad kiekvienas asmuo, taip 
pasielgęs, turi būti nubaustas kaip plėšikas. 

15-21 straipsniuose kalbama apie sūnų nusikaltimus prieš tė- 
vus, ypač apie tėvažudystę ir tėvo išvarymą iš jo Žemės. 

22-27 straipsniuose kalbama apie bausmę, ypač apie paskelbi- 
mą už įstatymo ribų. Asmenys, paskelbti už įstatymo ribų, turi 
būti persekiojami taip pat, kaip ir už „viešą nusikaltimą“, ir jiems 
neturi būti leidžiama rinktis nuostolių kompensavimo arba atgai- 
los. Taigi buvo nustatyta griežta nusikaltimo ir civilinio teisės pa- 
žeidimo arba nuodėmės perskyra. Asmuo, kurį už įstatymo ribų 
paskelbė imperatorius, kartu skelbiamas praradęs garbę ir teises. 
Ta pati bausmė taikoma valstybės išdavystės, klastos ir „nužudy- 
mo, kuris vadinasi mord“, atvejais. Asmenys, slepiantys Žmogų, 
esantį už įstatymo ribų, baudžiami taip pat, kaip ir tas Žmogus, o 
miestas, „kolektyviai ir sąmoningai“ teikiantis prieglobstį asme- 
niui, esančiam už įstatymo ribų, turi būti griežtai baudžiamas, 
netgi nugriaunant jo sienas. Vogto turto supirkėjas ir asmuo, tei- 
kiantis prieglobstį vagiui, baudžiami taip pat, kaip ir vagis — pa- 
gal „civilinius įstatymus“ (nuoroda į Justiniano romėnų teisę, in- 
terpretuotą ano meto Vakarų mokslininkų). Tačiau vogto turto 
supirkėjas ir asmuo, teikiantis prieglobstį vagiui, jei jie nusikalto 
pirmą kartą, turi sumokėti dvigubą pavogto turto kainą, ir tik už 
pakartotinį nusikaltimą jie turi būti baudžiami kaip plėšikai arba 
vagys. 

28 straipsniu nustatoma, kad tuo atveju, kai imperatorius ne- 
gali pats pirmininkauti savo teismui, vietoje jo turi būti skiriamas 
justiciarijus. Jis turi būti „patikimas ir garbingas Žmogus... iš lais- 
vųjų luomo ir, jei gerai elgiasi, eiti šias pareigas mažių mažiausiai 
metus“. Justiciarijus turi vesti teismo posėdžius kiekvieną dieną, 
išskyrus sekmadienius ir didžiąsias šventes, „duodamas teisingu- 
mą visiems ieškovams, išskyrus kunigaikščius ir kitus kilmin- 
guosius, bylose, susijusiose su jų asmeniu, teise, garbe, feodalais, 
nuosavybe arba paveldėjimu, išskyrus sunkiausias bylas, kurių nag- 

rinėjimą ir sprendimą mes pasiliekame mūsų didenybei“. Teisė 
paskelbti už įstatymo ribų arba atšaukti šią bausmę paliekama 
imperatoriui. 

Justiciarijus turi „prisiekti, kad jis nesiims spręsti ginčų veikia- 
mas meilės ar neapykantos, noro atsilyginti ar atmokesčio, baimės 
ar palankumo, ir kad jis teis nesiremdamas nieku kitu, o tik tuo, 
ką jis žino ar tiki esant teisybę, pagal savo sąžinę, garbingai, ne- 
apgaudinėdamas ir nepiktnaudžiaudamas“. Justiciarijus turi imti 
mokestį už paskelbtų už įstatymo ribų asmenų išteisinimą, „kuris 
paprastai vadinamas Gewette“, „kad jis teistų noriau ir neimtų iš 
nieko dovanų“. 

Galiausiai pagal 29 straipsnį justiciarijus privalo turėti specia- 
lų notarą, priimantį ir saugantį raštiškus ieškiminius skundus, pro- 
tokoluojantį teismo posėdžius, saugantį dokumentus, kuriuose re- 
gistruojami paskelbimai už įstatymo ribų ir tokios bausmės 
panaikinimai, protokoluojantį visus sunkių bylų sprendimus im- 
peratoriaus teisme, ypač jei šie sprendimai priimti ne vienbalsiai, 
kas paprastai būdavo vadinama gesamint urteil — šiuolaikinėje vo- 
kiečių kalboje Gesamturteil, arba „kolektyvinis sprendimas“, t. y. 
toks sprendimas, kuris priimamas skaičiuojant teisėjų balsus, - 
„kad ateityje panašiais atvejais būtų išvengta dviprasmiškumo ir 
būtų aiškiai įvardyta žemė, pagal kurios papročius buvo priimtas 
sprendimas“. Notaras turėjo būti pasaulietis, kad galėtų protoko- 
luoti mirties nuosprendžius (tai buvo uždrausta dvasininkams), 
be to, kad galėtų būti deramai nubaustas, jei aplaidžiai vykdo 
savo pareigas. Notaras turėjo prisiekti, kad „eidamas pareigas elg- 
sis sąžiningai ir nepažeis įstatymo“, ir „nieko nerašys ir nedarys 
pažeisdamas teisę ir įsipareigojimus, elgsis pagal sąžinę, garbin- 
gai, neapgaudinėdamas ir nepiktnaudžiaudamas“ ?. 

1235 m. Mainco statutas pirmiausia buvo skirtas Frydricho II 
imperijos vokiškosioms sritims; faktiškai tai buvo pirmasis impe- 
rinės teisės sąvadas, išleistas ir lotynų, ir vokiečių kalbomis. Jis 
buvo laikomas vokiškosios teisės sąvadu. Tačiau jo autorius buvo 
tas pats Sicilijos karalius, Apulijos kunigaikštis ar Kalabrijos gra- 
fas, kuris prieš ketverius metus paskelbė išsamų Sicilijos teisės 
kodeksą, vadinamąjį Liber Augustalis, gerokai pranokusį naują vo- 

kiškąjį statutą ne tik apimtimi, bet ir aukštesniu lygiu. Kaip tas 
pats valdovas apytikriai tuo pačiu metu galėjo sukurti tokius skir- 
tingus įstatymus? 

Žinoma, esama tam tikrų bendros autorystės ženklų. Abu do- 
kumentai pateikiami kaip karališkosios įstatymų leidybos kūri- 
niai. Abu nukreipti prieš asmeninį kerštą, savigyną ir apskritai 
prieš prievartą. Abu pabrėžia teiseną kaip svarbiausią viešosios 
tvarkos palaikymo priemonę. Abiejų pagrindas - toji pati teisiškai 
valdomos visuomenės vizija. Mainco statuto potvarkis dėl justi- 
ciarijaus ir jam padedančio notaro yra tiesiogiai kilęs iš siciliškojo 
patyrimo. Abiejuose statutuose esama daug panašių pamatinių 
teisinių sąvokų ir institutų. Tam tikros materialinės teisės normos, 
pavyzdžiui, teisė nužudyti būtinosios asmens ar nuosavybės gin- 
ties atveju, abiejuose statutuose yra vienodos“. 

Tačiau labiau krenta į akis skirtumai. Mainco statute pateikia- 
ma tik grynų normų sistema; tai tų kelių normų, kurios, atrodo, 
buvo pačios svarbiausios imperatoriaus požiūriu, rinkinys. Tuo 
tarpu Liber Augustalis yra išsamus kodeksas. Pavyzdžiui, Mainco 
statute minimi tik kelių tipų nusikaltimai, o potvarkiai dėl baus- 
mių dažniausiai susiję tik su paskelbimu už įstatymo ribų, tuo 
tarpu Liber Augustalis apibrėžia labai daug nusikaltimų ir nustato 
įvairiausias bausmes už juos. Negana to, kodekse Liber Augustalis 
aptariama daug nebaudžiamojo pobūdžio klausimų, apie kuriuos 
Mainco statute net neužsimenama. Kodėl Frydrichas paprasčiau- 
siai nepateikė iškilmingam Mainco susirinkimui, įvykusiam 
1235 m., puikaus įstatymų kodekso, kurį jis paskelbė Palerme 
1231 m.? 

Atsakymas paprastas, bet iškalbingas: kiekvienas iš abiejų iš- 
leistų įstatymų rinkinių turėjo tarnauti plėtimui, racionalizavi- 
mui ir sisteminimui teisėtvarkos, egzistavusios tose politijose, ku- 
rioms tie rinkiniai buvo skiriami. Kiekvienas kodeksas atsirado 
ant jau egzistuojančių pamatų. Tai nebuvo oro pilys. Karališkoji 
teisėtvarka, XIII a. pradžioje egzistavusi normanų Sicilijos kara- 
lystėje, visiškai skyrėsi nuo teisėtvarkos, egzistavusios imperijos 
vokiškosiose srityse. Sicilija — pietų Italija — turėjo brandžią kara- 
liškąją teisę jau 90 metų: ji turėjo veiksmingas centrines teismines, 

valdymo ir finansų institucijas. Tuo tarpu vokiškosiose srityse im- 
perinės institucijos buvo silpnos. Šiaurėje beveik keturiasdešimt 
metų nebuvo veiksmingos imperinio valdymo sistemos. Nebuvo 
net centrinės imperinės teisminės valdžios; imperatorius teisdavo 
pats, keliaudamas iš vienos vietovės į kitą - o tais metais jis retai 
keliaudavo į šiaurę nuo Romos. Politiniu požiūriu Mainco statu- 
tas gali būti traktuojamas kaip paskutinis imperatoriaus valdžios 
Vokietijos teritorijose atodūsis“. 

Tačiau tam tikrais požiūriais Mainco taikos statutas buvo no- 
vatoriškesnis už kodeksą Liber Augustalis. Sicilijos kodeksas nuo- 
lat sugrįžta prie „mūsų senelio Rodžerio II“, Vilhelmo I ir Vilhel- 
mo II įstatymų, tuo tarpu Mainco statute kruopščiai vengiama 
minėti „mūsų senelį Frydrichą I“ irjo išleistus 1152, 1158 ir 1186 m. 
taikos statutus. Dar svarbiau tai, kad Mainco statuto potvarkiai 
dėl imperatoriaus justiciarijaus ir notaro reiškė, jog imperatoriaus 
teismo sprendimai pirmą kartą turėjo būti renkami ir saugojami 
vienoje vietoje, o todėl galėjo būti sudaryta imperatoriškosios tei- 
sės normų visuma“. Tačiau realiai tai negalėjo ilgai trukti: po 
1235 m. imperatoriaus valdžia greitai susilpnėjo ir, tiesą sakant, 
beveik nunyko imperinė politika. Naujasis imperatoriaus justicia- 
rijus neturėjo nuolatinės vietos ar nustatytų terminų atlikti savo 
teisminėms funkcijoms. Kai paskutiniaisiais XIII a. dešimtmečiais 
Habsburgai gavo imperatoriaus titulą, 1281 m. jie patvirtino Main- 
co taikos statutą, o po to, kai ką pridėję, vėl jį patvirtino du kar- 
tus —- 1287 ir 1292 m. Tačiau imperinė teisė XIV ir XV a. dar labiau 
nusmuko ir buvo atgaivinta tik 1495 m. 

Nepaisant to, Mainco taikos statutas, kaip ir ankstesnieji impe- 
riniai taikos statutai, išliko kaip Vokietijos „bendrosios teisės“ da- 
lis. Formaliu požiūriu, XII ir XIII a. egzistavo ne „vokiečių teisė“, 
o tik imperinė teisė; kelių teritorinių politijų ir miestų teisė, kaip 
formaliai šiandien neegzistuoja „amerikiečių teisė“, o egzistuoja 
tik federalinė teisė ir įvairių valstijų teisė. Tačiau Vokietijoje eg- 
zistavo bendra teisinių institutų, sąvokų, principų ir normų, pri- 
imtų visose imperinėse, teritorinėse ir miestų politijose, visuma. 
Daugelis Mainco statuto ir jo pirmtakų sudedamųjų dalių įsiliejo 
į bendrą vokiečių teisės visumą. 

Saksų teisės veidrodis (Sachsenspiegel). Svarbus šaltinis, per kurį 
ankstyvieji taikos statutai tapo vokiečių bendrosios teisės dalimi, 
buvo knyga, XIII a. pradžioje (galimas daiktas, trečiajame dešimt- 
metyje) parašyta Saksonijos teisininko, - vadinamasis Sachsens- 
piegel (Saksų veidrodis). Jos autorius Eike von Repgau (apytikriai 
1180 - apytikriai 1235) buvo puikiai išsimokslinęs (nors ir nebai- 
gęs universiteto), iš riterių luomo kilęs asesorius; iš pradžių jis 
parašė savo veikalą lotyniškai, o po to jį išvertė į vokiečių kalbą. 

Sachsenspiegel yra sistemiškas teisės normų ir principų rinki- 
nys. Jis suskirstytas į dvi dalis; pirmoji dalis pavadinta Landrecht, 
„Žemės teisė“, antroji - Lehnrecht, „teodų teisė“ arba „feodalinė 
teisė“. Kiekviena dalis suskirstyta į keletą šimtų sunumeruotų sky- 
rių ir poskyrių. Šiuolaikinis Landrecht leidimas apima apytikriai 
140 puslapių, o Lehnrecht leidimas — apie 100 puslapių. Turinį iš 
esmės sudaro: 1) Saksonijos paprotinė teisė, pirmą kartą užrašyta 
ir susisteminta; 2) vokiečių karaliaus-imperatoriaus karališkoji 
teisė — ir paprotinė, ir įstatyminė, - taikoma Saksonijoje ir kitur. 
Pirmojoje dalyje autorius daugiausiai dėmesio skiria tam tikriems 
civilinės teisės (ypač nuosavybės ir paveldėjimo teisės), baudžia- 
mosios teisės, teisminės sistemos, konstitucinės teisės aspektams, 
o antrojoje dalyje — senjoro ir vasalo santykiams. Apie miestų teisę 
nekalbama, kaip ir apie prekybos teisę. Šiek tiek užsimenama apic 
kanonų teisę, ypač apie tas jos dalis, kurios susijusios su popie- 
žiaus jurisdikcija, šeimos teise ir kai kuriais kitais dalykais. Faktiš- 
kai nėra nuorodų į romėnų teisę. Esama kelių nuorodų į teisės 
normas, veikusias kitose Vokietijos žemėse, ypač Švabijoje, kur jos 
skyrėsi nuo Saksonijoje veikusių normų. Kitur autorius, atrodo, 
remiasi prielaida, kad Saksonijos teisė bendrais bruožais atitinka 
teisės normas ir principus, bendrus visoms Vokietijos žemėms. 

Normos ir principai pateikti beveik be teorinės analizės, ir la- 
bai nedaug konkrečių pavyzdžių. Pavyzdžiui, sakoma, kad as- 
muo, padedantis kitam asmeniui padaryti nusikaltimą, pats turi 
būti baudžiamas, tačiau bendrininkavimo sąvoka neapibrėžiama 
ir nebandoma skirti įvairių bendrininkavimo formų. Panašiai su- 
formuluotos kelios normos dėl kūno sužalojimo būtinosios ginties 
atveju, bet būtinosios ginties sąvoka neapibrėžiama ir nenagrinė- 

jama. Tiesą sakant, visa knyga parašyta kaip glausta santrauka 
normų, doktrinų, principų ir taisyklių, o kai kurios iš jų, žinoma, 
yra labai bendros. 

Knygoje Sachsenspiegel yra daug teiginių, susijusių su imperijos 
konstitucine teise. Šiuose teiginiuose glūdi trys pamatinės, tarpu- 
savyje susijusios koncepcijos, turinčios tiesioginį ryšį su XI a. pa- 
baigos ir XII a. pradžios Popiežių revoliucija. 

Pagal pirmąją koncepciją, imperija — tiesą sakant, net pati vi- 
suomenė - pagrįsta teise. Ši mintis glūdi teiginyje, kurį autorius 
išdėsto prologe: „Dievas pats yra teisė, todėl teisė jam yra brangi“. 
Teisės viršenybės idėja knygoje Sachsenspiegel tokia radikali, kad 
suponuoja asmens teisę „priešintis neteisėtam savo karaliaus ir 
savo teisėjo sprendimui ir padėti tai padaryti kitam, jeigu jis yra 
jo giminaitis ar senjoras“?. 

Antroji pamatinė imperijos konstitucijos koncepcija —- dvasinių 
ir pasaulietinių politijų, bažnyčios ir imperijos kaip korporacinių 
politinių darinių dualizmas. Ši koncepcija glūdi „dviejų kalavijų“ 
doktrinoje, kuri nusakoma pačiame pirmame pirmosios knygos 
straipsnyje: „Dievas paliko žemėje du kalavijus, kad apsaugotų 
krikščioniškąjį pasaulį. Popiežiui duotas dvasinis kalavijas, o impe- 
ratoriui — pasaulietinis... Kas sukyla prieš popiežių, ko jis negali 
priversti paklusti dvasiniu sprendimu, tą imperatorius turi pa- 
saulietiniu sprendimu priversti paklusti popiežiui. O kai reikia, 
dvasinė valdžia irgi turi padėti pasaulietiniam sprendimui.“ To- 
liau viename straipsnyje teigiama, kad ne imperatorius, o bažny- 
čia turi aukščiausią jurisdikciją erezijos (doktrinos), skyrybų (šei- 
mos teisės) ir maldos namų (bažnyčios nuosavybės) atžvilgiu“. 
Nepaisant to, kartu teigiama, kad bažnyčia turi vykdyti savo va- 
lią galiausiai remdamasi imperine valdžia*!. 

Trečioji koncepcija, su pirmosiomis dviem susijusi tuo, kad ir ji 
formuoja imperijos konstitucinės teisės pagrindus, - sąveikaujan- 
čių pasaulietinių politijų daugeriopumo koncepcija. Ji išreikšta dau- 
geliu teiginių, susijusių su atitinkamomis teritorinėmis ir imperi- 
nėmis jurisdikcijomis ir su tuo, kaip teismai, vykdantys imperinę 
jurisdikciją, tam tikroms byloms taiko teritorinę teisę“*. Be to, ji 
išreikšta teiginiais, kuriais aptariama, kaip teritorinių politijų kuni- 

gaikščiai ir vyskupai renka karalių. Šiuo klausimu knygos Sach- 
senspiegel autorius remiasi Frydricho Barbarosos įsteigta „imperi- 
jos kunigaikščių luomo“ institucija. Tiesą sakant, autorius net toks 
radikalus, kad pamini ir išvardija pagal rangą - pirmą kartą - tris 
bažnytinius elektorius (Tryro, Mainco ir Kelno vyskupus) ir tris 
pasaulietinius elektorius (Reino pfalcgrafą, Saksonijos kunigaikštį 
ir Brandenburgo markgrafą). Dėl knygos Sachsenspiegel autoriteto 
šie šeši magnatai nuo to laiko ir vėliau buvo elektoriais**. 

Imperijos konstitucinė teisė neišvengiamai lėmė tai, kad dau- 
gelis imperinių taikos statutų, kaip ir kitų imperatoriaus išleistų 
įstatymų, įsiliejo į teritorinių politijų teisę. Viena svarbi šitokio 
imperinės teisės perėmimo paskata buvo pats Sachsenspiegel. Vie- 
nas iš jo straipsnių tiesiogiai nurodo „senovinę taiką, kurią impe- 
ratoriaus valdžia patvirtino Saksonijos žemei, pritarus kilmingie- 
siems“*. Tai buvo nuoroda į vieną iš ankstyvųjų Dievo Taikos 
sutarčių. Remdamasis šių sutarčių tradicija, knygos Sachsenspiegel 
autorius teigia, kad turi būti užtikrinta kunigų ir dvasininkų, mo- 
terų, žydų, bažnyčių ir bažnytinės nuosavybės, kapinių, kaimų 
aptvarų, arimų ir malūnų, karaliaus vieškelių ir vandens kelių 
nuolatinė apsauga. Kituose straipsniuose remiamasi konkrečiomis 
baudžiamosios ir civilinės teisės normomis, paskelbtomis imperi- 
niuose taikos statutuose“. Viena tokia norma skelbė, kad asmuo, 
sužeidęs ar nužudęs taikos laužytoją, neprivalo atlyginti žalos, jei 
gali įrodyti, kad tai padarė nusikaltimo vietoje ar persekiodamas 
[taikos laužytoją |. 

Sachsenspiegel labai greitai buvo pradėtas traktuoti kaip auto- 
ritetingas šaltinis. Daugelis jo teiginių tiesiogiai buvo perkelti į 
miestų teisę ir kitų teritorijų teisę. Jį glosavo teisės mokslininkai. 
Šimtmečiais jis buvo laikomas pagalbinės teisės, kuri gali būti pa- 
naudota papildyti veikiančiajai miestų, teritorinei ir imperinei tei- 
sei, šaltiniu“. Tas faktas, kad knyga buvo išversta į vokiečių kalbą, 
buvo labai svarbus, nes faktiškai ši knyga sukūrė bendrą vokiečių 
teisinę kalbą visoms vokiškai kalbančioms imperijos sritims“. Ją 
pamėgdžiojant buvo parašyti kiti „teisės veidrodžiai“ — Schwa- 
benspiegel, Deutschenspiegel, Frankenspiegel?“. 

Santykinis XII, XIII a. ir vėlesnės vokiečių imperinės teisės sil- 
pnumas, palyginti su Sicilijos, Anglijos ir Prancūzijos karališkąja 
teise, buvo atsvertas atskirų Vokietijos teritorinių politijų ir kitų 
kunigaikštysčių, sudariusių šiaurinę imperijos dalį, teisės stiprėji- 
mo. Imperijos finansinės ir teisminės institucijos liko palyginti pri- 
mityvios, tuo tarpu įvairių kunigaikštysčių finansinės ir teisminės 
institucijos labai išsivystė. Imperinės valdininkijos augimas atsili- 
ko nuo kitų šalių karališkosios valdininkijos augimo, tuo tarpu 
valdininkijos augimas įvairiose kunigaikštystėse buvo įspūdingas. 
Imperinė įstatymų leidžiamoji ir vykdomoji valdžia pagal ben- 
drus Europos standartus buvo palyginti atsilikusi, tuo tarpu įvai- 
rių kunigaikštysčių įstatymų leidžiamoji valdžia tokia nebuvo. 
Plačiai paplitusį požiūrį — daugiausia grindžiamą imperinių ins- 
titucijų silpnumo prielaida, - kad XIII a. ir vėliau valdymo siste- 
ma ir teisė Vokietijoje visur sunyko, paneigia tas faktas, kad kuni- 
gaikštystėse centrinės institucijos sustiprėjo. Įvairiose žemėse 
vokiečių gentys ir klanai per du šimtmečius po Popiežių revoliu- 
cijos patyrė politinių ir teisinių institutų transformaciją, valdymo 
ir teisės sisteminimą ir racionalizavimą, panašų į tą, kurį patyrė 
gentys ir klanai viso Vakarų krikščioniškojo pasaulio karalystėse. 
Pasak vieno iškiliausių tos epochos istorikų, Vokietijoje, kaip ir 
kitur, vyko „pertvarkos procesas, kuris buvo toks intensyvus, kad 
nusipelno būti pavadintas konstitucine revoliucija“ *. 

Vokietijos teritorinių kunigaikštysčių augimui, „miglotai, bet 
pastebimai“ prasidėjusiam XI a. pabaigoje ir XII a. pradžioje, Žy- 
mus postūmis buvo duotas XII a. viduryje ir pabaigoje valdant 
Frydrichui I (Barbarosai). Tai buvo tiesioginis Popiežių revoliuci- 
jos padarinys. Varžydamasis ir lenktyniaudamas su popiežių val- 
džia, bendradarbiaudamas su ja ir su kitomis pasaulietinėmis val- 
džiomis, imperatorius siekė taikos ir stabilumo savo vokiškosiose 
teritorijose. Jam reikėjo, kad imperijos kunigaikščiai savo valdose 
kontroliuotų savo valdinius. Negana to, jis buvo priverstas skai- 
tytis ne tik su pasaulietiniais, bet ir su bažnytiniais valdovais, 
kurių, kaip vyskupų, skyrimas priklausė ir nuo popiežiaus, ir nuo 

imperatoriaus, todėl jie turėjo būti ištikimi ir vienam, ir kitam. 
Sukurdamas imperijos kunigaikščių luomą ir jais remdamasis, 
Frydrichas užsitikrino tiesioginę kontrolę tų teritorijų, kurias jie 
valdė. Tiek pasaulietiniai valdovai, kurių tada buvo šešiolika, tiek 
bažnytiniai valdovai, kurių buvo devyniasdešimt, valdė savo te- 
ritorijas kaip imperatoriaus vasalai, bet turėjo aukščiausią val- 
džią visiems gyventojams, pavaldiems jų teritorinėms jurisdikci- 
joms. Kaip pažymėjo Mitteisas, karaliaus valdžia kiekvienoje 
teritorijoje nuo liaudies buvo atskirta kilmingųjų“*. Kai Frydrichas 
įkūrė Austrijos kunigaikštystę kaip nepriklausomą politiją, jis pa- 
reiškė, kad „joks asmuo, nei aukštakilmis, nei žemakilmis, šioje 
kunigaikštystėje negali tikėtis kokio nors teisingumo be kunigaikš- 
čio sutikimo ar leidimo“*“. Pasak Geoffrey'o Barraclougho, svar- 
biausias šio potvarkio tikslas buvo įvairius Austrijos magnatus 
pajungti kunigaikščio valdžiai“. Nepaisant to, imperatoriaus val- 
džia irgi buvo apribota. Frydrichui reikėjo kontroliuoti smulkiuo- 
sius bajorus, o šito padaryti jis pats negalėjo. Jo anūkas Frydrichas II 
visiškai įgyvendino šį principą Sutartimi su bažnyčios valdovais 
(1220) ir Statutu kunigaikščių naudai (1232), kuriuose tiek bažny- 
tiniams, tiek pasaulietiniams valdovams jis garantavo valdžią vi- 
siems kitiems jiems priklausančių teritorijų gyventojams. Impera- 
torius uždraudė kam nors kokiu nors būdu kištis į kunigaikštysčių 
„teritoriją ar jurisdikciją“ ir apribojo imperijos valdininkų įgalio- 
jimus tokių teritorinių teisių, kaip teisė kalti monetas ir imti mui- 
tus, atžvilgiu“. 

Kunigaikščių valdžia Vokietijos teritorijoje pasireiškė valdymo 
ir teisiniais institutais, panašiais į tuos institutus, kurie iš pradžių 
buvo sukurti monarchiškos popiežiaus valdžios, o po to pasaulie- 
tinių Sicilijos, Anglijos, Normandijos ir Prancūzijos karalysčių ka- 
rališkosios valdžios; tai buvo iždas, teismas, kanceliarija ir kiti 
vyriausybiniai departamentai; civilinė, baudžiamoji teisė ir kitos 
teisės šakos; teisminė procedūra, įstatymų leidyba ir kiti instituci- 
niai teisės vystymosi procesai. 

Iš visų Vokietijos kunigaikštysčių XII a. pabaigoje ir XIII a. pra- 
džioje pati stipriausia ir labiausiai išsivysčiusi valdymo ir teisinių 
institutų požiūriu buvo Bavarijos kunigaikštystė. Nuo 1154 iki 

1180 m. ją valdė Frydricho Barbarosos pusbrolis ir varžovas Hen- 
rikas Liūtas, valdęs ir Saksoniją; Henrikas suvaidino lemiamą vaid- 
menį Bavarijos transformavimosi iš gentinės ir feodalinės politijos 
į teritorinę procese. Jis tai padarė visų pirma perimdamas jo teri- 
torijoje esančių grafysčių vietinių senjorų teisminius ir kitus įga- 
liojimus*“. Kiekvienas grafas turėjo aukštojo teisingumo (Blutbann, 
„kraujo teisingumo“) įgaliojimus, dovanotus imperatoriaus. Ta- 
čiau grafas nebuvo tiesiogiai pavaldus imperatoriui arba gavęs iš 
jo pareigas. Jis turėjo savo paveldimą laisvą žemę (allods) ir baž- 
nytinių beneficijų (bažnyčių ir vienuolynų) patronatą, taip pat 
paveldimą jurisdikciją savo grafystėje. XII ir XIII a. Bavarijos ku- 
nigaikščiai (kaip ir kitų Vokietijos teritorijų valdovai) įvairiau- 
siais būdais stengėsi pasisavinti grafystės jurisdikciją. Jei grafas 
mirdavo nepalikęs įpėdinių, jo nuosavybė atitekdavo kunigaikš- 
čiui. Kartais kunigaikštis gaudavo grafystes jas paveldėdamas, nes 
jo šeima buvo susijusi giminystės ryšiais su daugeliu grafų. Be to, 
kartais jis pirkdavo arba gaudavo dovanų grafų nuosavybę - ir 
jurisdikciją. Galiausiai, jei grafai sukildavo, jis galėdavo juos nu- 
kariauti. Visais tais atvejais Henriko ir jo įpėdinių bendroji politi- 
ka pasireikšdavo tuo, kad vietoje laisvųjų grafų jis paskirdavo ne- 
laisvuosius tarnus (ministerialus), ne kaip grafus, o kaip prefektus, 
kuriuos kunigaikščiai panorėję galėdavo nušalinti. Be to, kunigaikš- 
čiai skirdavo panašius pareigūnus valdyti miestams ir pilims ir 
vadovauti muitinėms. Kai 1157-1158 m. Henrikas įkūrė Miun- 
cheną, jis neįsteigė autonomiškos miesto valdžios, bet paskyrė ku- 
nigaikščio pareigūnus (tarp jų ir kunigaikščio teisėją), kurie ir val- 
dė miestą. 

Valdant Henrikui Liūtui ir jo įpėdiniams, Bavarija buvo valdo- 
ma veikiau kaip teritorinė politija, o ne kaip asociacija tokių as- 
menų ir grupių, kurių svarbiausi politiniai saitai buvo gentiniai ir 
feodaliniai“. Saksonijoje Henrikas įsteigė pirmąją Vokietijos teri- 
torinę kanceliariją, kurioje buvo notarai, be to, jis buvo pirmas 
vokiečių kunigaikštis, reguliariai leidęs teisinius dokumentus ir 
sistemingai registravęs teisinius sandorius; kanceliarija Bavarijoje 
buvo įsteigta netrukus po to, kai jis buvo ištremtas ir pakeistas 
Otto von Wittelsbacho. Negana to, ir Bavarijoje, ir Saksonijoje 

Henrikas sustiprino kunigaikštiškąjį teismą, kuris pradėjo vykdyti 
didžiąją ginčų dėl žemės saizinos kunigaikščio jurisdikcijos dalį. 
Be to, jis šaukdavo įvairių luomų atstovus į pasitarimus, kur bū- 
davo skelbiami taikos statutai ir kiti įstatymai. Viename Bavarijos 
vienuolyno dokumente Henrikas vadinamas „žemės valdovu ir 
teisėju. 

Henriko Liūto sukurta teisės ir valdymo sistema toliau buvo 
vystoma jo įpėdinių XIII a. Atstovo (Viztum, vice-dominus, „vice- 
senjoro“) pareigybę, įsteigtą valdant Henrikui Liūtui, suinstituci- 
no Wittelsbachų dinastija 1204 m. Atstovas buvo atsakingas už 
finansinius reikalus ir pakeisdavo kunigaikštį pirmininkaudamas 
jo teismui. Galiausiai Bavarija buvo suskirstyta į keturias dalis, ir 
kiekvienoje buvo kunigaikščio atstovas. Be to, ji buvo padalyta į 
mažesnius departamentus (amter, „pareigas“); apie 1228 m. jų bu- 
vo 35; kiekvienas departamentas turėjo du vyriausius pareigū- 
nus - kuratorių, atsakingą už valdymą, ir teisėją, turėjusį ir sun- 
kių, ir lengvų bylų sprendimo kompetenciją. Be to, tie teisėjai turėjo 
sau pavaldžius teisėjus, ėjusius pareigas atitinkamų departamen- 
kuratorius ir teisėjus. Tuo tarpu tradiciniai kunigaikščio dvaro pa- 
reigūnai — ceremonmeisteris, dvaro valdytojas, kamerheris, vyni- 
ninkas — tapo visą kunigaikštystę apraizgiusių biurokratinių įstai- 
gų galvomis. 

Naujoji, labiau centralizuota, valdymo sistema buvo susijusi 
su kunigaikštiškosios įstatymų leidybos akcentavimu. Bavarijoje 
1244, 1256, 1281, 1293 ir 1300 m. buvo priimti keturi dideli taikos 
statutai, kuriais buvo išplėsta ir reformuota paprotinė teisė. Buvo 
apribotas ginklų naudojimas; buvo užtikrinta geresnė valdinių gy- 
vybės, nuosavybės ir garbės gynyba; buvo priimtos papildomos 
paveldėjimą ir komerciją reguliuojančios normos. Ne taip, kaip 
didžioji imperinės įstatymų leidybos dalis, kunigaikščių statutai 
pirmiausia buvo orientuoti ne į magnatus, 0 į riterius ir apskritai 
į žemės savininkus, tarp jų ir į valstiečius bei miestiečius“. Nega- 
na to, jie suponavo didelio juos interpretuojančių ir taikančių val- 
dininkų sluoksnio egzistavimą. 

Bavarijos kunigaikščių, kaip ir kitų Vokietijos teritorijų valdo- 
vų, valdžia visų pirma buvo grindžiama jų teismine valdžia. 
„Svarbesnis negu regalia (finansinių ir politinių prerogatyvų) tu- 
rėjimas ir įgijimas buvo tas faktas, kad visoje šioje valdžios siste- 
moje kunigaikščiai perėmė grafų ir [bažnyčių bei vienuolynų] pa- 
tronų jurisdikciją.“*? Karaliaus prerogatyva suteikti kitiems 
asmenims teisminę valdžią, vokiečių kalba — Bannleihe, iš impera- 
toriaus perėjo kunigaikščiams“. Bavarijos kunigaikščiai savo ku- 
nigaikštystę valdė pirmiausia remdamiesi teisėjais, kuriuos įvai- 
riuose departamentuose skirdavo jų atstovai. 

Departamentų teisėjai turėjo ir aukštojo, ir Žemojo teisingumo 
bendrąją jurisdikciją. Tačiau tam tikrų tipų bylos buvo atiduotos 
kunigaikščio teismams, visų pirma dėl jų didelės svarbos arba dėl 
to, kad šalys turėjo labai aukštą padėtį; kitų tipų bylos buvo nag- 
rinėjamos kaimo ir kitų vietinių teismų, visų pirma dėl to, kad 
nebuvo tokios svarbios arba turėjo tik vietinę reikšmę. 

Teisingumo centralizavimas Bavarijoje ir kitose Vokietijos ku- 
nigaikštystėse XII ir XIII a. buvo susijęs su teismo procedūros ra- 
cionalizavimu. Didesnė reikšmė buvo teikiama įrodymų pateiki- 
mui teisme. Teisėjai apklausdavo liudytojus. Tai buvo ypač būdinga 
civilinėms byloms. Ginčuose dėl žemės saizinos ieškovas galėjo 
pareikalauti „parodymo“, kai abi šalys kartu apžiūrėdavo ginčija- 
mą žemę ir kiekviena šalis nurodydavo papildomą su žeme susiju- 
sią nuosavybę ir žemės ribas dalyvaujant bendruomenės atstovams, 
kurie ir nuspręsdavo reikalą. Kito tipo procedūros, vadinamojo 
Kundschaft (t. y. tyrimo, ieškojimo), atveju geros reputacijos ir aukš- 
tą padėtį užimantys Žmonės, susipažinę su ginčijamu reikalu, bu- 
vo kviečiami kaip oficialūs liudytojai, prisaikdinami ir apklausia- 
mi; ypač svarbiose bylose dalyvaudavo 21 asmuo, parinktas abiejų 
šalių. Šie asmenys dalyvaudavo Kundschaft procedūroje, o spren- 
dimui buvo reikalingas septynių prisiekusių asmenų pritarimas*!. 
Šios naujos „prisiekusiųjų apklausos“ procedūros vis labiau iš- 
stumdavo senąsias kompurgacijos ir išmėginimo procedūras. 

XII ir XIII a. Bavarijos kunigaikštiškoji teisė esmingai pasikeitė 
ir baudžiamosios teisės sąvokų bei tikslų požiūriu. Anksčiau nu- 
sikaltimas ir civilinis teisės pažeidimas nebuvo griežtai atskirti. 

Aukštojo teisingumo tikslas visų pirma buvo nuostolių atlygini- 
mas, t. y. įstatymo pažeidėjas turėdavo sumokėti priteistą pinigi- 
nę sumą aukai. „Kraujo teisingumas“ — paprastai suponuodavęs 
pakorimą ar suluošinimą — dažniausiai būdavo taikomas tais at- 
vejais, kai nusikaltėlis būdavo pagaunamas nusikaltimo vietoje. 
XII a. aukštasis teisingumas baudžiamųjų bylų atveju daugiausia 
tapo kraujo teisingumu, o kompensacija buvo dažniausiai taiko- 
ma byloms, nagrinėjamoms žemesniųjų teismų. Šitaip vyko per- 
ėjimas nuo baudžiamosios teisės gentinės sistemos prie valstybi- 
nės sistemos, kurios rėmuose nusikaltimai buvo traktuojami kaip 
nusižengimai viešajai valdžiai. Ši tendencija buvo susijusi ir su 
tuo, kad Žymiai padidėjo skaičius nusikaltimų, už kuriuos buvo 
baudžiama, be to, padidėjo bausmių griežtumas. 1244 m. Bavari- 
jos taikos statutas prie tų Žmogžudystės tipų, už kuriuos buvo 
baudžiama mirties bausme, pridėjo dar tokius tipus: nužudymą 
naktį, atvirą kraujo kerštą, ištekėjusios moters pagrobimą, nekal- 
tos mergaitės arba geros reputacijos moters išžaginimą. 1281 m. 
taikos statutas pridėjo dar kitus. Kūno bausmės buvo pradėtos 
taikyti ne tik nelaisviesiems, bet ir laisviesiems Žmonėms. Nusi- 
kaltimai, padaryti naktį, bausmės požiūriu buvo prilyginti tokiems 
atvejams, kai nusikaltėlis būdavo pagaunamas nusikaltimo vieto- 
je. Buvo nustatyta nauja, „garbingų“ ir „negarbingų“ nusikalti- 
mų, perskyra: nužudymas buvo „garbingas“, o vagystė - „negar- 
binga“. Pripažinti kalti padarę „negarbingą“ nusikaltimą asmenys 
būdavo baudžiami labiau kankinama mirties bausme, o asmenys, 
padarę „garbingą“ nusikaltimą, turėjo prieglobsčio teisę ir dides- 
nes galimybes, kad mirties bausmė bus pakeista žalos atlygi- 
nimu?“. 

Pagaliau svarbu pažymėti, kad teisingumo vykdymo sistema 
buvo ir labai brangi, ir pelninga ir kad tai priklausė nuo moder- 
nesnės už ankstesnę apmokestinimo sistemos atsiradimo —- tiesą 
sakant, tuo metu atsiradusi nauja apmokestinimo sistema buvo 
tokia moderni, kokios niekada nesugebėjo sukurti imperinė val- 
džia. Visi kunigaikštystės gyventojai, laisvieji ir nelaisvieji, pasau- 
liečiai ir dvasininkai, buvo apmokestinti, o mokesčius rinko kuni- 

gaikščio valdininkų korpusas. Įvedus visuotinio apmokestinimo 
sistemą, „tuojau pat atsirado hierarchinis žemės valdovo ir žemės 
gyventojų santykis. Įpareigojimas mokėti mokesčius buvo viena iš 
pačių veiksmingiausių priemonių, formuojančių valstybinę ben- 
druomenę. Valstybės suverenitetą jis padarė apčiuopiamą kiek- 
vienam asmeniui.“?? Mokesčių dydis nebuvo griežtai nustatytas 
kunigaikščio kanceliarijos, o būdavo nustatomas mokesčių inspek- 
torių, kurie įvertindavo apmokestinamo turto dydį. Todėl mokes- 
čių inspektoriai turėjo nuolat keliauti po kraštą ir vertinti turtą. 
Kartais kaimui, piliai ar miestui skiriamo mokesčio dydis buvo 
nustatomas susitariant su vietiniais gyventojais. 

Žinoma, Bavarija buvo viena iš labiausiai išsivysčiusių - jei ne 
labiausiai išsivysčiusi — Vokietijos kunigaikštysčių. Tačiau ji nebu- 
vo netipiška žemė. Savo valdymo ir teisės struktūra ji iš esmės 
buvo panaši į Austriją, Brandenburgą, Braunšveigą, Heseną, Reinp- 
falcą, bažnytines politijas, tokias kaip Viurcburgas, Maincas, Try- 
ras, ir kitokias kunigaikštystes, ir pasaulietines, ir bažnytines. For- 
maliu požiūriu tai nebuvo karalystės (išskyrus Bohemiją ir 
Burgundiją), bet jas valdė kunigaikščiai, kurie buvo monarchai ta 
pačia prasme, kaip ir Sicilijos, Anglijos ir Prancūzijos karaliai; tie- 
są sakant, daugeliu požiūrių Vokietijos žemių valdovai buvo pa- 
našūs į kitus karalius labiau negu pats vokiečių karalius-impera- 
torius, nes jie turėjo daug didesnę teisminę, administracinę ir 
įstatymų leidžiamąją valdžią negu jis. Ypač žlugus imperijai 
XIII a. svarbiausių Vokietijos žemių kunigaikščiai faktiškai įgy- 
vendino tokią monarchijos formą, kokios siekė imperatorius 
Frydrichas Barbarosa. 


Ispanija, Flandrija, Vengrija, Danija 


Popiežių revoliucijos epochoje ir vėliau karališkosios (arba ku- 
nigaikštiškosios) teisės raida vyko ne tik to ir vėlesnio meto „di- 
džiųjų galybių“ teritorijose; kartu su feodalinės teisės, dvaro tei- 
sės, prekybos teisės ir miestų teisės sisteminimu ir plėtra buvo 
sisteminama ir plėtėsi karališkoji teisė, ir ši plėtra vyko visoje Va- 
karų Europoje, kur Romos katalikų bažnyčia gynė savo nepriklau- 

somybę nuo pasaulietinės valdžios ir kur karaliaus valdžia siekė 
įtvirtinti taiką ir teisingumą pasaulietinėje srityje. Todėl svarbu 
išvengti karališkosios teisės raidos nacionalistinės interpretacijos. 
Kad tai buvo vakarietiškas, o ne tik nacionalinis reiškinys, pasi- 
kartojęs įvairiose šalyse, rodo tas faktas, kad jis pastebimas beveik 
visur — tiek Vakarų geografinėje periferijoje, tiek geografiniame 
centre. 


Ispanija 


VII a. arabai užkariavo visą Iberijos pusiasalį ir galiausiai 732 m. 
buvo sustabdyti frankų, vadovaujamų Karolio Martelio, prie Pu- 
atjė, mažiau negu už 200 mylių į pietvakarius nuo Paryžiaus. Ki- 
tus penkis šimtmečius vyko laipsniškas frankų krikščionių vyk- 
dytas šiaurinių Ispanijos teritorijų atsikariavimas, pasibaigęs tuo, 
kad buvo įkurtos nepriklausomos Katalonijos, Navaros, Aragono, 
Leono (Galicijos), Kastilijos ir galiausiai Portugalijos karalystės. XI 
ir XII a. šios teritorijos patyrė tą patį revoliucinį sąjūdį, kuris nu- 
vilnijo per visą likusį Vakarų krikščioniškąjį pasaulį. Teisės srityje 
bažnyčia Ispanijos teritorijose pradėjo valdytis remdamasi tais 
pačiais pamatiniais principais ir procedūromis, kaip ir kitose Euro- 
pos srityse. Taigi feodalinė, dvaro ir prekybos teisė buvo labiau 
susisteminta. Buvo įkurti nauji autonomiški miestai ir miesteliai, 
ir kiekvienas turėjo savo piliečių gvardiją (militia), savo vyriausy- 
bę ir savo teisę. Didelis uostamiestis Barselona, priklausęs Barse- 
lonos grafystei, bet pavaldus aukščiausiajai Aragono karaliaus ju- 
risdikcijai, buvo vienas svarbiausių Europos miestų. Ten, kur 
įsitvirtino karaliaus valdžia, ypač Kastilijoje, Katalonijoje ir Ara- 
gone, atsirado karališkosios (ar kunigaikštiškosios) teisės sistemos, 
daugiau ar mažiau panašios į Sicilijos, Anglijos, Normandijos, 
Prancūzijos ir Vokietijos kunigaikštysčių karališkosios (ar kuni- 
gaikštiškosios) teisės sistemas. 

Nors tuo metu neegzistavo toks darinys kaip Ispanija, visose 
šiaurės Iberijos karalystėse vyko istoriškai svarbūs poslinkiai. Pir- 
masis svarbus istorinis įvykis buvo maurų užkariavimas ir frankų 
atsikariavimas. Antrasis buvo ikimauriškos vestgotų teisės su 

romėniškomis priemaišomis išlikimas. Šią teisę ypač gerai atspin- 
di VII a. pabaigoje vestgotų karaliaus Rekesvinto išleistas kodek- 
sas - Fuero Juzgo, arba Sprendimų knyga, be to, žinoma kaip Lex 
barbara Visigothorum?*. Tačiau šiuos vietinės reikšmės istorinius 
veiksnius užgožė naujasis XI ir XII a. teisės mokslas, susijęs su 
romėnų teisės studijų atgaivinimu ir naujos modernios kanonų 
teisės sistemos raida. 

Katalonija ir Aragonas. Barselonos grafų valdomai Katalonijai 
XI a. pradžioje pradėjo daryti įtaką Dievo Taikos sąjūdis (Elnos 
sinodas, 1027 m.)". Svarbų vaidmenį šiame .sąjūdyje suvaidino 
grafas Ramonas Berengeras I (1053-1071), paskelbęs ir Barselonos 
papročius, iš labai įvairių šaltinių — vestgotų, romėnų, pasaulieti- 
nių, bažnytinių, teisminių ir įstatymų leidybos - kilusių įstatymų 
ir papročių rinkinį. Po Dievo Taikos sąjūdžio Katalonijoje XII a. 
prasidėjo pasaulietinių taikos statutų era; tokie pat statutai buvo 
leidžiami ir Aragone. Šie statutai vystėsi panašiai, kaip ir Vokie- 
tijos taikos statutai: ankstesnieji buvo sudarinėjami pagal Dievo 
Taikos deklaracijas, o vėlesnieji buvo labiau įstatymų leidžiamojo, 
o ne kontraktinio pobūdžio ir apėmė naujas teisminės procedūros, 
santuokos, skolinių įsipareigojimų ir viešųjų nusikaltimų sritis, be 
to, kaip ir Vokietijoje, didino karaliaus pareigūnų vaidmenį. Sta- 
tutas dėl padegimo, išleistas Alfonso II 1192 m. - tuo metu Barse- 
lonos grafai buvo ir Aragono karaliai, - panašus į imperatoriaus 
Frydricho Barbarosos statutą dėl padegimo, išleistą 1186 m. 

1173 m. romėnų teisė buvo formaliai pripažinta kaip pagalbi- 
nė Katalonijos teisė. Žinoma, tai buvo mokslinė universitetų ro- 
mėnų teisė, kuria buvo leidžiama remtis, kai reikėdavo užpildyti 
veikiančios Katalonijos teisės spragas. 

1247 m. karalius Jokūbas I, valdęs Aragoną 63 metus, nuo 1213 
iki 1276 m., paskelbė Aragono įstatymų kodeksą Libro de Huesca, 
kuriame buvo daug kanonų ir romėnų teisės elementų, ypač pa- 
veldėjimo, sutarčių ir įrodymų teisės srityse“. Sudarytas Hueskos 
vyskupo, šis dokumentas buvo sistemiškas teisės sąvadas, su- 
sidedantis iš aštuonių knygų, daugiausia skirtų civilinei teisei, bau- 
džiamajai teisei ir procesinei teisei. Jis buvo skirtas taikyti teis- 

muose, taip pat karaliaus teisme. Vėliau jis buvo išplėstas Jokūbo 
įpėdinių, kaip Barselonos papročiai buvo išplėsti grafo Ramono Be- 
rengero įpėdinių. 

Kastilija ir Leonas. Šios dvi karalystės buvo suvienytos pirmoje 
XII a. pusėje, bet galutinai — XIII a. Jų teisės raida šiek tiek vėlavo, 
palyginti su Katalonijos ir Aragono teisės raida. Kastilijos ir Leono 
teisė iš pradžių išaugo iš Dievo Taikos sąjūdžio ir buvo labai pa- 
skatinta kanonų teisės ir atgaivintų romėnų teisės studijų. Sala- 
mankos universitetas, įkurtas XIII a. pradžioje, greitai tapo svar- 
biu romėnų ir kanonų teisės studijų centru“. Be to, karališkosios 
teisės augimą labai paveikė keli iškilūs karaliai: Ferdinandas III 
(1217-1252), kurio motina buvo labai protinga ir didelių gabumų 
Švabijos princesė, jo sūnus Alfonsas Išmintingasis (1252-1284) ir 
jo anūkas Alfonsas XI (1311-1350). Šie karaliai paskelbė svarbius 
įstatymus ir išleido išsamius teisinius tekstus, tarp jų — Fuero Real 
(1255) ir Siete Partidas (apytikriai 1265 m.)“. Pastarasis buvo sis- 
temiškas traktatas, suskirstytas į 7 dalis, išdėstytas pagal temas ir 
apimantis 500 straipsnių. Iš esmės tai buvo romėnų ir kanonų 
teisės kompendiumas, šiek tiek pritaikytas prie Kastilijos sąlygų. 
Tačiau jis giliai neįsišaknijo realiame gyvenime, ir apskritai di- 
džiųjų XIII ir XIV a. karalių pastangos suvienodinti Kastilijos teisę 
neatlaikė savo papročius saugojusių vietinių junginių spaudimo. 


Flandrija 


XI ir XII a. Flandrijos grafai, kurių valdoma teritorija apėmė 
didesnę dalį sričių, dabar sudarančių Belgiją ir Nyderlandus, ir 
kurie buvo karaliai visais požiūriais, išskyrus vardą, buvo pilna- 
teisiai Vakarų teisės revoliucinės pertvarkos dalyviai. Dievo Tai- 
kos sąjūdis Flandriją pasiekė XI a., o pačios svarbiausios taikos 
deklaracijos pasirodė 1034 ir 1099 m. Pirmasis pasaulietinis taikos 
statutas (Landfriede) pasirodė 1111 m., kai prieš pat mirtį grafas 
Robertas II sušaukė savo kilminguosius ir privertė juos prisiekti 
taiką. Šis dokumentas buvo labai svarbus būsimajai Flandrijos 
miestų teisei ir Flandrijos bendrajai teisei („Žemės teisei“). Jis bu- 
vo atnaujintas Roberto įpėdinių 1111, 1119, 1138 m. ir daugelį 

kartų vėliau. Jis buvo vadinamas „senosios Flandrijos teisės nuo- 
statų didžiosios dalies pamatu“**. 

Tačiau valdovas, kuris, galima sakyti, padėjo Flandrijos mo- 
derniosios teisės pamatus, buvo grafas Pilypas (1169-1191); jo val- 
dymo laikas sutapo su Anglijos karaliaus Henriko II ir imperato- 
riaus Frydricho Barbarosos valdymo laiku, o iš dalies ir su 
Prancūzijos karaliaus Pilypo Augusto valdymo laiku. Pilypas va- 
dinamas „pirmuoju Flandrijos įstatymų leidėju““. Jis leido įstaty- 
mus iš dalies skelbdamas taikos statutus. Be to, daugeliui miestų, 
tarp jų Briugei, kuri tuo metu buvo svarbiausias Europos komer- 
cinis centras, jis leido turėti savo teisę, vadinamąją Keure. Jis cen- 
tralizavo teisingumo vykdymą, įsteigdamas karališkąją teisę vyk- 
dančių pareigūnų, vadinamųjų beilifų, sistemą. 1178 m. jis išleido 
statutą, reguliuojantį beilifų įgaliojimus, kuriame buvo potvarkis, 
kad beilifas gali suimti bet kokį teisės pažeidėją, dar nepristatytą 
asesoriams, ir kad kiekvienas asmuo, neatsiliepęs į beilifo prašy- 
mą jam padėti, gali būti baudžiamas“. 

Po Pilypo mirties prasidėjusias dinastijų kovas laimėjo grafas 
Balduinas I iš Henegau, tapęs Flandrijos valdovu. Savo grafystėje 
jis jau buvo pasižymėjęs kaip įstatymų leidėjas: 1200 m. jis išleido 
du statutus, skirtus Henegau, - reguliuojantį feodus ir reguliuo- 
jantį baudžiamąją teisę ir procedūrą. Ne taip, kaip Flandrija, He- 
negau turėjo ir papročių rinkinį, vadinamąjį coutume gėnėrale. Kai 
Balduinas vyko į Flandriją, jis pasiėmė kartu savo mokslininkus, 
kurie turėjo rašyti veikalus apie jos teisę, papročius ir istoriją. 

Nors po Balduino Flandrija nebeturėjo stiprių valdovų, įstaty- 
mų leidyba tęsėsi XIII a., ir Flandrijos grafams iš dalies pavyko 
išplėsti savo valdymą kaimo vietovėse, racionalizuoti savo vy- 
riausybinį ir teisinį aparatą. Buvo sukurta cas reserves („rezervuo- 
tų bylų“) doktrina, kurios tikslas — įvairius nusikaltimus atimti iš 
tradicinės vietinės ir feodalinės jurisdikcijos ir juos atiduoti grafų 
jurisdikcijai. XIII a. pabaigoje grafai, siekdami savo tikslų ir rem- 
damiesi savo profesionalių teisininkų patarimais, naudojosi argu- 
mentais, kilusiais iš romėnų teisės. Tačiau galiausiai jų siekius cen- 
tralizuoti valdžią sužlugdė kito tipo korporaciniai politiniai 

dariniai, turėję savo teisę, grafų dovanotą teisę. Tai buvo Flandri- 
jos miestai. 


Vengrija 


Vengrijos karaliai buvo glaudžiai susiję su kitais Europos val- 
dovais ir stengėsi juos pamėgdžioti, bet jų laimėjimai visada pa- 
sirodydavo esą laikini, kadangi kilmingųjų, prisirišusių prie tradi- 
cinio gyvenimo būdo, galybė buvo pernelyg didelė. Svarbu buvo 
ir tai, kad gyventojai buvo daugiausia vengrai, 0 ne germanai“. 
Paskui XIII a. viduryje įsiveržę mongolai sustabdė bet kokią pa- 
žangą, nukreiptą į centralizuotos valstybės kūrimą. Tačiau net 
Vengrijoje, Vakarų civilizacijos pakraštyje, galima rasti teisės per- 
mainų pėdsakų. 

1074 m., pilietinio karo įkarštyje, karalius Geza kreipėsi į po- 
piežių Grigalių VII, prašydamas pagalbos. Grigalius, imdamasis 
tos pačios taktikos, kuri užtikrino jam sėkmę Sicilijoje ir Kroatijo- 
je, pažadėjo pripažinti Gezos pretenzijas, jei jis pripažins popie- 
žiaus siuzerenitetą. Bet Geza atsisakė tai padaryti ir užsidėjo ka- 
rūną, atsiųstą iš Bizantijaus. 

Gezos įpėdiniai Ladislas (1077-1095) ir jo sūnus Kolomanas 
(1095-1114) buvo pirmieji Vengrijos įstatymų leidėjai. Ladislas iš- 
leido tris įstatymų rinkinius. Tai buvo įstatymai, reguliavę bau- 
džiamąsias priemones prieš pagonis, karališkojo teisingumo vyk- 
dymą, bausmes už vagystę, nuosavybės apsaugą ir kitus dalykus. 
Kolomanas, kuris buvo vedęs Sicilijos grafo Rodžerio dukterį, iš- 
leido teisę reformuojantį įstatyminį aktą, kuriame buvo 84 straips- 
niai; kai kuriais straipsniais buvo sušvelninti rūstūs jo tėvo įstaty- 
mai. Jis panaikino teisminį persekiojimą už raganavimą, padidino 
teismų skaičių, apribojo teismines dvikovas, nustatė jurisdikcijų 
ribas ir procedūrą ir bažnytinę discipliną griežtai atskyrė nuo pa- 
saulietinės disciplinos. 

Tik 1172 m. radosi kitas stiprus valdovas, domėjęsis vidaus 
reformomis, - Bela III (1172-1196). Jis vedė Margaritą iš Kapetin- 
gų dinastijos, Prancūzijos karaliaus Liudviko VII dukterį ir Hen- 
riko Jaunesniojo, Anglijos karaliaus Henriko II sūnaus, našlę. Val- 

dant Belai daug Vengrijos intelektualų mokėsi Paryžiuje. Sugrįžę 
jie tarnaudavo naujose administracinėse įstaigose, sukurtose pa- 
gal vakarietiškus pavyzdžius, tarp jų ir kanceliarijoje. 

Tačiau Belos įpėdiniai nepajėgė tęsti jo pradėtos centralizavi- 
mo politikos. 1222 m., priešindamiesi karaliaus valdžios mecha- 
nizmui, kilmingieji ir smulkūs žemvaldžiai privertė karalių An- 
drašį II pasirašyti Aukso bulę, dokumentą, kuris, kaip ir anglų 
Didžioji laisvių chartija (1215 m.) ir vokiečių Statutas kunigaikš- 
čių naudai (1232 m.), buvo pagrįstas to meto teisinėmis koncep- 
cijomis, apribojančiomis karaliaus valdžią. Tarp jame išdėstyto 31 
potvarkio buvo vienas potvarkis, kuriuo kilmingąjį draudžiama 
įkalinti tol, kol jis nebuvo tinkamai teisiamas ir nuteistas. Kitu 
potvarkiu vyriausiajam karaliaus teismo pareigūnui buvo drau- 
džiama vesti bylas, susijusias su gyvybe ir nuosavybe, jei apie jas 
nežinojo karalius. Kitais potvarkiais buvo užtikrinamos smulkių- 
jų žemvaldžių teisės ir reguliuojami vykdomosios valdžios pikt- 
naudžiavimai. Be to, buvo užtikrinta kilmingųjų teisė priešintis 
neteisėtiems karaliaus veiksmams. Iš dalies dėl Aukso bulės Veng- 
rijos karališkoji teisė liko silpna, palyginti su kitomis XIII a. pra- 
džios Vakarų šalims. O 1241 m. įsiveržę mongolai nuniokojo visą 
šalį. 


Danija 


Karališkosios teisės raida Danijoje buvo pavėluota, bet įspū- 
dinga“?. XIII a. pradžioje karalius Knutas II bandė įvesti mokes- 
čius, pinigines baudas ir apskritai įtvirtinti karaliaus valdžią, bet 
buvo nuverstas ir nužudytas. Tačiau 1241 m. Valdemaras II išlei- 
do Jutae logh, arba Jutlandijos teisyną, pirmąjį oficialų Skandina- 
vijos įstatymų rinkinį“. Kiek anksčiau, irgi valdant Valdemarui II, 
pasirodė du privačių asmenų parašyti traktatai apie Skonės ir Ze- 
landijos įstatymus. 

Jutae logh suskirstytas į tris knygas; iš viso šiame rinkinyje yra 
242 skyriai. Visa medžiaga apytikriai suskirstyta į nuosavybės tei- 
sę, civilinę teisę ir baudžiamąją teisę. Šios teisės šaltiniai daugiau- 
sia yra paprotinė teisė, ankstesnių valdovų įsakai ir Šlezvigo miesto 

teisė. Tiesioginė romėnų teisės įtaka nepastebima, tačiau akivaiz- 
di kanonų teisės įtaka. 
Pirmieji preambulės sakiniai yra tokie: 


„Šalis turi būti statoma ant teisės pamatų. Jei kiekvienas žmogus 
būtų patenkintas tuo, ką turi, ir tokią pat teisę pripažintų kitiems žmo- 
nėms, nereikėtų jokios teisės. Jei šalis neturėtų teisės, daugiausia turėtų 
tas žmogus, kuris galėtų daugiausia pasiimti; todėl patenkinti visų 
žmonių reikmėms reikia sukurti teisę. Šios šalies karaliaus ir kunigaikš- 
čių pareiga — saugoti teisę, vykdyti teisingumą ir ginti kiekvieną, ku- 
riam taikoma prievarta, pavyzdžiui, našles, beglobius vaikus, piligri- 
mus, svetimšalius ir vargšus, kurie dažniausiai skriaudžiami.“* 


Tarp kitų „modernių“ Jutlandijos teisės bruožų — kompurgaci- 
jos pakeitimas prisiekusiųjų teismu. 

Kiti pavyzdžiai, rodantys, kaip Danija dalyvavo transtormuo- 
jant Vakarų teisę šioje epochoje, - kanceliarijos sukūrimas, kara- 
liaus dvaro tarnautojų ir provincijos pareigūnų pareigybių įsteigi- 
mas. Kilmingųjų sūnūs būdavo dažnai siunčiami mokytis į 
Paryžių“. 

Galimas daiktas, kad Danija davė postūmį 1275 m. paskelbti 
pirmąjį Norvegijos teisės kodeksą, išleistą valdovo, turėjusio nuo- 
stabų vardą — karalius Magnus Teisės Taisytojas (Magnus Law- 
mender). 


Karališkoji teisė ir kanonų teisė 


Karališkosios teisės sistemos, įvairiose Europos karalystėse ir 
kunigaikštystėse atsiradusios XII ir XIII a., turėjo daug bendų bruo- 
žų. Kartu savo struktūra jos buvo panašios į kanonų teisės siste- 
mą, veikusią visame Vakarų krikščioniškajame pasaulyje. Kiek- 
vienoje karalystėje ar kunigaikštystėje karališkoji teisė ir kanonų 
teisė papildė viena kitą tokiu būdu, kad, galima sakyti, jos sudarė 
neatskiriamas vieningos teisėtvarkos dalis. 

1. Ir kanonų teisės, ir karališkosios teisės kompetencija bei ju- 
risdikcija buvo apribota. Kanonų teisė pretendavo turėti baudžia- 
mųjų ir civilinių bylų, susijusių su nuodėme ir tikėjimo išdavyste, 

kompetenciją; karališkoji teisė pretendavo turėti baudžiamąją ir 
civilinių bylų, susijusių su friholdo saizina ir karaliaus taikos su- 
laužymu, kompetenciją. Kanonų teisė pretendavo į jurisdikciją dva- 
sininkams, bažnyčios nuosavybei, taip pat pasauliečiams, kaltina- 
miems nusidėjimu ir tikėjimo išdavyste; karališkoji teisė pretendavo 
į jurisdikciją friholderiams ir asmenims, padariusiems sunkius nu- 
sikaltimus, taip pat į bylų, tiesiogiai susijusių su karaliumi ir ka- 
raliaus nuosavybe, jurisdikciją. Dviejų tipų teisės sistemų kompe- 
tencija ir jurisdikcija tam tikruose taškuose susipindavo, ir tarp jų 
kildavo konfliktai. Tačiau ilgainiui jos pradėjo sugyventi daugiau 
ar mažiau taikiai. 

2. Ir kanonų teisės, ir karališkosios teisės pagrindas buvo išori- 
nių teisės šaltinių autoritetas; šiuose šaltiniuose buvo ieškoma ob- 
jektyvumo ir visuotinumo. Abiejų tipų teisės [sistemų] šaltiniai 
buvo dieviškoji teisė ir prigimtinė teisė (protas ir sąžinė). Be to, 
kanonų teisė buvo grindžiama šventaisiais tekstais, o kartu ir baž- 
nyčios susirinkimų, popiežių bei kitų autoritetų kanonais bei nu- 
tarimais, tuo tarpu karališkosios teisės pagrindas apskritai buvo 
karaliaus įsakai (kurie, beje, apskritai buvo ne tokie tobuli kaip 
bažnyčios leidžiami įstatymai). Be to, abi sistemos teisės šaltiniu 
laikė paprotį, nors karališkoji teisė papročiu rėmėsi daug labiau 
negu kanonų teisė. Teismo procedūroje kanonų teisė, kaip ir dau- 
gelis karališkosios teisės sistemų, rėmėsi liudijimais, gautais pri- 
siektine apklausa. O anglų karališkoji teisė rėmėsi prisiektiniais 
kaimynų parodymais, išskyrus XIII a. Anglijos parlamentus, atlik- 
davusius teismų funkciją, ir XIV bei XV a. kanclerio teismą, savo 
tikslams naudojusius kanonų teisės nustatytą procedūrą. Vokieti- 
jos karaliaus (arba kunigaikščio) teismai remdavosi teisės skelbė- 
jais (Schoffen), kurie prisiekdavo ir skelbdavo veikiančius papro- 
čius. 

3. Ir kanonų, ir karališkoji teisė buvo susisteminta, tačiau ka- 
nonų teisė buvo sistemiškesnė. Ji buvo sistemiškesnė net už atgai- 
vintą romėnų teisę —- savo „tarnaitę“, kuri nebuvo kokios nors 
jurisdikcijos veikiančioji teisė, nors dažnai buvo vadinama „pa- 
pildoma teise“; be to, netgi tada, kai buvo sakoma, kad romėnų 
teisė yra veikiančioji teisė, ji niekada nebuvo veikiančiosios teisės 
visuma. 

Kanonų teisė (kaip ir romėnų teisė) buvo universitetinė discip- 
lina, „mokslas“. Karališkoji teisė buvo glaudžiau susijusi su pa- 
protine teise. Karališkąją teisę įsprausti į teorinę struktūrą nebuvo 
taip lengva. Anglijoje, kur karališkoji teisė iš pradžių skleidėsi teis- 
minių įsakomųjų raštų sistemos rėmuose, palaipsniui besiplečian- 
čioje teisminės gynybos priemonių sistemoje vyravo analogijos prin- 
cipas. Dėl tos pačios priežasties apibendrinimo ir sintezės vaidmuo 
buvo antraeilis. Net XIV a., kai Teismo inuose (Inns of Court) 
buvo pradėta studijuoti ir dėstyti bendrąją teisę, buvo akcentuo- 
jami jos formalieji aspektai. Žinoma, 1187 m. Glanvillis parašė 
puikią knygą apie anglų karališkąją teisę, tačiau tai buvo įsako- 
mųjų raštų komentaras, parašytas kanonistų monografijų apie ka- 
nonines ieškinių (/ibelli) formas stiliumi, o ne kaip traktatas (trac- 
tatus) arba sąvadas. Didysis Bractono traktatas, parašytas kitame 
šimtmetyje, buvo Žymiai turiningesnis ir pavadintas sąvadu, ta- 
čiau po kelių kartų nebebuvo naudojamas, o jam lygių pakaitalų 
beveik nebuvo. Sicilijoje, Normandijoje, Prancūzijoje, Vokietijos ku- 
nigaikštystėse ir kitur, kaip ir Anglijoje, karališkoji (arba kunigaikš- 
tiškoji) teisė buvo toli gražu ne tokia sistemiška kaip kanonų teisė. 
Buvo keli traktatai, pavyzdžiui, Beaumanoiro traktatas ir Sach- 
senspiegel, apibendrinę prancūzų ir vokiečių „bendrąją teisę“, bet 
ši teisė nebuvo studijuojama universitetuose, išskyrus tai, kad ji 
galėjo būti paliesta dėstant romėnų teisę ir aptariant paprotį kaip 
teisės šaltinį. Kaip ir kitų pasaulietinės teisės formų, karališkosios 
teisės nereikėjo dėstyti vadovėliuose ir mokyti universitetuose, kad 
ji būtų priimta kaip vientisa, tęstinė ir autonomiška teisės visuma, 
tuo tarpu sukurti moderniai kanonų teisės sistemai reikėjo teisės 
mokslo. 

Dviejų tipų teisės sistemiškumo laipsnio ir pobūdžio skirtumas 
iš dalies aiškintinas dvasinės ir pasaulietinės tvarkos koncepcijų 
skirtumais. Pagal apibrėžimą, pasaulietinė tvarka buvo chaotiš- 
kesnė, ne tokia harmoninga, ne tokia tikslinga kaip dvasinė (baž- 
nytinė) tvarka. Pasaulietinei tvarkai labiau reikėjo reformos ir iš- 
gelbėjimo. Žinoma, pasaulietinė teisė, padedanti patenkinti šią 
reikmę, priklausė nuo proto; buvo manoma, kad ji turi būti moks- 
liška ir sistemiška; ji turėjo būti tikrinama remiantis teisingumo ir 

tiesos kriterijais. Bet ji buvo artimesnė papročiui negu kanonų tei- 
sė, o todėl buvo arčiau netvarkos ir prievartos. Kartu ji buvo la- 
biau sukaustyta formalumų. Dėl abiejų priežasčių — paprotinio ir 
formalaus pobūdžio - ją buvo sunkiau sisteminti. 

Tačiau jei 1200 m. Sicilijos, Anglijos, Prancūzijos, Vokietijos ku- 
nigaikštysčių ir kitų [Europos] sričių karališkąją teisę lyginsime su 
tų pačių šalių karališkąja teise 1000 m., būsime nustebinti jos pa- 
siekto aukšto sistemiškumo lygio ir jos nepriklausomybės nuo pa- 
pročio ir nuo formalizmo laipsnio. 

4. Ir karališkoji teisė, ir kanonų teisė rėmėsi ne tik minėtais 
trimis principais - kompetencijos ir ribotos jurisdikcijos, rėmimosi 
išoriniais autoriteto šaltiniais ir sąmoningo sisteminimo, - bet ir 
sąmoningo augimo iš kartos į kartą principu. Abiejų tipų teisė 
buvo suvokiama ne tik kaip sistema, bet ir kaip progresuojanti 
sistema. Kanonų teisėje šį progresą atspindėjo sąmoningas tęsti- 
numas įstatymų, leidžiamų bažnyčios susirinkimų ir popiežių, taip 
pat tęstinumas teismo sprendimų, priimamų popiežių ir kitų baž- 
nytinių teismų. Jį atspindėjo ir sąmoningas mokymo ir mokslo 
tęstinumas. Įvairiose karališkosios teisės sistemose sąmoningo au- 
gimo arba progreso principas panašiai pasireiškė karališkosios įsta- 
tymų leidybos ir teisenos tęstinumu, taip pat mokymo bei mokslo 
tęstinumu. 

5. Galiausiai ir karališkoji teisė, ir kanonų teisė atspindėjo įsi- 
tikinimą, kad visoje teisėje glūdi tam tikri tikslai, kurie buvo suta- 
patinti su teisingumu; šie jai priskiriami tikslai turėjo tapti teisės 
normų ir mechanizmų interpretacijos bei taikymo orientyrais. Taigi 
nei karališkoji teisė, nei kanonų teisė pirmiausia nebuvo traktuo- 
jamos kaip normų visuma, nors nei viena, nei kita negalėjo veikti 
be normų, ir abiejose sistemose buvo pripažinta, kad normos turi 
sudaryti visumą, t. y. rišlią sistemą. Kiekviena sistema pirmiausia 
buvo suvokiama kaip normų kūrimo, interpretavimo ir taikymo 
procesas, vykdomas taip, kad būtų įgyvendinti toms sistemoms 
priskiriami teisingumo tikslai. Aristotelis sakė, kad teisingumas 
(eguity) yra „įstatymo pataisymas ten, kur įstatymas dėl savo 
bendrumo palieka spragų“. Toks teisingumas yra teisingumas (jus- 

tice), sakė jis, bet jis geresnis už tam tikrą teisingumo formą, bū- 
tent už tokį teisingumą, „kai būtina pasakyti apskritai — bet tada 
negali būti viskas teisinga, [nes] įstatymas aprėpia tik dažniausiai 
pasitaikančius atvejus pripažindamas, kad gali būti klaidų“. To- 
kiais atvejais „pasielgsime teisingai, jeigu ten, kur įstatymų leidė- 
jas praleido arba, supaprastindamas reikalą, padarė klaidą, patai- 
sysime taip, kaip pats teisėjas būtų patvarkęs, jei būtų buvęs čia, 
arba, jei būtų žinojęs tą atvejį, pats jį būtų įtraukęs į įstatymą“. 
Ši plati teisingumo samprata perėjo į stoikų filosofiją, o po to ir į 
Rytų bei Vakarų krikščionybę. Ji pasireiškė Justiniano romėnų tei- 
sėje — sąžiningumo, neteisėto praturtėjimo ir materialiojo teisin- 
gumo doktrinomis. Tačiau atgaivindama Aristotelio filosofiją ir 
romėnų teisę, bažnyčia XI a. pabaigoje ir XII a. pradžioje teisingu- 
mo sąvokai davė naują moralinį ir kultūrinį turinį. Štai ir kanonų 
teisė, ir karališkoji teisė prie ankstesnės, bendresnės teisingumo 
sampratos pridėjo įvairius specifinius krikščioniškosios sąžinės rei- 
kalavimus: ginti vargšus ir bejėgius (pavyzdžiui, našles ir našlai- 
čius), santykius su kitais grįsti pasitikėjimu (pavyzdžiui, dovano- 
jimų labdaros tikslais atveju) ir kitus. XIV ir XV a. Anglijoje, kai 
du aukščiausieji karališkieji teismai apribojo savo kompetenciją 
sprendžiant tokius klausimus, karaliaus kancleris, kuris tuo metu 
beveik visada buvo aukštas Romos bažnyčios pareigūnas, pradėjo 
vykdyti išimtinę jurisdikciją „sąžinės labui“ ir „teisingumo labui“. 
Tačiau kitose europietiškose karališkosios teisės sistemose ir An- 
glijoje XII ir XIII a. „teisingumas“ buvo suvokiamas ne kaip kaž- 
kas skirtinga nuo „teisės“, o priešingai, kaip neatskiriama jos da- 
lis. Kaip ir kanonų teisėje, teisingumas karališkuosiuose teismuose 
buvo tas teisės aspektas, kuris leido taikyti senas normas nau- 
jomis („išskirtinėmis“) aplinkybėmis teisingumo labui. 
Karališkąją teisę galima panašiai lyginti su kitų tipų pasaulie- 
tinės teisės sistemomis - feodaline teise, dvaro teise, miestų teise 
ir prekybos teise. Karališkosios teisės santykis su šiomis pasaulie- 
tinės teisės sistemomis yra toks pat, kaip ir jos santykis su kanonų 
teise: palyginti su šiomis sistemomis, karališkoji teisė buvo daugiau 
aprėpianti, sudėtingesnė, labiau išvystyta ar bent jau greitai tapo 

tokia per kitus šimtmečius. Kai XVI a. buvo pradėta pulti kanonų 
teisė, kaip tik karališkoji ir kunigaikštiškoji teisė šiame antpuolyje 
atliko svarbiausią vaidmenį; dvaro teisė beveik visiškai nunyko, 
feodalinė teisė daugiausia išliko kaip praeities atgyvena, o miestų 
ir prekybos teisė tapo vis labiau pavaldi karališkajai teisei. 


PABAIGA 


Pirma didžioji Vakarų istorijos revoliucija buvo revoliucija prieš 
imperatorių, karalių ir feodalinių senjorų viešpatavimą dvasinin- 
kijai ir už Romos bažnyčios kaip nepriklausomo, korporacinio, po- 
litinio ir teisinio darinio įtvirtinimą. Buvo manoma, kad bažnyčia, 
dabar traktuojama pirmiausia kaip dvasininkija, turi veikti pa- 
sauliečių išganymo ir pasaulio pertvarkymo labui, remdamasi tei- 
se ir siekdama teisingumo bei taikos. Tačiau tai buvo tik vienas 
Popiežių revoliucijos aspektas. Kitas jos aspektas — imperatorių, 
karalių ir feodalinių senjorų pasaulietinės politinės ir teisinės val- 
džios sustiprėjimas bei tūkstančių autonomiškų, savavaldžių mies- 
tų susikūrimas. Dar vienas jos aspektas buvo didžiulis ekonomi- 
nės veiklos, ypač žemės ūkio, prekybos ir amatų, suaktyvėjimas. 
Dar vienas aspektas — universitetų įkūrimas ir naujų teologijos ir 
teisės mokslų atsiradimas. Būta ir kitų aspektų. Trumpai tariant, 
Popiežių revoliucija buvo visuotinis perversmas. Ji siekė ne tik 
naujo dangaus, bet ir naujos žemės. Kova dėl investitūros buvo tik 
jos dalis. Grigaliaus reformacija [irgi] buvo tik jos dalis. 

Popiežių revoliuciją parengė mažių mažiausiai viena karta. Pir- 
muosius pastebimus žingsnius jos link žengė popiežiaus partija 
XI a. šeštajame ir septintajame dešimtmetyje. 1059 m. popiežius 
Mikalojus II ir Romos sinodas pirmą kartą uždraudė pasaulietinę 
investitūrą ir nustatė procedūrą, kaip popiežių turi rinkti kardi- 
nolai, šitaip atimdami iš imperatoriaus įgaliojimus skirti popie- 
žių. 1075 m. popiežius Grigalius VII metė iššūkį savo Įsakais. Nuo 
1076 iki 1122 m. įvairiose Europos srityse vyko karai tarp popie- 

žiaus valdžios bei jos programos šalininkų ir priešininkų. Galiau- 
siai buvo prieita prie kompromisų. Nė viena pusė nepasiekė visiš- 
kos pergalės. 

Kaip tik šis visuotinis perversmas davė pradžią Vakarų teisės 
tradicijai. 

Kad Vakarų bažnyčia išsaugotų savo naująją, regimąją, korpo- 
racinę teisinę vienybę, palaikomą popiežių valdžios, jai buvo rei- 
kalinga teisės sistema; kanonų teisės išskyrimas iš teologijos ir li- 
turgijos, jos susisteminimas ir racionalizavimas buvo reikalingi 
kaip teisėtumo šaltinis bei centrinės bažnytinės valdžios priemo- 
nė įtvirtinti savo kontrolei, be to, ir kaip veiksmingas dvasininki- 
jos kaip visumos savarankiško korporacinio tapatumo simbolis. 
Be to, naujoji jus canonicum buvo reikalinga palaikyti naujai baž- 
nyčios santykių su įvairiomis pasaulietinėmis valdžiomis siste- 
mai. Palyginti autonomiškos ir racionalios teisės sistemos buvo 
reikalingos ir įvairioms pasaulietinėms valdžioms, nes jos leido 
joms įteisinti ir įtvirtinti atsiradusią centrinę kontrolę ir įsitvirtin- 
ti naujųjų politijų varžybose. 

Teisės sistemų reikmė buvo ne tik praktinė ir politinė. Ji buvo 
ir moralinė bei intelektualinė. Teisė buvo pradėta suvokti kaip 
pati tikėjimo esmė. „Pats Dievas yra teisė, ir todėl teisė yra jam 
brangi“, - apytikriai 1220 m. rašė Sachsenspiegel, pirmosios vokie- 
čių teisės knygos, autorius. Taip buvo pasakyta praėjus beveik šimt- 
mečiui po to, kai Vormso konkordatas užbaigė kovą dėl investitū- 
ros, tačiau, nežiūrint to, šie Žodžiai tiesiogiai išreiškė Popiežių 
revoliucijos filosofiją. Tiesą sakant, jie tiesiogiai išreiškė Vormso 
konkordato dvasią. Niekas Vakaruose nebūtų galėjęs šitaip pasa- 
kyti iki 1075 m.; po 1122 m. vienu ar kitu pavidalu tai jau buvo 
trivialybė. Teisė buvo suvokiama kaip Vakarų krikščioniškojo pa- 
saulio misijos — pradėti kurti Dievo karalystę žemėje - įgyvendi- 
nimas. 

Popiežių revoliucija davė pradžią naujam dviejų kalavijų dok- 
trinos, kuri buvo sukurta prieš penkis šimtmečius popiežiaus Ge- 
lazijaus I, formulavimui. Ankstesnėje formuluotėje buvo pabrė- 
žiamas ryšys tarp krikščioniško gyvenimo žemiškosios ir 
dangiškosios sričių. O Popiežių revoliucijos teoretikams svarbiau- 

sia problema buvo ryšys tarp bažnytinės ir pasaulietinės valdžios 
pačioje žemiškojoje srityje. Kaip tik bažnyčia kaip regimasis, kor- 
poracinis, politinis ir teisinis darinys privalėjo valdyti dvasinį ka- 
laviją, o tas kalavijas turėjo kontroliuoti ne tik gyvenimą aname 
pasaulyje, bet ir daugybę dalykų šiame pasaulyje, įskaitant bažny- 
čios turto valdymą, dvasininkų veiklą, šeimos santykius, verslo 
moralę ir, tiesą sakant, viską, ką tik galima priskirti moralės ar 
tikybos sričiai. 

Pirmą kartą dvasinis kalavijas buvo įkūnytas teisės sistemoje 
ir teisės moksle, iš naujo susistemintoje ir racionalizuotoje Gracia- 
no bei didžiųjų XII ir XIII a. popiežių-teisininkų kanonų teisėje. Be 
to, popiežiai sukūrė valdymo institucijas ir biurokratinį aparatą, 
reikalingą tam, kad ši teisės sistema būtų veiksminga: profesiona- 
lias teismines institucijas, iždą, kanceliariją. Tai buvo pirmoji mo- 
derni vakarietiška valdymo ir teisės sistema. Galiausiai ją perėmė 
pasaulietinės politijos, sukurtos vėlesnių kartų. 

Iš pirmo žvilgsnio gali pasirodyti keista, kad XI a. pabaigos ir 
XII a. pradžios revoliuciniai įvykiai traktuojami kaip paskesnės, 
XII, XIII ir net vėlesnių amžių, teisės sistemų raidos ištakos. Atro- 
do, kad būtų logiškiau vėlesnę raidą sieti su vėlesniais įvykiais. 
Žinoma, be vėlesnių įvykių nebūtų buvę įmanomi vėlesni poslin- 
kiai. Nežiūrint to, visos XII a. pabaigos ir XIII a. Europos teisės 
sistemos išreiškė, įkūnijo ir galutinai išryškino tuos principus, ku- 
riuos pirmą kartą suformulavo ankstesnės kartos. Šio vyksmo ne- 
derėtų suprasti kaip hėgeliškojo idėjų progresavimo; veikiau jį rei- 
kėtų suprasti kaip Vakarų istorijos judėjimą, kuriame tam tikrų 
krypčių ilgalaikius pokyčius lėmė ne tik materialūs ir idealūs veiks- 
niai, bet visų pirma ir patys didieji įvykiai. XII a. pabaigos ir 
XIII a. teisės institutų augimo pėdsakus įžvelgti XI a. pabaigos 
Popiežių revoliucijoje, kurios viršūnė buvo Vormso konkordatas, 
keista ne labiau, negu rasių lygybės įsitvirtinimo XIX a. pabaigoje 
ir XX a. pėdsakus įžvelgti XVIII a. pabaigos Amerikos revoliucijo- 
je, kurios viršūnė buvo Jungtinių Valstijų konstitucijos pataisos, 
padarytos vykstant pilietiniam karui. Be tokios laiko trukmės per- 
spektyvos neįmanoma suprasti nei periodiškų Vakarų istorijos ka- 
taklizmų, nei po jų susiklosčiusių didžiųjų tradicijų, neleidusių 

šiems kataklizmams pasikartoti. Po atsinaujinimo eina tęstinumas 
ir augimas, po revoliucijos — evoliucija. 

Tai, kad revoliucijai įvykdyti reikia kelių kartų, neturėtų ste- 
binti. Jei domimasi jos tikslų suinstitucinimu ir neišvengiamais 
kompromisais, kylančiais iš šio suinstitucinimo proceso, reikia ypač 
atsižvelgti į ilgalaikius pokyčius. Popiežių revoliucijos atveju du 
jos svarbiausi tikslai - valdymas remiantis teise ir teisės viršenybė, 
t.y. tai, kad valdovai turi vykdyti savo politiką sistemingai, rem- 
damiesi teisiniais institutais, ir kad jie patys turi būti saistomi tų 
teisinių institutų, kuriais remdamiesi valdo, - Vakarų visuomenė- 
je buvo visiškai naujas dalykas. Kad šie principai įsitvirtintų, juos 
turėjo priimti, įsisavinti, pritaikyti ir modifikuoti vaikai ir anūkai 
tų Žmonių, kurie tų principų pradėjo laikytis. 

Per keletą šimtmečių po Popiežių revoliucijos nunyko daugu- 
ma germanų liaudies teisės institutų, procedūrų, sąvokų ir nor- 
mų. Tai neatsitiko iškart. Kraujo kerštas gyvavo daugelyje Euro- 
pos sričių dar XV a., nežiūrint ir kanonų, ir karališkosios teisės 
priešinimosi. Ir toliau tėvai sudarinėjo vaikų santuokas, ypač kil- 
mingieji. Nors germaniškos kilmės kompurgacijos procedūros bu- 
vo transformuotos į prisiektinį liudijimą, vis dėlto priesaikos ver- 
tės matavimas pagal liudytojo socialinę padėtį išsaugojo senovinio 
formalizmo liekanas. Tai tik keletas tokių liekanų pavyzdžių. Bet 
apskritai germanų liaudies teisė nunyko, veikiama politinės val- 
džios padalijimo į dvi dalis, bažnytinę ir pasaulietinę, bažnytinės 
valstybės, o galiausiai ir pasaulietinių valstybių susiformavimo ir 
bažnytinės teisės, o galiausiai ir pasaulietinių teisės tipų raciona- 
lizavimo bei sisteminimo. 

Tačiau vientisa germanų liaudies kultūra buvo būtinas naujosios 
teisės racionalizavimo ir sisteminimo programos pamatas. Vakarų 
legalizmas buvo įsišaknijęs ankstesniame komunitarizme. Pati Po- 
piežių revoliucija buvo įmanoma tik tokioje visuomenėje, kuri jau 
buvo suvienyta kaip populus christianus; kova dėl to, kas turi kontro- 
liuoti bažnyčią, taigi ir dėl to, kas turi kontroliuoti „ideologiją“ (kaip 
būtų sakoma šiandien), suponavo bendrą ištikimybę bažnyčiai ir 
bendrą tikybą. Su visu tuo susijęs klausimas, kas turi kontroliuoti 
bažnyčios turtą, irgi suponavo bendrą įsitikinimą, kad turtas turi 

būti naudojamas religiniams tikslams. Revoliucija išklibino tą vie- 
nybę, kuri buvo išankstinė jos sąlyga. Ji paskatino ir suinstitucino 
naują kanonų teisės ir pasaulietinės teisės atsiskyrimą, o pasaulie- 
tinėje teisėje — feodalinės, dvaro, prekybos, miestų ir karališkosios 
teisės išsiskyrimą; be to, kiekviename iš šių padalinių atsirado pa- 
daliniai, kuriuose vyravo protas, paprotys arba įsakymas. Anks- 
tesnė vienybė buvo rasės, žemės, klasės, šeimos, tikybos vienybė. 
Bet faktiškai įvairios naujos, susistemintos, racionalizuotos, tęsti- 
nės, transcendentinės teisės visumos iš dalies turėjo apsaugoti ši- 
tuos senus junginius, nors ir visiškai kitokiomis formomis, paly- 
ginti su anksčiau vyravusiomis. 

Pati germanų teisė buvo susiliejusi su komunitarine, iš esmės 
gentine visuomene. Kaip ir germanų mitai, menas bei pati kalba, 
liaudies teisė buvo pabira, įsišaknijusi paprotyje ir suvokiama kaip 
daugiau ar mažiau nekintama. Krikščionybė suteikė dinaminį ele- 
mentą; ji privertė suabejoti gentinėmis vertybėmis. Bet iki XI a. 
pabaigos, išskyrus tam tikras išimtis, krikščionybė sistemingai neat- 
sispindėjo germanų tautų instituciniame gyvenime; dažniausiai ji 
buvo tikėjimo kitu pasauliu dalis. Bet Popiežių revoliucija krikš- 
čionybę pavertė politine ir teisine programa. Bažnyčia tapo vals- 
tybe. Kanonų teisė tapo ypatinga priemone, pirma, išsaugoti baž- 
nytinės valstybės vientisumui ir, antra, pertvarkyti pasauliui. 
Kitomis atsirandančiomis teisės sistemomis irgi buvo siekiama per- 
tvarkyti paprotį taip, kad jis atitiktų protą ir sąžinę. Tačiau tuo 
nebuvo siekiama sugriauti senąsias bendruomenes; priešingai, bu- 
vo siekiama jas sustiprinti. 

Pasitelkti protą įvertinti papročiui, t.y. pašalinti daug nepro- 
tingų papročių, 0 protingus papročius perkelti į teisės sistemą — 
tai buvo mažių mažiausiai drąsi programa. Labai tinkamu metu 
ir nevisiškai atsitiktinai 1080 m. Florencijos bibliotekoje pavyko 
rasti Justiniano Digestų rankraštį, ir galime būti tikri, kad neatsi- 
tiktinai ir labai greitai Bolonijoje buvo įkurtas universitetas — pir- 
masis Europos universitetas, — kurio tikslas buvo šio rankraščio 
studijavimas. Nuo to laiko teisininkai turėjo, galima sakyti, visą 
žodyną, kuriame galėdavo surasti teisinius terminus, sąvokas, kri- 
terijus ir normas, ratio scripta, kaip tuo metu buvo vadinama ro- 

mėnų teisė, kuria buvo sijojami papročiai. Atsitiko taip, tarsi krikš- 
čionių teologai staiga būtų pirmą kartą atradę Senąjį Testamentą. 
Vakarų teisininkai romėnų tekstams taikė naują dialektinį meto- 
dą, siekdami sutaikyti prieštaravimus. Šitaip jie galėjo iš šių teks- 
tų išgauti konceptualines implikacijas, apie kurias patys romėnai 
nė nesvajojo, — sutarčių teisės teoriją, valdymo teisių sąvoką, de- 
talias doktrinas, apibrėžiančias jėgos naudojimo pateisinimą, ir 
pan. Šitaip tie teisininkai davė Vakarams jiems būdingus tekstų 
analizės ir sintezės metodus. Jie išmokė Vakarus kazusus suglaus- 
ti į normas, normas į principus, principus į sistemą. Savo metodu, 
vis dar naudojamu dabartiniame Jungtinių Valstijų teisės moksle, 
jie stengėsi nustatyti, kas bendra įvairiems pavieniams atvejams, 
visumą traktuoti kaip dalių sąveiką. Tai buvo moderniojo Vakarų 
mokslo prototipas, nes papročiai ir normos buvo imamos kaip 
duomenys, o iš duomenų išvedami pasikartojimai — „dėsniai“, — 
paaiškindavę tuos duomenis. Istoriniu ir sociologiniu požiūriu, toks 
metodas labai tiko sutaikyti prieštaravimams tarp konfliktuojan- 
čių teisės sistemų — visų pirma kanonų teisę sutaikyti su pasaulie- 
tine teise, 0 po to įvairias pasaulietines teisės sistemas sutaikyti 
tarpusavyje. 

Dialektinis scholastinės filosofijos metodas buvo labai svarbus 
Vakarų teisės struktūrinimui, o teologinės doktrinos, susijusios su 
šio metodo naudojimu, buvo esmingai svarbios jos pamatinėms 
sąvokoms, ir ypač nusikaltimo ir bausmės sampratai. Popiežių 
revoliucijos teologija buvo teisminė teologija. Dievas visų pirma 
buvo teisingumo Dievas. Dėl jo įsikūnijimo Kristuje ir Kristaus 
pasiaukojimo žmonijos labui atgailaujančių krikščionių prigimti- 
nė nuodėmė buvo atleista, bet konkrečios nuodėmės turėjo būti 
išpirktos arba šiame gyvenime, arba skaistykloje. Už teisės pažeidi- 
mą reikėjo sumokėti. Sumokėjus tam tikrą kainą, teisė būdavo re- 
abilituojama, ir tik dabar nusidėjėlis galėjo patekti į rojų. Ši teologi- 
ja pirmą kartą pagrindė bažnyčios įsteigtą „išorinį forumą“, teisminį 
nusikaltimų persekiojimą, priešpriešinamą klausyklos „vidiniam 
forumui“ ir atgailos sakramentui. Buvo sukurta baudžiamosios 
teisės principų sistema, panaši į tą, kuri daugumoje Vakarų šalių 
vyrauja ir šiandien. Pagrindiniai principai buvo tokie: turi egzis- 


692 


PABAIGA 


tuoti išorinis nusikalstamas veiksmas; jis turi būti draudžiamas 
teisės; turi būti aiški jo tiesioginė ar netiesioginė tyčia; jis turi būti 
tiesioginė žalos padarymo priežastis; jis turi būti nepriimtinas ben- 
druomenei. 

Šių principų ir kanonų teisės, kaip visumos, pagrindas buvo 
tikėjimas teisingu Dievu, veikiančiu teisiškai sutvarkytoje visato- 
je, baudžiančiu ir atlyginančiu pagal proporcijos principus, gai- 
lestingu ir švelniu išskirtiniais atvejais. Šis teologinis tikėjimas ati- 
tiko politinį tikėjimą sudėtingu socialiniu junginiu, vadinamu 
krikščioniškuoju pasauliu, kuriame sąveikaujančių bažnytinės ir 
pasaulietinės karalysčių dialektiką reguliavo panašios prigimties 
teisingumas, pagrįstas teise, ir teisė, pagrįsta teisingumu, o išskir- 
tiniais atvejais svarbus vaidmuo priklausydavo gailestingumui. 

Kanonų teisė, pirmoji moderni Vakarų teisės sistema, XII a. buvo 
suvokiama kaip vientisa teisės sistema, judanti pirmyn laike. Pati 
bažnyčia pirmą kartą buvo suvokta kaip teisinė struktūra, kaip tei- 
sinė valstybė, ir ji susiformavo į sudėtingą biurokratinę struktūrą su 
profesionaliu teismu, profesionaliu iždu bei kanceliarija. Bažnyčios 
konstitucinė teisė įgijo korporacijų teisės formą; ji susiejo romėniš- 
ką institucinę korporacijos (Anstalt) sąvoką su germanų draugo- 
vės (Genossenschaft) sąvoka, o prie šių dviejų sąvokų pridėjo krikš- 
čionišką grupinio asmens sąvoką, suvokiamą nominalistiškai. Iš 
korporacijų kanonų teisės kilo koncepcija, kad vykdomoji valdžia 
negali imtis tam tikrų veiksmų be konsultacinės valdžios „patari- 
mo ir sutikimo“ ir kad ši konsultacija remiasi tokiu principu: tie, 
kuriuos tiesiogiai liečia sprendimas, privalo turėti teisę dalyvauti jį 
priimant. Be to, kanonų teisė yra moderniųjų asmeninės jurisdik- 
cijos ir dalykinės jurisdikcijos perskyrų šaltinis. Faktiškai kanonų 
teisės kompetencijos ir jurisdikcijos apribojimai glaudžiai susiję su 
konstituciniais kriterijais, nustatančiais ir apribojančiais bažny- 
čios suverenitetą, su kriterijais, nustatančiais valdymo įgaliojimus 
jos viduje, ir kriterijais, apibrėžiančiais jos narių teises ir pareigas. 

Pačios kanonų teisės sisteminimas pasireiškė teisės, susijusios 
su santuoka, testamentais, nuosavybe, sutartimis ir deliktais, po- 
sistemių atsiradimu, 0 šių posistemių pagrindas buvo atitinkama 
bažnyčiai priklausiusi sakramentų, testamentų, beneficijų, prie- 

saikų ir nuodėmių jurisdikcija. Kiekvienas posistemis turėjo savi- 
tų struktūrinių bruožų, o kartu kiekvienam posistemiui buvo bū- 
dingi kanonų teisės sistemos, kaip visumos, bruožai. Štai kanonų 
teisė, susijusi su santuoka, suformulavo normas, nustatančias san- 
tuokų (pagrįstų apgaule, prievarta ir klaida) negaliojimą; šios nor- 
mos buvo panašios į kanonų teisės normas, nustatančias bendras 
sutarčių negaliojimo sąlygas, ir pagrįstos bendraisiais principais, 
būdingais visai kanonų teisei. Apribojimai, pasaulietinių valdžių 
nustatomi žemės palikimams, paskatino kanonistus sukurti pati- 
kėtinės nuosavybės teisę, kuri susipynė su įpėdinystės teise ir nuo- 
savybės teise. Apskritai testamentų, sutarčių ir nuosavybės kano- 
nų teisė buvo antifeodalinė ta prasme, kad bažnyčia palaikė 
palikimo testamentu laisvę, be formalumų duotų pažadų galiose- 
ną ir pilnutinę turto nuosavybės teisę. Be to, priešingai negu kar- 
tais manoma, bažnyčia labai palaikė palūkanų ėmimą už pasko- 
las — tiesą sakant, kanonistai pirmieji pavartojo žodį „palūkanos“, 
teisėtą palūkanų ėmimą už naudojimąsi pinigais siekdami atskirti 
nuo neteisėto palūkanų ėmimo („lupikavimo' ). 

Tai, kad bažnyčios jurisdikcijos ir kanonų teisės apibrėžimas 
buvo ne vien tinkamumo, bet ir principo - ir griežto principo, už 
kurį žmonės buvo pasirengę kovoti, lieti kraują ir mirti, - reikalas, 
rodo Thomaso Becketo kankinystė; jis pasipriešino karaliaus Hen- 
riko II pastangoms vėl tam tikru mastu apriboti bažnytinę jurisdik- 
ciją, kurias Thomasas traktavo kaip antpuolį prieš popiežių vado- 
vaujamos bažnyčios laisvę. 1164 m. Klarendono nutarimais karalius 
siekė atgaivinti savo senelio Henriko I, kuris valdė iki 1135 m., 
papročius. Tačiau vadinamosios Stepono anarchijos metu, nuo 1135 
iki 1154 m., prieš Henrikui II užimant sostą, bažnyčia pasiekė dide- 
lių laimėjimų. Šešerius metus Henrikas ir Thomasas kovojo dėl tei- 
sėto savojo ginčo sprendimo; tai buvo teisinis konfliktas dėl jurisdik- 
cijos, ir abi šalys labai aukštai vertino teisės vaidmenį sprendžiant 
bet kokius konfliktus. Galiausiai Henrikas atsisakė „įžeidžiamų“ 
Klarendono nutarimų straipsnių, nors niekada nebuvo visiškai aiš- 
ku, kurie straipsniai yra įžeidžiami, o kurie ne. Galiausiai šis klau- 
simas buvo išspręstas — bet ir vėl ne visai patenkinamai - bažnyti- 
nių ir pasaulietinių teismų varžybose. Pasaulietiniai teismai 

stengėsi apsaugoti savo jurisdikciją draudžiamaisiais raštais, ku- 
riuos vis dėlto buvo sunku taikyti, o dar sunkiau buvo priversti 
jiems paklusti. Bažnytiniai teismai, jei tik būdavo išprovokuojami, 
galėjo ekskomunikuoti karališkuosius teisėjus. O jei būdavo išpro- 
vokuojamas popiežius - taip atsitiko, kai karalius Jonas jam nepa- 
kluso, - jis galėjo paskelbti interdiktą visai Anglijai (ir tai padarė), 
šitaip pridarydamas daug bėdų. Dažniausiai abi jurisdikcijos ben- 
dradarbiaudavo tarpusavyje. 

Popiežių revoliucija buvo tarsi koks atominis sprogimas, ger- 
manų krikščioniškąjį pasaulį perskėlęs į dvi dalis: bažnyčią, trak- 
tuojamą kaip nepriklausoma, regima, korporacinė, teisinė struk- 
tūra, ir pasaulietinę santvarką, kuri, kaip buvo manoma, padalyta 
į įvairias politijas. Bažnyčia sukūrė vieną valstybinę struktūrą, 
valdomą vienos teisės sistemos, kanonų teisės. Kadangi tai buvo 
bažnyčia ir kadangi ji apėmė dvasinę sritį, buvo manoma, kad ji 
dar šiame pasaulyje gali priartėti prie dieviškumo tiek, kiek įma- 
noma. Žinoma, bažnytinė kanonų teisė buvo žmogiškoji teisė; ta- 
čiau kartu ji buvo suvokiama kaip prigimtinės teisės ir dieviško- 
sios teisės atspindys. Bet pasaulietinė santvarka buvo ne tokia 
tobula, primityvesnė ir žemiškesnė. Todėl jos teisė buvo labiau 
susijusi su iracionaliais veiksniais, su valdžia, prietarais ir nuos- 
mukiu. Tačiau ją buvo galima atnaujinti, ją buvo galima išgelbėti, 
ji turėjo pozityvią reikšmę. Bažnyčia galėjo pagelbėti ją labiau pri- 
artinti prie prigimtinės teisės, o galiausiai ir prie dieviškosios tei- 
sės. Kanonų teisė galėjo būti pritaikyta pasaulietinėje teisėtvarkoje. 

Kiekvienas individas buvo daugiau ar mažiau susijęs tam tik- 
ro tipo žemiškąja teise — feodalas susijęs su feodaline, miestietis su 
miestų, karalius su karališkąja teise ir t.t. Tuo pasaulietinė teisė 
skyrėsi nuo kanonų teisės, kurios jurisdikcija, nors ir ribota, apė- 
mė tam tikras kieno nors ir kur nors padarytas nuodėmes. 

Pasaulietine teise buvo siekiama sukilninti ir pertvarkyti jos 
reguliuojamus pasaulietinius santykius. Feodalinius santykius tu- 
rėjo pertvarkyti senjoro ir vasalo įsipareigojimų abipusiškumo tei- 
sinės sąvokos. Dvaro santykius turėjo pertvarkyti senjoro paval- 
dumo jo pirmtakų dvaro papročiams teisinės sąvokos. Prekybinius 
santykius turėjo pertvarkyti kredito, partnerystės ir bendrų įmo- 

nių teisinės sąvokos. Miesto santykius turėjo pertvarkyti piliečių 
laisvių ir prisiektinių komunų konstitucinio pobūdžio teisinės są- 
vokos. Karaliaus ir valdinio karališkuosius santykius turėjo per- 
tvarkyti karaliaus pavaldumo teisei ir valdinio teisės bei pareigos 
nepaklusti tironui ir net jį nužudyti teisinės sąvokos. 

Taigi pasaulietinė politija buvo traktuojama kaip analizės ir 
reguliavimo objektas. Buvo sukurtas naujas politinis mokslas, ku- 
riam pirmiausia atstovavo didžiojo XII a. autoriaus Jono Solsbe- 
riečio veikalai; jis nagrinėjo valdymo pobūdį, valdovų atsakomy- 
bę, valdovų rinkimo būdą ir valdinių įsipareigojimus jiems. 
Teisininkai, ir romanistai, ir kanonistai, irgi prisidėjo prie suvere- 
niteto ir valdovų valdžios konstitucinių apribojimų teorijų kūri- 
mo. Pasaulietinė teisė, įskaitant feodalinę ir dvaro teisę, prekybos 
teisę, miestų teisę bei karališkąją teisę, buvo giliau įsišaknijusi pa- 
protyje, todėl išsimokslinę teisininkai permąstė ją daug mažiau 
negu kanonų teisę. (Romėnų teisė buvo visai kitas dalykas: tai 
buvo mokslininkų teisė, dėstoma universitetuose, o ne kokios nors 
jurisdikcijos veikiančioji teisė, taigi apskritai nekeistina — visais 
šiais požiūriais ji buvo teisės istorijos analogas, — tačiau kartu tai 
buvo ideali teisė, kurią, kaip buvo manoma, turi atitikti visa vei- 
kiančioji teisė, o kartu ir pagalbinė teisė, kurią buvo galima pa- 
naudoti užpildyti spragoms.) Nepaisant to, XI a. pabaigoje ir XII 
a. pradžioje pasaulietinė teisė buvo pakeista, ir pakeista radikaliai. 
Ji buvo pakeista pasaulietinių valdovų sprendimais, taip pat išsi- 
mokslinusių teisininkų pastangomis. Ji buvo susisteminta ir refor- 
muota. Bažnyčia sąmoningai ėmėsi šios reformos. 

Apytikriai nuo 1050 iki 1200 m. Vakarų Europoje atsirado sis- 
temiška feodalinė teisė. Feodalinės teisės ir įsipareigojimai tapo 
objektyvesni, ne tokie savavališki, tikslesni. Jie tapo universalesni, 
bendresni ir vienodesni. Kaip pavyzdžius galima paminėti lenų 
paveldimumo, lenų nusavinamumo teises bei įsipareigojimus ir 
stiprėjo senjorų ir vasalų teisių abipusiškumas: senjoras turėjo glo- 
boti ir remti vasalą, jam padėti, o vasalas turėjo tvarkyti leną. Jeigu 
senjoras pažeisdavo vasalo pasitikėjimą, vasalas turėjo teisę išsiža- 
dėti senjoro formaliu diffidatio aktu. Vasalas dalyvaudavo senjoro 

teisingumo vykdyme, teisme nagrinėjant bylas. Taigi feodalinė teisė 
davė Vakarams pirmąją pasaulietinę patirtį, kurios turinys - aukš- 
tesnio ir žemesnio rango asmenų teisinių įsipareigojimų abipusiš- 
kumas. Galiausiai feodalinė teisė tapo savarankiška ir vientisa 
teisine sistema, apėmusia vienijančius elementus ir pasižymėjusia 
sugebėjimu bei tendencija vystytis laike. Žinoma, ji buvo ne tokia 
sistemiška, ne taip sąmoningai sutvarkyta, ne tokia profesionali, 
ne tokia moksliška kaip kanonų teisė; didžia dalimi ji ir toliau 
buvo paprotinė teisė. Tačiau ji judėjo trajektorija, nubrėžta kano- 
nų teisės. 

Senjoro ir vasalo santykių teisinis režimas skyrėsi nuo senjoro 
ir valstiečio santykių. Pastariesiems buvo būdinga tai, kad juos regu- 
liavo dvaro paprotys. Pažymėtina, kad vakarietiškas dvaro senjoras 
nebuvo kitur gyvenantis žemvaldys ar tik mokesčių rinkėjas, kaip 
daugelyje nevakarietiškų feodalinių sistemų; jis gyveno dvare, pri- 
žiūrėjo jo valdymą ir valdė jį kaip jo politinis valdovas. Valstiečiai 
galėjo būti servai arba laisvieji, tačiau ir vienu, ir kitu atveju jie turėjo 
tam tikras teises, nustatomas dvaro teisės. Pavyzdžiui, visi vals- 
tiečiai, įskaitant servus, paprastai dalyvaudavo dvaro teisme. 

Priešingai nei feodalinė teisė, dvaro teisė neužtikrino senjoro ir 
valstiečio sutartinio abipusiškumo. Tačiau valstiečiai, siekdami iš- 
sireikalauti palankesnes sąlygas, panaudodavo kolektyvinį spaudi: 
mą, o tos sąlygos buvo priimamos kaip nuolaidos, kurių garantija 
buvo abipusė ištikimybė. Ją sutvirtindavo legali valstiečio, servo ar 
laisvojo, teisė turėti žemę. Renta, mokesčiai ir paslaugos irgi buvo 
fiksuotos papročio, o ginčai dėl jų apimties ir pobūdžio, kaip buvo 
manoma, turėjo būti sprendžiami remiantis dvaro teise. Dvaro teis- 
mas, kuriame valstiečiai priimdavo sprendimus kartu su senjoru, 
spręsdavo baudžiamąsias ir civilines bylas, ir esama žinių apie 
bylas, kurios būdavo išsprendžiamos su senjoru besibylinėjančių 
valstiečių naudai. Valstietis gyveno skurde ir priespaudoje, tačiau 
teisės sistema užtikrindavo jam tam tikras teises. Jis buvo asmuo, 
dvaro bendruomenės narys, dalis to, kas buvo vadinama „visa šei- 
myna“. Iš tikrųjų laikui bėgant, kai valstietis suprato, kad gali tapti 
laisvas pabėgdamas į miestą, vienuolyną ar mokyklą, dalyvauda- 
mas streikuose ar sukilimuose, jo padėtis pagerėjo. XIV ir XV a. 

valstiečiai pradėjo užvaldyti dvarus, ir dvarų sistema nunyko. Tei- 
sė padėjo praskinti šio vyksmo kelią. Tai, kad valstiečiai, įskaitant 
servus, buvo pripažinti dvaro bendruomenės „piliečiais“, buvo 
baudžiavos panaikinimą. 

Feodalinei teisei ir dvaro teisei buvo lemta nunykti: dvaro tei- 
sei nunykti visiškai, o feodalinei teisei kaip fosilijai išlikti ilgą lai- 
ką po to, kai feodaliniai ekonominiai ir politiniai santykiai prara- 
do savo gyvybingumą. Tuo tarpu prekybos teisė turėjo ateitį. Ši 
teisės visuma irgi buvo susisteminta XI a. pabaigoje ir XII a. pra- 
džioje, kai suklestėjo prekyba žemės ūkio produktais kaimo vieto- 
vėse, O po to jūrų ir tarpmiestinė prekyba. Taigi kapitalistinė pre- 
kybos teisė atsirado kaip feodalinės ir dvaro teisės brolis dvynys. 

Nuo 1050 iki 1200 m. bendras Europos gyventojų skaičius, ga- 
limas daiktas, padvigubėjo, tuo tarpu Europos miestų gyventojų 
skaičius išaugo, ko gero, dešimt kartų. Atsirado pirklių gildijos. 
Turguose ir mugėse dalyvaudavo daugybė keliaujančių pirklių. 
Atsirado sudėtinga teisinių institutų visuma, visame Vakarų pa- 
saulyje daugiau ar mažiau vienodai reguliavusi prekybinius san- 
dorius. 

Būdingos XII a. atsiradusios prekybos teisės sąvokos ir mecha- 
nizmai buvo pirkėjo (kurio teisės į prekes galėjo būti didesnės negu 
pardavėjo) sąžiningumas, simbolinis prekių pristatymas perduo- 
dant dokumentus, suponuojamos garantijos, saistantis neformalių 
susitarimų pobūdis ir bendros įmonės. Negana to, šitie būdingi 
bruožai,suformavę vientisos prekybos teisės visumos struktūrą, vys- 
tėsi laike kodifikuojant ir interpretuojant papročius. Notarinis mai- 
nų kontraktas tapo vekseliu, notarinis mokos pažadas tapo skoliniu 
pasižadėjimu; jūrų paskolos ir bodmerėjos tapo tam tikru draudimų; 
bankininko laiškai tapo akredityvais. Susidarė įspūdis, kad preky- 
bos teisė — kaip ir kanonų teisė bei (mažesniu mastu) feodalinė ir 
dvaro teisė —- buvo nenutrūkstamo kelių kartų (šiuo atveju pirklių 
kartų) bendradarbiavimo, palaikančio teisės visumos gyvenimą ir 
augimą, padarinys. 

Tūkstančiai naujųjų Europos miestų ir miestelių irgi sukūrė sa- 
vo teisę, kuriai irgi buvo būdingas objektyvumas, universalumas, 

abipusiškumas, vientisumas ir augimas. Daugelis senovės romėnų 
miestų nusmuko, virto kaimais, o XI, XII a. ir XIII a. pradžioje 
buvo įkurti antrą kartą. Paprastai naujieji miestai savo forma bu- 
vo susitarimu grįstos prisiektinės komunos, turėjusios karalių ir 
feodalinių senjorų dovanotas chartijas. Tie miestai buvo griežtai 
komunitariniai, su tarpusavio pagalbos, tarpusavio paramos įsipa- 
reigojimais, su bendra taryba, bendru sutikimu rinkti pareigūnus, 
dalyvauti susirinkimuose, tarybose ir teisminėse procedūrose. Pa- 
prastai jie būdavo laisvi nuo feodalinių prievolių. Čia irgi randa- 
me svarbius Vakarų konstitucionalizmo šaltinius, ypač pilietinių 
teisių ir piliečių civilinių laisvių srityje. 

Galiausiai Popiežių revoliucijos pakilimo metu atsirado nauja 
karališkoji teisė. Karaliaus dvasinė valdžia bažnyčiai buvo panai- 
kinta; nuo to laiko jis valdė kaip pasaulietinis valdovas, kurio svar- 
biausi uždaviniai turėjo būti taikos palaikymas ir teisingumo įtvir- 
tinimas savo karalystėje. Iš imperatorių ir karalių atimdama jų 
šventumą ir jų kaip aukščiausių bažnyčios valdovų vaidmenį, Po- 
piežių revoliucija paliko jiems žemiškųjų monarchų statusą. Ta- 
čiau kartu ji sustiprino karaliaus valdžią, paremdama naują, teri- 
torinę karaliaus valdžios sampratą, kuri padėjo klanų vadams ir 
feodaliniams didikams virsti tam tikros geografinės srities aukš- 
čiausiais valdovais. Anksčiau karaliai savo magnatus, kilminguo- 
sius ir svarbiausius lenininkus valdė tiesiogiai ir tik netiesiogiai, 
per juos, valdė vietinius ir genčių vadus, subvasalus ir valdinius 
apskritai. XII ir XIII a. kaip teritorijų valdovai jie pradėjo valdyti 
savo valdinius tiesiogiai, remdamiesi karaliaus pareigūnais, ku- 
riems buvo pavesta atlikti daugiau ar mažiau specifines funkci- 
jas, pavyzdžiui, karaliaus teisėjų ir mokesčių inspektorių funkci- 
jas. Šie karaliaus pareigūnai vadovavosi karališkąja teise ir buvo 
jos saistomi. Kaip ir popiežius, Europos karaliai pradėjo valdyti 
per įgaliotinius, kurie buvo profesionalai, o ne karaliukai, ir kurie 
sudarydavo nuolatinius vyriausybės departamentus, tokius kaip 
kanceliarija, iždas ir teisminės institucijos. Valdymas tapo ypatin- 
ga veikla: tai nebuvo politika kaip visuma (karaliavimas), bet buvo 
šis tas daugiau negu atskirų vyriausybinių įstaigų agregatas. 

Tai, kad karališkosios teisės raida XII ir XIII a. - įskaitant „ku- 
nigaikštiškąją“ kunigaikštysčių ir kitų autonominių teritorijų teisę — 
patyrė didelę Popiežių revoliucijos įtaką ir, tiesą sakant, buvo jos 
dalis, rodo stulbinantys įvairių karališkosios teisės sistemų panašu- 
mai, viena vertus, ir bažnyčios kanonų teisė, kita vertus. Kaip Gri- 
galius VII 1075 m. pirmą kartą paskelbė, kad tik popiežius turi 
įgaliojimus „kurti naujus įstatymus“ (condere novas leges), taip po 
to kiekvienoje Vakarų pasaulio karalystėje monarchas tapo „įstaty- 
mų kūrėju“ (conditor legum — taip jis buvo vadinamas normanų 
Sicilijoje XII a. viduryje). Ariano asizai, taikos statutai Vokietijoje, 
Anglijos karalių nuosavybės asizai, prancūzų ordonnances ir 
etablissements atspindėjo naująjį tikėjimą monarcho teise ir parei- 
ga leisti įstatymus. Kaip XII a. pradžioje profesionalia teismine 
institucija tapo popiežiaus teismas, taip po to įvairiose karalystė- 
se curia regis kilmingųjų susirinkimo buvo pertvarkyta į teismą. 
Panašiai ir kitose srityse: kaip kanonų teisė buvo labiau sustruk- 
tūrinta ir tapo mokslingesnė Graciano ir jo įpėdinių darbo dėka, 
taip palaipsniui buvo sukurtos sustruktūrintos karališkosios teisės 
sistemos, kurių, kaip ir kanonų teisės, organišką vystymąsi skatino 
interpretacija ir įstatymų leidyba. Civilinė teisė visur buvo atskir- 
ta nuo baudžiamosios teisės. Visur buvo pradėti taikyti racionalūs 
įrodinėjimo metodai, papildę arba pakeitę senuosius kompurgaci- 
jos ir ordalijų metodus. Visur atsirado panašios pamatinės teisinės 
jurisdikcijos, aukštojo bei žemojo teisingumo, saizinos sąvokos. 

Įvairiose Europos karalystėse buvo pradėti kurti karališkosios 
teisės sąvadai. Atsirado autoriai, karališkosios teisės sistemas trak- 
tavę — panašiai kaip ankstesnių laikų teisininkai traktavo iš pradžių 
romėnų teisės sistemą, 0 po to ir kanonų teisę - kaip rišlią normų 
ir institutų sistemą. Glanvillis ir Bractonas Anglijoje, Eike von Rep- 
gau Vokietijoje, Beaumanoiras Prancūzijoje ir kiti „apibendrino“ 
atitinkamų teritorinių politijų įstatymus solidžiuose traktatuose. 
Bet ir iki jų patys įstatymai buvo priimami atsižvelgiant į jų tar- 
pusavio ryšį. Sicilijos karaliaus Rodžerio II 1140 m. Ariano asizuose 
jau pačiame pirmame straipsnyje skelbiama, kad įstatymų dvi- 
prasmybės turi ir gali būti pašalintos juos interpretuojant. Inter- 
pretacija, nuoseklumo ir racionalumo siekis, „apibrėžtumo stiprė- 

jimas“, sisteminimas, požiūris į teisę kaip į sudėtingą vienovę, 
pagrįstą prieštaraujančių elementų sinteze, - visa tai buvo pripa- 
žinta kaip svarbūs romėnų ir kanonų teisės aspektai nuo Irneri- 
jaus ir Ivo, Azo ir Graciano laikų. 

Teisės visumos koncepcija suponavo jos augimo koncepciją. 
Anksčiau, periodinėje įstatymų leidyboje, vykdytoje germanų val- 
dovų, kiekvienas didelis „kodeksas“ buvo suvokiamas kaip ben- 
dra paprotinės teisės santrauka, pakeičianti ankstesnes [santrau- 
kas]. Po XI a. nauji karaliaus įstatymai suponavo tęstinį senesnių 
įstatymų egzistavimą ir, tiesą sakant, buvo kuriami jų pagrindu. 
Kai koks nors karalius ką nors pridėdavo prie savo pirmtakų iš- 
leistų įstatymų, atrodė, kad teisė plečiasi ir vystosi. Galbūt ryš- 
kiausi šio proceso pavyzdžiai yra, pirma, organiška Sicilijos įsta- 
tymų leidybos raida nuo Rodžerio II įstatymų (Ariano asizai) prie 
jo sūnų išleistų įstatymų ir jo anūko Frydricho II išleistų įstatymų 
(Liber Augustalis) ir, antra, serijos nuosavybės asizų ir kitų įsako- 
mųjų raštų, išleistų Anglijos karalių pradedant Henriko II laikais 
ir karaliaujant Ričardui, Jonui ir Henrikui III. 

Organiško teisės augimo koncepcija buvo susijusi su legalumo 
principu. Buvo laikoma savaime suprantamu dalyku, kad karaliai 
valdo remdamiesi teise. „Šalis turi būti sukurta remiantis teise“, — 
taip prasideda pirmoji Skandinavijos teisės knyga. Kartu valdymas 
remiantis teise buvo pagrįstas teoriškai — nors anaiptol ne visada 
praktiškai — plačiai paplitusiu tikėjimu teisės viršenybe. Tai buvo 
įsitikinimas - kurį XII a. išreiškė Jonas Solsberietis ir kiti, o XIII a. 
Eike von Repgau, Bractonas, Beaumanoiras ir kiti, - kad pats ka- 
ralius susaistytas teisės ir kad tam tikromis aplinkybėmis jo val- 
diniai turi teisę nepaklusti jo įsakymui, jei jis neteisėtas. 

Šis įsitikinimas pirmiausia buvo pagrįstas teologine nuostata, 
kad pati visata pavaldi teisei. 

Antra, šio įsitikinimo pagrindas buvo pasaulietinės ir dvasinės 
valdžių dualizmas, ir teoriškai, ir praktiškai apribodavęs kiekvie- 
nos valdžios galią. Kiekviena Europos karalystė, įskaitant net nor- 
manų Siciliją, patyrė įtampą tarp popiežiaus ir karaliaus valdžios. 
Net patys galingiausi pasaulietiniai valdovai turėjo nuolat skaity- 
tis su popiežiaus nuomone ne tik savo užsienio, bet ir vidaus po- 


701 


PABAIGA 


litikoje, įskaitant ir savo teisės sistemų kūrimą. Iš dalies tai lėmė 
tas faktas, kad XII a., o iš dalies ir XIII a. (kitaip tariant, Vakarų 
politinio ir teisinio mąstymo formavimosi eroje) svarbiausi kara- 
lių pareigūnai patys buvo aukšti bažnytininkai, kurie iš dalies pri- 
klausė nuo Romos. 

Trečia, įsitikinimas teisės viršenybe priklausė nuo pasaulieti- 
nių valdžių pliuralizmo kiekvienoje karalystėje ir ypač nuo dia- 
lektinių įtampų tarp karališkųjų, feodalinių ir miesto politijų. Tai 
irgi buvo Popiežių revoliucijos visumos dalis. Pats pasidalijimas į 
pasaulietinę ir dvasinę politijas suponavo daug pasaulietinių val- 
džių, apimamų vienos dvasinės valdžios, kuri savo ruožtu supo- 
navo pasaulietinių valdžių sąveiką. Žinoma, pasaulietinių valdžių 
pliuralizmas kiekvienoje karalystėje buvo ne tik sąvoka, bet ir vy- 
raujanti politinė, ekonominė ir socialinė tikrovė. Europos miestų 
pamatas buvo komuninė savivalda ir piliečių laisvės. Feodalinės 
valdžios irgi nuolat priešinosi karaliaus kėsinimuisi į jų privilegi- 
jas. Reikėjo daugelio šimtmečių, kol karaliaus absoliutizmas galėjo 
tapti įmanomas daugumoje Europos sričių. Vis dėlto Sicilijos pa- 
vyzdys aiškiai parodo, kad tironija buvo įmanoma, nepaisant di- 
delės ekonominės, politinės ir socialinės decentralizacijos, ir kad 
įsitikinimas — kitose šalyse — teisės viršenybe buvo ne tik materia- 
linių sąlygų atspindys, bet kartu atliko pozityvų vaidmenį, palai- 
kydamas tas sąlygas. 

Ketvirta, įsitikinimas teisės viršenybe buvo glaudžiai susijęs su 
aukštesniųjų ir žemesniųjų feodalinės hierarchijos narių įsiparei- 
gojimų abipusiškumu ir dialektinės sąveikos tarp centrinių ir vie- 
tinių valdžių, taip pat tarp oficialiųjų ir liaudiškų valdymo veiks- 
nių pripažinimu. Vasalo teisė „neklausyti“ savo senjoro ir valstiečio 
teisė pasikliauti dvaro papročiais buvo svarbūs veiksniai, lėmę 
teisinės sąmonės raidą, kuriais buvo galima remtis priešinantis 
savavališkai jėgai. 

Centrinių ir vietinių valdžių sąveika priklausė nuo deleguotos 
valdžios sampratos ir realybės raidos. XII a. beveik visose Euro- 
pos srityse atsirado vietiniai karaliaus pareigūnai - baillis, Richter, 
šerifai, keliaujantys teisėjai. Jie neišstūmė vietinių senjorų ir kitų 
vietinių valdžių, o veikiau perėmė iš jų dalį valdžios. Be to, beveik 

visur susiformavo nuolatiniai ryšiai tarp karaliaus teisėjų bei kitų 
karaliaus pareigūnų ir paprastų Žmonių — prisiekusiųjų teismų, 
notablių susirinkimų, Schoeffen. Įvairių liaudies dalyvavimo vyk- 
dant teisingumą formų egzistavimas buvo svarbus, o ilgainiui gal 
net būtinas veiksnys, lėmęs ir sėkmingą karališkosios teisės siste- 
mos veikimą, ir jos viršenybės savavališko jėgos naudojimo 
atžvilgiu palaikymą, vykdomą paties karaliaus. 


Po Marxo, po Weberio 


Istorijos, papasakotos šioje knygoje, atskiros dalys yra gerai Ži- 
nomos įvairių istorijos ir teisės sričių specialistams. Tačiau pasa- 
kojimas kaip visuma visiškai neįprastas ir daugeliu požiūrių prieš- 
tarauja nusistovėjusiems vaizdiniams. Jis prieštarauja įprastiniam 
Vakarų istorijos periodizavimui. Vakarų istorija jame traktuoja- 
ma veikiau kaip visuma, o ne kaip atskirų tautų istorija. Moder- 
nybės bruožai jame priskiriami tam, kas apskritai traktuojama kaip 
ikimodernioji era. Jis neigia vyraujantį feodalinį pobūdį to reiški- 
nio, kuris paprastai vadinamas feodalizmo epocha, o feodalinę ir 
dvaro teisę traktuoja veikiau kaip komercinės teisės, miestų teisės 
ir karališkosios teisės papildinį, o ne kaip jų priešybę. Vakarų tei- 
sės tradicijos šaknys jame įžvelgiamos radikaliame bažnytinės po- 
litijos atsiskyrime nuo pasaulietinės valdžios ir bažnyčioje susi- 
formavusioje pirmoje modernioje Vakarų teisės sistemoje. Šiuo ir 
kitais aspektais šioje knygoje išdėstytas pasakojimas negali neprieš- 
tarauti plačiai pripažintoms prielaidoms, požiūriams ir teorijoms, 
susijusioms ne tik su Vakarų istorija, bet ir su pačia istorijos pri- 
gimtimi. Šitos prielaidos, požiūriai ir teorijos suponuoja visai ki- 
tokį pasakojimą - tokį, kurio faktiškai nepagrindžia pastarųjų dvie- 
jų kartų specializuotas istorijos tyrinėjimas. Todėl baigiamuosiuose 
puslapiuose, siekiant visiškai suprasti Vakarų teisės tradicijos for- 
mavimąsi, būtina nedvejojant pašalinti kai kurias teorines kliūtis 
ir suformuluoti tam tikras šioje knygoje papasakotos istorijos te- 
orines išvadas. 

Dauguma išsilavinusių Žmonių Vakarų istoriją vis dar skirsto 
į klasikinės antikos, Romos imperijos nuosmukio ir žlugimo, vi- 


703 


PABAIGA 


duramžių ir moderniųjų laikų (prasidedančių Renesansu ir Refor- 
macija) periodus. Moderniuosius laikus jie linkę traktuoti remda- 
miesi Vakarų civilizaciją sudarančių atskirų tautų istorijų teori- 
niais modeliais, o viduramžius jie linkę suvokti kaip pagrindą, iš 
kurio išaugo modernieji laikai. Tas faktas, kad XV ir XVI a. Rene- 
sansas ir Reformacija buvo nukreipti prieš ankstesnį XI ir XII a. 
renesansą ir reformaciją, tik pradėjo vėl smelktis į istorinę sąmonę 
dabar, kai Vakaruose baigiasi ne tik modernieji laikai, bet ir visas 
tūkstantmetis, kurio pusę jie sudaro. Galiausiai vis plačiau pripa- 
žįstama, kad ankstyvasis renesansas ir reformacija yra pirmas di- 
dingas Vakarų istorijos posūkio taškas ir kad jis buvo ne tik Vaka- 
rų teisės tradicijos, bet ir kitų svarbiausių Vakarų socialinio 
mąstymo ir veiksmo aspektų šaltinis. 

Įprastinio Vakarų istorijos periodizavimo klaidos glaudžiai su- 
sijusios su perdėtu XIX a. nacionalizmu, [vyravusiu tada,] kai pir- 
mą kartą buvo pradėta rašyti „mokslinė istorija“. Iš tikrųjų dau- 
geliu požiūrių mokslinės istorijos raison d tre, atrodo, buvo 
pastanga parodyti savo tautos raidą nuo gentinių ir feodalinių 
ištakų prie dabartinės šlovės ir didybės. Šiandien nacionalistinė 
istoriografija daugelyje sričių užleidžia savo pozicijas. Bet teisėje, 
ir ypač anglų ir amerikiečių teisėje, nacionalistinė istoriografija 
vis dar viešpatauja. Pabrėžiami kiekvienos nacionalinės teisės sis- 
temos, egzistuojančios Vakarų civilizacijoje, skiriamieji bruožai, o 
bendri bruožai užglaistomi. Nepaisant bendrų ištakų, kiekviena 
Vakarų nacionalinės teisės sistema jos šalininkų vis dar šlovina- 
ma už jos unikalius bruožus, kurie, kaip sakoma, atitinka unikalų 
charakterį ir unikalią istoriją tos tautos, kuriai ta teisės sistema 
priklauso. Lyginamosios teisės istorikai tik labai menkai priešinosi 
šiai tendencijai, Vakarų teisės sistemas tradiciškai skirstydami į 
„kontinentinės europietiškas“ ir „anglų-amerikiečių“. Pastaruoju 
metu buvo pridėta dar viena „šeima“ - Tarybų Sąjungos ir Rytų 
Europos „socialistinė teisė“. Bet tiesa yra ta, kad jos visos yra to 
paties šeimos medžio šakos. Visos Vakarų teisės sistemos — anglų, 
prancūzų, vokiečių, italų, lenkų, vengrų ir kitos (įskaitant nuo 
XIX a. rusų) - turi bendras istorines šaknis, iš kurių išauga ne tik 

bendra terminologija ir bendri metodai, bet ir bendros sąvokos, 
bendri principai ir bendros vertybės. 

Be nacionalistinių klaidų, teisės istoriografija nukentėjo ir nuo 
religinio pobūdžio - ir protestantizmo, ir katalikybės - klaidų, dėl 
kurių buvo ignoruojamas tęstinumas tarp katalikiškųjų viduram- 
žių ir poreformacinės moderniosios Europos istorijos. Prie šių klai- 
dų prisidėjo ir Šviečiamosios epochos, kuri nusprendė, kad Rene- 
sansas chronologiškai sutampa su Reformacija, klaidos, taip pat 
marksistinės teorijos, pagal kurią kapitalizmo atsiradimas chro- 
nologiškai sutampa su Renesansu ir Reformacija, klaidos. Tęstinu- 
mo tarp viduramžių ir moderniųjų laikų užglaistymas kartu lėmė 
tai, kad buvo užglaistytas tęstinumo pertrūkis tarp epochų iki gri- 
gališkosios katalikų bažnyčios reformos XI a. pabaigoje ir po jos 
XII a. pradžioje. Dėl to buvo beveik užmirštas Vakarų teisės tra- 
dicijos pagrindas — VI-XI a. germanų, keltų ir kitų Europos tautų 
komunitarinė liaudies teisė. 

Vakarų teisės tradicijos istorija buvo iškreipta ir todėl, kad 
XVIII a. pabaigoje ir XIX a. pradžioje atsirado kitos rūšies istoriog- 
rafija, kuri buvo glaudžiai susijusi su naujuoju sociologijos moks- 
lu. Ši naujoji istoriografija kartais vadinama „socialine ir ekono- 
mine istorija“, o kartais „socialine teorija“. Jos pradininkai buvo 
Montesguieu, Hegelis, Saint-Simonas, Comte'as, Tocgueville'is ir 
kiti. Jos vėlesnieji metrai buvo Karlas Marxas XIX a. viduryje ir 
Maxas Weberis XIX a. pabaigoje ir XX a. pradžioje. Šitie „sociumo 
teoretikai“, priešingai „moksliniams istorikams“, stengėsi paaiš- 
kinti istoriją, remdamiesi prielaida apie socialines ir ekonomines 
jėgas, veikiančias politinių ir ideologinių įvykių užnugaryje. Moks- 
linės istorijos šalininkai juos traktavo ne kaip „tikrus“ istorikus, o 
kaip „teoretikus“, bet juk jie teorizavo pirmiausia apie realią isto- 
riją, būtent apie Vakarų istoriją. 

XIX a. ir XX a. pradžios sociumo teoretikai ypač stengėsi paaiš- 
kinti revoliucijas, periodiškai pertraukdavusias visuomenės evo- 
liucinę raidą. Štai Marxas sukūrė išsamią revoliucijos koncepciją, 
kuria remiamasi šioje knygoje; revoliuciją jis suvokė kaip totalinę 
socialinę, ekonominę, politinę ir ideologinę transformaciją ir, tiesą 
sakant, paties Žmogaus transformaciją'. Tačiau Marxo istorinis 

materializmas stūmė prie pernelyg supaprastinto didžiųjų Euro- 
pos revoliucijų priežasčių aiškinimo ir prie siauro socialinių kla- 
sių apibrėžimo, pagrįsto jų santykiu su gamybos priemonėmis. To- 
dėl jis nesuprato protestantų Reformacijos ir visiškai nepaisė 
Popiežių revoliucijos. Negana to, Marxas Europos tautų istoriją 
ekstrapoliavo tiesiai į Žmonijos istoriją, nepakankamai paisyda- 
mas tarpinių kultūrų, tokių kaip Vakarų, islamo, Kinijos, svarbos. 
Robertas Tuckeris pažymi, kad „Marxui realus visuomeninis vie- 
netas yra rūšis, kolektyvinis žmogus..., visos socialinės revoliuci- 
jos yra pasaulinės revoliucijos“. Taigi Marxas Vakarų istoriją ne- 
sąmoningai tapatino su pasaulio istorija. Jo įžymusis teiginys 
„Revoliucijos yra istorijos lokomotyvai“, tinkantis Vakarams, tuo 
metu visai netiko nevakarietiškoms kultūroms; bet iš dalies dėl to, 
kad Marxas pateikė tokį teiginį, nuo to laiko jis pasirodė esąs tei- 
singas kai kurių nevakarietiškų kultūrų atžvilgiu. 

Nors ir maištaudami prieš įprastinę istoriografiją, visuomenės 
teoretikai paprasčiausiai perėmė vyraujantį Vakarų istorijos pe- 
riodizavimą į viduramžius, prasidėjusius tam tikru neapibrėžtu 
metu, ir moderniuosius laikus, apytikriai prasidėjusius XVI a. (ar, 
galimas daiktas, XVII ar XVIII a.). Tačiau kartu jie kalbėjo apie 
nuojautą, jog modernioji Vakarų istorijos epocha bus išstumta nau- 
jesnės epochos. 

Viduramžių visuomeninei-istorinei formacijai visuomenės teore- 
tikai priskyrė ypatingą turinį. Tą epochą jie vadino „feodalizmu““. 
Priešingai, modernieji laikai buvo pradėti traktuoti kaip „indivi- 
dualizmo“ arba „kapitalizmo“ era priklausomai nuo to, ar pirme- 
nybė būdavo teikiama socialinėms, ar ekonominėms vertybėms. 
Visuomenės teoretikai stengėsi išnagrinėti šiuos vienas po kito ei- 
nančius visuomeninės santvarkos tipus ir paaiškinti, kaip ir kodėl 
jie atsirado. Siekdami sukurti universalų visuomenės evoliucijos 
mokslą, jie naudojosi istoristiniu ir lyginamuoju metodu. Marxas 
tvirtino, kad kiekviena visuomenė nuo „azijietiškos“ arba vergų 
ekonomikos linkusi pereiti prie feodalizmo, nuo feodalizmo prie 
kapitalizmo ir nuo kapitalizmo prie socializmo. Šitokią seką jis 
aiškino kaip neišvengiamą klasių kovos dinamikos padarinį. Feo- 
dalizmo koncepcija jo teorijai buvo lemtinga, nes, pagal šią teori- 


706 


PABAIGA 


ją, iš prie Žemės pririštos valstietijos ir valdančiosios feodalų kla- 
sės konflikto galiausiai kilo kitas konfliktas tarp pramoninio pro- 
letariato ir valdančiosios kapitalistų klasės, o iš šio konflikto lem- 
ta kilti beklasei socialistinei visuomenei. 

Daugelis nemarksistų feodalizmui irgi priskyrė universalią 
reikšmę, jį traktuodami kaip daugelio kultūrų raidos pakopą. Štai 
tariama, kad japonų ir rusų kultūros buvo feodalinės jų istorijos 
„Viduramžių“ epochoje. Daugiakultūrinis feodalizmo tyrinėjimas 
davė įdomių ir vertingų rezultatų, tačiau jis yra apgaulingai kos- 
mopolitinis. Už jo glūdi etnocentrinis klausimas: „Kokie viduram- 
žių Vakarų visuomenių bruožai yra svarbiausi universaliam feo- 
dalizmo apibrėžimui?“ Dauguma visuomenės ir ekonomikos 
istorikų pabrėžė tokias keturias savybes: priklausomą valstietiją, 
pririštą prie žemės (baudžiava), specializuotą karių klasę (riterys- 
tė), suskaldytą viešąją valdžią, priklausančią kilmingiesiems žem- 
valdžiams (senjorystė), ir valdžios bei privilegijų paskirstymą kil- 
mingiesiems per vasaliteto ir priklausomos leninės žemėvaldos 
sistemą (feodai). Po to buvo ieškoma panašumų kitose kultūrose. 
Tai galima pavadinti akademinio imperializmo forma. 

Įprastiniuose feodalizmo apibrėžimuose net neužsimenama 
apie: 1) feodalizmo epochoje gyvenusių Žmonių įsitikinimų siste- 
mą, 2) bažnytinės ir pasaulietinės valdžios ryšį feodalinėse siste- 
mose ir 3) feodalinėse visuomenėse vyravusius teisės teorijų ir 
teisės institutų tipus. Šios spragos palieka be jokių gairių, įgali- 
nančių įvertinti bendrą ideologijos, politikos ir teisės reikšmę feo- 
dalizme, nors, bent jau turint galvoje Vakarų feodalizmą, nėra 
abejonių, kad visi tie trys veiksniai buvo nepaprastai svarbūs so- 
cialinei santvarkai kaip visumai. Net jeigu — kaip teigia dauguma 
istorinio materializmo šalininkų — ideologija, politika ir teisė vi- 
duramžiais turi būti traktuojamos kaip feodalinio gamybos būdo 
ekonominės bazės antstatas, išlieka lemtingas klausimas: „Kaip ir 
kodėl Vakarų feodalizmas sukuria antstatą, labai skirtingą nuo to, 
kurį sukūrė japonų ir rusų feodalizmas?“ 

Marxui svarbiausieji feodalizmo elementai buvo tokie: 1) smul- 
kus žemės ūkis su priklausoma žemėvalda („smulkus gamybos 
būdas“) ir 2) pavaldi valstietija, pririšta prie žemės (baudžiava). 

Valdančiajai feodalų klasei tai davė galimybę pasisavinti valstie- 
čio darbo pridedamąją vertę. Kiti feodalinės žemėvaldos aspektai, 
egzistavę Vakaruose jų klestėjimo epochoje, tokie kaip vasalitetas, 
riterystė, susiskaldžiusi viešoji valdžia, Marxui nebuvo feodaliz- 
mo esmę nusakantys bruožai. Feodalizmą jis traktavo taip pat, 
kaip ir kapitalizmą - jam būdingų konfliktų, o ne jam būdingų 
sąryšių aspektu. Negana to, Marxo nedomino tas faktas, kad Va- 
karų feodalinės epochos ekonomikoje svarbią reikšmę turėjo pini- 
gai ir komercija ir kad XII bei XIII a. kartu su smulkiuoju gamybos 
būdu egzistavo klestinti miestų civilizacija, apėmusi tūkstančius 
miestų. Bent jau dabarties marksistai to neneigia, nes negali neig- 
ti; bet apskritai jie visai nepripažįsta, kad tai labai svarbu. Jie ir 
toliau remiasi Marxo teiginiu apie nesutaikomą antagonizmą tarp 
daugiau ar mažiau statiškų, natūralinių kaimo ekonomikų ir ko- 
mercinių besiplečiančių miesto ekonomikų, galiausiai lemiantį tai, 
kad antrojo tipo ekonomika („kapitalizmas“) įveikia pirmojo tipo 
ekonomiką („feodalizmas“). 

Šios marksistinės analizės nelaimei, „feodalinis gamybos bū- 
das“ — t.y. dvarų sistema - visoje Europoje sužlugo apytikriai XIV a. 
pabaigoje, o „kapitalistinis“ gamybos būdas, kaip jį apibrėžė 
Marxas, atsirado tik XVIII a. arba anksčiausiai XVII a. Šitaip at- 
siranda „pereinamasis“ laikotarpis, apimantis apytikriai tris ar 
keturis šimtmečius, kai atsirado centrinė valstybinė valdžia, bū- 
tent Europos absoliutinės monarchijos. Pagal Marxo teoriją, naujų 
nacionalinių valstybių funkcija buvo slopinti valstietiją, „nes vie- 
tiniai feodalinės valdžios organai nebeegzistavo““. Taigi įrodinė- 
jama, kad nors visiškai pasikeitė politinė sistema, socialinė-ekono- 
minė sistema liko ta pati. „Viešpataujanti klasė, — teigia iškilus 
istorikas marksistas, — liko ta pati, panašiai kaip respublika, kon- 
stitucinė monarchija ir fašistinė diktatūra vienodai gali būti bur- 
žuazijos valdymo formomis.“* Na, šitaip mąstant istorijos paveiks- 
las tapomas išties plačiais potėpiais! 

Marksistinės istorijos interpretacijos pagrindas yra postulatas, 
kad politinė valdžia iš esmės yra viešpataujančiosios klasės prie- 
monė išsaugoti savo viešpatavimą; todėl ir politinės valdžios for- 
ma, ypač teisinė forma, yra tik tokio klasinio viešpatavimo instru- 

mentas. Marxo bičiulis Friedrichas Engelsas rašė: „Teisininkas įsi- 
vaizduoja, kad jis manipuliuoja aprioriniais principais, kai iš tik- 
rųjų tie principai yra tik ekonomikos atspindys“?. Ekonomika, o 
tiksliau sakant, viešpataujančiosios klasės ekonominiai interesai, 
sudaro kiekvienos visuomenės „materialinę bazę; politika ir teisė 
yra tik dalis „ideologinio antstato“, kuris yra kuriamas bazės, ją 
atspindi ir apsaugoja. 

Tačiau šią schemą sugriauna tas faktas, kad teisė vadinamaja- 
me feodalizme ne tik palaikė vyraujančią senjoro ir valstiečio jė- 
gos santykių struktūrą, bet kartu ir griovė ją; teisė buvo ne tik 
feodalinių senjorų valdžios stiprinimo, bet ir jos apribojimo in- 
strumentas. Pirmieji Vakarų profesionalūs teisininkai — universi- 
tetų profesoriai, popiežių ir vyskupų arba imperatorių, karalių ir 
feodalų didikų samdomi juristai - kėlė klausimą, kada ir kaip val- 
dovo valiai, jei ji prieštarauja teisei, gali būti priešinamasi. Tai 
nebuvo tik filosofinis klausimas. Tai buvo klausimas, glūdėjęs pa- 
čioje tuo metu sukurtoje politinės valdžios sistemoje, kuriai buvo 
būdinga tai, kas dabar būtų vadinama „stabdžiais ir atsvarais“ ir 
kas buvo kilę iš politinės valdžios dualizmo bei pliuralizmo, išsi- 
skleidusio toje pačioje visuomeninėje ir ekonominėje santvarkoje. 

Subtilesni istorikai marksistai pripažįsta, kad Vakaruose esa- 
ma „teisėtumo“ ir „teisės viršenybės“ tradicijos, bet, išskyrus ne- 
daugelį, tvirtina, kad ši tradicija neturi pamatinės istorinės reikš- 
mės“. Jie, pavyzdžiui, Rodney Hiltonas, pripažįsta, kad politiškai 
ir teisiškai autonomiškų miestų bendruomenių atsiradimas XII ir 
XIII a. Vakarų Europoje skyrė „europietiškąjį... nuo kitų tipų feo- 
dalizmų“/. Bet, po to priduria Hiltonas, būtų klaidinga su komu- 
nine nepriklausomybe sieti naujo kapitalistinio gamybos būdo at- 
siradimą ar kokius nors esminius senjorų ir valstiečių klasinių 
santykių pasikeitimus. Todėl, prieina jis išvadą, tai nėra svarbu 
teoriškai. Tą patį jis pasakytų ir apie teisę apskritai. Tokiu požiū- 
riu teisė ir net politika yra antstato dalis, ideologijos dalis, t.y. ji 
atspindi visuomenės ekonomines jėgas, bet jų nenulemia. Ekonomi- 
nės jėgos sudaro pamatinę realybę („būtį“); teisė, pagal apibrėži- 
mą, nėra tokia realybė; ji yra tik „sąmonės“ dalis. Tokia dogma 
nulemia visą argumentavimą. 

Tačiau jeigu skirtingi feodalizmai — kaip nurodo Hiltonas — 
sukuria skirtingas teisės sistemas, kas gi lėmė, kad, pavyzdžiui, 
Vakarų Europos feodalinė teisė taip skiriasi nuo Rusijos ar Japo- 
nijos feodalinės teisės? Kas lėmė tai, kad Vakaruose atsirado 
feodalinė sutartis, pagrįsta senjoro ir vasalo teisių bei pareigų abi- 
pusiškumuų; kas lėmė, kad atsirado feodas, pagrįstas valdos dova- 
nojimu su tarnybos sąlyga; kas lėmė, kad atsirado dvaro teismas, 
kuriame dvaro senjoras, beilifas ir kiti pareigūnai, viena vertus, ir 
valstiečiai, kita vertus, reguliavo prieštaraujančius savo klasinius 
interesus? Gal tai buvo kažkas kita negu feodalizmas apskritai, 
nes feodalizmas egzistavo ir kitur, bet nesukūrė šitokių teisės są- 
vokų ir institutų? 

Negana to, pati ekonominė sistema Vakarų Europoje vystėsi 
visai kitaip negu Rusijoje ir Japonijoje. Todėl kyla klausimas, ar 
šių trijų kultūrų teisės sistemų skirtumai negalėjo stipriai lemti 
ekonominių sistemų pokyčių, o ne priešingai? Jei taip, tai bazės ir 
antstato modelis tampa labai abejotinas. Iš tikrųjų teisės vystyma- 
sis Vakaruose toje epochoje, kuri vadinama feodalizmu, įskaitant 
konstitucinę teisę, nuosavybės teisę ir kitas teisės sistemos dalis, 
buvo esminė išankstinė sąlyga, lėmusi XVII-XVIII a. ekonominius 
pokyčius, kuriuos marksistai tapatina su kapitalizmu. 

Istoriografija yra teorijos pamatas; jei istoriografija klaidinga, 
kartu su ja žlunga ir teorija. Jeigu svarbiausi moderniosios Vakarų 
teisės bruožai, svarbiausios teisės sąvokos, institutai ir procesai 
atsirado XI a. pabaigoje ir XII a. - kai suklestėjo tai, ką visuomenės 
teoretikai nuo Šviečiamosios epochos ir Prancūzijos revoliucijos 
laikų vadino feodalizmo era, — tada pats šis faktas yra esminis 
veiksnys, paneigiantis įprastinį materialistinį požiūrį ir į teisę, ir 
į istoriją. | 

Tiems, kurie nėra istorinio materializmo šalininkai, šitoks pa- 
neigimas gali būti neįdomus. Tačiau kalbama ne tik apie istorinį 
materializmą. Feodalizmo ir kapitalizmo skirtumas tapo svarbus 
visiems modernistams, ir ypač tiems, kurie moderniąją epochą 
laiko naujos ir visai kitokios ateities preliudija. Šiame kontekste 
feodalizmo sąvoka išverčiama į „tradicinių visuomenių“ arba 
„Ikipramoninių visuomenių“ sąvoką ir sakoma, kad šios visuo- 

menės yra daugiau ar mažiau statiškos, daugiau ar mažiau natū- 
ralios, o kapitalizmas — o dabar ir socializmas - susijęs su dinami- 
nėmis visuomenėmis, kurioms būdingas „modernizavimas“ ir „in- 
dustrializavimas“. Atrodo, kad kaip tik šitaip didžioji dauguma 
išsilavinusių Žmonių šiandien mato pasaulį. 

Bet iš tikrųjų Vakarų Europa nuo XI a. pabaigos iki XVI a. 
pradžios buvo tradicinė visuomenė, patyrusi greitą ir dinamišką 
ekonomikos ir daugelio kitų visuomeninio gyvenimo aspektų plė- 
trą ir raidą. Ši mintis prieštarauja ne tik daugelio marksistų ir 
neomarksistų, bet ir daugelio kitoms mokykloms priklausančių te- 
oretikų požiūriui. Štai ekonomikos istorikas antimarksistas W. W. 
Rostow įrodinėjo, kad dabartinės tradicinės visuomenės Azijoje ir 
Afrikoje pačios nesugeba esmingai keistis, o tam, kad jos keistųsi, 
joms reikalingas „išorinis postūmis“ arba „pradinis impulsas“, ky- 
lantis iš staigaus kapitalo investicijų padidinimo, sukuriančio naują 
verslininkų elitą“. Toks požiūris atitinka įprastinį (bet klaidingą) 
požiūrį, kad viduramžių Europos feodalinė ekonomika liko statiš- 
ka, kol negavo išorinio postūmio dėl XVI a. miestų ir komercijos 
išsiplėtimo. Iš tikrųjų didelis žemės ūkio šuolis įvyko XI a. pabai- 
goje ir XII a. pradžioje. Istorikai dabar kalba apie „pirmąją feoda- 
linę epochą“ ir „antrąją feodalinę epochą“?. Po to XIV a. sužlugo 
vasalitetas, nunyko dvarų sistema, o Žemės nuomos sistema ir 
kitos nuosavybės santykių formos buvo panaudotos sukurti tam, 
kas daug vėliau buvo pavadinta „žemės ūkio kapitalizmu“. 

Anglų ekonomikos istorikas Perry Andersonas marksistiškai 
bandė paaiškinti tą faktą, kad tik Europoje kapitalizmas tikrai 
atsirado iš feodalizmo. Šį perėjimą jis sieja su tam tikrais Europos 
feodalizmo bruožais, kurie kitų marksistų dažnai traktuojami vei- 
kiau kaip antstato, o ne kaip ekonominės bazės dalis. Andersonas 
įrodinėja, kad antstato ir bazės perskyra feodalizmui netaikytina. 
Jis tvirtina, kad ikikapitalistinėse visuomenėse „giminystės, religi- 
jos, teisės ar valstybės „antstatai“ būtinai yra gamybos būdą su- 
darančios struktūros dalis“ !?. 

Iš pradžių atrodo, kad mintis apie teisės ir ekonomikos vienin- 
gumą feodalinėje Europoje kelia grėsmę visai marksistinei kon- 
cepcijai. Tačiau galimas daiktas, kad marksistinė bazės ir antstato 

perskyra gali būti išgelbėta kitaip, būtent apribojant jos taikomu- 
mą visuomeninės struktūros lūžio metu. Galimas daiktas, marksis- 
tai sutiks, kad paprastai visose visuomenėse ekonominiai ir teisiniai 
institutai visiškai susipina. Pavyzdžiui, nuosavybė (nuosavybės 
teisė) paprastai turi ir ekonominį, ir teisinį aspektus, ir jie neatski- 
riamai susiję. Tačiau tam tikru metu tie du aspektai gali atsiskirti, 
ir Marxas, nuosavybę ekonomine prasme, būtent ekonominę val- 
džią, atskyręs nuo nuosavybės teisine prasme, būtent ekonominės 
teisės, galimas daiktas, turėjo galvoje kaip tik tokį metą. Tikrai, 
raktas teisingai suprasti Marxo visuomenės teorijai gali būti toks: 
visą istoriją jis interpretavo orientuodamasis į tokią teoriją, kuri 
pirmiausia taikytina revoliucinėms epochoms. 

Be to, tai padėtų paaiškinti, kodėl XIX a. priežastingumo idėją, 
kilusią iš gamtos mokslų, Marxas perkėlė į istorijos raidą. Jis ieš- 
kojo mokslinių istorijos dėsnių, panašių į mokslinius fizikos ir che- 
mijos dėsnius. Tokius dėsnius jis surado istoriniame materializ- 
me - pavyzdžiui, dėsnį, kad kiekvienoje visuomenėje gamybos 
būdas lemia gamybos priemonių savininkų ir nesavininkų klasi- 
nius santykius, o tai savo ruožtu lemia visuomenės raidą. Ši mo- 
nistinė formulė, kuri, atrodo, yra kraštutinai supaprastintas sudė- 
tingų normalaus visuomenės gyvenimo įvykių aiškinimo metodas, 
Marxo teorijoje atliko dvi svarbias funkcijas: ji aiškino egzistuo- 
jančių institutų ir įsitikinimų revoliucines ištakas ir davė pagrin- 
dą jų revoliuciniam puolimui. Tačiau šiandien priežastingumo idė- 
ja yra daug sudėtingesnė net fizikoje ir chemijoje, o visuomenės 
istorijoje dabar išvis darosi vis kebliau kalbėti apie priežastingu- 
mo dėsnius. Ir tiksliau, ir naudingiau kalbėti apie politikos, ekono- 
mikos, teisės, religijos, meno, idėjų sąveiką ir šių neatskiriamai 
susijusių visuomeninio gyvenimo aspektų neskirstyti į „priežas- 
ties“ ir „pasekmės“ padalinius. Tai nereiškia neigti, kad tam tikri 
tikslai ir interesai svarbesni ir įtakingesni negu kiti. Visai nebūti- 
na iš determinizmo pozicijos pereiti į reliatyvizmo poziciją. Bet 
atrodo, kad tiesa yra tokia: ekonominiai veiksniai svarbesni vienu 
metu ir vienose vietose, politiniai veiksniai svarbesni kitu metu ir 
kitose vietose, religiniai ir teisiniai veiksniai - dar kitu metu ir 

kitur ir t.t., o visais laikais ir visose vietose lemiamą svarbą turi 
šių įvairių veiksnių sąveikos būdas. 

Šiuo požiūriu puikūs, nors dažnai migloti didžiojo vokiečių 
visuomenės teoretiko Maxo Weberio (1864-1920) traktatai apie 
teisę yra tam tikru mastu pranašesni už klasikinę marksistinę mintį. 
Weberis atmetė tai, ką jis vadino „marksizmo evoliuciniu dogma- 
tizmu“"!, ypač Marxo teiginį, kad visos visuomenės linkusios per- 
eiti viena paskui kitą einančias raidos pakopas nuo „azijietiškų“ 
arba vergų ekonomikų prie feodalizmo, kapitalizmo ir socializ- 
mo. Be to, jis atmetė Marxo istorinį materializmą kartu su ekono- 
minio determinizmo postulatu. „Jei žvilgtelėsime į priežastinius 
ryšius, — pasakė jis 1910 m., - pamatysime, kad vienu metu jie 
nukreipti nuo techninių prie ekonominių ir politinių veiksnių, ki- 
tu — nuo politinių prie religinių ir ekonominių veiksnių ir t.t. Ne- 
sama ramybės taško. Mano nuomone, dažnai demonstruojamas 
istorinio materializmo požiūris, kad ekonomika tam tikra prasme 
yra priežasčių grandinės galutinis taškas, visiškai bergždžias kaip 
mokslinis teiginys.“" 

Negana to, Weberis, priešingai Marxui, pabrėždavo modernio- 
sios Vakarų visuomenės unikalumą ir „jos raidos krypties visuo- 
tinę svarbą ir galioseną““. Moderniosios Vakarų visuomenės uni- 
kalumą ir svarbą jis aiškino unikaliais veiksniais, kurie egzistavo 
jau ikimoderniuoju, ikikapitalistiniu, ikiprotestantiškuoju Europos 
istorijos laikotarpiu. Weberis Vakarų feodalizme, viduramžių Va- 
karų miestuose ir kituose „tradicinės“ (priešpriešinamos „racio- 
naliajai“) viduramžių Vakarų visuomenės bruožuose įžvelgė jė- 
gas, kurios galiausiai sugebėjo transformuoti Vakarus“. 

Taigi Weberis sugebėjo suvokti ankstyvosios Vakarų teisės rai- 
dos unikalų pobūdį ir unikalią reikšmę, taip pat jos svarbą vėles- 
nei ekonominei raidai. Tik Vakarai, tvirtino jis, turėjo visiškai iš- 
vystytą liaudies teisingumo sistemą, statusų grupių teisinį 
reguliavimą feodalizme, luomų vykdomą valdovų valdžios kon- 
stitucinę kontrolę; tik Vakarai asmeninių įstatymų sistemą pakei- 
tė „prigimtine teise“ ir palaipsniui perėmė romėnų teisę. „Visi šie 
įvykiai... tik labai nežymiai panašūs į tai, kas vyko kitose pasaulio 
dalyse“, - rašė jis. „Dėl šios priežasties niekur kitur, išskyrus Vaka- 

rus, nebuvo visiškai pasiekta tokia padėtis, kai teisė yra sąmonin- 
gai formuojama įgudusių teisės specialistų." Weberio požiūriu, 
labai išvystytų, racionalių teisinių institutų egzistavimas buvo bū- 
tina išankstinė kapitalizmo atsiradimo sąlyga. „Ekonominės sąly- 
gos, - rašė jis, —- kaip matėme, visur buvo svarbios [visuomenės 
raidai], bet niekur nebuvo lemtingos tik jos ir pačios savaime... 
Tiems, kurie turėjo interesų prekių rinkoje, teisės racionalizavi- 
mas ir susisteminimas apskritai ir... didesnis teisinio proceso funk- 
cionavimo patikimumas buvo viena svarbiausių sąlygų, nuo ku- 
rios priklausė kapitalistinės įmonės, negalėjusios veikti be teisinių 
garantijų..., egzistavimas.“ '* 

Atmesdamas marksistines ekonominio determinizmo ir visuo- 
meninės-ekonominės evoliucijos universalumo teorijas — ar bent 
jau labai susiaurindamas jų galioseną — ir pabrėždamas unikalų 
Vakarų istorijos ir Vakarų teisės pobūdį bei „universalią reikšmę 
ir galioseną“, Weberis atskleidžia, kad jo visuomenės teorijai turėjo 
įtakos autoriaus teisinis išsimokslinimas ir ypač Europos teisės 
istorijos studijavimas. Pirmąjį savo mokslinį laipsnį jis gavo už 
tyrinėjimus teisės srityje, o jo pirmasis mokslinis darbas buvo skir- 
tas Berlyno teismams. Po to Weberis sugrįžo į universitetą siekti 
aukštesnio mokslinio laipsnio teisės srityje ir parašė disertaciją 
apie komercinės teisės įtaką XII-XV a. Italijos ir kitų Europos miestų 
prekybos kompanijoms ir amatininkų gildijoms. Vėliau, būdamas 
trisdešimties metų, jis tapo ordinariniu ekonomikos profesoriumi 
Freiburgo universitete, o po dvejų metų - sociologijos profesoriu- 
mi Heidelbergo universitete. Nors vėliau jis išgarsėjo kaip sociolo- 
gas, ir ypač kaip politikos ir religijos sociologas, jo sociologinės 
teorijos visada glaudžiai siejosi su teisės istorija, o viena iš jo svar- 
biausių knygų skirta teisės sociologijai. 

Priešingai, Karlas Marxas, nors pirmąjį mokslinį laipsnį jis irgi 
gavo už tyrinėjimus teisės srityje (šešiasdešimt metų anksčiau už 
Weberį), studijuodamas Berlyne pas didžiausią vokiečių teisinin- 
ką Carlą Friedrichą von Savigny, sukilo ne tik prieš Savigny isto- 
rinį teisės traktavimą, bet ir apskritai prieš teisės istoriją ir teisės 
mokslą". 

Weberio kaip visuomenės teoretiko ir ypač kaip teisės sociolo- 
go įtaką labiausiai lėmė jo sukurta visų visuomenių klasifikacija į 
tam tikrus tipus. Kiekvieno tipo visuomenė apima atitinkamo ti- 
po ekonomiką, politinę sistemą, teisę, religiją, meno stilių. Šitaip 
Weberis galėjo pateikti vientisą tam tikro tipo visuomenės struk- 
tūrinių elementų ir jų sąveikos portretą. Tačiau jis tarė, kad įvai- 
rių tipų visuomenės yra ne realūs istoriniai tipai, o veikiau „ide- 
alūs tipai“, t.y. modeliai ar paradigmos. Jis tvirtino, kad istorijoje 
jų nedera ieškoti „grynu“ pavidalu. Tačiau kartu tariama, kad tai 
nėra gryni intelektiniai konstruktai. Tariama, kad tam tikru mastu, 
nors ir apytikriai, jie atitinka realų istorinį patyrimą. Pavyzdžiui, 
idealus teisės tipas, kuriam būdingas „formalusis racionalumas“, 
yra toks, kur teisė pasireiškia kaip logiškai rišli abstrakčių normų 
struktūra, kuria remiantis gali būti identifikuojami konkretūs tam 
tikro teisinio kazuso ar teisinės problemos faktai ir šitaip išspren- 
džiamas tas kazusas ar toji problema. Šis teisės tipas, pasak We- 
berio, tarnauja kapitalistinės ekonomikos reikmėms; jį iliustruoja 
daugelis Vakarų kapitalistinių šalių realių teisinių sistemų bruo- 
žų. Nepaisant to, sakė Weberis, Anglijos, pirmaujančios XIX a. 
Europos kapitalistinės šalies, teisei nebuvo būdingas formalusis 
racionalumas; ne, ši teisė buvo iš dalies „tradicinio“ tipo teisės 
(grindžiamos tvirtu tikėjimu labai senų tradicijų šventumu), o iš 
dalies „charizminio“ tipo teisės (grindžiamos konkrečių asmenų, 
ypač teisėjų, išskirtinių bruožų pripažinimu) pavyzdys. Taigi at- 
rodo, kad trijų idealių teisės tipų — formaliai racionalaus, tradici- 
nio ir charizminio - skyrimu siekiama, viena vertus, išryškinti 
realių teisinių sistemų esminius bruožus, o kita vertus, kai šitoks 
skyrimas neatitinka istorinės tikrovės, Weberio šalininkai gali iš- 
kelti jo analitinę arba „euristinę“ vertę. Tas faktas, kad tam tikra 
sistema gali iš dalies sutapti su vienu, o iš dalies su kitu idealiu 
tipu, jų nejaudina. 

Taigi idealių tipų sąvokos dviprasmybė pasireiškia tuo, kad 
istoriniais pavyzdžiais naudojamasi šiems tipams patvirtinti, bet 
nenorima tais pavyzdžiais remtis jiems paneigti. Pats Weberis šiais 
tipais naudojosi tai kaip realių visuomeninių sistemų aprašais, tai 
kaip grynais analitiniais modeliais. Be trijų idealių teisės tipų — 

formaliai racionalaus, tradicinio ir charizminio, - Weberis postu- 
lavo ir ketvirtąjį, „substancialiai racionalų“. Formalusis raciona- 
lumas teisėje pasireiškia tuo, kad logiškai apibendrinant ir inter- 
pretuojant formuluojamos ir taikomos abstrakčios normos; čia 
remiamasi visų teisiškai galiojančių normų rinkimu ir loginiu ra- 
cionalizavimu ir jų sudėstymu į vidujai rišlų teisinių principų kom- 
pleksą. Priešingai, substancinis racionalumas pirmenybę teikia ne 
loginiam rišlumui, bet etiniams motyvams — naudingumui, tiks- 
lingumui ir viešajam politiniam veiksmingumui“. Toji pati for- 
maliojo ir substancinio racionalumo perskyra Weberio buvo pri- 
taikyta ekonominei veiklai; formalusis racionalumas nukreiptas į 
ekonominį apskaičiuojamumą, o substancinis — į etinių, politinių, 
utilitarinių, hedonistinių ar kitokių panašaus pobūdžio vertybių 
ar tikslų ekonominį įgyvendinimą. Tačiau substancinis racionalu- 
mas teisėje ar ekonominėje veikloje neatitinka kokio nors istorinio 
visuomenės tipo (nors Weberis įžvelgė jo užuomazgas „moder- 
niosios teisės raidos antiformalistinėse tendencijose“ ir, galimas 
daiktas, būsimoje socialistinėje visuomenėje)'?, o formalusis racio- 
nalumas ir teisėje, ir ekonomikoje, kaip teigiama, yra būdingas 
visai kapitalistinės visuomenės socialinei veiklai nuo XVI a. 

Panašiai ir tradicinė teisė, tvirtino Weberis, būdinga tradici- 
nėms visuomenėms, o charizminė teisė - charizminėms visuome- 
nėms. „Tradiciška“, pagal Weberio apibrėžimą, yra tai, ką „api- 
brėžia įsišaknijęs įprotis“. Bent jau teisėje „tradiciškumo“ sąvoka, 
atrodo, atitinka tai, kas paprastai vadinama „paprotine teise“. 
„Tradicinės valdžios“ atveju teisėtumo pagrindas yra „senovinių 
normų ir įgaliojimų šventumas“. 

„Paklūstama ne priimtoms normoms, o asmeniui, užimančiam 
autoritarinę padėtį dėl tradicijos arba parinktą šiam reikalui tra- 
dicinio valdovo.“ Teisė nėra kuriama viešai; naujovės įteisinamos 
tik jas apvilkus praeities rūbu. Gerontokratija (senolių valdžia), 
patriarchalizmas ir patrimonizmas yra tradicinio viešpatavimo 
formos. Pavyzdžiai yra senovės Kinija, Egiptas ir islamas. Feoda- 
linė valdžia, pasak Weberio, turi daug patrimoninės, todėl tradi- 
cinės, valdžios bruožų, nors „Vakarų feodalizmas yra marginali- 
nis patrimonizmo atvejis“. 

Terminas „charizminis“ apibrėžiamas taip: „atsidavimas kon- 
kretaus asmens šventumui, heroizmui arba pavyzdiniam charak- 
teriui, arba jo apreikštoms ar nustatytoms elgesio ar tvarkos nor- 
moms“. Atrodo, kad tai neaiškiausias Weberio išskirtas valdžios 
tipas. Žodis „charizma“ reiškia „Dievo malonės dovaną“, jis buvo 
vartojamas pirmaisiais krikščionybės amžiais ir žymėdavo Šven- 
tosios Dvasios dovanotą krikščioniui sugebėjimą gydyti. Didysis 
vokiečių teisės istorikas Rudolphas Sohmas terminą „charizmi- 
nis“ vartojo žymėti sakramentinei malonei, kuria buvo grindžiama 
bažnytinė teisė iki XII a. Weberis perėmė Sohmo terminą ir pritai- 
kė jį konkretiems asmenims, „pasižymintiems antgamtinėmis, ant- 
žmogiškomis ar bent jau visiškai išskirtinėmis galiomis ar bruožais“. 
Charizminių asmenų tipui Weberis priskyrė ne tik „išganytojus, 
herojus ir pranašus“, bet ir magus, šamanus bei demagogus, tvir- 
tindamas, kad „vertinimo vengianti sociologinė analizė visus juos 
turi traktuoti vienodai“. 

Weberis teigė, kad racionali valdžia, ypač to racionalumo po- 
rūšio, kurį jis vadino biurokratiniu, „pajungta normoms, kurias 
gali analizuoti intelektas, o charizminė valdžia yra iš principo 
iracionali ta prasme, kad nesaistoma jokių normų. Tradicinę val- 
džią saisto precedentai iš praeities, ir tik šiuo požiūriu ji irgi orien- 
tuota į normas. Savo pretenzijų srityje charizminė valdžia atmeta 
praeitį ir šia prasme yra tipiška revoliucinė jėga.“* Todėl gali pa- 
sirodyti, kad neįmanomas toks dalykas, kaip charizminė teise. Ta- 
čiau Weberis vengė tokios išvados, tvirtindamas, kad „savo gry- 
niausiu pavidalu charizminė valdžia yra visai kitokio pobūdžio 
nei kasdienybės rutininės struktūros“, nors gali būti transformuo- 
ta į tokias struktūras; ji gali būti „surutininta“. Tikrai, kadangi iš 
prigimties ji nepatvari, ji turi būti transformuota būtent taip, kad 
apskritai išliktų, tapdama „arba tradicine, arba racionalia, arba ir 
vienokia, ir kitokia“?. Tokio „charizmos surutininimo“ pavyzdžių 
Weberis randa senovės Romos visuomenėje, budistų ir indų vi- 
suomenėse, Romos katalikų bažnyčioje, germanų gimininėje ir kai- 
mo visuomenėje ir kitur. Vienu atveju jis yra pasakęs, kad visi 
valdžios ir teisės tipai iš pradžių buvo charizminiai: charizma 
paženklinti asmenys apreikšdavo ne tik tai, kas teisinga konkre- 

čiais atvejais, bet ir bendrąsias normas visiems būsimiems pana- 
šiems atvejams. „Toks teisės apreiškimas... yra visų teisės „pri- 
ėmimo“ tipų šaltinis“, - rašė Weberis**. Negana to, „teisės kūrimo 
ir teisės atradimo charizminei epochai būdingi bruožai žymiu mas- 
tu išliko daugelyje racionalaus teisės priėmimo ir taikymo laiko- 
tarpio institutų... Dar Blackstone'as anglų teisėją vadino savotišku 
gyvuoju orakulu...“2 

Weberio charizmos surutininimo sąvoka suteikia dinaminį ele- 
mentą tam, kas kitaip liktų esmingai statiniu modeliu. Kitas dina- 
minis elementas yra perėjimas nuo tradicinio prie racionalaus val- 
džios ir teisės tipo, kuriame išsimokslinusių teisės specialistų 
sluoksnis, atsiradęs tradicinėje visuomenėje, vaidina svarbų 
vaidmenį sisteminant teisę, turinčią atitikti naujos racionalios ir 
biurokratinės visuomenės reikmes. Tačiau tampa akivaizdu, kad 
tik Vakarai vidujai tikrai perėjo nuo tradicinės prie racionalaus, 
biurokratinio tipo visuomenės; šio perėjimo šaltiniais Weberis lai- 
ko unikalius Vakarų istorijos įvykius, o ne kokią nors tradicinių 
visuomenių bendrą tendenciją ar „vystymosi dėsnį“. Weberis pa- 
reiškia, kad „teoriniu požiūriu bendra teisės ir procedūros raida 
gali būti traktuojama kaip tolydinis žengimas nuo vienos pakopos 
ant kitos“, o po to jis išvardija keletą pakopų, apytikriai atitinkan- 
čių charizminį, tradicinį ir formaliai racionalų tipus; tačiau tuo- 
jau pat jis pateikia teiginį, kad „istorinėje tikrovėje teoriškai su- 
konstruotos pakopos... ne visur išsiskleidžia ta tvarka, kurią mes 
tik ką nurodėme, net Vakaruose“, 

Jei nepaisytume Weberio sociologijos ir jo klasifikacijų, 0 ver- 
tintume tik jo pateiktą Vakarų teisės institutų specifinių bruožų 
aprašymą, negalėtume nesistebėti gausia Weberio pateikiama 
smulkia informacija apie Vakarų teisės istoriją, apimančią aštuo- 
nis jos raidos šimtmečius. Jis patvirtina daug svarbių faktų, suda- 
rančių šios studijos pamatą, būtent: kad kova dėl investitūros, vy- 
kusi XI a. pabaigoje ir XII a. pradžioje, padėjo pamatus bažnyčios 
ir valstybės atsiskyrimui, kad naujoji XII a. kanonų teisė buvo pir- 
moji moderni Vakarų teisės sistema, kad senjoro ir vasalo teisių 
bei pareigų abipusiškumas Vakarų feodalizmą skiria nuo feoda- 
lizmo kitose visuomenėse, kad XII a. ir vėlesnių laikų Vakarų mies- 

tas buvo unikalus tuo, jog savo piliečiams atidavė konstitucines 
teises. Tačiau Weberio istoriografija sutrukdė jam iš šių faktų gau- 
ti teisingas išvadas. Weberis teigia, kad XVI a. vyko lūžis, vidu- 
ramžius atskyręs nuo moderniųjų amžių, feodalizmą nuo kapita- 
lizmo. Weberiui, kaip ir Marxui, Vakarų teisė yra buržuazinė teisė, 
kapitalistinė teisė arba, kalbant jo paties specialiąja terminologija, 
biurokratinė, formaliai racionali teisė. 

Jeigu Weberio idealių teisės tipų klasifikaciją pritaikytume re- 
alioms Vakarų teisės sistemoms, tokioms, kokios atsirado XI a. 
pabaigoje ir XII a. pradžioje, kristų į akis tas faktas, kad kiekviena 
tokia sistema apima visus keturis idealius teisės tipus. Naujoji ka- 
nonų teisė, naujoji miestų teisė, naujoji feodalinė teisė, naujoji dvaro 
teisė, naujoji prekybos teisė, naujoji karališkoji teisė — jos visos 
pabrėždavo normų ir loginio rišlumo svarbą taikant teisės nor- 
mas; tikrai, jei pažvelgsime į teisę, dėstytą universitetuose, pama- 
tysime XIX a. vokiečių pandektistų konceptualinės jurisprudencijos 
užuomazgas, 0 tokį teisės mokslą Weberis laikė formaliai raciona- 
lios, biurokratinės teisės apoteoze. Jos visos pabrėždavo ir prece- 
dento bei papročio svarbą, o tai Weberiui buvo tradicinės teisės 
žymė. Be to, kanonų teisė ir karališkoji teisė ypač pasižymėjo cha- 
rizminiais elementais, popiežių ar karalių traktuodamos kaip Die- 
vo paženklintą teisės orakulą; kitos sistemos irgi glaudžiai siejosi 
su dieviškumo jausmu, o dažnai net su magija. Pavyzdžiui, visos 
jos labai priklausė nuo priesaikų. Galiausiai vėberiškoji substanci- 
nio racionalumo sąvoka pasireiškė prigimtinės teisės ir teisingu- 
mo, t.y. proto ir sąžinės, akcentavimu, o tai buvo susiję su reikme 
normas interpretuoti jų tikslų požiūriu; be to, išimtiniais atvejais 
toks normų traktavimas nepaisydavo „griežtos teisės“, - šitaip 
būdavo ginami vargšai ir silpnieji ir įtvirtinami santykiai, pagrįsti 
globa bei pasitikėjimu. 

Atrodo, kad šitoks loginių, tradicinių, sakralinių ir tikslinių tei- 
sės aspektų derinimas buvo ir yra veiksmingo teisės suglaudimo 
į organinę vienatį esminė sąlyga; tokia vienatis yra teisės visuma, 
pasižyminti sugebėjimu nuolat augti. 

Akivaizdu, kad vėberiškoji teisės klasifikacija į idealius tipus 
savaime nesukuria tinkamo socialinės teisės teorijos pagrindo. Ji 

naudinga kaip įvairių istorinių teisėtvarkų panašumų ir skirtumų 
analizės įvadas, bet šių panašumų ir skirtumų ji nepaaiškina. Ji 
neduoda atsakymo į tokį klausimą: „Kodėl vienoje visuomenėje 
charizminė teisė sutradicinama arba suracionalinama, o kitoje ne?“ 
Negana to, Weberis net nemini ir visai nepaaiškina to fakto, kad 
Vakarų teisės tradicija savaime yra keturių idealių tipų junginys. 

Paties Weberio pateiktas Vakarų teisės unikalumo ir teisėtvar- 
kų bendrų skirtumų aiškinimas yra kilęs ne iš jo idealių tipų teori- 
jos, 0 iš jo politikos teorijos, ir ypač iš jo teorijos, teigiančios, kad 
pirminė politinio gyvenimo varomoji jėga yra viešpatavimo sie- 
kis, o pirminė viešpatavimo priemonė yra prievarta. „Politinių 
jėgos santykių įvairovė“, rašė jis, buvo pirminis substratas, lėmęs 
svarbius teisėtvarkų skirtumus. Net teisės specialistų prigimties ir 
funkcijų skirtumus įvairiose kultūrose, kuriuos Weberis visai tei- 
singai laikė labai svarbiais, jis aiškino kaip „labai priklausančius 
nuo politinių veiksnių“, t.y. politinės valdžios veiksnių“. 

Taigi Weberis lieka ekonominės ir politinės istorijos tradicijoje, 
kuriai priklauso ir Marxas, bet, kitaip nei Marxas, pamatinius is- 
torijos priežastinius veiksnius — priešingai kartais reiškiamai nuo- 
monei - jis laikė veikiau politiniais, o ne ekonominiais. Dėl tos 
pačios priežasties jis labiau negu Marxas vertino idėjų vaidmens 
istorijoje svarbą. Be to, dėl abiejų priežasčių jis priskyrė didesnę 
svarbą teisei, kurioje visada susijungia politiniai ir intelektualiniai 
elementai. Bet galiausiai idėjas ir teisę Weberis kildino iš politikos, 
o pačią politiką — iš viešpatavimo ir prievartos. Charizma, tradi- 
cija ir racionalumas Weberiui yra pirminiai politinės valdžios įtei- 
sinimo šaltiniai, įgalinantys veiksmingiau vykdyti prievartą. 

Be Marxo ir Weberio socialinių teorijų tipų, antropologai sukū- 
rė trečią, ne tokią sudėtingą visuomenės ir istorijos analizės teori- 
ją, gvildenančią „valstybinių visuomenių“ atsiradimą įvairiose ne- 
vakarietiškose kultūrose: Anduose - inkų, Centrinėje Amerikoje -— 
majų, Artimųjų Rytų islamo civilizacijose, senovės Egipte, Indijoje 
ir Kinijoje. Daugelis antropologų sugrįžo prie XIX a. evoliucinių 
koncepcijų ir tvirtino, kad nedidelės egalitarinės pavienių šeimų 
grupės virto didesnėmis gentimis, sudarytomis iš šeimų grupių, o 
tos gentys savo ruožtu išsivystė į didesnius hierarchinius jungi- 

nius ir galiausiai į stratifikuotas, išskaidytas, centralizuotas vals- 
tybes. Tvirtinama, kad perėjimo nuo hierarchinių junginių prie 
valstybių svarbiausios priežastys („varomosios jėgos“) buvo nau- 
josios drėkinimo technologijos, karai, gyventojų skaičiaus didėji- 
mas ir prekyba. Be to, kartais pabrėžiami du kiti, savo prigimtimi 
ne tokie konkretūs veiksniai: stiprėjantis skirtingų visuomenės gru- 
pių „bendradarbiavimas ir varžybos“ ir didžiųjų religijų bei meno 
stilių „vienijanti jėga“. Dažniausiai manoma, kad lemtingos reikš- 
mės neturėjo nė viena priežastis, o „visuomenės narių ir klasių 
hierarchinės struktūros, kuri [savo ruožtu] lemia realų valstybinį 
suvienijimą“, atsiradimą lėmė aplinka ir ekonomika apskritai. 
„Lemtinga valstybinių religijų ir valstybinių meno stilių funkci- 
ja- įteisinti tą hierarchiją, sužadinant religinį jausmą patvirtinti 
dieviškumą tų [asmenų], kurie yra hierarchinės piramidės viršū- 
nėje.“ Bendradarbiavimas ir varžybos, įskaitant institucines struk- 
tūras ir teisinius procesus, traktuojami kaip visiškai neutralūs veiks- 
niai: „jie gali sėkmingai funkcionuoti tiek palaikydami pusiausvyrą, 
tiek skatindami evoliuciją“. 

Sakoma, kad šių valstybinių visuomenių atsiradimo svarbiau- 
sias veiksnys yra „stratifikacija“, t.y. valdovų ir valdinių, o tarp 
valdinių - įvairių grupių ir klasių diferenciacija. Iš stratifikacijos 
kyla kontliktas, o iš to konflikto — politinė centralizacija; savo ruož- 
tu valstybė pagrindžiama loginiais, sistemiškais visatos aiškini- 
mais, ypač mokslu ir teologija, taip pat logiškai susisteminta vi- 
suomenės kontrole, įgavusia teisės formą. 

Nors šių antropologinių teorijų autoriai skyrė nedaug dėmesio 
ankstyvajai Europos istorijai, jie buvo linkę manyti, kad valstybė 
ir ją atitinkančios teologijos, mokslo ir teisės sistemos Vakaruose 
atsirado panašiai kaip ir kitose kultūrose. Tačiau iš tikrųjų esama 
kelių svarbių skirtumų tarp valstybinės visuomenės atsiradimo 
Vakaruose ir jos atsiradimo kitose kultūrose, ir šių skirtumų ne- 
galima paaiškinti ne tik antropologinėmis, bet ir sociologinėmis 
Marxo ir Weberio teorijomis. 

Pirmasis skirtumas yra tas, kad tai, kas atsirado Vakaruose 
XI a. pabaigoje, buvo ne valstybė, o veikiau bažnyčia, turėjusi vals- 
tybės formą. Be to, nors ši bažnyčia buvo centralizuota ir turėjo 

centralizuotą bei susistemintą teisę, ji pretendavo valdyti tik pusę 
gyvenimo. Kitą pusę valdė įvairūs pasaulietiniai valdovai, gyve- 
nę toje pačioje teritorijoje kartu su bažnyčia ir vienas šalia kito. 
Pasaulietinių valdžių politiniai ir teisiniai institutai buvo palaips- 
niui centralizuoti ir susisteminti per du ar tris šimtmečius po to, 
kai atsirado centralizuota bažnyčia ir jos centralizuota bei susis- 
teminta teisė. Tai buvo valstybinės bažnyčios ir valstybinių pa- 
saulietinių valdžių, taip pat pačių valstybinių valdžių bendradar- 
biavimas ir varžybos. 

Antras skiriamasis Vakarų visuomenės pirmoje lemtingoje jos 
raidos pakopoje bruožas buvo tas, kad teologijoje, moksle ir teisėje 
egzistavo dialektiniai prieštaravimai, atitikę dialektinį prieštara- 
vimą tarp bažnytinių ir pasaulietinių politinių valdžių. Prieštara- 
vimai tarp šio ir ano pasaulių, tarp proto ir tikėjimo, tarp Žmogiš- 
kosios ir dieviškosios teisės kėlė grėsmę suskaldyti Vakarų 
krikščioniškąjį pasaulį, o galiausiai protestantų Reformacija taip 
ir padarė. 

Trečia, visuomenė buvo suvienyta, o jos teologijai, mokslui ir 
teisei buvo suteiktas [vieningas] loginis ir sisteminis pobūdis iš 
dalies dėl unikalaus raidos laike tęstinumo, evoliucijos jausmo, 
susijusio su praeities didžiosios revoliucijos prisiminimu ir ateities 
didžiosios revoliucijos nuojauta. Dialektinės sąveikos tarp revo- 
liucijos ir evoliucijos patyrimas, išsiskleidžiantis per šimtmečius, 
yra unikalus Vakarų istorijos bruožas. Bažnyčia nuolat atsigręž- 
davo į grigališkąją reformaciją ir į jus novum, pradėtą Graciano, ir 
priešinosi naujoms reformacijoms, pavyzdžiui, tokioms, kokių šau- 
kėsi Wyckliffe'as, Husas ir konciliarinio sąjūdžio šalininkai; mies- 
tai-valstybės nuolat atsigręždavo į savo laisvių chartijų dovano- 
jimo aktą, kuris būdavo periodiškai amaujinamas, ir priešindavosi 
vidiniams arba išoriniams politiniams perversmams ir reformų 
sąjūdžiams arba jiems pritardavo; karalystės irgi priklausė nuo 
tokios pat lėtos arba greitos teisinės evoliucijos dialektikos, o kar- 
tu ir nuo giliau glūdinčių pamatinio revoliucinio perversmo bei 
Paskutinio teismo vaizdinių. 

Nei antropologinės stratifikacijos teorijos, nei sociologinės eko- 
nominio determinizmo ar politinio viešpatavimo tipų teorijos ne- 

gali paaiškinti šių Vakarų teisės tradicijos skiriamųjų bruožų. Jos 
tikrai padeda paaiškinti kokios nors teisėtvarkos reikmę ir norą ją 
turėti, bet ne reikmę ir norą turėti tą ypatingą, pasižyminčią ypa- 
tinga dinamika teisėtvarką, kuri realiai atsirado Vakaruose. 

Tačiau Marxo ir Weberio teorijas, aiškinančias teisę, jos istoriją 
ir ryšius su ekonomika ir politika, kaip ir valstybinių visuomenių 
atsiradimo antropologines teorijas, verta apsvarstyti iš dalies to- 
dėl, kad jos buvo plačiai pripažintos (nors dažniausiai praskiestu 
pavidalu), o iš dalies todėl, kad jos duoda atsakymus į svarbius 
klausimus. Reikia arba priimti tuos atsakymus, arba surasti geres- 
nius. Jei teisė nėra pirmiausia klasinio viešpatavimo instrumen- 
tas, tai kas ji yra? Jei Vakarų teisė savo formavimosi eroje nebuvo 
ideologinis feodalizmo atspindys, tai kas ji buvo? Jei dabartinė 
Vakarų teisė nepagrįsta privatine nuosavybe, sutarčių laisve ir 
kitais kapitalizmo institutais, tai koks yra jos pagrindas? Jei vaka- 
rietiško tipo teisė apibūdinama kaip formaliai racionali, o visuo- 
meninė santvarka, kuriai ši teisė tarnauja, apibūdinama kaip biu- 
rokratinė ir šitokie apibūdinimai yra nepatenkinami, tada kokie 
apibūdinimai gali būti tinkamesni? Jei teisė nėra visuomenės (ku- 
rios bazė yra materialinė - ekonominė (Marxas) arba politinė (We- 
beris)) ideologinio antstato dalis, tada kyla klausimas, ar nesu- 
grįžtama prie niekuo nepagrįsto hėgelizmo, kurio kontekste istorija 
traktuojama kaip idėjų prieštaravimo ir sintezės padarinys? Ar 
būtina tikėti, kad Vakarų teisės sąvokos ir vertybės atsirado kaip 
paprasčiausias intelektualinės ar dvasinės pastangos padarinys ir 
pačios buvo Vakarų ekonominių ir politinių sistemų formavimąsi 
paskatinęs veiksnys ar varomoji jėga? 

Ir marksistinė, ir vėberiškoji visuomenės teorija yra vertingas 
perspėjimas vengti griebtis grynai ideologinio arba idealistinio tei- 
sės ir teisės institutų atsiradimo aiškinimo. Visuomenės teoretikai 
tikrai teisūs tikėdami, kad sudėtingų modernių Vakarų teisės sis- 
temų atsiradimas nepaaiškinamas kaip paprasčiausias idėjų san- 
dūros padarinys. Žinoma, iš dalies jį lėmė prieštaraujančias idėjas 
išpažįstančių asmenų ir grupių politinė kova; iš dalies jį lėmė re- 
voliucija. Bet klausimas, keliamas visuomenės teorijai, yra toks: 
„Kas lėmė revoliuciją?“ Jei apie revoliuciją tik pasakojama, bet ji 

neaiškinama, galimas daiktas, jog toks požiūris remiasi prielaida, 
kad iš tikrųjų ji buvo tik tai, kas ji buvo paviršiuje - elitų politinė 
ir ideologinė kova (popiežiaus partija prieš imperatoriaus arba 
rojalistų partiją). Bet ar revoliucija nebuvo tiesiogiai susijusi ir su 
tuo, kas vyko kaimuose, dvaruose ir miestuose gyvenančių žmo- 
nių masėje? Jei viršūnių valdžios ir oficialiosios ideologijos klau- 
simai iš tikrųjų buvo tiesiogiai susiję su apačių visuomeniniu ir 
ekonominiu gyvenimu, tai tos naujosios teisės sistemos, kurios at- 
sirado, gali būti paaiškintos ne tik kaip politinės ir intelektualinės, 
bet ir kaip visuomeninės ir ekonominės istorijos dalis. 

Net marksistinė teisės kaip ideologinio antstato dalies sampra- 
ta gali nuvesti prie tokios pozicijos, kai teisės istorija traktuojama 
tik kaip oficialios teisinės politikos ir oficialių teisės sąvokų sklai- 
da, o ne kaip visos visuomenės visuomeninio ir ekonominio gyve- 
nimo reguliavimas. Daugelis marksistų teisę suvokia kaip atskirą 
nuo ekonominės bazės; nuosavybė kaip teisinis institutas suvokia- 
ma kaip atskira nuo nuosavybės kaip ekonominio instituto; ir nors 
atiduodama duoklė pamatiniam marksistiniam postulatui, kad tei- 
sė yra ekonominių klasinių interesų atspindys, šiuo pavadinimu 
pridengiamas ne tas būdas, kuriuo teisė realiai funkcionuoja vi- 
suomeniniame ir ekonominiame gyvenime, o tas būdas, kuriuo 
teisė išreiškia viešpataujančias visuomenės vertybes arba dar kaip 
nors išskleidžia savo ideologinę prigimtį. 

Svarbias idealistinės teisės koncepcijos ir elitistinės politinių- 
teisinių permainų teorijos pataisas pateikė tie istorikai, sociologai 
ir antropologai, kurie tyrinėjo teisinę politiką, teisės sąvokas ir 
teisinius institutus apskritai, t.y. tuo pavidalu, kuriuo jie pasireiš- 
kia visuomenės gyvenime socialinės piramidės apačioje, t.y. vi- 
suomenės narių didžiosios daugumos tarpe. Popiežių revoliucijos 
eroje tai buvo gentainių ir kaimo gyventojų, laisvųjų valstiečių ir 
servų, amatininkų, prekiautojų, parapijų kunigų, vienuolių masė, 
skirtinga nuo vadų, kunigaikščių, senjorų, vyskupų, abatų, teisi- 
ninkų ir mokslininkų. To meto žemesniųjų visuomenės ešelonų 
struktūros analizė rodo, kad egzistavo glaudus ryšys ir sąveika 
tarp to, kas vyko socialinės piramidės apačioje, ir to, kas vyko jos 
viršūnėje. 

Kalbant konkrečiau, bažnytinių ir pasaulietinių valdžių var- 
žybų ir bendradarbiavimo sistema, atsiradusi nuo Popiežių revo- 
liucijos laikų, nebūtų galėjusi atsirasti, jei ankstesniais amžiais ne- 
būtų atsiradęs paprastų Žmonių grupių pliuralizmas, tarpinės 
grupės tarp valstiečių masės ir imperinės bei karališkosios val- 
džios aukščiausių sluoksnių?. Panašiai nebūtų buvęs įmanomas 
Romos katalikų bažnyčios susivienijimas popiežiaus valdžios pa- 
grindu, jei ankstesniais amžiais nebūtų atsiradusi paprastus žmo- 
nes siejanti tikinčiųjų bendruomenė, populus christianus, apėmusi 
visą Vakarų krikščioniškąjį pasaulį. Be to, teisės susisteminimas 
atskirose bendruomenėse - bažnytinėje ir pasaulietinėje —- buvo 
įmanomas tik todėl, kad anksčiau tose bendruomenėse atsirado 
nesusisteminta, neformali teisinių santykių struktūra. Atsirado sen- 
joro ir vasalo santykiai — riterystė, beneficijos. Senjoro ir valstiečio 
santykiai atsilaikė prieš valstiečių maištus ir įgijo dvaro ekonomi- 
kos formą. Rodney Hiltonas pažymi, kad jau X a. Normandijos 
kaimai regioniniuose sambūriuose rinkdavo delegatus į bendrą 
valstiečių susirinkimą, be to, šiuo ankstyvuoju laikotarpiu susi- 
klostė derybų tarp valstiečių ir kaimo valdžios dėl darbo tarnybų, 
prievolių, rinkliavų ir teisių praktika“. Nuo pat apačios kiekvie- 
nas ešelonas progai pasitaikius galėjo pareikalauti racionalumo iš 
aukštesniojo ešelono*!. Tai atsitiko daug anksčiau, negu teisė tapo 
universitetine disciplina, daug anksčiau, negu atsirado teisininkai 
ir teisėjai, daug anksčiau, negu buvo susistemintos įvairios teisės 
visumos. 

Taigi Vakarų teisės tradicija iš dalies išaugo iš žemutinių vi- 
suomenės grupių vidinių ir išorinių visuomeninių ir ekonominių 
tarpusavio santykių. Šių tarpusavio santykių elgesio modeliai įgijo 
normatyvinį matmenį: įpročiai virto papročiais. Galiausiai papro- 
tys buvo transformuotas į teisę. Paskutinė transformacija — pa- 
pročio į teisę — iš dalies paaiškinama tuo, kad atsirado centra- 
lizuotos politinės valdžios, kai lėtai kintančios Žemutinės ir 
viduriniosios visuomenės struktūros kontrolei bei valdymui pri- 
reikė sąmoningo socialinės piramidės viršūnės pertvarkymo. Va- 
dinasi, teisė yra pertvarkytas paprotys, o ne tik įstatymų kūrėjo 

valia ar protas. Teisė plečiasi ne tik iš viršaus į apačią, bet ir iš 
apačios į viršų. 

Todėl visuomenės teorijai reikalinga platesnė negu Marxo ir 
Weberio teisės sąvoka. Jie buvo įsitikinę, kad teisė yra viešpatavi- 
mo įrankis, įstatymų leidėjo valios įtvirtinimo priemonė. Bet šito- 
kia teisės teorija, paprastai priskiriama pozityvistinei juris- 
prudencijos mokyklai, parodo tik vieną problemos pusę. Teisė yra 
ir racionaliai suvokiamų moralinių kriterijų išraiška. Šis požiūris 
į teisę, susijęs su prigimtinės teisės teorija, iš dalies irgi teisingas. 
Galiausiai teisė yra papročio atauga, istoriškai įsigalėjusių ben- 
druomenės vertybių ir papročių padarinys. Šis trečias požiūris, 
priskiriamas teisės filosofijos istoristinei mokyklai - kaip ir dvi 
kitos mokyklos, - irgi gali pretenduoti į trečdalį tiesos. 

Sujungus visus tris požiūrius, galimas daiktas, būtų įmanoma 
geriau atsakyti į tuos klausimus, kuriuos iškėlė ir į kuriuos bandė 
rasti atsakymus Marxas ir Weberis. Iš dalies įstatymai yra klasi- 
nio viešpatavimo instrumentas ir viešpataujančiosios klasės inte- 
resų atspindys. Siekiant tai įrodyti, pavyzdžių galima rasti kiek- 
vienoje teisės sistemoje. Bet tai ne viskas. Vakaruose teisė buvo ir 
apsauga nuo viešpataujančiosios klasės savavališkos valdžios, ir 
daugelis jos elementų, kilusių iš proto ir moralės bei perimtų iš 
ankstesnių istorijos epochų, nebūtinai atspindi viešpataujančiosios 
klasės interesus. 

Panašiai ir teiginys, kad Vakarų teisė iki XVI a. buvo feodaliz- 
mo ideologinis atspindys, atskleidžia tik vieną šios teisės aspektą. 
Kiti aspektai — pavyzdžiui, komercinių kreditų, skiriamų finan- 
suoti vilnos arba prieskonių prekybai XIII ir XIV a., teisė - buvo 
kapitalizmo atspindys. Didelė gildijų teisės dalis savo prigimtimi 
buvo socialistinė. Didelė baudžiamosios kanonų teisės dalis, labai 
pabrėžianti atpildą kaip teisės apgynimo priemonę, atrodo, vie- 
nodai tinka bet kokiai visuomeninei-ekonominei sistemai. 

Pernelyg supaprastintas ir teiginys, kad moderniosios Vakarų 
teisės sistemos yra kapitalizmo ideologinis atspindys. Daug kas 
moderniojoje teisėje turi veikiau feodalinį, o ne kapitalistinį pobū- 
dį. Daug ko išvis negalima apibūdinti socioekonominiais termi- 
nais. Reikalinga sudėtingesnė kategorijų ir apibūdinimo sistema, 


726 


PABAIGA 


kuri remtųsi ne tik ekonominės ir politinės santvarkos tipais, bet 
ir filosofiniais, religiniais ir kitokiais kriterijais. 

Į klausimą, ar teisė turi būti traktuojama kaip materialinės ba- 
zės, ar kaip ideologinio antstato dalis, irgi galima atsakyti, kad 
Vakaruose teisė yra ir viena, ir kita; tai reiškia, kad Vakarų teisė 
parodo pačios dichotomijos neteisingumą. Teisė yra toks pat vi- 
suomenės gamybos būdas, kaip fermos Žemė ar mašinos; fermos 
žemė ir mašinos yra niekas, jei jos neveikia, o teisė yra neatskiria- 
ma šio veikimo dalis. Javų neįmanoma nei sėti, nei pjauti be pa- 
reigų ir teisių, susijusių su gamyba ir mainais. Mašinos negamina- 
mos, gamintojo neperduodamos naudotojui, o jų naudojimo išlaidos 
ir pajamos negali būti įvertintos be tam tikro šios veiklos teisinio 
reguliavimo. Toks teisinis reguliavimas pats yra kapitalo forma. 
Nuosavybę kaip ekonominę valdžią Marxas atskyrė nuo nuosa- 
vybės kaip juridinės teisės, pirmąją traktuodamas kaip priežastį, 
o antrąją — kaip padarinį, bet ši perskyra retai pasitaiko visuome- 
ninėje-ekonominėje tikrovėje; apskritai tai yra du susipynę to pa- 
ties dalyko aspektai. 

Tačiau tai nereiškia, kad teisė yra tik visuomeninis-ekonominis 
faktas ar kad teisė yra tik kitas ekonominės valdžios įvardijimo 
būdas. Teisė nėra tik faktas, kartu ji yra idėja arba sąvoka, be to, 
ji yra vertės matas. Ji neišvengiamai turi intelektualinį ir moralinį 
matmenį. Ne taip, kaip gryni intelektualiniai ir moraliniai kriteri- 
jai, teisė turi būti taikoma praktiškai, bet kitaip, nei grynos mate- 
rialinės sąlygos, ji sudaryta iš idėjų ir vertybių. Negana to, taria- 
ma, kad šios idėjos ir vertybės sudaro iš dalies rišlią visumą, o 
kartu siejasi ir su kokios nors bendruomenės neteisinėmis idėjomis 
ir vertybėmis, t.y. su jos visa ideologija. 

Tas faktas, kad teisė pačia savo prigimtimi yra ir materiali, ir 
ideologinė, susijęs su faktu, kad teisė kyla iš apačios į viršų iš visos 
visuomenės struktūrų bei papročių, o kartu leidžiasi Žemyn iš vi- 
suomenės valdovų politikos ir vertybių. Teisė padeda suvienyti 
apačią ir viršų. Taigi bent jau teoriškai visuomeninių-ekonominių 
sąlygų ir politinės-moralinės ideologijos kontliktas, kurį Marxas 
laikė pirmine revoliucijos priežastimi, gali būti išspręstas remian- 

tis teise. Iš dalies tam, kad išvengtų šios jam nepriimtinos teorinės 
išvados, Marxas teisę ištirpdė ideologijoje. 

Galiausiai, teisė Vakaruose - visą laiką nuo Popiežių revoliu- 
cijos — turėjo žymų diachroninį elementą ir, negana to, žymų tra- 
dicijos elementą. Tradicija yra ne tik istorinis tęstinumas. Tradici- 
ja yra sąmoningų ir nesąmoningų elementų lydinys. Pasak Octavio 
Pazo, „tai regimoji visuomenės pusė - institucijos, paminklai, kū- 
riniai, daiktai, bet ypač tai yra gelminė, neregimoji jos pusė - įsi- 
tikinimai, troškimai, baimės, slopinimai, svajonės“. Teisė papras- 
tai siejama su regimąja puse, su kūriniais; bet Vakarų teisės, ypač 
jos ištakų, tyrinėjimas parodo, kad ji įsišaknijusi pačiuose giliau- 
siuose Žmonių įsitikinimuose ir jausmuose. Be skaistyklos baimės 
ir Paskutinio teismo vilties Vakarų teisės tradicija nebūtų galėjusi 
atsirasti. 

Octavio Pazui priklauso ir tokie žodžiai: „Kaskart, kai visuome- 
nė patenka į krizę, ji instinktyviai atsigręžia į savo ištakas ir jose 
ieško [išganingų] ženklų““*. 

PENKTOJO LEIDIMO 
BIBLIOGRAFINĖS PASTABOS 


Veikalų, kurie buvo paskelbti arba patraukė autoriaus dėmesį po to, 
kai buvo užbaigtas šio veikalo pirmasis leidimas, sąrašas. Nuorodos į juos 
pateiktos pastabose. 


Benson, Robert L. and Constable, Giles, eds., Renaissance and Renewal 
in the Twelfth Century (Cambridge, Mass., 1982). Žr. ypač: Stephan Kutt- 
ner, „The Revival of Jurisprudence“ ir Knut Wolfgang Nėrr, „Institutional 
Foundations of the New Jurisprudence“. 

Nelson, Benjamin, On the Roads to Modernity: Conscience, Science and 
Civilisations (Totowa, N.J., 1981). 

Reynolds, Susan, Kingdoms and Communities in Western Europe, 900- 
1300 (Oxford, 1984). 

Tierney, Brian, Religion, Law, and the Growth of Constitutional Thought, 
1150-1650 (Cambridge, 1982). 

Įvadas 


! Šis sąjūdis dažniau vadinamas Grigaliaus reforma, o ne reformacija; 
tačiau žodis „reforma“ yra lotyniškos kilmės žodžio reformatio vertinys, o 
kituose kontekstuose šis lotyniškas žodis beveik visada verčiamas „refor- 
macija“. 

2 Lon L. Fuller, The Morality of Law, 2nd ed. (New Haven, Conn., 
1964), p. 106. 

3 Robert A. Nisbet, Social Change and History (New York, 1969), p. 1. 
Šiame veikale Nisbetas kritikuoja tokių metaforų taikymą visuomeniniams 
pokyčiams; tačiau jis nekalba apie jų taikymą visuomeninei sąmonei ar 
ideologijai, o visuomenėje tie žmonės, kurie patiria šias permainas, yra 
įsitikinę, kad jos turi augimo ir vystymosi pobūdį. Vėlesniame veikale jis 
pripažįsta šiek tiek švelnesnę metaforą. Žr. jo History of the Idea of Progress 
(New York, 1980). 

* Sir Frederick Pollock and Frederick William Maitland, The History of 
English Law, 2nd ed. (1898; reprint ed., Cambridge, 1968), II, 561. 

> „Ieškinys dėl žalos padarymo“ buvo priemonė atlyginti žalą, kurią 
„tiesiogiai“ padarė atsakovo deliktinis veiksmas; „deliktinis ieškinys pagal 
bylos aplinkybes“ atsirado vėliau kaip priemonė atlyginti žalą, padarytą 
„netiesiogiai“, įskaitant žalą, padarytą neatsargiais neteisėtais poelgiais ir 
neteisėtu susitarimo nevykdymu. Apie tai žr.: Albert K. Kiralfy, The Action 
on the Case (London, 1951). 

* XX a. pradžioje vokiečių teisės istorikas ir sociologas Maxas Weberis 
patvirtino faktą, kad Vakarai sukūrė teisinio mąstymo metodą, kurio ne- 
galima rasti jokioje kitoje civilizacijoje. Žr. Max Weber on Law in Economy 
and Society, ed. Max Rheinstein (Cambridge, Mass., 1966) pp. 304-305. 

Tačiau šį metodą jis apibrėžė tik pabrėždamas vieną jo bruožą, kurį jis 
vadino „formaliuoju racionalumu“. Iš esmės tai buvo XIX a. teisininkų 
metodas, ypač Vokietijoje (bet, pasak Weberio, ne Anglijoje); tie teisininkai 
siekė sukurti logiškai rišlią abstrakčių teisinių normų struktūrą, kuria re- 
miantis būtų galima nustatyti su tam tikru teisiniu kazusu susijusius fak- 
tus ir išspręsti šį kazusą ar problemą. Šio metodo priešininkai XIX a. jį 
vadino „konceptualizmu“ (Begriffsjurisprudenz). Maxas Rheinsteinas tvirti- 
na, kad Maxas Weberis savo Teisės sociologijoje iškėlė uždavinį nustatyti, ar 
šitaip traktuojamas teisinis mąstymas buvo kapitalizmo atsiradimo prie- 
žastis, ar padarinys. Pats Rheinsteinas teigė, kad šis metodas buvo būdin- 
gas Europos civilinei teisei (priešingai anglų bendrajai teisei) „tokiai, kokia 
atsirado nuo XII a. iš pradžių Italijos, o po to Prancūzijos, Olandijos ir 
Vokietijos universitetuose“ (Max Weber, p. 1i). Tačiau pakanka tik paskai- 
tyti XII ir XIII a. teisinę literatūrą, nesvarbu, kam ji būtų skirta - romėnų 
(civilinei) teisei, kanonų ar karališkajai teisei, feodalinei ar miestų teisei, 
teisei Italijoje ar Prancūzijoje, Anglijoje ar Sicilijoje, ar dar kur nors Vaka- 
rų Europoje, kad suprastum, jog konceptualizmas, kaip jis buvo supran- 
tamas XIX a., ankstesnių laikų teisiniame mąstyme vaidino tik antraeilį, o 
ne vyraujantį vaidmenį. Visose ano meto teisės sistemose buvo ypač sten- 
giamasi normas ir sąvokas išvesti iš kazusų, ir kaip tik toks, kaip teisingai 
tvirtina Rheinsteinas ir kiti autoriai, buvo svarbiausias protavimo metodas 
anglų bendrosios teisės tradicijoje. Pavyzdžiui, popiežiaus dekretai, kurie 
yra svarbiausias kanonų teisės šaltinis XII a. ir vėliau, iš esmės buvo po- 
piežiaus teisme nagrinėjamų bylų sprendimai. Be to, buvo sukurti įvairiau- 
si dialektiniai metodai, kuriais remiantis buvo galima sutaikyti akivaiz- 
džiai prieštaraujančius autoritetus, įskaitant dviprasmybių išryškinimą ir 
autorių prestižo įvertinimą. Bet pirmiausia teisinių sistemų susiejimas į 
vienatį buvo pasiektas remiantis idėja, aiškiai iškelta Graciano, t.y. teisės 
šaltinių hierarchijos idėja: pačiose pirmose apytikriai 1140 m. parašyto 
traktato Concordia Discordantium Canonum eilutėse Gracianas sako, kad 
prieštaravimo atveju paprotys turi nusileisti įstatyminiam aktui, įstatymi- 
nis aktas turi nusileisti prigimtinei teisei, o prigimtinė teisė turi nusileisti 
dieviškajai teisei. Tai reiškė, kad papročiai, kurie tuo metu buvo labiausiai 
paplitusi teisės reiškimosi forma, turėjo būti vertinami remiantis protu, o 
jei buvo nustatoma, kad jie neprotingi, juos derėjo atmesti. Vargu ar tai 
buvo „formalusis racionalumas“ ar „loginis formalizmas“ vėberiškąja pras- 

me. Tačiau šitaip buvo sukurtas pagrindas įvairias teisės sistemas suvienyti 
į besivystančius teisės „kūnus“, o tai buvo ne tik normų, bet ir principų, 
kriterijų, procedūrų ir sprendimų visumos. 

Bendresne prasme Weberio sukurta visų teisės sistemų klasifikacija į 
tris didelės apimties tipus — racionaliąją, tradicinę ir charizminę — yra 
patraukli filosofiniu požiūriu, bet klaidinga istoriniu ir sociologiniu požiū- 
riu, kadangi Vakarų teisės sistemos ir Vakarų teisės tradicija kaip visuma 
jungia visus tris tipus. Galimas daiktas, toks jungimas yra būtinas tam, 
kad teisė būtų efektyviai suvienyta į organišką darinį — teisės „kūną“, 
kuris, kaip manoma, turi sugebėjimą nuolat augti. 

Šie klausimai detaliau aptariami baigiamajame šios knygos skyriuje. 

" Žr. C. K. Allen, Law in the Making, 7th ed. (Oxford, 1964), pp. 65-66. 

Šš F. W. Maitland, „Why the History of English Law is not Written“, in 
H. A. L. Fisher, ed., Collected Legal Papers of Frederic William Maitland 
(Cambridge, 1911), I, 488. 

* 1648-1649 m. Cromwellio didžiajame antspaude buvo išgraviruoti 
žodžiai „Pirmieji atkurtosios laisvės metai“, o vėlesnieji antspaudai buvo 
žymimi kaip išleisti antraisiais, trečiaisiais ir t.t. „laisvės metais“. Žr. A. 
and B. Wyon, The Great Seals (London, 1887), p. 36, ir aptarimą knygoje: 
Eugen Rosenstock-Huessy, Out of Revolution: The Autobiography of Western 
Man (New York, 1938), pp. 300, 761. 

10 Kad žodžiuose „šlovingoji revoliucija“ būta papildomos prasmės — 
rato sugrįžimo į ankstesnę padėtį, - akivaizdu iš to, kad nuo 1640 m. buvo 
dedamos didžiulės pastangos išsaugoti parlamento veiklos tęstinumą. Ka- 
dangi 1688 m. lapkritį, kai Vilhelmas Oranietis ir jo žmona Marija atvyko 
į Angliją, kad pakeistų Jokūbą II, parlamentas neposėdžiavo, buvo pajusta 
būtinybė į parlamento posėdį sušaukti visus tuos asmenis, kurie buvo anks- 
tesnio parlamento nariai. Didelis sambrūzdis kilo, kai reikėjo padirbti nau- 
ją didijį antspaudą vietoje senojo, kurį Jokūbas II pasiėmė ir bėgdamas iš 
nuoskaudos išmetė į Temzę. Viskas turėjo būti taip, kaip buvo kadaise 
praeityje, nes kitaip tai nebūtų buvusi „revoliucija“. 

" Prezidentas Johnas F. Kennedy savo knygoje Taikos strategija (Stra- 
tegy of Peace) išvardijo septynias „taikingas“ revoliucijas, kurios „krečia 
mūsų naciją ir mūsų pasaulį“. Tai - demografinė, žemės ūkio, technolo- 
gijos ir energetinė, pragyvenimo lygio, ginklavimosi, atsilikusių tautų ir 
nacionalistinė revoliucijos. 1964 m. specialus Trejopos revoliucijos komite- 

tas prezidentui Johnsonui pateikė ataskaitą apie kibernetinę, ginklavimosi 
ir žmogaus teisių revoliuciją. Daugybė kitokių revoliucijų išvardyta A. T. 
van Leeuweno knygoje Development through Revolution (New York, 1970), 
sk. 2. Pasak van Leeuweno (p. 32), aiškumo vartojant šį terminą stoka 
„pati savaime yra būdingas reiškinys“. Šio termino perkėlimas iš politinės 
į kitas sritis prasidėjo po to, kai buvo sugalvotas terminas „pramonės re- 
voliucija“; jį sugalvojo kažkoks britų istorikas 1884 m. kaip 1789 m. pran- 
cūzų revoliucijos analogą, nes reikėjo surasti panašų įvykį Anglijos istori- 
joje. Žr. Arnold Toynbee, Lectures on the Industrial Revolution of the Eighteenth 
Century in England (London, 1884). Galimas daiktas, kad po Antrojo pa- 
saulinio karo labai padažnėjęs žodžių „revoliucija“ ir „revoliucinis“ var- 
tojimas, perkeltas net į paprasčiausių vartojimo reikmenų sritį („trikotažo 
revoliucija“, „dezodorantų revoliucija“), yra panaši lingvistinė reakcija į 
XX a. komunistines revoliucijas. 

2 Tai svarbiausia jo knygos Out of Revolution (New York, 1938) tema. 

5 Rosenstockas-Huessy kalba apie septintąją, XIII a. Italijos revoliuciją, 
kurios esmė - miestų-valstybių sistemos susiformavimas šiaurės Italijoje. 
Žr. Out of Revolution, p. 562. Laisvųjų miestų atsiradimą aš traktuoju kaip 
Popiežių revoliucijos pasaulietinės pusės aspektą, apėmusį ne tik Italiją, 
bet ir visą Europą. Normanas Cantoras pripažįsta tik keturias „pasaulines 
revoliucijas“: Popiežių revoliuciją, protestantų Reformaciją, Prancūzijos 
revoliuciją ir Rusijos revoliuciją. Jis nepaaiškina, kodėl nepaiso Anglijos ir 
Amerikos revoliucijų. Matyt, šios dvi revoliucijos neatitinka jo pateikto 
pasaulinės revoliucijos apibrėžimo, pagal kurį revoliucija yra „naujos ide- 
ologijos, atmetančios kelių šimtmečių raidos rezultatus, sutvarkytus į vy- 
raujančią sistemą, ir raginančios kurti pasaulyje naują teisingą tvarką, 
atsiradimas“. Norman F. Cantor, Medieval History: The Life and Death of a 
Civilization (New York, 1968, p. 300). Cantoro pateiktas Popiežių revoliu- 
cijos apibūdinimas atitinka apibūdinimą, pateiktą šioje knygoje. 

“4 Thomas S. Kuhn, The Structure of Scientific Revolutions, 2nd ed. (Chi- 
cago, 1970). 

5 Žr. Crane Brinton, The Anatomy of Revolution, rev. ed. (New York, 
1965), p. 16: „Mes traktuosime revoliucijas kaip tam tikrą karštligę... Kai 
tik pasirodo visi simptomai..., prasideda revoliucijos karštligė. Ji veda - ne 
tolygiai, o su pakilimais ir nuosmukiais — prie krizės, dažnai lydimos pa- 
mišimo..., Teroro Viešpatavimo. Po krizės ateina sveikimo metas, dažnai 

lydimas vieno ar dviejų atkryčių. Galiausiai karštligė baigiasi, ir pacientas 
vėl atsigauna, ir, galimas daiktas, tam tikru požiūriu net sustiprėjęs po 
išgyventos krizės..., bet tikrai nevirtęs nauju žmogumi.“ Brintonas taiko šią 
„Kkonceptualinę schemą“, kaip pats ją vadina, Anglijos, Amerikos, Prancū- 
zijos ir Rusijos revoliucijoms. 

16 Marc Bloch, Feudal Society, trans. L. A. Manyon (London, 1961), 
p. 60. Žr. šios studijos 2 skyriaus 1 pastabą, kur šiuo tikslu cituojama daug 
kitų iškilių istorikų. 

" Joseph R. Strayer, On the Medieval Origins of the Modern State (Prin- 
ceton, N.J., 1970), p. 22. 

18 Norman Cohn, The Pursuit of the Millennium, 2nd ed. (New York, 
1972), p. 281. 

» Ibid., pp. 10-11, 285-286. 

* Norman O.Brown, Love's Body (New York, 1968), pp. 219, 220. 

2 Out of Revolution. 

2 Rosenstock-Huessy, The Christian Future (New York, 1946), p. 70. 

3 Rudolph Sohm, Weltliches unt geistliches Recht (Munich und Leipzig, 
1914), p. 69. (Ten, kur nenurodyta, vertimai yra mano. - H. J. B.) 

4 Žr. Gerrard Winstanley, Platform of the Law of Freedom (cituojama 
kn.: Rosenstock-Huessy, Out of Revolution, p. 291): „Viso kūrimo tikslas 
buvo pasaulio pertvarkymas.“ Žr. ir Thomaso Case'o pamokslą, pasakytą 
1641 m. Bendruomenių rūmuose: „Pertvarka turi būti visuotinė. Pertvar- 
kykite visas vietoves, visus asmenis ir profesijas; pertvarkykite visus teis- 
mus, visus Žemesniuosius mMagistratus... Pertvarkykite universitetus, per- 
tvarkykite miestus, pertvarkykite šalis, pertvarkykite žemesniąsias mokyklas, 
pertvarkykite Šeštadienį, pertvarkykite ritualus, Dievo garbinimą. Kiekvie- 
ną augalą, nepasodintą mano dangiškojo tėvo, reikia išrauti.“ Cituojama 
knygoje: Michael Walzer, The Revolution of the Saints: A Study of Radical 
Politics (Cambridge, Mass., 1965), pp. 10-11. XVI a. Reformacija buvo 
suvokiama kaip bažnyčios reformacija; po šimtmečio puritonai, pasak Mil- 
tono, siekė „pačios reformacijos reformos“, o tai, kaip parodo Walzeris, 
reiškia radikalią politinę veiklą, t.y. politinę pažangą kaip religinį tikslą. 

5 Zr. A. D. Lindsay, The modern Democratic State (New York, 1962), 
pp. 117-118; David Little, Religion, Order and Law: A Study in Pre-Revo- 
lutionary England (New York, 1969), p. 230. 

2 Kiekvienas iš šių keturių žmonių buvo kaltinamas pilietiniu nepa- 
klusnumu. Kiekvienas gynėsi remdamasis aukščiausiuoju sąžinės įstaty- 
mu, taip pat remdamasis pamatiniais teisiniais principais, kilusiais iš vidu- 
ramžių anglų teisės (pavyzdžiui, Didžiąja laisvių chartija). Penno ir 
Hampdeno teismo procesai papasakoti dokumentuose: 6 State Trials 951 
(1670) ir 3 State Trials 1 (1627) (Penkių riterių byla). Ištrauką iš Udallo 
teismo proceso kartu su papildoma informacija galima rasti knygoje: Da- 
niel Neal, The History of the Puritans (Newburyport, Mass., 1816), pp. 492- 
501. Lilburne'o teismo procesas aptariamas knygoje: Joseph Frank, The 
Levellers: A History of the Writings of Three Seventeenth Century Social Demo- 
crats: John Lilburne, Richard Overton, and William Walwyn (Cambridge, 1965), 
pp. 16-18. 

7 Visuomenės sutarties teorijos pradininkais paprastai laikomi XVIII a. 
filosofai Johnas Locke'as ir Thomasas Hobbesas. Tačiau prieš šimtmetį Cal- 
vinas ragino visus Ženevos gyventojus pripažinti tikėjimo simbolį ir pri- 
siekti paklusti Dešimčiai Dievo įsakymų, o kartu prisiekti ištikimybę mies- 
tui. Policija kvietė žmonių grupes dalyvauti sutartyje. Žr. J. T. McNeill, The 
History and Character of Calvinism (New York, 1957), p. 142. Be to, žr. šios 
studijos 2 ir 12 skyrius, kur sutarties teorijos kilmė siejama su Popiežių 
revoliucija ir miestų kaip prisiektinių komunų susiformavimu. 

28 Žr. Roscoe Pound. Jurisprudence (St. Paul, Minn., 1959), III, 8-15. 

* Komunizmo statytojo moralinis kodeksas yra Tarybų Sąjungos ko- 
munistų partijos programos dalis; jis priimtas XXII partijos suvažiavime 
1961 m. Jį galima rasti knygoje: Dan N. Jacobs, ed., The New Communist 
Manifesto and Related Documents, 3rd rev. ed. (New York, 1965), p. 35. 

30 Žr. The Laws and Liberties of Massachusetts (Cambridge, Mass., 1929). 

?! Grant Gilmore, The Death of Contract (Columbus, Ohio, 1974), pp. 87- 
94. 

2 Roberto M. Unger, Law in Modern Society (New York, 1976), p. 194. 

 Ibid., p. 196. 

* Bloch, Feudal Society (Chicago, 1961), I, xvi. 

> Ibid., p. xvii. 

* Christopher Hill, „A Comment“, in Rodney Hilton, ed., The Transi- 
tion from Feudalism to Capitalism (London, 1976), p. 121. 

1. Vakarų teisės tradicijos pagrindas: liaudies teisė 


! Žr. H. R. Loyn, Anglo-Saxon England and the Norm6s Conguest (New 
York, 1962), p. 292. Šiame skyriuje žodis „feodalinis“ yra vartojamas pla- 
čia, nespecialia prasme; feodalinė teisė, susiklosčiusi XI ir XII a., aptariama 
kituose skyriuose. 

2 Ernst Levy, West Roman Vulgar Law (Philadelphia, 1951), pp. 6-7. Žr. 
taip pat: Fritz Schulz, History of Roman Legal Science (Oxford, 1948), p. 273. 

> Wolfgangas Kunkelis net vadina Leges Visigothorum „skystu ir ne- 
brandžiu įstatymų leidybos kūriniu“. Kunkel, An Introduction to Roman 
Legal and Constitutional History (Oxford, 1973), p. 162. Kunkelis teigia, kad 
„Net Italijoje jurisprudencija nusmuko iki žemiausio, kokį tik galima įsi- 
vaizduoti, lygio. Šiuolaikinis mokslas veltui bandė įrodyti, kad Italijoje eg- 
zistavo kokia nors nenutrūkstama romėnų teisės tradicija“. Ibid., p. 181. 
Žr. taip pat: P. D. King, Law and Society in the Visigothic Kingdom (Camb- 
ridge, 1972). 

* Romėnų vulgariosios teisės terminai, sąvokos ir normos iš dalies stip- 
rino karaliaus valdžią Karolingų epochoje. Tačiau išlikusios Karolingų įsta- 
tymų knygos neatspindi teisinės kultūros, prilygstančios klasikinės romėnų 
teisės kultūrai arba po trijų šimtmečių revoliucinių įvykių sukurtai teisės 
kultūrai. Žr. Rosamund McKitterick, „Some Carolingian Lawbooks and 
Their Functions“, in Authority and Power: Studies in Medieval Law and Go- 
vernment, ed. Brian Tierney and Peter Linehan (Cambridge, 1980), pp. 13-28. 

5 Salijų teisyną galima perskaityti išverstą į anglų kalbą knygoje: Ernest 
F. Henderson, ed., Select Historical Documents of the Middle Agės (London, 
1912), pp. 176-189. Šiek tiek ankstesnė negu Salijų teisynas kompiliacija 
yra karaliaus Euriko (valdė 466—484) Lex Visigothorum, kurio likę tik frag- 
mentai. Kiti „barbarų teisynai“ yra: Kento karaliaus Etelberto teisynas, 
išleistas apytikriai 600 m.; Lombardijos karaliaus Rotario Edictus Rothari, 
išleistas 643 m.; Lex Ribuaria (ripuarų frankų), Lex Alemanorum (alema- 
nų) ir Lex Baiuvariorum (bavarų) - visi išleisti VIII a. viduryje. VIII a. 
pabaigoje Karolio Didžiojo pasiuntiniai užrašė fryzų, tiuringų ir saksų 
įstatymus. Šitie ir kiti (škotų, velsiečių, airių, norvegų, islandų ir rusų) 
įstatymai aptariami knygoje: A. S. Diamond, Primitive Law Past and Present 
(London, 1971). 

6 Etelberto teisynas, 34—42, 50-55, 58-60, 65-66 sk. Etelberto teisyną, 
išverstą į anglų kalbą, galima rasti knygoje: F. L. Attenborough, The Laws 
of the Earliest English Kings (New York, 1963), pp. 4-17. 

7 Žr. Istvain Bėna, The Dawn of the Dark Ages: The Gepids and the 
Lombards in the Carpathian Basin (Budapest, 1976), pp. 80-81. 

8 Žr. Diamond, Primitive Law, pp. 228, 273. Pirmykštės teisės santykis 
su vadinamąja indoeuropiečių archajiškąja teise aptariamas šio skyriaus 
pabaigoje. 

* Ši analizė iš dalies grindžiama Jameso R. Gordley'o veikalu „Anglo- 
Saxon Law“, ms, 1970, Harvard Law School Library. Analizėje vartojami 
terminai paimti iš anglosaksų teisės, bet jie beveik tokie pat, kaip ir kitose 
to meto germanų teisėtvarkose vartoti terminai, ir stulbinamai panašūs į 
visų indoeuropiečių visuomenių seniausias teisėtvarkas. 

"0 Etelberto teisynas, sk. 8, 15. 

" Žr. Raoul Berger, „From Hostage to Contract“, Illinois Law Review, 
35 (1940), 154, 281. 

12 Gordley, „Anglo-Saxon Law“, p. 23. 

5 Claude Lėvi-Strauss, The Elementary Structures of Kinship (Boston, 
1969), p. 482. 

“ Peter Brown, „Society and the Supernatural: A Medieval change“, 
Daedalus, Spring 1975, p. 135. 

5 Cit. pagal: George W. Rightmire, The Law of England at the Norman 
Conguest (Columbus, Ohio, 1932), p. 37. 

16 Ibid., p. 36. 

V Cituojama kn.: Sir Francis Palgrave, The Rise and Progress of the 
English Commonwealth (London, 1832), p. cxxxv. 

18 Jakob Grimm, Deutsche Rechtsalterthiimer (1828; 3rd ed., 1881), įva- 
das. Žr. taip pat: Grimm, „Von der Poesie im Recht“, Zeitschrift fir 
Geschichtliche Rechtswissenschaft, 2 (1816), 25-99. 

" Rudolph Huebner, A History of Germanic Private Law, trans. F. S. 
Philbrick (Boston, 1918), pp. 10-11. 

9 Ibid., pp. 11-12. 

21 Gordley, „Anglo-Saxon Law“, p. 31. 

2 „Maxims“, p. 48, Cotton MSS, The British Library, London. 

> Beowulf, 2140-41 eilutės. Žr. taip pat: The Icelandic Saga: The Story of 
Burnt Njal, trans. Sir G. W. Dasent, new ed. with intro. by G. Turville- 

Petre (Edinburgh, 1957), kur heroizmo ir keršto dvasia parodoma per 
dramatiškus įvykius gentinio teismo susirinkime (tinge). Panašią pasaulė- 
žiūrą galima įžvelgti seniausiame germanų tautų poezijos kūrinyje Islandų 
eda, kuriame pilna pasakojimų apie prievartą, kerštą ir žūtbūtinį heroiz- 
mą. Franzas Borkenau pabrėžia, kad Edos poezijoje vyrauja stiprus kaltės 
ir asmeninės atsakomybės jausmas, priešingai vėliau atsiradusiai Zygfrydo 
sagai iš Nibelungų giesmės, kur kaltė paprastai nepripažįstama, o žudikas 
gali būti herojus. Borkenau randa panašumų tarp Edoje vyraujančio inces- 
to ir šeimos žudynių, sulaukiančių atpildo, ir incesto („stulbinamai detaliai 
aprašyto“) bei nužudymo (ypač nužudymo šeimos viduje) vyravimo (jo 
požiūriu) tarp nusikaltimų, kuriuos bausdavo VII, VIII ir vėlesnių amžių 
vienuolynų penitencialijos. Žr. Franz Borkenau, „Primal Crime and Social 
Paranoia in the Dark Ages“, End and Beginning, ed. Richard Lowenthal 
(New York, 1981), pp. 382-391. Penitencialijos aptariamos toliau šiame 
skyriuje. 

4 Loyn, Anglo-Saxon England, p. 217. 

5 Ibid., p. 300. 

26 Claude Lėvi-Strauss, Structural Anthropology, trans. C. Jacobson and 
B. Schoepf (New York, 1963), p. 132. 

27 Žr. Calvert Watkins, „Studies in Indo-European Legal Language, 
Institutions and Mythology“, in George Cardona, Henry M. Hoenigswald, 
and Alfred Seen, eds. Indo-European and Indo-Europeans (Philadelphia, 1970), 
p. 321. Watkinsas pateikia kelis pavyzdžius sudėtingų teisės sąvokų, ben- 
drų indoeuropiečių tautoms, tarp jų sąvoką „atidavimas atlyginant žalą“ 
(noxal surrender), kurioje esama bendro leksinio elemento (lot. sarcire, he- 
titų kalba sarnikzi), užimančio tą pačią padėtį dviejų visuomenių, neturėju- 
sių jokio sąlyčio tuo metu, kai jos vartojo tą pačią sąvoką, teisinėse struk- 
tūrose. (Ši sąvoka žymi vergo ar galvijo, padariusio žalą kitam žmogui, 
atidavimą arba išpirkimą.) Watkinsas pabrėžia, kad kalbinė vienodumo ir 
institucinio panašumo sutaptis rodo bendrą kilmę, kai dėl chronologinių ir 
geografinių priežasčių buvo neįmanoma abipusė įtaka. Jo pavyzdys „įro- 
do, kad žalos atlyginimo institutas indoeuropiečių visuomenėje toks pat 
senas, kaip ir lotynų bei hetitų kalbų bendrumas, t.y. dabartiniame mūsų 
žinių kontekste tai reiškia, kad šis institutas priklauso bendrai indoeuro- 
piečių epochai“ (ibid., p. 333). 

Kai kurie bendri indoeuropiečių tautų archajiškosios teisės bruožai bū- 
dingi dabartinėms primityviosioms visuomenėms; nepaisant to, šiuolaiki- 
niai antropologai apskritai vengė tyrinėti ankstyvąją indoeuropiečių teisę 
dėl jos teigiamos reikšmės visuomenės evoliucijos teorijai, o iš dalies dėl to, 
kad jos neįmanoma studijuoti „lauko sąlygomis“. Diamondas (Pirmykštė 
teisė) yra išimtis; faktiškai jis yra vienintelis mūsų dienų antropologas, 
pabandęs archajiškąją teisę palyginti su dabartine pirmykšte teise. Tačiau 
jis nepabrėžia svarbiausio skiriamojo archajiškosios teisės bruožo, palygi- 
nti su dabartine pirmykšte teise, būtent teismo, t.y. formaliosios teisenos 
(įskaitant ir bylinėjimąsi, ir sprendimo priėmimą), pagrindinio vaidmens 
teisėtvarkoje akcentavimo. 

8 J. E. A. Jolliffe, The Constitutional History of Medieval England, 3rd ed. 
(London, 1954), p. 24. Žr. taip pat: Fritz Kern, Kingship and Law in the 
Middle Ages, trans. S. B. Chrimes (Oxford, 1939), p. 151: „Teisė [anksty- 
vaisiais viduramžiais] yra sena; nauja teisė yra nesusipratimas...; visa įsta- 
tymų leidyba ir teisės reforma suvokiama kaip gerosios senosios teisės, kuri 
buvo pažeista, atkūrimas.“ 

* Apie šios epochos vienuolystės sąjūdį žr. Christopherio Dawsono 
puikų neilgą traktatą knygoje: The Making of Europe: An Introduction to 
European Unity (1932; New York and Cleveland, 1956), pp. 176-186. Smul- 
kesnį aptarimą žr.: Brendan Lehane, The Ouest of Three Abbots (New York, 
1968). 

*“ Anglosaksų kronikininkų papasakotoje istorijoje kalbama apie romė- 
no misionieriaus Paulino kreipimąsi į Nortumbrijos pagonių karalių ir jo 
artimuosius VII a. pradžioje. Pasakojama, kad kai Paulinas baigė savo 
kalbą, puotos salę perskrido žvirblis, ir tada prabilo senas patarėjas. Jis 
tarė: „Žmogaus gyvenimas yra kaip žvirblio skrydis per apšviestą salę, 
kurioje sėdima žiemą prie mėsos, židinyje plaikstosi ugnis, o už langų 
stūgauja vėjas ir lyja lietus. Žvirblis įskrenda pro vienas duris, akimirką 
pabūna šviesoje ir šilumoje, o po to išskrenda pro kitas duris ir išnyksta 
žiemos naktyje. Šitaip akimirką trunka ir žmogaus gyvenimas, tačiau kas 
yra iki jo ir po jo, mes nežinome. Jei šis naujas mokslas mums tai pasakys, 
mes jį priimsime.“ Bede, Historia ecclesiastica gentis Anglorum, ed. Charles 
Plummer (Oxford, 1896), II, 13. 

3 Žr. Heinrich Boehmer, Das germanishe Christentum, in Theologische 
Studien und Kritiken, 86 (Halle, 1913), pp. 165-280. 

32 Žr. Marc Bloch, Feudal Society, trans. L. A. Manyon (London, 1961), 
p. 83; R. Howard Bloch, Medieval French Literature and the Law (Berkeley, 
Calif., 1978), p. 19. 

> Garbusis Beda, rašęs po 130 metų, apie Etelbertą pasakė, kad „be 
kitų gėrybių, jo padovanotų savo tautai, jis jai davė įstatymus patartas 
savo patarėjų ir pagal romėnų pavyzdžius“ („decreta illi iudiciorum iuxta 
exempla Romanorum cum consilio sapientium constituit“). Bede, Historia 
Ecclesiastica, II, 5. Wallace'as-Hadrillis pažymi, kad frazė „iuxta exempla 
Romanorum“ nereiškia, kad įstatymai buvo priimami romėnų pavyzdžiu, 
„bet veikiau kad Etelbertas mėgdžiojo... Salijų teisyną ir įvairius burgundų, 
gotų ir langobardų pavyzdžius, kuriuos Augustinas atsinešė iš Italijos“. 
Žr. J. M. Wallace-Hadrill, Early Germanic Kingship in England and on the 
Continent (Oxford, 1971), p. 37. Wallace'as-Hadrillis priduria, kad mažiau- 
siai 19 iš 90 Etelberto straipsnių turi analogus rinkinyje Lex Salica ir kad 
esama panašumų ir į kitus germanų kodeksus. Jis rašo (p. 39): „Pavyzdžių 
pateikimas liudija, kad romėnų protuose egzistavo ryšys tarp atsivertimo 
ir teisės; taip buvo Galijoje, Ispanijoje, Italijoje ir, be abejonės, Kente.“ 

Nepaisant to, du iškiliausi anglų teisės istorikai, siekdami įrodyti, kad 
anglų teisė nepatyrė jokių išorinių įtakų, net ryžtasi teigti, kad Etelberto 
įstatymai „savo kilme buvo visai pagoniški“ ir, „galimas daiktas“, buvo 
paskelbti prieš įvedant krikščionybę Anglijoje 597 m. Henry G. Richardson 
and George O. Sayles, Law and Legislation from Ethelbert to Magna Carta 
(Edinburgh, 1966). Paneigdamas tokį požiūrį, Wallace'as-Hadrillis nuro- 
do, kad Etelberto įstatymai priklausė frankų, burgundų ir kitų germanų 
tautų teisės tradicijos visumai. Popiežius Grigalius Didysis, siųsdamas 40 
asmenų (ir vertėjų) misiją, vadovaujamą Augustino, turėjusią atversti į 
krikščionybę Etelbertą, rašė Anglijos karaliui, kad jei jis priims tikrąjį tikė- 
jimą, jį palaimins Dievas, kaip ir imperatorių Konstantiną. Wallace'as- 
Hadrillis rašo (p. 29), jog popiežius „turėjo galvoje, kad naujas atsivertėlis 
įeina į katalikiškųjų karalių šeimą, kurios tėvas yra [Konstantinopolio] im- 
peratorius. To meto popiežiaus ir imperatoriaus susirašinėjimas dėl to ne- 
palieka jokių abejonių... Politiniu požiūriu tai galėjo reikšti labai mažai 
arba nieko. Bet vienas padarinys yra neabejotinas: naujasis atsivertėlis įėjo 
į rašytinės teisės tradiciją, kurios pradininkas buvo imperatorius. Tai viena 
priežastis, dėl kurios Etelberto įstatymai turi būti priskiriami laikotarpiui 
po jo atsivertimo. Įstatymų knygos buvo romėnų, ypač romėnų krikščio- 

nių, dovana germanų karaliams.“ Žr. taip pat: A. W. B. Simpson, „The 
Laws of Ethelbert“, in M. S. Arnold, T. A. Green, S. A. Scully, and 
S. D. White, On Laws and Customs of England: Essays in Honor of Samuel 
E. Thorne (Chapel Hill, N. C., 1981), pp. 3-17. 

a Žr. George Vernadsky, Medieval Russian Laws (New York, 1947). 

> Į savo įstatymus Alfredas įtraukė ir auksinę taisyklę: nedaryk kitiems 
to, ko nenorėtum, kad kiti tau darytų, pridurdamas: „Vien dėl šio įstatymo 
žmogus gali prisiminti, kad visus reikia teisti teisingai; jam nereikia jokios 
kitos įstatymų knygos“. Alfredo įstatymus galima rasti knygoje: Attenbo- 
rough, Laws, pp. 62-93. 

* Žr. Dawson, Making of Europe, pp. 190-201. Valdant Karoliui Di- 
džiajam frankų valstybė „net labiau nei Bizantijos imperija buvo bažnytinė 
valstybė... Karalius buvo ir bažnyčios, ir valstybės valdytojas, o jo išleisti 
įstatymai nustatydavo griežčiausias ir smulkiausias dvasininkų elgesio nor- 
mas ir bažnyčios doktriną bei ritualą... Visos imperijos valdymas dažniau- 
siai buvo bažnytinis, nes vyskupas valdė kartu su dvaru 300 grafysčių, į 
kurias buvo suskirstyta imperija, o centrinė vyriausybė pirmiausia buvo 
kanceliarijos ir karališkosios koplyčios bažnytininkų rankose... Vietinės ad- 
ministracijos kontrolė ir priežiūra buvo vykdoma ypatingos Karolingų ins- 
titucijos Missi Dominici, kurios nariai keliaudavo po imperijai priklausan- 
čias šalis, panašiai kaip [vėliau] anglų asizų teisėjai. Čia svarbiausios 
užduotys irgi būdavo patikimos vyskupams ir abatams“ (p. 190). Daw- 
sonas cituoja Alcuiną, didįjį Karolio Didžiojo patarėją anglosaksą, kuris 
rašė, kad pasaulyje esama trijų aukščiausių valdžių — Romos popiežių, 
Konstantinopolio imperatorių ir Karolio karališkosios didenybės, - o iš tų 
trijų valdžių aukščiausia paskutinioji, nes Kristus paskyrė Karolį valdyti 
krikščionis (populus Christianus). Frazę imperium Romanorum bažnytinėje 
liturgijoje Alcuinas pakeitė fraze imperium christianum, turėdamas galvoje 
paties Karolio imperiją, pranašesnę ir už Romą, ir už romėnus. 

Apie „šventąją karaliaus valdžią“ Anglijoje ir apie Alfredo kaip baž- 
nyčios galvos vaidmenį žr. William A. Chaney, The Cult of Kingship in 
Anglo-Saxon England (Berkeley and Los Angeles, 1970), chap. 6, „Sacral 
Kingship in Anglo-Saxon Law“. Chaney rašo, kad „fundamentaliausia 
sąvoka, apibrėžianti germanų karaliaus valdžią, yra tos valdžios religinių 
ir politinių funkcijų neatskiriamumo sąvoka... [Karalius] nėra nei Dievas, 
nei visagalis, bet jis kupinas charizminės galios, nuo kurios priklauso jo 

genties gerovė. Tai karaliaus mana..., [kuri] persmelkia ne tik karalių, bet 
ir visą „karališkąją rasę“, visus giminaičius, iš kurių jį išrinko liaudis“ 
(pp. 13, 15). Karaliaus valdžios šventumas buvo perkeltas į krikščioniškąją 
epochą; pasaulietinė sritis nebuvo atskirta nuo dvasinės, ir karalius buvo 
Kristaus atstovas abiejose srityse, „turėjęs leisti įstatymus, reguliuojančius 
ir bažnytinius, ir pasaulietinius reikalus - t. y. visą jo karalystės, valdomos 
Dievo ir karaliaus, gerovę“ (p. 192). „Karalius vis dar buvo liaudies galva, 
pažymėta dieviškumu, o religijos atskyrimas nuo karališkosios funkcijos 
buvo toks pat neįsivaizduojamas, kaip ir pagonybės laikais... Iš valdovo 
buvo laukiama, kad jis savo liaudžiai vaidins teologinį ir eschatologinį 
vaidmenį“ (p. 247). 

37 VIII Aethelred 2, in Agnes J. Robertson, ed., The Laws of the Kings of 
England from Edmund to Henry I (Cambridge, 1925), p. 119. 

8 Ibid., p. 43. 

* Rudolph Sohm, „Frankisches Recht und rėmisches Recht“, ZSS (rom), 
1 (1880), 1. 

0 Žr. Ernst Levy, „Reflections on the First Reception of Roman Law in 
Germanic States“, Gesammelte Schriften, I (Cologne, 1963), 201-209; Levy, 
„Vulgarization of Roman Law in the Early Middle Ages“, ibid., 220-247; 
West Roman Vulgar Law: The Law of Property (Philadelphia, 1951); Levy, 
Westromisches Vulgarrecht: Das Obligationenrecht (Weimar, 1956). 

*1 Žr. Loyn, Anglo-Saxon England, p. 292. „Viską lemdavo giminaičiai, 
galėdavę laiduoti [Žmogaus] gerą elgesį ir atkeršyti, jei jis būdavo sužei- 
džiamas ar nužudomas... Jei žmogus būdavo įkalinamas, giminaičiai jį 
maitindavo. Jei užgrobę šventyklą, po jo namų apgulties ar taikingo pasi- 
davimo atviroje vietoje jį pagrobdavo priešai, jo giminaičiams turėdavo 
būti pranešama per 30 dienų. Jei jis būdavo pagaunamas vagiant, kaltina- 
mas raganavimu ar kurstymu, giminaičiai galėdavo už jį laiduoti. Jei gimi- 
naičiai atsisakydavo tai padaryti, jis būdavo pasmerkiamas baudžiamajai 
vergijai arba mirčiai. Jei jis būdavo užmušamas pirmaisiais baudžiamosios 
vergijos metais, giminaičiai privalėjo gauti jo vergeldą... Jei žmogus mirda- 
vo jaunas, giminaičiai prisiimdavo atsakomybę už jo įpėdinių išlaikymą... 
Giminaičiai turėjo tikrai didelę valdžią nekilnojamajam turtui... Bet kad ir 
koks svarbus vaidmuo priklausė giminaičiams visuose šiuose socialiniuose 
dalykuose, nors jie užtikrindavo Žmogaus teisinę padėtį, parūpindavo jam 
kompurgatorius, kad tie prisiektų teisme dėl jo nekaltumo ar gero vardo, 

įspūdingiausiai ir stipriausiai giminaičiai reiškėsi ryšium su dviem glau- 
džiai susijusiais institutais: išmokant vergeldą ir vykdant kraujo kerštą. Jei 
žmogus būdavo užmušamas smurtu, jo giminaičiai turėjo teisę pradėti 
kraujo kerštą prieš žudiko giminaičius. Tokį kraujo kerštą buvo galima 
sustabdyti kompozicijos būdu. Buvo galima išsipirkti nuo ieties; o vergel- 
das buvo vienų giminaičių mokama pinigų suma kitiems giminaičiams 
kaip kompozicija. Tai buvo kraujo kaina. Loynas aprašo anglosaksų teisę, 
bet jo aprašymas tinka ir frankų teisei, ir visų kitų V, VI - X, XI a. Europos 
tautų įstatymams. 

* Kernas rašo: „[Paprotinė teisė] tyliai apeina pasenusius įstatymus, 
kurie užmirštami ir ramiai numiršta, bet pati teisė lieka jauna, visada 
pagrįsta tikėjimu, kad ji yra sena. Tačiau ji nėra sena; veikiau ant senos 
teisės nuolat užsikloja nauja; šviežia dabartinės teisės srovė ištrykšta iš 
kūrybinių pasąmonės šaltinių, dažniausiai dar nenukreipta į griežtas rašy- 
tinių įstatymų ir chartijų ribas... Paprotinė teisė panaši į pirmykštę girią, 
kuri nuolat atsinaujina ir po šimto metų jau tampa nauja giria, nors jos 
niekas nekerta, o jos kontūras beveik nesikeičia; išoriškai ji lieka vis tuo 
pačiu „senu“ mišku; lėtas vienos jo dalies augimas vyksta kartu su nepa- 
stebimu kitos dalies nykimu.“ Kern, Kingship and Law, p. 179. 

“ Esama palyginti nedaug, bet vertingos literatūros anglų kalba, skir- 
tos penitencialijoms, įskaitant tokias knygas: John T. McNeill and Helena 
M. Gamer, Medieval Handbooks of Penance: A Translation of the Principal 
Libri Poenitentiales and Selections from Related Documents (New York, 1938); 
Thomas P. Oakley, English Penitential Discipline and Anglo-Saxon Law in 
Their Joint Influence (New York, 1923); John T. McNeill, The Celtic Penitentials 
and Their Influence on Continental Christianity (Paris, 1923) ir keletas McNeillo 
straipsnių, cituojamų knygos Medieval Handbooks įvade. Penitencialijų vaid- 
muo VI-X a. vienuolystės sąjūdyje gaiviai nupieštas knygoje: Lehane, Ouest 
of Three Abbots. 

* Žr. Bernhard Poschmann, Penance and the Anointing of the Sick, trans. 
Francis Courtney, S. J. (New York, 1964), p. 104. 

5 Ibid., p. 64. Žr.: Penitential of Cummean (ca. 650), in McNeil and 
Gamer, Medieval Handbooks, p. 98. 

* Bonifacas, anglosaksų vienuolis, suvaidinęs svarbiausią vaidmenį at- 
verčiant į krikščionybę dabartinės Vokietijos teritoriją, priešinosi keltų prak- 
tikuojamai asmeninei atgailai. Karolio Didžiojo kapituliarijuje (813 m.) bu- 

vo reikalaujama „atviros nuodėmės, atviros išpažinties“, 0 847 m. Mainco 
bažnyčios susirinkimas nutarė, kad už viešus nusikaltimus turi būti atgai- 
laujama viešai; bet McNeillas (Celtic Penitentials, p. 173) pažymi, kad šie 
potvarkiai nebūdavo reguliariai vykdomi. Tačiau viešoji atgaila buvo prak- 
tikuojama ir vėliau, bent jau kaip visai savanoriškas dalykas. Štai vienoje 
iš X a. frankų penitencialijų sakoma: „Prasidėjus gavėniai visi atgailauto- 
jai, kurie atlieka ar atliko viešą atgailą, turi pasirodyti miesto vyskupui 
prieš bažnyčios duris, apsivilkę ašutine, basi, nuleidę akis į žemę“. Regino 
bažnytinė disciplina, kanonas 295 (McNeill and Gamer, Medieval Hand- 
books, p. 315). 

7 Žr. Oakley, Penitential Discipline, p. 169. Nužudymo atvejais, be įpras- 
tinių atgailos būdų, nusižengėlis turėdavo atsilyginti nužudytojo drau- 
gams (galimas daiktas, kad tai susiję su vergeldu) ir padaryti paslaugą 
tėvui ir motinai. 

* Plg. McNeill, Celtic Penitentials, p. 185. Ankstesnėse formulėse buvo 
tariamoji nuosaka: „Ipse te absolvat“ arba „Absolvat te sanctus Petrus et 
beatus Michael archangelus“. XIII a. pirmoje pusėje paprastai buvo varto- 
jama deklaracinė formulė „Ego absolvo te auctoritate domini Dei nostri 
Jesu Christi et beati Petri Apostoli et officii nostri“. 

9 Žr. McNeill and Gamer, Medieval Handbooks, p. 323. Formulė „vais- 
tai sielai“ kilusi iš ankstesnių laikų. Štai Kumų penitencialija prasideda 
tokiais žodžiais: „Čia prasideda sielas gydančių vaistų Prologas“ (ibid., 
p. 99). 

* Tai buvo Aleksandro iš Tralio (525—605), didžiausio to meto medi- 
cinos autoriteto, formulė. Ibid., p. 44. 

?! Kolumbano penitencialija (apytikriai 600 m.), A. 12, ibid., p. 251. 

2 Ibid., p. 223. 

“ Robert C. Mortimer, Western Canon Law (London, 1953), p. 28. 

* VI Aethelred 50, in Robertson, Laws of the Kings, p. 104. 

* Žr. Dawson, Making of Europe, p. 190. 

* Leges Henrici Primi, ed. and trans. L. Downer (Oxford, 1972), pp. 81, 
101, 143, 173, 177, 271. 

* Cit. Doris M. Stenton, English Justice between the Norman Conguest 
and the Great Charter, 1066-1215 (Philadelphia, 1964), p. 7. 

8 Ibid., p. 8. 

* Stephen D. White, „„Pactum... legem vincit et amor judicium“, The 
Settlement of Disputes by Compromise in Eleventh-Century Western Fran- 
ce“, in American Journal of Legal History, 22 (1978), 301-302. 

6 Max Gluckman, Custom and Conflict in Africa (Oxford, 1955), pp. 1, 5. 

1 Wallace-Hadrill, Early German Kingship, p. 151. 

62 Kern, Kingship and Law, p. 180. Kernas kalba apie „viduramžių“ 
teisę, bet jis aiškiai turi galvoje ankstyvųjų viduramžių, t. y. laikotarpio iki 
XI a. pabaigos, teisę. 

63 Ši istorija papasakota knygoje: Robert E. Ornstein, The Psychology of 
Consciousness. 

“ Apie intuityvųjį (įskaitant mistinį ir poetinį) ir analitinį kaip du vie- 
nas kitą papildančius sąmonės aspektus ir apie jų ryšį su dviem smegenų 
pusrutuliais bei dviem kūno pusėmis žr.: Ornstein, Psychology of Conscious- 
ness. Be to, žr. Jerome Bruner, On Knowing: Essays for the Left Hand (Camb- 
ridge, Mass., 1962), pp. 2-5. Dešiniosios rankos simboliką Bruneris sieja su 
veiksmu, teise ir mokslu, o kairiosios rankos simboliką - su jausmu, intui- 
cija ir širdimi. Jis pažymi ryšį tarp prancūzų kalbos žodžio, Žyminčio teisę 
(droit), ir žodžio, žyminčio „dešinę“ kryptį. (Tas pats tinka vokiškam žo- 
džiui Recht, rusiškam žodžiui pravo ir angliškam žodžiui right, kuris ka- 
daise reiškė teisę plačiąja prasme, kaip senoviniame posakyje „common 
Right“, ir kuris vis dar žymi įstatymo ginamą pretenziją, pvz., posakiuose 
„property right“ (nuosavybės teisė) arba „contract right“ (sutarties teisė ) 
Tačiau Bruneris supranta, kad mokslinio pažinimo, o veikiausiai ir teisės 
negalima pasiekti vien tik dešine ranka. Savo knygos įvade jis rašo: „Nuo 
vaikystės aš buvau sužavėtas dešinės ir kairės rankos fakto ir simbolikos: 
viena — veikėja, kita — svajotoja. Dešinė yra tvarka ir teisėtumas, /e droit. 
Jos grožis — tai geometrija ir griežtos prasmės grožis. Pažinimo siekimas 
dešine ranka yra mokslas. Tačiau apie mokslą pasakyti tik tiek reiškia 
nepastebėti vieno jo stimulų, nes didžiosios mokslo hipotezės yra dovanos, 
teikiamos kairės rankos. 

6 Žr. Paul Bohannan, Justice and Judgment among the Tiv (London, 
1957). 

66 Diamond, Primitive Law, pp. 61, 195, 317 (n. 10), 320. 

Žr. Henry Sumner Maine, Ancient Law: Its Connection with the Early 
History of Society and its Relation to Modern Ideas (Boston, n. d.), p. 15. 

8 Diamond, Primitive Law, pp. 47-48. Diamondas irgi kritikuoja Mai- 
ne'ą už tai, kad tas tvirtina, jog ankstyvieji kodeksai „buvo tik egzistuojan- 
čių papročių rinkiniai“ (p. 45) ir jog apskritai „teisė yra kilusi iš egzistuo- 
jančių elgesio normų, kurios savo prigimtimi yra kartu teisinės, moralinės 
ir religinės“ (p. vii). Iš tiesų Diamondas paskutinį teiginį laiko taip diskre- 
dituotu, kad kritikuoti jį „mūsų dienomis vargu ar verta“ (ibid). Bet Mai- 
ne'as beveik visada ką nors tvirtindamas būdavo daug tikslesnis, negu 
pripažįsta jo kritikai. Pirmiausia, jis kalbėjo ne apie vokiečių, o apie seno- 
vės romėnų, graikų ir indų kodeksus (Dvyliką lentelių, Solono Atikos ko- 
deksą, Manu įstatymus). Antra, teiginys, kad „teisė“ (Maine'as čia nesako 
„kodeksai“) istoriškai yra „kilusi“ iš egzistuojančių elgesio normų, yra aki- 
vaizdus savaime, jei netariama, kad ankstyviausios elgesio normos užbaig- 
tu pavidalu neatsirado iš kokio nors įstatymų kūrėjo galvos. Diamondas 
laiko absurdišku kaip tik tokį teiginį, kad šios egzistuojančios elgesio nor- 
mos savo prigimtimi buvo moralinės, religinės, o kartu ir teisinės; tačiau jo 
argumentacija grindžiama sąvokų „moralinis ir religinis“ painiojimu su 
sąvokomis „kunigiškas“ ir „bažnytinis“. Maine'o ir Diamondo požiūriai 
aptariami toliau 69 ir 70 pastabose. 

* Dennis Lloyd, The Idea of Law (London, 1970), p. 235. Lloydas rašo 
(p. 232): „Vienu metu buvo paplitusi nuomonė, kad ankstyvojoje visuome- 
nėje neįmanoma atskirti teisinių, moralinių ir religinių normų, nes jos buvo 
glaudžiai susipynusios į vieną audinį... Tačiau tas faktas, kad papročių 
laikymasis gali remtis bendruomenės religiniais įsitikinimais ir iš jų gauti 
žymią saistančią galią, nereiškia, kaip manė ankstesni autoriai, tokie kaip 
seras Henry Maine'as, kad pirmykštėje visuomenėje neįmanoma nustatyti 
skirtumo tarp religinių ir pasaulietinių normų... Normos, sudarančios ben- 
druomenės religinius tabu, kurių pažeidimas užtraukia pažeidėjui tiesiogi- 
nę antgamtinių jėgų bausmę, dažnai skirdavosi nuo normų, reguliavusių 
socialinę ir ekonominę bendruomenės organizaciją, o jų priežiūra buvo 
kokios nors pasaulietinės valdžios - pačios genties ar klano, vado, seniūnų 
grupės — arba nukentėjusiojo artimiausių giminaičių rankose.“ Nuoroda į 
Maine'ą nepagrįsta, nes Maine'as niekada nerašė, kad ankstyvosiose vi- 
suomenėse neįmanoma religinių tabu, kurių laikymąsi įtvirtina antgamtiš- 
kos sankcijos, atskirti nuo socialinės ir ekonominės organizacijos normų, 
kurių vykdymą kontroliuoja gentis ar giminaičiai. Maine'as rašė, kad „pa- 
saulietinės“ normos (kaip jas vadina Lloydas, Diamondas ir kiti) rėmėsi 

(pasak Lloydo) bendruomenės religiniais įsitikinimais ir gaudavo iš jų Žy- 
mią saistančią galią; ir, tiesą sakant, jos priklausė nuo religinių įsitikinimų 
taip stipriai, kad tos normos ir įsitikinimai, pasak puikaus Lloydo posakio, 
„buvo susipynę į vieną audinį“. 

Skirtumas tarp Diamondo ir Maine'o ir mažesniu mastu tarp Lloydo 
ir Maine'o kyla ne tiek iš skirtingo būdingų faktų aiškinimo, kiek iš skir- 
tingų teisės prigimties ir tikslų koncepcijų. Ir Diamondas, ir Lloydas mano, 
kad svarbus teisės bruožas yra tas, jog vyriausybės pareigūnai taiko sank- 
cijas už normų pažeidimus. Štai Lloydas rašo (p. 235): „Plačiąja prasme... 
gyvybiškai svarbus kontrastas tarp primityviojo papročio ir išvystytos tei- 
sės yra ne tas, kad paprotys neturi materialiųjų teisės bruožų ar kad jis 
neparemtas sankcijomis, o paprasčiausiai tas, kad nesama centralizuoto 
valdymo..., nesama centralizuotų organų nei kurti teisei, nei jai vykdyti“. 
Vadinasi, Diamondo tekste pateiktas teisės apibrėžimas iš esmės yra pozi- 
tyvistinis: teisė susideda iš valstybės priimtų ir vykdomų normų. O Mai- 
ne'as mano, kad esminis teisės bruožas yra egzistavimas tam tikrų Žmo- 
nių - iš esmės teisėjų, - „turinčių išimtinę teisę disponuoti principais, kurių 
pagrindu sprendžiami ginčai“ (Ancient Law, p. 11). Maine'as buvo vienas 
iš pirmųjų mokslininkų, parodžiusių, kad pozityvistinis teisės apibrėžimas 
beveik neįvertina didelės pirmykštės teisės reikšmės ir kad, priešingai, api- 
brėžimas, apimantis visus papročius nepriklausomai nuo jų šaltinio ir pri- 
gimties, apima beveik viską. Štai Maine'as, kuris apie germanų liaudies 
teisę faktiškai rašė nedaug, galimas daiktas, jos ištakomis būtų laikęs pir- 
miausia ne ankstyvuosius kodeksus, kaip daro Diamondas, bet liaudies 
susirinkimų sprendimus (dooms), kuriuos atspindėdavo ir sukonkretinda- 
vo tie kodeksai. Germanų kodeksų normos, kaip būtų galėjęs pasakyti 
Maine'as, buvo „kilusios“ iš egzistuojančių elgesio normų, kurios savo 
prigimtimi buvo kartu teisinės, moralinės ir religinės. Tie kodeksai tapo 
„teise“ dėl to, kad jie buvo sudaryti iš sprendimų ir nuosprendžių, atspin- 
dėjusių ir reguliavusių žinojimą tų [asmenų], kurie skelbdavo ir taikydavo 
paprotį konflikto atvejais. Tačiau parodydamas, kad frankų ir anglosaksų 
nuosprendžiai buvo neatskiriama religinės sistemos - wyrd ir lof, išmėgini- 
mų ir kompurgacijos sistemos - dalis, aš, esu įsitikinęs, parodžiau ne tik tai, 
kad jie „buvo kilę“ iš egzistuojančių elgesio normų, kurios savo prigimtimi 
buvo kartu teisinės, moralinės ir religinės, bet ir tai, kad faktiškai jie patys 
buvo „susipynę“ su moraliniais ir religiniais įsitikinimais į „vieną audinį“. 

Šitaip apibrėždamas teisę, Diamondas linkęs traktuoti germanų kodek- 
sus jau savaime kaip „teisę“, užuot juos laikęs didesnės teorinės (ir, tiesą 
sakant, moralinės bei religinės) tvarkos dalimi. Jis net tvirtina, kad tai, ko 
nebuvo kodeksuose, negalėjo būti svarbu teisei, konkrečiai nurodydamas 
tą faktą, kad ankstyvuosiuose kodeksuose labai mažai kalbama apie pro- 
cedūrą. Štai jis tvirtina (p. 61), kad „tuometiniam barbarui dalyko esmė 
buvo teisės normos, o ne procedūra, - paprasta tiesa, kuri galėjo atrodyti 
savaime akivaizdi, jeigu ne plačiai paplitęs požiūris į pirmykštę teisę, ku- 
riam paplisti padėjo gerai žinomi Maine'o teiginiai: būtent kad pirmykš- 
čiam Žmogui [pasak Maine'o] procedūrinė norma yra daug svarbesnė ne- 
gu materialinė norma, todėl materialinė teisė iš pirmo žvilgsnio atrodo 
laipsniškai formuluojama procedūros gelmėje“. Vienintelis pagrindas teig- 
ti, jog šis dalykas yra „savaime akivaizdus“, yra tas, kad kodeksuose apie 
procedūrą beveik nekalbama. Tačiau prielaida, kad kodeksai turėjo apimti 
visus svarbius teisės aspektus, yra visiškai nepagrįsta. Pirmiausia kodeksai 
turėjo reguliuoti tuos teisės aspektus, kurie reikalavo materialinių normų 
formulavimo. Didžiausioji kodeksus sudarančių nuostatų dalis kalba apie 
nužudymą, sužeidimą, seksualinius pažeidimus (išžaginimą, svetimavimą 
ir gundymą) ir vagystę. Daugelis dalykų, be procedūros, arba išvis nemi- 
nimi, ar vos paliesti. Kai kuriuose kodeksuose nekalbama, pavyzdžiui, 
apie išdavystę. Paprastai neminimi ir feodaliniai santykiai. Beveik nemini- 
ma žemės teisė. Tiesa yra ta, kad materialinių normų, nustatančių tikslias 
pinigų sumas, mokamas už įvairias pažeidimų formas, formulavimas buvo 
svarbi derybų dėl tarpklaninio ir tarpšeimyninio konflikto sprendimo pro- 
cedūros dalis. Todėl kartu su Maine'u galima sakyti, kad kodeksų teisė iš 
tikrųjų atrodė tokia, „tarsi ji būtų glūdėjusi procedūros gelmėje“. 

“ Diamondas (Primitive Law, p. 326 ir kitur) tvirtina, kad teisė ir reli- 
gija pirmykštėse visuomenėse susiliečia dviejuose taškuose: pirma, tam tik- 
ri pažeidimai gali būti tokie bjaurūs, kad jie tampa ir teisės pažeidimais, 
ir religinių normų sulaužymais, o antra, religinės sankcijos arba tikėjimas 
magija gali būti naudojami teisinėse procedūrose, kad būtų nustatyta tiesa 
taikant išmėginimą arba kokio nors kito tipo Dievo teismą. Kitaip, sako jis, 
teisė yra visiškai pasaulietinė ir iš esmės nepalytėta religijos. Žinoma, šios 
išvados kyla iš jo teisės apibrėžimo. (Žr. 68 ir 69 pastabas.) | 

" Žr. Fung Yu-Lan, A History of Chinese Philosophy, trans. Derk Bodde, 
2 vols. (Princeton, N. J., 1953). Teigiama, kad dangus, t. y. gamtos visata, 

sąveikauja su žmogiškaisiais dalykais; dangus nulemia dorybę ir baudžia 
ydas (ibid., II, 500-508). Gerą trumpą fa ir Ii prasmės paaiškinimą galima 
rasti knygoje: Derk Bodde and Clarence Morris, „Basic Concepts of Chi- 
nese law“, in James T. C. Liu and Wei-ming Tu, eds., Traditional China 
(Englewood Cliffs, N. J., 1970), pp. 92-108. Dangiškasis Ii, glūdintis įgim- 
tame Žmogaus jausme, nustato elgesio būdus svarbiausiuose žmonių san- 
tykiuose: tėvo ir sūnaus, valdovo ir valdinio, vyro ir žmonos, vyresniojo ir 
jaunesniojo brolių, draugo ir draugo, tuo tarpu fa (teisė) ištrina šiuos san- 
tykius, primesdama dirbtinį vienodumą. Li, sukurtas senovės išminčių, ati- 
tinkantis žmogaus prigimtį ir kosminę tvarką, turi universalią reikšmę, tuo 
tarpu fa yra tik proginis šiuolaikinių žmonių kūrinys. Li pagrindu atsiradę 
ritualai ir ceremonijos gyvenimui duoda poeziją ir grožį, tuo tarpu fa yra 
mechanistinis ir neturi emocinio turinio. Už šių intuicijų supratimą aš 
skolingas Y. C. Liu. 


2. Vakarų teisės tradicijos ištakos Popiežių revoliucijoje 


! Popiežių revoliucijos kaip pamatinio istorinio bažnyčios tęstinumo 
lūžio ir kaip pirmos didžiosios Vakarų istorijos revoliucijos koncepcijos 
pradininkas buvo Eugenas Rosenstockas-Huessy. Ši koncepcija išdėstyta jo 
knygose Die europūischen Revolutionen (1931; 3rd ed. rev., Stuttgart, 1960) 
ir Out of Revolution: The Autobiography of Western Man (New York, 1938). 
Be to, žr. jo Driving power of Western Civilization: The Christian Revolution 
of the Middle Ages, preface by Karl W. Deutsch (Boston, 1949). Iš bažny- 
čios istorikų veikalų žr., be to, Gerd Tellenbach, Libertas: Kirche und 
Weltordnung im Zeitalter des Investiturstreites (Stuttgart, 1936), trans. with 
intro. by R. F. Bennett as Church, State, and Christian Society at the Time of 
the Investiture Contest (London, 1959) (reprinted as a Harper Torchbook, 
New York, 1970). Tellenbachas tvirtina (p. 111), kad bažnyčios sąjūdis už 
bažnyčios išsilaisvinimą iš karaliaus ir kitų pasauliečių kontrolės, kuris, jo 
manymu, prasideda 1058 m., yra „didžioji pasaulinės istorijos revoliucija“ 
ir kad popiežius Grigalius VII „yra didžiausias, o dvasiniu požiūriu, gali- 
mas daiktas, vienintelis katalikiškojo krikščionių pasaulio posūkio taškas... 
Savo dvasia jis buvo revoliucionierius; reforma įprastine šio žodžio pras- 
me... jo patenkinti negalėjo“ (p. 164). Knygoje: David Knowles and Dmitri 
Obolensky, The Christian Centuries, vol. 2, The Middle Ages (New York, 

1968), p. 169, autoriai tvirtina, kad vykstant Grigaliaus reformai „Vaka- 
ruose pirmą kartą atsirado organizuota klasė, dvasininkija arba didelė 
visuma kunigų, tvirtai susijusių ir valdomų vyskupų, kurie patys buvo 
tvirtai pririšti prie Romos vyskupo; tai buvo klasė, turėjusi teisę ir intere- 
sus, skyrusius ją nuo pasauliečių, turėjusių užimti žemesnę padėtį“. „Kal- 
bant nelabai griežtai, - rašo tie patys autoriai (p. 266), - galima sakyti, kad 
kaip tik Grigaliaus reforma galiausiai atskyrė dvasininkiją nuo pasauliečių 
kaip du bažnyčios padalinius. Šis atskyrimas buvo pabrėžiamas vis labiau 
ir labiau, ir per trumpą laiką „bažnyčia“ ir „bažnytininkas“ pradėjo reikšti 
dvasininkiją, priešinamą pasauliečiams.“ Net toks įsitikinęs Romos katali- 
kų istorijos nepertraukiamo tęstinumo koncepcijos šalininkas kaip Walteris 
Ullmannas, rašęs, kad Grigalius VII stengėsi „abstrakčius principus pa- 
versti konkrečiais valdymo veiksmais“, vis dėlto Grigaliaus reformą apibū- 
dina kaip „pirmą konkretų tų principų pritaikymą“. Walter Ullmann, The 
Growth of Papal Government (London, 1955), p. 262. Ullmannas rašė, kad 
XI a. antrojoje pusėje popiežiai buvo ne tik „šios „reformos“ popiežiai“ — 
jie „savo uždavinių neapribojo tam tikrų blogybių ar piktnaudžiavimų 
pašalinimu“. „Popiežiai siekė įgyvendinti hierokratijos principus... “ Ki- 
taip tariant, popiežiams rūpėjo ne „tik reforma“, bet ir revoliucija. 

Savo klasikinėje studijoje Western Society and the Church in the Middle 
Ages (Harmondsworth, 1970) R. W. Southernas tvirtina (p. 34), kad po 
1050 m. per šešiasdešimt ar septyniasdešimt metų Vakarų Europos ekono- 
minių santykių, religinių idealų, valdymo formų ir ritualinių procesų pa- 
veikslas „pasikeitė beveik visais aspektais“. „Pasaulietinis valdovas buvo 
nustumtas nuo jo kvazidieviškosios didybės postamento, popiežius gavo 
naują valdžią kištis į dvasinius ir pasaulietinius reikalus ir juos tvarkyti. 
Benediktinų regula religiniame gyvenime prarado savo monopolį, teisei ir 
teologijai buvo duotas visai naujas impulsas, o fizinio pasaulio supratimo 
ir net valdymo linkme buvo žengti keli svarbūs žingsniai. Prasidėjo rimta 
Europos ekspansija. Kad visa tai nutiko per tokį trumpą laiką, yra pats 
nuostabiausias viduramžių istorijos faktas.“ 

Daug ką paaiškinančiame Yveso Congaro straipsnyje tvirtinama, kad 
„Šią reformą pradėjo šv. Leonas IX (1049-1054) ir labai energingai tęsė 
šv. Grigalius VII, ir ji yra lemtingas posūkis bendros bažnytinės doktrinos 
požiūriu bei, skyrium imant, valdžios sąvokos požiūriu“. Congaras paro- 
do, kad teisinių tekstų, turinčių pagrįsti Grigaliaus poziciją, ieškojimas 

žymi kanonų teisės mokslo pradžią ir kad Grigaliaus programos paslaptis 
yra ta, jog absoliutus teisingumas, arba dieviškoji teisė, buvo paverstas 
nauja bažnytinės teisės sistema, kurios šerdis buvo popiežiaus teisinis au- 
toritetas. „Žmogus tikrai paklūsta Dievui, jei jis paklūsta jo atstovui“, — 
rašo Congaras. Nuo XI a., sako jis, bažnyčios valdžia, ir ypač aukščiausioji 
popiežiaus valdžia, buvo apibrėžta teisiniais terminais. Pavyzdžiui, kaip 
tik tada terminas „popiežiaus kurija“ buvo pirmą kartą pavartotas popie- 
žiaus dvasininkams apibūdinti kaip teismui, automatiškai turėjusiam galią 
peržiūrėti visuose vyskupų teismuose priimtus sprendimus. (Yves Congar, 
„The Historical Development of Authority in the Church: Points for Chris- 
tian Reflection“, in John M. Todd, ed., Problems of Authority: An Anglo- 
French Symposium (London and Baltimore, 1962), pp. 139-140. 

Didysis prancūzų visuomenės ir ekonomikos istorikas Marcas Blochas 
rašo: „Grigaliaus reforma buvo nepaprastai galingas sąjūdis, su kuriuo 
neperdedant galima susieti galutinį lotyniškosios krikščionybės susiforma- 
vimą; ir tai nebuvo tik sutapimas, kad kaip tik tuo momentu Rytų bažny- 
čia galutinai atsiskyrė nuo Vakarų bažnyčios. Kad ir kokios įvairios buvo 
šios dvasios — daug revoliucingesnės, negu manė amžininkai, - apraiškos, 
jos esmę galima apibendrinti keliais žodžiais: pasaulyje, kuriame iki tol 
šventumas ir profaniškumas buvo beveik neatskiriamai susipynę, Griga- 
liaus reforma siekė įtvirtinti bažnyčiai patikėtos dvasinės misijos unikalų 
pobūdį ir didžiausią svarbą; ji siekė dvasininką atskirti nuo paprasto tikin- 
čiojo ir pastatyti virš jo.“ Marc Bloch, Feudal Society, trans. L. A. Manyon 
(London, 1961), p. 107. Daug kur Blochas tvirtina, kad revoliucinė dvasia 
bažnyčioje buvo susijusi su tuo pačiu metu vykusia didžiule visuomenine- 
ekonomine transformacija, tai, ką jis vadina „pirmąja feodaline epocha“, 
atskyrusia nuo „antrosios feodalinės epochos“. „Labai gilūs ir labai platūs 
pokyčiai vyko apie XI a. vidurį“, — rašo jis (p. 60); jie „paveikė visas 
socialinės veiklos sritis“. Be dvasinių ir visuomeninių-ekonominių permai- 
nų, Blochas nurodo ir (p. 107) „milžinišką kultūrinę raidą“, vykusią tuo 
pat metu, ir naują mąstymo apie visuomenę būdą. Čia jis pabrėžia juris- 
prudencijos atgaivinimo XII a. pabaigoje svarbą; šis atgaivinimas „skatino 
manyti, kad visuomeninio gyvenimo realijos yra tai, ką galima aprašyti 
metodiškai ir tvarkyti sąmoningai“. Naujasis teisinis auklėjimas „įdiegė 


įprotį argumentuoti racionaliai, nepriklausomai nuo aptariamo objekto“. 

Todėl apytikriai XII a. pabaigoje „veiklos žmonės paprastai disponavo 
daug efektyvesniais loginės analizės instrumentais negu jų pirmtakai“. 

Vykstant reformų sąjūdžiui, neseniai pradėtam popiežiaus Jono XXIII, 
vis daugiau Romos katalikų, radikalių pokyčių šalininkų, pradėjo apeliuoti 
į popiežių Grigalių VII kaip į naujos bažnyčios istorijos eros pradininką, 
eros, kuri, jų manymu, artėja prie pabaigos. Žr. Hans Kūng, The Church 
(New York, 1967), p. 384. 

Tarp pasaulietinių istorikų Popiežių revoliucijos reikšmė iš dalies buvo 
iškelta, o iš dalies užtemdyta iš naujo atradus „dvyliktąjį amžių“ kaip 
moderniųjų Vakarų institutų, mąstymo, meno ir t. t. formavimosi erą. 
Anglų literatūra, skirta šiai temai, prasideda nuo C. H. Haskinso Renais- 
sance of the Twelfth Century (Cambridge, Mass., 1927). Be to, žr.: Marshall 
Claggett, Gaines Post, and Robert Reynolds, Twelfth-Century Europe and 
the Foundations of Modern Society (Madison, Wis., 1961); Colin Morris, The 
Discovery of the Individual, 1050-1200 (New York, 1972); Sidney R. Pac- 
kard, Twelfth-Century Europe: An Interpretive Essay (Amherst, Mass., 1973); 
Norman F. Cantor, Medieval History: The Life and Death of a Civilization 
(New York, 1963). Pastarojo veikalo autorius apie Grigaliaus reformą kal- 
ba kaip apie „pirmą didžiąją Vakarų istorijos pasaulinę revoliuciją“, kurią 
jis gretina su Reformacija, Prancūzijos revoliucija ir Rusijos revoliucija. 
Todėl jis teisingai teigia, kad pamatinio pokyčio epocha yra apytikriai 
1050-1150 m., o ne 1100-1200 m. 

Marcas Blochas rašė, kad „didžiųjų epinių poemų atsiradimas XI a. 
Prancūzijoje gali būti traktuojamas kaip vienas iš vėlesnės epochos milži- 
niško kultūrinio pakilimo ženklų. Šis pakilimas dažnai apibūdinamas kaip 
„XII a. renesansas“; turėdami galvoje išlygą, kad žodis „renesansas“, su- 
prantamas paraidžiui, turėtų reikšti ne naują reiškinį, o tik atgimimą, šios 
formulės galime laikytis, jei tik nesuprantame jos pernelyg tikslia chrono- 
logine prasme. Juk nors šis sąjūdis visiškai išsiskleidė XI a., jo ankstyvosios 
apraiškos, pavyzdžiui, su juo susiję demografiniai ir ekonominiai pokyčiai, 
prasidėjo prieš du ar tris dešimtmečius iki 1100 m.“ Bloch, Feudal Society, 
p. 103. 

Josephas R. Strayeris priskiria Grigaliui VII ir su jo vardu susijusiems 
XI ir XII a. sąjūdžiams moderniosios pasaulietinės valstybės idėją. Žr. jo 
knygą On the Medieval Origins of the Modern State (Princeton, N. J., 1970), 
p. 22. Tai viena iš svarbiausių mano knygos temų. 

Europos politijų konstitucinių ir teisinių struktūrų revoliuciniai poky- 
čiai, įvykę laikotarpiu po kovos dėl investitūros, detaliai tyrinėjami svar- 
bioje Heinricho Mitteiso knygoje Der Staat des hohen Mittelalters: Grundlinien 
einer vergleichenden Verfassungsgeschichte des Lehnzeitalters, 4th ed. (Wei- 
mar, 1953), išverstoje į anglų kalbą H. F. Ortono pavadinimu: The State in 
the Middle Ages: A Comparative Constitutional History of Feudal Europe (Ams- 
terdam, 1975). Mitteisas nedvejodamas kalba apie „konstitucinę revoliuci- 
ją“, vykusią tuo metu, ir apie „politinio mąstymo revoliuciją“, taip pat 
apie „revoliucinius pokyčius“ teisėje. Didelę dalį tos pačios medžiagos ap- 
ima svarbi Walterio Ullmanno knyga Law and Politics in the Middle Ages 
(London, 1975), nors Ullmannas ne taip griežtai atskiria epochas prieš ir 
po kovos dėl investitūros. 

Žr. taip pat: Peter Brown, „Society and the Supernatural: A Medieval 
Change“, Daedalus, Spring, 1975, p. 133, kur pateiktas pamatinių pokyčių 
katalogas, kuris galėtų pasitarnauti kaip šio skyriaus turinio trumpas iš- 
dėstymas. Brownas rašo (pp. 133-134) apie „staigų naujų santykių tarp 
pasauliečių ir dvasininkijos atsiradimą kovos dėl investitūros metu (kovos, 
siejamos su vieno didžiojo popiežiaus — Grigaliaus VII [1073-1085] - var- 
du, bet iš tikrųjų šis procesas Vakarų visuomenėje buvo toks pat platus ir 
nevaldomas, kaip potvynis). XI a. atsiranda feodalinė riterija kaip sava- 
rankiška visuomenės grupė, o XII a. pasirodo ryškūs ir stabilūs miestų 
gyvenimo ir naujo tipo prekybinio profesionalizmo faktai... Atsiranda nau- 
joviškos teisės ir organizacijos formos: po paprotinės, sakytinės teisės šimt- 
mečių pasirodo užrašyti kodeksai, Bolonijos mokyklose atgaivinama romė- 
nų teisė, kodifikuojama krikščionių bažnyčios kanonų teisė ir teologija 
(Graciano veikale Decretum (apie 1140 m.) ir Petro Lombardo traktate 
Sentences (apie 1150 m.)... Daugybė administracinių naujovių, nuolatinis 
eksperimentavimas kuriant naujas visuomenės organizavimo formas - vi- 
sa tai užlieja XII a. Europą. Galiausiai... mes pastebime saviraiškos būdų 
išbandymus.“ | 

Nepaisant tokios daugybės autoritetingų nuomonių, vis dar išlieka skep- 
tiškas požiūris, kad jokio pamatinio lūžio vadinamųjų vidurinių amžių 
Europos istorinėje raidoje nėra buvę. Sidney R. Packard rašo: „Nors 1100 m. 
ir 1200 m. Europos vyriausybių palyginimas atskleidžia daug ir svarbių 
skirtumų, kai kurių autorių pastangos sugalvoti dar vieną „revoliuciją“ 
šioje srityje, atrodo, paremtos labai trapiais faktais“. Packard, Twelfth-Cen- 


762 


PASTABOS 


tury Europe, p. 321. Galimas daiktas, net tokį įsitikinimą amžinu pokyčių 
laipsniškumu galima paneigti remiantis labai esmingu šioje knygoje pa- 
teiktu faktu - naujų teisės sistemų atsiradimu visoje Europoje per pusantro 
šimtmečio nuo 1075 m. iki 1225 m. 

? Brown, „Society and the Supernatural“, p. 134. 

3 Trijų popiežių nušalinimą 1046 m. imperatorius Henrikas III pateisino 
tuo, kad jis esąs Kristaus vietininkas. Žr. Southern, Western Society, pp. 104— 
105. Vėliau Henrikas IV rašė popiežiui Grigaliui VII: „Tu išdrįsai paliesti 
mane..., tą, kurį pagal Šventųjų Tėvų tradicijas gali teisti tik Dievas“. Žr. 
Geoffrey Barraclough, „The Investiture Contest and the German Constitu- 
tion“, in Schafer Williams, ed., The Gregorian Epoch: Reformation, Revolu- 
hion, Reaction? (Lexington, Mass., 1964), p. 63. 

* Žr. Rosenstock-Huessy, Out of Revolution, p. 506. Davidas Knowlesas 
rašo, kad Kliuni abatija nebuvo visiškai centralizuota iki XI a. ir'kad prak- 
tiškai ji buvo daug palaidesnė negu Cistersų ordinas XII a. Cituojama 
knygoje: Williams, The Gregorian Epoch, p. 39. 

> Žr. F. L. Ganshof, The Imperial Coronation of Charlemagne (Glasgow, 
1971). 

* Brian Tierney, The Crisis of Church and State, 1050-1300, with Selected 
Documents (Englewood Cliffs, N. J., 1964), pp. 13-14. Dokumentus, pa- 
grindžiančius daugelį šio skyriaus minčių, galima rasti Tierney'o knygoje. 
Žr. taip pat: Brian Tierney and Sidney Painter, Western Europe in the Middle 
Ages, 300-1475 (New York, 1978). 

" Tierney, Crisis of Church and State, p. 227. 

* R. F. Bennett, jo įvadas Tellenbacho kn. Church, State, pp. xiv-xv. 

* Cit. pagal: Orville Prescott, Lords of Italy: Portraits from the Middle 
Ages (New York, 1972), p. 43. 

0 K. J. Leyser, „The Polemics of the Papal Revolution“, in Beryl Smal- 
ley, ed., Trends in Medieval Political Thought (Oxford, 1965), p. 53. 

" Cit. ibid., p. 42. Žr. taip pat: Karl F. Morrison, Tradition and Authority 
in the Western Church, 300-1140 (Princeton, N. J., 1969), pp. 294-295; 
„Leonas IX patyrė smarkius protestus prieš jo įvestą [simonijos ir nikolaiz- 
mo] uždraudimą Romos ir Mantujos sinoduose. Bet Grigaliaus dekretams 
prieš simoniją buvo panašiai priešinamasi visoje Europoje... Panašią reak- 
ciją sukėlė jo dekretai dėl dvasininkų celibato. 1059 m. Petro Damiani'o 
pastanga įvesti dvasininkų celibatą Milane sukėlė liaudies maištą, o Romos 

dvasininkai popiežiaujant Steponui IX dvasininkų susilaikymą vertino kaip 
„tuščią ir lengvabūdišką“. Kai Brešos vyskupas perskaitė Mikalojaus II 
draudimą tuoktis savo dvasininkams, jie sumušė jį taip, kad jis mirė. Gri- 
galiaus dekretai buvo sutikti panašiai. Už tai, kad vienas abatas gynė 
Grigaliaus draudimą Paryžiaus sinode, jis buvo užpultas, o Ruano arki- 
vyskupo dvasininkai akmenimis jį išvarė iš bažnyčios. Kambrė dvasininkai 
sukilo atvirai. Panaši situacija buvo ir kai kuriose Vokietijos bažnyčiose.“ 

'* Dictatus Papae lotynišką tekstą galima rasti kn.: Karl Hofmann, Der 
Dictatus Papae Gregors VII (Paderborn, 1933), p. 11. Anglišką Dictatus 
Papae vertimą galima rasti kn.: S. Z. Ehler and J. B. Morrall, Church and 
State through the Centuries (London, 1954), pp. 43-44; jie cituojami kn.: 
Tierney, Crisis of Church and State, pp. 49-50. 

5 Žr. Augustin Fliche, La rėforme Gregorienne, II (Paris, 1933), 202. Šiuo 
metu dažniausiai manoma, kad šitie 27 teiginiai buvo būsimo dokumen- 
tais pagrįsto teksto turinio santrauka, bet šis tekstas taip ir nebuvo parašy- 
tas. 

4 Šis laiškas yra kn.: Tierney, Crisis of Church and State, pp. 59-60. 

15 Šis dekretas pateikiamas knygoje The Correspondence of Pope 
Gregory VII: Selected Letters from the Registrum, ed. and trans. Ephraim 
Emerton (1932; reprint ed., New York, 1969), p. 133. 

'* Grigalius rašė Vilhelmui Užkariautojui štai ką: „Vadinasi, jei aš tu- 
rėsiu atsakyti už tave baisingąją Paskutinio teismo dieną prieš teisingąjį 
Teisėją, kuris negali meluoti, prieš visų kūrinių kūrėją, pagalvok, ar aš 
neprivalau labai kruopščiai parengti tavo išganymą ir ar tu pats dėl savo 
saugumo neprivalai nedelsdamas man paklusti, kad galėtum valdyti gyvų- 
jų Žemę.“ Cituojama kn.: James Bryce, The Holy Roman Empire (New York, 
1886), pp. 157-158. 

"/ Gabriel Le Bras, „Canon Law“, in C. G. Crump and E. F. Jacob, eds., 
The Legacy of the Middle Ages (Oxford, 1926), pp. 333-334. 

iš Žr. E. Bernheim, „Politische Begriffe des Mittelalters im Lichte der 
Anschauungen Augustins“, Deutsche Zeitschrift fūr Geschichte, n. s. 1 (1896- 
1897), 7. (Popiežius, kaip Kristaus vietininkas žemėje, yra „debitor justi- 
ciae in omnibus gui in Christo sunt — curia totius christianitatis“.) 

" Tai svarbiausia Rosenstocko-Huessy'o knygos Out of Revolution tema. 

“ Southem, Western Society, p. 27. Southernas sako (ibid.), kad „ir 
graikų, ir islamo sistema buvo daug turtingesnė, daug galingesnė ir inte- 

lektualiniu požiūriu daug sudėtingesnė negu Vakarų Europos. Vakarai 
buvo Bizantijos vargšas giminaitis.“ 

21 Nuo 1074 m. popiežius Grigalius VII propagavo idėją sukurti popie- 
žiaus vadovaujamą armiją, kuri išlaisvintų Rytų krikščionis nuo netikėlių 
turkų priespaudos. Pradėdamas Pirmąjį kryžiaus žygį, popiežius Urbonas II 
buvo įsitikinęs, kad jis eina Grigaliaus nutiestu keliu. Žr. Carl Erdmann, 
Die Entstehung des Kreuzzugsdgedankens (Stuttgart, 1936), pp. 149-153, 
210-211, 285—286, 308—309. (Erdmanno knyga išversta į anglų kalbą pa- 
vadinimu: The Origin of the Idea of Crusade (Princeton, 1977).) Be Kristaus 
kapo išlaisvinimo iš musulmonų, vienas kryžiuočių tikslas buvo eksportuo- 
ti Popiežių revoliuciją į Rytų krikščioniškąjį pasaulį. Pasitaikė atvejų, kai 
kryžiuočiai įtraukdavo į karą Rytų krikščionis stačiatikius. Popiežius pa- 
skelbė savo viršenybę Konstantinopoliui ir visam krikščioniškajam pasau- 
liui. Tačiau galiausiai šis tikslas nebuvo pasiektas. 1099 m. kryžiuočiai 
įkūrė Jeruzalės karalystę, pavaldžią popiežiui, bet Antrasis kryžiaus Žygis 
(1147-1149) rezultatų nedavė; o Trečiojo kryžiaus žygio (1189-1192) me- 
tu nors ir pavyko užimti Akrą, Jeruzalės atsiimti nepasisekė; ją buvo už- 
grobęs Saladinas (1187 m.). Ketvirtasis kryžiaus žygis prasidėjo 1199 m., 
pasiekė viršūnę Konstantinopolio šturmu 1203 m. ir imperatoriaus nuša- 
linimu bei pakeitimu — tai pavyko kryžiuočiams. (Prie Jeruzalės jie net 
neprisiartino.) XIII a. buvo dar trys kryžiaus žygiai, bet nė vienas nebuvo 
sėkmingas (nors Frydrichas II 1228-1229 m. trumpam laikui atgavo Jeru- 
zalę). Nepaisant to, kryžiaus žygiai davė svarbių rezultatų vidaus politi- 
koje. Jie atspindėjo ir palaikė Popiežių revoliucijos ideologiją. Jie išplėtė 
prekybą ir sustiprino didžiuosius Italijos prekybinius miestus —- Veneciją, 
Genują ir Pizą. Jie sustiprino popiežių valdžią. Galiausiai, jie padėjo su- 
kurti karinės aristokratijos klasę - riteriją, kuri savo pobūdžiu buvo krikš- 
čioniška ir europietiška. 

2 Southern, Western Society, pp. 34-35. Southernas priduria: „Už šio 
ekspansijos sąjūdžio glūdėjo ne viena iškili techninė naujovė, bet daugelio 
aplinkybių derinys: didėjantis kapitalo kaupimas, gyventojų skaičiaus au- 
gimas, Viduržemio jūros sričių kontrolės sugrįžimas į Vakarus, graikų ir 
musulmonų imperijų nuosmukis, - visa tai padėjo Vakarams atverti vis 
platesnes perspektyvas.“ Kalbėdamas detaliau, Southernas mini dykviečių 
apgyvendinimą, upių, kelių ir kanalų kultivavimą, rinkų ir kredito sukū- 
rimą. „Kolonizavimas prasidėjo visuose Vakarų Europos pakraščiuose, o 

kartu su kolonizavimu prasidėjo neišvengiama karinė agresija. Pirmą kar- 
tą per visą istoriją Vakarų Europoje atsirado gyventojų perteklius ir per- 
produkcija... Du šimtmečius po 1100 m. Vakarai buvo apimti tokio val- 
džios ir viešpatavimo godulio, kuriam nebuvo matyti aiškių ribų.“ Southerno 
nuomonę, „kad už šio ekspansijos sąjūdžio glūdėjo ne viena iškili techninė 
naujovė“, ginčija Lynnas White'as (žr. 23 pastabą). 

3 Lynn White, Medieval Technology and Social Change (Oxford, 1961), 
pp. 57-69. White'as pažymi, koks svarbus buvo pavalkų išradimas, kuris 
padėjo arklio jėgą pirmą kartą panaudoti plačiu mastu (pp. 72-76). Inten- 
syvesnis arklių panaudojimas žemdirbystėje buvo susijęs su pavasarinės 
sėjos ir trijų laukų sistemos įvedimu, o tai davė galimybę žymiai padidinti 
maisto atsargas. M.-D. Chenu, aptardamas XII a. techninius išradimus, 
rašo, kad „energijos gamyba nepaprastai padidėjo, patobulinus vandens 
jėgos panaudojimo mašinas, pagrįstas cirkuliariniu judėjimu, ir joms pa- 
plitus; tai buvo vandens malūnai, hidrauliniai ratai, leidę vienam arkliui 
padaryti tokį darbą, kuriam anksčiau reikėjo dvidešimt penkių; vėjo ma- 
lūnai, Europoje pirmą kartą atsiradę 1105 m., mašinos, galėjusios kaupti 
energiją dėl atsvarų ir krumpliaračių sistemos... Naujos transportavimo ir 
keliavimo priemonės padidino žmogaus laisvę: ankstesnis pavalkų arkliams 
ar asilams išradimas pakeitė kaimo gyvenimą; nuo 1180 m. pradedami 
naudoti kilis ir vairas; išradus kompasą tapo įmanomos ilgos jūrų kelio- 
nės... Mechaninis laikrodis pradėjo racionalizuoti laiką... (M.-D. Chenu, 
Nature, Man and Society in the Twelfth Century, ed. and trans. Jerome Ta- 
ylor and Lester K. Little (Chicago, 1968), p. 43 (pirmą kartą išleista 1957 m. 
pavadinimu La Hhėologie au douziėme siėcle). 

4 Žr. 3 skyrių apie Vakarų teisės mokslo ištakas. Chenu savo knygoje 
Nature, Man and Society, pp. 15-17 pažymi, kad Abėlard'as pirmaisiais 
XII a. dešimtmečiais nubrėžė „griežtą ribą“ tarp tų daiktų, kurie buvo 
priskiriami pasaulį sukūrusio Dievo kuriamajai veiklai, viena vertus, ir, 
kita vertus, „natūraliųjų priežasčių“, „paaiškinančių sandarą ar atsiradi- 
mą tokių daiktų, kurie atsiranda be stebuklų“. Apie pastarąsias jis kalba 
kaip apie vis naturae („gamtos jėgą“) ir naturales causae („natūraliąsias 
priežastis“). 

5 Žr. Marc Bloch, Feudal Society, pp. 93, 103. Studija, kurioje esama 


visai naujų idėjų apie XI a. pabaigos bei XII a. pradžios naujosios literatū- 

ros ir dabartinės teisės raidos ryšius, yra R. Howardo Blocho Medieval 
French Literature and Law (Berkeley, 1977). 

26 Karolis Didysis pataisė Nikėjos tikėjimo simbolį, įterpdamas žodžius 
„Ir iš Sūnaus“ (filiogue) po žodžių „tikiu Šventąją Dvasią..., kilusią iš Dievo 
Tėvo“. Tai buvo įžeidimas Rytų bažnyčiai ir todėl, kad išreiškė naują Švč. 
Trejybės koncepciją, ir todėl, kad tai buvo vienašališka svarbiausio nuta- 
rimo pataisa, padaryta svarbiausiame bažnyčios istorijoje visuotiniame su- 
sirinkime. Žr. 4 skyrių, 28 pastabą. 

2 Peter Brown, in Smalley, Trends, p. 11. 

* Ibid., p. 12. 

2 De Civitate Dei, I. 35. 46. Žr. R. A. Markus, Saeculum: History and 
Society in the Theology of St. Augustine (Cambridge, 1970), pp. 20-21: „Vie- 
na iš fundamentaliausių jo temų apmąstant istoriją yra ta, kad nuo Kris- 
taus atėjimo iki pasaulio pabaigos visa istorija yra vientisa ir kad negalima 
sudaryti jos plano, remiantis struktūra, paimta iš šventosios istorijos.“ Žr. 
taip pat: G. L. Keyes, Christian Faith and the Interpretation of History (Lin- 
coln, Nebr., 1966), pp. 177-178: krikščionis „neturi vilties, kad krikščioniš- 
ku požiūriu žemiškasis gyvenimas gali būti daug geresnis už tą, kurį jis 
mato prieš save, ir dar mažiau jis tikisi, kad Žemėje palaipsniui įsiviešpa- 
taus Dievo Karalystė“. 

“ Cit. pagal: Tierney, Crisis of Church and State, pp. 68-69, 71. 

*! Cit. pagal: Eugen Rosenstock-Huessy, Soziologie, II (Stuttgart, 1958), 
p. 663. 

3 Cit. ibid., p. 662. 

33 Žr. Policraticus: The Statesman's Book of John of Salisbury, trans. John 
Dickinson (New York, 1963), p. 9. 

3 K. J. Leyser, in Smalley, Trends, p. 60. 

35 Žr. Chenu, Nature, Man and Society, pp. 162-201. Chenu teigia 
(p. 162), jog „ne menkiausiu lotyniškojo krikščionių pasaulio laimėjimu XII 
a. reikia laikyti tai, kad Žmogaus sąmonėje prabudo aktyvus Žmonijos 
istorijos supratimas“. Žr. taip pat: R. W. Southern, „Aspects of the Euro- 
pean Tradition of Historical Writing. 2. Hugh of St. Victor and the Idea of 
Historical Development“, TRHS, 5th ser., 21 (1971), 159. Walteris Freundas 
pabrėžia modernybės sąvokos vartoseną Petro Damiani'o, Jono Solsberie- 
čio, Walterio Mapo ir kitų XII a. autorių raštuose. Walter Freund, Modernus 
und andere Zeitbegriffe des Mittelalters (Cologne, 1957). Iš dalies šią mintį jis 

sieja (p. 60) su XI a. pabaigos Grigaliaus reformatorių įsitikinimu, kad jie 
žengia į visiškai naujus, pavyzdžio neturinčius laikus. 

36 Žr. Geoffrey Barraclough, The Origins of Modern Germany (Oxford, 
1947), p. 114: „Nusigręžusi nuo senosios Gelazijaus teorijos apie dviejų 
didžiųjų valdžių [dvasinės ir pasaulietinės] harmoningą bendradarbiavi- 
mą, Hildebrando partija siekė Bažnyčią atskirti nuo Valstybės, kartu no- 
rėdama visiškai pakeisti karaliaus padėtį krikščioniškoje visuomenėje. Tai 
nebūtinai reiškė, kad karalius turi būti pajungtas popiežiaus valdžiai, nors 
netrukus Grigalius priėjo tokią išvadą, remdamasis savo argumentais; ta- 
čiau tai būtinai reiškė, kad iš karaliaus atimama jo sakralinė padėtis ir jo 
valdžios sakralumas. Grigaliui karalius buvo pakeičiamas pareigūnas.“ 

1302 m. popiežius Bonifacas VIII Grigaliaus požiūrį dar labiau suradi- 
kalino pareikšdamas: „Kas neigia, kad pasaulietinis kalavijas turi paklusti 
Petro valdžiai, nesupranta Viešpaties žodžių“. Šitoks požiūris atitinka po- 
piežiaus kaip Kristaus vietininko žemėje „valdžios pilnatvės“ (plenitudo 
potestatis) doktriną. Tačiau dvasinį kalaviją popiežius turėjo tiesiogiai, o 
pasaulietinį kalaviją jis turėjo per tarpininkus - karalius ir kunigaikščius. 
Southern, Western Society, p. 143. Žr. taip pat: Tierney, Crisis of Church and 
State, pp. 183, 188-189. Žr. 7 skyrių. 

* Apie vyskupų valdžios prigimties pasikeitimą kaip kovos dėl inves- 
titūros padarinį žr. Robert L. Benson, The Bishop-Elect: A Study in Medieval 
Ecclesiastical Office (Princeton, N. J., 1968). Bensonas nagrinėja daug šalti- 
nių, kurie yra šio skyriaus faktinis pagrindas. 

* Pirmoji frazė paimta iš Rosenstocko Europūischen Revolution (1931). 
Antroji — iš Tellenbacho Libertas: Kirche und Weltordnung (1936). XI a. 


reformatoriai paprasčiausiai sakydavo: „teisinga tvarka“. 


3. Vakarų teisės mokslo ištakos Europos universitetuose 


! Žr. Samuel E. Thorne, ed. and trans., Bracton on the Laws and Cus- 
toms of England, I (Cambridge, Mass., 1968), xxxvi. Thorne'as įtikinamai 
paneigia Maitlando požiūrį į Bractoną kaip „prastą romanistą“. 

* Haskinsas rašo: „Būta kitų teisės studijų centrų iki Bolonijos, pavyz- 
džiui, Romoje, Pavijoje ir Ravenoje; būta teisininkų Bolonijoje iki Irneri- 
jaus, pavyzdžiui, Pepo, „ryškus ir spindintis Bolonijos šviesulys“, galimas 
daiktas, suspindėjęs 1065 m. ir tikriausiai 1076 m. sprendžiant tą pačią 

bylą, kurioje pirmą kartą pasirodo Digestai... “ Charles Haskins, The Re- 
naissance Of the Twelfth Century (Cambridge, Mass., 1927), p. 199. Ir vis 
dėlto, kaip sako ir Haskinsas, kaip tik Irnerijus „teisę galutinai atskyrė nuo 
retorikos ir suteikė jai pilnateisį statusą kaip savarankiškam studijų objek- 
tui; tos studijos dabar buvo grindžiamos nebe ištraukomis ir apybraižomis, 
bet Corpus Juris tekstu, kurio visuma dabar buvo galima naudotis aiški- 
nant kiekvieną dalį“. Pastaroji frazė yra šio skyriaus raktas. 

Geriausia apybraiža anglų kalba apie Bolonijos teisės mokyklą yra Has- 
tingso Rashdallo knyga The Universities of Europe in the Middle Ages (Ox- 
ford, 1936), I, 87-267. Klasikinis veikalas, skirtas šiam dalykui, vis dar yra: 
Friedrich Carl von Savigny, Geschichte des rėmischen Rechts im Mittelalter, 
2nd ed., III (Heidelberg, 1834), 137—419. Puiki trumpa apybraiža yra: 
Dawid Knowles, The Evolution of Medieval Thought (New York, 1962), 
pp. 153-184. Labai vertinga studija, skirta ne tik teisės mokymui Bolo- 
nijoje, bet ir Bolonijos sistemos perkėlimui į kitus Europos universitetus, 
yra: Helmut Coing, ed., Handbuch der Ouellen und Literatur der neueren 
europūischen Privatrechtsgeschichte, I (Munich, 1973), 39-128. 

? Odofredas XIII a. pradžioje rašė, kad Bolonijoje studijavo 10 000 stu- 
dentų. Šiuo skaičiumi abejoja kai kurie iškilūs mokslininkai, o Coingas 
teigia, kad jų būta apie 1000 (Coing, Handbuch, p. 81). Tačiau dėl 
10 000 studentų skaičiaus neabejoja kiti žymūs mokslininkai, pavyzdžiui: 
P. Heinrich Denifle, Die Entstehung der Universitūten des Mittelalters bis 
1400 (Berlin, 1885), p. 138, ir Albano Sorbelli, Storia della Universita di 
Bologna, vol. 1, II Medioevo: Secc. XI-XV (Bologna, 1944), p. 209. 

* Rashdall, Universities of Europe, pp. 159-160. 

5 Žr. bendrą apžvalgą: ibid., pp. 50-54, 275-278. Be to, žr. 7 pastabą. 

* Ibid., pp. 159-160. 

" Paryžiaus universitetas gavo tam tikras privilegijas iš karaliaus Pilypo 
1200 m., o savo pirmąjį statutą — iš popiežiaus legato 1215 m. Jo ištakų 
reikia ieškoti Abėlard'o laikais, XII a. pradžioje. 

8 Žr. S. P. Scott, ed., The Civil Law, 17 vols. (Cincinnati, Ohio, 1932). 
Justiniano Kodekso, Novelų ir Institucijų rankraščiai Vakaruose išliko. Bet 
Digestai, pati svarbiausia iš keturių knygų, dingo. 

* D. 42. 16, Dėl interdikto „Vi et Armata“ [„Jėga ir ginkluota jėga“]. 
Justiniano kompiliacijos lotynišką tekstą galima rasti knygoje: Paul Krue- 

ger, Theodor Mommsen, Rudolf Schoell, and Wilhelm Kroll, eds., Corpus 
Juris Civilis (Berlin, 1954-1959). 

0 John P. Dawson, The Oracles of the Law (Ann Arbor, Mich., 1968), 
pp. 114-115. 

" Ibid., pp. 116-117. 

2 Paul Vinogradoff, Roman Law in Medieval Europe (Oxford, 1929), 
p. 59. 

3 Odofredą cituoja Savigny, Geschichte, p. 553. 

* Dabartine prasme dialektikos kaip priešybių sintezės sąvoka kilusi iš 
Hegelio. Tačiau šio mąstymo tradicija kyla iš Abėlard'o. 

5 Haskins, Renaissance, p. 53. 

16 Žr. Knowles, Evolution, p. 162. 

" Peter Abailard, Sic et Non: A Critical Edition, ed. Blanche Boyer and 
Richard McKeon (Chicago, 1976). Prologe Abėlard'as nurodo keletą gali- 
mų būdų sutaikyti priešybes (pavyzdžiui, tie patys žodžiai gali būti var- 
tojami skirtingomis prasmėmis); bet jei ne jis pats, tai jo šalininkai suprato, 
kad mechaninis sutaikymas gali būti neįmanomas ir kad prieštaraujančių 
pastraipų prasmė dažnai surandama tik visos Šv. Rašto ir patristinės lite- 
ratūros visumos ryšiuose bei tiksluose. Žr. Martin Grabmann, Die Geschichte 
der scholastischen Methode, II (Freiburg, 1911), pp. 168-229. 

18 John Herman Randall, Jr., Aristotle (New York, 1960), p. 33. 

P Ibid., p. 54. 

20 Aristotle, Topics, 1. 1. 100a 25 - 100b 23; 1. 12. 105a 10-19, in 
Richard McKeon, ed., The Basic Works of Aristotle (New York, 1941), pp. 188, 
198. 

2 Žr. Ludwig Wittgenstein, On Certainty, ed. G. E. M. Anscombe and 
G. H. von Wright (New York, 1969). 

2 Žr. Wolfgang Kunkel, An Introduction to Roman Legal and Constitu- 
tHional Law, trans. J. M. Kelley, 2nd ed. (Oxford, 1973), pp. 98-103. 

3 Carl J. Friedrich, Transcendent Justice: The Religious Dimension of Con- 
stitutionalism (Durham, N. C., 1964), p. 5. 

“* Kunkel, Introduction, pp. 84-86, 95-124. 

“ Fritz Schulz, History of Roman Legal Science (Oxford, 1946), pp. 57-58. 

“ Fritz Schulz, Principles of Roman Law (Oxford, 1936), p. 53; Peter 
Stein, Regulae Iuris: From Juristic Rules to Legal Maxims (Edinburgh, 1966), 
p. 36. 

7 Schulz, Roman Legal Science, p. 94. 

28 Ibid., p. 95. 

2 Stein, Regulae, p. 36. 

3 Ibid., pp. 45—46. 

21 Ibid., p. 37. 

22 Ibid., p. 41. 

5 Ibid., p. 48. 

* Ibid. Žr. taip pat: Dietrich Behrens, „Begriff und Definition in den 
Ouellen“, ZSS (rom), 74 (1957), 352. 

>. B:-18.1, 111 

Stein, Regulae, p. 118. 

37 Štai pagal D. 50. 17. 67, „kai sakinys turi dvi prasmes, turi būti 
pasirinkta toji, kuri geriau tinka šiam dalykui“. O pagal D. 50. 17. 114, 
„kai žodžiai dviprasmiški, reikia pasirinkti labiausiai tikėtiną ir įprastą 
prasmę“. Pagal D. 50. 17. 125, „atsakovai traktuojami palankiau negu 
ieškovai“, o pagal D. 50. 17. 126, „kai iškyla klausimas dėl dviejų asmenų 
pretenzijų, pirmenybė teiktina savininkui“. 

38 Stein, Regulae, p. 70. 

* Theodor Viehweg, Topik und Jurisprudenz, 5th ed. (Munich, 1954), 
p. 74. 

* Cit. pagal: Schulz, Principles, pp. 51-52; žr. Max Weber, Economy and 
Society, ed. Guenther Roth and Claus Wittich, II (New York, 1968), 787. 
Žr. taip pat: Viehwėg, Topik, pp. 46-61. Bet žr. Stein, Regulae, pp. 74-89. 

* Schulz, Roman Legal Science, pp. 43-48. 

*2 Ibid., p. 65. 

* Cituojama pagal: Stein, Regulae, p. 157. 

* Peter Abelard, Dialectica, ed. L. M. Rijk (Assen, Netherlands, 1956), 
p. 263. 

45 Žr. William and Martha Kneale, Introduction to Logic (Oxford, 1968). 
Šio svarbaus teksto autoriai mano, kad Abėlard'as yra vienas iš keturių 
svarbiausių asmenų, vysčiusių logiką, šalia Aristotelio, Leibnizo ir Frege's. 
Žr. pp. 202-203, 245, 320 ir 511. Aš dėkingas Manueliui Lourenco už tai, 
kad jis paskatino mane imtis šio veikalo ir vadovavo man narpliojant 
egzistencinio apibendrinimo subtilybes. 

* Pavyzdžiui, Justiniano tekstuose prabėgom užsimenama apie „sutar- 
ties prigimtį“ labai ribota prasme, tuo tarpu glosatoriai žodį natura („pri- 

gimtis“) vertė žodžiu „substancija“ ir ginčijosi, ar specialiu susitarimu ga- 
lima pašalinti sutarties naturalia. XIV a. Baldus sukūrė detalią teoriją, nu- 
stačiusią skirtumus tarp substantialia, t. y. tų sutarties elementų, kurie duo- 
da jai jos „būtį“ ir be kurių ji negali egzistuoti (pavyzdžiui, pirkimo ir 
pardavimo sutarties atveju - parduodamas daiktas ir kaina), naturalia, t. y. 
tų elementų, kurie išvedami iš sutarties ir gali būti pakeisti specialiomis 
sąlygomis, ir accidentalia, t. y. tų elementų, kurie kyla tik iš specialaus šalių 
nutarimo. Žr. Baldus, D. 2, 14, 7, 7. no. 1; Gl. Extra naturam D. 2, 14, 7,5. 
Plg. Helmut Coing, „Zum Einfluss der Philosophie des Aristoteles auf die 
Entwicklung des Romischen Rechts“, ZSS (rom), 69 (1952), 24-59. Nors 
šią pastraipą jis cituoja iš Baldaus, profesorius Coingas viduramžių Euro- 
pos teisinio protavimo neskiria nuo bizantiško teisinio protavimo, bet vei- 
kiau ieško Aristotelio įtakos, tarsi ji būtų buvusi tiesiaeigė. 

Puikų pavyzdį, parodantį, kaip glosatoriai naudojasi maksima gauti 
labai įvairiems konkretiems rezultatams, galima rasti knygoje: Gerhard 
Otte, Dialektik und Jurisprudenz (Frankfurt am Main, 1971), pp. 214-215. 

* Net šiandien ginčijamasi, ar Aristotelis buvo realistas, ar nominalis- 
tas, ar laikėsi vidurio, kas kartais vadinama konceptualizmu. Konceptua- 
listas traktuoja daiktų esmes (universalijas) kaip egzistuojančias fuose daik- 
tuose, o ne atskirai nuo jų (realizmas), arba visai neegzistuojančias 
(nominalizmas). Ši pozicija labai artima Abėlard'o pozicijai, ir ją implikuo- 
ja požiūris, kad teisės normos yra konkrečių sprendimų apibendrinimai. 

* Visa, kas žinoma apie Graciano biografiją, išdėstyta straipsnyje: Ste- 
phan Kuttner, „The Father of the Science of Canon Law“, The Jurist, 1 
(1941), 2-19. 

* Decretum, in E. Friedberg ed., Corpus Iuris Canonici, vol. 1 (1879; 
reprint ed., Graz., 1959). 

3 Žr. Migne, PL 140. 539-1058. Burchardas mirė 1025 m. 

1! Migne, PL 166. 47. Ivas gyveno maždaug nuo 1040 iki 1115 m. 

?2 Kiti kanonistai ir teologai, kuriais jis rėmėsi kurdamas savo dialektinį 
metodą, išvardyti knygoje: Stanley Chodorov, Christian Political Theory and 
Church Politics in the Mid-Twelfth Century: The Ecclesiology of Gratian's 
Decretum (Berkeley, 1972), p. 2, n. 3. 

* Žr. Stephan Kuttner, Harmony from Dissonance: An Interpretation of 
Medieval Canon Law (Latrobe, Pa., 1960). 

* Decretum, Dist. 9, c. 1. 

> Ibid., Dist. 9, dict. post. c. 11. 

* Ibid., Dist. 1, c. 2. 

>? Ibid., Dist. 9, c. 2. 

8 Galimas daiktas, Fritzas Schulzas yra teisus sakydamas, kad tokie 
klasikiniai romėnų teisės tekstai, kaip „Kas patinka kunigaikščiui, turi įsta- 
tymo galią“ ir „Kunigaikštis laisvas nuo įstatymų“, turi būti suprantami 
siaurai ir kad tik postklasikinėje epochoje imperatorius iš tikrųjų tapo 
viršesniu už įstatymus apskritai. Žr. Schulz, „Bracton on Kingship“, En- 
glish Historical Review, 60 (1945), 136. Nepaisant to, iš ano meto neišliko 
nė vieno romėnų teisininko teiginio, kur būtų sakoma, kad imperatorius 
yra saistomas įstatymų (arba, kaip pasakė Peteris Banosas, galimas daik- 
tas, nė vienas teisininkas, kada nors išsakęs tokį teiginį, neliko gyvas). 
Šiame tekste išsakytą mintį veikiau pagrindžia negu paneigia Justiniano 
Kodekso straipsnis 1. 14. 4.: „Viešpataujančiojo valdovo didybės yra ver- 
tas teiginys, kuriuo jis pareiškia, kad paklūsta įstatymams; juk Mūsų val- 
džia priklauso nuo teisės valdžios“. 

* Decretum, Dist. 10, c. 1; Pars II. 

0 Ibid., Dist. 11, Pars I. Graciano pateikto teisės šaltinių išdėstymo 
originalumo analizę galima rasti straipsnyje: Jean Gaudemet, „La doctrine 
des sources du droit dans le Decret de Gratien“, Revue de droit canonigue, 
1 (1951), 6. Stanley Chodorow, be abejonės, teisus pabrėždamas, jog Gra- 
ciano požiūrio į įstatymų hierarchiją pagrindas yra tas, kad bažnyčią jis 
traktavo kaip teisinę bendruomenę, analogišką kitokio tipo teisinėms ben- 
druomenėms. Stanley Chodorow, Christian Political Theory, p. 97. Dėl šios 
priežasties, siekdamas apibrėžti įstatymo ar teisinio principo vietą hierar- 
chijoje, jis pirmiausia žiūrėdavo to įstatymo ar principo autoriaus politinio 
autoriteto. 

*! Gabriel Le Bras, „Canon Law“, in C. G. Crump and E. F. Jacob, eds., 
The Legacy of the Middle Ages (Oxford, 1926), pp. 325—326. 

62 Decretum, Dist. 9, c. 1. 

6 Ibid., Dist. 37, išversta į anglų kalbą kn.: A. O. Norton, ed., Readings 
in the History of Education (New York, 1971), pp. 60-75. 

“ Kitokios rūšies sintezė, kai paprasčiausiai pasirenkamas vienas iš 
dviejų prieštaraujančių sprendimų, būdinga Tomo Akviniečio (XIII a. pa- 


baiga) filosofiniam metodui; šiuo požiūriu jis žengė žingsnį atgal. 


773 


PASTABOS 


6 Žr. Frederick H. Russell, The Just War in the Middle Ages (Cambridge, 
1975). 

6 Žr. Hermann Kantorowicz, „The Ouaestiones Disputatae of the Glos- 
sators“, Tijdschrift voor Rechtsgeschiedenis/Solidus Revue d'histoire du droit, 
16 (1939), 5. 

 Ibid., p. 23. 

8 Ibid., pp. 55-56. Kantorowiczius išvardija tokius terminus: titulus, 
rubrica, summaria, exordium, casus, causa, materia, thema, ponere, gueritur, 
guestio, controversia, disputatio, actor, argumentum, decisio, definitio, 
determinatio, iudicum, sententia, responsum, distinctio, divisio, problema, solu- 
tio ir kitus. Tačiau žr. Fritz Pringsheim, „Beryt und Bologna“, in Festschrift 
fūr Otto Lenel (Leipzig, 1921), pp. 204, 252. Kantorowitzius nurodo, kad 
Pringsheimas (kuris rašė dviem dešimtmečiais anksčiau) klydo, daugelį šių 
terminų priskirdamas romėnų teisei, kuri atsirado Rytuose po Justiniano 
epochos. 

* Kantorowicz, „The Ouaestiones Disputatae“, pp. 1-6. 

 Ibid., p. 43. 

" Ibid., pp. 5-6. 

" Žr. Schulz, „Bracton on Kingship“, pp. 43—44. 

" Moderniojo mokslo metodų, sukurtų teisės, pritaikymo gamtos reiš- 
kiniams ankstyvą, o gal ir pirmąjį, pavyzdį galima rasti Roberto Grossetes- 
te's (1168-1253) veikaluose; jis profesoriavo Oksforde pirmajame XIII a. 
dešimtmetyje ir nuo 1235 m. iki mirties buvo Linkolno vyskupu. Savo 
eksperimentinius optikos, garso, šilumos, astronomijos ir kitų gamtos reiš- 
kinių tyrinėjimus Grosseteste grindė pirmiausia aristoteliškąja „fakto“ (guia) 
ir „šio fakto priežasties“ (propter guid) perskyra. Prie šios perskyros jis 
pridėjo tyrinėjamo reiškinio suskaidymo į jo sudedamąsias dalis metodą, 
tą reiškinį rekonstruodavo teoriškai ir teorinę rekonstrukciją („composi- 
tion“) lygindavo su sudedamosiomis dalimis („resolution“), kad šitaip pa- 
tikrintų naudojamų principų teisingumą. Štai ką vienas mūsų dienų auto- 
rius sako apie Grosseteste's vietą mokslo istorijoje: „Gracianas naudojosi 
tuo pačiu loginiu metodu, reformuodamas kanonų teisę“. A. C. Crombie, 
„Grosseteste's Position in the History of Science“, in D. A. Callus, ed., 
Robert Grosseteste, Scholar and Bishop: Essays in Commemoration of the Se- 
venth Centenary of His Death (Oxford, 1955), p. 100. Grosseteste's mokinys 
Rogeris Baconas (apie 1220 - apie 1292) rašė, jog Grosseteste ir kiti to meto 

mokslininkai „suprato, kad matematikos jėga gali atskleisti visų daiktų 
priežastis ir patenkinamai paaiškinti žmogiškus ir dieviškus dalykus“. Fran- 
cis S. Stevenson, Robert Grosseteste, Bishop of Lincoln: A Contribution to the 
Religious, Political, and Intellectual History of the Thirteenth Century (Lon- 
don, 1899 m), p. 51. Stevensonas priduria, kad kalbėdamas apie „matema- 
tikos jėgą“ Baconas, galimas daiktas, turėjo galvoje tai, kas dabar (1899 
m.) vadinama „dėsnio karalyste“, ir kad „Grosseteste's raštuose galima 
rasti labai daug šios minties paliudijimų“. Žr. A. C. Crombie, Grosseteste, 
Bacon and the Birth of Experimental Science, 1100-1700 (Oxford, 1953), p. 10. 

“* „Causa est civilis disceptatio de certo dicto vel facto certae perso- 
nae.“ Žr. Alessandro Giuliani, „The Influence of Rhetoric on the Law of 
Evidence and Pleading“, Juridical Review, 62 (1969), 231. 

5 Ibid., pp. 234-235. Šios relevancijos normos pirmiausia buvo taiko- 
mos teiginiams (positiones), kuriais prisiekdavo šalys ir liudytojai, o vėliau 
pareiškimams (articuli), įrodytiems liudytojų ir dokumentų, kurie palaips- 
niui išstūmė senesnę formą, kai priesaikos nebebuvo vertinamos. 

* Ibid., p. 237. 

"7 Alexander Koyre, From the Closed World to the Infinite Universe (Bal- 
timore, 1976). 

"*š Josephas Needhamas, ieškodamas atsakymo į klausimą, kodėl mo- 
dernusis mokslas neatsirado tradicinėje Kinijos civilizacijoje (arba Indijo- 
je), o atsirado tik Europoje, pabrėžia, viena vertus, babiloniečių, stoikų ir 
judėjų koncepcijas apie transcendentinio Dievo nustatytų įstatymų visu- 
mą, kuriai pavaldūs ir žmonių, ir nežmogiškosios gamtos veiksmai, ir, kita 
vertus, tik XVI a. pabaigoje ir XVII a. nustatytą griežtą žmogiškojo prigim- 
tinio įstatymo ir nežmogiškų gamtos dėsnių perskyrą. (Priešingai, kinai 
neturėjo dėsnio, taikomo nežmogiškiems reiškiniams, sąvokos.) Vakaruose 
įvykusį poslinkį prie tikėjimo savarankiška gamtos dėsnių visuma Need- 
hamas pirmiausia sieja su karaliaus absoliutizmo atsiradimu baigiantis 
feodalizmui ir prasidedant kapitalizmui. Tas faktas, kad Rogeris Baconas 
XIII a. pavartojo frazę „gamtos dėsniai“, tik paremia šią tezę, sako Need- 
hamas, nes svarbiausia šiuo atveju yra tai, kad Bacono koncepcija „liko 
snūduriuoti, kol Renesanso epochoje naujasis politinis absoliutizmas ir nau- 
jai atsiradęs eksperimentinis mokslas vėl iškėlė ją į svarstymų centrą“. Žr. 
Joseph Needham, The Grand Titration: Science and Society in East and West 
(London, 1969), pp. 310-311. Needhamo aiškinimas teisingas tik iš dalies. 

Neabejotina, kad XVI ir XVII a. Vakaruose, ir moksle, ir visuomenėje, 
atsitiko kažkas nauja. Be to, teisinga, kad tuo metu fizinė gamta buvo 
pradėta traktuoti kaip turinti savo dėsnius, kurie, kaip buvo manoma, 
visai skiriasi nuo Žmogaus prigimties moralinių dėsnių. Bet visai klystume 
tardami, jog Bacono - ir pirma jo Grosseteste's — idėja, kad esama mate- 
rijos, šviesos ir kitų gamtos dėsnių, „tuo metu paprasčiausiai nebuvo vi- 
suotinai pripažinta“ (ibid., p. 310). Grosseteste's ir Bacono teorijos buvo 
būdingos to meto moksliniam mąstymui (žr. 73 pastabą). Jos buvo moks- 
linio pasaulėvaizdžio dalis, o tas pasaulėvaizdis visai skyrėsi nuo senovės 
babiloniečių, graikų ir hebrajų pasaulėvaizdžio, ir, žinoma, skyrėsi ir nuo 
krikščionių - ir Rytų, ir Vakarų — pasaulėvaizdžio, vyravusio iki XII a. Tai 
buvo mokslinis pasaulėvaizdis, kuris, analitiškai atskirdamas pasaulį nuo 
Dievo, laikinybę nuo amžinybės, „natūraliąsias priežastis“ (pasak Abė- 
lard'o) nuo stebuklinių (žr. 2 skyrių, 24 pastabą), leido - o tiesą sakant, ir 
reikalavo - susisteminti dėsnius, taikomus kiekvienoje iš dviejų sričių. Ši 
perskyra nutiesė kelią vėlesnei analitinei žmogaus ir gamtos perskyrai pa- 
čiame pasaulyje, o tai savo ruožtu leido ir reikalavo sisteminti dėsnius, 
taikomus kiekvienoje iš šių dviejų sričių. Sisteminimo metodai iš esmės liko 
panašūs. Taigi moderniojo mokslinio mąstymo atsiradimą pirmiausia ga- 
lima sieti su bažnytinės ir pasaulietinės valdžių atsiskyrimu XI a. pabaigoje 
ir XII a. ir tik po to — su XVI ir XVII a. įvykiais (įskaitant ir didžiųjų 
pasaulietinių monarchijų atsiradimą). 

* Žr. Andrė F. Cournand and Harriet Zuckerman, „The Code of Science: 
Analysis and Some Reflections on Its Future“, Studium Generale, 23 (1970), 
941, 945-961. Esu dėkingas Grace Goodell už tai, kad ji rekomendavo 
man šį puikų straipsnį. 

8 Ibid., p. 945. 

31 Žr. Harold J. Berman, „The „Right to Knowledge“ in the Soviet 
Union“, Columbia Law Review, 54 (1954), 749. 

82 Žr. 4 skyrių. Bažnyčia pradėjo smerkti ereziją nuo pirmojo amžiaus, 
ir įvairiu metu ją persekiojo ir pasaulietinės, ir bažnytinės valdžios. Tačiau 
erezija nebuvo traktuojama kaip teisės pažeidimas iki to meto, kai Popie- 
žių revoliucija sukūrė Vakarų bažnyčią kaip teisinį darinį. Žr. bendrą ap- 
žvalgą knygoje: Herbert Grundmann, Ketzergeschichte des Mittelalters (Gėt- 
tingen, 1963). Vertingų dokumentinių šaltinių anglų kalba esama knygose: 

R. I. Moore, The Birth of Popular Heresy (London, 1975) ir Jeffrey B. Russell, 
Religious Dissent in the Middle Ages (New York, 1971). 

5 Robert K. Merton, „Science and the Democratic Social Structure“, 
Social Theory and Social Structure (1942; reprint ed., New York, 1957), 
pp. 550-561. 

8 Idėjų istorikai dalykus kartais apverčia aukštyn kojomis. Žr. A Scho- 
lastic Miscellany: Anselm to Ockham, ed. and trans. Eugene R. Fairweather 
(New York, 1956): „Tiesą sakant, visa viduramžių mąstymo istorija gali 
būti suprasta kaip laipsniškas Aristotelio atradimas.“ Iš tikrųjų didieji nau- 
josios teologijos ir naujojo teisės mokslo, pradininkų, ypač Abėlard'o ir 
Graciano, veikalai buvo parašyti tada, kai Aristotelio didieji loginiai trak- 
tatai dar nebuvo išversti. Tai nereiškia, kad Aristotelio logikos teorijos, 
kaip VI a. jos buvo perteiktos Boecijaus, buvo nesvarbios. Bet lieka klau- 
simas, kodėl jos staiga įgyja naują reikšmę? Kodėl staiga buvo pajusta, kad 
jo didieji loginiai traktatai turi būti išversti? 

5 Europos žydai XI a. pabaigoje, XII ir XIII a. Europoje gyveno tokio- 
mis sąlygomis, kurios drastiškai keitėsi priklausomai nuo vietos ir laiko. 
Kai kuriose vietovėse ir tam tikru metu žydai buvo žiauriai persekiojami 
ir oficialiai ištremiami; kitur jie gyveno taikiai su savo kaimynais, kles- 
tėdavo ir net įgydavo politinę įtaką. Per visą šį laikotarpį Žydai išsaugojo 
savo teisę, savo teismus, o kartu buvo pavaldūs karališkajai teisei. Dažnai 
juos specialiai gindavo karališkieji taikos statutai ir miestų laisvių chartijos. 

Nors tiesioginės žydų teisės įtakos Vakarų teisei nustatyti neįmanoma, 
žydų mąstymas tikrai veikė bendrą tos epochos intelektualinį klimatą. Tas 
poveikis buvo dvejopas. Pirma, būta tiesioginės žydų mąstymo įtakos — 
ypač alegorinės protavimo tradicijos, atstovaujamos midrašų, kuria plačiai 
naudojosi žydų mąstytojai, taip pat racionaliosios mokyklos, kurios dėmesio 
centre buvo Rashi (1040-1105) šiaurės Prancūzijoje, 0 po šimtmečio - 
Mozės Maimonido (1135-1204) raštai. Kaip pažymėjo Berylis Smalley, ga- 
lima tiesiogiai nustatyti Rashi įtaką keliems iškiliems XI a. pabaigos ir 
XII a. mąstytojams, o Tomui Akviniečiui (1225-1274) ir Albertui Didžia- 
jam (apie 1200-1280) padarė įtaką Maimonidas. Žr. Beryl Smalley, The 
Study of the Bible in the Middle Ages (Notre Dame, 1978), ypač pp. 149- 
172, kur kalbama apie Rashi įtaką; apie Maimonidą žr. Wolfgang Kluxel, 
„Die Geschichte des Maimonides im lateinischen Abendland als Beispiel 

eines christlichjūdischen Begegnung“, in Judentum im Mittelalter, Miscella- 
nea Mediaevalia, IV (Berlin, 1966). 

Kita įtakos forma buvo subtilesnė. Kai krikščionių mokslininkai ieškojo 
kontaktų su žydų intelektualais, norėdami patikslinti savąjį Senojo Testa- 
mento supratimą, jie pastebėjo, kad žydai žodžius ir frazes versdavo ki- 
taip, o pastraipas interpretuodavo visiškai ne taip, kaip jie. Tai privertė 
krikščionis peržiūrėti savo šaltinius ir argumentus, o dažnai sugalvoti ir 
naujus aiškinimus, kad juos priešpriešintų žydų žinioms ir kritikai. Smal- 
ley, The Study of the Bible, pp. 364-365. Šitaip, pasak Roberto Cheslerio, 
„pats savarankiškos intelektualinės tradicijos egzistavimas šalia krikščio- 
niškosios Europoje skatino tokį atidumą silpnybėms ir tokį susižavėjimą 
idėjomis, koks nebūtų buvęs įmanomas kitomis sąlygomis“. 

Vis dėlto, atrodo, nei žydų mąstymas, nei žydų teisė nepadarė esmin- 
gos įtakos Vakarų teisės sistemoms, bent jau kiek galima spręsti iš išlikusios 
literatūros. Smalley, p. 157, n. 2; cit. pagal: L. Rabinowitz, The Social Life 
of the Jews in Northern France in the XII-XIV Centuries as Reflected in the 
Rabbinical Literature of the Period (London, 1938). „Žinoma atvejų, kai krikš- 
čionys studijuodavo žydų teisę.“ Tačiau Rabinowitzius pateikia tik vieną 
patikimą pavyzdį, kai krikščionis studijavo Žydų teisę, atsiversdamas į 
judaizmą. 

Viena svarbi šio reiškinio priežastis gali būti ta, kad judaizme nebuvo 
pasaulietinės ir dvasinės teisės perskyros: XII a. žydams kiekviena žydų 
teisės dalis buvo įsišaknijusi Biblijoje kaip šventajame Dievo žodyje ir žydų 
bendruomenėje kaip šventajame dieviškosios valios inde. Be to, intensyvi 
Talmudo kazuistika irgi galėjo pasirodyti svetima Vakarų teisiniam mąs- 
tymui, kuris pabrėždavo teisės principų sistemiškumą. 

Galimas daiktas, kad dėl panašių priežasčių XI ir XII a. Vakarų teisei 
beveik jokios įtakos nedarė islamas. Nors europiečiai domėjosi islamo civi- 
lizacija, tuo metu jie pirmiausia studijavo tik astronomiją, astrologiją, ma- 
tematiką ir mediciną. Pateiksiu tik vieną pavyzdį: XI a. pabaigoje Konstan- 
tinas Afrikietis, Tuniso krikščionis, tarnavęs Apulijos grafui Roberui 
Žiskarui, iš arabų kalbos į lotynų kalbą išvertė medicinos veikalus ir pado- 
vanojo juos Salerno universitetui. Tik XIII a. pabaigoje, po to, kai nusisto- 
vėjo pagrindinės Vakarų teisės kryptys, arabų filosofija pradėjo daryti įta- 
ką teologams, pvz., Tomui Akviniečiui ir Rodžeriui Baconui. Žr. Johann 
Fueck, Die arabischen Studien in Europa, bis in den Anfang des 20. Jahrhunderts 

(Leipzig, 1955); R. W. Southern, Western Views of Islam in the Middle Ages 
(Cambridge, Mass.); F. Wuestenfeld, Die Uebersetzungen arabischer Werke in 
das Lateinische seit dem XI Jahrhundert (Gėttingen, 1877). 

Išimtis yra Petras Garbusis (1092-1157), Kliuni abatas. Kartą Petras 
keliavo į Iberiją spręsti Kastilijos ir Aragono ginčo ir ten susipažino su 
dviem žmonėmis, arabų astrologijos veikalų žinovais. Jie sugrįžo su Petru 
į Kliuni, kur vienas iš jų Koraną išvertė į lotynų kalbą, nors su spragomis 
ir klaidomis, o kitas išvertė traktatą apie Mahometo mokymą. Petras šiuos 
veikalus nusiuntė Bernardui Klerviečiui, bet jo pastangos nepaskatino rim- 
čiau studijuoti Koraną. Kaip rašė R. W. Southernas, Korano vertimas „bu- 
vo veikiau pabaiga, o ne pradžia. Rimtos islamo studijos netapo objektu, 
patraukusiu amžininkus ar tiesioginius Petro Garbiojo įpėdinius“. Sou- 
thern, Western Views, pp. 33—37. Tik kitame šimtmetyje tokių arabistų kaip 
Raymundus Martini ir Raimundas Lulijus dėka arabų filosofija tapo pla- 
čiai žinoma Vakaruose ir pradėjo daryti įtaką daugeliui mokslininkų. Net- 
gi tada Vakarų teisės sistemos, atrodo, nebuvo rimtai paveiktos islamo 
minties. Žr. Deno J. Geanakoplos, Medieval Western Civilization and the 
Byzantine and Islamic Worlds (Lexington, Mass., 1979), p. 159. 

$ Knowles, Evolution, pp. 80-81. 

$ Roberto Ungeris teisės, kaip autonominės sistemos, koncepcijos atsi- 
radimą Europoje sieja su transcendento teologijos, tikėjimo grupiniu pliu- 
ralizmu ir liberalios pasaulietinės valstybės deriniu. Žr. M. Unger, Law in 
Modern Society: Toward a Criticism of Social Theory (New York, 1976), pp. 66— 
76, 83-86, 176-181. Esama stulbinančių panašumų tarp jo analizės ir šio 
tyrinėjimo, nežiūrint didelio skirtumo tarp jo labiau filosofinės ir mano 
labiau istorinės interpretacijos. Tačiau vakarietišką autonominės teisinės 
sistemos koncepciją kildindamas iš XVII a. ir ją siedamas su pozityvistinės 
politinės ir teisinės teorijos atsiradimu, profesorius Ungeris nepalietė lem- 
tingų bažnyčios politinio ir teisinio pobūdžio ir bažnyčios bei valstybės 
santykio klausimų, kurie nuo XI a. pabaigos iki XIX a. buvo patys svar- 
biausi Vakarų politiniam ir teisiniam mąstymui ir kurie užmaskuotu pavi- 
dalu vis dar svarbūs Vakarų pasaulietinėms religijoms, įskaitant liberaliz- 
mą ir socializmą. Žr. Harold J. Berman, The Interaction of Law and Religion 
(New York, 1974). 

* Panašus įsitikinimas teisinio mąstymo formos ir turinio tarpusavio 
priklausomybe, bet kitoks požiūris į jų prigimtį pateikiamas Duncano Ken- 

nedy'o straipsnyje „Form and Substance in Private Law Adjudication“, 
Harvard Law Review, 89 (1976), 1685. Profesorius Kennedy rašo, kad šiuo- 
laikinėje Amerikos privatinės teisės teisminio taikymo srityje visos teisės 
formos susiskaido į dvi priešingas kategorijas, būtent į „normas“, kurios 
yra palyginti siauros ir konkrečios ir turi veikti objektyviai ir bendrai, ir į 
„kriterijus“, tokius kaip teisingumas, racionalumas, tinkama procedūra, 
kurie yra palyginti platūs ir leidžia asmenis bei situacijas traktuoti remian- 
tis konkrečiu atveju. Toliau profesorius Kennedy teigia, kad visi teisės 
materialieji tikslai gali būti suskirstyti į dvi priešingas kategorijas, būtent į 
„individualizmą“, kurį jis tapatina su asmeniniu suinteresuotumu, šalių 
savarankiškumu ir abipusiškumu, bei „altruizmą“, kurį jis tapatina su 
įsijautimu į kito padėtį, pasiaukojimu ir bendryste. Apibendrindamas pro- 
fesorius Kennedy sako, kad pirmenybė, teikiama teisiniam argumentavi- 
mui normų forma, susijusi su individualizmo materialiuoju tikslu, tuo tar- 
pu pirmenybė, teikiama teisiniam argumentavimui kriterijų forma, susijusi 
su materialiuoju altruizmo tikslu. Esama tam tikro šių dviejų argumenta- 
vimo tipų susipynimo, rašo jis (p. 1776), bet „giliau... individualistas-for- 
malistas ir altruistas-neformalistas veikia, remdamiesi aiškiai priešingomis 
pasaulio sampratomis“. Ši analizė visiškai skiriasi nuo tradicinės vakarie- 
tiškos koncepcijos, kad prieštaraujančios normos ir kriterijai (kaip ir kitos 
prieštaraujančios teisinių teiginių formos, tokios kaip doktrinos, sąvokos ir 
analogijos) galiausiai sutaikomos tik teisės sistemoje kaip visumoje. Be to, 
ši analizė paneigia tradicinį vakarietišką įsitikinimą, kad prieštaraujantys 
teisės tikslai, įskaitant ne tik individualizmą ir altruizmą, bet ir kitas po- 
liarines vertybes (pavyzdžiui, įvairovę ir vienybę, kaitą ir tęstinumą, laisvę 
ir lygybę), galiausiai sutaikomi su visos teisės sistemos vertybėmis. Negana 
to, tradiciniame Vakarų mąstyme esama postulato, kad mastas, kuriuo 
konkreti teisės norma tarnauja konkrečiam teisės tikslui, gali būti nustaty- 
tas ne abstrakčiai, o istoriniame kontekste. Kai kuriose visuomenėse (pvz., 
komunistinėse) ir netgi tam tikrose vadinamosios privatinės teisės (pvz., 
bendruomenių nuosavybės teisės) srityse normos gali būti altruistiškesnės, 
o kriterijai individualistiškesni ta prasme, kokią šiems žodžiams priskiria 
profesorius Kennedy. 

Analizės sritį apribodamas keliomis dualistinėmis prieštaromis, kurios 
pačios galiausiai redukuojamos į vienintelę dilemą, profesorius Kennedy 
dramatiškai išreiškia labai paplitusį skepticizmą teisinių normų atžvilgiu ir 

labai paplitusį tikėjimą tuo, kas vadinama „adhocracy“ - t. y. tikėjimą 
sprendimais ad hoc, pagrįstais teisiniais kriterijais. Šiuolaikinis Vakarų žmo- 
gus nelengvai tiki normomis, nes jis linkęs jas traktuoti atsietai nuo visos 
sistemos, kurios dalys tos normos yra. Jis lengvai tiki vertybėmis, nes mato, 
kad jų nekausto normos, reikalingos toms vertybėms įgyvendinti įvairiais 
konkrečiais atvejais. Roberto Ungeris parodė, kad šitokia „normų ir verty- 
bių antinomija“ yra moderniojo liberaliojo mąstymo akligatvis. Žr. Roberto 
M. Unger, Knowledge and Politics (New York, 1975), pp. 88-100. 

Vienas Vakarų teisinio mąstymo ištakų XI ir XII a. tyrinėjimo tikslas — 
netiesiogiai parodyti skirtumą tarp sintetinančio teisės mokslo, iš kurio 
kyla 900 metų trunkanti Vakarų teisės tradicija, ir fragmentiškos juris- 
prudencijos, kuri XX a. Vakaruose yra jei ne vyraujanti, tai bent jau labai 


paplitusi. 


4. Vakarų teisės tradicijos teologinės ištakos 


' Encyclopedia Britannica, 1969 ed., s. v. „myth“. 

* Frazė iš Book of Common Prayer. Jos šaltinis yra pranašo Ezekielio 
knyga, 18, 23. 

3 Žr. Ps 98, 8-9; Jer 23, 5; Mch 4, 3; Am 5, 18; Sof 3, 8-11 ir 1,12. 

* Nikėjos tikėjimo simbolis (325 m. po Kr.). Žr. J. N. D. Kelly, Early 
Christian Creeds (New York, 1950), pp. 215-216. 

> Mt 25, 31-46. 

6 Žr. Eklogos preambulę (Ekloga - įstatymų rinkinys, apie 740 m. po Kr. 
paskelbtas Bizantijos imperatorių) kn: Edwin H. Freshfield, A Manual of 
Roman Law: The Ecloga (Cambridge, Mass., 1926). Pirmoje pastraipoje sa- 
koma: „Leono ir Konstantino, išmintingų ir dievobaimingų imperatorių, 
sudarytas glaustas rinkinys įstatymų, paimtų iš Didžiojo Justiniano Insti- 
tucijų, Digestų, Kodekso ir Novelų, peržiūrėtų suteikiant didesnį Žmoniš- 
kumą, paskelbtas kovo mėnesį devintuoju ediktu 6234 pasaulio metais“. 

" Žr. Jaroslav Pelikan, The Christian Tradition, vol. 2, The Spirit of East- 
ern Christendom, 600-1700 (Chicago, 1974), pp. 279-—280. Stačiatikybė nie- 
kada nesukūrė nuopelnų, atlygio, skaistyklos ir viršijančių nustatytą ribą 
gerų darbų teorijos. Kai kurie Rytų teologai iškėlė idėjas, panašias į skais- 
tyklos idėją, tačiau Rytų bažnyčioje jos niekada nebuvo plačiai paplitusios. 

Amžinojo prakeikimo doktrina atmetama, ir apskritai teisinis mąstymas 
Rytų teologijoje yra antraeilis dalykas. 

* Eugen Rosenstock-Huessy, Out of Revolution: The Autobiography of 
Western Man (New York, 1938), pp. 509-510. 

* Tai buvo „dalinės indulgencijos“, paprastai išduodamos keliems mė- 
nesiams, kelioms dienoms ar „karantinams“ (Gavėnios periodams). Indul- 
gencijos terminas buvo siejamas ne su bausmės laiku, o su atgailos laikų; 
pavyzdžiui, indulgencija šešeriems metams savo verte atitiko šešerius me- 
tus, pragyventus laikantis ankstyvosios bažnyčios atgailos disciplinos. 

10 John T. McNeill and Helena M. Gamer, Medieval Handbooks of Pe- 
nance (New York, 1938), p. 17. Žr. Bernard Poschmann, Penance and the 
Anointing of the Sick (New York, 1964), ch. 1, n. 41la, pp. 147-149. Posch- 
mannas tvirtina (p. 148), kad žodis „atleidimas“ (absolvere) į atgailos litur- 
giją pateko gana vėlai ir kad ilgą laiką jis reiškė paties nusidėjėlio atgailos 
darbus. Ankstesnės praktikos „pagrindinis keblumas“, jo požiūriu, yra tas 
faktas, kad „nuodėmių atleidimas [iki XI a. buvo traktuojamas] pirmiausia 
kaip asmeninių atgailos darbų padarinys“, todėl „nebelikdavo... vietos re- 
aliam nuodėmių atleidimui“, ir „galiausiai pasirodo, kad nuodėmių atlei- 
dimas buvo be turinio“. Šitokia ankstesnės praktikos interpretacija labai 
gerai atspindi XI ir XII a. reformatorių požiūrį. 

" De Vera et Falsa Poenitentia, Migne, PL 40. 1113, parašytas apytikriai 
1050 po Kr. ir klaidingai priskiriamas Augustinui. Šiuo traktatu kitame 
šimtmetyje plačiai naudojosi Gracianas ir kiti kanonistai. XVI a. jį išsamiai 
komentavo Erazmas ir kiti; Lutheris jį atmetė. Cituojama pastraipa yra 
p. 1129. 

2 Ibid. 

5 De Vera et Falsa Poenitentia, sk. 10, 18, Migne, PL 40. 1122, 1128. 
Poschmann, Penance, p. 158, n. 3 teigiama, kad įgaliojimų paskirti laikiną 
bausmę tapatinimas su įgaliojimais paskirti amžiną bausmę neprideda nie- 
ko naujo prie tradicinio mokymo. Tačiau šitaip interpretuojant išleidžiama 
iš akių tai, ką norėjo pasakyti traktato autorius, būtent kad turima galvoje 
laikina bausmė šiame pasaulyje, o ne laikina bausmė aname pasaulyje 
(skaistykloje). 

4 Žr. George H. Williams, Anselm: Communion and Atonement (St. Lou- 
is, 1960), p. 18. 

5 Poschmann, Penance, pp. 156-183, ypač pp. 178-179. 

'* Apie Lanfranko ir Berengaro polemiką yra daug literatūros; pavyz- 
džiui, turiningą aptarimą su nuorodomis į autoritetus žr.: Hasso Hofmann, 
Reprūsentation: Studien zur Wort- und Begriffsgeschichte von der Antike bis ins 
19 Jahrhundert (Berlin, 1974). Žr. Joseph Ghellinck, Le Mouvement thėologigue 
du douziėme sičcle (Bruges, 1948), p. 72. Žr. taip pat R. W. Southern, Saint 
Anselm and His Biographer (St. Louis, 1960), p. 21. Galiausiai Berengaras 
atsisakė savo pažiūrų 1080 m., praėjus maždaug 21 metams po to, kai jos 
buvo oficialiai pasmerktos. 

77 Žodis „transsubstanciacija“ (kuris buvo nežinomas Rytų bažnyčiai) 
paplito tik XII a. viduryje; transsubstanciacijos doktrina nebuvo oficialiai 
pripažinta iki Ketvirtojo Laterano bažnyčios susirinkimo (1215 m.). Tačiau 
ostijos pakylėjimas per mišias prasidėjo XII a. pradžioje. Žr. Colin Morris, 
The Discovery of the Individual, 1050-1200 (New York, 1972), p. 142. XIII a. 
vynas jau nebūdavo duodamas pasauliečiams, išskyrus pačius garbingiau- 
sius. Duonos ir vyno „substancijos“ virtimas mistiniu Kristaus kūnu ir 
krauju, pasak Tomo Akviniečio vyksta „paskutinę akimirką tariant Žo- 
džius [Hoc est corpus meum|“. Summa Theologica, III, ą. 75, 7,3. „Šio 
sakramento išsipildymą lemia ne tikinčiųjų dalyvavimas, o sudedamųjų 
elementų pašventinimas.“ Ibid., III, 4. 80, 12, 2. Tai jį skiria nuo kitų 
sakramentų. Ibid., III, ą. 73, 1. Tai, kad taurė neduodama pasauliečiams, 
nesumenkina jo veiksmingumo, jei tik pašventinimą atliekantis dvasinin- 
kas ragauja ir ostiją, ir vyną. Ibid., III, g. 80, 12, 2. 

15 1264 m. popiežius Urbonas įsteigė Kristaus Kūno šventę, skirtą os- 
tijos pakylėjimui. Rosenstockas-Huessy šią šventę vadina „Popiežių revo- 
liucijos bažnytine švente“. Die europūischen Revolutionen, 2nd ed. (Stutt- 
gart, 1951), p. 168. Iki pat šių dienų tai viena populiariausių švenčių tose 
srityse, kur gyventojų daugumą sudaro Romos katalikai. Apie transsubs- 
tanciacijos doktriną didysis vokiečių istorikas Ranke rašė štai ką: „Dvasi- 
ninkų prerogatyvos irgi esmingai susijusios su šia tikėjimo dogma“. Leo- 
pold von Ranke, Deutsche Geschichte im Zeitalter der Reformation (Leipzig, 
1867), p. 157. 

" George'as Williamsas parodė, kad iki Anzelmo išganymo teorija pir- 
miausia siejosi su krikštu, kurio dėka Žmogus išsivaduodavo nuo mirties ir 
demonizmo, susitapatindamas su Kristaus prisikėlimu. Krikštijant akcen- 


tuojamas antrasis gimimas ir žmogų iki krikšto valdžiusių demonų išsiža- 

dėjimas. Kita vertus, Anzelmas ir jo įpėdiniai išpirkimą visų pirma siejo su 
eucharistijos paslaptimi, nes eucharistija, skirtingai nuo krikšto, yra pasi- 
kartojantis sakramentas, prieš kurį XI a. buvo būtinas atgailos sakramen- 
tas. Nuo to laiko eucharistija buvo laikoma išlaisvinimu nuo nuodėmės. 
„Dabar svarbiausia buvo ne iki krikšto žmogaus gyvenimą valdžiusių de- 
monų išsižadėjimas, o atgailavimas už po krikšto padarytas nuodėmes.“ 
Williams, Anselm, p. 13. Williamsas nurodo (p. 24), kad, pagal naująją 
teoriją, eucharistija „atveria galimybę didesniu mastu dalyvauti išpirkime, 
būtent tokiu mastu, kokiu realus sakramentinis susitapatinimas su Kristu- 
mi yra pranašesnis už sakramentinį naująjį gimimą“. Bet reikia pažymėti, 
kad sakramentinis susitapatinimas su Kristumi buvo suvokiamas kaip su- 
sitapatinimas su Kristumi ant kryžiaus, o ne su prisikėlusiu iš numirusiųjų 
Kristumi. Taigi didžiausia eucharistijos svarba antrajame bažnyčios istori- 
jos tūkstantmetyje, priešingai didžiausiai krikšto svarbai pirmajame tūks- 
tantmetyje, susijusi su vėliau nuolat pabrėžiamu Dievo įsikūnijimu Žmoni- 
jos istorijoje, priešingai anksčiau pabrėžiamam žmogaus sudievėjimui 
dangaus karalystėje. 

2 Žr. Pelikan, Christian Tradition, II, 138. Pelikanas tvirtina, kad di- 
džiausia Kristaus prisikėlimo svarba stačiatikių išpirkimo doktrinoje buvo 
pabrėžiama ir liturgijoje, ir teologų raštuose: „Patys dvasininko įšventini- 
mo žodžiai buvo papildyti pamokymu: „Juk kiekvieną kartą, kai tu valgai 
šią duoną ir geri iš šios taurės, tu skelbi [Kristaus] mirtį ir tu pripažįsti 
Mano prisikėlimą... Prisikėlimas liturgijoje buvo suvokiamas kaip lemtinga 
išpirkimo dalis, nes pats išpirkimas buvo siejamas su Kristaus pergale prieš 
mirties ir pragaro galybes ir kryžiaus kančia, ir prisikėlimu.“ Pelikanas 
tvirtina, kad Rytų „liturgijos teologai“ tas pačias temas vystė ir toliau: 
„Liturgijos kalba grumtynių ir pergalės temas padarė natūraliu išganymo 
kelio aprašymo būdu“. 

2! Petrus Lombardus, Sententiarum Libri Ouatuor, Migne, PL 192, 519. 
Ketvirtojoje knygoje (II, 841), autorius paprasčiausiai sako: „Dabar mes 
prieiname prie naujojo įstatymo sakramentų, kurie yra krikštas, sutvirtini- 
mas, duonos palaiminimas, t. y. eucharistija, atgaila, paskutinis patepi- 
mas, įšventinimas, santuoka“. Jis nesiremia autoritetu ir neaiškina šio są- 
rašo, kuris nuo to laiko buvo priimtas kaip pilnas sakramentų sąrašas. Be 
to, reikia pažymėti, kad Petras Lombardas (col. 839) sakramentą apibrėžia 
ne tik Augustino žodžiais, kaip „Dievo malonės ženklą“, bet ir kaip jo 

žymimos malonės „priežastį“. Priešingai, stačiatikybėje iki pat vėlyviausių 
laikų, o iš dalies ir šiuo metu, nenubrėžiama griežta perskyra tarp įvairių 
būdų, kuriais Dievo malonė gali atsiskleisti regimai. Šventųjų apsireiški- 
mas ikonose, žvakių uždegimas ir, tiesą sakant, kiekviena liturgijos dalis 
yra paslaptis (vadinasi, ir sakramentas), pasižymintis stebuklinga malonės 
galia. Pati bažnyčia yra sakramentas, o jos pastatas yra namai, kuriuose 
gyvena pats Dievas ir kur galima pajusti jo esmą. Tuo tarpu Vakaruose 
tokios misterijos buvo pradėtos vadinti „sakramentalijomis“, skirtingai nuo 
„sakramentų“, ir tik tam tikros ypatingos apeigos, atliekamos tam tikru 
būdu, buvo laikomos veiksmingomis sakramentiškai, t. y. ex proprio vigore 
(„dėl jų pačių galios“). 

2 Šv. Augustinas parūpino išmintį visiems vėlesniems šimtmečiams; 
tačiau neteisinga, kaip kartais daroma, jo idėjas tapatinti su scholastika, 
nežiūrint to fakto, kad ir šv. Anzelmas, dažnai vadinamas scholastinės 
teologijos pradininku, ir šv. Tomas Akvinietis, Žymiausias jos atstovas, 
laikė save Augustino mokiniais. Svarbiausias skirtumas tarp jų ir Augus- 
tino yra tas, kad Augustinas griežtai neatskyrė tikėjimo nuo žinojimo ir 
visada siekė žinojimo ne dėl jo paties, o dėl susijungimo su Dievu. Šiuo 
požiūriu jis liko stačiatikių teologijos tradicijoje, kuri „niekada nenubrėžė 
griežtos ribos tarp mistikos ir teologijos, tarp asmeninio dieviškųjų paslap- 
čių patyrimo ir bažnyčios patvirtintos dogmos“. Vladimir Lossky, The 
Mystical Theology of the Eastern Church (London, 1957), p. 8. Lossky tvir- 
tina (p. 104): „Stačiatikių bažnyčia niekad nesudarė sąjungos su filosofija, 
siekdama sukurti doktrininę sistemą; nežiūrint viso turiningumo, Rytų re- 
liginiame mąstyme niekada nebuvo scholastikos. Nors joje tikrai esama 
tam tikrų krikščioniško gnosio elementų..., spekuliatyvius svarstymus visa- 
da užgožia svarbiausia susijungimo su Dievu idėja, ir ji niekada nevirsta 
sistema.“ Šiuo požiūriu Augustiną Lossky priskiria prie pirmųjų penkių 
krikščioniškosios eros šimtmečių autoritetingų bažnyčios tėvų, kurių teolo- 
gija vyravo ir Rytų, ir Vakarų bažnyčioje iki XI a. 

Pats Augustinas, teologiją apibrėžiantis kaip „dieviškumo aprašymą ir 
aiškinimą“, priklauso graikų tradicijai. Žr. City of God (trans. Marcus Dods), 
8.1 ir 6.8. Tačiau šį aprašymą ar aiškinimą jis išskleidžia remdamasis filo- 
sofija, kurią jis tapatina su išmintimi ir kurios tiesas tikrina apreiškimu. 
Štai jis rašo, kad iš visų filosofų Platono pasekėjai buvo pranašesni „toje 
teologijos dalyje, kurią jie vadino fizikine, t. y. natūraliąja“; ir jis ypač 

remiasi platonikų argumentu, kad už kintančių kūno ir proto formų turi 
egzistuoti pirmoji forma, nekintama ir su niekuo nesulyginama, o tai ir yra 
Dievas. City of God, 8. 6. Šią mintį jis giria dėl to, kad ji atitinka pasako- 
jimą Išėjimo knygoje apie tai, kaip Dievas, kurį Mozė klausė jo vardo, 
atsakė: „Esu Tas, kurs Esu; ir pasakyk Izraelio vaikams taip: Tas, kurs yra, 
siuntė mane pas jus“. Šv. Augustinas randa tokį didelį panašumą tarp 
Mozės Dievo, kuris yra, ir nekintamos formos, kuri, pasak Platono, glūdi 
už visų reiškinių, kad jis „beveik linkęs“ tikėti, jog Platonas buvo skaitęs 
Bibliją. City of God, 8. 11. 

Yvesas Congaras rašė, kad Augustinas buvo įsitikinęs, jog „tikroji te- 
ologija“ pagonis atvers į krikščionybę. „Bet šita tikroji teologija jam vis dar 
yra filosofija, panaši į platonizmą... Tiesą sakant, atrodo, kad mums teks 
palūkėti Abėlard'o, ir tik tada žodis teologija įgis tą prasmę, kurią jis turi 
mums“. Yves Congar, A History of Theology (New York, 1968), p. 32. 
Etienne'as Gilsonas irgi pabrėžia - tiesą sakant, net per daug - platonizmo 
vaidmenį šv. Augustino mąstyme; tačiau kai jis imasi šv. Anzelmo, kuris 
nuolat kartodavo, kad jo vienintelis tikslas — pakartoti tai, ką jau pasakė 
jo mokytojas Augustinas, Gilsonas susiduria su didžiuliais tų dviejų žmo- 
nių mąstymo metodų skirtumais. Anzelmas ir jo mokiniai, rašo Gilsonas, 
„teologijos istorijoje išgarsėjo savo beatodairišku siekiu pateikti racionalius 
visų apreiškimo tiesų įrodymus... Šis drąsus užmojis racionaliai pagrįsti 
visas apreiškimo dogmas niekada nebuvo atėjęs Augustinui į galvą“. Etienne 
Gilson, Reason and Revelation in the Middle Ages (New York, 1938), p. 27. 

Ne tik šv. Augustinas, bet faktiškai visi pirmojo bažnyčios istorijos 
tūkstantmečio teologai ir Rytuose, ir Vakaruose būtų sutikę su Lossky'u, 
kad „sąvokų teologijos“ reikia vengti bet kuria kaina, nes ji naikina patį 
teologijos tikslą, kuris yra „pakilimas prie begalybės“. Stačiatikių stiliaus 
protavimas „atsisako kurti Dievo sąvokas“, rašo Lossky. Jis „visiškai paša- 
lina bet kokią abstrakčią ir grynai intelektinę teologiją, kuri Dievo išminties 
paslaptis pritaiko prie žmogiškojo mąstymo būdo. Tai egzistencinė nuosta- 
ta, apimanti visą Žmogų: nėra teologijos be patyrimo; kad taptum nauju 
žmogumi, privalai pasikeisti... Dievo pažinimo būdas neišvengiamai yra 
kelias dievop.“ Lossky, Mystical Theology, p. 39. XI a. pabaigos ir vėlesnių 
laikų teologai atspindėjo kitokią nuostatą. Jie siekė konceptualizuoti teolo- 
giją, dieviškuosius atributus pritaikyti prie žmogiškojo mąstymo būdo. Jiems 
teologija turėjo būti atskirta nuo misticizmo ir asmeninio dvasingumo. 

Pavyzdžiui, Anzelmas buvo mistikas ir poetas, bet kai jis ėmėsi uždavinio 
dieviškąsias paslaptis įrodyti „vien tik protu“, mistiką ir poeziją atidėjo į 
šalį. Dieviškumą jis stengėsi apvilkti žmogiškomis kategorijomis - veikiau 
nuleisti Dievą į Žemę, negu priešingai — pakelti žmogų į dangų. XI a. 
pabaigos ir XII a. scholastams Dievo pažinimo būdas buvo inkarnacija, o 
ne susidievinimas. 

Apie Anzelmą kaip „scholastinės teologijos kūrėją“ ir apie Abėlard'ą 
kaip apie asmenį, atsakingą už žodžio theologia „naująja prasme“ išpopu- 
liarinimą, žr. Ghellinck, Mouvement thėologigue, p. 83. 

2 Anselm, Proslogion, seu Alloguium de Dei Existentia, Migne, PL 158. 
225. Žr. M. J. Charlesworth, St. Anselm's Proslogion (Oxford, 1965), kur 
yra tekstas ir jo vertimas į anglų kalbą. Apie Anzelmą apskritai žr. Sout- 
hern, Saint Anselm. Šv. Augustinas rašė, kad „tu privalai suprasti, ką tiki“ 
(guod credis intelligans), ir citavo pranašą Izaiją, kuris pasakė: „Jei netikėsi, 
nesuprasi“ (nisi credideritis, non intelligetis). Žr. L. Schoop, ed., The Fathers 
of the Church: A New Translation, II (New York, 1953), 300, 301-302. Ta- 
čiau šv. Augustinas pabrėždavo, kad reikia apšviesti protu arba supratimu 
tai, kas pažinta tikėjimu, o šv. Anzelmas pabrėždavo apreikštųjų tiesų 
racionalų įrodymą arba demonstravimą. Augustino „intelligere“ arčiau 
išminties, Anzelmo - arčiau mokslo. (Izaijas teikė šiai sąvokai visai kitokią 
prasmę nei juodu.) 

“ Anselm, Cur Deus Homo, Migne, PL 158. 359—431. Žr. John McIntyre, 
St. Anselm and His Critics: A Reinterpretation of the Cur Deus Homo (Edin- 
burgh, 1954). 

„Savo mirtimi ant kryžiaus jis patenkino Dievo teisingumą, išvadavo 
mus nuo nuodėmės, sunaikino šėtono valdžią ir grąžino mums malonę. 
Nuo to laiko dangus atsivėrė visiems. Bet kad patektume ten, privalome 
dalyvauti išpirkime... Kristaus prisikėlimas Šventajame Rašte susietas su Jo 
mirtimi: jis yra neatskiriama, nors ir neesminė, išpirkimo dalis. Savo mirtimi 
Kristus išvadavo mus nuo nuodėmės ir atvėrė dangaus vartus; savo Prisi- 
kėlimu jis mums parodė ir sugrąžino gyvenimą, kurį buvome praradę dėl 
Adomo nuodėmės... Žinoma, teisybė, kad Kristus savo mirtimi užtarnavo 
mums nuodėmės atleidimą, pateisinimą ir šlovę, bet pagal Dieviškosios 
Apvaizdos planą tik po Prisikėlimo apaštalai turėjo eiti ir skelbti tikėjimą, 


vien tik kuriuo mes ir galime būti nuteisinti.“ Rev. J. S. Considine, „The 

Passion, Death, and Resurrection of Christ“, in St. Thomas Aguinas, Summa 
Theologica, 1st. complete Amer. ed., trans. Fathers of the English Domini- 
cal Province (New York, 1948), III, 3426, 3436 (kursyvas mano). Žr. taip 
pat: Williams, Anselm, p. 9, kur autorius įtikinamai traktuoja Cur Deus 
Homo kaip eucharistinę teoriją. 

2 William J. Wolf, No Cross, No Crown: A Study of the Atonement (New 
York, 1957), pp. 19-20. 

27 Žr. Williams, Anselm, p. 25. Kartu keitėsi meldimosi formos. Štai 
Morrisas (Discovery of the Individual, p. 142) tvirtina, kad XII a. „plačiai 
įsigalėjo nauja maldos poza, vėliau tapusi visuotine: klūpant, sudėtomis 
rankomis. Tai buvo vasalinės ištikimybės priesaikos davimo poza, išreišku- 
si asmeninę ištikimybę, kurią tikintysis jautė savo Viešpačiui.“ Iki tol tikin- 
tieji guldavosi kryžiumi, kaip vis dar daroma stačiatikių bažnyčioje. 

28 Žr. 2 sk., 26 pastabą. 809 m. Karolis Didysis pavartojo filiogue kaip 
tikėjimo simbolio dalį savo imperatoriškoje koplyčioje; popiežius Leonas III 
atsisakė pripažinti tokią tikėjimo simbolio pataisą Romoje, nors jis tikrai 
pripažino šią pataisą atitinkančią doktriną. Tik 1014 m. šv. Petro bažny- 
čioje liturgija buvo pakeista, priėmus filiogue pataisą. Ji tapo svarbiausia 
rytinės ir vakarinės bažnyčios dalių atsiskyrimo priežastimi (1054 m.) ir vis 
dar lieka kliūtimi, trukdančia joms susijungti. Žr. Kenneth Scott Latouret- 
te, A History of Christianity, I (New York, 1975), 303; žr. taip pat Pelikan, 
Christian Tradition, II, 183-198. 

3 Žr. taip pat Proslogion, sk. 9-11, Migne, PL 158. 231-234. 

3 De Vera et Falsa Poenitentia, sk. 10, Migne, PL 40. 1122. 

3 Ibid. 

2 Ibid. 

3 Žr. Southern, Saint Anselm, p. 98. 

4 Žr. Robert D. Crouse, „The Augustinian Background of St. Anselm's 
Concept of Justitia“, Canadian Journal of Theology, 4 (1958), 111. 

35 Traktate Cur Deus Homo Anzelmas kelia klausimą, ar dera Dievui 
atleisti nuodėmes tik dėl savo malonės, nereikalaujant jokio atpildo ar 
bausmės. Jis tvirtina, kad „nedera Dievui savo karalystėje atleisti netvar- 
kingai (inordinatum)“ ir kad vienodai elgtis su kaltuoju ir nekaltuoju „Die- 
vui nepridera“. Po to jis priduria: „Pagalvok dar štai ką. Kiekvienas žino, 
kad Žmonių teisingumas pajungtas teisei... Todėl neteisingumas, jei jis at- 
leidžiamas vien tik iš gailestingumo, turės daugiau laisvės negu teisingu- 

mas, o tai labai netinkama.“ Cur Deus Homo, kn. 1, sk. 12, Migne, 
PL 158. 377. Anzelmas sugrįžta prie šio klausimo kn. 1, sk. 24, tvirtinda- 
mas, kad Dievui paprasčiausiai atleisti žmogaus neklusnumą yra tas pat, 
kas tam Žmogui suteikti palaimą dėl jo nuodėmės. „Iš tiesų toks Dievo 
gailestingumas prieštarautų pats sau; neįmanoma jo gailestingumui būti 
tokiam.“ Anzelmo mokiniui tai leidžia ištarti tokius žodžius: „Jei Dievas 
laikosi teisingumo metodo, tai nelaimingajam nėra jokios išeities; ir Dievo 
gailestingumas, atrodo, nunyksta“. Anzelmas į tai atsako: „Tu šaukeisi 
proto, tai klausykis proto. Aš neneigiu, kad Dievas yra gailestingas... Bet 
mes kalbame apie tą aukščiausiąjį gailestingumą, kuriuo jis teikia žmogui 
palaimą po šio gyvenimo. Ir aš manau, jog anksčiau pateiktais argumen- 
tais aš pakankamai parodžiau, kad tokios palaimos nedera duoti tam, 
kurio nuodėmės nėra visiškai atleistos, ir kad šitokį atleidimą nedera gauti 
kitaip, o tik sumokėjus skolą, susikaupusią dėl nuodėmės [ir] pagal nuo- 
dėmės dydį.“ Migne, PL 158. 397-398. 

36 Žr. Gottlieb Sohngen, Grundfragen einer Rechtstheologie (Munich, 1962), 
ir „Rectitudo bei Anselm von Canterbury als Oberbegriff von Wahrheit 
und Gerechtigkeit“, in H. K. Kohlenberger, ed., Sola Ratione: Anselm-Studien 
fūr Pater Dr. h. e. F. S. Schmitt (Stuttgart, 1970). 

37 Apie poreformacines už kitą prisiimtos bausmės teorijas žr. Wolf, No 
Cross, No Crown, p. 109. Ir Lutheris, ir Calvinas pritarė daugeliui Anzelmo 
idėjų apie išpirkimą. Tačiau Calvinas perkėlė svorio centrą nuo būtinybės 
išpirkti Dievui padarytą nešlovę prie būtinumo išpirkti Dievo įstatymo 
pažeidimą. Todėl nukryžiavimas Calvino buvo traktuojamas kaip visos 
žmogaus kaltės ir bausmės perkėlimas Kristui. Vėliau Calvino idėjas jo 
pasekėjai palaipsniui transformavo į požiūrį, kad Dievas yra „visiškai ir 
tobulai teisingas, o tai reiškia, kad Jis nepritaria jokiam neteisingumui ir nė 
vieno nepalieka nenubausto“. Žr. Theodorus Beza, „Confessio“, Theol. 
Tract., II, 2, cituojama knygoje: Hugo Grotius, A Defence of the Catholic 
Faith concerning the Satisfaction of Christ against Faustus Socinus, trans. with 
notes and hist. intro. by F. H. Foster (Andover, Mass., 1889), p. XIV. 
Atsakydamas į Socino argumentą, kad Dievas yra įžeistoji pusė, o ne 
teisėjas, taikantis kitų priimtą teisės visumą, ir todėl gali paprasčiausiai 
atleisti jam padarytas skriaudas, Grocijus nustatė perskyrą tarp Dievo, 
veikiančio kaip privatus asmuo, ir Dievo, veikiančio kaip oficialus asmuo; 
būtent kaip suverenas Dievas ir reikalauja bausmės. Fosteris pažymėjo, 

kad ši „vyriausybinė“ teorija buvo perimta anglų kalvinistų, o po to pate- 
ko į Amerikos kolonijas, kur, pavyzdžiui, Jonathanas Edwardsas pabrėžė, 
kad „kai sukuriamos dorovinės būtybės, turi egzistuoti ir dorovinga vy- 
riausybė... Kad egzistuotų dorovinga vyriausybė, turi egzistuoti bausmė... 
Jei bausme tik grasinama, bet ji niekada netaikoma, tai, tiesą sakant, teisė 
nustoja būti teise... Jei Dievas palaiko savo teisės autoritetą bausdamas, tai 
akivaizdu, kad Jis veikia nuosekliai įstatymų leidžiamojoje ir vykdomojoje 
savo valdžios dalyse... Bet jei teisės autoritetas nepalaikomas, ji veikiau 
skatins nuodėmę, negu sulaikys nuo jos“. Taigi manoma, kad nukryžiavi- 
mą lėmė dieviškoji teisė. Nusidėjėlių bausmės buvo pakeistos Kristaus kan- 
čia, siekiant šitaip duoti pavyzdį, kuris padarys žmones klusnesnius negu 
bausmė. Grotius, Defence, p. li. Šią „Subjektyviąją“ arba „pavyzdžio“ teori- 
ją gynė Abėlard'as, bet iki Reformacijos ji paprastai būdavo atmetama. 

3 Cur Deus Homo, kn. 1, sk. 13-14, Migne, PL 158. 379, 381. 

* Žr. St. Thomas Aguinas, Summa Theologica, pt. II-II, gu. 62, arts. 3, 6. 

4 Žr. Svend Ranulf, Moral Indignation and Middle Class Psychology, 
(New York, 1964). 

* De Vera et Falsa Poenitentia, sk. 20, Migne, PL 40. 1129-30. 

* Tai teisėjo Oliverio Wendello Holmeso žodžiai, kuriais jis išreiškė tai, 
ką pasakytų bausmės laukiančiam nusikaltėliui. Žr. Harold J. Berman. The 
Interaction of Law and Religion (New York, 1974), p. 168, n. 18. 

S „Non enim consisteret peccatum, si interdictio non fuisset.“ Peter 
Lombard, Sententiarum Libri Ouatuor, Migne, PL 192. 734. 

* Peter Abelard, Ethica, seu Scito Te Ipsum, sk. 5-7, 12, Migne, PL 178. 
647-653; D. E. Luscombe, ed., Peter Abelard's Ethics (Oxford, 1971), pp. 38- 
49, 55. Žr. Stephen Kuttner, Kanonistische Schuldlehre von Gratian bis auf die 
Dekretalen Gregors IX (Vatican City, 1935), pp. 4-6, 19-20. Apie Gracianą 
žr. Kuttner, „The Father of the Science of Canon Law“, Jurist, 1 (1941), 
2. Pripažinta, kad monumentalus Graciano traktatas Concordia Discordan- 
tium Canonum žymi pirmąjį kanonų teisės atskyrimą nuo teologijos. Įdo- 
mu, kad vienuolis Gracianas buvo „praktinės išorinės teologijos“ (theologia 
practica externa) mokytojas Bolonijoje. Žr. Hans Erich Feine, Kirchliche 
Rechtsgeschichte, I (Weimar, 1950), 228. Gracianas patyrė didelę Abėlard'o 
įtaką, o pastarąjį labai veikė Anzelmas. 

* Moderniosiose baudžiamosios teisės sistemose dažnai esama tokios 
išlygos: kad veiksmas būtų baudžiamas, jis turi daryti žalą interesui, kurį 

visuomenė nori apginti. Tarybinė baudžiamosios teisės sistema šia krypti- 
mi nuėjo toliau už kitas, veiksmo baudžiamumą padarydama priklausomą 
nuo jo „pavojingumo visuomenei“. Tai labai primena kanonistų koncep- 
ciją, jog veiksmas, kad jis būtų traktuojamas kaip bažnytinis nusikaltimas, 
turi būti scandalum prieš bažnyčią. Jeigu pavojus visuomenei (arba scan- 
dalum) pats savaime turi būti visuomeniškai žalingas, kad veiksmas būtų 
baudžiamas, terminas „pavojus visuomenei“ (arba šiurkštus teisės pažeidi- 
mas) neturi nei ypatingų trūkumų, nei privalumų; bet jeigu tam, kad veiks- 
mas būtų baudžiamas, pakanka tik ketinimo padaryti žalą (arba visuome- 
nės susierzinimo jausmo), kyla klausimas, ar pateisinamas baudžiamosios 
teisės įsikišimas. Žr. Harold J. Berman, Soviet Criminal Law and Procedure: 
The RSFSR Codes, 2nd ed. (Cambridge, Mass., 1972), pp. 21, 37. 

* Žr. Kuttner, Kanonistische Schuldlehre, p. 189. 

*“ Abėlard'o požiūris į nuodėmę buvo pasmerktas popiežiaus Inocen- 
to II Sanso bažnyčios susirinkime 1140 m. Žr. Luscombe, Peter Abelard's 
Ethics, pp. 9n, 15n, 21n, 24n, 38n, 46n, 63n, 126n. Tačiau pasmerkti buvo 
tik atskiri teiginiai, ištraukti iš konteksto arba perdėti. Svarbiausia Abė- 
lard'o mintis, būtent tai, kad jis pabrėžė, jog ketinimas yra veiksnys, veiks- 
mą padarantis moraliai gerą arba moraliai blogą, apskritai buvo priimta 
kanonų teisės. Antai jeigu budelis karia žmogų iš paklusnumo įstatymui, 
jis nedaro nieko nuodėmingo, bet jeigu jis jį karia dėl asmeninio priešišku- 
mo motyvų, jis padaro nuodėmę. (Kanonistai išrado malum in se katego- 
riją, turinčią Žymėti veiksmus, kurie yra nuodėmingi nepriklausomai nuo 
ketinimo, bet faktiškai tai yra veiksmai, kurių tikslai visada nuodėmingi.) 
Abėlard'o nustatyta perskyra tarp polinkio padaryti nuodėmę ir vidinio 
sutikimo ją padaryti irgi buvo priimta: blogas polinkis, sakė jis, nebūtinai 
suponuoja panieką Dievo valiai arba jos nepaisymą. Tačiau netgi vidinis 
sutikimas arba sprendimas padaryti nuodėmę, nors ir baudžiamas dangiš- 
kojo bažnyčios forumo, neturi būti baudžiamas teismo, jei jis nepasireiškia 
išoriniu veiksmu, - sakė Abėlard'as (ir šiuo požiūriu jam pritarė dauguma 
kanonistų, nors ir ne visiškai). Abėlard'as teigia, kad žemėje baudžiami 
nuodėmės darbai, o ne pati nuodėmė. Tai suponuoja ne tik aukštesnį 
kaltumo kriterijų, kaip nurodyta tekste, bet ir žemesnį kaltumo kriterijų, 
kai pasaulietiniai sumetimai diktuoja griežtesnį traktavimą. Štai motina, 
dėl neatsargumo užmušusi savo kūdikį, turi būti griežtai nubausta „ne už 
padarytą klaidą, bet todėl, jog paskui ji ar kita moteris būtų atsargesnės ir 


791 


PASTABOS 


žiūrėtų, kad tokie dalykai neatsitiktų“. Panašiai ir viešai padarytos mažes- 
nės nuodėmės gali būti griežčiau baudžiamos negu slapčia padarytos di- 
desnės nuodėmės, nes viešos nuodėmės savo pavyzdžiu skatina nusidėti 
kitus. „Juk visa, kas gali sukelti bendrą žūtį ar kenkti visuomenei, turi būti 
baudžiama griežčiau..., ir kuo didesnis scandalum sukeliamas tarp žmonių, 
tuo didesnė jo sukeliama bausmė, net jeigu pažeidimas ir buvo nedidelis... 
Šitokia procedūra atitinka ne tiek teisingumo pareigą, kiek vyriausybės 
reikmes, kad, kaip mes sakėme, bendram labui būtų užkirstas kelias visuo- 
menės interesų pažeidimui.“ Ibid., pp. 38-39, 42—43, 44-45. 

3 Kuttner, Kanonistische Schuldlehre, pp. 25-28. Autorius nuolat su- 
grįžta prie šios temos. Geriausias teiginio, pateikto tekste, teisingumo įro- 
dymas yra didžiulis dėmesys contemptus sąvokai. Žr. aptarimą 50 pastaboje. 

* Ibid., pp. 377-379. 

* Ibid., pp. 28-38. 

?! Gabriel Le Bras, „Canon Law“, in C. G. Crump and E. F. Jacob, eds., 
The Legacy of the Middle Ages (Oxford, 1926), p. 357. 

** Galbūt geriausias Mergelės Marijos kulto XI ir XII a. aprašymas vis 
dar yra Henry'o Adamso Mont-Saint-Michel and Chartres (New York, 1913). 

3 Žr. (nuo XII a.) The Art of Courtly Love by Andreas Capellanus, with 
intro., trans., and notes by J. J. Parry (New York, 1941). 

4 Žr. Udo Wolter, Ius Canonicum in Iure Civili (Cologne, 1975), p. 45; 
be to, žr. Helmut Coing, „English Eguity and the Denunciato Evangelica 
of the Canon Law“, Law Ouarterly Review, 71 (1955), 223. 


5. Kanonų teisė: pirmoji moderni Vakarų teisės sistema 


! Žr. Mt 18, 15-17; 1 Kor 5, 1-5; 7, 12 — 8; 13; 11, 5-16; Apd 1, 23- 
26; 2, 44-45; 4, 32; 15, 5-29; 16, 4. 

? Vertimus į anglų kalbą žr. knygose: The Didache, ed. and trans. J. A. 
Kleist (Westminster, Md., 1948); R. H. Connolly, Didascalia Apostolorum, 
ed. and trans. R. H. Connolly (Oxford, 1929); The Statutes of the Apostles 
or Canones Ecclesiastici, ed. and trans. G. W. Horner (London, 1904). Ko- 
mentarus ir bibliografiją žr. knygose: Johannes Ouasten, Patrology, I (West- 
minster, Md., 1950), 29-39, II (1953), 119-120, 147-152; Erik Tidner, 
Sprachliches Kommentar zur lateinischen Didascalia Apostolorum (Stockholm, 
1938). 

3 III a. šiaurės Afrikos bažnyčios susirinkimai, be kitų dalykų, sprendė, 
ką daryti su „suklupusiais“ krikščionimis, kurie susvyravo persekiojami, 
bet po to atgailavo. Arlio bažnyčios susirinkimas (304 m. po Kr.) išleido 
potvarkį, kad niekas neturi būti krikštijamas pakartotinai. Nikėjoje vysku- 
pai naudojosi daug didesniais įgaliojimais, įskaitant ir įgaliojimą patvirtinti 
senus papročius (pavyzdžiui, 4 kanonas, nustatantis vyskupų rinkimo tvar- 
ką, ir 6 kanonas, išsaugantis Aleksandrijos ir Antiochijos patriarchų pre- 
rogatyvas), panaikinti senus papročius (pavyzdžiui, 15 kanonas, panaiki- 
nantis keliaujančių vyskupų, kunigų ir diakonų paprotį), priimti naujas 
normas, atitinkančias naujas situacijas (pavyzdžiui, 18 kanonas apie dia- 
konų liturginį vaidmenį ir 17 kanonas apie norinčių sugrįžti į bažnyčią 
paulistų perkrikštijimą). Žr. The Disciplinary Decrees of the General Councils, 
ed. and trans. H. J. Schroeder (St. Louis, 1937), pp. 8-58. 

* Pirmasis kanonų rinkinys, sudarytas Antiochijos vyskupo Meletijo 
(m. 381), buvo sudarytas iš penkių vietinių bažnyčios susirinkimų, įvyku- 
sių IV a., kanonų. Chalkedono bažnyčios susirinkimas (451 m.), kuris bu- 
vo ketvirtasis visuotinis (ekumeninis) susirinkimas - antrasis įvyko Kon- 
stantinopolyje 381 m., o trečiasis Efese 431 m. - pritarė 104 kanonų 
rinkiniui, į kurį pateko kanonai, priimti Nikėjoje ir Konstantinopolyje, taip 
pat kanonai iš vyskupo Meletijo kompiliacijos. VI a. pradžioje imperato- 
rius Justinianas paskelbė įsaką: „Mes priimame šių keturių sinodų [Nikė- 
jos, Konstantinopolio, Efeso ir Chalkedono] religinius mokymus kaip šven- 
tąjį raštą ir mes laikomės [jų priimtų] kanonų kaip įstatymų“. Just., Nov. 
131. Po to kiti keturi visuotiniai bažnyčios susirinkimai įvyko Rytuose, 
vienas 553 m. (Konstantinopolyje, II), vienas 680 m. (Konstantinopolyje, 
III), vienas 787 m. (Nikėjoje, II) ir vienas 869 m. (Konstantinopolyje, IV); 
tačiau ekumeninis pastarojo susirinkimo pobūdis yra ginčijamas. 692 m. 
penktasis-šeštasis bažnyčios susirinkimas, dar vadinamas Trulo susirinki- 
mu, išleido kanonų rinkinį, papildžiusį penktojo ir šeštojo (iš čia kilęs pa- 
vadinimas „guinisext“) visuotinių susirinkimų (Konstantinopolio II ir III) 
kanonus; „Trulo“ rinkinys Vakaruose buvo ginčijamas, bet tapo vėlesnių 
Rytų kanonų rinkinių pagrindu; į šį rinkinį pateko Fotijaus sinodo, įvyku- 
sio Konstantinopolyje 879 m., kanonai, panaikinę 869 m. įvykusio susirin- 
kimo sprendimus. Fotijaus rinkinys yra laikomas klasikinės Rytų kanonų 
teisės galutiniu tašku. Žr. P. A. de Lagarde, Religuiae Iuris Ecclesiasticae 

Antiguissimae Graece (Leipzig, 1856); J. A. Zallinger, Des canons et des col- 
lections canonigues de VĖglise grecgue (Paris, 1858); J. B. Pitra, Iuris Ecclesiastici 
Graecorum Historia et Monumenta, I (Rome, 1864). Be to, žr. 5 pastabą. 

Rytų rinkiniai sudarė ankstyvųjų Vakarų kanonų rinkinių pagrindą; 
pirmasis svarbus rinkinys buvo Collectio Dionysiana, sudarytas Romoje apy- 
tikriai 500 m. po Kr. Vėliau šis rinkinys buvo atnaujinamas ir cirkuliavo 
įvairiomis versijomis, vieną iš kurių, vadinamąją Hadrianą, popiežius Had- 
rijonas 774 m. nusiuntė Karoliui Didžiajam. Kitas svarbus rinkinys, vadi- 
namasis Hispana, buvo sudarytas Ispanijoje VII a. Vėliau jis buvo priskir- 
tas šv. Izidoriui Seviliečiui. Į šį rinkinį buvo sudėti Galijos ir Ispanijos 
sinodų išleisti įstatymai. Jo nereikia painioti su Pseudoizidoriaus, arba Ne- 
tikrosiomis, dekretalijomis, IX a. frankiška klastote, kuri irgi buvo priskirta 
šv. Izidoriui Seviliečiui (žr. sk. 2). Pseudoizidoriaus dekretalijos iš dalies 
buvo pagrįstos Hispana rinkiniu. Vienas svarbiausių jo autoriaus tikslų 
buvo kova prieš vyskupų pavaldumą pasaulietinėms valdžioms ir tiems 
arkivyskupams, kurie buvo susiję su pasaulietinėmis valdžiomis. Kaip tik 
todėl ir buvo suklastoti senoviniai kanonai: klastote buvo siekiama padi- 
dinti Romos vyskupo autoritetą, ir todėl tie kanonai buvo šlovinami popie- 
žiaus partijos XI ir XII a. kaip popiežiaus viršenybės manifestas. Nors 
Pseudoizidoriaus rinkinio autentiškumu laikas nuo laiko būdavo suabejo- 
jama, jis liko autoritetingų [dokumentu] iki XVI a., kai Erazmas ir kiti 
galiausiai įrodė jo netikrumą. Ir Hispana, ir Pseudoizidoriaus dekretalijos 
yra pranašesnės už ankstesnes kanonų kompiliacijas tuo, kad jų tekstai, 
nors sutvarkyti vis dar chronologiškai, kartu suskirstyti pagal tam tikras 
rubrikas. Tačiau pirmasis kanonų rinkinys, žymiu mastu sutvarkytas pa- 
gal turinį (sakramentai, liturgija, moraliniai pažeidimai ir t. t.), buvo fran- 
kų-germanų miesto Vormso vyskupo-kunigaikščio Burchardo Decretum 
(1010 m.). Žr. Paul Fournier and Gabriel Le Bras, Histoire des cėllections 
canonigues en Occident, I (Paris, 1931); Alfonso van Hove, Prolegomena ad 
Codicem Iuris Canonici (Rome, 1945). 

> Dažnai užmirštama, kad didelė romėnų teisės dalis, ir ne tik senovės 
laikais, bet ir klasikinėje bei poklasikinėje epochoje, turėjo religinį pobūdį. 
Graikiškas žodis nomos, žymintis įstatymą ir atitinkantis lotynišką žodį lex, 
susiliejo su žodžiu canon žodyje momocanones, kuriuo buvo vadinami V- 


VI a. Bizantijos imperatorių periodiškai leidžiami rinkiniai, sudaryti iš pasau- 

lietinių ir religinių normų. Senovės kanonų teisės tyrinėtojai kartais igno- 
ruoja šiuos rinkinius, kaip ir Vakarų imperatoriaus kanonus, išleistus VIII- 
X a. Penkiasdešimties titulų nomokanonas ir Keturiolikos titulų nomokanonas 
aptariami knygoje: J. A. B. Mortreuil, Histoire du droit Byzantin, I (Paris, 
1843), 217, 481; žr. taip pat: Zachariae von Lingenthal, Die griechische 
Nomokanon, in Memoires de Vacademie imperiale des sciences de S. Petersburg, 
VII (St. Petersburg, 1977), 2. Ekloga, paskelbta imperatoriaus Leono III 
apytikriai 726 m., perspausdinta graikų kalba ir išversta į anglų kalbą 
knygoje: E. H. Freshfield, Roman Law in the Later Roman Empire; The Isaurian 
Period: The Ecloga (Cambridge, 1932). Žr. taip pat, Mortreuil, Histoire, I, 
357-372. 

* Rudolph Sohm, Das altkatholische Kirchenrecht und das Dekret Gratians 
(Leipzig, 1914). 

" Stephan Kuttner, „Some Considerations on the Role of Secular Law 
and Institutions in the History of Canon Law“ (pranešimas, perskaitytas 
Teisės mokslų ir humanistikos konferencijoje, surengtoje Amerikos mokslo 
draugijų tarybos Dambartone Oke 1950 balandžio 12-13 d.), p. 356. Pro- 
fesorius Kuttneris priduria: „Prieštaravimas, kurį Sohmas turėjo nurody- 
ti, — tai prieštaravimas tarp dviejų skirtingų teisinio mąstymo būdų, t. y. 
tarp XII a. dialektinio racionalizmo ir ankstesniųjų šimtmečių linijinio tra- 
dicionalizmo“. 

5 Dictatus Papae, sk. 7. Žr. 2 skyrių, kur yra 12 pastaba. 

* Žr. Gabriel Le Bras, Charles Lefebvre, and Jacgueline Rambaud, Histoire 
du droit et des institutions de VĖglise en occident, vol. 7, L'Age classigue: 
Source et theorie du droit, 1140-1378 (Paris, 1965), p. 133. 

Šioje knygoje nesiekiama išgelbėti antros svarbiausios Sohmo tezės da- 
lies, būtent kad Graciano traktatas priklauso ankstesniajai „senosios kata- 
likų teisės“ erai, t. y. iš esmės yra sakramentų teisės išdėstymas, ir kad tik 
po Graciano buvo nustatyta griežta perskyra tarp sakramento valdžios 
(t. y. dvasininkų luomo valdžios) ir jurisdikcinės valdžios. Priešingai, 
Gracianas pabrėžia popiežiaus ir vyskupų įstatymų leidžiamąją ir teisminę 
jurisdikciją kaip kylančią veikiau iš jų pareigybės, o ne iš jų sakramentinių 
įgaliojimų. Stanley Chodorowas rašo, kad šiuo požiūriujis pritaria Sohmui. 
Žr. Chodorow, Christian Political Theory and Church Politics in the Mid-Tuwelfth 
Century (Berkeley, 1972), pp. 8-16. Tačiau kartu jis pabrėžia (pp. 65, 137) 
tą faktą, kad bažnyčią Gracianas traktuoja kaip „teisinę bendruomenę“ ir 

priskiria popiežiui visą įstatymų leidžiamąją bei aukščiausią teisminę 
valdžią. 

10 Žr. Peter Stein, Legal Evolution (New York, 1980). Steinas tvirtina 
(p. ix), kad „teisės evoliucija turi savo istoriją, kuri prasideda XVIII a. “ 
Šioje kitais aspektais puikioje studijoje jis nepaiso to fakto, kad teisės filo- 
sofijos „istorinė mokykla“ (Burke'as, Savigny ir kiti), propagavusi teisės 
evoliuciją, rėmėsi sąmoninga tradicija, prasidėjusia XII ir XIII a. 

"! Corpus Juris Canonici, kaip jis buvo vadinamas XIII a. ir vėliau, buvo 
oficialiai ir formaliai priimtas 1580 m. Jis buvo sudarytas iš tokių tekstų: 
(1) Graciano Decretum (apie 1140 m.); (2) Liber Extravagantium (paprastai 
vadinama Liber Extra), dekretalijų rinkinio, išleisto popiežiaus Grigaliaus IX 
(1234); (3) Liber Sextus Decretalium (arba Liber Sextus), dekretalijų rinkinio, 
išleisto popiežiaus Bonifaco VIII (1298); (4) Clementinae, popiežiaus Kle- 
menso V (1305-1314) ir Vienos bažnyčios susirinkimo (1311-1312) dekre- 
talijų rinkinio, išleisto 1314 m. ir 1317 m. popiežiaus Jono XXII perduoto 
universitetams. Be to, Corpus Juris Canonici dalimi yra laikomi dar du teks- 
tai (nors oficialiai nepatvirtinti), kurie buvo neoficialiai sudaryti netrukus 
po popiežiaus Jono XXII pontifikato: (5) Jono XXII (1316-1334) Collectio 
Viginti Extravagantium ir (6) Extravagantes Communes (terminas extrava- 
gantes siejasi su dekretalijomis, „pasklidusiomis už pagrindinių tekstų ri- 
bų“ — decretales extra decreta vagantes). Be šitų pagrindinių klasikinės ka- 
nonų teisės tekstų, esama autoritetingų standartinių glosų, komentarų ir 
sąvadų, iš kurių svarbiausi yra Huguccio Summa (apie 1190 m.) ir Johano 
Teutono Glossa Ordinaria (apie 1215-1217). 

Clementinae (1317 m.) buvo paskutinis oficialus kanonų teisės rinkinys 
iki Trento bažnyčios susirinkimo (1545-1563), kuris (priešingai daugelio 
lūkesčiams) nepaskelbė bendros kanonų teisės kodifikacijos, bet priėmė 
keletą svarbių normų rinkinių, pavyzdžiui, normas, reguliuojančias dvasi- 
ninkų pareigas, beneficijas, religinius ordinus, santuoką, penitencinę dis- 
cipliną ir baudžiamąjį procesą. Bendras Trento bažnyčios susirinkimo pa- 
darinys buvo labai sustiprėjęs popiežių valdžios centralizavimas ir 
popiežiaus kurijos teisinės jurisdikcijos išplėtimas. 

Per šimtmečius, praėjusius po Trento bažnyčios susirinkimo, kanonų 
teisės formaliosios struktūros ir normos iš esmės nepasikeitė. 1904 m. po- 
piežius Pijus X įsteigė komisiją, turėjusią sudaryti naują Kanonų teisės 
kodeksą; 1914 m. komisija darbą baigė, o 1914 m. popiežius Benedik- 

tas XV paskelbė naująjį Codex Juris Canonici, įsigaliojusį 1918 m. gegužės 
19 d. Iš esmės naujasis kodeksas buvo tolesnis XII-XIV a. teisės, peržiūrė- 
tos Trento bažnyčios susirinkimo, sisteminimas. 

1959 m. sausio 25 d., tik ką pradėjęs savo pontifikatą, popiežius Jo- 
nas XXIII (1958-1963) paskelbė, kad jis rengiasi sušaukti naują ekumeninį 
bažnyčios susirinkimą, turėsiantį reformuoti Romos katalikų bažnyčią ir 
siekti didesnės susiskaldžiusių pasaulio krikščioniškųjų bažnyčių (kurioms 
buvo pasiūlyta atsiųsti savo stebėtojus į numatomą susirinkimą) vienybės; 
be to, popiežius paskelbė, kad jis steigs komisiją „laukiamam ir trokšta- 
mam Kanonų teisės kodekso modernizavimui“ (Jono XXIII 1959 m. sausio 
25 d. kreipimasis, žr. Acta Apostolicae Sedis (Rome, 1959), pp. 51-68). Ši 
komisija buvo sudaryta 1963 m. kovo 28 d.; jai buvo pavesta peržiūrėti 
visą Kodeksą ir jį sutvarkyti, atsižvelgiant į reformatorišką Antrojo Vati- 
kano bažnyčios susirinkimo (1962-1965) nutarimų dvasią. 

" Charles P. Sherman, „A Brief History of Medieval Roman Canon 
Law“, Canadian Law Times, 39 (1919), p. 638. Toliau pateikiamas Sherma- 
no teiginys (p. 649) atspindi paplitusias vakarietiškas XIX a. koncepcijas — 
deja, daugelis [tyrinėtojų] joms pritaria, nors jos įtikinamai paneigtos fak- 
tiškai visų šios srities specialistų: „Corpus Juris Canonici yra romėnų impe- 
ratoriaus Justiniano Corpus Juris Civilis vyresnysis sūnus... Didžiosios teisės 
ir jurisprudencijos problemos buvo kartą visiems laikams apmąstytos ro- 
mėnų teisininkų, ir jų darbai buvo užrašyti rinkinyje Corpus Juris Civilis; 
kanonistai rinkinyje Corpus Juris Canonici paraidžiui arba netiesiogiai įkū- 
nijo daugelį jų sprendimų ir šitaip išgelbėjo civilizaciją Europoje, kol Eu- 
ropa nebuvo pasirengusi [XVI a. ir vėliau] prisiliesti prie tyro romėnų 
teisės šaltinio.“ 

5 Žr. Robert E. Rodes, ĮJr., Ecclesiastical Administration in Medieval En- 
gland: The Anglo-Saxons to the Reformation (Notre Dame, Ind., 1977), p. 66. 
Knygoje, kurioje esama vertingų įžvalgų, bet visai klaidingoje šiuo aspek- 
tu, profesorius Rodesas tvirtina: „[Kanonistų] teisės veikimo mechanizmų 
aprašymai, jų teoriniai samprotavimai apie teisės prigimtį, jų teisinių įsta- 
tyminių aktų klasifikavimo pagal turinį arba šaltinius maniera - visa tai 
buvo tiesiogiai ar netiesiogiai perimta iš romėnų teisininkų“. Kaip patį 
svarbiausią pavyzdį Rodesas cituoja popiežiaus viršenybės principą, kuris, 
tvirtina jis, „gavo plenitudo potestatis teisinę formą pagal analogiją su im- 
peratoriaus vieta romėnų teisėje“. Žinoma, teisinga, kad kanonistai iš da- 

lies rėmėsi romėnų tekstais, susijusiais su princeps viršenybe, siekdami pa- 
teisinti popiežiaus, kaip bažnyčios „valdovo“, viršenybę. Tačiau rinkinyje 
Corpus Juris Civilis kaip tik ir nebuvo „teorinių samprotavimų apie teisės 
prigimtį“ ir apie „valdžios pilnatvę“, ir juos pridėjo kanonistai. 

4 Žr. Udo Wolter, Ius Canonicum in Iure Civili (Cologne, 1975). 

5 Pirmasis frankų imperatorius Karolis Didysis, karūnuotas 800 m., 
priėmė tokį titulą: „Karolis, šviesiausiasis Augustas, karūnuotas Dievo, 
didysis ir taikingasis imperatorius, valdantis Romos imperiją“. Tuo metu 
Vakaruose pavadinimas „Romos imperija“ neturėjo aiškios teritorinės pras- 
mės, bet tiesiogiai siejosi pirmiausia su Vakarų krikščioniškojo pasaulio 
tautomis; pavadinimas „Krikščioniškoji imperija“ buvo vartojamas daug 
dažniau negu pavadinimas „Romos imperija“. Rytų frankų valdovas Oto- 
nas II (mirė 983 m.) pirmasis pasivadino „Romos imperatoriumi“, o Kon- 
radui II Saksui pradėjus Salijų dinastiją, pavadinimas „Romos imperija“ 
1034 m. buvo pavartotas pirmą kartą pažymėti jo valdomoms žemėms. 
Valdant imperatoriui Frydrichui I (Frydrichui Barbarosai) (1152-1190) pir- 
mą kartą buvo prabilta apie „Šventąją imperiją“, bet tikslus pavadinimas 
„Šventoji Romos imperija“ nebuvo vartojamas iki 1254 m. Tik po dviejų 
šimtų metų, valdant Frydrichui III (imperatoriui, valdžiusiam nuo 1452 iki 
1493 m.), galutinai susiklostė pavadinimas „Vokiečių tautos šventoji Ro- 
mos imperija“. Tačiau galima tikrai sakyti, kad Salijų ir Hohenstaufenų 
dinastijų „Romos imperija“ iš esmės buvo germaniška, o ne romėniška. 
Žr. 16 ir 17 pastabas. 

'6 Kai kas vis dar laikosi požiūrio, jog Vakarų germanų tautos „pri- 
ėmė“ romėnų teisę XI ir XII a. dėl įsitikinimo, kad Romos imperatorių 
valdžios mantija apgaubė frankų imperatoriaus Karolio Didžiojo ir jo įpė- 
dinių pečius. Net Paulas Koschakeris tvirtina, kad glosatoriams Justiniano 
tekstų autoriteto pagrindas buvo tas faktas, jog imperium Romanum ir to- 
liau gyvuoja Saksonijos valdovo Henriko IV ir jo įpėdinių imperijoje. Žr. 
Koschaker, Europa und das romische Recht, 3rd ed. (Munich und Berlin, 
1958), pp. 70-71. Tačiau iš tikrųjų net germanų karalių „Romos imperijo- 
je“ romėnų teisė vyravo tiesiogiai tik tiek, kiek ji buvo suvokiama kaip 
latentinė, papildoma teisė, kuri „veikdavo ten, kur jai palikdavo vietos 
teritoriniai statutai ir paprotys“; kitais atvejais jos poveikis pasaulietinei 
teisei buvo netiesioginis ta prasme, kad jos terminologija ir sąvokos buvo 
vartojamos kaip pagrindas interpretuoti statutams ir papročiams. Žr. Kutt- 

ner, „Role of Secular Law“, p. 353. Kaip nurodo Kuttneris, romėnų teisės 
„perėmimo“ instrumentas visų pirma buvo kanonų teisė. Tai nereiškia, 
kad romėnų teisė nebuvo laikoma gyvąja teise ir kad imperatoriai laikas 
nuo laiko nevaizduodavo, jog senovės Romos imperija išliko jų asmenyje. 
Žr. 17 pastabą. 

"/ Imperatorius Frydrichas Barbarosa Ronkaljos pasitarime 1152 m. 
paskelbė naują įstatymą dėl universitetų teisių ir įsakė, kad jis būtų įtrauk- 
tas į atitinkamą Justiniano rinkinio Corpus Juris Civilis skyrių. Tiesą sakant, 
visi Ronkaljoje priimti įsakai buvo paskelbti tokia forma, kuri primena 
Romos imperijoje išleistus įstatymus. Tačiau tai retas ir net unikalus pa- 
vyzdys, ir Frydrichui Barbarosai galiausiai teko atsisakyti savo svajonės 
restauruoti bizantiškąjį valdymo stilių. Žr. 14 skyrių. 

1 Stulbinančioje Maitlando pastaboje pasakyta: „Liūdna žiūrėti į De- 
cretum, padėtą šalia Digestų“; jis turėjo galvoje, kad Graciano veikalo in- 
telektualinę kokybę sunku lyginti su klasikinio periodo romėnų teisininkų 
jurisprudencija. Sir Frederick Pollock and Frederic William Maitland, His- 
tory of English Law, 2nd ed. (1898; reprint ed., Cambridge, 1968), 24. Be 
abejonės, Maitlandas turėjo galvoje ne pačius Digestus, o tuos Digestus, 
kurie buvo rekonstruoti viduramžių romanistų, iš jų sukūrusių glaudžiai 
supintą vientisą sąvokų ir apibrėžimų sistemą, sudarytą kartą visiems lai- 
kams ir apimančią intriguojančių teisinės logikos problemų sudėtingiau- 
sius sprendimus. Pagal tokį kriterijų bet kokia teisės sistema gali atrodyti 
„liūdnai“, jei jos tikslas yra atspindėti realias visuomenės gyvenimo sąly- 
gas ir todėl keistis, kad galėtų atitikti naujas situacijas. Maitlando pastaba 
yra tokia stulbinanti todėl, kad jis nelabai vertino teisinę logiką pačią sa- 
vaime ir niekada nebūtų pritaręs panašiam jo mėgstamos anglų bendro- 
sios teisės vertinimui. 

* „Sunku tiksliai nustatyti tą momentą, kai buvo [formaliai] pripažinta 
[popiežiaus plenitudo potestatis], bet jis buvo tikrai prasidėjęs, kai Simonas 
Bisinjanietis rašė savo Summa (1177-1179)..., ir baigėsi popiežiaus Inocen- 
to III pontifikato metu. Paties termino evoliucija tuo laikotarpiu mikrosko- 
piniu pavidalu atskleidžia visą kanonistų doktrinų formavimosi procesą.“ 
John A. Watt, The Theory of Papal Monarchy in the Thirteenth Century: The 
Contribution of the Canonists (New York, 1965), p. 78. 

“ Decretum, Dist. 19, c. 9; šioje vietoje esama seno teksto, kur pasako- 
jama, kad popiežius Anastazas buvo nuverstas Dievo valia dėl erezijos. 
Žr. 21 pastabą. 

2 Ibid., Dist. 29, ante c. 1. Gracianas kėlė klausimą, ar tokių didžių 
„Šventojo Rašto aiškintojų“ kaip šv. Jeronimas ir šv. Augustinas žodžiams 
turi būti teikiama pirmenybė prieš popiežiaus dekretalijas. Jis priėjo išva- 
dą, kad bažnyčios tėvams turi būti teikiama pirmenybė aiškinant Šventąjį 
Raštą, bet ne sprendžiant teisinius reikalus, kur „reikalingas ne tik Žino- 
jimas, bet ir valdžia“. Gracianas nevartojo žodžio jurisdictio žymėti teisinei 
popiežiaus valdžiai, o vietoje jo vartojo pasakymą executio potestatis („val- 
džios vykdymas“), kuriam jis teikė iš esmės tą pačią prasmę, kurią jo 
pasekėjai teikė žodžiui jurisdictio, analizuodami popiežiaus valdžią spręsti 
ginčus, įskaitant ir ginčus dėl doktrinos. Pasak Briano Tierney'o, „toji val- 
džia, kurią kanonistai priskyrė popiežiui tikėjimo reikaluose, buvo aukš- 
čiausiojo teisėjo, o ne neklystančio mokytojo valdžia. [Graciano sekėjas] 
Huguccio nagrinėjo pavyzdį tokio popiežiaus, kuris buvo mokytas teolo- 
gas. Jei jis prieštarauja kitam teologui, jo, kaip popiežiaus, padėtis neteikia 
jokio papildomo svorio požiūriui, kurį jis išsako kaip mokytojas; bet visi 
privalo vykdyti tai, ką jis nustato kaip popiežius, spręsdamas kazusus. Jei 
popiežius suklydo spręsdamas kazusą, susijusį su tikėjimu, kanonistai turi 
būti tikri, kad klaida bus ištaisyta paties popiežiaus arba jo įpėdinio (kaip 
Anastazo atveju, [žr. 20 pastabą|) pirmiau, negu bus suklaidinta visa baž- 
nyčia.“ Brian Tierney, Origins of Papal Infallibility, 1150-1350 (Leiden, 1972), 
p. 42. Tierney parodė, kad iki XIII a. pabaigos popiežiaus neklystamumo 
teorija neegzistavo; kai tokia teorija atsirado, ji buvo iškelta kaip popie- 
žiaus valdžios apribojimas: tai reiškia, kad neklystami ankstesniųjų popie- 
žių teiginiai negali būti pakeisti dabartiniu metu valdančio popiežiaus. Žr. 
taip pat: Tierney, The Foundations of the Conciliar Theory (Cambridge, 1955). 

2 „Kardinolo“ titulas iki pat XI a. vidurio turėjo daug reikšmių. Tuo 
metu popiežiai reformatoriai 28 kaimyninių bažnyčių, aptarnavusių ketu- 
rias didžiąsias Romos bazilikas, „kardinaliniams“ vyskupams ir kunigams 
paskyrė ne tik (kaip anksčiau) liturgines, bet ir administracines pareigas 
Romos bažnyčioje. Neromėnai irgi gavo kardinolo titulą, pavyzdžiui, vie- 
nas iš iškiliausių reformatorių Humbertas iš Silva Kandidos. Taigi kardina- 
liniai vyskupai ir kunigai pirmą kartą tapo administraciniu popiežių kor- 
pusu. 1059 m. Mikalojaus II dekretu jiems buvo pavesta rinkti popiežių. 
Žr. Stephan Kuttner, „Cardinalis: The History of a Canonical Concept“, 
Traditio, 3 (1945), 129-214; New Catholic Encyclopedia, 1967 ed., s. v. „car- 
dinal“. 

5 Yves Renouard, La Papautė 4 Avignon (Paris, 1954), p. 29; vertimas 
į anglų kalbą: The Avignon Papacy, 1305-1403 (Hamden, Conn., 1970). 
1378 - metai, kai prasidėjo Didysis skilimas (1378-1417), kai varžydamiesi 
tarpusavyje valdė du (o vienu metu net trys) popiežių rūmai. Nuo 1309 iki 
1377 m. popiežių rezidencija buvo Avinjonas, miestas pietų Prancūzijoje; 
šis laikotarpis pagarsėjo kaip Dievo bažnyčios Babilono nelaisvės metas. 

4 Žr. Gabriel Le Bras, Institutions ecclėsiastigues de la Chrėtientė mėdiėvale 
(Paris, 1964), pp. 346—348. 

“ Popiežiaus legato valdžia kaip bendras principas pirmą kartą buvo 
paskelbta dokumente Dictatus Papae, kur Grigalius VII įsakė (Dictatus IV): 
„Jo [t. y. Romos pontifiko] legatas, net jei jis žemesnio rango, susirinkime 
turi pirmenybę prieš visus vyskupus ir gali priimti jų nušalinimo nuosp- 
rendį“. Galiausiai popiežiaus legatų įgaliojimus nulemdavo konkretūs pa- 
vedimai. 

* Le Bras, Institutions, p. 414. 

* Ibid., p. 419. Le Bras'as rašo: „Dvasininkija su nepasitikėjimu žiūrėjo 
į šią į jos žemiškojo valdymo sritį įterpiamą instituciją, paprastai sudarytą 
iš pasauliečių. Atrodė, kad pažeidžiamas pamatinis kanonų teisės princi- 
pas [būtent kanonas, jog „pasauliečiai, kad ir kokie jie būtų pamaldūs, 
neturi teisės disponuoti bažnyčios nuosavybe“ ]. Kai kurie [vietiniai] susi- 
rinkimai pareiškė protestą. Tačiau senovinis paprotys, pagal kurį parapi- 
jiečiai dalyvaudavo parapijos bendruomenės pasaulietiniame gyvenime, 
galiausiai lėmė tai, kad fabriciens kolegija buvo pripažinta ir apie XIV a. 
tapo normalia krikščioniškojo pasaulio institucija. 

8 Maitlandas įrodinėja, kad bažnyčia buvo federacinė struktūra, ku- 
rioje egzistavo dvigubas vyskupijos pavaldumas: arkivyskupui ir popie- 
žiui. Panašiai ir kiekviena parapija irgi buvo dvigubai pavaldi: vyskupijai 
ir popiežiui. Taigi kiekviena arkivyskupija iš esmės buvo valstybė federa- 
linėje valstybių sąjungoje. F. W. Maitland, Roman Canon Law in the Church 
of England (Cambridge, 1898), pp. 101-105. Tokia analizė abejotina todėl, 
kad centrinė valdžia (t. y. popiežiai) buvo visagalė; nebuvo klausimų, ku- 
riuos galėjo spręsti tik „valstybės“. Kita vertus, jeigu XII ir XIII a. bažnyčią 
traktuosime kaip unitarinę valstybę, priešingą federacijai, tai juk ji tikrai 
buvo sudaryta iš gausybės įvairių pavaldžių junginių, ir kiekvienas iš jų 


turėjo Žymią autonomiją. 

2 George Size, „Thoughts on the Government of the Church in the 
Classical Period“ (rankraštį turi autorius, 1978), p. 4. 

3 Glossa Platina ad Dist. 19, c. 19; cituojama: Tierney, Papal Infallibilitų, 
p. 32. Lotyniškas žodis arbitrium, čia verčiamas „valia“, Tierney o verčia- 
mas „sprendimas“. 

3 Paul Hinschius, Das Kirchenrecht der Katholiken und Protestanten in 
Deutschland, III (Berlin, 1883), 769. 

32 Decretum, Dist. 40, c. 6. 

> Tierney, Conciliar Theory, p. 57. XIII a. pradžioje kanonistas Alanus, 
užbėgdamas už akių ekstremistiškesnėms XIV ir XV a. konciliarinėms te- 
orijoms, rašė: „Teisinga, kad tik už ereziją popiežius gali būti teisiamas 
prieš jo paties valią..., bet šio nusikaltimo atveju taip yra tik todėl, kad 
sprendžiant klausimus, susijusius su tikėjimu, jis yra menkesnis negu kar- 
dinolų kolegija ar bendras vyskupų susirinkimas“. Glossa ad Dist. 40, c. 6, 
cituojama: Tierney, Papal Infallibility, p. 52. 

* Huguccio teorija cituojama: Tierney, Papal Infallibility. Ji nebuvo pri- 
imta veikale Glossa Ordinaria. Huguccio įrodinėjo, jog Gracianas paminėjo 
ereziją tik kaip pavyzdį arba todėl, kad popiežius gali būti apkaltintas 
erezija, net jei ji nebūtų pagarsinta. 

5 Tierney, Papal Infallibilitų, p. 48. 

3 Ibid., pp. 51, 53, 89. 

" Tierney, Conciliar Theory, p. 97. 

* Trumpą romėnų korporacijų teisės apžvalgą galima rasti knygoje: 
W. W. Buckland, A Text-Book of Roman Law from Augustus to Justinian, 2nd 
ed. (Cambridge, 1932), p. 175. Puiki romėnų teisinių korporacijos sąvokų 
santykio su moderniosiomis Vakarų sąvokomis analizė pateikta knygoje: 
P. W. Duff, Personality in Roman Private Law (Cambridge, 1938). 

* Otto von Gierke, Das deutsche Genossenschaftsrecht, 4 vols. (Berlin, 
1868-1913). 

* Žr. Pierre Gillet, La personalitė juridigue en droit ecclėsiastigue spčciale- 
ment chez les Dėcretistes et les Dėcrėtalistes et dans le Code du droit canonigue 
(Malines, 1927), p. 61. Gillet analizuoja glosatorių, t. y. romanistų, teorijas, 
tačiau tos teorijos buvo iš esmės tokios pačios kaip kanonistų teorijos, ir 
daugelis jų buvo kilusios iš kanonistų raštų. Gillet tvirtina, kad terminas 
„korporacija“ buvo taikomas visų rūšių asociacijoms, bažnytinėms ir pa- 
saulietinėms, kurios buvo „sukurtos, kad kiekvienam būtų duota tai, kas 

pridera“ (p. 70). Įvairūs lotyniški žodžiai universitas, collegium, corpus ir 
societas buvo vartojami kaip sinonimai; religiniai ir civiliniai „fondai“ irgi 
buvo laikomi korporacijomis. Kad vadintųsi korporacija, asociacija priva- 
lėjo turėti ne mažiau kaip tris narius. Nebuvo reikalaujama nei chartijos, 
nei ypatingos organizacinės formos. 

Plėchlio nuomone, tuo laikotarpiu nebuvo duota vienareikšmio atsaky- 
mo į klausimą, ar reikėjo aukštesniosios bažnyčios valdžios sutikimo tam, 
kad atskiri bažnytiniai junginiai gautų juridinio asmens statusą. Willibald 
M. Plėchl, Geschichte des Kirchenrechts, I (Vienna, 1953), p. 175. 

* Plėchl, Geschichte, p. 73. 

2 Žr. Gierke, Genossenschaftsrecht, vol III. Gierke, be abejonės, perdeda 
šį prieštaravimą. Apie Gierke pasakyta, jog jis yra „menininkas, kuris džiū- 
gauja, pabrėždamas romėnų korporacijų priklausomybę nuo valstybės, kad 
išryškintų skirtumą nuo laisvosios germanų draugovės (Genossenschaft), 
kurios istorikas ir pranašas jis yra“. Duff, Personality, p. 118. 

3 Gillet, La personnalitė juridigue, p. 76. 

* Ibid., pp. 77-78. Žr. Walter Ullman, „The Delictal Responsibility of 
Medieval Corporations“, Law Ouarterly Review, 64 (1948), 77 . 

*5 Gierke's tezė, kad korporacijos kaip „fikcijos“ teorija (būtent jog kor- 
poracija yra dirbtinis asmuo, savo egzistavimą ir įgaliojimus gaunantis iš 
politinės valdžios) atsirado XIII a., popiežiaus Inocento IV dekretalijoje, 
šiuo metu visiškai paneigta. Žr. Gillet, La personnalitė juridigue, p. 163; 
Duff, Personality, pp. 221-224; Tierney, Conciliar Theory, p. 98. Gillet pa- 
rodo, kad kanonistų fikcijos teorija ne tokia, kokią ją įsivaizdavo Gierke. 
Kanonistai sakė, kad korporacijos (universitas) nariai įstatymo traktuojami 
(finguntur) kaip vienas asmuo. Garsusis popiežiaus Inocento IV tekstas, 
kurį Gierke laiko fikcijos teorijos pradžia, yra toks: „Collegium in causa 
universitatis fingatur una persona“ — „kolektyvas“ reikaluose, susijusiuose 
su korporacija, „traktuojamas tarsi tai būtų“ vienas asmuo. Bet tai nereiš- 
kia, kad korporacija egzistuoja kaip abstrakti esybė, nepriklausoma nuo ją 
sudarančių narių, ar kad korporacijos „esmė“ yra kolektyvas, o „akciden- 
cijos“ yra pavieniai nariai. Nei Inocentas IV, nei kiti kanonistai tokių te- 
orijų nekūrė; be to, tokių teorijų visai neimplikuoja požiūris, kad „juridinis 
asmuo“ gali būti priskirtas kolektyvui ar grupei, arba dėl šios priežasties — 
fondui. XII-XIII a. kanonistai nebuvo, kaip manė Gierke, „per dideli rea- 
listai“. Priešingai, jų sukurta korporacijų teisė atspindi nuosaikų nomina- 

listinį požiūrį (žr. 48 pastabą). Lygiai taip pat svarbu ir tai, kad ji atspindi 
požiūrį, jog grupės teisnumas, juridinės teisės ir pareigos, kaip ir individo 
teisnumas, juridinės teisės ir pareigos, yra kilę iš to paties šaltinio kaip ir 
visa teisė — ir dieviškoji, ir prigimtinė teisė, ir pozityvioji bažnyčios bei 
pasaulietinių politijų teisė. Inocentas IV būtų pasakęs, kad suteikti įgalio- 
jimus turėti nuosavybę, sudarinėti sutartis, kelti bylas ir būti atsakovu 
keliamose bylose grupei yra ne labiau dirbtina ar „fiktyvu“, negu suteikti 
tokius įgaliojimus individui. 

* Tai pažymi Tierney (Conciliar Theory, p. 101). 

* Ibid., pp. 96, 101. 

* Tierney tai vadina „nuosaikia realistine“ pozicija (ibid., p. 102). Ta- 
čiau šiame kontekste jis cituoja didžiojo XIV a. teisininko Bartolo teiginį: 
„Visi filosofai ir kanonistai [tiki|, kad visuma realiai [realiter| nesiskiria nuo 
savo dalių“, — o tai klasikinis nominalistinės nuostatos apibūdinimas. Žr. 
3 skyrių. 

* Ibid., p. 108. 

* Ibid. Tierney pažymi, kad iš pradžių egzistavo tendencija painioti du 
terminus: „patarimą“ (consilium, „counsel“) ir „sutikimą“ (consentio). 

7 Ibid., p. 111. 

2 Ibid. 

3 Ibid., p. 117. Puikų kanonistų teisinio metodo pavyzdį pateikia Tier- 
ney (ibid., pp. 103-104). Tai pastraipa iš Bernardo Parmenso [traktato], 
kurioje sprendžiamas klausimas, ar vyskupas gali pateikti ieškinį ar stoti 
prieš teismą dėl apkaltos be jo kapitulos sutikimo. „Iš pradžių jis pateikia 
neišvengiamą organinę metaforą - prelatas ir kapitula negalėtų veikti at- 
skirai, kadangi jie yra vienas kūnas... Bet toliau jis pradeda cituoti daug 
romėnų teisės tekstų, kurie, atrodytų, verčia prieiti priešingą išvadą... To- 
liau jis pereina prie savo išvados, įrodinėdamas, kad prelatas gali veikti 
vienas tam tikrais atvejais, kai jo bažnyčios interesai negali būti kaip nors 
pažeidžiami, ir tarp kitko pažymi, kad romėnų teisės normos nebuvo sais- 
tančios bažnytinėse bylose: Nec in rebus ecclesiasticis stamus legibus illis sed 
canonibus... Jis iškelia romėnų teisės principus tarsi tik tam, kad parodytų, 
jog organinė metafora nėra vienintelis būdas spręsti šią problemą, bet po 
to Žengia pirmyn, prie sprendimo, kuris jam atrodo labiausiai tinkamas 
apginti bažnyčios gerovei.“ Tierney prieina teisingą išvadą, kad sąvokų ir 
tekstų traktavimo metodas, parodytas šioje pastraipoje, „atveda mus prie 

pačios kanonistų pasiekimų esmės“. „Tvarkos bažnyčios gyvenime palai- 
kymas - o ne kokie smulkesni dalykai —- buvo tikrasis kanonistų tikslas, 
kurio jie siekė, susidorodami su teisminių bylų srautu; paprastai šios bylos 
savaime būdavo smulkios, susijusios su bažnytinių korporacijų įgaliojimais 
ir įvairių jų narių teisėmis. Jie sprendė kasdienės problemas ir kartu šio 
darbo procese sukūrė subtilią ir harmoningą korporacijų struktūros teori- 
ją, ir tai buvo Žymus intelektualinis laimėjimas.“ Beje, kaip tik Bernardas 
Parmensas pirmasis sukūrė trejopą teisių klasifikaciją: tai prelatui priklau- 
sančios teisės, kapitulai priklausančios teisės ir prelato bei kapitulos kartu 
turimos teisės. 

** Ši maksima - (O0uod omnes tangit omnibus tractari et approbari debet — 
siejosi su tokia norma: kai keletas globėjų (tutores) turi nepadalytą globą 
(tutela), jų bendro valdymo negalima nutraukti be visų sutikimo. XII ir 
XIII a. romanistai ir kanonistai šią normą sujungė su kitomis įvairiomis 
normomis, esančiomis Digestuose, reikalaujančiomis visų asmenų, turinčių 
bendras teises, sutikimo, ypač su procedūrinės prigimties normomis, regu- 
liavusiomis tokius atvejus, kai byla buvo keliama vienam iš tokių asmenų 
arba jis pats keldavo bylą. Būdinga tai, kad po to kanonistai taikydavo 
savo surastą šias įvairias normas pagrindžiantį principą sandoriams, ku- 
riuose dalyvavo korporacija arba kitokia bendruomenė, tais atvejais, kai 
sandoris buvo sudaromas siekiant bendros naudos ir todėl (jie prieidavo 
tokią išvadą) buvo reikalingas visų arba daugumos narių, arba „patikimes- 
nės dalies“ (sanior pars) sutikimas. Tačiau šios doktrinos taikymo sritis 
buvo ribota, nes ji buvo kilusi iš procedūrinių reikalavimų ir nuolat su jais 
susijusi. Įdomų aptarimą galima rasti knygoje: Gaines Post, Studies in 
Medieval Legal Thought (Princeton, 1964), chap. 4, „A Romano-Canonical 


Maxim, Ouod Omnes Tangit, in Bracton and in Early Parliaments“. 


6. Kanonų teisės sistemos struktūriniai elementai 


' Apie santuokos kanonų teisę XII ir XIII a. žr.: A. Esmein, Le maria- 
ge en droit canonigue, 2 vols. (Paris, 1891); Gabriel Le Bras, „La doctrine du 
mariage chez les thėologians et les canonistes depuis Yan mille“, in 
Dictionnaire de thėologie catholigue, IX (1926), 2123-2317; Willibald M. Plėchl, 
Geschichte des Kirchenrechts, II (Vienna, 1955), 267-298. 

Ž Gabriel le Bras, „Canon Law“, in C. G. Crump and E. F. Jacob, eds., 
The Legacy of the Middle Ages (Oxford, 1926), p. 345. Ši apybraiža lieka 
labai naudingu svarbiausių kanonų teisės iki XVI a., įskaitant santuokos 
teisę, bruožų apibendrinimu. 

3 Apie paveldėjimo kanonų teisę XII ir XIII a. žr. Henri Auffroy, Evolution 
du testament en France des origines au treiziėme siėcle (Paris, 1899); Jerome 
Hannan, The Canon Law of Wills (Washington, D. C., 1934). 

* Sir Frederick Pollock and Frederic William Maitland, History of En- 
glish Law, 2nd ed. (1898; reprint ed., Cambridge, 1968), I, 314. Post obit 
dovanojimas buvo ne tik anglosaksų naudota forma; jis buvo Žinomas 
normanams ir turėjo analogų kitose germanų tautose. 

5 Just., Nov. 131. 9, 131.11.1, 2. Žr. Hannan, Wills, p. 334; F. H. Law- 
son, The Roman Law Reader, (New York, 1969), pp. 81-83, 234. Žr. taip 
pat: Demetrios Constantelos, Byzantine Philanthropy and Social Welfare (New 
Brunswick, N. J., 1968). 

* Pollock and Maitland, I, 338-339. 

" Žr. Hannan, Wills, pp. 274-275. 

*G. D. Hall, ed. and trans. The Treatise on the Laws and Customs of 
England Commonly Called Glanvill (London and Edinburgh, 1965), p. 70. 

* Apie nuosavybės kanonų teisę XII ir XIII a. žr. Plėchl, Geschichte, 
p. 396; Hans Erich Feine, Kirchliche Rechtsgeschichte, I (Weimar, 1950), 
310, 327. 

0 Decretum, C. 3 ą. I c. 2. 

" Žr. Francesco Ruffini, L'Actio Spolii (Turin, 1889), p. 327. 

2 Ibid., p. 244. 

B Žr. Just., C. 8. 4. 1. 

4 Žr. D. 48. 16. 1. 

S Just., I. 4. 15. 6. 

'e Apie sutarčių kanonų teisę XII ir XIII a. žr. Pl6chl, Geschichte, p. 399; 
Timothy Lynch, Contracts between Bishops and Religious Congregations: A 
Historical Synopsis and a Commentary (Washington, D. C., 1947); Alfred 
Sėllner, „Die causa im Kondiktionen- und Vertragsrecht des Mittelalters 
bei den Glossatoren, Kommentatoren und Kanoniken“, ZSS (rom), 77 (1960), 
182-269. 

+ D-2: 147 

9 James R. Gordley, „The Search for a General Theory of Contract“, 
(rankraštį turi autorius, 1979), p. 48. 

S Ibid. 

20 S6llner, „Causa“, p. 240. 

2 Just., C. 4. 44. 8. Visas tekstas lotynų kalba ir vertimas į anglų kalbą 
su analize pateiktas kn.: Kenneth S. Cahn, „The Roman and Frankish 
Roots of the Just Price of Medieval Canon Law“, Studies in Medieval and 
Renaissance History, 6 (1969), 1. 

?2 Eduardus Bocking, ed., Corpus Legum sive Brachylogus Iuris Civilis 
(Berlin, 1829), pp. 98-99, cituojama: Cahn, „Roman and Frankish Roots“, 
p. 18, n. 15. 

2 Popiežiaus Aleksandro III (1159-1181) dekretalijoje buvo nurodoma, 
kad byloje dėl Bovė kanauninkų parduoto miško Šali abatijai (dėl šios 
bylos Araso vyskupas nusprendė, kad miškas buvo nupirktas už mažiau 
nei pusę teisingos kainos) iš pirkėjo nebuvo reikalaujama susigrąžinti tai, 
kas sumokėta, ir sugrąžinti pirkinį (tokį sprendimą priėmė vyskupas), bet 
jam buvo duota galimybė papildomai sumokėti tiek, kiek trūksta iki teisin- 
gos kainos. Gregory IX, Decretals 3. 17. 3, cit. Cahn, „Roman and Frankish 
Roots“, p. 25, n. 40. 

4 Žr. J. R. Gordley, „Eguality in Exchange“, California Law Review, 69 
(1981), p. 1640. 

5 Ibid. Žr. taip pat: John T. Gilchrist, The Church and Economic Activity 
in the Middle Ages (New York, 1969), p. 274. ; 

26 Žr. John Noonan, Jr., The Scholastic Analysis of Usury (Cambridge, 
Mass., 1957), p. 11. 

* Ibid., p. 506. 

2 Decretum, C. 14. ą. 4; 46, cc. 9, 10. 

? Gilchrist, Economic Activity, p. 107. 

30 Apie procesinę ir įrodomąją kanonų teisę XII ir XII a. žr. Plochl, 
Geschichte, I, 88-90, ir II, 311-338; R. B. Clune, The Judicial Interrogation of 
the Parties, CLS, no. 269 (Washington, D. C., 1948); Alessandro Giuliani, 
„The Influence of Rhetoric on the Law of Evidence and Pleading“, Juridi- 
cal Review, 62 (1969), 231-251. 

* De Vera et Falsa Poenitentia, Migne, PL 40. 1129. 

32 Giuliani, „Rhetoric“. 

3 Žr. Helmut Coing, „English Eguity and the Denunciatio Evangelica 
of the Common Law“, Law Ouarterly Review, 71 (1955), 233. 

3 Mauro Cappelletti and Joseph M. Perillo, Civil Procedure in Italy (The 
Hague, 1965), pp. 35-36. 

3 Kanonistai tvirtino, kad pareiškimo įrodymo naštos turi imtis pareiš- 
kimą padariusi šalis. Galimas daiktas, kad tai yra vienas iš nekaltumo 
prezumpcijos doktrinos šaltinių. Tačiau žodinę procedūrą faktiškai pakei- 
tus raštiška procedūra, teisėjai pradėjo reikalauti iš kaltinamųjų asmenų 
duoti paaiškinimus, atsakančius į jiems keliamus kaltinimus, o tai atvedė 
(pasak M. J. Essaid'o) „prie faktinės kaltumo prezumpcijos“. Žr. M. J. Es- 
said, La prėsomption d innocence (Rabat, 1971), p. 26, n. 15. 


7. Becketas prieš Henriką II 


! Žr. Z. M. Brooke, The English Church and the Papacy from the Conguest 
to the Reign of John (Cambridge, 1952), chap. 12, „Stephen. The „freedom 
of the Church“. 

? Ibid., pp. 188-190. 

3 Žr. Beryl Smalley, The Becket Conflict and the Schools (Oxford, 1973), 
p. 122; Charles Duggan, „The Becket Dispute and the Criminous Clerks“, 
Bulletin of the Institute of Historical Research, 35, no. 91 (May, 1962), 1-28; 
James W. Alexander, „The Becket Controversy in Recent Historiography“, 
in The Journal of British Studies (Hartford, Conn.), 9 no. 2 (May, 1970), 1- 
26. Alexanderis įtikinamai paneigia senesnę antibeketišką poziciją, kurios 
buvo laikomasi knygoje: H. G. Richardson and G. O. Sayles, The Gover- 
nance of Medieval England (Edinburgh, 1963). 

* George Greenaway, ed. and trans., The Life and Death of Thomas Becket 
Chancellor of England and Archbishop of Canterbury Based on the Account of 
William Fitzstephen His Clerk with Additions from Other Contemporary Sources 
(London, 1961), p. 22 (Greenaway visiškai palaiko Henriką). 

"Sidney R. Packard, Twelfth Century Europe: An Interpretive Essay (Am- 
herst, Mass., 1973), p. 286. 

* Sir Frederick Pollock and Frederic William Maitland, The History of 
English Law, 2nd ed. (1898; reprint ed. Cambridge, 1968), I, 449. 

"Čia pateiktą požiūrį remia daugelis autoritetingų mokslininkų, įskai- 
tant ir tuos, kurie nurodomi 3 pastaboje, bet šis požiūris nepopuliarus tarp 
anglų politikos ir teisės istorikų, įskaitant ir tuos, kurie nurodomi 4 ir 5 
pastabose. Gerai žinomas Henriko II biografas, kuris visą kaltę dėl konflik- 

to suverčia nenuolaidžiam Becketui, labai sumenkina Henriko reikalavimų 
mastą ir atitinkamai sumenkina Henriko nuolaidas po Becketo nužudymo. 
Žr. W. L. Warren, Henry II (Berkeley and Los Angeles, 1973), pp. 462—464, 
477-482, 538-548. Nesutikti su Henriko pusę palaikančia pozicija visai 
nereiškia teigti, kad ir Becketas neturėjo daug galimybių eiti į kompromisą. 
Ir Becketas, ir Henrikas užsispyrę laikėsi kraštutinių pozicijų, kurių jie 
nesugebėjo išsižadėti. Tačiau įrodinėti, kaip daro Warrenas, kad Becketas 
buvo pavėlavęs Grigaliaus šalininkas, atsilikęs nuo savo laiko ir pasmerk- 
tas pralaimėti, reiškia nepaisyti to fakto, kad popiežiaus Grigaliaus VII 
revoliucija išsiskleidė ir gyvavo per visą XII šimtmetį. Ne tik Becketas, bet 
ir popiežius Aleksandras III griežtai pasmerkė Klarendono nutarimus, kal- 
tindamas Henriką tuo, kad jis „uzurpavo įgaliojimus, priklausančius Jėzui 
Kristui“, ir „bažnyčią supainiojo su valstybe“. Cit. ibid., pp. 524-527. 

5 Žr. Smalley, Becket Conflict, pp. 124-125. 

* Žr. David Knowles, Thomas Becket (London, 1970), pp. 18-84. 

10 Pollock and Maitland, I, 454, 455, 443, 447. 

" Greenaway, Life and Death of Thomas Becket, p. 19. 

'* Specifinę angliškąją dvasininkijos privilegijų doktriną nulėmė Becke- 
to kankinio mirtis. Jos vėlesnė raida buvo mažių mažiausiai kurioziška. 
Įprastinis patikrinimas pretenduojant į dvasininko pareigas apsiribojo mo- 
kėjimu skaityti, todėl laikui bėgant vis daugiau Žmonių naudodavosi imu- 
nitetu. Kad būtų užkirstas kelias piktnaudžiavimams, buvo priimta nor- 
ma, kad beneficija galima pasinaudoti tik vieną kartą nepriklausomai nuo 
to, ar iš nuteistojo dvasininko jo bažnytinės pareigos buvo atimtos po 
pirmojo pažeidimo. Kad būtų lengviau šią normą priversti vykdyti, 1490 m. 
buvo priimtas įstatymas, kad nuteistajam dvasininkui ant nykščio turi būti 
išdeginta žymė. (Sakoma, kad iš tokios praktikos atsirado posakis „nykščio 
norma“ („rule of thumb“).) 

„Reformacija, — rašo Plucknettas, —- iš pirmo žvilgsnio atrodė esanti 
patogus momentas panaikinti tokį varginantį romėnišką reliktą, bet realiai 
požiūris į jį nenusistovėjo.“ 1547 m. dvasininkijos privilegija buvo suteikta 
asmenims, turintiems dvi žmonas [bigamists] - anksčiau žemesnio rango 
kunigas, nors ir turėjo teisę tuoktis, prarasdavo bažnytines pareigas, jei 
padarydavo antrosios santuokos arba santuokos su našle nuodėmę, ir iš jo 
būdavo atimamas dvasininko imunitetas, - ir karalystės perams nepriklau- 


somai nuo to, ar jie mokėjo skaityti, ar ne. (Be to, perams nebūdavo išdegi- 

nama žymė.) XVII a. ši privilegija buvo suteikta ir moterims. „1707 m. ja 
galėjo naudotis visi, kam tik patiko, nes buvo panaikintas mokėjimo skai- 
tyti arba „pagrindinių eilių“ („neck verse“, pirmoji 51 psalmės strofa, 
kurią tikrinant reikėdavo perskaityti. — Vert.) patikrinimas. 

„Faktiškai, - rašo Plucknettas, - visa tai reiškia, kad dvasininkų privi- 
legijos prigimtis radikaliai pasikeitė. 1576 m. buvo nustatyta, kad nuteis- 
tieji dvasininkai nebeturi būti perduodami vyskupo teismui, bet turi būti 
paleidžiami; šitaip nutrūko paskutinė gija, privilegiją siejusi su bažnyčia ar 
dvasininkija, bet kartu tas pats įstatyminis aktas įteisino vienerių metų 
įkalinimą prieš paleidžiant teismo nuožiūra. Net prieš Reformaciją parla- 
mentas išdrįso iš privilegijos veikimo srities pašalinti smulkią išdavystę... 
Po Reformacijos daugeliu statutų tas pats buvo padaryta nužudymo, pi- 
ratavimo, plėšikavimo, išžaginimo, vagystės su įsilaužimu ir daugybės kitų 
nusikaltimų atžvilgiu. Rezultatas buvo solidus. Plyšys tarp felonijos ir smul- 
kaus nusikaltimo buvo per didelis, ir pasinaudodamas dvasininkijos privi- 
legija parlamentas galėjo padaryti baustinus mirties bausme tik kai ku- 
riuos pirmą kartą padarytus nusikaltimus (jų neapėmė dvasininkijos 
privilegija), o kitus nusikaltimus (kuriuos apėmė dvasininkijos privilegija) 
padaryti baustinus mirties bausme tik pakartotinio jų padarymo atveju. 
Šitaip tapo įmanoma grubiai klasifikuoti nusikaltimus į daugiau nei dvi 
viduramžiais priimtas kategorijas. Šis procesas pasistūmėjo į priekį tada, 
kai buvo ir toliau laikomasi 1576 m. įstatyminio akto nustatytos politikos 
ir asmenys, apkaltinti padegimu, kurį apėmė dvasininkijos privilegija, bu- 
vo nuteisiami septyneriems metams katorgos. Taigi dvasininkijos privilegi- 
jos išsaugojimas labai skatino švelninti baudžiamosios teisės griežtumą ir 
davė galimybę sudaryti laipsnišką nusikaltimų skalę.“ Dvasininkijos privi- 
legija Anglijoje 1827 m. buvo pagaliau panaikinta. Theodore F. T. Pluck- 
nett, A Concise History of the Common Law, 5th ed. (Boston, 1956), pp. 439- 
441. 

P Frederic W. Maitland, Roman Canon Law in the Church of England 
(London, 1898), pp. 56-57. 

* „Nors karaliaus prerogatyvos teorijoje buvo įrodinėjama, kad kara- 
lius visada turi teisę uždrausti bažnytiniams teismams nagrinėti bylas, 
priklausančias karaliaus jurisdikcijai, vis dėlto draudžiamasis raštas kaip 


teisinis instrumentas visada inicijuojamas bylininko.“ G. B. Flahiff, „The 

Writ of Prohibition to Court Christian in the Thirteenth Century“, part II, 
Medieval Studies, 7 (1945), 232. 

5 Ibid., p. 257. 

6 Ibid., p. 237. 

V Ibid., p. 241, n. 71. 

Iš Ibid., pp. 243—244. 

» Ibid., pp. 244—245. 


8. Pasaulietinės teisės sąvoka 


! Traktato Policraticus lotyniškas tekstas, redaguotas C. C. Webbo, bu- 
vo išleistas 1909 m. (Oxford University Press). Esama angliško vertimo, 
kurio pavadinimas: The Statesman's Book of John of Salisbury, Being the 
Fourth, Fifth, and Sixth Books, Selections from the Seventh and Eighth Books, 
of the Policraticus, trans. with intro. by John Dickinson (New York, 1963). 
Vienas iškilus istorikas Joną Solsberietį pavadino „pačiu brandžiausiu savo 
meto mokslininku ir stilistu“. David Knowles, The Evolution of Medieval 
Thought (New York, 1962), p. 135. Jonas Solsberietis gimė Anglijoje 1115 m. 
ir 12 metų mokėsi Šartre, kur profesoriavo Abėlard'as, Gilbert'as de la 
Porree ir kiti didieji mokslininkai. XII a. penktojo dešimtmečio pabaigoje jis 
tarnavo popiežiaus rūmuose, o vėliau daug metų - arkivyskupo Thomaso 
Becketo palydoje. 1164 m. karalius Henrikas II jį ištrėmė, tačiau jis buvo 
Kenterberyje 1170 m., kai buvo nužudytas Becketas. Nuo 1176 m. iki 
mirties (1180 m.) jis buvo Šartro vyskupu. Policraticus dedikuotas Becketui. 

2 Žr. George H. Williams, The Norman Anonymous of 1100 A. D., Har- 
vard Theological Studies, vol. 18 (Cambridge, Mass., 1951). 

3 Ibid., p. 173. 

* Dickinson, Salisbury, p. Ixxxi. 

? Ibid., pp. Ixxx — Ixxxi. 

6 Ibid., p. Ixxxii. 

7 Aristotelio Politika buvo išversta apytikriai 1260 m. Akviniečio De 
Regimine Principum parašyta 1266 m. 

Š Jono Solsberiečio Metalogicon, parašytas tais pačiais metais, kaip ir 
Policraticus (1159). Paremtas Aristotelio veikalais Analytica Priora ir De 
Elenchis Sophisticis, kurie buvo išversti 1128-1140 m. 

"R. W. Carlyle and A. J. Carlyle, A History of Medieval Political Thought 
in the West, 6 vols. (London, 1903-1936), II, 2; III, 140, 142-143, 146. 

10 Žr. Dickinson, Salisbury, p. xl. 

" Ibid., p. xxii. 

" Carlyle, Medieval Political Thought, IV, 333. 

B Ibid. 

4 „Šv. Augustinas abejingas valstybei kaip bendruomenei ir teritorijai... 
Ir vis dėlto [jis] tikrai perima tam tikrus antikinės valstybės sampratos 
bruožus, būtent teisės ir teisingumo, tvarkos ir taikos idėjas, kurias Romos 
respublika ir Romos imperija pabandė paversti tikrove savo ribotos tikrųjų 
žmonijos tikslų koncepcijos rėmuose... Štai žemiškoji imperium ir žemiškoji 
regnum, kiek šv. Augustino jos vertinamos pozityviai, jam yra ne valstybės 
kaip bendruomenės ar teritorijos, o teisingo valdymo formos ir funkcijos 
toje mišrioje būklėje, kaip šioje Žemėje egzistuoja pati Dievo valstybė.“ 
Gerhard B. Ladner, „Aspects of Medieval Thought on Church and State“, 
Review of Politics, 9 (1947), 403—422. 

5 Ouentin Skinner, The Foundations of Modern Political Thought, vol. 2, 
The Age of Reformation (New York, 1978), p. 353. Žr. 17 pastabą. 

16 Ergo est... princeps potestas publica... Webb, Policraticus 5. 1. Žr. Gaines 
Post, Studies in Medieval Legal Thought: Public Law and the State, 1100-1322 
(Princeton, N. J., 1964), p. 515, n. 42. Postas aiškiai remia požiūrį, kad 
moderniosios valstybės sąvokos pagrindas yra XI a. pabaigos, XII ir XIII a. 
teisinis mąstymas. 

" Kursyvu išskirti žodžiai praleisti citatoje, pateiktoje tekste, pažymėtame 
15 nuoroda. Išskirta autoriaus. 

Iš Žinoma, esama labai daug literatūros apie moderniosios valstybės 
sampratos atsiradimą. Žr. Skinner, Modern Political Thought, II, ix—x: „Lem- 
tingas Žingsnis buvo žengtas nuo valdovo, „saugančio savo valstybę“ - o 
tai paprasčiausiai reiškė saugoti savo padėtį, — idėjos prie idėjos, kad esa- 
ma atskiros teisinės ir konstitucinės tvarkos, Valstybės tvarkos, kurią val- 
dovas įpareigotas palaikyti.“ Bet šis žingsnis buvo pirmą kartą žengtas ne 
XVI a., kaip tvirtina Skinneris, o XI a. pabaigoje ir XII a., ir jis atsispindėjo 
Jono Solsberiečio raštuose. 

Tačiau toliau Skinneris pateikia tokį valstybės apibrėžimą (kurį jis pri- 
skiria Maxui Weberiui): „[Valstybė] yra vienintelis teisės ir teisėtos jėgos 
šaltinis jos teritorijoje ir vienintelis jos piliečių prieraišumo objektas“. Jei 

laikysimės tokio apibrėžimo, turėsime suabejoti, ar netgi šiuo metu Jung- 
tinės Amerikos Valstijos gali būti laikomos valstybe, nes jos iš dalies val- 
domos remiantis tarptautine teise (įskaitant tarptautinę paprotinę teisę, 
taip pat tarptautines sutartis bei susitarimus), o JAV piliečiai gali turėti ir 
kitų prieraišumo objektų (pvz., religiją). 

* Dickinson, Salisbury, p. 335. 

20 Ibid., pp. 4-5. 

2! Ibid., p. 351. 

2 Ibid., p. 212. 

2 Ibid., p. 213. 

4 Ibid., p. 258. 

5 Ibid., p. 85. 

28 Ibid., pp. Ixxiii — Ixiv (citata iš Policraticus 3. 15). 

27 Kai kas tvirtino, kad įšventinimo ceremonija, kurioje turėjo dalyvauti 
dvasininkai, yra sakramentas, kuriuo valdovas įvesdinamas į savo parei- 
gas, o kiti tvirtino, kad ši ceremonija tik sutvirtina jo išrinkimą. Panašiai 
buvo įrodinėjama, kad ekskomunika arba nuopuolis į ereziją ar atskalūniš- 
kumą panaikina valdovo įsakymų teisėtumą, o kiti įrodinėjo, kad tokių 
įsakymų teisėtumas priklauso nuo jų prigimties, o ne nuo valdovo bažny- 
tinio pasmerkimo buvimo ar nebuvimo. Štai Gracianas citavo Grigaliaus VII 
laišką, kuriame Grigalius pateisino savo veiksmus prieš Henriką IV tuo, 
kad popiežius Zacharijas I dalyvavo nušalinant Childeriką III, paskutinį 
Merovingų dinastijos karalių; tada Zacharijas išlaisvino frankus nuo išti- 
kimybės priesaikos Childerikui, todėl jie galėjo prisiekti ištikimybę jo įpė- 
diniui, nesulaužydami ištikimybės priesaikos. Graciano mokinys Rufinas 
vėliau svarstė šį reikalą, remdamasis Childerikui duotos ištikimybės prie- 
saikos prigimtimi, būtent keldamas klausimą, ar ši priesaika buvo duota 
karaliui kaip privačiam asmeniui, ar dėl jo pareigų. 

28 Dickinson, Salisbury, p. 84. 

? Ibid. 

* Ibid., p. 65. 

* Ibid., p. 9. 

2 Ibid., p. 84. 

> Ibid., p. xliii. 

* Ibid., p. 191. 

3 Ibid., p. 65. 

* Ibid. 

7 Carlyle, Medieval Political Thought, I, 63-70, 125-131. XI a. devinta- 
jame dešimtmetyje popiežiaus partija, mesdama iššūkį imperatoriaus val- 
džiai, griebėsi sutarties teorijos: buvo sakoma, kad „jo žiauri tironija val- 
dinių atžvilgiu“ aiškiai parodė, jog „liaudis laisva nuo jo viešpatavimo ir 
paklusnumo jam, nes akivaizdu, kad jis pirmas sulaužė sutartį, dėl kurios 
buvo paskirtas [imperatoriumi]“. Manegoldas Lautenbachietis, cit. pagal 
knygą: Brian Tierney, The Crisis of Church and State, 1050-1300 (Engle- 
wood Cliffs, N. J., 1964), p. 79. Manegoldas priduria: „Imkime paprastesnį 
pavyzdį: jei koks nors žmogus už gerą atlyginimą ką nors pasamdė prižiū- 
rėti savo kiaules, o po to pamatė, kad [pasamdytas asmuo] jomis nesirū- 
pina, bet vagia, pjauna, muša, argi tokiam asmeniui bus mokamas paža- 
dėtas atlyginimas, ar iš jo nebus gėdingai atimtos pareigos rūpintis 
kiaulėmis?“ Toliau tame pačiame dokumente (p. 80) Manegoldas tvirtina: 
„Kadangi nė vienas negali pats pasidaryti imperatoriumi arba karaliumi, 
žmonės iškelia kokį nors žmogų virš savęs, kad jis juos valdytų ir jiems 
vadovautų turėdamas tam teisėtus įgaliojimus, kad atiduotų kiekvienam 
tai, kas jam priklauso, kad gintų geruosius ir baustų bloguosius, kad vi- 
siems duotų teisingumą. Bet jeigu jis sulaužo sutartį, pagal kurią jis buvo 
išrinktas..., protas teisingai taria, kad jis išlaisvino savo liaudį nuo pareigos 
jam paklusti, nes jis pats pirmas nutraukė abipusės ištikimybės saitus, 
kuriais buvo surištas su žmonėmis, o jie su juo.“ Nors Jonas Solsberietis 
rėmė Popiežių revoliuciją ir buvo karaliaus tironijos priešas, jis nepritarė 
šiam „kairuoliškam“ argumentui. 

8 Aristotle, Politics 1. 1, in The Basic Works of Aristotle, ed. Richard 
McKeon (New York, 1941), p. 1127. 

* Ladner, „Aspects of Medieval Thought“, pp. 411—416. 

* Žr. Myron P. Gilmore, Argument from Roman Law in Political Thought, 
1200-1600 (Cambridge, Mass., 1941), pp. 15-36. 

1D. 2.1. lir 1. 16. 7. 2. Žr. John W. Perrin, „Azo, Roman Law, and 
Sovereign European States“, Studia Gratiana, 15 (1972), 92-94, 97-101. 

* Perrin, „Azo“, p. 93. 

» Ibid., p. 95. 

* Ibid., p. 93. 

“5 Žr. Joseph R. Strayer, On the Medieval Origins of the Modern State 
(Princeton, N. J., 1970), p. 21. 

* Žr. Ernst H. Kantorowicz, The King's Two Bodies: A Study in Medieval 
Political Theory (Princeton, N. J., 1957), pp. 143-192. 

* Fritz Kern, Kingship and Law in the Middle Ages, trans. S. B. Chrimos 
(Oxford, 1939), pp. 83-84. 

* Žr. Ralph E. Giesey, The Oath of the Aragonese and the Legendary Laws 
of Sobrarbe (Princeton, N. J., 1968). 

* Magna Carta, 17 John (1215), chaps. 12, 17, 38, 39, 40, 41, 42, 45. 

2? Aukso bulė, sk. 1, 2, 3, 9, 14, 16, 23,28. Pilną 1222 m. Aukso bulės 
tekstą žr. Henrik Marczali, Enchiridion Fontium Historiae Hungarorum (Bu- 
dapest, 1902), pp. 134-143. Žr. C. M. Knatchbull-Hugessen, The Political 
Evolution of the Hungarian Nation, I (London, 1908), pp. 19-30. 

3! Žr. Lordo Dicey'o apibrėžimą, patikslintą Roberto M. Ungerio: Law 
in Modern Society: Toward a Criticism of Social Theory (New York, 1976), 
pp. 273-274. Teisės viršenybę Ungeris vadina „teisine santvarka“, kurią jis 
priešpriešina „paprotinei teisei“, viena vertus, ir „biurokratinei teisei“, kita 
vertus; iš to kyla jo klaidingas įsitikinimas (p. 43), kad „teisinė santvarka 
atsirado kartu su Europos liberaliąja visuomene“, t. y. ne anksčiau kaip 
XVII a. 


9. Feodalinė teisė 


! Marcas Blochas feodalizmą skirsto į „pirmąją feodalinę epochą“, tru- 
kusią nuo VIII a. iki XI a. vidurio, ir „antrąją feodalinę epochą“, trukusią 
nuo XI a. vidurio iki XV a. Jis rašo: „Žodžiu, būta dviejų viena po kitos 
ėjusių feodalinių epochų, kurios viena nuo kitos labai skyrėsi savo esmi- 
niais bruožais“. Bloch, Feudal Society (London, 1961), p. 60. Panašiai ir 
Georgesas Duby XI a. laiko Vakarų feodalizmo atsiradimo lemiama epo- 
cha; 1070-1180 m. jis vadina „didžios pažangos šimtmečiu“, kai visoje 
Europoje susiklostė feodalizmas kaip sistema. Georges Duby and Robert 
Mandrou, A History of French Civilization, trans. J. B. Atkinson (New York, 
1958), p. 59; žr. taip pat: Duby, The Early Growth of the European Economy 
(London, 1974). Plg. Rodney H. Hilton, Bond Men Made Free: Medieval 
Peasant Movements and the English Rising of 1381 (London, 1973), pp. 14- 
16; David Herlihy, ed., The History of Feudalism (New York, 1970), p. 3. 

2 Žr. Jean Richard, The Latin Kingdom of Jerusalem, vol. A (New York, 
1979), 67, kur Jeruzalės karalystė vertinama kaip „utopija, apie kurią gry- 
niausias feodalinės teisės teoretikas gali tik svajoti“. 

? Bloch, Feudal Society, pp. 62-63. 

* Puikią šių įsiveržimų analizę žr. ibid., pp. 3-56. 

? Duby and Mandrou, History of French Civilization, p. 43. 

* Žr. Herlihy, History of Feudalism, pp. xiv-xv. Duby and Mandrou, 
History of French Civilization, p. 47 tvirtinama, kad „apytikriai XI a. pra- 
džioje žmonės buvo priversti susidaryti aiškų [pareigų, toliau vadinamų 
ištikimybės priesaika] vaizdą“. Žr. taip pat: Bloch, Feudal Society, pp. 219- 
224. 

' Anglijos raida analizuojama: Samuel Thorne, „English Feudalism: Es- 
tates in Land“, Cambridge Law Journal 17 (1959), 193-209. 

* Feodų paveldėjimo raida įvairiose Europos srityse aptariama: 
F. L. Ganshof, Feudalism (New York, 1964), pp. 133-136. 

* Bloch, Feudal Society, p. 195. 

0 Ibid., p. 197. 

"" Ganshof, Feudalism, p. 78 tvirtinama, kad pabučiavimas „buvo pa- 
prasčiausias būdas sutvirtinti dviejų šalių prisiimtus įsipareigojimus; lygiai 
taip pat buvo sutvirtinamos kitokios sutartys“. Žodis „paprasčiausias“ gali 
būti klaidinantis. Visas ritualas, kuriuo buvo sudaroma sutartis, raiškiai 
simbolizavo šalių prisiimamus įsipareigojimus. Pasak Oxfordo filosofo Joh- 
no Austino, tokie žodžiai ir veiksmai buvo „vykdomosios ištarmės“. Jos 
duodavo būtį tam, ką simbolizavo. 

" Friedrich Heer, The Medieval World: Europe, 1100-1350 (New York, 
1961), p. 37. 

3 MGH, Legum IV, I, pp. 90-91. Šis ir vėlesni feodaliniai statutai buvo 
surinkti apytikriai 1100 m. Taip atsirado Consuetudines Feudorum (vėliau 
vadintas Libri Feudorum). Be abejonės, Konrado statutas buvo žinomas 
tiems, kurie sudarinėjo Magna Carta. Žr. Walter Ullmann, Law and Politics 
in the Middle Ages (London, 1975), pp. 216, 219. 

* Sir Frederick Pollock and Frederic William Maitland, History of En- 
glish Law, 2nd ed. (1898; reprint ed., Cambridge, 1968), I, 589. 

P Philippe de Beaumanoir, Coutumes de Beauvaisis, ed. A. Salmon, 
2 vols. (Paris, 1970), I, secs. 294-301. 

'6 Bloch, Feudal Society, p. 227 tvirtinama: „Vasaliteto sutartis surišda- 
vo du žmones, kurie pagal apibrėžimą priklausė skirtingiems socialiniams 
sluoksniams“. 

V" Heer, Medieval World, p. 40. 

Iš Žr. Herlihy, History of Feudalism, p. 98. 

9 Ibid., p. xv. Apie Libri Feudorum žr. Heinrich Zoepfl, Deutsche Rechts- 
geschichte (Stuttgart, 1858), pp. 120-126; Walter Ullmann, Law and Politics 
in the Middle Ages (London, 1975), p. 217. 

2 Kiti ankstyvieji feodalinės teisės šaltiniai buvo: grafo Vilhelmo II 
Statutas Forkalkjė grafystei Provanse (1162 m.), Assie au Comte Geoffroy 
Britanijai (1185 m.) ir Charte fėodaleė Heno žemei (1200 m.). Nuorodas 
galima rasti kn.: Ganshof, Feudalism, p. 68. 

2 Bloch, Feudal Society, pp. 181-189. 

2 Beaumanoir, Coutumes de Beauvaisis, sec. 146. 

3 Žr. Frederic William Maitland, „The Mystery of Seisin“, Law Ouar- 
terly Review, 2 (October 1886), 481—496. 


10. Dvaro teise 


! Žr. Rodney H. Hilton, Bond Men Made Free: Medieval Peasant Move- 
ments and the English Rising of 1381 (London, 1973), p. 61. 

2 Terminas manerium į Angliją buvo atneštas normanų 1066 m., bet 
pats institutas čia egzistavo jau ilgą laiką. Tačiau skandinavų tautos nie- 
kada nesukūrė dvarų sistemos; tie normanai, kurie apsigyveno vakarinėje 
Frankų imperijos dalyje X a. pradžioje, perėmė ją iš frankų. 

3 Philippe de Beaumanoir, Coutumes de Beauvaisis, ed. A. Salmon, II 
(Paris, 1970), secs. 1451-53, ir Georges Hubrecht, „Commentaire histori- 
gue et juridigue“, ibid., III (Paris, 1974), pp. 184—-186. 

* Pagal feodalinę ir dvaro teisę servas negalėjo būti įšventintas be jo 
senjoro leidimo, o pagal kanonų teisę joks asmuo negalėjo būti įšventintas, 
kol jis nebuvo laisvas. Nepaisant to, spaudimas išlaisvinti servą, norėjusį 
įsišventinti, arba leisti servui savo vaikams gauti dvasininko išsimokslinimą 
turėjo būti didelis - tai rodo faktas, kad gana daug dvasininkų buvo kilę 
iš buvusių servų. 

3 Žr. 4 pastabą. Šiuo atveju irgi reikėjo senjoro leidimo, bet neduoti 
tokio leidimo reiškė rizikuoti užsitraukti amžinąjį prakeikimą. 

6 Teisininkai kanonistai vieningai sutikdavo, kad vergija prieštarauja 
prigimtinei teisei, nors visi vieningai sutikdavo, kad ji yra teisėta viešpa- 
taujant pozityvinei teisei. „Bažnyčia savo autoritetu sutvirtino tuos romė- 
nų teisės principus, kurie apribojo savavališką šeimininko valdžią ir gynė 
vergą, ir užtikrino tokių įstatymų vykdymą grasindama savo bausmėmis, 
o vergo santuokos klausimu ji nuėjo net toliau už [Justiniano romėnų 
teisę].“ R. W. Carlyle and A. J. Carlyle, A History of Medieval Political 
Thought in the West, II (London, 1909), 129. Štai kanonų teisė įteisino 
laisvojo ir vergo santuoką. Gracianas pateikia šv. Grigaliaus Didžiojo žo- 
džius, kuriais „jis sako, kad Įsikūnijimo tikslas buvo vergijos grandinių, 
kuriomis sukaustyti žmonės, sutraukymas ir jų pirmapradės laisvės sugrą- 
žinimas; be to, jis įtikinėja, kad gerai elgiamasi tada, kai žmonėms, kuriuos 
gamta sukūrė laisvus ir kuriuos tautų teisė pasmerkė vergijos jungui, grą- 
žinama ta laisvė, kuri jiems būdinga iš prigimties“ (ibid., p. 135). Žr. taip 
pat: Marc Bloch, Feudal Society, trans. L. A. Manyon (London, 1961), p. 259. 

" Hilton, Bond Men, p. 65. 

5 Perry Anderson, Passages from Antiguity to Feudalism (London, 1974), 
pp. 149, 185. 

* Hilton, Bond Men, pp. 69-70. 

10 Achille Luchaire, cituojama kn.: Maurice Dobb, Studies in the Deve- 
lopment of Capitalism (London, 1946), p. 46. 

" Ibid., p. 46. 

2 Ephraim Lipson, Economic History of England, 7th ed., I (London, 
1937), pp. 92-94. 

5 Anderson, Passages, pp. 152-153. 

“ Beaumanoir, sec. 1043. 

5 Ibid., sec. 295. 

16 Žr. John P. Dawson, A History of Lay Judges (Cambridge, Mass., 
1960), p. 194. | 

" Rodney H. Hilton, A Medieval Society (London, 1966), pp. 150-151. 

1 Žr. W. O. Ault, Open-Field Farming in Medieval England: A Study of 
Village By-Laws (London, 1972), pp. 145—174, kur dvaro teismų medžiaga 

karūnai pristatydavo karo laivus už komunų privilegijas. Šio susitarimo 
pradžia - XII a. pirmieji metai; oficialiai jis buvo sudarytas valdant Hen- 
rikui II. 1205 m. šie miestai pirmą kartą gavo atskiras chartijas. 1260 m. 
jiems buvo dovanota bendra chartija. Tačiau galima spėti, kad nebuvo 
sudarytas joks formalus raštiškas dokumentas, patvirtinantis federaciją, ar 
koks nors kitas formalus statutas. Tarp daugelio privilegijų, kuriomis nau- 
dojosi šie miestai, buvo bendras teisingumo teismas, laisvė nuo muitų ir 
kitų prievolių, laisvė nuo išorinės jurisdikcijos ir kasmetinės mugės. Žr. K. 
M. Murray, Constitutional History of the Cingue Ports (Manchester, 1935), 
pp. 1-27. 

36 Visas Ipsvičo chartijos tekstas pateiktas kn.: Charles Gross, The Gild 
Merchant: A Contribution to British Municipal History, 2 vols. (Oxford, 1890), 
II, pp. 115-116. Frazė, vartojama pažymėti provostų tarnybai iki gyvos 
galvos — kad jie tarnaus „gerai elgdamiesi“ (guamdiu se bene gesserint), - 
buvo vartojama ir XVII a. po Anglijos revoliucijos pažymėti teisėjų tarny- 
bai iki gyvos galvos ir buvo įteisinta Įstatymu dėl sosto paveldėjimo 
(1701 m.). 

*7 Šis aprašymas paimtas iš Ipsvičo Paskutinio teismo knygos. Jis cituo- 
jamas kn.: Gross, Gild Merchant, II, 115-123. Žr. taip pat ibid., I, 23-26 ir 
Stephenson, Borough and Town, pp. 174-178. 

* Ipsvičo Paskutinio teismo knygos (Gross, Gild Merchant, II, 122-123). 

* Žr. Helen M. Jewell, English Local Administration in the Middle Ages 
(New York, 1972), p. 53. Autorė teisingai pabrėžia ir tai, kad miestiečiai 
neturėjo teisės dalyvauti grafysčių ir šimtinių teismuose, o tai reiškė, kad 
jie turėjo teisę turėti tokios pat kompetencijos teismą patys savo mieste. Ši 
miesto teisė turėti savo teismą (kartu su teise „nuomoti“ metinį mokestį 
karūnai) buvo visiems laikams dovanota Londonui 1131 m. Tačiau karūna 
visada išsaugojo Bendrųjų civilinių bylų ir Karaliaus suolo karališkųjų teis- 
mų jurisdikciją felonijoms ir ginčams dėl friholdo. Kai šitie teismai keliau- 
davo po šalį, kai kur jiems reikėdavo peržengti miesto ribas, kad galėtų 
vykdyti teisingumą; tačiau paprastai kartu su prisiekusiaisiais iš šimtinių 
išvažiuojamojoje („eyre“) sesijoje turėdavo dalyvauti 12 prisiekusiųjų iš 
miesto. 

* Žr. Alfio Natale, Milano medievale, da Attila ai Torriani (Milan, 1964); 
Cesare Manaresi, ed., Gli Atti del Comune di Milano fino all 'anno MCCXVI 
(Milan, 1919). 

* Cit. pagal: Eugen Rosenstock-Huessy, Out of Revolution: The Auto- 
biography of Western Man (New York, 1938), p.*571. 

42 Šiuos ir kitus duomenis apie miestų savivaldą šiuo laikotarpiu galima 
rasti: Encyclopaedia Britannica, 1969 ed., s. v. „commune (medieval)“ (D. P. 
Walley). 

S Ibid., p. 199. 

* Rosenstock-Huessy, Out of Revolution, p. 573. 

* Francesco Calasso, Medio Evo del Diritto, I (Milan, 1954), p. 422. 

* Ibid. 

*“ Žr. Constituta Legis et Usus Pisanae Civitatis, in Francesco Bonaini, 
ed., Statuta inediti della Citta di Pisa, II (Florence, 1870), 643-1026. 
(Constitutum Legis išdėstyta p. 647-809; Constitutum Usus išdėstyta p. 810- 
1026). 

“ Friedrich Heer, The Medieval World (New York, 1962), p. 74. 

“ Žr. Franco Valsecchi, Le Corporazioni nel'organismo politico del medio 
evo (Milan, 1931), pp. 21-23. 

*“ Franz Wieacker, Privatrechtsgeschichte der Neuzeit (Gėttingen, 1967), 
p. 51. 

?! Statute of the Staple, 27 Edward III (1353). 

?2 John H. Mundy and Peter Riesenberg, The Medieval Town (New York, 
1958), Document No. 43, pp. 163-164. 

33 Žr. Harvey Cox, The Secular City (New York, 1965). 

* Žr. Max Weber, The City, trans. and ed. Don Martindale and Ger- 
trud Neuwirth (New York, 1958). Savo pratarmėje (p. 21, 34—40, 43—45) 
Martindale'as lygina Amerikos ir Europos miesto sociologiją ir pažymi, 
kad Amerikos sociologai šiuolaikinį miestą linkę nagrinėti geofiziniu ir 
ekologiniu požiūriu ir labiausiai domisi griaunamuoju miesto socialinės 
struktūros poveikiu šeimos ryšiams, vietinėms asociacijoms, kultūrai, kas- 
tai ir statusui bei tuo, kad šituos ryšius išstumia struktūra, pagrįsta profesi- 
niais interesais. Priešingai, Europoje tokie sociologai kaip Simmelis ir 
Durkheimas pabrėždavo miesto socialinius-psichologinius bruožus (punk- 
tualumo, apskaičiuojamumo ir tikslumo aukštinimą, jo „blasė“, jo paviršu- 
tiniškumą, jo anomiją arba normų neturėjimą), tuo tarpu kiti sociologai, 
sekdami Fusteliu de Coulanges'u ir Weberiu, ėmėsi istorinio ir lyginamojo 
metodo. Martindale'as parodo, kaip podestų sistemos istorinės raidos Ži- 
nojimas būtų galėjęs padėti amerikiečiams XX a. pradžioje išvengti Ame- 
rikos miestų mero ir miesto tarybos bei miesto valdytojo vaidmens nesu- 
pratimo. 

5 Weber City, pp. 54-55. 

* Žr. William Bennett Munro, The Government of American Cities (New 
York, 1926). 

" Weber, City, p. 91. 

8 Ibid., pp. 92, 93. 

* Ibid., p. 94. 

9 Ibid., p. 96. 

* Ibid., p. 97. 


13. Karališkoji teisė: Sicilija, Anglija, Normandija, 
Prancūzija 


'" Joseph R. Strayer, On the Medieval Origins of the Modern State (Prin- 
ceton, N. J., 1970), p. 22. 
* Ibid., p. 33. 

3 Heinrich Mitteis, The State in the Middle Ages, trans. H. F. Orton 
(Amsterdam, 1975), p. 307. Žr. taip pat: Strayer, Medieval Origins, p. 12: 
„Modernioji valstybė, kad ir kokia ji šiandien būtų, pagrįsta modeliu, at- 
siradusiu Europoje 1100-1600 m. “ 

* Mitteis, State, pp. 307-308. 

? James M. Powell, ed. and trans., The Liber Augustalis or Constitutions 
of Melfi, Promulgated by the Emperor Frederick II for the Kingdom of Sicily in 
1231 (Syracuse, N. Y., 1971), p. xxxviii. 

* Žr. Orville Prescott, Lords of Italy: Portraits from the Middle Ages (New 
York, 1972), p. 3. 

" Cit. pagal: David C. Douglas, The Norman Achievement, 1050-1100 
(Berkeley and Los Angeles, 1969), p. 105. 

Š Ibid., p. 143. 

* Mitteis, State, p. 172. 

'“ Rodžeris II paveldėjo Sicilijos grafo titulą, kurį turėjo jo tėvas. Kai 
Rodžeris pasiėmė Kalabriją ir Apuliją, popiežius Honorijus suteikė jam 
Apulijos kunigaikščio titulą. 1130 m. mirus Honorijui, buvo išrinkti du 
besivaržantys popiežiai. Rodžeris, labai norėjęs tapti karaliumi, parėmė 
silpnesnį pretendentą į popiežius Anakletą, kuris nedelsdamas įšventino 
Rodžerį Sicilijos, Apulijos ir Kalabrijos karaliumi. 1139 m., kai Anakletas 
numirė, popiežius Inocentas II, Honorijaus įpėdinis, dar sykį pašventino 
Rodžerio karališkąjį titulą. Visa ši istorija labai gerai papasakota knygoje: 
Prescott, Lords of Italy, p. 83. 

"Žr. H. G. Creel, The Origins of Statecraft in China, vol. 1, The Western 
Chou Empire (Chicago and London, 1970), p. 12. Autorius remiasi vieno 
musulmonų geografo knyga, parašyta 1154 m. Rodžerio II dvare. Šioje 
knygoje „Kinijos valdymui vietos skiriama daug daugiau negu kokios nors 
kitos valstybės valdymui“. 

12 Žr. Ferdinand Chalandon, Histoire de la Domination Normande en 
Italie et en Sicile (New York, 1960); Douglas, Norman Achievement; Claude 
Cahen, Le rėgime fėodal de Ultalie normande (Paris, 1940). 

5 Žr. Charles H. Haskins, „England and Sicily in the Twelfth Centu- 
ry“, pt. 3, English Historical Review, 26 (October 1911), 641, 655, 663-664. 

* Heinrich Mitteis, Der Staat des hohen Mittelalters (Weimar, 1953), 
p. 238. Prastą vertimą į anglų kalbą žr. Mitteis, State, p. 226. 

I5 Tai buvo šimtų germanų stiliaus teisinių normų rinkinys, kuriame 
matyti tam tikra išlikusios romėnų teisės įtaka, bet jis stokoja sistemingumo 
ir vientisumo, nuo XII a. būdingo Vakarų teisės tradicijai. Žr. Liber Legis 
Langobardorum Papiensis Dictus, MGH, Legum III, p. 290. 

'* Max Hofmann, Die Stellung des Kūnigs von Sizilien nach den Assisen 
von Ariano (1140) (Mūnster, 1915), pp. 39, 155, 174. 

'" Ariano asizų tekstas pateikiamas knygoje: Francesco Brandileone, II 
diritto romano nelle leggi normane e sveve del regno di Sicilia (Turin, 1884). 

' Hofmann, Stellung, p. 65. 

B Ibid., p. 72. 

* Cit. pagal: Thomas C. Van Cleve, The Emperor Frederick II of 
Hohenstaufen: Immutator Mundi (Oxford, 1972), p. 241. 

21 Žr. Haskins, „England and Sicily“, pp. 642-643. 

2 Ibid., pp. 644-645. 

S Ibid., pp. 647-648. 

4 Žr. Hofmann, Stellung, p. 85. 

* Prescott, Lords of Italy, p. 164. Prescottas priduria, kad Frydrichas 
dar uždraudė statyti naujas privačias pilis ir kad per savo ilgą valdymo 
laiką jis pats pastatė šešiasdešimt naujų pilių strategiškai svarbiose vietose. 
Prescotto pasakojimas apie Rodžerio II, Frydricho II ir kitų XI a. pabai- 
gos - XIV a. pradžios pietų Italijos valdovų darbus, be abejonės, yra vienas 
ryškiausių, o galbūt ir pats geriausias glaustas pasakojimas šia tema. 

* Powell, Liber Augustalis. Konkrečios nuorodos į šį veikalą pateiktos 
tekste. 

* Cit. pagal: Prescott, Lords of Italy, p. 166. 

28 Powell, Liber Augustalis, p. xx. 

3 Ibid., p. xxi. 

* Cit. pagal: Prescott, Lords of Italy, p. 167. 

31 Žr. Douglas, Norman Achievement, pp. 105-106. 

2 Ibid., p. 144. 

“ Vilhelmo įsakas pateikiamas knygoje: William Stubbs, Select Charters 
and Other Illustrations of English Constitutional History from the Earliest Times 
to the Reign of Edward I (Oxford, 1913), pp. 95-99. 

* Ibid., pp. 99-100. k 

* Žr. Z. N. Brooke, The English Church and the Papacy (Cambridge, 
1931), pp. 154-155. 

* Ibid., pp. 155, 166-167, 174, 187-189, 198-199, 211-212. 

" Žr. W. L. Warren, Henry II (Berkeley and Los Angeles, 1973); Amy 
Kelly, Eleanor of Aguitaine and the Four Kings (Cambridge, Mass., 1950); 
Jacgues Boussard, Le Gouvernement d Henri II Plantagenet (Paris, 1956). 

8 Walter Map, De Nugis Curialium, ed. M. R. James (Oxford, 1914), 
p. 261. 

* Ibid., p. 277. 

* Doris M. Stenton, English Justice, 1066-1215 (Philadelphia, 1964), 
p. 53. 

*! Kitos feodalinės prievolės (be riterio tarnybos) buvo tokios: 1) reljefas 
(relief) - paveldėtojo mokama pinigų suma už leidimą atnaujinti ryšius su 
senjoru, nutrūkusius mirus paveldėtojo pirmtakui; 2) pradinė saizina (pri- 
mer seisin) - senjoro teisė valdyti žemę, kol bus sumokėta minėta suma: 
3) globa - senjoro teisė valdyti paveldėtą ūkį ir pasisavinti pajamas, jeigu 
paveldėtojas yra nepilnametis arba netekėjusi moteris; 4) santuoka - sen- 
joro teisė parinkti vyrą paveldėtojai, jei tik ji sutinka; 5) išmarinis turtas — 
senjoro teisė susigrąžinti žemę, jei jos turėtojas nebegali atlikti tarnybų, nes 
yra paskelbtas už įstatymo ribų, įkalintas už sunkų nusikaltimą, arba to- 
dėl, kad nebėra palikuonių; 6) mokestis už nusavinimą - mokestis senjorui 
už žemės pardavimą ar dovanojimą, kai vienas turėtojas ją perleidžia 
kitam; 7) duoklės (aids) - mokesčiai, kurių tikslas - padėti senjorui vykdyti 
įvairius įsipareigojimus. 1215 m. Didžioji laisvių chartija tokių „duoklių“ 
skaičių sumažino iki trijų: tai senjoro išpirkimo iš nelaisvės, jo vyriausiojo 
sūnaus įšventinimo į riterius ir jo vyriausiosios dukters vestuvių „pašal- 
pos“. 

42 Žr. Charles H. Haskins, Norman Institutions (Cambridge, Mass., 1918), 
p. 155. 

*“ Žr. Haskins, „England and Sicily“, pp. 651-655. 

* Žr. ibid., pt. 1, July 1911, pp. 438-443; Dialogus de Scaccario (The 
Course of the Excheguer), ed. and trans. Charles Johnson (New York, 1950), 
pp. 35-36. 

*“ Visa pastraipa pateikiama knygoje: T. F. T. Plucknett, A Concise His- 
tory of the Common Law, 5th ed. (Boston, 1956), p. 148. 

* Maitlando frazė. Žr. F. W. Maitland, The Constitutional History of 
England (Cambridge, 1965), pp. 106-107. 

* Strayer, Medieval Origins, p. 34. 

* Ibid. 

* R. C. van Caenegem, Royal Writs in England from the Conguest to 
Glanvill (London, 1959), p. 200. 

* Ibid., p. 199. 

3! Žr. ibid., p. 444. 

2 G. D. G. Hall, ed. and trans., The Treatise on the Laws and Customs of 
the Realm of England Commonly Called Glanvill (London, 1965), p. 167. 

* Klarendono asizai aptariami ir svarbios jų dalys išverstos kn.: Pluck- 
nett, Concise History, pp. 112-113. 

** Course in Development of Legal Institutions, Harvard Law School, 
1968. 

"> Apie ordalijų panaikinimą ir prisiekusiųjų teismo baudžiamosioms 
byloms įvedimą žr. Plucknett, Concise History, pp. 118-126. Plucknettas 
parodo pasipriešinimą ordalijų panaikinimui Anglijoje, svyravimus dėl pri- 
siekusiųjų apklausos procedūros įvedimo ir atsisakymą įdiegti šalių bei 
prisiekusiųjų apklausą teismuose. 

5 Žr. Frederic William Maitland, The Forms of Action at Common Law 
(Cambridge, 1965). 

*7 Žr. 6 sk., 10 ir 11 pastabas. 

8 Sir Frederick Pollock and Frederic William Maitland, History of En- 
ęlish Law, 2nd ed. (1898; reprint ed., Cambridge, 1968), I, p. 146. 

* Joūon des Longrais, Henry II and His Justiciars: Had They a Political 
Plan in Their Reforms about Seisin? (Limoges, 1962). Panašių reformų maž- 
daug po 15 metų bandė imtis išrinktas naujas vokiečių imperatorius Fryd- 
richas Barbarosa. Savo 1152 m. „taikos statute“ Frydrichas nutarė, „kad 
dviejų to paties senjoro vasalų ginčas dėl valdymo turi būti nagrinėjamas 
karališkojo teisėjo, o tai reiškė, kad feodalinio teismo kompetencijai buvo 
paliktas tik nuosavybės klausimas, kuris dažnai nebūdavo net keliamas; iš 
ano meto dokumentų žinome, kad valdymo klausimas buvo sprendžiamas 
apklausos procedūra. Lygiai kaip ir Anglijos karalius Henrikas II, Frydri- 
chas norėjo sukurti karališkąją procedūrą spręsti ginčams dėl valdymo ir 
šitaip apriboti kilmingųjų feodalų jurisdikciją.“ Mitteis, Der Staat des hohen 
Mittelalters, p. 254. Tačiau Frydrichas nepajėgė sukurti procedūrinės teis- 
mų sistemos, galinčios įgyvendinti jo siekius, ir galiausiai nusprendė ska- 
tinti kunigaikščio jurisdikcijos plėtotę atskirose teritorijose, sudariusiose Vo- 
kiečių imperiją. Žr. 14 sk. 

* Hall, Treatise Called Glanvill, p. 1. 

* J. E. Jolliffe, The Constitutional History of Medieval England (London, 
1961), p. 206. 

62 Žr. Charles H. Haskins, Norman Institutions (Cambridge, Mass., 1918), 
p. 58; Žr. taip pat: Charles Petit-Dutaillis, The Feudal Monarchy in France 
and England from the Tenth to the Thirteenth Century, trans. E. D. Hunt 
(London, 1936), p. 162. 

6 Haskins, Norman Institutions, p. 192. 

* Ibid., pp. 192-193. 

65 Žr. Ernest-Joseph Tardiff, Coutumiers de Normandie, 2 vols. (Rouen, 
1881-1903). 

66 Žr. Maurice Jallut, Philippe Auguste, fondateur de Uunite frangaise (Pa- 
ris, 1963); Achille Luchaire, Philippe Auguste (Paris, 1884). 

* Chronigue rimee de Philippe Mouskes, publ. Baron de Reiffenberg, II 
(Brussels, 1838), 427 ss. 23735-23738. 

6ė Šitokį aprašymą patvirtina faktinė medžiaga - nors ne visada inter- 
pretacijos, - pateikta knygose: Francois Olivier-Martin, Histoire du droit 
frangais des origines d la rėvolution, 2nd ed. (Paris, 1951); Ėmile Chėnon, 
Histoire gėnėrale du droit frangais public et privė des origines 4 1815, I (Paris, 
1926); Mitteis, Der Staat des hohen Mittelalters; Ludwig Buisson, Kūnig 
Ludwig IX, der Heilige und das Recht (Freiburg, 1954); Petit-Dutaillis, Feudal 
Monarchy. 

9 Olivier-Martin, Histoire, p. 225. 

"“ Thomas Aguinas, Summa Theologica, pt. II-I, gu. 90-97. 

"1 John P. Dawson, The Oracles of the Law (Ann Arbor, Mich., 1968), 
p. 276. 

"? Ibid., p. 268. 

Žr. Olivier-Martin, Histoire, p. 114. Žr. 87 pastabą. 

“Philippe de Beaumanoir, Coutumes de Beauvaisis, ed. A. Salmon, 2 vols. 
(Paris, 1970), I, sec. 683. 

"Henry Sumner Maine, Ancient Law (1861; 3rd Amer. ed., New York, 
1888), p. 24. 

"* „Apytikriai 1296 m. — praėjus 35—40 metų po to, kai jis pradėjo 
formuotis kaip savarankiška Curia Regis šaka — karaliaus ordonansas nu- 
statė nuolatinių [Paryžiaus parlamento] narių skaičių: 51 teisėjas. Po 23 
metų, 1319 m., oficialus skaičius buvo 67... 1345 m. narių buvo apie 80... 

skirtumas nuo Anglijos ypač įspūdingas. 1300-1500 m. Karaliaus suolo ir 
Bendrųjų civilinių bylų teismuose paprastai būdavo ne 80, o 8 ar 9 nuo- 
latiniai teisėjai.“ Dawson, Oracles, p. 274. 

"7 Žr. Beaumanoir, Coutumes, I, sec. 1: „Ci commence li livre des cous- 
tumes et des usages de Beauvoisins“. 

"Š „„.. chascuns barons est souverains en sa baronie... li rois est souve- 
rains par dessus tous et a de son droit la general garde de tout son roiau- 
me, par guoi il puet fere teus establissemens comme il li plest pour le 
commun pourfit, et ce gu'il establist doit estre tenu.“ Beaumanoir, Coutu- 
mes, II, sec. 1043. 

" Beaumanoiro požiūris į procureurs ir advokatų vaidmenį beilifo teis- 
me apibendrintas straipsnyje: Georges Hubrecht, „Commentaire histori- 
gue et juridigue“, in Philippe de Beaumanoir, Coutumes de Beauvaisis, III 
(Paris, 1974), ch. 4,5. Dawson, Oracles, pp. 282-285 aptariama prokurorų 
ir advokatų veikla Paryžiaus parlamente. 

0 Beaumanoir, Coutumes, II, secs. 1122-1223. 

*! Ibid., I, secs. 954-988. 

*2 Ibid., II, secs. 999. Beaumanoiro frazė Convenance vaint loi yra loty- 
niško posakio conventio vincit legem, tuo metu dažnai vartoto Europoje ir 
aptinkamo Glanvillio traktate, parašytame prieš šimtą metų, vertimas. Jo 
prasmė ta, kad šalių valia aukščiau tų (neimperatyvinių) teisės principų, 
kurie apibrėžia sutartinius įsipareigojimus, „jeigu nesusitarta kitaip“. Prie- 
šinga interpretacija pateikiama šiaip gerame straipsnyje apie Beaumanoirą. 
Žr. M. E. Tigar and M. R. Levy, Law and the Rise of Capitalism (New York, 
1977), p. 145. 

8 Beaumanoir, Coutumes, II, sec. 1000. 

8 Ibid., II, secs. 823-936. Dawsonas pabrėžia prancūzų paprotinės 
baudžiamosios teisės, civilinių įsipareigojimų (sutarčių ir deliktų) teisės ir 
baudžiamosios bei civilinės procedūros vietinį pobūdį, tvirtindamas, kad 
faktiškai visa prancūzų karališkoji paprotinė teisė susidėjo iš žemės teisės, 
sutuoktinių nuosavybės teisės, paveldėjimo, dovanojimų ir testamentų tei- 
sės. Tačiau Beaumanoiro pateikta baudžiamoji teisė vargu ar gali būti 
laikoma specifiškai būdinga Bovė. Pavyzdžiui, įstatymai dėl išdavystės, 
pinigų padirbinėjimo ir erezijos aptariami tame pačiame kontekste, kaip ir 
įstatymai dėl Žmogžudystės, padegimo, apiplėšimo ir kitų nusikaltimų. 
Sutarčių teisė, pateikta Beaumanoiro, irgi vargu ar gali būti traktuojama 

paprasčiausiai kaip Bovė vietinis paprotys. Veikiau galima manyti, kad tai 
yra paprotinė (t. y. neįtvirtinta įstatymu) teisė, taikoma atitinkamoms by- 
loms bet kuriame Prancūzijos teisme, neišskiriant ir karališkųjų teismų. 
Dawsono analizė labai tinka vėlesniam metui, kai pirmą kartą atsirado 
poreikis suderinti ir suvienodinti skirtingiausius įvairių Prancūzijos sričių 
papročius. Žr. Dawson, „The Codification of the French Customs“, Michi- 
gan Law Review, 38 (1940), 765. 

5 Olivier-Martin, Histoire, p. 233. 

* Bractonas užrašė apytikriai du tūkstančius bylų iš teismo protokolų; 
jie surinkti Bractono Užrašų knygoje (Note Book), išleistoje Maitlando. Ne- 
pavyko rasti panašios Beaumanoiro užrašų knygos, nors savo traktate jis 
nurodo - bet ne konkrečiai - tūkstančius bylų. Tai, kaip jis naudojasi 
precedento teise (pranc. jurisprudence), aprašyta šitaip: „Kartais jis prade- 
da nuo paprotinės normos išdėstymo ir, norėdamas ją pailiustruoti, cituoja 
teismo sprendimą. Kartais jis elgiasi priešingai: pradeda nuo teismo spren- 
dimo, kurio liudininku buvo pats, o po to nurodo principą, kurio pritaiky- 
mas yra tas sprendimas... Norėdamas pademonstruoti, kad kokiu nors 
papročiu abejojama, [Beaumanoiras] visada remiasi tik vienu teismo spren- 
dimu, be abejonės, todėl, kad vieno precedento pakanka, nes jis turi lemia- 
mą reikšmę.“ Hubrecht, „Commentaire“, p. 4. 

*7 Beaumanoir, sec. 31. Šios pastraipos interpretacijai ta prasme, kad 
kalbama apie „panašias“ bylas, o ne tik apie „tą pačią“ bylą, pritaria 
Hubrechtas („Commentaire“, p. 19). Hubrechtas priduria: „Taigi prece- 
dentų teisė [jurisprudence] taikoma esant sąlygoms, panašioms į sąlygas, 
nustatytas Anglijos teisės, ir teisėjas gali priimti sprendimą tiesiogiai, ne- 
sikreipdamas į [bylininkus]“. Kitas Beaumanoiro traktato fragmentas iš 
pirmo žvilgsnio gali pasirodyti prieštaraująs nuomonei, kad autorius ir jo 
nagrinėjama teisė labai vertino teismo sprendimų nuoseklumą. Šiame frag- 
mente (sk. 1880) teigiama, jog teisėjas turi atsisakyti vesti bylą, jei jis jau 
dalyvavo nagrinėjant panašią bylą, ir šitaip išvengti įtarimų, kad jis gali 
būti linkęs patvirtinti tą sprendimą, kuris buvo priimtas ankstesnėje byloje, 
net jei tas sprendimas buvo klaidingas. Tačiau geriau įsiskaičius paaiškėja, 
kad kalbama apie bylą, kurioje teisėjas dalyvavo kaip besibylinėjanti šalis, 
o ne apie tokią bylą, kurioje jis dalyvavo kaip teisėjas. Šitokią interpretaciją 
pagrindžia tas faktas, kad kitame skirsnyje (sk. 1881) iš teisėjo reikalauja- 

ma atsisakyti vesti bylą, jei jis dalyvavo panašioje byloje kaip liudytojas. 
Žr. taip pat: Hubrecht, „Commentaire“, p. 4. 

8 „Prancūzija ir Anglija į viduramžius įžengė su bendru teisinių ir 
politinių institutų fondu. Didesnioji dabartinės Prancūzijos teritorijos dalis 
buvo sujungta su Anglija bendros suvereno valdžios; politiniai institutai 
buvo sudaryti pagal tas pačias pamatines feodalinės organizacijos formas; 
privatinė teisė daugiausia buvo sudaryta iš nesuformuluotų liaudies pa- 
pročių, labai panašių netgi detalėmis. Bet jau XIII a. pasireiškė ir teisės, ir 
valdymo atsiskyrimo tendencijos.“ Dawson, „Codification“, p. 765. Profe- 
sorius Dawsonas čia rašo, žvelgdamas iš XVI-XIX a. perspektyvos. Jei tie 
patys faktai būtų vertinami iš XI ir XII a. perspektyvos, paskutinis sakinys 


galėtų būti toks: „Dar XIII a. panašumai buvo didesni negu skirtumai“. 


14. Karališkoji teise: Vokietija, Ispanija, Flandrija, 
Vengrija, Danija 


"Heinrich Mitteis, Der Staat des hohen Mittelalters (Weimar, 1953), p. 155. 
Kitą vertimą galima rasti knygoje: Mitteis, The State in the Middle Ages, 
trans. H. F. Orton (Amsterdam, 1975), p. 149. 

2 Mitteis, Der Staat, p. 201. 

3 Ibid., p. 256 ff. 

* Ibid. 

5 Žr. Peter Munz, Frederick Barbarossa: A Study in Medieval Politics (Lon- 
don, 1969), pp. 250-251. Šiek tiek kitokia versija pateikiama: Carl Erd- 
mann, „Der Prozess Heinrichs des Lėwen“,in Theodor Mayer, ed., Kaisertum 
und Herzogsgewalt im Zeitalter Friedrichs I (Leipzig, 1944), pp. 348-353. 

6 Mitteis, State, p. 335. 

" Ibid., pp. 225-233, 310. Žr. taip pat: Albert Brackmann, „Die Wand- 
lung der Staatsanschauungen im Zeitalter Kaiser Friedrichs I“, Historische 
Zeitschrift 145 (1932). 

1111 m. popiežius Paskalis II savo Privilegijoje regalijoms priskyrė 
imperatoriaus teises, susijusias su miestais, kunigaikštystėmis, markgrafys- 
tėmis, grafystėmis, monetų kalimu, muitais, rinkomis, imperiniu ir bažny- 
tiniu patronatu, šimtinių teismais, ir kai kurias kitas. Hermann Conrad, 
Deutsche Rechtsgeschichte. 2nd ed. (Karlsruhe, 1962), I, p. 369-376. 

* Heinrich Appelt, „Friedrich Barbarossa und das rėmische Recht“, 
Rėomische historische Mitteilungen, 5 (1961-62), p. 18-34; H. Koeppler, „Fried- 
rich Barbarossa and the Schools of Bologna“, English Historical Review, 54 
(1939), 577-607. 

"0 Munz, Barbarossa, pp. 122-124. 

"! Žr. Gūnther Schmidt, Das Wūrzburgische Herzogtum und die Grūfen 
und Herren von Ostfranken vom 11. bis zum 17. Jahrhundert, Ouellen und 
Studien zur Verfassungsgeschichte des deutschen Reiches im Mittelalter 
und Neuzeit, vol. 2 (Weimar, 1913), pp. 1-52. Schmidtas tvirtina, kad 
valdžią besiformuojančiose teritorinėse Vokietijos valstybėse lėmė ne nuoga 
galia ar didelių žemės plotų valdymas kunigaikštystėje, o sugebėjimas už- 
tikrinti teisingumą. Apie Austriją žr. Heinrich Appelt, Privilegium Minus: 
Das staufische Kaisertum und die Babenberger in Osterreich (Vienna, 1973). 
Žr. taip pat: E. E. Stengel, „Land- und lehnrechtliche Grundlagen des 
Reichsfūrstenstandes“, in Abhandlungen und Untersuchungen zur 
mittelalterlichen Geschichte (Cologne, 1960). 

12 Žr. Walter Ullmann, „The Pontificate of Adrian IV“, Cambridge His- 
torical Journal, 11 (1955), 243. 

5 Munz, Barbarossa, p. 31. 

4 Ibid., p. 372. 

B Joachim Gernhuber, „Die Landfriedensbewegung in Deutschland bis 
zum Mainzer Reichslandfrieden von 1235“, Bonner Rechtswissenschaftliche 
Abhandlungen, 44 (Bonn, 1952), 72-102. 

"6 Ibid., p. 74. 

V Lorenz Weinrich, ed. and trans., Ouellen zur deutscher Verfassungs- 
Wirtschafts-, und Sozialgeschichte bis 1250, Ausgewahlte Ouellen zur deut- 
schen Geschichte des Mittelalter, vol. 32 (Darmstadt, 1977), pp. 166-167. 
Išliko tik trumpas 1103 m. taikos statuto išdėstymas. | 

18 Ibid., p. 214. Pabraukta mano. 

P Ibid., p. 216. 

* Mitteis, State, p. 243. 

“1 Weinrich, Ouellen, pp. 246-259. 

* Frydrichas išleido šį statutą prašomas keturių daktarų, kaip dovaną 
už jų paslaugas pasitarime. Tai vienintelis pavyzdys, kai vokiečių impera- 


torius Justiniano kodeksą papildė specialiu priedu. 

21186 m. Frydrichas išleido savo Taikos raštą prieš padegėjus, suside- 
dantį iš 23 straipsnių. Kai kurie straipsniai ilgoki. Tai buvo detalizuotas 
dokumentas, kuriuo Frydrichas bandė pajungti imperatoriaus kontrolei 
padegimus - rimtą grėsmę karališkajai taikai. 

4 „Žemės taikos“ sąjūdis 1186-1235 m. nevisiškai užgeso, bet žymios 
pažangos irgi nebuvo. Pats svarbiausias taikos statutas, išleistas Henri- 
ko VIII, vadinamosios Henriko paliaubos (1224 m.), ženklino sugrįžimą 
prie ankstesnės formos; jame nebebuvo minima jus arba lex, ir daugelis 
potvarkių tik atnaujino tradicinius kraujo keršto apribojimus. Kiti du svar- 
būs to laikotarpio įstatyminiai aktai — Sutartis su bažnyčios valdovais 
(1220 m.) ir Statutas kunigaikščių naudai (1232 m.) —- nepretendavo į tai- 
kos statuto statusą, o buvo tik Frydricho II nuolaidos bažnytiniams ir 
pasaulietiniams kunigaikščiams. 

5 Weinrich, Ouellen, pp. 462—483. 

26 Žr. James M. Powell, ed. and trans., The Liber Augustalis or Constitu- 
tions of Melfi Promulgated by the Emperor Frederick II for the Kingdom of 
Sicily in 1231 (Syracuse, N. Y., 1971), I, 8, „Mainzer Landfriede 5“. 

7 Žr. Heinz Angermeier, Kėnigtum und Landfriede im deutschen 
Spūtmittelalter (Munich, 1966), pp. 27-29. 

?8 Frydricho II reformos reiškė, jog teismų sprendimai bus renkami ir 
saugomi vienoje vietoje, „kad būtų galima sukurti teisinį pagrindą įvai- 
riausiems viešojo gyvenimo santykiams, teisės skelbimo normą“. R. Scholz, 
Beitrūge zur Geschichte der Hoheitsrechte des deutschen Kūnigs zur Zeit der 
ersten Staufer, 1138-1197, Leipzig Studien, vol. 24 (1896), p. 26. 

* Karl August Eckhardt, ed., Sachsenspiegel V: Landrecht in hochdeutscher 
Ubertragung (Hannover, 1967), prologas ir III, 78, Nr. 2. Nėra Lehnrecht 
leidimo šiuolaikine vokiečių kalba (nors esama naujo leidimo senąja vokie- 
čių kalba). 

* „Popiežius negali prakeikti imperatoriaus, nebent už ereziją, žmonos 
atstūmimą arba Dievo namų sugriovimą.“ Eckhardt, Landrecht 1.1; 3. 57. 1. 

?! „Prakeikimas žeidžia sielą, bet neatima gyvybės ir nesumažina žmo- 
gaus teisių pagal Landrecht ar Lehnrecht, jeigu kartu, karalius nepaskelbs to 
žmogaus už įstatymo ribų.“ Eckhardt, Landrecht 3. 63. 2. 

* „Teisėjas gali nagrinėti bet kokį skundą savo teismo jurisdikcijos ri- 
bose, kad ir kur jis būtų, išskyrus tuos atvejus, kai pateikiamas ieškinys dėl 
jo paties žemės arba laisvas žmogus kaltinamas padaręs nusikaltimą; tada 

teisėjas gali teisti tik teisėtame vietiniame teismo susirinkime ir pagal ka- 
raliaus įsaką.“ Eckhardt, Landrecht 1. 59. 1. 

> Eckhardt, Landrecht, 3. 57. 2. Saksų veidrodyje nustatyta, kad vyninin- 
kas turi teisę į septintąjį balsą, tačiau kadangi šios pareigybės turėtojas, 
Bohemijos karalius, buvo nevokietis, jis neturėjo balsavimo teisės renkant 
imperatorių. Tačiau 1290 m. imperatorius Rudolfas, remdamasis Saksų 
veidrodžio autoritetu, suteikė balsavimo teisę Bohemijai, ir todėl iki XVII a. 
vidurio buvo septyni elektoriai. 

* Eckhardt, Landrecht 2. 66. 1. 

5 Žr. Adolf Laufs, Rechtsentwicklung in Deutschland (Berlin, 1978), pp. 21— 
22. Autorius cituoja Eckhardtą (Landrecht 2.13.1) nagrinėdamas įvairius 
bausmių už vagystę tipus. Žr. taip pat: Gerhard Kallen, „Friedrich Barba- 
rossa's Verfassungsreform und das Landrecht des Sachsenspiegels“, ZSS 
(germ), 71 (1938), 560; Hans von Voltellini, „Ein Beitrag zur Ouellenkunde 
des Sachsenspiegels Landrecht“, ZSS (germ), 71 (1938), 548. 

* Laufs, Rechtsentwicklung, cituojamas Eckhardt, Landrecht 2. 69. 

* Jo įtaka miestų teisei ypač pastebima, jei pažvelgsime į Magdeburgo 
teisės raidą, XIV a. pradžios Gerlico kodeksą ir 1356 m. Breslau Žemės 
teisę; jis lydėjo vokiečius jų kelyje į Rytus, nors jo pėdsakų galima rasti ir 
Nyderlanduose. Jis buvo ne kartą glosuotas - jį glosavo Brandenburgo 
riteris ir teisininkas Johannas von Buchas (jis mokėsi Bolonijoje) po 1325 
m. ir Nicholas Wurmas (irgi Bolonijos studentas) apie 1400 m. Žr. Herman 
Conrad, Deutsche Rechtsgeschichte, I (Karlsruhe, 1954), 477—479; Richard 
Schr6ėder und Eberhard Freiherr von Kūnssberg, Lehrbuch des deutschen 
Rechtsgeschichte, 7th ed. (Berlin, 1932), pp. 722-725. 

* Hans Fehr, „Die Staatsauffassung Eikes von Repgau“, ZSS (germ), 50 
(1916), 159. 

* Schwabenspiegel, parašytas 1274-1275 m., buvo pati įtakingiausia tei- 
sės knyga pietų Vokietijoje. Jos šaltiniai buvo Bavarijos liaudies teisė, im- 
perinė teisė, taikos statutai, romėnų teisė ir kanonų teisė. Palyginti su 
proimperatoriškuoju Sachsenspiegel, ši knyga buvo propopiežiška. 
Deutschenspiegel, parašytas irgi 1274-1275 m., labiausiai paremtas 
Sachsenspiegel, bet čia daugiau naudojamasi kanonų teise ir romėnų teise. 
Jis neturėjo didesnės įtakos. Frankenspiegel, parašytas Hesene 1328-1338 m, 
buvo griežtai proimperatoriškas. XIV a. pasirodė keletas smulkesnių veika- 
lų. Žr. Conrad, Deutsche Rechtsgeschichte, p. 479. 

* Geoffrey Barraclough, trans., Medieval Germany, 911-1250: Essays by 
German Historians, I (Oxford, 1938), 104. 

* Ibid., p. 76. 

4 Mitteis, Der Staat, p. 330. 

* MGH, Legum IV, I, p. 222. 

* Barraclough, Medieval Germany, I, 105. 

4 „Confoederatio cum princibus ecclesiasticus“ ir „Statutuum in favo- 
rem principum“, in Weinrich, Ouellen, pp. 382, 434. 

* Ruth Hildebrand, „Der sachsische „Staat“ Heinrichs des Lėwen', 
Historische Studien (Berlin), no. 302 (1937), pp. 371-392. 

* Karl Jordan, Heinrich der Lowe: Eine Biographie (Munich, 1979), p. 148. 

* Max Spindler, Die Anfūnge der bayerischen Landesfiirstentums, Schrif- 
tenreihe zur bayerischen Landesgeschichte, vol. 26 (Munich, 1937). Žr. 
Eugen Wohlhaupter, Hoch- und Niedergericht in der Mittelalterlichen 
Gerichtsverfassung Bayerns, vol. 12, pt. 2, of Deutschrechtliche Beitrūge, ed. 
Konrad Beyerle (Heidelberg, 1929); Wolfgang Schnelbog!l, Die innere 
Entwicklung der bayerischen Landfrieden des 13. Jahrhunderts, vol. 13, pt. 2, 
of Deutschrechtliche Beitrūge, ed. Konrad Beyerle (Heidelberg, 1932). 

* Spindler, Anfūnge, p. 116. 

* Ibid., p. 120. 

?! Ibid., pp. 166-167. 

22 Ibid., pp. 176-184. 

> Ibid., p. 167. 

> Be to, Rekesvintas uždraudė naudotis romėnų teise, išskyrus studijas. 
Buvo uždraustas ir Lex Romana Visigothorum, arba Breviarium Alarici, iki- 
justinianiškas kompendiumas (išleistas Alaricho II 506 m.), kuris tapo pa- 
vyzdiniu tokio pobūdžio tekstu. 

Žr. Eugen Wohlhaupter, Studien zur Rechtsgeschichte des Gottes- und 
Landfriedens in Spanien, in Deutschrechtliche Beitrūge, vol. 14, ed. Konrad 
Beyerle (Heidelberg, 1933). 

*“ Juan Beneyto Perez, Manual de Historia del Derecho (Madrid, 1960), 
pp. 101-128; E. N. van Kleffens, Hispanic Law until the End of the Middle 
Ages (Edinburgh, 1968), pp. 238-268. 

*" Seniausias Ispanijos universitetas, Palensijos, buvo įkurtas 1208- 


1214 m. 1239 m. jis buvo perkeltas ir susiliejo su Salamankos universitetu, 

įkurtu, galimas daiktas, 12 metų anksčiau. Salamanka tapo svarbiu ir ro- 
mėnų, ir kanonų teisės studijų centru. 

?* Beneyto Perez, Manual, pp. 110-123; von Kleffens, Hispanic Law, 
pp. 147-236. 

* Leopold A. Warnkonig, Flandrische Staats- und Rechtsgeschichte bis 
zum Jahr 1305, I (Tūbingen, 1835), 127. Žr. taip pat: Henri Pirenne, Geschichte 
Belgiens, I (Gotha, 1899); Raymond Monier, Les Institutions centrales du 
Comte de Flandre de la fin du neuviėme siėcle 4 1384 (Paris, 1949). 

* Warnkonig, Flandrische Rechtsgeschichte, p. 149. 

6! Ibid., pp. 160-162. 

“ Apie Vengriją žr. Thomas von Gogyay, Grundzige der Geschichte 
Ungarns, I (Pest, 1851), 66—125; Dominic Kosary, A History of Hungary 
(Philadelphia, 1906), pp. 50-61; E. Pamlenyi, ed., A History of Hungary 
(Budapest, 1973), pp. 29-61. 

8 Žr. T. K. Derry, A History of Scandinavia (Minneapolis, Minn., 1975); 
John Danstrup, A History of Denmark (New York, 1947). 

* Das jutsche Low, aus dem Danischen ūbersetzt von Blasius Eckenberger, 
ed. N. Falck (Altona, 1819). 

“ Danstrup, Denmark, pp. 28-31. Preambulės dalys paimtos tiesiai iš 
kanonų teisės. 

“6 Derry, Scandinavia, p. 66. 

* Aristotle, Nicomachean Ethics, 5. 10. 1137 b 11-28, in Richard McKe- 
on, ed., The Basic Works of Aristotle (New York, 1941), p. 1020. 


Pabaiga 


! Žr. Robert C. Tucker, „The Marxian Revolutionary Idea“, in Revolu- 
tion, ed. Carl Friedrich, Nomos, no. 8 (1966), pp. 217-246, ypač p. 219. 

* Ibid., pp. 223—224. 

? Christopher Hill, „A Comment“, in Rodney Hilton, ed., The Transition 
from Feudalism to Capitalism (London, 1976), p. 121. 

* Ibid. 

? Letter to Conrad Schmidt, Oct. 27, 1890, in Karl Marx and Friedrich 
Engels, Selected Works, III (Moscow, 1966), pp. 492—493. 

"Perry Anderson, Passages from Antiguity to Feudalism (London, 1974), 
p. 153. 

" Hilton, Transition, pp. 9-30 (citata, p. 18). 

šW. W. Rostow, The Stages of Economic Growth (Cambridge, Mass., 
1960), pp. 4-7. 

3 Žr. David Herlihy, ed., The History of Feudalism (New York, 1970), 
pp. 3, 34. 

10 Perry Anderson, Lineages of the Absolutist State (London, 1974), p. 403. 
Rytų Vokietijos marksistas Rudolfas Bahro Vakarų feodalizmą irgi trak- 
tuoja kaip unikalią ekonominę formaciją, kurioje esama „imanentinės ten- 
dencijos transformuotis“ į kapitalizmą. Bahro tvirtina: „Feodalizmas-kapi- 
talizmas iš esmės yra vienas reiškinys“. The Alternative in Eastern Europe, 
trans. David Fernbach (London, 1978), p. 66. 

"Max Weber on Law in Economy and Society, ed. Max Rheinstein (Camb- 
ridge, Mass., 1966), p. 297. 

" Proceedings of the First Conference of German Sociologists, 1910, cit. 
pagal: Max Weber, Economy and Society, ed. Guenther Roth and Claus 
Wittich (New York, 1968), I, Ixiv. | 

5 Max Weber, Gesammelte Aufsatzen zur Religions-soziologie (Tūbingen, 
1920), p. 1. 

4 Šią išvadą galima pagrįsti daugeliu citatų iš Weberio raštų, nors ga- 
lima rasti ir kitokių citatų, kuriomis remiantis galima ją pakoreguoti arba 
net atmesti. Tiesą sakant, Weberio istoriniai veikalai yra painūs ir nenuo- 
seklūs, tuo tarpu jo teorinė analizė yra visiška priešingybė. 

P Rheinstein, Max Weber, p. 304. 

16 Ibid., p. 305. 

" Žr. Donald R. Kelley, „The Metaphysics of Law: An Essay on the 
Very Young Marx“, American Historical Review, 83 (April, 1978), 350-357. 

'8 Rheinstein, Max Weber, pp. 63-64. 

9 Ibid., p. 303. 

*0 Weber, Economy and Society, pp. 226-227, 1070. 

?! Ibid., p. 242. 

2 Ibid., p. 244. 

S Ibid., p. 246. 

 Ibid., p. 76. 

5 Ibid., p. 86. 

* Rheinstein, Max Weber, pp. 304-305. 

* Ibid. 

? Kent V. Flannery, „The Cultural Evolution of Civilizations“, Annual 
Review of Ecology and Systematics, 3 (1972), pp. 399, 407. 

3 Žr. Grace Goodell, „From Status to Contract: The Significance of 
Agrarian Relations of Production in the West, Japan, and in „Asiatic“ 
Persia“, European Journal of Sociology, 21 (1980), pp. 285—325, ypač 288- 
291. 

* Rodney H. Hilton, Bond Men Made Free: Medieval Peasant Movements 
and the English Rising of 1381 (London, 1973), pp. 70-71, 74-75. 

*! Goodell, „From Status to Contract“, p. 298. 

32 Octavio Paz, „Reflections: Mexico and the United States“, The New 
Yorker, September 17, 1979, pp. 138, 153. 


PADĖKOS ŽODIS 


Šią knygą aš pradėjau rašyti 1938 m., būdamas Londono eko- 
nomikos mokyklos teisės istorijos doktorantu. Į Londoną atvykau 
studijuoti 1640-1689 m. Anglijos revoliucijos įtaką anglų teisės 
raidai, įkvėptas Eugeno Rosenstocko-Huessy'o. T. F. T. Plucknettas, 
anglų teisės istorikų galva po Pirmojo pasaulinio karo, pasakė man, 
kad aš nesuprasiu Anglijos teisės istorijoje nė žodžio, jei nepradė- 
siu nuo XII ir XIII a., nuo Glanvillio ir Bractono. Aš paklausiau jo 
patarimo, bet kartu klausiausi R. H. Tawney'o skaitomo XVII a. 
Anglijos istorijos kurso. Visi tie trys žmonės buvo didūs europie- 
čiai, nors buvo prisirišę prie labai skirtingų epochų: Plucknetto 
mąstymas buvo nukreiptas į XII-XVII a., Tawney'o - į XVII-XX a., 
Rosenstocko-Huessy'o - į epochą, kurią jis vadino Pasaulinio karo 
revoliucijos epilogu. Manau, kad šios knygos pagrindas yra visų 
šių trijų Žmonių darbai. 

Vėlesniais dešimtmečiais man padėjo daugelis mano studentų, 
kolegų ir draugų. Aš paminėsiu tik tris; jų pagalba atsispindi šios 
knygos puslapiuose: tai Carmen Arevalo, parengusi žemėlapius; 
Robertas Chesleris, sudaręs 2-ą lentelę, ir George'as Size'as, suda- 
ręs 1-4 lentelę. 

Dėkoju kompanijai „Houghton Mifflin“, leidusiai perspausdinti 
Archibaldo MacLeisho eilėraščio „Metaforos“ („The Metaphors') 
ištrauką (The Human Season, O by Archibald MacLeish, 1972) ir 
Britų bibliotekai už leidimą pacituoti anglosaksų eilėraštį „Mak- 
simos“ („Maxims“) iš Cottono rankraščių. 

Be to, norėčiau padėkoti Nacionaliniam humanitarinių mokslų 
centrui už sudarytas kuo puikiausias sąlygas, leidusias užbaigti šį 
rankraštį ir sumanyti jo tęsinį. 

